
PRAEFATIO. 


In hac editione adornanda eandem uiam persecutus sum, 
quam olim in praefatione uolumini XXV inserta significaui, 
et ita persecutus sum, ut iis rebus quas qui illius uoluminis 
censuram scribebant desiderate sibi uiderentur quantum potui 
mederer. ex quo genere hoc est. quod ex Retractationum libris 
quae a re essent sub textum posui. in refingendis autem 
scripturarum sacrarum uerbis ita recessi, ut ad exemplaria 
graeca ea magis accommodarem. nam cum non solum ea 
‘opuscula, quae hoc uolumine continentur, uerum etiam 
Quaestionum in Heptateuchum libros. qui altera parte edentur, 
collatis omnium Augustini operum locis iisdemque apud 
Cyprianum et Ambrosium repetitis legerem et relegerem. 
facile intellexi nisi ad formam graecorum codicum et re et 
uerbis quantum per testes licet concinentem renocarentur 
atque constituerentur ad genuinas interpretationis Italae, cuius 
memoriam nobilis ille locus de doct. christ. I] 15 prodidit, 
lectiones perueniri non posse. unde apparet errauisse me 
pag. 235, 13 paradiso pro paradisi, pag. 45, 1 alli pro etus 
scribentem. atque hune locum totum a pag. 44, 23 in- 
cipientem eisdem litteris quibus pag. 156. 19 sqq. usus 
sum imprimendum curare debebam. in ea comparatione his 
editionibus C. de ‘Tischendorf usus sum: Uetus testamentum 
graece iuxta LXX interpretes Lipsiae 1877 et Nouum testa- 
mentum graece ed. ster. duodecima Lipsiae 1891; ueteris 
testamenti editionem a Paulo de Lagarde emissam cum 
magno fructu potuisse me adhibere sero didici . notas locorum 
ab Augustino ex aliis libris laudatorum a prioribus editoribus. 
qui in hac operis parte satis diligenter uersati sunt, mutuari 
non sum ueritus. ad fontes autem unde Augustinum singulis 

locis petisse uerisimile esset quiue auctores eius uerbis designa- 
rentur penetrare cum huius editionis non esse apud me statu- 
erem, id negotii neglegendum duxi, etenim id agebam, utilem 
textum legentibus ut praeberem, non commentarium scri- 
berem. indicem locorum alteri parti seposui. indicem wero 
uniuersalem nisi omnibus Augustini operibus editis scribi 
non posse adeo patet, ut eius hoc loco numquam mentionem 
facturus fuerim, nisi quidam eum depoposcissent. haec fere 
sunt, quae eos, qui hoc libro utentur, nescire nolui. quibus 
expositis iam describere memoriae testes quam breuissime 
potero aggressurus sum. 


I. DE GENESI AD LITTERAM LIBRI DUODECIM. 


Numerus uetustiorum codicum hoc opus continentium minor 
est; saeculum duodecimum et proxime sequentia libris manu 
scriptis abundant. omnes autem et uetustate et bonitate facile 
uincit codex Sessorianus membranaceus saec. VII numero XIII 
notatus, qui olim in bibliotheca de Santa Croce asseruabatur, 
ante aliquot annos inde in bibliothecam Nationalem Victoris 
Emmanuelis translatus ibique numero 2094 signatus est, 
accuratam eius descriptionem A. Reifferscheid in eo libro qui 
inscribitur ,Bibliotheca patrum Latinorum Italica T 125* con- 
fecit. oratione auctoris folia 215 inplentur. ualde autem 
dolendum est, quod quaternio uicesimus unus totus deside- 
ratur, id quod folio 156° alia manu adnotatum est: die minus 
est unus quaternio. quae uerba Augustini Geneseos a codice 
absint in Apparatu critico significaui. praeterea quaternionis 
undeuicesimi unum folium periit. quod damnum liber iam 
saeculo octauo uel nono traxisse uidetur, libri duodecimi 
autem folium ultimum posteriorum temporum iniuria lacerum 
euasit. liber scriptura continua saeculo septimo ab uno 
librario exaratus est. correcturae autem praeter scribentis 
manum a manu saeculi X et tertia quadam recentiore de- 
prehenduntur. quae ab hoc correctore praebentur cum ad 
emendationem nihil ualeant silentio praetermitti satius est. 
at prior manus correctrix multa quidem peruerse illa tractat 

uelut cum recte traditam formam quae est spiritalis in spiritu- 
alis omnibus fere locis commutat, in uocibus quales sunt mihi 
nihil ¢ litteram littera ch restituit, praepositionum consonantes 
quarum genuinas formas librarius exhibet assimilationis legi 
subiecit; sed sunt etiam correcturas, quae restituendis auctoris 
uerbis usui sint. ita e. g. pag. 23, 7 cernimus pro terminus, 
pag. 45, 7 aeternitatem pro aeterni recte reponit; aliis locis 
ubi uirgulam excidisse uerisimile est consonantem mm suppleuit 
ut pag. 47, 15 ad litera, 22, 3 materia et forma. bene 
multae eits emendationum per se bonarum ne _ necessariae 
quidem sunt, aliae locis obscuris lucem afferunt. cum et hae 
et illae aliis codicibus offerantur, eum non ex coniectura eas 
reposuisse sed ad aliquod exemplar emendasse probabile est; 
ef. 55, 10. 12; 100, 4; 110, 11; 888, 10 alia. scholiorum 
uaria genera et a librario et m. 2 et 3 passim in margi- 
nibus deprehendas. quae cum ad emendandum librum non 
pertineant libenter ea omisi. conspicua interpolationis uestigia 
duobus locis detexi, pag. 72, 14 nec wituli marini, 186, 7 
aridam terram, ubi terram uncinare debui. 

Codex Sessorianus licet uerba integerrima seruauerit tamen 
et ipse non liber est omni genere macularum. atque latissime 
ea corruptela grassatur, quod propter similiter cadentia singula 
uocabula et totae sententiae omissae sunt uelut pag. 7, 12; 
53, 18; 287, 18. una re autem a ceteris differt; singulis 
enim libris capitula siue summaria praemittuntur. quam 
capitulationem etsi ei quam a prioribus editoribus traditam 
recepi saepius anteponenda uidetur tamen quominus resti- 
tuerem complures causae erant quae obstarent, et earum prima 
atque grauissima erat, quod molestiorem numerorum diuer- 
sitatem excitari nolebam. quo quidem studio non sum temere 
raptus, ut nouum inciperem caput, ubi sententia non esset 
absoluta. quod ubi euenit, capitis numerum in margine 
posui. tum etiam codicis condicio id dissuadebat. is enim 
scriptura continua ita exaratus est, ut membratim certa 
quadam sententiarum serie finita capituli numerus appositus 
sit. qui aliis locis aut omnino omissus est aut — id quod 

haud raro occurrit — tam peruerse additus est, ut orationis 
continuatio foedissime dilaceretur, ista summaria autem ut libro 
adfigerem facile a me impetraui, quoniam ab A. Maio publici 
juris faeta esse nemo ignorat, etsi ab librario quin  sint 
conficta, non ad Augustinum auctorem referenda dubium non est. 

Codicem intercedente beneuolentissima G. Hartelii opera 
BH. Kalinka meum in usum contulit: cui hac occasione data 
quod huic labori mea causa perbenigne uacauit maximas 
gratias ago. 

Codex Parisinus n, 2706 olim Colbertinus 5150 tum Regius 
400. 2 membranaceus fol. 353 saeculo VII—VIII (sic enim pag. 
2 in tabula codicum scribere debebam) scriptus est. codicis 
originem adnotatio in superiore margine folii primi impressa 
indicat. cuius litterarum apices quamuis praesecti sint tamen 
haec dispiciuntur: iste liber est ba dion., i, e. beati Dionysii, 
ut codex in eorum numero sit habendus, quorum specimen 
L. Delisle in libro qui inscribitur: Le Cabinet des manuserits 
de la Bibliotheque Nationale tabula V dedit. pagina prima 
enim folii primi eadem conspicua signa prae se fert quae 
propria esse codicum de monasterio sancti Dionysii orrundorum 
notum est. in singulis paginis uersus uiceni bini decurrunt. 
folia 7. 345. 346 mutila sunt. totus liber ab uno hibrario 
pulcherrimis litteris semiuncialibus confectus est. (ef. Bastardii 
opus magnifice sumptuosissime perfectum quod pag. XVIII 
commemorabitur.) eidem manui etiam scholia multis locis 
addita debentur. quod quidem inde cognoscitur. quia plerisque 
locis ubi talia additamenta occurrunt in margine spatia in 
orationem patentia relicta sunt. correcturas autem m. 2 com- 
pluribus locis expertus est. codex Parisinus in probis testibus 
huius Augustini operis numerandus est, ut merito aegre feras 
quod cum a bibliopega conpingeretur plura folia de suis 
sedibus deturbata sunt. sicut statim in libri initio folia sic 
se exvipiunt: 2. 4. 5. 3. 6. 347. 348. 349. 350. 351. 352. 
353 quod folium codicis ultimum est. folii 353 oratio con- 
tinuatur folio 7 et sequentibus quae iam suo ordine usque 
ad folium 346 decurrunt, quo auctoris uerba quattuor fere 

uersibus extremis qui desiderantur exceptis concluduntur, 
inscriptio ,De principio Genesis* fol. 1 offertur; habet autem 
maiorem ueritatis speciem primum folium genuinam inscrip- 
tionem et libri Retractationem continens periisse. sub- 
scriptio a codice sub fine mutilo abest. 

Codex Parisinus n. 1804 olim Colbertinus 894 tum Regius 3538 
a 12 membranaceus saeculi VIIII folia 242 habet eorumque fol. 
41, 130 non sunt integra. folio 1 Praefatio sancti Hieroninn 
offertur, quam usque ad folium 39 ecusdem Hieronymi de Genesi 
sequuntur. liber de Genesi ad litteram folia 39°—241” occupat. 
folium 242 scriptura caret. sub finem mutilus,est; folio 237" 
multa ab alia manu retractata inuenias, extremo folio aliquot 
uersus erasi, supra lituram alia manu Augustini uerba super- 
scripta sunt. quae ab hoc folio usque ad finem habentur 
recentiorem manum et alieno litterarum ductu et discrepanti 
orthographia produnt. singulae paginae lineis 29—30 im- 
plentur. hic liber quamquam ex exemplari transscriptus est 
quod simile fuit ei ex quo codex P originem duxit, tamen 
multis locis uariantes lectiones praebet. quod qui fieri potuerit 
cognoscere in promptu est. ibi enim scripturae a manu prima 
profectae ab alia manu aut correctae aut erasae in earumque 
locum aliae repositae sunt. quae emandationes cum ex 
purissimo fonte fluxerint, non est mirandum codicem F pretio 
codicem P adaequare. 

Codices P et R ex bibliotheca Nationali hue transmissos 
ea qua potui diligentia ipse comparaui. 

Codex Sangallensis numero 161 signatus membranaceus 
in 4° pag. 352 +4 papyr. saeculo VIIII scriptus est. in 
fine duo folia desiderantur. illa duo folia papyracea nescio 
an non sint adglutinata, in quibus quae exciderunt occasione 
data supplerentur. quod quidem eam ob causam a probabili- 
tate abhorrere non uidetur, quia etiam post paginam 14 ubi 
item unum folium intercidit, id quod in margine inferiore 
adnotatur: hic & defect’, folium papyraceum insertum est haud 
dubie ad excipienda uerba quae folio perdito impressa erant. 
uiginti duorum quaternionum numeri in ultimae cuiusque 

84,4 ad om. 85, 11 facta] factum 86, 12 wm eras, 86, 14 agni- 
tione 88, 11 piae caritatis 89, 6 ita 91, 3 congreyatione una 
91, 6 congregationes suas 92, 6 in om. wniuersa 92, 16 in om. 
93, 4in die 95, 14 ea| est 100, 6 animae 101, 22 oculorum 
101, 25 conditur in ras. 105,16 et incommutabilis 105, 22 sps] dns 
105, 25 dono] modo non 107, 12 et mm =: 107, 14 mune—_: 107, 18 
probabilitate 108, 4 reddidit 108, 23 nunc 10, 5 ut ea quae} 
utique 110, 6 in septimo 111, 12 et om. 114, 3 bono] honore 
115, 8 uespere 116, 9° ews 117, 23 in—creatoris om. 123, 6 
dicitur 128, 16 lucenti om. 127, 13 conditionem 129, 13 ac om. 
130, 14 ididen 130, 16 procedit 130, 28 quod 131, 2 et fin. om. 
131, 12 praegnoscendum 132, 22 aures 135,16 constringens 136, 27 
quod 137, 5 super terram deus 159, 10 se] siue 142, 1 ita] iste 
142, 7 ea exorta 143,19 non] non at 145, 14 alt. tempora om. 
147, 9 consequentes 148, 23 est] sunt 148, 25 accedant 154, 20 
dictum 155, 2 quousque 155, 20 nec erat homo 158, 21 per- 
sprceit| perfecit 158, 23 atque 158, 24 itaque 159, 2 exortem 
160, 2 illum a] illa imma 161, 14 adeo 162, 10 Mispositio dispen- 
satio 162, 13 sapientiae 163, 26 modo] nine 166, 9 sapientiae 
168, 20 terrae abyssus 169, 1 0mnia 170, 27 qua 173, 26 et 
causaliter om. 174, 18 creata—die om. 174, 26 uocaret 175, 2 
nomen est 175, 7 loco 176, 17 wstos adpositos 177, 2 et intel- 
legeret, 178, 28 fundata 179, 19 reptilium 180, 8 quando| unde 
180, 22 adsequi| esse qua 181, 22 pertinet 182, 7 possimus 183, 17 
uel 183, 23 modo om. 184, 17 a om. m. 1 186, 18 est om. 
188, 8 superferebatur 193, 18 spirite 194, 5 alle om. 194, 14 
nouissimus—uiuificantem om. 195, 24 nobis 200,1etom. 200, 4 
dixis 201, 2 prepesuimus 201, 16 insperauwt 201, 17 dubitabitur 
202, 11 naturam 202, 19 habitu 202, 25 quae 207, 1 facta est 
anima 210, 1 quidam (supra a add. e) 212, 12 in tecore et in 
cerebro est 213, 1 quidam (supra a m. 2. e) 213, 24 et cetera 
215, 10 nec 215, 18 agit] ait (s. 1. aut) 216, 18 ipsum 216, 23 
anbulat ut ex ambulabat 217, 9 ipsa 218, 25 quaelibet 220, 22 
aiebaine 221, 1 hae creatio 221, 10 fetum| factum 221, 21 suae| 
suae causae 224, 3 bona est et ertt| bonae steterit 224, 18 pre- 
sciens praescius 225, 1 wiuere om. 225, 14 cum] tam B'; s. 1. cum 
vam —s 225, 24 modestia 226, 6 ostendat 226, 20 cetera| omnia 


228, 1 operetur 228, 8 in om. 228, 9 natura in naturam ulla 
228, 11 secundum quandam om. 229, 1 edenx 229, 15 propriae 


229, 16 propeccato et sicut 229,18 ut 229, 22 gen’ere 230, 5 
dicuntur naturae natura 230, 21 fecit soles 231, 9 detractant 
231, 13 magnum fontem 231, 14 fecundum om. 231, 21 in om. B'; 
in mg. m. 2 per 233, 13 ut] et 234, 15 seminale_ 235, 7 exhorta 

235, 9 exstitissent 236, 15 minimo—reuertenti 236, 20 alia 2387, 1 
sertptor narraumt 237, 24 multis 238, 8 sapientia 238, 13 constat 
om. propterquod 2388, 20 et figurata 239.9 deficerent 240, 20 
fluminis sceundt 241, 17 sed| sed st (si s. 1. add.) 241, 18 sic 
242, 14 dominus om. 242, 26 agricultura 245, 7 agricultura 
246, 16 tstud §=246, 24 materia =.247, 1 disputauimus 2 47, 3 sibi 
ne| st bene 247, 27 pius| rpsius (3. 1. tustus) 249, 12 a om. 
249, 26 abscescertt 250, 1 abssente 250, 3 abssente (¢ eras.) 250, 12 
creaty om. 251, 9 ulla mala 257, S esca, (e m:-l-exp.) 257, 13 
Sacturus (us exp. et a superscr.) mulier 257, 21 quod 261, 3 quae 
262, 12 pont 263, 24 agriculturam 266, 13 extasi in| extasix in 
eras,) 267, 18 consequentibus parandum 268, 3 uocawt 268, 4 
illum 268, 14 et om. 270, 21 aericalewm (supra e add. v) 271, 3 
et—mouere om. 271, 7 homiws 271, 11 praeter (s. 1. 4 propter) 
272, Sulla 272, 16 currentés (corr. m. 1) 273, 12 supra est add. 
et 274, 4 erat B2 276,1 concubatur 277, 11 cohercens 278, 3 
maturam mulierts 278, 11 non om. 279,18 dyxsintericus 279, 25 
st enim] an uero si 383, 8 dibitandum 284, 3 wut om. 284, 9 


puluerem 285, 22 allius 286, 20 muliebris 287, 22 adhibe B} 
287, 25 medicamenta 288, 22 non fin. om. 290, 26 mundis 


291, 16 quoque Bt 292, 6 replente 292, 9 upse| tile 293, 5 et 
oma 294, 9 suo om. 294, 10 et] haec 294, 13 testatur 295, 22 
de fin. om. 296,23 tam| tam 298, 7 singula 800, 8 praespicuae 
301, 12 spira 304, 20 aufer 304, 22 emitte 307, 13 primo 
308, 5 cogemur 309,15 ulla 809, 25 praebet 311, 15 contrariam 
312, 13 dnm 318, 20 culpabili 314, 15 peccatrici 314, 16 pa- 
cato B! = 315, 18 cuius| cuise B! 3.15, 20 constituit §=—3.15, 22 et om. 
316, 2 ei. qui 317, 23 et] uel et 319, 11 apse 320, 5 propagine 


prius Bt 321, 4 si) sed = 3.21, 24 wubt BY 8.25, 3 numeros agit| 
numerosa & 325, 25 non eredam om. 826,6 anima 326, 7 nam 
om. 326, 15 quid| qui id 327, 1 data om. 3827, 2 baptizatis 
327, 26 agunt 329, 8 ipsa 329, 23 perscribere 331, 5 perhibetur 
331, 6 qui prius) opus 331, 9 proinde| ita 331, 10 incrementa: 
332, 10 ambo om. 388,1 in) ad 333, 3 alterum et om. 333, 7 


ambulantis 333,10 Adam alt.om. 333, 15 mecum| mihi — 323, 24 
ipse 3384, 4 edet| germinabit 334, 10 dominus om. 334, 12 co- 


gnoscendum 334, 16 est erasum 335, 16 admissi om. 839, 24 
fecit 336, 21 prope 337, 21 gratia 337, 22 esse apse praesciebat 
altitudinem quidem consilii eius cum sqq. 338, 8S humiliabitur 338, 10 
saeculum 338, 22 quod 339, 12 Si B' 339, 20 debitationis 


(supra e add. v) =. 339, 26 proficiunt 340, 7 uellel 340, 28 esse 
341, 1 esse mali (s eras.) 341, 3 tardi corde 342, 5 utriusque 
342, 14 sic] sicut 343, 4 caruet (s. 1. ret) 38438, 5 supra malin 

superscr. malo 343, 7 iniquitatem (supra e add.v) st 343, 8 nullo 
344, 16 prowmdendum 345, 3 accederd 346, 18 autem) haec 
346, 21 inmdia 347, 6 & propter 347, 12 dirigitur 348, 20 
superbia 349, 4 ab om. 349, 16 praescius non fuit om. 349. 
23.24 plane 353,1 sic 355, 8 isdrahel 355,15 esset 356, 14 
inuentunt 358, 9 es tu] est ut B'! 358, 11 posui te| posuitej (super 
j add. v) 358, 17 ostendunt 359, 1 superbiam 359, 7 causam 
359, 8 al ac 361, 8 ut 362, 24 paradiso 363,12 quo 363, 13 
adapertentur 365, 12 awida| abdita (d s. 1.) 366, 9 concubendi 
366, 10 ipsam—poenam 3868, 3 Adam in fine om. 370, 24 inter 
ante mulierem om. 371,10 in om. 371,14 nam] nonin 371, 24 
multtplicans om. 372, 2 filtu 372, 18 conditionis 372, 24 sen- 
tenttam 373, 5 edet| det 375,17 rumpheam 376, 14 expectanda| 
ea spectanda 377, 5 et| et 378, 12 seducisx (im er.) illo modo quo 
illa potutt 79, 11 expeditis 379, 17 huiusmodi in fine 380, 6 
quod 381, 2 fallebat 381, 5 cllos 381, 9 non scire 382, 6 ad- 
hoc 382, 12 sonent]« olent (s eras.) 382, 13 redoleant 382, 22 
per ea] praeter ea 386, 9 corporalib’ (b ex t) 387, 14 karthaginem 
388, 2Lim ils 389, 3 resurget 391,19 solum 393, 22 balthasar 
394,15 e0 394,19 et] sed 395, 3 affectus 395, 5 accendente 
395, 6 ei) etus 398, 5 certe| cernente 398, 8 aut] ut (s. 1. 4 
et) 399, 8 aliquo 400, 11 caro| cor (0 eras.) 400, 15 pre- 
starentur prestantur 401, 2 corporales B' 401, 3 imagines B! 
404, 17 quiom B! 405, 1 at] et 405, 12 laetantium 407, 14 
istud 408, 3 corporix (s eras.) 408, 5 amat 409, 24 se om. 
410, 22 seit] sit quam dum in} quantum in 413, 11 tld = 414, 16 
sed] et 414, 28 affectus 415, 12 perspecta 415,20 d& exserebatur 
416, 14 et om. 416, 25 adiacent] id agent (supra e m. i add. v) 
417, 9 iudicat 417, 29 duas 418, 5 tonitruo 418, 7 aliquod 
418, 28 sic utiq; 420, 7 deus om, 420, 11 widerat 420, 16 re- 
uocata 421, 6 transit 421, 15 intellegende B' 422, 3 praesentata 
422, 17 mundo corde 423, 26 caelum om. 424, 9 accipruntur 
424, 17, sint 424, 22 an) ac 425, 1 post initiale siwe sequitur 
426, 14 qualia saepe usque ad pag. 427, 28 sed eam; sed eam excipit 
pag. 425, 1 ex ipso usque ad 426, 14 corporibus, quod 427, 28 uoce 
spiritalem sqq, continuatur; eodem ordine et in codice P haec uerba 
currunt 426, 18 similibus sensibus 427,10 soluta 427,15 et om. 

28, 14 egressi 429, 7 chasma 429, 8 ne 430, 6 se om. 431, 8 
echibeantur 432, 20 ipsam 433, 20 praesentiora] praestantiora uel 
praesentiora 434, 21 excellentise widentia (sed e fin. cum ut coni.) 


435, 5 nostro niodulo 435, 9 Explicit liber XII Aurelii Augustini 
Genesis ad litteram amen fol. 211% 

His codicibus ita usus sum, ut werba ad formam eius, qui 
non solum antiquissimus uerum etiam omnium longe optimus 
est, E codicem dico, refingerem, ubi opus erat, e ceteris 
quantum e fonte limpido manare mihi uidebantur in subsidium 
assumptis scripturas reponerem. is alios codices modo con- 


sentientes habet, modo ab iis discedit uelut pag. 364, 22:- 


371, 24; 358, 7; 49, 5; 360, 13. codices PRB coniunctos 
esse atque cohaerere ex eorum in maximis et minimis rebus 
conspiratione facile euincitur cf. pag. 18, 1; 75, 1; 107, 22; 
110, 11; 207, 1; 240, 16. 17; 260, 1. neque tamen ex eodem 
exemplari ducti sunt; nam cum in P et B pag. 425, 1 uersus 
transpositi sint, 378, 12 abundantia quaedam uerba codicibus 
K et B solis traduntur. in his manifestae interpolationis uestigia 
deprehenduntur pag. 16.2, 10 dispositio dispensatio, 224, 18 
praesciens praescius; in B solo autem pag. 433, 20 praestan- 
tiora uel praesentiora, ubi EPRS praesentiora, codex C autem 
,uel praestantiora“ praebet: (cf. XI 45, 1). praeterea B mirum 
in modum pag. 43, 5 (cf. Berol. XI 43, 5) ab omnibus dis- 
crepat. codex S quocum C facere solet mediam quandam uiam 
cum aliis aliter modo conueniens modo discordans persequitur. 
codicis R loci e scriptura sacra sumpti multotiens ita correcti 
sunt, ut ex natiuis lectionibus cum P congruentibus formae 
codicis E exierint. 


II. DE GENESI AD LITTERAM INPERFECTUS LIBER. 


Codex Vaticanus numero 445 signatus membranaceus mi- 
scellaneus forma maxima foliorum 502 orationem continentium 
litteris nitidis saeculi XV _ scriptus est. paginae bipertitae 
quinquagenis senis lineis implentur. litierae initiales artificiose 
pictae tanta magnitudine praecellunt, ut senarum linearum 
altitudinem superent. atque initialis littera prima imaginem 
monachi scribentis capite radiato illius aetatis more expressam 
exhibet. in margine inferiore paginae primae sigilla Pauli 
papae (1464—1471) cum dignitatis pontificiae insignibus 
impressa sunt. folio 231° haec inscriptio habetur: Incipit 
liber de Genesi ad litteram imperfectus ; subscriptum — est 


V 


XVI Praéfatio. 


fol. 239: Kuphe:t Aurclii Augustini liber cuius titulus est de 
Genesi ad litteram imperfectus. codicem Vaticanum unus 
librarius confecit quaeque relegentem offenderunt emendauit;: 
praeter scribam alius aetate recentior corrigendi munere per- 
functus est. cum Benedictini hunc librum suis quibus ante 
scateret mendis ope Vaticani manuscripti se purgasse admo- 
neant, C, Vrba in eo libro qui inscribitur: Deitrdge zur 
(reschichte der augustinischen Texrtkritik pag. 47 ad hune 
codicem illos uerba constituisse docuit. 

Codex Trecensis n. 40 uol. | membr. miscell. forma maxima 
fol. 203 saeculo XJI exaratus est. quae praeter hune librum 
opuscula contineat qui cognoscere uolent consulant Catalogue 
vénéral des manuscrits des bibliothéques des departements t. I. 
Augustini uerba folia 198-203 complectuntur neque integra 
sunt. nam a folio 197 quaternio uicesimus sextus initium 
capit cuius duo postrema folia perierunt; folium autem primum 
quaternionis subsequentis. id est ducentesimum tertium, unum 
ex toto quaternione reliquum cum primo eoque solo super- 
stite quaternionis uicesimi octaui coniunctum est. quae uerba 
folio 203 — numerus 203 a manu recenti additus est; manu 
enim prima librarii numero CCV folium signatum erat— 
praebentur, oracionem non continuant; desiderantur enim uerba 
Augustini quae sunt pag. 483, 2 est omnis formae principium 
usque ad pag. 494. 7 super terram uolant. sub finem quoque 
a uerbis pag. 499, 22 multo minus arbores omnia nescio quo 
casu perierunt. quae supersunt ab uno librario scripta, correcta 
autem et ab illo et ab alio coaequali sunt. 

Codex Mazarineus qui in catalogo des manuscrits de 1a 
Bibliotheque Mazarine ab A. Molinier Parisiis 1885 con- 
fecto t. 1 285 describitur numero 636 (270) signatus membr. 
miscell. forma magna fol. 290 saeculo XIIII ortus est. 
orationi auctoris fol. 23 haec praemissa sunt: decimu septimo 
loco inter libros sancti Augustini scribi et legi debet liber qui 
dicitur de Genesi ad litteram imperfectus continens unum 
librum . de hoc autem libro mentionem faciens idem Augustinus 
primo libro retctaton& (sic) caplo decimo nono sic dicit: cum 

de Genesi ad litteram libri duodecim. 


XXVIII. Aug. sect. III pars 1. 


E = codex olim Sessorianus n. XIII qui nunc numero 2094 signatus in 
bibliotheca Nationali Vict. Emman. asseruatur s. VII. 

P = codex Parisinus n. 2706 olim Colbertinus 5150 s. VIJI—VIIII. 

R = codex olim Colbertinus nunc Parisinus n. 1804 s. VIIII. 

S = codex Sangallensis n. 161 saeculi VIIII. 

C = codex Coloniensis n. 61 saeculi XII cuius testimonia aliquot parti- 

bus in praefatione notatis adhibui. 

editio princ. Basileae 1506 apud Io. Amerbachium. 

d = editio Benedictinorum a S. Mauro a. 1689 sqq. 

Kug = Eugippii Excerpta edit. P. Knoell a. 1886. 

DE GENESI AD LITTERAM LIBRI DUODECIM. 
LIBER PRIMUS. 


1. Omnis diuina scriptura bipertita est secundum id, quod 
5 dominus significat dicens scribam eruditum in regno dei si- 
milem esse patri familias proferenti de thesauro suo noua et 
uetera, quae duo etiamt testamenta dicuntur. in libris autem 
omnibus sdnctis intueri oportet, quae ibi aeterna intimentur, 
quae facta narrentur, quae futura praenuntientur, quae agenda 
praecipiantur uel admoneantur. in narratione ergo rerum fac- 
tarum quaeritur, utrum omnia secundum fiyurarum tantum- 
modo intellectum accipiantur, an etiam secundum fidem rerum 
gestarum adserenda et defendenda sint. nam non esse acci- 
pienda figuraliter nullus christianus dicere audebit, adtendens 
apostolum dicentem: omnia autem haec in figura con- 
tingebant in illis, et illud, quod in Genesi scriptum est: 

et erunt duo in carne una, magnum sacramentum com- 
mendantem in Christo et in ecclesia. 

Si ergo utroque modo illa scriptura scrutanda est, quomodo 
dictum est praeter allegoricam significationem: in principio 
fecit deus caelum et terram? utrum in principio tempo- 
ris, an quia primo omnium, an in principio, quod est uerbum 
dei unigenitus filius? et quomodo possit ostendi deum sine 
ulla sui commutatione operari mutabilia et temporalia? et 
quid significetur nomine caeli et terrae? utrum spiritalis cor- 
poralisque creatura caeli et terrae uocabulum acceperit, an 
tantummodo corporalis, ut in hoc libro de spiritali tacuisse 
intellegatur atque ita dixisse caelum et terram, ut omnem 
creaturam corpoream, superiorem atque inferiorem, significare 
uoluerit? an utriusque informis materia dicta est caelum et 
terra, spiritalis uidelicet uita, sicut esse potest in se, non con- 
uersa ad creatorem — tali enim conuersione formatur atque 
perficitur; si autem non conuertatur, informis est — corpo- 
ralis autem, si possit intellegi per priuationem omnis corpo- 
reae qualitatis, quae adparet in materia formata, cum iam 
sunt species corporum siue uisu sive alio quolibet sensu cor- 
poris perceptibiles? 

An caelum intellegendum est creatura spiritalis ab exordio, 
quo facta est, perfecta illa et beata semper, terra uero cor- 
poralis materies adhuc inperfecta? quia terra, inquit, erat 
inuisibilis et inconposita, et tenebrae erant super 

abyssum: quibus uerbis uidetur informitatem significare sub- 
stantiae corporalis. an utriusque informitas his etiam posterio- 
ribus uerbis significatur? corporalis quidem eo, quod dictum 
est: terra erat inuisibilis et inconposita, spiritalis autem 
eo, quod dictum est: et tenebrae erant super abyssum, 
ut translato uerbo tenebrosam abyssum intellegamus naturam 
uitae informem, nisi conuertatur ad creatorem: quo solo modo 
formari potest, ut non sit abyssus, et inluminari, ut non sit 
tenebrosa. et quomodo dictum est: tenebrae erant super 
abyssum? an quia non erat lux? quae si esset, utique 
superesset et tamquam superfunderet: quod tune fit in creatura 
spiritali, cum conuertitur ad incommutabile atque incorporale 
lumen, quod deus est. 

2. Ht quomodo dixit deus: fiat lux? utrum temporaliter, 
an in uerbi aeternitate? et si temporaliter, utique mutabiliter. 
quomodo ergo possit intellegi hoc dicere deus nisi per crea- 
turam? ipse quippe est incommutabilis. et si per creaturam 
dixit deus: fiat lux, quomodo est prima creatura lux, si erat 
iam creatura, per quam deus diceret: fiat lux? an non est 
lux prima creatura, quia iam dictum erat: in principio 
fecit deus caelum et terram? et poterat per caelestem 
creaturam uox fieri temporaliter atque mutabiliter, qua dice- 
retur: fiat lux? quod si ita est, corporalis lux facta est ista, 
quam corporeis oculis cernimus, dicente deo per creaturam 
spiritalem, quam deus iam fecerat, cum in principio fecit 
caelum et terram, fiat lux eo modo, quo per talis creaturae 
interiorem et occultum motum diuinitus dici potuit: fiat lux. 

An etiam corporaliter sonuit uox dicentis dei: fiat lux, 

sicut corporaliter sonuit uox dicentis dei: tu es filius meus 
dilectus? et hoc per creaturam corporalem, quam fecerat 
deus, cum in principio fecit caelum et terram, antequam 
fieret lux, quae in hac sonante uoce facta est? et si ita est, 
qua lingua sonuit ista uox dicente deo: fiat lux, quia non- 
dum erat linguarum diuersitas, quae postea facta est in aedi- 
ficatione turris post diluuium? quaenam lingua erat una et sola, 
qua deus locutus est: fiat lux? et quis erat, quem oportebat 
audire atque intellegere, ad quem uox huius modi proferretur? 
an haec absurda carnalisque cogitatio est atque suspicio? 
Quid ergo dicemus? an id, quod intellegitur in sono uocis, 
cum dicitur: fiat lux, non autem ipse corporeus sonus, hoc 
bene intellegitur esse uox dei? et utrum hoc ipsum ad na- 
turam pertineat uerbi eius, de quo dicitur: in principio 
erat uerbum, et uerbum erat apud deum, et deus erat 
uerbum? cum enim de illo dicitur: omnia per ipsum facta 
sunt, satis ostenditur et lux per ipsum facta, cum dixit deus: 
fiat lux. quod si ita est, aeternum est quod ait deus: fiat 
lux, quia uerbum dei, deus apud deum, filius unicus dei, 
patri coaeternus est, quamuis deo haec in aeterno uerbo di- 
cente creatura temporalis facta sit. cum enim uerba sint tem- 
poris, cum dicimus ,quando* et ,aliquando*, aeternum tamen 
est uerbo dei, quando fieri aliquid debeat, et tune fit, quando 

fieri debuisse in illo uerbo est, in quo non est quando et 
aliquando, quoniam totum illud uerbum aeternum est. 

3. Et quid est lux ipsa, quae facta est? utrum spiritale 
quid an corporale? si enim spiritale, potest ipsa esse prima 
creatura iam hoc dicto perfecta, quae primo caelum appellata 
est, cum dictum est: in principio fecit deus caelum et 
terram, ut, quod dixit deus: fiat lux. et facta est lux, 
eam reuocante ad se creatore conuersio eius facta atque in- 
luminata intellegatur. 

Et cur ita dictum est: in principio fecit deus caelum 
et terram, et non dictum est: in principio dixit deus: fiat 
caelum et terra. et facta sunt caelum et terra, sicut de luce 
narratur: dixit deus: fiat lux. et facta est lux? utrum 
prius uniuersaliter nomine caeli et terrae conprehendendum 
erat et commendandum, quod fecit deus, et deinde per partes 
exequendum, quomodo fecit, cum per singula dicitur: dixit 
deus, id est, quia per uerbum suum fecit, quidquid fecit? 

4. An cum primum fiebat informitas materiae siue spiri- 
talis siue corporalis, non erat dicendum: dixit deus: fiat, 
quia formam uerbi semper patri cohaerentis, quo sempiterne 
dicit deus omnia, neque sono uocis neque cogitatione tempora 
sonorum uoluente, sed coaeterna sibi luce a se genitae sapjen- 
tiae non imitatur inperfectio, cum dissimilis ab eo, quod 
summeé ac primitus est, informitate quadam tendit ad nihilum, 
sed tune imitatur uerbi formam semper atque incommutabiliter 
patri cohaerentem, cum et ipsa pro sui generis conuersione 
ad id, quod uere ac semper est, id est ad creatorem suae 

substantiae, formam capit et fit perfecta creatura? ut in eo, 
quod scriptura narrat: dixit deus: fiat, intellegamus dei 
dictum incorporeum in natura uerbi eius coaeterni, reuocantis 
ad se mperfectionem creaturae, ut non sit informis, sed for- 
metur secundum singula, quae per ordinem exequitur. in qua 
conuersione et formatione quia pro suo modo imitatur deum 
uerbum, hoc est dei filium semper patri cohaerentem plena 
similitudine et essentia pari, qua ipse et pater unum sunt, 
non autem imitatur hane uerbi formam, si aversa a creatore 
informis et inperfecta remaneat, propterea filii Commemoratio 
non ita fit, quia uerbum, sed tantum, quia. principium est, 
cum dicitur: in principio fecit deus caelum et terram; 
exordium quippe creaturae insinuatur adhuc in informitate 
inperfectionis . fit autem filii commemoratio, quod etiam uer- 
bum est, in eo, quod scriptum est: dixit deus: fiat, ut per 
id, quod principium est, insinuet exordium creaturae existen- 
tis ab illo adhue inperfectae, per id autem, quod uerbum est, 
insinuet perfectionem creaturae reuocatae ad eum, ut forma- 
retur inhaerendo creatori et pro suo genere imitando formam 
sempiterne atque incommutabiliter inhaerentem pans a quo 
ea hoc est, quod ille. 

5. Non enim habet informem uitam uerbum filius, cui non 
solum hoc est esse quod uiuere, sed etiam hoc est ei uiuere, 
quod est sapienter ac beate uiuere. creatura uero quamquam 
spiritalis et intellectualis uel rationalis, quae uidetur esse 
illi uerbo propinquior, potest habere informem uitam, quia 
non, sicut hoc est ei esse quod uiuere, ita hoc uiuere quod 

Sapienter ac beate uliuere. auersa enim a sapientia incommu- 
tabili stulte. ac misere uiuit, quae informitas est. formatur 
autem conuersa ad’incommutabile lumen sapientiae, uerbum 
dei; a quo enim extitit, ut sit utcumque ac uiuat, ad illum 
conuertitur, ut sapienter ac beate uiuat. principium quippe 
creaturae intellectualis est aeterna sapientia: quod principium 
manens in se incommutabiliter nullo modo eessaret occulta 
inspiratione uocationis loqui ei creaturae, cui principium est, 
ut conuerteretur ad id, ex quo esset, quod aliter formata ac 
perfecta esse non posset. ideoque interrogatus, quis esset, 
respondit: principium, quia et loquor uobis. 

Quod autem filius loquitur, pater loquitur, quia patre lo- 
quente dicitur uerbum, quod filius est, aeterno more, si more 
dicsndum est, loquente deo uerbum coaeternum. inest enim 
deo benignitas summa et sancta et iusta et quidam non ex 
indigentia, sed ex beneficientia ueniens amor in opera sua. 
propterea priusquam scriberetur: dixit deus: fiat lux, prae- 


cessit scriptura dicens; et spiritus dei superferebatur 


super aquam, quia, siue aquae nomine appellare uoluit to- 
tam corporalem materiam, ut eo modo insinuaret, unde facta 
et formata sunt omnia, quae in suis generibus iam dinoscere 
possumus, appellans aquam, quia ex humida natura uidemus 
omnia in terra per species uarias formari atque concrescere, 
siue spiritalem uitam quandam ante formam conuersionis quasi 

fluitantem, superferebatur utique spiritus dei, quia sub- 
iacebat scilicet bonae uoluntati creatoris quidquid illud erat 
quod formandum perficiendumque inchoauerat, ut dicente deo 
in uerbo suo: fiat lux, in bona uoluntate, hoc est bono placito 
eius pro modo sui generis maneret, quod factum est. et ideo 
rectum est, quod placuerit deo, scriptura dicente: et facta 
est lux. et uidit deus lucem quia bona est, ut, quemad- 
modum in ipso exordio inchoatae creaturae, quae caeli et 
terrae nomine propter id, quod de illa perficiendum erat, com- 
memorata est, trinitas insinuatur creatoris — nam dicente 
scriptura: in principio fecit deus caelum et terram 
intellegimus patrem in dei nomine et filium in principii no- 
mine, qui non patri, sed per se ipsum creatae’ primitus ac 
potissimum spiritali creaturae et consequenter etiam uniuersae 
creaturae principium est, dicente autem scriptura: et spiri- 
tus dei superferebatur super aquam conpletam comme- 
morationem trinitatis agnoscimus —, ita et in conuersione 
atque perfectione creaturae, ut rerum species digerantur, eadem 
trinitas insinuetur, uerbum dei scilicet et uerbi generator, cum 
dicitur: dixit deus, et sancta bonitas, in qua deo placet 
quidquid ei pro suae naturae modulo perfectum placet, cum 
ie uidit deus quia bonum est. 

. Sed cur commemorata prius quamuis inperfecta creatura 
ses commemoratur spiritus dei prius dicente scriptura: 
terra autem erat inuisibilis et inconposita, et tene- 
brae erant super abyssum, ac deinde inferente: et spiri- 

tus dei superferebatur super aquam? an, quia egenus 
atque indigus amor ita diligit, ut rebus, quas diligit, subi- 
ciatur, propterea, cum commemoraretur spiritus dei, in quo 
sancta eius beniuolentia dilectioque intellegitur, superferri 
dictus est, ne facienda opera sua per indigentiae necessitatem 
potius quam per abundantiam beneficientiae deus amare pu- 
taretur? cuius rei memor apostolus dicturus de caritate sup er- 
eminentem uiam demonstraturum se ait et alio loco, super- 
eminentem, inquit, scientiae caritatem Christi. cum 
10 ergo sic oporteret insinuari spiritum dei, ut superferri dicere- 
tur, commodius factum est, ut prius insinuaretur aliquid in- 
choatum, cui superferri diceretur, non enim loco, sed omnia 
superante ac praecellente potentia. 
8. Ita etiam rebus ex illa inchoatione perfectis atque for- 
is<matis uidit deus, quia bonum est; placuit enim quod 
factum est in ea benignitate, qua placuit, ut fieret. duo 
quippe sunt, propter quae amat deus creaturam suam, ut sit 
et ut maneat. ut esset ergo, quod maneret, spiritus dei 
superferebatur super aquam; ut autem maneret, uidit 
2 deus, quia bonum est. et quod de luce dictum est, hoc de 
omnibus. manent enim quaedam supergressa omnem tempo- 
ralem uolubilitatem in amplissima sanctitate sub deo, quaedam 
uero secundum sui temporis modos, dum per decessionem 
successionemque rerum saeculorum pulchritudo contexitur. 
2 9. Quod ergo dixit deus: fiat lux. et facta est lux, in 

aliquo die dixit an ante omnem diem? si enim uerbo sibi 
coaeterno dixit, hoc utique intemporaliter dixit; si uero tem- 
poraliter dixit, non uerbo sibi coaeterno, sed per aliquam 
creaturam dixit temporalem. ac per hoc non erit prima crea- 
tura lux, quia iam erat, per quam temporaliter diceretur: 
fiat lux. atque illud ante omnem diem fecisse intellegitur, 
quod dictum est: in principio fecit deus caelum et 
terram, ut caeli nomine intellegatur spiritalis iam facta et 
formata creatura, tamquam.caelum caeli huius, quod in cor- 
poribus summum est. secundo enim die factum est firmamen- 
tum, quod rursus caelum appellauit. terrae autem nomine in- 
uisibilis et inconpositae ac tenebrosa abysso inperfectio cor- 
poralis substantiae significata est, unde temporalia illa fierent, 
quorum prima esset lux. 

Quomodo autem per creaturam, quam fecit ante tempora, 
dici potuit temporaliter: fiat lux, inuenire difficile est. sono 
uocis enim non intellegimus dictum; nam quidquid est tale, 
corporeum est. an ex illa inperfectione substantiae corporalis 
fecit aliquam uocem corpoream, per quam sonaret: fiat lux? 
ergo aliquod uocale corpus ante lucem creatum atque formatum 
est. sed si ita est, iam erat tempus, per quod uox curreret sono- 
rumque spatia sibi succedentium praeterirent. quodsi iam erat 
tempus, antequam fieret lux, in quo tempore uox fieret, qua 
sonaret ,fiat lux, ad quem diem pertinebat illud tempus? 
unus enim dies idemque primus ille numerari incipit, quo 
facta est lux. an ad ipsum diem pertinet totum spatium tem- 

poris, et quo factum est uocale corpus, per quod sonaret 
fiat lux‘, et quo facta est ipsa lux? sed omnis talis uox 
propter audientis corporalem sensum a loquente profertur; ita 
enim factus est, ut percusso aere sentiat. numquid itaque 
talem habebat auditum illud quidquid erat inuisibile et incon- 
positum, cui sic deus personaret ac diceret: fiat lux? absce- 
dat itaque haec ab animo cogitantis absurditas. 

Utrum ergo spiritalis motus, sed tamen temporalis erat, 
quo dictum intellegimus ,,fiat lux,‘ expressus ab aeterno deo 
per uerbum coaeternum in creatura spiritali, quam iam fecerat, 
cum dictum est: in principio fecit deus caelum et ter- 
ram, id est, in illo caelo caeli? an et ista locutio non tan- 
tum sine aliquo sono, sed etiam sine ullo temporali motu 
spiritalis creaturae in eius mente atque ratione fixa quodam- 
modo a uerbo patri coaeterno et quodammodo inpressa intel- 
legitur, secundum quam moueretur et ad speciem connertere- 
tur inferior illa tenebrosa inperfectio naturae corporeae et 
fieret lux? sed multum est ac difficillimum capere, quomodo 
dicatur deo non temporaliter iubente neque id temporaliter 
audiente creatura, quae contemplatione ueritatis omnia tem- 
pora excedit, sed intellectualiter sibimet inpressas ab incom- 
mutabili dei sapientia rationes, tamquam intellegibiles locuti- 
ones, in ea, quae infra sunt, transmittente fieri temporales 
motus in rebus temporalibus uel formandis uel administrandis. 
si autem lux, quae primum dicta est, ut fiat, et facta est, etiam 
primatum creaturae tenere intellegenda est, ipsa est intellec- 
tualis uita, quae nisi ad creatorem inluminanda conuerteretur, 
fluitaret informiter. cum conuersa autem et inluminata est, fac- 
tum est, quod in uerbo dei dictum est: fiat lux. 

10. Uerum tamen quemadmodum sine tempore dictum est, quia 
in uerbum coaeternum patri non cadit tempus, utrum ita etiam 
sine tempore factum sit, quisquam forsitan quaerat. sed quo- 
modo potest hoc intellegi, cum facta luce et diuisa a tenebris 
et inditis diei noctisque uocabulis dicat scriptura: et facta 
est uespera, et factum est mane dies unus? unde uide- 
tur illud opus dei factum per spatium diei, quo peracto ad 
uesperam uentum est, quod est noctis initium. itemque per- 
acto nocturno spatio conpletus est totus dies, ut mane fieret 
in alterum diem, in quo die deus aliud consequenter operaretur. 

Immo uero id ipsum permirabile est, cum deus nullo spatio 
syllabarum aeterna uerbi sui ratione dixerit: fiat lux, cur 
tanta mora facta sit lux, donec diei spatium praeteriret et 
uespera fieret. an forte cito quidem lux facta est, sed mora 
diurni temporis in eo ‘consumi potuit, cum discerneretur a 
tenebris, atque utrumque discretum suis uocabulis signaretur ? 
mirum, si et hoc uel tanta mora fieri potuit a deo, quanta 
dicitur a nobis. discretio quippe lucis et tenebrarum in ipso 
utique opere, cum lux fieret, consecuta est; non enim lux 
esse potuit, nisi discerneretur a tenebris. 

Quod autem uocauit deus lucem diem et tenebras 
noctem, quanta mora fieri poterat, etiam si hoc syllabatim 
per sonum uocis egisset, nisi quanta et a nobis dicitur ,,lux 
uocetur dies et tenebrae uocentur nox? nisi forte quis ita 
desipiat, ut, quia super omnia magnus est deus, putet ore dei 
prolatas quamuis paucissimas syllabas per totum diei spatium 
potuisse distendi. huc accedit, quia uerbo sibi coaeterno, id 
est incommutabilis sapientiae internis aeternisque rationibus, 

non corporali uocis sono uocauit deus lucem diem et 
tenebras noctem. rursum enim quaeritur, si uerbis, quibus 
utimur, uocauit, qua lingua uocauerit, et quid opus erat sonis 
transeuntibus, ubi cuiusquam non erat corporalis ullus auditus. 
et non inuenitur. 

An dicendum est, quod, cum cito peractum esset hoc opus 
dei, tamdiu stetit lux non succedente nocte, donec diurnum 
spatium perageretur, et tamdiu mansit nox luci succedens, 
donec spatium nocturni temporis praeteriret, et mane fieret 
diei sequentis uno primoque transacto? sed, si hoc dixero, 
uereor, ne deridear et ab his, qui certissime cognouerunt, et 
ab his, qui possunt facillime aduertere, quod eo tempore, quo 
nox apud nos est, eas partes mundi praesentia lucis inlustret, 
per quas sol ab occasu in ortum redit, ac per hoc omnibus 

alibi diem, alibi noctem. numquidnam ergo in parte aliqua 
posituri sumus deum, ubi ei uespera fieret, cum ab ea parte 
in aliam partem lux abscederet? nam et in libro, qui appel- 


‘latur Ecclesiastes, ita scriptum est: et oritur sol, et occi- 


dit sol, et in locum suum ducit, hoc est, in eum locum, 
unde ortus est. sequitur enim et dicit: ipse oriens illuc 
uadit ad austrum et circuit ad aquilonem. australis 
ergo pars cum habet solem, nobis dies est, cum autem ad 
partem aquilonis circumiens peruenit, nobis nox est; non tamen 

in alia parte non est dies, ubi praesentia solis est: nisi forte 
poeticis figmentis cor inclinandum est, ut credamus solem 
mari se inmergere atque inde lottim ex alia parte mane sur- 
gere. quamquam, si ita esset, abyssus ipsa praesentia solis 
inlustraretur, atque ibi esset dies. posset enim et aquas inlu- 
minare, quando ab eis non posset extingui. sed hoc monstro- 
sum est suspicari. quid? quod etiam sol nondum erat. 
Quapropter, si spiritalis lux primo . die facta est, numquid- 
nam occidit, ut ei succederet nox? si autem corporalis, quae- 
nam illa lux est, quam post occasum solis uidere non possu- 
mus, quia nec luna erat adhuc nec aliquae stellae? aut si 
semper in ea parte caeli est, in qua sol, ut non sit solis lux, 
sed quasi comes eius eidem ita coniuncta, ut discerni dino- 
scique non possit, ad eandem reditur difficultatem soluendae 
huius quaestionis, quia et ista lux eodem modo quo sol tam- 
quam comes eius ab occasu in ortum circumiens redit et est 
in alia parte mundi, quo tempore pars ista, in qua sumus, 
tenebrescit in noctem. ex quo cogit, quod absit, in una parte 
credere deum fuisse, quam partem lux ista desereret, ut posset 
ei uespera fieri. an forte in ea parte lucem ferat, in qua fac- 
turus erat hominem, et ideo, cum ab ipsa parte lux disces- 
sisset, uespera facta dicitur, etiam cum in alia parte lux illa 
esset, quae inde discesserat, mane exortura peracto circuitu ? 
11. Ut quid ergo factus est sol in potestatem diei, qui lu- 
ceret super terram, si lux illa diei faciendo suffecerat, quae 

dies etiam uocata erat? an illa prior regiones superiores a 
terra longinquas inlustrabat, ut sentiri non posset in terris, 
atque ita oportebat solem fieri, per quem dies inferioribus 
mundi partibus adpareret? potest et hoc dici auctum esse ful- 
gorem diei sole addito, ut per illam lucem minus fulgens 
dies, quam nunc est, fuisse credatur. etiam hoc a quodam 
dictum scio primum naturam lucis inductam in opere creato- 
ris, cum dictum est: fiat lux. et facta est lux, postea 
uero — quod de luminaribus dicitur — quid ex ipsa luce 
factum sit fuisse commemoratum ordine dierum, quo uisum 
est creatori cuncta esse facienda: quae natura lucis quo trans- 
ierit facta uespera, ut uicissim nox perageretur, nec ille dixit 
nec facile inueniri posse arbitror. neque enim extinctam esse 
credendum est, ut nocturnae tenebrae succederent, et rursus 
accensam, ut mane fieret, antequam hoc solis officio gereretur, 
quod a quarto die coepisse fieri eadem scriptura testatur. 

12. Quod antequam fieret, quo circuitu sibi potuerint tres 
dies noctesque succedere lucis, quae primo facta est, perma- 
nente natura, si lux corporalis tunc facta intellegenda est, et 
inuenire et explicare difficile est. nisi forte molem terrenam 
et aquosam, antequam esset ab alterutro utrumque discretum, 
quod tertio die factum scribitur, tenebras deum appellasse 
quis dixerit propter crassiorem corpulentiam, quam lux pene- 
trare non poterat, uel propter obscurissimam umbram tantae 
molis, quam necesse est, ut ex altera parte habeat corpus, si 
ex alia parte lux fuerit. ad quem locum enim cuiuslibet 
corporis moles lucem peruenire non sinit, in eo loco umbra 

est, quoniam ‘locus carens ea luce, qua inlustraretur, nisi inpe - 
diret corpus obpositum, hoc totum est, quod umbra dicitur. quae 
si pro mole corporis tam magna ‘fuerit, ut occupet spatium 
terrae, quantum ex altera parte dies occupat, nox uocatur; 
neque enim omnes tenebrae nox. nam et in speluncis amplis, 
in quarum abdita lux inrumpere per obpositam molem non 
sinitur, sunt utique tenebrae, quia lux non est ibi, totumque 
illud spatium locus est carens luce; nec tamen tales tenebrae 
acceperunt uocabulum noctis, sed illae, quae in eam terrae 
partem succedunt, unde remouetur dies. sicut non omnis lux 
dies appellatur — nam et lunae lux est et siderum et lucer- 
narum et coruscationum et quarumque rerum ita fulgentium — 
sed illa lux appellatur dies, cui nox praecedenti recedentique 
succedit. 

Sed si primaria lux illa undique terrae molem circumfusa 
contexerat, siue staret siue circumiret, non erat, ex qua parte 
admitteret noctem sibi succedere, quia nusquam ipsa discede- 
bat, ut ei faceret locum. an ex una parte facta est, ut ipsa 
circumiens etiam noctem ex alia parte consequenter circumire 
permitteret? cum enim totam terram adhue aqua tegeret, 
nihil inpediebat, ut aquosa et globosa moles ex una parte 
faceret diem lucis praesentia, ex alia noctem lucis absentia 
quae in eam partem succederet a tempore uespertino, ex qua 
lux in aliam declinaret. 

Quo ergo congregatae sunt aquae, si totam terram prius 
occupauerant? illae scilicet, quae detractae sunt, ut terra nu- 

daretur, in quam partem congregatae sunt? si enim erat ali- 
quid nudum terrae, quo congregarentur, iam adparebat arida 
nec totum abyssus occupabat; si autem totum texerant, quis 
erat locus, quo colligerentur, ut terrae ariditas adpareret ? 
numquidnam in altum congregatae sunt, sicut fit, cum ad 
uentilandum in area messis trita subrigitur et congesta in 
aggerem nudat locum, quem diffusa contexerat? quis hoe di- 
xerit, cum uideat usquequaque campos maris aequaliter fusos, 
quia etiam, cum aquae fluctuantis quidam uelut montes eri- 
guntur, sedatis rursus tempestatibus conplanantur? et si qua 
litora nudantur latius, non potest dici nulla esse alia terrarum 
spatia, quo accedat id, quod aliunde decedit, unde in eum 
locum, ex quo recesserat, iterum accedat. cum autem tota 
omnino terra undosa natura cooperiretur, quo cederet, ut nudaret 
aliquas partes? an forte rarior aqua uelut nebula terras tege- 
bat, quae congregatione spissata est, ut ex multis eas parti- 
bus, in quibus arida posset adparere, nudaret? quamquam et 
terra longe lateque subsidens potuit alias partes praebere con- 
cauas, quibus confluentes et conruentes aquae reciperentur, et 
adpareret arida ex his partibus, unde umor abscederet. 

Non est autem informis omni modo materies, ubi etiam 
nebulosa species adparuerit. 

13. Et ideo quaeri adhuc potest, quando deus istas con- 
spicuas aquarum terrarumque species qualitatesque creauerit; 
in nullo enim sex dierum hoc inuenitur. itaque si hoe ante 

omnem diem fecit, sicut ante istorum dierum primorum com- 
memorationem scriptum est: in principio, fecit deus cae- 
lum et terram, ut in terrae uocabulo intellegamus iam for- 
matam terrenam speciem superfusis aquis ista iam uisibili 
specie sui generis declaratis, ut in eo, quod sequitur scriptura 
dicens: terra autem erat inuisibilis et inconposita, et 
tenebrae erant super abyssum; et spiritus dei super- 
ferebatur super aquam, nullam opinemur informitatem ma- 
teriae, sed terram et aquam sine luce, quae nondum erat facta, 
suis iam notissimis qualitatibus conditas, ut ideo terra inui- 
sibilis dicta intellegatur, quod aquis cooperta non posset 
uideri, etiamsi esset, qui posset uidere, ideo uero inconposita, 
quia nondum a mari distincta et cincta litoribus et suis feti- 
bus animalibusque decorata: si ergo ita est, cur istae species, 
quae procul dubio corporales sunt, ante omnem diem factae 
sunt? cur non scriptum est: dixit deus: fiat terra. et facta est 
terra, item: dixit deus: fiat aqua. et facta est aqua, uel utrum- 
que communiter, si una quasi lege loci infimi continentur, 
dixit deus: fiat terra. et sic est factum ? 

14, Cur non dictum est, cum hoc factum esset, ,uidit deus, 
quia bonum est*? 

Haec enim consideratio suasit, quoniam manifestum est 
omne mutabile ex aliqua informitate formari simulque 
illud et catholica fides praescribit et certissima ratio docet 
nullarum naturarum materiam esse potuisse nisi ab omnium 
rerum non solum formatarum, sed etiam formabilium inchoa- 
tore deo atque creatore, de qua etiam dicit ei quaedam scrip- 

tura: qui fecisti mundum ex materia informi, hance mate- 
riam illis uerbis, quibus pro spiritali prudentia tardioribus etiam 
lectoribus uel auditoribus congrueretur, fuisse commemoratam, 
quibus ante dierum enumerationem dictum est: in principio 
fecit deus caelum et terram et cetera, donec diceretur: 
et dixit deus, ut deinceps formatarum rerum ordo consequeretur. 

15. Non quia informis materia formatis rebus tempore 
prior est, cum sit utrumque simul concreatum, et unde 
factum est, et quod factum est — sicut enim uox materia uer- 
borum est, uerba uerv formatam uocem indicant, non autem 
qui loquitur prius emittit informem uocem, quam possit postea 
conligere atque in uerba formare: ita et deus creator non 
priore tempore fecit informem materiam et eam postea per 
ordinem quarumque naturarum quasi secunda consideratione 
formauit; formatam quippe creauit materiam — sed quia illud, 
unde fit aliquid, etsi non tempore, tamen quadam origine 
prius est, quam illud, quod inde fit, potuit diuidere scriptura 
loquendi temporibus, quod deus faciendi temporibus non di- 
uisit. si enim quaeratur, utrum uocem de uerbis an de uoce 
uerba faciamus, non facile quisquam ita tard. ingenio reperitur, 
qui non potius uerba fieri de uoce respondeat: ita quamuis 
utrumque simul qui loquitur faciat, quid unde faciat, naturali 
adtentioni satis adparet. quamobrem, cum simul utrumque 
deus fecerit, et materiam, quam formauit, et res, in quas eam 
formauit, et utrumque ab scriptura dici oportuerit, nec simul 

utrumque dici potuerit, prius illud, unde aliquid factum est, 
quam illud, quod inde factum est, dici debuisse quis dubitet? 
quia etiam cum dicimus materiam et formam, utrumque simul 
esse intellegimus nec utrumque simul possumus enuntiare. 
sicut autem in breuitate temporis contingit, cum duo ista 5 
uerba proferimus, ut alterum ante alterum proferamus, ita in 
prolixitate narrationis alterum prius quam alterum narrandum 
fuit, quamuis utrumque, ut dictum est, simul fecerit deus, 
ut, quod sola origine prius est in faciendo, etiam tempore 
prius sit in narrando, quia duae res, quarum etiam altera nullo 
modo prior est, nominari simul non possunt, quanto minus 
simul narrari! non itaque dubitandum est ita esse uteumque 
istam informem materiam prope nihil, ut non sit facta nisi a 
deo et rebus, quae de illa formatae sunt, simul concreata sit. 
Sed si credibiliter dicitur eam significari illis uerbis: terra 15 
autem erat inuisibilis et inconposita, et tenebrae 
erant super abyssum; et spiritus dei superferebatur 
super aquam, ut excepto, quod ibi positum est de spiritu 
dei, cetera rerum quidem uisibilium uocabula, sed ad illam 
nformitatem, ut tardioribus poterat, insinuandam dicta intelle- 
gamus, quia duo haec elementa, id est terra et aqua, ad ali- 
quid faciendum operantium manibus tractabiliora sunt ceteris, 
et ideo congruentius istis nominibus illa insinuabatur infor- 
16 mitas: si ergo hoc probabiliter dicitur, non erat aliqua formata 

moles, quam lux ex una parte inlustrans ex altera faceret 
tenebras, unde nox posset die discedente succedere. 
Emissionem uero contractionemque lucis illius si uelimus 
diem noctemque intellegere, nec causam uidemus, cur ita 
fieret — non enim iam erant animalia, quibus haec uicissi- 
tudo salubriter exhiberetur et quibus postmodum erxortis per 
circuitum solis cernimus exhiberi — nec ullum occurrit exem- 
plum, quo istam emissionem contractionemque lucis, ut diei 
noctisque uicissitudines fierent, probare possimus. iactus enim 
radiorum ex oculis nostris cuiusdam quidem lucis est iactus 
et contrahi potest, cum aerem, qui est oculis nostris proxi- 
mus, intuemur, et emitti, cum ad eandem rectitudinem quae 
sunt longe posita adtendimus. nec sane, cum contrahitur, 
omnino cernere, quae longe sunt, desinit, sed certe obscurius, 
quam cum in ea obtutus emittitur. sed tamen ea lux, quae 
in sensu uidentis est, tam exigua docetur, ut, nisi adiuuetur 
extraria luce, nihil uidere possimus; et quia discerni ab ea 
non potest, quo exemplo demonstrari possit emissio in diem 
et contractio lucis in noctem, sicut dixi, reperire difficile est. 
17. Si autem spiritalis lux facta est, cum dixit deus: 
fiat lux, non illa uera patri coaeterna intellegenda est, per 
quam facta sunt omnia, et quae inluminat omnem hominem, | 
sed illa, de qua dici potuit: prior omnium creata est 

sapientia. cum enim aeterna illa et incommutabilis, quae 
non est facta, sed genita sapientia, in spiritales atque ratio- 
nales creaturas sicut in animas sanctas 3e transfert, ut in- 
luminatae lucere possint, fit in eis quaedam luculentae rationis 
adfectio, quae potest accipi facta lux, cum diceret deus: fiat 
lux, si iam erat creatura spiritalis, quae nomine caeli signi- 
ficata est in eo, quod scriptum est: in principio fecit 
deus caelum et terram, non corporeum caelum, sed caelum 
incorporeum caeli corporei, hoc est super omne corpus non 
locorum gradibus, sed naturae sublimitate praepositum. quo 
autem modo simul fieri potuit, et quod inluminaretur et ipsa 
inluminatio, ac diuerso tempore narranda fuerit, paulo ante 
diximus, cum de materia tractaremus. 

Sed huic luci succedentem noctem, ut uespera fieret, quo 
pacto intellecturi sumus? a tenebris uero qualibus talis lux 
diuidi potuit dicente scriptura: et diuisit deus inter lucem 
et tenebras? numquid iam erant peccatores et stulti deci- 
dentes a lumine ueritatis, inter quos et in eadem luce per- 
manentes diuideret deus, tamquam inter lucem et tenebras, 
et lucem uocans diem ac tenebras noctem ostenderet se non 
operatorem peccatorum, sed ordinatorem distributione merito- 
rum? an hie dies totius temporis nomen est et omnia 
uolumina saeculorum hoc uocabulo inecludit ideoque non 
dictus est primus, sed unus dies? et facta est enim uespera, 
et factum est, inquit, mane dies unus, ut per hoc, quod 

facta est uespera, peccatum rationalis creaturae, quod autem 
factum est mane, renouatio eius significata uideatur. 

Sed haec allegoriae propheticae disputatio est, quam non 
isto sermone suscepimus. instituimus enim de scripturis nunc 
loqui secundum proprietatem rerum gestarum, non secundum 
aenigmata futurarum. ergo ad rationem factarum conditarum- 
que naturarum quomodo inuenimus uesperam et mane in luce 
spiritali? an diuisio quidem lucis a tenebris distinctio est 
iam rei formatae ab informi, appellatio uero diei et noctis 
insinuatio distributionis est, qua significetur nihil deum in- 
ordinatum relinquere atque ipsam informitatem, per quam 
res de specie in speciem modo quodam transeundo mutantur, 
non esse indispositam neque defectus profectusque creaturae, 
quibus sibimet temporalia quaeque succedunt, sine subplemento 
esse decoris uniuersi? nox enim ordinatae sunt tenebrae. 

Propterea uero cum facta esset lux, dictum est: uidit 
deus lucem quia bona est, cum hoc posset post omnia 
eiusdem diei dicere, id est, ut, cum explicasset ,dixit deus: 
fiat lux. et facta est lux. et diuisit deus inter lucem 
et tenebras et uocauit deus lucem diem et tenebras 
uocauit noctem‘, tunc diceret: et uidit deus, quia 
bonum est, et deinceps adnecteret: et facta est uespera, 
et factum est mane, sicut in aliis operibus facit, quibus 
uocabula inponit. hic ergo propterea non ita fecit, quoniam a 
formata re ad hoc distincta est illa informitas, ut non in ea 
finis esset, sed adhuc formanda restaret per creaturas ceteras 

iam corporales. itaque si, posteaquam distincta essent illa 
diuisione et uocabulis, tunc diceretur: uidit deus, quia 
bonum est, haec facta acciperemus ,significari, quibus iam 
in suo genere nihil esset addendum; quia uero lucem solam 
ita perfecerat, uidit deus, inquit, lucem quia bona est 5 
et, diuisione ac nominibus discreuit a tenebris. neque tunc 
dixit: uidit deus, quia bonum est; ad hoc enim erat in- 
formitas illa discreta, ut adhuc inde alia formarentur. namque 
ista nox, quae nobis notissima est — facit enim eam super 
terras solis circuitus —, quando per luminarium distributionem 10 
a die diuiditur, post ipsam diuisionem diei et noctis dicitur: 
uidit deus, quia bonum est. non enim haec nox informis 
aliqua substantia erat, unde adhue alia formarentur, sed spa- 
tium loci plenum aere, carens lumine diurno: cui utique nocti 
iam nihil addendum esset in genere suo, quo esset speciosior 15 
siue distinctior. uespera autem in toto illo triduo, antequam 
fierent luminaria, consummati operis terminus non absurde 
fortasse intellegitur; mane uero tamquam futurae operationis 
significatio. 

18. Sed ante omnia meminerimus, unde iam multa diximus, 20 
non temporalibus quasi animi sui aut corporis motibus operari 
deum, sicut operatur homo uel angelus, sed aeternis atque 
incommutabilibus et stabilibus rationibus coaeterni sibi uerbi 
sui et quodam, ut ita dixerim, fotu pariter coaeterni sancti 
spiritus sui. nam et illud, quod per graecam et latinam lin- 25 
guam dictum est de spiritu dei, quod superferebatur super 
aquas, secundum syrae linguae intellectum, quae uicina est 
hebraeae — nam hoc a quodam docto christiano Syro fertur 
expositum — non superferebatur, sed fouebat potius in- 

tellegi perhibetur, nec sicut fouentur tumores aut uulnera in 
corpore aquis uel frigidis uel calore congruo temperatis, sed 
sicut oua fouentur ab alitibus, ubi calor ille materni corporis 
etiam formandis pullis quodammodo adminiculatur per quen- 
dam in suo genere dilectionis adfectum. non itaque per 
singulos dies istorum diuinorum operum tamquam temporales 
uoces dei carnaliter cogitemus. non enim ad hoc ipsa dei 
sapientia nostra infirmitate suscepta uenit ad conligendos sub 
alas suas filios Hierusalem quemadmodum gallina pullos suos, 
ut semper paruuli simus, sed ut malitia infantes mente esse 
pueri desinamus. 

Et in rebus obscuris atque a nostris oculis remotissimis, 
si qua inde scripta etiam diuina legerimus, quae possint salua 
fide, qua inbuimur, alias atque alias parere sententias, in 
nullam earum nos praecipiti adfirmatione ita proiciamus, ut, 
si forte diligentius discussa ueritas eam recte labefactauerit, 
corruamus, non pro sententia diuinarum scripturarum, sed 
pro nostra ita dimicantes, ut eam uelimus scripturarum esse, 
quae nostra est, cum potius eam, quae scripturarum est, 
nostram esse uelle debeamus. 

19. Ponamus enim in eo, quod scriptum est: et dixit 
deus: fiat lux. et facta est lux, alium sensisse lucem 
corporalem factam et alium spiritalem. esse spiritalem lucem 
in creatura spiritali fides nostra non dubitat; esse autem lucem 

cui succedere nox potuerit, tamdiu non est contra fidem, 
donec ueritate certissima refellatur. quod si factum fuerit, 
non hoc habebat scriptura diuina, sed hoc senserat humana 
ignorantia. si autem hoc uerum esse certa ratio demonstra- 
uerit, adhuc incertum erit, utrum hoc in illis uerbis sanctorum 
librorum s¢riptor sentiri uoluerit, an aliud aliquid non minus 
uerum. quodsi cetera contextio sermonis non hoe eum uoluisse 
probauerit, non ideo falsum erit aliud, quod ipse intellegi 
uoluit, sed et uerum et quod utilius cognoscatur. si autem 
contextio scripturae hoc uoluisse intellegi scriptorem non 
repugnauerit, adhuc restabit quaerere, utrum et aliud non 
potuit. quodsi et aliud potuisse inuenerimus, incertum erit, 
quidnam eorum ille uoluerit; et utrumque sentiri uoluisse 
non inconuenienter creditur, si utrique sententiae cetera cir- 
cumstantia subfragantur. . 
Plerumque enim accidit, ut aliquid de terra, de caelo, de 
ceteris mundi huius elementis, de motu et conuersione uel 
etiam magnitudine et interuallis siderum, de certis defectibus 
solis ac lunae, de circuitibus annorum et temporum, de naturis 
animalium, fruticum, lapidum atque huiusmodi ceteris etiam 
non christianus ita nouerit, ut certissima ratione uel expe- 
rientia teneat. turpe est autem nimis et perniciosum ac maxime 
cauendum, ut christianum de his rebus quasi secundum chri- 
stianas litteras loquentem ita delirare audiat, ut, quemad- 
modum dicitur, toto caelo errare conspiciens risum tenere 

uix possit. et non tam molestum est, quod errans homo 
deridetur, sed quod auctores nostri ab eis, qui foris sunt, 
talia sensisse creduntur et cum magno eorum exitio, de 
quorum salute satagimus, tamquam indocti reprehenduntur 
atque respuuntur. cum enim quemquam de numero christia- 
norum in ea re quam optime norunt errare conprehenderint 
et uanam sententiam suam de nostris libris adserere, quo 
pacto illis libris credituri sunt de resurrectione mortuorum 
et. de spe uitae aeternae regnoque caelorum, quando de his 
rebus, quas iam experiri uel indubitatis numeris percipere 
potuerunt, fallaciter putauerint esse conscriptos? quid enim 
molestiae tristitiaeque ingerant prudentibus fratribus temerarii 
praesumtores, satis dici non potest, quod, si quando de praua 
et falsa opinatione sua reprehendi et conuinci coeperint ab 
eis, qui nostrorum librorum auctoritate non tenentur, ad de- 
fendendum id, quod leuissima temeritate et apertissima falsi- 
tate dixerunt, eosdem libros sanctos, unde id probent, proferre 
conantur uel etiam memoriter, quae ad testimonium ualere 
arbitrantur, multa inde pronuntiant uerba, non intellegentes 
neque quae loquuntur neque de quibus adfirmant. 
20. Ad hoc enim considerandum et obseruandum libri 
Geneseos multipliciter, quantum potui, enucleam protulique 
sententias de uerbis ad exercitationem nostram obscure positis, 

non aliquid unum temere adfirmans cum praeiudicio alterius 
expositionis fortasse melioris, ut pro suo modulo eligat quis- 
que quod capere possit: ubi autem intellegere non potest 
scripturam, deo det honorem, sibi timorem. sed cum tam 
multis exitibus uerba scripturae, quae tractauimus, exponantur, 
cohibeant se tandem, qui litteris inflati saecularibus haec ita 
posita, ut omnia pia corda nutriant, uelut inperitum atque 
inpolitum aliquid exagitant, sine pennis in terra reptantes et 
uolaturarum auium nidos inridentes. periculosius autem errant 
quidam infirmi fratres, qui cum istos inpios de caelestium 
corporum numeris uel de quibuslibet elementorum mundi 
huius quaestionibus subtiliter et copiose disserere audiunt, 
euanescunt et eos sibi cum suspirio praeponentes et magnos 
putantes saluberrimae pietatis libros cum fastidio repetunt et 
quos duleiter haurire deberent uix patienter adtingunt, a 
segetis asperitate abhorrentes et spinarum floribus inhiantes. 
non enim uacant uidere, quam, suauis est dominus, nec in 
sabbato esuriunt; atque ideo pigri sunt potestate a domino 
accepta uellere spicas’ et tamdiu uersari manibus contritasque 
purgare donec ad escam perueniant. 

21. Dicet aliquis: quid tu tanta tritura dissertationis huius, 
quid granorum exuisti? quid euentilasti? cur propemodum in 
quaestionibus adhuc latent omnia? adfirma aliquid eorum, 

ipsum me suauiter cibum peruenisse, quod didici non haerere 
hominem in respondendo secundum fidem, quod respondendum 
est hominibus, qui calumniari libris nostrae salutis adfectant, 
ut, quidquid ipsi de natura rerum ueracibus documentis de- 
monstrare potuerint, ostendamus nostris litteris non esse con- 
trarium, quidquid autem de quibuslibet suis uoluminibus his 
nostris litteris, id est catholicae fidei contrarium protulerint, 
aut aliqua etiam facultate ostendamus aut nulla dubitatione 
credamus esse falsissimum, atque ita teneamus mediatorem 
nostrum, in quo sunt omnes thesauri sapientiae atque 
scientiae absconditi, ut neque falsae philosophiae loqua- 
citate seducamur neque falsae religionis superstitione terreamur. 
et cum diuinos libros legimus in tanta multitudine uerorum 
intellectuum, qui de paucis uerbis eruuntur et sanitate catho- 
licae fidei muniuntur, id potissimum deligamus, quod certum 
adparuerit eum sensisse, quem legimus; si autem hoc latet, 
id certe, quod circumstantia scripturae non inpedit et cum 
sana fide concordat; si autem et scripturae circumstantia 
pertractari ac discuti non potest, saltem id solum, quod fides 
sana praescribit. aliud est enim, quid potissimum scriptor 
senserit, non dinoscere, aliud autem a regula pietatis errare. 
si utrumque uitetur, perfecte se habet fructus legentis; si 
uero utrumque uitari non potest, etiam si uoluntas scriptoris 
incerta sit, sanae fidel congruam non inutile est eruisse sententiam. 

LIBER SECUNDUS. 

1. Et dixit deus: fiat firmamentum in medio aqua- 
rum et sit diuidens inter aquam et aquam. et sic est 
factum. et fecit deus firmamentum et diuisit deus 
inter aquam, quae erat infra firmamentum, et inter 
aquam, quae erat super firmamentum. et uocauit 
deus firmamentum caelum. et uidit deus, quia bonum 
est. et facta est uespera, et factum est mane, dies 
secundus. de uerbo dei, quod dixit deus: fiat firmamen- 
tum et cetera et de placito eius, quo uidit, quia bonum est, 
et de uespera et de mane non opus est hic iterum similiterque 
disserere, atque ita deinceps, quotienscumque ista repetuntur, 
secundum superiorem inquisitionem interim consideranda esse 
admonemus. utrum autem nunc illud caelum fiat, quod ex- 
cedit aeris omnia spatia eiusque omnem altitudinem, ubi 
etiam luminaria stellaeque constituuntur quarto die, an ipse 
aer uocetur firmamentum, merito quaeri potest. 

Multi enim asserunt istarum aquarum naturam super side- 
reum caelum esse non posse, quod sic habeant ordinatum 
pondus suum, ut uel super terras fluitent uel in aere terris 
proximo uaporaliter ferantur. neque quisquam istos debet ita 
refellere, ut dicat secundum omnipotentiam dei, cui cuncta 
possibilia sunt, oportere nos credere aquas etiam tam graues, 

quam nouimus atque sentimus, caelesti corpori, in quo sunt 
sidera, superfusas. nune enim, quemadmodum deus instituerit 
naturas rerum, secundum scripturas eius nos conuenit quaerere, 
non, quid in eis uel ex eis ad miraculum potentiae suae uelit 
operari. neque enim, si uellet deus sub aqua oleum aliquando 
manere, non fieret; non ex eo tamen olei natura nobis esset 
incognita, quod ita facta sit, ut adpetendo suum locum, etiam 
si subterfusa fuerit, perrumpat aquas eisque se superpositam 
conlocet. nunc ergo quaerimus, utrum conditor rerum, qui 
omnia in mensura et numero et pondere disposuit, non 
unum locum proprium ponderi aquarum circa terram tribuerit, 
sed et super caelum, quod ultra limitem aeris circumfusum 
atque solidatum est. 

Quod qui negant esse credendum, de ponderibus elemen- 
torum argumentantur, negantes ullo modo ita desuper quasi 
quodam pauimento solidatum esse caelum, ut possit aquarum 
pondera sustinere, quod talis soliditas nisi terris esse non 
possit et, quidquid tale est, non caelum sed terra sit; non 
enim tantum locis, sed etiam qualitatibus elementa distingui, 
ut pro qualitatibus propriis etiam loca propria sortirentur. 
aqua scilicet super terram, quae etiam si sub terra stat aut 
labitur, sicut in antris cauernisque abditis, non tamen ea 
terrae parte, quam supra, sed ea, quam infra se habet, con- 
tinetur. nam si ex parte superiore fuerit terrae pars ulla 
delapsa, non manet super aquam, sed ea perrupta demergitur 
et pergit ad terram: quo ueniens conquiescit tamquam in 
loco suo, ut supra sit aqua, subter autem terra. unde cogno- 

scitur, quod etiam super aquas cum esset non ipsis aquis 
portabatur, sed conpage terrae tenebatur, sicut sese habent 
camerae speluncarum. 

Hic occurrit admonere cauendum errorem, quem in libro 
primo cauendum monui, ne forte, quia scriptum est in Psalmis: 
fundauit terram super aquam, arbitretur aliquis nostrum 
aduersus istos de ponderibus elementorum subtiliter disserentes 
isto testimonio scripturarum esse nitendum, quia illi non re- 
tenti auctoritate litterarum nostrarum et nescientes, quemad- 
modum dictum sit, libros sanctos facilius inridebunt quam 
illud repudiabunt, quod uel certis rationibus perceperunt uel 
experimentis manifestissimis probauerunt. illud namque in 
Psalmis aut figurate dictum recte accipi potest, ut, quoniam 
caeli et terrae nomine saepe in ecclesia spiritales carnalesque 
significantur, caelos ostenderit pertinere ad serenam intelle- 
gentiam ueritatis dicens: qui fecit caelos in intellegentia, 
terram uero ad fidem simplicem paruulorum non fabulosis 
opinionibus incertam atque fallacem, sed prophetica et euan- 
gelica praedicatione firmissimam, quae per baptismum solidatur, 
et ideo subiecerit dicens: fundauit terram super aquam; 
aut, si ad litteram cogit quisquam intellegi, non incongruenter 
uel sublimia terrarum, siue continentium siue insularum, acci- 
piuntur, quae superiora sunt aquis, uel ipsa tegmina spelun- 
carum, quae super aquas pendula soliditate firmata sunt. 


4 cf. pag. 28,.22 sqq. 6 Ps. 185,6 16 Ps. 135, 5. 

quocirca nec ad litteram quisquam potest sic intellegere, quod 
dictum est: fundauit terram super aquam, ut aquarum 
pondus terreno ponderi subportando naturali ordine quasi 
subiectum esse arbitretur. 

2. Aerem wero aquis esse superiorem, quamuis propter 
ampliora sui spatia etiam aridam contegat, hinc intellegitur 
quod nullum uas ab ore inpressum repleri aquis potest: unde 
satis indicat aeris naturam loeum petere superiorem. uidetur 
enim was inane, sed aere plenum probatur, cum ore imo in 
aquam deprimitur; quia enim per superiorem partem non 
inuenit emicandi locum nec deorsum uersus inruptis aquis 
subter eas natura ire sinitur, plenitudine sua repellit eas et 
in uas non permittit intrare. cum autem uas ita conlocatur, 
ut os non habeat deorsum, sed in latus inclinatum, intrat 
aqua inferius exeunte aere superius. itemque si uasis erecti 
os pateat in caelum, cum infundis aquam, euadit aer sursum 
uersus ex aliis partibus, qua non infundis, et fit locus aquae 
deorsum uersus intrandi. quodsi ui maiore uas deprimitur, 
ut uel ex latere uel desuper aquae repente influant et undique 
os uasis obtegant, disrumpit eas aer sursum nitens, ut eis ad 
ima locum faciat; at ipsa disruptio singultus uasorum est, 
dum partibus fugit, quia totus tam cito non potest propter 
illius oris angustias. ita si aer super aquas ire cogitur, etiam 
confluentes eas dissicit, cum exilientes inpetu eius inpulsae 
ebulliunt et eum bullis crepantibus emittunt in sua pro- 

perantem atque illis ad ima decidendi aditum dantem. si 
autem sub aquas ire cogatur ex uase, ut illo cedente uas ab 
ore in ima presso repleri uelis, facilius undis undique uersum 
cooperitur, quam per os eius ab inferiore parte intrandi gutta 
exigua reperit locum. 

8. Iam uero ignem ad superna emicaatem etiam ipsius 
naturam aeris uelle transcendere quis non sentiat? quando- 
quidem si ardentem faculam capite deorsum quisque teneat, 
nihilominus flammae crinis ad superiora contendit. sed quoniam 
circumfusi ac superfusi aeris praepollenti constipatione subinde 
ignis extinguitur et in eius qualitatem per abundantiam 
superatus subinde commutatnr ac uertitur, ad uniuersam eius 
altitudinem transiliendam non potest perdurare. itaque super 
aerem purus ignis esse dicitur caelum, unde etiam sidera 
atque luminaria facta coniectant illinus uidelicet igneae lucis 
in eas formas, quas in caelo cernimus, conglobata disposita- 
que natura; ac per hoc, sicut terrarum ponderibus et aer et 
aqua cedit, ut ad terram perueniant, sic aquarum ponderi 
et ipse aer cedit, ut uel ad terram uel ad aquam perueniat. 
unde intellegi uolunt hoc modo necesse fuisse, ut aer quoque, 
Si quis eius particulam in spatiis illis sublimibus caeli posset 
dimittere, pondere suo caderet, donec ad aeria subter spatia 
perueniret. quapropter conligunt multo minus esse posse aquis 
supra illud igneum caelum aliquid loci, cum illic aer multo 
aquis leuior manere non possit. 

4. Talibus eorum disputationibus cedens laudabiliter conatus 
est quidam demonstrare aquas super caelos, ut ex ipsis uisi- 

bilibus conspicuisque naturis adsereret scripturae fidem. et 
prius quidem, quod facillimum fuit, ostendit et hunc aerem 
caelum appellari non solum sermone communi, secundum 
quem dicimus serenum uel nubilum caelum, sed etiam nostra- 
rum ipsarum consuetudine scripturarum, cum dicuntur uola- 
tilia caeli, cum aues in hoc aere uolare manifestum sit; 
et dominus cum de nubibus loqueretur, faciem caeli, inquit, 
potestis probare. nubes autem etiam per proximum terris 
aerem conglobari saepe cernimus, cum per decliuia iugorum 
ita recumbunt, ut plerumque excedantur etiam cacuminibus 
montium. cum ergo probasset et hunc aerem caelum dici, 
nulla alia causa etiam firmamentum appellatum uoluit existi- 
mari, nisi quia interuallum eius diuidit inter quosdam uapores 
aquarum et istas aquas, quae corpulentius in terris fluitant. 
et nubes quippe, sicut experti sunt qui inter eas in montibus 
ambularunt, congregatione et conglobatione minutissimarum 
cuttarum talem speciem reddunt: quae si spissantur amplius, 
ut coniungantur in unam grandem plures guttae minimae, 
non eam patitur aer apud se teneri, sed eius ponderi ad ima 
dat locum, et haec est pluuia. ergo ex aere, qui est inter 
uapores umidos, unde superius nubila conglobantur, et maria 
subterfusa, ostendere ille uoluit esse caelum inter aquam et 
aquam. hance ergo diligentiam considerationemque laude di- 
gnissimam iudico, quod enim dixit, neque contra fidem est 
et in promtu posito documento credi potest. 

Quamquam possit uideri non inpedire propria pondera ele- 
mentorum, quomodo etiam super illud sublime caelum possint 
esse aquae per illas minutias, per quas etiam super hoc 
spatium aeris esse potuerunt. qui quamuis grauior et inferior 
gsummo caelo subiaceat, procul dubio leuior est aquis, et 
tamen, ut super eum sint uapores illi, nullo pondere ‘pro- 
hibentur. sic ergo et super illud caelum potest minutioribus 
guttis leuior halitus umoris extendi, qui pondere cadere non 
cogatur. ipsi quippe subtilissima ratione persuadent nullum 
esse quamlibet exiguum corpusculum, in quo diuisio finiatur, 
sed infinite omnia diuidi, quia omnis pars corporis corpus 
est, et omne corpus habeat necesse est dimidium quantitatis 
suae. ac per hoc si potest aqua, sicut uidemus, ad tantas 
guttarum minutias peruenire, ut super istum aerem uapora- 
liter feratur, qui natura leuior est aquis, cur non possit et 
super illud leuius caelum minutioribus guttis et leuioribus 
inmanere uaporibus ? 

5. Quidam etiam nostri istos negantes propter pondera 
elementorum aquas esse posse super caelum sidereum de 
ipsorum siderum qualitatibus et meatibus conuincere moliuntur. 
idem namque adserunt stellam, quam Saturni appellant, esse 
frigidissimam eamque per annos triginta signiferum peragere 
circulum eo, quod superiore ac per hoc ampliore ambitu 
graditur. nam sol eundem circulum per annum conplet, et 
luna per mensem tanto, ut dicunt, breuius quanto inferius, 
ut spatio loci spatium temporis congruat. quaeritur itaque 
ab eis, unde illa stella sit frigida, quae tanto ardentior esse 
deberet, quanto sublimiore caelo rapitur. nam procul dubio 
cum rotunda moles circulari motu agitur, interiora eius tardius 
eunt, exteriora celerius, ut maiora spatia cum breuioribus ad 


2 quomodo] quominus d 6 eum] illa ®’ 7 illum EB! 8 alitus § 
habitus K'P! —humoris E?Sbd 9 ipse S11 infinitae SR 17 im- 
manere H* 18 post propter inc. cap. VI E 19 posseom.R _ sydere- 
um S 21 iidem d 22 frigidissima H1  -XXX* R 28 superior Sd 
26 spacium S 28 sublimior ecaelo 9 29 rotunda (o ex u m. 1) # 
mutu Rt 30 post exteriora add. eius in S  spacia S 


15 


20 


25 


30 


i 


2 


on 


5 


o 


de Genesi ad litteram lib. II. 39 


eosdem gyros pariter occurrant, quae autem celerius utique 
feruentius. proinde memorata stella magis debuit calida esse 
quam frigida; quamuis enim suo motu, quoniam grande 
spatium est, triginta annis totum ambitum permeet, tamen 
caeli motu in contrarium rotata uelocius, quod cotidie necesse 
est patiatur — sic, ut dicunt, caeli singulae conuersiones dies 
singulos explicant —, calorem maiorem debuit caelo concita- 
tiore concipere. nimirum ergo eam frigidam facit aquarum 
super caelum constitutarum illa uicinitas, quam nolunt cre- 
dere, qui haec, quae breuiter dixi, de motu caeli et siderum 
disputant. his quidam nostri coniecturis agunt aduersus eos. 
qui nolunt aquas super caelum credere, et uolunt eam stellam 
esse frigidam, quae iuxta summum caelum circuit, ut ex hoc 
cogantur aquarum naturam iam non illic uaporali tenuitate, 
sed glaciali soliditate pendere. quoquo modo autem et quales- 
libet aquae ibi sint, esse ibi eas minime dubitemus; maior 
est quippe scripturae huius auctoritas quam omnis humani 
ingenii capacitas. 

6. Sed animaduersum est a quibusdam, quod nec ego 
dissimulandum puto, non frustra, cum dixisset deus: fiat 
firmamentum in medio aquarum, et sit diuisio inter 
aquam et aquam, parum uisum esse subiungere: et sic 
est factum, nisi adderetur: et fecit deus firmamentum; 
et diuisit deus inter aquam, quae erat super firma- 
mentum, et inter aquam, quae erat sub firmamento. 

quod quidem sic intellegunt, ut personam patris declaratam 
esse dicant in eo, quod scriptum est: et dixit deus: fiat 
firmamentum in medio aquarum, et sit diuisio inter 
aquam et aquam. et sic est factum, ac deinde, ut intel- 
legatur filius fecisse, quod a patre dictum est, ut fieret, 
arbitrantur esse subnexum: et fecit deus firmamentum 
et diuisit deus et cetera. 

Sed cum antea legitur: et sic est factum, a quo intelle- 
gimus factum ? sia filio, quid opus erat iam dicere: et fecit 
deus et quae sequuntur? si autem quod scriptum est: et 
sic est factum, a patre intellexerimus factum, non iam 
pater dicit et filius facit, et potest aliquid pater facere sine 
filio, ut deinde filius non hoc, sed aliud similiter faciat: 
quod est contra catholicam fidem. si autem illud, de quo 
dicitur: et sic est factum, hoc idem fit, cum itidem dicitur: 
et fecit deus, quid prohibet eundem intellegere facere quod 
dixit, qui dixit, ut fieret? an etiam excepto eo, quod scriptum 
est: et sic est factum, tantummodo in his uerbis, quibus 
dicitur: et dixit deus: fiat, et postea dicitur: et fecit 
deus, patris et filii personam uolunt intellegi? 

Sed quaeri adhuc potest, utrum quasi iussisse filio patrem 
debeamus accipere in eo, quod scriptum est: et dixit deus: 
fiat. sed cur non scriptura curauit ostendere personam etiam 
spiritus sancti? an ita trinitas intellegitur: et dixit deus; 
fiat. et fecit deus. et uidit deus, quia bonum est? 
sed non conuenit unitati trinitatis, ut filius quasi iussus 
fecisse intellegatur, spiritus autem sanctus nullo sibi iubente 
libere uidisse bonum esse, quod factum est. quibus enim 
uerbis iuberet filio pater, ut faceret, cum ipse sit principale 


1 quod om. F! quidam HPRb 4 factum est b 6 arbitrantur 
(n 8. l. m. 1) # subnixum I! 8 factum est 6 9 iam om. S 
10 sequntur # secuntur R 11 factum est b 12 aliquid aliud S 
13 alius P! om. S 15 factum est b hoc] et hoc E' idem fit] 
itidem S 17 scriptum] dictum b 18 factum est b 20 fili # 


21 quere S 23 scriptura non Sbd curabit #  ostenderae Pt 
etiam personam PRbd 


5 


_ 


20 


ou 


10 


15 


on 


2 


i) 


de Genesi ad litteram lib. II. 4J 


uerbum patris, per quod facta sunt omnia? an eo ipso, quod 
scriptum est: fiat firmamentum, haec ipsa dictio uerbum 
est patris, unigenitus filius, in quo sunt omnia, quae creantur, 
etiam antequam creantur, et quidquid in illo est, uita est, 
quia quidquid per eum factum est, in ipso uita est, et uita 
utique creatrix, sub illo autem creatura? aliter ergo in illo 
sunt ea, quae per illum facta sunt, quia regit et continet ea; 
aliter autem in illo sunt ea, quae ipse est. ipse enim uita 
est, quae ita in illo est, ut ipse sit, quoniam ipse uita est 
lux hominum. quia ergo nihil creari posset siue ante tempora, 
quod quidem non est creatori coaeternum, siue ab exordio 
temporum siue in aliquo tempore, cuius creandi ratio, si 
tamen ratio recte dicitur, non in dei uerbo patri coaeterno 
coaeterna uita uiueret, propterea scriptura, priusquam insinuet 
unamquamque creaturam, ex ordine, quo conditam dicit, 
respicit ad dei uerbum, prius ponens: et dixit deus: fiat 
illud. non enim inuenit ullam causam rei creandae, quam in 
uerbo dei non inuenit creari debuisse. 

Non ergo deus totiens dixit: fiat illa uel illa creatura, 
quotiens in hoc libro repetitur: et dixit deus. unum quippe 
uerbum ille genuit, in quo dixit omnia, priusquam facta sunt 
singula; sed eloquium scripturae descendens ad paruulorum 
capacitatem dum insinuat singillatim genera creaturarum per 
singula respicit uniuscuiusque generis aeternam rationem in 

deus. si enim uellet prius dicere: factum est firmamentum 
in medio aquarum, ut esset diuisio inter aquam et aquam, 
Si quis ab eo quaereret, quomodo factum esset, recte respon- 

deret: dixit deus: fiat, id est, in uerbo dei aeterno erat, ut 
fieret. inde igitur incipit narrare unumquodque factum, quod 
etiam post facti narrationem quaerenti, quomodo factum sit, 
in reddenda ratione respondere deberet. 

Cum ergo audimus: et dixit deus: fiat, intellegimus, 
quod in uerbo dei erat, ut fieret. cum uero audimus: et sic 
est factum, intellegimus factam creaturam non excessisse 
praescriptos in uerbo dei terminos generis sui. cum wero 
audimus: et uidit deus, quia bonum est, intellegimus in 
benignitate spiritus eius non quasi cognitum, posteaquam 
factum est, placuisse, sed potius in ea bonitate placuisse, ut 
maneret factum, ubi placebat, ut fieret. 

7. Ac per hoc manet adhuc causa requirendi, cur, postea- 
quam dixit: et sic est factum, ubi perfectio iam operis 
indicatur, addidit: et fecit deus, cum eo ipso, quod ait: 
et dixit deus: fiat illud. et sic est factum, iam intelle- 
gatur id deum dixisse in uerbo suo, et factum esse per 
uerbum eius, atque ibi iam non solum patris, sed etiam filii 
possit adparere persona. nam si propter ostendendam filii 
personam repetitur ac dicitur: et fecit deus, numquid ergo 
non per filium congregauit aquam tertio die, ut adpareret 
arida, quia ibi non dicitur: et fecit deus congregari aquam, aut: 
congregauit deus aquam? sed tamen etiam ibi, posteaquam 
dixit: et factum est sic, tunc repetiuit dicens: et con- 
gregata est aqua, quae est sub caelo. numquid etiam 
jux.non per filium facta est, ubi prorsus nullo modo repetiuit? 
potuit enim et illic ita dicere: et dixit deus: fiat lux. et sic 

est factum. et fecit deus lucem. et uidit quia bona est, aut 
certe, sicut in aquarum congregatione, ut non diceret: et fecit 
deus, sed tamen iterum repeteret: et dixit deus: fiat lux. et 
sic est factum . et facta est lux. et uidit deus lucem quia 
bona est. sed nullo modo repetens, posteaquam proposuit: 
et dixit deus: fiat lux, nihil aliud intulit nisi: et facta 
est lux, ac deinceps de placita luce et diuisa a tenebris et 
utroque appellato nominibus suis sine ulla repetitione narrauit. 

8. Quid sibi ergo uult in ceteris illa repetitio ? an eo modo 
demonstratur primo die, quo lux facta est, conditionem spiri- 
talis et intellectualis creaturae lucis appellatione intimari 
— in qua natura intelleguntur omnes sancti angeli atque 
uirtutes — et propterea non repetiuit factum, posteaquam 
dixit: facta est lux, quia non primo cognouit rationalis 
creatura conformationem suam ac deinde formata est, sed in 
ipsa sua conformatione cognouit, hoc est inlustratione ueri- 
tatis, ad quam conuersa formata est, cetera uero, quae infra 
sunt, ita creantur, ut prius fiant in cognitione rationalis 
creaturae ac deinde in genere suo? quapropter lucis conditio 
prius est in uerbo dei secundum rationem, qua condita est, 
hoc est in coaeterna patri sapientia, ac deinde in ipsa lucis 
conditione secundum naturam, quae condita est: illic non 
facta, sed genita, hic uero facta, quia ex informitate formata . 
et ideo dixit deus: fiat lux. et facta est lux, ut, quod 
ibi erat in uerbo, hic esset in opere. conditio uero caeli prius 
erat in uerbo dei secundum genitam sapientiam, deinde facta 
est in creatura spiritali, hoc est in cognitione angelorum 
secundum creatam in illis sapientiam; deinde quod caelum 

factum est, ut esset iam ipsa caeli creatura in genere proprio, 
sic et discretio uel species aquarum atque terrarum, sic 
naturae lignorum et herbarum, sic luminaria caeli, si¢ ani- 
mantia orta ex aquis ac terra. 

Neque enim sicut pecora solo sensu corporis uident angeli 
haec sensibilia; sed si quo sensu tali utuntur, agnoscunt ea 
potius, quae melius nouerunt interius in ipso dei uerbo, a 
quo inluminantur, ut sapienter uiuant, cum sit in eis lux, 
quae primo facta est, si lucem spiritalem in illo die factam 
intellegimus. quemadmodum ergo ratio, qua creatura conditur, 
prior est in uerbo dei quam ipsa creatura, quae conditur, 
sic et eiusdem rationis cognitio prius fit in creatura intellec- 
tuali, quae peccato non tenebrata est, ac deinde ipsa conditio 
creaturae. neque enim sicut nos ad percipiendam sapientiam 
proficiebant angeli, ut inuisibilia dei per ea, quae facta sunt, 
intellecta conspicerent . qui ex quo creati sunt, ipsa uerbi 
aeternitate sancta et pia contemplatione perfruuntur atque 
inde ista respicientes secundum id, quod intus uident, uel 
recte facta adprobant uel peccata inprobant. 

Nec mirum est, quod sanctis angelis suis in prima lucis 
conditione formatis prius deus ostendebat, quod erat deinceps 
creaturus. neque enim intellectum dei nossent, nisi quantum 
ipse monstrasset. quis enim cognouit intellectum domini? 

aut quis consiliarius illi fuit? aut quis prior dedit illi, et 
retribuetur ei? quoniam ex ipso et per ipsum et in ipso sunt 
omnia. ex ipso ergo discebant angeli, cum in eis fieret cognitio 
creaturae deinceps faciendae, ac deinde fieret in genere proprio. 

Quapropter iam luce facta, in qua intellegimus ab aeterna 
luce formatam rationalem creaturam, cum in ceteris creandis 
rebus audimus: et dixit deus: fiat, intellegamus ad aeterni- 
tatem uerbi dei recurrentem scripturae intentionem. cum uero 
audimus: et sic est factum, intellegamus in creatura in- 
tellectuali factam cognitionem rationis, quae in uerbo dei est, 
condendae creaturae, ut in ea natura prius quodam modo 
facta sit, quae anteriore quodam motu in ipso dei uerbo 
prior faciendam esse cognouit, ut postremo, cum audimus 
repeti et dici, quod fecit deus, iam intellegamus in suo 
genere fieri ipsam creaturam. porro cum audimus: et uidit 
deus, quia bonum est, intellegamus benignitati dei pla- 
cuisse, quod factum est, ut pro modo sui generis maneret, 
quod placuit, ut fieret, cum spiritus dei superferebatur 
super aquam. 

9. Quaeri etiam solet, quae forma et figura caeli esse 
credenda sit secundum scripturas nostras. multi enim multum 
disputant de his rebus, quas maiore prudentia nostri auctores 
omiserunt ad beatam uitam non profuturas discentibus et 
occupantes, quod peius est, multum pretiosa et rebus salu- 
bribus inpendenda temporum spatia. quid enim ad me pertinet, 
utrum caelum sicut sphaera undique concludat terram in 
media mundi mole libratam, an eam ex una parte desuper 

uelut discus operiat? sed quia de fide agitur scripturarum, 
propter illam causam, quam non semel commemoraui, ne 
quisquam eloquia diuina non intellegens, cum de his rebus 
tale aliquid uel inuenerit in libris nostris uel ex illis audierit, 
quod perceptis a se rationibus aduersari uideatur, nullo modo 
eig cetera utilia monentibus uel narrantibus uel praenuntian- 
tibus credat, breuiter dicendum est de figura caeli hoc scisse 
auctores nostros, quod ueritas habet; sed spiritum dei, qui 
per eos loquebatur, noluisse ista docere homines nulli saluti 
profutura. 

Sed, ait aliquis, quomodo non est contrarium his, qui 
figuram sphaerae caelo tribuunt, quod scriptum est in litteris 
nostris: qui extendit caelum sicut pellem? sit sane con- 
trarium, si falsum est, quod illi dicunt; hoe enim uerum est, 
quod diuina dicit auctoritas, potius quam illud, quod humana 
infirmitas conicit. sed si forte illud talibus illi documentis 
probare potuerint, ut dubitari inde non debeat, demonstran- 
dum est hoc, quod apud nos de pelle dictum est, ueris illis 
rationibus non esse contrarium; alioquin contrarium erit etiam 
ipsis in alio loco scripturis nostris, ubi caelum dicitur uelut 
camera esse suspensum. quid enim tam diuersum et sibimet 
aduersum quam plana pellis extensio et camerae curua con- 
uexio ? quodsi oportet, sicut oportet, haee duo sic intellegere, 
ut concordare utrumque nec sibimet repugnare inueniatur, 
ita oportet etiam utrumlibet horum illis non aduersari dispu- 
tationibus, si eas forte ueras certa ratio declarauerit, quibus 

docetur caelum sphaerae figura undique esse conuexum, si 
tamen probatur. 

Kt illa quidem apud nos camerae similitudo etiam secundum 
litteram accepta non inpedit eos qui sphaeram dicunt. bene 
quippe creditur secundum eam partem, quae super nos est, 
de caeli figura scriptura loqui uoluisse. si ergo sphaera non 
est, ex una parte camera est, ex qua parte caelum terram 
contegit; si autem sphaera est, undique camera est. sed illud, 
quod de pelle dictum est, magis urget, ne non sphaerae, quod 
humanum est forte commentuin, sed ipsi nostrae camerae 
aduersum sit. quid autem hine allegoriae senserim, Confes- 
sionum nostrarum liber tertius decimus habet. siue igitur 
ita, ut ibi posui, siue aliquo alio modo intellegendum sit. 
caelum sicut pellis extentum, propter molestos et nimios 
exactores expositionis ad litteram hoc dico, quod, sicut arbi- 
tror, omnium sensibus patet . utrumque enim fortasse, id 
est et pellis et camera, figurate intellegi potest, utrumque 
autem ad litteram quemodo possit, uidendum est. si enim 
camera non solum curua, sed etiam plana recte dicitur, pro- 
fecto et pellis non solum in planum, uerum etiam in rotun- 
dum sinum extenditur. nam et uter et uesica pellis est. 

10. De motu etiam caeli nonnulli fratres quaestionem 
mouent, utrum stet anne moueatur. quia, si mouetur, in- 

quiunt, quomodo firmamentum est? si autem stat, quomodo 
sidera, quae in illo fixa creduntur, ab oriente usque ad occi- 
dentem circumeunt septentrionibus:breuiores gyros iuxta car- 
dinem peragentibus, ut caelum, si est alius nobis occultus 
cardo ex alio uertice, sicut sphaera, si autem nullus alius 
cardo est, uelut discus rotari uideatur. quibus respondeo 
multum subtilibus et laboriosis rationibus ista perquiri, ut 
uere percipiatur, utrum ita an ita sit: quibus ineundis atque 
tractandis nec mihi iam tempus est nec illis esse debet, 
quos ad suam salutem et sanctae ecclesiae necessariam utili- 
tatem cupimus informari. hoc sane nouerint nec nomen firma- 
menti cogere, ut stare caelum putemus — firmamentum enim 
non propter stationem, sed propter firmitatem aut propter 
intransgressibilem terminum superiorum et inferiorum aquarum 
uocatum intellegere licet — nec, si ueritas caelum stare per- 
suaserit, inpediri nos circuitu siderum, ne hoc intellegere 
possimus, et ab ipsis quippe, qui haec curiosissime et otio- 
sissime quaesiuerunt, inuentum est etiam caelo non moto, si 
sola sidera mouerentur, fieri potuisse omnia, quae in ipsis 
siderum conuersionibus animaduersa atque conprehensa sunt. 

11. Et dixit deus: congregetur aqua, quae est sub 
caelo, in congregationem unam, et adpareat arida. 
et factum est sic . et congregata est aqua, quae est 
sub caelo, in congregationem suam, et adparuit arida. 
et uocauit deus aridam terram et congregationem 

aquae uocauit mare. et uidit deus, quia bonum est. 
iam de hoc opere dei propter alterius rei quaerendae necessi- 
tatem in primo nostro uolumine satis tractauimus. hic itaque 
breuiter admonemus, ut, quem forte non mouet, quando 
species aquarum terrarumque creata sit, quaerere, accipiat 
isto die non esse factum, nisi ut secernerentur haec duo 
elementa inferiora. quem uero mouet, cur in diebus facta 
sit lux et caelum, extra dies autem uel ante omnes dies 
aqua et terra, et cur ad dei uerbum facta sint illa dicente 
deo: fiat, haec autem deo quidem dicente discreta, non autem 
deo dicente facta inueniantur: habet, quod salua fide intellegat, 
scilicet id, quod dictum est ante dierum enumerationem: 
terra erat inuisibilis et inconposita, cum commendaret 
scriptura, cuiusmodi terram fecerat deus, quia praedixerat: 
in principio fecit deus caelum et terram, nihil aliud 
his uerbis quam materiae corporalis informitatem insinuare 
uoluisse, eligens eam usitatius appellare quam obscurius, si 
tamen tardo intellectui non subrepat, ut, materiam et speciem 
quia uerbis scriptura separat, conetur haec duo etiam tempore 
Separare, tamquam prius fuerit materia et ei temporis inter- 
uallo interposito postea sit addita species, cum deus haec 
simul creauerit materiamque formatam instituerit, cuius in- 
formitatem usitato, ut dixi, uocabulo uel terrae uel aquae 
scriptura praedixit. terra enim et aqua etiam suis qualitatibus 
id existentia quod uidemus tamen propter facilem corruptionem 


eplibeligeise ts Gen 12 15 Gen: I, 1 


1 aquarum PR'Sbd 3 nostro s.l.m.1R 4 ammonemus P'R 
post mouet add. quaerere E?PRSbd 5 speties R sint H! quae- 
rere om. PRSbd = 7 uero] enim b 8 autem om. HE! = 9 aqualrum 
(rum exp. m.2) E 10 dicente quidem deo SRbd dicente deo P = qui- 
dem om. P — discresta (a er.) P 1146s. 1.m.1P 12 scilicet (e 
sup.iam. 1) P enumerationem dierum D 13 inuisibilis] In P 
inanis R  incomposita EPRbd 16 hiss. J. m.1R _ informitate , 
(m er.) R 17 elegens P'R! 18 materiam (s. 1. m. 2 at em) # 
19 qua S duo haec PR'bd 22 materiam quae R 24 predixit S 
25 id om. S exisstentia (pr. i m. 2 ex t, s im ras., i er.) E 


XXVIII. Aug. sect. III pars 1. 4 


50 S. Aureli Augustini 


propinquiora sunt eidem informitati quam caelestia corpora. 
et quoniam per enumerationem dierum iam ex informi quae- 
que formata numerantur et ex ista corporali materia iam 
factum caelum narrauerat, cuius multum distat species a ter- 
renis, iam, quod ex ea formandum in rerum infima parte 
restabat, noluit sub his uerbis in rerum creatarum ordinem 
inserere, ut diceretur: fiat, non acceptura ista residua infor- 
mitate talem speciem, qualem acceperat caelum, sed iam 
inferiorem et infirmiorem atque informitati proximam, ut his 
potius yerbis, cum dicitur: congregentur aquae, et: ad- 
pareat arida, acceperint haec duo species proprias istas 


notissimas nobisque tractabiles, aqua mobilem, terra inmobilem: 


ideo de illa dictum est: congregetur, de hac: adpareat; 
aqua enim est labiliter fluxa, terra stabiliter fixa. 

12. Et dixit deus: germinet terra herbam pabuli 
ferentem semen secundum genus et secundum simili- 
tudinem et lignum fructiferum faciens fructum, cuius 
semen eius inipso in similitudinem suam super terram, 
et factum est sic. et eiecit terra herbam pabuli semen 
habentem secundum suum genus et secundum simili- 
tudinem et lignum fructiferum faciens fructum, 
cuius semen eius in jpso secundum genus super 
terram. et uidit deus, quia bonum est. et facta est 
uespera, et factum est mane dies tertius. hic mode- 
ramen ordinatoris aduertendum est, ut, quoniam distincta 

quaedam creatura est herbarum atque lignorum ab specie 
terrarum et aquarum, ut in elementis numerari non possint, 
seorsum de illis diceretur, ut exirent de terra, et seorsum 
illis redderentur illa solita, ut diceretur: et factum est sic, 
ac deinde repeteretur, quod factum est, seorsum quoque in- 
dicaretur deum uidisse, quia bonum est, tamen, quia fixa 
radicibus continuantur terris et conectuntur, ista quoque ad 
eundem diem pertinere uoluerit. 

13. Et dixit deus: fiant lumimaria in firmamento 
caeli, sic ut luceant super terram in inchoationem 
diei et noctis et ut diuidant inter diem et noctem, 
et sint in signa etintempora et in dies et in annos; et 
sint in. splendorem in firmamento caeli, sic ut luceant 
super terram. et factum est sic. et fecit deus duo 
luminaria magna, luminare maius in inchoationem 
diei et luminare minus in inchoationem. noctis, et 
stellas: et posuit ea deus in firmamento caeli, sic ut 
luceant super terram et ut sint in inchoationem diei 
et noctis et ut diuidant inter lucem et tenebras. et 
uidit deus, quia bonum est. et facta est uespera, et 
factum ést mane dies quartus. in hoc quarto die quae- 
rendum est, quid sibi uelit ista ordinatio, ut prius uel fierent 
uel secernerentur aqua et tetra priusque terra germinaret, 
quam in caelo sidera fierent. neque enim possumus dicere 
electa esse quaeque meliora, quibus dierum series ita distin- 
gueretur, ut finis et medium maxime ornatius eminerent; 

septem quippe dierum medius quartus est. occurrit enim 
illud, quia septimo die non est facta ulla creatura. an forte 
lux primi diei magis respondet ad quietem septimi, ut eo 
modo concinentibus finibus iste rerum ordo texatur eminen- 
tibus de medio luminibus caeli? sed si primus dies septimo 
concinit, debet ergo et secundus sexto concinere. quid autem 
simile habet firmamentum caeli cum homine facto ad imaginem 
dei? an quia caelum totam superiorem mundi partem occupat, 
et homini in totam inferiorem potestas dominandi tributa est? 
sed quid agimus de pecoribus et bestiis, quas ipso die sexto 
in sua genera terra produxit? quae illis cum caelo potest 
esse conlatio ? 

An potius, quoniam primo facta intellegitur lucis nomine 
spiritalis creaturae formatio, consequens erat, ut corporalis 
quoque creatura, id est mundus iste uisibilis fieret, qui factus 
est biduo propter duas partes suas maximas, quibus constat 
uniuersus, caelum scilicet et terram? secundum hance rationis 
conlationem, qua et ipsa uniuersa creatura spiritalis et corpo- 
ralis saepe caelum et terra nominatur, ita ut globus quoque iste 
turbulentioris aeris terrenae parti deputetur — exhalationibus 
quippe humidis corporascit — si quid uero tranquilli aeris 
est, ubi uentosi atque procellosi motus non possunt existere, 
ad caelestem partem pertineat, post hanc uniuersitatem molis 
corporeae fabricatam, quae uno léco tota est, quo conlocatus 

est mundus, consequens erat, ut inpleretur partibus intra 
uniuersum, quae de loco in locum congruis motibus agerentur. 
cuius generis herbae atque arbores non sunt. radicibus quippe 
istae fixae sunt terrae et, quamuis habeant motus incremen- 
torum suorum, de locis tamen propriis non mouentur nisibus 
suis, sed, ubi fixa sunt, ibi aluntur et crescunt; propterea 
magis pertinent ad terram quam ad genera rerum, quae in 
aquis et terris mouentur, quia ergo uisibili mundo constituendo, 
hoc est caelo et terrae, duo sunt adtributi dies, restat, ut 
his mobilibus et uisibilibus partibus, quae creantur intra 
illum, tres dies reliqui deputentur; et quia, sicut caelum 
prius factum est, ita prius est ordinandum huiusmodi partibus 
suis, quarto die fiunt sidera, quibus super terram lucentibus 
habitatio quoque inlustretur inferior, ne habitatores eius in 
habitationem tenebrosam inducantur. et ideo, quia infirma 
corpora inferiorum habitatorum succedente motibus quiete 
reparantur, factum est, ut circumeunte sole diei noctisque 
uicissitudine propter uicissitudinem dormiendi et uigilandi 
potirentur, nox uero illa non indecora remaneret, sed lunae 
ac siderum luce et ipsos consolaretur homines, quibus plerum- 
que operandi est nocturna etiam necessitas, et quibusdam 
animalibus, quae lucem solis ferre non possunt, ad sufficien- 
tiam temperaretur. 

14. Illud autem, quod dictum est: et sint in signa et in 
tempora et in dies et in annos, quis non uideat, quam 
obscure positum sit quarto die coepisse tempora, quasi supe- 

rius triduum sine tempore praeterire potuerit? quis igitur 
‘animo penetrat, quomodo illi tres dies transierunt, antequam 
inciperent tempora, quae quarto die dicuntur incipere, uel 
utrum omnino transierint dies illi? an circa speciem factae 
rei dies appellatus sit et circa priuationem nox? ut nondum 5 
specie formata materia nox dicta sit, unde formanda erant 
cetera, sicut potest quamuis in rebus formatis intellegi tamen 
ex ipsa mutabilitate informitas materiae; non enim spatiis 
uel locorum quasi remotior uel temporum quasi anterior 
discerni potest. an potius in ipsa re facta atque formata 10 
eadem mutabilitas, hoc est deficiendi, ut ita dixerim, possit 
bilitas, nox appellata sit, quia inest rebus factis, etiamsi non 
mutentur, posse mutari? uespera autem et mane non quasi 
per temporis praeteritionem et aduentum, sed per quendam 
terminum, quo intellegitur, quousque sit naturae proprie modus. 15 
et unde sit naturae alterius consequenter exordium? an aliqua 
alia ratio sit horum uerborum diligentius uestiganda ? 

Quis in tantum secretum facile inrumpat et quae signa 
dicat,; cum dicit de sideribus: et sint in signa? neque enim 
illa dicit, quae obseruare uanitatis est, sed utique utilia et 20 
huius uitae usibus necessaria, quae uel nautae obseruant in 
gubernando uel omnes homines ad praeuidendas aeris quali- 
tates per aestatem et hiemem et autumnalem uernalemque 
temperiem. et nimirum haec uocat tempora, quae per sidera 
fiunt. non spatia morarum, sed uicissitudines adfectionum 2 
caeli huius. nam si aliquis uel corporalis uel spiritalis motus 
conditionem istorum luminarium praecessit, ut aliquid a futura 
expectatione per praesens in praeteritum traiceret, sine tem- 

pore esse non potuit. et quis obtineat non fuisse nisi ab ex- 
ordio siderum conditorum? sed certae horae et dies et anni, 
quos usitate nouimus, non fierent nisi motibus siderum. 
itaque si hoc modo intellegamus tempora, dies et annos, ut 
articulos quosdam, quos per horologia conputamus, uel in 
caelo notissimos, cum ab oriente usque in meridianam alti- 
tudinem sol insurgit atque inde rursus usque in occidentem 
uergit, ut possit deinceps aduerti uel lunam uel aliquod 
sidus ab oriente statim post occasum solis emergere, quod 
item cum ad meridianam caeli uenerit altitudinem, medium 
noctis indicet, tunc scilicet o¢casurum, cum sole redeunte fit 
mane; dies autem totos solis ab oriente usque ad occidentem 
circuitus; annos uero uel istos usitatos solis anfractus, non 
cum ad orientem, quod cotidie facit, sed cum ad eadem loca 
siderum redit — quod non facit nisi peractis trecentis sexa- 
ginta quinque diebus et sex horis, id est quadrante totius 
diei, quae pars quater ducta cogit interponi unum diem, 
quod Romani bissextum uocant, ut ad eundem circuitum 
redeatur, uel etiam maiores et occultiores annos; nam con- 
pletis aliorum siderum spatiis maiores anni fieri dicuntur —: 
si ergo ita intellegamus tempora, dies, annos, nemo dubitat 
haec sideribus et luminaribus fieri. ita enim positum est, ut 
incertum sit, utrum ad omnia sidera pertineat, quod dictum 
est: sint in signa et in tempora et in dies et in annos, 

an signa et tempora ad cetera, dies wero et anni ad solem 
tantummodo. 

15. Qualis etiam luna facta sit, multi loquacissime inquirunt. 
atque utinam inquirentes loquantur ac non potius docere 
conantes! dicunt enim ideo plenam factam, quia non decebat, 
ut deus inperfectum aliquid illo die faceret in sideribus, quo 
scriptum est, quod facta sint sidera. qui autem resistunt, 
dicunt: ipsa ergo debuit prima luna dici, non quarta decima; 
quis enim incipit ita numerare? ego autem medius inter istos 
ita sum, ut neutrum adseram, sed plane dicam, siue primam 
siue plenam lunam deus fecerit, fecisse perfectam. ipsarum 
enim naturarum est deus auctor et conditor. omnis autem res 
quidquid progressu naturali per tempora congrua quodammodo 
prodit atque explicat etiam ante continebat occultum, si non 
specie uel mole corporis, ui tamen et ratione naturae. nisi 
forte arbor, quae per hiemem pomis uacua foliisque nudata 
est, tunc inperfecta dicenda est, aut uero in primordiis etiam 
suis, cum adhuc nullum fructum dedisset, inperfecta erat illa 
natura. quod non tantum de arbore, sed nec de ipso eius 
semine recte diceretur, ubi omnia, quae progressu temporis 
quodammodo procedunt, modis inuisibilibus latent. quamquam 
si aliquid deus inperfectum fecisse diceretur, quod deinde ipse 
perficeret, quid reprehensionis haberet ista sententia? iure 
autem displiceret, si id, quod ab illo inchoatum esset, ab alio 
perfectum esse diceretur. 

Qui ergo de terra non queruntur, quam fecit deus, cum in 
principio fecit caelum et terram, quia inuisibilis erat et incon- 
posita et postea tertia die conspicua redditur atque con- 

ponitur, quid sibi de luna tenebras faciunt quaestionum? aut 
si, quod de terra dictum est, non temporis interuallo, cum 
simul deus materiam rebus concreauerit, sed narrationis 
distributione intellegunt dictum, cur in hoc, quod etiam oculis 
uideri potest, non intuentur integrum corpus habere lunam 
et tota sua rotunditate perfectum, etiam cum lumine corniculato 
siue incipiens ad terras lucere siue desinens fulget? si ergo 
lumen in ea crescit uel perficitur uel minuitur, non luminare 
ipsum, sed illud, quod accenditur, uariatur; si autem ex una 
sphaerulae suae parte semper lucet, sed, dum eam partem 
conuertit ad terram, donec totam conuertat, quod a prima 
usque ad quartam decimam fit, crescere uidetur, semper est 
plena, sed terrae habitatoribus non semper adparet. haec eadem 
ratio est, et si solis radiis inlustratur. non enim potest etiam 
sic, cum soli proxima est, nisi lucidis cornibus adparere, quia 
cetera pars, quae tota in orbem inlustratur, non est ad terfas, 
ut uideri possit, nisi cum soli contraria est, ut totum terris 
adpareat, quod eius inluminat. 

Non desunt tamen, qui non eo se arbitrari dicunt lunam 
primitus a deo quartam decimam factam, quia plena facta 
credenda est, sed quia in scripturis dei uerba sic habent: 
lunam factam in inchoationem noctis; tune autem noctis 
exordio uidetur, cum plena est, alias uero et per diem incipit 
uideri ante plenitudinem et in progressu noctis tanto ampliore 
quanto minuitur- sed qui per inchoationem noctis non intellegit 
nisi principatum — nam et graecum uerbum hoc magis indi- 

cat, cum dictum est: apyyjy, et in Psalmis apertius scriptum 
est: solem in potestatem diei, lunam et stellas in potes- 
tatem noctis — non cogitur a quarta decima numerare et 
credere lunam factam primo esse non primam. 

16. Quaeri etiam solet, utrum caeli luminaria ista conspicua, 
id est sol et luna et stellae, aequaliter fulgeant, sed, quod 
diuersis interuallis distent a terra, propterea diuersa claritate 
magis minusque nostris oculis adpareant. et de luna quidem 
qui haee dicunt, non dubitant eam minus lucere quam solem, 
a quo etiam perhibent inlustrari. multas autem stellas uel 
aequales soli uel etiam maiores audent dicere, sed longius 
positas paruas uideri. et nobis quidem potest fortasse sufficere, 
quoquo modo se ista res habeat, artifice deo condita sidera. 
quamquam teneamus auctoritate apostolica dictum: alia gloria 
solis et alia gloria lunae etalia gloria stellarum; stella 
enim ab stella differt in gloria. sed quia possunt adhuc 
dicere, etiamsi non resistant apostolo: differunt quidem in 
gloria, sed ad oculos terrenorum, aut, quia hoe propter resur- 
gentium similitudinem dicebat apostolus, qui non utique ad 
oculos aliter erunt et in se aliter, differunt quidem et in se 
ipsis sidera in gloria, sed tamen nonnulla sunt etiam sole 
mailora, ipsi uiderint, quemadmodum soli tam magnum tribuant 
principatum, ut eum radiis suis quasdam stellas et eas quidem 
principales, quibus amplius subplicant isti quam ceteris, et tenere 
dicant et retro agere a cursu proprio. non enim fit uerisimile 

maiores aut etiam aequales uiolentia radiorum eius posse 
superari. aut si superiores signorum stellas uel septentrionum 
maiores esse adserunt, quae nihil tale a sole patiuntur, cur 
istas per signa circumeuntes amplius uenerantur? cur 
eas signorum dominas perhibent? etsi enim regradationes illas 
siderum, uel fortasse tarditates, non a sole fieri quisque con- 
tendat, sed aliis occultioribus causis, soli tamen istos in suis 
deliramentis, quibus uim fatorum a ueritate deuii suspicantur, 
praecipuam tribuere potestatem ex libris eorum certe mani- 
festum est. 

Sed dicant quod uolunt de caelo alieni a patre, qui est in 
caelis; nobis autem de interuallis et magnitudine siderum 
subtilius aliquid quaerere talique inquisitioni rebus grauioribus 
et melioribus tempus necessarium inpendere non expedit nec 
congruit. et melius credimus esse ea ceteris maiora luminaria, 
quae sancta scriptura ita commendat: et fecit deus duo 
luminaria magna, quae tamen non sunt aequalia. nam con- 
sequenter dicit, cum ea ceteris praeposuerit, inter se ipsa 
differre. ait enim: luminare maius in inchoationem diei 
et luminare minus in inchoationem noctis. certe enim 
uel hoc concedent oculis nostris, ut ea manifestum sit amplius 
ceteris lucere super terram nec diem clarere nisi luce solis 
nec noctem tot stellis adparentibus ita lucere, si luna desit, 
quemadmodum praesentia illius inlustratur. 

17. De fatis autem qualeslibet eorum argutias et quasi 

de mathesi documentorum experimenta, quae illi axots- 
Movoto uocant, omnino a nostrae fidei sanitate respuamus; 
talibus enim disputationibus etiam orandi causas nobis auferre 
conantur et inpia peruersitate in malis factis, quae rectissime 
reprehenduntur, ingerunt accusandum potius deum auctorem 
siderum quam hominem scelerum. sed quod animae nostrae 
non sint natura corporibus ne quidem caelestibus subditae, 
audiant et philosophos suos; quia wero terrenis corporibus 
illa corpora superiora non ad ea, quae ipsi tractant, potentiora 


sunt, uel hine aliquando cognoscant, quia, cum multa corpora 10 


diuersorum generum, uel animantium uel herbarum et arbusto- 
rum, uno simul puncto temporis seminentur unoque puncto 
temporis innumerabiliter multa nascantur, non tantum diuersis, 
sed etiam isdem terrarum locis tantae sunt warietates in pro- 
gressibus, in actibus et passionibus eorum, ut uere isti, sicut 
dicitur, perdant sidera, si ista considerent. 

Quid autem insulsius et hebetius quam, cum istis rebus 
conuincuntur, dicere ad solos homines sibi subiciendos fatalem 
stellarum pertinere rationem? in quibus tamen etiam ipsi de 
geminis conuincuntur, quorum diuerse uiuentium, diuerse 
felicium uel infelicium diuerseque morientium easdem plerumque 
constellationes accipiunt, quia, etsi interfuit aliquid, cum de 
utero funderentur, in nonnullis tamen tantum interest, quantum 

ab istis conprehendi conputatione non possit. manus sequentis 
Iacob, dum nascerentur, inuenta est pedem fratris praecedentis 
tenens; usque adeo sic nati sunt, quasi unus infans in duplum 
prolixior nasci uideretur. horum certe constellationes, quas 
appellant, nullo modo dispares esse potuerunt. quid ergo uanius, 
quam ut illas constellationes intuens mathematicus ad eundem 
horoscopum, ad eandem lunam diceret unum eorum a matre 
dilectum, alterum non dilectum? si enim aliud diceret, falsum 
profecto diceret; si autem hoc diceret, uerum quidem, sed 
non secundnm suorum librorum ineptas cantiunculas diceret. 
quodsi huic historiae, quia de nostris profertur, nolunt credere, 
numquid et naturam rerum delere possunt? cum ergo se mi- 
nime falli dicant, si horam conceptionis inuenerint, saltem 
sicut homines non dedignentur conceptum considerare gemi- 


5 norum. 


Ideoque fatendum est, quando ab istis uera dicuntur, instinctu 
quodam occultissimo dici, quem nescientes humanae mentes 
patiuntur. quod cum ad decipiendos homines fit, spirituum 
seductorum operatio est: quibus quaedam uera de temporalibus 
rebus nosse permittitur partim subtilioris sensus acumine, 
quia corporibus subtilioribus uigent, partim experientia calli- 
diore propter tam magnam longitudinem uitae, partim sanctis 
angelis, quod ipsi ab omnipotente deo discunt, etiarn iussu eius 
sibi reuelantibus, qui merita humana occultissimae iustitiae 
sinceritate distribuit. aliquando autem idem nefandi spiritus etiam 
quae ipsi facturi sunt uelut diuinando praedicunt. quapropter 

bono christiano sine mathematici siue quilibet inpie diuinan- 
tium, maxime dicentes uera, cauendi sunt, ne consortio daemo- 
niorum animam deceptam pacto quodam societatis inretiant. 

18. Solet etiam quaeri, utrum caeli luminaria ista conspicua 
corpora sola sint an habeant rectores quosdam spiritus suos, 
et, si habent, utrum ab eis etiam uitaliter inspirentur, sicut 
animantur carnes per animas animalium, an sola sine ulla 
permixtione praesentia. quod licet non facile conprehendi possit, 
arbitror tamen in processu tractandarum scripturarum oportuni- 
ora loca posse occurrere, ubi nobis de hac re secundum sanctae 
auctoritatis regulas etsi non ostendere certum aliquid, tamen 
credere licebit. nunc autem seruata semper moderatione piae 
grauitatis nihil credere de re obscura temere debemus, ne 
forte, quod postea ueritas patefecerit, quamuis libris sanctis 
siue testamenti ueteris siue noui nullo modo esse possit ad- 
uersum, tamen propter amorem nostri erroris oderimus. nunc 
ad librum operis nostri iam tertium transeamus. 


LIBER TERTIUS. 


1. Et dixit deus: educant aquae reptilia animarum 
uiuarum et uolatilia super terram secundum firmamen- 
tum caeli. et factum est sic. et fecit deus cetos magnos 
et omne animal reptilium, quae eduxerunt aquaesecun- 


19 Gen. 1, 20—23, 


1 quilibet (q in ras. m. 2) R 2 doemoniorum S 3 inretiant H! 
4 cap. XIII EH 5 quosdam rectores S 8 permixcione R __ presen- 
cia R om.b post licet add. in praesenti bd _ facile non possit con- 
prehendi b conpraehendi HR 11 regulas] litteras b certam P 
12 pie PRS 13 de re] debere # taemere P 17 iam om. EH! 
Explicit liber secundus. Incipiunt capitula libri tertii fol. 80 H Explicit 
liber secun||dus dé gratias séper (litt. mai. color) fol. 39 P Explicit 
liber secundus. Incipit liber tertius (litt. mai.) pag. 50> S fol. 63> R 
fol. 16 C 

18 Explicuerunt capitula. Incipit liber tertius fol. 31 E Incipit liber 
tertius (litt. mat. rubr.) fol. 40* P 20 secundum] secundum (pr. u sup. 


em. 1) P et secundum 6 21 ~coetos ER! coetus P'SR? 22 quae 
(es. 1. m. 1) # 


_ 


5 


1 


_ 
o 


nm 
o 


o 


— 


— 


de Genesi ad litteram lib. III. 63 


dum genus eorum, et omne uolatile pennatum secun- 
dum genus, et uidit deus, quia bona sunt. et benedixit 
ea deus dicens: crescite et multiplicamini et inplete 
aquas in mari, et uolatilia multiplicentur superterram. 
et facta est uespera, et factum est mane dies quintus. 
nunc in inferiore parte mundi ea, quae spiritu uitae mouentur. 
fiunt, et primum aquarum, quod aeris qualitati proximum 
élementum est, quia huic caelo, in quo sunt luminaria, ita 
uicinus est aer, ut et ipse caeli nomen acceperit; sed nescio, 
utrum etiam firmamentum possit uocari. dicuntur autem caeli 
pluraliter in una eademque re, quae dicitur unum caelum. 
nam cum in hoc libro singulari numero dicatur caelum, quod di- 
uidit inter aquas, quae supra, et eas, quae infra sunt, in illo 
tamen psalmo, et aquae, inquit, quae super caelos sunt, 


5 laudent nomen domini. et caelos caelorum si bene intelle- 


gimus sidereos aeriorum, tamquam superiores inferiorum, et 
hos in eodem psalmo accipimus, ubi dictum est: laudate 
eum, caeli caelorum, satis adparet hunc aerem non solum 
caelum, sed etiam caelos dici, sicut dicuntur et terrae, nee 
aliud significatur quam illa quae singulariter terra dicitur, 
quando dicimus orbem terrarum et orbem terrae. 

2. Hos etiam aerios caelos quondam perisse diluuio in 
quadam earum, quae canonicae appellantur, epistula legimus. 
neque enim umida illa natura, quae ita concreuerat, ut cubitis 
quindecim altissimorum montium transcenderet uertices, potuit 

ad sidera peruenire. sed quia huius aeris umidioris, in quo 
aues uolant, uel tota uel prope tota spatia conpleuerat, perisse, 
qui fuerant, caelos in illa epistula scribitur. quod nescio 
quemadmodum possit intellegi nisi in aquarum naturam 
pinguioris huius aeris qualitate conuersa; alioquin non perierunt 
tunc isti caeli, sed sublimius erecti sunt, cum locum eorum aqua 
occuparet. itaque facilius eos secundum illius epistulae aucto- 
ritatem perisse credimus et alios, sicut ibi seribitur, repositos 
extentis uidelicet exhalationibus, quam sic erectos, ut eis 
superioris caeli natura loco suo cederet. 

Oportebat itaque, ut in creandis habitatoribus inferioris 
huius mundi partis, quae saepe terrae nomine tota comme- 
moratur, prius producerentur ex aquis animalia, postea uero 
de terra, quod ita sit aeri aqua similis, ut eius exhalationibus 
pinguescere probetur, ut et spiritum procellae faciat, id est 
uentum et nubila contrahat, et possit uolatus auium sustinere. 
quapropter etiamsi uerum dixit quidam saecularium poetarum : 
nubes excedit Olympus, et: pacem magna tenent, quia 
perhibetur in Olympi uertice aer esse tam tenuis, ut neque 
nebulis obumbretur nec turbetur uento nec sustentare alites 
possit nec ipsos, qui forte ascenderint homines, crassioris 

aurae spiritu alere, sicut in isto aere consuerunt, tamen et 
ipse aer est, unde aquis uicina qualitate diffunditur, et pro- 
pterea ipse quoque in humidam naturam conuersus diluuii 
tempore creditur. neque enim arbitrandum est aliquid de 
5 spatiis siderei caeli usurpasse, cum omnes etiam altissimos 
montes aqua transcenderat. 

3. Quamquam de conuersione elementorum etiam inter 
ipsos, qui haec otiosa cura subtilissime perscrutati sunt, non 
parua quaestio est. alii enim dicunt omnia in omnia posse 

10 mutari atque conuerti; alii uero esse aliquid omnino proprium 
singulis perhibent elementis, quod in alterius elementi quali- 
tatem nullo modo uertatur. unde suo loco fortasse, si dominus 
uoluerit, diligentius disputabimus; nunc autem, quod ad prae- 
sentem sermonem adtinet, haec commemoranda existimaui. 

15 ut intellegamus seruatum esse ordinem rerum, quo prius 
oportuit aquarum animalia quam terrarum creata narrare. 

Et nullo modo arbitrandum est praetermissum esse in hac 
scriptura ullum mundi huius elementum, cum quattuor notis- 
simis eum constare persuasum sit, quia uidetur hic caelum 

20 ef aqua et terra commemorari, de aere autem taceri. con- 
suetudo quippe nostrarum scripturarum est aut caeli et terrae 
nomine mundum appellare aut interdum addere et mare. aer 
itaqne uel ad caelum pertinere intellegitur, si qua sunt in 
elus superioribus partibus tranquillissima et pacatissima spatia, 

25 uel ad terram propter hunc turbulentum et caliginosum locum, 

qui humida exhalatione pinguescit, quamuis et ipse saepius 
caeli nomine nuncupetur. ac per hoc non scriptum est: 
producant aquae reptilia animarum. uiuarum, et producat aer 
uolatilia uolantia super terram, sed utrumque hoc animantium 
genus ex aquis productum esse narratur. quidquid ergo aqua- 
rum siue labiliter undosum et fluidum est siue uaporaliter 
tenuatum atque suspensum, ut illud reptilibus animarum 
uiuarum, hoc uolatilibus adpareat distributum, utrumque 
tamen humidae naturae deputetur. 

4. Ideoque sunt etiam, qui subtilissima consideratione 
quinque istos manifestissimos corporis sensus secundum quat- 
tuor usitata elementa ita distinguant, ut oculos ad ignem, 
aures ad aerem dicant pertinere. olfaciendi autem gustandique 
sensum naturae humidae adtribuunt: et olfactum quidem istis 
exhalationibus humidis, quibus crassatur hoc spatium, in quo 
aues uolitant, gustatum uero istis fluxibilibus et corpulentis 
humoribus. nam quaecumque in ore sapiunt, ipsius oris 
humori commiscentur, ut sapiant, etiamsi arida cum acci- 
perentur fuisse uideantur. ignis tamen omnia penetrat, ut 
motum in eis faciat. nam et humor priuatione caloris con- 
gelascit et, cum possint feruescere elementa cetera, ignis 
frigescere non potest; facilius quippe extinguitur, ut ignis 
non sit, quam frigidus manet aut fit alicuius frigidi contactu 
tepidior. tactus autem, qui est quintus in sensibus, terreno 

elemento magis congruit; proinde per totum corpus animantis, 
quod maxime ex terra est, quaeque tacta sentiuntur. dicunt 
etiam nec uideri sine igne posse aliquid nec tangi sine terra, 
ac per hoc elementa omnia in omnibus inesse, sed unum- 
quodque eorum ex eo, quod amplius habet, accepisse uoca- 
bulum; ideo autem caloris priuatione, cum corpus nimie 
frigescit, obtundi sensum, quia motus pigrescit, qui ex calore 
inest corpori, dum ignis aerem et aer humida et humor 
terrena quaeque adficit, subtilioribus scilicet crassiora pene- 
trantibus. 

Quanta autem quidque subtilius est in natura corporali, 
tanto est uicinius naturae spiritali quamuis longe distante 
genere, quandoquidem illud corpus est, illud non est. 

5. Ac per hoc, quoniam sentire non est corporis, sed animae 
per corpus, licet acute disseratur secundum diuersitatem cor- 
poreorum elementorum sensus esse corporis distributos, anima 
tamen, cui sentiendi uis inest, cum corporea non sit, per 
subtilius corpus agitat uigorem sentiendi. inchoat itaque 
motum in omnibus sensibus a subtilitate ignis, sed non in 
omnibus ad idem peruenit. in wisu enim peruenit represso 
calore usque ad eius lucem, in auditu usque ad liquidiorem 
aerem calore ignis penetrat; in olfactu autem transit aerem 
purum et peruenit ad humidam exhalationem: unde crassior 
haec aura subsistit. in gustatu et hance transit et peruenit 
usque ad humorem corpulentiorem: quo etiam penetrato atque 

traiecto, cum ad terrenam grauitatem peruenit, tangendi ulti- 
mum sensum agit. 

6. Non igitur ignorabat naturas elementorum eorumque 
ordinem, qui cum uisibilium, quae intra mundum in elementis 
natura mouentur, conditionem introduceret prius caelestia 
luminaria, deinde aquarum animantia, terrarum autem postrema 
narrauit, non quod aerem praetermiserit, sed quod purissimi 
et quietissimi aeris, ubi uolare aues non posse dicuntur, si 
qua sunt spatia caelo superiori coniunguntur et caeli nuncu- 
patione in scripturis ad superiorem mundi partem pertinere 
intelleguntur, ut terrae nomine uniuersaliter hoc totum signi- 
ficetur, ex quo incipit deorsum uersus: ignis, grando, nix, 
glacies, spiritus tempestatis et omnes abyssi, donec 
perueniatur ad aridam, quae proprio nomine terra dicitur. aer 
itaque superior ille, sine quod ad caelestem mundi pertinet 
partem, siue quod nullum habet uisibilem habitatorem, de 
qualibus nunc sermo narrantis est, neque praetermissus est 
caelo nominato neque adnumeratus in creandis animalibus; 
iste uero inferior, qui excipit exhalationes humidas maris ac 
terrae et ad sustinendas aues quodammodo crassatur, nonnisi 
ex aquis accipit animalia. quod enim eius humidum est, hoc 
portat alitum corpora, quae ita nituntur pennis uolantes, 
quemadmodum pisces quibusdam suis alis natantes. 

7. Proinde scienter tamquam spiritus dei, qui scribenti 
aderat, ex aquis dicit producta uolatilia. quarum natura biper- 
titum locum sortita est: inferiorem scilicet in unda labili, 

superiorem uero in aura fiabili, illum deputatum natantibus, 
istum uolantibus. sicut huic elemento congruos duos etiam 
sensus animalibus datos uidemus: olfactum explorandis uapori- 
bus, gustatum explorandis liquoribus. quod enim et tactu 
aquas uentosque sentimus, hoc est, quod terrae solidum 
omnibus admiscetur elementis; sod in his crassioribus sen- 
titur amplius, ita ut etiam tangendo contrectari ualeant. ideo- 
que et ista in duabus maximis mundi partibus generali terrae 
nomine conplectuntur, sicut ille psalmus ostendit, omnia 
superiora ab illo principio enumerans: laudate dominum 
de caelis, omniaque inferiora ab alio principio: laudate do- 
minum de terra: ubi et spiritus tempestatis nominantur et 
omnes abyssi et ignis iste, qui urit tangentem, quia de 
terrenis et humidis motibus ita existit, ut subinde uertatur 
in aliud elementum. et quamuis naturae suae sursum nitendo 
indicet adpetitum, in caelestem tamen superiorem tranquilli- 
tatem non possit euadere, quia multo aere superatus et in 
eum conuersus extinguitur . ac per hoc in ista rerum parte 
corruptibiliore atque pigriore turbulentis motibus agitatur ad 
temperandum eius rigorem et ad usus terroresque mortalium. 

Quia ergo etiam tactu, qui ad terram proprie pertinet, 
sentiri possunt et fluctus undarum et flatus aurarum, prop- 

terea ipsa quoque aquatilium animalium corpora et terrenis 
uescuntur et, maxime aues, in terra etiam requiescunt fetus- 
que propagant; pars enim humoris, quae uaporaliter exhalatur, 
etiam super terras extenditur. ideoque, cum dixisset scriptura : 
educant aquae reptilia animarum uiuarum et uola- 
tilia, inquit, super terras, addidit sane dicens: secundum 
firmamentum caeli, in quo potest aliquanto manifestius 
adparere illud, quod ante uidebatur obscurum. non enim ait: 
in firmamento caeli, sicut de luminaribus, sed, uolatilia, 
inquit, super terras secundum firmamentum caeli, id 
est iuxta firmamentum caeli, quia uidelicet hoc caliginosum 
et humidum spatium, in quo aues uolant, illi spatio contiguum 
est ubi uolare non possunt, quod iam merito tranquillitatis 
et quietis pertinet ad firmamentum caeli. in caelo ergo uolant 
aues, sed in isto, quod ille psalmus etiam terrae nomine in- 
cludit: propter quod caelum uocantur multis locis uolatilia 
caeli, non tamen in firmamento, sed secundum firmamentum. 

8. Nonnulli putant propter sensus tarditatem non animam 
uiuam, sed reptilia animarum uiuarum appellata. sed si 
propterea sic appellarentur, daretur auibus nomen animae 
uiuae. cum uero et ipsa uolatilia dicta sunt, sicut illa reptilia, 
ut subaudiatur animarum uiuarum, fatendum est, ut arbitror, 
ita dictum, ac si diceretur: quae sunt in animabus uiuis 
reptilia uel uolatilia, sicut dici posset: ignobilia hominum, 
ut intellegeremus, quicumque sunt in hominibus ignobiles. 

quamquam enim sint et animalia terrestria, quae repunt super 
terram, tamen ex multo maiore numero pedibus mouentur, 
et tam pauca fortasse in terris repunt, quam pauca in aquis 
gradiuntur. 

Nonnulli autem putauerunt propterea non animam uiuam, 
sed reptilia animarum uiuarum pisces esse appellatos, 
quod eis memoria nulla sit nec aliqua uita uelut rationi 
uicinior; sed fallit eos experientia minor. nam quidam scrip- 
serunt, quae animaduertere potuerunt in uiuariis piscium, 
multa miranda. sed etiamsi forte falsa scripserunt, memoriam 
tamen pisces habere certissimum est. quod ipse sum expertus, 
et experiantur, qui possunt et uolunt. nam fons quidam magnus 
Bullensium regionum fere plenus est piscium. solent autem 
homines desuper intuentes eis aliquid iacere, quod sibi uel 
praeripiant confluentes uel inter se diripiant concertantes. 
quo pastu adsuefacti deambulantibus super oram fontis homi- 
nibus ipsi quoque cum eis gregatim natando eunt et redeunt, 
expectantes, unde aliquid iactent, quorum praesentiam sentiunt. 
non itaque frustra mihi uidetur aquarum animalia sic appel- 
lata reptilia, quemadmodum aues uolatilia; nam si uel nulla 
memoria uel sensus tardior animae uiuae nomen repulisset a 
piscibus, uolatilibus certe adhiberetur, quorum uita in oculis 
nostris est et memor et garrula et in nidis construendis 
educandisque fetibus sollertissima. 

9. Nec ignoro ita quosdam philosophos sua cuiusque ele- 

menti distribuisse animalia, ut terrena esse dicerent non 
tantum, quae in terra repunt atque gradiuntur, sed aues 
etiam, quod et ipsae in terra requiescant uolando fatigatae, 
aeria uero animalia daemones esse, caelestia deos: quorum 
quidem nos partim luminaria, partim angelos dicimus. idem 
tamen aquis pisces et sui generis beluas adtribuunt, ut nullum 
elementum suis animalibus uacet: quasi uero sub aquis terra 
non sit, aut probare possint pisces non in ea requiescere ac 
reparare natandi uires sicut uolandi aues, etsi forte rarius 
pisces id faciunt, quod ad gestanda corpora sit unda quam 
aura ualidior, ita ut terrena quoque animalia natantia ferat, 
siue usu docta, ut homines, siue natura, ut quadrupedia uel 
serpentes. aut si propterea non putant, quia non insunt pisci- 
bus pedes, [nec uituli marini] nec phocae aquarum sunt nec 
colubri cocleaeque terrarum; nam et illae pedes habent et 
haec genera sine ullis pedibus, non dico, requiescunt in terra, 
sed ab ea uix aut numquam recedunt. dracones autem sine 
pedibus et in speluncis requiescere et in aerem sustolli per- 
hibentur: qui quamquam non facile noti sint, litterae tamen 
non tantum nostrae, sed etiam gentilium nequaquam de 
istorum animantium genere tacuerunt. 

10. Quapropter, etsi daemones aeria sunt animalia, quoniam 
corporum aeriorum natura uigent, et propterea morte non 
dissoluuntur, quia praeualet in eis elementum, quod ad facien- 
dum est quam ad patiendum aptius, duobus subterpositis, 

aqua scilicet et terra, uno autem superposito, id est igne 
sidereo — distribuuntur enim elementa ad patiendum duo: 
humor et humus, ad faciendum autem alia duo: aer et ignis —: 
si ergo haec ita sunt, non inpedit ista distinctio nostram 
scripturam, quae non ex aere, sed ex aquis producta indicat 
uolatilia, quia subtilioris quidem et in auras exhalati atque 
distenti, sed tamen humoris locus uolatilibus datus est. aer 
autem a confinio luminosi caeli usque ad aquarum fiuuida et 
nuda terrarum peruenit. non tamen totum spatium eius ex- 
halationes humidae infuscant, sed usque ad eum finem, unde 
incipit iam terra nominari secundum illum psalmum, ubi 
dicitur: laudate dominum de terra. superior uero pars 
aeris propter puram tranquillitatem caelo, cui conlimitatur, 
communi pace coniungitur et eius uocabulo connuncupatur. 
in qua fortassis parte si fuerunt ante transgressionem suam 
transgressores angeli cum principe suo, nune diabolo, tunc 
archangelo — nam nonnulli nostri non eos putant caelestes 
uel supercaelestes angelos fuisse —, non mirum, si post pec- 
catum in istam sunt detrusi caliginem, ubi tamen et aer sit 
et humore tenui contexatur, qui commotus uentos et uehe- 
mentius concitatus etiam ignes ac tonitrua et contractus nubila 
et conspissatus pluuiam et congelantibus nubilis niuem et 
turbulentius congelantibus densioribus nubilis grandinem et 
distentus serenum facit occultis imperiis et opere dei a 
summis ad infima uniuersa, quae creauit, administrantis, unde 

in illo psalmo, cum commemorata essent: ignis, grando, 
nix, glacies, spiritus tempestatis, ne talia sine diuina 
prouidentia fieri mouerique putarentur, continuo subiecit: 
quae faciunt uerbum eius. 

Si autem transgressores illi, antequam transgrederentur, 
caelestia corpora gerebant, neque hoe mirum est, si conuersa 
sunt ex poena in aeriam qualitatem, ut iam possint ab igne, 
id est ab elemento naturae superioris aliquid pati; nec aeris 
saltem spatia superiora atque puriora, sed ista caliginosa 
tenere permissa sunt, qui eis pro suo genere quidam quasi 
carcer est usque ad tempus iudicii. et si quid de his trans- 
gressoribus angelis diligentius requirendum est, alius erit 
adcommodatior scripturae locus. proinde nune quod satis est: 
si haec spatia turbida et procellosa propter aeris naturam 
usque ad undas terrasque porrectam possunt aeria corpora 
sustinere, possunt et auium, quae productae sunt ex aquis, 
propter aquarum tenues halitus: qui scilicet eidem aeri iuxta 
undas et terras circumfuso atque ob hoc infimae et terrenae 
parti deputato uaporaliter inseruntur et auras intexunt, quae 
nocturnis rigoribus adgrauatae sereno etiam rore destillant, 
si autem uehementius frigus est, etiam gelu candidius in- 
albescunt. 

11. Et dixit deus: educat terra animam uiuam se- 
cundum genus: quadrupedia et reptilia et bestias 
terrae secundum genus et pecora secundum genus, 
et factum est sic. et fecit deus bestias terrae secun- 

dum genus et pecora secundum genus et omnia 
reptilia terrae secundum genus, et uidit deus, quia 
bona sunt. iam nune consequens erat, ut alteram partem, 
quae proprie terra dicitur, infimi huius loci, quem totum cum 
omnibus abyssis et nebuloso aere uniuersaliter uocabulo terrae 
alibi scriptura conplectitur, ornaret animalibus suis. et mani- 
festa quidem sunt animalium genera, quae in uerbo dei terra 
produxit. sed quia saepe nomine pecorum uel nomine bestia- 
rum animalia omnia rationis expertia solent intellegi, merito 
quaeritur, quas nunc proprie bestias et quae pecora dicat. et 
repentia quidem siue reptilia terrena non est dubitandum 
quod omnes serpentes intellegi uoluit, quamquam et bestiae 
dici possint; pecorum autem nomen non usitate serpentibus 
conuenit, rursum leonibus et pardis et tigridibus et lupis et 
uulpibus, canibus etiam et simiis atque id genus ceteris usi- 
tate conuenit uocabulum bestiarum. pecorum autem nomen 
his animalibus adcommodatius aptari solet, quae sunt in usu 
hominum, siue adiuuandis laboribus, ut boues et equi et si 
qua talia, siue ad lanicium uel ad uescendum, ut oues et sues. 

Quid ergo sunt quadrupedia? quamquam enim haec omnia 
praeter quaedam serpentia quattuor pedibus gradiantur, nisi 
tamen hdc nomine proprie quaedam uellet intellegi, non utique 
hie etiam quadrupedia nominaret, quamuis de his in repeti- 
tione tacuerit. an cerui et damae et onagri et apri — quia 
neque illis bestiis, ubi leones sunt, coniungi possunt; similes 

enim sunt illis pecoribus neque tamen sub cura humana 
sunt — proprie quadrupedia nuncupata sunt, quasi reliqua 
essent haec animalia, quibus ista appellatio generalis quidem 
cum muitis propter numerum pedum, sed tamen speciali 
significatione tribueretur? an, quia ter dixit: secundum 
genus, tria quaedam genera nos inuitat adtendere? primo 
secundum genus quadrupedia et reptilia: ubi arbitror signi- 
ficatum, quae quadrupedia dixerit, scilicet quae in genere sunt 
reptilium, sicut sunt lacerti, steliones et si quid huiusmodi 
est, ideoque in repetitione quadrupedum nomen non iterauit, 
quia reptilium uocabulo fortasse conplexus est: unde ibi non 
simpliciter ait: reptilia, sed addidit: omnia reptilia terrae; 
ideo terrae, quia sunt et aquarum, et ideo omnia, ut illic 
intellegantur, quae quattuor etiam pedibus nituntur, quae 
superius quadrupedum nomine significata proprie sunt. bestias 
autem, de quibus item ait: secundum genus, quidquid ore 
aut etiam unguibus saeuit exceptis serpentibus. pecora wero, 
de quibus tertio ait: secundum genus, quae neutra ui 
lacerant, sed aut de cornibus aut ne hoc quidem. praedixi enim 
et quadrupedum nomen quam late pateat ipso pedum numero 
facile agnosci et nomine pecorum uel bestiarum omne in- 
rationale animal aliquando conprehendi. sed etiam feraram 
uocabulum solet in latina lingua tantumdem ualere; non ideo 
tamen neglegenda fuit consideratio, quomodo possint haec 
nomina, quae non frustra in hoc scripturarum loco posita 
sunt, etiam speciali distinctione discerni, quod in usu loquendi 
cotidiano tacile animaduerti potest. 

12. Non frustra etiam lectorem mouet, utrumne passim et 

quasi fortuito an aliqua ratione dicatur: secundum genus, 
tamquam fuerint et antea, cum primo creata narrentur. an 
genus eorum in superioribus rationibus intellegendum est, 
utique spiritalibus, secundum quas creantur inferius? sed si 
ita esset, hoc de luce, hoc de caelo, hoc de aquis et terris, 
hoe de caeli luminaribus diceretur. quid enim eorum est, 
cuius non aeterna et incommutabilis ratio in ipsa dei sapientia 
uigeat, quae adtingit a fine usque ad finem fortiter et disponit 
omnia suauiter? incipit autem hoc dici de herbis et lignis 
usgue ad haec terrena animantia. nam et in eis, quae ex aquis 
creata sunt, quamuis in prima commemoratione dictum non 
sit, in illa tamen iteratione dictum est: et fecit deus cetos 
magnos et omnem animam animalium reptilium, quae 
eduxerunt aquae secundum genus eorum, et omne 
uolatile pennatum secundum genus. 

An quia haec ita exorta sunt, ut ex eis alia nascerentur 
et originis formam successione seruarent, ideo dicuntur secun- 
dum genus propter propagationem prolis, qua permansura 
creabantur? sed cur de lignis et herbis non solum dicitur: 
secundum genus, uerum etiam secundum similitudinem, 
cum et animalia siue aquarum siue terrarum secundum simili- 
tudinem suam generent? an, quia genus sequitur similitudo, 
noluit eam ubique repetere? nam et semen non ubique repe- 
tiuit, cum tam herbis et lignis insit quam animalibus etsi 
non omnibus. obseruatum est enim gquaedam ita nasci ex 
aquis uel terra, ut sexus eis nullus sit, et ideo semen eorum 

non sit in eis, sed in elementis, ex quibus oriuntur, hoe est 
ergo secundum genus, ubi et seminum uis et similitudo 
intellegitur succedentium decedentibus, quia nihil eorum ita 
creatum est, ut semel existeret, uel permansurum uel nullo 
succedente decessurum. 

Cur ergo et de homine non ita dictum est: faciamus hominem 
ad imaginem et similitudinem nostram secundum genus, cum 
et hominis propago manifesta sit? an quia non ita deus 
fecerat hominem, ut moreretur, si praeceptum seruare uoluisset, 
et ideo non erat necessarius decessori successor? sed post 
peccatum conparatus est pecoribus insensatis et similis factus 
est eis, ut iam filii saeculi huius generent et generentur, quo 
possit mortalium genus seruata successione subsistere. quid 
sibi ergo uult post hominem factum illa benedictio: crescite 
et multiplicamini et inplete terram, quod utique gene- 
rando fieri posset? an nihil hinc temere dicendum, donec ad 
eum scripturae locum perueniamus, ubi diligentius ista requi- 
renda atque tractanda sunt? potest enim nunc fortasse sufficere 
propterea de homine non dictum esse: secundum genus, 
quia unus fiebat, de quo etiam femina facta est. non enim 
multa genera hominum, sicut herbarum, lignorum, piscium, 
uolatilium, serpentium, pecorum, bestiarum, ut sic dictum 
acciplamus: secundum genus, ac si diceretur generatim, ut 
inter se similia atque ad unam originem seminis pertinentia 
distinguerentur a ceteris. 

13. Item quaeritur, quid tantum aquarum animalia de cre- 
atore meruerint, ut sola benedicerentur sicut homines. nam 
et ipsa benedixit deus dicens: crescite et multiplicamini 

et inplete aquas maris, et uolatilia multiplicentur 
Super terram. an in uno genere creaturae dicendum fuit, 
ut in ceteris consequenter intellegeretur, quae generationibus 
crescunt? prius ergo diceretur in eo, quod primum tale 
creatum est, in herba scilicet atque ligno. an forte quae 
nullum haberent propagandae prolis adfectum ac sine ullo 
sensu generarent indigna iudicauit illis benedictionis uerbis: 
crescite et multiplicamini, ubi autem talis inesset ad- 
fectus, ibi primum hoc dixit, ut in terrenis animalibus etiam 
non dictum intellegeretur? necessarium autem fuit hoc in 
homine repetere, ne quisquam diceret in officio gignendi filios 
ullum esse peccatum, sicut est in libidine siue fornicandi 
siue ipso coniugio inmoderatius abutendi. 

14. Nonnulla etiam de quibusdam minutissimis animalibus 
quaestio est, utrum in primis rerum conditionibus creata sint, 
an ex consequentibus rerum mortalium corruptionibus. nam 
pleraque eorum aut de uiuorum corporum uitiis, uel purga- 
mentis uel exhalationibus aut cadauerum tabe gignuntur, 
quaedam etiam de corruptione lignorum et herbarum, quaedam 
de corruptionibus fructuum: quorum omnium non possumus 
recte dicere deum non esse creatorem. inest enim omnibus 
quoddam naturae sui generis decus, ita ut in his maior sit 
admiratio bene considerantis et laus uberior omnipotentis 
artificis, qui omnia in sapientia fecit, quae a fine usque ad 
finem pertendens et suauiter cuncta disponens nec ea ipsa 
rerum nouissima, quae pro sui generis ordine dissoluuntur, 
et quarum dissolutionem ex poena nostrae mortalitatis horre- 
mus, relinquit informia, sed creat minima corpore, acuta 

sensu animantia, ut maiore adtentione stupeamus agilitatem 
muscae uolantis quam magnitudinem iumenti gradientis am- 
pliusque miremur opera formicularum quam onera camelorum. 

Sed utrum, ut dixi, in primis rerum conditionibus, quae 
isto sex dierum ordine creata narrantur, haec quoque minima 
instituta credamus, an postea consequentibus corruptibilium 
corporum solutionibus, hoc quaeritur, et potest quidem dici 
ea minutissima, quae ex aquis uel terris oriuntur, tune creata: 
in quibus etiam illa non absurde intelleguntur, quae nascuntur 
ex his, quae terra germinante orta sunt, et quia praecesserant 
conditionem non solum animalium, sed etiam Juminarium, 
et quia terrae continuantur per radicum conexionem, unde 
illo die, quo adparuit arida, exorta sunt, ut potius ad sub- 
plementum habitationis quam ad numerum habitatorum per- 
tinere intellegerentur. cetera uero, quae de animalium gignuntur 
corporibus, et maxime mortuorum, absurdissimum est dicere 
tune creata, cum animalia ipsa creata sunt: nisi quia inerat 
iam omnibus animatis corporibus uis quaedam naturalis et 
quasi praeseminata et quodammodo liciata primordia futurorum 
animalium, quae de corruptionibus talium corporum pro suo 
quaeque genere ac differentiis erant exortura per administra- 
tionem ineffabilem omnia mouente incommutabiliter creatore. 

15. De generibus quoque animalium uenenosis et perniciosis 
quaeri solet, utrum post peccatum hominis ad uindictam 
creata sint, an potius, ut iam creata essent innoxia, nonnisi 

postea peccatoribus nocere coeperunt. neque hoc mirum est, 
quandoquidem etiam temporibus huius uitae laboriosae atque 
aerumnosae, cum sit nemo ita iustus, ut perfectum se audeat 
dicere fideliter adtestante apostolo et dicente: non quia iam 
acceperim aut iam perfectus sim, cumque adhuc 
exercendae atque in infirmitate perficiendae uirtuti necessariae 
sint temtationes et molestiae corporales eodem rursus apostolo 
manifestante, qui ait, in magnitudine reuelationum ne extol- 
leretur, datum sibi esse stimulum carnis, angelum satanae, 
ut eum colaphizaret, rogatumque a se dominum tertio, ut 
discederet ab eo, respondisse sibi: sufficit tibi gratia mea; 
nam uirtus in infirmitate perficitur, tamen et sanctus 
Danihel inter leones saluus atque intrepidus uixit, qui non 
utique deo mentiens in oratione non tantum peccata populi 
sui, sed etiam sua fatetur, et in ipsius apostoli manu morti- 
fera uipera inhaesit nec laesit. potuerunt ergo ista etiam 
creata nihil nocere, si causa non extitisset uel terrendorum 
puniendorumque uitiorum uel probandae perficiendaeque uir- 
tutis, quia et exempla sunt demonstranda patientiae ad pro- 
fectum ceterorum, et ipse sibi homo in temtationibus: certius 
innotescit, et iuste salus illa perpetua, quae turpiter amissa 
est per uoluntatem, fortiter recipitur per dolorem. 

16. Dicet aliquis: cur ergo inuicem bestiae nocent, quibus 
nec peccata ulla sunt, ut uindicta ista dicatur, nec ullam 
recipiunt tali exercitatione wirtutem? ideo nimirum, quia 


ern, 3,12  S8icf, If Cor. 12, 7.8 .11 1 Cor. 12,9 18 ef. 
Dan. 6, 22 14 cf. Dan. 9,4—19 16 cf. Act 28, 3. 5 


1 coeperint Rd 3erumnose HSC _ sit ita nemo PRC ita sit nemo bd 
4 adtestante 5 iam] etiam PRbd 6 in om. Ps. tm. 18 
uirtutis b 7 temptationes HRSbd corporalis P 8 manifestat EH! 
10 colafizaret E'S csolafizaret (h er.) P 11 eo] illo 18 Daniel bd 


14 déo mentiens in oratione S 15 sui om. S fateretur PR'Cb 
16 inhesit PR adhesit b lesit SRC 18 puniendorum quae FR 
perficiendae (om. que) S_ 19 profectum (proex per m.1)P 20 cercius R 
21 iuste S1 22 uoluptatem E?R2d  recipitur P! 23 cap. XVI E 
dicit S  quur S 24 ullam] ullum Rt 


XXVIII.,Aug. sect. JIL pars 1. 


82 S. Aureli Augustini 


scilicet aliae cibi sunt aliarum. nec recte possumus dicere: 
non essent aliae, quibus aliae uescerentur. habent enim omnia, 
quamdiu sunt, mensuras, numeros, ordines suos: quae cuncta 
merito considerata laudantur nec sine occulta pro suo genere 
moderatione pulchritudinis temporalis etiam ex alio in aliud 
transeundo mutantur. quod si stultos latet, sublucet pro- 
ficientibus clarumque perfectis est. et certe omnibus talibus 
inferioris creaturae motibus praebentur homini salubres admo- 
nitiones, ut uideat, quantum sibi satagendum sit pro salute 
spiritali et sempiterna, qua omnibus inrationalibus animantibus 
antecellit, cum illa uideat a maximis elephantis usque ad 
minimos uermiculos pro salute corporali et temporali, quam 
pro sui generis inferiore ordinatione sortita sunt, siue resistendo 
siue cauendo agere quidquid ualent: quod non adparet, nisi 
cum quaedam refectionem corporis sui ex aliorum corporibus 
quaerunt, alia se uel repugnandi uiribus uel fugae praesidio 
uel latebrarum munimine tuentur. nam et ipse corporis dolor 
in quolibet animante magna et mirabilis animae uis est, quae 
illam conpagem ineffabili permixtione uitaliter continet et in 
quandam sui moduli redigit unitatem, cum eam non indiffe- 
renter, sed, ut ita dicam, indignanter patitur corrumpi atque 
dissolui. 

17. Illud etiam fortasse aliquem moueat, si animalia noxia 
uiuos homines aut poenaliter laedunt aut salubriter exercent 
aut utiliter probant aut ignoranter docent, cur in escas suas 
dilacerant etiam corpora hominum mortuorum. quasi uero 

quidquam intersit ad nostram utilitatem, ista caro iam ex- 
animis in naturae profunda secreta per quos transitus eat, 
unde mirabili omnipotentia creatoris reformanda rursus eruatur. 
quamquam et hine fiat quaedam prudentibus admonitio, ut 
se ita commendent fideli creatori omnia, maxima et minima, 
occulto nutu administranti, cui nostri etiam capilli numerati 
sunt, ne propter inanes curas exanimatorum corporum suorum 
ulla genera mortium perhorrescant, sed piae fortitudinis neruos 
ad omnia praeparare non dubitent. 

18. Talis etiam quaestio de spinis et tribulis solet oboriri 
et de quibusdam lignis infructuosis, uel cur uel quando creata 
sint, cum deus dixerit: producat terra herbam pabuli 
seminantem semen et lignum fructiferum faciens 
fructum. sed qui ita mouentur, non intellegunt saltem de 
usitatis formulis humani iuris, quemadmodum appelletur usus- 
fructus. utilitas enim quaedam fruentium in fructus nomine 
consideratur. quantae autem sint utilitates, siue manifestae 
siue occultae, omnium, quae terra gignens radicitus alit, et 
ipsi quaedam intueantur et ab expertis cetera inquirant. 

Kit de spinis quidem ac tribulis absolutior potest esse 
responsio, quia post peccatum dictum est homini de terra: 
spinas et tribulos pariet tibi. nec tamen facile dicendum 
est tune coepisse ista oriri ex terra. fortassis enim quoniam 
in ipsis quoque generibus seminum multae reperiuntur utili- 

tates, poterant habere locum suum sine ulla poena hominis. 
sed ut in agris, in quibus iam. poenaliter laborabat, etiam 
ista nascerentur, hoc ad cumulum poenae ualere credi potest, 
cum possent alibi nasci uel ad auium pecorumque pastus 
uel ad ipsorum hominum aliquos usus. quamquam et ille 
sensus non abhorret ab his uerbis, quo ita intellegitur dictum: 
spinas et tribulos pariet tibi, ut haec etiam antea terra 
pariens non tamen homini pareret ad laborem, sed cuiusque 
modi animalibus conuenientem cibum — sunt enim, quae his 
generibus, et mollioribus et aridioribus, commode suauiterque 
uescantur — tunc autem coeperit ista homini parere ad 
aerumnosum negotium, cum post peccatum coepit in terra 
laborare, non quod aliis locis haec antea nascerentur et postea 
in agris, quos homo ad capiendas fruges coleret, sed et prius 
et postea in isdem locis, prius tamen non homini, post autem 
homini, ut hoe significetur, quod additum est: tibi, quia non 
est dictum: spinas et tribulos pariet, sed: pariet tibi, id 
est, ut tibi iam ista nasci incipiant ad laborem, quae ad 
pastum tantummodo aliis animalibus antea nascebantur. 

19. Et dixit deus: faciamus hominem ad imaginem 
et similitudinem nostram; et dominetur piscium maris 
et uolatilium caeli et omnium pecorum et omnis 
terrae et omnium reptilium repentium super terram. 
et fecit deus hominem, ad imaginem dei fecit eum: 
masculum et feminam fecit eos. et benedixit eos deus 
dicens: crescite et multiplicamini et inplete terram 
et dominamini eius et principamini piscium maris 

et uolatilium caeli et omnium pecorum et omnis 
terrae et omnium reptilium repentium super terram. 
et dixit deus: ecce dedi uobis omne pabulum semi- 
nale seminans semen, quod est super omnem terram, 
et omne lignum, quod habet in se fructum seminis 
seminalis — uobis erit ad escam et omnibus bestiis 
terrae et omnibus uolatilibus caeli et omni reptili 
repenti super terram, quodhabetin se spiritum uitae — 
et omne pabulum uiride in escam. et factum est sic. 
et uidit deus omnia, quae fecit, et ecce bona ualde. 
et facta est uespera, et factum est mane dies sextus. 
etiam atque etiam de natura hominis post erit uberior con- 
siderandi et diligentius disserendi locus. nunc tamen, ut opera 
sex dierum nostra inquisitio pertractatioque conciudat, hoc 
primum breuiter dicimus non indifferenter accipiendum, quod 
in aliis operibus dicitur: dixit deus: fiat, hic autem: 
dixit deus: faciamus hominem ad imaginem et simili- 
tudinem nostram, ad insinuandam scilicet, ut ita dicam, 
pluralitatem personarum propter patrem et filium et spiritum 
sanctum. quam tamen deitatis unitatem intellegendam statim 
admonet dicens: et fecit deus hominem ad imaginem 
dei, non quasi pater ad imaginem filii aut filius ad imaginem 
patris — alioquin non were dictum est: ad imaginem 
nostram, si ad patris solius aut ad filii solius imaginem 
factus est homo — sed ita dictur: fecit deus ad imagi- 
nem dei, tamquam diceretur: fecit deus ad imaginem suam. 
cum autem nunc dicitur: ad imaginem dei, cum superius 
dictum sit: ad imaginem nostram, significatur, quod non 
id agat illa pluralitas personarum, ut plures deos uel dicamus 

uel credamus uel intellegamus, sed patrem et filium et spiri- 
tum sanctum — propter quam trinitatem dictum est: ad 
imaginem nostram — unum deum accipiamus, propter 
quod dictum est: ad imaginem dei. 

20. Hic etiam illud non est praetereundum, quia, cum 
dixisset: ad imaginem nostram, statim subiunxit: et habeat 
potestatem piscium muris et uolatilium caeli et cete- 
rorum animalium rationis expertium, ut uidelicet intellegamus 
in eo factum hominem ad imaginem dei, in quo inrationalibus 
animantibus antecellit. id autem est ipsa ratio uel mens uel 
intellegentia uel si quo alio uocabulo commodius appellatur. 
unde et apostolus dicit: renouamini in spiritu mentis 
uestrae et induite nouum hominem, qui renouatur 
in agnitionem dei secundum imaginem eius, qui 
creauit eum, satis ostendens, ubi sit homo creatus ad ima- 
ginem dei, quia non corporis liniamentis, sed forma quadam 
intellegibili mentis inluminatae. 

Ac per hoc, sicut in illa prima luce, si eo nomine recte 
intellegitur facta lux intellectualis particeps aeternae atque 
incommutabilis sapientiae dei, non dictum est: et sic est 
factum, ut deinde repeteretur: et fecit deus, quia, sicut iam, 
quantum potuimus, disseruimus, non fiebat cognitio aliqua 
uerbi dei in prima creatura, ut post eam cognitionem inferius 
crearetur, quod in eo uerbo creabatur, sed ipsa primo crea- 
batur lux, in qua fieret cognitio uerbi dei, per quod creabatur, 
atque ipsa cognitio illi esset ab informitate sua conuerti ad 
formantem deum et creari atque formari, postea uero in 
ceteris creaturis dicitur: et sic est factum, ubi significatur 

in illa luce, hoc est in intellectuali creatura, prius facta uerbi 
cognitio, ac deinde, cum dicitur: et fecit deus, ipsius crea- 
turae genus fierl demonstratur, quod in uerbo dei dictum 
erat, ut fieret: hoc et in hominis conditione seruatur; dixit 
enim deus: faciamus hominem ad imaginem et simili- 
tudinem nostram et cetera. ac deinde non dicitur: et sic 
est factum, sed iam subinfertur: et fecit deus hominem 
ad imaginem dei, quia et ipsa natura scilicet intellectualis 
est sicut illa lux, et propterea hoc est ei fieri, quod est 
agnoscere uerbum dei, per quod fit. 

Nam si diceretur: et sic est factum, et postea sub- 
inferretur: et fecit deus, quasi prime factum intellegeretur 
in cognitione rationalis creaturae ac deinde in aliqua creatura, 
quae rationalis non esset; quia uero et ista rationalis creatura 
est, et ipsa eadem agnitione perfecta est. sicut enim post 
lapsum peccati homo in agnitione dei renouatur secundum 
imaginem eius, qui creauit eum, ita in ipsa agnitione creatus 
est, antequam delicto ueterasceret, unde rursus in eadem 
agnitione renouaretur. quae autem non in ea cognitione creata 
sunt, quia siue corpora siue inrationales animae creabantur, 
primo facta est in creatura intellectuali cognitio eorum a 
uerbo, quo dictum est, ut fierent, propter quam cognitionem 
primo dicebatur: et sic est factum, ut ostenderetur facta 
ipsa cognitio in ea natura, quae hoc in uerbo dei ante cogno- 
scere poterat; ac deinde fiebant ipsae corporales et inratio- 
nales creaturae, propter quod deinceps addebatur: et fecit deus. 

21. Quomodo autem inmortalis factus sit homo et acceperit 
ad escam cum aliis animalibus herbam pabuli ferentem semen 
et lignum fructiferum et herbam uiridem, difficile est dicere. 
si enim peccato mortalis effectus est, utique ante peccatum 
non indigebat talibus cibis. neque enim posset corpus illud 
fame corrumpi. nam illud, quod dictum est: crescite et 
multiplicamini et inplete terram, quamquam nisi per 
concubitum maris et feminae fieri non posse uideatur — unde 
hine quoque mortalium corporum existit indicium — potest 
tamen dici alium modum esse potuisse in corporibus inmor- 
talibus, ut solo pietatis adfectu nulla corruptionis concupi- 
scentia filii nascerentur, nec mortuis parentibus successuri 
nec ipsi morituri, donec terra inmortalibus hominibus inple- 
retur, ac sic instituto iusto et sancto populo, qualem post 
resurrectionem futurum credimus, nascendi etiam modus fieret: 
potest quidem dici et, quomodo dicatur, alia consideratio est; 
sed non etiam hoc quisquam dicere audebit ciborum indigen- 
tiam, quibus reficiantur, nisi mortalibus corporibus esse posse. 

22. Nonnulli autem etiam hoc suspicati sunt tunc interiorem 
hominem factum, corpus autem hominis postea, cum ait scrip- 
tura: et finxit deus hominem de limo terrae, ut, quod 
dictum est: fecit, ad spiritum pertineat, quod autem: finxit, 
ad corpus, nec adtenderunt masculum et feminam nonnisi 
secundum corpus fieri potuisse. licet enim subtilissime disse- 
ratur ipsam mentem hominis, in qua factus est ad imaginem 
dei, quandam scilicet rationalem uitam, distribui in aeternae 
contemplationis ueritatem et in rerum temporalium admini- 

strationem, atque ita fieri quasi masculum et feminam illa 
parte consulente, hac obtemperante: in hac tamen distributione 
non recte dicitur imago dei, nisi illud, quod inhaeret contem- 
plandae incommutabili ueritati. in cuius rei figura Paulus 
apostolus uirum tantum dicit imaginem et gloriam dei; mulier 
autem, inguit, gloria uiri est. itaque quamuis hoc in 
duobus hominibus diversi sexus exterius secundum corpus 
figuratum sit, quod etiam in una hominis interius mente 
intellegitur, tamen et femina, quia corpore femina est, reno- 
uatur etiam ipsa in spiritu mentis suae in agnitionem dei 
secundum imaginem eius, qui creauit, ubi non est masculus 
et femina. sicut enim ab hac gratia renouationis et reforma- 
tione imaginis dei non separantur feminae, quamuis in sexu 
corporis earum aliud figuratum sit, secundum quod uir solus 
dicitur esse imago et gloria dei, sic et in ipsa prima condi- 
tione hominis secundum id, quod et femina homo erat, habebat 
utique mentem suam eandemque rationalem, secundum quam 
ipsa quoque facta est ad imaginem dei. sed propter unitatem 
coniunctionis, fecit deus, inquit, hominem ad imaginem 
dei. uc ne quisquam putaret solum spiritum hominis factum, 
quamuis secundum solum spiritum fieret ad imaginem dei, 
fecit illum, inquit, masculum et feminam fecit illos, 
ut iam etiam corpus factum intellegatur. rursus ne quisquam 
arbitraretur ita factum, ut in homine singulari uterque sexus 

uocant, ostendit se singularem numerum propter coniunetionis 
unitatem posuisse el quod de uiro mulier faeta est, sicut 
postea manifostabitur, cum id, quod hic breuiter dictum est, 
diligentins coeperit explicari; et ideo pluralem numerum con- 
tinuo subiecit dicens: fecit eos et benedixit eos. sed, ut 
iam dixi, diligentius in consequenti seriptura de hominis 
ereationa requiremus, 

25. Nune aduertendum est, quod, posteaquam dixits et sic 
est factum, statim subiecit: et uidit deus omnia, quae 
fecit, ef ecce bona ualde, ubi intellegitur potestas et 
facultas ipsa data naturae humanae sumendi ad escam pabulum 
agri eb fructus ligni, ad hoe enim intulits et sie est factum, 
quod ab illo loco inchoauerat, ubi ait: et dixit deus: ecce 
dedi uobis pabulum seminale et cetera, nam si ad omnia, 
quae supra dicta sunt, rettulerimus, quod ait: et sie est 
factuim, consequens erit, ut fateamur etiam creuisse illos 
iam ef multiplicatos inpleuisse terram in eodem sexto die, 
quod eadem seriptura testante post multos annos faetum in- 
uenimus, quapropter, cum data esset facultas haee edendi, et 
hoe deo dicente homo cognouisset, dicitur: et sie est factum, 
in hoe utique, quod deo dicente homo cognouit, nam si id 
otiam tune egisset, id est in eseam illa, quae data sunt, 
otiam uescendo adsumsisset, seruaretur illa consuetudo serip- 
turae, ut, posteaquam dictum est: et sie est factum, quod 
ad exprimendam praecedentem cognitionem pertinet, deinde 
inferretur etiam ipsa operatio ac diceretur: et acceperunt et 

ederunt, poterat enim ita dici, etiamsi non rursus nominaretur 
deus, sicut illo loco, posteaquam dictum est: congregetur 
aqua, quae est sub caelo, in congregationem unam, 
et adpareat arida, subinfertur: et sic est factum, ac 
deinde non dicitur: et fecit deus, sed tamen ita repetitur: 
et congregata est aqua in congregationem suam et 
cetera, 

24. Quod autem non singillatim ut in ceteris etiam de 
humana creatura dixit: et uidit deus, quia bonum est, 
sed post hominem factum datamque illi potestatem uel domi- 
nandi uel edendi subintulit de omnibus: et uidit deus 
omnia, quae fecit, ef ecce bona ualde, merito quaeri 
potest. potuit enim primo reddi homini singillatim, quod 
singillatim ceteris, quae antea facta sunt, redditum est, tum 
demum de omnibus dici, quae fecit deus, ecce bona ualde. 
an forte, quia sexto die perficiuntur omnia, propterea de 
omnibus dicendum fuit: uidit deus omnia, quae fecit, et 
ecee bona ualde, non singillatim de his, quae ipso die 
facta sunt? eur ergo de pecoribus et bestiis et reptilibus 
terrae dictum est, quae ad eundem diem sextum pertinent ? 
nisi forte illa et singillatim in suo genere et cum ceteris uni- 
uersaliter dici bona meruerunt, et homo factus ad imaginem 
dei nonnisi cum ceteris hoe dici meruit. an quia perfectus 
nondum erat, quia nondum erat in paradiso constitutus ? quasi 
vero, posteaquam ibi constitutus est, dictum sit, quod hic 
practermissum est, 

Quid ergo dicemus ? an, quia praesciebat deus hominem 

peccaturum nec in suae imaginis perfectione mansurum, non 
singillatim, sed cum ceteris eum dicere uoluit bonum, uelut 
intimans, quid esset futurum? quia, cum ea, quae facta sunt, 
in eo, quod facta sunt, quantum acceperunt, manent, sicut 
uel illa, quae non peccauerunt, uel illa, quae peccare non 
possunt, et singula bona et in uniuerso omnia ualde bona 
sunt. non enim frustra est additum: ualde, quia et corporis 
membra, si etiam singula pulchra sunt, multo sunt tamen 
in uniuersi corporis conpage omnia pulchriora; quia oculum, 
uerbi gratia, placitum atque laudatum, tamen, si separatum 
a corpore uideremus, non diceremus tam pulchrum quam in 
illa conexione membrorum, cum loco suo positus in uniuerso 
corpore cerneretur. ea uero, quae peccando amittunt decus 
proprium, nullo modo tamen efficiunt, ut non etiam ipsa 
recte ordinata cum toto atque uniuerso bona sint. homo igitur 
ante peccatum et in suo genere utique bonus erat; sed scrip- 
tura praetermisit hoc dicere, ut illud potius diceret, quod 
futurum aliquid praenuntiaret. non enim falsum de illo dictum 
est. qui enim singillatim bonus est, magis utique cum omni- 
bus bonus est. non autem, quando cum omnibus bonus est, 
sequitur, ut etiam singillatim bonus sit. moderatum est itaque, 
ut id diceretur, quod et in praesenti uerum esset et prae- 
scientiam significaret futuri. deus enim naturarum optimus 
conditor, peccantium uero iustissimus ordinator est, ut etiam, 
si qua singillatim fiunt delinquendo deformia, semper tamen 
cum eis uniuersitas pulchra sit. sed iam ea, quae sequuntur, 
in sequenti uolumine pertractemus. 

LIBER QUARTUS. 

1. Et consummata sunt caelum et terra et omnis 
ornatus eorum. et consummauit deus in die sexto 
Opera sua, quae fecit; et requieuit deus die septimo 
ab omnibus operibus suis, quae fecit. et benedixit 
deus diem septimum et sanctificauit eum, quia in 
ipso requieuit ab omnibus operibus suis, quae in- 
choauit deus facere. arduum quidem atque difficillimum 
est uiribus intentionis nostrae uoluntatem scriptoris in istis 
sex diebus mentis uiuacitate penetrare, utrum praeterierint 
dies illi et addito septimo nunc per uolumina temporum non 
re, sed nomine repetantur. in toto enim tempore multi dies 
ueniunt praeteritis similes, nullus autem idem redit. utrum 
ergo praeterierint dies illi, an istis, qui eorum uocabulis et 
numero censentur, in temporum ordine cotidie transcurrentibus 
illi in ipsis rerum conditionibus maneant, ut non solum in 
illis tribus, antequam fierent luminaria, sed etiam in reliquis 
item tribus diei nomen intellegamus in specie rei, quae creata 
est, noctemque eius in priuatione uel defectu uel si quo alio 
nomine melius significatur, cum amittitur species aliqua muta- 
tione a forma ad informitatem declinante atque uergente — 
quae mutatio in omni creatura siue possibilitate inest, etiamsi 
desit effectu, sicut in caelestibus superioribus, siue ad in- 
plendam in infimis rebus pulchritudinem temporalem per ordi- 
natas uices quorumque mutabilium cessionibus successionibus- 
que peragitur, sicut manifestum est in rebus terrenis atque 
mortalibus — uespera uero in omnibus perfectae conditionis 

quasi terminus quidam sit, mane autem incipientis exordium 
— omnis enim creata natura certis suis initiis et finibus 
continetur —: indagare difficile est. sed siue hoc siue illud 
siue aliquid etiam tertium probabilius, quod dicatur, possit 
inueniri, quod in progressu disputationis forsitan adparebit, 
quemadmodum in illis diebus et nox et uespera et. mane in- 
tellegatur, non est tamen ab re, ut consideremus senarii numeri 
perfectionem in ipsa interiore natura numerorum: quam mente 
intuentes ea, quae sensibus etiam corporis adiacent, numeramus 
numeroseque disponimus. 

2. Inuenimus ergo senarium numerum primum esse per- 
fectum ea ratione, quod suis partibus conpleatur; sunt enim 
et alii numeri aliis causis rationibusque perfecti. proinde 
istum senarium ea ratione perfectum diximus, quod suis par- 
tibus conpleatur, talibus dumtaxat partibus, quae multiplicatae 
possint consummare numerum, cuius partes sunt; talis enim 
pars numeri dici potest quota sit. nam ternarius numerus 
potest dici pars non tantum senarii, cuius dimidia est, sed 
omnium ampliorum, quam est ipse ternarius. nam et quater- 
narii et quinarii pars maior ternarius est; potest enim diuidi 
et quaternarius in tria et unum et quinarius in tria et duo. 
et septenarii et octonarii et nouenarii et quidquid ultra est 
numerorum pars est ternarius non maior uel dimidia, sed 
minor, nam septenarius quéque diuidi potest in tria et quat- 
tuor et octonarius in tria et quinque et nouenarius in tria 
et sex; sed nullius horum potest dici ternarius quota sit 
pars nisi tantum nouenarii, cuius pars tertia est sicut senarii 
dimidia. itaque horum omnium, quos commemoraui, nullus 

consummatur ex aliquot ternariis nisi senarius et nouenarius. 
nam ille constat ex duobus ternariis, iste autem ex tribus. 

Senarius ergo numerus, ut dicere coeperam, partibus suis 
connumeratis et in summam ductis ipse conpletur. alii namque 
sunt numeri, quorum partes simul ductae minorem summam 
faciunt, alii uero ampliorem; certis autem interuallorum ratio- 
nibus pauciores inueniuntur, qui suis partibus conpleantur, 
quarum summa nec citra insistat nec ultra excrescat, sed ad 
tantum occurrat, quantus est ipse numerus, cuius partes sunt. 
horum primus senarius est. nam unius in numeris nullae 
partes sunt. sic enim dicitur et unum in numeris, quibus 
numeramus, ut non habeat dimidium uel aliquam. partem, 
sed uere ac pure et simpliciter unum sit. duorum autem 
pars unum est et ea dimidia nec ulla altera. ternarius uero 
duas hahbet, unam, quae dici possit quota sit — quod est 
unum; nam tertia eius est — et aliam maiorem, quae non 
possit dici quota sit, id est duo; nec huius ergo conputari 
possunt partes illae, de quibus agimus, id est quae dici 
possunt quotae sint. porro quaternarius duas habet tales: nam 
unum qguarta eius est, duo dimidia; sed ambae in summam 
ductae, id est unum et duo simul, ternarium faciunt, non 
quaternarium. non ergo eum conplent partes suae, quia in 
summa minore consistunt. quinarius non habet talem nisi 
unam, id est ipsum unum, quae quinta pars eius est; nam 
et duo quamuis pars eius minor sit et tria maior, neutra 
tamen earum dici potest quota pars eius sit. senarius uero 
tres partes tales habet: sextam, tertiam, dimidiam . sexta 

eius unum est, tertia duo, dimidia tria. haec autem partes 
in summam ductae, id est unum et duo et tria, simul eundem 
consummant perficiuntque senarium. 

Iam septenarius non habet talem partem nisi septimam, 
quod est unum, octonarius tres: octauam, quartam, dimidiam, 
id est: unum, duo et quattuor . sed haec similiter ductae 
septenarium faciunt infra insistentem, non ergo inplent eundem 
octonarium. nouenarius duas habet: nonam, quod est unum, 
et tertiam, quod est tria. haec autem simul quaternarium 
faciunt longe nouenario minorem. denarius tres habet partes 
tales: unum decimam, duo quintam, quinque dimidiam: qui 
numeri simul ducti ad octonarium perueniunt, non ad dena- 
rium. undenarius non habet nisi solam undecimam, sicut 
septenarius solam septimam et quinarius solam quintam et 
ternarius solam tertiam et binarius solam dimidiam, quod in 
omnibus unum est. duodenarius uero partibus suis talibus 
simul ductis non ipse consummatur, sed exceditur; ampliorem 
quippe duodenario numerum faciunt: nam usque ad sedecim 
perueniunt. habet enim eas quinque: duodecimam, sextam, 
quartam, tertiam, dimidiam . nam duodecima eius unum est, 
sexta duo, quarta tria, tertia quattuor, dimidia sex: unum 
autem et duo et tria et quattuor et sex in summam ducta 
sedecim faciunt. 

Kt ne multis morer, in infinita serie numerorum plures 


numeri reperiuntur, qui tales partes aut non habent nisi sin- : 


gulas, sicut ternarius et quinarius et ceteri eiusmodi, aut ita 

plures habent tales partes, ut in unum ductae atque in 
summam redactae uel citra insistant, sicut est octonarius et 
nouenarius et alii plurimi, uel ultra excedant, sicut duode- 
cimus et duodeuicesimus et multi tales. plures ergo repe- 
riuntur quilibet horum quam illi, qui perfecti uocantur, eo, 
quod suis simul ductis talibus partibus conpleantur. nam 
post senarium duodetricesimus inuenitur, qui similiter suis 
partibus talibus constat; habet enim eas quinque: uicesimam 
et octauam, quartam decimam, septimam, quartam, dimidiam ; 
id est: unum et duo et quattuor et septem et quattuor- 
decim . quae simul ductae eundem duodetricesimum conplent; 
fiunt enim uiginti octo. et quanto magis numerorum ordo 
procedit, tanto productioribus pro rata portione interuallis 
reperiuntur hi numeri, qui suis talibus partibus in summam 
redactis ad se ipsos occurrunt, dicunturque perfecti. quorum 
enim numerorum tales partes simul ductae non inplent eos- 
dem numeros, quorum partes sunt, inperfecti nominantur; 
quorum autem etiam excedunt, plus quam perfecti appellantur. 

Perfecto ergo numero dierum, hoc est senario, perfecit deus 
opera sua, quae fecit. ita enim scriptum est: et consum- 
mauit deus in die sexto opera sua, quae fecit. magis 
autem in istum numerum intentus fio, cum considero etiam 
ordinem operum ipsorum. sicut enim idem numerus gradatim 

partibus suis in trigonum surgit — nam ita sequuntur unum, 
duo, tria, ut nullus alius interponi possit, quae singulae 
senarii partes sunt quibus constat: unum sexta, duo tertia, 
tria dimidia — ita uno die facta est lux, duobus autem 
sequentibus. fabrica mundi huius: uno superior pars, id est 
firmamentum, altero. inferior, id est mare et terra sed partem 
superiorem nullis alimentorum corporalium generibus inpleuit, 
quia non ibi erat positurus corpora tali refectione indigentia, 
at inferiorem, quam sibi congruentibus animalibus ornaturus 
erat, necessariis eorum indigentiae cibis ante ditauit. reliquis 
ergo tribus diebus ea creata sunt, quae intra mundum, id 
est intra istam uniuersitatem uisibilem ex elementis omnibus 
fagtam, uisibilia suis et congruis motibus agerentur . primo 
in firmamento luminaria, quia prius erat factum firmamentum, 
deinde in inferiore animantia, sicut ordo ipse poscebat, uno 
die aquarum, alio terrarum. nec quisquam ita demens est, 
ut audeat dicere non potuisse deum facere uno die cuncta, 
si uellet, aut, si uellet, biduo: uno die spiritalem creaturam 
et alio die corporalem, siue uno die caelum cum omnibus 
pertinentibus et alio terram cum omnibus, quae in ea sunt. 
et omnino quando uellet et quamdiu uellet et quomodo uellet, 
quis est, qui dicat uoluntati eius aliquid potuisse resistere? 

3. Quapropter, cum eum legimus sex diebus omnia per- 
fecisse et senarilum numerum considerantes inuenimus esse 
perfectum, atque ita creaturarum ordinem currere, ut etiam 
ipsarum partium, quibus iste numerus perficitur, adpareat 
quasi gradata distinctio, ueniat etiam illud in mentem, quod 

alio loco scripturarum ei dicitur: omnia in mensura et 
numero et pondere disposuisti, atque ita cogitet anima, 
quae potest, inuocato in auxilium deo et inpertiente atque 
inspirante uires, utrum haec tria, mensura, numerus, pondus, 
in quibus deum disposuisse omnia scriptum est, erant ali- 
cubi, antequam crearetur uniuersa natura, an etiam ipsa creata 
sunt, et, si erant antea, ubi erant. neque enim ante creaturam 
erat aliquid nisi creator. in ipso ergo erant. sed quomodo? 
nam et ista, quae creata sunt, in ipso esse legimus . an illa 
sicut ipse, ista uero sicut in illo, a quo reguntur et guber- 
nantur? et quomodo illa ipse? neque enim deus mensura est 
aut numerus aut pondus aut ista omnia. an secundum id, 
quod nouimus mensuram in his, quae metimur, et numerum 
in his, quae numeramus, et pondus in his, quae adpendimus, 
non est deus ista? secundum id uero, quod mensura omni 
rei modum praefigit et numerus omni rei speciem praebet 
et pondus omnem rem ad quietem ac stabilitatem trahit, ille 
primitus et ueraciter et singulariter ista est, qui’ terminat 
omnia et format omnia et ordinat omnia, nihilque aliud dictum 
intellegitur, quomodo per cor et linguam humanam potuit: 
omnia in mensura et numero et pondere disposuisti, 
nisi: omnia in te disposuisti ? 

Magnum est paucisque concessum excedere omnia, quae 
metiri possunt, ut uideatur mensura sine mensura, excedere 
omnia, quae numerari possunt, ut uideatur numerus sine 
numero, excedere omnia, quae pendi possunt, ut uideatur 
pondus sine pondere. 

4, Neque enim mensura et numerus et pondus in lapidibus 
tantummodo et lignis atque eiusmodi molibus et quantis- 
cumque corporalibus uel terrestribus uel caelestibus animad- 
uerti et cogitari potest. est autem mensura aliquid agendi, 
ne sit inreuocabilis et inmoderata progressio; et est numerus 
et adfectionum animi et uirtutum, quo ab stultitiae deformi- 
tate ad sapientiae formam decusque conligitur; et est pondus 
uoluntatis et amoris, ubi adparet, quanti quidque in adpetendo, 
fugiendo, praeponendo postponendoque pendatur . at haec 
animorum atque mentium et mensura alia mensura cohibetur, 
et numerus alio numero formatur, et pondus alio pondere 
rapitur. mensura autem sine mensura est, cui aequatur quod 
de illa est, nec alicunde ipsa est; numerus sine numero est, 
quo formantur émnia, nec formatur ipse; pondus sine pondere 
est, quo referuntur, ut quiescant, quorum quies purum gau- 
dium est. nec illud iam refertur ad aliud. 

Sed nomina mensurae et numeri et ponderis quisquis non- 
nisi uisibiliter nouit, seruiliter nouit. transcendat itaque omune, 
quod ita nouit, aut si nondum potest, nec ipsis nominibus 
haereat, de quibus cogitare nisi sordide non potest. tanto 
enim magis cuique ista in superioribus cara sunt, quanto ipse 
minus est in inferioribus caro. quodsi non uult aliquis ea 
uocabula, quae in rebus infirmis et abiectissimis didicit, trans- 
ferre ad illa sublimia, quibus intuendis mentem serenare 


conatur, non est urgendus, ut faciat. dum enim hoc intelle- 

gatur, quod intellegendum est, non magnopere curandum est. 
quid uocetur. scire oportet tamen, cuiusmodi similitudo est 
inferiorum ad superiora. non enim aliter recte hine illuc ratio 
tendit et nititur. 

Jam uero si quisquam dicit creatam esse mensuram et 
numerum et pondus, in quibus deum omnia disposuisse 
scriptura testatur, si in illis omnia disposuit, eadem ipsa ubi 
disposuit ? si in aliis, quomodo ergo in ipsis emnia, quando 
ipsa in aliis? non itaque dubitandum est illa esse extra ea, 
quae disposita sunt, in quibus omnia disposita sunt. 

5. An forte putabimus ita dictum esse: omnia in men- 
sura et numero et pondere disposuisti, ac si diceretur: 
omnia sic disposuisti, ut haberent mensuram et numerum 
et pondus? quia et, si diceretur: omnia corpora in colori- 
bus disposuisti, non hinc esset consequens, ut ipsa dei 
sapientia, per quam facta sunt omnia, colores in se prius 
habuisse intellegeretur, in quibus faceret corpora, sed ita 
acciperetur: omnia corpora in coloribus disposuisti, ac si dice- 
retur: omnia corpora sic disposuisti, ut haberent colores. 
quasi uero a creatore deo disposita in coloribus corpora, id 
est ita disposita, ut colorata essent, possit aliter intellegi, 
nisi aliqua ratio colorum singulis corporum generibus distri- 
buendorum in ipsa disponentis sapientia non defuisse intelle- 
gatur, etsi color ibi non appellatur. hoc est enim, quod dixi, 
dum res conceditur, non esse de uocabulis laborandum. 

Faciamus ergo ita dictum esse: omnia in mensura et 

numero et pondere disposuisti, tamquam dictum esset 
ita disposita, ut haberent proprias mensuras suas et proprios 
numeros et proprium pondus, quae in eis pro sui cuiusque 
generis mutabilitate mutarentur, augmentis et diminutionibus, 
multitudine et paucitate, leuitate et grauitate secundum 
dispositionem dei: numquid, sicut ista mutantur, ita ipsum 
dei consilium, in quo ea disposuit, mutabile dicimus? auer- 
terit ipse tantam dementiam ! 

6. Cum ergo haec ita disponerentur, ut haberent mensuras 
et numeros et pondera sua, ubi ea cernebat ipse disponens ? 
neque enim extra se ipsum, sicut cernimus oculis corpora, 
quae utique nondum erant, cum disponerentur, ut fierent. 
nec ita intra se ipsum ista cernebat, sicut cernimus animo 
phantasias corporum, quae non praesto sunt oculis, sed ea, 
quae uidimus, uel ex eis, quae uidimus, imaginando cogitamus. 
quo ergo modo ista cernebat, ut ita disponeret? quo, nisi eo, 
quo solus potest ? 

Uerum tamen nos mortales et peccatores, quorum animas 
adgrauant corpora corruptibilia et quorum sensum multa 
cogitantem terrena deprimit habitatio — quamquam, et si 
corda mundissima et mentes simplicissimas gereremus saunctis- 
que angelis iam essemus aequales, non utique nobis ita nota 
7esset diuina substantia sicut ipsa sibi — tamen istam senarii 
numeri perfectionem nec extra nos ipsos cernimus, sicut oculis 
corpora, nec ita intra nosmet ipsos, quemadmodum corporum 

phantasias et uisibilium imagines rerum, sed alio quodam 
longe differenti modo. quamuis enim se obiectent mentis 
aspectui quasi corpusculorum quaedam simulacra, cum senarii 
numeri conpositio uel ordo uel partitio cogitatur, tamen uali- 
dior et praepotentior desuper ratio non eis adnuit interiusque 
uim numeri contuetur: per quem contuitum fidenter dicit id, 
quod dicitur unum in numeris, in nullas partes diuidi posse, 
nulla autem corpora nisi in partes innumerabiles diuidi, et 
facilius caelum et terram transire, quae secundum senarium 
numerum fabricata sunt, quam effici posse, ut senarius numerus 
non suis partibus conpleatur. gratias itaque creatori semper 
agat animus humanus, a quo ita creatus est, ut hoc possit 
uidere, quod auium nulla, nulla bestiarum, quae tamen nobis- 
cum uident et caelum et terram et luminaria et mare et 
aridam et omnia, quae in eis sunt. 

Quamobrem non possumus dicere propterea senarium nume- 
rum esse perfectum, quia sex diebus pertecit deus omnia 
opera sua, sed propterea deum sex diebus perfecisse opera 
sua, quia senarius numerus perfectus est. itaque, etiamsi ista 
non essent, perfectus ille esset; misi autem ille perfectus 
esset, ista secundum eum perfecta non fierent. 

8. Iam uero, quod scriptum est requieuisse deum in die 
septimo ab omnibus operibus suis, quae fecit, et ideo eundem 
diem benedixisse et sanctificasse, quia in ipso requieuit ab 
omnibus operibus suis, ut, quomodo possumus, quantum ab 
ipso adiuti fuerimus, intellectu conemur adtingere, prius de 
hoc carnales hominum suspiciones a nostris mentibus abi- 
gamus. numquid enim dici uel credi fas est deum laborasse 
in operando, cum ea, quae supra scripta sunt, condidit, quando 

dicebat, et fiebant? ita quippe nec homo laborat, si aliquid 
faciendum, mox ut dixerit, fiat. quamuis enim humana uerba 
sonis adminiculata ita proferantur, ut sermo diuturnus fatiget, 
tamen, cum tam pauca sunt quam pauca legimus in eo, quod 
scriptum est, cum deus dixit: fiat lux, fiat firmamentum 
et cetera usque in finem operum, quae sexto die consummauit, 
nimis absurdi deliramenti est istum uel pees nedum dei, 
laborem putare, 

An forte quis dixerit dicendo quidem, ut fierent, quae 
continuo facta sunt, deum non laborasse, sed forte cogitando, 
quid fieri debuisset, qua cura uelut liberatus rerum perfectione 
requieuerit et eo merito diem, quo primum factus est, ab 
hac animi intentione securus benedicere et sanctificare uolu- 
erit? quodsi haec sapere multum desipere est —- rerum enim 
condendarum tam facultas quam facilitas inconparabilis et 
ineffabilis est apud deum — quid restat, ut intellegamus, 
nisi forte creaturae rationali, in qua et hominem creauit, in 
se ipso requiem praebuisse post eius perfectionem per donum 
spiritus sancti, per quem diffunditur caritas in cordibus nostris, 
ut illuc feramur adpetitu desiderii, quo cum uenerimus requie- 
scamus, id est nihil amplius requiramus? sicut enim recte 
dicitur deus facere, quidquid ipso in nobis operante fecerimus, 
ita recte dicitur deus requiescere, cum eius munere requie- 
scimus. 

Hoc quidem recte intellegimus, quia et uerum est et non 
magnae intentionis indiget, ut, uideamus ita dici requiescere 

deum, cum requiescere nos facit, sicut dicitur cognoscere, 
cum efficit, ut cognoscamus. neque enim deus temporaliter 
cognoscit, quod ante non nouerat, et tamen dicit Abrahae: 
nune cognoui, quoniam times deum: ubi quid aliud 
accipimus, nisi: nunc feci, ut cognosceres? his locutionum 
modis, cum ea, quae non accidunt deo, tamquam illi accidant 
loguimur, eum facere agnoscimus, ut nobis accidant, ea dum- 
taxat, quae laudabilia sunt, et haec quantum scripturarum 
usus admittit. neque enim temere nos aliquid de deo tale 
dicere debemus, quod in scriptura eius non legimus. 

Ex hoc locutionis modo arbitror dictum illud ab apostolo: 
nolite contristare spiritum sanctum dei, in quo 
signati estis in die redemtionis. neque enim ipsa spi- 
ritus sancti, qua est quidquid ipse est, substantia contristari 
potest, cum habeat aeternam atque incommutabilem beati- 
tudinem magisque sit ipsa aelerna incommutabilis beatitudo. 
sed quia ita in sanctis habitat, ut eos inpleat caritate, qua 
necesse est, ut homines ex tempore gaudeant prouectu fidelium 
et bonis operibus, et ideo necesse est etiam contristentur 
lapsu uel peccatis eorum, de quorum fide ac pietate gaudebant 
— quae tristitia laudabilis est, quia uenit ex dilectione, quam 
spiritus sanctus infundit — propterea ipse spiritus dicitur con- 
tristari ab eis, qui sic agunt, ut eorum factis contristentur 
sancti, non ob aliud, nisi quia spiritum sanctum habent: quo 
dono tam boni sunt, ut eos mali maestificent, hi maxime, 

quos bonos fuisse siue nouerunt siue crediderunt. quae pro- 
fecto tristitia non solum non culpanda, uerum etiam praecipue 
laudanda ac praedicanda est. 

Hoc genere locutionis rursum idem apostolus mirabiliter 
usus est, ubi ait: nunc autem cognoscentes deum, immo 
cogniti a deo. neque enim tunc eos cognouerat deus, prae- 
cognitos uidelicet ante constitutionem mundi; sed quia tunc 
eum ipsi illius munere, non suo merito uel facultate cogno- 
uerant, maluit tropice loqui, ut tunc ab illo cognitos diceret, 
cum eis cognoscendum se praestitit, et uerbum corrigere, 
quasi hoc minus recte dixerit. quod proprie dixerat, quam 
sinere, ut hoc sibi adrogarent se potuisse, quod eis posse 
ille donauerat. 

10. Hic ergo intellectus in eo, quod positum est requieuisse 
deum ab omnibus operibus suis, quae fecit bona ualde, quia 
ipse nos facit requiescere, cum bona opera fecerimus, quibus- 
dam forte suffecerit; sed nos huius sententiae scripturarum 
consideratione suscepta urguemur quaerere, quonam modo et 
ipse vequiescere potuerit, quamuis requie sua nobis insinuata 


- 


0 


sperare admonuerit in se requiem nostram futuram. sicut 20 


enim ipse fecit caelum et terram et ea, quae in eis sunt, et 
omnia sexto die consummauit, nec in eis aliquid dici potest 
nos creasse illo donante, ut crearemus, et ideo dictum esse: 
consummauit deus in die sexto opera sua, quae fecit, 
quia, ut a nobis consummarentur, ipse praestitit: ita et quod 
dictum est: requieuit deus in die septimo ab omnibus 
operibus suis, quae fecit, non utique nostram requiem, 

quam concedente ipso adepturi sumus, sed ipsius primitus 
intellegere debemus, qua in septimo die requieuit consummatis 
operibus, ut prius omnia, quae scripta sunt, facta monstrentur 
et deinde, si opus est, etiam aliquid significasse doceantur. 
recte quippe dicitur, sicut deus post opera sua bona requieuit, 
ita et nos post opera nostra bona requieturos; sed ob hoc 
etiam recte flagitatur, ut, quemadmodum disputatum est de 
operibus dei, quae ipsius esse satis adparet. ita de requie dei 
satis disseratur, quae proprie ipsius demonstratur. 

11. Quapropter iustissima ratione conpellimur indagare, si 
ualeamus, atque eloqui, quomodo utrumque sit weruin, et 
quod hic scriptum est in septimo die requieuisse deum ab 
omnibus operibus suis, quae fecit, et quod in euangelio dicit 
ipse, per quem facta sunt omnia, pater meus usque modo 


s operatur, et ego operor. eis enim hoc respondit, qui 


propter requiem dei scripturae huius auctoritate antiquitus 
commendatam sabbatum ab eo non obseruari querebantur. 
et dici quidem probabiliter potest obseruandum sabbatum 
Iudaeis fuisse praeceptum in umbra futuri, quae spiritalem 
requiem figuraret, quam deus exemplo huius quietis suae 
fidelibus bona opera facientibus arcana significatione pollice- 
batur. cuius quietis et dominus Iesus Christus, qui nonnisi 
quando uoluit passus est, etiam sepultura sua mysterium 
confirmauit. ipso quippe die sabbati requieuit in sepulcro 
eumque totum diem habuit sanctae cuiusdam uacationis, 
posteaquam sexto die, id est parascene, quam dicunt sextam 

sabbati, consummauit omnia opera sua, cum de illo quae 
scripta sunt in ipso crucis patibulo conplerentur. nam et hoc 
uerbo usus est quando ait: consummatum est; et incli- 
nato capite tradidit spiritum. quid ergo mirum, si deus 
istum diem, quo erat Christus in sepultura quieturus, uolens 
etiam hoc modo praenuntiare ab operibus suis in uno die 
requieuit, deinceps operaturus ordinem saeculorum, ut et illud 
uerum diceretur: pater meus usque nunc operatur? 

12. Potest etiam intellegi deum requieuisse a condendis 
generibus creaturae, quia ultra iam non condidit aliqua genera 
noua, deinceps autem usque nunc et ultra operari eorundem 
generum administrationem, quae tunc instituta sunt, non ut 
ipso saltem die septimo potentia eius a caeli et terrae 
omniumque rerum quas condiderat gubernatione cessaret, 
alioquin continuo dilaberentur. creatoris namque potentia et 
omnipotentis atque omnitenentis uirtus causa subsistendi est 
omni creaturae: quae uirtus ab eis, quae creata sunt, regendis 
si aliquando cessaret, simul et illorum cessaret species omnis- 
que natura concideret. neque enim, sicut structor aedium, 
cum fabricauerit, abscedit, atque illo cessante atque absce- 
dente stat opus eius, ita mundus uel ictu oculi stare poterit, 
si ei deus regimen sui subtraxerit. 

Proinde et quod dominus ait: pater meus usque modo 
oOperatur, continuationem quandam operis eius, qua unluersam 
creaturam continet atque administrat, ostendit. aliter enim 
posset intellegi, si diceret: et nunc operatur, ubi non esset 
necesse, ut operis continuationem acciperemus, aliter autem 

cogit intellegi, cum ait: usque nunc, ex illo scilicet, quo 
cuncta cum conderet operatus est. et quod scriptum est de 
sapientia elus: pertingit a fine usque ad finem fortiter 
et disponit omnia suauiter, de qua item scriptum est, 
quod motus eius agilior celeriorque sit omnibus motibus: 
satis adparet recte intuentibus hunc ipsum inconparabilem et 
ineffabilem, et si possit intellegi, stabilem motum. suum rebus 
eam praebere suauiter disponendis, quo utique subtracto, si 
ab hac operatione cessauerit, eas continuo perituras. et illud, 
quod ait apostolus, cum deum Atheniensibus praedicaret: in 
illo uiuimus et mouemur et sumus, liquide cogitatum, 
quantum humana mens ualet, adiuuat hance sententiam, qua 
credimus et dicimus deum in his, quae creauit, indesinenter 
operari. neque enim tamquam substantia eius sic in illo 
sumus. quemadmodum dictum est, quod habeat uitam in 
semet ipso, sed utique, cum aliud sumus quam ipse, non ob 
aliud in illo sumus, nisi quia id operatur, et hoc est opus 
elus, quo continet omnia et quo eius sapientia pertendit 
a fine usque ad finem fortiter et disponit omnia 
suauiter, per quam dispositionem in illo uiuimus et 
mouemur et sumus. unde conligitur, quod, si hoc opus 
suum rebus subtraxerit, nec uiuemus nec mouebimur nec 
erimus. claret igitur ne uno quidem die cessasse deum ab 
opere regendi, quae creauit, ne motus suos naturales, quibus 
aguntur atque uegetantur, ut omnino naturae sint et in eo, 
quod sunt, pro suo quaeque genere maneant, ilico amitterent 

et esse aliquid omnino desinerent, si eis subtraheretur motus 
ille sapientiae dei, quo disponit omnia suauiter. quapropter 
sic accipimus deum requieuisse ab omnibus operibus suis, 
quae fecit, ut iam nouam naturam ulterius nullam conderet, 
non ut ea, quae condiderat, continere et gubernare cessaret. 
unde et illud uerum est, quod septimo die requieuit 
deus, et illud, quod usque nunc operatur. 

13. Et opera quidem eius bona uidemus, quietem uero eius 
post bona opera nostra uidebimus. ob quam significandam 
mandauit Hebraeo populo unum diem obseruandum: quod 
tam carnaliter agebant, ut eo die dominum saluatorem nostrum 
uidentes operari criminarentur, ac sic eis de opere patris 
rectissime responderet, cum quo et ipse operabatur aequaliter 
non solum creaturae uniuersae administrationem, sed etiam 
ipsam nostram salutem. iam uero tempore gratiae reuelatae 
obseruatio illa sabbati, quae unius diei uacatione figurabatur, 
ablata est ab obseruatione fidelium. in ea quippe iam gratia 
perpetuum sabbatum obseruat, qui spe futurae quietis operatur 
quidquid boni operatur nec in ipsis bonis operibus suis quasi 
habens bonum, quod non acceperit, gloriatur; ita enim tam- 
quam diem sabbati, hoc est dominicae cessationis in sepultura 
suscipiens atque intellegens baptismi sacramentum quiescit a 
pristinis operibus suis, ut iam in nouitate vitae ambulans 
deum in se operari cognoscat, qui simul et operatur et quiescit 

et creaturae praebens congruam gubernationem et apud se 
habens aeternam tranquillitatem. 

14. Denique ipse nec, cum creauit, defessus nec, cum ces- 
sauit, refectus est, sed nos uoluit per scripturam suam ad 
quietis exhortari desiderium intimando nobis eam diem se 
sanctificasse, in quo quieuit ab omnibus operibus suis. nam 
nusquam omnium sex dierum, quibus creata sunt omnia, 
legitur aliquid sanctificasse, nec ante ipsos sex dies, ubi 
scriptum est: in principio fecit deus caelum et terram, 
additum est: et sanctificauit, sed diem istum, in quo requieuit 
ab omnibus operibus suis, quae fecit, uoluit sanctificare, tam- 
quam et apud ipsum, qui nihil in opere suo laborat, plus 
quies quam operatio ualeat. hoc quidem in hominibus euan- 
gelium nobis intimat, ubi saluator noster meliorem partem 
dicit Mariae, quod sedens ad pedes eius requiescebat in uerbo 
eius, quam Marthae quamuis propter obsequium, quo ei mini- 
strabat, circa multa occupatae et licet bonum opus operantis. 
uerum hoc in deo quomodo sit uel intellegatur, difficile dictu 
est, etiamsi cogitatu aliquantulum adtingi potest, cur deus 
sanctificauerit diem quietis suae, qui nullum sanctificauerit 
operis sui, nec ipsum sextum, quo et hominem fecit et cuncta 
perfecit. ac primum ipsum requiescere dei quale sit, cuius 
humanae mentis acies adsequi potest? quod tamen nisi ésset, 
hoc omnino ista scriptura non poneret. dicam sane, quod 
sentio, haec duo indubitata praeloquens nec deum uelut post 
laborem desideratumue negotii sui finem temporali quadam 

requie delectatum nec has litteras auctoritate tanta merito 
praeminentes frustra falsoque dixisse, quod deus ab omnibus 
operibus suis, quae fecit, in septimo die requieuerit eaque 
causa eundem diem sanctificauerit. 

15. Nimirum ergo, quia uitium est et infirmitas animae 
ita suis operibus delectari, ut potius in eis quam in se 


requiescat ab eis, cum procul dubio melius aliquid in illa sit, 


quo ea facta sunt, quam ipsa, quae facta sunt, insinuatur 
nobis deus per hane scripturam, qua dicitur requieuisse ab 
omnibus operibus suis, quae fecit, nullo opere suo sic delec- 
tatus, quasi faciendi eius eguerit, uel minor futurus, nisi 
fecisset, uel beatior, cum fecisset. quia enim ex illo ita est 
quidquid ex illo est, ut ei debeat, quod est, ipse autem nulli, 
quod ex ipso est, debeat, quod beatus est, se rebus, quas 
fecit, diligendo praeposuit, non sanctificans diem, quo ea 
facienda inchoauit, nec illum, quo ea perfecit, ne illis uel 
faciendis uel factis auctum eius gaudium uideretur, sed eum, 
quo ab ipsis in se ipso requieuit. et ipse quidem numquam 
ista requie caruit, sed nobis eam per diem septimum ostendit, 
hine etiam significans non percipi requiem suam nisi a per- 
fectis, cum ad eam intimandam non deputauit diem, nisi qui 
perfectionem rerum omnium sequebatur. nam qui semper est 
quietus, tune nobis requieuit, cum se requieuisse monstrauit. 

16. Illud quoque adtendendum est, quod dei requiem, qua 
de se ipso beatus est, nobis insinuari oportebat, ut intelle- 
gamus, quomodo dicatur etiam requiescere in nobis: quod 
non dicitur, nisi cum in se requiem praestat et nobis. requies 
igitur dei recte intellegentibus ea est, qua nullius indiget 

bono; et ideo certa et nobis in illo est, quia et nos beati- 
ficamur bono, quod ipse est, non ipse bono, quod nos sumus. 
nam et nos aliquod bonum ab illo sumus, qui fecit omnia 
bona ualde, in quibus fecit et nos. porro alia res bona praeter 
ipsum nulla est, quam ipse non fecit; ac per hoc nullo 
praeter se alio bono indiget, qui bono, quod fecit, non eget. 
haec est eius requies ab omnibus operibus suis, quae fecit. 
quibus autem bonis laudabiliter non egeret, si nulla fecisset ? 
nam etiam sic dici posset nullis egens bonis, non a factis in 
se ipso requiescendo, uerum omnino nulla faciendo. sed bona 
faceré si non posset, nulla esset potentia; si autem posset 
nec faceret, magna esset inuidentia. quia ergo est omnipotens 
et bonus, omnia ualde bona fecit; quia uero se ipso bono 
perfecte beatus est, ab omnibus, quae fecit, in se ipso 
requieuit, ea scilicet requie, a qua numquam recessit. sed si 
diceretur requieuisse a faciendis, nihil aliud quam non fecisse 
intellegeretur; nisi autem diceretur requieuisse a factis, non 
eis egere, quae fecit, minus commendaretur. 

Quo itaque die hoc commendari oportuisse nisi septimo ? 
intellegit quisquis senarii numeri -perfectionem, de qua supra 
locuti ‘sumus, perfectioni creaturae congruenter adhibitam 
recolit. si enim senario numero perficienda fuerat creatura, 
sicuti perfecta est, eaque requies dei nobis erat commendanda, 
qua demonstraretur nec perfectis beatificari creaturis, procul 
dubio dies erat in hac commendatione sanctificandus, qui 
sequitur sextum, quo erigeremur ad hanc requiem concupi- 
scendam, ut et nos in illo requiescamus. 

17. Neque enim similitudo pia est, si uelimus similes ita 

esse deo, ut et nos ab operibus nostris requiescamus in nobis, 
sicut ipse requieuit in se ab operibus suis. in quodam quippe 
incommutabili bono requiescere debemus, quod ille nobis est, 
qui nos fecit. haec erit igitur summa minimeque superba et 
uere pia requies nostra, ut, sicut ipse requieuit ab omnibus 
operibus suis, quia non ei opera sua, sed ipse sibi bonum 
est, quo beatus est, ita et nos ab omnibus operibus non 
tantum nostris, uerum etiam ipsius nonnisi in illo requieturos 
nos esse speremus idque desideremus post bona opera nostra, 
quae in nobis agnoscimus illius potius esse quam nostra, ut 
etiam sic post bona opera sua ipse requiescat, cum post 
bona opera, quae ab illo iustificati fecerimus, in se nobis 
requiem praestat. magnum est enim nobis ab illo extitisse, 
sed maius erit in illo quieuisse, sicut ipse non ideo beatus 
est, quia haec fecit, sed quia etiam factis non egens in se 
potius quam in ipsis requieuit. unde non operis, sed quietis 
diem sanctificauit, quia non haec faciendo, sed eis, quae fecit, 
non egendo se beatum intimauit. 

Quid ergo tam humile ac facile adfatu et quid tam sublime 
atque arduum cogitatu quam deus requiescens ab omnibus 
operibus suis, quae fecit? et ubi requiescens nisi in se ipso, 
quia beatus nonnisi se ipso? quando, nisi semper? in diebus 
autem, quibus rerum, quas condidit, consummatio narratur 
et ab eis quietis dei ordo distinguitur, quando, nisi in septimo 
die, qui earum sequitur perfectionem? a perfectis enim requie- 
scit, qui nec perfectis eget, quo beatior esse possit. 

18. Et quod apud illum quidem quieti eius nec mane 
nec uespera est, quia nec aperitur initio nec clauditur fine, 

perfectis autem operibus eius mane habet et uesperam non 
habet, perfecta quippe creatura habet quoddam initium suae 
conuersionis ad quietem creatoris sui, sed illa non habet 
finem quasi terminum perfectionis suae, sicut ea, quae facta 
sunt. ac per hoc requies dei non ipsi deo, sed rerum ab eo 
conditarum perfectioni inchoatur, ut in illo incipiat requie- 
scere, quod ab illo perficitur, et in eo habere mane — in 
suo enim genere tamquam uespera terminatum est — sed 
in deo uesperam habere iam non potest, quia non erit aliquid 
illa perfectione perfectius. 

In illis enim diebus, quibus omnia creabantur, uesperam 
terminum conditae creaturae, mane autem initium condendae 
alterius accipiebamus. ac per hoc quinti diei uespera terminus 
est conditae quinto die creaturae, mane autem, quod post 
ipsam uesperam factum est, initium est condendae sexto die 
creaturae, qua condita tamquam eius terminus facta est 
uespera. et quia nihil aliud condendum restiterat ita post 
illam uesperam mane factum est, ut non esset initium con- 
dendae alterius creaturae, sed initium quietis uniuersae crea- 
turae in requie creatoris. “neque enim caelum et terra et 
omnia, quae in eis sunt, uniuersa scilicet spiritalis corporalis- 
que creatura in se ipsa manet, sed utique in illo, de quo 
dictum est: in illo enim uiuimus et mouemur et sumus, 
quia, etsi unaquaeque pars potest esse in toto, cuius pars 


5 est, ipsum tamen totum non est nisi in illo, a quo conditum 


est. et ideo non absurde intellegitur sexto die conpleto post 
eius uesperam factum mane, non quo significaretur initium 
condendae alterius creaturae, sicut in ceteris, sed quo signi- 

ficaretur initium manendi et quiescendi totius, quod conditum 
est, in illius quiete, qui condidit. quae quies deo nec initium 
habet nec terminum; creaturae autem habet initium, sed non 
habet terminum. et ideo septimus dies eidem creaturae coepit 
a mane, sed nullo uespere terminatur. 

Nam si in ceteris diebus uespera et mane talium temporum 
uices significant, qualia nunc per haec cotidiana spatia per- 
aguntur, non uideo, quid prohibuerit et septimum diem 
uespera noctemque elusdem mane concludere, ut similiter 
diceretur: et facta est uespera, et factum est mane dies 
septimus, quandoquidem et ipse unus est dierum, qui omnes 
septem sunt, quorum repetitione menses et anni et saecula 
peraguntur, ut mane, quod poneretur post uesperam septimi, 
hoc esset initium octaui diei, de quo iam deinceps silendum 
fuit, quia idem primus est, ad quem reditur, a quo rursus 
hebdomadis series ordiatur. unde probabilius est istos quidem 
septem dies illorum nominibus et numero alios atque alios 
sibimet succedentes currendo temporalia peragere spatia, illos 
autem primos sex dies inexperta nobis atque inusitata specie 
in ipsis rerum conditionibus explicatos, in quibus et uespera 
et mane sicut ipsa lux et tenebrae, id est dies et nox, non 
eam uicissitudinem praebuerunt, quam praebent isti per solis 
circuitus: quod certe de illis tribus fateri cogimur, qui ante 
condita luminaria commemorati atque numerati sunt. 

Ac per hoc qualiscumque in eis uespera et mane fuerit, 
nullo modo tamen opinandum est eo mane, quod post sexti 
diei uesperam factum est, initium accepisse requiem dei — 
ne temporale aliquod bonum illi aeternitati et incommutabili- 

tati accidisse uanitate temeraria suspicemur — sed illam 
quidem requiem dei, qua in se ipso requiescit eoque bono 
beatus est quod ipse sibi est, nec initium eidem ipsi habere 
nec terminum, consummatae autem creaturae habere initium 
eandem requiem dei, quoniam rei cuiusque perfectio non tam 
in uniuerso, cuius pars est, quam in eo, a quo est, in quo 
et ipsum uniuersum est, pro sui generis modulo stabilitur, 
ut quiescat, id est, ut sui momenti ordinem teneat. ac per 
hoc ipsa uniuersitas creaturae, quae sex diebus consummata 
est, aliud habet in sua natura, aliud in ordine, quo in deo 
est, non sicut deus, sed tamen ita, ut ei quies propriae stabi- 
litatis non sit, nisi in illius quiete, qui nihil praeter se ad- 
petit, quo adepto requiescat. et ideo, dum ipse manet in se, 
quidquid ex illo est retorquet ad se, ut omnis creatura in se 
habeat naturae suae terminum, quo non sit, quod ipse est, 
in illo autem quietis locum, quo seruet, quod ipsa est. scio, 
quod non proprie dixerim locum; nam proprie dicitur in 
spatiis, quae corporibus occupantur . sed quia et ipsa corpora 
non manent in loco, nisi quo sui ponderis tamquam adpetitu 
perueniunt, ut eo conperto requiescant, ideo non incongruenter 
a corporalibus ad spiritalia uerbum transfertur, ut dicatur 
locus, cum res ipsa plurimum distet. 

Initinm ergo creaturae in quiete creatoris illo mane signi- 
ficatum arbitror, quod factum est post uesperam sexti diei: 
non enim posset in eo nisi perfecta requiescere proinde 
sexto die consummatis omnibus factaque uespera factum est 
et mane, quo inciperet consummata creatura in illo, a quo 

facta est requiescere. quo initio eum in se ipso requiescentem 
ubi et ipsa requiescere posset inuenit, tanto stabilius atque 
firmius, quanto ipsa illius, non ille huius eguit ad quietem 
suam. sed quoniam quidquid erit uniuersa creatura quibus- 
libet mutationibus suis non utique nihil erit, ideo creatura 
uniuersa in creatore suo semper manebit; ac per hoc post 
illud mane nulla deinde uespera fuit. 

Hoc diximus, cur septimus dies, in quo requieuit deus ab 
omnibus operibus suis, mane habuerit post uesperam sexti, 
uesperam uero non habuerit. 

19. Est aliud, quod de hac re magis proprie meliusque 
possit, quantum existimo, intellegi, sed aliquanto difficilius 
explicari, ut non creaturae, sed etiam sibi requies dei septimo 
die mane habuerit. sine uespera, id est inititm sine termino. 
si enim ita diceretur: requieuit deus in die septimo, nec 
adderetur: ab omnibus operibus suis, quae fecit, frustra huius 
quietis initium quaereremus. non enim incipit deus requiescere, 
culus requies sine initio, sine termino sempiterna est. sed 
quoniam ab omnibus operibus suis, quae fecit, eis non egendo 
requieuit, intellegitur requies quidem dei nec coepta nec 
terminata; requies autem eius ab omnibus operibus suis, 
quae fecit, ex eo coepta est, ex quo illa perfecit. neque enim 
operibus suis non egendo requieuisset, priusquam essent, 
quibus nec perfeetis eguisset; et quia eis omnino numquam 
eguit nec ista beatitudo, qua non eis eget, tamquam pro- 
ficiendo perficietur, ideo septimo diei nulla uespera accessit. 

20. Sed plane quaeri potest dignaque consideratione mouet, 

quomodo intellegatur in se ipso deus requieuisse ab omnibus 
operibus suis, quae fecit, cum scriptum sit: et requieuit 
deus in die septimo. non enim dictum est: in se ipso, 
sed: in die septimo. quid est ergo dies septimus? utrum 
creatura est aliqua, an temporis tantummodo spatium? sed 
etiam temporis spatium creaturae temporali concreatum est, 
ac per hoc et ipsum sine dubio creatura est. neque enim 
ulla tempora uel sunt uel esse potuerunt uel poterunt, quorum 
deus non sit creator . ac per hoc et istum septimum diem, 
si tempus est, quis creauit, nisi omnium temporum creator? 
sed illi sex dies cum quibus uel in quibus creaturis creati 
sint, superior scripturae sanctae sermo indicat. quocirca in 
his diebus septem, quorum species nota nobis est, qui re 
quidem ipsa praetereunt, sed aliis succedentibus nomina sua 
quodammodo tradunt, ut illi sex dies nominentur, nouimus 
eorum primi quando creati sint; septimum autem diem, qui 
nomine sabbati nuncupatur, quando deus creauerit, non uide- 
mus. in ipso quippe die non fecit aliquid, immo ab eis, quae 
sex diebus fecerat, in eodem septimo requieuit. quomodo ergo 
requieuit in die, quem non creauit? aut quomodo eum post 
sex dies continuo creauit, cum sexto die consummauerit omnia, 
quae creauit, nec aliquid septimo die creauerit, sed in eo 
potius ab omnibus, quae creauerat, requieuerit? an unum 
tantummodo diem creauit deus, ut eius repetitione multi, 
qui dicuntur dies, praeterirent atque transcurrerent, nec opus 
erat, ut septimum diem crearet, quia illius, quem creauerat, 
septima repetitio hunc utique faciebat? lucem quippe, de qua 
scriptum est: et dixit deus: fiat lux . et facta est lux, 
discreuit a tenebris eamque uocauit diem et tenebras uocauit 

noctem. tune itaque deus diem fecit, cuius repetitionem scrip- 
tura appellat secundum diem, deinde tertium et usque ad 
sextum, quo consummauit deus opera sua: atque inde illius 
diei primitus creati septima repetitio septimi diel nomen 
accepit, in quo requieuit deus. ac per hoc nulla creatura est 
septimus dies, nisi eadem ipsa septies rediens, quae condita 
est, quando uocauit deus lucem diem et tenebras noctem. 
21. Rursus ergo ad eam quaestionem relabimur, de qua in 
primo libro exisse uidebamur, ut item quaeramus, quomodo 
circuire potuerit lux ad exhibendam diurnam nocturnamque 
uicissitudinem, non solum antequam caeli luminaria, sed ante- 
quam ipsum caelum, quod firmamentum appellatum est, factum 
esset, antequam denique ulla species terrae uel maris, quae 
circuitum lucis admitteret sequente nocte, unde illa transisset. 
cuius quaestionis difficultate conpulsi ausi sumus discepta- 
tionem nostram quasi ad hanc terminare sententiam, ut dice- 
remus illam lucem, quae primitus facta est, conformationem 
esse creaturae spiritalis, noctem uero adhuc formandam in 
reliquis operibus rerum materiem, quae fuerat instituta, cum 
in principio fecit deus caelum et terram, antequam uerbo 
faceret diem. sed nunc diei septimi consideratione commoniti 
facilius est, ut nos ignorare fateamur, quod remotum est a 
sensibus nostris, quonam modo lux illa, quae dies appellata 
est, uel circuitu suo uel contractione et emissione, si corpo- 
ralis est, uices diurnas nocturnasque peregerit uel, si spiritalis 
est, condendis creaturis omnibus praesentata sit suaque ipsa 
praesentia diem, noctem uero absentia, uesperam initio ab- 
sentiae, mane initio praesentiae fecerit, quam ut in re aperta 

contra diuinae scripturae uerba conemur dicendo aliud esse 
diem septimum quam illius diei, quem fecit deus, septimam 
repetitionem. alioquin aut non creauit deus diem septimum 
aut aliquid creauit post illos sex dies, id et ipsum diem 
septimum; falsumque erit, quod scriptum est, in sexto die 
consummasse omnia opera sua et in septimo requieuisse ab 
omnibus operibus suis. quod utique quoniam falsum esse non 
potest, restat, ut praesentia lucis illius, quem diem deus fecit, 
per omnia eius opera repetita sit, quotiens dies nominatus 
est, et in ipso septimo, in quo requieuit ab operibus suis. 
22, Sed quoniam lux corporalis. antequam fieret caelum, 
quod firmamentum uocatur, in quo etiam luminaria facta 
sunt, quo circuitu uel quo processu et recessu wices diei et 
noctis exhibere potuerit, non inuenimus, istam quaestionem 
relinquere non debemus sine aliqua nostrae prolatione sen- 
tentiae, ut, si lux illa, quae primitus creata est non corpo- 
ralis sed spiritalis est, sicut post tenebras facta est, ubi 
intellegitur a sua quadam informitate ad creatorem conuersa 
atque formata, ita et post uesperam fiat mane, cum post 
cognitionem suae propriae naturae, qua non est quod deus, 
refert se ad laudandam lucem, quod ipse deus est, cuius 
contemplatione formatur. et quia ceterae creaturae, quae infra 
ipsam fiunt, sine cognitione eius non fiunt, propterea nimirum 
idem dies ubique repetitur, ut eius repetitione fiant tot dies, 
quotiens distinguntur rerum genera creatarum, perfectione 
senarii numeri terminanda: ut uespera primi diei sit etiam 
sui cognitio non se esse, quod deus est, mane autem post 

hanc uesperam, quo concluditur dies unus et inchoatur 
secundus, conuersio sit eius, qua id, quod creata est, ad 
laudem rejerat creatoris et percipiat de uerbo dei cognitionem 
creaturae, quae post ipsam fit, hoc est firmamenti: quod in 
eius cognitione. fit prius, cum dicitur: et sic est factum, 
deinde in natura ipsius firmamenti, quod conditur, cum additur 
etiam postea iam dicto ,et sic est factum‘: et fecit deus 
firmamentum. deinde fit uespera illius lucis, cum ipsum 
firmamentum non in uerbo dei sicut ante, sed in ipsa eius 
natura cognoscit: quae cognitio quoniam minor est, recte 
nomine uesperae significatur. postquam fit mane, quo con- 
cluditur secundus dies et incipit tertius: in quo mane itidem 
conuersio est lucis huius, id est diei huius ad laudandum 
deum, quod operatus sit firmamentum, et percipiendam de 
uerbo eius cognitionem creaturae, quae condenda est post 
firmamentum. ac per hoc, cum dicit deus: congregetur 
aqua, quae est sub caelo, in collectionem unam et 
adpareat arida, cognoscit hoc illa lux in uerbo dei, quo id 
dicitur, et ideo sequitur: et sic est factum, hoc est in eius 
cognitione ex uerbo dei; deinde cum additur: et congregata 
est aqua et cetera, cum iam dictum esset: et sic est factum, 
ipsa creatura in suo genere fit: quae item, cum in suo genere 
facta cognoscitur ab ea luce, quae iam in uerbo dei faciendam 
cognouerat, fit tertio uespera, et inde hoc modo cetera usque 
ad mane. post uesperam sexti diei. 

23. Multum quippe interest inter cognitionem rei cuiusque 
in uerbo dei et cognitionem eius in natura eius, ut illud 
merito ad diem pertineat, hoc ad uesperam, in conparatione 

enim lucis illius, quae in uerbo dei conspicitur, omnis cognitio, 
qua creaturam quamlibet in se ipsa nouimus, non inmerito 
nox dici potest: quae rursum tantum differt ab errore uel 
ignorantia eorum, qui nec ipsam creaturam sciunt, ut in eius 
conparatione non incongrue dicatur dies. sicut ipsa uita 
fidelium, quae in hac carne atque in hoc saeculo ducitur, in 
conparatione uitae infidelis atque inpiae non inrationabiliter 
lux et dies appellatur dicente apostolo: fuistis enim ali- 
quando tenebrae, nunc autem lux in domino, et illud: 
abiciamus ergo opera tenebrarum et induamur arma 
lucis, sic ut in die honeste ambulemus: qui tamen dies 
nisi rursus in conparatione illius diei, quo aequales angelis 
facti uidebimus deum, sicuti est, ipse quoque nox esset, non 
hic prophetiae lucerna indigeremus. unde apostolus Petrus 
dicit: habemus certiorem propheticum sermonem, cui 
bene facitis intendentes sicut lucernae lucenti in 
obscuro loco, donec dies lucescat, et lucifer oriatur 
in cordibus uestris. 

24. Quapropter, cum sancti angeli, quibus post resurrectionem 
coaequabimur, si uiam — quod nobis Christus factus est — 
usque in finem tenuerimus, semper uideant faciem dei uerboque 
eius unigenito filio, sicut patri aequalis est, perfruantur, in 
quibus prima omnium creata est sapientia, procul dubio uni- 
uersam creaturam, in qua ipsi sunt principaliter conditi, in 
ipso uerbo dei prius nouerunt, in quo sunt omnium, etiam 

quae temporaliter facta sunt, aeternae rationes, tamquam in 
eo, per quod facta sunt omnia, ac deinde in ipsa creatura, 
quam sic nouerunt, tamquam infra despicientes eamque refe- 
rentes ad illius laudem, in cuius incommutabili ueritate 
rationes, secundum quas facta est, principaliter uident. ibi 
ergo tamquam per diem, unde et concordissima unitas eorum 
eiusdem ueritatis participatione dies est primitus creatus, hic 
autem tamquam per uesperam; sed continuo fit mane — 
quod in omnibus sex diebus animaduerti potest — quia non 
remanet angelica scientia in eo, quod creatum est, quin hoc 
continuo referat ad eius laudem atque caritatem, in quo id 
non factum esse, sed faciendum fuisse cognoscitur: in qua 
ueritate stando dies est. nam si uel ad se ipsam natura ange- 
lica conuerteretur seque amplius delectaretur quam illo, cuius 
participatione beata est, intumescens superbia caderet, sicut 
diabolus: de quo suo loco loquendum est, cum de serpente 
hominis seductore sermo debitus flagitabitur. 

25. Quia ergo angeli creaturam in ea ipsa creatura sic 
sciunt, ut ei scientiae electione ac dilectione praeponant, quod 
eam sciunt in ueritate, per quam facta sunt omnia, participes 
elus effecti, ideo per omnes sex dies non nominatur nox, sed 
post uesperam et mane dies unus, item post uesperam et 
mane dies secundus, deinde post uesperam et mane dies 
tertius ac sic usque in mane sexti diei, unde incipit septimus 
quietis dei, quamuis cum suis noctibus dies tamen non 
noctes narrantur. tunc enim nox ad diem pertinet, non dies 
ad noctem, cum sublimes et sancti angeli id, quod creaturam 
in ipsa creatura nouerunt, referunt ad illius honorem et 
amorem, in quo aeternas rationes, quibus creata est, contem- 
plantur eaque concordissima contemplatione sunt unus dies, 

quem fecit dominus, cui coniungetur et ecclesia ex hac 
peregrinatione liberata, ut et nos exultemus et iucundemur in ea. 

26. Huius ergo diei, cuius et uespera et mane secundum supra 
dictam rationem accipi potest, sexta repetitione consummata est 
uniuersa creatura factumque est mane, quo finiretur sextus dies, et 
unde inciperet septimus uesperam non habiturus, quia dei requies 
non est creatura: quae cum per dies ceteros conderetur, aliter 
in se ipsa facta cognoscebatur, quam in illo, in cuius ueritate 
facienda uidebatur, cuius cognitionis quasi decolor species 
uesperam faciebat. non itaque iam forma ipsius operis dies 
et terminus uespera et alterius operis initium mane in hac 
rerum conditarum narratione debet intellegi, ne cogamur contra 
scripturam dicere praeter sex dies conditam diei septimi crea- 
turam, aut ipsum diem septimum nullam esse creaturam; sed 
dies ille, quem fecit deus, per opera eius ipse repetitur non 
circuitu corporali, sed cognitione spiritali, cum illa beata 
societas angelorum et primitus contemplatur in uerbo dei, 
quo dicit deus: fiat, atque ideo prius in eius cognitione fit, 
cum dicitur: et sic est factum, et postea rem ipsam factam 
in ea ipsa cognoscit — quod significatur facta uespera — et 
eam deinde cognitionem rei factae ad illius ueritatis laudem 
refert, ubi rationem uiderat faciendae, quod significatur facto 
mane. ac sic per omnes illos dies unus est dies non istorum 
dierum consuetudine intellegendus, quos uidemus solis circuitu 
determinari atque numerari; sed alio quodam modo, a quo et 
illi tres dies, qui ante conditionem istorum luminarium com- 
memorati sunt, alieni esse non possunt. is enim modus non 
usque ad diem quartum, ut inde iam istos usitatos cogitaremus, 

sed usque ad sextum septimumque perductus est, ut longe 
aliter accipiendus sit dies et nox, inter quae duo diuisit deus, 
et aliter iste dies et nox, inter quae dixit, ut diuidant lumi- 
naria, quae creauit, cum ait: et diuidant inter diem et 
noctem. tune enim diem hunc condidit, cum condidit solem, 
cuius praesentia eundem exhibet diem; ille autem dies primi- 
tus conditus iam triduum peregerat, cum haec luminaria illius 
diei quarta repetitione creata sunt. 

27. Quapropter, quoniam illum diem uel illos dies, qui 
eius repetitione numerati sunt, in hac nostra mortalitate 
terrena experiri ac sentire non possumus et, si quid ad eos 
intellegendos conari possumus, non debemus temerariam prae- 
cipitare sententiam, tamquam de his aliud sentiri congruentius 
probabiliusque non possit, istos septem dies, qui pro illis 
agunt hebdomada, cuius cursu et recursu tempora rapiuntur, 
in qua dies unus est a solis ortu usque in ortum circuitus, 
sic illorum uicem quandam exhibere credamus, ut non eos 
illis similes, sed multum inpares minime dubitemus. 

28. Nec quisquam arbitretur illud, quod dixi de luce 
spiritali et condito die in spiritali et angelica creatura et de 
contemplatione, quam habet in uerbo dei, et de cognitione, 
qua in se ipsa creatura cognoscitur, eiusque relatione ad 
laudem incommutabilis veritatis, ubi prius ratio uidebatur rei 
faciendae, quae cognita est facta, non iam proprie, sed quasi 
figurate atque allegorice conuenire ad intellegendum diem et 

uesperam et mane, sed aliter quidem, quam in hac consuetudine 
cotidianae lucis huius et corporalis, non tamen tamquam hic. 
proprie, ibi figurate; ubi enim melior et certior lux, ibi uerior 
etiam dies. cur ergo non et uerior uespera et uerius mane? 
nam si in istis diebus habet quandam declinationem suam lux 
in occasum, quam wuesperae nomine nuncupamus, et ad ortum 
iterum reditum, quod mane dicimus, cur et illic uesperam 
non dicamus, cum a contemplatione creatoris creatura despicitur, 
et mane, cum a cognitione creaturae in laudem creatoris ad- 
surgitur? neque enim et Christus sic dicitur lux, quomodo 
dicitur lapis, sed illud proprie, hoe utique figurate. quisquis 
ergo non eam, quam pro nostro modulo uel indagare uel 
putare potuimus, sed aliam requirit in illorum dierum enume- 
ratione sententiam, quae non in prophetia figurate, sed in hac 
creaturarum conditione proprie meliusque possit intellegi, quaerat 
et diuinitus adiutus inueniat. fieri enim potest, ut etiam ego 
aliam his diuinae scripturae uerbis congruentiorem fortassis 
inueniam, neque enim hanc ita confirmo, ut aliam, quae prae- 
ponenda sit, inueniri non posse contendam, sicut confirmo 
requiem dei scripturam sanctam non quasi post lassitudinem 
uel curae molestiam nobis insinuare uoluisse. 

29, Quamobrem potest aliquis fortasse mecum disputando 
certare, ut dicat sublimium caelorum angelos non alternatim 
contueri primo rationes creaturarum incommutabiliter in uerbi 
dei incommutabili ueritate ac deinde ipsas creaturas et tertio 
earum etiam in se ipsis cognitionem ad laudem referre crea- 

toris, sed eorum mentem mirabili facilitate haec omnia simul 
posse. numquid tamen dicet aut, si quisquam dixerit, audiendus 
est illam caelestem in angelorum milibus ciuitatem aut non 
contemplari creatoris aeternitatem aut mutabilitatem ignorare 
creaturae aut ex eius quoque inferiore quadam cognitione non 
laudare creatorem? simul hoc totum possint, simul hoc totum 
faciant; possunt tamen et faciunt. simul ergo habent et diem 
et uesperam et mane. 

30. Neque enim uerendum est, ne forte qui est idoneus 
iam illa sentire ideo non putet hoc ibi posse fieri, quia in his 
diebus, qui solis huius circuitu peraguntur, fieri non potest. 
et hoc quidem non potest eisdem partibus terrae; uniuersum 
autem mundum quis non uideat, si adtendere uelit, et diem, 
ubi sol est, et noctem, ubi non est, et uesperam, unde dis- 
cedit, et mane, quo accedit, simul habere? sed nos plane in 
terris haec omnia simul habere non possumus; nec ideo tamen 
istam terrenam conditionem lucisque corporeae temporalem 
localemque circuitum illi patriae spiritali coaequare debemus, 
ubi semper est dies in contemplatione incommutabilis ueritatis, 
semper uespera in cognitione in se ipsa creaturae, semper 
mane etiam ex hac cognitione in landem creatoris, quia non 
ibi abscessu lucis superioris, sed inferioris cognitionis di- 
stinctione fit uespera, nec mane tamquam nocti ignorantiae 
scientia matutina succedat, sed quod uespertinam etiam 
cognitionem in gloriam conditoris adtollat. denique et ille 
nocte non nominata, uespere, inquit, et mane et meridie 
enarrabo, adnuntiabo; et exaudies uocem meam, hic 

fortasse per temporum uices, sed tamen, quantum puto, 
significans, quid sine temporum uicibus ageretur in patria, 
cuius peregrinatio suspirabat. 

31. Sed numquid, si iam nunc simul ista omnia gerit atque 
habet angelica illa societas et unitas diei, quem primitus con- 
didit deus, tune etiam cum haec conderentur simul haec 
habuit? nonne per omnes sex dies, cum ea, quae per singulos 
deo condere placuit, conderentur, primo haec accipiebat in 
uerbo dei, ut in eius notitia primitus fierent, cum dicebatur: 
et sic est factum, deinde, cum facta essent in sua propria 
natura, qua sunt, deoque placuissent, quia bona snnt, tunc ea 
itidem cognoscebat alia quadam inferiore cognitione, quae 
nomine uesperae significata est ac deinde facta uespera fiebat 
mane, cum de suo opere deus laudaretur et alterius creaturae, 
quae deinceps facienda erat, ex dei uerbo notitia, priusquam 
fieret, acciperetur? non ergo tunc simul omnia, et dies et 
uespera et mane, sed singillatim per ordinem, quem scriptura 
commemorat. 

32. An etiam tunc simul omnia, quoniam non secundum 
temporum moras, sicut fiunt dies isti, cum oritur et occidit 
sol et in locum suum redit, ut rursus oriatur, sed secundum 
potentiam spiritalem mentis angelicae cuncta quae uoluerit 
simul notitia facillima conprehendente? nec ideo tamen sine 
ordine, quo adparet conexio praecedentium sequentiumque 
causarum. neque enim cognitio fieri potest, nisi cognoscenda 
praecedant: quae item priora sunt in uerbo, per quod facta 
sunt omnia, quam in his, quae facta sunt, omnibus. mens 

itaque humana prius haec, quae facta sunt, per sensus cor- 
poris experitur eorumque notitiam pro infirmitatis humanae 
modulo capit et deinde quaerit eorum causas, si quo modo 
possit ad eas peruenire, principaliter atque incommutabiliter 
manentes in uerbo dei, ac sic inuisibilia eius per ea, quae 
facta sunt, intellecta conspicere. quod quanta tarditate ac 
difficultate agat et quanta temporis mora propter corpus 
corruptibile, quod adgrauat animam, etiam quae feruentissimo 
studio rapitur, ut instanter ac perseueranter haee agat, quis 
ignorat? mens uero angelica pura caritate inhaerens uerbo 
dei, posteaquam illo ordine creata est, ut praecederet cetera, 
prius ea uidit in uerbo dei facienda, quam facta sunt; ac sic 
prius in eius fiebant cognitione, cum deus dicebat, ut fierent, 
quam in sua propria natura: quae itidem faeta in eis ipsis 
etiam cognouit minore utique notitia, quae uespera dicta est. 
quam notitiam sane praecedebant quae fiebant, quia praecedit 
cognitionem quidquid cognosci potest; nisi enim prius sit, 
quod cognoscatur, cognosci non potest. post hoe si eo modo 
sibi placeret, ut amplius se ipsa quam creatore suo delecta- 
retur, non fieret mane, id est non de sua cognitione in landem 
ereatoris adsurgeret. cum wero factum est, faciendum erat 
aliud et cognoscendum deo dicente: fiat, ut prius itidem 
fieret in cognitione mentis angelicae et posset rursus dici: 
et sic est factum, ac deinde in natura propria, ubi sequente 
uespera nosceretur. 

Ac per hoc etiamsi nulla hic morarum temporalium sint 
interualla, praecessit tamen ratio condendae creaturae in uerbo 
dei, cum dixit: fiat lux, et secuta est ipsa lux, qua angelica 

mens formata est atque in sua natura facta est, non autem 
alibi sequebatur, ut fieret . et ideo non prius dictum est: et 
sic est factum, et postea dictum est: et fecit deus lucem, 
sed continuo post uerbum dei facta est lux adhaesitque creanti 
luci lux creata, uidens illam et se in illa, id est rationem, 
qua facta est. uidit etiam se in se, id est distante, quod 
factum est, ab eo, qui, fecit. et ideo cum placuisset deo factum 
uidenti, quia bonum est, et diuisa esset lux a tenebris et 
uocata lux dies et tenebrae nox, facta est et uespera, quia 
necessaria erat et ista cognitio, qua distingueretur a creatore 
creatura aliter in se ipsa cognita quam in illo; atque inde 
mane et aliud praenoscendum, quod fuerat uerbo dei faciendum, 
prius in cognitione mentis angelicae, deinde in natura ipsius 
firmamenti. et ideo dixit deus: fiat firmamentum. et sic 
est factum, in cognitione spiritalis creaturae hoc priusquam 
in eo ipso fieret praenoscentis. deindé fecit deus firma- 
mentum, iam utique ipsam firmamenti naturam, cuius minor 
esset tamquam uespertina cognitio: ac sic usque ad omnium 
operum finem et usque ad requiem dei, quae non habet 
uesperam, quia non est facta sicut creatura, ut posset etiam 
ipsius geminati cognitio, tamquam prior et maior in uerbo dei 
sicut in die et posterior ac minor ‘in se ipsa sicut in uespera. 

33. Sed si omnia simul mens angelica potest, quae singil- 
latim per ordinem conexarum causarum sermo distinguit, 
numquid etiam quae fiebant, uelut ipsum firmamentum, uelut 
aquarum congregatio speciesque nudata terrarum, uelut fruticum 
et arborum germinatio, luminarium et siderum conformatio, 
aquatilia terrestriaque animantia, simul omnia facta sunt, ac 

non potius per interualla temporum secundum praefinitos dies? 
an forte non, sicut ea secundum motus eorum naturales nunc 
experimur, ita etiam cum primitus instituta sunt cogitare 
debemus, sed secundum mirabilem atque ineffabilem uirtutem 
sapientiae dei, quae adtingit a fine usque ad finem fortiter et 
disponit omnia suauiter? neque enim et ipsa gradibus adtingit 
aut tamquam gressibus peruenit. quapropter quam facilis ei 
efficacissimus motus est, tam facile deus condidit omnia, 
quoniam per illam sunt condita, ut hoc, quod nunc uidemus 
temporalibus interuallis ea moueri ad peragenda, quae suo 
cuique generi conpetunt, ex illis rationibus insitis ueniat, 
quas tamquam seminaliter sparsit deus in ictu condendi, cum 
dixit, et facta sunt; mandauit, et creata sunt. 

Non itaque tarde institutum est, ut essent tarda, quae 
tarda sunt, nec ea mora sunt condita saecula, qua transcurrunt. 
hos enim numeros tempora peragunt, quos cum crearentur 
non temporaliter acceperunt. alioquin si rerum naturales 
motiones dierumque istorum, quos nouimus, usitata spatia, 
cum haec primitus uerbo dei facta sunt, cogitemus, non uno, 
die opus erat, sed pluribus, ut ea, quae radicibus pullulant 
terramque uestiunt, subter primitus germinarent, deinde certo 
numero dierum pro suo quaeque genere in auras erumperent, 
etiam si hoc usque fieret, quod de creata natura eortim die 
uno, id est tertio factum scriptura narrauit. deinde quot 
diebus opus erat, ut aues uolarent, si a suis primordiis exi- 


5 cf. Sap. 8,1 18 Ps. 32, 9 


1 potius] etiam P'R'b 6 suabiter E'P enim om. b 7 facilis 
ei] facile se S 9 illam H — uidemus legitur post moueri 6 11 in- 
sitis rationibus PRSbd insitis (i fin. m. 1 ex a) R 12 quos 8 
seminaliter] semina litteris S condendi (n prius s. 1. m. 1) E 
14 cap. XXVI E15 condita sunt bd = qua] quae RP? 20 que R 
22 quaeque] quoque EPRSb auras (a fin. ec em. 1) R 23 hue 8 
fierent S creata (pr. as. 1. m. 1) P diei S 24 quod #'P 
quot (ts. 1. m.1) R 25 post uolarent add. si a suis uolarent in P; 
quae uerba item repetita m. 1 exp. in R  exsistentes PR 


0 


Hy 


_ 


~ 


0 


15 


20 


de Genesi ad litteram lib. III. 133 


stentes ad plumas et pennas per naturae suae numeros per- 
uenerunt? an forte oua tantum creata erant, cum quinto die 
dictum est, quod eiecerint aquae omne uolatile pennatum 
secundum suum genus? aut si propterea recte hoc dici potuit, 
quia in illo humore ouorum iam erant omnia, quae per 
numeros certos dierum coalescunt et explicantur quodammodo, 
quia inerant iam ipsae numerosae rationes incorporaliter cor- 
poreis rebus intextae, cur non et ante oua id ipsum reete dici 
potuerit, cum iam eaedem rationes in elemento humido fierent, 
quibus alites per temporales sui cuiusque generis moras oriri 
et perfici possent? de quo enim creatore scriptura ista narrauit, 
quod sex diebus consummauerit opera sua, de illo alibi non 
utique dissonanter scriptum est, quod creauerit. omnia simul. 
ac per hoe et istos dies sey uel septem, uel potius unum 
Sexies septiesue repetitum, simul fecit, qui fecit omnia simul. 
quid ergo opus erat sex dies tam distincte dispositeque 
narrari? quia scilicet hi, qui non possunt uidere, quod dictum 
est: creauit omnia simul, nisi cum eis sermo tardius 
incedat, ad id, quo eos ducit, peruenire non possunt. 

34. Quomodo ergo dicimus septies repetitam lucis illius 
praesentiam per angelicam cognitionem a uespere ad mane, 
cum ipsa tria simul, id est et diem et uesperam et mane 
semel ei habere suffecerit, cum simul uniuersam creaturam, 
sicut. simul facta est, et in primis atque incommutabilibus 

rationibus, per quas condita est, contemplaretur propter diem 
et in eius ipsius natura cognosceret propter uesperam et 
creatorem ex ipsa etiam inferiore cognitione propter mane 
laudaret? aut quomodo praecedebat mane, ut in uerbo cogno- 
sceret, quid esset deo postea faciendum, id ipsum etiam con- 
sequenter uespere cognitura, si prius et posterius nihil factum 
est, quia omnia simul facta sunt? immo uero et prius atque 
posterius per sex dies quae commemorata sunt facta sunt, 
et simul omnia facta sunt, quia et haec scriptura, quae per 
memoratos dies narrat opera dei, et illa, quae simul eum dicit 
fecisse omnia, uerax est; et utraque una est, quia uno spiritu 
ueritatis inspirante conscripta est. 

Sed in his rebus, in quibus quid prius sit uel posterius, 
interualla temporum non demonstrant, quamuis utrumque dici 
possit, id est et simul et prius atque posterius, facilius tamen 
intellegitur quod dicitur simyl quam quod prius atque po- 
sterius: uelut cum solem intuemur orientem, certe manifestum 
est, quod ad eum acies nostra peruenire non posset, nisi 
transiret, totum aeris caelique spatium, quod inter nos et 
ipsum est. hoc autem cuius longinquitatis sit, quis aestimare 
sutficiat? nec utique perueniret eadem acies uel radius ocu- 
lorum nostrorum ad transeundym aerem, qui est super mare, 
nisi prius transisset eum, qui est super terram, in qualibet 
mediterranea regione simus, ab eo loco, ubi sumus, usque ad 
litus maris. deinde, si ad eandem lineam contuitus nostri 
adhuc post mare terrae adiacent, eum quoque aerem, qui 
super illas transmarinas terras est, transire acies nostra non 
potest, nisi prius peracto spatio aeris illius, qui super mare, 

quod primum occurrit, extenditur. faciamus iam post illas 
transmarinas terras nonnisi oceanum remanere. numquid et 
aerem, qui super oceanum diffunditur, potest transire acies 
nostra, nisi prius transierit quidquid aeris citra oceanum supra 
5 terram est? oceani autem magnitudo inconparabilis perhi- 
betur; sed quantacumque sit, prius oportet aerem, qui supra 
est, transeant radii nostrorum oculorum et postea quidquid 
ultra est tum demum ad solem perueniant, quem uidemus. 
num igitur quia totiens hic diximus ,prius‘ et ,postea*, ideo 
40 non simul omnia uno ictu transit-noster obtutus? si enim clausis 
oculis faciem contra uisuri solem ponamus, nonne mox, ut eos 
aperuerimus, ibi potius aciem nostram nos inuenisse, quam illuc 
eam perduxisse putabimus, ita ut nec ipsi oculi prius aperti 
fuisse uideantur quam illa quo intenderat peruenisse? et certe 
w5 iste corporeae lucis est radius, emicans ex oculis nostris et 
tam longe posita tanta celeritate contingens, ut aestimari 
conpararique non possit. nempe hic et illa omnia tam ampla 
inmensaque spatia simul uno ictu transiri manifestum est et, 
quid prius posteriusque transeatur, nihilo minus certum est. 
20  Merito resurrectionis nostrae celeritatem cum exprimere 
uellet apostolus, in ictu oculi dixit fieri. neque enim aliquid 
in rerum corporearum motibus uel ictibus potest celerius 
inueniri. quodsi oculorum carnalium acies celeritate potest 
tantum, quid mentis acies uel humanae? quanto magis ange- 
25 licae? quid iam de ipsius summae dei sapientiae celeritate 
dicatur, quae adtingit ubique propter suam munditiam, et 
nihil inquinatum in eam incurrit? in his ergo, quae simul 

facta sunt, nemo uidet, quid prius posteriusue fieri debuerit, 
nisi in illa sapientia, per quam facta sunt omnia per ordinem 
simul. 

35. Dies ergo ille, quem deus primitus fecit, si spiritalis ratio- 
nalisque creatura est, id est angelorum supercaelestium atque 
uirtutum, praesentatus est omnibus operibus dei hoc ordine 
praesentiae, quo ordine scientiae, qua et in uerbo dei facienda 
praenosceret et in creatura facta cognosceret non per inter- 
uallorum temporalium moras, sed prius et posterius habens 
in conexione creaturarum, in efficacia uero creatoris omnia 
simul. sic enim fecit, quae futura essent, ut non temporaliter 
faceret temporalia, sed ab eo facta currerent tempora. ac per hoc 
isti dies septem, quos lux corporis caelestis circumeundo 
explicat atque replicat, secundum quandam umbram signifi- 
cationis admonent nos quaerere illos dies, in quibus lux 
creata spiritalis omnibus operibus dei per senariam numeri 
perféctionem praesentari potuerit, atque inde in septimam 
requiem dei mane habere, uespefam non habere, ut non hoc 
sit deo requieuisse in die septimo, tamquam ipso die septimo 
eguerit ad requiem suam, sed quod in conspectu angelorum 
suorum requieuerit ab omnibus operibus suis, quae fecit, non 
utique nisi in se ipso, qui factus non est; id est, ut creatura 
eius angelica, quae cognoscendis omnibus operibus eius in 
ipso et in illis tamquam dies cum uespera praesentata est, 
nihil post omnia ualde bona opera eius melius cognosceret 
quam illum ab omnibus in se ipso requiescere nullo eorum 
egente, quo sit beatior. 

LIBER QUINTUS. 


1. Hic est liber creaturae caeli et terae, (?)cum factus 
est dies, (?) fecit deus caelum et terram et omne uiride 
agri, antequam esset super terram, et omne fenum 

sagri, anjequam exortum est. non enim pluerat deus 
super terram et homo non erat, qui operaretur terram. 
fons autem ascendebat de terra et inrigabat omnem 
faciem terrae. nunc certe firmior fit illa sententia, qua 
intellegitur unum diem fecisse deum, unde iam illi sex uel 
10 Septem dies unius huius repetitione numerari potuerint, quan- 
doqiidem apertius sancta scriptura iam dicit, concludens 
quodammodo cuncta, quae ab initio usque ad hunc locum 
dixerat, atque infert: hic est liber creaturae uel facturae 
caeli et terrae, cum factus est dies. neque enim quisque 
15 dicturus est caelum et terram hic ita commemorata, sicut. 
dictum erat, antequam conditus insinuaretur dies, in prin- 
cipio fecit deus caelum et terram. illud enim si eo modo 
intellegitur, ut aliquid deus fecerit sine die, pridsquam faceret 
diem, qua ratione id possit accipi suo loco dixi, quod dicen- 
2) dum putaui, nulli intercludens melius intellegendi licentiam. 
nunc autem, hic est, inquit, liber creaturae caeli et 
terrae, cum factus est dies, satis, ut opinor, ostendens non 
hic se ita commemorasse caelum et terram, sicut in principio, 
antequam fieret. dies, cum tenebrae essent super abyssum, 
2, sed quomodo factum est caelum et terra, cum factus est 
dies, id est iam formatis atque distinctis partibus et generibus 

rerum, quibus uniuersa creatura disposita atque conposita 
reddit hanc speciem, quae mundus uocatur. 

Illud hic ergo caelum commemoratum est, quod cum 
creasset deus firmamentum uocauit, cum omnibus, quae in 
illo sunt, et ea terra, quae cum abysso imum obtinebat locum, 
cum omnibus, quae in ea sunt. sequitur enim et adiungit: 
fecit deus caelum et terram, ut caeli et terrae nomine 
et praemisso, antequam factum diem commemoraret, et repe- 
tito, cum commemorasset, non sinat suspicari ita se nunc 
caelum et terram nominasse, sicut in principio, antequam 
esset creatus dies. sic enim uerba contexuit: hic est liber 
creaturae caeli et terrae, cum factus est dies, fecit 
deus caelum et terram, ut, si quisquam uelit sic. intel- 
legere, quod superius positum est: liber creaturae caeli 
et terrae, quemadmodum dictum est: in principio fecit 
deus caelum et terram, priusquam conderet diem, quia 
prius et hic commemorata sunt caelum et terra et postea 
factus est dies, corrigatur consequentibus uerbis, quia et post 
commemoratum factum diem rursus caeli et terrae nomen 
adiunctum est. 

Quamquam et hoc, quod positum est ,cum* et sic adiunctum, 
factus est dies, cuiuis contentioso extorqueat alium intel- 
lectum esse non posse. si enim ita esset interpositum, ut 
diceretur: hic est liber creaturae caeli et terrae. factus est 
dies, fecit deus caelum et terram, quisquam forte arbitraretur 
librum creaturae caeli et terrae sic appellatum, quomodo 
appellatum est: in principio fecit deus caelum et terram ante 

conditum diem, ac deinde subiunctum: factus est dies, 
sicut ibi postea narratum est, quod deus fecerit diem: inde 
continuo rursum dictum: fecit deus caelum et terram, 
tamquam sic iam, quemadmodum haec facta sunt post conditum 
diem. sed quia ita interpositum est, ut diceretur: cum 
factus est dies, siue hoc superioribus uerbis conectas, ut 
sit una sententia: hic est liber creaturae caeli et terrae, 
cum factus est dies, siue inferioribus, ut item hoe modo 
sit plena sententia: cum factus est dies, fecit deus 
caelum et terram, procul dubio cogit eo modo se intellegi 
caelum et terram commemorasse, quomodo facta sunt, cum 
factus est dies. deinde cum dictum esset: fecit deus caelum 
et terram, additum est: et omne uiride agri, quae certe 
manifestum est tertio die facta. unde liquidius adparet eundem 
illum esse unum diem, quem fecit deus, quo repetito factus 
est et secundus et tertius et ceteri usque ad septimum diem. 

2. Cum autem nomine caeli et terrae usitato more scriptu- 
rarum nunc universam creaturam uoluerit acecipi, quaeri potest, 
cur addiderit: et omne uiride agri. quod mihi uidetur ideo 
posuisse, ut significantius intimaret, quem diem commen- 
danerit, quod ait: cum factus est dies. cito enim quisquam 
putaret hunc diem lucis corporeae commendatum, quo circum- 
eunte nobis uicissitudo diurni nocturnique temporis exhibetur. 
sed cum creaturarum conditarum ordinem recolimus et inueni- 


5 mus omne uiride agri tertio die creatum, antequam sol fieret, 


qui quarto die factus est, cuius praesentia dies iste cotidianus 
usitatusque peragitur, quando audimus: cum factus est 
dies, fecit deus caelum et terram et omne uiride agri, 

admonemur de ipso die cogitare, quem siue corporalem in 
nescio qua luce nobis incognita siue spiritalem in societate 
unitatis angelicae non tamen talem, qualem hic nouimus, 
intellectu uestigare conemur. 

3. Illud etiam non ab re fuerit intueri, quod, cum posset 
dicere: hic est liber creaturae caeli et terrae, cum fecit deus 
caelum et terram, ut in caelo et terra intellegeremus quid- 
quid in eis est, sicut loqui diuina scriptura consueuit, ut 
nomine caeli et terrae saepissime, interdum addito et maris, 
uniuersam insinuet creaturam, aliquando adiungens et dicens: 
et quae sunt in eis, ut, quidquid horum diceret, ibi intellege- 
remus et diem, siue quem primitus condidit, siue istum, 
quem praesentia solis facit: non ita dixit, sed interposuit 
diem dicens: cum factus est dies. nec ita locutus est, ut 
diceret: hic est liber creaturae diei et caeli et terrae, tamquam 
hoc ordine, quo facta narrantur, nec ita: hic est liber creaturae 
caeli et terrae, cum factus est dies et caelum et terra, cum 
fecit deus caelum et terram et omne uiride agri, nec ita: 
hic est liber creaturae caeli et terrae, cum fecit deus diem et 
caelum et terram et omne uiride agri, nec ita: hie est liber 
creaturae caeli et terrae. fecit deus diem et caelum et terram 
et omne uiride agri — hos enim magis locutionis modos lo- 
quendi consuetudo poscebat —: sed ait: hic est liber crea- 
turae caeli et terrae, cum factus est dies, fecit deus 
caelum et terram et omne uiride agri, tamquam illud 
insinuans, cum factus est dies, tunc fecisse deum caelum et 
terram et omne uiride agri. 

Porro autem superior narratio factum diem primitus indicat 
eumque unum diem deputat; post quem secundum adnumerat, 
quo factum est firmamentum, et tertium, quo species terrae 
marisque digestae sunt et lignum atque herbam terra pro- 
duxit. an forte hoc illud est, quod in libro superiore molie- 
bamur ostendere deum simul fecisse omnia, quandoquidem 
natrationis illa contextio, cum sex dierum ordine creata cuncta 
et consummata memorasset, nunc ad unum diem omnia redi- 
guntur nomine caeli et terrae adiuncto etiam fruticum genere? 
nimirum propter quod supra dixi, ut, si fortassis ex hac 
nostra consuetudine intellegeretur dies, corrigeretur lector, 
cum recoleret uiride agri ante istum solarem diem deum 
dixisse, ut terra produceret. ita iam non ex alio sanctae 
scripturae libro profertur testimonium, quod omnia simul deus 
creauerit, sed uwicina testificatio paginae consequentis ex hac 
re nos admonet dicens: cum factus est dies, fecit deus 
caelum et terram et omne uiride agri, ut istum diem 
et septies intellegas repetitum, ut fierent septem dies et, cum 
audis tune facta omnia, cum factus est dies, illam senariam 
uel septenariam repetitionem sine interuallis morarum spatio- 
rumque temporalium factam, si possis, adprehendas, si autem 
nondum possis, haec relinquas conspicienda ualentibus, tu 
autem cum scriptura non deserente infirmitatem tuam et 
materno incessu tecum tardius ambulante proficias, quae sic 
loquitur, ut altitudine superbos inrideat, profunditate adtentos 
terreat, ueritate magnos pascat. affabilitate paruulos nutriat. 

4, Quid sibi ergo uult etiam quod sequitur? nam ita sermo 
contexitur; cum factus est dies, fecit deus caelum et 
terram et omne uiride agri, antequam esset super 
terram, et omne fenum agri, antequam exortum est. 
quid est hoc? nonne quaerendum est, ubi ea fecerit, antequam 
essent super terram et antequam exorta sunt? quis enim non 


procliuius crederet tune ea deum fecisse, cum exorta sunt, 


non antequam exorta sunt, nisi admoneretur hoe diuino elo- 
quio ista deum ante fecisse, quam exorerentur, ut, si ubi facta 
sint inuenire non possit, credat tamen ante facta quam ex- 
orta quisquis huic scripturae pie credit; inpie quippe non 
credit. 

Quid ergo dicemus? an, quod nonnulli putauerunt, in ipso 
uerbo dei facta omnia, antequam exorerentur in terra? sed, si 
hoe modo facta sunt, non cum factus est dies, sed antequam 
fieret dies, facta sunt; aperte autem scriptura dicit: cum 
factus est dies, fecit deus caelum et terram et omne 
uiride agri, antequam esset super terram, et omne 
fenum, antequam exoreretur. si ergo cum factus est dies, 
non utique antequam fieret dies, ac per hoc non in uerbo, 
quod patri coaeternum est, antequam dies, antequam omnino 
aliquid fieret, sed cum factus est dies. nam illa, quae in 
uerbo dei ante omnem creaturam sunt, non utique facta sunt; 
haec autem facta sunt, cum factus est dies, sicut scripturae 
uerba declarant, sed tamen antequam essent super terram et 


antequam exorerentur: quod de uiridibus et feno agri dic- 
tum est. 

Ubi ergo? an in ipsa terra causaliter et rationabiliter, sicut 
in seminibus iam sunt omnia, antequam euoluant quodammodo 
atque explicent incrementa et species suas per numeros tem- 
porum? sed ista semina, quae uidemus, iam super terram 
sunt, iam exorta sunt.an non erant super terram, sed infra 
terram, et ideo, antequam exorta sunt, facta sunt, quia tune 
exorta sunt, cum semina germinarunt et accessu incrementorum 
in auras eruperunt, quod per moras temporum nunc fieri 
uidemus suo cuique generi distributas? num ergo semina tune 
facta sunt, cum factus est dies, et in ipsis erat omne uiride 
agri et omne fenum nondum ea specie, qua sunt super 
terram iam exorta, sed ea ui, qua sunt in rationibus seminum ? 
semina ergo primum terra produxit? sed non ita scriptura 
loquebatur, cum dicerei: et produxit terra herbam pa- 
buli, uel herbam feni, seminans Semen secundam genus 
et secundum similitudinem, et lignum fructuosum 
faciens fructum, cuius semen suum in se secundum 
genus super terram. his enim uerbis magis adparet semina 
esse orta ex herbis et lignis, non autem illa ex seminibus, 
sed ex terra, praesertim quia et ipsa uerba dei sic se habent. 
non énim ait: germinent semina in terra herbam feni et 
lignum fructuosum, sed ait: germinet terra herbam feni 
seminans semen, ut semen ex herba, non herbam 
insinuaret ex semine et sic est factum. et produxit terra, 
id est: prius sic est factum in cognitione illius diei, et pro- 
duxit terra iam, ut hoe fieret etiam in ipsa creatura, quaé 
condita est. 

Quomodo ergo, antequam essent super verram et antequam 
exorerentur? quasi eis aliud fuerit fieri cnm caelo et terra, 
quando factus est dies ille inusitatus atque incognitus nobis, 
quem primum deus fecit, aliud autem exoriri iam super 
terram, quod non fit nisi per hos dies, quos circuitus solis 
facit per temporum moras suo cuique generi adcommodatas? 
quod si ita est diesque ille societas atque unitas super- 
caelestium angelorum atque uirtutum est, procul dubio longe 
aliter nota est angelis creatura dei, aliter nobis; excepto, 
quod eam in uerbo dei nouerunt, per quod facta sunt omnia, 
etiam in se ipsa dico longe aliter eis notam esse quam nobis: 
illis enim primordialiter, ut ita dicam, uel originaliter, sicut 
eam deus primitus condidit et post eam conditionem a suis 
operibus requieuit non condendo aliquid amplius, nobis autem 
secundum rerum antea conditarum administrationem iam per 
ordines temporum, secundum quam deus iam illis rebus 
senaria perfectione consummatis usque modo operatur. 

Causaliter ergo tunc dictum est produxisse terram herbam 
et lignum, id est producendi accepisse uirtutem. in ea quippe 
iam tamquam in radicibus, ut ita dixerim, temporum facta erant, 
quae per tempora futura erant; nam utique postea plantauit 
deus paradisum iuxta orientem et eiecit ibi de terra omne 
lignum speciosum ad aspectum et bonum ad escam. nec tamen 
dicendum est eum tune aliquid addidisse creaturae, quod 
ante non fecerat, quod uelut illi perfectioni, qua omnia bona 

ualde sexto die consummauit post esset addendum; sed quia 
iam omnes naturae fructicum atque lignorum in prima con- 
ditione factae fuerant, a qua conditione deus requieuit, mouens 
deinde administransque per temporales cursus illa ipsa, quae 
condidit et a quibus conditis requieuit, non solum tunc 
plantauit paradisum, sed etiam nunc omnia, quae nascuntur. 
quis enim alius etiam nunc ista creat, nisi qui usque nunc 
operatur? sed creat haec modo ex his, quae iam sunt; tune 
autem ab illo, cum omnino nulla essent, creata sunt, cum 
factus et dies ille, qui etiain ipse omnino non erat, spiritalis 
uidelicet atque intellectualis creatura. 

5. Factae itaque creaturae motibus coeperunt currere tempora: 
unde ante creaturam frustra tempora requiruntur, quasi possint 
inueniri ante tempora tempora. motus enim si nullus esset 
uel spiritalis uel corporalis creaturae, quo per praesens prae- 
teritis futura succederent, nullum esset tempus omnino. moueri 
autem creatura non utique posset, si non esset. potius ergo 
tempus a creatura quam creatura coepit a tempore, utrumque 
autem ex deo; ex ipso enim et per ipsum et in ipso sunt 
omnia. nec sic accipiatur quod dictum est: tempus a creatura 
coepit, quasi tempus creatura non sit, cum sit creaturae motus 
ex alio in aliud consequentibus rebus secundum ordinationem 
administrantis dei cuncta quae creauit. quapropter cum primam 
conditionem creaturarum cogitamus, a quibus operibus suis 
deus in die septimo requieuit, nec illos dies sicut istos 
solares nec ipsam operationem ita cogitare debemus, quemad- 
modum nunc aliquid deus operatur in tempore, sed quemad- 

modum operatus est, unde inciperent tempora, quemadmodum 
operatus est omnia simul, praestans eis etiam ordinem non 
interuallis temporum, sed conexione causarum, ut ea, quae 
simul facta sunt, senario quoque illius diel numero praesen- 
tato perficerentur. 

Non itaque temporali, sed causali ordine prius facta est 
informis formabilisque materies, et spiritalis et corporalis, de 
qua fieret, quod faciendum esset, cum et ipsa, priusquam 
instituta est, non fuisset; nec instituta est nisi ab illo utique 
summo deo et uero, ex quo sunt omnia. quae siue caeli et 
terrae nomine significata sit, quae in principio fecit deus 
ante unum illum diem, quem condidit, propterea iam sic 
appellata, quia inde facta sunt caelum et terra, siue nomine 
terrae inuisibilis et inconpositae atque abyssi tenebrosae, iam 
in primo libro tractatum est. 

In his uero, quae iam ex informitate formata sunt euiden- 
tiusque appellantur creata uel facta uel condita, primum 
factus est dies; oportebat enim, ut primatum creaturae 
obtineret illa natura, quae creaturam per creatorem, non 
creatorem per creaturam posset agnoscere. secundo firma- 
mentum, unde corporeus incipit mundus. tertio species maris 
et terrae, atque in terra potentialiter, ut ita dicam, natura 
herbarum atque lignorum. sic enim terra ad dei uerbum ea 
produxit, antequam exorta essent, accipiens omnes numeros 
eorum, quos per tempora exereret secundum suum genus. 
deinde, posteaquam haec nelut habitatio rerum condita est, 
quarto die luminaria et sidera creata sunt, ut prius pars 
mundi superior rebus, quae intra mundum mouentur, uisibi- 
libus ordinaretur. quinto aquarum natura, quia caelo aerique 
coniungitur, produxit ad dei uerbum indigenas suos, omnia 

scilicet natatilia et uolatilia; et haec potentialiter in numeris, 
qui per congruos temporum motus exererentur. sexto terrestria 
similiter animalia, tamquam ex ultimo elemento mundi ultima, 
nihilominus potentialiter, quorum numeros tempus postea 
uisibiliter explicaret. 

Hune omnem ordinem creaturae ordinatae dies ille cognouit; 
et per hanc cognitionem sexies quodammodo praesentatus 
tamquam sex dies exhibuit, cum sit unus dies ea, quae facta 
sunt, in creatore primitus et in ipsis consequenter agnoscens 
nec in ipsis remanens, sed eorum etiam posteriorem cognitionem 
ad dei referens dilectionem, uesperam et mane et meridiem 
in omnibus praebuit, non per moras temporum, sed propter 
ordinem conditorum. postremo quietis sui creatoris, quia in 
se requiescit ab omnibus operibus suis, notitiam repraesentans, 
in qua non habet uesperam, benedici et sanctificari ob hoc 
meruit. unde ipsum septenarium numerum sancto  spiritui 
quodammody dedicatum commendat scriptura et nouit ecclesia, 

Hic est ergo liber creaturae caeli et terrae, quia in prin- 
cipio fecit deus caelum et terram secundum materiae quandam, 
ut ita dicam, formabilitatem, quae consequenter uerbo eius 
formanda fuerat, praecedens formationem suam non tempore, 
sed origine. nam utique cum formaretur, primum factus est 
dies; cum factus est dies, fecit deus caelum et terram et 
omne uiride agri, antequam esset super terram, et omne 
fenum agri, antequam exoreretur, sicut tractauimus uel si 
quid liquidius et congruentius uideri et dici potuit aut po- 
tuerit. 

6. Quod autem sequitur: non enim pluerat deus super 

terram, et homo non erat, qui operaretur terram, quo 
pertineat et quid nobis insinuet, indagare difficile est. tam- 
quam ideo, antequam exortum est, fecit deus fenum agri, 
quia nondum pluerat super terram; si enim post pluuiam 
fenum fecisset, pluuia magis exortum quam factum ab eo 
uideretur. quid enim? quod post pluuiam exoritur, ab alio fit 
nisi ab eodem deo? cur autem non erat homo, qui operaretur 
terram? nonne iam sexto die fecerat hominem et septimo 
requieuerat ab omnibus operibus suis? an hoc recapitulando 
commemorat, quoniam, quando fecit deus omne uiride agri et 
omne fenum, nondum pluerat super terram, et nondum erat 
homo? tertio quippe die fecit ista, hominem auterh sexto. 
sed cum fecit deus omne uiride atque omne fenum agri, ante- 
quam exortum est super terram, non solum homo non erat, 
qui operaretur terram, sed nec ipsum fenum erat super 
terram, quod utique ante dicit factum quam exortum. an ideo 
die tertio deus fecit ista, quia nondum erat homo, qui ope- 
rando terram faceret ea? quasi uero tam multa ligna et tam 
multa genera herbarum non sine ulla opera hominum nascuntur 
ex terra. 

An ob hoc utrumque positum est, et quia nondum pluerat 
super terram et quia nondum erat homo, qui operaretur 
terram? ubi enim opera humana non est, per pluuiam ista 
nascuntur. sunt autem quaedam, quae etiam per pluuiam non 
nascuntur, nisi opera humana accedat. ideo nunc utramque 
adiutorium necessarium est, ut cuncta nascantur; tune autem 
utsumque defuit . ideo fecit haec deus potentia uerbi sui sine 

pluuia et sine opere humano. nam etiam nune ipse facit, sed 
iam per pluuiam et per hominum manus, auamuis neque qui 
plantat est aliquid neque qui rigat, sed qui incre- 
mentum dat, deus. 

Quid est ergo, quod adiungit: fons autem ascendebat 
de terra et inrigabat omnem faciem terrae? ille quippe 
fons tanta largitate manans sicut Nilus Aegypto posset uni- 
versae terrae esse pro pluuia. quid itaque pro magno con- 
mendatum est, antequam plueret, fecisse deum illa gignentia, 
cum tantum posset adiuuare pluuia, quantum fons inrigans 
terram? uerum et si aliquid minus, minora illa fortasse, non 
tamen nulla nascerentur. an hinc etiam more suo scriptura 
tamquam infirmis infirmiter loquitur et tamen innuit aliquid, 
quod intellegat qui ualuerit? nimirum enim sicut isto die 
paulo superius commemorato significauit unum diem factum 
a deo et tune deum fecisse caelum et terram, cum factus 
est dies, ut, quomodo possemus, cogitaremus simul omnia 
deum fecisse, quamuis superior sex dierum enumeratio uelut 
temporum interualla ostendisse uideretur, ita, cum dixisset 
cum caelo et terra deum fecisse omne uiride agri, antequam 
esset super terram, et omne fenum agri, antequam exortum 
est, addidit: nondum enim pluerat deus super terram, 
nec erat homo, qui operaretur terram, tamquam diceret: 
non ea sic fecit deus, quemadmodum facit nunc talia, cum 
pluit et cum operantur homines. haec enim iam per moras 

temporum fiunt, quae tunc non erant, cum fecit omnia simul, 
unde etiam tempora inciperent. 


7. Quod ergo sequitur: fons autem ascendebat de, 


terra et inrigabat omnem faciem terrae, hinc iam, quan- 
tum arbitror, intimatur, quae fiant secundum interualla tem- 
porum ex illa prima conditione creaturarum, ubi facta sunt 
omnia simul. et recte ab eo coepit elemento, ex quo cuncta 
genera. nascuntur uel animalium uel herbarum atque lignorum, 
ut agant temporales numeros suos naturis propriis distributos. 
omnia quippe primordia seminum, siue unde omnis caro sive 
unde omnia frutecta gignuntur, umida sunt et ex umore con- 
crescunt. insunt autem illis efficacissimi numeri trahentes 
secum sequaces potentias ex illis perfectis operibus dei, a 
quibus in die septimo requieuit. 

Uerum tamen quis iste sit fons ad inrigandam faciem terrae 
omnis idoneus, merito quaeritur. si enim fuit et obstrusus 
est uel siccatus, causa quaerenda est. nunc enim uidemus 
nullum esse fontem, quo inrigetur omnis facies terrae. for- 
tassis ergo peccatum hominum hance etiam poenam conmeruit, 
ut tanta illius fontis repressa largitas facillimam terris auferret 
fecunditatem, ut incolentium augeretur labor. posset hoc, 
quamuis nulla id scriptura narrauerit, adfirmare humana 
suspicio, nisi illud occurreret, quod peccatum hominum, cui 
poena laboris inposita est, post paradisi delicias extitit; 
paradisus autem habebat praegrandem fontem suum, de quo 
post diligentius suo loco loquendum est, ex cuius uno capite 

quattuor magna flumina et nota gentibus manare narrantur. 
ubi ergo erat iste fons aut ista flumina, quando ille unus 
maximus ascendebat de terra et inrigabat omnem faciem 
terrae? certe enim tune non Geon, qui dicitur Nilus, unus 
ex illis quattuor, rigabat Aegyptum, quando fons ascendebat 
de terra et non Aegyptum tantum, sed omnem faciem terrae 
satiabat. 

An primo deum uoluisse credendum est uno fonte maximo 
inrigare omnem terram, ut ea, quae in illa principaliter con- 
diderat, accepto humoris adiutorio iam etiam per tempo- 
ralia spatia gignerentur pro suorum generum  diuersitate 
etiam diuersis numeris dierum, et postea plantato paradiso 
repressisse illum fontem multisque fontibus, sicut eam nunc 
uidemus, inpleuisse terram, de paradisi autem uno fonte 
quattuor ingentia flumina diuisisse, ut et terra cetera crea- 
turarum suarum plena generibus congruos numeros suorum 
temporum agentibus fontes etiam suos haberet ac fluuios et 
paradisus loco electiore plantatus quattuor illa flumina ex 
capite sui fontis emitteret? aut ex ipso uno fonte paradisi 
multo largius exundante prius totam rigasse terram atque ad 
parienda per temporum numeros genera, quae in ea sine inter- 
uallis temporum creauerat, fecundasse ac postea repressisse 
in eo loco aquarum eruptionem uastissimam, ut de diuersis 
per omnem terram capitibus fluminum ac fontium iam manarent, 
ac deinde in regione illius fontis non iam uniuersam terram 
rigantis, sed memorabiles quattuor solos illos fluuios emit- 

tentis plantasse paradisum, ubi hominem, quem fecerat, con- 
locaret? 

8. Quia enim non omnia scripta sunt, quemadmodum post 
illam primam rerum conditionem tempora cucurrerint seque 
secutae sint administrationes creaturarum, quae primitus factae 
sextoque die illo consummatae sunt, sed quantum satis iudi- 
cauit spiritus, qui inerat scribenti ea, quae non solum ad 
factarum rerum notitiam, sed etiam ad futurarum prae- 
figurationem ualerent, nescientes coniectamus, quid fieri po- 
tuerit, quod ille non nesciens praetermisit, tantum id conantes 
pro modulo nostro, quantum adiuuamur, efficere, ne aliqua 
absurditas uel repugnantia putetur esse in scripturis sanctis, 
quae opinionem lectoris offendat et, dum existimat fieri non 
potuisse, quae facta esse scriptura conmemorat, uel resiliat 
a fide uel non accedat ad fidem. 

9. Proinde cum de isto fonte quaerimus, quomodo id, quod 
dictum est: ascendebat de terra et inrigabat omnem 
faciem terrae, non inpossibile uideatur, si ea, quae diximus, 
inpossibilia cuiquam uidentur, quaerat ipse aliud, quo tamen 
uerax ista scriptura monstretur, quae procul dubio werax 
est, etiamsi non monstretur. nam si argumentari uoluerit, 
quo eam falsam esse conuincat, aut ipse nulla uera de crea- 
turarum conditione atque administratione dicturus est aut, 
si uera dixerit, istam non intellegendo falsam putabit; uelut 
si contendat ideo non potuisse uno quantolibet fonte omnem 

terrae faciem rigari, quia, si montes non rigabat, non omnem 
terrae faciem rigabat; si autem etiam montes rigabat, non 
erat iam inpertitio saginae, sed diluuii inundatio: quod si terra 
tune sic erat, totum mare erat, et nondum discreta erat arida. 

10. Cui respondetur, quia hoe uicibus temporum posset, 
sicut certo tempore per plana Aegypti Nilus restagnat et alio 
tempore ad ripas suas redit. aut si iste nescio cuius ignotae 
ac longinquae partis mundi aquis et pruinis hiemalibus anni- 
uersaria creditur incrementa conligere, quid de oceani alternis 
aestibus, quid de quibusdam litoribus, quae late nudantur 
fluctibus uicissimque operiuntur, dici potest? ut omittam, 
quod de quorundam fontium mira uicissitudine perhibetur, 
certo annorum interuallo sic eos inundare, ut totam illam - 
regionem rigent, cui alio tempore ex altis puteis ad potandum 
sufficientem praebent aquam. cur sit ergo incredibile, si ex 
uno abyssi capite alterna inundatione fluente atque refluente 
tune uniuersa terra rivata est? quodsi ipsius abyssi magni- 
tudinem ea parte excepta, quod mare dicitur et euidenti 
amplitudine atque amaris fluctibus terras ambit, in ea sola 
parte, quam reconditis sinibus terra continet, unde se omnes 
fontes amnesque diuersis tractibus uenisque distribuunt et 
suis quique locis erumpunt, fontem uoluit scriptura appellare, 
non fontes, propter naturae unitatem eumque per innumerabiles 
ulas antrorum atque rimarum ascendentem de terra et ubique 
dispertitis quasi crinibus inrigantem omnem faciem terrae 

non continua specie tamquam maris aut stagni, sed sicut 
‘uidemus ire aquas per alueos fluminum flexusque riuorum et 
eorum excessu wuicina perfundere, quis non accipiat, nisi qui 
contentioso spiritu. laborat? potest quippe etiam ita dicta 
intellegi omnis terrae facies inrigata, quemadmodum dicitur 
omnis uestis facies colorata, etiamsi non continuatim, sed 
maculatim fiat, praesertim quia tune in nouitate terrarum 
etsi non omnia, plura tamen plana fuisse credibile est, qua 
latius possent erumpentia fluenta dispergi atque distendi. 
Quapropter de istius fontis magnitudine uel multitudine, 
qui siue unam habuit alicunde eruptionem siue propter aliquam 
in terrae occultis sinibus unitatem, unde omnes aquae super 
terram scatent omnium fontium magnorum atque paruorum. 
unus fons dictus est, per omnes dispertitiones suas ascendens 
de terra et inrigans omnem faciem terrae, siue etiam, quod 
est credibilius, quia non ait: unus fons ascendebat de terra, 


sed ait: fons autém ascendebat de terra, pro numero 


plurali posuit singularem, ut sic intellegamus fontes multos 
per uniuersam terram loca uel regiones proprias inrigantes, 
sicut dicitur miles et multi intelleguntur, sicut dicta est 
lucusta et rana in plagis, quibus Aegyptil percussi sunt, cum 
esset innumerabilis lucustarum numerus et ranarum: iam non 
diutius laboremus. 

11. Sed illud etiam atqite etiam consideremus, utrum possit 
nobis per omnia constare sententia, qua dicebamus aliter 
operatum deum omnes creaturas prima conditione, a quibus 

operibus in die septimo requieuit, aliter ista eorum ad- 
ministratione, qua usque nunc operatur:id est, tunc omnia 
simul sine ullis temporalium morarum interuallis, nune autem 
per temporum moras, quibus uidemus sidera. moueri ab ortu 
ad occasum, caelum mutari ab aestate ad hiemem, germina certis 
dierum momentis pullulare, grandescere, uirescere, arescere, ani- 
malia quoque statutis temporum metis et cursibus et concipi 
et perfici et nasci et per aetates usque in senium mortemque 
decurrere et cetera huiusmodi temporalia. quis enim operatur 
ista nisi deus etiam sine ullo tali suo motu? non enim et 
ipsi accidit tempus. inter illa ergo opera dei, a quibus 
requieuit in die septimo, et ista, quae usque nunc operatur, 
quendam scriptura interponens suae narrationis articulum 
commendauit se illa explicasse et coepit iam ista contexere. 
illorum explicatorum commendatio sic facta est: hic est 
liber creaturae caeli et terrae, cum factus est dies, 
fecit deus caelum et terram et omne uiride agri, 
antequam esset super terram, et omne fenum agri, 
antequam exoreretur. non enim pluerat deus super 
terram et homo non erat, qui operaretur terram. 
istorum autem contextio sic coepit: fons autem ascendebat 
de terra et inrigabat omnem faciem terrae. ab hae 
commemoratione fontis huius et deinceps ea, quae narrantur, 
per moras temporum facta sunt, non omnia simul. 

12. Cum ergo aliter se habeant omninm creaturarum 
rationes incommutabiles in uerbo dei, aliter eius illa opera, 

a quibus in die septimo requieuit, aliter ista, quae ex illis 
usque nunc operatur, horum trium hoc, quod extremum posui, 
nobis utcumque notum est per ‘corporis sensus et huius 
consuetudinem uitae. duo uero illa remota a sensibus nostris 
et ab usu cogitationis humanae prius ex diuina auctoritate 
eredenda sunt, deinde per haec, quae nota sunt, utcumque 
noscenda, quanto quisque magis minusue potuerit pro suae 
capacitatis modo diuinitus adiutus, ut possit. 

13. De primis ergo illis diuinis incommutabilibus aeter- 
nisque rationibus, quoniam ipsa dei sapientia, per quam facta 
sunt omnia, priusquam fierent, ea nouerat, sicut scriptura 
testatur: in principio erat uerbum et uerbum erat 
apud deum et deus erat uerbum. hoe erat in principio 
apud deum. omnia per ipsum facta sunt, et sine ipso 
factum est nihil, quis ergo tam sit demens, ut dicat non 
ea deum fecisse, quae nouerat? porro si nouerat, ubi nisi 
apud se ipsum, apud quem uerbum erat, per quod facta sunt 
omnia? nam si extra se ipsum ea nouerat, quis eum docuerat? 
quis enim cognouit sensum domini? aut quis con- 
siliarius eius fuit? aut quis prior dedit illi, et retribu- 
etur ei? quoniam ex ipso et per ipsum et in ipso 
sunt omnia. 

Quamquam et ea, quae sequuntur in euangelio, satis adserant 
istam sententiam; adiungit enim euangelista et dicit: quod 
factum est, in illo wita est, et uita erat lux hominum, 
quia scilicet rationales mentes, in quo genere homo factus 
est ad imaginem dei, non habent ueram lucem suam nisi 

ipsum uerbum dei, per quod facta sunt omnia, cuius parti- 
cipes esse poterunt ab omni iniquitate et errore mundatae. 

14. Non ergo ita pronuntiari oportet: quod factum est 
in illo, uita est, ut subdistinguamus: quod factum est 
in illo, et deinde inferamus: uita est. quid enim non in 
illo factum est, cum commemoratis multis etiam  terrenis 
creaturis dicatur in psalmo: omnia in sapientia fecisti, 
dicat et apostolus: quoniam in ipso condita sunt omnia in 
caelo et in terra, uisibilia et inuisibilia. consequens ergo 
erit, si ita distinxerimus, ut et ipsa terra et quaecumque in ea 
sunt uita sint. quae cum absurde dicantur omnia uwiuere, 
quanto absurdius, ut etiam uita sint? praesertim quia di- 
stinguit, de quali uita loquatur, cum addit: et uita erat lux 
hominum. sic ergo distinguendum est, ut, cum dixerimus:. 
quod factum est, deinde inferamus: in illo uita est, non 
in se scilicet, hoc est in sua natura, qua factum est, ut 
conditio creaturaque sit, sed in illo uita est, quia omnia, 
quae per ipsum facta sunt, nouerat, antequam fierent, ac per 
hoe in illo erant non sicut creatura, quam fecit, sed sicut 
uita et lux hominum, quod est ipsa sapientia et ipsum uerbum 
unigenitus filius dei. eo modo ergo in illo uita est, quod 
factum est, quomodo dictum est: sicut habet pater uitam 
in semet ipso, sic dedit filio habere uitam in semet 
ipso. : 

Nec praetermittendum est, quod emendatiores codices 
habent: quod factum est, in illo uita erat, ut sic intelle- 

gatur: uita erat, quomodo in principio erat uerbum, et 
uerbum erat apud deum, et deus erat uerbum. quod 
ergo factum est, iam uita erat in illo, et uita non 
qualiscumque — nam et pecora dicuntur uiuere, quae frui 
non possunt participatione sapientiae — sed uita erat lux 
hominum. mentes quippe rationales purgatae gratia eius 
possunt peruenire ad eiusmodi uisionem, qua nec superius 
quicquam sit nec beatius. 

15. Sed etiam si hoc legamus et intellegamus: quod 
factum est, in illo uita est, manet ista sententia, ut id, 
quod per ipsum factum est, uita esse in illo intellegatur, in 
qua uita uidit omnia, quando fecit et, sicut uidit, ita fecit, 
non praeter se ipsum uidens, sed in se ipso ita enumerauit 
omnia, quae fecit. nec alia uisio ipsius et patris, sed una, 
sicut una substantia. nam et in libro lob ita ipsa sapientia, 
per quam facta sunt omnia, praedicatur: sapientia uero, 
inquit, unde inuenta est? uel quis sit locus scientiae? 
ignorat mortalis uiam eius nec inuenietur in homi- 
nibus. et paulo post: audiuimus, inquit, eius gloriam. 
dominus commendauit uiam eius et ipse nouit locum 
eius. ipse enim omne, quod est sub caelo, perspicit et 
nouit quae sunt in terra omnia quae fecit: uentorum 
libramenta aquae mensuras quando fecit, sicut uidit, 
enumerauit. his atque huiusmodi testimoniis probatur, quod 
haec omnia, priusquam fierent, erant in notitia facientis, et 
utique ibi meliora, ubi ueriora, ubi aeterna et incommutabilia. 
quamquam sufficere debeat, ut quisque nouerit, uel inconcusse 

credat, quod deus haec omnia fecerit, non opinor eum esse 
tam eXcordem, ut deum quae non nouerat fecisse arbitretur. 
porro, si nouerat ea, priusquam faceret ea, profecto, prius- 
quam fierent, apud illum erant eo modo nota, quo sempiterne 
atque incommutabiliter uiuunt et uita sunt, facta autem eo 
modo, quo unaquaeque creatura in genere suo est. 

16. Quamuis ergo illa aeterna incommutabilisque natura, 
quod deus est, habens in se, ut sit, sicut Moysi dictum est: 
ego sum qui sum, longe scilicet aliter, quam sunt ista, 
quae facta sunt, quoniam illud uere ac primitus est, quod 
eodem modo semper est nec solum non commutatur, sed 
commutari omnino non potest, nihil horum, quae fecit, existens 
et omnia primitus habens, sicut ipse est — neque enim ea 
faceret, nisi ea nosset, antequam faceret, nec nosset, nisi 
uideret, nec uideret, nisi haberet, nec haberet ea, quae nondum 
facta erant, nisi quemadmodum est ipse non factus —: 
quamuijs, inquam, illa substantia ineffabilis sit nec dici 
utcumque homini per hominem possit nisi usurpatis quibus- 
dam locorum ac temporum uerbis, cum sit ante omnia tem- 
pora et ante omnes locos, tamen propinquior nobis est, qui 
fecit, quam multa, quae facta sunt. in illo enim uiuimus 
et mouemur et sumus; istorum autem pleraque remota 
sunt a mente nostra propter dissimilitudinem sui generis, 
quoniam corporalia sunt, nec idonea est ipsa mens nostra, in 
ipsis rationibus, quibus facta sunt, ea uidere apud deum,, ut 
per hoc sciamus, quot et quanta qualiaque sint, etiamsi non 
ea vuideamus per corporis sensus. remota quippe sunt a sen- 
sibus corporis nostri, quoniam longe sunt uel interpositis 

aut obpositis aliis a nostro contuitu actuque separantur. ex 
quo fit, ut maior ad illa inuenienda sit labor quam ad illum, 
a quo facta sunt, ¢um sit inconparabili felicitate praestantius 
jllum ex quantulacumque particula pia mente sentire quam 
illa uniuersa conprehendere. unde recte culpantur in libro 
sapientiae inquisitores huius saecali: si enim tantum, inquit, 
potuerunt ualere, ut possent aestimare saeculum, 
quomodo eius dominum non facilius inuenerunt? ignota 
enim sunt fundamenta terrae oculis nostris, et qui fundauit 
terram, propinquat mentibus nostris. 

17. Iam nunc consideremus ea, quae fecit deus omnia 
simul, a quibus in sexto die consummatis requieuit in sep- 
timo, postea consideraturi opera eius, in quibus usque nunc 
operatur. ipse enim ante saecula; a saeculo autem ea dicimus, 
ex quo coepit saeculum, sicut ipsum mundum, in saeculo 
autem, sicut ea, quae nascuntur in mundo. cum ergo scrip- 
tura dixisset: omnia per ipsum facta sunt, et sine ipso 
factum est nihil, paulo post ait: in hoc mundo erat, et 
mundus per eum factus est. de hoc opere dei alio loco 
scriptum est: qui fecisti mundum de materia informi. 
hic mundus plerumque caeli et terrae nomine nuncupatur, 
sicut iam commemorauimus, quem scriptura dicit deum fecisse, 
cum factus est dies .de quibus uerbis iam, quantum uisum 
est, disputauimus, quemadmodum congruat conditioni mundi 
huius, et quod sex diebus consummatus est cum omnibus, 
quae in eo suit, et quod tunc factus est, cum factus est 
dies, ut et illud congruat, quod creauit omnia simul. 


6 Sap.13,9 17Ioh.1,8 18Ioh 1,10 20Sap.11,18 27 Eccli. 18,1 
> 1 oppositis HRSbd tactuque Sd 3 inconparabilis EH incorporali S 
prestantius HS 5 conpraehendere HPR  rectae R_ 6 inquisitiores H 
7 possint S 8 non} nam Et 11 cap. XXI FE 12 die sexto bd 
14 autem] enim S 15 caepit S 16 eaque R 18 nihil E' hoc 
om. b 19 eum] ipsum PRSbd 21 nuncupantur (n exp. m. 1) S 
22 quem] quae PRSbd scribta EH! dicit] commemorauit (com in 
ras. memorauit add. m. 2 s. 1.) R 24 quemammodum P conditi- 
one Et mundi s 1. m. 1S 25 consummatum E! cum omnibus 
om. HE! 26 factum S est om. PRbd cum factus est om. EH! 


or 


_ 


5 


w 
or 


oe 


de Genesi ad litteram lib. V. 161 


18. Huius uniuersae dei creaturae multa non nouimus. 
siue quae in caelis sunt altius, quam ut noster sensus ea 
possit adtingere, siue quae in regionibus terrarum fortassis 
inhabitabilibus siue quae deorsum latent uel in profundo 
abyssi uel in occultis sinibus terrae. haec igitur antequam 
fierent, utique non erant. quomodo ergo deo nota erant, quae 
non erant? et rursus quomodo ea faceret, quae sibi nota non 
erant? non enim quidquam fecit ignorans. nota ergo fecit, 
non facta cognouit. proinde, antequam fierent, et erant et 
non erant: erant in dei scientia, non erant in sua natura. ac 
per hoc factus est dies ille, cui utroque modo innotescerent, 
et in deo et in se ipsis, illa uelut matutina siue diurna 
cognitione, hac uero uelut uespertina. ipsi autem deo non 
audeo dicere alio modo innotuisse, cum ea fecisset, quam 
illo, quo ea nouerat ut faceret, apud quem non est com- 
mutatio nec momenti obumbratio. 

19. Non sane propter inferiorum scientiam nuntiis indiget, 
quasi per eos fiat scientior; sed illo simplici ac mirabili modo 
nouit omnia stabiliter atque incommutabiliter. habet autem 
nuntios propter nos et propter ipsos, quia illo modo deo 
parere et adsistere, ut eum de inferioribus consulant eiusque 
supernis praeceptis et iussis obtemperent, bonum est eis in 
ordine propriae naturae atque substantiae. nuntii autem graece 
angeli dicuntur: ‘quo nomine generali uniuersa illa superna 
ciuitas nuncupatur, quem primum diem conditum existimamus.. 

Nam nec illud eos latuit mysterium regni caelorum, quod 
oportuno tempore reuelatum est pro salute nostra, quo ex hac 
peregrinatione liberati eorum coetui coniungamur. neque enim 
hoc ignorarent, quandoquidem ipsum semen, quod oportuno 
tempore aduenit, per ipsos dispositum est in manu mediatoris, 
id est in eius potestate, qui dominus eorum est, et in forma 
dei et in forma serui. dicit item apostolus: mihi minimo 
omnium sanctorum data est gratia haec in gentibus 
adnuntiare inuestigabiles diuitias Christi et inlumi- 
nare, quae sit dispositio sacramenti, quod fuit abs- 
conditum a saeculis in deo, qui uniuersa creauit, ut 
innotesceret principibus et potestatibus in caelesti- 
bus per ecclesiam multiformis sapientia dei secun- 
dum propositum saeculorum quam fecit in Christo 
Iesu domino nostro. sic ergo fuit hoc absconditum a 
saeculis in deo, ut tamen innotesceret principibus et pote- 
statibus in caelestibus per ecclesiam multiformis sapientia 
dei, quia ibi primitus ecclesia, quo post resurrectionem et 
ista ecclesia congreganda est, ut simus aequales angelis dei. 
illis ergo a saeculis innotuit, quia omnis creatura non ante 
saecula, sed a saeculis. ab ipsa enim exorta sunt saecula et 

ipsa a saeculis, quoniam initium eius initium saeculorum est; 
unigenitus autem ante saecula, per quem facta sunt saecula. 
ideoque ex persona sapientiae, ante saecula, inquit, fun- 
dauit me, ut in ea faceret omnia, cui dictum est: omnia in 
sapientia fecisti. 

Quod non autem in deo tantum innotescit angelis, quod 
absconditum est, uerum etiam hic eis adparet, cum efficitur 
atque propalatur, idem apostolus ita testis est: et sine 
dubio, inquit, magnum est pietatis sacramentum, quod 
manifestatum est in carne, iustificatum est in spiritu, 
adparuit angelis, praedicatum est in gentibus, cre- 
ditum est in mundo, adsumtuim est in gloria. et, nisi 
fallor, mirum est, si non omnia, quae dicitur deus tamquam 
ad praesens tempus cognoscere, ideo dicitur, quia cognosci 
facit, siue ab angelis siue ab hominibus. modus quippe iste 
locutionis, cum per efficientem id quod efficitur significatur, 
creber est in scripturis sanctis, maxime cum de deo aliquid 
dicitur, quod ei ad proprietatem locutionis non conuenire 
praesidens mentibus nostris ipsa ueritas clamat. 

20. Iam nunc ergo discernamus opera dei, quae usque nuno 
operatur, ab illis operibus, a quibus in die septimo requieuit. 
sunt enim, qui arbitrentur tamtummodo mundum ipsum 
factum a deo, cetera iam fieri ab ipso mundo, sicut ille 
ordinauit et iussit, deum autem ipsum nihil operari. contra 
quos profertur illa sententia domini: pater meus usque 
modo operatur. et ne quisquam putaret apud se illum 
aliquid operari, non in hoc mundo, pater in me manens, 

inquit, facit opera sua; et sicut pater suscitat mortuos 
et uiuificat, sic et filius quos uult uiuificat. deinde 
quia non solum magna atque praecipua, uerum etiam ista 
terrena et extrema ipse operatur, ita dicit apostolus ; stulte, 
tu quod seminas non uiuificatur, nisi moriatur; et 
quod seminas, non corpus quod futurum est seminas, 
sed nudum granum fere tritici aut alicuius cete- 
rorum; deus autem illi dat corpus quomodo uoluerit 
et unicuique seminum proprium corpus. si¢ ergo creda- 
mus uel, si possumus, etiam intellegamus usque nunc operari 
deum, ut, si conditis ab eo rebus operatio eius subtrahatur, 
intercidant. 

Sed plane, si aliquam creaturam sic eum nunc instituere 
putauerimus, ut genus eius primae illi suae conditioni non 
inseruerit, aperte contradicimus dicenti scripturae, quod 
consummauerit omnia opera sua in die sexto. secundum illa 
enim genera rerum, quae primo condidit, noua eum multa 
facere, quae tune non fecit, manifestum est. nouum autem 
genus instituere credi recte non potest, quoniam tunc omnia 
consummauit. mouet itaque occulta potentia uniuersam crea- 
turam suam eoque motu illa uersata, dum angeli iussa per- 
ficiunt, dum circumeunt sidera, dum alternant uenti, dum 
abyssus aquarum lapsibus et diuersis etiam per aerem con- 
globationibus agitatur, dum uireta pullulant suaque semina 
euoluunt, dum animalia gignuntur uarioque adpetitu proprias 
uitas agunt, dum iniqui iustos exercere permittuntur, explicat 

saecula, quae illi, cum primum condita est, tamquam plicita 
indiderat : quae tamen in suos cursus non explicarentur, si ea 
ille, qui condidit, prouido motu administrare cessaret. 

21. Admoneri autem nos oportet his, quae in tempore 
formantur atque nascuntur, quomodo ista considerare debeamus. 
non enim frustra scriptum est de sapientia, quod amatoribus 
suis ostendit se in uiis hilariter et in omni proui- 
dentia occurrit illis. nec omnino audiendi sunt, qui 
putauerunt sublimes quidem mundi partes, id est a confinio 
corpulentioris aeris huius et supra, diuina prouidentia guber- 
nari, hane autem imam partem terrenam et humidam aerisque 
huius uwicinioris, qui terrarum et aquarum_ exhalationibus 
humescit, in quo uenti nubesque consurgunt, casibus potius 
et fortuitis motibus agitari. contra hos enim loquitur psalmus, 
qui cum explicasset laudem caelestium se etiam ad_ ista 
inferiora conuertit dicens: laudate dominum de terra, 
dracones et omnes abyssi: ignis, grando, nix, glacies, 
spiritus tempestatis, quae faciunt uerbum eius. nihil 
enim tam uidetur casibus uolui quam omnes istae procellosae 
ac turbulentae qualitates, quibus caeli huius inferioris, quod 
non inmerito etiam terrae nomine deputatum est, facies 
uariatur et uertitur. sed cum addidit: quae faciunt uerbum 
eius, satis ostendit earum quoque rerum ordinem diuino 
subditum imperio- latere nos potius quam uniuersitatis deesse 
naturae, quid autem? ore suo saluator, cum dicit unum 

passerem non cadere in terram sine dei uoluntate, et quod 
fenum agri post paululum mittendum in clbanum ipse tamen 
uestiat. nonne confirmat non solum totam istam mundi 
partem rebus mortalibus et corruptibilibus deputatam, uerum 
etiam uilissimas eius abiectissimasque particulas diuina pro- 
uidentia reg?? é 
22. Et certe isti, qui hoc negant nec sanctis eloquiis tantae 
auctoritatis adquiescunt, si in hac mundi parte, quam putant 
‘fortuitis motibus perturbari potius quam sapientia diuinae 
summitatis regi et, ut hoc quasi probent, gemino abutuntur 
argumento, uel quod supra commemoraui de inconstantia 
tempestatum uel de felicitatibus atque infelicitatibus hominum, 
quod non pro uitae meritis accidunt, uiderent tantum ordinem, 
quantus in membris carnis cuiuslibet animantis adparet, non 
dico medicis, qui haec propter artis suae necessitatem dili- 
genter patefacta et dinumerata rimati sunt, sed cuiuis 
mediocris cordis et considerationis homini, nonne clamarent 
ne puncto quidem temporis deum, a quo est omnis mensu- 
rarum modus, omnis parilitas numerorum, omnis ordo pon- 
derum, ab eius gubernatione cessare? quid ergo absurdius, 
quid insulsius sentiri potest quam eam totam esse uacuam 
nutu et regimine prouidentiae, cuius extrema et exigua uideas 
tanta dispositione formari, ut aliquanto adtentius cogitata 
ineffabilem incutiant admirationis horrorem? et cum animae 
natura naturae corporis antecellat, quid est dementius quam 

putare nullum esse diuinae prouidentiae iudicium de moribus 
hominum, cum in eorum carne tanta eius sollertiae clareant 
et demonstrentur indicia? sed quia haec minima in promtu 
sunt sensibus nostris et ea facile uestigamus, elucet in eis 


ordo rerum; at illa, quorum ordinem uidere non possumus, 


inordinata arbitrantur, qui esse non putant, nisi quod uidere 
possunt, aut, si putant, tale aliquid putant, quale uidere con- 
sueuerunt. 

23. Nos autem, quorum gressus, ne in illam peruersitatem 
incidamus, eadem diuina prouidentia per sanctam scripturam 
regit, ex ipsis quoque operibus dei eodem adiuuante indagare 
conemur, ubi haec simul creauerit, cum a consummatis suis 
operibus requieuit, quorum species per ordinem temporum 
usque nune operatur. consideremus ergo cuiuslibet arboris 
pulchritudinem in robore, ramis, frondibus, pomis: haec species 
non utique repente tanta ac talis exorta est, sed quo etiam 
ordine nouimus. surrexit enim a radice, quam terrae primum 
germen infixit, atque inde omnia illa formata et distincta 
crenerunt. porro illud germen ex semine; in semine ergo illa 
omnia primitus fuerunt non mole corporeae magnitudinis, 
sed ui potentiaque causali. nam illa magnitudo copia terrae 
humorisque congesta est. sed illa in exiguo grano mirabilior 
praestantiorque uis est, qua ualuit adiacens humor conmixtus 
terrae tamquam-materies uerti in ligni illius qualitatem, in 

fructuum formas et opulentiam omniumque ordinatissimam 
distinctionem. quid enim ex arbore illa surgit aut pendet, 
quod non ex quodam occulto thesauro seminis illius extractum 
atque depromtum est? at illud semen ex arbore licet non 
illa sed altera, atque illa rursus ex altero semine; aliquando 
autem et arbor ex arbore, cum surculus demitur atque plan- 
tatur. ergo et semen ex arbore et arbor ex semine et arbor ex 
arbore. semen autem ex semine nullo modo, nisi arbor inter- 
ueniat prius; arbor uero ex arbore, etiamsi semen non inter- 
ueniat. alternis igitur successionibus alterum ex altero, sed 
utrumque ex terra nec ex ipsis terra; prior igitur eorum 
parens terra. sic et animalia: potest incertum esse utrum ex 
ipsis semina, an ipsa ex seminibus; quodlibet tamen horum 
prius, ex terra certissimum est. 

Sicut autem in ipso grano inuisibiliter erant omnia simul, 
quae per tempora in arborem surgerent, ita ipse mundus 
cogitandus est, cum deus simul omnia creauit, habuisse simul 
omnia, quae in illo cum illo facta sunt, quando factus est 
dies, non solum caelum cum sole et luna et sideribus, quorum 
species manet motu rotabili, et terram et abyssos, quae uelut 
inconstantes motus patiuntur atque inferius adiuncta partem 
alteram mundo conferunt, sed etiam illa, quae aqua et terra 
produxit potentialiter atque causaliter, priusquam per tem- 
porum moras ita exorerentur, quomodo nobis iam nota sunt 
in eis operibus, quae deus usque nunc operatur. » 

Quae cum ita sint, hic est liber creaturae caeli et 
terrae, cum factus est dies, fecit deus caelum et 

terram et omne uiride agri, antequam esset super 
terram, et omne fenum agri, antequam exortum est. 
non sic, quomodo facit opere, quo nunc usque operatur per 
pluuiam et hominum agriculturam — ad hoe enim adiunctum 
est: non enim pluerat deus super terram nec erat 
homo qui operaretur terram — sed illo modo, quo 
creauit omnia simul senarioque dierum numero consummauit, 
cum diem, quem fecit, eis, quae fecit, sexies praesentauit 
non alternante spatio temporaliter, sed ordinata cognitione 
causaliter, a quibus operibus in die septimo requieuit, etiam 
suam requiem eiusdem diei notitiae gaudioque praebere 
dignatus . et ideo non eum in quolibet opere suo, sed in sua 
requie benedixit et sanctificauit. unde nullam ulterius crea- 
turam instituens, sed ea, quae omnia simul fecit, admini- 
stratorio actu gubernans et regens sine cessatione operatur, 
simul et requiescens et operans, sicut iam ista tractata sunt. 
quorum operum eius, quae nunc usque operatur, per uolumina 
temporum explicandorum uelut exordium narrandi sumens ait 
scriptura: fons autem ascendebat de terra et inrigabat 
omnein faciem terrae. de quo fonte quia diximus, quod 
dicendum putauimus, ea quae sequuntur ab alio consideremus 
exordio. 

LIBER SEXTUS. 
1. Et finxit deus hominem. puluerem de terra et 
insufflauit in faciem eius flatum uitae. et factus est 
homo in animam uiuentem. hic primo uwidendum est, 


utrum ista recapitulatio sit, ut nunc dicatur, quomodo factus - 


sit homo, quem sexto illo die factum leyimus, an uero tunc 
quidem, cum fecit omnia simul, in his etiam hominem 
latenter fecit, sicut fenum terrae antequam esset exortum, 
ut eo modo et ipse, cum iam esset in secreto quodam naturae 
aliter factus, sicut illa, quae simul creauit, cum factus esset 
dies, accessu temporis etiam isto modo fieret, quo in hac 
perspicua forma uitam gerit, uel male uel bene, sicut fenum, 
quod factum est, antequam exoreretur super terram, accedente 
iam tempore et fontis illius inrigatione exortum est, ut esset 
super terram. 

Prius ergo secundum recapitulationem id conemur accipere. 
fortassis quippe ita homo factus sit in die sexto, sicut dies 
ipse primitus factus est, sicut firmamentum, sicut terra et 
mare. neque enim haec dicenda sunt ante in quibusdam 
primordiis iam facta latuisse ac deinde in hance faciem, qua 
mundus exstructus est, accessu temporis tamquam exorta 
claruisse, sed ab exordio saeculi, cum factus est dies, conditum 
mundum, in cuius elementis simul sunt condita, quae post 
accessu temporis orerentur, uel frutecta uel animalia quaeque 
secundum suum genus. nam nec ipsa sidera credendum est 
in elementis mundi primitus facta atque recondita accessu 
postea temporis extitisse atque in has enituisse formas, quae 

caelitus fulgent, sed illo senario perfectionis numero creata 
simul omnia, cum factus est dies. utrum ergo sic et homo 
ista lam specie, qua in sua natura uiuit et agit siue bonum 
siue malum? an et ipse in occulto sicut fenum agri, ante- 
quam exortum est, ut hoc ei post esset accessu temporis 
exoriri, quod de-puluere factus est? 

2. Accipiamus ergo eum sexto ipso die in hac perspicua 
uisibilique forma de limo fictum, sed tune non commemoratum, 
quod nunc recapitulando insinuatur, et uideamus, utrum 
nobiscum ipsa scriptura concordet. sic certe scriptum est, 
cum adhue diei sexti opera narrarentur: et dixit deus: 
faciamus hominem ad imaginem et similitudinem 
nostram; et habeat potestatem piscium maris et 
uolatilium caeli et omnium pecorum et omnis terrae 
et omnium repentium, quae repunt super terram. et 
fecit deus hominem, ad imaginem dei fecit eum; 
masculum et feminam fecit eos. et benedixit eos 
deus dicens: crescite et multiplicamini et inplete 
terram et dominamini eius et habete potestatem 
piscium maris et uolatilium caeli et omnium pecorum 
et omnis terrae et omnium reptilium repentium super 
terram,. iam ergo de limo formatus erat et illi iam soporato 
mulier ex latere facta erat, sed hoc commemoratum non erat, 
quod nunc recapitulando commemoratum est. neque enim 
sexto die factus est masculus et accessu temporis postea 
facta femina; sed fecit eum, inquit; masculum et femi- 
nam fecit eos et benedixit eos. quomodo ergo iam homine 
in paradiso constituto mulier ei facta est? an et hoc praeter- 
missum scriptura recoluit? nam sexto illo die etiam paradisus 

plantatus est et ibi homo conlocatus et soporatus est, ut Eua 
formaretur; et ea formata euigilauit eique nomen inposuit. 
sed haee nisi per temporales moras fieri non possent. non 
itaque ita facta sunt, sicut creata sunt omnia simul. 

3. Quantamlibet enim homo cogitet facilitatem, qua deus 
etiam haec simul cum ceteris fecit, uerba certe hominis 
nouimus nisi per temporales morulas emitti uoce non posse. 
cum ergo uerba hominis audimus, uel cum animantibus uel 
cum mulieri nomen inposuit uel cum secutus etiam dixit: 
propter hoc relinquet homo patrem suum et matrem 
et coniungetur uxori suae; et erunt duo in carne una, 
quibuslibet syllabis ista sonuerint, nec duae quaecumque in 
his uerbis syJabae simul sonare potuerunt, quanto minus 
haec omnia cum his, quae simul creata sunt, simul fieri! ac 
per hoe aut et illa omnia non simul ab ipso summo exordio 
saeculorum, sed per moras atque interualla temporum facta 
sunt diesque ille non spiritali sed corporali substantia primum 
conditus uel circuitu lucis nescio quomodo uel emissione et 
contractione mane ac uesperam faciebat; aut, si consideratis 
omnibus, quae superioribus sermonibus pertractata sunt, pro- 
babilis ratio persuasit illum diem spiritalem sublimiter ac 
primitus conditum lucem quandam sapientem uocatum esse 
diem, cuius praesentia per ordinatam cognitionem conditioni 
rerum in numero senarjio praeberetur, atque huic sententiae 
scripturae uerba congruere, quod ait postea: cum factus 
dies est, fecit deus caelum et terram et omne uiride 
agri, antequam esset super terram, et omne fenum 

agri, antequam exoreretur, adtestari etiam, quod alibi 
scriptum est: qui uiuit in aeternum, creauit omnia 
simul: non est dubium hoc, quod homo de limo terrae 
fictus est eique formata uxor ex latere, iam non ad conditionem, 
qua simul omnia facta sint, pertinere, quibus perfectis requieuit 
deus, sed ad eam operationem, quae fit iam per uolumina 
saeculorum, qua usque nunc operatur. 

Hue accedit, quod ipsa etiam uerba, quibus narratur, quo- 
modo deus paradisum plantauerit in eoque hominem, quem 
fecerat, conlocarit ad eumque adduxerit animalia, quibus 
nomina inponeret, in quibus cum adiutorium simile illi non 
fuisset inuentum, tunc ei mulierem costa eius detracta for- 
mauerit, satis nos admonent haec non ad illam operationem 
dei pertinere, unde requieuit in die septimo, sed ad istam 
potius, qua per temporum cursus usque nunc operatur. cum 
enim paradisus plantaretur, ita narrat: et plantauit deus 
paradisum in Eden ad orientem et posuit ibi hominem, 
quem finxerat. et eiecit deus adhuc de terra omne 
lignum pulchrum ad aspectum et bonum ad escam. 

4, Cum ergo dicit: eiecit adhuc de terra omne lignum 
pulchrum ad aspectum, manifestat utique, quod aliter nunc 
eiecerit de terra lignum, aliter tunc, cum tertio die produxit 
terra herbam pabuli seminantem semen secundum suum genus 
et lignum fructuosum secundum suum genus. hoc est enim: 
eiecit adhuc, super illud scilicet, quod iam eiecerat : tunc 
utique potentialiter et causaliter in opere pertinente ad creanda 
omnia simul, a quibus consummatis in die septimo requieuit, 

nune autem uisibiliter in opere pertinente ad temporum cur- 
sum, sicut usque nunc operatur. 

Nisi forte quis dicat non omne ligni genus tertio die 
creatum. sed dilatum aliquid, quod sexto crearetur, cum homo 
factus est atque in paradiso constitutus, sed quae die sexto 
creata sint, apertissime scriptura declarat, anima uiua scilicet 
secundum unumquodque genus quadrupedum et repentium et 
bestiarum et ipse homo ad imaginem dei masculus et femina. 
proinde potuit praetermittere, quomodo sit homo factus, 
quem tamen ipso die factum esse narrauit, ut recapitulando 
postea, quemadmodum etiam factus fuerit, intimaret, hoe est 
de terrae puluere, et mulier illi de latere, non tamen aliquod 
creaturae genus praetermittere, uel in eo, quod dixit deus: 
fiat, siue: faciamus, uel in eo, quod dicitur: sic est 
factum, siue: fecit deus. alioquin frustra per singulos dies 
tam diligenter distincta sunt omnia, si permixtionis dierum 
potest ulla suspicio residere, ut, cum herba et lignum diei 
tertio sit adtributum, aliqua ligna etiam sexto die creata esse 
credamus, quae ipso sexto die scriptura tacuerit. 

5. Postremo, quid respondebimus de bestiis agri et uolati- 
libus caeli, quae adduxit deus ad Adam, ut uideret, quid ea 
uocaret? quod ita scriptum est: et dixit dominus deus: 
non bonum est esse hominem solum; faciamus illi 
adiutorium secundum ipsum. et finxit deus adhuc de 
terra omnes bestias agri et omnia uolatilia caeli et 
adduxit illa ad Adam, ut uideret, quid uocabit illa: 

et omne quodcumque illud uocauit Adam animam 
uiuam, hoc nomen illius. et uocauit Adam nomina 
omnibus pecoribus et omnibus wolatilibus caeli et 
omnibus bestiis agri. Adae autem non est inuentus 
adiutor similis ipsi. et iniecit deus mentis aliena- 
tionem super Adam, et obdormiuit; et sumsit unam 
de costis eius et adinpleuit carnem in locum eius. et 
aedificauit dominus deus costam, quam sumsit de 
Adam, in mulierem. si ergo consequenter, cum in pecoribus 
et bestiis agri et uolatilibus caeli non esset inuentum adiu- 
torium simile homini, fecit ei deus adiutorium simile de costa 
lateris eius, hoc autem factum est, cum easdem bestias agri 
et uolatilia caeli adhuc de terra finxisset et ad illum ad- 
duxisset: quomodo sexto die factum hoc potest intellegi, 

uerbum dei, uolatilia uero quinto die produxerunt aquae 
similiter secundum uerbum dei? non itaque hic diceretur: 
et finxit deus adhuc de terra omnes bestias agri et 
omnia uolatilia caeli, nisi quia iam terra produxerat omnes 
bestias agri sexto die et aqua omnia uolatilia caeli quinto 
die. aliter ergo tunc, id est potentialiter atque causaliter, sicut 
illi operi conpetebat, quo creauit omnia simul, a quibus in 
die septimo requieuit, aliter autem nunc, sicut ea uidemus, 
quae per temporalia spatia creat, sicut usque nunc operatur. 
ac per hoc iam per istos notissimos lucis corporalis dies, qui 
circuitu solis fiunt, Eua facta est de latere uiri sui. tune 
enim deus adhuc finxit de terra bestias et uolatilia, in quibus 
cum adiutorium simile ipsi Adam non esset inuentum, illa 

formata est. in talibus ergo diebus etiam ipsum de limo 
finxit deus. 

Neque enim dicendum est masculum quidem sexto die 
factum, feminam uero posterioribus diebus, cum ipso sexto die 
apertissime dictum sit: masculum et feminam fecit eos et 
benedixit eos et cetera, quae de ambobus et ad ambos dicuntur. 
aliter ergo tunc ambo et nunc aliter ambo: tune sceilicet 
secundum potentiam per uerbum dei tamquam seminaliter 
mundo inditam, cum creauit omnia simul, a quibus in die 
septimo requieuit, ex quibus omnia suis quaeque temporibus 
iam per saeculorum ordinem fierent, nunc autem secundum 
operationem praebendam temporibus, qua usque nunc operatur, 
et oportebat iam suo tempore fieri Adam de limo terrae 
elusque mulierem ex uiri latere. 

6. In qua distributione operum dei partim ad illos dies 
inuisibiles pertinentium, in quibus creauit omnia simul, partim 
ad istos, in quibus operatur cotidie quidquid ex illis tamquam 
inuolucris primordialibus in tempore euoluitur, si non inportune 
neque absurde scripturae uerba secuti sumus, quae nos ad 
haec distinguenda duxerunt, cauendum est, ne propter ipsarum 
rerum aliquanto difficilem perceptionem, quam tardiores adsequi 
non sufficiunt, putemur aliquid sentire ac dicere, quod scimus 
nos nec sentire nec dicere. quamquam enim praecedentibus 
sermonibus, quantum potuerim, lectorem praestruxerim, plures 
tamen arbitror caligare in his locis et putare ita fuisse prius 
hominem in illo dei opere quo simul omnia creata sunt, ut 
aliquam uitam duceret, ut dei locutionem ad se directam, 

cum dixit deus: ecce dedi uobis omne pabulum semi- 
nale, discerneret, crederet, intellegeret. nouerit ergo, qui hoc 
putat, non hoc me sensisse neque dirxisse. 

Sed rursus, si dixero non ita fuisse hominem in illa prima 
rerum conditione, qua creauit deus omnia simul, sicuti est 
non tantum perfectae aetatis homo, sed ne infans quidem, 
nec tantum infans, sed ne puerperium quidem in utero matris, 
nec tantum hoc, sed ne semen quidem uisibile hominis, putabit 
omnino non fuisse. redeat ergo ad scripturam, inueniet sexto 
die hominem factum ad imaginem dei, factos autem masculum 
et feminam. item quaerat, quando facta sit femina, inueniet 
extra illos sex dies; tunc enim facta est, quando deus de 
terra finxit adhuc bestias agri et uolatilia caeli, non quando 
uolatilia produxerunt aquae et animam uiuam, in qua et 
bestiae sunt, produxit terra. tunc autem factus est homo et 
masculus et femina: ergo et tunc et postea. neque enim tune 
et non postea aut uero postea et non tunc; nec alii postea, 
sed idem ipsi aliter tunc, aliter postea. quaeret ex me: quo- 
modo postea? respondebo: uwisibiliter, sicut species humanae 
constitutionis nota nobis est, non tamen parentibus gene- 
rantibus, sed ille de limo, illa de costa eius. quaeret: tunc 
quomodo? respondebo: inuisibiliter, potentialiter, causaliter, 
quomodo fiunt futura non facta. 

Hic forte non ‘intelleget. subtrahuntur enim ei cuncta, quae 
nouit, usque ad ipsam seminum corpulentiam. neque enim 

uel tale aliquid homo iam erat, cum in prima illa sex dierum 
conditione factus erat. datur quidem de semintbus ad hanc 
rem nonnulla similitudo propter illa, quae in eis futura con- 
serta sunt; uéerum tamen ante omnia uisibilia semina sunt 
illae causae. sed non intellegit. quid ergo faciam, nisi, quan- 
tum possum, salubriter moneam, ut scripturae dei credat et 
tunc factum hominem, quando deus, cum factus est dies, 
fecit caelum et terram, de quo alibi scriptura dicit: qui uiuit 
in aeternum, creauit omnia simul, et tunc, quando iam 
non simul sed suis quaeque temporibus creans finxit eum de 
limo terrae et ex eius osse mulierem? nam nec isto modo eos 
illo sexto die factos nec tamen eos illo sexto die non factos 
intellegere scriptura permittit. 

7. Forte ergo animae eorum sexto illo die factae erant, ubi 
et ipsa imago dei recte intellegitur in spiritu mentis eorum, 
ut postea corpora formarentur? sed neque hoe credere serip- 
tura eadem permittit. primo propter illam operum consum- 
mationem — quae non uideo quomodo possit intellegi, si defuit 
aliquid tune non causaliter conditum, quod postea uisibiliter 
conderetur — deinde quia sexus ipse masculi et feminae nisi in 
corporibus esse non potest. quod si quisquam secundum 
intellectum et actionem tamquam utrumque sexum in una 
anima accipiendum putauerit, quid faciet de his, quae ad 
escam deus ipso dié dedit de lignorum fructibus, quae nisi 
homini habenti corpus non utique congrua est? nam si et 
hane escam figurate quisquam accipere uoluerit, recedet a pro- 
prietate rerum gestarum, quae primitus in huiusmodi narra- 
tionibus omni obseruatione fundanda est. 

8. Quomodo, inquit, ergo loquebatur eis, qui nondum 
audiebant nec intellegebant, quia nec erant, qui uerba per- 
ciperent? possem respondere sic eos adlocutum deum, quemad- 
modum Christus nos nondum natos et tam longe post futuros, 
nec tantum nos, sed etiam eos omnes, qui futuri sunt post 
nos. omnibus enim dicebat, quos suos futuros uidebat: ecce 
ego uobiscum sum usque in consummationem saeculi; 
sicut deo notus erat propheta, cui dixit: priusquam te 
formarem in utero, noui te, sicut decimatus est Leui, 
cum esset in lumbis Abraham. cur enim non ita et ipse 
Abraham in Adam et ipse Adam in primis operibus mundi, 
quae deus creauit omnia simul? sed uerba domini per os 
carnis eius et uerba dei per ora prophetarum temporali cor- 
poris uoce proferuntur et omnibus syllabis suis congruas 
temporum moras sumunt atque consumunt; cum uero deus 
dicebat: faciamus hominem ad imaginem et simili- 
tudinem nostram; et habeat potestatem piscium maris 
et uolatilium caeli et omnium pecorum et omnis 
terrae et omnium repentium, quae repunt super terram, 
et: crescite et multiplicamini et replete terram et 
dominamini eius et habete potestatem piscium maris 
et uolatilium caeli et omnium pecorum et omnis 
terrae et omnium repentium, quae repunt super 
terram, et: ecce dedi uobis omne pabulum seminale 
seminans semen, quod est super omnem terram, et 
omne lignum fructiferum, quod habet in se fructum 

seminis seminalis, quod erit uobis ad escam, ipse 
germo eius ante omnem aeris sonum, ante omnem carnis et 
nubis uocem in illa eius summa sapientia, per quam facta 
sunt omnia, non quasi humanis auribus instrepebat, sed rebus 
factis rerum faciendarum causas inserebat et omnipotenti 
potentia futura faciebat hominemque suo tempore formandum 
in temporum tamquam semine uel tamquam radice condebat. 
quando condebat, unde inciperent saecula ab illo condita, qui 
est ante saecula. creaturae quippe aliae creaturas alias quae- 
dam tempore, quaedam causis praecedunt; ille autem omnia, 
quae fecit, non solum excellentia, qua etiam causarum effector 
est, uerum etiam aeternitate praecedit. sed de hoc opor- 
tunioribus deinde scripturarum locis fortassis plenius disse- 
rendum est. 

9. Nunc de homine quod coeptum est terminetur ea mode- 
ratione seruata, ut in profundo scripturae sensu magis 
praestemus diligentiam requirendi quam adfirmandi temeri- 
tatem. quia enim nouerat Hieremiam deus, priusquam eum 
formaret in utero, dubitare fas non est; apertissime quippe 
dicit: priusquam te formarem in utero, nowi te. ubi 
autem illum nosset, antequam ita formasset, etsi nostrae 
infirmitati adsequi uel difficile uel inpossibile est —utrum in 
aliquibus propinquioribus causis, sicut Leui in lumbis Abrahae 
decimatus est, an in ipso Adam, in quo genus humanum 
tamquam radicaliter institutum est; et in eo ipso utrum iam 
cum de limo formatus esset, an causaliter in his operibus 

factus, quae creauit omnia simul; an uero ante omnem potius 
creaturam, sicut elegit et praedestinauit sanctos suos ante 
mundi constitutionem; an potius in omnibus praecedentibus 
calisis, siue quas Commemoraui siue quas non ¢ommemoraui, 
priusquam in utero formaretur —: non arbitror scrupulosius 
quaeri oportere, dummodo Hieremiam constet ex quo est in 
hac luce a parentibus editus ex illo egisse uitam propriam, 
qua grandescens aetatis accessu posset uiuere seu male seu 
bene, antea uero nullo modo, non solum priusquam in utero 
formaretur, sed nec iam ibi formatus, antequam natus. neque 
enim habet ullam cunctationem apostolica illa sententia de 
geminis in utero Rebeccae nondum agentibus aliquid boni aut 
mali. | 

Nec tamen frustra scriptum est nec infantem mundum esse 
a peccato, cuius est unius diei uita super terram, et illud in 
psalmo: ego in iniquitatibus conceptus sum, et in 
peccatis mater mea me in utero aluit, ed quod in Adam 
omnes moriuntur, in quo omnes peccauerunt. nunc autem 
liquido teneamus, quaelibet parentum merita traiciantur in 
prolem, quaecumque gratia dei, antequam nascatur, quemque 
sanctificet, nec iniquitatem esse apud deum nec boni maliue 
agere quemquam, quod ad propriam personam pertineat, ante- 
quam natus est, illamque sententiam, qua nonnulli putant 
alibi peccasse magis minusque animas et pro diuersorum 
meritis peccatortum in diuersa corpora esse detrusas, aposto- 
licae non conuenire sententiae, cum apertissime dictum sit 
nihil egisse nondum natos siue boni siue mali. 

Ac per hoc alia quaestio est suo loco retractanda, quid de 
peccato primorum parentum, qui.duo soli fuerunt, generis 
humani contraxerit uniuersa consparsio; nihil tamen talium 
moritorum habere potuisse hominem, antequam de terrae 
puluere fictus esset, antequam suo tempore uiueret, nulla 
quaestio est. sicut enim Esau et Iacob, quos nondum natos 
dixit apostolus nihil egisse boni uel mali, non possemus dicere 
traxisse aliquid meriti de parentibus, si nec ipsi parentes 
egissent aliquid boni aut mali, nec genus humanum peccasse 
in Adam, si ipse non pecasset Adam — non autem peccasset 
Adam, nisi iam suo tempore uiueret, quo posset uiuere siue 
bene siue male —-: ita frustra peccatum eius seu _ recte 
factum requiritur, cum adhuc in rebus simul creatis causaliter 
conditus nec uita propria iam uiuebat nec in parentibus erat 
sic uiuentibus. in illa enim prima conditione mundi, cum 
deus creauit omnia simul, homo factus est, qui esset futurus — 
ratio creandi hominis, non actio creati. 

10. Sed haec aliter in uerbo dei, ubi ista non facta, sed 
aeterna sunt, aliter in elementis mundi, ubi omnia simul 
facta futura sunt, aliter in rebus,; quae secundum causas simul 
creatas non iam simul, sed suo quaeque tempore creantur: in 
quibus Adam iam formatus ex limo et dei flatu animatus, 
sicut fenum exortum, aliter in seminibus, in quibus rursus 
quasi primordiales causae repetuntur de rebus ductae, quae 
secundum causas, quas primum condidit, extiterunt, uelut 

herba ex terra, semen ex herba. in quibus omnibus ea iam 
facta modos et actus sui temporis acceperunt, quae ex occultis 
atque inuisibilibus rationibus, quae in creatura causaliter 
latent, in manifestas formas naturasque prodierunt, sicut herba 
5 exorta super terram et homo factus in animam uiuam et 
cetera huius modi, siue frutecta siue animantia ad illam ope- 
rationem dei pertinentia, qua usque nunc operatur. sed etiam 
ista secum gerunt tamquam iterum se ipsa inuisibiliter in 
occulta quadam ui generandi, quam extraxerunt de illis prim- 
10 ordiis causarum suarum, in quibus creato mundo, cum 
factus est dies, antequam in manifestam speciem sui generis 
exorerentur, inserta sunt. 
11. Si enim prima illa opera dei, cum simul omnia creauit, 
in suo modo perfecta non essent, ea procul dubio post ad- 
15 derentur, quae illis perficiendis defuissent, ut quaedam uni- 
uersitatis perfectio ex utriusque constaret singulis quasi semis, 
uelut alicuius totius partes essent, quarum coniunctione ipsum 
totum, cuius partes fuerant, conpleretur. rursus, si ita essent 
illa perfecta, sicut perficiuntur, cum suis quaeque temporibus 
20 in manifestas formas actusque procreantur, profecto aut nihil 
ex eis post ea tempora fieret aut hoc fieret, quod ex istis, 
quae suo quaeque iam tempore oriuntur, deus non cegsat 
operari. nunc autem, quia et consummata quodam modo et 
quodam modo iichoata sunt ea ipsa, quae consequentibus 
25 eudluenda temporibus primitus deus simul omnia creauit, 
cum faceret mundum — consummata quidem, quia nihil 


1 erba (bis) S 2 modus 6 et (tex xm. 1) xoccultis P 
Satque s.l.m1S 4 erbakH'S 6 frutetab 7 qua H Eug.: quae PRSbd 


nunc usque 9 traxerunt Hug. 11 manifestam (m exp. m. 1) S 
specié S' 12 exorirentur RSbd 13 illa prima R 15 in illis (in s. 
l. m. 2) RB quedam R16 ex om. Eug. utriusque # utris- 


que PRSbd  seminisE 17 coniunctionem (m exp.m.1)S 18 fuerunt # 
ista S' 19 suis in mg. add. P 20 creantur PRO nihil (1s. 7. m. 
1)P 21 post ea scripsi: postea lib. tempora] per tempora PRSbd Eug. 

_ 23 cum nune inc. cap. XII # et] iam et Sbd et quodam modo 
in mg. add. P om. R} 24 incoata PR 25 omnia simul PRbd 
26 quia] quoniam b 


184 S. Aureli Augustini. 


habent illa in naturis propriis, quibus suorum temporum 
cursus agunt, quod non in istis causaliter factum sit, inchoata 
uero, quoniam quaedam erant quasi semina futurorum per 
saeculi tractum ex oculto in manifestum locis congruis 
exerenda — ipsius etiam scripturae uerba satis ad hoc ad- 
monendum insigniter uigent, si quis in eis euigilet. nam et 
consummata ea dicit et inchoata; nisi enim consummata 
essent, non scriptum esset: et consummata sunt caelum 
et terra et omnis conpositio eorum et consummauit 
deus in die sexto opera sua, quae fecit. et benedixit 
deus diem septimum et sanctificauit eum; rursusque, 
nisi inchoata essent, non ita sequeretur, quia in illa die 
requieuit ab omnibus operibus suis, quae inchoauit 
deus facere. 

Hic igitur si quis inquirat, quomodo consummauit et quo- 
modo inchoauit — neque enim alia consummauit, alia inchoauit, 
sed eadem ipsa utique, a quibus in die septimo requieuit — 
ex his, quae supra diximus, clarum est. consummasse quippe 
ista intellegimus deum. cum creauit omnia simul ita perfecte, 
ut nihil ei adhue in ordine temporum creandum esset, quod 
non hic ab eo iam in ordine causarum creatum  esset, 
inchoasse autem, ut, quod hic praefixerat causis, post inpleret 
effectis. proinde formauit deus hominem puluerem terrae, 
uel limum terrae — hoc est de puluere uel limo terrae — 

et inspirauit siue sufflauit in eius faciem spiritum uitae, 
et factus est homo in animam uiuam, non tune prae- 
destinatus — hoc enim ante saeculum in praescientia crea- 
toris — neque tune causaliter uel consummate inchoatus uel 
inchoate consummatus — hoc enim a saeculo in rationibus 
primordialibus, cum simul omnia crearentur — sed creatus 
in tempore suo uisibiliter in corpore, inuisibiliter in anima, 
constans ex anima et corpore. 

12. Iam ergo uideamus, quomodo eum fecerit deus, primum 
de terra corpus eius, post etiam de anima uidebimus, si quid 
ualebimus. quod enim manibus corporalibus deus de limo 
finxerit hominem, nimium puerilis cogitatio est, ita ut, si hoc 
scriptura dixisset, magis eum, qui scripsit, translato uerbo 
usum credere deberemus, quam deum talibus membrorum 
liniamentis determinatum, qualia uidemus in corporibus nostris. 
dictum est enim: manus tua gentes disperdidit, et: 
eduxisti populum tuum in manu forti et brachio 
excelso. sed pro potestate et uirtute dei positum huius 
membri nomen quis usque adeo desipit, ut non intellegat? 

Nec illud audiendum est, quod nonnulli putant, ideo prae- 
cipuum dei opus esse hominem, quia ,cetera dixit, et facta 
sunt‘, hune autem ipse fecit, sed ideo potius, quia hune ad 
imaginem suam fecit. nam illa, quae dixit et facta sunt, ideo 
sic scriptum est, yuia per uerbum eius facta sunt, sicut per homi- 
nem hominibus dici potuit uerbis, quae temporaliter cogitantur 
et uoce proferuntur. non sic autem loquitur deus, nisi cum per 
creaturam corporalem loquitur, sicut Abrahae, sicut Moysi, sicut 
per nubem de filio suo. ante omnem uero creaturam, ut esset ipsa 

creatura, eo uerbo dictum est, quod in principio erat deus apud 
deum; et quia omnia per ipsum facta sunt et sine ipso factum est 
nihil, utiqne et homo per ipsum factus est. certe enim caelum 
uerbo fecit, quia dixit et factum est; scriptum est tamen: et 
opera manuum tuarum sunt caeli. et de hoc imo quasi 5 
fundo mundi scriptum est: quoniam ipsius est mare, et 
ipse fecit illud, et aridam terram manus eius finxe- 
runt. non igitur hoc in honorem hominis deputetur, uelut 
cetera deus dixerit, et facta sint, hunc autem ipse fecerit, 
aut uerbo cetera, hunc autem manibus fecerit. sed hoc excellit 
in homine, quia deus hominem ad maginem suam fecit propter 
hoc, quod ei dedit mentem intellectualem, qua _ praestat 
pecoribus: unde iam superiore loco disseruimus. in quo 
honore positus, si non intellexerit, ut bene agat, eisdem ipsis 
pecoribus, quibus praelatus est, conparabitur. sic enim et 15 
scriptum est: homo in honore positus non intellexit; 
conparatus est pecoribus insensatis et similis factus 
est eis. nam et pecora deus fecit, sed non ad imaginem suam. 
Nec dicendum est: ,hominem ipse fecit, pecora uero iussit, 
et facta sunt“; et hunc enim et illa per uerbum suum fecit, 20 
per quod facta sunt omnia. sed quia idem uerbum et sapientia 
et uirtus eius est, dicitur et manus eius non uisibile mem- 
brum, sed efficiendi potentia. nam haec eadem scriptura, quae 
dicit, quod deus hominem de limo terrae finxerit, dicit etiam, 
quod et bestias agri de terra finxerit, quando eas cum uola- 

tilibus caeli adduxit ad Adam, ut uideret, quid ea uocaret. 
sic enim scriptum est: et finxit deus adhuc de terra 
omnes bestias. si ergo et hominem de terra et bestias de 
terra ipse formauit, quid habet homo excellentius in hac re, 
nisi quod ipse ad imaginem dei creatus est? nec tamen hoc 
secundum corpus, sed secundum intellectum mentis, de quo 
post loquemur. quamquam et in ipso corpore habeat quandam 
proprietatem, quae hoc indicet, quod erecta statura factus 
est, ut hoc ipso admoneretur non sibi terrena esse sectanda, 
uelut pecora, quoram uoluptas omnis ex terra est: unde in 
aluum cuncta prona atque prostrata sunt. congruit ergo et 
corpus eius animae rationali non secundum liniamenta figu- 
rasque membrorum, sed potius secundum id, quod in caelum 
erectum est ad intuenda, quae in corpore ipsius mundi superna 
sunt; sicut anima rationalis in ea debet eregi, quae in spiri- 
talibus natura maxime excellunt ut quae sursum sunt sapiat, 
non quae sunt super terram. 

13. Sed quomodo eum fecit deus de limo terrae? utrum 
repente in aetate perfecta, hoc est uirili atque iuuenali, an 
sicut nunc usque format in uteris matrum? neque enim alius 
haec feeit quam ille, qui dixit: priusquam te formarem 
in utero, noui te, ut illud tantum proprium habuerit Adam, 
quod non ex parentibus natus est, sed factus ex terra, eo 
tamen modo, ut in hoc perficiendo et per aetates augendo hi 
temporum numeri complerentur, quos naturae humani generis 

adtributos uidemus. an potius hoc non est requirendum ? 
utrumlibet enim fecerit, hoc fecit, quod deum et omnipotentem 
et sapientem posse ac facere congruebat. ita enim certas 
temporum leges generibus qualitatibusque rerum in manifestum 
ex abdito producendis adtribuit, ut eius uoluntas sit super 
omnia. potentia quippe sua numeros creaturae dedit, non 
ipsam potentiam eisdem numeris adligauit. nam spiritus eius 
ita faciendo mundo superferebatur, ut et facto superferatur, 
non corporalibus locis, sed excellentia potestatis. 

Quis enim nescit aqguam concretam terrae, cum ad radices 
uitis uenerit, duci in saginam ligni illius atque in eo sumere 
qualitatem, qua in uuam procedat paulatim erumpentem atque 
in ea grandescente uinum fiat maturumque dulcescat, quod 
adhuc feruescat expressum et quadam uetustate firmatum ad 
usum bibendi utilius iucundiusque perueniat? num ideo 
dominus lignum quaesiuit aut terram aut has temporum 
moras, cum aquam miro conpendio conuertit in uinum, et 
tale uinum, quod etiam ebrius conuiua laudaret? numquid 
adiutorio temporis eguit conditor temporis? nonne certis 
dierum numeris suo cuique generi adcommodatis omnis natura 
serpentum coalescit, formatur, nascitur, roboratur? num ex- 
pectati sunt hi dies, ut in draconem uirga conuerteretur de 
manu Moysi et Aaron? nec ista cum fiunt, contra naturam 
fiunt, nisi nobis, quibus aliter naturae cursus innotnit, non 
autem deo, cui hoc est natura, quod fecerit. 

14. Quaeri autem merito potest, causales illae rationes, 
quas mundo indidit, cum primum simul omnia creauit, quo- 
modo sint institutae: utrum ut, quemadmodum uidemus 
cuncta nascentia uel fruticum uel animalium, in suis con- 
formationibus atque incrementis sua pro diuersitate generum 
diuersa spatia peragerent temporum, an ut, quemadmodum 
ereditur factus Adam, sine ullo progressu incrementorum uirili 
aetate continuo formarentur. sed cur non utrumque illas 
credimus habuisse, ut hoc ex eis futurum esset, quod facturo 
placuisset? si enim illo modo dixerimus, incipit contra ipsas 
factum uideri non solum etiam illud de aqua uinum, sed et 
omnia miracula, quae contra naturae usitatum cursum fiunt; 
si autem isto modo, multo erit absurdius istas ipsas cotidianas 
naturae formas et species contra illas primarias omnium 
nascentium causales rationes suorum temporum  peragere 
spatia. restat ergo, ut ad utrumque modum habiles creatae 
sint, siue ad istum, quo usitatissime temporalia transcurrunt, 
siue ad illum, quo rara et mirabilia fiunt, sicut deo facere 
placuerit, quod tempori congruat. 

15. Uerum tamen sic factus est homo, quemadmodum 
illae primae causae habebant, ut fieret primus homo, quem 
non ex parentibus nasci, qui nulli praecesserant, sed de limo 
formari oportebat secundum causalem rationem, in qua primitus 
factus erat. nam: si aliter factus est, non eum deus in illorum 
sex dierum operibus fecerat.in quibus cum dicitur factus, 
ipsam causam utique fecerat deus, qua erat suo tempore 
homo futurus et secundum quam fuerat ab illo faciendus, 
qui simul et consummauerat inchoata propter perfectionem 

causalium rationum et inchoauerat consummanda propter ordinem 
temporum. si ergo in illis primis rerum causis, quas mundo 
primitus creator inseruit, non tantum posuit, quod de limo 
formaturus erat hominem, sed etiam quemadmodum formaturus, 
utrum sicut in matris utero, an in forma iuuenali, procul 
dubio sic fecit, ut illic praefixerat; neque enim contra dis- 
positionem suam faceret.si autem uim tantum ibi posuit 
possibilitatis, ut homo fieret, quoquo modo fieret, ut et sic 
et sic posset, id est, ut id quoque ibi esset, quia et sic et 
sic posset, unum autem ipsum modum, quo erat facturus, 
in sua uoluntate seruauit, non mundi constitutioni contexuit, 
manifestum est etiam sic non factum esse hominem contra 
quam erat in illa prima conditione causarum, quia ibi erat 
etiam sic fieri posse, quamuis non ibi erat ita fieri necesse 
esse . hoc enim non erat in conditione creaturae, sed in placito 
creatoris, cuius uoluntas rerum est necessitas. 

16. Nam et nos pro captu infirmitatis humanae iam in 
ipsis rebus tempore exortis possumus nosse, quid in cuiusque 
natura sit, quod experimento perceperimus; sed utrum etiam 
futurum sit ignoramus. est quippe in natura huius, uerbi 
gratia, imuenis, ut senescat; sed utrum etiam hoc sit in dei 
uoluntate, nescimus. sed nec in natura esset, nisi in dei 
uoluntate prius fuisset, qui condidit omnia. et utique occulta 
ratio est senectutis in corpore iuuenali uel iuuentutis in cor- 
pore puerili; neque enim oculis cernitur, sicut ipsa in puero 
pueritia, sicut iuuentus in iuuene, sed alia quadam notitia 

conligitur inesse in natura quiddam latens, quo educantur 
in promtu numeri occulti uel inuentutis a pueritia uel senec- 
tutis a iuuentute. occulta est ergo ista ratio, qua fit, ut hoc 
esse possit, sed oculis; menti autem non est occulta. utrum 
autem hoc etiam necesse sit, omni modo nescimus. et illam 
quidem, qua fit, ut esse possit, esse in natura ipsius corporis 
nouimus; illam uero, qua fit, ut necesse sit, manifestum est 
illic non esse. 

17. Sed fortassis in mundo est, ut necesse sit istum hominem 
senescere; si autem nec in mundo est, in deo est. hoc enim 
necessario futurum est, quod ille uult, et ea uere futura 
sunt, quae ille praesciuit; nam multa secundum inferiores 
causas futura sunt.sed si ita sunt et in praescientia dei, 
uere futura sunt; si autem ibi aliter sunt, ita potius futura 
sunt, sicut ibi sunt, ubi qui praescit falli non potest. nam 
futura dicitur senectus in iuuene, sed tamen futura non est, 
si ante moriturus est. hoc autem ita erit, sicut se habent 
aliae causae siue mundo contextae siue in dei praescientia 
reseruatae; nam secundum quasdam causas futurorum moriturus 
erat Ezechias, cui deus addidit quindecim annos ad uitam, 
id utique faciens, quod ante constitutionem mundi se facturum 
esse praesciebat et in sua uoluntate seruabat. non ergo id 
fecit, quod futurum non erat; hoc enim magis erat futurum, 
quod se facturum esse praesciebat. nec tamen illi anni additi 
recte dicerentur, nisi ad aliquid adderentur, quod se aliter in 
aliis causis habuerat. secundum aliquas igitur causas inferiores 

iam uitam finierat; secundum illas autem, quae sunt in 
uoluntate et praescientia dei, qui ex aeternitate nouerat, quid 
illo tempore facturus erat — et hoc uere futurum erat — 
tune erat finiturus uitam, quando finiuit uitam, quia, etsi 
oranti concessum est, etiam sic eum oraturum ut tali orationi 
concedi oporteret ille utique praesciebat, cuius praescientia 
falli non poterat. et ideo quod praesciebat necessario futu- 
rum erat. 

18. Quapropter, si omnium futurorum causae mundo sunt 
insitae, cum ille factus est dies, quando deus creauit omnia 
simul, non aliter Adam factus est, cum de limo formatus 
est, sicut est credibilius iam perfectae uirilitatis, quam erat 
in illis causis, ubi deus hominem in sex dierum operibus 
fecit. ibi enim erat non solum, ut ita fieri posset, uerum 
etiam ut ita eum fieri necesse esset. tam enim non facit 
deus contra causam, quam sine dubio uolens praestituit, quam 
contra uoluntatem suam non facit. si autem non omnes causas 
in creatura primitus condita praefixit, sed aliquas in sua 
uoluntate seruauit, non sunt quidem illae, quas in sua 
uoluntate seruauit, ex istarum quas creauit necessitate pen- 
dentes; non tamen possunt esse contrariae, quas in sua uolun- 
tate seruauit, illis, quas sua uoluntate constituit, quia dei 
uoluntas non potest sibi esse contraria. istas ergo sic condidit, 
ut ex illis esse illud, cuius causae sunt, possit, sed non 
necesse si‘; illas autem sic abscondit, ut ex eis esse necesse 
sit hoc, quod ex istis fecit, ut esse possit. 

19. Solet item quaeri, utrum animale corpus prius homini 
formatum sit e limo, quale nunc habemus, an spiritale, quale 
resurgentes habebimus. quamquam enim hoc in illud muta- 

bitur — seminatur enim corpus animale, resurgit corpus 
spiritale — tamen quid prius homini factum sit. ideo dis- 
ceptatur, quia, si animale factum est, non hoc recipiemus, 
quod in illo perdidimus, sed tanto metius quanto spiritale 
animali praeponendum est, quando erimus aequales angelis 
dei. sed angeli possunt aliis et institia praeponi; numquid et 
domino? de quo tamen dictum est: minorasti eum paulo 
minus ab angelis. unde, nisi propter carnis infirmitatem, 
quam sumsit ex uirgine formam serui accipiens, in qua 
moriens a seruitute nos redimeret? sed quid, hine diutius 
disseramus? non enim obscura est apostoli sententia de hac 
re. qui cum uoluisset adhibere testimonium, quo probaret 
esse corpus animale, non tam de suo uel de cuiusquam 
hominis corpore, quod in praesenti uidebatur, quam de hoc 
ipso scripturae huius loco recoluit et adhibuit dicens: si est 
corpus animale, est et spiritale. sic et scriptum est: 
factus est primus homo Adam in animam uiuentem, 
nouissimus Adam in spiritum uiuificantem. sed non 


primum quod spiritale est, sed quod animale. postea 


20 


spiritale. primus homo de terra terrenus; secundus 
homo de caelo caelestis. qualis terrenus, tales et 
terreni; et qualis caelestis, tales et caelestes. et quo- 
modo induimus imaginem terreni, induamus et ima- 
ginem eius qui de caelo est. quid dici potest ad hoc? 
imaginem ergo caelestis hominis nunc ex fide portamus habituri 
in resurrectione, quod credimus; imaginem autem terreni 
hominis ab ipso exordio humanae generationis induimus, 

20. Hic occurrit alia quaestio, quomodo renouemur, si non 
ad hoe per Christum reuocamur, quod in Adam prius eramus. 
quamquam enim multa non in pristinum, sed in melius 
renouentur, ab inferiore tamen statu, quam quo erant antea, 
renouantur. unde ergo ille filius mortuus erat et reuixit, 
perierat et inuentus est, unde illi profertur stola prima, si 
non inmortalitatem recipit, quam perdidit Adam? quomodo 
autem perdidit inmortalitatem, si corpus habuit animale? 
neque enim animale corpus, sed spiritale erit, cum corruptibile 
hoe induerit incorruptionem, et mortale hoc induerit in- 
mortalitatem. nonnulli his angustiis coartati, ut et illa 
constet sententia, qua exemplum de animali corpore hinc 
datum est, ut diceretur: factus est primus homo Adam 
in animam uiuentem, [nouissimus Adam in spiri- 
tum uiuificantem], et ista renouatio receptioque in- 
mortalitatis non absurde dicatur in pristinum futura, in 
illud  scilicet, quod Adam perdidit, putauerunt prius qui- 
dem hominem fuisse corporis animalis, sed, dum in para- 
diso constitutus est, eum fuisse mutatum, sicut nos quoque 
resurrectione mutabimur. hoc quidem liber Geneseos non 
commemorat; sed ut possint utraque testimonia scripturarum 
inter se consentire, siue illud, quod de animali corpore 
dictum est, siue illa, quae de renouatione nostra plurima 
in sanctis litteris reperiuntur, hoc tamquam necessario consequi 
crediderunt. 

21. Sed si ita est, frustra conamur paradisum et illas arbores 
earumque fructus praeter figuratam significationem prius 

accipere ad rerum gestarum proprietatem. quis enim credat 
jam illius modi cibos ex arborum pomis inmortalibus et spiri- 
talibus corporibus necessarios esse potuisse? uerum tamen, 
si aliud non potest inueniri, melius eligimus paradisum 
spiritaliter intellegere quam uel putare non renouari hominem, 
cum totiens hoc scriptura commemoret, uel eum existimare 
recipere, quod non ostenditur amisisse. huc accedit, quod et 
ipsa mors hominis, quam eum peccato commeruisse multa 
diuina testimonia conloquuntur, indicat eum sine morte futurum 
fuisse, nisi peccasset. quomodo ergo sine morte mortalis? aut 
quomodo non mortalis, si corpus animale? 

22. Unde quidam. non eum mortem corporis peccato meruisse 
arbitrantur, sed mortem animae, quam fecit iniquitas. nam 
credunt eum propter corpus animale exiturum fuisse de hoc 
corpore ad requiem scilicet, quam nunc habent sancti, qui 
iam dormierunt, et in fine saeculi eadem membra inmortaliter 
recepturum, ut uidelicet mors corporis non de peccato accidisse 
uideatur, sed naturaliter, ut animalium ceterorum. uerum his 
rursus apostolus occurrit et dicit: corpus quidem mortuum 
est propter peccatum, spiritus autem uita est propter 
iustitiam. si autem spiritus eius, qui suscitauit Christum 
a mortuis, habitat in uobis, qui suscitauit Christum 
a mortuis uiuificabit et mortalia corpora uestra per 
inhabitantem spiritum eius in uobis. ac per hoc mors 
etiam corporis de peccato est. si ergo non peccasset Adam, 
nec corpore moreretur ideoque inmortale haberet et corpus. 
quomodo ergo inmortale, si animale? 

23. Sed rursus non uident, qui eius corpus in paradiso 
mutatum putant, ut ex animali fieret spiritale, nihil inpedire. 
si non peceasset, ut post paradisi uitam, quam iuste oboe- 
dienterque uixisset, acciperet eandem corporis mutationem in 
uitam aeternam, ubi iam cibis corporalibus non egeret. quid ergo 
necesse est propter hoc iam cogi figurate, non proprie para- 
disum intellegere, quia non posset mori corpus nisi peccato? 
uerum est quidem, quod non moreretur etiam corpore, nisi 
peccasset; aperte quippe dicit apostolus: corpus mortuum 
est propter peccatum: animale tamen posset esse ante 
peccatum et post uitam iustitiae, cum deus uellet, fieri 
spiritale. 

24. Quomodo ergo, inquiunt, renouari dicimur, si non hoc 
recipimus, quod perdidit primus homo, in quo omnes mori- 
untur? hoc plane recipimus secundum quendam modum et 
non hoc recipimus secundum quendam modum. non itaque inmor- 
talitatem spiritalis corporis recipimus, quam nondum habuit 
homo, sed recipimus iustitiam, ex qua per peccatum lapsus 
est homo. renouabimur ergo a uetustate peccati non in 
pristinum corpus animale, in quo fuit Adam, sed in melius, 
id est in corpus spiritale, cum efficiemur aequales angelis dei, 
apti caelesti habitationi, ubi esca, quae corrumpitur, non 
egebimus. renouabimur ergo spiritu mentis nostrae secundum 
imaginem eius, qui creauit nos, quam peccando Adam perdidit. 

renouabimur autem etiam carne, cum hoc corruptibile induet 
incorruptionem, ut sit spiritale corpus, in quod nondum 
mutatus, sed mutandus erat Adam, nisi mortem etiam cor- 
poris animalis peccando meruisset, 

Denique non ait apostolus: corpus quidem mortale propter 
peccatum, sed: corpus mortuum propter peccatum. 

25. Illud quippe ante peccatum et mortale secundum aliam 
et inmortale secundum aliam causam dici poterat; id est 
mortale, quia poterat mori, inmortale, quia poterat non mori. 
aliud est enim non posse mori, sicut quasdam naturas in- 
mortales creauit deus; aliud est autem posse uon mori, 
secundum quem modum primus homo creatus est inmortalis, 
quod ei praestabatur de ligno uitae, non de constitutione 
naturae : a quo ligno separatus est, cum peccasset, ut posset 
mori, qui nisi peccasset posset non mori. mortalis ergo erat con- 
ditione corporis animalis, ifmortalis autem beneficio conditoris. 
si enim corpus animale, utique mortale, quia et mori poterat, 
quamuis’ et inmortale ideo, quia et non mori poterat. neque 
enim inmortale, quod mori omnino non possit. erit nisi spiritale, 
quod nobis futurum in resurrectione promittitur. ac per hoc 
illud animale et ob hoc mortale, quod propter iustitiam 
spiritale fieret, et ob hoc omni modo inmortale factum est 
propter peccatum non mortale, quod et antea erat, sed mortuum, 
quod posset non fieri, si homo non peccasset. 

26. Quomodo enim corpus nostrum dicit apostolus mortuum, 
cum adhuc de uiuentibus loqueretur, nisi quia iam ipsa con- 

dicio moriendi ex peccato parentum haesit in prole? animale 
est enim et hoc corpus, sicut et primi hominis fuit; sed hoc 
jam in ipso animalis genere multo est deterius; habet enim 
necessitatem moriendi, quod illud non habuit. quamuis enim 
restabat adhuc, ut inmutaretur et spiritale factum plenam 
inmortalitatem perciperet, ubi cibo corruptibili non egeret, 
tamen, si iuste uiueret homo, in spiritalem habitudinem cor- 
pus eius mutaretur; non iret in mortem. in nobis autem 
etiam iuste uiuentibus corpus moriturum est propter quam 
necessitatem ex illius primi hominis peccato uenientem non 
mortale, sed mortuum corpus nostrum dixit apostolus, quia 
omnes in Adam morimur, item dicit: sicut est ueritas in 
Iesu deponere uos secundum priorem conuersationem 
ueterem hominem, eum, qui corrumpitur secundum 
concupiscentias deceptionis, hoc est, factus Adam per 
peccatum. uide ergo, quid sequatur. renouamini autem 
spiritu mentis uestrae et induite nouum hominem, 
eum, qui secundum deum creatus est in iustitia et 
sanctitate ueritatis. ecce, quod perdidit Adam per pec- 
catum! 

27, In hoe ergo renouamur secundum id, quod amisit Adam, 
id est secundum spiritum mentis nostrae; secundum autem 
corpus, quod seminatur animale et surget spiritale, in melius 
renouabimur, quod nondum fuit Adam. 

Dicit item apostolus: expoliantes uos ueterem homi- 
nem cum actibus eius induite nouum, qui renouatur 
in agnitionem dei secundum imaginem eius, qui 

creauit eum. hance imaginem in spiritu mentis inpressam 
perdidit Adam per peccatum, quam recipimus per gratiam 
iustitiae, non spiritale atque inmortale corpus, in quo 
ille nondum fuit, et in quo erunt omnes sancti resurgentes 
a mortuis; hoc enim praemium est illius meriti, quod 
amisit. proinde illa stola prima aut ipsa iustitia est, unde 
lapsus est, aut, si indumentum corporalis inmortalitatis 
significat, etiam hane ille sic amisit, cum propter peccatum ad 
eam peruenire non potuit. dicitur enim et amisisse uxorem 
et amisisse honorem, qui speratum non acceperit illo, a quo 
sperabat, offenso. 

28. Secundum hanc ergo sententiam corpus animale habuit 
Adam non tantum ante paradisum, sed iam in paradiso con- 
stitutus, quamuis in interiore homine fuerit spiritalis secundum 
imaginem eius, qui creauit eum: quod amisit peccando 
meruitque etiam corporis mortem, qui non peccando mereretur 
et in corpus spiritale commutationem. nam si et interius 
animaliter uixit, non possumus dici ad hoc ipsius renouari. 
quibus enim dicitur: renouamini spiritu mentis uestrae, 
hoe eis dicitur, ut spiritales fiant: quod si ille nec in ipsa 
mente fuit, quomodo nos renouamur ad id, quod homo num- 
quam fuit? apostoli autem et omnes iusti animale utique 
corpus adhue habebant, sed tamen spiritaliter interius uiuebant, 
renouati scilicet in agnitionem dei secundum imaginem elus. 
qui creauit eos; non ideo tamen iam peccare non poterant, si 
consentirent iniquitati. nam et spiritales posse cadere in tem- 

2 cf. Retract. II 24, 2. in sexto libro quod dixi Adam imaginem 

tatione peccati ostendit apostolus, ubi ait: fratres, et si 
praeoccupatus fuerit homo in aliquo delicto, uos, qui 
spiritales estis, instruite huiusmodi in spiritu leni- 
tatis, intendens te ipsum, ne et tu temteris, hoc dixit 
ne cuiquam inpossibile uideatur, quod peccauit Adam, si 
spiritalis erat mente, quamuis animalis esset corpore. quae 
cum ita sint, nihil tamen adhuc praepropere confirmamus, 
sed expectamus potius, utrum etiam cetera scriptura hunc 
intellectum non inpediat. 

29. Sequitur enim quaestio de anima ualde difficilis, in qua 
multi laborauerunt nobisque, ubi laboremus, reliquerunt. siue 
enim quia non omnium omnia legere potui, qui de hac re 
secundum scripturarum nostrarum ueritatem ad aliquid liqui- 
dum minimeque dubium peruenire potuerunt, siue quia tanta 
quaestio est, ut etiam qui eam ueraciter soluunt non facile 
intellegantur a talibus, qualis ipse sum, fateor neminem mihi 
adhue persuasisse, quod sic habeam de anima, ut nihil amplius 
quaerendum putem. utrum autem nunc certum aliquid inuen- 
turus sim et definiturus, ignoro. quod autem potuero, si 
conatum meum dominus adiuuerit, sequenti uolumine explicare 
curabo, 


LIBER SEPTIMUS. 


1. Et finxit deus hominem puluerem de terra et flauit 
in faciem eius flatum uitae, et factus est homo in 

animam uiuentem. haec uerba scripturae nobis et in principio 
superioris libri consideranda proposueramus et de ipso homine 
facto maximeque de eius corpore, quantum satis duximus, quod 
secundum scripturas uisum est, disseruimus. sed quia de 
anima humana non parua quaestio est, ad hune eam librum 
differendam putauimus nescientes, quantum nos dominus 
adiuturus esset recte loqui cupidos, illud tamen scientes, nisi, 
quantum ipse adiuuaret, recte nos non esse locuturos. recte 
autem est ueraciter atque congruenter nihil audacter refellendo, 
nihil temere adfirmando, dum adhuc dubium est, uerum 
falsumne sit, siue fidei siue scientiae christianae, quod autem 
doceri potest, uel rerum ratione apertissima uel scripturarum 
auctoritate certissima sine cunctatione adserendo. 

Ac primum illud uideamus, quod scriptum est: flauit uel 
sufflauit in faciem eius flatum uitae. nonnulli enim codices 
habent: spirauit uel inspirauit in faciem eius. sed cum 
graeci habeant évegdoysev, non dubitatur flauit uel sufflauit 
esse dicendum.-quaerebamus autem in superiore sermone de 
manibus dei, cum homo de limo formatus cogitaretur; quid ergo 
nunc dicendum est in eo quod scriptum est: sufflauit deus, 
nisi quia sicut non manibus corporis finxit, ita nec faucibus 
labiisue sufflauit? 

Uerum tamen hoc uerbo scriptura in quaestione difficillima 
plurimum nos, quantum opinor, adiuuit. 

2. Nam cum quidam ex hoc uerbo crediderint aliquid esse 
animam de ipsa substantia dei, id est eiusdem naturae, cuius 
ille est, hoc ideo putantes, quia cum homo sufflat, aliquid de 

se ipso eicit in flatu, hine potius admonendi sumus_hane 
inimicam fidei catholicae reprobare sententiam. nos enim credi- 
mus dei naturam atque substantiam, quae in trinitate creditur a 
multis, intellegitur a paucis, omnino esse incommutabilem. 
porro autem animae naturam uel in deterius uel in melius 
commutari posse quis ambigit? ac per hoe sacrilega opinio 
est eam et deum credere unius esse substantiae. quid enim 
hoe modo aliud quam et ille commutabilis creditur? creden- 
dum itaque est et intellegendum neque ullo modo dubitandum, 
quod recta fides habet, animam sic esse a deo tamquam rem, 
quam fecerit, non tamquam naturae, cuius ipse est, siue ge- 
nuerit siue quoquo modo protulerit. | 

3. Et quomodo, inquiunt, scriptum est: sufflauit in faciem 
eius, et factus est homo in animam uiuam, si non 
anima dei pars est uel dei omnino substantia? immo uero ex 
hoe uerbo satis adparet ita non esse. cum enim homo sufflat, 
anima utique ipsa subiacentem sibi naturam corporis mouet 
et de illa, non de se ipsa flatum facit; nisi forte isti tam 
tardi sunt, ut nesciant isto reciproco halitu, quem de hoc 
aere circumfuso ducimus et reddimus, fieri etiam flatum, cum 
uoluntate suftlamus. quodsi etiam non ex hoe, qui forinsecus 
adiacet, accepto et reddito, sed ex ipsius nostri corporis 
natura, qua constat, sufflando aliquid eiceremus, non eadem 
natura est corporis et animae: quod et ipsi utique consentiunt. 
quapropter etiam sic aliud est animae substantia, qua corpus 
regit et mouet, aliud flatus, quem regendo et mouendo facit 
de corpore sibi subdito, non de se ipsa, cui corpus est sub- 

ditum. cum itaque longe quidem inconparabili modo sed 
tamen anima regat subditum corpus et deus subditam crea- 
turam, cur non potius intellegatur de subiecta sibi creatura 
fecisse deus animam in eo, quod sufflasse dictus est, quando- 
quidem ipsa anima, quamuis corpori suo non ita dominetur 
ut deus uniuersitati, quam condidit, tamen eius motu, non de 
sua substantia flatum facit? 

Possemus quidem dicere nec ipsum dei flatum esse animam 
hominis, sed deum sufflando fecisse animam in homine; sed 
ne putentur meliora quae fecit uerbo quam quod fecit flatu, 
quia et in nobis melius est uerbum quam flatus, nihil est 
interim secundum supra dictam rationem, cur animam ipsam fla- 
tum dei dicere dubitemus, dum intellegatur non esse dei natura 
atque substantia, sed hoc ipsum esse sufflare, quod est flatum 
facere, quod autem flatum facere, hoc animam facere. cui 
sententiae congruit quod per Esaiam dicit deus: spiritus 
enim a me procedet, et flatum omnem ego feci; nam 
non quemlibet flatum corporeum eum dicere sequentia docent. 
cum enim dixisset: omnem flatum ego feci, et, propter pec- 
catum, inquit, pusillum quid contristaui eum et per- 
cussi eum. quid ergo dicit flatum nisi animam, quae propter 
peccatum percussa et contristata est? quid igitur est: omnem 
flatum ego feci, nisi: omnem animam ego feci? 

4, Si ergo deum diceremus tamquam corporei mundi huius 
animam, cui mundus ipse esset tamquam corpus unius ani- 
mantis, recte non eum diceremus sufflando fecisse animam 

hominis, nisi corpoream de isto aere subiacente sibi ex cor- 
pore suo, non tamen quod dedisset sufflando de se ipso dedisse 
putare deberemus, sed ita de sibi subiecto aere corporis sui, 
sicut anima de huiusmodi re similiter adiacente, hoc est de 
corpore, non de se ipsa flatum facit. nunc uero quia non 
tantummodo mundi corpus deo esse subditum dicimus, sed 
illum esse supra omnem creaturam siue corporalem siue 
spiritalem, nec de se ipso nec de corporeis elementis Ccre- 
dendus est animam fecisse sufflando. 

5. Utrum autem ex eo, quod omnino non erat, id est ex 
nihilo, an ex aliqua re, quae iam ab illo facta spiritaliter 
erat, sed anima nondum erat, merito quaeri potest. si enim 
deum adhuc aliquid ex nihilo creare non credimus, posteaquam 
creauit omnia simul, et ob hoc a consummatis omnibus 
operibus requieuisse credimus, quae inchoauit facere, ut, 
quidquid deinde faceret, ex his faceret, non uideo, quemad- 
modum intellegamus adhuc eum ex nihilo animas facere. an 
dicendum est eum in illis quidem operibus primorum sex 
dierum fecisse diem illum occultum ac, si hoc potius credi 
oportet, spiritalem atque intellectualem naturam, scilicet uni- 
tatis angelicae, et mundum, id est caelum et terram, atque 
in illis iam extantibus naturis rationes creasse futurarum 
aliarum naturarum, non ipsas naturas? alioquin si iam ibi 
creatae essent, sicut erant futurae, non adhuc essent futurae. 
quod si ita est, nondum erat in conditis rebus animae humanae 
ulla natura et tune esse coepit, cum eam deus sufflando fecit 
atque indidit homini. 

Sed non ideo quaestio sublata est, qua quaeritur adhuc, 
utrum eam naturam, quae anima dicitur et antea non erat, 
ex nihilo creauerit, tamquam ipse flatus eius non ex aliqua 
substantia subiacente factus sit, sicut de flatu dicebamus, 
quem facit anima ex corpore suo, sed omninv ex nihilo tune 
factus sit flatus, cum deus flare uoluit, idemque hominis 
anima factus sit: an uero iam erat aliquid spiritale, quamuis 
hoe, quidquid erat, nondum animae natura erat, atque ex hoc 
factus sit flatus dei, quae natura esset animae, sicut nec 
corporis humani natura iam erat, antequam deus eam de limo 
terrae uel puluere formauisset. non enim caro humana erat 
puluis aut limus, sed tamen aliquid erat, unde illa fieret, 
quae nondum erat. 

6. Num ergo credibile est in primis illis sex dierum ope- 
ribus deum condidisse non solum futuri corporis humani 
causalem rationem uerum etiam materiem, de qua fieret, id 
est terram, de cuius limo uel puluere fingeretur, animae 
autem solam ibi condidisse rationem, secundum quam fieret. 
non etiam quandam pro suo genere materiam, de qua fieret? 
Si enim quiddam incommatabile esset anima, nullo modo eins 
quasi materiem quaerere deberemus; nunc autem mutabilitas 
eius satis indicat eam interim uitiis atque fallaciis deformem 
reddi, formari autem uirtutibus ueritatisque doctrina, sed in 
sua iam natura, qua est anima, sicut etiam caro in sua natura, 
qua jam caro est, et salute decoratur et morbis uulneribusque 
foedatur. sed sicut haec excepto, quod iam caro est, in qua 
natura uel proficit, ut pulchra, uel deficit, ut deformis sit, 
habuit etiam materiem, id est terram, de qua fieret, ut omnino 

caro esset: sic fortasse potuit et anima, antequam ea ipsa 
natura fieret, quae anima dicitur, cuius uel pulchritudo uirtus 
uel deformitas uitium est, habere aliquam materiem pro suo 
genere spiritalem, quae nondum esset anima, sicut terra, de 
qua caro facta est, iam erat aliquid, quamuis non erat caro. 

Sed enim terra inplebat mundi infimam partem, antequam 
de illa corpus hominis fieret, conferens uniuerso totum suum, 
ut, etiamsi nulla ex ea caro fieret animantis cuiusquam, 
specie tamen sua mundi fabricam molemque conpleret, secun- 
dum quam dicitur mundus caelum et terra. 

7. At uero illa spiritalis materies, si fuit ulla, unde anima 
fieret, uel si est ulla, unde animae fiunt, quid ipsa est? quod 
nomen, quam speciem, quem usum in rebus conditis tenet? 
uiuit, an non? si uiuit, quid agit? quid confert uniuersitatis 
effectibus? beatamne uitam gerit, an miseram, an neutram? 
uiuificat aliquid? an ab hoc etiam opere uacat et in quodam 
secreto uniuersitatis otiosa requiescit sine uigili sensu motuque 
uitali? si enim nulla prorsus adhuc uita erat, quomodo esset 
uitae futurae quaedam incorporea nec uiua materies? aut 
falsum est aut nimis latet. si autem iam uiuebat nec beate 
nec misere, quomodo rationalis erat? quodsi tune rationalis 
facta est, cum ex illa materie natura humanae animae facta 
est, inrationalis ergo uita materies erat animae rationalis, id 
est humanae? quid ergo inter illam pecorisque distabat? an 
rationalis erat iam possibilitate, nonduin facultate? si enim 
uidemus infantilem animam, iam utique hominis animam, nondum 
coepisse uti ratione et tamen eam rationalem iam dicimus, 

cur non credatur sic in illa materie, de qua facta est, quietum 
fuisse motum etiam sentiendi, sicut in ista infantili, quae iam 
certe anima est hominis, quietus est adhuc motus ratiocinandi? 

8. Nam si iam beata erat uita, de qua facta est hominis 
anima, deterius ergo facta est, et ideo non iam illa materies 
huius, sed illius ista defluxio est. nam materies aliqua cum 
formatur, praesertim a deo, in melius sine dubitatione for- 
matur. sed etiam si cuiusquam in aliqua beatitudine factae a 
deo uitae defluxio anima humana posset intellegi, nec sic 
credenda erat esse coepisse in aliquo actu meritorum suorum, 
nisi ex quo propriam coepit agere uitam, dum anima facta 
est animans carnem et eius sensibus uelut nuntiis utens 
atque in se ipsa se uiuere sentiens sua uoluntate, intellectu, 
memoria. si enim est aliquid, unde istam defluxionem formatae 
carni deus inspiraret, tamquam sufflando animam_faciens, 
idemque beatum est, nullo modo mouetur aut mutatur aut 
amittit aliquid, cum hoc ab eo defiuit, unde anima fit. non 
est enim corpus, ut tamquam exhalando minuatur. 

Si autem anima inrationalis materies est quodammodo, de 
qua fit anima rationalis, id est humana, rursus quaeritur, 
etiam ipsa inrationalis unde fiat, quia et ipsam non facit 
nisi creator omnium naturarum. an illa de materie corporali? 
cur non ergo et ista? nisi forte quod uelut gradatim fieri 
conceditur conpendio posse deum facere quisquam negabit. 
proinde quaelibet adhibeatur interpositio, si corpus est materies 
animae inrationalis et anima inrationalis est materies animae 
rationalis, procul dubio corpus est materies animae rationalis. 
quod neminem umquam scio ausum esse sentire, nisi qui et 
ipsam animam nonnisi in genere alicuius corporis ponit. 

Deinde cauendum est, ne quaedam translatio animae fieri a 
pecore in hominem posse credatur.— quod ueritati fideique 
catholicae omnino contrarium est — si concesserimus in- 
rationalem animam ueluti materiem subiacere, unde rationalis 
anima fiat. sic enim fiet, ut, si haeec in melius commutata 
erit hominis, illa quoque in deterius commutata sit pecoris. 
de quo ludibrio quorundam philosophorum etiam eorum posteri 
erubuerunt nec eos hoc sensisse, sed non recte intellectos esse 
dixerunt. et credo ita esse, uelut si quisquam etiam de scrip- 


turis nostris hoe sentiat, ubi dictum est: homo in honore. 


positus non intellexit; conparatus est pecoribus in 
sensatis et similis factus est eis, aut ubi item legitur: 
ne tradideris bestiis animam confitentem tibi. neque 
enim non omnes haeretici scripturas catholicas legunt nec ob 
aliud sunt haeretici, nisi quod eas non bene intellegentes 
suas falsas opiniones contra earum ueritatem peruicaciter ad- 
serunt. sed quoquo modo se habeat uel non habeat opinio 
philosophorum de reuolutionibus animarum, ecatholicae tamen 
fidei non conuenit credere animas pecorum in homines aut 
hominum in pecora transmigrare. 

10, Fieri sane homines uitae genere pecoribus similes et 
ipsae res humanae clamant et scriptura testatur. unde est 
illud, quod commemoraui: homo in honore positus non 
intellexit; conparatus est iumentis insensatis et si- 
milis factus est eis, sed in hac uita utique, non post 

mortem. proinde uel talibus bestiis nolebat in potestatem dari 
animam suam, qui dicebat: ne tradideris bestiis animam 
confitentem tibi — quales cauendos significat dominus, ubi 
dicit eos indutos uestitu oulum, intus autem esse lupos 
rapaces — uel ipsi diabolo et angelis eius; nam et ille dictus 
est et leo et draco. 

Quid enim adferunt argumenti philosophi, qui putant homi- 
num animas in pecora uel pecorum in homines post mortem 
posse transferri? hoe certe, quod morum similitudo ad id trahat, 
uelut auaros in formicas, rapaces in miluos, saeuos ac super- 
bos in leones, sectatores inmundae uoluptatis in sues et si qua 
similia, haec quippe adserunt nec adtendunt per hance rationem 
nullo modo fieri posse, ut pecoris anima post mortem in 
hominem transferatur. nullo modo enim porcus similior erit 
homini quam porco; et cum mansuescunt leones, canibus uel 
etiam ouibus fiunt similiores quam hominibus. cum igitur a 
pecorum moribus pecora non recedunt et quae aliquantulum 
ceteris dissimilia fiunt, similiora sunt tamen suo generi quam 
humano longeque plus ab hominibus quam a pecoribus diffe- 
runt, numquam erunt hominum animae istae, si ea, quae 
similiora sunt, trahunt. si autem hoc argumentum falsum est, 
quomodo erit uera illa opinio, quandoquidem nihil aliud adferunt, 
quo etiamsi non uera, saltem uerisimilis habeatur? unde pro- 
cliuius et ipse crediderim, quod etiam eorum posteri secta- 
tores, illos homines, qui haec primitus in suis libris posuerunt, 

in hac uita potius intellegi uoluisse quadam_peruersitate 
morum ac turpitudine homines pecorum similes fieri ac sic 
quodam modo in pecora commutari, ut hoc dedecore obiecto 
eos a cupiditatum prauitate reuocarent. 

11. Nam illa, quae feruntur accidisse, ut quidam quasi 
recordarentur in quorum animalium corporibus fuerint aut 
falsa narrantur aut ludificationibus daemonum hoc in eorum 
animis factum est. si enim contingit in somnis, ut fallaci 
memoria quasi recordetur se homo fuisse, quod non fuit, aut 
egisse, quod non egit, quid mirum, si quodam dei iusto 
occultoque iudicio sinuntur daemones in cordibus etiam uigi- 
lantium tale aliquid posse? 

Manichaei autem, qui se christianos uel putant uel putari 
uolunt, in hac opinione translationis uel reuolutionis ani- 
marum eo sunt illis gentium philosophis uel si qui alii nani 
homines hoc putant deteriores et detestabiliores, quod illi 
animae naturam a dei natura discernunt, isti autem, cum aliud 
nihil dicant esse animam quam ipsam dei substantiam atque 
id omnino, quod deus est, non trepidant eam tam turpiter 
commutabilem dicere, ut nullum sit herbae seu uermiculi 
genus, ubi eam non esse conmixtam uel quo reuolui non 
posse mirabili opinentur insania. qui tamen si remotis ab 
animo suo rerum obscurissimarum quaestionibus, quas carnali 
corde uersantes necesse est ut in opiniones falsas, noxias 


monstrosasque labantur et prouoluantur, unum illud firmissime - 


teneant, quod omni animae rationali sine ullius disputationis 
ambagibus naturaliter et ueraciter insitum est, esse omnino 

incommutabilem et incorruptibilem deum, tota eorum mille- 
formis fabula repente dilabitur, quam in suis uanis ac sacri- 
legis mentibus nonnisi de dei turpissima mutabilitate pin- 
xerunt. 

Non est igitur materies animae humanae nec anima in- 
rationalis. 

12. Quid ergo est, unde anima flatu dei facta est? an 
corpus aliquod erat terrenum quidem et humidum? nullo 
modo; hine enim potius caro facta est. nam quid aliud est 
limus quam terra humida? nec humore solo anima facta 
credenda est quasi caro de terra, anima de aqua. nimis enim 
absurdum est inde factam putare animam hominis, unde facta 
est caro piscis et uolucris. 

Ergo fortassis ex aere? huic enim elemento etiam flatus 
conpetit; sed noster, non dei. unde supra diximus hoc potuisse 
congruenter putari, si animam mundi tamquam unius maximi 
animantis deum crederemus, ut ita eam flauerit de aere cor- 
poris sui, sicut flat nostra de sui. cum uero deum esse constet 
supra omne mundi corpus et supra omnem spiritum, quem 
creauit, inconparabili omnino distantia, quomodo id recte dici 
potest? an forte quanto magis deus uniuersae creaturae suae 
praesens est omnipotentia singulari, tanto magis potuit ex 
aere flatum facere, quae anima hominis esset? sed cum anima 
non sit corporea, quidquid autem ex mundi corporeis elementis 
fit, corporeum sit necesse est inque mundi elementis etiam 

aer iste numeretur, nec si de puri illius caelestisque ignis 
elemento facta anima diceretur, credi oporteret. omne quippe 
corpus in omne corpus posse mutari non defuerunt qui ad- 
sererent; corpus autem aliquod, siue terrenum siue caeleste, 
conuerti in animam fierique naturam incorpoream nec quem- 
quam sensisse scio nec fides habet. 

13. Deinde — si non est contemnendum, quod medici non 
tantum dicunt, uerum etiam probare se adfirmant — quamuis 
omnis caro terrenam soliditatem in promtu gerat, habet tamen 
in se et aeris aliquid, quod et pulmonibus continetur et a 
corde per uenas, quas arterias uocant, diffunditur; et ignis 
non solum feruidam qualitatem, cuius sedes in iecore est, 
uerum etiam luculentam, quam uelut eliquari ac subuolare 
ostendunt in excelsum cerebri locum, tamquam in caelum cor- 
poris nostri. unde et radii emicant oculorum et de cuius 

ad sensus ceteros tenues fistulae deducuntur, ad aures uide- 
licet, ad nares, ad palatum, propter audiendum, olfaciendum 
atque gustandum; ipsumque tangendi sensum, qui per totum 
corpus est, ab eodem cerebro dirigi per medullam ceruicis 
et eam, quae continetur ossibus, quibus dorsi spina conseritur, 
ut inde se tenuissimi quidam riuuli, qui tangendi sensum 
faciunt, per cuncta membra diffundant. 

14, Cum igitur his quasi nuntiis accipiat anima quidquid 

eam corporalium non latet, ipsa uero usqueé adeo aliud quid- 
dam sit, ut, cum uult intellegere uel diuina uel deum uel 
omnino etiam se ipsam suasque considerare uirtutes, ut ali- 
quid ueri certique conprehendat, ab hac ipsorum quoque 
oculorum luce se auertat eamque ad hoc negotium non tan- 
tum nullo adiumento, uerum etiam nonnullo inpedimento esse 
sentiens se in obtutum mentis adtollat: quomodo ex eo genere 
aliquid est, cum elusdem generis summum non sit nisi lumen, 
quod ex oculis emicat, quo illa non adiuuatur nisi ad corpo- 
reas formas coloresque sentiendos habetque ipsa innumerabilia 
longe dissimilia cuncto generi corporum, quae nonnisi intel- 
lectu atque ratione conspiciat, quo nullus carnis sensus 
aspirat? 

15. Quapropter non est quidem humanae animae natura 
nec de terra nec de aqua nec de aere nec de igne quolibet; 
sed tamen crassioris corporis sui materiam, hoc est humidam 
quandam terram. quae in carnis uersa est qualitatem, per 
subtiliorem naturam corporis administrat, id est per lucem 
et aerem. nullus enim sine his duobus uel sensus in corpore 
est uel ab anima spontaneus corporis motus. sicut autem 
prius esse debet nosse quam facere, ita sentire prius est 
quam mouere. anima ergo quoniam res est incorporea corpus, 
quod incorporeo uicinum est, sicuti est ignis uel potius lux 
et aer, primitus agit et per haec cetera quae crassiora sunt 
corporis, sicuti humor et terra — unde carnis corpulentia 
solidatur — quae magis sunt ad patiendum subdita quam 
praedita ad faciendum. 

16. Non mihi ergo uidetur dictum: factus est homo in 

animam uiuam, nisi quia sentire coepit in corpore: quod 
est animatae uiuentisque carnis certissimum indicium. nam 
mouentur et arbusta non tantum ui extrinsecus inpellente, 
uelut cum uentis agitantur, sed illo motu, quo intrinsecus 
agitur quidquid ad incrementum speciemque arboris pertinet, 
quo ducitur sucus in radicem uertiturque in ea, quibus constat 
herbae natura uel ligni; nihil enim horum sine interno motu. 
sed iste motus non est spontaneus, qualis ille, qui sensui 
copulatur ad corporis administrationem, sicut in omni ani- 
malium genere, quam uocat scriptura animam uiuam, nam 
et nobis nisi inesset etiam ille motus, nee ecrescerent nostra 
corpora nec ungues capillosque producerent. sed si hoc solum 
esset in nobis sine sensu motuque illo spontaneo, non dice- 
retur homo factus in animam uiuam. 

17. Proinde, quoniam pars cerebri anterior, unde sensus 
omnes distribuuntur, ad frontem conlocata est atque in facie 
sunt ipsa uelut organa sentiendi — excepto tangendi sensu, 
qui per totum corpus diffunditur; qui tamen etiam ipse ab 
eadem anteriore parte cerebri ostenditur habere uiam suam, 
quae retrorsus per uerticem atque ceruicem ad medullam 
Spinae, de qua loquebamur paulo ante, deducitur, unde habet 
utique sensum in tangendo et facies, sicut totum corpus, 
exceptis sensibus uidendi, audiendi, olfaciendi, gustandi, qui 
in sola facie praelocati sunt — ideo scriptum arbitror, quod 
in faciem deus sufflauerit homini flatum uitae, cum 
factus est in animam uiwam. anterior quippe pars posteriori 
merito praeponitur, quia et ista ducit, illa sequitur et ab 

ista sensus, ab illa motus est, sicut consilium praecedit 
actionem, 

18. Et quoniam corporalis motus, qui sensum sequitur, 
sine interuallis temporum nullus est, agere autem interualla 
temporum spontaneo motu nisi per adiutorium memoriae 
non ualemus, ideo tres tamquam uentriculi cerebri demon- 
strantur: unus anterior ad faciem, a quo sensus omnis; alter 
posterior ad ceruicem, a quo motus omnis; alter posterior ad 
ceruicem, a quo motus omnis; tertius inter utrumque, in quo 
memoriam uigere demonstrant, ne, cam sensum sequitur 
motus, non conectat homo quod faciendum est, si fuerit 
quod fecit oblitus, haec illi certis indiciis probata esse 
dicunt, quando et ipsae partes aliquo adfectae morbo uel 
uitio, cum defecissent officia uel sentiendi uel mouendi 
membra uel motus corporis reminiscendi, satis quid uale- 
rent singulae declararunt eisque adhibita curatio cui rei 
reparandae profecerit exploratum est. sed anima in istis 
tamquam in organis agit, nihil horum est ipsa; sed uiuificat 
et regit omnia et per haec corpori consulit et huic uitae, in 
qua factus est homo in animam uiuam. 

19. Unde ergo sit ipsa, id est de qua uelut materie deus 
hune flatum fecerit, quae anima dicitur dum quaeritur, nihil 
corporeum debet occurrere. sicut enim deus omnem creaturam, 
sic anima omnem corpoream creaturam naturae dignitate 
praecellit. per lucem tamen et aerem, quae in ipso quoque 
mundo praecellentia sunt corpora magisque habent faciendi 
praestantiam quam patiendi corpulentiam, sicut humor et terra, 


1 praecedet S 4 nullus—temporum om S 6 cum ideo incipit cap. 
XXIIL ZH 7 omnes P1R1 10 uigire R' motus sequitur b 12 facit b 
hoc b illi (s. l. add. m. 2 scilicet medici) HE certis (s in ras.) P 
18 ipse R adfectae #1 16 declararunt (u sup. e swperser.m.1) R 
adhibeta P 17 profecerit H proficerit S 18 nihil horum) nihilorum S 
19 reget S  haec] hanc S hoc bd 21 materiae HS 23 corpoream P 
a uocabulo sicut mcipit cap. XXIII 25 praecellit] praecedet S 
27 prestantiam HS corpolantiam S umor H! 


216 8. Aureli Augustini 


tamquam per ea quae spiritui similiora sunt corpus administrat. 
nuntiat enim aliquid lux corporea; cui autem nuntiat, non 
hoe est, quod illa; et haec est anima, cui nuntiat, non illa, 
quae nuntiat. et cum adflictiones corporis moleste sentit, 
actionem suam, qua illi regendo adest, turbato eius tem- 
peramento inpediri offenditur, et haec offensio dolor uocatur. 
et aer, qui neruis infusus est, paret uoluntati, ut membra 
moueat, non autem ipse uoluntas est. et illa pars media mo- 
tum membrorum nuntiat, ut memoria teneatur, non ipsa 
memoria est. denique, dum haec eius tamquam ministeria 
uitio quolibet seu perturbatione omni modo deficiunt desi- 
stentibus nuntiis sentiendi et ministris mouendi, tamquam non 
habens cur adsit abscedit. si autem non ita deficiunt, ut in 
morte adsolet, turbatur eius intentio, tamquam conantis 
redintegrare labentia nec ualentis. et in quibus rebus turbatur, 
inde cognoscitur quae pars ministeriorum in causa sit, ut, si 
potuerit, medicina succurrat. 

20. Namque aliud esse ipsam, aliud haec eius corporalia 
ministeria, uel uasa uel organa uel si quid aptius dici possunt, 
hine euidenter elucet, quod plerumque se uehementi cogi- 
tationis intentione auertit ab omnibus, ut prae oculis patentibus 
recteque ualentibus multa posita nesciat et, si maior intentio 
est, dum ambulabat, repente subsistat, auertens utique im- 
perandi nutum a ministerio motionis, qua pedes agebantur; 
si autem non tanta est cogitationis intentio, ut figat ambu- 
lantem loco, sed tamen tanta est, ut partem illam cerebri 
mediam nuntiantem corporis motus non uacet aduertere, 

obliuiscitur aliquando et unde ueniat et quo eat, et transit 
inprudens uillam, quo tendebat, natura sui corporis sana, sed 
sua in aliud auocata. quapropter istas corporei caeli corporeas 
quasdam particulas, id est lucis et aeris, quae primae ex- 
cipiunt nutus animae uiuificantis, eo quod incorporeae naturae 
propinquiores sunt quam humor et terra, ut ad earum pro- 
ximum ministerium tota moles administretur, utrum deus de 
hoe circumfuso et superfuso caelo corpori uiuentis miscuerit 
aut adiunxerit, an et ipsas de limo sicut carnem fecerit, non 
est ad rem pertinens quaestio. omne quippe corpus in omne 
corpus mutari posse credibile est; quodlibet autem corpus 
mutari posse in animam credere absurdum est. 

21. Quamobrem nec illud audiendum est, quod quidam 
putauerunt, quintum quoddam esse corpus unde sint animae, 
quod nec terra nec aqua sit nec aer nec ignis, siue iste 
turbulentior atque terrenus, siue ille caelestis purus et lucidus, 
sed nescio quid aliud, quod careat usitato nomine, sed tamen 
corpus sit. si enim qui hoc sentiunt hoc dicunt corpus, quod 
et nos, id est naturam quamlibet longitudine, latitudine, 
altitudine spatium loci occupantem, neque hoc est anima 
neque inde facta credenda est. quidquid enim tale est, ut 
multa non dicam, in quacumque sui parte lineis diuidi uel 
circumscribi potest: quod anima si pateretur, nullo modo 
nosse posset tales lineas, quae per longum secari non queunt, 
quales in corpore non posse inueniri nihilominus nouit. 

Nec ipsa sibi aliquid tale occurrit, cum se nescire non 
possit, etiam quando, se ut cognoscat, inquirit. cum enim se 
quaerit, nouit, quod se quaerat; quod nosse non posset, si se 
non nosset. neque enim aliunde se quaerit quam a se ipsa. 
cum ergo quaerentem se nouit, se utique nouit et omne, quod 
nouit, tota nouit.cum itaque se quaerentem nouit, tota se 
nouit, ergo et totam se nouit; neque enim aliquid aliud, sed 
se ipsam tota nouit. quid ergo adhuc se quaerit, si quaerentem 
se nouit? neque enim si nesciret se, posset quaerentem se 
scire se; sed hoc in praesenti; quod autem de se quaerit, quid 
antea fuerit uel quid futura sit quaerit. desinat ergo nunc 
interim suspicari se esse corpus, quia, si aliquid tale esset, 
talem se nosset, quae magis se nouit quam caelum et terram, 
quae per sui corporis oculos nouit. 

Omitto dicere, quia illud eius, quod etiam pecora habere 
intelleguntur uel caeli uolatilia, cum habitacula sua seu nidos 
repetunt, quo capiuntur imagines omnium rerum corporalium, 
nullo modo cuiquam corpori simile est; et utique hoe potius 
corpori esse simile deberet, ubi corporearum rerum simili- 
tudines continentur. at si hoe corpus non est, quia certum 
est eas simulitudines corporum illic non solum memoriter 
detineri, uerum etiam innumerabiles pro arbitrio figurari, 
quanto minus alia qualibet ui sua corpori esse anima similis 
potest! 

Si autem corpus esse dicunt alia qualibet notione omne 


1 tale aliquid bd oceurret Ss nescire (iewem.1)H 2 posset bd 
agnoscat b inquiret S 3 querit PR querat PR non posset 
(non add. m. 2 s. LL) EH 4 a] de 3 om. EF ipsam H 5 queren- 
tem PR seutique (e pr. ex i) R 6 sequerentem (ita cont.) RS 
querentem P 7 ergo—nouit om. P'R totab  aliutP 8 tota H} 
sequerit (coni.) R querentein R 9 neque enim si nesciret se 
scire se sed hoc sqq. b posse S quaerentem] quaerendum S 
querentem R 10 scire se] scire S  hicbd 11 desi«nat (g eras) R 
12 esset (se s. 1. m.1) E 18 tale S 18 et om. Ht 19 simile esse bd 
20 at] ad 8 ac db quia certum est om. PR! 22 deteneri SR! 
23 quarlibet R ui sua] ut sua PR! — uisu acorpori (sie cont.) S 
25 natione R 


5 


-_ 


Oo 


15 


c—) 


de Genesi-ad litteram lib; VIL. 919. 


quod est, id est omnem naturam atque substantiam, non 
quidem admittenda est ista locutio, ne non inueniamus, quo- 
modo loquentes ea, quae corpora non sunt, a corporibus dis- 
tinguamus; non tamen nimis est de nomine laborandum. nam 
et nos dicimus, quidquid anima est, non esse horum quat- 
tuor notissimorum elementorum, quae manifesta sunt corpora, 
sed neque hoe esse, quod deus est. quid sit autem, non 
dicitur melius quam anima uel spiritus uitae. ideo enim 
additur ,uitae‘. quia et iste aer plerumque dicitur spiritus. 
quamquam et animam eundem aerem appellauerunt, ut iam 
non possit inueniri nomen, quo proprie distinguatur ista 
natura, quae nec corpus nec deus est nec uita sine sensu, 
qualis potest credi in arboribus, nec uita sine rationali mente, 
qualis est in pecoribus, sed uita nunc minor quam angelorum, 
et futura, quod angelorum, si ex praecepto sui creatoris hic 
uixerit. 

Unde sit autem, id est de qua uelut materie facta sit uel 
de qua perfecta beataque natura defluxerit uel utrum omnino 
ex nihilo facta sit, etiamsi dubitatur et quaeritur, illud tamen 
minime dubitandum est et, si aliquid antea fuit, a deo factum 
esse, quod fuit, et eam nunc a deo factam, ut anima uiua 
sit; aut enim nihil fuit aut hoc, quod est, non fuit. sed illam 
partem, qua quaerebamus quasi eius materiem unde facta sit, 
iam satis tractauimus. 

22. Nunc, si omnino non fuit, quaerendum est, quomodo 
possit intellegi, quod causalis eius ratio fuisse dicebatur in 
primis sex dierum operibus dei, quando fecit deus hominem 
ad maginem suam, quod nisi secundum animam non recte 

intellegitur. uerendum est autem, ne, cum dicimus non ipsas 
tune naturas atque substantias, quae futurae fuerant, deum 
creauisse, dum crearet omnia simul, sed earum futurarum 
causales quasdam rationes, putemur inania quaedam dicere. 
quae sunt enim istae causales rationes, secundum quas posset 
iam dici deus fecisse hominem ad imaginem suam, cuius 
corpus nondum de limo finxerat, cui nondum animam flando 
fecerat? et corporis quidem humani etiamsi fuit aliqua occulta 
ratio, qua futurum erat, ut formaretur, erat et materies, de 
qua formaretur, id est terra, in qua uideri potest illa ratio 
uelut in semine latuisse; animae autem faciendae, id est 
flatum faciendi, qui esset anima hominis, quae ibi ratio 
causalis primitus condita est, cum diceret deus: faciamus 
hominem ad imaginem et similitudinem nostram — 
quod nisi secundum animam recte intellegi non potest —, 
si nulla erat natura, ubi conderetur? 

Si enim haec ratio in deo erat, non in creatura, nondum 
ergo erat condita. quomodo ergo dictum est: fecit deus 
hominem ad imaginem dei? si autem iam in creatura 
erat, hoc est in his, quae simul omnia creauerat deus, 
in qua creatura erat? utrum spiritali, an corporali? si 
spiritali, agebatne aliquid in corporibus mundi, seu cae- 
lestibus seu terrestribus? et in ea erat hoc wacans ante- 
quam homo in sua natura propria conderetur, sicut in ipso 
homine iam propriam ducente uitam latenter otioseque inest 
ratio generandi, quae non operatur nisi per concubitum atque 

conceptum. an et illa creatura spiritalis, in qua latenter erat haec 
ratio, nihil agebat sui operis? et ut quid creata erat? an ut con- 
tineret rationem futurae animae humanae uel futurarum ani- 
marum, tamquam in se ipsis esse non possent, sed in aliqua 
creatura uita propria iam uiuente, sicut generandi ratio non 
potest esse nisi in aliquibus iam existentibus perfectisque 
naturis? parens ergo animae instituta est aliqua creatura spiri- 
talis, in qua sit ratio futurae animae, quae non inde existat, 
nisi cum eam deus homini inspirandam facit, neque enim et 
ex homine fetum uel seminis uel ipsius iam prolis creat et 
format nisi deus per sapientiam adtingentem ubique propter 
suam munditiam, ita ut nihil inquinatum in eam incurrat, 
dum pertendit a fine usque ad finem fortiter et disponit omnia 
suauiter. sed nescio, quemadmodum possit intellegi ad hoc 
tantum creatam nescio quam creaturam spiritalem, quae in 
dei conditionibus per illos sex dies factis non commemoraretur, 
cum deus hominem sexto die fecisse dictus est, quem nondum 
in propria natura fecerat, sed adhue ratione causali in illa 
creatura, quae commemorata non est. magis enim debuit ipsa 
commemorari, quae sic consummata erat, ut non adhuc esset 
secundum suae praecedentem rationem facienda. 

23. An forte in illius diei natura, quem primitus condidit, 
si spiritus intellectualis dies ille recte accipitur, hanc faciendae 
animae causalem rationem deus inseruit, cum sexto die fecit 
hominem ad imaginem suam, causam scilicet rationemque 
praefigens, secundum quam eum post illos septem dies faceret, 

ut uidelicet corporis eius causalem rationem in natura terrae, 
animae autem in natura illius diei creasse credatur? sed quid 
aliud dicitur, cum hoc dicitur, nisi angelicum spiritum quasi 
parentem esse animae humanae, si sic in illo inest animae 
humanae creandae praecondita ratid. sicut in homine futurae 
prolis suae, ut corporum quidem humanorum parentes homines 
sint, animarum autem angeli, creator uero et corporum ét 
animarum deus, sed corporum ex hominibus, animarum ex 
angelis, aut prioris corporis ex terra et prioris animae ex 
angelica natura, ubi rationes eorum causales praefixerat, quando 
primitus fecit hominem in his, quae simul omnia creauit, 
deinceps uero iam homines ex hominibus, corpus ex corpore, 
animam ex anima! durum est hoc angeli aut angelorum filiam 
dicere esse animam, sed multo durius caeli corporei; quanto 
magis ergo maris et terrae! multo minus igitur in aliqua 
corporali creatura causalis animae ratio praecondita est, cum 
faceret deus hominem ad imaginem suam, antequam eum suo 
tempore de limo formatum flatu animaret, si absurde ereditur 
animam causaliter in natura angelica condidisse. 

24. Illud ergo uideamus, utrum forsitan uerum esse possit, 
quod certe humanae opinioni tolerabilius mihi uidetur, deum 
in illis primis operibus, quae simul omnia creauit, animam 
etiam humanam creasse, quam suo tempore membris ex limo 
formati corporis inspiraret: cuius corporis in illis simul con- 
ditis rebus rationem creasse causaliter, secundum quam fieret, 
cum faciendum esset, corpus humanum. nam neque illud, 

quod dictum est ,ad imaginem suam‘, nisi in anima neque 
illud, quod dictum est ,masculum et feminam‘, nisi in cor- 
pore recte intellegimus. credatur ergo, si nulla scripturarum 
auctoritas seu ueritatis ratio contradicit, hominem ita factum 
sexto die, ut corporis quidem humani ratio causalis in ele- 
mentis mundi, anima uero iam ipsa crearetur, sicut primitus 
conditus est dies, et creata lateret in operibus dei, donec eam 
suo tempore sufflando, hoc est inspirando, formato ex limo 
corpori insereret. 

25. Sed hic rursus non spernenda oritur quaestio. si enim 
iam facta erat anima et latebat, ubi ei posset esse melius 
quam ibi? quid ergo fuit causae, ut anima innocenter uiuens 
insereretur uitae huius carnis, in qua peccando ipsum, qui 
eam creauit, offenderet, unde eam merito sequeretur laboris 


5 aerumna damnationisque cruciatus? an illud dicendum est, 


quod ad corpus administrandum uoluntate propria fuerit in- 
clinata, in qua uita corporis, quoniam et iuste et inique uiui 
potest, quod eligeret hoc haberet, uel praemium de iustitia 
uel de iniquitate subplicium, ut nec illi apostolicae sententiae 
sit contrarium, qua dicit nondum natos nihil egisse boni seu 
mali? illa quippe inclinatio uoluntatis ad corpus nondum est 
actio uel iustitiae uel iniquitatis, de qua ratio reddenda est 
in iudicio dei recepturo unoquoque secundum ea, quae per 
corpus gessit, siue bonum siue malum. cur ergo non iam 
et illud credatur, quod dei nutu ad corpus uenerit, ubi, si 
uellet secundum eius praeceptum agere, mercedem acciperet 
uitae aeternae atque angelorum societatis; si autem contem- 

neret, poenas iustissimas lueret siue laboris diuturni siue 
ignis aeterni? an, quia hoc ipsum, deo uolenti obtemperasse, 
iam utique actio bona est, et erit contrarium nondum natos 
nihil egisse uel boni uel mali? 

26. Quae si ita sunt, fatebimur etiam non in eo rerum 
genere animam primitus creatam, ut esset praescia futuri 
operis sui uel iusti uel iniqui. nimis quippe incredibile est 
eam potuisse propria uoluntate inclinari ad corporis uitam, 
si se ita in quibusdam peccaturam esse praesciret, ut iuste 
subplicio perpetuo puniretur. iuste sane creator laudatur in 
omnibus, qui fecit omnia bona ualde. neque enim ex his 
tantum laudandus est, quibus praescientiam dedit, cum recte 
laudetur etiam, quia pecora creauit, quibus est. natura 
humana praestantior etiam in ipsis peccantibus. natura quippe 
hominis ex deo est, non iniquitas, qua se ipse inuoluit male 
utendo libero arbitrio: quod tamen si non haberet, in natura 
rerum minus excelleret. cogitandus est quippe homo iuste 
uiuens etiam non praescius futurorum et ibi uidendum est, 
excellentia uoluntatis bonae quam non inpediatur ad recte 
uiuendum et deo placendum, quod ignarus futuri uiuit ex 
fide. huiusmodi ergo creaturam quisquis esse nollet in rebus, 
contradicit dei bonitati; quisquis autem poenas eam non uult 
luere pro peccatis, inimicus est aequitati. 

27. Sed si ad hoc fit anima, ut mittatur in corpus, quaeri 
potest, utrum, si noluerit, conpellatur. sed melius creditur 
hoc naturaliter uelle, id est in ea natura creari, ut uelit, 

sicut naturale nobis est uelle uiuere; male autem uiuere iam 
non est naturae, sed peruersae uoluntatis, quam iuste poena 
consequitur. 

Frustra ergo iam quaeritur, ex qua ueluti materie facta 
sit anima, si recte intellegi potest in primis illis operibus 
facta, cum factus est dies; sicut enim illa, quae non erant, 
facta sunt, sic et haec inter illa. quodsi et materies aliqua 
formabilis fuit, et corporalis et spiritalis — non tamen et 
ipsa instituta nisi a deo, ex quo sunt omnia — quae quidem 
formationem suam non tempore, sed origine praecederet, sicut 
uox cantum, quid nisi de materia spiritali facta anima con- 
gruentius creditur? 

28. Si autem aliquis non uult eam existimare factam, nisi 
cum formato corpori est inspirata, uideat, quid respondeat, 
cum quaeritur, unde facta sit. aut enim ex nihilo dicturus 
est deum aliquid fecisse uel facere post illam consummationem 
operum suorum et debet intueri, quomodo explicet sexto die 
factum hominem ad imaginem dei — quod nisi secundum 
animam recte intellegi non postet —, id est in qua natura 
causalis ratio facta fuerit eius rei, quae nondum fuit, aut non 
de nihilo, sed de aliquo iam existente factam dicet animam 
et laborabit inquirendo, quaenam illa natura sit, utrum cor- 
poralis an spiritalis, secundum eas quaestiones, quas superius 
uersauimus, manente illa quoque molestia, ut adhue quaeratur, 
in qua substantia creaturarum in sex diebus primitus con- 
ditarum causalem illam rationem fecerit animae, quam nondum 
uel de nihilo uel de aliquo fecerat. 

Quam si eo modo deuitare uoluerit, ut dicat sexto die 
etiam de limo factum esse hominem, sed hoc recapitulando 
postea commemoratum, uideat de muliere quid dicat, quia, 
masculum et feminam, dixit, fecit eos et benedixit 
eos. quodsi et ipsam eo die factam esse de uwiri osse re- 
sponderit, adtendat, quomodo adserat sexto die facta uolatilia, 
quae adducta sunt ad Adam, cum scriptura omne genus uo- 
latilium quinto die creatum ex aquis insinuet, item sexto die 
ligna etiam quae in paradiso plantata sunt, cum eadem 
scriptura hoc creaturae genus tertio diei tribuerit. ipsa etiam 
uerba consideret, quid sit: eiecit adhue de terra omne 
lignum pulchrum ad aspectum et bonum ad escam, 
tamquam illa, quae tertio die terra eiecerat, non erant pulchra 
ad aspectum et bona ad escam, cum in his essent operibus, 
quae fecit deus omnia bona ualde; quid sit etiam: finxit 
deus adhuec de terra omnes bestias agri et omnia 
uolatilia caeli; tamquam illa non fuerint omnia, quae primo 
producta erant, uel potius nulla ante producta erant. neque 
enim dictum est: et finxit deus adhuc de terra ceteras 
bestias agri et cetera uolatilia caeli, quasi quae minus uel 
terra sexto die uel aqua quinto die produxerit, sed omnes 
bestias, inquit, et omnia uolatilia. necnon et illud cogitet, 
quemadmodum deus et sex diebus fecerit omnia: primo ipsum 
diem, secundo firmamentum, tertio speciem maris et terrae 


atque ex terra herbam et ligna, quarto luminaria et sidera, : 


quinto aquarum animalia, sexto terrae, et postea dicatur: 

cum factus est dies, fecit deus caelum et terram et 
omne uiride agri, quandoquidem, cum factus est dies, non 
fecit nisi ipsum diem; quomodo etiam omne uiride agri fece- 
rit, antequam esset super terram, et omne fenum, antequam 
5 exoreretur; tunc enim factum, cum exortum est, non, ante- 
quam exoreretur, quis non diceret, nisi scripturae uerba reuo- 
carent? meminerit etiam scripfum esse: qui uiuit in aeter- 
num, creauit omnia simul, et uideat, quemadmodum simul 
creata dici possint, quorum creatio spatiis temporalibus distat, 
1o non horarum tantum, sed etiam dierum. curet quoque osten- 
dere, quomodo utrumque sit uerum, quod contrarium uideri 
potest, et deum in die septimo ob omnibus operibus suis 
requieuisse, quod Geneseos liber dicit, et usque nunc eum 
operari, quod dominus dicit. respiciat etiam quae dicta sunt 
15 Consummata, quomodo eadem dicta sint inchoata. 

His enim omnibus diuinae scripturae testimoniis, quam esse 
ueracem nemo dubitat nisi infidelis aut inpius, ad illam sen- 
tentiam ducti sumus, ut diceremus deum ab exordio saeculi 
primum simul omnia creauisse, quaedam conditis iam ipsis 

oo naturis, quaedam praeconditis causis; sicut non solum prae- 
sentia, uerum etiam futura fecit omnipotens et ab eis factis 
requieuit, ut eorum deinceps administratione atque regimine 
crearet etiam ordines temporum et temporalium, quia et con- 
summauerat ea propter omnium generum terminationem et 

25 inchoauerat propter saeculorum propagationem, ut propter con- 

summata requiesceret, propter inchoata usque nunc operaretur. 
sed si possunt haec melius intellegi, non solum non resisto, 
uerum etiam faueo. ) 

Nunc tamen de anima, quam deus inspirauit homini sufflando 
in eius faciem, nihil confirmo, nisi quia ex deo sic est, ut 
non sit substantia dei et sit incorporea, id est non sit corpus, 
sed spiritus, non de substantia dei genitus nec de substantia 
dei procedens, sed factus a deo, nec ita factus, ut in eius 

naturam natura ulla corporis uel inrationalis animae uerteretur, 
"ac per hoc de nihilo; et quod sit inmortalis secundum quen- 
dam uitae modum, quem nullo modo potest amittere; secun- 
dum quandam uero mutabilitatem, qua potest uel deterior 
uel melior fieri, non inmerito etiam mortalis possit intellegi, 
quoniam ueram inmortalitatem solus ille habet, de quo proprie 
dictum est: qui solus habet inmortalitatem. cetera, quae 
in hoe libro locutus sum disceptando, ad hoc ualeant legenti, 
ut aut nouerit, quemadmodum sine adfirmandi temeritate quae- 
renda sint, quae non aperte scriptura loquitur, aut, si ei 
quaerendi modus iste non placet. quemadmodum ipse quaesi- 
uerit sciam, ut, si me potest docere, non abnuam, si autem 
non potest, a quo ambo discamus mecum requirat. 

LIBER OCTAUUS. 


1. Et plantauit deus paradisum in Eden ad orientem 
et posuit ibi hominem quem finxit. non ignoro de para- 
diso multos multa dixisse; tres tamen de hac re quasi generales 
sunt sententiae. una eorum, qui tantummodo corporaliter 
paradisum intellegi uolunt, alia eorum, qui spiritaliter tantum, 
tertia eorum, qui utroque modo paradisum accipiunt, alias 
corporaliter, alias autem spiritaliter. breuiter ergo ut dicam, 
tertiam mihi fateor placere sententiam. secundum hane sus- 
cepi nunc loqui de paradiso, quod dominus donare dignabitur, 
ut homo factus e limo — quod utique corpus humanum est 
— in paradiso corporali conlocatus intellegatur, ut, quemad- 
modum ipse Adam, etsi aliquid aliud significat secundum id, 
quod eum formam futuri esse dixit apostolus, homo tamen 
in natura propria expressus accipitur, qui uixit certo numero 
annorum et propagata numerosa prole mortuus est, sicut 
moriuntur et ceteri homines, etsi non sicut ceteri ex parenti- 
bus natus, sed sicut primitus oportebat ex terra factus est, 
ita et paradisus, in quo cum conlocauit deus, nihil aliud quam 
locus quidam intellegatur terrae scilicet, ubi habitaret homo 
terrenus. 

Narratio quippe in his libris non genere locutionis figura- 
tarum rerum est sicut in Cantico canticorum, sed omnino 
gestarum est sieut in Regnorum libris et huiuscemodi ceteris. 


2 Gen. 2,8 14 cf. Rom. 5, 14 


1 Explicuerunt capitula iné lib octabus fol. 114 E Incipit liber ‘VIII- 
genesis ad littera (litt. mai. rubr.) fol, 179° P Incipit liber VIII genesis 
ad litteram (litt. mai) fol. 142°R 2 edem E'b aedem S 38 hominem 


ibi B; of. 233,25 4 des, lm1R hase (corr, m.1)R quasi 
om. S 12 corporali (co im ras.) P conlocatus H1 quemammodum P 
quaemammodum R 14 dixit esse Sbd 15 expraessus PR accipi- 
atur (alt. a 3. 1. m. 1) R 16 propagato S propetrato R 17 et 
om. PRSbd ceteri SC 18 sed in ras. m. 2 R om. b sicut om. Rb 
oportebat] ut oportebat b 19 conlocauit Et 20 terrae] terra PRSCbd 
(s. 1. add. m. 2 at ra) H 22 genere fere in ras.) R 24 gestun R 
est om. d 


230 S. Aureli Augustini 


sed quia illic ea dicuntur, quae uitae humanae usus notissi- 
mus habet, non difficile, immo promtissime primitus accipi- 
untur ad litteram, ut deinde ex illis quid etiam futurorum 
res ipsae gestae significauerint exculpatur; hic autem, quia 
ea dicuntur, quae usitatum naturae cursum intuentibus non 
occurrant, nolunt ea quidam proprie, sed figurate dicta intel- 
legi atque ex illo loco uolunt incipere historiam, id est rerum 
proprie gestarum narrationem, ex quo dimissi de paradiso 
Adam et Eua conuenerunt atque genuerunt. quasi uero usitatum 
nobis sit, uel quod tot annos uixerunt uel quod Enoch trans- 
latus est uel quod et grandaeua et sterilis peperit et cetera 
elusmodi. 

Sed alia est, inquiunt, narratio factoram mirabilium, alia 
institutarum creaturarum; illic enim ea ipsa insolita ostendunt 
alios esse tamquam naturales modos rerum, alios miraculorum 
— quae magnalia nominantur — hic autem ipsa insinuatur 
institutio naturarum. quibus respondetur: sed ideo insolita et 
ipsa, quia prima. nam quid tam sine exemplo et sine pari 
facto in rerum mundanarum constitutione quam mundus? num 
ideo credendum non est deum fecisse mundum, quia iam non 
facit mundos, aut non fecisse solem, quia iam non facit soles? 
et hoc quidem non de paradiso, sed de ipso homine permotis 
debuit responderi; nunc uero, cum ipsum sic credant a deo 
factum, sicut alius nullus factus est, cur paradisum no- 

lunt ita factum credere, quemadmodum nunc uident siluas 
fieri ? 

Ad eos quippe loquor, qui auctoritatem harum litterarum 
sequuntur; eorum enim quidam non proprie, sed figurate 
paradisum intellegi uolunt. nam qui omnino aduersantur his 
litteris, alias cum eis atque aliter egimus, quamquam et haec 
in hoc ipso opere nostro, quantum ualemus, ita defendamus 
ad litteram, ut, qui non rationabiliter moti propter animum 
peruicacem uel hebetem credere ista detrectant, nullam tamen 
inueniant rationem, unde falsa esse conuincant. uerum isti 
nostri, qui fidem habent his diuinis libris et nolunt paradisum 
ad proprietatem litterae intellegi, locum scilicet: amoenissimum, 
fructuosis nemoribus opacatum eundemque magnum et magno 
fonte fecundum, cum uideant nulla humana opera tot ac tanta 
uirecta siluescere occulto opere dei, miror, quemadmodum 
credant ipsum hominem ita factum, quemadmodum numquam 
uiderunt. aut si et ipse figurate intellegendus est, quis genuit 
Cain et Abel et Seth? an et ipsi figurate tantum fuerunt, 
non etiam homines ex hominibus nati? de proximo ergo ad- 
tendant istam praesumtionem quo tendat et conentur nobiseum 
cuncta primitus, quae gesta narrantur, in expressionem pro- 
prietatis accipere. quis enim eis postea non faueat intellegen- 
tibus, quid ista etiam figurata significatiune commoneant, siue 
ipsarum spiritalium naturarum uel adfectionum siue rerum 

etiam futurarum? sane si nullo modo possent salua fide ueri- 
tatis ea, quae corporaliter hic nominata sunt, etiam corpora- 
liter accipi, quid aliud remaneret, ‘nisi ut ea potius figurate 
dicta intellegeremus, quam scripturam sanctam inpie culpare- 
mus? porro autem, si non solum non inpediunt, uerum etiam 
solidius adserunt diuini eloquii narrationem haec etiam cor- 
poraliter intellecta, nemo erit, ut opinor, tam _ infideliter 
pertinax, qui cum ea secundum regulam fidei exposita proprie 
uiderit malit in pristina remanere sententia, si forte illi uisa 
fuerant, nonnisi figurate posse accipi. 

2. Nam et ego contra Manichaeos, qui has litteras ueteris 
testamenti non aliter quam oportet accipiendo errant, sed 
omnino non accipiendo et detestando blasphemant, duos con- 
scripsi libros recenti tempore conuersionis meae, cito uolens 
eorum uel confutare deliramenta uel erigere intentionem ad 
quaerendam in litteris, quas oderunt, christianam et euange- 
licam fidem. et quia non mihi tune occurrebant omnia quem- 
admodum proprie possent accipi magisque non posse uidebantur 
aut uix posse atque difficile, ne retardarer, quid figurate 
significarent, ¢a quae ad litteram inuenire non potui, quanta 
ualui breuitate ac perspicuitate explicaui, ne uel multa lectione 
uel disputationis obscuritate deterriti in manus ea sumere 
non curarent. memor tamen quid maxime uoluerim nec potu- 
erim, ut non figurate sed proprie primitus cuncta intellegerentur, 
nec omnino desperans etiam sic posse intellegi id ipsum in 
prima parte secundi libri ita posui. sane, inquam, quisquis 

uodluerit omnia, quae dicta sunt, secundum litteram 
accipere, id est non aliter intellegere, quam littera 
sonat, et potest euitare blasphemias et omnia con- 
gruentia fidei catholicae praedicare, non solum ei 
5non est inuidendum, sed praecipuus multumque lau- 
dabilis intellector habendus est. si autem nullus 
exitus datur, ut pie et digne deo quae scripta sunt 
intellegantur, nisi figurate atque in aenigmatis pro- 
posita ista credamus habentes auctoritatem aposto- 
10 licam, a quibus tam multa de libris ueteris testa- 
menti soluuntur aenigmata, modum, quem intendimus, 
teneamus adiuuante illo, qui nos petere, quaerere et 
pulsare adhortatur, ut omnes istas figuras rerum 
secundum catholicam fidem, siue quae ad historiam 
15 siue quae ad prophetiam pertinent, explicemus non 
praeiudicantes meliori diligentiorique tractatui siue 
per nos siue per alios, quibus dominus reuelare 
dignatur. haec tunc dixi. nunc autem quia uoluit dominus. 
ut ea diligentius intuens atque considerans non frustra, quan- 
20 tum opinor, extimarem etiam per me posse secundum pro- 
priam, non secundum allegoricam locutionem haec scripta esse 
monstrari, sicut ea, quae superius uoluimus ostendere, sic 
etiam quae sequuntur de paradiso perscrutemur. 
3. Plantauit ergo deus paradisum in deliciis — hoc 
2 est enim in Eden — ad orientem et posuit ibi homi- 

nem, quem finxerat. sic enim scriptum est, quia sic factum 
est. deinde recapitulat, ut hoc ipsum, quod breuiter posuit, 
ostendat quemadmodum factum sit, hoc est quemadmodum 
paradisum deus plantauerit et illic hominem, quem finxerat, 
constituerit. sic enim sequitur: et eiecit adhuc deus de 
terra omne lignum pulchrum ad aspectum et bonum 
ad escam. non dixit: et eiecit deus de terra aliud lignum 
uel ceterum lignum, sed: eiecit, inquit, adhuc de terra 
omne lignum pulchrum ad aspectum et bonum ad 
escam. iam ergo tune produxerat terra omne lignum et 
pulchrum ad aspectum et bonum ad escam, hoc est tertio 
die; nam sexto die dixerat: ecce dedi uobis omne pabu- 
lum seminale seminans semen, quod est super omnem 
terram, et omne lignum fructiferum, quod habet in 
se fructum seminis seminalis, quod erit uobis ad 
escam. num ergo aliud eis tune dedit, aliud nunc dare uoluit? 
non opinor. sed cum ex his generibus sint ista ligna instituta 
in paradigo, quae iam terra tertio die produxerat, adhuc ea 
produxit in tempore suo, quia tune scilicet, quod scriptum 
est ea produxisse terram, causaliter factum erat in terra; hoc 
est, quia tunc ea producendi uirtutem latenter acceperat, qua 
uirtute fit, ut etiam nunc talia terra progignat in manifesto 
atque in tempore suo. 

Uerba ergo dei sexto die dicentis: ecce dedi uobis omne 
pabulum seminale seminans semen, quod est super 

omnem terram et cetera non gsonabili uel temporali uoce 
prolata uerba sunt, sed sicut in uerbo eius est creandi po- 
tentia; dici autem hominibus, quid sine temporalibus sonis 
deus dixerit, nonnisi per temporales sonos potuit. futurum 
enim erat, ut homo iam de limo formatus et flatu eius ani- 
matus et quidquid ex illo humani generis extitisset uteretur 
eis ad escam, quae super terram exortura erant ex illa uirtute 
generandi, quam terra iam acceperat. cuius futuri causales 
rationes in creatura condens, tamquam iam extitisset, loque- 
batur interna atque intima ueritate, quam nec oculus uidit 
nec auris audiuit, sed spiritus eius scribenti utique reuelauit. 

4. Ilud plane, quod sequitur: et lignum uitae in medio 
paradiso et lignum scientiae dinoscendi bonum et 
malum, diligentius considerandum est, ne cogat in allegoriam, 
ut non ista Jigna fuerint, sed aliud aliquid nomine ligni signifi- 
cent. dictum est enim de sapientia: lignum uitae est omni- 
bus amplectentibus eam. uerum tamen cum sit Hierusalem 
aeterna in caelis, etiam in terra ciuitas, qua illa significaretur, 
condita est; et Sarra et Agar quamuis duo testamenta signi- 
ficarent, erant tamen etiam quaedam mulieres duae; et cum 
Christus per ligni passionem fluento spiritali nos inriget, erat 
tamen et petra, quae aquam sitienti populo ligno percussa 
manauit, de qua diceretur: petra autem erat Christus. 
aliud quam erant illa omnia significauerunt, sed tamen etiam 
ipsa corporaliter fuerunt. et quando a narrante commemorata 

sunt, non erat illa figurata locutio, sed earum expressa 
narratio, quarum erat figurata praecessio. erat ergo et lignum 
uitae quemadmodum petra Christus, nec sine mysteriis rerum 
spiritalium corporaliter praesentatis uoluit hominem deus in 
paradiso uiuere. erat ergo ei in lignis ceteris alimentum, in 
illo autem sacramentum, quid significans nisi sapientiam, de 
qua sic dictum est: lignum uitae est amplectentibus 
eam, quemadmodum de Christo diceretur: petra manans est 
sitientibus eum? recte quippe appellatur quod ad eum signi- 
ficandum praecessit. ipse est ouis, quae immolatur in pascha; 
tamen et illud non tantum dicendo figurabatur, sed etiam 
faciendo. neque enim ouis illa non erat ouis; plane ouis erat 
et occidebatur et manducabatur. et tamen eo uero facto aliud 
etiam quiddam figurabatur, non sicut ille uitulus saginatus, 
qui minore filio reuertente in epulas caesus est. ibi quippe 
ipsa narratio figurarum est, non rerum figurata significatione 
gestarum. non enim hoc euangelista, sed ipse dominus narra- 
uit: euangelista uero dominum hoc narrasse narrauit. proinde 
ergo quod narrauit euangelista etiam factum est, dominum 
scilicet talia locutum fuisse; ipsius autem domini narratio 
parabola fuit, de qua numquam exigitur, ut etiam ad litteram 
facta monstrentur, quae sermone proferuntur. Christus est et 
lapis unctus a Jacob et lapis reprobatus ab aedificantibus, 
qui factus est in caput anguli; sed illud etiam in rebus gestis 
factum est, hoc autem tantum in figuris praedictum. illud 

quippe scripsit narrator rerum praeteritaram, hoc praenuntiator 
tantummodo futurarum. 

5. Sic et sapientia, idem ipse Christus, lignum uitae est 
in paradiso spiritali, quo misit de cruce latronem; creatum 
est autem quod eam significaret, lignum uitae etiam in 
paradiso corporali, quia hoc illa scriptura dixit, quae res suis 
temporibus gestas narrans et hominem corporaliter factum 
et in corpore uiuentem ibi constitutum esse narrauit. aut si 
quisquam putat animas, cum corpore excesserint, locis cor- 
poraliter uisibilibus contineri, cum sint sine corpore, adserat 
sententiam suam; non deerunt, qui sic faueant, ut illum etiam 
diuitem sitientem in loco utique corporali fuisse contendant 
ipsamque animam omnino esse corpoream propter arentem 
linguam et stillam aquae de Lazari digito concupitam pro- 
nuntiare non dubitent, cum quibus ego de tam magna 
quaestione nulla temeritate confligo. melius est enim dubitare 
de occultis quam litigare de incertis, illum quippe diuitem 
in ardore poenarum et illum pauperem in refrigerio gaudiorum 
intellegendos esse non dubito. sed quomodo intellegenda sit 
illa flamma inferni, ille sinus Abrahae, illa lingua diuitis, ille 
digitus pauperis, illa sitis tormenti, illa stilla refrigerii, uix 
fortasse a-mansuete quaerentibus, a contentiose autem cer- 
tantibus numquam inuenitur. cito sane respondendum est, ne 
nos profunda ista quaestio et multi sermonis indigens tardet. 


» Si corporalibus locis animae continentur, etiam exatae corpo- 

ribus, potuit ille latro in eum introduci paradisum, ubi fuerat 
corpus primi hominis, ut aptiore scripturarum loco, si ulla 
necessitas flagitauerit, etiam de hac re quid uel quaeramus 
uel arbitremur utcumque promamus. 

Nune nero, quod sapientia non sit corpus et ideo nec 
lignum, nec dubito nec dubitari a quoquam puto; potuisse 
autem per lignum, id est per corpoream creaturam tamquam 
sacramento quodam significari sapientiam in paradiso corporali 
ille credendum non existimat, qni uel tam multa in scripturis 
rerum spiritalium corporalia sacramenta non uidet. uel homi- 
nem primum cum eiusmodi aliquo sacramento uiuere non 
debuisse contendit, cum apostolus dicat etiam hoc, quod de 
muliere dixit, quam constat ei factam esse de latere, propter- 
ea relinquet homo patrem et matrem et adhaerebit 
uxori suae; et erunt duo in carne una, sacramentum 
hoc magnum esse in Christo et in ecclesia. mirum est 
autem et uix ferendum, quemadmodum uelint homines para- 
disum figurate dictum et nolint etiam figurate factum. quodsi 
concedunt sicut de Agar et Sarra, sicut de Ismahel et Isaac 
haec quoque et facta et tamen etiam figurata, cur non 
admittant etiam lignum uitae et uere aliquod lignum fuisse 
et tamen sapientiam figurasse non uideo. 

Illud quoque addo quamquam corporalem cibum, talem 
tamen illam arborem praestitisse, quo corpus hominis sanitate 
stabili firmaretur, non sicut ex alio cibo, sed nonnulla inspi- 

ratione salubritatis occulta. profecto enim licet usitatus panis 
aliquid tamen amplius habuit, cuius una collyride hominem 
deus ab indigentia famis dierum quadraginta spatio uindicanit. 
an forte credere dubitabimus per alicuius arboris cibum cuius- 
dam altioris significationis gratia homini deum praestitisse, ne 
corpus eius uel infirmitate uel aetate in deterius mutaretur 
aut in oceasum etiam laberetur, qui ipsi cibo humano praestitit 
tam mirabilem statum, ut in fictilibus uasculis farina et oleam 
deficientes reficeret nec deficeret? iam hic de genere contentio- 
10 gorum quisquam existat et dicat deum in terris nostris mira- 
cula talia facere debuisse, in paradiso autem non debuisse: 
quasi uero non uel de puluere hominem uel de latere uiri 
mulierem maius ibi miraculum fecit, quam quod hic mortuos 
suscitauit. 
1s 6. Sequitur, ut uideamus de ligno scientiae dinoscendi 
bonum et malum. prorsus et hoc lignum erat uisibile et 
corporale sicut arbores ceterae. quod ergo lignum esset, non 
est dubitandum; sed cur hoe nomen acceperit, requirendum. 
mihi autem etiam atque etiam consideranti dici non potest 
2 quantum placeat illa sententia non fuisse illam arborem cibo 
noxiam — neque enim qui fecerat omnia bona ualde in para- 
diso institueret aliquid mali — sed malum fuisse homini 
transgressionem praecepti. oportebat autem, ut homo sub 
domino deo positus alicunde prohiberetur, ut ei promerendi 
dominum suum -uirtus esset ipsa oboedientia, quam possum 

uerissime dicere solam esse uirtutem omni creaturae rationali 
agenti sub dei potestate, primumque esse et maximum uitium 
tumoris ad ruinam sua potestate uelle uti, cuius uitii nomen 
est inoboedientia. non esset ergo, unde se homo dominum 
habere cogitaret atque sentiret, nisi ei aliquid iuberetur. arbor 
itaque illa non erat mala, sed appellata est scientiae dinoscendi 
bonum et malum, quia, si post prohibitionem ex illa homo 
ederet, in illa erat praecepti futura transgressio, in qua homo 
per experimentum poenae disceret, quid interesset inter oboe- 
dientiae bonum-et inoboedientiae malum. proinde et hoc non 
in figura dictum, sed uere quoddam lignum accipiendum est, 
cui non de fructu uel pomo quod indidem nasceretur, sed ex 
ipsa re nomen inpositum est, quae illo contra uetitum tacto 
fuerat secutura. 

7. Flumen autem exiit de Eden, quod inrigabat pa- 
radisum, et inde diuisum est in quattuor partes. ex 
his uni nomen est Phison, hoc est quod circuit totam 
terram Euilat, ubi est aurum; aurum autem terrae 
illius bonum et ibi est carbunculus et lapis prasinus. 
et nomen flumini secundo Geon, hoc est quod circuit 
totam terram Aethiopiam. flumen autem tertium 
Tigris, hoc est quod fluit contra Assyrios. flumen 
autem quartum Euphrates. de his fluminibus quid amplius 
satagam confirmare, quod uera sint flumina nec figurate dicta, 
quae non sint, quasi tantummodo aliquid nomina ipsa signi- 

ficent, cum et regionibus, per quas fluunt, notissima sint et 
omnibus fere gentibus diffamata? quin immo ex his, quoniam 
constat ea prorsus esse — nam duobus eorum nomina uetustas 
mutauit, sicut Tiberis dicitur fluuius, qui prius Albula uoca- 
batur; Geon quippe ipse est, qui nunc dicitur Nilus; Phison 
autem ille dicebatur, quem nunc Gangen appellant; duo uero 
cetera, Tigris et Euphrates, antiqua etiam nomina tenuerunt — 
nos admoneri oportet cetera quoque primitus ad proprietatem 
litterae accipere, non in eis figuratam locutionem pntare, sed 
res ipsas, quae ita narrantur, et esse et aliquid etiam figurare, 
non quia non posset parabola locutionis adsumere aliquid de 
re, quam non proprie quoque esse constaret, sicut de illo 
dominus loquitur, qui descendebat ab Hierusalem in Hiericho 
et incidit in latrones. quis non sentiat et plane uideat esse 
parabolam locutionemque illam totam esse figuratam? uerum 
duae ciuitates, quae ibi nominatae sunt, hodieque in locis 
propriis demonstrantur. sed hoc modo acciperemus et quattuor 
haec flumina, si cetera, quae de paradiso narrantur, non pro- 
prie sed figurate accipere ulla necessitas cogeret; at nunc, 
cum primitus proprie res ipsas intellegere ratio nulla pro- 
hibeat, cur non potius auctoritatem scripturae simpliciter 
sequimur in narratione rerum gestarum res uere gestas prius 
intellegentes, tum demum quidquid aliud significant per- 
scrutantes? 

An eo mouebimur, quod de his fluminibus dicitur aliorum 

esse fontes notos, aliorum autem prorsus incognitos et ideo 
non posse accipi ad litteram, quod ex uno paradisi flumine 
diuiduntur? cum potius credendum sit, quoniam locus ipse 
paradisi a cognitione hominum est remotissimus, inde quattuor 
aquarum partes diuidi, sicut fidelissima scriptura testatur, sed 
ea flumina, quorum fontes noti esse dicuntur, alicubi isse sub 
terras et post tractus prolixarum regionum locis aliis erupisse; 
ubi tamquam in suis fontibus nota esse perhibentur. nam hoc 
solere nonnullas aquas facere quis ignorat? sed ibi hoe scitur, 
ubi non diu sub terris currunt. exibat ergo flumen de Eden, 
id est de loco deliciarum, et inrigabat paradisum, id est 
ligna omnia pulchra atque fructuosa, quae omnem terram 
regionis illius opacabant. 

8. Et sumsit dominus deus hominem, quem fecit, 
et posuit eum in paradiso ut operaretur et custodiret. 
et praecepit dominus deus Adae dicens: ab omni ligno 
quod est in paradiso escae edes; de ligno autem 
cognoscendi bonum et malum non manducabitis de 
illo. qua die autem ederitis ab eo, morte moriemini. 
cum superius breuiter dixerit deum plantasse paradisum et 
constituisse ibi hominem, quem finxerat, recapitulauit, ut 
narraret, quomodo sit paradisus constitutus. nunc ergo et 
illud recapitulando commemorauit, quomodo ibi deus posuerit 
hominem, quem fecit. uideamus itaque, quid sit, quod dictum 

operari primum hominem? an non est credibile, quod eum 
ante peccatum damnauerit ad laborem? ita sane arbitraremur, 
nisi uideremus cum tanta uoluptate animi agricolari quosdam, 
ut eis magna poena sit inde in alind auocari. quidquid ergo. 
deliciarum habet agricultura, tunc utique longe amplius erat, 
quando nihil accidebat aduersi uel terrae uel caelo. non enim 
erat laboris adflictio, sed exhilaratio uoluntatis, cum ea, quae 
deus creauerat, humani operis adiutorio laetius feraciusque 
prouenirent: unde creator ipse uberius laudaretur, qui animae 
in corpore animali constitutae rationem dedisset operandi ac 
facultatem, quantum animo uolenti satis esset, non quantum 
inuitum indigentia corporis cogeret. 

Quod enim maius mirabiliusque spectaculum est aut ubi 
magis cum rerum natura humana ratio quodammodo loqui 


> potest, quam cum positis seminibus, plantatis surculis, trans- 


latis arbusculis, insitis malleolis tamquam interrogatur quaeque 
uis radicis et germinis quid possit quidue non possit, unde 
possit, unde non possit, quid in ea ualeat numerorum inui- 
sibilis interiorque potentia, quid extrinsecus adhibita diligentia, 
inque ipsa consideratione perspicere, quia neque qui plantat 
est aliquid neque qui rigat, sed qui incrementum 
dat, deus, quia et illud operis, quod accedit extrinsecus, 
per illum accedit, quem nihilominus creauit et quem regit 
atque ordinat inuisibiliter deus? 

9. Hine iam in ipsum mundum uelut in qnandam magnam 

arborem rerum oculus cogitationis adtollitur atque in ipso 
quoque gemina operatio prouidentiae reperitur, partim naturalis, 
partim uoluntaria. et naturalis quidem per occultam dei ad- 
ministrationem, qua etiam lignis et herbis dat incrementum, 
uoluntaria uerv per angelorum opera et hominum; secundum 
illam primam caelestia superius ordinari inferiusque terrestria, 
luminaria sideraque fulgere, diei noctisque uices agitari, aquis 
terram fundatam interlui atque circumlui, aerem altius superfundi, 
arbusta et animalia concipi et nasci, crescere, senescerere, occi- 
dere et quidquid aliud in rebus interiore naturalique motu geritur; 
in hac autem altera signa dari, doceri et disci, agros coli, socie- 
tates administrari, artes exerceri.et quaeque alia siue in superna 
societate aguntur siue in hac terrena atque mortali, ita ut 
bonis consulatur et per nescientes malos; inque ipso homine 
eandem geminam prouidentiae uigere potentiam : primo erga 
corpus naturalem, scilicet eo motu, quo fit, quo crescit, quo 
senescit; uoluntariam uero, quo illa ad uictum, tegumentum 
curationemque consulitur. similiter erga animam naturaliter 
agitur, ut uiuat, ut sentiat, uoluntarie uero, ut discat, ut 
consentiat. 

Sicut autem in arbore id agit agricultura forinsecus, ut 
illud proficiat, quod geritur intrinsecus, sic in homine secun- 
dum corpus ei, quod intrinsecus agit natura, seruit extrinsecus 
medicina, itemque secundum animam, ut natura beatificetur 
intrinsecus, doctrina ministratur extrinsecus. quod autem ad 
arborem colendi neglegentia, hoc ad corpus medendi incuria, 

hoc ad animam discendi segnitia; et quod ad arborem humor 
inutilis, hoc ad corpus uictus exitiabilis, hoc ad animam per- 
suasio iniquitatis. deus itaque super omnia, qui condidit 
omnia et regit omnia, omnes naturas bonus creat, omnes 
uoluntates iustus ordinat. quid ergo abhorret a wero, si cre- 
damus hominem ita in paradiso constitutum, ut operaretur 
agriculturam non labore seruili, sed honesta animi uoluptate? 
quid enim hoe opere innocentius uacantibus et quid plenius 
magna consideratione prudentibus? 

10. Ut custodiret autem quid? an ipsum paradisum? 
contra quos? nullus certe uicinus metuebatur inuasor, nullus 
limitis perturbator, nullus fur, nullus adgressor. quomodo ergo 
intellecturi sumus corporalem paradisum potuisse ab homine 
corporaliter custodiri? sed neque scriptura dixit: ut operaretur 
et custodiret paradisum, dixit autem: ut operaretur et 
custodiret. quamquam si de graeco diligentius ad uerbum 
exprimatur, ita scriptum est: et accepit dominus deus 
hominem, quem fecit, et posuit eum in paradiso ope- 
rari eum et custodire. sed utrum ipsum hominem posuit 
operari — hoc enim sensit, qui interpretatus est: ut ope- 
raretur — an eundem paradisum operari, id est ut homo 
paradisum operaretur, ambigue sonat et uidetur magis exi- 
gere locutio, ut non dicatur: operaretur paradisum, sed in 
paradiso. 

Uerum tamen, ne forte sic dictum sit: ut operaretur para- 
disum, sicut superius dictum est: nec erat homo, qui 
operaretur terram — eadem quippe locutio est: operari 
terram, quae: operari paradisum — ambiguam sententiam ad 

utrumque tractemus. si enim non est necesse, ut accipiamus 
»paradisum custodire*, sed ,in paradiso*, quid ergo in para- 
diso custodire? nam quid operari in paradiso, iam, ut uisum 
est, disseruimus. an ut quod operaretur in terra per agri- 
culturam, in se ipso custodiret per disciplinam, id est ut, 
sicut ei ager obtemperaret colenti se, ita et ipse praecipienti 
domino suo, ut sumto praecepto oboedientiae fructum, non 
spinas inoboedientiae redderet? denique, quoniam similitudinem 
a se culti paradisi in se ipso custodire subditus noluit, similem 
sibi agrum damnatus accepit. spinas, inquit, et tribulos 
pariet tibi. 

Quodsi et illud intellegamus, ut paradisum operaretur et 
paradisum custodiret, operari quidem paradisum posset, sicut 
supra diximus, per agriculturam, custodire autem non aduersus 
inprobos aut inimicos, qui nulli erant, sed fortassis aduersus 
bestias. quomodo istue? aut quare? numquid enim bestiae 
iam in hominem saeuiebant, quod nisi peccato non fieret? 
ipse quippe bestiis omnibus ad se adductis, sicut post com- 
memoratur, nomina inposuit, ipse etiam sexta die lege uerbi 
dei cum omnibus communes cibos accepit. aut si erat iam, 
quod timeretur in bestiis, quonam pacto posset unus homo 
illum munire paradisum? neque enim exiguus locus erat, 
quem tantus fons inrigabat. custodire quippe ille deberet, si 
posset paradisum tali et tanta maceria communire, ut eo ser- 
pens non posset intrare; sed mirum, si, priusquam communiret, 
omnes serpentes inde posset excludere. 

Proinde intellectum ante oculos cur praetermittimus? positus 
est quippe homo in paradiso, ut operaretur eundem paradisum, 

sicut supra disputatum est, per agriculturam non laboriosam, 
sed deliciosam et mentem prudentis magna atque utilia com- 
monentem, custodiret autem eundem paradisum ipsi sibi, ne 
aliquid admitteret, quare inde mereretur expelli. denique accepit 
et praeceptum, ut sit per quod sibi custodiat paradisum, id 
est quo conseruato non inde proiciatur. recte enim quisque 
dicitur non custodisse rem suam, qui sic egit, ut amitteret 
eam, etiamsi alteri salua sit, qui eam uel inuenit uel accipere 
meruit. 

Est alius in his uerbis sensus, quem puto non inmerito 
praeponendum, ut ipsum hominem operaretur deus et custo- 
diret. sicut enim operatur homo terram, non ut eam faciat 
esse terram, sed ut cultam atque fructuosam, sic deus homi- 
nem multo magis, quem ipse creauit, ut homo sit, eum ipse 
operatur, ut iustus sit, si homo ab illo per superbiam non 
abscedat; hoc est enim apostatare a deo, quod initium superbiae 
scriptura dicit. initium, inquit, superbiae hominis apo- 
statare a deo. quia ergo deus est incommutabile bonum, 
homo autem et secundum animam et secundum corpus muta- 
bilis res est, nisi ad incommutabile bonum, quod deus est, 
conuersus substiterit, formari, ut iustus beatusque sit, non 
potest. ac per hoc deus idem, qui creat hominem, ut homo 
sit, ipse operatur hominem atque custodit, ut etiam bonus 
beatusque sit. quapropter qua locutione dicitur homo operari 
terram, quae iam terra erat, ut ornata atque fecunda sit, ea 
locutione dicitur deus operari hominem, qui iam homo erat, 
ut pius sapiensque sit, eumque custodire, quod homo sua 


17 Eccli. 10, 12 


3 ipseS  sibi in ras.m 2R  xne (be eras.) R 4 ammitteret HR 
amitteret P = accipit HR? 5 sibi s. i. m. 1 BR 6 quisque] quis- 
quam b dicitur quisque S 7 custodire S 8 etiamsi] si (spat. init, 
lineae wacuo) S alteri (i add. m. 2) R salba P 10 immerito P 
15 operaretur PR! 16 apostatare (pr. ta s.l.m.1) EH 17 scribtura HP 
inquidP  superbieS hominiS himinisR! 18 cap. VII # 20 res 
est om. S est deus bd 21 substeterit R 23 ipsae S 24 loquu- 
tione P dicitur (ur s. 1. m. 1) E 26 loquutione P 


948 S. Aureli Augustini 


potestate in se quam illius supra se delectatus dominationem- 
que eius contemnens tutus esse non possit. 

11. Proinde nullo modo uacare arbitror, sed nos aliquid et 
magnum aliquid admonere, quod ab ipso diuini libri huius 
exordio, ex quo ita coeptus est: in principio fecit deus 
caelum et terram usque ad hunc locum, nusquam positum 
est ,dominus deus“, sed tantum modo ,deus*. nune uero. 
ubi ad id uentum est, ut hominem in paradiso constitueret 
eumque per praeceptum operaretur et custodiret, ita scriptura 
locuta est: et sumsit dominus deus hominem, quem 
fecit, et posuit eum in paradiso operari eum et custo- 
dire: non quod supra dictarum creaturarum dominus non 
esset. deus; sed, quia hoc nec propter angelos nec propter 
alia, quae creata sunt, sed propter hominem scribebatur, ad 
eum admonendum, quantum ei expediat habere dominum 
deum, hoc est sub eius dominatione oboedienter uiuere quam 
licentiose abuti propria potestate, nusquam hoc prius ponere 
uoluit, nisi ubi peruentum est ad eum in paradiso conlo- 
candum, operandum et custodiendum: ut non diceret sicut et 
cetera omnia superius: et sumsit deus hominem, quem fecit, 
sed diceret: et sumsit dominus deus hominem, quem 
fecit, et posuit eum in paradiso operari eum, ut iustus 
esset, et custodire, ut tutus esset, ipsa utique dominatione 
sua, quae non est illi, sed nobis utilis. ille quippe nostra 

seruimus; nam si nobis indigeret, eo ipso non uerus dominus 
esset, cum per nos eius adiuuaretur necessitas, sub qua et 
ipse seruiret. merito ille in psalmo, dixi, inquit, domino: 
deus meus es tu, quoniam bonorum meorum non 
eges. nec ita sentiendum est, quod diximus, nos illi ad utili- 
tatem nostram salutemque seruire, tamquam aliud aliquid ab 
illo expectemus quam eum ipsum, qui summa utilitas et 
salus nostra est; sic enim eum gratis secundum illam uocem 
diligimus: mihi autem adhaerere deo bonum est. 

12. Neque enim tale aliquid est homo, ut factus deserente 
eo, qui fecit, possit aliquid agere bene tamquam ex se ipso; 
sed tota eius actio bona est ad eum conuerti, a quo factus 
est, et ab eo iustus, pius, sapiens beatusque semper fieri, non 
fieri et recedere, sicut a corporis medico sanari et abire, quia 
medicus corporis operarius fuit extrinsecus seruiens naturae 
intrinsecus operanti sub deo, qui operatur omnem salutem 
gemino illo opere prouidentiae, de quo supra locuti sumus. 
non ergo ita se debet homo ad deum conuertere, ut, cum ab 
eo factus fuerit iustus, abscedat, sed ita, ut ab illo semper 
fiat. eo quippe ipso, cum ab illo non discedit, eius sibi prae- 
sentia iustificatur et inluminatur et beatificatur operante et 
custodiente deo, dum oboedienti subiectoque dominatur. 

Neque enim, ut dicebamus, sicut operatur homo terram, 
ut culta atque fecunda sit, qui, cum fuerit operatus abscedit 
relinquens eam uel aratam uel satam uel rigatam uel si quid 
aliud, manente opere, quod factum est, cum operator absces- 
serit, ita deus operatur hominem iustum, id est iustificando 


Sebsyl5,=2 9).Ps. 72, 25 17 cap. 9 


2 adiubaretur #1 3 dixi] dix R ° inquid EH! 4 deus] das # 
5 eges] indiges S cap. VIII E 9 adherere S 10 post tale wox 
erasa S factus ut 6 11 eo om. EPR 12 conuerti ad eum bd 
13 est om. b beatus que R 14recidere P 16 operastur (n eras.) R 
17 loquuti PR 18 ergo] enim S se] sed E deum] domi- 
num PRbd 20 discedat E‘ discedet S  sibi] ipse bd _ presentia PRS 
22 oboediente PR! 25 si quid] si quid ex sicut m.1R 26 operatur P 
abcesserit S 


250 S. Aureli Augustini 


eum, ut, si abscesserit, maneat in abscedente quod fecit: sed 
potius, sicut aer praesente lumine non factus est lucidus, sed 
fit, quia, si factus esset, non autem fieret, etiam absente 
lumine lucidus maneret, sic homo deo sibi praesente inlumi- 
natur, absente autem continuo tenebratur, a quo non locorum 
interuallis, sed uoluntatis auersione disceditur. 

Ile itaque operetur hominem bonum atque custodiat, qui 
incommutabiliter bonus est. semper ab illo fierl semperque 
perfici debemus inhaerentes ei et in ea conuersione, quae ad 
illum est, permanentes, de quo dicitur: mihi autem adhae- 
rere deo bonum est, et cui dicitur: fortitudinem meam 
ad te custodiam. ipsius enim sumus figmentum cre- 
ati, non tantum ad hoc, ut homines simus, sed ad hoe etiam, 
ut boni simus. nam et apostolus cum fidelibus ab inpietate 
conuersis gratiam, qua salui facti samus, commendaret, gratia 
enim, inquit, salui facti estis per fidem; et hoc non 
ex uobis, sed dei donum est, non ex operibus, ne 
forte quis extollatur. ipsius enim sumus figmentum 
creati in Christo Iesu in operibus bonis, quae prae- 
parauit deus, ut in illis ambulemus. et alibi cum 
dixisset: cum timore et tremore uestram ipsorum 
salutem operamini, ne sibi putarent tribuendum, tamquam 
ipsi se facerent iustos et bonos, continuo subiecit: deus 
enim est, qui operatur in uobis. sumsit ergo dominus 
deus hominem, quem fecit, et posuit eum in paradiso 
Operari eum, hoc est ,operari in eo* et ,custodire eum.‘ 

13. Et praecepit dominus deus Adae dicens: ab 
omni ligno, quod est in paradiso, edes ad escam; de 
ligno autem cognoscendi bonum et malum non man- 
ducabitis de illo. qua die autem ederitis ab eo, morte 

5 moriemini. si aliquid mali esset lignum illud, unde prohibuit 
hominem deus, eius ipsius mali natura uenenatus uideretur 
ad mortem. quia uero ligna omnia in paradiso bona plan- 
tauerat, qui fecit omnia bona ualde, nec ulla ibi natura mali 
erat, quia nusquam est mali ulla natura — quod diligentius, 

10 gi dominus uoluerit, disseremus, cum de illo serpente dicere 
coeperimus —, ab eo ligno, quod malum non erat, prohibitus 
est, ut ipsa per se praecepti conseruatio bonum illi esset et 
transgressio malum. 

Nec potuit melius et diligentius demonstrari, quantum 

15 malum sit sola inoboedientia, cum ideo reus iniquitatis factus 
est homo, quia eam rem tetigit contra prohibitionem, quam 
si non prohibitus tetigisset, non utique peccasset. nam qui 
dicit uerbi gratia: ,noli tangere hanc herbam* — si forte- 
uenenosa est mortemque praenuntiat, si tetigerit — sequetur 

20 quidem mors contemtorem praecepti; sed etiam, si nemo 
prohibuisset atque ille tetigisset, nihilominus utique moreretur. 
illa quippe res congrua saluti uitaeque eius non esset, siue 
inde uetaretur siue non uetaretur. item cum quisque prohibet 
eam rem tangi, quae non quidem tangenti, sed illi, qui pro- 

25 hibuit, obesset, uelut si quisquam in alienam pecuniam misisset 
manum -prohibitus ab eo, cuius erat illa pecunia, ideo esset 

prohibito peccatum, quia prohibenti poterat esse damnosum. 
cum uero illud tangitur, quod nec tangenti obesset, si non 
prohiberetur, nec cuiquam alteri, quandolibet tangeretur, quare 
prohibitum est, nisi ut ipsius per se bonum oboedientiae et 
ipsius per se malum inoboedientiae monstraretur ? 

Denique a peccante nihil aliud adpetitum est nisi non esse 
sub dominatione dei, quando illud admissum est, in quo, ne 
admitteretur, sola deberet inssio dominantis adtendi. quae si 
sola adtenderetur, quid aliud quam dei uoluntas adtenderetur? 
quid aliud quam dei uoluntas amaretur? quid aliud quam dei 
uoluntas humanae uoluntati praeponeretur? dominus quidem 
cur iusserit, uiderit; faciendum est a seruiente quod iussit 
et tunc forte uidendum est a promerente, cur iusserit. sed 
tamen, ut causam iussionis huius non diutius requiramus, si 
haec ipsa magna est utilitas homini, quod deo seruit, iubendo 
deus utile facit quidquid iubere uoluerit, de quo metuendum 
non est, ne iubere quod inutile est possit. 

14. Nec fieri potest, ut uoluntas propria non grandi ruinae 
pondere super hominem cadat, si eam uoluntati superioris 
extollendo praeponat. hoc expertus est homo contemnens prae- 
ceptum dei et hoc experimento didicit, quid interesset inter 
bonum et malum, bonum scilicet oboedientiae, malum autem 
inoboedientiae, id est superbiae et contumaciae, peruersae 
imitationis dei et noxiae libertatis. hoc autem in quo ligno 
accidere potuit, ex ipsa re, ut jam supra dictum est, nomen 
accepit. malum enim nisi experimento non sentiremus, quia 
nullum esset, si non fecissemus. neque enim ulla natura 

malum est, sed amissio boni hoc nomen accepit. bonum 
quippe incommutabile deus est; homo autem, quantum ad 
elus naturam, in qua eum deus condidit, pertinet, bonum est 
quidem, sed non incommutabile ut deus. mutabile autem 
bonum, quod est post incommutabile bonum, melius bonum 
fit, cum bono incommutabili adhaeserit amando atque serui- 
endo rationali et propria uoluntate. ideo quippe et haec magni 
boni natura est, quia et hoe accepit, ut possit summi boni 
adhderere naturae. quod si noluerit, bono se priuat, et hoc ei 
malum est, unde per iustitiam dei etiam cruciatus consequitur. 
quid enim tam iniquum, quam ut bene sit desertori boni? 
neque ullo modo fieri potest, ut ita sit. sed aliquando amissi 
superioris boni non sentitur malum, cum habetur quod amatum 
est inferius bonum. sed diuina iustitia est, ut qui uoluntate 
amisit, quod amare debuit, amittat cum dolore, quod amauit, 
dum naturarum creator ubique laudetur. adhuc enim est bonum 
quod dolet amissum bonum; nam nisi aliquod bonum reman- 
sisset in natura, nullus boni amissi dolor esset in poena. 
Cui autem sine mali experimento placet bonum, id est ut, 
antequam boni amissionem sentiat, eligat tenere, ne amittat, 
supra omnes homines praedicandus est. sed hoc nisi cuiusdam 
singularis laudis esset, non illi puero tribueretur, qui ex 
genere Israhel factus Emmanuhel nobiscum deus reconciliauit 
nos deo, hominum et dei homo mediator, uerbum apud deum, 
caro apud nos, uerbum caro inter deum et nos. de illo quippe 
propheta dicit: priusquam sciat puer bonum aut malum, 
contemnet malitiam, ut eligat bonum. quomodo quod 

nescit aut contemnit aut eligit, nisi quia haec duo sciuntur 
aliter per prudentiam boni, aliter per experientiam mali? per 
prudentiam boni mdlum scitur, etsi non sentitur; tenetur 
enim bonum, ne amissio eius sentiatur malum. item per ex- 
perientiam mali scitur bonum, quoniam quid amiserit sentit, 
cui de bono amisso male fuerit. priusquam sciret ergo puer 
per experientiam aut bonum, quo careret, aut malum, quod 
boni amissione sentiret, contemsit malum, ut eligeret bonum, 
id est noluit amittere quod habebat, ne sentiret amittendo 
quod amittere non debebat. singulare exemplum oboedientiae! 
quippe qui non uenit facere uoluntatem suam, sed uoluntatem 
elus, a quo missus est, non sicut ille, qui elegit facere uolun- 
tatem suam, non eius, a quo factus est. merito sicut per 
unius inoboedientiam peccatores constituti sunt multi, ita et 
per unius oboedientiam iusti constituentur multi, quia, sicut 
in Adam omnes moriuntur, sic et in Christo omnes 
uiuificabuntur. 

15. Frustra autem nonnulli acute obtunsi sunt, cum requi- 
runt, quomodo potuerit appellari lignum dinoscentiae boni et 
mali, antequam in eo transgressus esset homo praeceptum 
atque ipsa experientia dinosceret, quid interesset inter bonum, 
quod amisit, et malum, quod admisit. lignum enim tale nomen 
accepit, ut eo secundum prohibitionem non tacto caueretur, 
quod eo contra prohibitionem tacto sentiretur. neque enim 
quia inde contra praeceptum manducauerunt, ideo factum est 
illud lignum dinoscentiae boni et mali, sed utique, etiam si 
oboedientes essent et nihil inde contra praeceptum usurpassent, 

id recte uocaretur, quod ibi eis accideret, si usurpassent. 
quemadmodum si uocaretur arbor saturitatis, quod inde pos- 
sent homines saturari, numquid, si nemo accessisset, ideo 
nomen illud esset incongruum? quandoquidem cum accederent 

5 et saturarentur, tunc probarent, quam hoe recte arbor illa 
uocaretur. 

16. Et quomodo, inquiunt, intellegeret homo, quod ei dice- 
batur lignum dinoscentiae boni et mali, quando ipsum malum 
quid esset omnino nesciebat? hoc qui sapiunt parum adten- 

10 dunt, quemadmodum a contrariis notis sic pleraque intelle- 
gantur ignota, ut etiam uerba rerum, quae non sunt, cum in 
loquendo interponuntur, nullus caliget auditor. hoc enim quod 
omnino non est nihil uocatur; et has duas syllabas nemo 
non intellegit, qui latine audit et loquitur. unde, nisi cum 

15 sensus intuetur id, quod est, et eius priuatione quid etiam 
non sit agnoscit? sic et inane cum dicitur, intuendo corporis 
plenitudinem priuatione eius tamquam contraria quid dicatur 
inane intellegimus. sicut audiendi sensu non solum de uocibus, 
uerum etiam de silentio indicamus, sic ex uita, quae inerat 

29 homini, posset eius cauere contrarium, id est uitae priuati- 
onem, quae mors uocatur, et ipsam causam, qua perderet 
quod amabat, id est quodlibet factum suum, quo fieret, ut 
amitteret uitam, quibuslibet syllabis appellaretur — quemad- 
modum latine cum dicitur peccatum uel malum — tamquam 

25 Signum eius intellegeret, quod mente discerneret. nos enim 
quomodo intellegimus, cum dicitur resurrectio, quam num- 

quam experti sumus? nonne quia sentimus, quid sit uiuere, 
et eius rei priuationem uocamus mortem, unde reditum ad 
id, quod sentimus, resurrectionem appellamus? et si quo alio 
nomine in quacumque lingua id ipsum appellatur, menti utique 


signum insinuatur in uoce loquentium, quo sonante agnoscat : 


quod etiam sine signo cogitaret. mirum est enim, quemad- 
modum rerum, quas habet, amissionem etiam inexpertam 
natura deuitet. quis enim pecora docuit deuitationem mortis 
nisi sensus uitae? quis paruulum puerum adhaerescere baiulo 
suo, si eum fuerit ex alto iacere minatus? quod ex quodam 
tempore incipit, sed tamen antequam aliquid eins modi ex- 
pertus sit, 

Sic ergo illis primis hominibus iam uita erat dulcis, quam 
profecto amittere deuitabant, idque ipsum quibuscumque modis 
uel sonis significantem deum intellegere poterant. nec aliter 
eis posset persuaderi peccatum, nisi prius persuaderetur eos 
ex illo facto non esse morituros, id est illud, quod habebant 
et se habere gaudebant, non umissuros: unde suo loco loquen- 
dum est. aduertant itaque, si quos mouet, quomodo potuerint 
intellegere inexperta nominantem uel minantem deum, et 
uideant nos omnium inexpertorum nomina nonnisi ex contrariis. 
quae iam nouimus, si priuationum sunt, aut ex similibus, si 
specierum sunt, sine ullo aestu dubitationis agnoscere. nisi 


forte aliquem mouet, quemadmodum loqui potuerint uel 


loquentem intellegere, qui non didicerant uel crescendo inter 
loquentes uel aliquo magisterio; quasi magnum fuerit deo 
loqui eos docere, quos ita fecerat, ut hoc possent etiam ab 
hominibus discere, si essent a quibus. 

17. Merito sane quaeritur, utrum hoe praeceptum uiro 
tantum dederit deus an etiam feminae. sed nondum narratum 
est, quemadmodum facta est femina. an forte iam erat facta, 
sed hoc quemadmodum gestum sit quod prius erat gestum 
postea recapitulando narratum est? uerba enim scripturae sic 
se habent: et praecepit dominus deus Adae dicens; 
non dixit ,praecepit eis“. deinde sequitur: ab omni ligno 
quod est in paradiso escae edes; non dirit ,edetis‘. 
deinde adiungit: de ligno autem cognoscendi bonum 
et malum non manducabitis de illo. iam hic tamquam 
ad ambos pluraliter loquitur et pluraliter praeceptum terminat 
dicens: qua die autem ederitis ab eo, morte moriemini. 
an sciens, quod ei facturus erat mulierem, ita praecepit ordi- 
natissime, ut per uirum praeceptum domini ad feminam per- 
ueniret? quam disciplinam in ecclesia seruat apostolus dicens: 
Si quid autem discere uolunt, domi uiros suos inter- 
rogent. 

18. Item quaeri potest, quomodo nunc deus locutus sit ad 
hominem, quem fecit, iam certe sensu ac mente praeditum, 
ut audire et intellegere loquentem ualeret. neque enim aliter 
praeceptum posset accipere, quo transgressor eius esset, nisi 
hoc acceptum intellegeret. quomodo ergo illi locutus est deus? 
utrum intus in mente secundum intellectum, id est ut sapi- 
enter intellegeret uoluntatem ac praeceptum dei sine ullis 
corporalibus sonis uel corporalium similitudinibus rerum? sed 
non sic existimo primo homini locutum deum. talia quippe 

scriptura narrat, ut potius credamus sic esse deum locutum 
homini in paradiso, sicut etiam postea locutus est patribus, 
sicut Abrahae, sicut Moysi, id est in aliqua specie corporali. 
hine est enim, quod audierunt eius uocem perambulantis in 
paradiso ad uesperam et absconderunt se. 

19. Locus itaque magnus neque praetereundus proponitur, 
ut intueamur, quantum possumus, quantum ipse adiuuare et 
donare dignatur, opus diuinae prouidentiae bipertitum, quod 
superius, cum de agricultura loqueremur, transitoria quadam 
occasione perstrinximus, ut inde iam inciperet legentis animus 
hoc adsuescere contueri, quod adiuuat plurimum, ne quid 
indignum de ipsa dei substantia sentiamus. dicimus itaque 
summum ipsum, uerum, unum ac solum deum, patrem et 
filium et spiritum sanctum, id est deum uerbumque eius et 
utriusque spiritum, trinitatem ipsam neque confusam neque 
separatam, deum, qui solus habet inmortalitatem et 
lucem habitat inaccessibilem, quem nemo hominum 
uidit nec uidere potest, nec locorum uel finito uel infinito 
spatio contineri nec temporum uel finito uel infinito uolumine 
uariari, neque enim est in eius substantia, qua deus est, quod 
breuius sit in parte quam in toto, sicut necesse est esse quae 
in locis sunt, aut fuit in eius substantia, quod iam non est, 
uel erit, quod nondum est, sicut in naturis, quae possunt 
temporis mutabilitatem pati. 

20. Hic ergo incommutabili aeternitate uiuens creauit omnia 
simul, ex quibus currerent tempora et inplerentur loca tem- 


4 cf. Gen. 3, 8 16 I Tim. 6,16 25 de sequent. cf. de ciuit. 
dei lib. XII 15 
1 scribtura HP —locutum dim (m. 1 exp.) R 2 est] fuitb 38 ha- 
brahae (h exp. m. 1) R specie & 4 uocem (em ex is m. 1) R 
ambulantis PRSbd 7 adiubare FE! 10 prestrinximus S 11 adiubat E1P 
12 Hine excerpit Eugippius p. 204—209 ed. Knéll 18 ipsum sum- 
mum PRSbd = uerum] ipsum uerum S 19 nec temporum s. 1. m. 1 9 
21 esse] esse de his b 22 post locis sequitur in editione Migniana: 
immoto cardine moueatur: sic tota palma ab articulo, quae werba p. 260, 
15, ubi eis locus est, in eadem editione desiderantur. 25 ergo] autem 
Fug. _incommutabili« (a er.) E26 implentur P! 


_ 


0 


~ 


5 


de Genesi ad litteram iib. VIII. 959 


poralibusque et localibus rerum motibus saecula uoluerentur. 
in quibus rebus quaedam spiritalia, quaedam corporalia con- 
didit, formans materiam, quam nec alius nec ullus, sed 
omnino ipse informem ac formabilem instituit, ut formationem 
5 suam non tempore, sed origine praeueniret. spiritalem autem 
creaturam corporali praeposuit, quod spimtalis tantummodo 
per tempora mutari posset, corporalis autem per tempora et 
locos. exempli enim gratia per tempus mouetur animus uel 
reminiscendo, quod oblitus erat, uel discendo, quod nesciebat, 
10 uel uolendo, quod nolebat; per locos autem corpus uel a 
terra in caelum uel a caelo in terram uel ab oriente ad occi- 
dentem uel si quo alio simili modo. omne autem, quod mo- 
uetur per locum, non potest nisi et per tempus simul moueri; 
at non omne, quod mouetur per tempus, necesse est etiam 
15 per locum moueri. sicut ergo substantiam, quae mouetur per 
tempus et locum, praecedit substantia, quae tantum per tem- 
pus, ita ipsam praecedit illa, quae nec per locum nec per 
tempus. ac per hoc, sicut per tempus et locum mouet corpus 
ipse tantum per tempus motus conditus spiritus, ita per 
20 tempus mouet conditum spiritum ipse nec per tempus nec 
per locum motus conditor spiritus. sed spiritus creatus mouet 
se ipsum per tempus et per tempus ac locum corpus; spiritus 
autem creator mouet se ipsum sine tempore ac loco, mouet 
conditum spiritum per tempus sine loco, mouet corpus per 
25 tempus et locum, 
21. Quocirca quisquis intellegere conatur, quemadmodum 
aeternus, uere aeternus et uere inmortalis atque incommuta- 

bilis deus, ipse nec per locum nec per tempus motus, moueat 
temporaliter et localiter creaturam suam, non eum puto posse 
adsequi, nisi prius intellexerit, quaemadmodum anima, hoc est 
spiritus creatus non per locum, sed tantum per tempus motus, 
moueat corpus per tempus et locum. si enim quod in se 
ipso agitur capere nondum potest, quanto minus illud, quod 
supra est! 

Adfecta quippe anima carnalium sensuum consuetudine etiam 
se ipsam cum corpore per locum moueri putat, dum id per 
locum mouet. quae si posset diligenter inspicere tamquam 
cardines membrorum corporis sui quemadmodum articulatim 
dispositi sint, a quibus initia motionum nitantur, inueniet ea, 
quae per spatia locorum mouentur, nisi ab eis, quae loco fixa 
sunt, non moueri. non enim mouetur solus digitus, nisi manus 
fixa sit, a cuius articulo, uelut inmoto cardine, moueatur. sic 
tota palma ab articulo cubiti, sic cubitus ab articulo humeri, 
humerus ab scapula cum mouetur stantibus utique cardinibus, 
quibus motio nitatur, it per loci spatium, quod mouetur; sic 
plantae in talo est articulus, quo stante moueatur; sic cruris 
in genu et totius pedis in coxa. et nullus membri motus 
omnino est, quem uoluntas mouet, nisi ab aliquo articuli 
cardine, quem nutus eiusdem uoluntatis primitus figit, ut ab 
eo, quod loci spatio non mouetur, agi ualeat, quod mouetur. 
denique nec in ambulando pes leuatur, nisi alius fixus totum 
corpus ferat, donec ille, qui motus est, a loco, unde fertur, 
ad locum, quo fertur, inmoto articulo sui cardinis innitatur. 

Porro, si in corpore nullum membrum per locum uoluntas 
mouet nisi ab eo membri articulo, quem non mouet, cum et 
illa pars corporis, quae mouetur, et illa, qua fixa fit, ut mo- 
ueatur, corporeas habeant quantitates suas, quibus occupent 
spatia locorum suorum, quanto magis ipse animae nutus, cui 
membra deseruiunt, ut quod placuerit figatur, unde id, quod 
mouendum est, innitatur, cum anima non sit natura corporea 
nec locali spatio corpus inpleat, sicut aqua utrem siue spon- 
giam, sed miris modis ipso incorporeo nutu commixta sit 
uiuificando corpori, quo et inperat corpori quadam intentione, 
non mole: quanto magis, inquam, nutus ipse uoluntatis eius 
non per locum mouetur, ut corpus per locum moueat, quando 
totum per partes mouet nec aliquas loco mouet nisi per illas, 
quas loco non mouet! 

22. Quod si intellegere difficile est, utrumque credatur, et 
quod creatura spiritalis non per locum mota moueat corpus 
per locum et quod deus non per tempus motus moueat crea- 
turam spiritalem per tempus. quodsi de anima quisque non 
uult hoe credere — quod quidem sine dubio non solum 
crederet, uerum etiam intellegeret, si eam posset, sicuti est, 
incorpoream cogitare. cui enim non facile occurrat, quod per 
locum non moueatur, quae per loci spatia non distenditur? 
quidquid autem per loci spatia distenditur corpus est; ac per 
hoe consequens est, ut anima per locum moueri non putetur, 
si corpus non esse credatur — sed, ut dicere coeperam, si * 
de anima hoc quisque non uult credere, non nimis urguendus 
est; substantiam uero dei nisi credat nec per tempus nec per 
locum moueri, nondum perfecte incommutabilem credit. 

23. Uerum quia omnino incommutabilis est illa natura 
trinitatis et ob hoc ita aeterna, ut ei aliquid coaeternum esse 
non possit, ipsa apud se ipsam et in se ipsa sine ullo tem- 
pore ac loco, mouet tamen per tempus et locum sibi subditam 
creaturam, naturas creans bonitate, uoluntates ordinans potes- 
tate, ut in naturis nulla sit, quae non ab illo sit, in uolun- 
tatibus autem nulla bona sit, cui non prosit, nulla mala sit, 
qua bene uti non possit. sed quia non omnibus naturis dedit 
uoluntatis arbitrium, illae autem, quibus dedit, potentiores ac 
superiores sunt, illae naturae, quae non habent uoluntatem, 
subditae sint necesse est illis, quae habent, et hoc ordinatione 
creatoris, qui numquam ita punit uoluntatem malam, ut 
naturae perimat dignitatem. cum igitur omne corpus et omnis 
anima inrationalis non habeat uoluntatis arbitrium, subdita 
ista sunt eis naturis, quae praeditae sunt arbitrio uoluntatis, 
nec omnibus omnia, sed sicut distribuit iustitia creatoris. 
ergo dei prouidentia regens atque administrans uniuersam 
creaturam, et naturas et uoluntates, naturas, ut sint, uolun- 
tates autem, ut nec infructuosae bonae nec inpunitae malae 
sint, subdit primitus omnia sibi, deinde creaturam corporalem 
creaturae spiritali, inrationalem rationali, terrestrem caelesti, 
femineam masculinae, minus ualentem ualentiori, indigenti- 
orem copiosiori, in uoluntatibus autem bonas sibi, ceteras 
uero ipsis seruientibus sibi, ut hoc patiatur uoluntas mala, 
quod ex iussu dei fecerit bona, siue per se ipsam siue per 
malam, in rebus dumtaxat, quae naturaliter sunt etiam malis 
uoluntatibus subditae, id est in corporibus. nam in se ipsis 
malae uoluntates habent interiorem poenam suam eandem 
ipsam iniquitatem suam. 

24. Ac per hoc sublimibus angelis deo subdite fruentibus 
et deo beate seruientibus subdita est omnis natura corporea, 
omnis inrationalis uita, omnis uoluntas uel infirma uel praua, 
ut hoe de subditis uel cum subditis agant, quod naturae ordo 
poscit in omnibus iubente illo, cui subiecta sunt omnia. 
proinde illi in illo ueritatem incommutabilem uident et secun- 
dum eam suas dirigunt uoluntates. fiunt ergo illi participes 
aeternitatis, ueritatis, uoluntatis eius semper sine tempore et 
loco; mouentur autem eius imperio etiam temporaliter illo 
non temporaliter moto, nec ita, ut ab eius contemplatione 
resiliant aut defluant, sed simul et illum sine loco ac tempore 
contemplantur et eius in inferioribus iussa perficiunt, mouentes 
se per tempus, corpus autem per tempus et locum, quantum 
eorum congruit actioni. et ideo deus bipertito prouidentiae suae 
opere praeest uniuersae creaturae suae, naturis, ut fiant, uolun- 
tatibus autem, ut sine suo iussu uel permissu nihil faciant. 

25. Natura igitur uniuersitatis corporalis non adiuuatur 
extrinsecus corporaliter. neque enim est extra eam ullum 
corpus; alioquin non est uniuersitas. intrinsecus autem adiuuatur 
incorporaliter deo id agente, ut omnino natura sit, quoniam 
ex ipso et per ipsum et in ipso sunt omnia. partes uero 
eiusdem uniuersitatis et intrinsecus incorporaliter adiuuantur, 
uel potius fiunt, ut naturae sint, et extrinsecus corporaliter, 
quo se melius habeant, sicut alimentis, agricultura, medicina 
et quaecumque etiam ad ornatum fiunt, ut non solum saluae 
ac fecundiores, uerum etiam decentiores sint. 

Spiritalis autem creata natura si perfecta atque beata est, 
sicut angelorum sanctorum, quantum adtinet ad se ipsam, 
quo sit sapiensque sit, nonnisi intrinsecus incorporaliter ad- 
iuuatur. intus ei quippe loquitur deus miro et ineffabili modo 
heque per scripturam corporalibus instrumentis adfixam neque 
per uoces corporalibus auribus insonantes neque per corporum 
similitudines, quales in spiritu imaginaliter fiunt, sicut in 


somnis uel in aliquo excessu spiritus — quod graece dicitur 
Exoracts et nos eo uerbo iam utimur pro latino — quia et 


hoc genus uisionum, quamuis interius fiat quam sunt ea, quae 
animo per sensus corporis nuntiantur, tamen, quia simile est 
eis, ita ut, cum fit, discerni ab eis aut omnino non possit 
aut certe uix et rarissime possit, et quia exterius est quam 
illud, quod in ipsa incommutabili ueritate mens rationalig et 
intellectualis intuetur eaque luce de his omnibus iudicat, 
inter illa, quae extrinsecus fiunt, arbitror esse deputandum. 
creatura ergo spiritalis et intellectualis perfecta et beata, 
qualis angelorum est, sicut dixi, quantum adtinet ad se ipsam, 
quo sit sapiensque ac beata sit, nonnisi intrinsecus adiuuatur 
aeternitate, ueritate, caritate creatoris; extrinsecus wero si 
adiuuari dicenda est, eo fortasse solo adiuuatur, quod inuicem 
uident et de sua societate gaudent in deo et quod perspectis 
etiam eis ipsis omnibus creaturis undique gratias agit lau- 
datque creatorem. quod autem adtinet ad creaturae angelicae 
actionem, per quam uniuersarum rerum generibus maximeque 
humano prouidentia dei prospicitur, ipsa extrinsecus adiuuat 

et per illa uisa, quae similia sunt corporalibus, et per ipsa 
corpora, quae angelicae subiacent potestati. 

26. Quae cum ita sint, cum deus omnipotens et omnitenens, 
incommutabili aeternitate, ueritate, uoluntate semper idem, 
non per tempus nec per locum motus mouet per tempus 
creaturam spiritalem, mouet etiam per tempus et locum crea- 
turam corporalem, ut eo motu naturas, quas intrinsecus sub- 
stituit, etiam extrinsecus administret et per uoluntates sibi 
subditas, quas per tempus et per corpora sibi atque illis 
uoluntatibus subdita, quae per tempus et locum mouet, eo 
tempore ac loco, cuius ratio in ipso deo uita est sine tempore 
ac loco: cum ergo tale aliquid deus agit, non debemus opinari 
eius substantiam, qua deus est, temporibus locisque mutabilem 
aut per tempora et loca mobilem, sed in opere diuinae pro- 
uidentiae ista cognoscere non in illo opere, quo naturas creat, 
sed in illo, quo intrinsecus creatas etiam extrinsecus ad- 
ministrat, cum sit ipse nullo locorum uel interuallo uel spatio 
incommutabili excellentique potentia et interior omni re, quia 
in ipso sunt omnia, et exterior omni re, quia ipse est super 
omnia. item nullo temporum uel interuallo uel spatio incom- 
mutabili aeternitate et antiquior est omnibus, quia ipse est 
ante omnia, et nouior omnibus, quia idem ipse post omnia. 

27. Quapropter, cum audimus dicentem scripturam: et 
praecepit dominus deus Adae dicens: ab omni ligno, 
quod est in paradiso, escae edes; de ligno autem 
cognoscendi bonum et malum non manducabitis de 

illo. qua die autem ederitis ab eo, morte moriemini, 
si modum quaerimus, quomodo ista locutus sit deus, modus 
quidem ipse a nobis proprie conprehendi non potest. certissime 
tamen tenere debemus deum aut per suam substantiam loqui 
aut per sibi subditam creaturam; sed per substantiam suam 
non loqui nisi ad creandas omnes naturas, ad spiritales uero 
atque intellectuales non solum creandas, sed etiam inlumi- 
nandas, cum iam possunt capere locutionem eius, qualis est 
in uerbo eius, quod in principio erat apud deum et deus 
erat uerbum, per quod facta sunt omnia. illis autem, qui 
eam capere non possunt, cum loquitur deus, nonnisi per 
creaturam loquitur aut tantummodo spiritalem siue in somnis 
siue in extasi in similitudine rerum corporalium aut etiam 
per ipsam corporalem, dum sensibus corporis uel aliqua species 
adparet uel insonant uoces. 

Si ergo Adam talis erat, ut posset capere illam locutionem 
dei, quam mentibus angelicis per suam praebet substantiam, 
non dubitandum est, quod eius mentem per tempus mouerit 
miro et inefiabili modo, non motus ipse per tempus, eique 
utile ac salubre praeceptum ueritatis inpresserit et quae 
transgressori poena deberetur ea ipsa ineffabili ueritate mon- 
strauerit, sicut audiuntur uel uidentur omnia bona praecepta 
in ipsa incommutabili sapientia, quae in animas sanctas se 
transfert ex aliquo tempore, cum ipsius nullus sit motus in 
tempore. si autem ad eum modum Adam iustus erat, ut ei 
adhue opus esset alterius creaturae sanctioris et sapientioris 
auctoritas, per quam cognosceret dei uoluntatem atque 

ijussionem, sicut nobis prophetae, sicut ipsis angeli, cur 
ambigamus per aliquam eius modi creaturam ei esse locutum 
deum talibus uocum signis, quae intellegere posset? illud 
enim, quod postea scriptum est, cum peccassent, eos audisse 
uocem domini dei ambulantis in paradiso, quia non per ipsam 
dei substantiam, sed per subditam ei creaturam factum est, 
nullo modo dubitat, qui fidem catholicam sapit. ad hoc enim 
et aliquanto latius de hac re disserere uolui, quia nonnulli 
haeretici putant substantiam filii dei nullo adsumto corpore 
per se ipsam esse uisibilem et ideo, antequam ex uirgine 
corpus acciperet, ipsum uisum esse patribus opinantur, tam- 
quam de solo deo patre dictum sit: quem nemo hominum 
uidit nec uidere potest, quia filius uisus sit ante acceptam 
serui formam etiam per ipsam substantiam suam: quae inpietas 
procul a catholicis mentibus repellenda est. sed de hoc plenius 
alias, si domino placuerit, disseremus; nunc terminato isto 
uolumine id, quod sequitur, quomodo sit mulier ex uiri sui 
latere creata, in consequenti sperandum est. 


LIBER NONUS. 


1. Et dixit dominus deus: non bonum est esse 
hominem solum; faciamus ei adiutorium secundum 

ipsum. et finxit deus adhuc de terra omnes bestias 
agri et omnia uolatilia caeli et adduxit illa ad Adam, 
ut uideret, quid uocabit illa. et omne quodcumque 
uocauit illud Adam animam uiuam, hoe est nomen 
elus. et uocauit Adam nomina omnibus pecoribus et 
omnibus uolatilibus caeli et omnibus bestiis agri. 
ipsi autem Adam non est inuentus adiutor similis ei 
et inmisit deus extasin in Adam, et obdormiuit. et 
accepit unam costarum eius et adinpleuit carnem in 
locum eius. et aedificauit dominus deus costam, 
quam accepit de Adam, in mulierem et adduxit eam 
ad Adam. et dixit Adam: hoc nunc os ex ossibus meis 
et caro de carne mea; haec uocabitur mulier, quoniam 
ex uiro suo sumta est. et propter hoc relinquet homo 


patrem et matrem et conglutinabitur ad uxorem suan; - 


et erunt duo in carne una. si aliquid adiuuant lectorem, 
quae libris superioribus considerata atque conscripta sunt, 
non debemus in hoc diutius inmorari, quod finxit adhuce 
deus de terra omnes bestias agri et omnia uolatilia 
caeli; cur enim dictum sit ,adhuc*, id est propter primam 
conditionem creaturarum sex diebus consummatam, in qua 
causaliter perfecta sunt omnia simul et inchoata, ut deinde 
ad effectus suos causae perducerentur, iam, quantum potuimus, 
in praecedentibus intimauimus. et si quis hoc aliter eno- 
dandum putat, tantum diligenter adtendat illa omnia, quae ut 
hoc sentiremus adtendimus; et si probabiliorem inde potuerit 
enucleare sententiam, non solum resistere non debemus, sed 
debemus etiam gratulari. 


24 lib. VI 5 


3 uocabit seripsi: uocauit E'PR uocaret E2Sbd; sed confer 174, 26 ; 
Looms 4 adam illud b 8 ecstasim d 10 loco PRbd 12 ex] 
de S, (s. 1. m. 2 add, at de) E 14 sumpta PRSb et om. E 15ad 
uxorem suam] uxori suae PRbd 16 aliqui S  adiubant Et 17 in 
libris d —_conscribta E, (con s. 1. m. 1) P 18 immorare P deus 
adhuc S 20 quur PR 21 consummatam (prim. m exp. m. 2) E 
24 enotandum S 26 hoc] hic b 27 non resistere b 


20 


ou 


10 


20 


w 
) 


de Genesi ad litteram lib. VIIII. 269 


Si quem autem mouet, quia non dixit: finxit deus adhuec de 
terra omnes bestias agri et de aquis omnia uolatilia caeli, 
sed tamquam utraque genera de terra finxerit, et finxit 
deus, inquit, adhuc de terra omnes bestias agri et 
omnia uolatilia caeli, uideat duobus modis esse intellegendum: 
aut tacuisse nunc, unde finxerit uolatilia caeli, quia et tacitum 
posset occurrere, ut non de terra utrumque accipiatur deum 
finxisse, sed tantummodo bestias agri, ut uolatilia caeli etiam 
tacente scriptura intellegamus unde finxerit, uelut qui sciamus 
in prima causalium rationum conditione ex aquis ea esse 
producta; aut terram uniuersaliter sic appellatam simul cum 
aquis, quemadmodum appellata est in illo psalmo, ubi caelestium 
laudibus terminatis ad terram facta est conuersio sermonis et 
dictum: laudate dominum de terra, dracones et omnes 
abyssi et cetera, nec postea dictum est ,laudate dominum de 
aquis“. ubi enim sunt omnes abyssi, quae tamen de terra 
laudant dominum? ubi etiam reptilia et uolatilia pennata, quae 
nihilominus de terra laudant dominum? secundum istam uni- 
uersalem appellationem terrae, secundum quam etiam de toto 
mundo dicitur: deus, qui fecit caelum et terram, siue de 
terra siue de aquis quaecumque creata sunt, de terra creata 
ueraciter intelleguntur. 

2. Nune iam uideamus, quomodo accipiendum sit, quod 
dixit deus: non est bonum esse hominem solum; 


s faciamus ei adiutorium secundum ipsum, utrum tempo- 


raliter uocibus ac syllabis editis hoc dixerit deus, an ipsa 
ratio commemorata est, quae in uerbo dei principaliter erat, 

ut sic femina fieret: quam rationem suscipiebat etiam tunc 
scriptura, cum diceret ,et dixit deus: fiat* hoe aut illud, 
quando primitus.omnia condebantur. an forte in mente ipsius 
hominis hoc dixit deus, sicut loquitur quibusdam seruis suis 
in ipsis seruis suis? ex quo genere seruorum eius erat etiam 
ille, qui dixit in psalmo: audiam, quid loquetur in me 
dominus deus. an aliqua de hac re ipsi homini in ipso 
homine per angelum est facta reuelatio in similitudinibus 
uocum corporalium, quamuis tacuerit scriptura, utrum in 
somnis an in extasi? ita enim fieri haec solent. an aliquo 
alio modo sicut reuelatur prophetis? unde illud est: et dixit 
mihi angelus, qui loquebatur in me. an per corporalem 
creaturam uox ipsa sonuerit sicut de nube: hic est filius 
meus? quid ergo ex his omnibus factum sit, ad liquidum 
conprehendere non ualeamus; uerum tamen certissime teneamus 
et dixisse hoc deum et, si corporali uoce uel temporaliter 
expressa similitudine corporis dixit, non eum per suam sub- 
stantiam, sed per aliquam imperio suo subditam dixisse 
creaturam, sicut in libro praecedente tractauimus. 

Nam uisus est deus etiam postea sanctis uiris alias capite 
albo sicut lana, alias inferiore parte corporis sicut aurichalcum, 
alias aliter atque aliter; non tamen illas uisiones hominibus 
per substantiam, qua ipse est, sed per sibi subdita, quae 
creauit, eum praebuisse et per similitudines formarum uocumque 

corporalium quod uoluit ostendisse ac dixisse certissimum 
est eis, qui substantiam trinitatis incommutabiliter aeternam 
nec per tempus nec per locum moueri et per tempus et per 
locum mouere uel fideliter credunt uel etiam excellenter 
intellegunt. non ergo iam quaeramus, quomodo istud dixerit 
deus, sed potius intellegamus quid dixerit. adiutorium quippe 
homini secundum ipsum fuisse faciendum aeterna ipsa ueritas 
habet, per quam creata sunt omnia; et in illa hoc audit, qui 
potest in ea cognoscere, quid quare creatum sit. 

3. Si autem quaeritur, ad quam rem fieri oportuit hoc 
adiutorium, nihil aliud probabiliter occurrit quam _ propter 
filios procreandos, sicut adiutorium semini terra est, ut uir- 
gultum ex utroque nascatur; hoc enim et in prima rerum 
conditione dictum erat: masculum et feminam fecit eos 
et benedixit eos deus dicens: crescite et multipli- 
camini et inplete terram et dominamini eius. quae 
ratio conditionis et coniunctionis masculi et feminae atque 
benedictio nec post peccatum hominis poenamque defecit. 
ipsa enim est, secundum quam nunc terra hominibus plena 
est dominantibus eius. 

Quamquam enim iam emissi de paradiso conuenisse et 
genuisse commemorantur, tamen non uideo, quid prohibere 
potuerit, ut essent eis etiam in paradiso honorabiles nuptiae 
et torus inmaculatus hoc deo praestante fideliter iusteque 
uiuentibus eique oboedienter sancteque seruientibus, ut sine 

ullo inquieto ardore libidinis, sine ullo labore ac dolore 
pariendi fetus ex eorum semine gigneretur; non ut morientibus 
parentibus filii succederent, sed ut illis, qui genuissent, in 
aliquo formae statu manentibus et ex ligno uitae, quod ibi 
plantatum erat, corporalem uigorem sumentibus et illi, qui 
gignerentur, ad eundem perducerentur statum, donec certo 
numero inpleto, si iuste omnes oboedienterque uiuerent, tunc 
fieret illa commutatio, ut sine illa morte animalia corpora 
conuersa in aliam qualitatem, eo quod ad omnem nutum 
regenti se spiritui deseruirent et solo spiritu uiuificante sine 
ullis alimentorum corporalibus sustentaculis uiuerent, spiritalia 
uocarentur. potuit hoc fieri, si non praecepti transgressio 
mortis subplicium mereretur. 

Qui enim hoe fieri potuisse non credunt, nihil aliud quam 
consuetudinem naturae iam post peccatum poenamque humanam 
sic currentis adtendunt; non autem in eorum genere nos esse 
debemus, qui non credunt, nisi quod uidere consuerunt. quis 
enim dubitet homini oboedienter et pie uiuenti praestari 
potuisse, quod diximus, qui non dubitat uestibus Israhelitarum 
inpertitum esse quendam in suo genere statum, ut per annos 
quadraginta nulla uetustatis detrimenta paterentur ? 

4. Cur ergo non coierunt, nisi cum exissent de paradiso ? 
cito responderi potest: quia mox creata muliere, prius quam 
coirent, facta est illa transgressio, cuius merito in mortem 
destinati etiam de loco illius felicitatis exierunt. non enim 
scriptura tempus expressit, quantum interfuerit inter eos 


20 cf. Deut. 29, 5 


1 dolore ac labore S 2 foetus ES foetos R} gignerentur PRbd 
3 succederent (de s, 1. m. 1) 8 succiderent in mg. P?R' 4ets.l.m1# 
5 erat] est b 7 impleto EF inpletos PS si om. S oboedientesque S 
8 morte S 9 nutum (nu im mg.) P10 regentis PR —se om. PR'b 
11 corporalium d@ 12 precepti S 15 paenamque P 16 currentes PR 
17 consueuerunt PRbd cap. -VII- E18 enim non (non del. m. 1) S 
piae S __ prestari H prestare b 19 potuisset HE 22 quur R co- 


hierunt P coierunt (i sup, eras. g pos.) R exlissent bd 24 coierent E 
cohirent S 26 scribtura EP expraessit P 


= 


0 


_ 


5 


20 


2 


or 


on 


or 


de Genesi ad litteram lib. VIII. 973 


factos ét ex eis natum Cain. potest etiam dici, quia nondum 
deus iusserat, ut coirent. cur enim non ad hance rem diuina 
expectaretur auctoritas, ubi nulla concupiscentia tamquam 
stimulus inoboedientis carnis urgebat? ideo autem hoc non 
iusserat deus, quia secundum suam praescientiam disponebat 
omnia, in qua et eorum casum procul dubio praesciebat, unde 
iam mortale genus propagandum esset humanum. 

5. Aut si ad hoc adiutorium gignendi filios non est facta 
mulier uiro, ad quod ergo adiutorium facta est? si, quae 
simul operaretur terram. nondum erat labor, ut adiumento 
indigeret, et, si opus esset, melius adiutorium masculus 
fieret . hoc et de solacio dici potest, si solitudinis fortasse 
taedebat. quanto enim congruentius ad conuiuendum et con- 
loguendum duo amici pariter quam uir et mulier habitarent? 
quodsi oportebat alium iubendo, alium obsequendo pariter 
uiuere, ne contrariae uoluntates pacem cohabitantium _per- 
turbarent, nec ad hoc retinendum ordo defuisset, quo prior 
unus, alter posterior, maxime si posterior ex priore crearetur, 
sicut femina creata est. an aliquis dixerit de costa hominis 
deum feminam tantum, non etiam masculum, si hoc uellet, 
facere potuisse? quapropter non inuenio, ad quod adiutorium 
facta sit mulier uiro, si pariendi causa subtrahitur. 

6. Nam si parentes filiis suis cedere ex hac uita oportebat, 
ut ita omne humanum genus per decessiones et successiones 
certa numerositate inpleretur, potuerunt etiam homines genitis 
filiis perfectaque humani officii iustitia hinc ad meliora trans- 

ferri non per mortem, sed per aliquam commutationem, aut 
illam summam, qua receptis corporibus fient sancti, sicut 
angeli in caelis, aut, si illam dari non oportet nisi omnibus 
simul in saeculi fine, aliqua inferiore quam illa erit: quae 
tamen haberet meliorem statum, quam uel hoc corpus habet 
uel illa etiam, quae primitus facta sunt, uiri ex limo terrae, 
mulieris ex uiri carne. 

Neque enim arbitrandum est Heliam uel sic esse iam, sicut 
erunt sancti, quando peracto operis die denarium pariter 
accepturi sunt, uel sic, quemadmodum sunt homines, qui ex 
ista uita nondum emigrarunt, de qua ille tamen non morte, 
sed translatione migrauit. iam itaque aliquid melius habet, 
quam in hac uita posset, quamuis nondum habeat, quod ex 
hac uita recte gesta in fine habiturus est; pro nobis enim 
meliora prouiderunt, ne sine nobis perfecti perficerentur. aut 
si quisquam putat hoc Heliam mereri non potuisse, si duxisset 
uxorem filiosque procreasset — creditur enim non habuisse, 
quia hoc scriptura non dixit, quamuis et de caelibatu eius 
nihil dixerit — quid de Enoch respondebit, qui filiis genitis 
deo placens non mortuus, sed translatus est? cur ergo et 
Adam et Eua, si iuste uiuentes caste filios procreassent, non 
eis possent translatione, non morte succedentibus cedere? 
nam si Enoch et Helias in Adam mortui mortisque pro- 
paginem in carne gestantes — quod debitum ut soluant, 
creduntur etiam redituri ad hanc uitam et, quod tamdiu 

dilatum est, morituri — nunc tamen in alia uita sunt, ubi 
ante resurrectionem carnis, antequam animale corpus in spiri- 
tale mutetur, nec morbo nec senectute deficiunt: quanto 
iustius atque probabilius primis illis hominibus praestaretur 
sine ullo suo parentumue peccato uiuentibus, ut in meliorem 
aliquem statum filiis genitis cederent, unde saeculo finito 
cum omni posteritate sanctorum in angelicam formam non 
per carnis mortem, sed per dei uirtutem multo felicius muta- 
rentur! 

7. Non itaque uideo, ad quod aliud adiutorium mulier facta 
sit uiro, si generandi causa subtrahitur: quae nihilominus 
quare subtrahatur ignoro. unde enim magnum magnique 
honoris meritum apud deum fidelis et pia uirginitas habet, 
nisi quia isto iam tempore continendi ab amplexu, cum ex 
omnibus gentibus ad inplendum sanctorum numerum largissima 
subpetat copia, percipiendae sordidae uoluptatis libido non 
sibi uindicat, quod iam sufficiendae prolis non postulat 
necessitudo? denique utriusque sexus infirmitas propendens 
in ruinam turpitudinis recte excipitur honestate nuptiarum, 
ut, quod sanis esse posset officium, sit aegrotis remedium. 
neque enim quia incontinentia malum est, ideo conubium uel 
quo incontinentes copulantur, non est bonum; immo uero non 
propter illud malum culpabile est hoc bonum, sed propter 
hoc bonum ueniale est illud malum, quoniam id, quod bonum 
habent nuptiae et quo bonae sunt nuptiae, peccatum esse 
numquam potest. hoc autem tripertitum est: fides, proles, 
sacramentum, in fide adtenditur, ne praeter uinculum coniugale 

cum altera uel altero concumbatur; in prole, ut amanter sus- 
cipiatur, benigne nutriatur, religiose educetur; in sacramento, 
ut coniugium non separetur et dimissus aut dimissa nec 
causa prolis alteri coniungatur. haec est tamquam regula 
nuptiarum, qua uel naturae decoratur fecunditas uel incon- 
tinentiae regitur prauitas. unde quia satis disseruimus in eo 
libro, quem de bono coniugali nuper edidimus, ubi et con- 
tinentiam uidualem et excellentiam uirginalem pro suorum 
graduum dignitate distinximus, diutius hic stilus noster non 
est occupandus. 

8. Nunc enim quaerimus, cui adiutorio mulier facta sit 
uiro, si eis ad gignendos filios misceri sibimet in paradiso non 
licebat. qui enim hoc sentiunt, forte peccatum esse omnem 
concubitum putant. difficile est namque, ut, dum peruerse 
homines uitia deuitant, non in eorum contraria perniciter 
currant. etenim sicut exhorrens auaritiam fit profusus aut 
exhorrens luxuriam fit auarus aut inquietus fit, cuius pigritiam 
reprehenderis, aut cuius inquietudinem piger aut qui repre- 
hensus odisse coeperit audaciam suam, ad timiditatem fugit 
aut qui timidus non esse conatur, tamquam abrupto uinculo 
fit temerarius, dum non ratione, sed opinione crimina metiuntur: 
ita dum nesciunt homines, quid in adulteriis et fornicationibus 
diuino iure damnetur, etiam causam procreandi coniugalem con- 
cubitum detestantur. 

9. Quod qui non faciunt, sed tamen fecunditatem carnis 
propter successionem mortalitatis diuinitus datam sentiunt, 
nec ipsi putant primos illos homines potuisse concumbere, 

nisi propter peccatum, quod admiserant, morituri gignendo 
requirerent succéssores, nec adtendunt, si recte potuerunt 
successores quaeri morituris, multo rectius socios quaeri 
potuisse uicturis. inpleta enim terra genere humano recte 
proles, nonnisi quae morientibus succederet, quaereretur; ut 
autem per duos homines terra inpleretur, quomodo ipsi nisi 
gignendo officium societatis inplerent? an uero ita quis caecus 
est mente, ut non cernat, quanto terris ornamento sit genus 
humanum, etiam cum a paucis recte laudabiliterque uiuatur, 
quantumque ualeat ordo reipublicae in cuiusdam pacis terrenae 
uinculum coercens etiam peccatores? neque enim tantum 
deprauati sunt homines, ut non etiam tales pecoribus et 
uolatilibus antecellant; quorum tamen omnium generibus hance 
infimam mundi partem pro sui loci sorte decoratam quem 
non considerare delectet? quis autem ita sit excors, ut putet 
minus eam ornari potuisse, si iustis non morientibus in- 
pleretur? ; 

Nam quia numerosissima est superna ciuitas angelorum, 
ideo non recte conubio copularentur, nisi morerentur. hanc 
quippe numerositatem perfectam etiam in resurrectione sanc- 
torum angelis sociandam dominus praesciens ait: in resur- 
rectione neque nubent neque uxores ducent; non enim 
incipient mori, sed erunt aequales angelis dei; hic 
uero cum inplénda esset hominibus terra et eam _ propter 
cognationis artiorem necessitudinem et unitatis uinculum 

maxime commendandum ex uno oporteret inpleri, propter quid 
aliud secundum ipsum quaesitus est femineus sexus adiutor, 
nisi ut serentem genus humanum natura muliebris tamquam 
terrae fecanditas adiuuaret? 

10. Quamuis honestius meliusque credatur ita fuisse tunc 
illorum hominum corpus animale constitutorum in paradiso 
nondum mortis lege damnatum, ut non haberent adpetitum 
carnalis uoluptatis, qualem nunc habent ista corpora, quae 
iam ex mortis propagine ducta sunt. neque enim nihil est in 
eis factum, cum de ligno prohibito edissent, quandoquidem 
deus dixerat non ,si ederitis, morte moriemini*, sed: qua 
die ederitis, morte moriemini, ut hoc ipsum in eis illa 
faceret dies, quod apostolus gemit dicens: condelector legi 
dei secundum interiorem hominem, uideo autem aliam 
legem in membris meis repugnantem legi mentis 
meae et captiuantem me in lege peccati, quae est in 
membris meis. infelix ego homo, quis me liberabit 
de corpore mortis huius? gratia dei per lesum Christum 
dominum nostrum. non enim sufficeret ei, si diceret: quis 
me liberabit de hoc mortali corpore? sed, de corpore, inquit, 
mortis huius. sicut etiam illud, corpus quidem, inquit, 
mortuum est propter peccatum; nec ibi ait mortale, sed 
mortuum, quamuis utique et mortale, quia moriturum. non 
ita credendum est fuisse illa corpora, sed licet animalia, 
nondum spiritalia, non tamen mortua, id est quae necesse 
esset ut morerentur: quod ea die factum est, qua lignum 
contra uetitum tetigerant. 

Sicut in ipsis nostris corporibus quaedam pro suo modo 
sanitas dicitur, quae si perturbata sic fuerit, ut letalis morbus 
jam uiscera depascatur, quo inspecto medici mortem inminere 
pronuntient, mortale utique corpus etiam tunc dicitur, sed 
aliter, quam cum esset sanum quamuis quandoque sine dubio 
moriturum: ita illi homines animalia quidem corpora gerentes, 
sed non moritura, nisi peccassent, acceptura autem angelicam 
formam caelestemque qualitatem, mox ubi praeceptum trans- 
gressi sunt, eorum membris uelut aliqua aegritudo letalis 
mors ipsa concepta est mutauitque illam qualitatem, qua 
corpori sic dominabantur, ut non dicerent: uideo aliam 
legem in membris meis repugnantem legi mentis 
meae, quia, etsi nondum spiritale, sed animale corpus erat, 
nondum tamen erat mortis huius, de qua et cum qua nati 
sumus. quid enim aliud, non dicam nati, sed omnino concepti, 
nisi aegritudinem quandam inchoauimus, qua sumus necessario 
morituri? neque enim tam necesse est eum ipso morbo mori, 
qui hydrops uel syntecticus uel elephantiosus factus fuerit, 
quam eum, qui hoc corpus habere coeperit, in quo omnes 
homines natura sunt filii irae, quia hoc non fecit nisi poena 
peccati. 

Quae cum ita sint, cur non credamus illos homines ante 
peccatum ita genitalibus membris ad procreandos filios imperare 
potuisse sicut ceteris, quae in quolibet opere anima sine 
ulla molestia et quasi pruritu uoluptatis mouet? si enim 

creator omnipotens ineffabiliterque laudandus, qui et in minimis 
suis operibus magnus est, apibus. donauit, ut sic operentur 
generationem filiorum quemadmodum cerae speciem liquo- 
remque mellis, cur incredibile uideatur primis hominibus talia 
fecisse corpora, ut, si non peccassent et morbum quendam, 
quo morerentur, continuo concepissent, eo nutu inperarent 
membris, quibus fetus exoritur, quo pedibus, cum ambulatur. 
ut neque cum ardore seminaretur neque cum dolore pareretur. 
nunc uero transgrediendo praeceptum motum legis illius, quae 
repugnat legi mentis, in membris conceptae mortis habere 
meruerunt, quem nuptiae ordinant, continentia cohibet et 
refrenat, ut, quemadmodum de peccato factum est subplicium, 
sic de subplicio fiat meritum. 

11. Factam itaque feminam uiro de wiro in eo sexu, in ea 
forma et distinctione membrorum, qua feminae notae sunt, 
quae peperit Cain et Abel et omnes fratres eorum, ex quibus 
omnes homines nascerentur, in quibus peperit etiam Seth, 
per quem ad Abraham uentum est et ad populum Israhel 
gentemque omnibus iam notissimam gentibus et per Noe filios 
omnes gentes, quisquis dubitauerit, omnia cogit nutare, quae 
credimus, longeque a fidelium mentibus repellendus est. cum 
ergo quaeritur, ad quod adiutorium factus sit ille sexus uiro, 
diligenter, quantum ualeo, cuncta consideranti nonnisi causa 
prolis occurrit, ut per eorum stirpem terra inpleretur, et non 
eo modo procreatam, quo nunc procreantur homines, cum 
inest peccati lex in membris repugnans legi mentis, etiamsi 
per dei gratiam uirtute superatur; hoc enim esse non potuisse 

credendum est nisi in corpore mortis huius, quod corpus 
mortuum est propter peccatum. et quid hac poena iustius, 
quam ut non ad omnem nutum seruiat corpus, id est suus 
famulus animae, sicut domino suo detrectauit ipsa seruire, 
siue utrumque ex parentibus creet deus, corpus ex corpore. 
animam ex anima, siue alio modo faciat animas, non utique 
ad opus inpossibile nec mercede parua, ut cum anima pietate 
deo subdita legem istam peccati. quae est in membris corporis 
mortis huius, quam primus homo accepit in poenam, uicerit 
ipsa per gratiam, praemium caeleste percipiat maiore gloria, 
demonstrans, quanta sit laus oboedientiae, quae alienae 
inoboedientiae poenam potuit uirtute superare? 

12. Sed quoniam, cui adiutorio femina facta sit uiro, satis, 
quantum existimo, requisitum est, illud iam uideamus, quare sit 
factum, quod adductae sunt ad Adam omnes bestiae agri et 
omnia uolatilia caeli, ut eis nomina inponeret, atque ita uelut 
necessitas oreretur creandi ei feminam ex eius latere, cum 
inter illa animalia simile illi adiutorium non fuisset inuentum. 
uidetur enim mihi propter aliquam significationem propheticam 
factum, sed tamen factum, ut re gesta confirmata figurae 
interpretatio libera relinquatur. quid est enim hoc ipsum, 
quod uolatilibus terrestribusque animantibus non etiam piscibus 
atque omnibus natatilibus Adam nomina inposuit? si enim 
linguae humanae consulantur, sic appellantur haec omnia, 
quemadmodum eis homines loquendo nomina posuerunt. non 

solum haec, quae sunt in aquis et terris, uerum etiam ipsa 
terra et aqua et caelum et quae. uidentur in caelo et quae 
non uidentur, sed creduntur, pro diuersitate linguarum gen- 
tilium diuersis nominibus appellantur. unam sane linguam 
primitus fuisse didicimus, antequam superbia turris illius post 


diluuium fabricatae in diuersos signorum sonos humanam. 


diuideret societatem, quaecumque autem illa lingua fuerit, 
quid adtinet quaerere? illa certe tunc loquebatur Adam et in 
ea lingua, si adhuc usque permanet, sunt istae uoces articulatae, 
quibus primus homo animalibus terrestribus et uolatilibus 
nomina inposurt. num igitur ullo modo credibile est in eadem 
lingua nomina piscium non ab homine, sed diuinitus instituta, 
quae deo docente homo postea disceret? quod si ita etiam 
factum esset, quare ita factum esset, procul dubio mystica 
significatio resonaret. sed credendum est paulatim cognitis 
piscium generibus nomina inposita; tune autem, cum pecora 
et bestiae et uolatilia ad hominem adducta sunt, ut eis ad se 
congregatis generatimque distinctis nomina inponeret, quibus 
etiam ipsis paulatim et multo citius quam piscibus, si hoc 
factum non esset, posset nomina inponere, quid fuit causae, 
nisi ratio aliquid significandi, quod ad praenuntiationem futu- 
rorum ualeret? cui rei maxime ordo narrationis huius inuigilat. 

Deinde, numquid ignorabat deus nihil tale se creasse in 
naturis animalium, quod simile adiutorium posset esse homini? 
an opus erat, ut hoc etiam homo ipse cognosceret et eo com- 
mendatiorem haberet mulierem suam, quod in omni carne 
creata sub caelo et de hoc aere sicut ipse uiuente nihil eius 

simile inuenerit? mirum, si hoc scire non posset nisi omnibus 
ad se adductis atque perspectis. si enim deo credebat, posset 
hoe illi eo modo dicere, quo modo et praeceptum dedit, quo 
modo et peccantem interrogauit atque iudicauit; si autem non 
credebat, profecto neque hoc scire poterat, utrum ad eum 
ille omnia, cui non credebat, adduxerit, an forte in aliquibus 
ab illo remotioribus terrae partibus aliqua ei similia, quae 
non demonstrasset, absconderit. non itaque arbitror dubitandum 
hoe alicuius propheticae significationis gratia factum, sed 
tamen factum. 

Neque hoc opere suscepimus prophetica aenigmata per- 
serutari, sed rerun gestarum fidem ad proprietatem historiae 
commendare, ut quod inpossibile uideri uanis atque incredulis 
potest aut ipsi auctoritati sanctae scripturae uelut testificatione 
contraria repugnare id pro meis uiribus, quantum deus adiuuat, 
disserendo demonstrem neque inpossibile esse neque contrarium, 
quod autem possibile quidem adparet nec habet ullam speciem 
repugnantiae, sed tamen quasi superfluum uel etiam stultum 
quibusdam uideri potest, hoc ipsum disputando demonstrem, 
quod ideo non tamquam rerum gestarum naturali uel usitato 
ordine factum est, ut cordibus nostris fidelissima sanctarum 
scripturarum auctoritate praelata, quia stultum esse non potest, 
mysticum esse credatur, quamuis eius expositionem uel inqui- 
sitionem aut alibi iam exhibuerimus aut in tempus aliud 
differamus. 


1 scire in ras. m. 2 E possit S 2 prospectis S posset] po- 
terat S 3 illi hoe § modo im ras. m. 2 HE quomodo dicere 
quomodg et (exp. m.1) P 5 profectxo (i eras.) S 6 omnia ille PRSbd 
cui (i ec mm. 1) # 7 aliqua ei] aliquei (sic) P 8 demonstrasset 
(s med. s. l. m. 1) R demonstrans& S absconderit (i ex e m. 1) R 
10 factum om. FR! 11 propheticas (h s. 2.) R enigmata HS 
perscrutare (sup. fin. e add. m. 1 i) P perscrutari (ri im ras.) R pre- 
scrutari S 12 ad]ac # 14 auctoritati P' auctoritatis R  scribturae HP 
15 adiubat Ht 16 demonstrarem S 19 uidere (sup. e fin. superscr. 
m.1i)P 20 tanqua (im mg. at non) b 22 scribturaram HP 23 mi- 
sticum # quamuis (uis m. 1 s. 1.) S 24 tempus] opus (¢ mg. ak 
tempus) 0 


284 8S. Aureli Augustini 


13. Quid ergo sibi uult etiam illud, quod mulier uiro de 
latere facta est? uerum esto propter ipsius coniunctionis 
uim commendandam hoc ita fieri oportuisse credamus, numquid 
etiam, ut dormienti fieret, eadem ratio uel necessitas flagitabat, 
ut denique osse detracto, in cuius locum caro subpleretur? 
num enim non potuit ipsa caro detrahi, ut inde congruentius, 
quod sit sexus inferior, mulier formaretur? an uero tam multis 
additis costam deus aedificare potuit in mulierem et carnem 
pulpamue non potuit, qui de puluere ipsum hominem fecit? 
aut si iam costa fuerat detrahenda, cur non altera pro ea costa 
reposita est? cur etiam non dictum est ,finxit* aut ,fecit“ 
sicut in omnibus supra operibus, sed aedificauit, inquit, 
dominus deus illam costam, non tamquam corpus humanum, 
sed tamquam domum? non est itaque dubitandum, quoniam 
haec facta sunt et stulta esse non possunt, ob aliquid signifi- 
candum esse facta fructum futuri saeculi ab ipso iam primordio 
generis humani deo praescio in ipsis suis operibus misericorditer 
praedicante, ut certo tempore seruis suis siue per hominum 
successiones siue per suum spiritum uel angelorum ministerium 
reuelata atque conscripta et promittendis rebus futuris et 
recognoscendis inpletis testimonium perhiberent: quod magis 
magisque in consequentibus adparebit. 

14. Uideamus ergo, quod isto opere suscepimus, non secundum 
praefigurationem rerum futurarum, sed secundum rerum gesta- 
rum non allegoricam, sed propriam significationem quemad- 
modum haec accipi possint. et finxit deus, inquit, adhuc 
de terra omnes bestias agri et omnia uolatilia caeli: 
unde iam quod uisum est et quantum uisum est disseruimus. 

et adduxit ea omnia ad Adam, ut uideret, quid ea 
uocaret. quomodo haec adduxerit deus ad Adam, ne carna- 
liter sapiamus, adiunare nos debet, quod de bipertito opere 
diuinae prouidentiae in libro superiore tractauimus. neque 
enim sicut indagant atque adigunt uenantes uel aucupantes 
ad retia quaecumque animantia capiunt, ita hoc factum esse 
credendum est aut uox aliqua iussionis de nube facta est 
eis uerbis, quae rationales animae audientes intellegere atque 
oboedire adsolent. non enim hoc acceperunt ut possint bestiae 
uel aues; in suo tamen genere obtemperant deo, non rationali 
uvluntatis arbitrio, sed sicut mouet ille omnia temporibus 
oportunis, non ipse temporaliter motus, per angelica ministeria, 
quae capiunt in uerbo eius quid quo tempore fieri debeat, et 
illo non temporaliter moto mouentur ipsa temporaliter, ut in 
his, quae sibi subiecta sunt, iussa eius efficiant. 

Omnis enim anima uiua, non solum rationalis sicut in 
hominibus, uerum etiam inrationalis, sicut in pecoribus et 
uolatilibus et piscibus, uisis mouetur. sed anima rationalis 
uoluntatis arbitrio uel consentit uisis uel non consentit; 
inrationalis autem non habet hoc iudicium, pro suo tamen 
genere atque natura uiso aliquo tacta propellitur. nec in 
potestate ullius animae est, quae ili uisa ueniant siue in 
sensus corporis siue in ipsum spiritum interius, quibus uisis 
adpetitus mouedatur cuiuslibet animantis. ac sic cum ea uisa 
per angelorum oboedientiam desuper ministrantur, peruenit 
iussio dei non solum ad homines nec solum ad aues et 
pecora, uerum etiam ad ea, quae sub aquis latent — sicut 

ad cetum, qui gluttiuit Jonam — nec solum ad ista maiora, 
uerum etiam ad uermiculum; nam et huic legimus diuinitus 
iussum, ut radicem cucurbitae roderet, sub cuius umbraculo 
propheta requieuerat, si enim homini donauit deus, sic eum 
instituens, ut etiam carnem peccati portans possit non solum 
pecora et iumenta suis usibus subdita nec tantum domesticas 
aues, sed etiam libere uolitantes quaslibet etiam saeuas feras 
et capere et mansuetas facere et eis mirabiliter imperare 
potentia rationis, non corporis, cum earum adpetitus et dolores 
captans paulatimque inlectando, premendo laxandoque moderans 
agresti eas exuit consuetudine et tamquam humanis moribus 
induit: quanto magis angeli hoc possunt, qui iussione dei in 
ipsa eius, quam sempiterne intuentur, incommutabili ueritate 
perspecta mouentes se per tempus et corpora sibi subdita 
per tempus et locum agilitate mirabili et uisa, quibus moueatur, 
et adpetitum carnalis indigentiae ualent efficere omni animae 
uiuae, ut quo eam uenire opus est nesciens adducatur! 

15. Iam ergo uideamus, ipsa mulieris formatio, quae mystice 
etiam aedificatio dicta est, quemadmodum facta sit. natura 
quippe mulieris creata est, quamuis ex uirili, quae iam erat, 
non aliquo motu iam existentium naturarum. angeli autem 
nullam omnino possunt creare naturam; solus enim unus 
cuiuslibet naturae, seu magnae seu minimae, creator est deus, 
id est ipsa trinitas, pater et filius et spiritus sanctus. aliter 
ergo quaeritur, quemadmodum sit soporatus Adam costaque 
eius sine ullo doloris sensu a corporis conpage detracta sit. 

haec enim fortasse dicantur potuisse per angelos fieri; formare 
autem uel aedificare costam, ut mulier esset, usque adeo non 
potuit nisi deus, a quo uniuersa natura subsistit, ut ne illud 
quidem carnis subplementum in corpore uiri, quod in illius 
costae successit locum, ab angelis factum esse crediderim 
sicut nec ipsum hominem de terrae puluere: non quo nulla 
sit angelorum opera, ut aliquid creetur, sed non ideo creatores 
sunt, quia nec agricolas creatores segetum atque arborum 
dicimus. non enim qui plantat, est aliquid neque qui 
rigat, sed quiincrementum dat, deus. ad hoc incrementum 
pertinet etiam in corpore humano, quod osse demto locus 
carne subpletus est, illo scilicet opere dei, quo naturas sub- 
stituit, ut sint, quo ipsos quoque angelos creauit. 

Opus itaque agricolae est, ut aquam ducat, cum rigat; non 
autem opus eius est, ut aqua per decliuia prolabatur, sed 
illius, qui omnia in mensura et numero et pondere disposuit. 
item opus agricolae est, ut surculus auellatur ex arbore 
terraeque mandetur; at non eius opus est, ut sucum inbibat. 
et germen emittat, ut aliud eius solo figat, quo radicem 
stabiliat, aliud in auras promoueat, quo robur nutriat ramosque 
diffundat, sed illius, qui dat incrementum. medicus etiam 
aeero Corpor alimentum adhibet et uulnerato medicamentum: 
primum non de rebus, quas creauit, sed quas creatas opere 
creatoris inuenit; deinde cibum uel potum praeparare potuit et 
ministrare, emplasirum formare et medicamento inlitum 

adponere. num etiam ex his, quae adhibet, operari et creare 
uires uel carnem potest? natura id agit interiore motu 
nobisque occultissimo. cui tamen si deus subtrahat operationem 
intimam, qua eam substituit et facit, continuo tamquam 
extincta nulla remanebit. 

Quapropter cum deus uniuersam creaturam suam_ bipertito 
quodam modo opere prouidentiae, de quo in superiore libro 
locuti sumus, et in naturalibus et in uoluntariis motibus 
administret, creare naturam tam nullus angelus potest quam 
nec se ipsum. uoluntas uero angelica oboedienter deo subdita 
elusque executa iussionem naturalibus motibus de rebus 
subiectis tamquam materiem ministrare, ut secundum illas 
principales in uerbo dei non creatas uel secundum illas in 
primis sex dierum operibus causaliter creatas rationes aliquid 
tempore creetur, more agricolandi uel medendi potest. quale 
itaque ministerium deo exhibuerint angeli in illa mulieris 
formatione, quis audeat adfirmare? certissime tamen dixerim 
subplementum illud carnis in costae locum ipsiusque feminae 
corpus et animam conformationemque membrorum, omnia 
uiscera, sensus omnes et quidquid erat, quo illa et creatura 
et homo et femina erat, nonnisi illo opere dei factum, quod 
deus non per angelos, sed per semet ipsum non operatus est 
et dimisit, sed ita continuanter operatur, ut nec ullarum 
aliarum rerum nec ipsorum angelorum natura subsistat, si 
non operetur. 

16. Sed quoniam carnem animatam atque sentientem, quantum 
naturam rerum pro humano captu experiri potuimus, non 
nouimus nasci, nisi aut ex istis tamquam materialibus elementis, 
hoc est aqua et terra, aut ex fruticibus uel lignorum fructibus 

s uel etiam ex carnibus animalium, sicut innumerabilia genera 
uermium siue reptilium, aut certe ex concubitu parentum, 
nullam autem carnem natam scimus ex carne cuiuslibet ani- 
mantis, quae tam esset ei similis, ut sexu tantum discerneretur, 
quaerimus in rebus creationis huius similitudinem, qua mulier 

10 de uiri latere facta est, nec possumus inuenire, non ob aliud, 
nisi quia homines qaemadmodum operentur in hac terra 
nouimus; quemadmodum autem angeli in hoc mundo quodam- 
modo agricolentur, non utique nouimus. nam profecto si remota 
hominum industria fruticum genus naturae cursus operaretur, 

is nihil aliud nossemus quam ex terra nasci arbores et herbas 
et ex earum seminibus, ab eis itidem in terram cadentibus, 
numquid innotesceret nobis quid ualeret insertio, ut alterius 
generis lignum radice propria poma portaret aliena et coale- 
scente unitate iam sua? haec per agricolarum opera didicimus, 

20 Cum ipsi creatores arborum nullo modo essent, sed naturae 
cursum deo creanti suum quoddam officium ministeriumque 
praeberent. nequaquam enim quidquam per eorum opera exi- 
steret, si hoc in dei opere intima naturae ratio non haberet. 
quid ergo mirum, si hominem ex osse hominis factam non 

25 houimus, quando creanti deo quemadmodum angeli seruiant 

ignoramus? qui nec arborem ex arboris surculo in robore 
alieno factam nosse possemus, si et ista deo creanti quemad- 
modum agricolae seruiant, similiter nesciremus. 

Nullo modo tamen dubitamus et hominum et arborum 
nonnisi deum esse creatorem fideliterque credimus factam 
feminam ex uiro nullo interueniente concubitu, etiamsi forte 
costa hominis ministrata sit per angelos in opere creatoris: 
sicut fideliter credimus etiam uirum factum ex femina nullo 
interueniente concubitu, cum semen Abrahae dispositum est 
per angelos in manu mediatoris. utrumque infidelibus 
ineredibile est; fidelibus autem cur ad rei gestae proprietatem 
quod de Christo factum est et tantum ad figuratam signifi- 
cationem quod de Bua scriptum est credibile uideatur? an 
uero sine cuiusquam concubitu uir ex femina fieri potuit, 
femina ex uiro non potuit? et uirginalis uterus unde uir 
fieret habebat, uirile autem latus unde femina fieret non 


habebat, cum hic dominus de famula nasceretur, ibi de seruo- 


famula formaretur? poterat et dominus de costa carnem suam 
uel de aliquo membro uirginis creare; sed qui posset ostendere 
in corpore suo hoc se iterum fecisse quod factum est, utilius 
in matris corpore ostendit nihil pudendum esse quod castum est. 

17. Quodsi quaeritur, quomodo se habeat causalis illa con- 
ditio, in qua primum deus hominem fecit ad imaginem ac 
similitudinem suam — ibi quippe et hoc dictum est: mas- 
culum et feminam fecit eos — utrum iam illa ratio, 
uam mundi primis operibus concreauit atque concreuit 


10 cf. Retract. II 24 Gal, 3,19 24 Gen. 1, 27 

deus, id habebat, ut secundum eam iam necesse esset ex 
uiri latere feminam fieri, an hoc tantum habebat, ut fieri 
posset, ut autem ita fieri necesse esset, non ibi iam conditum, 
sed in deo erat absconditum: si hoc ergo quaeritur, dicam 
quid mihi uideatur sine adfirmandi temeritate; quod tamen 
cum dixero, fortasse prudenter ista considerantes, quos iam 
christiana fides inbuit, etiam si nunc primitus ista cognoscunt, 
dubitandum non esse iudicabunt. 

Omnis iste naturae usitatissimus cursus habet quasdam 
naturales leges suas, secundum quas et spiritus uitae, qui 
creatura est, habet quosdam adpetitus suos determinatos 
quodammodo, quos etiam mala uoluntas non possit excedere, 
et elementa mundi huius corporei habent definitam uim quali- 
tatemque suam, quid unumquodque ualeat uel non ualeat, 
quid de quo fieri possit uel non possit. ex his uelut primordiis 
rerum omnia, quae gignuntur, suo quaeque tempore exortus 
processusque sumunt finesque et decessiones sui cuiusque 
generis. unde fit, ut de grano tritici non nascatur faba uel 
de faba triticum uel de pecore homo uel de homine pecus. 
super hunc autem motum cursumque rerum naturalem potestas 
creatoris habet apud se posse de his omnibus facere aliud, 
quam eorum quasi seminales rationes habent, non tamen id, 
quod non in eis posuit, ut de his fieri uel ab ipso possit. 
neque enim potentia temeraria, sed sapientiae uirtute omni- 
potens est; et hoc de unaquaque re in tempore suo facit, 
quod ante in ea fecit, ut possit. alius ergo est rerum modus, 

quo illa herba sic germinat, illa sic, illa aetas parit, illa non 
parit, homo loqui potest, pecus non potest. horum et talium 
modorum rationes non tantum in deo sunt, sed ab illo etiam 
rebus creatis inditae atque concretae. ut autem lignum de 
terra excisum, aridum, perpolitum, sine radice ulla, sine 
terra et aqua repente floreat et fructum gignat, ut per iuuen- 
tam sterilis femina in senecta pariat, ut asina loquatur et si 
quid eius modi est, dedit quidem naturis, quas creauit, ut 
ex his et haec fieri possent — neque enim ex eis uel ipse 
faceret, quod ex eis fieri non posse ipse praefigeret, quoniam 
se ipso non est nec ipse potentior — uerum tamen alio modo 
dedit, ut non haec haberent in motu naturali, sed in eo, quo 
ita creata essent, ut eorum natura uoluntati potentiori amplius 
subiaceret. 

18. Habet ergo deus in se ipso absconditas quorundam 
factorum causas, quas rebus conditis non inseruit, easque 
inplet non illo opere prouidentiae, quo naturas substituit, ut 
sint, sed illo, quo eas administrat, ut uoluerit, quas, ut 
uoluit, condidit. ibi est et gratia, per quam salui fiunt pec- 
catores. nam quod adtinet ad naturam iniqua sua uoluntate 
deprauatam, recursum per semet ipsam non habet, sed per 
dei gratiam, qua adiuuatur et instauratur. neque enim despe- 
randi sunt homines in illa sententia, in qua scriptum est: 
omnes, qui ambulant in ea, non reuertentur. dictum 
est enim secundum pondus iniquitatis suae, ut, quod reuertitur 
qui reuertetur, non sibi tribuat, sed gratiae dei. non ex ope- 
ribus, ne forte extollatur. 


4 cf. Num. 17,8 6 cf. Gen. 18, 11; 21,2 7 cf. Num. 22, 28 
24 Prou. 2,19 26 cf. Ephes. 2, 9 

Propterea mysterium gratiae huius apostolus absconditum 
dixit non in mundo, in quo sunt absconditae causales rationes 
omnium rerum naturaliter oriturarum, sicut absconditus erat 
Leui in lumbis Abrahae, quando et ipse decimatus est, sed 
in deo, qui uniuersa creauit. quamobrem omnia, etiam quae 
ad hanc gratiam significandam non naturali motu rerum, sed 
mirabiliter facta sunt, eorum etiam causae in deo absconditae 
fuerunt: quorum si unum erat, quod ita mulier facta est 
de latere uiri, et hoc dormientis, quae per ipsum firma facta 
est, tamquam eius osse firmata, ille autem propter ipsam 
infirmus, quia in locum costae non costa sed caro subpleta 
est, non habuit hoc prima rerum conditio, quando sexto die 
dictum est: masculum et feminam fecit eos, ut femina 
omnino sic fieret, sed tantum hoc habuit, quia et sic fieri 
posset, ne contra causas, quas uoluntate instituit, mutabili 
uoluntate aliquid faceret. quid autem fieret, ut omnino aliud 
futurum non esset, absconditum erat in deo, qui uniuersa creauit. 

Sed quoniam sic dixit absconditum, ut innotesceret prin- 
cipibus et potestatibus in caelestibus per ecclesiam multi- 
formis sapientia dei, probabiliter creditur, sicut illud semen, 
cui promissum est, dispositum est per angelos in manu 
mediatoris, sic omnia, quae ad ipsius seminis aduentum uel 
praenuntiandum uel adnuntiandum in rerum natura praeter 
usitatum naturae cursum mirabiliter facta sunt, ministrantibus 
angelis esse facta, ut tamen ubique creator uel reparator 
creaturarum non sit, nisi qui plantatore et rigatore quolibet 
solus incrementum dat deus. 


4 cf. Hebr. 7, 10.9 18 cf. Ephes. 8,9. 10 26 cf. I Cor. 3, 7 

19. Ac per hoc etiam illa extasis, quam deus inmisit in 
Adam, ut soporatus obdormiret, recte intellegitur ad hoc 
inmissa, ut et ipsius mens per extasin particeps fieret tam- 
quam angelicae curiae et intrans in sanctuarium dei intel- 
legeret in nouissima. denique euigilans tamquam prophetia 
plenus, cum ad se adductam mulierem suam uideret, eructuauit 
continuo, quod magnum sacramentum commendat apostolus: 
hoé nunc os ex ossibus meis et caro de carne mea. 
haec uocabitur mulier, quoniam de uiro suo sumta 
est. et propter hoc relinquet homo patrem suum et 
matrem et adhaerebit uxori suae, et erunt duo in 
carne una. quae uerba cum primi hominis fuisse scriptura 
ipsa testetur, dominus tamen in euangelio deum dixisse decla- 
rauit; ait enim: non legistis, quia qui fecit ab initio 
masculum et feminam fecit eos? et dixit: propter hoc 
dimittet homo patrem et matrem et adhaerebit uxori 
gsuae, et erunt duo in carne una, ut hine intellegeremus 
per extasin, quae praecesserat in Adam, hoc eum diuinitus 
tamquam prophetam dicere potuisse. sed iam iste huius libri 


terminus placet, ut ea, quae sequuntur, ab alio exordio : 


renouent intentionem legentium. 


Arc. Ps. 72.17 7 cf. Ephes. 5, 32 8 Gen. 2, 23. 24 

LIBER DECIMUS. 


1. Iam quidem ordo ipse uidetur exposcere, ut de peccato 
primi hominis disseramus; sed quia de carne mulieris, quem- 
admodum facta sit, scriptura narrauit, tacuit autem de 
anima, multo magis nos fecit intentos, ut de hoc diligentius 
inquiramus, quonam modo refelli possint siue non possint, 
qui credunt animam de anima hominis sicut de carne carnem 
fieri a parentibus in filios utriusque rei transfusis seminibus. 
hinc enim primitus ad hoc mouentur, ut dicant, quod unam 
animam deus fecerit, quam sufflauit in faciem hominis, quem 
de puluere finxerat, ut ex illa iam ceterae crearentur animae 
hominum sicut ex illius carne omnis etiam caro hominum, 
quoniam primo Adam formatus est, deinde Eua. et ille quidem 
unde habuerit corpus, unde animam, dictum est: corpus 
uidelicet puluerem terrae, animam uero flatum dei; at illa de 
illius latere cum facta dicatur, non dicitur quod eam deus 
flando similiter animauerit, tamquam utrumque de illo ductum 
sit, qui iam fuerat animatus. aut enim taceri oportuit, inquiunt, 
etiam de anima uiri, ut eam, sicut possemus, datam diuinitus 
uel intellegeremus uel certe crederemus, aut, si hoe propterea 
Scriptura non tacuit, ne animam quoque sicut hominis carnem 
de terra factam esse putaremus, debuit et de mulieris anima 
non taceri, ne putaretur ex traduce, si hoc uerum non est. 
quapropter ideo tacitum est, inquiunt, quod in eius faciem 
flauerit deus, quia illud est uerum, quod et anima ex homine 
propagata est. 

Huic suspicioni facile occurritur. si enim propterea putant 
animam mulieris ex anima uiri factam, quia non scriptum 
est, quod in mulieris faciem flauerit deus, cur credunt ex 
uiro animatam feminam, quando ne id quidem scriptum est? 
unde, si deus omnes animas hominum nascentium  sicut 
primam facit, propterea scriptura de aliis tacuit quoniam 
posset, quod in una factum commemoratum est, etiam de 
‘ceteris prudenter intellegi. itaque si oportuit nos per hanc 
scripturam de hac re aliquid admoneri, magis, si aliquid 
aliud fiebat in femina, quod in uiro factum non erat, ut ex 
came animata eius anima duceretur, non sicut uwiri eius 
aliunde corpus, aliunde anima; hoe ipsum, quod alio modo 
fiebat, scriptura potius tacere non debuit, ne hoe itidem 
factum putaremus, quod iam de illo didiceramus. proinde 
quia non dixit ex anima uiri animam factam esse mulieris, 
conuenientius creditur eo ipso nos admonere uoluisse nihil hic 


aliud putare, quam de uiri anima noueramus, id est similiter 


datam esse mulieri, cum praesertim esset euidentissimae 
occasionis locus, ut, si non tunc, quando formata est, postea 
certe diceretur, ubi ait Adam: hoc nune os ex ossibus 
meis et caro de carne mea. quanto enim carius amantiusque 
diceret: et anima de anima mea! non tamen hine tam magna 
quaestio iam soluta est, ut unum horum manifestum certumque 
teneamus. 

2. Quamobrem primo uidendum est, utrum sancta seriptura 
libri huius, ab eius exordio pertractata, hinc nos dubitare 

de Genesi ad litteram lib. X. 997 
permittat: tum recte fortasse requiremus, aut quaenam sen- 
tentia potius eligenda sit aut in rei huius incerto quem 
modum tenere debeamus. certe enim sexto die fecit deus 
hominem ad imaginem suam; ubi etiam dictum est: 
masculum et feminam fecit eos. quorum illud superius, 
ubi imago dei commemorata est, secundum animam, hoc 
autem, ubi sexus differentia, secundum carnem accipiebamus. 
et quomam tot ac tanta testimonia, quae ibi considerata 
atque tractata sunt, nos non sinebant eodem ipso sexto die 
etiam formatum de limo hominem mulieremque de latere 
elus accipere, sed hoc postea factum esse post illa primitus 
opera dei, in quibus creauit omnia simul, quaesiuimus, quid 
de hominis anima crederemus, discussisque omnibus discep- 
tationis nostrae partibus illud credibilius ucl tolerabilius dici 
uisum est, quod ipsa hominis anima in illis operibus facta 
est, corporis uero eius in mundo corporeo tamquam in semine 
ratio, ne cogeremur contra uerba scripturae aut sexto die 
totum factum dicere, id est et de limo uirum et de eius 
latere feminam, aut in illis sex dierum operibus nullo modo 
factum esse hominem, aut corporis humani causalem rationem 
tantummodo factam, animae autem nullam, cum_potius 
secundum ipsam sit homo ad imaginem dei; aut certe etsi 
non contra uerba scripturae aperte posita, tamen dure atque 
intolerabiliter diceremus uel in ea creatura spiritali, quae ad 
hoc tantummodo creata esset, factam fuisse animae humanae 
rationem, cum ipsa creatura, in qua ista ratio facta diceretur, 

non commemoraretur in operibus dei, uel in aliqua creatura, 
quae in illis commemoraretur operibus, factam rationem animae — 
uelut in hominibus, qui iam sunt, facta ratio latet generan- 
dorum filiorum — ac sic eam uel angelorum filiam uel, quod 
est intolerabilius, alicuius elementi corporei crederemus. 

3. Sed nunc, si ob hoc mulier non de uiro, sed similiter 
ut ille a deo factam animam adseritur accepisse, quia singulas 
singulis deus facit, non erat facta in illis primis operibus 
anima feminae; aut si generalis omnium animarum ratio facta 
fuerat, sicut in hominibus ratio gignendi, reditur ad illud 
durum ac molestum, ut uel angelorum uel, quod indignissimum 
est, caeli corporei uel alicuius etiam inferioris elementi filias 
animas hominum esse dicamus. ac per hoc uidendum est; 
etsi latet, quid uerum sit, quid saltem tolerabilius dici possit: 
utrum hoc, quod modo dixi, an in illis primis dei operibus 
unam animam primi hominis factam, de cuius propagine 
omnes hominum animae crearentur, an nouas subinde animas 
fieri, quarum nulla uel ratio facta praecesserit in primis illis 
sex dierum operibus dei. horum autem trium duo priora non 
repugnant primis illis conditionibus, ubi simul omnia creata 
sunt. siue enim in aliqua creatura tamquam in parente ratio 
animae facta sit, ut omnes animae ab illa generentur, a deo 
autem creentur, quando singulis hominibus dantur, sicut a 
parentibus hominibus corpora, siue non ratio animae uelut in 
parente ratio prolis, sed ipsa omnino, cum factus est dies; 
facta sit anima, sicut ipse dies, sicut caelum et terra et caeli 
lumina, congruenter dictum est: fecit deus hominem ad 
imaginem suam. 

Hoe uero tertium quomodo non repugnet ei sententiae, qua 

et sexto die factus accipitur homo ad imaginem dei et post 
diem septimum uisibiliter creatus, non tam facile uwideri 
potest. nouas quippe animas fieri, quae neque ipsae neque 
ratio earum tamquam in parente prolis sexto illo die facta 
sit cum his operibus, a quibus consummatis et inchoatis deus 
in die septimo requieuit, si dixerimus, cauendum est, ne 
frustra tam diligenter scriptura commendet sex diebus con- 
summasse deum omnia opera sua, quae fecit bona ualde, si 
aliquas adhuc naturas fuerat creaturus, quas nec ipsas nec 
earum ibi rationes causaliter fecerit, nisi intellegatur rationem 
quidem singillatim faciendarum animarum nascentibus quibusque 
dandarum in se ipso habere, non in creatura aliqua condidisse, 
sed, quia non alterius generis creatura est anima quam illius, 
secundum quam sexto die factus est homo ad imaginem dei, 
non recte dici deum ea facere nunc, quae tune non consum- 
mauit. iam enim tunc animam fecerat, quales et nunc facit; 
et ideo non aliquod nouum creaturae genus nunc facit, quod 
tune in suis consummatis operibus non creauit, nec contra 
illas causales rationes rerum futurarum, quas uniuersitati tunc 
indidit, haec eius operatio est, sed potius secundum ipsas, 
quandoquidem corporibus humanis, quorum ex illis primis 
operibus propagatio continuata successione protenditur, tales 
congruit animas inseri, quales nunc facit atque inserit. 
Quapropter nihil iam timentes, ne contra uerba libri huius, 
quae de prima illa sex dierum conditione conscripta sunt, 
quaelibet harum trium sententiarum probabilitas uicerit, sen- 
tire uideamur, suscipiamus diligentiorem quaestionis huius 
pertractationem, quantum adiuuat deus, ne forte fieri possit, 

ut, si non liquidam, de qua dubitari ultra non debeat, tam 
certe acceptabilem de hac re sententiam nanciscamur, ut eam 
tenere, donec certum aliquid elucescat, non sit absurdum. 
quodsi ne hoc quidem potuerimus, documentorum momentis 
undique pariterque nutantibus saltem non uidebitur nostra 
dubitatio laborem deuitasse quaerendi, sed adfirmandi temeri- 
tatem, ut me, si quis recte iam certus est, docere dignetur, 
si quem uero nec diuini eloquii nec perspicuae rationis aucto- 
ritas, sed sua praesumtio certum fecerat, dubitare mecum non 
dedignetur. 

4. Ac primum illud firmissime teneamus animae naturam 
nec in naturam corporis conuerti, ut quae iam fuit anima, 
fiat corpus, nec in naturam animae inrationalis, ut quae fuit 
anima hominis, fiat pecoris, nec in naturam dei, ut quae fuit 
anima, fiat quod est deus, atque ita uicissim nec corpus nec 
animam inrationalem nec substantiam, qua deus est, conuerti 
et fieri animam humanam, illud etiam non minus certum esse 
debet animam non esse nisi creaturam dei. quapropter, si ne- 
que de corpore neque de anima inrationali neque de se ipso 
deus animam fecit hominis, restat, ut aut de nihilo eam faciat 
aut de aliqua spiritali, tamen rationali creatura. sed de nihilo 
fieri aliquid consummatis operibus, quibus creauit omnia simul, 
uiolentum est uelle monstrare et, utrum perspicuis documentis 
obtineri possit, ignoro. nec exigendum est a nobis, quod uel 
conprehendere homo non ualet uel, si iam ualet, mirum, si 
persuadere cuiquam potest, nisi tali, qui etiam nullo homine 
docere conante potest etiam ipse tale aliquid intellegere. 

tutius est igitur de huius modi rebus non humanis agere con- 
iecturis, sed diuina testimonia perscrutari. 

5. Quod ergo ex angelis tamquam parentibus deus creet 
animas, nulla mihi de canonicis libris occurrit auctoritas. 
multo minus itaque ex mundi corporeis elementis; nisi forte 
illud mouet, quod apud Ezechielem prophetam, cum demon- 
stratur resurrectio mortuorum, redintegratis corporibus ex 
quattuor uentis caeli aduocatur spiritus, quo perflante uiuifi- 
cantur, ut surgant. sic enim scriptum est: et dixit mihi 
dominus: propheta super spiritum, propheta, fili ho- 
minis, et dic ad spiritum: haec dicit dominus: a 
quattuor partibus uentorum caeli ueni et inspira 
in mortuos hos, et uiuant. et prophetaui, sicut prae- 
cepit mihi dominus, et introiuit Spiritus uitae in eos, 
et reuixerunt et steterunt super pedes suos, congre- 
gatio multa ualde. ubi mihi uidetur prophetice significatum 
non ex illo tantum campo, ubi res ipsa demonstrabatur, sed 
ex toto orbe terrarum resurrecturos homines, et hoc per 
flatum quattuor mundi partium fuisse figuratum. neque enim 
etiam flatus ille ex corpore domini substantia erat spiritus 
sancti, quando sufflauit et ait: accipite spiritum sanctum, 
sed utique significatum est sic etiam ab ipso procedere spiri- 
tum sanctum, quomodo ab eius corpore flatus ipse processit. 
sed quia mundus non ita deo coaptatur ad unitatem personae, 
sicut caro illa uerbo eius unigenito filio, non possumus dicere 
ita esse animam de substantia dei, quemadmodum flatus ille 
a quattuor uentis de natura mundi factus est; sed tamen 

aliud eum fuisse, aliud significasse puto, quod exemplo flatus 
ex corpore domini procedentis recte intellegi potest, etiamsi 
Ezechiel propheta illo loco non resurrectionem carnis, qualis 
proprie futura est, sed inopinatam desperati populi reparati- 
onem per spiritum domini, qui repleuit orbem terrarum, figu- 
rata reuelatione praeuidit. 

6. Illud ergo iam uideamus, cuinam potius sententiae diuina 
testimonia suffragentur: eine, qua dicitur unam animam deum 
fecisse et dedisse primo homini, unde ceteras faceret, sicut 
ex eius corpore cetera hominum corpora, an ei, qua dicitur 
singulas singulis facere, sicut illi unam, non ex illa ceteras. 
illud enim, quod per Esaiam dicit: omnem flatum ego 
feci, cum hoc eum de anima dicere quae sequuntur satis 
ostendant, ad utrumque accipi potest. nam siue ex una primi 
hominis anima siue ex aliquo suo secreto omnes procul dubio 
animas ipse facit. 

Et illud, quod scriptum est: qui finxit singillatim 
corda eorum, si nomine cordium uoluerimus animas intel- 
legere, neque hoc repugnat cuiquam duorum, de quibus nunc 
ambigimus. siue enim ex una illa, quam flauit in faciem 
primi hominis, ipse utique singulas fingit, sicut etiam corpora, 
siue singulas uel fingat et mittat uel in eis ipsis, quibus 
miserit, eas fingat, quaamquam hoc non mihi uideatur dictum, 
nisi ex eo, quod per gratiam nostrae animae ad imaginem 
dei renouatione formantur. unde dicit apostolus: gratia 
enim salui facti estis per fidem et hoc non ex uobis, 
sed dei donum est; non ex operibus, ne forte quis 

extollatur. ipsius enim sumus figmentum creati in 
Christo Iesu in operibus bonis. non enim per hance gra- 
tiam fidei corpora nostra creata uel ficta possumus intellegere, 
sed sicut in psalmo dictum est: cor mundum crea in me, 
deus, 

Hine esse etiam illud puto: qui finxit spiritum hominis 
in ipso; tamquam aliud sit factam animam mittere, aliud in 
ipso homine facere, id est reficere ac renouare. sed etiam 
hoc si non de gratia, in qua renouamur, sed de natura, in 
qua nascimur, intellegamus, ad utramque sententiam duci 
potest, quia uel ex una illa primi hominis tamquam semen 
animae adtractum ipse fingit in homine, ut uiuificet corpus, 
siue spiritum uitae non ex illa propagine, sed aliunde corpori 
infusum ipse itidem fingit per mortales sensus carnis, ut fiat 
homo in animam uiuam. 

7. Illud sane de libro Sapientiae, ubi ait: sortitus sum 
animam bonam et, cum essem magis bonus, ueni ad 
corpus incoinquinatum, diligentiorem considerationem 
flagitat. magis enim uidetur adtestari opinioni, qua non ex 
una propagari, sed desuper animae uenire creduntur ad cor- 
pora. uerum tamen quid est: sortitus sum animam bonam? 
quasi aut in illo animarum fonte, si ullus est, aliae sint 
animae bonae, aliae non bonae, quae sorte quadam exeunt, 
quaenam cui homini tribuatur, aut alias deus ad horam con- 
ceptorum uel nascentium faciat bonas, alias non bonas, quarum 
quisque habeat sorte, quae acciderit. mirum, si hoc eos saltem 
adiuuat, qui credunt animas alibi factas singillatim mitti a 

deo singulis quibusque corporibus hominum, ac non illos po- 
tius, qui pro meritis operum, quae ante corpus egerunt, in 
corpora mitti animas dicunt. secundum quid enim aliae bonae, 
aliae non bonae uenire ad corpora possunt putari nisi secun- 
dum opera sua? neque enim secundum naturam, in qua fiunt 
ab illo, qui omnes naturas bonas facit. sed absit, ut contra- 
dicamus apostolo, qui dicit nondum natos nihil egisse boni 
aut mali, unde confirmat non potuisse se ex operibus dici, 
sed ex uocante: maior seruiet minori, cum de geminis 
ageret adhuc in Rebeccae utero constitutis. sequestremus ergo 
paululum hoc de libro Sapientiae testimonium; neque enim 
neglegendi sunt, seu errent seu uerum sapiant, qui hoc spe- 
cialiter et singulariter de anima illa dictum putant mediatoris 
dei et hominum hominis Christi Iesu. quod, si necesse fuerit, 
quale sit postea considerabimus, ut, si Christo conuenire non 
potuerit, quaeramus, quemadmodum id accipere debeamus, ne 
contra apostolicam fidem ueniamus putantes habere animas 
aliqua merita operum suorum, priusquam incipiant in cor- 
poribus uiuere. 

8. Nunc illud uideamus quemadmodum dictum sit: auferes 
spiritum eorum, et deficient et in puluerem suum 
conuertentur. emittes spiritum tuum, et creabuntur; 
et innouabis faciem terrae. pro illis enim, qui arbitrantur 
animas ex parentibus sicut corpora creari, hoc uidetur sonare, 
cum sic intellegitur, ut spiritum eorum propterea dixerit, quod 
eum homines ex hominibus acceperint: qui cum mortui fuerint, 
non eis poterit ab hominibus reddi, ut resurgant, quia non rursus 
quemadmodum, quando nati sunt, a parentibus ducitur, sed deus 

eum reddet, qui resuscitat mortuos. ac per hoc eundem spiri- 
tum dixit eorum, cum moriuntur, dei autem, cum resurgunt. 
quod possunt illi, qui non ex parentibus, sed deo mittente 
animas uenire adserunt, pro sua opinione sic intellegere, ut 
eorum dixerit spiritum, cum moriuntur, quia in eis erat et 
ab eis exit, dei autem, cum resurgunt, quod ab ipso mittitur, 
ab ipso redditur. proinde etiam hoc testimonium neutri eorum 
aduersatur. 

Ego uero arbitror melius intellegi hoc dictum de gratia dei, 
qua interius renonamur. omnium enim superborum secundum 
terrenum hominem uiuentium et de sua uanitate praesumen- 
tium quodammodo aufertur spiritus proprius, cum exuunt se 
ueterem hominem et infirmantur, ut perficiantur expulsa super- 
bia, dicentes domino per humilem confessionem: memento, 
quia puluis sumus, quibus dictum erat: quid superbit 
terra et cinis? per oculum quippe fidei contuentes dei 
iustitiam, ut non uelint constituere suam, semet ipsos despi- 
ciunt, sicut Iob dicit, et distabescunt et aestimant se terram 
et cinerem; hoc est enim: et in puluerem suum conuer- 
tentur. accepto autem spiritu dei dicunt: uiuo autem iam 
non ego, uiuit autem in me Christus. sic innouatur 
facies terrae per noui testamenti gratiam numerositate sanc- 
torum. 

9. Illud etiam, quod apud Ecclesiasten scriptum est: et 
conuertatur puluis in terram, sicut fuit, et spiritus 
reuertatur ad deum, qui dedit eum, neutri sententiae 

contra alteram suffragatur, sed inter utramque consistit. cum 
enim isti dixerint hinc probari non a parentibus, sed a deo 
animam dari, quod conuerso puluere in terram suam, id est 
carne, quae de puluere facta est, reuerteretur spiritus ad 
deum, qui dedit illum, respondent illi: utique ita est. redit 
enim spiritus ad deum, qui eum dedit homini primo, quando 
in eius faciem sufflauit conuerso puluere, id est humano cor- 
pore, in terram suam, unde primitus factum est. neque enim 
ad parentes erat spiritus rediturus, quamuis inde sit creatus 
ex illo uno, qui homini primo datus est, sicut nec ipsa caro 
post mortem ad parentes reuertitur, a quibus eam constat 
certe esse propagatam. quemadmodum ergo caro non redit 
ad homines, ex quibus creata est, sed ad terram, unde primo 
homini formata est, ita et spiritus non redit ad homines, a 
quibus transfusus est, sed ad deum, a quo primae illi carni 
datus est. 

Quo testimonio sane satis admonemur ex nihilo deum fecisse 
animam, quam primo homini dedit, non ex aliqua iam facta 
creatura sicut corpus ex terra; et ideo, cum redit, non habet, 
quo redeat, nisi ad auctorem, qui eam dedit, non ad eam 
creaturam, ex qua facta est, sicut corpus ad terram. nulla est 
enim creatura, ex qua facta est, quia ex nihilo facta est, ac 
per hoc ad factorem redit, quae redit, a quo ex nihilo facta 
est. non enim omnes redeunt, quoniam sunt, de quibus dicitur: 
spiritus ambulans et non reuertens, 

10. Quocirea difficile est quidem omnia de hac re scriptu- 

rarum sanctarum testimonia jonligere: quod etsi fieri possit, 
ut non solum commemorentur sed etiam pertractentur, in 
magnam sermonis longitudinem pergunt; sed tamen, nisi ali- 
quid tam certum proferatur, quam certa proferuntur, quibus 
ostenditur, quod deus animam fecerit uel quod eam primo 
homini dederit, quonam modo per diuini eloquii testimonium 
ista quaestio soluatur ignoro. si enim scriptum esset, quod 
similiter sufflauerit deus in faciem formatae mulieris et facta 
fuerit in animam uiuam, iam quidem plurimum lucis accederet, 
qua cuique formatae carni hominis non ex parentibus dari 
animam crederemus, «adhuc tamen expectaretur, quid proprie 
teneretur in prole, qui nobis modus usitatus est hominis ex 
homine. prima uero mulier aliter facta est, et ideo adhuc dici 
posset animam propterea non ex Adam diuinitus Euae datam, 
quia non ex illo tamquam proles orta est. si autem homini, 
qui primus ex illis natus est, commemoraret scriptura non ex 
parentibus ductam, sed desuper animam datam, illud iam in 
ceteris etiam tacente scriptura oporteret intellegi. 

11. Nune itaque et illud consideremus, utrum neutram 
confirmet sententiam, sed utrique possit adcommodari, quod 
scriptum est: per unum hominem peccatum in hune 
mundum intrauit et per peccatum mors, et ita in 
omnes homines pertransiit, in quo omnes peccauerunt; 
et paulo post: sicut per unius delictum in omnes ho- 
mines in condemnationem, ita et per unius iustifi- 
cationem in omnes homines ad iustificationem uitae. 
sicut enim per inoboedientiam unius hominis pecca- 

tores constituti sunt multi, ita et per unius oboedi- 
entiam iusti constituentur multi. ex his enim uerbis 
apostoli qui defendunt animarum propaginem sententiam suam 
sic adstruere moliuntur: si secundum solam carnem, inquiunt, 
potest intellegi peccatum uel peccator, non cogimur in his 
uerbis ex parentibus animam credere; si autem quamuis per 
inlecebram carnis non tamen peccat nisi anima, quomodo 
accipiendum est, quod dictum est: in quo omnes pecca- 
uerunt, si non ex Adam etiam anima sicut caro propagata 
est? aut quomodo per illius inoboedientiam peccatores 
constituti sunt, si tantum secundum carnem in illo, non 
etiam secundum animam fuerunt ? 

Cauendum est enim, ne uel deus uideatur auctor esse 
peccati, si dat animam carni, in qua eam peccare necesse sit, 
uel possit esse anima praeter ipsius Christi, cui liberandae a 
peccato non sit christiana gratia necessaria, quia non peccauit 
in Adam, si omnes in eo peccasse secundum carnem tantum, 
quae de illo creata est, non etiam secundum animam dictum 
est: quod usque adeo contrarium est ecclesiasticae fidei, ut 
parentes ad percipiendam gratiam sancti baptismi etiam cum 
paruulis atque infantibus currant, in quibus si hoe uinculum 
peceati soluitur, quod tantuminodo carnis, non etiam quod 
animae est, merito quaeritur, quid eis obesset, si in illa aetate 
de corpore sine baptismo exirent. si enim per hoc sacramentum 
corpori eorum consulitur, non et animae, deberent et mortui 
baptizari; at cum uideamus hoc uniuersaliter ecclesiam reti- 
nere, ut cum uiluentibus curratur et uiuentibus succurratur. 
ne, cum mortui fuerint, nihil fieri possit quod prosit, non 
uidemus, quid aliud possit intellegi, nisi unumquemque par- 

uulum non esse nisi Adam et corpore et anima et ideo illi 
Christi gratiam necessariam. aetas quippe illa in se ipsa nihil 
egit uel boni uel mali; proinde ibi anima innocentissima est, 
si ex Adam propagata non est. unde quomodo possit iuste 
ire in condemnationem, si de corpore sine baptismo exierit, 
quisquis istam sententiam de anima tenens potuerit demon- 
strare mirandus est. 

12. Uerissime quippe ac ueracissime scriptum est: caro 
concupiscit aduersus spiritum et spiritus aduersus 
carnem; sed tamen carnem sine anima concupiscere nihil 
posse puto quod omnis doctus indoctusque non dubitet. ac 
per hoc ipsius concupiscentiae carnalis causa non est in anima 
sola, sed multo minus est in carne sola. ex utroque enim 
fit: ex anima scilicet, quod sine illa delectatio nulla sentitur, 
ex carne autem, quod sine illa carnalis delectatio non sentitur. 
carnem itaque concupiscentem aduersus spiritum dicit apo- 
stolus carnalem procul dubio delectationem, quam de carne 
et cum carne spiritus habet aduersus delectationem, quam 
solus habet. solus quippe habet, ni fallor, illud desiderium 
non cum carnis uoluptate uel carnalium rerum cupiditate 
conmixtum, quo desiderat et deficit anima in atria domini; 
solus habet etiam illud, de quo ei dicitur: concupisti 
sapientiam: serua mandatum, et dominus praebebit 
illam tibi. nam cum spiritus imperat membris corporis, ut 
huic desiderio seruiant, quo solus accenditur, uelut cum ad- 

sumitur codex, cum aliquid scribitur, legitur, disputatur, au- 
ditur, cum denique panis frangitur esurienti et cetera humani- 
tatis ac misericordiae praestantur officia, oboedientiam caro 
exhibet, non concupiscentiam mouet. his atque huius modi 
bonis desideriis, quibus sola anima concupiscit, cum aduer- 
satur aliquid, quod eandem animam secundum carnem delectat, 
tune dicitur caro concupiscere aduersus spiritum et spiritus 
aduersus carnem. 

Sic enim dicta est caro in eo, quod secundum ipsam facit 
anima, cum ait: caro concupiscit, quemadmodum dictum 
est: auris audit et oculus uidet. quis enim nescit, quod anima 
potius et per aurem audiat et per oculum uideat? ita loqui- 
mur et cum dicimus: manus tua subuenit homini, cum aliquid 
porrecta manu datur, quo cuiquam subueniatur. quodsi de 
ipso etiam fidei oculo, ad quem pertinet credere, quae per 
carnem non uidentur, dictum est: uidebit omnis caro 
salutare dei, non utique nisi de anima, qua uiuit caro, cum 
etiam per ipsam carnem nostram Christum pie uidere, id est 
formam, qua indutus est propter nos, non pertineat ad con- 
cupiscentiam, sed ad ministerium carnis, ne forte aliquis ita 
uelit accipere, quod dictum est: uidebit omnis caro salu- 
tare dei: quanto congruentius dicitur caro concupiscere, 
quando anima non solum carni animalem uitam praebet, 
uerum etiam secundum ipsam carnem aliquid concupiscit, 
quod in potestate non est, ne concupiscat, quamdiu inest 
peccatum in membris, id est uiolenta quaedam carnis inlecebra 
in corpore mortis huius, ueniens de uindicta illius peccati, 
unde propaginem ducimus, secundum quam omnes ante gratiam 
filii sunt irae. contra quod peccatum militant sub gratia con- 

stituti, non ut non sit in eorum corpore, quamdiu ita mortale 
est, ut et mortuum iure dicatur, sed ut non regnet. non 
autem regnat, cum desideriis eius, id est his, quae secundum 
carnem contra spiritum concupiscuntur, non oboeditur. proinde 
apostolus numquid ait: non sit peccatum in uestro mortali 
corpore — sciebat quippe inesse peccati delectationem. quam 
peccatum uocat, deprauata scilicet ex prima transgressione 
natura — sed, non, inquit, regnet peccatum in uestro 
mortali corpore ad oboediendum desideriis eius, nec 
exhibeatis membra uestra arma iniquitatis peccato? 

13. Secundum hanc sententiam nec rem absurdissimam 
dicimus, quod caro sine anima concupiscat, nec Manichaeis 
consentimus, qui cum uiderent non posse carnem sine anima 
concupiscere aliam quandam animam suam ex alia natura deo 
contraria carnem habere putauerunt, unde concupiscat adversus 
spiritum. nec alicui animae non esse necessariam Christi 
gratiam dicere cogimur, cum dicitur nobis: quid meruit anima 
infantis, unde illi perniciosum sit non percepto christiani bap- 
tismi sacramento exire de corpore, si nec proprium aliquod 
peceatum commisit nec ex illa est, quae in Adam prima 
peccauit? 

Non enim de pueris grandiusculis agimus, quibus quidem 
peceatum proprium nolunt adtribuere quidam nisi ab anni 
quarti decimi articulo, cum pubescere coeperint. quod merito 
crederemus, si nulla essent peccata, nisi quae membris geni- 
talibus admittuntur. quis uero audeat adfirmare furta, men- 
dacia, periuria non esse peccata, nisi qui talia uult inpune 
committere? at his plena est puerilis aetas, quamuis in eis 

non ita ut in maioribus punienda uideantur, quod sperentur 
annis accedentibus, quibus ratio conualescat, posse praecepta 
salutaria melius intellegere eisque libentius oboedire. sed nunc 
de pueris non agimus, quorum carnalem ac puerilem uolunta- 
tem uel corporis uel animi si ueritas et aequitas obpugnauerit, 
quibus possunt uiribus dictorum atque factorum repugnant. pro 
qua? nisi pro falsitate et iniquitate, quae suffragari uidebitur 
eis uel ad percipienda, quae alliciunt, uel ad uitanda, quae 
offendunt. de infantibus loquimur, non quia nascuntur plerumque 
de adulteris; neque enim in prauis moribus naturae dona 
cilpanda sunt, aut propterea non debuerunt germinare fru- 
menta, quod ea seuit furantis manus. aut uero ipsis parentibus 
obfutura sit iniquitas sua, si se ad deum conuertendo cor- 
rexerint? quanto minus filiis, si recte uixerint! 

14. Sed illa aetas uehementem quaestionem mouet, cuius 
anima, cum peccatum nullum habeat de proprio uoluntatis 
arbitrio, quaeritur quomodo possit iustificari per illius unius 
hominis oboedientiam, si per alterius unius inoboedientiam 
rea non est. haec uox eorum est, qui animas hominum ex 
hominibus parentibus creatas uolunt non quidem nisi a crea- 
tore deo, sed sicut etiam corpora. non enim et haec parentes 
creant, ac non ille, qui ait: priusquam te formarem in 
utero, noui te. 

Quibus respondetur animas quidem corporibus hominum 
deum nouas singillatim dare ad hoc, ut in carne peccati de 
originali peccato ueniente recte uiuendo carnalesque concupi- 


22 Hier. 1, 5 


4 uoluptatem H?PRSbd 5 si ueritas] seueritas S 7 falsietate (e 
exp.m.1) H  sufragari H suffragare P 9 quia] qui HZ 10 adulteris] 
adulteriis PR*Sbd 11 germinari Rb 12 seruit EH! seruerit S seuerit PRbd 
13 offutura b  correxerint] corripuerint b 15 illa] illud (ud im ras.) R 
aetas] aetas si P (si eras.) R aetas sic b aetas hic d 16 propriae (a 
exp. m. 1; , sub e pos. m. 2) E propriae S 17 iustificare PR‘ 18 ho- 
minis om. R oboedientiam] inoboedientiam R — si—inoboedientiam 


om. R 20 creatore (a s. I. m. 1) P 21 hoc b 25 singil- 
latim £! 


on 


10 


5 


20 


10 


20 


de Genesimadelitt en am lib. XxX: 313 


scentias sub dei gratia subigendo meritum conparent, quo cum 
ipso corpore in melius transferantur tempore resurrectionis et 
in Christo in aeternum cum angelis uiuant; sed necesse esse, 
ut, cum membris terrenis atque mortalibus maximeque de 
peccati carne propagatis miro modo coaptantur, ut ea primitus 
uluificare, post etiam aetatis accessu regere possint, tamquam 
obliuione praegrauentur. quae si esset quodammodo indigesti- 
bilis, creatori tribueretur; cum uero paulatim ab huius obli- 
uionis torpore anima resipiscens possit conuerti ad deum 
suum eiusque misericordiam et ueritatem primo ipsa pietate 
conuersionis, deinde seruandi praecepti eius perseuerantia 
promereri, quid ei obest illo uelut somno paululum inmergi, 
unde paulatim euigilans in lucem intellegentiae, propter quam 
rationalis anima facta est, potest per uoluntatem bonam eligere 
uitam bonam? quod quidem non poterit, nisi adiuuerit gratia 
dei per mediatorem. hoc si neglexerit homo, non tantum 
secundum carnem, uerum etiam secundum spiritum erit Adam; 
si autem curauerit, erit Adam secundum carnem tantummodo; 
secundum spiritum autem recte uiuens illud etiam, quod de 
Adam culpabile tractum est, mundatum a labe peccati reci- 
pere merebitur illa conmutatione, quam sanctis resurrectio 
pollicetur. 

Sed antequam per aetatem possit secundum spiritum uiuere, 
necessarium habet mediatoris sacramentum, ut, quod per eius 
fidem nondum potest, per eorum, qui eum diligunt, fiat. eius 
enim sacramento soluitur etiam in aetate infantili originalis 
poena peccati, a quo nisi adiutus etiam iuuenis carnalem 
concupiscentiam non domabit nec ea subiugata aeternae uitae 

meritum adprehendet nisi eius dono, quem promereri studet. 
ideo uiuus oportet etiam infans baptizetur, ne obsit animae 
societas carnis peccati, qua participata fit, ut nihil possit 
anima infantis secundum spiritum sapere. ipsa quippe adfectio 
grauat etiam corpore exutam, nisi, cum in corpore est, per 
unicum sacrificium ueri sacerdotis expietur. 

15. Quio ergo, ait aliquis, si hoc non curauerint sui uel 
infidelitate uel neglegentia? hoc quidem etiam de maioribus 
dici potest. possunt enim uel repente emori uel apud eos 
aegrotare, ubi eis, quo baptizentur, nemo subueniat. sed illi, 
inquit, habent etiam propria peccata, quorum indigeant remis- 
sione, quae si dimissa non fuerint, nemo eos recte dicet in- 
merito plecti pro his, quae in sua uita sua uoluntate com- 
miserint; illa uero anima, cui quaedatm contagio tracta de 
carne peccati, si de illa prima anima peccatrice non creata 
est, nullo modo inputari potest — neque enim ullo peccato, 
sed natura, qua sic facta est, et deo dante carni data est — 
cur alienabitur ab aeterna uita, si baptizando infanti nemo 
subuenerit? an forte nihil oberit? quid ergo prodest ei, cui 
subuenitur, si nihil obest, cui non subuenitur ? 

Hic pro sua causa quid respondere possint, qui secundum 
scripturas sanctas, uel quod apud eas inueniatur uel quod eis 
non aduersetur, conantur adserere animas nouas non de paren- 
tibus tractas corporibus dari, nondum me audisse uel uspiam 
legisse fateor. non ideo sane absentium negotium deserendum 
est, si quid mihi, quo adiuuari uideatur, occurrerit. possunt 
enim adhuc dicere deum praescium, quomodo quaeque anima 
uictura esset, si diutius in corpore uiueret, ei procurare lauacri 

salutaris ministrationem, cuius futuram fuisse praeuidet pie- 
tatem, cum ad annos fidei capaces ueniret, si nunc eum opor- 
teret propter aliquam occultam causam morte praeueniri. 
occultum itaque est atque ab humano uel certe ab ingenio 
meo remotissimum, cur nascatur infans uel continuo uel cito 
moriturus; sed hoc ita occultum est, ut neutros adiuuet, de 
quorum nunc sententiis disceptamus. illa enim explosa opinione, 
qua putantur animae pro ante actae uitae meritis in corpora 
detrudi, ut ea citius solui meruisse uideatur, quae non multa 
peccauerat, ne contradicamus apostolo nihil nondum natos 
boni uel mali egisse testanti, nec illi, qui animae traducem 
adfirmant, possunt pro se ostendere, cur aliorum mors accele- 
retur, retardetur aliorum, nec qui eas dari nouas uolunt sin- 
gulis singulas. occulta ergo ista causa est et utrisque pariter, 
quantum existimo, nec suffragatur nec aduersatur. 

16. Proinde qui de infantium mortibus urgebantur, cur 
omnibus sit necessarium baptismi sacramentum, quorum animae 
non ex illa ductae sunt, cuius inoboedientia peccatores con- 
stituti sunt multi, cum respondent peccatores quidem omnes 
constitui secundum carnem, secundum animam uero nonnisi 
eos, qui eo tempore male uixerunt, quo et bene potuissent, 
omnes autem animas, hoc est et infantum, ideo habere ne- 
cessarium baptismi sacramentum, sine quo ex hac uita etiam 
in illa aetate emigrare non expedit, quia contagio peccati ex 
carne peccati, qua obruitur anima, cum his inseritur membris, 

oberit ei post mortem, nisi, cum adhuc in ipsa carne est, 
sacramento mediatoris expietur, elque diuinitus hoc auxilium 
procurari, quam deus praesciit, si usque ad annos fidei con- 
gruos hic uiueret, pie fuisse uicturam, quam propter aliquid, 
quod ipse nouit, et nasci uoluit in corpore et cito extraxit e 
corpore: cum ergo haec respondent, quid eis contradici potest, 
nisi incertos nos eorum salutis fieri qui hac uita bene gesta 
in ecclesiae pace defuncti sunt, si non solum secundum id, 
quod quisque uixit, uerum etiam secundum id, quod uicturus 
esset, si amplius uiuere potuisset, quisque iudicandus est? 
quandoquidem ualent apud deum merita mala non tantum 
praeteritorum, sed futurorum etiam delictorum, a quorum 
reatu nec mors liberat, si, antequam fuerint commissa, pro 
uenerit, nec aliquid ei praestitum est, qui raptus est, ne 
malitia mutaret intellectum eius. deus enim praescius 
illius futurae malitiae cur non eum secundum ipsam potius 
iudicaturus est, si moriturae animae infantis, ne obesset ei ex 
corpore peccati participata conluuies, ideo subueniendum iudi- 
cauit per baptismum, quia praesciuit eam, si uiueret, pie 
fideliterque fuisse uicturam? 

An ideo potius refelli hoc inuentum potest, quia meum 
est, illi autem, qui de hac sententia certos se esse ¢onfirmant, 
alia fortasse proferunt uel testimonia scripturarum uel docu- 
menta rationum, quibus hance auferant ambiguitatem uel certe 


ostendant non esse contra id, quod sentiunt, illud apostoli, : 


quo gratiam, qua salui efficimur, magna intentione commen- 
dans dicit: sicut in Adam omnes moriuntur, sic et in 

Christo omnes uiuificabuntur, et: sicut per inoboedi- 
entiam unius hominis peccatores constituti sunt mul- 
ti, sic per oboedientiam unius hominis iusti constitu- 
entur multi, eosdemque multos peccatores non quibusdam 
exceptis, sed ommes intellegi uolens superius’ ait de Adam: 
in quo omnes peccauerunt? unde utique infantum animas 
non posse secerni et eo, quod dictum est ,omnes‘ et eo, 
quod eis per baptismum subuenitur, non absurde credunt, 
qui animas ex unius traduce sapiunt, nisi aliqua manifesta et 
liquida uel ratione, quae scripturis sanctis non repugnet, uel 
earum ipsarum scripturarum auctoritate redarguantur. 

17. Iam itaque uideamus, quantum suscepti huius operis 
necessitas patitur, quale etiam illud sit, quod paulo ante 
distulimus. scriptum est enim in libro Sapientiae: puer 
autem eram ingeniosus et sortitus sum animam bonam. 
et cum essem magis bonus, ueni ad corpus incoinqui- 
natum. cum enim uideatur illos adiuuare hoc testimonium, 
qui non ex parentibus creari, sed uenire ad corpus uel de- 
scendere deo mittente animas dicunt, rursus hoc inpedit eorum 
sententiam, quod ait: sortitus sum animam bonam, cum 
procul dubio uel ex uno fonte manare quodammodo tamquam 
rinulos uel pari natura fieri animas credunt, quas deus mittit 
in corpora, non autem alias bonas uel magis bonas et alias 
non bonas uel “minus bonas. unde enim bonae aut magis 
bonae seu non bonae aut minus bonae animae, nisi uel mori- 
bus secundum liberum uoluntatis arbitrium uel differentia 
temperaturae corporum, dum aliae magis, aliae minus gra- 

uantur corpore, quod corrumpitur et adgrauat animam? sed 
neque actio erat aliqua singularum quarumque animarum, qua 
earum mores discernerentur, antequam uenirent ad corpora, 
nec eX corpore minus grauante potuit iste dicere animam 
suam bonam, qui ait: sortitus sum animam bonam. et 
cum essem magis bonus, ueni ad corpus incoinqui- 
natum. accessisse enim dixit bonitati, qua bonus erat, sortitus 
uidelicet animam bonam, ut etiam ad corpus incoinquinatum 
ueniret. aliunde ergo bonus, antequam ueniret ad corpus; sed 
utique non differentia morum, quia nullum ante uitae gestae 
meritum, non differentia corporis, quia prius bonus, quam 
ueniret ad corpus. unde igitur? 

Hoc autem illis, qui ex traduce animae illius praeuaricatricis 
animas creari adserunt, quamuis pro eis sonare non uideatur, 
quod dictum est: ueni ad corpus, tamen in ceteris non 
incongrue coaptatur, ut, cum dixisset: puer autem eram 
ingeniosus, id ipsum explicans quibus causis ingeniosus 
esset, continuo subiungeret: et sortitus sum animam bo- 
nam, uidelicet ex paterno ingenio uel corporali temperamento. 
deinde, cum essem, inquit, magis bonus, ueni ad corpus 
incoinquinatum: quod si maternum intellegatur, ne hoc 
quidem, quod dictum est: ueni ad corpus, huic opinioni 
refragabitur, cum ex anima et corpore paterno uenisse ad 
maternum corpus accipitur incoinquinatum, uidelicet uel a 
cruore menstruo — dicuntur enim ex hoc ingenia grauari — 
uel a contaminatione adulterina. ita et haec uerba libri huius 
aut magis eis fauent, qui animarum traducem loquuntur, aut, 
si et isti ea possunt pro se interpretari, inter utrosque alternant. 

1 cf. Sap. 9,15 5 Sap. 8, 19. 20 

18. Quae si de domino secundum humanam, quae a uerbo 
adsumta est, creaturam uelimus accipere, sunt quidem in 
eadem circumstantia lectionis, quae illi excelJentiae non con- 
ueniant; maxime illud, quia idem ipse, qui haec in eodem 
libro loquitur, aliquanto superius, cum ista uerba, de quibus 
nunc agimus, diceret, confessus est ex semine wiri se in san- 
guine coagulatum: a quo nascendi modo utique alienus est 
uirginis partus, quam non ex wuirl semine carnem concepisse 
Christi nullus ambigit christianus. sed quia et in Psalmis, 
ubi ait: foderunt manus meas et pedes, dinumeraue- 
runt omnia ossa mea; ipsi wero considerauerunt et 
conspexerunt me. diuiserunt sibi uestimenta mea et 
super uestem meam miserunt sortem, quae proprie illi 
uni congruunt, ibi etiam dixit: deus, deus meus, respice 
me; ut quid me dereliquisti? longe a salute mea 
uerba delictorum meorum, quae rursus ei non conueniunt, 
nisi transfiguranti in se corpus humilitatis nostrae, quoniam 
membra sumus corporis eius, et quia in ipso euangelio, puer 
proficiebat aetate et sapientia, si possunt etiam ista, 
quae circum hance sententiam in libro sapientiae leguntur, 
propter humilem formam serui et unitatem corporis ecclesiae 
cum capite suo, eidem ipsi domino coaptari, quid ingeniosius 
illo puero, cuius in annis duodecim seniores sapientiam mira- 
bantur? et quid-illa anima melius, quae, etiamsi uincant non 
certando, sed probando, qui animarum traducem adfirmant, 
non erit consequens, ut etiam ipsa ex illius praeuaricatoris 

traduce uenisse credenda sit, ne per illius hominis inoboedi- 
entiam etiam ipse peccator constituatur, per cuius unius oboe- 
dientiam ab illo reatu liberati iusti constituuntur multi? et 
quid incoinquinatius illo utero uirginis, cuius caro, etiamsi de 
peccati propagatione uenit, non tamen de peccati propagatione 
concepit, ut ne ipsum quidem corpus Christi ea lex seuerit 
in utero Mariae, quae in membris posita corporis mortis re- 
pugnat legi mentis? quam sancti patres conivgati refrenantes 
non quidem nisi quousque licebat in concubitum relaxarunt 
nec tamen tantummodo quousque licebat eius inpetum per- 
tulerunt. proinde corpus Christi quamuis ex carne feminae 
adsumtum est, quae de illa carnis peccati propagine concepta 
fuerat, tamen, quia non sic in ea conceptum est, quomodo 
fuerat illa concepta, nec ipsa erat caro peccati, sed similitudo 
carnis peccati. non enim accepit inde reatum moriendi, qui 
adparet in motu carnis non uoluntario, quamuis uoluntate 
superando, aduersus quem spiritus concupiscit, sed accepit 
inde, non quod contagioni praeuaricationis, sed quod exsol- 
uendae indebitae morti et ostendendae promissae resurrectioni 
sufficeret: quorum unum nobis ad non timendum, alterum ad 
sperandum ualeret. 

Denique si a me quaeratur, unde acceperit animam Iesus 
Christus, mallem quidem hine audire meliores atque doctiores; 
sed tamen pro meo captu libentius responderim ,unde Adam‘ 
quam ,de Adam*. si enim puluis adsumtus ex terra, in qua 
nullus hominum fuerat operatus, meruit diuinitus animari, 

quanto magis corpus adsumtum ex carne, in qua itidem 
nullus hominum fuerat operatus, sortitum est animam bonam, 
cum illic erigeretur casurus, hic descenderet leuaturus! et 
fortasse ideo ait: sortitus sum animam bonam — si 
tamen hoc de illo oportet intellegi — quia solent quae sorte 
dantur diuinitus dari, aut, quod fidenter dicendum est, ne 
uel illa anima aliquibus operibus praecedentibus ad tantum 
apicem subuecta putaretur, ut cum ea uerbum caro fieret et 
habitaret in nobis, ad auferendam suspicionem praecedentium 
meritorum sortis nomen accessit. 

19. Est in epistula, quae inscribitur ad Hebraeos, locus 
quidam diligenti consideratione dignissimus. cum enim per 
Melchisedech, in quo huius rei futurae figura praecesserat, 
discerneret sacerdotium Christi a sacerdotio Leui, uidete 
ergo, inquit, qualis hic est, cui et decimam partem 
Abraham dedit de primitiis patriarcha. et hi quidem, 
qui de filiis sunt Lewi, sacerdotium accipientes man- 
datum habent a decimis populi secundum legem, hoc 
est a fratribus suis, quamuis et ipsi ex lumbis 
Abrahae exierunt. qui autem non est ex genere eorum 
decimauit Abraham et habentem promissionem bene- 
dixit. sine ulla autem contradictioue qui minor est a 
maiore benedicitur. et hic quidem decimas morientes 
homines accipiunt, ibi autem qui testificatur se uiuere. 
et, sicut oportet dicere, propter Abraham et Leui ac- 
cipiens decimam decimatus est; adhuc enim in lumbis 
patris sui fuit. si ergo etiam hoc ualet ad istam distantiam, 
quantum praeemineat sacerdotio Leuitico sacerdotium Christi, 

quod, sacerdos, Christus per illum, praefiguratus est, qui deci- 
mauit Abraham, in quo. .et ipse Leui decimatus est, profecto 
Christus, ab eo non est decimatus. at si propterea decimatus 
est Leui, quia in lumbis. erat Abrahae, propterea non est 
decimatus Christus, quia non, erat in lumbis Abrahae, _ porro 
autem, si non secundum animam, sed tantum. secundum 
carnem accipimus Leui fuisse in Abraham, ibi erat et Christus, 
quia et Christus, secundum carnem ex semine est Abrahae; et 
ipse itaque decimatus est, quid est ergo, quod adfertur pro 
magna differentia sacerdotii Christi a sacerdotio Leui, quod Leui 
decimatus esta Melchisedech, cum esset in lumbis Abrahae, ubi et 
Christus erat, unde pariter decimati sunt, nisi. quia necesse 
est. intellegamus secundum aliquem modum ibi Christum non 
fuisse? quis autem neget eum secundum carnem ibi fuisse? 
ergo secundum animam ibi non fuit. non est igitur anima 
Christi de traduce praeuaricationis Adae, alioquin etiam ipsa 
ibi fuisset. 

20. Hie existunt illi, qui traducem animarum defendunt, et 
dicunt confirmatam esse. sententiam suam, si Leui constat 
etiam secundum animam fuisse in lumbis Abrahae, in quo 
eum decimauit Melchisedech, ut possit ab eo Christus in ista 
decimatione discerni: qui quoniam decimatus non est et tamen 
in lumbis Abrahae secundum carnem fuit, restat, ut, secundum 
animam, ibi non, fuerit, et,, ideo sit; consequens,, ut, Ibi Leni 
secundum animam fuerit. hoe ad me, non. multum, adtinet, 
qui utrorumque, conlationem adhuc audire, sum. paratior quam 
utrorumlibet iam contirmare sententiam, interim Christi ani- 
mam ab origine huius traducis per hoc testimonium secernere 
uolui. inuenient isti, quid eis pro ceteris fortasse respondeant, 

et dicant, quod etiam me non. parum.mouet,.quamuis ;nullius 
hominis anima sit in lumbis patris sui, secundum carnem tamen 
in lumbis.Abrahae constitutum .eui decimatum et ibi, con; 
stitutum secundum carnem Christum non decimatum, secundum 
rationem quippe illam seminalem ibi fuit Leui, qua ratione 
per concubitum uenturus erat in matrem, secundum quam 
rationem non ibi erat Christi caro, quamuis secundum ipsam 
ibi fuerit Mariae caro. quapropter nec Leui nec Christus in 
lumbis Abrahae secundum animam, secundum carnem uero. et 
Leui et Christus; sed Leui secundum concupiscentiam carnalem, 
Christus autem secundum solam substantiam corporalem. cum 
enim sit in semine et uisibilis corpulentia et inuisibilis, ratio, 
utrumque. cucurrit ex Abraham uel etiam ex ipso Adam, usque 
ad. corpus Mariae, quia et ipsum e€0 mado eonsaDtnt vf 

carne eee sumsit; ratio,, “uerg, “congeptignis.,.pins n94i3 
semine uirili, sed longe aliter.,.ac. desuper hehe ands 
secundum hoc, quod de matre accepit, .. et in ;dpmbis 
Abrahae fuit. aaeeaece 

Ille est ergo decimatus in Abraham, qui, licet, secundyay 
carnem .tantum, sic tamen fuit in lumbis eius, quemadmodum 
in sui patris. etiam ipse Abraham, id est qui sic est, natus 
de patre Abraham, quemadmodum de suo patre natus est 
Abraham, per legem. scilicetin membris repugnantem , legi 
mentis et inuisibilem concupiscentiam, quamuis eam casta et 
bona.iura, nuptiarum non sinant. ualere, nisi quantum ex ea 

possunt generi substituendo prospicere . non autem et ille ibi 
decimatus est, cuius caro inde non feruorem uulneris, sed 
materiam medicaminis traxit. nam cum ipsa decimatio ad 
praefigurandam medicinam pertinuerit, illud in Abrahae carne 
decimabatur, quod curabatur, non illud, unde curabatur. 
eadem namque caro non Abrahae tantum, sed ipsius primi 
terrenique hominis simul habebat et uulnus praeuaricationis 
et medicamentum uulneris: uulnus praeuaricationis in lege 
membrorum repugnante legi mentis, quae per omnem inde 
propagatam carnem seminali ratione quasi transcribitur; 
medicamentum autem uulneris in eo, quod inde sine opere 
concupiscentiali in sola materie corporali per diuinam con- 
ceptionis formationisque rationem de uirgine adsumtum est 
propter mortis sine iniquitate consortium et sine falsitate 
resurrectionis exemplum. quapropter quod anima Christi non 
sit ex tradifce animae illius primae praeuaricatricis, puto, 
quod etiam ipsi, qui animarum traducem defendunt, con- 
sentiant — per semen quippe concumbentis patris transfundi 
etiam semen animae uolunt, a quo genere conceptionis 
Christus alienus est — et quod in Abraham, si secundum 
animam fuisset, etiam ipse decimatus esset; non esse autem 
decimatum scriptura testatur, quae hinc quoque sacerdotium 
eius a Leuitico sacerdotio distinguit. 

21. An forte dicent: sicut potuit ibi esse secundum carnem et 
non decimari, cur non etiam secundum animam sine decima- 
tione potuerit? hic respondetur: quia utique simplicem animae 
substantiam incrementis augeri corporalibus nec illi putauerunt, 

qui eam corpus existimant, quorum in parte sunt maxime qui 
eam ex parentibus creari opinantur. proinde in corporis semine 
potest esse uis inuisibilis, quae incorporaliter numeros agit, 
non oculis, sed intellectu discernenda ab ea corpulentia, quae 
uisu tactuque sentitur . et ipsa quantitas corporis humani, 
quae utique modulum seminis inconparabiliter excedit, satis 
ostendit posse inde aliquid sumi, quod non habeat illam uim 
seminalem, sed tantum corporalem substantiam, quae diuinitus 
non de propagine concumbentium in carnem Christi adsumta 
atque formata est. hoc autem de anima quis ualeat adfirmare, 
quod utrumque habeat, et materiem seminis manifestam et 
rationem seminis occultam? sed quid laborem in re, quae 
persuaderi uerbis nemini forsitan potest, nisi tantum ac tale 
ingenium sit, quod possit loquentis praeuolare conatum nec to- 
tum expectare a sermone? breuiter itaque conligam: si potuit et 
de anima fieri —- quod cum de carne diceremus, forsitan 
intellectum sit — ita est de tradace anima Christi, ut non 
secum labem praeuaricationis adtraxerit; si autem sine isto 
reatu non posset inde esse, non est inde. iam de ceterarum 
animarum aduentu, utrum ex parentibus an desuper sint, 
uincant qui potuerint. ego adhue inter utrosque ambigo et 
moueor aliquando sic, aliquando autem sic, saluo eo dumtasat, 
ut uel corpus esse animam uel aliquam corpoream qualitatem 
siue coaptationem, si ita dicenda est, quam Graeci dppoviay 
uocant, non credam nec quolibet ista garriente me crediturum 
esse confidam adiuuante deo mentem meam. 

22. Est aliud testimonium non neglegendum, quod pro se 
possunt proferre, qui uenire desuper animas credunt, dicente 

ipso °duritios "Ya od! fidtum ‘est ex carne, caro est; et 
quod natum est ex spiritu, spiritus est.” quid” hac, 
inquiunt, sententia determinatius non posse ex carne animam 
nasci? quid est enim aliud anima quam spiritus uitae, creatus 
utique, non creator? contra quos illi alii: quid enim, inquiunt, 
nos aliud sentimus, qui dicimus carnem ex carne, animam ex 
anima? nam ex utroque constat homo, de quo utrumque 
uenire sentimus, carnem de carne operantis, spiritum de spiritu 
concupiscentis, ut interim omittatur, quod illud dominus non 
de carnali generatione, sed de spiritali regeneratione dicebat. 

23. His igitur, quantum pro tempore potuimus, pertractatis 
omnia paria uel paene paria ex utroque latere rationum testi- 
moniorumque momenta pronuntiarem, nisi eorum ‘sententia, 
qui animas ex parentibus creari putant, de baptismo paruulorum 
praeponderaret. de quibus quid eis responderi possit, nondum 
mihi interim occurrit; si quid forte postea deus dederit, si 
quam etiam scribendi concesserit facultatem studiosis talium, 
non grauabor, nunc tamen non esse contemnendum testimonium 
paruulorum, ut quasi refelli, si ueritas contra est, neglegatur, 
ante denuntio, aut enim de hac re nihil quaerendum est, ut 
sufficiat fidei nostrae scire nos, quo pie uiuendo uenturi sumus, 
etsi nesciamus, unde uenerimus; aut, si non inpudenter aestuat 
anima rationalis etiam hoe nosse de se ipsa, absit peruicacia 
contendendi, adsit diligentia requirendi, humilitas petendi, 
perseuerantia pulsandi, ut, si nobis hoe expedire nouit, qui 
melius quam nos quid nobis expediat utique nouit, det etiam 

hoe, qui dat bona data filiis suis. consuetudo tamen matris 
ecclesiae in baptizandis paruulis nequaquam spernenda est 
neque ullo modo superflua deputanda nec omnino credenda, 
nisi apostolica esset traditio. habet enim et illa parua aetas 
magnum testimonii pondus, quae prima pro Christo meruit 
sanguinem fundere. 

24, Admoneo sane, quantum ualeam, si quos ista prae- 
occupauit opinio, ut animas credant ex parentibus propagari, 
quantum possunt se ipsos considerent et interim sapiant 
corpora non esse animas suas. nulla enim proplor natura est, 
qua diligenter inspecta possit etiam deus, qui supra omnem 
creaturam suam incommutabilis permanet, incorporaliter cogi- 
tari, quam ea, quae ad ipsius imaginem facta est, et nihil 
uicinius aut fortasse nihil tam consequens, quam ut credito, 
quod anima corpus sit, etiam deus corpus esse credatur. 
propter hoc enim corporalibus adsuefacti et adfecti sensibus 
nolunt animam credere aliud esse quam corpus, ne, si corpus 
non fuerit, nihil sit, ac per hoe tanto magis timent etiam de 
deo ecredere, quod corpus. non sit, quanto magis timent deum 
eredere nihil esse. ita enim feruntur in phantasias uel phan- 
tasmata imaginum, quae cogitatio de corporibus uersat, ut his 
subtractis tamquam per inane pereundum sit reformident. ita 
necesse est, ut et iustitiam et sapientiam pingant quodammodo 
in cordibus suis cum formis et coloribus, quas non possunt incor- 
poreas cogitare, nec tamen dicunt, quando iustitia uel sapientia 
mouentur, ut uel laudent eas uel secundum eas aliquid agant, 

quem colorem, quam staturam, quae liniamenta [uel quales 
formas] conspexerint. sed de his alias et multa iam diximus 
et, si deus uoluerit, ubi res uidebitur postulare, dicemus. 
nunc quod dicere coeperamus, si de traduce animarum a 
parentibus uel non dubitant quidam, quod ita sit, uel dubitant, 
an ita sit, animam tamen corpus esse non audeant credere 
aut dicere, maxime propter quod dixi, ne deum quoque ipsum 
nihil aliud opinentur esse quam corpus, etsi excellentissimum, 
etsi naturae cuiusdam propriae cetera supergredientis, corpus 
tamen. 

25. Denique Tertullianus, quia corpus esse animam credidit 
non ob aliud, nisi quod eam incorpoream cogitare non potuit 
et ideo timuit, ne nihil esset, si corpus non esset, nec de 
deo ualuit aliter sapere: qui sane quoniam est acutus iaterdum 
contra opinionem suam uisa ueritate superatur. quid enim 
uerius dicere potuit quam id, quod ait quodam loco: omne 
corporale passibile est? debuit ergo mutare sententiam, 
qua paulo superius dixerat etiam deum corpus esse. neque 
enim arbitror eum ita desipuisse, ut etiam dei naturam 
passibilem crederet, ut iam non Christus in carne tantum 
neque in carne et anima, sed in ipso uerbo, per quod facta 
sunt omnia, passibilis et commutabilis esse credatur: quod 
absit a corde christiano. item cum animae etiam colorem 
daret aerium ac lucidum, uentum est ad sensus, quibus eam 
membratim quasi corpus instruere conatus est et ait: hic 
erit homo interior, alius exterior, dupliciter unus; 
habens et ille oculos et aures suas, quibus populus 

dominum audire et uidere debuerat, habens et ceteros 
artus per quos et in cogitationibus utitur et in som- 
nis fungitur. 

Kece, quibus auribus et quibus oculis debuit audire et 
uidere deum populus, quibus anima in somnis fungitur, cum, 
si ipsum Tertullianum quisquam uideret in somnis, numquam 
se diceret ab eo uisum et cum eo locutum, quem uicissim 
ipse non uidisset. postremo, si anima se ipsam uidet in 
somnis, cum iacentibus utique uno loco membris corporis sui 
ipsa per uarias imagines euagatur, quas uidet, quis eam 
uidit aliquando in somnis aerii coloris et lucidi, nisi forte ut 
cetera, quae similiter falso uidet? nam et hoc potest uidere. 
sed absit, ut eam talem, cum euigilauerit, credat; alioquin 
quando se aliter uiderit, quod magis crebrum est, aut mutata 
erit anima eius, aut nec tunc animae uidetur substantia, sed 
imago corporis incorporea, quae miro modo sicut in cogita- 
tione formatur. quis enim Aethiops non paene semper nigrum 
se uidit in somnis aut, si in alio colore se uidit, non magis 
miratus est, si fuit cum illo memoria? aerio tamen colore ac 
lucido nescio utrum se umquam uidisset, si numquam istum 
legisset uel audisset. 

Quid? quod ducuntur homines talibus uisis et de scrip- 
turis nobis uolunt praescribere tale aliquid esse non animam, 
sed ipsum .deum,.qualis figuraliter sanctorum spiritibus demon- 
stratus est, qualis etiam in sermone allegorico ponitur. similia 

quippe sunt illa uisa talibus dictis. ac sic errant, constituentes 
in corde.suo simulacra uanae opinionis nec intellegentes ita 
ganctos de suis uisis talibus iudicasse, qualiter iudicarent, si 
talia diuinitus in figuris dicta legerent uel audirent: sicut 
septem spicae et septem boues septem anni sunt, sicut linteum 
quattuor lineis alligatum uelut discus plenus uariis animalibus 
orbis terrarum est cum omnibus gentibus, sic omnia cetera et 
multo magis, quae de rebus incorporeis corporalibus Lael 
cantur non rebus, sed imaginibus. 

26. Noluit tamen Tertullianus animam crescere substantia 
sicut corpus, adserens etiam timoris sui causam; ne etiam 
decrescere dicatur substantia, inquit, atque ita et 
defectura credatur. et tamen, quia per corpus eam localiter 
tendit, non inuenit exitum incrementorum eius, quam uult de 
semine exiguo aequari corporis quantitati, et ait: sed uis 
eius, in quo naturalia peculia consita retinentur, 
saluo substantiae modulo, quo a primordio inflata 
est, paulatim cum carne producitur. hoe forte non intel- 
legeremus, nisi adhibita similitudine planum faceret, quod 
dicebat. constitue, inquit, certum pondus auri uel 
argenti, rudem adhuc massam: conlectus habitus est 
illi et futuro interim minor, tamen continens intra 
lineam moduli totum quod natura est auri uel argenti. 
dehinc cum in lamminam massa laxatur, maior 

efficitur initio suo per dilatationem ponderis certi, 
non per adiectionem, dum extenditur, non dum 
augetur.etsi sic quoque augetur, dum extenditur; 
licet enim et habitu augeri, cum statu non licet. 
tunc et splendor ipse prouehitur auri uel argenti, 
qui prius fuerat quidem et in massa, sed obscurior, 
non tamen nullus.tune et alii atque alii habitus 
accedunt pro facilitate materiae, qua duxerit eam, 
qui agit, nihil conferens modulo nisi effigiem. pro- 
inde et animae crementa reputanda non substantiua, 
sed prouocatiua. 

Quis hune crederet cum isto corde tam disertum esse 
potuisse? sed tremenda ista sunt, non ridenda. ad hoc enim 
numquid cogeretur, si aliquid cogitare posset, quod et sit et 
corpus non sit? quid autem absurdius quam putare massam 
cuiuspiam metalli ex aliqua parte crescere posse, dum tun- 
ditur, nisi decrescat ex altera, uel augeri latitudine, nisi 
crassitudine minuatur? aut ullum esse corpus manente na- 
turae suae quantitate, quod undique crescat, nisi rare- 
scat? quomodo igitur inplebit anima ex illa stilla seminis 
magnitudinem corporis, quod animat, si et ipsa corpus est, 
cuius substantia nullo accessu crescat? quomodo, inquam, 
inplebit carnem, quam wiuificat, nisi tanto rarior fuerit, quanto 

grandius, quod apimauerit? timuit uidelicet, ne deficeret 
etiam minuendo, si cresceret, et non timuit, ne deficeret 
rarescendo, cum cresceret. sed quid amplius inmorer, quando 
et sermo pergit in prolixiorem modum, quam petit terminandi 
necessitas, et sententia mea iam satis nota sit, uel quid 
certum teneam uel unde adhuc dubitem et quare dubitem? 
proinde et hoc uolumen iam concludatur, ut quae sequuntur 
deinde uideamus. 


LIBER UNDECIMUS. 


1. Et erant ambo nudi Adam et mulier eius et non 
pudebat illos. serpens autem erat prudentissimus 
omnium bestiarum quae sunt super terram quas 
fecit dominus deus. et dixit serpens mulieri: quid 
quia dixit deus: non edetis ab omni ligno paradisi? 
et dixit mulier serpenti: a fructu ligni, quod est in 
paradiso, edemus; de fructu autem ligni, quod est in 
medio paradisi, dixit deus: non edetis ex eo neque 
tangetis illud, ne moriamini, et dixit serpens mulieri: 
non morte moriemini; sciebat enim deus, quoniam 
qua die manducaueritis de eo aperientur uobis oculi 
et eritis tamquam dii, scientes bonum et malum. et 

uidit mulier, quia bonum lignum in escam et quia 
placet oculis uidere et decorum est cognoscere. et 
sumens de fructu eius edit et dedit et uiro suo secum, 
et ederunt. et aperti sunt oculi amborum, et agno- 
uerunt, quia nudi erant; et consuerunt folia fici et 
fecerunt sibi campestria. et audierunt uocem domini 
dei deambulantis in paradiso ad uesperam et ab- 
sconderunt se Adam et mulier eius a facie domini 
dei in medio ligni paradisi. et uocauit dominus deus 
Adam et dixit illi: Adam ubies? et dixit ei: uocem tuam 
audiui deambulantis in paradiso et timui, quia nudus 
sum, et abscondi me. et dixit illi: quis nuntiauit 
tibi, quia nudus es, nisi a ligno quod praeceperam 
tibi tantum ne ex eo manducares ab eo edisti? et 
dixit Adam: mulier, quam dedisti mecum, haec mihi 
dedit a ligno, et edi. et dixit dominus deus mulieri: 
quid hoe fecisti? et dixit mulier: serpens seduxit me, 
et manducaui. et dixit dominus deus serpenti: quia 
fecisti hoc, maledictus tu ab omnibus pecoribus et 
ab omnibus bestiis quae sunt super terram. super 
pectus tuum et uentrem tuum ambulabis et terram 
edes omnes dies uitae tuae. et inimicitias ponam 
inter te et inter mulierem et inter semen tuum et 
inter semen eius.ipsa tibi seruabit caput, et tu ser- 
uabis eius calcaneum. et mulieri dixit: multiplicans 
multiplicabo tristitias tuas et gemitum tuum. in 
tristitiis paries filios, et ad uirum tuum conuersio 
tua, et ipse tui dominabitur. Adae autem dixit: quia 

audisti wocem mulieris; tuae, et edisti,de ligno, de 
quo praeceperam tibi de eo solo.non edere, maledicta 
terra in operibus tuis; in tristitiis edes illam omnes 
dies uitae tuae; spinas et tribulos edet tibi, et edes 
fenum agri. in sudore faciei tuae edes panem tuum, 
donec conuertaris in terram, ex qua sumtus es, quia 
terra es et in terram ibis. et uocauit Adam nomen 
mulieris suae ,Uita*, quoniam haec est mater omnium 
uiuentium, et fecit dominus deus Adam et mulieri 
eius tunicas pelliceas et induit eos. et dixit dominus 
deus: ecce Adam factus est. tamquam, unusjex.nobis 
in cognoscendo bonum et malum, et nune ne ,ali- 
quando extendat manum et sumat de ligno uitae et 
edat, et uiuat in aeternum, et dimisit illum dominus 
deus de paradiso uoluptatis operari terram, ex qua 
sumtus est. et eiecit Adam et conlocauit eum contra 
paradisum uoluptatis; et ordinauit Cherubin et flam- 
meam rhomphaeam quae uertitur. custodire uiam 
ligni uitae. eeibeiss? 

Antequam huius propositae scripturae, textum ; ex., ordine 
pertractemus, admonendum arbitror, quod iam me. et alibi in 
hoe opere memini praelocutum, illud a nobis esse, flagitandum, 
ut ad proprietatem, litterae defendatur, quod; gestum .narrat 
ipse qui scripsit, si. autem in. uerbis dei .uel, cuiusquam, per- 

ad litteram. nisi absurde non possit intellegi, procul dubio 
figurate dictum ob aliquam  significationem accipi debet; 
dictum tamen esse dubitare fas non est. hoc enim a fide 
narratoris et pollicitatione expositoris exigitur. 

Erant ergo ambo nudi: uerum est, omnino nuda erant 
corpora duorum hominum in paradiso conuersantium. nec 
pudebat eos: quid enim puderet, quando nullam legem 
senserant in membris suis repugnantem legi .mentis suae? 
quae illos poena peccati post perpetrationem praeuaricationis 
secuta est usurpante inoboedientia prohibitum et iustitia 
puniente commissum. quod antequam fieret, nudi erant, ut 
dictum est, et non confundebantur; nullus erat motus in 
corpore, cui uerecundia deberetur; nihil putabant uelandum, 
quia nihil senserant refrenandum. quemadmodum propagaturi 
filios, iam antea disputatum est; non tamen eo modo cre- 
dendum est, quo propagauerunt, posteaquam crimen admissi 
praedicta ultio cousecuta est, cum, priusquam morerentur, 
iam in corpore inoboedientium hominum iustissimo reciprocatu 
inoboedientium membrorum tumultum mors concepta uersaret. 
nondum erant tales Adam et Hua, cum ambo nudi essent et 
non confunderentur. 

2. Serpens autem erat ibi prudentissimus quidem, 
sed omnium bestiarum, quae erant super terram, quas 
fecerat dominus deus. translato enim uerbo dictum est 
»prudentissimus* uel, sicut plures latini codices habent, 
,»sapientissimus‘, non proprio, quo in bonum accipi sapientia 
solet uel dei uel angelorum uel animae rationalis, tamquam 

si sapientes apes etiam formicasque dicamus propter opera 
uelut imitantia sapientiam. quamquam iste serpens non in- 
rationali anima sua, sed alieno iam spiritu, id est diabolico, 
possit sapientissimus dici omnium bestiarum. quantumlibet 
enim praeuaricatores angeli de supernis sedibus suae per- 
uersitatis et superbiae merito deiecti sint, natura tamen 
excellentiores sunt omnibus bestiis propter rationis eminentiam. 
quid ergo mirum, si suo instinctu diabolus iam inplens 
serpentem eique suum spiritum miscens eo more, quo uates 
daemoniorum inpleri solent, sapientissimum eum reddiderat 
omnium bestiarum secundum animam uiuvam inrationalemque 
uiventium? abusione quippe nominis ita sapientia dicitur in 
malo, quemadmodum in bono astutia, cum proprie magisque 
usitate in latina dumtaxat lingua sapientes laudabiliter appel- 
lentur, astuti autem male cordati intellegantur. unde nonnulli, 
sicut in plerisque codicibus inuenimus, ad usum latinae 
locutionis non uerbum, sed potius sententiam transferentes 
astutiorem omnibus bestiis istum serpentem quam sapientiorem 
dicere maluerunt. quid autem habeat hebraea proprietas, 

intellegi sapientes, uiderint, qui eam probe nouerunt. nos 
tamen aperte legimus alio scripturarum loéo sanctarum 
sapientes ad malum, non ad bonum; et dominus dicit sapien- 

tiores esse filios saeculi filiis lucis ad consulendum sibimet 
in posterum quamuis fraude, non iure. 

3. Nec sane debemus opinari, quod serpentem sibi. per 
quem temtaret persuaderetque peccatum, diabolus elegerit: 
sed cum esset in illo propter peruersam et inuidam uolun- 
tatem decipiendi cupiditas, nonnisi per illud animal potuit, 
per quod posse permissus est. nocendi enim uoluntas potest 
esse a suo quoque animo praua; non est autem potestas nisi 
a deo et hoc abdita altaque iustitia, quoniam non est iniquitas 
apud deum. 

4, Si ergo quaeritur, cur deus temtari permiserit hominem. 
quem temtatori consensurum esse praesciebat, altitudinem quidem 
consilii eius penetrare non possum et longe supra uires meas 
hoc esse confiteor. est ergo aliqua causa fortassis occultior. 
quae melioribus sanctioribusque reseruatur illius gratia potins 
quam meritis eorum; sed tamen, quantum uel donat sapere 
uel sinit dicere, non mihi uidetur magnae laudis futurnm 
fuisse hominem, si propterea posset bene uiuere, quia nemo 
male uiuere suaderet, cum et in natura posse et in potestate 
haberet uelle non consentire suadenti adinuante tamen illo. 
qui superbis resistit, humilibus autem dat gratiam. 
cur itaque temtari non sineret, quem consensurum esse 
praesciebat, cum id facturus esset propria uoluntate per 
culpam et ordinandus esset illius aequitate per poenam, ut 

etiam sic ostenderet animae superbae ad. eruditionem futu- 
rorum sanctorum, quam.recte ipse uteretur..animarum. uolun- 
tatibus etiam malis, cum illae peruerse uterentur naturis bonis? 

5. Nec arbitrandum est, quod esset hominem deiecturus 
iste temtator, nisi praecessisset in anima hominis quaedam 
elatio conprimenda, ut per humiliationem peccati, quam de 
se falso praesumserit, disceret. uerissime quippe dictum est: 
ante ruinam exaltatur cor et ante gloriam humiliatur. 
et huius forte hominis uox est in psalmo: ego dixi in 
abundantia mea: non mouebor in aeternum. deinde 
iam expertus, quid mali habeat superba praesumtio propriae 
potestatis et quid boni adiutorium gratiae dei, domine, 
inquit, in uoluntate tua praestitisti decori meo uir- 
tutem; auertisti autem faciem tuam. et factus 
sum conturbatus. sed siue illud de hoc homine siue de 
alio dictum sit, extollenti se tamen animae et nimium tam- 
quam de propria uirtute praefidenti etiam experimento poenae 
fuerat demonstrandum, quam non bene se habeat facta natura, 
si a faciente recesserit. hinc enim etiam maxime conmendatur, 
quale bonum sit deus, quando nulli ab eo recedenti bene est, 
quia et qui gaudent in mortiferis uoluptatibus esse sine 
dolorum timore non possunt et qui omnino malum desertionis 

suae maiore superbiae stupore non sentiunt aliis. qui haec 
discernere nouerunt, miseriores prorsus adparent, ut, si nolunt 
recipere medicinam talia deuitandi, ualeant ad exemplum, 
quo possint talia deuitari. sicut enim apostolus Jacobus dicit, 
unusquisque temtatur a concupiscentia sua abs- 
tractus et inlectus.deinde concupiscentia cum con- 
ceperit, parit peccatum; peccatum autem, cum consum- 
matum fuerit, generat mortem. unde sanato superbiae tumore 
resurgitur, si uoluntas, quae ante experimentum defuit, ut 
permaneretur cum deo, saltem post experimentum adsit, ut 
redeatur ad deum. 

6. Sic autem quidam mouentur de hac primi hominis tem- 
tatione, quod eam fieri permiserit deus, quasi nunc non 
uideant uniuersum genus humanum diaboli insidiis sine 
cessatione temtari. cur et hoc permittit deus? an quia pro- 
batur et exercetur uirtus et est palma gloriosior non con- 
sensisse temtatum quam non potuisse temtari? cum etiam 
ipsi, qui deserto creatore eunt post temtatorem, magis magis- 
que temtent eos, qui in uerbo dei permanent, praebeantque 
illis contra cupiditatem deuitationis exemplum et incutiant 
contra superbiam timorem pium. unde dicit apostolus: in- 
tendens te ipsum, ne et tu temteris. mirum. est enim, 
quantum ista humilitas, qua subdimur creatori, ne tamquam 
eius adiutorio non egentes de nostris uiribus praesumamus, 
per scripturas omnes diuinas cura continua’ commendatur. 
cum ergo etiam per iniustos iusti ac per inpios pii proficiant, 
frustra dicitur: non crearet deus, quos .praesciebat malos 
futuros. cur enim non crearet, quos praesciebat bonis pro- 


5 Tac. 1, 14.15 2t Gal. 6,1 

1 superuiae P- aliis—nouerunt om. Hug. 2 noluerint 6 4 pos- 
sunt 6 = 5 guasinlectus a mg. m. 1 S 6 deinde concupiscentia m 
mg. add. m.2S , 8 superuiae P 9 ut om, E' 10 saltim SR! 
adsit Et} 12SiR quidem R l4insidiasS' licap.VH quur#PR 
16 consensisset (exp. m. 1) S 20 debitationis H'PR' 21 superuiam P 
23 quantura| cur tantum b *qua]- quadum S “26 proficiunt. R! 
28 quur PR bonos Fi profuturos E 


22* 


340 S. Aureli Augustini 


futuros, ut et utiles eorum bonis uoluntatibus exercendis 
admonendisque nascantur et iuste pro sua mala uoluntate 
puniantur? 

7. Talem, inquiunt, faceret hominem, qui nollet omnino 
peccare. ecce nos concedimus meliorem esse naturam, quae 
omnino peccare nolit; concedant et ipsi non esse malam 
naturam, quae sic facta est, ut posset non peccare, si nollet. 
et iustam esse sententiam, qua punita est, quae uoluntate. 
non necessitate peccauit. sicut ergo ratio uera docet meliorem 
esse creaturam, quam prorsus nihil delectat inlicitum, ita 
ratio uera nihilominus docet etiam illam bonam esse, quae 
habet in potestate inlicitam delectationem, si extiterit, ita 
cohibere, ut non solum de ceteris licitis recteque factis, 
uerum etiam de ipsius prauae delectationis cohibitione laetetur. 
cum ergo haec natura bona sit, illa melior, cur illam solam 
et non utramque potius faceret deus? ac per hoe qui parati 
erant de illa sola deum laudare, uberius eum debent laudare 
de utraque; illa quippe est in sanctis angelis, haec in sanctis 
hominibus. qui autem sibi partes iniquitatis elegerunt lau- 
dabilemque naturam culpabili uoluntate deprauarunt, non quia 
praesciti sunt, ideo creari minime debuerunt. habent enim et 
ipsi locum suum, quem in rebus inpleant pro utilitate sanc- 
torum. nam deus nec iustitia cuiusquam recti hominis eget. 
quanto minus iniquitate peruersi! 

8. Quis autem sobria consideratione dicat: melius non 
crearet, quem praesciebat ex alterius iniquitate posse corrigi, 
quam crearet etiam, quem praesciebat pro sua iniquitate 
debere damnari? hoc est enim dicere: melius non esset, qui 
alterius malo bene utendo misericorditer coronaretur, quam 

esset etiam malus, qui pro suo merito iuste puniretur. cum 
enim ratio certa demonstrat duo quaedam non aequalia bona, 
sed unum superius, alterum inferius, non intellegunt tardi- 
cordes, cum dicunt: .,utrumque tale esset*, nihil se aliud 
dicere quam: ,solum illud esset*. ac sic cum aequare uolunt 
genera bonorum, numerum minuunt et inmoderate augendo 
unum genus, alterum tollunt. quis autem hos audiret, si 
dicerent: quoniam excellentior sensus est uidendi quam 
audiendi, quattuor oculi essent et aures non essent? ita, si 
excellentior est creatura illa rationalis, quae sine ullius poenae 
conparatione, sine ulla superbia deo subditur, aliqua uero in 
hominibus ita creata est, ut in se dei beneficium non possit 
agnoscere nisi alterius uidendo subplicium, ut non altum 
sapiat, sed timeat, id est non de se praefidat, sed confidat 
in deum: quis recte intellegens dicat: ,talis esset ista, qualis 
illa*, nec uideat se nihil aliud dicere quam: ,non esset ista, 
sed sola esset illa‘? quod si inerudite atque insipienter 
dicitur, cur ergo non crearet deus etiam quos malos futuros 
esse praesciebat, uolens ostendere iram et demonstrare poten- 
tiam suam et ob hoc sustinens in multa patientia uasa irae. 
quae perfecta sunt in perditionem, ut notas faceret diuitias 
gloriae suae in uasa misericordiae, quae praeparauit 
in gloriam? sic enim qui gloriatur, nonnisi in domino 
glorietur, cum cégnoscit non suum, sed illius esse non solum, 
ut sit, uerum etiam, ut nonnisi ab illo bene sibi sit, a quo 
habet, ut sit. 

Nimis itaque inportune dicitur: non essent, quibus deus 
tantam beneficientiam misericordiae suae tribueret, si aliter 
esse non possent, nisi essent et hi, in quibus uindictae iustitiam 
demonstraret. 

9. Cur enim non utrique potius essent, quando in utrisque 
et bonitas dei et aequitas iure praedicatur? 

At enim: si deus uellet. etiam isti boni essent. quanto 
melius hoc deus uoluit, ut quod uellent essent, sed boni 
infructuose, mali autem inpune non essent et in eo ipso aliis 
utiles essent! sed praesciebat, quod eorum futura esset 
uoluntas mala. praesciebat sane et, quia falli non potest eius 
praescientia, ideo non ipsius, sed eorum est uoluntas mala. 
cur ergo eos creauit, quos tales futuros esse praesciebat? 
quia, sicut praeuidit, quid mali essent facturi, sic etiam 
praeuidit de malis factis eorum quid boni esset ipse facturus. 
sic enim eos fecit, ut eis relinqueret, unde et ipsi aliquid 
facerent, quo quidquid etiam culpabiliter eligerent illum de 
se laudabiliter operantem inuenirent. a se quippe habent 
uoluntatem malam, ab illo autem et naturam bonam et 
iustam poenam, sibi debitum locum, aliis exercitationis ad- 
miniculum et timoris exemplum. 

10. Sed posset, inquit, etiam ipsorum uoluntatem in bonum 
conuertere, quoniam omnipotens est. posset plane. cur ergo 

non fecit? quia noluit. cur noluerit, penes ipsum est. debe- 
mus enim non plus sapere quam oportet sapere. puto tamen 
paulo ante satis nos ostendisse non parui boni esse rationalem 
creaturam, etiam istam, quae maloram conparatione cauet 
malum. quod genus bonae creaturae utique non esset, si 
omnium malas uoluntates in bonum deus omnipotens con- 
uertisset et nulli iniquitati poenam debitam infligeret; ac sic 
non esset nisi solum illud genus, quod nulla uel peccati uel 
subplicii malorum conparatione proficeret. ita uelut aucta 
numerositate excellentioris generis ipsorum generum bonorum 
numerus minueretur. 

11. Ergo, inquiunt, est aliquid in operibus dei, quod alterius 
malo. indigeat, quo proficiat ad bonum? itane obsurduerunt 
et excaecati sunt homines nescio quo studio contentionis, ut 
non audiant uel uideant, quibusdam punitis quam plurimi 
corrigantur? quis enim paganus, quis Iudaeus, quis haereticus 
non hoc in domo sua cotidie probet? uerum cum uenitur ad 
disputationem inquisitionemque ueritatis, nolunt aduertere 
sensus suos homines, ex quo opere diuinae prouidentiae in 
eos ueniat inponendae commotio disciplinae, ut, si non corri- 
guntur qui puniuntur, eorum tamen exemplum ceteri metuant 
ualeatque ad eorum salutem iusta pernicies aliorum. num 
enim malitiae illorum uel nequitiae deus auctor est, de quorum 
iusta poena consulit, quibus hoc modo consulendum esse 
constituit? non utique . sed cum eos uitiis propriis malos 

futuros esse praesciret, non eos tamen creare destitit, utilitati 
deputans eorum, quos in hoc genere creauit, ut ad bonum 
proficere nisi maloruam couparatione non possent. si enim non 
essent, nulli rei utique prodeessent. parumne boni actum est 
ut sint, qui certe illi generi utiles sunt? quod genus quis- 
quis non wult ut sit, nihil aliud agit, nisi ut ipse in eo 
non sit. 

Magna opera domini, exquisita in omnes uoluntates 
eius! praeuidet bonos futuros et creat, praeuidet malos 
faturos et creat, se ipsum ad fruendum praebens bonis, multa 
munerum suorum largiens et malis, misericorditer ignoscens, 
iuste ulciscens, itemque misericorditer ulciscens, iuste igno- 
scens, nihil metuens de cuiusquam malitia, nihil indigens de 
cuiusquam iustitia, nihil sibi consulens nec de operibus 
bonorum et bonis consulens etiam de poenis malorum. cur 
ergo non permitteret temtari hominem illa temtatione pro- 
dendum, conuincendum, puniendum, cum superba concupi- 
scentia propriae potestatis quod conceperat pareret suoque 
fetu confunderetur iustoque subplicio a superbiae atque in- 
oboedientiae malo posteros deterreret, quibus ea conscribenda 
et adnuntiunda parabantur? 

12. Si autem quaeritur, cur potissimum per serpentem 
diabolus temtare. permissus sit, iam hoc significandi gratia 
factum esse quem non admoneat scriptura tantae auctoritatis, 

tantis diuinitatis documentis agens in prophetando, quantis 
effectis iam mundus inpletus est? non quo diabolus aliquid 
ad instructionem nostram significare uoluerit, sed cum accedere 
ad temtandum non posset nisi permissus, num per aliud 
posset, nisi per quod permittebatur accedere? quidquid igitur 
serpens ille significauit, ei prouidentiae tribuendum est, sub 
qua et ipse diabolus suam quidem habet cupiditatem nocendi, 
facultatem autem nonnisi quae datur uel ad subuertenda ac 
perdenda uasa irae uel ad humilianda siue probanda uasa mi- 
sericordiae. natura itaque serpentis unde sit, nouimus; produxit 
enim terra in uerbo dei omnia pecora, et Serpentes et bestias: 
quae uniuersa creatura habens in se animam uiuam inratio- 
nalem uniuersae rationali creaturae siue bonae siue malae 
uoluntatis lege diuini ordinis subdita est. quid ergo mirum, 
Si per serpentem aliquid agere permissus est diabolus, cum 
daemonia in porcos intrare Christus ipse permiserit? 

13. Magis de ipsa natura diaboli scrupulosius quaeri solet, 
quam totam quidam haeretici, offensi molestia malae uoluntatis 
eius, alienare conantur a creatura summi et ueri dei et alte- 
rum ei dare principium, quod sit contra deum. non enim 
ualent intellegere omne, quod est, in quantum aliqua sub- 
stantia est, et bonum esse et nisi ab illo deo uero, a quo 
omne bonum est, esse non posse, malam uero uoluntatem 
inordinate moueri bona inferiora superioribus praeponendo, 
atque ita factum esse, ut rationalis creaturae spiritus sua 

potestate propter excellentiam delectatus tumesceret superbia, 
per quam caderet a beatitudine spiritalis paradisi, et inuidentia 
contabesceret. in quo tamen bonum est hoc ipsum, quod uiuit 
et uiuificat corpus, siue aerium, sicut ipsius diaboli uel 
daemonum spiritus, siue terrenum, sicut hominis anima 
cuiusuis, etiam maligni atque peruersi. ita dum nolunt 
aliquid quod deus fecerit propria uoluntate peccare, ipsius 
dei substantiam dicunt primo necessitate et post inexpiabiliter 
uoluntate corruptam atque peruersam. sed de istorum demen- 
tissimo errore alias iam multa diximus. 

14, In hoc autem opere quaerendum est secundum sanctam 
scripturam, quid de diabolo dicendum sit. primo, utrum ab 
initio ipsius mundi sua potestate delectatus abstiterit ab illa 
societate et caritate, qua beati sunt angeli, qui fruuntur deo, 
an aliquo tempore in sancto coetu fuerit angelorum etiam 
ipse pariter iustus et pariter beatus. nonnulli enim dicunt 
ipsum ei fuisse casum a supernis sedibus, quod inuiderit 
homini facto ad imaginem dei. porro autem inuidia sequitur 
Superbiam, non praecedit; non enim causa superbiendi est 
inuidia, sed catsa inuidendi superbia. cum igitur superbia 
sit amor excellentiae propriae, inuidentia uero sit odium 
felicitatis alienae, quid unde nascatur satis in promtu est. 
amando enim quisque excellentiam suam uel paribus inuidet, 
quod ei coaequentur, uel inferioribus, ne sibi coaequentur, 
uel superioribus, quod eis non coaequetur. superbiendo igitur 
inuidus, non inuidendo quisque superbus est. 

15. Merito initium omnis peccati superbiam  scriptura 
definiuit dicens: initium omnis peccati superbia. cui testi- 
monio non inconuenienter aptatur etiam illud, quod apostolus 
ait: radix omnium malorum est auaritia, si auaritiam 

5 generalem intellegamus, qua quisque adpetit aliquid amplius 
quam oportet propter excellentiam suam et quendam propriae 
rel amorem. cui sapienter nomen latina lingua indidit, cum 
appellauit priuatum, quod potius a detrimento quam ab 
incremento dictum elucet; omnis enim priuatio minuit. unde 

10 itaque uult eminere superbia, inde in angustias egestatemque 
contruditur, cum a communi ad proprium damnoso sui amore 
redigitur. specialis est autem auaritia, quae usitatius appel- 
latur amor pecuniae. cuius nomine apostolus per speciem 
genus significans uniuersalem auaritiam uolebat intellegi 

is dicendo: radix omnium malorum est auaritia. hac enim 
et diabolus cedidit, qui utique non amauit pecuniam, sed 
propriam potestatem. proinde peruersus sui amor priuat sancta 
societate turgidum spiritum eumque coartat miseria iam per 
iniquitatem satiari cupientem. hinc alio loco cum dixisset: 
2 erunt enim homines se ipsos amantes, continuo subiecit: 
~amatores pecuniae, ab illa generali auaritia, cuius superbia 
caput est, ad hance specialem descendens, quae propria hominum 
est. neque enim essent etiam homines amatores pecuniae, 
nisi eo se putarent excellentiores quo ditiores. cui morbo 

25 contraria caritas non quaerit, quae sua sunt, id est non 
priuata excellentia laetatur; merito ergo et non inflatur. 

Hi duo amores — quorum alter sanctus est, alter inmundus, 

alter socialis, alter priuatus, alter communi utilitati consulens 
propter supernam societatem, alter etiam rem communem in 
potestatem propriam redigens propter adrogantem domina- 
tionem, alter subditus, alter aemulus deo, alter tranquillus, 
alter turbulentus, alter pacificus, alter seditiosus, alter ueri- 
tatem laudibus errantium praeferens, alter quoquo modo laudis 
auidus, alter amicalis, alter inuidus, alter hoc uolens proximo 
quod sibi, alter subicere proximum sibi, alter propter proximi 
utilitatem regens proximum, alter propter suam — praecesserunt 
in angelis, alter in bonis, alter in malis, et distinxerunt con- 
ditas in genere humano ciuitates duas sub admirabili et 
ineffabili prouidentia dei cuncta, quae creat, administrantis et 
ordinantis, alteram iustorum, alteram iniquorum. quarum etiam 
quadam temporali conmixtione peragitur saeculum, donec 
ultimo iudicio separentur, et altera coniuncta angelis bonis in 
rege suo uitam consequatur aeternam, altera coniuncta angelis 
malis in ignem cum rege suo mittatur aeternum. de quibus 
duabus ciuitatibus latius fortasse alio loco, si dominus uoluerit, 
disseremus. 

16. Quando ergo deiecerit superbia diabolum, ut naturain 
suam bonam praua uoluntate peruerteret, scriptura non dicit; 
ante tamen factum fuisse et ex hac eum homini inuidisse 
ratio manifesta declarat. in promtu est enim omnibus haec 
intuentibus non ex inuidentia superbiam nasci, sed ex superbia 

potius inuidentiam. non autem frustra putari potest ab initio 
temporis diabolum superbia cecidisse nec fuisse ullum antea 
tempus, quo cum angelis sanctis pacatus uixerit et beatus, 
sed ab ipso exordio creaturae a suo creatore apostatasse, ut 
illud, quod dominus ait: ille homicida erat ab initio et 
in ueritate non stetit. utrumque ab initio intellegamus. 
non solum quod homicida fuit, sed etiam quod in ueritate 
non stetit. et homicida quidem ab illo initio, ex quo homo 
potuit occidi; non autem potuit occidi, antequam esset, qui 
occideretur. ab initio ergo homicida diabolus, quia ipse occidit 
hominem primum, ante quem nullus hominum fnit. in ueritate 
autem non stetit et hoc ab initio, ex quo ipse creatus est. 
qui staret, si stare uoluisset. 

17. Quomodo enim duxisse uitam beatam inter beatos 
angelos credi potest, qui futuri sui peccati atque subplicii. 
id est desertionis et ignis aeterni, praescius non fuit? si 
praescius non fuit, merito quaeritur, cur non fuerit. neque 
enim sancti angeli aeternae suae uitae ac beatitatis incerti 
sunt. nam quomodo beati, si incerti? an dicemus hoc deum 
diabolo reuelare noluisse, cum adhuc esset angelus bonus, 
uel quid facturus uel quid passurus esset, ceteris autem reuelasse, 
quod essent in aeternum in eius ueritate mansuri? quod si ita 
est, ideo iam non aequaliter beatus. immo iam nee plene beatus 
fuit, quandoquidem plene beati de sua beatitudine certi sunt, ut 
eam nullus perturbet metus. quo autem malo merito ita discerne- 

batur a ceteris, ut ei deus nec ea, quae ad ipsum pertinerent, 
futura reuelaret? numquid ille prius ultor quam iste peccator? 
absit . neque enim deus damnat innocentes. an forte ex alio 
genere angelorum fuit, quibus deus non dedit uel de se ipsis 
praescientiam futurorum? qui quonam modo beati possint esse 
non uideo, quibus incerta est ipsa sua beatitudo. nam et hoc 
quidam senserunt non fuisse diabolum in illa sublimi natura 
angelorum, quae supercaelestis est, sed in eorum, qui ali- 
quanto inferius in mundo facti sunt et per sua officia distributi. 
tales enim fortasse posset aliquid etiam inlicitum delectare: 
quam tamen delectationem si peccare nollent, libero arbitrio 
cohiberent, sicut homo, maxime ille primus, qui peccati 
poenam nondum habebat in membris, quandoquidem et ipsa 
a sanctis uiris deo subditis per eius gratiam pietate superatur. 

18. Porro ista quaestio de beata uita, utrum eam quisquam 
iam habere dicendus sit, cuius incertus est utrum secum 
permansura sit an ei miseria quandoque succedat, potest et 
de ipso primo homine oriri. nam si futuri sui peceati conscius 
erat diuinaeque uindictae, beatus esse unde poterat? ergo erat 
in paradiso non beatus. sed enim non erat futuri peccati sui 
praescius. ergo per hance ignorantiam aut eiusdem beatitudinis 
incertus, et quomodo iam uere beatus? aut falsa spe certus, non 
scientia, et quomodo non stultus? 

Sed tamen hominis adhuc in corpore animali constituti, 
cui oboedienter uiuenti dandum adhue esset angelorum con- 
sortium et mutatio corporis ex animali in spiritale, possumus 
intellegere beatam uitam secundum quendam modum, etiamsi 

non erat praescius. futuri sui peccati. neque enim et illi 
praescii fuerunt, quibus apostolus dicit: uos, qui spiritales 
estis, instruite huius modi in spiritu lenitatis, inten- 
dens te ipsum, ne et tu temteris; non absurde tamen 
nec inprobe dicimus beatos iam fuisse hoc ipso, quod spin- 
tales essent non corpore, sed iustitia fidei, spe gaudentes, 
in tribulatione patientes. quanto magis ergo et ampliore 
modo beatus erat homo in paradiso ante peccatum, quamuis 
incertus futuri sui casus, qui spe ita gaudebat propter praemium 
futurae commutationis, ut nulla esset tribulatio, cui tolerandae 
patientia militaret! quamuis enim non uana praesumtione de 
incerto certus uelut stultus, sed spe non infidelis, antequam 
adprehenderet illam uitam, ubi certissimus ipsius aeternae 
uitae suae futurus esset, posset exsultare, quemadmodum 
scriptum est: cum tremore, et hac exsultatione multo abun- 
dantius in paradiso quam sancti in his terris beatus esse 
modo quodam inferiore quam in illa uita aeterna sanctorum 
supercaelestiumque angelorum, non tamen nullo. 

19. Dicere autem de aliquibus angelis, quod in suo quodam 
genere beati esse possint, futurae suae iniquitatis et dam- 
nationis uel certe perpetuae salutis incerti, quibus nec spes 
subesset, quod aliquando et ipsi aliqua in melius mutatione 
certi de hac re futuri essent, uix ferenda praesumtio est; nisi 
forte et hoc ‘dicatur ita creatos istos angelos mundanis 
ministeriis distributos sub aliis sublimioribus et beatioribus, 

ut pro recte gestis praeposituris suis accipiant illam uitam 
beatam ac sublimiorem, de qua possint esse certissimi, cuius 
utique spe gaudentes possint non incongrue dici iam beati. 
eX quorum numero si diabolus cecidit cum sociis iniquitatis 
suae, simile est hoc ei, quod cadunt a iustitia fidei etiam 5 
homines simili superbia praeuaricati, uel se ipsos seducentes 
uel illi seductori consentientes. 

Sed adserant haec duo genera bonorum angelorum qui 
potuerint, unum supercaelestium, in quibus numgam fuit, qui 
cadendo diabolus factus est, alterum autem mundanorum, in 
quibus fuit; mihi autem. fateor, unde hoc secundum scripturas 
adseram, non interim occurrit, sed coartatus quaestione illa, 
qua quaeritur, utrum sui casus praescius, antequam caderet. 
fuerit, ne suae beatitudinis incertos esse uel aliquando fuisse 
angelos dicerem, non sine causa putari posse dixi diabolum 15 
ab ipso creaturae, hoc est ab ipso uel temporis uel suae 
conditionis initio cecidisse nec aliquando in ueritate stetisse. 

20. Unde nonnulli eum non in hance malitiam libero arbitrio 
uoluntatis esse deflexum, sed in hac omnino creatum putant 
quamuis a domino deo summo et uero naturarum omnium 20 
creatore adhibentque testimonium de libro Job, quoniam ibi 
scriptum est, cum de illo sermo esset: hoc est initium 
figmenti domini, quod fecit ut inludatur ab angelis 
eius: cui sententiae congruit, quod in psalmo scriptum est: 
draco hic, quem finxisti ad inludendum ei, nisi quod 2s 

hic ,quem finxisti* dixit, non autem sicut ibi, hoc est 
initium figmenti domini, tamquam initio eum ita finxisset, 
ut malus, ut inuidus, ut seductor, ut omnino diabolus esset 
non uoluntate deprauatus, sed ita creatus. 

5 21. Haec opinio quomodo non sit aduersa ei, quod scriptum 
est: fecit deus omnia; et ecce bona ualde, ubi inuenitur 
diabolus non propria uoluntate deprauatus, sed ab ipso domino 
deo factus malus ualde, quamuis conentur ostendere nec 
insulse etiam uel inerudite adseratur non tantum conditione 

10 prima, sed etiam nunc deprauatis tot uoluntatibus in summa 
tamen omnia, quae creata sunt, id est uniuersam omnino 
creaturam bonam esse ualde, non quo boni sint in ea mali, 
sed quod non efficiant malitia sua, ut sub dei administratoris 
imperio, uirtute, sapientia decus et ordo uniuersitatis aliqua 

15 ex parte turpetur siue turbetur, cum suis quibusque uolun- 
tatibus, etiam malis, tribuantur certi et congrui limites 
potestatum et pondera meritorum, ut etiam cum ipsis con- 
uenienter iusteque ordinatis uniuersitas pulchra sit: tamen, 
quia cuilibet occurrit et uerum est atque manifestum iustitiae 

20 ipsi esse contrarium, ut nullo praecedente merito hoc ipsum 
in quoque deus damnet, quod in eo ipse creauerit, certaque 
et euidens damnatio diaboli et angelorum eius ex euangelio 
recitatur, ubi se dicturum dominus praenuntiauit eis qui a 
sinistris sunt: ite in ignem aeternum, qui praeparatus 

2 est diabolo et angelis eius, nullo modo in eo naturam, 

quam deus creauit, sed malam propriam uoluntatem poena 
ignis aeterni plectendam esse credéndum est. 

22. Nec eius naturam esse significatam, quod dictum est: 
hoc est initium figmenti domini, quod fecit ut in- 
ludatur ab angelis eius, sed uel corpus aerium, quod tali 
uoluntati congruenter aptauit, uel ipsam ordinationem, in qua 
eum fecit etiam nolentem utilem bonis, uel, quod praesciens 
eum propria uoluntate malum futurum fecit eum tamen non 
abstinens bonitatem suam in praebenda uita atque substantia 
futurae etiam noxiae uoluntati, simul praeuidens, quanta de 
illo bona esset sua mirabili bonitate ac potestate facturus. 
initium autem figmenti domini dictus est, quod fecit ut 
inludatur ab angelis eius, non quia ipsum primitus con- 
didit uel initio malum condidit, sed quia, cum sciret eum 
ad hoe propria uoluntate malum futurum, ut bonis noceret, 
creauit eum ad hoc, ut de illo bonis ipse prodesset. hoc est 
enim: ut inludatur ab angelis eius, quoniam sic inluditur, 
cum sanctis prosunt temtationes eius, quibus eos deprauare 
conatur, ut malitia, in qua ipse esse uoluit, eo nolente sit 


utilis seruis dei, qui hoc praeuidens eum finxit. ideo initium 20 


ad inludendum, quia et mali homines; uasa eiusdem diaboli 
et tamquam capitis corpus, quos nihilominus deus malos 
futuros praeuidens creauit tamen ad utilitatem sanctorum, 
similiter inluduntur, cum et ipsis nocere uolentibus praestatur 
sanctis ex eorum conparatione cautela et pia sub deo humilitas 
et intellegentia gratiae et exercitatio ad tolerandos malos et 
probatio ad diligendos inimicos. sed ille est initium figmenti, 
quod sic inluditur, quia praecedit istos et temporis antiquitate 

et principatu malitiae. hoc autem illi deus per sanctos angelos 
facit illo opere prouidentiae, quo creatas naturas administrat, 
subdens uidelicet angelos malos angelis bonis, ut malorum 
inprobitas non quantum nititur sed quantum sinitur possit; 
nec tantum angelorum malorum, uerum et hominum, donec 
etiam ista iustitia, qua uiuitur ex fide, quae nunc patienter in 
hominibus exercetur, conuertatur in iudicium, ut possint et 
ipsi non solum duodecim tribus Israhel, sed etiam angelos 
indicare. 

23. Quod ergo putatur numquam diabolus in ueritate 
stetisse, numquam cum angelis beatam duxisse uitam, sed 
ab ipso suae conditionis initio cecidisse, non sic accipiendum 
est, ut non propria uoluntate deprauatus, sed malus a bono 
deo creatus putetur: alioquin non ab initio cecidisse diceretur; 
neque enim cecidit, si talis est factus. sed factus continuo 
se a luce ueritatis auertit, superbia tumidus et propriae 
potestatis delectatione corruptus . unde beatae atque angelicae 
uitae dulcedinem non gustauit: quam non utique acceptam 
fastidiuit, sed nolendo accipere deseruit et amisit. proinde 
nec sui casus praescius esse potuit, quoniam sapientia pietatis 
est fructus. ille autem continuo inpius consequenter et mente 
caecus non ex eo, quod acceperat, cecidit, sed ex eo, quod 
acciperet, si subdi uoluisset deo: quod profecto quia noluit, 

et ab eo quod accepturus erat cecidit et potestatem illius, 
sub quo esse noluit, non euasit, factumque in illo est pondere 
meritorum, ut nec iustitiae possit lumine delectari nec ab 
eius sententia liberari. 

24, Quod ergo per Esaiam prophetam in eum dicitur: 
quomodo cecidit de caelo lucifer mane oriens? con- 
tritus est in terram qui mittebat ad omnes gentes. 
tu autem dixisti sensu tuo: in caelum ascendam, super 
sidera caeli ponam thronum meum, sedebo in monte 
excelso super montes excelsos, qui sunt ad aqui- 
lonem, ascendam super nubes, ero similis altissimo. 
nunc autem ad inferos descendes et cetera, quae in 
figura regis uelut Babylonis in diabolum dicta intelleguntur, 
plura in eius corpus conueniunt, quod etiam de humano 
genere congregat, et in eos maxime, qui ei per superbiam 
cohaerent apostatando a mandatis dei. sicut enim qui erat 
diabolus homo dictus est, ut in euangelio: inimicus homo 
hoe fecit, ita qui homo erat diabolus dictus est, ut rursus 
in euangelio: nonne ego uos duodecim elegi? et unus 
ex uobis diabolus est. et sicut corpus Christi, quod est 
ecclesia, dicitur Christus, sicut illud est: uos Abrahae 
semen estis, cum paulo superius dixisset: Abrahae dictae 
sunt promissiones et semini eius. non dicit: et semi- 
nibus tamquam in multis, sed tamquam in uno: et 
semini tuo, quod est Christus, et iterum: sicut enim 

corpus unum est et membra habet multa, omnia 
autem membra corporis cum sint multa unum est 
corpus, ita et Christus: eo modo etiam corpus diaboh, 
cui caput est diabolus, id est ipsa inpiorum multitudo maxi- 
meque eorum, qui a Christo uel de ecclesia sicut de caelo 
decidunt, dicitur diabolus et in ipsum corpus figurate multa 
dicuntur, quae non tam capiti quam corpori membrisque con- 
ueniant. itaque lucifer, qui mane oriebatur et cecidit, potest 
intellegi apostatarum genus uel a,Christo uel ab ecclesia: 
quod ita conuertitur ad tenebras amissa luce, quam portabat, 
quemadmodum qui conuertuntur ad deum a tenebris ad 
lucem transeunt, id est qui fuerunt tenebrae lux fiunt., 

25. Item in figura principis Tyri per Ezechielem prophetam 
in diabolum dicta intelleguntur: tu es signaculum simili- 
tudinis et corona decoris; in deliciis paradisi dei 
fuisti. omni lapide pretioso ornatus es et cetera, quae 
non tam in ipsum principem spiritum nequitiae quam in 
corpus eius dicta conueniunt. paradisus enim dicta est ecclesia, 
sicut legitur in Cantico canticorum: hortus conclusus, 
fons signatus, puteus aquae uiuae, paradisus cum 
fructu pomorum. inde ceciderunt uel aperta et corporali 
separatione omnes haeretici uel occulta et spiritali, quamuis 
in ea corporaliter esse uideantur, omnes conuersi ad uomitum 
suum cum post remissionem omnium peccatorum paululum 

ambulassent in uia iustitiae, in quibus facta sunt posteriora 
deteriora prioribus et quibus expediebat non cognoscere uiam 
iustitiae quam cognoscentibus retrorsum reflecti a tradito 
sibi sancto mandato. hance pessimam generationem dominus 
describit, cum dicit spiritum nequam exire ab homine et cum 
aliis septem redire et in domo, quam mundatam iam inuenerat 
intrare, ut sint nouissima hominis illius peiora prioribus. tali 
enim generi hominum, quod iam factum est corpus diaboli, 
possunt haec uerba congruere: a die, qua creatus es tu 
cum cherub, id est cum sede dei, quae interpretatur ,mul- 
tiplicata scientia*, et posui te in monte sancto dei, hoc 
est in ecclesia — unde est: et exaudiuit me de monte 
sancto suo — fuisti in medio lapidum flammeorum, 
id est sanctorum spiritu  feruentium, lapidum uiuorum, 
ambulasti sine uitio tu in diebus tuis, ex quo die 
creatus es tu, donec inuenta sunt delicta tua in te. 
possunt diligentius ista tractari, ut fortassis ostendant non 
solum et hune intellectum esse in his uerbis posse, sed 
omnino alium esse non posse. 

26. Uerum quia longum est et alium sermonem exigit 
eidem tantum quaestioni deputatum, nunc sufficiat ista con- 
plexio aut ab initio conditionis suae diabolum a beatitudine, 
quam si uoluisset percepturus fuerat, inpia superbia cecidisse 
aut alios esse angelos inferioris ministerii in hoc mundo, 

angelis suis tamquam archangelus cecidit per superbam 
inpietatem — si hoc ullo modo adseri potest, quod mirum 
si potest — aut certe rationem requirendam, quemadmodum 
omnes sancti angeli, si inter illos aliquando pariter beatus 
cum suis angelis diabolus uixit, nondum habuerint etiam ipsi 
certam praescientiam perpetuae felicitatis suae, sed eam post 
casum eius acceperint, aut quo merito ante peccatum suum 
diabolus cum sociis suis a ceteris angelis discretus fuerit, 
ut ipse sui futuri casus esset ignarus, illi autem certi per- 
mansionis suae, dum tamen et peccatores angelos minime 
dubitemus detrusos tamquam in carcerem caliginis huius 
aeriae circa terras secundum apostolicam fidem in iudicio 
puniendos seruari et in illa superna beatitate sanctorum ange- 
lorum non esse incertam uitam aeternam uec nobis secundum 


; dei misericordiam et gratiam et fidelissimam pollicitationem 


incertam futuram, cum fuerimus eis post resurrectionem et 
istorum mutationem corporum copulati. ad hance enim spem 
uiuimus et eius promissionis gratia recreamur. quidquid autem 
etiam de diabolo dici potest, cur eum deus creauerit, cum 
talem praesciret futurum, et cur omnipotens eius uoluntatem 
non conuertat in bonum, secundum ea, quae disseruimus. 
cum de malis. hominibus similiter quaereremus, siue intel- 
legatur siue credatur siue quid melius inueniri potest inueniatur. 

27. Ab illo ergo, cuius super omnia, quae creauit, summa 
potestas est, per angelos sanctos, a quibus inluditur diabolus, 

cum et de ipsius maliuolentia consulitur ecclesiae dei, non 
est permissus temtare feminam nisi per serpentem nec uirum 
nisi per feminam . sed in serpente ipse locutus est utens eo 
uelut organo mouensque eius naturam eo modo, quo mouere 
ille et moueri illa potuit ad exprimendos uerborum gonos et 
signa corporalia, per quae mulier suadentis intellegeret uolun- 
tatem. in ipsa uero muliere, quia illa rationalis creatura erat, 
quae motu suo posset uti ad uerba facienda, non ipse locutus 
est, sed eius operatio atque persuasio, quamuis occulto 
instinctu adiuuaret interius, quod exterius egerat per ser- 
pentem. quod quidem si solo instinctu occultius ageret, sicut 
egit in Juda, ut traderet Christum, posset efficere in anima 
Superbo amore suae potestatis induta. sed, sicut iam dixi, 
temtandi uoluntatem habet diabolus. in potestate autem nec 
ut faciat habet nec quomodo faciat. quia permissus est ergo, 
temtauit et, quomodo permissus est, ita temtauit: cui autem 
generi hominum prodeesset quod faciebat, neque sciebat 
neque uolebat et eo ipso inludebatur ab angelis. 

28. Non itaque serpens uerborum sonos intellegebat, qui 
ex illo fiebant ad mulierem. neque enim conuersa credenda 
est anima eius in naturam rationalem, quandoquidem nec ipsi 
homines, quorum rationalis natura est, cum daemon in eis loqui- 
tur ea passione, cui exorcista requiritur, sciunt, quid loquantur: 

quanto minus ille intellegeret uerbornm sonos, quos per eum 
et ex eo diabolus illo modo faciebat, qui hominem loquentem 
non intellegeret, si eum a diabolica passione inmunis audiret! 
nam et quod putantur audire et intellegere serpentes uerba 
Marsorum, ut eis incantantibus prosiliant plerumque de 
latebris, etiam illic diabolica uis operatur, ad agnoscendam 
ubique prouidentiam quam rem cui rei naturali ordine 
subiciat et quid etiam uoluntatibus malis sapientissima 
potestate permittat, ut hoc magis habeat usus_ serpentes 
moueri carminibus hominum quam ullum aliud genus ani- 
mantium, etiam haec enim non parua testatio est naturam 
primitus humanam serpentis seductam esse conloquio. gaudent 
enim daemones hanc sibi potestatem dari, ut ad incantationem 
hominum serpentes moueant, ut quolibet modo fallant quos 
possunt. hoc autem permittuntur ad primi facti memoriam 
commendandam, quo sit eis quaedam cum loc genere 
familiaritas. porro ipsum primum factum ad hoc permissum 
est, ut per naturam serpentis significaretur generi hominum, 
cui erudiendo haec gesta conscribi oportebat, omnis diabolicae 
temtationis similitudo: quod adparebit, cum in serpentem 
proferri cveperit diuina sententia. 

29. Proinde prudentissimus omnium bestiarum, hoc 
est astutissimus, ita dictus est serpens propter astutiam 
diaboli, quae in illo et de illo agebat dolum, quemadmodum 
dicitur prudens uel astuta lingua, quam prudens uel astutus 
monet ad aliquid prudenter astuteque suadendum. non enim 
est haec uis seu uirtus membri corporalis, quod uocatur 
lingua, sed utique mentis, quae utitur ea. ita etiam dictus 

est stilus mendax scribarum; neque enim esse mendacem 
pertinet nisi ad uiuentem atque sentientem . sed stilus mendax 
dictus est, quod per eum mendax mendaciter operetur, quemad- 
modum si et iste serpens mendax diceretur, quod eo diabolus 
tamquam stilo mendaciter uteretur. 

Hoc ideo commendandum putaui, ne quisquam existimans 
animantia rationis expertia humanum habere intellectum uel 
in animal rationale repente mutari seducatur in illam opinionem 
ridiculam et noxiam reuolutionis animarum uel hominum in 
bestias uel in homines bestiarum. sic ergo locutus est serpens 
homini, sicut asina, in qua sedebat Balaam, locuta est homini, 
nisi quod illud opus fuit diabolicum, hoc angelicum. habent 
enim quaedam boni et mali angeli opera similia, sicut Moyses 
et magi Pharaonis. uerum in his etiam boni angeli potentiores 
sunt nec mali angeli etiam talium operum quidquam possunt, 
nisi quod per bonos angelos permiserit, deus, ut retribuatur 
unicuique secundum cor eius uel secundum gratiam dei 
utrumque iuste ac benigne per altitudinem diuitiarum sa- 
pientiae et scientiae dei. 

30. Dixit ergo serpens mulieri: quid quia dixit 
deus: non edetis ab omni ligno paradisi? et dixit 
mulier serpenti: a fructu ligni, quod est in paradiso, 
edemus; de fructu autem ligni, quod est in medio 
paradisi, dixit deus: non edetis ex eo neque tangetis 
illud, ne moriamini. ideo prius interrogauit serpens et 
respondit hoc mulier, ut praeuaricatio esset inexcusabilis neque 

ullo modo dici posset id, quod praeceperat deus, oblitam 
fuisse mulierem, quamquam et obliuio praecepti, maxime 
unius et tam necessarii, ad maximam culpam damnabilis 
neglegentiae pertineret. uerum tamen euidentior eius trans- 
gressio est, cum memoria retinetur et tamquam in illo deus 
adsistens praesensque contemnitur. unde necessarium fuit, 
cum in psalmo diceretur: et memoria retinentibus man- 
data eius, addere: ut faciant ea. multi enim memoria 
retinent, ut contemnant ea praeuaricationis maiore peccato, 
ubi obliuionis nulla est excusatio. 

Dixit ergo serpens mulieri: non morte moriemini. 
sciebat enim deus, quoniam qua die manducaueritis 
de eo aperientur uobis oculi et eritis sicut dii, 
cognoscentes bonum et malum. quando his uerbis crederet 
mulier a bona atque utili re diuinitus se fuisse prohibitos, 
nisi iam inesset menti amor ille propriae potestatis et quaedam 
de se superba praesumtio, quae per illam temtationem fuerat 
conuincenda et humilianda? denique uerbis non contenta 
serpentis considerauit lignum uiditque bonum ad escam 
et decorum ad aspectum et non credens posse inde se 
mori, arbitror, quod putauerit deum alicuius significationis 
causa dixisse: si manducaueritis, morte moriemini, atque 
ideo sumsit de fructu eius et manducauit et dedit etiam uiro 
suo secum, fortassis etiam cum uerbo suasorio, quod scrip- 

opus erat uiro, quando illam eo cibo mortuam non esse 
cernebat? 

31. Ergo ederunt.et aperti sunt oculi amborum. 
quo nisi ad inuicem concupiscendum, ad peccati poenam 
carnis ipsius morte conceptam, ut iam esset corpus non ani- 
male tantum, quod poterat, si oboedientiam conseruarent, in 
meliorem spiritalemque habitum sine morte mutari, sed iam 
corpus mortis, in quo lex in membris repugnaret legi mentise 
neque enim clausis oculis facti erant et in paradiso deliciarum 
caeci palpantesque oberrabant, ut uetitum lignum etiam nesci- 
entes adtingerent palpantesque fructus prohibitosignorando decer- 
perent. quomodo autem animalia et uolatilia adducta sunt ad 
Adam, ut uideret, quid ea uocaret, si non uidebat? et quomodo 
ipsa mulier ad uirum adducta est, quando facta est, ut de illa, 
quam non uidebat, diceret: hoc nunc os ex ossibus meis 
et caro de carne mea et cetera? postremo, quomodo uidit 
mulier, quia bonum est lignum in escam et quia placet oculis 
ad uidendum et decorum est cognoscere, si eorum clausi 
erant oculi? 

Nec tamen ideo propter unius uerbi translationem totum 
figurate accipiendum est. uiderit enim, quemadmodum dixerit 
serpens: aperientur uobis oculi. hoc enim cum scriptor 
libri dixisse narrauit; in qua uero significatione uel sententia 
dixerit, lectori considerare permisit. hoc autem, quod scriptum 
est: et aperti sunt oculi eorum et cognouerunt, quia 
nudi erant, ita scriptum est, quemadmodum omnia, quae 
gesta narrantur, nec tamen ideo in allegoricam narrationem 
nos debent ducere. neque enim et euangelista narrator dicta 

cuiusquam figurata ex eius persona inserebat, ac non ex 
persona sua, quae fuerant gesta, narrabat, cum diceret de 
illis duobus, quorum erat unus Cleophas, quod, cum fregisset 
eis dominus panem, aperti sunt oculi eorum et co- 
gnouerunt eum, quem per viam non cognouerant, non utique 
clausis oculis ambulantes, sed eum cognoscere non ualentibus. 
sicut ergo ibi, sic nec isto loco narratio figurata est, quamuis 
translato uerbo scriptura usa sit, ut apertos diceret oculos, 
qui et antea patebant: apertos utique ad aliquid intuendum 
et cogitandum, quod antea numquam aduerterant. ubi enim 
ad transgrediendum praeceptum audax curiositas mota est, 
auida experiri latentia, quidnam tacto uetito sequeretur, et 
noxia libertate habenas prohibitionis rumpere delectata, pro- 
babilius existimans non esse mortem, quam timuerant, secu- 
turam — tale quippe pomum credendum est fuisse in illa 
arbore, cuius generis poma iam in aliis arboribus innoxia 
senserant — magis crediderunt posse deum peccantibus facile 
ignoscere, quam patienter tulerunt non cognoscere, quidnam 
esset uel cur eos inde cibum sumere uetuisset. mox ergo ut 
praeceptum transgressi sunt intrinsecus gratia deserente omnino 
nudati, quam typho quodam et superbo amore suae potestatis 
offenderant, in sua membra oculos iniecerunt eaque motu eo, 
quem non nouerant, concupiuerunt. ad hoc ergo aperti sunt 
oculi, ad quod antea non patebant, quamuis ad alia paterent. 

32. Haec mors ea die accidit, qua factum est quod deus 
uetuit. amisso quippe statu mirabili corpus ipsum — qui 
status etiam de ligno uitae uirtute mystica praebebatur, per 

quem nec morbo temtari nec mutari aetate potnissent, ut hoc 
in eorum carne quamuis adhuc animali et in melius postea 
commutanda iam tamen significaretur per escam ligni uitae, 
quod ex ipso spiritali alimento sapientiae, cuius sacramentum 
illud lignum erat, fit in angelis per aeternitatis participationem, 
ut in deterius non mutentur — hoe ergo amisso statu corpus 
eorum duxit morbidam et mortiferam qualitatem, quae inest 
etiam pecorum carni, ac per hoc etiam eundem motum, quo 
fit in pecoribus concumbendi adpetitus, ut succedant nascentia 
morientibus, sed tamen etiam in ipsa iam poena suae gene- 
rositatis index anima rationalis bestialem motum in membris 
suae carnis erubuit eique incussit pudorem non solum, quia 
hoe ibi sentiebat, ubi numquam antea tale aliquid senserat, 
uerum etiam quod ille pudendus motus de praecepti trans- 
gressione ueniebat. ibi enim sensit, qua prius gratia uestiretur, 
quando in sua nuditate nihil indecens patiebatur. ibi conple- 
tum est: domine, in uoluntate tua praestitisti decori 
meo uirtutem. auertisti autem faciem tuam, et factus 
sum conturbatus. denique illa conturbatione ad folia ficulnea 
cucurrerunt, succinctoria consuerunt et quia glorianda deserue- 
rant pudenda texerunt. nec arbitror eos cogitasse aliquid in illis 
foliis, quod talibus congrueret contegi iam membra prurientia; 
sed occulto instinctu ad hoe illa conturbatione conpulsi sunt, 
ut etiam talis poenae suae significatio a nescientibus fieret, 
quae peccatorem facta conuinceret et doceret scripta lectorem. 

33. Et audierunt uocem domini dei ambulantis in 
paradiso ad uesperam. ea quippe hora tales iam conuenerat 
uisitari, qui defecerant a luce ueritatis. fortassis autem aliis 
intrinsecus uel effabilibus uel ineffabilibus modis deus cum 
illis antea loquebatur, sicut etiam cum angelis loquitur ipsa 
incommutabili ueritate inlustrans mentes eorum, ubi est 
intellectus nosse simul quaecumque etiam per tempora non 
fiunt simul: forte, inquam, sic cum eis loquebatur, etsi non 
tanta participatione diuinae sapientiae, quantam capiunt angeli, 
tamen pro humano modulo, quantumlibet minus, sed ipso 
genere uisitationis et locutionis; fortassis etiam illo qui fit 
per creaturam siue in extasi spiritus corporalibus imaginibus 
siue ipsis sensibus corporis aliqua specie praesentata uel ad 
uidendum uel ad audiendum, sicut in angelis suis solet 
uideri deus uel sonare per nubem. nunc tamen quod audierunt 
uocem dei ambulantis in paradiso ad uesperam, nonnisi per 
creaturam uisibiliter factum est, ne substantia illa inuisibilis 
et ubique tota, quae patris et filii est et spiritus sancti, cor- 
poralibus eorum sensibus locali et temporali motu adparuisse 
eredatur. 

Et absconderunt se Adam et mulier eius a facie 
domini in medio ligno, quod est in paradiso. cum deus 
auertit intrinsecus faciem suam et fit homo conturbatus, non 
miremur haec fieri, quae similia sunt dementiae, per nimium 
pudorem ac timorem illo quoque occulto instinctu non 
quiescente, ut ea nescientes facerent, quae aliquid signifi- 

carent quandoque scituris Destane, propter quos ista con- 
scripta sunt. 

34. Et uocauit dominus deusAdam et dixit illi: Adam 
ubi es? increpantis uox est, non ignorantis. et hoe sane ad 
aliquam pertinet significationem, quod sicut praeceptum uiro 
datum est, per quem perueniret ad feminam, ita uir prior 
interrogatur; praeceptum enim a domino per uirum usque ad 
feminam, peccatum autem a diabolo per feminam usque ad 
uirum. haec mysticis significationibus plena sunt non id 
agentibus, in quibus facta sunt, sed de his agente poten- 
tissima sapientia dei. non autem nunc significata reseramus, 
sed gesta defendimus. 

Respondit ergo Adam: uocem tuam audiui in paradiso 
et timui, quia nudus sum, et absondi me. satis pro- 
babile est solere deum per creaturam tali actioni congruam 
in forma humana primis illis hominibus adparere; quos tamen 
numquam permisit aduertere nuditatem suam eorum inten- 
tionem in superna sustollens, nisi post peccatum pudendum 
in membris motum poenali membrorum lege sensissent. sic 
ergo adfecti sunt, ut solent adfici homines sub oculis hominum; 
et talis adfectio de peccati poena erat eum latere uelle, quem 
latere nihil potest, et ab eo carnem occultare, qui cordis 
inspector est. sed quid mirum, si superbe uolentes esse sicut 
dii euanuerunt in cogitationibus suis et obscuratum est 
insipiens cor eorum? se quippe dixerunt esse sapientes in 
abundantia sua et illo auertente faciem stulti facti sunt. quod 
enim iam ipsos pudebat erga se ipsos, unde sibi et succinctoria 

fecerant, multo uehementius ab illo etiam sic succincti uideri 
uerebantur, qui tamquam familiari temperamento ad eos 
uidendos per creaturam uisibilem uelut humanos oculos ad- 
ferebat. si enim propterea sic adparebat, ut homines tamquam 
cum homine loquerentur, quemadmodum Abraham ad quer- 
cum Mambrae, illa ipsa prope amicitia pudore onerabat post 
peccatum, quae fiduciam dabat ante peccatum; nec iam illam 
nuditatem audebant ostendere talibus oculis, quae displicebat 
et suis. 

35, Dominus ergo uolens iam peccatores more iustitiae 
interrogatos punire amplius quam illa erat poena, de qua iam 
cogebantur erubescere, quis nuntiauit, inquit, tibi, quia 
nudus es, nisialigno quod praeceperam tibi tantum 
ne ex eo manducares ab eo edisti? hinc enim mors con- 
cepta propter dei sententiam, qui sic fuerat comminatus, fecit 
aduerti concupiscentialiter membra, ubi dicti sunt aperti oculi, 
et secutum est, quod puderet. et dixit Adam: mulier, 
quam dedisti mecum, haec mihi dedit a ligno, et edi. 
superbia! numquid dixit: peccaui? habet deformitatem con- 
fusionis et non habet confessionis humilitatem. ad hoc ista 
conscripta sunt, quia et ipsae interrogationes nimirum ad hoc 
factae sunt, ut et ueraciter et utiliter scriberentur, quiay si 
mendaciter, non utique utiliter, ut aduertamus. quo morbo 
superbiae laborent homines hodie nonnigi in creatorem co- 

nantes referre, si quid egerint mali, cum sibi uelint tribui, 
si quid egerint boni. mulier, inquit, quam dedisti mecum, 
id est quam dedisti, ut esset mecum, haec mihi dedit a 
ligno, et edi: quasi ad hoc data sit, ut non ipsa potius 
oboediret uiro et ambo deo. 

Et dixit dominus deus mulieri: quid hoe fecisti? 
et dixit mulier: serpens seduxit me, et manducaui. 
nec ista confitetur peccatum, sed in alterum refert inpari 
sexu, pari fastu. ex his tamen natus est nec eos imitatus est, 
sed plane pluribus malis exercitus, qui dixit et dicet usque 
ad terminum saeculi: ego dixi: domine, miserere mei; 
sana animam meam, quoniam peccaui tibi. quanto 
melius sic et isti! sed adhuc ceruices peccatorum non con- 
ciderat dominus. restabant labores, dolores, mortes et omnis 
contritio saeculi et gratia dei, qua tempore oportuno subuenit 
hominibus, quos adflictos docuit non de se ipsis debere prae- 
sumere. serpens, inquit, seduxit me, et manducaui: quasi 
cuiusquam suasio praecepto dei debuerit anteponi. 

36. Et dixit dominus deus serpenti: quia fecisti 
hoc, maledictus tu ab omnibus pecoribus et ab 
omnibus bestiis, quae sunt super terram. super pec- 
tus tuum et uentrem tuum ambulabis et terram edes 
omnes dies uitae tuae. et inimicitias ponam inter 
te et inter mulierem et inter semen tuum et inter 
semen eius. ipsa tibi seruabit caput, et tu seruabis 
eius calcaneum. tota ista sententia figurata est nec aliud 

ei debet scriptoris fides narrationisque ueritas, nisi ne illam 
dictam fuisse dubitemus. quod enim positum est: et dixit 
dominus deus serpenti, uerba scribentis sunt; haec exi- 
genda sunt per proprietatem. hoc ergo uerum est dictum 
esse serpenti, iam cetera uerba dei sunt, quae libero lectoris 
intellectui relinquuntur, utrum proprie an figurate accipi 
debeant, sicut in exordio uoluminis huius nostri praelocuti 
sumus. proinde quod serpens, cur hoc fecerit, non est inter- 
rogatus, potest uideri, quod non ipse utique id in sua natura 
et uoluntate fecerat, sed diabolus de illo et per illum et in 
illo fuerat operatus, qui iam ex peccato inpetatis ac superbiae 
suae igni destinatus fuerat sempiterno. nunc ergo quod ser- 
penti dicitur et ad eum, qui per serpentem operatus est, 
utique refertur, procul dubio figuratum est; nam his uerbis 
temtator ille describitur, qualis generi humano futurus esset, 
quod genus humanum propagari tunc coepit, quando haec in 
diabolum est tamquam in serpentem prolata sententia. haec 
itaque uerba quomodo figuris expositis accipienda sint, et in 
illis duobus aduersus Manichaeos editis libris de Genesi, 
quantum potuimus, disseruimus et, si quid diligentius et 
congruentius alias potuerimus, deus aderit, ut efficiamus; 
nunc tamen nostra intentio in aliud quam suscepimus nullo 
exigente auertenda est. 

37. Et mulieri dixit: multiplicans multiplicabo 

tristitias tuas et gemitum tuum; in tristitiis paries 
filios, et ad uirum tuum conuersio tua, et ipse tui 
dominabitur. haec quoque in mulierem dei uerba figurate 
ac prophetice multo commodius intelleguntur . uerum tamen 
quia nondum pepererat femina nec dolor et gemitus parientis 
nisi ex corpore mortis est, quae illa praecepti transgressione 
concepta est, animalibus quidem etiam tunc membris, sed si 
homo non peccasset, non utique morituris et alio quodam 
statu feliciore uicturis, donec post uitam bene gestam in 
melius mutari mererentur, sicut iam supra pluribus locis 
insinuauimus, refertur haec poena et ad proprietatem litterae, 
nisi quia id, quod dictum est: et ad uirum tuum con- 
uersio tua, et ipse tui dominabitur, uidendum est, 
quemadmodum proprie possit accipi. neque enim et ante 
peccatum aliter factam fuisse decet credere mulierem, nisi ut 
uir ei dominaretur et ad eum ipsa seruiendo conuerteretur. 
sed recte accipi potest hance seruitutem significatam, quae 
cuiusdam condicionis est potius quam dilectionis, ut etiam 
ipsa talis seruitus, qua homines hominibus postea serui esse 
coeperunt, de poena peccati reperiatur exorta. dixit quidem 
apostolus: per caritatem seruite inuicem; sed nequaquam 
diceret: inuicem dominamini. possunt itaque coniuges per 
caritatem seruire inuicem; sed mulierem non _ permittit 
apestolus dominari in uirum. hoc enim uiro potius sententia 
dei detulit et maritum habere dominum meruit mulieris non 
natura, sed culpa; quod tamen nisi seruetur, deprauabitur 
amplius natura et augebitur culpa. 

38. Dixit ergo et ad uirum eius: quia audisti uocem 
mulieris tuae et edisti de ligno, de quo praeceperam 
tibi de eo solo non edere, maledicca terra in ope- 
ribus tuis; in tristitiis edes illam omnes dies uitae 
tuae. spinas et tribulos edet tibi, et edes fenum agri. 
in sudore faciei tuae edes panem tuum, donec con- 
uertaris in terram, ex qua sumtus es, quia terra es, 
et in terram ibis. hos esse in terra labores humani generis 
quis ignorat? et quia non essent, si felicitas quae in paradiso 
fuerat teneretur, non est utique dubitandum; ac per hoc 
etiam proprie uerba haec primitus accipere ne pigeat. seruanda 
tamen est et expectanda significatio prophetiae, quam maxime 
hic intuetur dei loquentis intentio. neque enim frustra et ipse 
Adam miro quodam instinctu tunc uocauit nomen miulieris 
suae ,Uitam‘, subiciens etiam: quoniam ista est mater 
omnium uiuentium. nam et haec non scriptoris narrantis 
uel adfirmantis, sed ipsius primi hominis uerba intellegenda 
sunt, ut diceret: quoniam haec est mater omnium 
uiuentium, tamquam nominis a se inpositi causam inferens, 
cur eam uocauerit ,Uitam‘. 

39. Et fecit dominus deus Adae et mulieri eius 
tunicas pelliceas et induit eos. et hoc significationis 
gratia factum est, sed tamen factum, sicut illa, quae signi- 
ficationis gratia dicta sunt, sed tamen dicta sunt. hoe enim, 
quod saepe dixi nec me saepius piget dicere, a narratore 
rerum proprie gestarum exigendum est, ut ea narret facta 

esse quae facta sunt et dicta esse quae dicta sunt. sicut 
autem in factis quaeritur, quid factum sit et quid significet, 
ita in uerbis, et quid dictum sit et quid significet. sine enim 
figurate siue proprie-dictum sit, quod dictum esse narratur, 
dictum tamen esse non debet putari figuratum. 

Et dixit deus: ecce Adam factus est tamquam unus 
ex nobis in cognoscendo bonum et malum. quoniam 
hoc, per quodlibet et quomodolibet dictum sit, deus tamen 
dixit, non aliter intellegendum est, quod ait: unus ex nobis, 
uisi propter trinitatem numerus pluralis accipiatur, sicut 
dictum erat: faciamus hominem, sicut etiam dominus de 
se et patre: ueniemus ad eum et mansionem apud eum 
faciemus. replicatum est igitur in caput superbi, quo exitu 
concupiuerit quod a serpente suggestum est: et eritis sicut 
dii, ecce, inquit, Adam factus est tamquam unus ex 
nobis. uerba enim sunt haec dei, non tam huic insultantis 
quam ceteros, ne ita superbiant, deterrentis, propter quos ista 
conscripta sunt. factus est, inquit, tamquam unus ex 
nobis in cognoscendo bonum et malum. quid aliud 
intellegendum nisi exemplum timoris incutiendi esse pro- 
positum, quod non solum non fuerit factus, qualis fieri uoluit, 
sed nec illud, quod factus fuerat, conseruauit? 

40. Et nunc, inquit deus, ne aliquando extendat 
manum et sumat de ligno uitae et edat et uiuat in 
aeternum. et dimisit illum dominus deus de paradiso 

uoluptatis operari terram, ex qua sumtus est. superiora 
uerba dei sunt; hoc autem factum propter ipsa uerba secutum 
est. alienatus enim a uita non solum quam fuerat, si prae- 
ceptum seruasset, cum angelis accepturus, sed ab illa etiam, 
quam ducebat in paradiso felici quodam corporis statu, 
separari utique debuit a ligno uitae.siue quod ex ipso illi 
subsisteret felix ille ipse status corporis ex re uisibili, uirtute 
inuisibili, siue quod in eo esset et sacramentum uisibile 
inuisibilis sapientiae, alienandus inde utique fuerat uel iam 
moriturus uel etiam tamquam excommunicatus, sicut etiam 
in hoc paradiso, id est ecclesia solent a sacramentis altaris 
uisibilibus homines disciplina ecclesiastica remoueri. 

Et eiecit Adam et conlocauit eum contra paradisum 
uoluptatis. et hoc significandi gratia factum est, sed tamen 
factum, ut contra paradisum, quo beata uita etiam spiritaliter 
significabatur, habitaret peccator utique in miseria, et ordi- 
nauit Cherubin et flammeam romphaeam, quae uer- 
titur, custodire uiam ligni uitae. hoc per caelestes 
utique potestates etiam in paradiso uisibili factum esse cre- 
dendum est, ut per angelicum ministerium esset illic ignea 
quaedam custodia: non tamen frustra factum esse nisi quia 
significat aliquid etiam de spiritali paradiso nen est utique 
dubitandum. 

41. Non autem ignoro quibusdam esse uisum festinatione 
praeuertisse illos homines adpetitum scientiae boni et mali 
et inmaturo tempore percipere uoluisse, quod eis dilatum 

oportunius seruabatur idque egisse temtatorem, ut praecer- 
pendo, quod nondum talibus congruebat, offenderent deum et 
ab eius rei utilitate alienareniur exclusi atque damnati, ad 
quam si suo tempore, sicut deus uolebat, accederent, possent 
ea salubriter perfrui. hoc, si forte lignum illud non ad pro- 
prietatem ut uerum lignum et uera poma eius, sed ad figuram 
uelint accipere, habeat exitum aliquem rectae fidei ueritatique 
probabilem. 

Uisum est et quibusdam duos illos primos homines nuptias 
suas fuisse furatos et ante mixtos esse concubitu, quam eos 
qui creauerat copulasset: quam rem nomine ligni fuisse 
significatam, unde prohibiti erant, donec oportuno tempore 
iungerentur. quasi uero in ea aetate facti esse credendi sunt, 
ut expectanda esset maturitas pubertatis, aut non illud tune 
legitimum esset, cum primum fieri potuisset, cum autem 
non potuisset, non utique fieret; nisi forte sponsa erat a patre 
tradenda et expectanda erat uotorum sollemnitas et conuiuii 
celebritas et dotis aestimatio et conscriptio tabularum. ridi- 
culum istue est; praeter quod a rerum gestarum proprietate 
discedit, quam suscepimus adserendam et, quantum deus 
donare uoluit, adseruimus. 

42. Illud magis mouet, si iam spiritalis erat Adam, 
quamuis mente, non corpore, quomodo credere potuerit, quod 
per serpentem dictum est, ideo deum prohibuisse, ne fructu 
ligni illius uescerentur, quia sciebat eos, si fecissent, futuros 
ut deos propter dinoscentiam boni et mali, tamquam hoc 
tantum bonum creaturae suae creator inuiderit . hoc mirum 


1 opportunius Hbd procerpendo S praeoccupando 6d 2 offendere R 
4 accedere P 5 per lignum b 6 pomma R 7 habeant H?PR 
recte HPRS ueritate quae P 9 cap. XLIII E10 furatos] futuros b 
esse om. b 12 prohibeti P proibiti R opportuno # opportuno bd 
13 facti| inperfecti $ sint Rd 14 pubertastis (s exp. m. 1) P 
18 extimatio H estimatio PS conscribtio HP 19 istud RSbd 
preter S 20 discedat 6 22 Hine excerpit Eugippius ed. Knéll p. 
223, 10—225, 15) cap. XLII # 24 fructi EH fructum Eug 
25 fecissent (nt s. 1. m. 1) E 26 dignoscentiam bd hoc] his § 
27 tantum] totum b inuiderint P 


_ 


5 


iv 
i) 


desGenesimadaligtenams libs XI: 377 


si homo spiritali mente praeditus credere potuisset. an quia 
hoc credere ipse non posset, propterea mulier addita est, 
quae parui intellectus esset et adhuc fortasse secundum sen- 
sum carnis, non secundum spiritum mentis uiueret, et hoc 
5 est, quod ei aposiolus non tribuit imaginem dei? sic enim 
ait: uir quidem non debet uelare caput, cum sit 
imago et gloria dei; mulier autem gloria uiri est, 
non quo mens feminae eandem imaginem capere non possit, 
cum in illa gratia nos dicat nec masculum esse nec feminam, 
10 sed quod fortassis illa hoc nondum perceperat, quod fit in 
agnitione dei et uiro regente ac dispensante paulatim fuerat 
perceptura neque enim frustra et illud, quod apostolus ait: 
Adam enim primus formatus est, deinde Bua. et Adam 
non est seductus, mulier autem seducta in praeruari- 
1 catione facta est, id est ut per illam etiam uir praeuari- 
caretur. nam et ipsum dicit praeuaricatorem, ubi ait: in 
similitudinem praeuaricationis Adae, qui est forma 
futuri, seductum tamen negat. nam et interrogatus non ait: 
mulier, quam dedisti mecum, seduxit me, et manducaui, 
20 sed, ipsa mihi, inquit, dedit a ligno, et manducaui; 
illa uero, serpens, inquit, seduxit me. 

Ita Salomon, uir tantae sapientiae, numquidnam credendum 
est, quod in simulacrorum cultu credidit esse aliquid utilitatis? 
sed mulierum amori ad hoc malum trahenti resistere non 

25 ualuit, faciens quod sciebat non esse faciendum, ne suas, 
quibus deperibat atque defiuebat, mortiferas delicias con- 

tristaret. ita et Adam, posteaquam de ligno prohibito seducta 
mulier manducauit eique dedit, ut simul ederent, noluit eam 
contristare, quam credebat posse sine suo solacio contabescere, 
si ab eius alienaretur animo, et omnino illa interire discordia, 
non quidem carnis uictus concupiscentia, quam nondum sen- 
serat in resistente lege membrorum legi mentis suae, sed 
amicali quadam beniuolentia, qua plerumge fit, ut offendatur 
deus, ne homo ex amico fiat inimicus: quod eum facere non 
debuisse diuinae sententiae iustus exitus indicauit. 

Ergo alio modo quodam etiam ipse deceptus est; sed dolo 
illo serpentino, quo mulier seducta est, nullo modo illum 
arbitror potuisse seduci. hance autem proprie seductionem ap- 
pellauit apostolus, qua id, quod suadebatur, cum falsum esset, 
uerum putatum est, id est quod deus ideo lignum illud 
tangere prohibuerit, quod sciebat eos, si tetigissent, uelut 
deos futuros, tamquam eis diuinitatem inuideret, qui eos 
homines fecerat. sed etiam si uirum propter aliquam mentis 
elationem, quae deum internorum scrutatorem latere non 
poterat, sollicitauit aliqua experiendi cupiditas, cum mulierem 
uideret accepta illa esca non esse mortuam, secundum ea, 
quae superius tractauimus, non tamen eum arbitror, si iam 
spiritali mente praeditus erat, ullo modo credere potuisse, 
quod eos deus ab esca illius ligni inuidendo uetuisset. sed 
quid plura? persuasum est illud peccatum, sicut persuaderi 
talibus posset; conscriptum est autem, sicut legi ab omnibus 
oporteret, etsi a paucis haec intellegerentur, sicut oporteret. 

LIBER DUODECIMUS. 

1. Ab exordio scripturae sanctae, quae inscribitur Genesis, 
donec homo primus de paradiso dimissus est, undecim libris 
siue adserendo atque defendendo, quae certa nobis sunt, siue 
inquirendo, arbitrando, ambigendo de incertis, quae potuimus 
et sicut potuimus, disseruimus atque conscripsimus, non tam 
praescribentes de rebus obscuris unicuique quid sentiat, quam 
nos docendos in quibus dubitauimus ostendentes temeritatemque 
adfirmandi amouentes a lectore, ubi non ualuimus praebere 
scientiae firmitatem. iste autem duodecimus liber ea iam 
cura expeditus, qua nos pertractandus textus sacrarum litte- 
rarum occupabat, liberius atque prolixius uersabit de paradiso 
quaestionem, ne putemur euitasse, quod uidetur apostolus 
in tertio caelo insinuare paradisum, ubi ait: scio hominem 
in Christo ante annos quattuordecim, siue in corpore 
nescio, siue extra corpus nescio, deus scit, raptum 
eius modi usque in tertium caelum. et scio eius modi 
hominem, siue in corpore siue extra corpus nescio, 
deus scit, quia raptus est in paradisum et audiuit 
ineffabilia uerba, quae non licet homini loqui. 

In his uerbis primum quaeri solet, quid dicat tertium 
caelum, deinde, utrum illic uoluerit intellegi paradisum, an, 
posteaquam raptus est in tertium caelum, raptum esse et in 

paradisum, ubicumque sit paradisus, non ut hoe fuerit rapi 
in tertium caelum, quod In paradisum, sed prius in tertium caelum 
et post inde in paradisum. et hoc sic ambiguum est, ut non 
mihi uideatur posse dissolui, nisi aliquis non ex praesentibus 
apostoli uerbis, sed ex aliis forte scripturarum locis uel ratione 
perspicua inueniat aliquid, quo doceat siue in tertio caelo esse 
paradisum siue non esse, cum et ipsum tertium caelum quid 
sit non liquido adpareat, utrum in rebus corporalibus, an 
forte in spiritalibus intellegendum sit. posset quidem dici 
nonnisi in locum aliquem corporalem hominem rapi potuisse 
cum corpore; sed quia et hoc ita posuit, ut nescire se dixerit, 
utrum in corpore an extra corpus raptus sit, quis audeat 
dicere se scire, quod se nescire apostolus dixit? uerum tamen 
si neque spiritus sine corpore ad loca corporalia rapi potest 
ne¢ corpus ad spiritalia, haec ipsa dubitatio eius uelut cogit 
intellegi — siquidem de se ipso haec eum scripsisse nemo 
ambigit — tale fuisse illud,.quo raptus est, quod, utrum 
corporale an spiritale esset, dinosci discernique non posset. 
2. Cum enim uel in somnis uel in extasi corporum 
exprimuntur imagines, non discernuntur omnino a corporibus, 
nisi cum homo redditus sensibus corporis recognoscit se in 
illis fuisse imaginibus, quas non per sensus corporis hauriebat. 
quis enim, cum a somno euigilauerit, non continuo sentiat 
imaginaria fuisse, quae uidebat, quamuis, cum ea uideret 
dormiens, a uigilantium corporalibus uisis discernere non 
ualebat? quamquam mihi accidisse scio et ob hoe etiam aliis 
accidere potuisse uel posse non dubito, ut in somnis uidens 
in somnis me uidere sentirem illasque imagines, quae ipsam 
nostram consensionem ludificare consuerunt, non esse uera 

corpora, sed in somnis eas praesentari firmissime etiam 
dormiens tenerem atque sentirem. hoc tamen fallebar aliquando, 
quod amico meo, quem similiter in somnis uidebam, id ipsum 
persuadere conabar non esse illa corpora, quae uidebamus, 
sed esse imagines somniantium, cum et ipse utique inter illa 
sic mihi adpareret, quomodo illa: cui tamen et hoc dicebam 
neque id uerum esse, quod pariter loqueremur, sed etiam 
ipsum tunc aliud aliquid uidere dormientem et, utrum ista 
ego widerem, omnino nescire. uerum cum eidem ipsi_ per- 
suadere moliebar, quod ipse non esset, adducebar ex parte 
etiam putare esse ipsum, cui profecto non loquerer, si omni 
modo sic adficerer, quod ipse non esset. ita non poterat 
quamuis mirabiliter uigilans anima dormientis nisi duci 
imaginibus corporum, ac si corpora essent ipsa. 

In extasi autem unum audire potui et eum rusticanum 
uix ualentem quod sentiebat exprimere, qui et uigilare se 
sciret et uidere quiddam non oculis corporis. nam, ut eius 
uerbis utar, quantum recolere possum, ,anima mea, inquit, 
uidebat eum, non oculi mei; non tamen sciebam, utrum 
corpus esset an imago corporis‘. non enim erat talis, ut 
ista discerneret, uerum tamen simpliciter fidelis, ut eum sic 
audirem, ac si illud, quod se uidisse narrabat, ipse uidissem. 

Ac per hoc si paradisum Paulus ita uidit, ut adparuit 
Petro ille discus submissus e caelo, ut [ohanni quidquid in 
Apocalypsi se uidisse conscripsit, ut Ezechieli campus ille 

cum ossibus mortuorum et illa eorum resurrectio, ut Esaiae 
sedens deus et in conspectu eius Seraphin et ara, unde carbo 
adsumtus prophetae labia mundauit: manifestum eum est 
ignorare potuisse, utrum in corpore an extra corpus ea uiderit. 

3. Sed, si extra corpus uisa sunt et corpora non fuerunt, 
adhuc quaeri potest, utrum imagines corporum fuerint an ea 
substantia, quae nullam corporis similitudinem gerit, sicut 
deus, sicut ipsa mens hominis uel intellegentia uel ratio, 
sicut uirtutes, prudentia, iustitia, castitas, caritas, pietas et 
quaecumque aliae sunt, quas intellegendo atque cogitando 
enumeramus, discernimus, definimus, non utique intuentes 
liniamenta earum uel colores aut quomodo sonent aut quid 
oleant aut quid in ore sapiant aut quid contrectantibus de 
calore seu frigore. mollitudine seu duritia, lenitate seu 
asperitate renuntient, sed alia quadam uisione, alia luce, alia 
rerum euidentia et ea longe ceteris praestantiore atque certiore. 

Rursus igitur ad eadem ipsa apostoli uerba redeamus et ea 
diligentius perscrutemur hoc sine dubitatione primitus con- 
stituto multo magis atque inconparabiliter amplius apostolum 
scisse, quod de incorporea corporeaque natura nos ut sciamus 
utcumque conamur. si ergo sciebat spiritalia per corpus, cor- 
poralia extra corpus uideri omnino non posse, cur non per ea 
ipsa, quae uidit, quomodo etiam potuerit uidere, discreuit? 
si enim certus erat illa esse spiritalia, cur non consequenter 
extra corpus ea se uidisse certus nihilominus erat? si autem 
corporalia esse nouerat, nonnisi per corpus uideri potuisse 

cur non etiam nouerat? unde ergo dubitat, utrum in corpore 
an extra corpus ea uiderit, nisi forte ita etiam dubitat, utrum 
illa corpora an similitudines corporum fuerint? prius itaque 
uideamus, quid sit in verborum istorum contextione, unde non 
dubitet, atque ita, cum remanserit unde dubitet, fortassis ex 
his, de quibus non dubitat, quomodo etiam illud dubitet adpa- 
rebit. 

Scio, inquit, hominem in Christo ante annos quat- 
tuordecim, siue in Corpore nescio, siue extra corpus 
nescio, deus scit, raptum eius modi usque in tertium 
caelum. scit ergo ante annos quattuordecim in Christo 
raptum hominem usque ad tertium coelum. hoc omnino non 
dubitat, nec nos ergo debemus. sed utrum in corpore an extra 
corpus, dubitat: unde illo dubitante quis nostrum certus esse 
audeat? num forte hine etiam illud consequens erit, ut tertium 
caelum fuisse dubitemus, quo raptum hominem dixit? si enim 
res ipsa demonstrata est, tertium caelum demonstratum est; 
si autem imago aliqua corporalium similis facta est, non erat 
illud tertium caelum, sed illa ostensio sic ordinata est, ut 
uideretur sibi ascendere primum caelum, super quod uideret 
alterum, quo rursus ascendens iterum alterum uideret superius, 
quo cum peruenisset, posset dicere se in tertium caelum 
raptum. sed illud, quod tertium caelum esset, quo raptus 
est, neque dubitauit neque dubitare nos uoluit.ad hoc enim 
praemisit ,scio* et inde coepit, ut quod se scire apostolus 
dicit, solus ille non credat uerum esse, qui non credit apostolo. 

4, Scit ergo hominem raptum esse usque in tertium 
caelum . proinde illud, quo raptus est, uere tertium caelum 

est, non signum aliquod corporale, quod cum ostenderetur 
Moysi, usque adeo sentiebat aliud-esse ipsam dei substantiam, 
aliud uisibilem creaturam, in qua se deus humanis et corpo- 
ralibus sensibus praesentabat, ut diceret: ostende mihi 
temet ipsum, nec aliqua imago rei corporalis, quam cum 
Iohannes uideret in spiritu quaerebat, quid esset, eique 
respondebatur uel: ciuitas est uel: populi sunt uel aliquid 
aliud, cum uideret ille bestiam siue mulierem siue aquas 
siue quid eius modi, sed, scio, inquit, raptum hominem 
usque in tertium caelum. 

Quodsi spiritalem imaginem corporali similem caelum ap- 
pellare uoluisset, sic erat etiam imago corporis eius, in qua 
illuc raptus ascenderat. sic ergo et suum corpus appellaret 
quamuis imaginem corporis, quomodo illud caelum, quamuis 
imaginem caeli, neque curaret discernere, quid sciret et quid 
nesciret, id est quia sciret raptum hominem usque ad 
tertium caelum, nesciret autem, utrum in corpore an extra 
corpus, sed simpliciter narraret uisionem earum rerum nomi- 
nibus appellans illa, quae uidit, quarum erant similia. nam 
et nos dicimus, cum somnia nostra narramus uel aliquam in 
eis reuelationem: uidi montem, uidi fluuium, uidi tres homines 
et si quid eius modi ea nomina tribuentes illis imaginibus. 
quae habent res ipsae, quarum similes erant; apostolus autem, 
illud, inquit, scio, illud nescio. 

At si utrumque imaginaliter adparuit, utrumque pariter scitur 
pariterue nescitur; si autem proprie caelum — et ideo scitur 
— quomodo potuit imaginaliter corpus illius hominis adparere? 

Nam si caelum corporeum uidebatur, quare latebat, utrum 
corporeis oculis uideretur? si autem incertum erat, utrum 
oculis corporis an spiritu uideretur — et ideo dictum est: 
siue in corpore siue extra corpus nescio — quomodo 
non incertum erat et illud, utrum were caelum corporeum 
uideretur an imaginaliter ostenderetur? itemque, si substantia 
incorporea uidebatur, non in aliqua imagine corporis, sed sicut 
uidetur iustitia, sapientia et si quid eius modi, et hoc erat 
caelum, id quoque manifestum est oculis huius corporis 
uideri aliquid tale non posse. ac per hoe, si aliquid tale se 
uidisse sciebat, non per corpus se uwidisse dubitare non 
poterat. scio, inyuit, hominem in Christo ante annos 
quattuordecim.hoc scio nemo dubitet, qui mim credit; 
sed, utrum in corpore an extra corpus nescio, deus scit. 

5. Quid ergo scis, quod discernis ab eo, quod nescis, ne 
eredentes fallantur? raptum, inquit, eundem hominem 
usque in tertium caelum, at illud caelum aut corpus erat 
aut spiritus. si corpus erat et corporeis oculis uisum est, 
cur illud caelum esse scitur et in corpore uisum esse nescitur? 
si autem spiritus erat, aut corporis imaginem praebuit et tam 
incertum est utrum corpus fuerit, quam incertum est utrum 
in corpore uisum sit; aut sic uisum est, quomodo uidetur 
mente sapientia sine ullis imaginibus corporum, et nihilominus 
certum est uideri non potuisse per corpus . aut ergo utrumque 
certum est aut utrumque incertum aut quomodo certum, quod 
uisum est, incertum autem, per quod uisum est? manifestum 
est enim incorpoream naturam ab eo uideri non potuisse per 
corpus. corpora uero, etiam si non possent uideri sine corpore, 
non utique sic uidentur per corpus, sed longe ille dispar 
modus est, si quis est. unde mirum, si posset apostolum 

tamquam simillimus fallere aut ad dubitationem cogere, ut, 
si corporeum caelum non corporeis oculis uidit, incertum 
sibi esse diceret, utrum in corpore an extra corpus id uiderit. 

Restat ergo fortasse, ut, quoniam mentiri non posset 
apostolus, qui tanta cura egit, ut discerneret quid sciret et 5 
quid nesciret, hoc ipsum eum intellegamus ignorasse, utrum, 
quando in caelum tertium raptus est, in corpore fuerit, quo- 
modo est anima in corpore, cum corpus uiuere dicitur, siue 
uigilantis siue dormientis siue in extasi a sensibus corporis 
alienata, an omnino de corpore exierit, ut mortuum corpus 1 
iaceret, donec peracta illa demonstratione membris mortuis 
anima redderetur et non quasi dormiens euigilaret aut extasi 
alienatus denuo rediret in sensus, sed mortuus omnino 
reuiuisceret. proinde, quod uidit raptus usque in tertium 
caelum — quod etiam se scire confirmat — proprie uidit, 
non imaginaliter. sed quia ipsa a corpore alienatio, utrum 
omnino mortuum corpus reliquerit an secundum modum 
quendam uiuentis corporis ibi anima fuerit, sed mens eius 
ad uidenda uel audienda ineffabilia illius uisionis abrepta sit, 
hoc incertum erat, ideo forsitan dixit: siue in corpore 20 
siue extra corpus nescio, deus scit. 

6. Quod autem non imaginaliter, sed proprie uidetur et 
non per corpus uidetur, hoc ea uisione uidetur, quae omnes 
ceteras superat. harum species atque differentias, quantum me 
dominus adiuuerit, explicare curabo. ecce in hoc uno prae- 25 
cepto cum legitur: diliges proximum tuum tamquam te 

ipsum, tria uisionum genera occurrunt: unum per oculos, 
quibus ipsae litterae uidentur, alterum per spiritum hominis, 
quo proximus et absens cogitatur, tertium per contuitum 
mentis, quo ipsa dilectio intellecta conspicitur. in his tribus 
generibus illud primum manifestum est omnibus; in hoc enim 
uidetur caelum et terra et omnia, quae in eis conspicua sunt 
oculis nostris. nec illud alterum, quo absentia corpora 
corporalia cogitantur, insinuare difficile est; ipsum quippe 
caelum et terram et ea, quae in eis uldere possumus, etiam 
in tenebris constituti cogitamus, ubi nihil uidentes oculis 
corporis, animo tamen corporales imagines intuemur, seu 
ueras, sicut ipsa corpora uidimus et memoria retinemus, seu 
fictas, sicut cogitatio formare potuerit. aliter enim cogitamus 
Carthaginem, quam nouimus, aliter Alexandriam, quam non 
nouimus. tertium uero illud, quo dilectio intellecta conspicitur, 
eas res continet, quae non habent imagines sui similes, quae 
non sunt quod ipsae. nam homo uel arbor uel sol et quae- 
cumque alia corpora, siue caelestia siue terrestria, et prae- 
sentia uidentur in suis formis et absentia cogitantur in 
imaginibus animo inpressis et faciunt duo genera uisorum: 
unum per corporis sensus, alterum per spiritum, quo illae 
imagines continentur. dilectio autem numquid aliter uidetur 
praesens in specie, qua est, et aliter absens in aliqua imagine 
sui simili? non utique.sed quantum mente cerni potest, ab 
alio magis, ab alio minus ipsa cernitur; si autem aliquid 
corporalis imaginis cogitatur, non ipsa cernitur. 

7. Haec sunt tria genera uisionum, de quibus et in 
superioribus libris aliquid diximus, sicut res postulare uide- 

batur, non tamen earum numerum commemorauimus; et nunc 
breuiter eis insinuatis, quoniam suscepta quaestio flagitat, ut 
de his aliquanto uberius disseramus, debemus ea certis et 
congruis signare nominibus, ne adsidue circumloquendo moras 
faciamus. primum ergo appellemus corporale, quia per corpus 
percipitur et corporis sensibus exhibetur; secundum spiritale: 
quidquid enim corpus non est et tamen aliquid est, iam recte 
spiritus dicitur et utique non est corpus, quamuis corpori 
similis sit, imago absentis corporis, nec ille ipse obtutus, quo 
cernitur; tertium uero inellectuale ab intellectu, quia mentale 
a mente ipsa uocabuli nouitate nimis absurdum est ut dicamus. 
Horum uocabulorum rationem si subtilius reddam, et pro- 
lixior et perplexior sermo erit, cum hoc uel nulla uel certe 
uon tanta necessitas exigat. satis est ergo scire corporale 
aliquid uel proprie dici, cum de corporibus agitur, uel etiam 
translato uocabulo, sicut dictum est: quia in ipso inhabitat 
omnis plenitudo diuinitatis corporaliter. neque enim 
diuinitas corpus est, sed quia sacramenta ueteris testamenti 
appellat umbras futuri, propter umbrarum conparationem cor- 
poraliter dixit habitare in Christo plenitudinem diuinitatis, 
quod in illo inpleantur omnia, quae illis umbris figurata 
sunt, ac sic quodammodo umbrarum illarum ipse sit corpus, 
hoc est figurarum et significationum illarum ipse sit ueritas. 
sicut ergo ipsae figurae significatiue translato utique uocabulo 
non proprie dictae sunt umbrae, ita et quod ait plenitudinem 
diuinitatis corporaliter habitare translato uerbo usus est. 

Spiritale autem pluribus modis dicitur. nam et corpus, 
quod futurum est in resurrectione sanctorum, spiritale appellat 
apostolus, ubi ait: seminatur corpus animale, surget 
corpus spiritale, eo quod miris modis ad omnem facili- 
tatem et incorruptionem spiritui subdatur et sine ulla indi- 
gentia corporalium alimentorum solo uiuificetur spiritu, non 
quod incorpoream substantiam sit habiturum; neque enim et 
hoc corpus, quale nunc habemus, animae habet substantiam 
et hoc est quod anima, quia dictum est animale. item 
spiritus dicitur uel aer iste uel flatus eius, id est motus 
eius, sicut dictum est: ignis, grando, nix, glacies, spiritus 
tempestatis, dicitur etiam spiritus anima siue pecoris siue 
hominis, sicut scriptum est: et quis scit, spiritus filiorum 
hominis si ascendat ipse sursum, et spiritus pecoris 
si descendat ipse deorsum in terram? dicitur spiritus et 
ipsa mens rationalis, ubi est quidam tamquam oculus animae, 
ad quem pertinet imago et agnitio dei. unde dicit apostolus: 
renouamiui spiritu mentis uestrae et induite nouum 
hominem, qui secundum deum creatus est, cum et 
alibi dicat de interiore homine: qui renouatur in agni- 
tione dei secundum imaginem eius, qui creauit eum. 
item cum dixisset: igitur ipse ego mente seruio legi 
dei, carne autem legi peccati, alio loco eandem sen- 
tentiam commemorans, caro, inquit, concupiscit aduersus 
spiritum et spiritus aduersus carnem, ut non ea quae 
uultis faciatis, quam dixit mentem, hunc etiam spiritum 
appellauit. dicitur spiritus etiam deus, sicut ait dominus in 
euangelio: spiritus est deus; et eos, qui adorant eum, 
in spiritu et ueritate oportet adorare, 

8. Ex his omnibus modis, quos commemorauimus, quibus 
appellatur spiritus, non traximus ‘hoc uocabulum, quo appel- 
lauimus spiritale hoc uisionis genus, de quo nunc agimus, 
sed ex illo uno modo, quem inuenimus in epistula ad 
Corinthios, quo spiritus a mente distinguitur euidentissimo 
testimonio. si enim orauero, inquit, lingua, spiritus 
meus orat; mens autem mea infructuosa est. cum ergo 
lingua intellegatur hoc loco dicere obscuras et mysticas 
significationes, a quibus si intellectum mentis remoueas nemo 
aedificatur audiendo, quod non intellegit — unde etiam dicit: 
qui enim loquitur lingua, non hominibus loquitur, 
sed deo; nemo enim audit, spiritus autem loquitur 
mysteria — satis indicat eam se linguam hoe loco appellare, 
ubi sunt significationes uelut imagines rerum ac similitudines, 
quae ut intellegantur indigent mentis obtutu. cum autem non 
intelleguntur, in spiritu eas dicit esse, non in mente: unde 
apertius ait: si benedixeris spiritu, qui subplet locum 
idiotae quomodo dicet ,amen* super tuam_ bene- 
dictionem, quandoquidem nescit, quid dicas? quia ergo 
etiam lingua, id est membro corporis, quod mouemus in ore, 
cum loquimur, signa utique rerum dantur, non res ipsae 
proferuntur, propterea translato uerbo linguam appellauit 
quamlibet signorum prolationem, priusquam intellegantur: 
quo cum intellectus accesserit, qui mentis est proprius, fit 
reuelatio uel agnitio uel prophetia uel doctrina. proinde ait: 
Si uenero ad uos linguis loquens, quid uobis prodero, 
nisi loquar uobis in reuelatione aut in agnitione aut 

in prophetia aut in doctrina? id est: cum signis, hoc est 
linguae accesserit intellectus, ut non spiritu tantum, sed etiam 
mente agatur quod agitur. 

9. Proinde, quibus signa per aliquas rerum corporalium 
similitudines demonstrabantur in spiritu, nisi accesserat mentis 
officium, ut etiam intellegerentur, nondum erat prophetia; 
magisque propheta erat, qui interpretabatur, quod alius uidisset, 
quam ipse qui uidisset. unde adparet magis ad mentem per- 
tinere prophetiam quam ad istum spiritum, qui modo quodam 
proprio uocatur spiritus, uis animae quaedam mente inferior, 
ubi corporalium rerum similitudines exprimuntur. itaque magis 
Ioseph propheta, qui intellexit, quid significarent septenae 
spicae et septenae boues, quam Pharao, qui eas uidit in 
somnis; illius enim spiritus informatus est, ut uideret, huius 
mens inluminata, ut intellegeret. ac per hoc in illo erat 
lingua, in isto prophetia, quia in illo rerum imaginatio, in 
isto imaginationum interpretatio. minus ergo propheta, qui 
rerum, quae significantur, sola ipsa signa in spiritu per rerum 
corporalium imagines uidet, et magis propheta, qui solo 
earum intellectu praeditus est; sed maxime propheta, qui 
utroque praecellit, ut et uideat in spiritu corporalium rerum 
significatiuas similitudines et eas uiuacitate mentis intellegat, 
sicut Danihelis excellentia temtata est et probata qui regi 
et somnium, quod uiderat, dixit et, quid significaret, aperuit. 
et ipsae quippe imagines corporales in spiritu eius expressae 

sunt et earum intellectus reuelatus in mente. ex hoe ergo 
modo, quo appellatur in ista distinctione spiritus, secundum 
quem dixit apostolus: orabo spiritu, orabo autem et 
mente, ut et signa rerum formarentur in spiritu et eorum 
refulgeret intellectus in mente: secundum hane, inquam, 
distinctionem spiritale nunc appellauimus tale genus uisorum, 
quali etiam corporum absentium imagines cogitamus. 

10. Intellectuale autem illud excellentius, quod mentis est 
proprium. nec mihi occurrit omnino ita pluribus modis dici 
posse intellectum, sicut spiritum multis modis appellatum 
esse conperimus; siue autem intellectuale dicamus siue intel- 
legibile, hoc idem significamus. quamquam nonnihil interesse 
nonnulli uoluerint, ut intellegibilis sit res ipsa, quae solo 
intellectu. percipi potest. intellectualis autem mens, quae 
intellegit; sed esse aliquam rem quae solo intellectu cerni 
possit ac non etiam intellegat magna et difficilis quaestio est. 
esse autem rem, quae intellectu percipiat et non etiam 
intellectu percipi possit, non arbitror quemquam uel putare 
uel dicere; mens quippe non uidetur nisi mente. quia ergo 
uideri potest, intellegibilis, quia et uidere, intellectualis est 
secundum illam distinctionem. quapropter sequestrata illa 
difficillima quaestione, utrum sit aliquid, quod tantum intel- 
legatur nec intellegat, nunc intellectuale et intellegibile sub 
eadem significatione appellamus. 

11. Tria igitur ista venera uisorum, corporale, spiritale, 
intellectuale, singillatim consideranda sunt, ut ab inferioribus 
ratio ad superiora conscendat. iam quidem superius exemplum 

proposuimus, quo in una sententia omnia tria genera uideantur. 
cum enim legitur: diliges proximum tuum tamquam te 
ipsum, corporaliter litterae uidentur, spiritaliter proximus 
cogitatur, intellectualiter dilectio conspicitur. sed et litterae 
absentes possunt spiritaliter cogitari et proximus praesens 
potest corporaliter uideri, dilectio autem nec per substantiam 
suam potest oculis corporis cerni nec per imaginem corpori 
similem spiritu cogitari, sed sola mente, id est intellectu, 
cognosci et percipi. corporalis sane uisio nulli horum generi 
praesidet, sed quod per eam sentitur, illi spiritali tamquam 
praesidenti nuntiatur. nam cum aliquid oculis cernitur, con- 
tinuo fit imago eius in spiritu; sed non dinoscitur facta, nisi 
cum ablatis oculis ab eo, quod per oculos uidebamus, ima- 
ginem eius in animo inuenerimus. et siquidem  spiritus 
inrationalis est, ueluti pecoris, hoc usque oculi nuntiant; si 
autem anima rationalis est, etiam intellectui nuntiatur, qui 
et spiritui praesidet, ut, si illud, quod hauserunt oculi atque 
id spiritui, ut eius illic imago fieret, nuntiauerunt, alicuius 
rei signum est, aut intellegatur continuo, quid significet, aut 
quaeratur, quoniam nec intellegi nec requiri nisi officio men- 
tis potest. 

Uidit rex Baltasar articulos manus scribentis in pariete 
continuoque per corporis sensum imago rei corporaliter factae 
spiritui elus inpressa est atque ipso uiso facto ac praeterito 

intellegebatur, nec tunc intellectum erat hoc signum, cum 
corporaliter fieret atque oculis corporalibus adpareret, iam 

tamen signum esse intellegebatur id habens ex mentis officio. 
et quia requirebatur, quid significaret, etiam ipsam inquisi- 
tionem utique mens agebat. quo non conperto Danihel accessit 
et spiritu prophetico mente inlustrata perturbato regi, quid 
illo signo portenderetur, aperuit, ipse potius propheta per hoc 
genus uisionis, quod mentis est proprium, quam ille, qui et 
signum corporaliter factum corporaliter uiderat et transacti 
eius imaginem in spiritu cogitando cernebat nee aliquid in- 
tellectu poterat nisi nosse signum esse et, quid significaret, 
inquirere. 

Uidit Petrus in alienatione mentis uas quattuor lineis 
alligatum submitti de caelo, plenum uariis animalibus, cum 
audiuit et uocem: macta et manduca. qui cum redditus 
sensibus de uisu disceptaret, ecce quos Cornelius miserat 
nuntiauit ei spiritus dicens: ecce, uiri quaerunt te; sed 
surge, descende et uade cum illis, quia ego misi eos. 
qui cum uenisset ad Cornelium, quid in illa uisione intel- 
lexerit, ubi audierat: quae deus mundauit, tu ne com- 
munia dixeris, ipse indicauit dicens: et mihi deus 
ostendit neminem communem aut inmundum dicere 
hominem. cum ergo illum discum uideret alienatus a cor- 
poris sensibus, et illas uoces ,macta et manduca‘* et 
»quae deus mundauit, tu communia ne dixeris* in 
spiritu audiebat. redditus autem corporis sensibus id ipsum, 
quod uisum atque auditum memoria tenuerat, in eodem spiritu 
cogitando cernebat. quae omnia non corporalia, sed corporalium 
imagines erant, siue cum primum in ipsa alienatione uisae 

sunt siue cum postea recordatae atque cogitatae. cum uero 
disceptabatur et requirebatur, ut illa signa intellegerentur, 
mentis erat actio conantis, sed deerat effectus, donec nuntiati 
sunt qui uenerunt a Cornelio; hac uero corporali etiam 
accedente uisione, cum et spiritus sanctus rursus in spiritu 
ei diceret: uade cum eis, ubi et illud signum ostenderat 
et inpresserat uoces, adiuta diuinitus mens intellexit, quid 
illis signis omnibus ageretur. his atque huius modi rebus 
diligenter consideratis satis adparet corporalem uisionem 
referri ad spiritalem eamque spiritalem referri ad intel- 
lectualem. 

12. Sed cum uigilantes neque mente a sensibus corporis 
alienata in uisione corporali sumus, discernimus ab ea 
uisione spiritalem, qua corpora absentia imaginaliter cogi- 
tamus, siue memoriter recordantes, quae nouimus, siue 
quae non nouimus et tamen sunt in ipsa spiritus cogitatione 
utcumque formantes siue quae omnino nusquam sunt pro 
arbitrio uel opinatione fingentes. ab his omnibus ita dis- 
cernimus illa corporalia, quae uidemus et in quibus praesentibus 
sunt sensus corporis nostri, ut non dubitemus haec esse 
corpora, illas uero imagines corporum. cum autem uel nimia 
cogitationis intentione uel aliqua ui morbi, ut phreneticis per 
febrem accidere solet, uel conmixtione cuiusquam alterius 
spiritus seu mali seu boni ita corporalium rerum in spiritu 
exprimuntur imagines, tamquam ipsis corporis sensibus cor- 
pora praesententur manente tamen etiam in sensibus corporis 
intentione, sic uidentur, quae in spiritu fiunt imagines cor- 
porum, quemadmodum corpora ipsa per corpus, ita ut simul 
cernatur et homo aliquis praesens oculis et absens alius 

spiritu tamquam oculis. nam experti sumus sic adfectos et 
cum eis locutos, qui uere aderant, et cum aliis, qui non 
aderant, tamquam adessent. resipiscentes autem aliqui referunt, 
quod uidissent, aliqui non possunt; sic enim et somnia quidam 
obliuiscuntur, quidam meminerunt. quando autem penitus 
auertitur atque abripitur animi intentio a sensibus corporis, 
tune magis dici extasis solet. tunc omnino quaecumque sint 
praesentia corpora etiam patentibus oculis non uidentur nec 
ullae uoces prorsus audiuntur: totus animi contuitus aut in 
corporum imaginibus est per spiritalem aut in rebus_ in- 
corporeis nulla corporis imagine figuratis per intellectualem 
uisionem. 

Sed cum spiritalis uisio penitus alienato a sensibus corporis 
animo imaginibus corporalium detinetur siue in somnis siue 
in extasi, si nihil significant, quae uidentur, ipsius animae 
sunt imaginationes, sicut etiam uigilantes et sani et nulla 
alienatione moti multorum corporum, quae non adsunt sen- 
sibus corporis, cogitatione imagines uersant. uerum hoc 
interest, quod eas a praesentibus uerisque corporibus con- 
stanti adfectione discernunt. si autem aliquid significant, siue 
dormientibus exhibeantur siue uigilantibus, cum et oculis 
uident praesentia corpora et absentium imagines cernunt 
spiritu, tamquam oculis praesto sint, siue illa quae extasis 
dicitur alienato prorsus animo a sensibus corporis, mirus 
modus est, si conmixtione alterius spiritus fieri potest, ut ea, 
quae ipse scit, per huius modi imagines ei, cui miscetur, 
ostendat, siue intellegenti siue ut ab alio intellecta pandantur. 
si enim demonstrantur haec nec utique a corpore demon- 

strari possunt, quid restat, nisi ut ab aliquo spiritu demon- 
strentur? 

13. Nonnulli quidem uolunt animam humanam habere uim 
quandam diuinationis in se ipsa. sed si ita est, cur non 
semper potest, cum semper uelit? an, quia non semper 
adiuuatur, ut possit? cum ergo adiuuatur, numquid a nullo 
aut a corpore hoc adiuuari potest? proinde restat, ut ab 
spiritu adiunetur. deinde quomodo adiuuatur? utrum in cor- 
pore fit aliquid, ut inde quasi relaxetur et emicet eius 
intentio, quo in id ueniat, ubi in se ipsa uideat significantes 
similitudines, quae ibi iam erant nec uidebantur, sicut multa 
habemus et in memoria, quae non semper intuemur? an fiunt 
illic, quae ante non fuerant, uel in aliquo spiritu sunt, quo 
illa erumpens et emergens ibi eas uideat? sed si iam in illa 
erant quasi proprie, cur eas etiam non consequenter intellegit? 
aliquando enim, immo plerumque non intellegit. an sicut 
spiritus eius adiutus est, ut eas in se uideret, ita et mens 
nisi adiuuetur ea, quae habet spiritus, intellegere non potest? 
an forte non corporea remouentur uel quasi relaxantur 
inpedimenta, ut suo inpetu anima in ea, quae uidenda sunt, 
exeratur, sed ipsa prorsus in haec adsumitur, siue tantum 
spiritaliter cernenda siue etiam intellectualiter cognoscenda? 
an aliquando in se ipsa wuidet ista, aliquando per alterius 
spiritus conmixtionem? quidquid horum est, temere adfirmari 
non oportet. illud tamen dubium esse non debet corporales 
imagines, quae spiritu cernuntur, non semper signa esse 
aliarum rerum siue in uigilantibus siue in dormientibus siue 

in aegrotantibus; mirum est autem, si aliquando extasis fieri 
potest, ut non illae corporalium .rerum similitudines aliquid 
significent. 

Non sane mirum est, si et daemonium habentes aliquando 
uera dicunt, quae absunt a praesentium sensibus: quod certe 
nescio qua occulta mistura eiusdem spiritus fit, ut tamquam 
unus sit patientis atque uexantis. cum autem spiritus bonus 
in haec uisa humanum spiritum adsumit aut rapit, nullo 
modo illas imagines signa rerum aliarum esse dubitandum 
est, et earum, quas nosse utile est; dei enim munus est. 
discretio sane difficillima est, cum spiritus malignus quasi 
tranquillius agit ac sine aliqua uexatione corporis adsumto 
humano spiritu dicit quod potest. quando etiam uera dicit et 
utilia praedicat, transfigurans se, sicut scriptum est: uelut 
angelum lucis, ad hoc, ut, cum illi in manifestis bonis 
creditum fuerit, seducat ad sua. hune discerni non arbitror 
nisi dono illo, de quo ait apostolus, cum de diuersis dei 
muneribus loqueretur: alii diiudicatio spirituum. non 
enim magnum est tunc eum dinoscere, cum ad aliqua per- 
uenerit uel perduxerit, quae sunt contra bonos mores uel 
reculam fidei; tunc enim a multis discernitur. illo autem 
dono in ipso primordio, quo multis adhue bonus adparet, 
continuo diiudicatur an malus sit. 

Tamen et per corporalem uisionem et per imagines cor- 
poralium, quae demonstrantur in spiritu, et boni instruunt et 
mali fallunt. intellectualis autem uisio non fallitur; aut enim 

non intellegit, qui aliud opinatur quam est, aut, si intellegit, 
continuo uerum est. quid enim faciant oculi non habent, cum 
simile corpus widerint, quod ab alio discernere non possint, 
aut quid faciat animi intentio, cum in spiritu facta fuerit 
corporis similitudo, quam non ualeat distinguere a corpore. 
sed adhibetur intellectus quaerens, quid illa significent uel 
utile doceant, et aut inueniens ad fructum suum peruenit 
aut non inueniens in disceptatione se tenet, ne aliqua perni- 
ciosa temeritate prolabatur in exitiabilem errorem. 

Iudicat autem sobrius intellectus diuinitus adiutus, quae 
uel quanta sint, in quibus etiam aliud putare quam est non 
sit animae perniciosum. neque enim putantium periculo et 
non potius exitio suo quisque a bonis putatur bonus, etiamsi 
occultus sit malus, si in rebus ipsis, id est in ipso bono, 
quo fit quisque bonus, non erretur, aut aliquid obest omnibus 
hominibus, quod, cum dormiunt, uera corpora esse arbitrantur, 
quorum similitudines in somnis uident; aut aliquid Petro 
obfuit, quod solutus a uinculis seque angelo deducente factum 
est repentino miraculo, ut putaret se uisum uidere, uel cum in 
illa extasi respondit: nequaquam, domine, quia numquam 
manducaui omne commune et inmundum, putans ea ipsa, 
quae in disco demonstrabantur, tamquam wera animalia. haec 
quando aliter inuenta fuerint quam putata sunt, cum uide- 
rentur, non nos paenitet ita nobis fuisse uisa, si non arguatur 
uel infidelitas dura uel opinatio uana siue sacrilega. qua- 
propter et cum uisis corporalibus diabolus fallit, nihil obest, 
quod ludificantur oculi, si non erratur in ueritate fidei et 

intellegentiae sanitate, quae docet deus subditos sibi. aut si 
ludificet animam spiritali uisione imaginibus corporum, ut 
putet corpus esse, quod non est, aliquid obest animae, si 
perniciosae suasioni non consentiat. 

15. Unde aliquando tit quaestio de consensionibus somnian- 
tium, cum etiam concumbere sibi uidentur uel contra pro- 
positum suum uel contra etiam licitos mores. quod non con- 
tingit, nisi cum ea, quae uigilantes etiam cogitamus, non 
cum placito consensionis, sed, sicut etiam talia propter aliquid 
loquimur, sic admonentur in somnis et exprimuntur, ut eis 
caro naturaliter moueatur et, quod naturaliter conligit, per 
genitales uias emittat, sicut hoc ipsum dicere utique non 
possem, nisi etiam cogitarem. porro imagines rerum corpo- 
ralium, quas necessario cogitaui, ut haec dicerem, si tanta 
expressione praesentarentur in somnis, quanta praesentantur 
corpora uigilantibus, fieret illud, quod sine peccato fieri a uigilante 
non posset. quis enim uel cum loquitur et postulante necessitate 
sermonis de suo concubitu aliquid dicit, possit non cogitare, quod 
dicit? porro ipsa phantasia, quae fit in cogitatione sermocinantis, 
cum ita expressa fuerit in uisione somniantis, ut inter illam 
et ueram conmixtionem corporum non discernatur, continuo 
mouetur caro et sequitur, quod eum motum sequi solet, cum 
hoc tam sine peccato fiat, quam sine peccato a uigilante 
dicitur, quod ut diceretur sine dubio cogitatum est. uerum 
tamen propter animae adfectionem bonam, quae desiderio 
meliore mundata multas interficit cupiditates, quae ad natu- 
ralem carnis motum non pertinent, quem casti uigilantes 

cohibent et refrenant, dormientes autem ideo non possunt, 
quia non habent in potestate quae admoueatur expressio cor- 
poralis imaginis, quae discerni non possit a corpore: propter 
illam ergo adfectionem animae bonam etiam in somnis quae- 
dam eius merita clarent. nam etiam dormiens Salomon 
Sapientiam praeposuit omnibus rebus eamque neglectis ceteris 
est precatus a domino; et, sicut scriptura testatur, placuit 
hoc coram domino nec distulit retributionem bonam pro 
desiderio bono. 

16. Quae cum ita sint, pertinet corporis sensus ad uisa 
corporalia, qui per quinque quasi riuulos distanter ualentes 
distribuitur, cum illud, quod est subtilissimum in corpore et 
ob hoc animae uicinius quam cetera, id est lux primum per 
oculos sola diffunditur emicatque in radiis oculorum ad 
uisibilia contuenda, deinde mixtura quadam primo cum aere 
puro, secundo cum aere caliginoso atque nebuloso, tertio 
cum corpulentiore humore, quarto cum terrena crassitudine 
quinque sensus cum ipso, ubi sola excellit, oculorum sensu 
efficit, sicut in libro quarto itemque in septimo disseruisse 
me recolo. est autem hoc caelum oculis conspicuum, unde 
luminaria et sidera effulgent, excellentius utique omnibus cor- 
poreis elementis, sicut oculorum sensus excellit in corpore 
quia uero spiritus omnis omni est corpore sine dubitatione 
praestantior, sequitur, ut non loci positione, sed naturae 
dignitate praestantior sit natura spiritalis isto corporeo caelo 
etiam illa, ubi rerum corporalium exprimuntur imagines. 

Hic existit quiddam mirabile, ut, cum prior sit corpore 
spiritus et posterior corporis imago quam corpus, tamen, quia 
illud, quod tempore posterius est, fit in eo, quod natura 
prius est, praestantior sit imago corporis in spiritu quam 
ipsum corpus in substantia sua, nec sane putandum est facere 
aliquid corpus in spiritu, tamquam spiritus corpori facienti 
materiae uice subdatur. omni enim modo praestantior est qui 
facit ea re, de qua aliquid favit.neque ullo modo spiritu 
praestantius est corpus, immo perspicuo modo spiritus corpore, 
quamuis ergo prius uideamus aliquod corpus, quod antea non 
uideramus, atque inde incipiat imago eius esse in spiritu 
nostro, quo illud cum absens fuerit recordemur, tamen eandem 
elus imaginem non corpus in spiritu, sed ipse spiritus in 
se ipso facit celeritate mirabili, quae ineffabiliter longe est a 
corporis tarditate; cuius imago mox, ut oculis uisum fuerit, 
in spiritu uidentis nullius puncti temporalis interpositione 
formatur. itemque in auditu, nisi auribus perceptae uocis 
imaginem continuo spiritus in se ipso formaret ac memoria 
retineret, ignoraretur secunda syllaba utrum secunda esset, 
cum iam prima utique nulla esset, quae percussa aure 
transierat . ac sic omnis locutionis usus, omnis cantandi 
suauitas, omnis postremo in actibus nostris corporalis motus 
dilapsus occideret neque ullum progressum nancisceretur, si 
transactos corporis motus memoriter spiritus non teneret, 
quibus consequentes in agendo conecteret: quos utique non 
tenet nisi imaginaliter a se factos in se. ipsarum etiam 
futurarum motionum imagines praeueniunt fines actuum 

nostrorum. quid enim agimus per corpus, quod non cogitando 
praeoccupauerit spiritus omniumque uisibilium operum simili- 
tudines in se ipso primitus uiderit et quodammodo disposuerit? 

17. Quae spiritales corporalium similitudines in animo 
nostro quemadmodum innotescant spiritibus etiam inmundis 
uel quid obstaculi anima nostra patiatur ex isto terreno cor- 
pore, ut eas inuicem in nostro spiritu uidere nequeamus, 
inuenire et explicare difficile est. certissimis tamen indiciis 
apud nos constitit enuntiatas a daemonibus cogitationes homi- 
num: qui tamen, si uirtutum internam speciem possent in 
hominibus cernere, non temtarent; sicut illam in Job nobilem 
ac mirabilem patientiam procul dubio si posset diabolus 
cernere, nollet a temtato utique superari. ceterum alicubi 
longe iam facta quod nuntiant, quae post aliquot dies uera 
esse firmentur, non est mirandum. possunt enim hoc efficere 
non solum acrimonia cernendi etiam corporalia inconparabiliter 
praestantiore quam nostra est, sed etiam ipsorum corporum 
longe utique subtiliorum mira uelocitate. 

Conperimus etiam in domo constitutum patientem spiritum 
inmundum dicere solere, quando ad eum uenire coepisset ex 
duodecim milibus presbyter et per omnia loca itineris ubi 
esset et quam propinquaret et quando ingrederetur et fundum 
et domum et cubiculum, donec in conspectu eius adstaret. 
quae omnia, etsi non oculis patiens ille cernebat, tamen nisi 
aliquo modo cerneret, non tam ueraciter enuntiaret. erat 

autem iste febriens et tamquam in phrenesi ista dicebat. et 
forte reuera phreneticus erat, sed propter ista daemonium pati 
putabatur. nullum refectionis cibum accipiebat a suis, sed a 
solo illo presbytero. resistebat etiam suis ulolenter, quantum 
ualebat; illo solo presbytero ueniente quiescebat, illi tantum 
subditus erat et subdite respondebat. nec tamen eidem saltem 
presbytero illa cessit mentis alienatio siue daemonium, nisi 
cum sanus esset a febribus, sicut phrenetici sanari solent, 
nec aliquando postea tale aliquid passus est. 

Nouimus etiam sine dubitatione phreneticum futuram 
mortem cuiusdam feminae praedixisse, non sane specie diui- 
nandi, sed tamquam factum ac praeteritum recoleus. nam cum 
elus apud eum commemoratio fieret, ,mortua est‘, inquit, 
,ego eam uldi efferri, hac cum eius corpore transierunt‘, 
cum illa incolumis uiueret; post paucos autem dies repente 
defuncta est et per eum locum elata est, qua ille praedixerat. 

Fuit item apud nos puer, qui in exordio pubertatis dolorem 
acerrimum genitalium patiebatur medicis nequaquam ualentibus, 
quid illud esset, agnoscere, nisi quod neruus ipse introrsum 
reconditus erat, ita ut nec praeciso praeputio, quod inmoderata 
longitudine propendebat, adparere potuerit, sed postea uix 
esset. inuentus. humor autem uiscosus et acer exudans testes 
et inguina urebat. sed acutum dolorem non continuum patie- 

batur; at cum patiebatur, eiulabat uehementer cum iactatione 
membrorum mente sanissima, sicut in cruciatibus corporalium 
dolorum fieri solet. deinde inter uoces suas abripiebatur ab 
omnibus sensibus et iacebat patentibus oculis neminem circum- 
5 stantium uidens, ad nullam uellicationem se mouens. post 
aliquantum tamquam euigilans nec iam dolens quae uiderat 
indicabat. tum interpositis paucis diebus eadem patiebatur. 
in omnibus sane uel paene omnibus uisionibus suis duos se 
dicebat uidere, unum prouectioris aetatis, alterum puerum, a 

10 quibus ei uel dicebantur uel demonstrabantur, quae se audisse 
et uidisse narrabat. 

Uidit quodam die piorum psallentium laetitiam in luce 
mirabili et inpiorum in tenebris diuersas et atrocissimas 
poenas illis ducentibus et ostendentibus et felicitatis aliorum 

15 aliorumque infelicitatis meritum insinuantibus. hoc autem 
uidit die dominico paschae, cum per totam quadragesimam 
nihil doluisset, cui uix interuallo tridui antea parcebatur. 
uiderat autem in ipso ingressu quadragesimae illos promit- 
tentes sibi, quod per quadraginta dies nullum sensurus esset 

20 dolorem; postea ipsi ei dederunt tamquam medicinale con- 
silium, ut ei praeputii longitudo praecideretur, quo facto diu 
non doluit. cum uero iterum similiter doleret et similia uidere 
coepisset, accepit ab eis rursus consilium, ut in mare pube 
tenus intraret et post aliquantam moram inde discederet, 

25 promittentibus sane, quod iam deinceps uehementem illum 

dolorem non esset passurus, sed solius illius uiscosi humoris 
molestiam; atque ita secutum est. nec umquam talem aliquam 
postea passus est auersionem mentis a sensibus nec tale 
aliquid uidit nisi antea cum in mediis doloribus et horrendis 
uocibus repente obmutescens abriperetur. postea tamen medicis 
cetera curantibus et sanantibus non permansit in proposito 
sanctitatis. 

18. Istarum uisionum et diuinationum causas et modos 
uestigare si quis potest certoque conprehendere, eum magis 
audire uellem quam de me expectari, ut ipse dissererem. quid 
tamen putem, ita ut nec docti me tamquam confirmantem 
derideant nec indocti tamquam docentem accipiant, sed utrique 
disceptantem et quaerentem potius quam scientem, non 
occultabo. ego uisa ista omnja wisis conparo somniantium. 
sicut enim aliquando et haec falsa, aliquando autem uera 
sunt, aliquando perturbata, aliquando tranquilla, ipsa autem 
uera aliquando futuris omnino similia uel aperte dicta, ali- 
quando obscuris significationibus et quasi figuratis locutionibus 
praenuntiata, sic etiam illa omnia. sed amant homines inexperta 
mirari et causas insolitorum requirere, cum cotidiana ple- 
rumque talia saepe etiam latentioris originis nosse non curent. 
nam quemadmodum in uocibus, hoc est signis, quibus in 
Joquendo utimur, audito uerbo inusitato quaerunt primo, quid 
sit, hoc est quid significet, quo cognito deinde quaerunt, 
unde ita dictum sit, cum tam multa sine cura nesciant, quae 
in usu sermonis habent, unde ita sint dicta: sic cum aliquid 

inusitatum in rebus acciderit siue corporalibus siue spirita- 
libus, causas rationemque sollicite inquirunt et sibi reddi a 
doctoribus flagitant. 

Soleo autem, cum me quisque interrogat, uerbi gratia, quid 
sit catus, et respondeo ,prudens uel acutus‘, nec ei sufficit, 
sed pergit quaerere, unde dictus sit catus, uicissim referre et 
quaerere, unde dictus sit acutus. quod nihilominus utique 
ignorabat, sed, quia usitatum nomen erat, patienter eius 
originem nesciebat; quod autem nouum insonuit auribus, parum 
putat nosse, quid significando ualet, nisi etiam unde dicatur 
exquirat. quisquis ergo ex me quaerit, unde uisa corporalibus 
similia in extasi adpareant, quae raro accidit animae, uicissim 
quaero, unde adpareant dormientibus, quae cotidie sentit 
anima, et nemo istuc aut non multum curat inquirere. quasi 
uero ideo minus mira sit talium natura uisorum, quia co- 
tidiana est, aut ideo minus curanda, quia omnium est; aut 
si recte faciunt, qui ista non quaerunt, rectius fecerint, si nec 
in illa curiosi sint. ego uero multo amplius admiror multoque 
maxime stupeo, quanta celeritate ac facilitate in se anima 
fabricetur imagines corporum, quae per corporis oculos uiderit, 
quam somniantium uel etiam in extasi uisiones. quaecumque 
tamen illa natura uisorum est, procul dubio corpus non est. 
hoc nosse cui non sufficit, unde etiam existant inquirat ab 
aliis; me ignorare confiteor. 

19. Illud plane exemplorum experimentis conligi datur. sicut 
corporum pallor, rubor, tremor, uel etiam morbus aliquando 

a corpore habet causas, aliquando ab anima — et a corpore 
quidem, cum uel humor suffunditur uel cibus uel aliquid aliud 
corporis iniectum extrinsecus; ab anima uero, cum uel timore 
turbatur uel pudore confunditur uel irascitur uel amat uel 
si quid huius modi; nec inmerito, si id, quod animat et regit, 
etiam cum uehementius mouetur uehementius exagitat — ita 
et ipsi animae, ut in ea uisa pergat, quae non ei per sensus 
corporis nuntiantur, sed per incorporalem substantiam, et ita 
pergat, ut non discernat, utrum corpora sint an similitudines 
corporum, aliquando a coipore accidit, aliquando ab spiritu: 
et a corpore quidem siue naturali uicissitudine, ut sunt uisa 
Somniantium — dormire quippe a corpore est homini — siue 
aliqua mala ualetudine sensibus perturbatis, ut, cum a 
phreneticis simul et corpora uidentur et uisa similia cor- 
poribus, tamquam et ipsa prae oculis adsint, aut penitus 
interclusis, sicut saepe male facti morbo aliquo ingraue- 
scente praesente corpore diu absentes, deinde hominibus red- 
diti multa se uidisse dixerunt; ab spiritu uero, cum omnine 
sano atque integro corpore in alienationem rapiuntur, siue 
ita, ut et per sensus corporis corpora uideant et in spiritu 
quaedam similia, quae a corporibus non discernant, siue 
penitus auertantur a sensibus carnis et nihil per eos omnino 
sentientes illa spiritali uisione habitent in similitudinibus 
corporum., sed cum malus in haec arripit spiritus, aut dae- 
moniacos facit aut arrepticios aut falsos prophetas; cum 
autem bonus, fideles mysteria loquentes aut accedente etiam 

intellegentia ueros prophetas aut ad tempus, quod per eos 
oportet ostendi, uidentes atque narrantes. 

20. Sed cum a corpore causa est, ut talia uisa cernantur, 
non ea corpus exhibet; neque enim habet eam uim, ut formet 
aliquid spiritale, sed sopito aut perturbato aut etiam inter- 
cluso. itinere intentionis a cerebro, qua dirigitur sentiendi 
modus, anima ipsa, quae motu proprio cessare ab hoc opere 
non potest, quia per corpus non sinitur uel non plene sinitur 
corporalia sentire uel ad corporalia uim suae_ intentionis 
dirigere, spiritu corporalium similitudines agit aut intuetur 
obiectas. et si quidem ipsa eas agit, phantasiae tantum sunt, 
si autem obiectas intuetur, ostensiones sunt. denique cum 
oculi dolent uel extincti sunt, quia non est causa in sede 
cerebri, unde ipsa dirigitur intentio sentiendi, non fiunt huius 
modi uisiones, quamuis cernendis corporalibus obstaculum 
existat a corpore. magis enim caeci aliquid dormientes quan 
uigilantes uident; dormientibus quippe in cerebro consopitur 
wia sentiendi, quae intentionem ad oculos ducit, ideoque ipsa 
intentio in aliud auersa cernit uisa somniorum, tamquam 
Species corporales adsint, ut sibi dormiens uigilare uideatur 
et non similia corporibus, sed ipsa corpora intueri se putet: 
cum autem uigilant caeci, ducitur per illa itinera intentio 
cernendi, quae cum ad loca uenerit oculorum non exeritur 
foras, sed ibi remanet, ut uigilare se sentiant potiusque esse 
in tenebris uigilando etiam per diem quam dormiendo siue 
per diem siue per noctem. nam et qui caeci non sunt, plerique 

patentibus oculis dormiunt nihil per eos uidentes, sed non 
ideo nihil uidentes, cum spiritu cernant uisa somniorum, si 
autem clausis oculis uigilent, neque dormientium praesto 
sunt uisionibus neque uigilantium. tantum tamen ualet, quod 
usque ad oculos eorum nec sopita nec perturbata nec inter- 
clusa peruenit a cerebro uia sentiendi et animae intentionem 
usque ad ipsas quamuis clausas fores corporis ducit, ut 
cogitentur quidem imagines corporum, sed nullo modo pro 
eis habeantur corporibus, quae per oculos sentiuntur. 
Tantum interest, ubi fiat inpedimentum sentiendi corporalia, 
cum fit in corpore. si enim non fit nisi in ipsis aditibus et 
quasi ianuis sensuum, uelut in oculis, in auribus ceterisque 
sensibus corporis, sola inpeditur perceptio corporalium, non 
autem animae intentio in aliud sic auertitur, ut pro cor- 
poribus habeat imagines corporum; si autem causa est intus 
in cerebro, unde dirigantur uiae ad ea, quae foris sunt, sentienda, 
ipsius intentionis uasa sopiuntur uel turbantur uel inter- 
cluduntur, quibus nititur anima in ea, quae foris sunt, 
intuenda uel sentienda. quem nisum quoniam non amittit, 
tanta expressione format similia, ut imagines corporalium a 
corporalibus discernere non ualens, utrum in illis an in istis 
sit, nesciat et cum scit longe alio modo sciat, quam dum in 
cogitando uersantur siue occurrunt similitudines corporum: 
qui modus nisi ab expertis capi utcumque non potest. hinc 
enim erat, quod me dormiens in somnis uidere sciebam nec 
tamen illas corporalium rerum similitudines, quas uidebam, 
sic ab ipsis corporalibus discernebam, quemadmodum eas 
cogitantes etiam clausis oculis uel in tenebris constituti dis- 

cernere solemus. tantum ualet ipsa animi intentio utrum 
perducatur usque ad sensus licet clausos an in ipso cerebro, 
unde in haec nititur, aliqua causa existente in aliud auertatur, 
ut, quamuis aliquando se nouerit non corpora, sed corporum 
5 similitudines cernere uel minus erudita etiam ipsa esse cor- 
pora existimans sentiat se non ea corpore, sed spiritu uidere, 
longe sit tamen ab effectione, qua suo corpori praesentatur: 
unde se norunt et caeci uigilare, cum similitudines corporum 
cogitatas a corporibus, quae uidere non possunt, certa notione 
10 discernunt. 

21. Cum autem sano corpore nec somno sensibus con- 
sopitis aliquo occulto opere spiritali in ea uisa, quae similia 
sunt corporalibus, anima rapitur, non, quia modus diuersus 
est, ideo est etiam diuersa natura uisorum, cum et in illis 

15 Causis, quae de corpore existunt, sit utique differentia et 
aliquando a contrario. nam phrenetici non dormiendo potius 
perturbatas habent sentiendi uias in capite, ut talia uideant, 
qualia somniantes uident, quorum dormiendo auertitur intentio 
a sensu uigilandi et in ea uidenda conuertitur. cum ergo illud 

20 fiat non dormiendo, hoc autem dormiendo, non tamen ea, 
quae uidentur, ex alio genere sunt quam ex natura spiritus, 
de quo uel in quo fiunt similitudines corporum. ita quamuis 
diuersa sit causa intentionis alienatae, quando sano corpore 
uigilantis occulta quadam ui spiritali anima rapitur, ut uice 

25 corporum expressas corporalium rerum similitudines in spiritu 
uideat, eadem tamen est natura uisorum. neque enim dici 
potest, cum causa in corpore est, tunc animam sine ulla 

praesensione futurorum ex se ipsa uersare imagines corporum, 
sicut etiam cogitando adsolet, cum uero in ea uidenda spiritu 
adsumitur, diuinitus haec demonstrari, quandoquidem aperte 
scriptura dicit: effundam de spiritu meo super omnem 
carnem, et iuuenes uisa uidebunt, et senes somnia 
somniabunt, diuinae operationi utrumque tribuens, et: 
angelus domini adparuit homini in somnis dicens: noli 
timere accipere Mariam coniugem tuam, et iterum: 
tolle puerum et uade in Aegyptum., 

22. Itaque bono quidem spiritu adsumi spiritum hominis 
ad has uidendas imagines, nisi aliqua significent, non puto; 
cum uero in corpore causa est, ut in eas expressius intuendas 
humanus intendatur spiritus, non semper aliquid significare 
credendum est, sed tunc significant, cum inspirantur a demon- 
strante spiritu siue dormienti siue aliquid aliud ex corpore, 
ut a carnis sensibus alienaretur, patienti. uigilantibus etiam 
neque ullo morbo adflictis nec furore exagitatis occulto 
quodam instinctu ingestas esse cogitationes, quas promendo 
diuinarent, non solum aliud agentes, sicut Caiphas pontifex 
prophetauit, cum eius intentio non haberet uoluntatem pro- 
phetandi, uerum etiam id suscipientes, ut diuinandi modo 
aliquid dicerent, nouimus. 

Nam quidam iuuenes iocando, ut fallerent, ubi peregrini 
iter agebant, mathematicos se esse finxerunt, ignorantes 
omnino, utrum duodecim signa dicerentur. qui cum hospitem 
suum mirari cernerent, quae dicebant, et adtestari esse 

uerissima, audacius in plura progressi sunt. at ille adtestans 
ad omnia mirabatur. postremo ab eis de filii salute quaesiuit, 
quem diu absentem desiderabat et, quod inopinate tardaret, 
ne quid ei accidisset, sollicitus erat. at illi non curantes, 
quid post eorum abscessum ueri cognosceretur, dum tamen 
in praesentia laetum hominem redderent, mox  profecturi 
responderunt saluum ac propinquantem et eo ipso die, quo 
haec loquebantur, esse uenturum; neque enim metuebant, ne 
cum totus dies peractus esset eos ille redarguendos postera 
die sequeretur. quid multa? dum iam abire disponerent, ecce, 
subito adhuc eis illic positis uenit. 

Item alius ante symphoniacum saltabat, ubi erant multa 
idola per quandam paganorum sollemnitatem, non aliquo 
spiritu adreptus, sed imitatione ludicra adrepticios aemulatus 
scientibus circumstantibus et spectantibus. moris enim erat, 
ut ante prandium peractis sacrificiis agitatisque fanaticis, si 
qui adulescentes post prandium uellent eo more ludere, nullus 
prohiberetur. ille ergo inter saltandum facto sibi silentio 
iocabundus et ridente multitudine circumseptus ea nocte, quae 
inpendebat, in ea silua, quae iuxta erat, hominem a leone 
interemtum iri, ad cuius cadauer spectandum inlucescente die 
confluxuram turbam et illius sollemnitatis locum deserturam 
praedixit. et factum est, cum satis cunctis, qui aderant, in 
omnibus eius motibus claruisset hoc eum ludendo et iocando 
nusquam perturbata uel alienata mente dixisse ipso etiam 

tanto amplius mirante. quod accidit, quanto magis nosset, 
quo id animo atque ore protulerit. 

Quonam modo haec uisa in spiritum hominis ueniant, 
utrum ibi primitus formentur an formata ingerantur et qua- 
dam coniunctione cernantur, ut sic hominibus angeli ostendant 
cogitationes suas et corporalium rerum similitudines, quas in 
suo spiritu futurorum cognitione praeformant, quemadmodum 
et ipsi nostras cogitationes non utique oculis, quia non cor- 
pore, sed spiritu uident, uerum hoc intersit, quod illi nostras, 
etiam si nolimus, nouerunt, nos autem ipsorum, nisi osten- 
dantur, nosse non possumus — quia sic eas, ut opinor, 
habent in potestate occultare spiritalibus modis, quemad- 
modum nos quibusdam interiectis obstaculis nostra corpora, 
ne aliorum oculis uideantur, abscondimus — et quid fiat in 
spiritu nostro, ut aliquando cernantur tantummodo significantes 
imagines sed, utrum aliquid significent, ignoretur, aliquando 
autem aliquid significare sentiantur, sed quid significent ne- 
sciatur, aliquando uero tamquam pleniore demonstratione anima 
humana et spiritu ipsas et mente quid significent uideat: et 
scire difficillimum est et, si iam sciamus, disserere atque 
explicare operosissimum. 

23. Quod autem nunc insinuare satis arbitror, certum est 
esse spiritalem quandam naturam in nobis, ubi corporalium 
rerum formantur similitudines, siue cum aliquod corpus sensu 
corporis tangimus, et continuo formatur eius similitudo in 
spiritu memoriaque reconditur; siue cum absentia corpora 
iam nota cogitamus, ut ex eis formetur quidam spiritalis 
aspectus, quae iam erant in spiritu et antequam ea cogita- 


2 id om. S 3 quonam] quoniam (s. J. add. m. 2a¥na) EB  spu P 
5 coniunctionem R cernentur S cap. XLV E 6 simitudines S! 
quas] quasi S 7 quemammodum EPRS 8 corpora H1PR' corpore S 
12 quemammodum ES 16 sed scripsi: et lib. 17 sentientur 6b 
nesciantur KH 19 in spub ipsa S om. P! et mente] semente S 
21 plicare P! operosissimum est b 22 cap. XLVI EF nunc R! 
26 memoriaquae R reconditur (s. 7. m. 2 add. a receditur) EH 
27 spiritalis (i fin. sup. e pos. m. 1) S 28 iam om. b 


15 


20 


or 


10 


15 


20 


25 


de Genesi ad litteram lib. XII. 415 


remus; siue cum eorum corporum, quae non nouimus, sed 
tamen esse non dubitamus, similitudines non ita ut sunt 
illa, sed ut occurrit, intuemur; siue cum alia, quae uel non 
sunt uel esse nesciuntur, pro arbitrio uel opinatione cogitamus; 
siue unde unde neque id agentibus neque uolentibus nobis 
uariae formae corporalium similitudinum uersantur in animo; 
siue cum aliquid corporaliter acturi ea ipsa disponimus, quae 
in illa actione futura sunt, et omnia cogitatione antecedimus; 
siue iam in ipso actu, uel cum loquimur uel cum facimus, 
omnes corporales motus, ut exeri possint, praeueninntur 
similitudinibus suis intus in spiritu: neque enim ulla uel 
breuissima syllaba in ordine suo nisi prospecta sonuisset; 
siue cum a dormientibus somnia uidentur uel nibil uel aliquid 
significantia; siue cum ualetudine corporali turbatis intrin- 
secus itineribus sentiendi imagines corporum spiritus ueris 
corporibus ita miscet, ut internosci uel uix possint uel omnino 
non possint et aut significent aliquid aut sine ulla significatione 
oboriantur; siue prorsus ingrauescente aliquo morbo uel dolore 
corporis et intercludente intus wias, quibus animae, ut per 
carnem sentiret, exerebatur ac nitebatur intentio, altius quam 
somno absentato spiritu corporalium rerum existunt aut 
monstrantur imagines uel significantes aliquid uel sine ulla 
significatione adparentes; siue nulla ex corpore causa existente, 
sed adsumente atque rapiente aliquo spiritu tollitur anima in 
huius modi uidendas similitudines corporum, miscens eis uisa 
corporalia, cum simul etiam corporis sensibus utitur; siue 
ita spiritu adsumente alienatur ab omni corporis sensu et 
auertitur, ut solis similitudinibus corporum spiritali uisione 
teneatur, ubi nescio utrum possint aliqua nihil significantia uideri. 

24. Haec igitur natura spiritalis, in qua non corpora, sed 
corporum similitudines exprimuntur, inferioris generis uisiones 
habet quam illud mentis atque intellegentiae lumen, quo et 
ista inferiora diiudicantur et ea cernuntur, quae neque sunt 
corpora nec ullas gerunt formas similes corporum, uelut ipsa 
mens et omnis animae adfectio bona, cui contraria sunt eius 
uitia, quae recte culpantur atque damnantur in hominibus. 
quo enim alio modo ipse intellectus nisi intellegendo con- 
spicitur? ita et caritas, gaudium, pax, longanimitas, 
benignitas, bonitas, fides, mansuetudo, continentia et 
cetera huius modi, quibus propinquatur deo, et ipse deus, ex 
quo omnia, per quem omnia, in quo omnia. 

Quamquam itaque in eadem anima fiant uisiones, siue quae 
sentiuntur per corpus, sicut hoc corporeum caelum et terra 
et quaecumque in eis nota esse possunt, quemadmodum possunt, 
Siue quae spiritu uidentur similia corporam, de quibus multa 
iam diximus, siue cum mente intelleguntur, quae nee corpora 
sunt nec similitudines corporum, habent utique ordinem suum 
et est aliud alio praecellentius. praestantior est enim uisio 
spiritalis quam corporalis et rursus praestantior intellectualis 
quam spiritalis. corporalis enim sine spiritali esse non potest, 
quandoquidem momento eodem, quo corpus sensu corporis 
tangitur, fit etiam in animo tale aliquid, non quod hoc sit, 
sed quod simile sit: quod si non fieret, nec sensus ille esset, 
quo ea, quae extrinsecus adiacent, sentiuntur. neque enim 
corpus sentit, sed anima per corpus, quo uelut nuntio utitur 
ad formandum in se ipsa, quod extrinsecus nuntiatur. non 
potest itaque fieri uisio corporalis, nisi etiam spiritalis simul 


9 Gal. 5, 24. 28 11 ef. Rom. 11, 36 


1 cap. XLVI # 3 adque E' 4 inferior||adiudicantur P 5 cor- 
pora R} nec] neque Rbd 7 hominibus (s. 1. m. 2 add. a¥ ne) E 
9 cap. XLVI F 11 propinquatus #} 12 per qué im ras. P 
14 et ante terra om. Rbd 15 quemammodum EP quaem ammodum R 
16 que § 17 intellegantur S 19 aliut alio P prestantior HS’ 
20 quam corporalis repetitwm del. m. 2 R prestantior # _ intellec- 
tualis (s. 7. add. m. 2 a¥ intellegibilis) Z 26 uelud S! 


15 


20 


25 


1 


20 


25 


or 


oa 


) 


devGenesimadslitteram il4 be XII. 417 


fiat; sed non discernitur, nisi cum fuerit sensus ablatus a 
corpore, ut id, quod per corpus uidebatur, inueniatur in spi- 
ritu. at uero spiritalis uisio etiam sine corporali fieri potest, 
cum absentium corporum similitudines in spiritu adparent et 
finguntur multae pro arbitrio uel praeter arbitrium demon- 
strantur. item spiritalis uisio indiget intellectuali, ut diiu- 
dicetur, intellectualis autem ista spiritali inferiore non indi- 
get. ac per hoe spiritali corporalis, intellectuali autem utraque 
subiecta est. cum ergo legimus: spiritalis omnia diiudicat, 
ipse autem a nemine diiudicatur, non secundum spiritum, 
a quo mens discernitur, sicut illud quod dictum est: orabo 
spiritu, orabo et mente, sed ex illa notione debemus 
accipere, qua dictum est: renouamini autem spiritu mentis 
uestrae. iam enim supra docuimus alio modo et ipsam 
mentem spiritum dici, secundum quam sgpiritalis omnia diiu- 
dicat. quapropter non absurde neque inconuenienter arbitror 
spiritalem uisionem inter intellectualem et corporalem tam- 
quam medietatem quandam obtinere. puto enim non incon- 
gruenter medium dici, quod corpus quidem non est, sed simile 
est corporis, inter illud, quod uere corpus est, et illud, quod 
nec corpus est nec simile corporis. 

25. Inluditur autem anima  similitudinibus rerum non 
earum uitio, sed opinionis suae, cum adprobat quae similia 
sunt pro his, quibus similia sunt, ab intellegentia deficiens. 
fallitur ergo in wisione corporali, cum in ipsis corporibus 
fieri putat, quod fit in corporis sensibus — sicut nauigantibus 
uidentur in terra moueri quae stant et intuentibus caelum 
stare sidera, quae mouentur, et diuaricatis radiis oculorum 
duae lucernae species adparere et in aqua remus infractus 

et multa huius modi — aut cum putat hoc esse, quod similiter 
coloratum est uel similiter sonat uel olet uel sapit uel tangitur — 
hine enim et medicamentum aliquod ceratum coctum in caccabo 
putatur legumen et sonitus trauseuntis uehiculi putatur ex 
tonitru et, si nullis aliis sensibus exploretur, sed soli adiaceat 
olfactui, citrium putatur herba, quae uocatur apiaria, et cibus 
aliquo dulciculo suco adfectus putatur melle conditus et 
ignotus anulus contrectatus in tenebris putatur aureus, cum 
sit aereus uel argenteus — aut cum repentinis inopinatisque 
corporalibus uisis anima turbata uel in somnis uidere se putat 
uel aliquo eius modi spiritali uiso adfici: unde in omnibus 
corporalibus uisis et aliorum sensuum contestatio et maxime 
ipsius mentis atque rationis adhibetur, ut, quod in hoc rerum 
genere uerum est, inueniatur quantum inueniri potest. in 
uisione autem spiritali, id est in corporum similitudinibus, 
quae spiritu uidentur, fallitur anima, cum ea, quae sic uidet, 
ipsa corpora esse arbitratur uel, quod sibi suspicione falsaque 
coniectura finxerit, hoc etiam in corporibus putat, quae non 
uisa coniectat. at uero in illis intellectualibus uisis non 
fallitur . aut enim intellegit, et uerum est; aut, si uerum non 
est, non intellegit: unde aliud est in his errare, quae uidet, 
aliud ideo errare, quia non uidet. 

26. Quapropter cum rapitur anima in ea uisa, quae spiritu 
cernuntur similia corporalibus, ita ut omnino a sensibus 
corporis auertatur amplius quam in somno solet, sed minus 
quam in morte, iam diuinae admonitionis est et adiutorii, ut 
sé non corpora, sed uisa corporum similia spiritaliter nouerit 
cernere, sicuti qui se in somnis uwidere, etiam antequam 

euigilent, sciunt. ibi si etiam uidentur futura, ita ut omnino 
futura noscantur, quorum imagines praesentes uidentur siue 
ipsa hominis mente diuinitus adiuta siue aliquo inter ipsa 
uisa quid significent exponente, sicut in Apocalypsi Iohanni 
exponebatur, magna reuelatio est, etiamsi forte ignoret ille, 
cui haec demonstrantur, utrum e corpore exierit an adhuc 
sit in corpore, sed spiritu a sensibus corporis alienato ista 
uideat; potest enim sic raptus id ignorare, si ei et hoc non 
ostendatur. 

Porro autem, si quemadmodum raptus est a sensibus cor- 
poris, ut esset in istis similitudinibus corporum, quae spiritu 
uidentur, ita et ab ipsis rapiatur ut in illam quasi regionem 
intellectualium uel intellegibilium subuehatur, ubi sine ulla 
corporis similitudine perspicua ueritas cernitur, nullis opinionum 
falsarum nebulis offuscatur, ibi uirtutes animae non sunt 
operosae ac laboriosae; neque enim opere temperantiae libido 
frenatur aut opere fortitudinis tolerantur aduersa aut opere 
iustitiae iniqua puniuntur aut opere prudentiae mala deuitantur. 
una ibi et tota uirtus est amare quod uideas et summa 
felicitas habere quod amas. ibi enim beata uita in fonte suo 
bibitur, unde aspergitur aliquid huic humanae uitae, ut in 
temtationibus huius saeculi temperanter, fortiter, iuste pru- 
denterque uiuatur. propter illud quippe adipiscendum, ubi 
secura quies erit et ineffabilis uisio ueritatis, labor suscipitur 

et continendi a uoluptate et sustinendi aduersitates et sub- 
ueniendi indigentibus et resistendi decipientibus. ibi uidetur 
claritas domini non per uisionem significantem siue corporalem, 
sicut uisa est in monte Sina, siue spiritalem, sicut uidit 
Esaias uel Iohannes in Apocalypsi, sed per speciem non per 
aenigmata, quantum eam capere humana mens potest, secundum 
adsumentis dei gratiam, ut os ad os loquatur deus ei quem 
dignum tali conloquio fecerit, non os corporis, sed mentis, 
sicut intellegendum arbitror, quod de Moyse seriptum est. 

Concupiuerat enim, sicut in Exodo legimus, uidere deum, 
non utique sicut uiderat in monte nec sicut uidebat in taber- 
naculo, sed in ea substantia, qua deus est, nulla adsumta 
corporali creatura, quae mortalis carnis sensibus praesentetur, 
neque in spiritu figuratis similitudinibus corporum, sed per 
speciem suam, quantum eam capere creatura rationalis et 
intellectualis potest seuocata ab omni corporis sensu, ab 
omni significatino aenigmate spiritus. sic enim scriptum est: 
si ergo inueni gratiam in conspectu tuo, ostende mihi 
temet ipsum, manifeste uideam te, cum paulo superius 
legatur: et locutus est dominus ad Moysen facie ad 
faciem, sicut quis loquitur ad amicum suum. sentiebat 
ergo, quid uidebat et quod non uidebat desiderabat. nam et paulo 
post, cum dixisset ei deus: inuenisti enim gratiam in 
conspectu meo, et scio te prae omnibus, respondit 

ei: ostende mihi claritatem tuam. et tunc quidem re- 
sponsum accepit a domino figuratum, de quo nunc longum 
est disputare, quando ei dixit: non poteris uidere faciem 
meam et uiuere; non enim uidebit homo faciem meam 
et uiuet. deinde subiecit et ait illi: ecce locus penes 
me, et stabis supra petram; statim ut transiet mea 
maiestas, et ponam te in specula petrae et tegam 
manu mea super te, donec transeam; et auferam 
manum et tunc uidebis posteriora mea; nam facies 
mea non adparebit tibi. nec tamen secuta scriptura hoc 
etiam corporaliter factum esse narrauit satisque per hoc 
demonstratum est figurate dictum esse in ecclesiae significa- 
tionem. ipse est enim locus penes dominum, quia ecclesia est 
templum eius et ipsa aedificata est super petram, et cetera, 
quae ibi dicta sunt, eidem intellegentiae congruunt. nisi 
tamen concupitam et desideratam dei claritatem Moyses 
uidere meruisset, non in libro Numerorum diceret deus ad 
Aaron et Mariam fratres eius: audite uerborum meorum: 
si fuerit propheta uester, in uisione illi dominus co- 
gnoscar et in somno loquar illi! non ita, quomodo 
famulus meus Moyses in tota domo mea fidelis est; 
os ad os loquar ad illum in specie et non per aenig- 
mata, et claritatem domini uidit. neque enim hoc 
secundum substantiam corporis, quae carnis sensibus prae- 
sentatur, intellegendum est; nam utique sic loquebatur ad 
Moysen facie ad faciem, contra in contra, quando tamen 


1 Ex. 33, 18. 20—23 18 Num. 12, 6—8 


2 accipit PR! 3 potess S 6 supra (s. J. m. 2 add. at sup) # 
super PRSbd transiit PR 7 specula] speJunca bd 8 manum 
meam EH manum meam R?b 9 nam facies mea om. St 10 sequta P* 
secutura R? om. S 12 est] est figura (figura add. m. 2) S _ figura- 
tae B aeclesiae # significatione PR*Sbd 13 ipsab aeclesia 
15 intellegendae R, (s. 1. m. 2atde)H 18 uerbamea R*bd 19 uester] 
inter uos domino d@ inter uos b illi}_illius 6 dominus om. d 
cognoscetur P 20 somnio Pb 22 enigmata HRS 26 sic (s, U. m. 
2 al si) E 


423 S. Aureli Augustini 


dixit ei: ostende mihi temet ipsum, et nune etiam ad 
ipsos, quos obiurgabat et quibus Moysi meritum ita prae- 
ferebat, sic loquebatur per creaturam corporalem praesentatam 
sensibus carnis. illo ergo modo in illa specie, qua deus est, 
longe ineffabiliter secretius et praesentius loquitur locutione 
ineffabili, ubi eum nemo uiuens uidet uita ista, qua mortaliter 
uiuitur in istis sensibus corporis, sed nisi ab hac uita quisque 
quodammodo moriatur siue omnino exiens de corpore siue 
ita auersus et alienatus a carnalibus sensibus, ut merito 
nesciat, sicut apostolus ait, utrum in corpore an extra corpus 
sit, cum in illam rapitur et subuehitur uisionem. 

28. Quapropter si hoc tertium uisionis genus, quod superius 
est non solum omni corporali, quo per corporis sensus cor- 
pora sentiuntur, uerum etiam omni illo spiritali, quo simili- 
tudines corporum spiritu, non mente cernuntur, tertium caelum 
appellauit apostolus, in hoc uidetur claritas dei, cui uidendae 
corda mundantur. unde dictum est: beati mundicordes, 
quia ipsi deum uidebunt, non per aliquam corporaliter 
uel spiritaliter figuratam significationem tamquam per speculum 


in aenigmate, sed facie ad faciem, quod de Moyse dictum : 


est ,0s ad os*, per speciem scilicet, qua deus est quidquid 
est, quantulumcumque eum mens, quae non est quod ipse, 
etiam ab omni terrena labe mandata, ab omni corpore et 
similitudine corporis alienata et abrepta capere potest: a quo 


peregrinamur mortali et corruptibili onere grauati, quamdiu : 

per fidem ambulamus, non per speciem et cum hic iuste 
uiuimus. cur autem non credamus, quod tanto apostolo 
gentium doctori, rapto usque ad istam  excellentissimam 
uisionem, uoluerit deus demonstrare uitam, in qua post hance 
uitam uiuendum est in aeternum? et cur non dicatur iste 
paradisus excepto illo, in quo corporaliter uixit Adam inter 
ligna nemorosa atque fructuosa? quandoquidem et ecclesia, 
quae nos congregat in caritatis sinum, paradisus dicta est 
cum fructu pomorum. sed hoe figurate dictum est, tam- 
quam illo paradiso, ubi proprie fuit Adam, ecclesia signi- 
ficata sit per formam futuri. quamquam diligentius con- 
siderantibus fortassis occurrat illo paradiso corporali, in quo 
Adam corporaliter fuit, et istam uitam sanctorum significatam, 
quae nunc agitur in ecclesia, et illam, quae post hance erit 
in aeternum: sicut Hierusalem, quae interpretatur , Uisio 
pacis‘ et tamen terrena quaedam ciuitas demonstratur, 
significat Hierusalem matrem nostram aeternam in caelis 
siue in his, qui spe salui facti sunt et quod non uident 
sperantes per patientiam expectant, secundum quos multi filii 
desertae magis quam eius, quae habet uirum, siue in ipsis 
angelis sanctis per ecclesiam multiformis sapientiae dei, cum 
quibus post hanc peregrinationem sine labore et sine fine 
uiuendum est. 

29. Si autem sic accipimus tertium caelum, quo apostolus 
raptus est, ut quartum etiam et aliquot ultra superius caelos 
esse credamus, infra quos est tertium hoc caelum, sicut eos 


8 Cant. 4, 13 18 cf. Rom. 8, 24, 25 19 ef. Gal. 4, 26, 27 
21 Ephes. 3, 10 
1 instae P! 2quur PR 3 doctori gentium PRSbd 5 uidendum Rk 
cap. LV E  quur PR 6 paradysus P ‘7 aeclesia FE 8 sinu } 
9 figuratae H figuratum R 10 propriae R aeclesia E signi- 
ficata] figurata 6 14 aeclesia E ecclesias (m er.) S 15 cap. LVI # 
Jerusalem Rd interpraetatur HPR 16 tamen] ci b quaedam 
terrena (terraena P) PRSbd 17 ierusalem Pd aeternam s. 1. m.1R 
18 iis d 20 deserte P in om. Sd ~21 aeclesiam HE sapientiae 
(s. l. m. 2 add, at gre) HE 25 aliquod HS __ superius] super hos S 
26 quod S hoc tertium PRSbd _— caelum om. R 


424 S. Aureli Augustini 


alii septem, alii octo, alii nouem uel etiam decem perhibent 
et in ipso uno, quod dicitur firmamentum, multos gradatim 
esse confirmant ac per hoe corporeos esse uel ratiocinantur 
uel opinantur — de quorum ratione atque opinione nunc disgerete 
longum est; potest autem fieri, ut etiam in spiritalibus uel 
intellectualibus multos quosdam gradus quisquam esse con- 
tendat aut, si possit, ostendat eosque distinctos iuxta aliquem 
prouectum magis minusue inlustrium reuelationum — sed utcum- 
que se ista habeant et accipiantur, ut libet, ab alio sic, ab alio 
autem sic, ego uisorum uel uisionum praeter ista tria genera 
aut corpore aut spiritu aut mente usque adhuc uel nosse 
uel docere non possum. sed quot et quantae singulorum 
generum sint differentiae, ut in unoquoque aliud alio gradatim 
superferatur, ignorare me fateor. 

30. Sicut autem in ista luce corporea est caelum, quod 
Super terras suspicimus, unde luminaria clarent et sidera, quae 
corpora longe sunt meliora terrestribus, sic in illo genere 
spiritali, in quo uidentur corporum similitudines luce quadam 
incorporali ac sua, sunt quaedam excellentia et merito diuina, 
quae demonstrant angeli miris modis: utrum uisa sua facili 
quadam et praepotenti iunctione uel conmixtione etiam nostra 
esse facientes, an scientes nescio quomodo nostram in spiritu 
nostro informare uisionem, difficilis perceptu et difficilior 
dictu res est. sunt autem alia uisa usitata et humana, quae 

siue ex ipso spiritu nostro multipliciter existunt siue ex cor- 
pore spiritui quodammodo suggeruntur, sicut fuerimus adfecti 
uel carne uel animo. non solum enim uigilantes homines 
curas suas cogitando uersant in similitudinibus corporum, 
uerum etiam dormientes hoc saepe somniant, quo indigent; 
nam et negotia sua gerunt ex animi cupiditate et epulis 
poculisque inhianter instant, si forte esurientes sitientesque 
dormierunt. quae omnia puto conparata illis angelicis demon- 
strationibus sic habenda, ac si in ista natura corporum terrena 
caelestibus conparentur. 

31. Sic etiam in illo genere intellectualium uisorum alia 
sunt, quae in ipsa anima uidentur, uelut uirtutes, quibus 
uitia sunt contraria, siue permansurae, ut pietas, siue utiles 
huic uitae et postea non futurae, sicut fides, qua credimus 
ea, quae nondum uidemus, et spes, qua futura cum patientia 
expectamus, et ipsa patientia, qua omnia toleramus aduersa, 
donec quo uolumus ueniamus. istae quippe et huius modi 
uirtutes, quae nunc propter transigendam istam peregrinationem 
ualde necessariae sunt, non erunt in illa uita, propter quam 
adipiscendam sunt necessariae, et tamen etiam ipsae intel- 
lectualiter uidentur; neque enim aut corpora sunt aut species 
habent similes corporum. aliud autem est ipsum lumen, quo 
inlustratur anima, ut omnia uel in se uel in illo ueraciter 
intellecta conspiciat. nam illud iam ipse deus est, haec autem 
creatura, quamuis rationalis et intellectualis ad eius imaginem 
facta, quae cum conatur lumen illud intueri palpitat infirmitate 

et minus ualet. inde est tamen quidquid intellegit sicut ualet. 
cum ergo illuc rapitur et a carnalibus subtracta sensibus illi 
expressius uisioni praesentatur non spatiis localibus, sed modo 
quodam suo, etiam supra se uidet, quo adiuta uidet quidquid 
etiam in se intellegendo uidet. 

32. Si autem quaeritur, cum anima de corpore exierit, 
utrum ad aliqua loca corporalia feratur an ad incorporalia 
corporalibus similia, an uero nec ad ipsa, sed ad illud, quod 
et corporibus et similitudinibus corporum est excellentius, 
cito quidem responderim ad corporalia loca eam uel non ferri 
nisi cum aliquo corpore uel non localiter ferri. iam utrum 
habeat aliquod corpus, cum de hoc corpore exierit, ostendat 
qui potest; ego autem non puto. ad spiritalia uero pro 
meritis fertur aut ad loca poenalia similia corporibus, qualia 
saepe demonstrata sunt his, qui rapti sunt a corporis sensibus 
et mortuis similes iacuerunt et infernas poenas uiderunt, cum 
et ipsi in se ipsis gererent quandam similitudinem corporis 
sui, per quam possent ad illa ferri et talia similibus experiri. 
neque enim uideo, cur habeat anima similitudinem corporis 
sui, cum iacente sine sensu ipso corpore nondum tamen 
penitus mortuo uidet talia, qualia multi ex illa subductione 
uiuis redditi narrauerunt, et non habeat, cum perfecta morte 
penitus de corpore exierit. aut ergo ad illa fertur poenalia aut 
ad illa itidem similia corporalibus nec tamen poenarum, sed 
quietis atque gaudiorum. 

Neque enim recte dici potest uel illas falsas esse poenas 
uel illam falsam requiem atque laetitiam: tunc enim et falsa 
sunt, quando per opinationis errorum alia pro aliis putantur. 
nam Petrus non solum cum discum illum uidebat et in eo 
non similitudines corporum, sed corpora putabat, in hoc utique 
fallebatur, uerum etiam cum alio tempore ab angelo solutus 
e uinculis ibat in corpore ambulans et praesentatus corpo- 
ralibus formis et putabat se uisum uidere, nihilominus fal- 
lebatur. nam et illae in disco erant spiritales formae corpora- 
libus similes et ista corporalis expressio soluti de uinculis 
propter miraculum spiritali similis erat. fallebatur autem 
anima in utrisque, nonnisi cum alia pro aliis adprobaret. 
quamuis ergo non sint corporalia, sed similia corporalibus, 
quibus animae corporibus exutae adficiuntur seu bene seu 
male, cum et ipsae corporibus suis similes sibimet adpareant, 
sunt tamen et uera laetitia est et uera molestia facta de sub- 
stantia spiritali. nam et in somnis magni interest, utrum in 
laetis an in tristibus simus. unde quidam in rebus, quas con- 
cupiuerant, constituti se euigilasse doluerunt et rursus grauibus 
terroribus atque cruciatibus exagitati atque uexati, cum ex- 
pergefacti essent, dormire timuerunt, ne in eadem mala 
reuocarentur. et utique dubitandum non est, quod expressiora 
sint illa, quae inferna dicuntur, atque ob hoc uehementius 
sentiantur. nam et qui subtracti sunt sensibus corporis, minus 
quidem quam si omni modo morerentur, sed tamen amplius 
quam si dormirent, expressiora se uidisse narrarunt, quam 
Si somnia narrauissent. est ergo prorsus inferorum substantia, 
sed eam spiritalem arbitror esse, non corporalem. 

33. Nec audiendi sunt, qui adfirmant inferos in hac uita 
explicari nec esse post mortem; uiderint enim, quemadmodum 
poetica figmenta interpretentur . nos ab auctoritate diuinarum 
scripturarum, quibus solis de hac re fides habenda est, 
recedere non debemus. quamquam possimus ostendere illorum 
quoque sapientes de inferorum substantia minime dubitasse, 
quae post hance uitam excipit animas mortuorum. unde autem 
sub terris esse dicantur inferi, si corporalia loca non sunt, 
aut unde inferi appellentur, si sub terris non sunt, merito 
quaeritur. animam uero non esse corpoream non me putare, 
sed plane scire audeo profiteri; tamen habere posse simili- 
tudinem corporis et corporalium omnino membrorum quisquis 
negat potest negare animam esse, quae in somnis uidet uel 
ambulare se uel sedere uel hac atque illac gressu aut etiam 
uolatu ferri ac referri, quod sine quadam similitudine corporis 
non fit. proinde, si hanc similitudinem etiam apud inferos 
gerit non corporalem, sed corpori similem, ita etiam in locis 
uidetur esse non corporalibus, sed corporalium similibus siue 
in requie siue in doloribus. 

Quamquam et illud me nondum inuenisse confiteor inferos 
appellatos, ubi iustorum animae requiescunt. et Christi quidem 
animam uenisse usque ad ea loca, in quibus peccatores 
cruciantur, ut eos solueret a tormentis, quos esse soluendos 
occulta nobis sua iustitia iudicabat, non inmerito creditur. 
quomodo enim aliter accipiendum sit, quod dictum est: 
quem deus suscitauit a mortuis solutis doloribus 
inferorum, quia non poterat teneri ab eis, non uideo, 


9 cf. Retract. IL 24. in duodecimo de inferis magis mihi uideor 

nisi ut quorundam dolores apud inferos eum soluisse ac- 
cipiamus ea potestate, qua dominus est, cui omne genu 
flectitur caelestium, terrestrium et infernorum, per quam 
potestatem etiam illis doloribus, quos soluit, non potuit 
adtineri. neque enim Abraham uel ille pauper in sinu eius, 
hoe est in secreto quietis eius, in doloribus erat, inter quo- 
rum requiem et illa inferna tormenta legimus magnum chaos 
firmatum, sed nec apud inferos esse dicti sunt; contigit 
enim, inquit, mori inopem illum et auferri ab angelis 
in sinum Abrahae; mortuus est autem et diues et 
sepultus est. et cum apud inferos in tormentis esset 
et cetera. uidemus itaque inferorum mentionem non esse 
factam in requie pauperis, sed in subplicio diuitis. 

Iilud etiam, quod Jacob dicit ad filios suos, deducetis 
senectam meam cum tristitia ad inferos, uidetur hoc 
magis timuisse, ne nimia tristitia sic perturbaretur, ut non 
ad requiem beatorum iret, sed ad inferos peccatorum. neque 
enim paruum animae malum est tristitia, cum et apostolus 
cuidam tam sollicite timuerit, ne maiore tristitia absorberetur. 
proinde, ut dixi, nondum inueni et adhue quaero nec mihi 
occurrit inferos alicubi in bono posuisse scripturam dumtaxat 
canonicam; non autem in bono accipiendum sinum Abrahae 
et illam requiem, quo ab angelis pius pauper ablatus est, 

nescio utrum quisquam possit audire. et ideo quomodo eam 
apud inferos credamus esse non uideo. 

34. Uerum hoc dum quaerimus et aut inuenimus aut non 
inuenimus, urget nos longitudo libri huius eum aliquando 
concludere. quapropter quoniam de paradiso sermonem insti- 
tuimus propter illud, quod apostolus ait scire se raptum 
hominem usque in tertium caelum, nescire autem siue in 
corpore siue extra corpus, et quia raptus est in paradisum 
et audiuit ineffabilia uerba, quae non licet homini loqui, non 
temere adfirmamus, utrum in tertio caelo sit paradisus, an et 
in tertium caelum et inde rursus in paradisum raptus sit. 
si enim proprie quidem nemorosus locus, translato autem 
uerbo omnis etiam spiritalis quasi regio, ubi animae bene 
est, merito paradisus dici potest, non solum tertium caelum, 
quidquid illud est, quod profecto magnum sublimiterque prae- 
clarum est, uerum etiam in ipso homine laetitia quaedam bonae 
conscientiae paradisus est. unde et ecclesia sanctis temperanter 
et iuste et pie uiuentibus paradisus recte dicitur, pollens 
adfluentia gratiarum castisque deliciis, quandoquidem et in 
tribulationibus gloriatur de ipsa patientia plurimum gaudens 
quia secundum multitudinem dolorum in corde eius con- 
solationes dei iucundant animam eius. quanto magis ergo 
post hance uitam etiam sinus ille Abrahae paradisus dici 
potest, ubi iam nulla temtatio, ubi tanta requies post omnes 
dolores uitae huius! neque enim et lux ibi non est propria 
quaedam et sui generis, et profecto magna, quam diues ille 


17 cf. Eccli. 40, 27 20 cf. Ps. 93, 19 

de tormentis et tenebris inferorum tam utique de longinquo, 
cum magnum chasma esset in medio, sic tamen uidit, ut ibi 
illum quondam contemtum pauperem agnosceret. 

Quae si ita sunt, ideo sub terris dicuntur inferi uel cre- 
duntur, quia congruenter in spiritu per illas corporalium 
rerum similitudines sic demonstrantur, ut, quoniam defunc- 
torum animae inferis dignae carnis amore peccarunt, hoc eis 
per illas corporum similitudines exhibeatur, quod ipsi carni 
mortuae solet, ut sub terra recondatur. denique inferi eo, 
quod infra sint, latine appellantur; sicut autem secundum 
corpus si ponderis sui ordinem teneant inferiora sunt omnia 
grauiora, ita secundum spiritum inferiora sunt omnia tristiora: 
unde et in graeca lingua origo nominis, quo appellantur inferi, 
ex eo quod nihil suaue habeant, resonare perhibetur. nec 
ipsam tamen rerum partem noster saluator mortuus pro nobis 
uisitare comtemsit, ut inde solueret, quos esse soluendos 
secundum diuinam secretamque iustitiam ignorare non potuit. 
quapropter animae illius latronis, cui dixit: hodie mecum 
eris in paradiso, non utique inferos praestitit, ubi poenae 
sunt peccatorum, sed aut illam requiem sinus Abrahae — 
non enim alicubi non est Christus, cum ipse sit sapientia 
dei adtingens ubique propter suam munditiam — aut illum 
paradisum siue in tertio caelo siue ubicumque alibi est, quo 
post tertium caelum est raptus apostolus, si tamen non 
aliquid unum est diuersis nominibus appellatum, ubi sunt 
animae beatorum. 


18 Luc. 23, 43 22 cf. Sap. 7, 24 

Si ergo caelum primum recte accipimus hoc omne corporeum 
generali nomine quidquid est super-aquas et terram, secundum 
autem in similitudine corporali quod spiritu cernitur, sicut 
illud, unde animalibus plenus in extasi Petro discus ille sub- 
missus est, tertium uero quod mente conspicitur ita secreta 
et remota et omnino abrepta a sensibus carnis atque mun- 
data, ut ea, quae in illo caelo sunt, et ipsam dei substantiam 
uerbumque deum, per quod facta sunt omnia, per caritatem 
spiritus sancti ineffabiliter ualeat uidere et audire: non in- 
congruenter arbitramur et illuc esse apostolum raptum et ibi 
fortassis esse paradisum omnibus meliorem et, si dici oportet, 
paradisum paradisorum. si enim animae bonae laetitia in rebus 
bonis est in omni creatura, quid ea laetitia praestantius, quae 
in uerbo dei est, per quod facta sunt omnia? 

35. Sed, si quem mouet, quid opus sit spiritibus defunctorum 
corpora sua in resurrectione recipere, si potest eis etiam sine 
corporibus summa illa beatitudo praeberi, difficilior quidem 
quaestio est, quam ut perfecte possit hoc sermone finiri; sed 
tamen minime: dubitandum est et raptam hominis a carnis 
sensibus mentem et post mortem ipsa carne deposita tran- 
scensis etiam similitudinibus corporalium non sic uidere posse 
incommutabilem substantiam, ut sancti angeli uident, siue 
alia latentiore causa siue ideo, quia inest ei naturalis quidam 
adpetitus corpus administrandi: quo adpetitu retardatur quodam- 
modo, ne tota intentione pergat in illud summum caelum, 
quamdiu non subest corpus, cuius administratione adpetitus 


4 cf. Act. 10, 1O—12 10 ef. IL Cor, 12, 2—4 

ille conquiescat. porro autem, si tale sit corpus, cuius sit 
difficilis et grauis administratio, sicut haec caro, quae cor- 
rumpitur et adgrauat animam, de propagine transgressionis 
existens, multo magis auertitur mens ab illa uisione summi 
caeli: unde necessario abripienda erat ab eiusdem carnis 
sensibus, ut ei quomodo capere posset illud ostenderetur. 
proinde, cum hoc corpus iam non animale, sed per futuram 
commutationem spiritale receperit angelis adaequata, perfectum 
habebit naturae suae modum oboediens et inperans, uiuificata 
et uiuificans tam ineffabili facilitate, ut sit ei gloriae, quod 
sarcinae fuit. 

© 36. Nimirum enim erunt et tunc ista tria genera uisionum. 
sed nulla falsitate pro alio aliud adprobabitur nec in cor- 
poralibus nec in spiritalibus uisis, multo minus in intel- 
lectualibus, quibus ita praesentatis et perspicuis perfruetur, 
ut longe minore euidentia nunc nobis adiaceant istae species 
corporales, quas sensu carnis adtingimus et eis multi ita 
sunt dediti, ut solas esse arbitrentur et, quidquid tale non 
est, putent omnino non esse. sapientes autem ita sunt in his 
corporalibus uisis, ut, quamuis ea praesentiora uwideantur, 
certiores sint tamen in illis, quae praeter corporis speciem 
praeterque corporis similitudinem intellegendo utcumque prae- 
spiciunt, quamuis ea non ualeant ita mente conspicere, ut 
haec sensu corporis intuentur. sancti uero angeli et his cor- 
poralibus iudicandis atque administrandis praesunt nec eis 
tamquam praesentioribus familiaribus inclinantur et eorum 

significatiuas similitudines in spiritu ita discernunt et tanta 
potentia quodammodo tractant, ut eas possint etiam hominum 
spiritibus reuelando miscere, et illam incommutabilem sub- 
stantiam creatoris ita conspiciunt, ut uisione atque amore et 
eam praeponant omnibus et secundum eam iudicent de omnibus 
et in eam dirigantur, ut agantur, et ex ea dirigant quidquid 
agunt, denique quamuis abrepto apostolo a carnis sensibus 
in tertium caelum et paradisum hoc ipsum certe defuit ad 
plenam perfectamque cognitionem rerum, quae angelis inest, 
quod, siue in corpore siue extra corpus esset, nesciebat. hoc 
utique non deerit, cum receptis corporibus in resurrectione 
mortuorum corruptibile hoc induetur incorruptione et mortale 
hoc induetur inmortalitate. omnia enim euidentia erunt sine 


ulla falsitate, sine ulla ignorantia suis ordinibus distributa, 


et corporalia et spiritalia et intellectualia, in natura integra 
et beatitate perfecta. 

37. Scio quidem nonnullos eorum, qui scripturas sanctas 
ante nos in fide catholica tractasse laudantur, etiam sic ex- 
posuisse, quod ait apostolus tertium caelum, ut corporalis et 
animalis et spiritalis hominis hic differentias accipi uellent 
atque ad illud incorporearum rerum genus excellenti euidentia 
contemplandum esse apostolum raptum : quod genus etiam in 
hac uita spiritales homines prae ceteris rebus diligunt eoque 


12 cf. I Cor. 15, 58 17 cf. Ambrosii et Hieronymi de Genesi 
quaestiones. 

perfrui concupiscunt, ego autem cur maluerim spiritale et 
intellectuale dicere, quod illi fortasse animale et spiritale 
dixerunt, ut earundem rerum alia tantummodo nomina ponerem, 
iam in primis huius libri partibus me disseruisse suffecerit. 
quae si rite pro modulo nostro disputauimus, aut spiritalis 
lector haec adprobabit aut etiam, ut sit spiritalis, adiuuante 
spiritu sancto aliquid ex ista lectione proficiet. sed iam uni- 
uersum hoc opus, quod duodecim uoluminibus continetur, 
isto tandem fine concludimus. 

operis de Genesi ad _ litteram eapitula 
seu summaria librorum XII. 


Summaria libri primi perierunt. 
Explicuerunt capitula. incipiunt capitula libri secundi. 5 


I Quaeritur, utrum aquae possint esse super caelos. 
II Quod aer sit aquis superior. 
II Ignis natura super aerem. 
Deest summarium quartum. 


V Quod aer modo quodam possit caelum appellari. 10 
VI Quod nubes fiant ex aquis et aere. 

VU Argumentum ex dictis alienorum de stella, quam Saturni 
appellant. 

VIII Dicit, quod ratio creaturae aeterna sit in uerbo dei et prima 
sequens sit cognitio eius in intellectuali creatura, deinde 15 
conditio creaturae. 

VIIIL De motu caeli. 
X Quaeri solet, cuius quantitatis luna sit facta. 
XI Quaeri solet, utrum sit aequalitas splendoris in sideribus. 

XII De fatis, quare notationibus siderum mentiuntur. 20 

XII Quibus rebus diuinatio aliquando contingit. 

XMIL Solet quaeri, utrum caeli luminaria animata sint corpora, 

Explicuerunt capitula. incipiunt capitula libri tertii, 
I Quod aer quodammodo dicatur caelum et quod possit etiam 
pluraliter dici et caeli sicut et terrae. 25 
II Probatio ex epistula Petri secunda apostoli. 
IIf Opinio quorundam, quod elementa alternis possint mutari 
in inuicem, 
IIH Opinio quorundam, qua quinque sensus hominum per quattnor 
elementa mundi distingunt. 30 


1 Haec capitula primum ab A, Maio ex codice Sessoriano XIII S. 
VII cui inserta sunt in Nouae patrum bibliothecae t. I 2 pag. 
119—133 Romae 1852 edita quamuis ab Augustino auctore abiudicanda 
tamen addi utile duxt 7 Quod (d s. 1. m. 2) 8aere m1 18 solet 
et 24 aer (r ex terna m. 2) quodam m.2 28 in om. Mai 

V Ignem dicunt omnem motum facere in sensibus. 
VI Ordinatus motus animae agitantis sensus uigorem per sub- 
tilius corpus, id est per ignem omnibus elementis admixtum. 
VIL Olfactum dicit datum explorandis uaporibus, gustatum uero 
liquoribus explorandis. 
VIII Quod terra omnibus sit elementis admixta. 
VIII De igne isto dicit crasso tangibili, qui a terrenis et hu- 
midis motibus existit. 
X Utrum pisces memoriam habeant necne. 
XI Opinionem philosophorum ex distributione animalium et 
elementorum. 
XII Quod lectorem mouere potest, quomodo dictum sit secun- 
dum genus. 
XIII Quaestio de animalibus aquatilibus. 
XIII Quaestio de minutissimis animalibus. 
XV De animalibus uenenosis et perniciosis quaeri solet. 
XVI Quaestio cur bestiae in inuicem nocent. 
XVII Cur bestiae dilacerant corpora hominum mortuorum. 
XVIII Quaestio de spinis et tribulis. 
XVIIII Qua in parte sit homo factus ad imaginem dei. 
XX Quaestio de cibis corporalibus et homine inmortali. 


Explicuerunt capitula. incipiunt capitula libri quarti. 


I Utrum species et priuatio possii dies et nox tel mane et 
uespera recte intellegi. 

II De senario numero. 

II Hic diuersa ratio numerorum perfectorum, inperfectorum, 
plus quam perfectorum. 

JI Utrum mensura, numerus et pondus erant alicubi, ante- 
quam fieret uniuersa creatura. 

V Quod mensura et numerus et pondus non in rebus uisi- 
bilibus tantum animaduerti possit sed in adfectionibus 
animi et negotiis mentis. 

VI Quid numerus sine numero, quid pondus sine pondere. 

VIL Mutabilitatis esse dicit augmenta et deminutiones, multi- 
tudinem et paucitatem, leuitatem et grauitatem. 
VIII Dicit intellegibiles numeros etiam sine rebus uisibiliter 


2 subtilibis (corr. m. 2) 38 adnixum 4 explorandi gustatum 

numerosis mentis aspectu uideri et non alibi quam in 
eadem mente. 
VITII Praecessisse dicit senarii numeri perfectionem omnia, quae 
in sex diebus sint creata perfecta. 
X Quo genere locutionis intellegatur dictum requieuisse deum, 
quem nefas est credere laborasse. 

XI Quaeritur quomodo utrumque sit uerum, quod deus dicitur 
requieuisse et quod usque nunc operatur. 

XII Quod deum non diem illum operationis sanctificauerit sed 
solum quietis et quod plus apud eum quies ualeat quam 
operatio etiam bona. 

XIIL Quod uitium et infirmitas sit animae in opere suo’ ita 
requiescere quasi in summo bono. 

XIII Requies dei dicta tropice. 

XV Non in nobis sed in deo requiescendum. 

XVI Quod finis diei uespera sit, id est nox, et initium alterum 
diei mane, ut ordine naturali dies a luce agnoscatur 
incipere. 

XVII Hic lucidius dicit finem diei uesperam esse et alterius 
initium mane. 
XVII Et hic in uespera finiri diem ostendit. 
XVIII Quaeri potest, quemadmodum deus in se ipso requieuerit, 


qui in rebus licet ab se creatis tamquam nullius indigus 


non recte dicitur uel creditur requieuisse, et utrum dies 
septimus creatura sit aliqua. 

XX Dicit posse sic intellegi, ut unum diem creauerit deus, 
quem fecit primum, cuius repetitio usque in septimum 
facta est, quando dicitur requieuisse deus ab omnibus, 
quae fecit. 

XXI Hic incipit docere, quomodo possit accipi mane et uespera 
non secundum quod notum est etiam sensibus carnis in 
temporibus sed secundum intellegibilem modum in rebus 
a deo creatis, ut mane sit prima cogitatio faciendae crea- 
turae in uerbo dei et uespera sit factae creaturae cognitio 
in se ipsa, et rursus alterius diei mane cum species 
creaturae ad laudem creatoris refertur et incipit altera 
cognitio faciendae alterius creaturae de uerbo dei accipiat 
ut in uerbo dei uideri. 

XXII Quod prophetia lucerna sit dicta. 

XXIIL Quod non forma operis creati sint dies sed ordinata sana- 
bilis cogitatio faciendae uel ad laudem dei referendae etiam 
factae creaturae; qui dies non isto modo usitato cogitan- 
dus insinuatur sed longe aliter, longe inconparabiliter. 

; XXIII Simul esse dicit sine intellegibilium ratione siue in hoe 
mundo uisibili et diem et uesperam et mane, sed in parte 
locatis non adparere ad uisum. 

XXV Potentiam spiritalem mentis angelicae <cuncta quae uoluerit 
simul notitia facillima conprehendere>. 

10 XXVI Quod tempora et temporalia cunctos numeros, quos peragunt, 
non temporaliter acceperunt. 

XXVIL In rebus simul factis et esse prius et posterius et propter 
usitatum temporum cursum non posse sicuti est integre dici. 

XXVIII Prius et posterius in conexione creaturarum esse, non in 

15 efficacia creatoris. 


Explicuerunt capitula. incipiunt capitula libri quinti. 


I Hic euidentius dicit declarari unum diem fecisse deum, 
cvius repetitione peruentum est usque ad septimum, et 
eum non de his solaribus fuisse uel forsitan esse adfirmat. 

20 I Hoc scripturae diuinae loco caelum et terram non ut prius 
generaliter, sed haec nota insinuat specialiter facta quae 
nune uidentur. 

III Hune diem lucis corporeae dici, ut si tantum cotidianum, 
discretum tamen ab illo nobis ignoto, qui factus est pri- 

25 mus et dictus est unus. 

[III Uel utriusque sententiae, et quod omnia simul et quod 
unus factus est dies inter omnia. 

V Scriptura ‘divina uolentibus et ualentibus in ea proficere. 

VI Dicuntur facta antequam produceret ea terra. 

30 VII Non ipsae ex seminibus sed ex terra. 

VIII Creatura dei aliter nobis; illis primordialiter uel origi- 
naliter, nobis autem sicut per ordinem temporum utcum- 
que docemur. 

VIIII Ab opere et usque nunc operantis dei. 

35 X Fuerint tempora et quod tempus <potius> a creatura quam 
creaturam ex tempore, utraque tamen ex deo. 

XI Differentia est dierum illorum septem et istorum solarium. 


7 apparere uisu m. 7 8 cuncta—conprehendere suppleuit Mat 
13 cursu m. 1 18 repetitionem m. 1 19 adfirmat m. 1 20 scribturae 

similiter et operationis, quae in illis facta est et quae 
usque nunc fit a deo. 

Haec duo ideo dicit adiuncta, ut uiridia agri ante mani- 
festentur facta quam exorta. 

Hine incipit intimare, quae secundum moras temporum 
fiant ex illis, quae causaliter facta sunt omnia simul. 


| Quaeritur, qui fons unus ad inrigandam faciem totius terrae 


sit fueritue idoneus. 

Quod non omnia gesta, sicut per se tempora concurrerunt, 
scripta sint, sed quae spiritus sanctus praefigurationibus 
apta iudicauit. 

Argumentatio aduersus scripturam. 

Unum fontem totam terram rigantem abyssum uult intel- 
legi, ex quo omnes aquae uaria fontium eruptione per 
totam terrae faciem fluunt. 

Sidera moueri, caelum mutari, germina pullulare, grande- 
scere, uirescere, arescere, animalia concipi, perfici, nasci 
et per aetates usque ad senium mortemque decurrere. 
Tria quaedam dicit: rationes incommutabiles creaturarum 
in uerbo dei, generalia condita, a quibus deus in die 
Septimo requieuit; species generum, quas nunc in tem- 
poribus operatur deus; et ab uno utcumque noto ad duo 
ignota, in quantum datur posse intellegentia proximari, 
primo per fidem, postea per concessam cognitionem. 
Tenenda distinctio pronuntiandae euangelii sententiae. 
De his quae facta sunt omnia simul generaliter. et quod 
deus ante omnia Saecula, cuius uerbo a saeculo ipsum 
saeculum, et mundus factus est in saeculo aut ea, quae 
nascuntur in mundo. 

Quod uniuersae creaturae multa non nouimus. 

Hune sensum in Retractationum libro secundo correxit, eo 
quod apostolus legem dixit dispositam per angelos, non semen. 
Quod omnis creatura a saeculis et ipsa saecula creatura. 
Hinc iam discernuntur opera, quae usque nunc deus operatur, 
ab illis generibus eorum, quae fecit omnia simul. 

Omnis mensurarum modus, numerorum parilitas, ordo pon- 
derum. 

De genere et specie, arboris huius species. 

Conparatio ex praemissis adsumta, ut aditus pareat ad 

intellegendum quod dictum est et omnia consummasse 
deum die sexto et usque nunc operari. 
Explicuerunt capitula. incipiunt capitula libri sexti. 

I De fabrica hominis. 

Il Hine incipit sub inquisitione ostendere hominem non inter 
ea, quae fecit omnia simul primordialiter, sed inter ea, 
quae nunc operatur, fuisse factum a deo. 

III Quod inter cetera animalia omnia simile adiutorium non 
fuerit inuentum. 

TIIL Quaestio de lignis in paradiso creatis. 

V Inter ea omnia, quae potentialiter siue causaliter deus 
legitur simul fecisse, etiam hominem generaliter fuisse 
factum huius loci contextio docet. 

VI Hic hominis genus et species congruis demonstrationibus 
distinguntur. 

VIL Hic iam sub interrogatione et responsione probatio in- 
uisibiliter secundum genus et secundum speciem uisibi- 
liter hominem fuisse factum a deo. 

VUI Quaeritur, utrum animae hominum sexto die formatae sint 
et postea corpora, et per scripturam eandem dicitur ad- 
firmari non posse, quod aliae creaturae alias tempore, 
alias causis procedunt. 

VIM Hic dicit, in quem modum fuerit homo fattus causaliter 
tunc cum fecit omnia deus simul. 

X Hic quattuor ueluti gradus ponit cognitionis rerum uel 
agnitionis causalis in uerbo dei in elementis mundi, in 
rebus secundum originem suis iam temporibus factis in 
seminibus, 

XI Docet perfectionem operis, quod deus in origine mundi 
creauit omnia simul, inchoationem non alterius sed eius- 
dem operis esse, quo in eiusdem mundi administratione 
usque nunc operatur. 

XII Quaestio quomodo tunc inchoauit, quando consummauit. 

XIII Hic docet hominem in tempore suo formatum uisibiliter 
et inuisibiliter, id est animam et corpus, et ante hanc 
formationem praedestinatum dicit in praescientia dei. 

XIII Hominem dicit non ideo ceteris in hoc mundo animalibus 
praelatum, quia ab ipso proprie dicitur factus, sed quia 
imago in eo et similitudo est dei. 

XV Manus dei est non uisibile membrum, sed efficiendi potentia. 
XVI Instructio etiam non parua ex statura corporis nostri ad 
caelestia requirenda, 

XVIL Quod uoluntas dei sit summa causa, a qua rerum causae 
ordinatissime, ut ei placuit, extiterunt, 

XVIII Quaestio, utrum origo perfectas in se rerum formas ge- 
starit an perficiendas per temporum legales numeros et 
successus aetatum, et respondetur utrumque inditum pri- 
mordialibus causis, quo creatura omnis ab origine con- 
ditionis suae seruiat arbitrio creatoris, 

XVII Hic uoluntate dei omnipotentis, bonitate et nulla necessitate 
hominem fecisse subtili disputatione monstratur. 

XX Et hic posse et necesse esse quam uim in uerbis uel 
effectis obtineant subtilissime demonstratur, 


XXI Hic Ezechias inducitur ad documentum possibilitatis et 
necessitatis. 

XXII Quod Adam credibilius dicatur perfectae uirilitatis factus 
a deo. 


XXUI Quaeri solet, utrum animale corpus hoc nostrum sit for- 
matum e limo an spiritale. 

XXIII Alia quaestio, utrum spiritale corpus sit factus Adam. 

XXV Hine incipit ratio edocere inmortale corpus fuisse Adae 
ante peccatum ac per hoc et spiritale. 

XXVI Quod mors etiam corporis de peccato sit, 

XXVII Quod hoe corpus recipiemus in futuro secundum quendam 
modum et rursus non hoc secundum quendam modum. 
XXVIII Corpus Adae et mortale secundum quendam modum et 
inmortale secundum quendam modum. 
XXVINI Hic differentia ostenditur corporis ante peccatum et nostra 
post peccatum ex ipso, utriusque tamen animalis. 

XXX In hoc renouamur nunc secundum quod amisit Adam, 
quod nunc per gratiam recuperatur in nobis, Adam enim 
et quod fuit et quod esse potuit peccando amisit. 

XXXI Hic elucet, quid sit in Adae pristinum quod perdidit 
renouari et quid melius quod speratur donari per fidem. 

Explicuerunt capitula. incipiunt capitula libri septimi. 
Et finxit deus hominem puluerem de terra et flauit 


in faciem eius flatum uitae et factus est homo in animam 


uiuentem. haes uerba seripturae nobis et in principio. 

Quaestiones et responsiones aduersus Manichaeos. 
Argumentum ex nobis collectum quod aliud sit anima, 
aliud flatus noster. 

Non dubitandum, quod posset anima etiam ipse flatus credi. 


Anima quaeritur utrum ex nihilo an ex aliqua re. 


I 

Ul 

iit 

IM Anima non de corpore mundi, non de substantia dei. 
ij 

VI 


An in illis sex dierum primordialibus causis non animae 
natura, sed ratio tantum erat creandae eiusdem naturae. 
Hic adfirmatione suspensa ueluti quaerens propriam quan- 
dam animae substantiam uult intellegi in illis sex dierum 
primordialibus causis factam a deo. 


VIII Quibus rebus anima fit deformis et rursum quibus re- 


formetur. 
Alia quaestio et ex ea quam multae propositiones sequantur. 


X Quae species eius uiuit an non? quid agit? quid confert? 


beate an misere uiuit? an neutrum? uiuificat aliquid an 
uacat? 

De anima inrationali non fieri rationalem nec ipsam in- 
rationalem de corpore. 


XII Hic Platonicos uel Manichaeos tangit. 


x1 


xXI0 


XV 


Homines bestiis similes uitae genere, non transmutatione 
naturae. 

Quod quidam dicunt fuisse uel inueniri aliquando qui se 
recordantur iam antea fuisse in mundo aut falso narratur 
aut ludificationibus daemonum geritur in mente eorum 
qui id imaginantur. 

Non est anima pecoris animae humanae materies, utrum 
corpus terrenum et umidum nec hoc? utrum aqua nec hoc? 


XVI Utrum aer sit materies animae rationalis. 


XVII 


Hic superior propusitio refutatur. 


XVIII Omne corpus in omne corpus posse mutari opinio est 


XVII 


quorundam. in animam posse conuerti nec fides patitur 
nec quisquam ausus est adfirmare. 

Anima corporis sensibus uelut nuntiis quibusdam utitur 
ad corporalia cognoscenda. 


XX Anima nec de omnibus elementis mundi concreata nec 


de uno quolibet. 

XXI Motus ex necessitate in arbustis et reliquis uiridibus sine 

sensu internus. 

XXII Cerebri rationem tripertitam dicit secundum medicinae 
doctrinam. 

XXJII Tres quidam uelut uentriculi cerebri demonstrantnr: ante- 
rior, ex quo sensus; posterior, a quo motus; medius, in 
quo memoria uiget. 

XXIMI Per lucem et aerem duo superiora mundi corpora et cor- 
pus administrari ab anima dicit, quorum nec utrum sit ipsa. 

XXV Non esse audiendos dicit quintum corpus, ex quo anima 

facta sit, in elementis mundi conantes asserere. 

XXVI Quod anima non sit corpus, non deus uel pars dei, non 
sit uita sine sensu, non uita sine ratione, sed uita nunc 
minor quam angelorum, si praecepta seruauerit dei. 

XXVIT Aut nihil fuit aut hoc est quod fuit. et quaeritur, si 
omnino non fuit. 

XXVIII Si ratio causalis in creatura erat, quaeritur, in qua. et si 
agebat aliquid in qua illa erat quae otiosa latebat? 

XXVIII Quaeritur an forte in illius primi diei natura causalis haec 
ratio sit a deo inserta. 

XXX Durum est angeli uel archangelorum filiam dicere animam. 
XXXI Hic oritur quaestio, cur anima corpori sit inserta. 
XXXII Quaeri potest, utrum conpellatur, si nolit uenire. 

XXXII Frustra quaerunt, ex qua uelut materia facta sit anima, 
quam deus fecit ex materie spiritali cum fecit omnia simul. 
XXXII Commonitio ad instructionem necessaria. 


Explicuerunt capitula. incipiunt capitula libri octaui. 


I Argumentum ex rebus manifestis. 
If Duos libros se scripsisse commemorat de libro Geneseos 
aduersum Manichaeos. 
Ii De ligno uitae non allegorice tantum sed et historice et 
figurate. 
IT De ligno scientiae bonum et malum dinoscendi. 
V Locum huius paradisi a cognitione hominum dicit remotum. 
flumina aliqua dicit mergi sub terra et alibi tamquam pro 

fonte manare. hoc in Plinio legitur, ubi historiam scripsit 
rerum naturalium. 

Credibile dicit hominem primo agriculturam sine labore 
exercere. 

Conparatio arboris et hominis decenter posita. 

Quo pacto homo iustus beatusque esse possit. 

Hic ad deum conuersio demonstratur non propter aliquid 
aliud sed propter ipsum deum. 

Quod inoboedientia fuit mali origo, hoc est desertio boni. 
Fieri posse dicit, ut quis quod nesciat aut eligat aut con- 
temnat: quae duo, electio et contemtus, aliter fiunt per 
prudentiam boni, aliter per experientiam mali. 

Omnium inexpertorum nomina si priuationum sunt a con- 
trariis quae iam nouimus, si wero specierum sunt, a simili- 
bus cognoscimus. 

Spiritalis creatura modi sui mutationem patitur, cum per 
tempora mouetur. corperalis autem duplam mutationem 
patitur, dum per tempora et locos mouetur. 

Primus gradus ab imis est hic, ut in quantum potest mentis 
erigatur uel exerceatur intentio, quo ostenditur quia ea 
quae loco mouentur ab eis quae loco fixa sunt innituntur. 
Hic ternus ascendendi gradus est, quod deus per omnia 
inmutabilis quantum conceditur agnoscatur. 

Hoc secundum gradum arbitror pertinere ea discretione 
qua boni angeli non localiter ac temporaliter incommutabili 
ueritate fruuntur, licet localiter et temporaliter ut imperatum 
a deo fuerit subiectas sibi moueant creaturas. 

Spiritalis- creatura sicut angelorum intrinsecus adiuuatur 
extrinsecus adiuuari non egens, 

Angelica actio duobus modis extrinsecus dicitur hominem 
adinuare prouidentiae dei seruiens. 

Adae sub duplici opinione per creaturam dicit deum fuisse 
locutum, licet non definiat per quam creaturam. 


Explicuerunt capitula. incipiunt capitula libri noni. 


Hic praeuenit quaestionem propositione leui et hance respon- 
sionem duobus modis adnexam explicuit. 

Rursum quaeritur, quibus modis locutus sit deus, utrum 
temporalibus uocibus ac syllabis. 

Tit Utrum in somnis an in extasi an sicut prophetis reuelari 
solet an per corporalem creaturam non potest conprehendi. 

II Deum per sibi subditam creaturam multis modis innotnisse 
hominibus sequentia huius loci ostendunt. 

V Adiutorium homini faciendum secundum ipsum si quaeratur 
»quare“S respondetur: propter filios faciendos. 

VI Honorabiles nuptias et torum inmaculatum in paradiso esse 
potuisse non ex definitione dixit, sed non se uidere quid 
inpedire posset adseruit; et hominem posse non mori, 
transferri tunc potuisse ex merito, ut non posset mori. 

VIL Argumentum ex simili pro corporis inmortalitate. 

VU Hic responsiones responsionibus obiciuntur, ut superflua 
uacuentur, quo cautius demonstretur adiutorium Adae non 
ob aliud factam fuisse mulierem, nisi ut filios procrearent. 

VIII Opinatione propositae decessionis hominum et successionis 
filiorum suspensa definitione respondit. 

X Argumentum ex simili de Helia translato. 

XI Hic sensus instruit et inluminat quod apostolus coniugia 
casta informans ait: hoc autem dico non ut laqueum 
uobis iniciam sed ad id quod honestum est. 

XII Difficile esse dicit, ut quis uitia peruerse declinans non in 
eorum contraria perniciter currat. contraria uitiorum uitia- 
tiue ex uicinitate quadam sibi nomen uirtutum usurpant. 

XII Propter unitatis uinculum commendandum ab uno coepit 
generis humani propago. 

XIUIT Argumentum quo probatur homo etiam ante peccatum modo 
quodam mortale corpus habuisse non quod necessarie mo- 
reretur sed quod posset etiam mori. ex quo subintellegitur 
a summis sui cuiuslibet modi ad inferiora puenali condicione 
deduci hoc esse quod dicitur mori. 

XV Hic aduersus Iulianum libidinis defensorem. 

XVI Rursum ad quaestionem redit et definitionem suam ita con- 
firmat, ut meliorem locum habeat si cuiquam forte occurrat. 

XVI Quaeritur, quare sit factum, ut adductis ad se a deo Adam 
omnibus animalibus nomina inponeret. 

XVII Hic credibiliter respondetur nomina secundum hominum 
consensum in diuersis linguarum sonis haberi. 

XVIMM Non se suscepisse dicit prophetica aenigmata perscrutari 
sed rerum gestarum fidem ad proprietatem historiae com- 
mendare. 

XX Quaeritur quid sibi uult, quod mulier de uiri latere facta est. 
XXI Hic ratio idearum quibus usque ad appetitum cum bestiis 
passione communi urguemur, deinde iudicii quod ab eis 
discernimur mira subtilitate ostenditur unde originem sumat. 

XXII Quaeritur mulieris formatio uel aedificatio quemadmodum 
facta sit. 

XXII Dicit angelos in rebus creandis uel reformandis tantum 
ualere quantum rusticos in surculis plantandis uel semini- 
bus iaciendis uel medicos in aegrotis reficiendis uulneri- 
busque curandis, deo crementum ac sanitatem donante 
ministerium seruitutis nouimus exhibere. 

XXIII Iterum commemorat bipertito opere prouidentiae, quod deus 
uniuersam creaturam et in naturalibus et in uoluntariis 
motibus administrat. 

XXV Hic sensus emendatus, immo correctus est in Retractationum 
libro secundo. 

XXVI Quaeritur utrum in illa hominis causalis rationis conditione 
sic iam fuit ut necesse esset feminam ex latere uiri fieri. 

XXVIII Hine Adam propheta manifestatur. 


Explicuerunt capitula. incipiunt capitula libri decimi. 


I Hic opinionem quorundam asserit, qui uolunt ex semine 
animatorum corporum animata corpora et concipi et 
nasci ut ita ducatur anima ex anima et sicut de cor- 
pore corpus. 

II Breuis praescriptio sed non satis idonea ad rationem, 
qua praelata suspicio possit refelli. 

III Hoc tolerabilius dici adserit, ne contra uerba scripturae 
edicerentur quae consequenter adnotata sunt, quorum 
primum est hoc contra insignitum. 

Ill Iam nunc tres quasi congruas opiniones ponit, inter 
quas medius uelut arbiter et inquisitor ac disputator 
incedit. quarum una est an generaliter causalis ratio in 
primis operibus dei facta sit, ex qua origine animae 
fiant, altera si ex traduce parentis Adae, tertia si ex 

nihilo singulis nouae fiant sicut ipsius Adae una et 
prima. 

V Utrum ex causali satione quae latet in mundo an ex 
seminali ratione quae occulta est in homine. 

VI Hic alias tres opiniones aliis tribus uicissim a contrario 5 
respondentes ponit respuendas omnino. 

VIL Negatur ex angelis animas fieri, multo minus ex aliquo 
mundi elemento, ubi exemplum figuratae resurrectionis 
ex Ezechielis prophetia inseritur et nulli harum opi- 
nionum conuenire monstratur. 10 

VII Hic duas opiniones ponit, secundam ot tertiam, et cuinam 
harum testimonia diuinae legis suffragentur inquirit. 

VIII Hic quomodo debeat accipi testimonium de libro 
Sapientiae disputatur. 
X Quaeritur hoc testimonium de psalmo centesimo tertio 15 
cui de illis tribus opinionibus suffragetur. 

XI Aliud de libro Ecclesiaste similiter et pro simili causa 
in disputationem mittitur. 

XIZ Quod Adae anima ex nihilo sit facta a deo et quod ad 
factorem redeat et esse quasdam quae non redeant. 20 

XIII Hic dubia propositio dubiam responsionem uel opina- 
tionem generat, 

XIIM Hic testimonium apostoli quaeritur utrum possit utrique 
opinioni conuenire. 

XV Cauendum ne deus auctor dicatur esse peccati uel possit 25 
esse natus ex concubitu cui non sit opus gratia re- 
demtoris. 

XVI Ex hoc testimonio apostoli ostenditur nec carnem sine 
anima nec animam sine carne potuisse peccare. 

XVII Argumentum ad probationem quod tropice dictum sit: 30 
caro concupiscit, 
XVIII Hic necessitatem peccandi non ex natura uult intellegi 
sed ex poena. 
XVII Manichaei dicunt carnem propriam quandam animam 
habere suam ex alia natura contraria deo. 35 

XX Argumentum aduersus eos, qui de inordinato concubitu 
dicunt non debere filios nec concipi nec creari aut solos 
debere nasci tantummodo perituros. 

XXI 
XXII 


XXT 


XxXU1 


XXV 
XXVI 


XXv 
XXVUI 


XXVUU 


XXX 
XXXI 
XXxi 
XXXUI 
XXXII 
XXXV 
XXXVI 


XXXVII 


XXXVI 


Hic respondetur ex persona eorum, qui singulas singulis 
dari opinantur. 

Quaestio a secunda opinione et responsio a prima et 
argumentum a secunda. 

Hic primae opinionis adsertores deseri testimoniis legis 


dicit sed non deseri argumentis; nam ex persona eorum 


dicit propter futuros actus aut baptizari infantes aut 
non baptizari. 

Et quam peremtorie praescribitur apostolico testimonio 
his, qui animabus antequam ad corpora ueniant ulla 
merita conantur tribuere. 

Argumentum pro secundae opinionis assertione. 

Hic recursum facit ut disputet de illo quod distulerat 
ex libro Sapientiae si possit inueniri cui ex praemissis 
opinionibus suffragetur et primo ostenditur primam iuuare. 
Haec si de homine dominico uelim accipere. 

Quod caro domini non fuerit caro peccati sed similitudo 
carnis peccati. 

Quod anima hominis domino tolerabilius dicatur sine 
adfirmatione sententiae unde prima hominis quam de 
primo homine. 

Dicit sortis nomen huic singulari animae fuisse adiunctum 
ad auferendam suspicionem praecedentium meritorum. 
Argumentum pro secunda opinione. 

Hic medius expectator utriusque partes suas agit. 
Argumentum pro prima opinione. 

Quod anima Christi non sit ex traduce Adae aduersum 
opinionem secundam. 

Huic respondet, qui medius inter utrosque disceptantes 
incedit. 

Argumentum de auctoritate scribturae pro his qui dicunt 
animas desuper dari. 

Hic ammonitio salubris erga secundam opinionem ad- 
sertorum quod anima non sit dei corpus ne ex pro- 
pinguitate quadam etiam dei corpus esse credatur, 

De blasphemiis Tertulliani. 

Argumentum ipse quo tamen conuincitur se inpugnasse 
ratione docente. 


Explicuerunt capitula. incipiunt capitula libri undecimi. 


I 

XVI 
XVI 
XX 
XXI 
XXUI 

XXV 


7 Hic] si 


De eo quod erant ambo nudi primi homines facti. 
Serpens autem erat ibi prudentissimus. 

Abusione dicitur sapientia in malo sicut astutia in bono. 
Hic quaeritur cur deus temtari permiserit hominem. 
Cur etiam nunc temtari homines permittat deus. 
Quaestio praesumtiosa et responsio ordinata. 

Hic breues propositiones et responsiones contexuit. 

Hic quaeritur, cur per serpentem diabolus temtare per- 
missus sit. 

De natura diaboli quaeri solet. hic Manichaeos uult 
intellegi. 

De diabolo quid secundum scripturas dicendum sit. 
Quid sit superbia et quid inuidentia. 

Specialis auaritia amor pecuniae pro generali ponitur 
hoc loco ab apostolo. 

Duo amores, socialis et priuatus. 

Quod etiam in diabolo ipso superbia praecesserit, in- 
uidentia secuta sit. 

Opinationem de diabolo ponit, quam mox euacuat. 
Haec quaestio de beata uita potest et de ipso primo 
homine oboriri utrum fuerit eius praescius ante peccatum. 
Adam ante peccatum ad certum modum beatus. 

Hic opinationem quorundam subicit, qui duo genera 
angelorum bonorum conantur adstruere, inferiorum et 
superiorum, superaelestium et mundanorum. 

Suam opinationem quaestionis uiolentia coartatus de 
diabolo ponit suspensa tamen adfirmatione. 

Quid sit initium figmenti, quod sub persona diaboli 
ponitur in Job. 

Quod ergo putatur diabolus in ueritate non _stetisse. 
De diabolo in Esaia, quomodo ceciderit de caelo lucifer. 
Corpus diaboli dicit in hominibus et diabolum hominem 
appellari et hominem diabolum dicit testimoniis roborari. 
Item de diabolo et eius corpore in Ezechiele in figura 
principis Tyri. 

Hic suam complexionem breuiter repetit. 

XXVI In serpente diabolus locutus est utens eo uelUé organo. 
XXVII Hic non dilucide quidem, sed subaperit, quid sit, ut 

inludatur ei ab angelis dei. 

XXVIII Quid sit, quod carminibus Marsorum dicantur moueri et 
plerumque de latebris prosilire serpentes. 

XXVIII Prudentissimus dictus est serpens, sicut prudens dicitur 
lingua, quae a prudente mouetur, sicuti stilus mendax 
scribarum. 

XXX Hic fit conparatio serpentis et asinae Balam et dicitur, 
quod boni et mali angeli habent opera quaedam ple- 
rumque similia, sicut Moyses et magi Pharaonis, licet 
sit differentia potestatum. 

XXXI Serpens praemisso mendacio in adpetitum propriae 
potestatis male credulos suadet. . 

XXXII Quid sit: ederunt. et aperti sunt ocnoli amborum. 
XXXIII Ad hoe dicit apertos oculos, quod ante non patebant. 
XXXIDI Quod morbida et mortifera qualitas corporis et motus 

indecens, quam legem membrorum dicit apostolus, ex 
praecepti transgressione sit tractus. 

XXXV Et uocauit dominus deus Adam increpantis uoce non 

ignoratis. 

XXXVI Interrogatus Adam ait: mulier, quam dedisti mecum, 

haec mihi dedit a ligno, et edi. 

XXXVII Increpat mulierem nec ipsa confitetur peccatum. 

XXXVIII Serpens non interrogatur nec increpatur, cui iam paeni- 
tendi locus non erat, sed ei statim maledicitur auctori 
peccati. 

XXXVIIII Quod omnis labor et tristitia et gemitus non esset, si 
non pecasset Adam. 

XXXX Dixit deus: ecce Adam factus est unus ex nobis. 
XXXXI Interdicto ligno uitae dimittitur de paradiso Adam. 
XXXXII Hic opinationem quorundam ponit de ligno contra uetitum 

tacto, sed suspendit adsensum. 

XXXXIII Quibusdam uisum est nuptias suas eos fuisse furatos, 
sed inconuenienter adserit dictum. 

XXXXIIII Quaestio ex persuasu serpentis et consensa Adae. 


Explicuerunt capitula, incipiunt capitula libri duodecimi. 
I De uerbis apostoli tres quaestiones nasci solere dicit: 

unam, quid dicat tertium caelum, alteram, utrum illic 
paradisum intellegi uoluerit, tertiam, utrum alibi postea 
sit in paradisum raptus. 

Dicit neque spiritum sine corpore ad loca corporalia 
neque corpus sine spiritu ad loca spiritalia rapi posse. 
Dicit animam dormientis quamuis mira uigilantia 
imagines corporum se in somnis uidere sciat, fieri 
tamen non posse, nisi ita imaginibus ducatur, ac si 
corpora ipsa adsint, et in extasi quid alienata a sen- 
sibus carnis agat anima in homine uigilante. 

Hic totum sub inquirentis et interrogantis agit per- 
gona tres uelut sententias examinans. 

Hic redit ad apostolicorum uerborum discussionem, ut 
elucescat, unde dubitauerit apostolus uel quid se dixerit 
scire. 

Quare tertium caelum dicit illud, quo raptus est, non 
signum aliquod corporale. 

Et hic sub inquisitione et interrogatione et debita 
responsione diuersa sensa examinat. 

Proponit caelum illud aut corpus esse aut spiritum et 
de his disputat tribus modis. 

Hic quattuor genera uisorum uult intellegi: unum, in 
manifesto uigilantis animae in corpore uiuenti, alterum 
quo dormiens uidet in somnis, tertium, quo in extasi 
recedit a sensibus corporis, quartum, cum relicto cor- 
pore exit anima et uidet aliquid reditura ad corpus, 
quod mortuum iacebat, cum illa abesset. 

De tribus generibus uisionum, quae in uno praecepto 
demonstrantur. 

Hic nomina triuin uisionum: corporale, spiritale, intel- 
lectuale. 

Sciendum, quod corporale aliquid uel proprie dicatur, 
cum de corporibus agitur, uel translato uerbo, cum 
de intellegibilibus disputatur. duo ergo sunt modi. 
Spritale insinuat pluribus modis dici, ex quibus quin- 
que memorat non ad id quod proposuit pertinere. et 
sextum ostendit ad quod agitur esse discretum. 
Linguam dicit obscuras et mysticas significationes. 
Intellectns mentis est proprius, qui est uisus animi. 
hine prophetae uidentes, id est manifesta uel mani- 
festanda uidentes uel loquentes. 

XVI 

XVII 

XXV 


XXVI 
XXVIII 
XXVIII 


XXVIII 


XXXII 


XXXII 


Sextus modus, quo appellatur spiritus uis animae 
quaedam mente inferior, ubi corporalium rerum simili- 
tudines exprimuntur,. 

Iterum quid sit spiritus uel spiritale insinuat. 

Hic ostenditur, quid corporalis uisio possit, quae est 
illis duobus inferior. 

Nihil intellegi uel requiri nisi offensio mentis potest. 
Requisitio et disceptatio in mentis actione consistit. 
Quid nimia faciat cogitationis intentio uel aliqua wis 
morbi uel admixtio cuiusdam alterius spiritus. 
Nonnullos dicit uelle animam humanam habere quandam 
uim diuinationis. hoc refellit. 

Corporales imagines semper signa aliarum rerum ex- 
hibere minime dubitandum. 

Sciendum, quod per corporalem uisionem uel carpo- 
ralium rerum imagines et boni spiritus instruentes et 
mali fallant. 

Cum uisis corporalibus uel spiritalibus diabolus ludi- 
ficat animam, si non erretur in ueritate fidei et intel- 
legentiae sanitate, nihil obesse dicit. 

Phantasia est corporis uel corporalis actionis imaginatio. 
Corporis sensus ad uisa tantum corporalia ualet. 

Hic ratiocinatur, ut ostendat praestantiores esse ima- 
gines corporum, quae fiunt in spiritu, quam corpora 
ipsa in substantia sua. 

Imagines hic illas uult intellegi, quas sibi cogitatione 
sua in se animus prius quam aliquid agere incipiat 
format aut aliunde in se sensus ministerio sed per se 
habet inpressas. 

De eo, qui spiritum patiens inmundum dicere soleret 
presbyterum in alio loco manentem quando ad se 
fuisset uenturus. 

Hic de phrenetico, qui in sua passione mortem cuius- 
dam feminae praenuntiauit. 

Hic de puero, qui genitalium dolore adfectus ab omni 
corporis sensu recedens iacebat ut mortuus ac rursum 
uelut reuiuescens quae uidebat referebat. 

Hic istarum uisionum et diuinationum causas se ab 

alio uelle audire quam a se expectari dicit. quid tamen 
de his sentiat, sine adfirmatione non celat. 

Hic omnia quae praemisit uisa uisis somniantium se 
conparare insinuat, etiam cautam curiositatem reuocat 
ac retundit, 

Sufficere ad notitiam debere dicit non esse corpus, 
quaecumque sit illa natura uisorum. 

Unde daemoniaci, fanatici, arrepticii, falsi prophetae; 
unde etiam uera mysteria loquentes aut uere prophetae. 
Cum a corpore causa est, quibus modis anima in se 
agit et expressas in se a se corporum phantasias hic 
ostenditur. 

In sede cerebri causam esse insinuat: unde intentio 
sentiendi dirigitur per quinque notissimos sensus suis 
quibusque uelut propriis uiis. 

Si causa est intus in cerebro, quid ex hac nascatur 
huius loci contextio docet. 

Tantum ualere dicit animi intentionem, ut etiam sen- 
sibus corporis sopitis imagines corporum a ueris cor- 
poribus discernere possit. 

In una eademque natura uisionis, id est spiritalis, 
differentiam quandam ostendit et aliquando a contrario. 
Dicit non adsumi spiritum hominis a bono spiritu, 
nisi ut aliquid significet. 

Commemorationem facit inuenum quorundam, qui 
iocantes inuenti sint diuinasse. 

Item alterius, qui ante symphoniacum saltans nesciens 
diuinauit. 

Hic dicit spiritalem quandam naturam esse in nobis, 


jn qua corporalium rerum formantur imagines, quam : 


formationem per modos diuidit duodecim, 

Hic spiritale uisum ab intellectuali discernit et hic 
quid ualeat uel agat quaeue eo uideantur ostendit. 
In anima fieri dicit tria genera uisorum et habere 
ordinem suum et esse alio aliud praestantius. 
Corporalis uisio sine spiritali esse non potest; spiri- 

L 


LI 

In hoc apostoli testimonio secundum superiores rationes 
spiritum mentem dicit debere intellegi. 

In illo primo uisu corporali inluditur anima simili- 
tudinibus rerum ab intellegentia deficiens. 

In spiritali uisione fallitur anima, cum corporum 
imagines ipsa corpora arbitratur esse. 

Hic per oportunitatem congruam quattuor illarum uir- 
tutum efficientias docet. 

Hic de uisione, qua Moyses concupierat uidere deum 
et uidit, quemadmodum sit intellegendum insinuat. 

Si hoc tertium genus uisionis dixit apostolus tertium 
caelum prope lucet praeter illud corporeum. 

Hic ostendit, quot modis possit ex scripturis sanctis 
intellegi paradisus, 

Ut hic sensus de paradiso confirmetur, datur conparatio 
ex Hierusalem, quae tribus modis scripturis ostenditur. 
Hic praeter illa tria genera uisorum uel uisionum dicit 
se nec docere posse nec nosse. 

Uirtutes sine utiles siue perpetuo mansuras aut per se 
mens rationalis aut diuinitus adiuta uidet. 

Si quaeritur, utrum anima corpore exuta ad loca cor- 
poralia feratur corpusue habeat, a se non posse definiri 
dicit. 

Dicit animas corpore exutas corporibus suis similes 
sibimet parere et ueram laetitiam ueramque molestiam 
pati factas de substantia spiritali. 

Inferorum substantiam spiritalem magis quam cor- 
poralem arbitratur esse tamen adfirmat. 

Animam non esse corpoream definit, habere tamen 
posse similitudinem corporis et corporalium omnino 
membrorum non esse negandum adfirmat. hinc argu- 
mentum quod anima doceatur non corporalibus locis, 
sad- corporalium similibus aut requiem aut molestiam 
ferre post mortem. 

Non paruum malum animae tristitiam esse dicit, ut 
superiora et consequentia huius loci demonstrant. 

Hic non temere adfirmare se dicit, utrum in tertio 
caelo sit paradisus, an et in tertium caelum et inde 
rursus in paradisum sit raptus apostolus. 

LXV Etiam sinus Abrahae post hance uitam paradisus dici 
potest. ; 

LXVI Inferi appellati sunt eo quod infra sunt. 

LXVI Repetit et insinuat secundum tria illa genera uisorum 
primum et secundum et tertium caelum. 

LXVUI Si quem mouet, quid opus sit spiritalibus defunctorum 
corpora sua in resurrectione recipere. 

LXVIII Dicit sapientes ita in his uisis corporalibus esse, ut 
els eorumque similitudinibus longe praestantiores esse 
intellegebilia uideantur. 

LXX Tria illa genera uisorum quidam ita posuerunt, ut 
primum dicerent corporale, secundum animale, tertium 
spiritale. 

Explicuerunt capitula. 

Explicit liber duodecimus de genesi ad litteram deo gratias. 

Il. 


DE GENESI AD LITTERAM 
INPERFECTUS LIBER, 


1. De obscuris naturalium rerum, quae omnipotente deo 
artifice facta sentimus, non adfirmando, sed quaerendo trac- 
tandum est in libris maxime quos nobis diuina commendat 
auctoritas, in quibus temeritas adserendae incertae dubiaeque 
opinionis difficile sacrilegii crimen euitat: ea tamen quaerendi 
dubitatio catholicae fidei metas non debet excedere. et quoniam 
multi haeretici ad suam sententiam, quae praeter fidem est 
catholicae disciplinae, expositionem scripturarum diuinarwn 
trahere consueuerunt, ante tractationem huius libri catholica 
fides breuiter explicanda est. 

Est autem haec: deum omnipotentem patrem uniuersam 


; creaturam fecisse atque constituisse per filium suum unigenitum, 


id est sapientiam et uirtutem suam consubstantialem sibi et 
coaeternam, in unitate spiritus sancti et ipsius consubstantialis 
et coaeterni. hance ergo trinitatem dici unum deum eumque 
fecisse et creasse omnia, quae sunt, in quantum sunt, di- 
sciplina catholica credi iubet, ita ut creatura omnis sive intel- 
lectualis siue corporalis, uel quod breuius dici potest secundum 

uerba scripturarum diuinarum, siue inuisibilis siue uisibilis, 
non de deo nata, sed a deo sit facta de nihilo: nihilque in 
ea esse quod ad trinitatem pertineat, nisi quod trinitas con- 
didit, ista condita est. quapropter creaturam uniuersam neque con- 
substantialem deo neque coaeternam fas est dicere aut credere. 

Esse autem omnia quae fecit deus bona ualde: mala uero 
non esse naturalia; sed omne quod dicitur malum aut pec- 
catum esse aut poenam peccati nec esse peceatum nisi prauum 
liberae uoluntatis adsensum, cum inclinamur ad ea quae iustitia 
uetat et unde liberum est abstinere; id est non in rebus ipsis, 
sed in usu earum non legitimo. usus autem rerum est legitimus, 
ut anima in lege dei maneat et uni deo plenissima dilectione 
subiecta sit et cetera sibi subiecta sine cupiditate aut libidine 
ministret, id est secundum praeceptum dei. ita enim sine dif- 
ficultate et miseria et cum summa facilitate et beatitudine 
administrabit. poeua uero peccati est, cum ipsis creaturis non 
sibi seruientibus cruciatur anima, cum deo ipsa non seruit: ‘quae 
creatura illi obtemperabat, cum ipsa obtemperabat deo. itaque 
non esse ignem malum, quia creatura dei est; sed tamen uri 
eo inbecillitatem nostram ex merito peccati. dici autem peccata 
naturalia, quae necesse est committi ante misericordiam dei, 
postquam in hane uitam per peccatum liberi arbitrii lapsi sumus. 

Renouari autem hominem per Iesum Christum dominum 
nostrum, cum ipsa ineffabilis et incommutabilis dei sapientia 
plenum totumque hominem suscipere dignata est et nasci de 
spiritu sancto et uirgine Maria, crucifigi, sepeliri et resurgere 
et ascendere in caelum, quod iam factum est, et uenire ad 
iudicandos uiuos et mortuos in fine saeculi et resurrectione 
mortuorum in carne, quod adhuc futurum praedicatur. datum 

osse spiritum sanctum credentibus in eum. constitutam ab 
illo matrem ecclesiam, quae catholica dicitur, ex eo quia 
uniuersaliter perfecta est et in nullo claudicat et per totum 
orbem diffusa est. remissa esse paenitentibus priora peccata 
et uitam aeternam caelorumque regnum promissum. 

2. Secundum hance fidem quae possint in hoe libro quaeri 
et disputari considerandum est. in principio fecit deus 
caelum et terram. quattuor modi a quibusdam scripturarum 
tractatoribus traduntur legis exponendae, quorum uocabula 
enuntiari graece possunt, latine autem definiri et explicari: 
secundum historiam, secundum allegoriam, secundum analogiam, 
secundum aetiologiam. historia est, cum siue diuinitus siue 
humanitus res gesta commemoratur; allegoria, cum figurate 
dicta intelleguntur; analogia, cum ueteris et noui testamen- 
torum congruentia demonstratur; aetiologia, cum causae 
dictorum factorumque redduntur. 

3. Hoc ergo quod scriptum est: in principio fecit deus 
caelum et terram, quaeri potest utrum tantummodo secundum 
historiam accipiendum sit an etiam figurate aliquid significet 
et quomodo congruat euangelio et qua causa sic liber iste 
inchoatus sit. secundum historiam autem quaeritur quid sit: 
in principio, id est utrum in principio temporis an in prin- 
cipio, in ipsa sapientia dei, quia et ipse dei filius principium 
se dixit, quando ei dictum est: tu quis es, et dixit: prin- 

principio et est principium cum alio principio. principium sine 
principio solus pater est; ideo ex uno principio esse omnia 
credimus. filius autem ita principium est, ut de patre sit, 
ipsa etiam prima creatura intellectualis potest dici principium 
his quibus caput est, quae fecit deus. cum enim recte 
appelletur principium caput, in illa gradatione apostolus 
mulierem tantum non dixit caput alicuius. nam et uirum 
dixit caput mulieris et caput uiri Christum et caput Christi 
deum; ita creatori creatura subnectitur. 

An ideo in principio dictum est, quia primum factum est? 
an non potuit inter creaturas primum fieri caelum et terra, 
si angeli et omnes intellectuales potestates primum factae 
sunt, quia et angelos creaturam dei et ab eo factos credamus 
necesse est? nam et angelos enumerauit propheta in centesimo 
quadragesimo octauo psalmo, cum dixit: ipse iussit, et 
facta sunt; ipse mandauit, et creata sunt. sed si primum 
facti sunt angeli, quaeri potest, utrum in tempore facti sunt 
an ante omne tempus an in exordio temporis. si in tempore, 
iam erat tempus, antequam angeli fierent; et quoniam etiam 
tempus ipsum creatura est, incipit necesse esse ut aliquid 
prius quam angelos factum accipiamus. si autem in exordio 
temporis factos dicimus, ut cum ipsis coeperit tempus, 
dicendum est falsum esse, quod quidam uolunt, cum caelo et 
terra tempus esse coepisse. 

Si autem prius quam tempus angeli facti sunt, quaerendum 
est, quomodo dictum sit iu consequentibus: et dixit deus: 
fiant luminaria in firmamento caeli , ut luceant super 

terram et diuidant inter diem et noctem; et sint in 
Signis et in temporibus et in diebus et in annisg. hic 
enim potest uideri tunc coepta esse tempora, cum caelum et 
luminaria caeli ordinatis itineribus currere coepissent. quod 
si uerum est, quomodo potuerunt dies esse antequam esset 
tempus, si a cursu luminarium tempus exorsum est, quae 
quarto die dicuntur esse facta? an ista dierum digestio secundum 
consuetudinem humanae fragilitatis ordinata est lege narrandi 
et humilibus humiliter insinuandi sublimia, qua et ipse sermo 
narrantis non potest nisi aliqua habere et prima et media et 
ultima? an in temporibus istis dictum est ut essent luminaria, 
quae tempora homines interuallis morarum in corporis motione 
metiuntur? haec enim tempora, si nullus motus corporum 
esset, nulla essent et ipsa sunt hominibus manifestiora, quod 
si admittimus, quaerendum est, utrum praeter motum cor- 
porum possit esse tempus in motu incorporeae creaturae, 
ueluti est anima uel ipsa mens: quae utique in cogitationibug 
mouetur et in ipso motu aliud habet prius, aliud posterius, 
quod sine interuallo temporis intellegi non potest. quod si 
accipimus, etiam ante caelum et terram potest intellegi tempus 
fuisse, si ante caelum et terram facti sunt angeli. erat enim 
iam creatura, quae motibus incorporeis tempus ageret, et 
recte intellegitur cum illa etiam tempus esse ut in anima 
quae per .corporeos sensus corporeis motibus assuefacta est. 
sed fortasse non est in principibus et creaturis super- 
eminentibus. sed quoquo modo se hoc habeat — res enim 
secretissima est et humanis coniecturis inpenetrabilis — illud 
certe accipiendum est in fide, etiamsi modum nostrae cogita- 

tionis excedit, omnem creaturam habere initium tempusque 
ipsum esse creaturam ac per hoc et ipsum habere initium nec 
coaeternum esse creatori. 

Potest etiam caelum et terra pro uniuersa creatura positum 
uideri, ut et hoc uisibile aethereum firmamentum caelum 
appellatum sit et illa creatura inuisibilis supereminentium 
potestatum rursusque terra. omnis inferior pars mundi cum 
animalibus quibus inhabitatur. an caelum omnis creatura 
sublimis atque inuisibilis dicta est, terra uero omne uisibile, 
ut etiam sic possit hoc, quod dictum est: in principio 
fecit deus caelum et terram, uniuersa creatura intellegi? 
fortasse quippe non incongrue in comparatione inuisibilis 
creaturae omne uisibile terra dicitur, ut illa caeli nomine 
nuncupetur, quoniam et anima, quae inuisibilis est, cum 
rerum uisibilium amore tumesceret et earum adeptione extol- 
leretur, terra dicta est, sicut scriptum est: quid superbit 
terra et cinis? 

Sed quaeri potest, utrum iam distincta et composita omnia 
dixerit caelum et terram an ipsam primo informem uniuersitatis 
materiem, quae in has formatas et speciosas naturas deo 
ineffabiliter inbente digesta est, caeli et terrae nomine nun- 
cupauit, quamquam enim scriptum legerimus: qui fecisti 
mundum de informi materia, tamen etiam ipsam materiam 
cuiusmodicumque sit non possumus dicere non ab eo factam, 
ex quo omnia confitemur et credimus, ut etiam ipsa digestio 
et ordinatio singularum quarumque rerum formatarum et dis- 
tinctarum mundus uocetur, ipsa uero materies caelum et terra, 

ueluti semen caelijet terrae appellata sit et caelum et terra 
quasi confusum atque permixtum ab artifice deo accipiendis 
formis idoneum. hactenus de hoc quaesitum sit quod dictum 
est: in principio fecit deus caelum et terram; nihil 
enim horum temere adfirmari potuit. 

4, Terra autem erat inuisibilis et inconposita, et 
tenebrae erant super abyssum; et spiritus dei fere- 
batur super aquam, ab haereticis, qui ueteri testamento ad- 
uersantur, moueri calumnia huic loco solet, cum dicunt: 
quomodo in principio fecit deus caelum et terram, si iam 
terra erat? non intellegentes hoc esse subiunctum, ut ex- 
poneretur, qualis terra fuerit, de qua iam dictum est: fecit 
deus caelum et terram. sic ergo accipiendum est: in prin- 
cipio fecit deus caelum at terram; haec autem terra, quam 
deus fecit, inuisibilis erat et inconposita, donec ab eodem 
ipso discerneretur et ex confusione in rerum certo ordine 
constitueretur, an sic melius intellegitur, ut in hac executione 
rursus eadem rerum materies commendaretur, quae superius 
caeli et terrae nomine nuncupata est, ut iste sit sensus: in 
principio fecit deus caelum et terram; hoc autem, quod caelum 
et terra dictum est, terra erat inuisibilis et inconposita et 
tenebrae super abyssum; id est quod caelum et terra appel- 
latum est, materies erat confusa quaedam, de qua mundus, 
qui duabus maximis partibus, caelo scilicet et terra, constat, 
digestis elementis et accepta forma fabricaretur? quae con- 
fusio materiae sic potuit insinuari populari intellegentiae, si 
diceretur terra inuisibilis et inconposita uel inordinata uel 

inparata et tenebrae super abysum, id est super profunditatem 
uastissimam: quae rursus profunditas ex eo fortasse nominata 
est, quia nullius intellegentia propter ipsam informitatem 
penetrari potest. 

Et tenebrae erant super faciem abyssi. utrum subter 
abyssus erat et supra tenebrae, quasi iam loca distincta essent? 
an quoniam materiae adhuc confusio exponitur, quod etiam 
yao¢ graece dicitur, ideo dictum est: tenebrae erant super 
abyssum, quia lux non erat? quae si esset, utique supra 
esset, quia esset eminentior et ea, quae sibi subiecta erant, 
inluminaret. et rewera qui diligenter considerat quid sint 
tenebrae, nihil aliud inuenit quam lucis absentiam. ita igitur 
dictum est: tenebrae erant super abyssum, ac si dictum 
esset: non erat lux super abyssum. quapropter haec materies, 
quae consequenti operatione dei in rerum formas ordinata 
distinguitur, appellata est terra inuisibilis et inconposita et 
profunditas carens luce: quae appellata est superius nomine 
caeli et terrae ueluti semen, ut iam dictum est, caeli et 
terrae, si tamen non caelum et terram dicendo uniuersitatem 
prius proponere uoluit, ut postea insinuata materie mundi 
partes exequeretur. 

Et spiritus dei superferebatur super aquam. nus- 
quam dixerat: fecit deus aquam; nec tamen ullo modo ecre- 
dendum est aquam deum non fecisse et eam iam fuisse, 
antequam ille aliquid constituisset. etenim ille est, ex quo 
omnia, per quem omnia, in quo omnia, sicut apostolus 
dicit. ergo et aquam deus fecit et aliter credere magnus 
error est. cur igitur non dictum est, quod aquam deus fecerit? 

an rursus eandem materiam, quam uel caeli et terrae uel 
terrae inuisibilis et inconpositae atque abyssi nomine nun- 
cupauerat, etiam aquam uoluit appellare? cur enim non et 
aqua appellaretur, si terra potuit, cum adhuc neque aqua 
distincta atque formata neque terra esset neque aliquid aliud? sed 
primo fortasse caelum et terra appellata est, secundo terra 
inconposita et abyssus carens luce, tertio aqua non incon- 
grue: ut primo nomine ipsius universitatis, propter quam facta 
est materies de omnino nihilo, id est caeli et terrae materies 
uocaretur; secundo terrae inconpositae atqne abyssi nomine 
insinuaretur informitas, quia inter omnia elementa terra est 
informior et minus praelucens quam cetera; tertio aquae 
nomine significaretur materies subiecta operi artificis; aqua 
enim mobilior est quam terra. et ideo propter operandi facili- 
tatem et motum faciliorem subiecta materies artificl aqua 
magis uocanda erat quam terra, 

Et aer quidem mobilior est quam aqua; aether autem ipso 
aere mobilior non absurde creditur aut sentitur; sed aeris uel 
aetheris nomine minus conuenienter appellaretur materies. 
magis enim haec elementa uim creduntur habere faciendi, 
terra uero et aqua patiendi. quod si occultum est, illud certe 
apertissimum puto, quod aquam uentus mouet et nonnulla 
terrena; uentus autem est aer motus et quasi fluctuans. ergo 
cum aer aquam manifeste moueat, unde autem ipse moueatur, 
ut sit uentus, occultum sit, quis dubitet congruentius aquae 
nomine materiam uocari, qua mouetur, quam aeris, qui mouet? 
moueri autem pati est, mouere facere. huc accedit, quod ea, 
quae terra gignit, aqua inrigantur, ut nasci et profici possint, 

ita ut prope uideatur in haec ipsa nascentia eadem aqua 
conuerti. quocirca congruentius: aquae nomine appellaretur 
materies, cum subdita operi artificis insinuaretur propter 
mobilitatem et conuersionem in quaeque nascentia corpora, 
quam nomine aeris, in quo sola mobilitas posset animaduerti, 
cetera uero, quibus materia expressius significaretur, defuissent. 
ut totus iste sit sensus: in principio fecit deus caelum 
et terram, id est materiam, quae caeli et terrae formam capere 
posset. quae materia terra inuisibilis et inconposita 
erat, id est informis et luce carens profunditas: quae tamen 
quoniam mouenti et operanti artifici subdita esset, propter 
hoc ipsum quod cedit operanti aqua etiam nominata est. 

In hae igitur materiae significatione prius insinuatus est 
finis eius, id est propter quid facta sit; secundo ipsa in- 
formitas, tertio seruitus sub artifice atque subiectio. itaque 
primo caelum et terra — propter hoc enim facta materies — 
secundo terra inuisibilis et inconposita et tenebrae super 
abyssum, id est ipsa informitas sine lumine — unde etiam 
terra inuisibilis dicta est — tertio aqua subiecta spiritui ad 
habitum formasque capiendas.ideo super aquam ferebatur 
spiritus dei, ut spiritum operantem, aquam wero unde ope- 
raretur intellegamus, id est materiam fabricabilem. cum enim 
tria ista dicimus unius rei nomina, materia mundi, materia 
informis, materia fabricabilis, horum primo nomini bene 
adiungitur caelum et terra, secundo obscuritas, confusio, pro- 
funditas, tenebrae, tertio cedendi facilitas, cui iam ad ope- 
randum spiritus superfertur artificis. 

Kt spiritus dei superferebatur super aquam. non ita 

superferebatur, ut oleum aquae uel aqua terrae, id est quasi 
contineretur, sed, si ad hoc de uisibilibus exempla capienda 
sunt, sicut superfertur lux ista solis aut lunae his corporibus, 
quae inluminat in terra; non enim continetur illis sed cum 
caelo contineatur istis superfertur. item cauendum est, ne 
quasi locorum spatiis dei spiritum superferri materiae putemus, 
sed ui quadam effectoria et fabricatoria, ut illud cui super- 
fertur efficiatur et fabricetur, sicut superfertur uoluntas arti- 
ficis ligno uel cuique rei subiectae ad operandum uel ipsis 
etiam membris corporis sui, quae ad operandum mouet. et 
haec similitudo cum iam sit omni corpore excellentior parua 
est tamen et prope nihil ad intellegendam superlationem 
spiritus dei subiecta sibi ad operandum mundi materia; sed 
non inuenimus euidentiorem similitudinem et propinquiorem 
rei de qua loquimur in his rebus quae ab hominibus quo- 
modocumque capi possunt. quapropter optime in huius modi 
cogitatione illud praeceptum tenebitur, quod seriptum est: 
benedicentes dominum exaltate illum quantumcumque 
potueritis, superabit et adhuc. hoc autem dictum sit, si 
hoe loco spiritus dei spiritus sanctus, quem in ipsa ineffabili 
et incommutabili trinitate ueneramur, accipitur. 

Potest autem et aliter intellegi, ut spiritum dei uitalem 
creaturam, qua uniuersus iste uisibilis mundus atque omnia 
corporea continentur et mouentur, intellegamus, cui deus 
omnipotens tribuit uim quandam sibi seruiendi ad operandum 
in his quae gignuntur. qui spiritus cum sit ommi corpore 
aethereo melior, quia omnem uisibilem creaturam omnis creatura 
inuisibilis antecedit, non absurde spiritus dei dicitur. quid 

enim non est dei ex his quae condidit, cum etiam de ipsa 
terra dictum sit: domini est terra et plenitudo eius, et 
illud uniuersali complexione quod scriptum est: quoniam 
tua sunt omnia, domine, qui animas amas? sed tum 
potest iste spiritus sic intellegi, si quod dictum est: in prin- 
cipio fecit deus caelum et terram, tantum de uisibili 
creatura dictum sentiamus, ut super materiam rerum uisibilium 
in exordio fabricationis eorum superferretur inuisibilis spiritus, 
qui tamen etiam ipse creatura esset, id est non deus, sed a 
deo facta atque instituta natura. si autem uniuersae creaturae, 
id est et intellectualis et animalis et corporalis, materia 
creditur illo aquae uocabulo enuntiata, nullo modo potest hoe 
loco spiritus dei nisi ille incommutabilis et sanctus intellegi, 
qui ferebatur super materiam omnium rerum, quas fecit et 
condidit deus. 

Tertia opinio de hve spiritu oriri potest, ut credatur spiritus 
nomine aeris elementum enuntiatum, ut ita quattuor elementa 
insinuata sint, quibus mundus iste uisibilis surgit: caelum 
scilicet et terra et aqua et aer, non quia iam erant distincta 
et ornata, sed quia in illius materiae quamuis informi con- 
fusione tamen exortura praesignabantur: quae informis confusio 
tenebrarum et abyssi nomine commendata est. sed quaelibet 
istarum sententiarum uera sit, omnium rerum, quae ortae 
sunt, quae uidentur et quae non uidentur, non quantum ad 
uitia, quae contra naturam sunt, sed quantum ad ipsas naturas 
adtinet, deum esse auctorem et conditorem credendum est 

nullamque omnino esse creaturam, quae non ab ipso initium 
perfectionemque habeat generis et substantiae suae. 

5. Et dixit deus: fiat lux.et facta est lux. deum 
dixisse: fiat lux, non uoce de pulmonibus edita nec lingua 
et dentibus debemus accipere. carnalium sunt istae cogita- 
tiones; secundum carnem autem sapere mors est. sed inefta- 
biliter dictum est: fiat lux. utrum autem hoc quod dictum 
est filio unigenito dictum est an id ipsum quod dictum est 
filius unigenitus est quod dictum uerbum dei dicitur, per quod 
10 facta sunt omnia, quaeri potest, dum tamen illa absit inpietas, 

ut uerbum dei unigenitum filium quasi uocem prolatam sicut 

a nobis fit esse credamus. uerbum autem dei, per quod facta 

sunt omnia, nec coepit esse nec desinet; sed sine inchoatione 

natum patri coaeternum est. quare hoc, quod dictum est: 
15 fiat lux, si et coepit et destitit dici, magis filio dictum est 
hoc uerbum quam ipsum est filius. et tamen etiam hoc in- 
effabiliter, ne carnalis imago subrepat in animam et intel- 
lectum pium spiritalem conturbet, quia et incipere aliquid et 
desinere in natura dei, si proprie accipiatur, temeraria et 
praeceps opinio est, carnalibus tamen et paruulis non tam- 
quam in ea mansuris sed tamquam inde resurrecturis huma- 
nissime concedenda. quidquid enim incipere et desinere deus 
dicitur, nullo modo in ipsius natura sed in eius creatura, quae 
illi miris modis obtemperat, intellegendum est. 

Et dixit deus: fiat lux. utrum ea lux, quae his carnalibus 
oculis patet, an aliqua occulta, quam nobis per hoe corpus 
uidere non datum est? et si occulta, utrum corporea, quae 
per locorum spatia tenditur fortasse in sublimibus partibus 
mundi, an incorporea, qualis in anima est ad quam uitandi 

et adpetendi refertur examen a sensibus corporis, qua non 
carent etiam animae bestiarum, an ea superior quae ratiocinando 
adparet, ex qua incipit omne quod creatum est? quamlibet 
enim lucem significet, factam tamen et creatam debemus 
accipere, non illam, qua fulget ipsa dei sapientia, quae non 
creata sed nata est, ne sine luce deus fuisse putetur, prius- 
quam istam, de qua nunc agitur, condidisset. de hac enim, 
sicut ipsa uerba satis docent, hoc commendatur, quod facta 
sit. et dixit, inquit, fiat lux et facta est lux. alia est 
lux de deo nata et alia lux, quam fecit deus. nata de deo 
lux est ipsa dei sapientia, facta uero lux est quaelibet muta- 
bilis siue incorporea siue corporea. 

Mouere autem solet, quomodo lux corporea esse potuerit, 
antequam caelum esset et caeli luminaria, quae post istam 
exponuntur : quasi uero facile ab homine percipi potest aut 
omnino ullo modo potest, utrum sit aliqua lux praeter caelum, 
quae tamen spatiis locorum distincta atque diffusa sit mun- 
dumque amplectatur. sed cum liceat hic et incorpoream lucem 
intellegere, si non uisibilem tantum creaturam in hoc libro 
sed omnem creaturam expositam dicimus, quid opus est in 
hac controuersia remorari? et fortasse quod quaerunt homines, 
quando angeli facti sunt, ipsi significantur hac luce breuissime 
quidem sed tamen conuenientissime ac decentissime. 

Et uidit deus lucem quia bona est. ista sententia non 
quasi insoliti boni laetitiam sed adprobationem operis signi- 
ficari oportet intellegi. quid enim conuenientius de deo dicitur, 
quantum inter homines dici potest, quam cum ita ponitur 
pdixit* ,factum est“ ,placuit*, ita ut in eo, quod dixit, 

imperium eius intellegatur, in eo, quod factum est, potentia, 
in eo, quod placuit, benignitas, sicut ineffabilia per hominem 
hominibus, ita ut omnibus prodesse possent, dici debuerunt. 

Et diuisit deus inter lucem et tenebras. hinc intellegi 
licet, quanta diuini operis facilitate ista dicantur effecta. non 
enim quisquam est, qui sic existimet lucem factam, ut esset 
confusa cum tenebris et ob hoc postea separationis indigeret; 
sed eo ipso, quo lux facta est, consecuta est etiam dinisio 
inter lucem et tenebras. quae enim societas luci cum 
tenebris? deus ergo diuisit inter lucem et tenebras, quia 
lucem fecit, cuius absentia tenebrae uocantur. interest autem 
inter lucem et tenebras, sicut interest inter uestimentum et 
nuditatem aut plenum et inane et similia. 

Iam quot modis lux possit intellegi, supra dictum est, 
quibus contrariae priuationes possunt tenehbrae nominari. alia 
est enim lux, quae uidetur his oculis corporeis etiam ipsa 
corporea, ut solis et lunae et stellarum et si quid huius modi 
est, cui contrariae sunt tenebrae, cum aliquis locus ea luce 
caret. alia item lux est uita sentiens et ualens discernere quae 
per corpus ad animae iudicium referuntur, id est alba et nigra 
cdnora et rauca suaueolentia et graueolentia dulcia et amara 
calida et frigida et cetera huius modi. alia est enim lux quae 
sentitur oculis aliudque per oculos agitur, ut sentiatur. illa 
enim in corpore, haec autem quamuis per corpus ea quae 
sentit accipiat in anima tamen est. huic contrariae sunt tene- 
brae, insensibilitas quaedam uel si melius insensualitas dicitur, 

id est non sentire, quamuis inferantur quae sentiri possent, 
si esset in illa uita ista lux unde sentitur. neque hoc cum 
ministeria desunt corporis, sicut in caecis aut surdis — nam 
in istorum animis est ista lux, de qua nune agimus, sed in- 
strumenta corporis desunt — neque eo modo, quo in silentio 
uox non auditur, cum et ista lux est in anima et adsunt cor- 
poris instrumenta, sed nihil quod sentiatur infertur. non ergo 
qui his causis non sentit, caret ista luce; sed cum talis 
potentia non est in anima, quae iam nec anima dici solet sed 
tantum uita, qualis perhibetur esse uitis et arboris et quarum- 
que stirpium, si tamen eas uel talem habere persuaderi ullo 
modo potest, quas nonnulli nimis errantes haeretici non solum 
séntire per corpus, id est uidere et audire et calorem ignemque 
discernere sed etiam intellegere rationem et cogitationes nostras 
nosse arbitrantur; sed de his alia quaestio est. insensibilitas 
ergo tenebrae sunt huius lucis, qua quidque sentitur, cum 
ipsam uim sentiendi non habet uita quaelibet. conuenienter 
autem hance lucem dici concedit quisquis concedit recte dici 
lucem, qua res quaeque manifesta est. cum autem dicimus: 
manifestum est hoc canorum esse, manifestum est hoc dulce 
esse, manifestum est hoc frigidum esse et quod forte huius 
generis per corporales sensus adtingimus, haec lux, qua ista 
manifesta sunt, utique intus in anima est, quamuis per corpus 
inferantur quae ita sentiuntur. tertium lucis genus in Creaturis 


intellegi potest, quo ratiocinamur. huic contrariae tenebrae : 


sunt inrationabilitas, sicut sunt animae bestiarum. 


12 ef. contra Manichaeos 


1 possunt V2 essent L illam V lux ista TMLbd 3: desunt 
ministeria T! 5 eo] illo TMLbd — quo] quo modo bd 6 assunt V 
8 hiis MZ iis @ 10 quarumcumque MLbd 11 ulloj nullo M, (n 
paene eras.) L 12 nonulli V 18 et audire] aut audire b audire d 
15 hiis MZ 16 suntom. TMLbd _—quidque] quicquid M quidquid bd 
quid ZL 18 lucem hance MLbd — quisquis concedit om. L 19 dica- 
mus V 20 manifestum] maim M; ita et sequens et tertium scriptum 
man.esseb 21 alt.esse] est M 22 perom.V _ sensus adtingimus] sen- 
timus V—attingimus per corporales sensus L 24 quae ita sentiuntur 
om. M26 inrationabilitas sicut sunt om. L 


= 
oo 


on 


~ 
J 


15 


2 


“ 
o 


—) 


inperfectus liber. A75 


Siue ergo lucem aetheream siue sensualem, cuius animalia 
participant, siue rationalem, quam et angeli et homines habent, 
a deo factam primitus in rerum natura haec sententia uult 
intellegi, diuisisse deum inter lucem et tenebras eo ipso, quo 
lux facta est, oportet accipi, quod aliud est lux, aliud illae 
priuationes lucis, quas in contrariis tenebris ordinauit deus. 
non enim deum fecisse tenebras dictum est, quoniam species 
ipsas deus fecit, non priuationes, quae ad nihilum pertinent, 
unde ab artifice deo facta sunt omnia: quas ab eo tamen 
ordinatas intellegimus, cum dicitur: et diuisit deus inter 
lucem et tenebras, ne uel ipsae priuationes non haberent 
ordinem suum deo cuncta regente atque administrante, sicut 
in cantando interpositiones silentiorum certis moderatisque 
interuallis, quamuis uocum priuationes sint, bene tamen ordi- 
nantur ab his, qui cantare sciunt et suauitati uniuersae canti- 
lenae aliquid conferunt, et umbrae in picturis eminentiora 
quaeque distingunt ac non specie sed ordine placent. nam et 
uitiorum nostrorum non est auctor deus; sed tamen ordinator 
est, cum eo loco peccatores constituit et ea perpeti cogit 
quae merentur. ad hoc ualet quod oues ponuatur ad dexteram, 
haedi autem ad sinistram. quaedam ergo et facit deus et 
ordinat; quaedam uero tantum ordinat. iustos et facit et ordinat; 
peccatores autem, in quantum peccatores sunt, non facit sed 
ordinat tantum, quippe cum illos ad dexteram, illos ad sini- 


s stram constituit et quod in ignem aeternum iubet ire, ad 


meritorum ordinem ualet. ita species naturasque ipsas et facit 
et ordinat; priuationes autem specierum defectusque naturarum 
non facit sed ordinat tantum. dixit itaque: fiat lux. et facta 
est lux, non dixit: fiant tenebrae. et factae sunt tenebrae. 

horum ergo unum fecit, alterum non fecit, utrumque tamen 
ordinauit, cum diuisit deus inter lucem et tenebras. ita et 
ipso faciente pulchra sunt singula et ipso ordinante pulchra 
sunt omnia. 

6. Et uocauit deus lucem diem et tenebras uocauit 
noctem. cum et lux nomen sit alicuius rei et dies rursum 
et tenebrae et nox utrumque sit nomen, utrum ita dici oportuit 
nomina rebus inposita esse, ut illa res, cui nomen inpositum 
est, utique alio quoque nomine — non enim aliter poterat — 
enuntiaretur, et ita dictum est: uocauit deus lucem diem, 
ut indifferenter dici etiam conuerse posset: uocauit deus diem 
lucem et uocauit noctem tenebras? quid ei respondebimus, 
si quis a nobis ita quaerat: luci nomea inpositum est dies an 
diei nomen inpositum est lux? quia haec duo utique, in quan- 
tum ad res significandas articulata uoce enuntiantur, nomina 
sunt. hoc modo etiam de aliis duobus quaeri potest: tenebris 
nomen inpositum est nox an nocti inpositum est nomen tene- 
brae? et quidem, ut scriptura praescribit, manifestum est 
lucis nomen dictum esse diem et tenebrarum nomen dictum 


esse noctem. quia cum diceret: deus fecit lucem et diuisit : 


inter lucem et tenebras, nondum de uocabulis agebatur, postea 
sunt adhibita uocabula dies et nox, cum et illa sine dubio 
uocabula sint, lux et tenebrae, res aliquas significantia sicut 
dies et nox. ergo ita hoe accipiendum est, quia enuntiari aliter 
non posset res, quae nomen accepit, nisi aliquo nomine? an 
potius ista uocatio accipienda est ipsa distinctio? non enim 

omnis lux dies aut omnes tenebrae nox; sed lux et tenebrae 
certis inter se uicibus ordinatae atque distinctae diei et noctis 
nominibus appellantur. omne quippe uocabulum ad distincti- 
onem ualet: unde etiam nomen, quod rem notet, appellatum 
est quasi notamen, notet autem hoc est distinguat et docti- 
tantem ad discernendum adiuuet. fortasse ergo ipsum diuisisse 
inter lucem et tenebras, hoc est uocasse lucem diem et tene- 
bras noctem, ut hoe sit ordinasse ista quod uocasse. an ista 
uocabula significare nobis uolunt, quam lucem dixerit et quas 
tenebras? tamquam si diceret: fecit deus lucem et diuisit 
inter lucem et tenebras. lucem autem dico diem et tenebras 
dico noctem, ne aliquam aliam lucem intellegas, quae non 
sit dies, et ne aliquas alias tenebras intellegas, quae non sint 
nox. nam si omnis lux dies posset intellegi et omnes tenebrae 
noctis nomine censerentur, fortasse non opus esset dicere: 
et uocauit deus lucem diem et tenebras uocauit 
noctem. 

Item quaeri potest quem diem dicat et quam noctem. si 
istum diem uult accipi, quem solis ortus inchoat et claudit 
occasus, et istam noctem, quae a solis occasu usque in ortum 
tendit, non inuenio, quomodo esse potuerint, antequam caeli 
luminaria facta essent. an ipsa spatia horarum et temporum 
etiam sine discrimine fulgoris atque umbrae iam ita uocari 
potuerunt? et quomodo in illam lucem rationalem, si haec 
significata est, aut sensualem cadit haec uicissitudo, quae 
nomine diei et noctis significatur? an non secundum quod 
euenit sed secundum quod potest euenire ista insinuata sunt, 
quia et rationi potest error succedere et sensui quaedam 
stoliditas ? 

7. Et facta est uespera et factum est mane dies 
unus. non eodem modo nunc: appellatur dies, quo cum 
diceretur: et uocauit deus lucem diem, sed eo modo, quo 
dicimus uerbi gratia triginta dies habere mensem: hic enim 
nomine diei noctes quoque includimus; superius autem ita 
dictus est dies, ut a nocte seiungeretur. itaque cum illa 
operatio dei per lucem gesta insinuaretur, consequenter dicitur 
factam esse uesperam et factum esse mane unum diem, ut 
sit scilicet unus dies a coepto die usque ad coeptum diem, 
id est a mane usque ad mane, quales dies adnumeratis, ut 
dixi, noctibus appellamus. sed quomodo facta est uespera et 
factum est mane? an tanta mora temporis fecit Ilucem deus 
et diuisit inter lucem et tenebras, quanta mora tenditur dies 
lucens, id est non adnumerata nocte? et ubi est quod scriptum 
est: subest enim tibi, cum uoles posse, si opus est deo 
productione temporis, ut aliquid perficiat? an omnia quidem 
tamquam in arte atque ratione perfecta sunt deo non in 
productione temporis, sed in ipsa ui, quae illas etiam res, 
quas non stare sed transire cernimus, stabiliter efficit? non 
enim et in sermone nostro, cum uerba alia transeant et alia 
succedant, credibile est ita fieri in arte ipsa, qua operante 
stabiliter artificiosa occwrrit oratio. quamquam ergo sine pro- 
ductione temporis faciat deus, cui subest posse cum uolet, 
ipsae tamen naturae temporales motus suos temporaliter per- 
agunt. ita ergo fortasse dictum est: et facta est uespera 
et factum est mane dies unus, sicut ratione prospicitur 
ita fierl debere aut posse, non ita, ut fit temporis tractibus. 
nam non ipsam rationem operationum contemplatus estin spiritu 

sancto ille, qui dixit: qui manet in aeternum creauit. 
omnia simul; sed commodissime in hoc libro quasi per 
morarum interualla factarum a deo rerum digesta narratio 
est, ut ipsa dispositio, quae ab infirmioribus animis contempla- 
tione stabili uideri non poterat, per huius modi ordinem ser- 
monis exposita quasi istis oculis cerneretur. 

8. Et dixit deus: fiat firmamentum in medio aquae 
et sit diuidens inter aquam et aquam. et sic est factum. 
et fecit deus firmamentum et diuisit inter aquam 
quae erat sub firmamento et inter aquam quae erat 
supra firmamentum. utrum aquae tales sunt supra firma- 
mentum, quales sub firmamento istae uisibiles? an, quia illam 
aquam uidetur significare, supra quam spiritus ferebatur et 
eam intellegebamus esse ipsam mundi materiam, haec etiam 
hoc loco firmamento interposito discreta credenda est, ut in- 
ferior sit materia corporalis, superior animalis? hoe enim firma- 
mentum dicit, quod caelum postea uocat. caelesti autem 
corpore nihil est in corporibus melius. alia quippe corpora 
eaelestia, alia terrestria et utique caelestia meliora: quorum 
naturam quidquid transit nescio quemadmodum iam corpus 
possit uocari; sed est fortasse uis quaedam subiecta rationi, 
qua ratione deus ueritasque cognoscitur: quae natura quia 
formabilis est uirtute atque prudentia, cuius uigore cohibetur 
eius fluitatio atque constringitur et ob hoe quasi materialis 
adparet, recte aqua diuinitus appellata est non locorum spatio 
sed merito naturae incorporeae caeli corporei ambitum exce- 
dens. et quoniam caelum firmamentum uocauit, non absurde 

intellegitur quidquid infra aethereum caelum est, in quo 
pacata et firma sunt omnia, mutabilius esse et dissolubilius. 
yuod genus corporalis materiae ante acceptam speciem distincti- 
onemque formarum, a qua sub firmamento nominata est, 
fuerunt qui crederent has uisibiles aquas et frigidas caeli 
superficiem superamplecti. et documentum adhibere conati sunt 
de tarditate stellae unius de septem uagantibus, quae superior 
est ceteris et a Graecis Poivey dicitur et triginta annis per- 
agit signiferum circulum, ut ob hoc tarda sit, quia est frigidis 
aquis uicinior, quae supra caelum sunt. quae Opinio nescio 
quemadmodum possit apud eos defendi, qui subtilissime ista 
quaesierunt. nihil autem horum temere adfirmandum ged caute 
omnia modesteque tractanda sunt. 

Et dixit deus: fiat firmamentum in medio aquae 
et sit diuidens inter aquam et aquam. et sic est 
factum. postquam dixit: sic est factum, quid opus erat 
rursum addere: et fecit deus firmamentum et diuisit 
inter aquam quae erat sub firmamento et aquam quae 
erat supra firmamentum? nam cum dixisset superius: et 
dixit deus: fiat lux. et facta est lux, non addidit rursus: 
et fecit deus lucem; hic autem posteaquam dixit deus: fiat. 
et sic est factum, additum est: et fecit deus. an hine 
adparet non oportere illam lucem intellegi corporalem, ne eam 
aliqua creatura interposita deus fecisse uideatur — deum autem 
trinitatem dico —, hoc uero firmamentum caeli, quia corpo- 
reum est, per incorpoream creaturam accepisse speciem for- 

mamque credatur, ut prius incorporeae naturae rationaliter a 

ueritate inpressum sit quod corporaliter inprimeretur, ut caeli 

fieret firmamentum, et ideo quod positum est: et dixit deus: 

fiat. et sic est factum, in ipsa rationali natura prius 
5 factum est fortasse unde inprimeretur corpori species ? 

9. Cum autem additum est: et fecit deus firmamentum 
et diuisit inter aquam quae erat sub firmamento et 
aquam quae erat supra firmamentum, ipsa operatio in 
illa materia, ut corpus caeli fieret, significatur? an forte 

10 uarietatis causa, ut textus sermonis in fastidium non ueniret, 
supra non est positum quod infra positum est et non oportet 
scrupulose omnia rimari? eligat quis quod potest; tantum ne 
aliquid temere atque incognitum pro cognito afferat memine- 
ritque se hominem de diuinis operibus quantum permittitur 

15 quaerere. 

Et uocauit deus firmamentum caelum. quod de uoca- 
tione superius tractatum est, hic quoque considerari potest; 
non enim omne firmamentum caelum est. et uidit deus 
quia bonum est. et de hoc superius quod tractatum est 

20 retractetur, nisi quod non eundem ordinem uideo. nam superius: 
et uidit deus lucem quia bona est, et post deinde 
subicitur: diuisit deus inter lucem et tenebras; et 
uocauit deus lucem diem et tenebras uocauit noctem, 
hic autem, postquam factum enarratum est, quod factum 

% dicebatur, et posteaquam uocatum est firmamentum caelum, 
tum dicitur: et uidit deus quia bonum est. quod si non 

fastidii euitandi gratia ita uariatum est, illud certe intellegere 
cogimur, quod dictum est: et fecit deus omnia simul. 
quare enim primo ibi uidit quia bonum est et postea nomen 
inposuit, hic autem primo nomen inposuit et postea uidit 
quia bonum est? nisi quia ista indifferentia significat morarum 
interualla non esse in operatione dei, quamuis in ipsis in- 
ueniantur operibus? secundum autem morarum interuallum 
prius aliquid et postea efficitur, sine quibus narratio factorum 
non potest esse, quamuis sine his deus ista efficere potuerit. 
et facta est uespera et factum est mane dies secun- 
dus. iam hine superius tractatum est et easdem rationes hic 
quoque ualere arbitror. 

10. Et dixit deus: congregentur aquae quae sub 
caelo sunt in congregationem unam et adpareat arida. 
et sic est factum. hine probabilius credi potest aquam 
divtam esse superius, sicut arbitrabamur, ipsam mundi mate- 
riam. nam si uniuersum aqua obpletum erat, unde uel quo 
potuit congregari? si enim confusionem quandam materialem 
aquae nomine appellauerat, haec congregatio accipienda est 
ipsa formatio, ut talis esset aquae species, qualem nunc esse 
cernimus. et ipsum ,adpareat arida‘, quod positum est, terrae 
formatio intellegi potest, ut hance haberet speciem terra, quam 
cernimus. inuisibilis enim et inconposita dicta erat, cum ad- 
huc materiae species deesset. dixit ergo deus: congregetur 
aqua quae sub caelo est; id est in formam redigatur 
materies corporalis, ut aqua ista sit, quam sentimus. in con- 
gregationem unam: uis ipsa formae commendatur nomine 

unitatis. hoc est enim uere formari in unum aliquid redigi, 
quoniam summe unum est omnis formae principium. et ad- 
pareat arida: id est speciem uisibilem accipiat atque a 
confusione distinctam. et bene aqua congregatur, ut adpareat 
arida; id est cohibetur quod fluitat materiae, ut quod obscurum 
est inlustretur. et sic est factum: etiam hoc fortasse in 
rationibus intellectualis naturae prius factum est, ut postea 
quod dicitur: et congregata est aqua in congregationem 
unam et adparuit arida, non superfluo additum uideatur, 
cum iam dictum esset: et sic est factum, sed ut post 
rationalem atque incorpoream operationem intellegeremus etiam 
corporalem secutam. 

Et uocauit deus aridam terram et congregationem 
aquae uocauit mare. adhuc nobiscum facit illa causa 
uocabulorum; non enim omnis aqua mare aut omne aridum 
terra. ergo quae aqua esset et quae arida, uocabulis segre- 
gandum fuit. ipsam autem distinctionem atque formationem 
fuisse uocationem dei non. absurde adhuc intellegi potest. et 
uidit deus quia bonum est. et hic ipse ordo seruatus est; 
quare huic etiam illa, quae iam tractata sunt, conferantur. 

11. Et dixit deus: germinet terra herbam pabuli 
ferentem semen secundum suum genus et simili- 
tudinem et lignum fructuosum faciens fructum, cuius 
semen sit in se secundum suam similitudinem. post- 


5 quam facta sunt terra et mare et uocata et adprobata, quod 


gaepe diximus non morarum interuallis esse accipiendum, ne 
ineffabilem operantis dei facultatem tarditas aliqua consequatur, 

non statim sicut duobus praecedentibus diebus subicitur: 
facta est uespera et factum est mane dies tertius, 
sed adiungitur alia operatio, ut germinet terra herbam 
pabuli ferentem semen secundum genus suum et 
similitudinem et lignum fructiferum faciens fructum, 
cuius semen sit in se secundum suam similitudinem. 
quod de luce illa et firmamento et aquis et arida dictum non 
est; non enim habet illa lux successionis propaginem aut de 
caelo aliud caelum nascitur aut terra aut mare alia maria 
et alias terras gignunt, quae sibi succedant. hic ergo dicen- 
dum fuit: ferentem semen secundum suum genus et 
similitudinem et cuius semen in se sit secundum 
suam similitudinem, ubi similitudo nascentium praeter- 
euntis similitudinem seruat. 

Haec autem omnia ita super terram sunt, ut ipsi terrae 
radicibus cohaereant et ei continuentur et rursum quodammodo 
separentur: propterea huius naturae significationem in ista 
narratione seruatam arbitror, quia et eodem die facta sunt, 
quo terra adparuit, et tamen iterum dixit deus, ut terra ger- 
minaret, et iterunt dictum est: et sic est factum. de- 
inde secundum superiorem regulam, postquam dictum est: 
et sic est factum, subiungitur ipsa executio: et dedit 
terra herbam pabuli ferentem semen secundum suum 
geuus et lignum fructiferum faciens fructum, cuius 
semen in se secundum suam similitudinem, et iterum 
dicit: uidit deus quia bonum est. itaque et uno die ista 
iunguntur et iteratis dei uerbis distinguuntur ab inuicem, 

quod de terra et mari propterea puto non esse factum, quia 
magis harum rerum est discernenda natura, quae cum oriantur 
et occidant seminis successione propagantur. an quia terra et 
mare simul fieri potuerint non solum in rationibus creaturae 
spiritalis, ubi simul omnia facta sunt, sed etiam in ipsa cor- 
porali motione, arbores uero et quaeque stirpes nasci non 
possent nisi terra, in qua germinarent, praecessisset, propterea 
et repetendum erat iussum dei, ut et facta significarentur 
distantia tamen non alio die facienda, propter quod radicibus 
terrae adfiguntur et continuantur? sed quaeri potest, cur istis 
deus non inposuerit nomina. an praetermissum est, quia multi- 
tudo eorum non sinebat? uerum haec quaestio melius postea 
considerabitur, cum animaduertemus alia quae non uocauit 
deus, sicut uocauit lucem et caelum et terram et mare. et 
facta est uespera et factum esc mane dies tertius. 
12. Et dixit deus: fiant luminaria in firmamento 
caeli, ut luceant super terram et diuidant inter diem 
et noctem; et sint in signis et in temporibus et in 
diebus et in annis; et sint in splendorem in firma- 
mento caeli, ut luceant super terram. quarto die lumi- 
naria facta sunt, de quibus dicitur: et sint in diebus. quid 
sibi ergo uolunt tres dies transacti sine luminaribus? aut cur 
ista erunt in diebus, si etiam sine istis dies esse potuerunt? 
an quia euidentius productio illa temporis et morarum inter- 
uallum motu istorum luminarium distingui ab hominibus 
potest ? an ista dierum et noctium enumeratio ad distinctionem 
ualet inter illam naturam, quae facta non est, et eas, quae 
factae sunt, ut mane nominaretur propter earum speciem 
factarum, uespera uero propter priuationem? quoniam quan- 

tum adtinet ad illum, a quo facta sunt, speciosa atque formosa 
sunt, quantum autem in ipsis est, possunt deficere, quia de 
nihilo facta sunt, et in quantum non deficiunt, non est eorum 
materiae, quae ex nihilo est, sed eius, qui summe est et illa 
facit esse in genere atque ordine suo. 

Et dixit deus: fiant luminaria in firmamento caeli 
ut luceant: utrum de fixis tantum dictum est sideribus an 
etiam de uagis? sed duo luminaria maius et minus inter uaga 
 Sidera numerantur: quomodo ergo in firmamento facta sunt 
omnia, cum singulos suos uel globos uel circulos uaga singula 
quaeque possideant ? an quoniam in scripturis et caelos multos 
legimus et caelum, sicuti in hoc loco cum dicitur caelum et 
firmamentum, intellegendum est omnem istam aetheream ma- 
chinam dici, quae omnia sidera continet, sub qua puri et 
tranquilli aeris serenitas uiget, sub quo item iste aer turbu- 
lentus et procellosus agitatur? ut luceant super terram 
et diuidant inter diem et noctem. nonne iam deus 
diuiserat inter lucem et tenebras et uocauerat diem lucem et 
tenebras uocauerat noctem? ex quo adparet eum inter diem 
et noctem diuisisse. quid sibi uult nunc, quod dicitur de 
luminaribus: et diuidant inter diem et noctem? an ita 
nune fit ista diuisio per luminaria, ut hominibus nota sit 
etiam solis carnalibus oculis ad rerum istarum coutemplati- 
onem utentibus, ita uero deus eam fecit ante circuitum lumi- 
narium, ut nunc uideri nisi a paucis sancto spiritu et serena 
ratione non possit? an inter alium diem et aliam noctem 
diuisit deus, id est inter speciem, quam inprimebat illi in- 
formitati, et informitatem, quae adhuc formanda restabat? 
alius uero est iste dies et alia nox, quorum uoluente caelo 


3 in om. M 4 materie V illa] alia V 5 atque] et MLbd 
6 in firmamento caeli luminaria MLbd 9 sidera] sdierum Vin 
firmamento om. MLb 11 multos om. M 12 sicuti—firmamentum 
om. L dicitur firmamentum caelum Mbd 13 etheriam V 14 que V 
sidera] substantia MLb 15 quad  turbulentis Z1 17 iam] etiam MLb 
18 lucem diem Lbd 20 nune uult MLbd 25 ut nunc seripsi: et 
nunc V ut MLbd  sancto] sano bd 27 inforriati V 


-_ 


0 


~ 


5 


o~ 


10 


a 


o 


inperfectus liber. 487 


uicissitudo animaduertitur, quae fieri non posset nisi solis 
ortu et occasu. 

13. Et sint in signis et in temporibus et in diebus 
et in annis. uidetur mihi hoc, quod dixit: in signis, planum 
fecisse illud, quod dixit: et in temporibus, ne aliud acci- 
perentur signa et aliud tempora. haec enim nunc dicit tempora, 
quae interuallorum distinctione aeternitatem incommutabilem 
supra se manere significant, ut signum, id est quasi uestigium 
aeternitatis tempus adpareat. item cum adiungit: et in diebus 
et in annis, ostendit quae dixerit tempora, ut dies fiant 
conuersione fixorum siderum, anni uero manifesti, cum sol 
signiferum circulum peragit, obscuriores autem, cum id unum- 
quodque uagorum siderum in suis orbibus facit. non enim 
dixit: et mensibus, quia fortassis mensis annus est lunae; 
sicut duodecim lunae anni annus est eius sideris, quod 
Paibovea Graeci uocant, et triginta solis anni annus est elus 
sideris, quod Paivwy dicitur. et fortasse ita cum omnia sidera 
ad idem redierint, annus magnus peragitur, de quo multi 
multa dixerunt. an in signis dicit, quibus certum iter signi- 
ficatur nauigandi, in temporibus autem, uelut est uernum 
tempus et aestas et autumnus et hiems, quia et ista circum- 
actu siderum uariantur suasque uices atque ordinem seruant, 
in diebus autem et in annis, sicut iam expositum est, 
aecipiendum ? 

Et sint in splendorem in firmamento caeli, ut luce- 
ant super terram. supra iam dictum erat: fiant luminaria 


8 Gen. 1, 14 25 Gen. 1, 15 


3 in med. om. MLbd 4 et om.d 4 annis omisso in V5 in ante 
temporibus s, 1. m. 1 V 6 dixit Lbd 8 supra corr. ex super L 
10 in ante annisom. VV dixit b 12 id] ad ML 14 fortasse MLbd 
est om. V est luce M! 15 lunae] solis V 16 fetonta V phetunta ML 
gasdwvta b eiusdem V 17 foenon V phoemon ML gastvoy b 
19 dixit L'td 20 nauigandi] uani gaudii V_suelut} ut Z = 21 au- 
tumpnus ML _—ihyems Vhyemps ML 23 expositum iam bd 25 splen- 
dore VMLb et in firmramento 0 26 supra—terram om. MLb 


A88 S. Aureli Augustini de Genesi ad litteram 


in firmamento caeli, ut luceant super terram; cur 
putamus esse repetitum? an quemadmodum dictum est de 
stirpibus, ut ferant semen et sit in eis semen secundum suum 
genus et similitudinem, ita hic e contrario dictum est de 
luminaribus: fiant et sint, id est fiant et non gignant, sed 
ipsa sint. et sic est factum. ordo ille seruatur. 

Kt fecit deus duo luminaria: luminare maius initium 
diei et luminare minus initium noctis, et stellas. 
quid dicat initium diei et initium noctis mox adparebit. et 
Stellas uero quod addidit, utrum pertineant ad initium noctis 
an non ambiguum est. quidam autem uolunt hic significari 
lunam plenam esse primitus factam, quod plena luna initio 
noctis adsurgit, id est mox post solis occasum. sed illud ab- 
surdum est, ut non a prima sed a sexta decima uel quinta 
decima numerandi sumamus exordium. nec illud moueat, quod 
perfectum fieri debuerit luminare quod factum est. omni enim 
die perfecta est; sed eius perfectio ab hominibus non uidetur, 
nisi cum ex contraria parte soli obposita fuerit. nam etiam 
cum illo constituta, quoniam sub illo est, uidetur finiri; sed 
etiam tune plena est, quia ex alia parte inlustratur nec uideri 
potest ab his, qui subter sunt, id est terram incolunt. quod 
non paucis uerbis, sed subtilibus dissertationibus et quarundam 
figurarum uisibilium demonstratione doceri potest. 

Kt posuit illa deus in firmamento caeli, ut luceant 
Super terram. quomodo dixit: fiant in firmamento, et 
quomodo nune dicit: fecit deus luminaria et posuit in 
firmamento, quasi extra sint facta et post ibi posita, cum 
iam dictum sit, ut ibi fierent? an hine etiam atque etiam 
significatur non ita deum fecisse, ut homines solent, sed ita 

narratum ut hominibus potuit: scilicet ut apud homines aliud 
sit ,fecit*, aliud ,posuit*, apud deum autem utrumque idem 
sit, qui faciendo ponit et ponendo facit? 

Et praesint diei et nocti et diuidant inter diem et 
noctem. hoc est quod dictum erat: initium diei et initium 
noctis, quod hic exponit dicendo: praesint diei et nocti. 
ergo initium illud principatum intellegere debemus, quia et 
in die nihil est inter illa quae uidentur sole excellentius et 
in nocte nihil luna uel stellis. unde illa etiam ambiguitas 
iam non moueat et credamus stellas sic positas, ut ad initium 
noctis, id est principatum pertineant. et uidit deus quia 
bonum est. idem ordo seruatur. meminerimus sane, quod 
etiam ista deus non uocauerit, cum dici potuerit: et uocauit 
deus luminaria sidera, quia non omne luminare sidus est. 

Et facta est uespera et factum est mane dies quar- 
tus. si dies istos consideres, quos ortus solis occasusque 
distinguit, non iste quartus, sed fortasse primus est dies, ut 
eo tempore putemus ortum esse solem, quo factus est, et 
donec cetera sidera fierent, occidisse. sed qui intellegit et 
solem alibi esse, cum apud nos est nox, et ndctem alibi esse 
cum sol apud nos est, dierum istorum enumerationem sub- 
limius indagabit. 

14. Et dixit deus: eiciant aquae reptilia animarum 
uiuarum et uolatilia uolantia super terram sub fir- 
mamento caeli. et sic est factum. ea quae natantia sunt 
animalia reptilia sunt appellata, quia pedibus non ambulant, 
an quia sunt alia, quae sub aqua in terra repunt? alia enim 
sunt pennata in aquis, sicut pisces qui squamas habent uel 

alii qui non habent, sed tamen pennis nituntur. qui utrum 
inter uolatilia hoc loco numerandi sint dubitari potest. nam 
et ipsa uolatilia cur aquis tribuerit, non aeri, nonnulla quaestjo 
est. non enim has aues tantum hic accipere possumus, quibus 
aquae familiares sunt, quales sunt mergi et anates et quae- 
cumque huius modi. nam si de his tantum dixisset, non 
praetermitteret alio loco de aliis auibus dicere, inter quas 
nonnullae usque adeo ab aquis remotae sunt, ut ne bibant 
quidem. nisi forte istum aerem terris contiguum, quoniam se 
humidum etiam serenissimis noctibus rore testatur, aquam 
uocauit, quia et in nubem cogitur. nubes autem aqua est, 
quod omnes sentiunt, quibus contigit in montibus inter nubila 
uel etiam in campis inter nebulas ambulare. in hoe quippe 
aere uolare aues dicuntur. nam in illo sublimiore atque puriore, 
qui uere aer ab omnibus appellatus est, nequeunt; non enim 
earum pondus tenuitate sua sustinet. in illo autem neque 
nubes concrescere asseruntur nec aliquid procellosum existere: 
quippe ubi uentus adeo nullus est, ut in uertice Olympi 
montis, qui spatia huius humidi aeris excedere dicitur, quaedam 
litterae in puluere solere fieri perhibeantur et post annum 
integrae atque inlaesae inueniri ab his, qui sollemniter memo- 
ratum montem ascendebant. 

Quapropter non absurde existimari potest firmamentum caeli 
in scripturis diuinis usque ad haec spatia uocari, ut et ille 
aer tranquillissimus et sincerissimus ad firmamentum pertinere 
credatur. hoc enim nomine firmamenti ipsa tranquillitas et 
magna pars rerum significari potest. unde etiam illud dici 
pluribus locis in Psalmis existimo: et ueritas tua usque 

ad nubes. nihil enim est firmius et serenius ueritate. nubes 
autem sub ista sincerissimi aeris regione concrescunt. quod 
quamquam figurate dictum accipiatur, ex his tamen rebus 
sumtum est, quae habent ad haec quandam similitudinem, 
ut corporea creatura constantior et purior, quae a summitate 
caeli usque ad nubes est, ueritatis figuram recte habere 
uideatur, id est usque ad aerem caliginosum et procellosum 
et humidum. ergo uolatilia uolantia super terram sub firma- 
mento caeli conuenienter sunt aquis adtributa, quia non in- 
conuenienter aer iste aqua nominatur. hinc etiam intellegi 
datur de aere nihil esse dictum, quomodo uel quando sit 
factus, quia iste aer nomine aquarum tenetur, ille autem 
nomine firmamenti; atque ita nullum elementum _praeter- 
missum est. 

Sed fortasse quis dicat: si eo quod dictum est: con- 
gregetur aqua, intellegimus aquam esse factam ex illa con- 
fusione materiae, hance autem congregationem mare appellauit 
deus, quomodo ibi possumus hunc aerem intellegere factum, 
quod mare non dicitur, etiam si aqua dici potest? quamobrem 
mihi uidetur in eo, quod dictum est: adpareat arida, non 
solum speciem terrae sed etiam huius aeris crassioris esse 
insinuatam, per hunc enim terra inluminatur, ut perspicua 
nobis sit. in uno ergo uerbo, quo dictum est: adpareat, 
intimata sunt omnia, sine quibus adparere non posset; id est 
et species eius et nudatio ab aquis et aeris superfusio, per 
quem in ea lumen a superiore mundi parte transmittitur. an 
potius in eo, quod scriptum est: congregetur aqua, species 
huius aeris commendatur, quia iste aer cum condensatur, 
hane aquam uidetur efficere? coactionem itaque in densitatem 

congregationem aquae fortasse appellauit, ut mare fieret; us 
id, quod non congregatum, id est non spissatum superfertur 
aqua sit, quae aues uolantes possit sustinere, utrique nomini 
adcommodata, ut uocari possit et aqua subtilior et aer 
crassior. sed quando iste factus sit cur non dicitur? an forte 
uerum est, quod quidam uolunt, humidis exhalationibus maris 
et terrae has auras effici ita crassiores aere illo superiore ac 
liquido, ut gestandis uolatilibus auium sint adcommodatae, 
ita porro teneriores his aquis, quibus corpus abluitur, ut 
earum comparatione siccae atque aeriae sentiantur? et quia 
de terra et mari iam dictum erat, quid opus erat dicere de 
exhalationibus eorum, id est aquis auium, cum illum aerem 
purissimum et tranquillissimum firmamento adtributum intel- 
lexeris ? 

Nam neque de fontibus et fluminibus dictum est quomodo 
facta sint. qui enim scrupulosius ista quaerunt et disserunt, 
aethereo superlapsu de mari dulcem inuisibiliter dicunt extrahi 
uaporem his uidelicet ascensionibus, quas nullo modo sentire 
possumus : inde conglobari nubes, atque ita terram imbribus 
madefactam antris occiltioribus instillare atque insudare 
tantum, quantum coactum et per diuersos tramites lapsum 
erumpat in fontes siue paruos siue fluminibus gignendis 
idoneos. cuius rei documenta esse uolunt, quod marinarum 
aquarum decoctarum uapor sinuato cooperculo exceptus 
humorem dulcem gustantibus exhibet. et omnibus fere mani- 
festum est diminutos fontes inopiam sentire pluuiarum. ad- 
testatur et diuina historia, cum Helias tempore ariditatis 

imbrem posceret; iussit enim, cum ipse oraret, ut Helisaeus 
ad mare adtenderet . unde cum uideret oriri perparuam nube- 
culam pluuiam regi sollicito adesse nuntiauit, qua mox etiam 
fugiens inrigatus est. et Dauid dicit: domine, qui aduocas 
aquam maris et effundis eam super faciem terrae. 
quapropter mari nominato de aliis aquis superfluo diceret. 
siue istis roriferis quae tenuitate auras uolantibus auibus 
praebent, siue fontium ac fluminum, si et illae exhalationibus 
fiunt et istae reciprocis imbribus, quos terra sorbet, emanant. 
15. Eiciant aquae reptilia animarum uiuarum. cur 
additum est: uiuarum? an possunt esse animae, nisi uiuant? 
an istam manifestiorem uitam commendare uoluit, quae inest 
animalibus sentientibus, quoniam stirpes ea carent? et uola- 
tilia uolantia super terram sub firmamento caeli. si 
uolatilia non uolant in illo purissimo aere, ubi nulla nubila 
oriuntur, hinc manifestum est ad firmamentum eum pertinere, 
quia sub firmamento caeli dictum est uolatilia uolare super 
terram. et sic est factum. ordo ille seruatur, ideoque sub- 
iungitur sicut in ceteris excepta luce, quae prior facta est. 
Et fecit deus cetos magnos et omnem animam ani- 
malium repentium, quae eiecerunt aquae secundum 
genus eorum, et omne uolatile pennatum secundum 
suum genus. meminerimus sane secundum suum genus de his 
creaturis dici, quae seminali propagine reparantur; nam hoc 
de herbis iam et arboribus dictum est. et omne uolatile 
pennatum. cur additum est: pennatum? an potest esse 

uolatile quod pennas non habeat? sed si potest, numquid hoc 
genus non fecit deus, quando non inuenitur ubi sit factum? 
an omnino potest quidquam uolare sine pennis? nam et 
uespertiliones et locustae et muscae et si quid eius modi est 
quod plumis careat, pennis non caret. sed pennatum ad- 
ditum est, ne solas aues intellegeremus, quoniam pisces 
pennati sunt et super terram uolant infra aquas; ideo non 
dictum est ,aues*, sed et uolatile pennatum uolantia 
generaliter. et uidit deus quia bonum est. et hic sicut in 
ceteris locis intellegendum. 

Et benedixit ea deus dicens: crescite et multipli- 
camini et inplete aquas maris; et uolatilia multipli- 
centur super terram. benedictionem ad fecunditatem ualere 
uoluit, quae in successione prolis adparet, ut ea benedictione, 
qua infirma et mortalia creata sunt, genus suum nascendo 
custodiant. sed cum etiam stirpes nascendo teneant simili- 
tudinem praetereuntium, cur eas non benedixit? an quia sensu 
carent, qui rationi uicinus est? non enim uacat fortasse, quod 
secunda persona utitur deus in benedicendo, ut haec ani- 
mantia compellet quodammodo tamquam audientia dicendo: 
crescite et multiplicamini et inplete aquas maris, nec 
tamen in eadem persona usque ad finem benedictionis inuenitur; 
sequitur enim: et uolatilia multiplicentur super terram; 
non dixit: multiplicamini super terram. nisi forte hoc ipso 
significatur sensum animantium non adeo uicinum esse rationi, 
ut perfecte possit accipere compellantem, sicut quae intellegunt 
atque uti ratione possunt. 

Et factum est sic. hic plane quiuis tatdus iam euigilare 
debet, ut intellegat quales isti dies enumerentur. cum enim 
certos seminum numeros deus animantibus dederit seruantes 
miram certa ordinatione constantiam, ut certo dierum numero 

5 pro suo quaeque genere et concepta utero gerant et edita oua 
calefaciant — cuius naturae institutio dei sapientia conseruatur, 
quae tendit a fine usque ad finem fortiter et disponit 
omnia suauiter —: quomodo uno die potuerunt et con- 
cipere et utero grauescere et parta uaporare atque nutrire et 

10 inplere aquas maris et multiplicari super terram? ita enim 
subiungitur: et sic est factum, ante uesperae aduentum, 
sed nimirum, cuin dicit: facta est uespera, materiam in- 
formem commemorat; cum autem dicit: factum est mane, 
speciem, quae ipsa operatione inpressa est materiae ita enim 

15 post operationem transactum diem concludit. non tamen dixit 
deus: fiat uespera uel: fiat mane; commemoratio est enim 
rerum factarum breuissima significatis per uesperam et mane 
materia et specie, quae utique deum fecisse iam dictum erat, 
cum ipsum defectum tamen, id est cum de specie ad materiam 

o9 et ad nihilum tenditur, si hoc noctis nomine recte insinuatum 
putamus, non dixerit factum sed tantum ordinatum a deo, 
cum ait superius: diuisit deus inter lucem et tenebras: 
ut uesperae uocabulo significetur informis materia, quae 
quamuis ex nihilo facta est, est tamen et habet capacitatem 
specierum atque formarum. accipi etiam potest tenebrarum 
nomine ipsum omnino nihilum, quod non fecit deus et unde 
fecit quaecumque facere pro sua ineffabili bonitate dignatus 
est, cum: sit omnipotens, qui etiam de nihilo tanta fecit. 

7 Sap. &, 1.- 22 Gen. 1, 4 

Et facta est uespera et factum est mane dies quin- 
tus. hic postquam dixit: et sic. est factum, non subdidit 
sicut solet executionem, quasi iterum facta sint; lam enim 
superius dictum erat. nec ea henedictione, quae ad gignendam 
prolem pertinet, aliqua noua natura fabricabatur; sed quae 
facta erant per successionem conseruabantur. et ideo nec illud 
dictum est: et uidit deus quia bonum est; iam enim res ipsa 
placuerat, quae tantum seruanda erat in fetibus. nihil hic 
itaque repetitum est, nisi quod ait: et factum est sic; 
statimque subiectum de uespera et mane: quibus nominatis 
transacta opera de informi materia et specie quae inponitur 
significari dictum est. nisi forte aliquid melius atque sublimius 
occurrerit quaerentibus. 

Et dixit deus: eiciat terra animam uiuam secundum 
suum genus: quadrupedum et serpentium et bestiarum 
terrae secundum genus et pecora secundum genus. 
et factum est sic. cum dictum fuerit ,animam*“, cur ad- 
ditum sit ,uiuam‘ et quid sit ,secundum genus‘ et de solita 
conclusione qua dicitur: et factum est sic, sicut superius 
tractatum est, consideranda et accipienda sunt. cum autem in 
latina lingua nomine bestiarum omne inrationale animal gene- 
raliter significetur, hic tamen distinguendae sunt species, ut 
quadrupedes accipiamus omnia iumenta, serpentes omnia repentia, 
bestias uel feras omnia quadrupedia indomita, pecora uero 
quadrupedia, quae non operando adiuuant, sed dant aliquem 
fructum pascentibus. 

16. Et fecit deus bestias terrae secundum genus 
et pecora secundum genus et omnia serpentia terrae 
secundum genus, haec iteratio quod dictum est: et fecit 
deus, cum iam dictum esset: et factum est sic, secundum 

superiorem regulam consideretur. sane hic pecorum nomine 
omnia puto significata esse quadrupedia, quae sub cura homi- 
num uiuunt. et uidit deus quia bonum est: solite acci- 
piendum. 

Et dixit deus: faciamus hominem ad imaginem et 
similitudinem nostram. et hic animaduertenda quaedam 
et coniunctio et discretio animantium. nam eodem die factum 
hominem dicit, quo bestias; sunt enim simul omnia terrena 
animantia. et tamen propter excellentiam rationis, secundum 
quam ad imaginem dei et similitudinem efficitur homo, sepa- 
ratim de illo dicitur, postquam de ceteris terrenis animantibus 
lite conclusum est dicendo: et uidit deus quia bonum est. 

Considerandum etiam illud, quod in ceteris dixit deus : 
fiat. et factum est; hic autem dixit deus: faciamus, ut 


s hoc quoque modo uoluerit spiritus sanctus humanae naturae 


insinuare praestantiam. cui autem nun¢e dictum est: faciamus, 
nisi cui dicebatur in ceteris: fiat? omnia enim per ipsum 
facta sunt et sine ipso factum est nihil. sed quid 
putamus aliter dictum esse: fiat, nisi ut ipse faceret iussu 
patris, et aliter: faciamus, nisi ut ambo pariter facerent ? 
an omnia quae facit pater, per filium facit et ideo nunc 
,faciamus* dictum est, ut ipsi homini, propter quem scriptura 
ipsa facta est, ita im se ipso demonstraretur ea quae filius 
dicente patre facit etiam ipsum patrem facere, ut quod in 
ceteris dicebatur: fiat. et factum est, hic exponatur non 
separatim fuisse dictionem et separatim effectionem sed utrum- 
que simul, cum hic dicitur: faciamus ? 

Et dixit deus: faciamus hominem ad imaginem et 
similitudinem nostram. omnis imago est similis ei, cuius 

imago est; nec tamen omne, quod simile est alicui, etiam 
imago est eius. sicut in speculo et pictura quia imagines 
sunt, etiam similes sunt, tamen, si alter ex altero natus non 
est, nullus eorum imago alterius dici potest. imago enim tunc 
est, cum de aliquo exprimitur. cur ergo, cum dictum esset: 
ad imaginem, additum est: et similitudinem, quasi possit 
esse imago dissimilis? sufficeret ergo ad imaginem dicere. 
an aliud est simile, aliud similitudo, sicut aliud est castus, 
aliud castitas, aliud fortis, aliud fortitudo, ut, quemadmodum 
quaecumque sunt fortia fortitudine sunt fortia et quaecumque 
sunt casta castitate sunt casta, ita et quaecumque similia 
sunt similitudine sint similia? non autem imago nostra sati~ 
proprie dicitur similitudo nostra esse, cum tamen proprie 
dicatur similis nobis esse, ut ibi sit ea similitudo, qua similia 
sunt quaecumque similia, ubi est et castitas, qua casta sunt 
quaecumque sunt casta. castitas autem nullius participatione 
casta est, sed eius participatione sunt casta quaecumque casta 
sunt. quae utique in deo est, ubi est etiam illa sapientia, 
quae non participando sapiens est, sed cuius participatione 
Sapiens est anima quaecumque sapiens est. quapropter etiam 
similitudo dei, per quam facta sunt omnia, proprie dicitur 
similitudo, quia non participatione alicuius similitudinis similis 
est, sed ipsa est prima similitudo, cuius participatione similia 
sunt, quaecumque per illam fecit deus. 

Expositio ergo fortasse est, cum additum esset: ad simili- 
tudinem, cum iam dictum esset: ad imaginem, ut osten- 
deretur eam, quae imago dicta est, non ita esse similem deo, 
quasi alicuius similitudinis participantem, sed hance ipsam 

esse similitudinem, cvius participarent omnia, quae dicuntur 
esse similia. sicut ibi est et castitas, cuius participatione 
castae sunt animae, et sapientia, cuius participatione sapientes 
sunt animae, et pulchritudo, cuius participatione pulchra sunt 
quaecumque sunt pulchra. si enim tantum’ similitudinem 
diceret, non significaret ab ipso esse genitam; si autem 
tantummodo imaginem diceret, significaret quidem ab ipso 
genitam, sed non significaret ita similem, ut non tantum similis 
sed ipsa similitudo esset. ut autem nihil castius ipsa castitate 
et nihil sapientius ipsa sapientia et nihil pulchrius ipsa pul- 
chritudine, ita nihil similius ipsa similitudine dici aut cogitari 
aut esse omnino potest. unde intellegitur ita patri esse similem 
similitudinem suam, ut eius naturam plenissime perfectissi- 
meque inpleat. 

Quantum autem ad speciem rebus inponendam ualeat dei 
similitudo, per quam facta sunt omnia, quamquam humanas 
cogitationes altissime superet, licet tamen utcumque arbitrari, 
si consideremus omnem naturam, siue quae sentientibus siue 
quae ratiocinantibus occurrerit, similibus inter se partibus 
seruare uniuersitatis effigiem. nam ex sapientia dei sapientes uo- 
cantur animae rationales et ulterius hoe nomen non porrigitur; 
nam neque ulla pecora et multo minus arbores aut ignem 
uel aerem uel aquam uel terram sapientem possumus dicere, 
quamquam per ipsam dei sapientiam sint etiam omnia haec 
in quantum sunt. at uero similes inter se et lapides dicimus 
et animalia et homines et angelos. iam uero in singulis rebus 
et terram, eo quod similes inter se habeat partes suas, fieri, 
ut terra sit, et aquam qualibet quaque parte similem esse 
ceteris partibus nec aliter aquam esse potuisse, et quantum- 
libet aeris, si cetero esset dissimile, nullo pacto aerem esse 

potuisse, et ignis lucisue particulam, eo quod non sit dissi- 
mnilis reliquis partibus, fieri, ut sit quod est: ita de unoquoque 
lapidum uel arborum uel corpore cuiuslibet animantis discerni 
et intellegi potest, quod non solum cum aliis sui generis 
rebus, sed in se ipsis singulis non essent, nisi partes inter 5 
se similes haberent. et tanto est pulchrius corpus, quanto 
similioribus inter se suis partibus constat. iam porro animarum 
non solum aliarum cum aliis amicitia similibus moribus confit, 
sed etiam in unaquaque anima similes actiones atque uirtutes, 
sine quibus constantia esse non potest, beatam uitam indicant. 10 
similia uero haec omnia, non autem ipsam similitudinem 
possumus dicere. quapropter, si rebus inter se similibus uni- 
uersitas constat, ut singulae sint quidquid sunt et omnes 
ipsam uniuersitatem cozpleant, quam deus et condidit et gu- 
bernat, per similitudinem eius profecto, qui condidit omnia, 15 
supereminentem atyue incommutabilem et incontaminabilem 
talia facta sunt, ut similibus inter se partibus pulchra sint, 
ad ipsam tamen similitudinem omnia non facta sint, sed sola 
substantia rationalis: quare omnia per ipsam, sed ad ipsam 
non omnia. 20 
Rationalis itaque substantia et per ipsam facta est et ad 
ipsam; non enim est ulla natura interposita, quandoquidem 
mens humana — quod non sentit, nisi cum purissima et 
beatissima est — nulli cohaeret nisi ipsi ueritati, quae simili- 
tudo et imago patris et sapientia dicitur. recte igitur secun- 2 
dum hoc, quod interius et principale hominis est, id est 
secundum mentem accipitur: faciamus hominem ad ima- 
ginem et similitudinem nostram. ex illo enim, quod in 
homine principatum tenet, quod eum disiungit a beluis, totus 

est homo aestimandus. cetera in eo, quamquam in suo genere 
pulchra sint, tamen cum pecoribus communia sunt ac per hoc 
in homine parui pendenda. nisi forte quod ad intuendum cae- 
lum figura humani corporis erecta est, ualet etiam aliquid, 
ut corpus ipsum ad similitudinem dei factum credatur, ut, 
quemadmodum a patre illa similitudo non auertitur, ita corpus 
humanum a caelo non sit auersum, sicut aliorum corpora 
animalium auersa sunt, quia prona in aluum_ prosternuntur. 
ged tamen hoc non omni modo accipiendum est; nam corpus 
nostrum a caelo plurimum differt; in illa uero similitudine, 
quae filius est, non potest quidquam esse dissimile illi, cui 
similis est, quoniam similia quaecumque alia sunt inter se 
etiam dissimilia ex aliqua parte sunt; ipsa uero similitudo 
non est aliqua ex parte dissimilis. pater tantum pater est nec 
filius aliud est quam filius, quia et cum dicitur similitudo 
patris, quamquam ostendat nullam interuenire dissimilitudinem, 
non tamen solus est pater, si habet similitudinem. 

Et dixit deus: faciamus hominem ad imaginem et 
gimilitudinem nostram. satis quidem quae superius dicta 
sunt secundum id exponunt haec uerba scripturae, in quibus 
legimus dixisse deum: faciamus hominem ad imaginem 
et similitudinem nostram, ut similitudo dei, ad quam 
factus est homo, ipsum dei uerbum, hoc est unigenitus filius 
accipi possit: non utique ut ipse sit eadem imago et simili- 
tudo aequalis patri, est tamen et homo imago dei, sicut 


14 Retract. I 18 tom. XXXII p. 613 Migne: inueni quippe eum 
usque ad haec uerba dictatum: pater tantum pater est — uers. 17 
similitudinem. post haec repetiui uerba scripturae rursus consideranda 
atque tractanda: ,et dixit deus: faciamus hominem ad imaginem et 
similitudinem nostram“. quod autem ibi sequitur addendum putaui, cum 
eum retractarem. nec sic tamen perfeci, sed hoc quoque addito inper- 
fectum reliqui. 18 Gen. 1, 26 

apertissime ostendit apostolus dicens: uir quidem non de- 
bet uelare caput, cum sit imago et gloria dei. sed 
haec imago ad imaginem dei facta non est aequalis et coae- 
terna illi, cuius imago est; nec esset, etiamsi numquam omnino 
peccasset. ille autem sensus est potius in his diuinis uerbis 
eligendus, ut ideo dictum intellegamus non singulariter sed 
pluraliter: faciamus hominem ad imaginem et simili- 
tudinem nostram, quia non ad solius patris aut solius filii 
uel solius spiritus sancti, sed ad ipsius trinitatis imaginem 
factus est homo. quae trinitas ita est trinitas, ut unus deus 
sit, ita est unus deus, ut trinitas sit. non enim ait filio loquens: 
faciamus hominem ad imaginem tuam, aut: ad imaginem meam, 
sed pluraliter ait: ad imaginem et similitudinem nostram: 
a qua pluralitate spiritum sanctum separare quis audeat? quae 
pluralitas quoniam non tres dii, sed unus est deus, ideo intel- 
legendum est postea scripturam singulariter intulisse atque 
dixisse: et fecit deus hominem ad imaginem dei, ut 
non sic accipiatur tamquam deus pater ad imaginem dei, hoc 
est filii sui: alioquin quomodo est uerum, quod dictum est: 
ad imaginem nostram, si ad filii solius imaginem factus 
est homo? ac per hoc quia uerum est, quod ait deus: ad 
imaginem nostram, ita dictum est: fecit deus hominem 
ad imaginem dei, tamquam diceretur ad imaginem suam, 
quod est ipsa trinitas. 

Nonnulli autem putant ideo non repetitam similitudinem 
neque dictum: et fecit deus hominem ad imaginem et simili- 
tudinem dei, quia tunc tantummodo ad imaginem factus est, 
similitudo autem illi postea seruabatur in resurrectione mor- 

sit. si enim omnino similis non est, procul dubio nec imago 
est. uerum tamen ut non sola ratione id agere uideamur, et 
auctoritas apostoli Iacobi adhibenda est, qui cum de lingua 
hominis loqueretur ait: in ipsa benedicimus deum et in 

5 ipsa maledicimus homines, qui ad similitudinem dei 
facti sunt. 


4 Tac. 3, 9 

LOCUTIONUM IN HEPTATEUCHUM 


LIBRI SEPTEM. 
LIBER PRIMUS. LOCUTIONES DE GENESI. 

;  Locutiones scripturarum, quae uidentur secundum proprie- 
tates, quae idiomata graece uocantur, linguae hebraicae uel 
graecae. 

I. Et dinidant inter medium diei et inter medium 
noctis. 

1 IL. Volatilia uolantia super terram secundum firma- 
mentum caeli. quaeritur, quomodo accipiendum sit: secun- 
dum firmamentum. sic etiam: faciamus hominem secun- 
dum imaginem et secundum similitudinem: quod multi 
latini codices habent ,ad imaginem et similitudinem.* 

1s II. Inplete terram et dominamini eius. latina enim 
locutio est: dominamini ei. 

Ill. Et homo non erat operari terram: quod latini 
codices habent: qui operaretur terram. 
V. Plantauit deus paradisum secundum orientem: 

20 quod latini habent yad orientem*. 

VI. Quod habent multi latini codices: et lignum s¢i- 
endi bonum et malum, uel: lignum scientiae boni 
et mali, uel: lignum sciendi boni et mali et si 


8 Gen. 1, 14 10 Ib. 1, 20. 26 15 Ib. 1, 28 17 Ib. 2, 5 
19 Ib 2,8 21 Ib. 2,9 

fol. 3 L explicit retractatio locutionum incipit liber locutiont collectart 
ex libro geneseos fol. 1S 5 proprietatis C 6 & diomata N; supra idio- 

quae sunt aliae uarietates de hac re interpretum, graecus 
habet: et lignum ad sciendum cognoscibile boni et 
mali: quod nescio utrum locutionis sit et non magis certum 
sensum aliquem insinuet. 

VII. Quod habent latini codices: ex omni ligno, quod 
est in paradiso, escae edes, non paradiso escae distin- 
guendum est, sed escae edes; nam ,esca edes* dici admittit 
latina locutio, quoniam pro datiuo casu graeco ablatiuum uel 
quem appellant septimum in huius modi locutionibus solent 
ponere. aut certe ordo uerborum est: ex omni ligno escae. 

VIII. Serpens erat prudentissimus omnium besti- 
arum, quod multi latini habent; gpovsstoros enim in graeco 
scriptum est, non sogwtatoc. 

VIII. Quod scriptum est de Adam et Eua: aperti sunt 
oculi eorum, cum absurde credatur eos in paradigo caecos 
uel oculis clausis prius oberrasse, locutionis est, qua etiam 
de Agar scriptum est: aperuit oculos suos et uidit pu- 
teum — neque enim clausis oculis prius sedebat — et quod 
in fractione panis aperti sunt oculi eorum, qui cognouerunt 
dominum post resurrectionem; neque enim per uiam cum 
illo clausis oculis ambulabant. 

X. Quod habent multi codices: et inimicitiam ponam 
inter te et inter mulierem, graeci habent: in medio tui 


6 Gen; 2,16) 11 1b, 17 14 by Sey ete 21,419" 19) cf. 
Lue, 24, 31 22 Gen. 8, 15 

et in medio mulieris: quod locutionis est; nam tantundem 
ualet quantum cum dicitur: inter te et inter mulierem. hoc 
et in eo, quod sequitur: in medio seminis tui et in medio 
seminis eius. 

XI. Quod habent multi latini codices: quia audisti uocem 
mulieris tuae et edisti de ligno, de quo praeceperam 
tibi de eo solo non edere, graeci habent: edisti de ligno, 
de quo praeceperam tibi eo solo non edere ex e0; alii 
autem interpretes graeci habent: manducasti uel: edisti, 
ut ita sit sensus secundum ipsos: quia audisti uocem muli- 
eris tuae et edisti de ligno de quo praeceperam tibi eo solo 
non edere, ex eo edisti. 

XII. Et adposuit parere fratrem eius Abel. locutio 
est frequens in scripturis: adposuit dicere. 

XII. Et factum est, dum essent in campo, insurrexit 
Cain super Abel et occidit eum: locutio est; nam etsi 
non haberet ,et factum est‘, posset integer sensus esse: et 
cum essent in campo. 

XII. Quod scriptum est in quibusdam latinis codicibus : 
et paenituit. et dixit deus: deleam hominem, quem 
feci, a facie terrae, in graeco inuenitur: d:evo7y5y, quod 
magis recogitauit quam paenituit significare perhibetur. 
quod uerbum etiam nonnulli latini codices habent. 

XV. Quod habent latini codices plurimi: nidos facies in 
arcam, cum latina locutio sit non ,in arcam* sed ,in arca‘, 
graeci nec ,in arcam* nec ,in arca* habent sed: nidos 
facies arcam, quod intellegitur, ut ipsa arca nidi essent. 


5 Gen. 3, 17 13 Ib. 4, 2 15 Ib. 4, 8 20 Ib. 6, 6. 7 
24 Ib. 6, 14 

XVI. Quod habent plerique codices: facies ostium arcae 
a latere, nonnulli habent: ex transuerso; sic enim uolu- 
erunt interpretari, quod graece dicitur éx mhayiwy. 

XVII. Quod scriptum est: adhuc enim septem dies ego 
inducam diluuium aquae super terram, quod nonnulli 
latini codices habent, in graeco inuenitur: ego inducam 
pluuiam super terram, graeca locutio genetiaum casum 
habet, non accusatiuum, ut, si hoc in latinum exprimamus, 
ita dicatur: adhuc enim septem dierum inducam pluuiam 
super terram. 

XVIII. Quod scriptum est: et fecit Noe omnia, quae- 
cumque praecepit illi dominus deus, sic fecit, lecutio 
est similis ei, quod in conditione creaturae, posteaquam dicitur: 
et sic est factum, additur: et fecit deus. 

XVIII. Quod scriptum est: delebo omnem suscitati- 
onem, non creationem dictam notandum est; avéotacw enim 
graece scriptum est. quod nomen etiam resurrectionis adsidue 
ponitur in scripturis graecis, cum posset e€avaortasts dici, ut 
suscitatio sit avdoracic, resurrectio ekavactacts. quo uerbo et 
apostolus usus est: si quo modo occurram in resurrectione 


1 Gen. 6, 16 4 Ib. +7, 4 11 Ib. 7, 5; Retr. IL 54 quod autem 
libro primo posui scriptum esse ,et fecit Noe omnia uerba quaecumque 
praecepit illi dominus sic fecit* eamque locutionem dixi esse similem ei 
quod in conditione creaturae posteaquam dicitur ,et sic est factum*, 
additur ,et fecit deus“, non omni modo simile hoc eidem mihi uidetur. 
denique ibi etiam sensus latet, hic sola locutio est 15 Gen. 7, 4 
20 Phil) 3, 11 

mortuorum; ibi enim graeci non avdotactv, sed eavdctasw 
habent. 

XX. Quod scriptum est: et omnes bestiae secundum 
genus et omnia pecora secundum genus et omne re- 
pens, quod mouetur super terram, secundum genus 
et omne uolatile secundum genus intrarunt ad Noe 
in arcam, bina ab omni. carne, in quo est spiritus 
uitae, non refertur ,in quo“, nisi ,genus* subaudias, id est 
in quo genere; nam si ,carne* subaudiremus, yin qua‘ fuerat 
dicendum: quod solus interpres Symmachus dixit. 

XXI. Quod iterum est: et deleta est omnis suscitatio, 
notandum locutionis esse pro eo, ac si diceret: conditionem 
uel creaturam carnis. 

XXII. Cum dixit: et deleta est omnis suscitatio, quae 
erat super faciem omnis terrae, ab homine usque ad 
pecudem et repentium et uolatilium caeli, deinde ad- 
didit: et deleta sunt de terra, locutionem illam repetitionis 
qua familiariter utatur scriptura notandum est. 

XXIII. Quod scriptum est: dimisit coruum uidere, si 
cessauit aqua; et exiens reuersus non est, donec 
siccauit aqua a terra, locutio est usitata in scripturis, 
quae iam nunc incipiat aduerti; non enim postea reuersus 
est, quia dictum est non reuersum donec siccauit aqua. 

XXII. Quod scriptum est: et extendit manum suam, 
accepit eam et induxit eam ad semet ipsum in arcam, 
locutio est, quam propterea hebraeam puto, quia et punicae 
linguae familiarissima est, in qua multa inuenimus hebraeis 


$Gen.7,14 11Ib.7,23 141b.7,23 191b.8,6.7 24 Ib. 8,9.11 


1 graeci (i supra e m. 1) C grece NI graecae S anastasin CNLS 
exanastasin CNLS 2 habet NLS 3 et om. N 4 et omne—genus 
om.b 6 sec. cod. Alex 9 carne] carnem N in carne LS 10 symmacus C1 
simmachus N11 est] dictum est N scriptum est bd 12 locutiones ct 
condicionem C 14 a woce cum unus cod. C et d nowam locut. inciptt 
dixisset NLSbd 15 omnis (i ex e m. 1) C 17 locutione illa CN 
post illam add. esse d 18 quam NLSb utitur b 23 siccaret LS 
24 suam] avtov cod. Alex. 25 et accepit LS 26 propterea] ppea S 


512 S. Aureli Augustini 


uerbis consonantia; nam utique sufficeret: et extendit manum, 
etsi non adderet ,suam*. tale est et quod paulo post dicit: 
habebat oliuae folia surculum in ore suo. 

XXV. Et non adposuit reuerti ad eum amplius: 
locutio est familiarissima in scripturis. 

XXVI. Quod scriptum est: et non adiciam adhuc male- 
dicere super terram, simile est superiori: et non adposuit 
reuerti ad eum. 

XXVII. Et non adiciam percutere omnem carnem 
uiuam, ipsa locutio est. 

XXVIII. Et enim uestrum sanguinem animarum ue- 
strarum, cum sufficeret aut ,sariguinem uestrum* aut ,san- 
guinem animarum uestrarum‘. 


XXVIUI. Hoc signum testamenti, quod ego pono. 


inter medium meum et uestrum: quod est ,inter me 
et uos‘. 

XXX. Hic erat gigas uenator contra dominum deum. 
incertum est, utrum possit accipi ,coram domino deo‘, quia 
sic solet intellegi, quod graece dicitur evavttoy, 

XXXI. Unde exiit inde Phylisthim, cum sufficeret: 
unde exiit Phylistim. 

XXXII. Et erat omnis terra labium unum: quod usitate 
nos dicimus ,lingua una‘. 

XXXII. Et erat omnis terra labium unum: notandum 
omnem terram appellatam omnes homines, qui tune erant, 
quamuis nondum in omni terra. 


4 Gen. 8,12 6b. 8,21 9b. 8,21 11 1b.9,5 14 Ib. 

XXXII. Et facti sunt illis lateres pro lapide. grae- 
cus habet: et facti sunt illis lateres in lapidem. quod si 
latine diceretur, locutio minus intellegeretur. 

XXXV. Uenite, aedificemus nobis ciuitatem et tur- 
rem, cuius caput erit usque ad caelum. secundum 
hyperbolen dictum est, si locutionis genus hic accipiendum 
est; si autem usque ad caelum proprie dictum accipitur, 
inter quaestiones consideretur. 

XXXVI. Quod quidam latini codices habent: Sem filius 
Noe erat annorum centum cum genuit Arphaxat, 
graeci habent: Sem filius centum annorum cum genuit Arphaxat: 
ubi ellipsis est, quia deest ,erat“. sed quod non habent 
ytilius Noe‘, sed ,filius* tantum, noua locutio est. 

XXXVII. Et erat Sarra sterilis et non generabat, 
cum posset sufficere: et erat Sarra sterilis. 

XXXVIII. Hrit ergo, cum te uiderint Aegyptii, dicent, 
quia uxor illius haec: genere locutionis adiunctum est 
»quia*; nam sufficere potuit: uxor illius haec. 

XXXVIIT. Quod ait scriptura: factum est autem, sta- 
tim ut intrauit Abram in Aegyptum, sufficeret: statim 
autem ut intrauit Abram in Aegyptum. 

XL. Quid hoe fecisti mihi, quia non adnuntiasti 
mihi, quia uxor tua est? cum sufficeret: non adnuntiasti. 
et ipsum adnuntiasti more scripturarum dictum est; nam 
latini habent plerique: non dixisti. 


eigen see ib 11.4.0 °9 Ib. 11, 10 14-Tb. 11,30. 16 Ib. 
il omee lowe l2et4 ee 22 1b, 12) 18 

XLI. Ascendit autem Abram de Aegypto ipse et 
uxor eius et omnia eius et Lot cum eo in desertum, 
subauditur ,ascenderunt*. nec tamen proprie dicitur ascendisse 
cum eo, quod habebat exanime, sicut aurum et argentum et 
omnis supellex; ac per hoc intellegitur hic locutio, quae 
uocatur graece Ceiypo nor’ EdAeupev. 

XLH. Et facta est rixa inter medium pastorum pe- 
corum Abram et <inter medium pastorum> pecorum 
Lot: unde latini codices paene omnes non transtulerunt istam 
locutionem, sed ita loquuntur, ut consuetudo nostra habet. 
et nobis deinceps eam notare non placuit; ipsa est enim per 
omnia in graeca scriptura, ubi tale aliqurd dicitur. 

XLII. Quoniam homines fratres nos sumus. Abram 
dicit ad Lot: unde intellegitur morem esse scripturae ita 
loqui, ut fratres appellentur unius cognationis, etiamsi gradu 
sanguinis differant, ut alter sit in superiore, alter in inferiore, 
sicut hoe loco; nam patruus eius erat Abram. 

XLIUI. Factum est autem in regno Amarphal regis 
Sennar. secundum nostrae locutionis consuetudinem sic 
incipere sufficeret: in regno autem Amarphal. ergo quod ait 
scriptura: factum est autem, more suo locuta est. 

XLV. Quarto decimo autem anno Godollogomor et 
reges qui cum eo, subauditur ,erant‘: unde a quibusdam 
latinis etiam additum est. 


1 Ib.-18, 1 Polbik ser 13 Ib. 18,8 18 Gen. 14, 1 
22 Ib. 14, 5 

XLVI. Et Correos qui in montibus Seir, subauditur 
,erant®. 

XLVII. Adueniens autem eorum qui euaserunt quidam 
nuntiauit Abram transfluuiali — ipse autem habitabat 
ad quercum Mambre — Amoris fratris Excol et fratris 
Aunan qui erant coniurati Abram: obscurum hyperbaton. 
ordo est enim: adueniens eorum qui euaserunt quidam Amoris 
fratris Exeol et fratris Aunan, qui erant coniurati, nuntiauit 
Abram transfluuiali; ipse autem habitabat ad quercum. hoc 
hyperbaton obscurius fit etiam per ellipsin; cum enim dictum 
esset: quidam Amoris fratris Excol et fratris Aunan, non 
dictum est, quid fratris, sed intellegitur .filius*: sicut dicitur 
Jacobus Alphei, quamuis non dicatur filius, nihil aliud intel- 
legitur; et multae sunt tales locutiones scripturarum, ubi filius 
tacetur et intellegitur. 

XLVUL. Quod habent quidam latini codices: et dixit 
Abram ad regem Sodomorum: extendam manum meam 
ad deum altissimum, qui creauit caelum et terram. 
si a sparto usque ad corrigiam calciamenti, fefellit 
interpretes, quod graecus habet ozaptiov, quod latine filum 
intellegitur, et ista scripturarum locutio est. 

XLVI. Extendam manum meam ad deum altissi- 
mum, qui creauit caelum et terram, si accipiam de 
omnibus tuis: si enim pro eo dixit: extendam manuwm - 
meam ad deum altissimum, ac si diceret ,iuro*, non est 


1 Ib. 14,6 3b. 14,18 16 Ib. 14, 22.23 22 Ib. 14, 22. 23 

in latino usitata locutio, nisi ita dicatur: extendo manum 
meam ad deum altissimum me non accipere de omnibus tuis. 

L. Sciendo scies, quia peregrinum erit semen tuum 
in terra: locutio quidem scripturarum est usitatissima; sed 
graeci habent: sciens scies, quod paene tantundem est. 

LI. Et dedit eam Abram uiro suo ipsi uxorem: plus 
habet ,ipsi‘. 

LII. Cum autem uidit se conceptum habere, spreta 
sum coram illa. graeci habent hoc loco participium, quod 
latina lingua non habet, hoc est técdoa%; sed tamquam si 
diceretur: uidens autem se conceptum habere, spreta sum 
coram illa, quasi soloecismus sonat. sic etiam per illud parti- 
cipium, quod dictum est td0dca, pro quo nog diximus: uidens. 

LID. Quod lJatini habent: augeam te nimis ualde, graeci 
habent: ualde ualde. 

LILI]. Et dabo tibi et semini tuo post te terram, in 
qua habitas, omnem terram Chanaan in possessionem 
aeternam. uidendum, utrum locutio sit, quod dixit aeternam 
— graeci habent atdvov — et quod ait: et semini tuo 
post te; ibi enim uoluit intellegi quod dixerat: tibi. 

LV. Tu autem testamentum meum conseruabis, <tu> 
et semen tuum post te in progenies suas: conseruabis 
pro ,conserua‘; promissiuum pro imperatiuo modo posuit. 

LVI. Et puer octo dierum circumcidetur <uestrum> 


8 Ib. 15,183 6b. 16,8 8 Ib. 16,5 | 1424p eeee in, 
17,8 21 Gen. 17,9 24 Ib. 17, 12 


linom.C  latinus C 2 meom C! 3 quia] quod S 5 tantum- 
dem bd 6 xat edwxe cod. Alex. 8 uidisset b spta St. 10 abet CN 
evsovca CNb idusa LS 11 dicetur LS 12 solycismus CW solicis- 


mus LS' illum LS 13 quod om. C wodca] wWovca erdovsa C 
idusa evdooa LS evsovea etdoca b dicimus bd 14 habent om. b 
16 Et om. N post te] poste NV 17 canaan C 18 dicit bd 


19 EONION C aeonion WN eonio LS et ante quod om. C21 tu 
addidi ex Aug. de Ciwit. dei t. II 166, 26 ed. Dombart 22 post te] 
poste N inexmS 23 imperatiuo ex imperaturom.1C 24 vestrum 
addidi ex Aug. de Ciuit. det t. II 169, 3 ed. Dombart; vpwy cod, Alex. 


15 


20 


Locutionum lib. I. (Locut. de Genesi). 517 


omne masculinum: pro ,omnis masculus*, quasi posset 
circumcidi nisi masculus. 
LVI. Et procidit Abraham in faciem et dixit in 
animo suo dicens: si mihi centum annos habenti 
s5hascetur, et si‘Sarra annorum nonaginta pariet! 
admirantis esse istam locutionem, non dubitantis dubitandum 
non est. 
LVIU. Abraham autem erat annorum nonaginta no- 
uem, cum circumcisus est carnem praeputii sui. non 

10 dixit: carne aut in carne. 

LVUU. Et in bones adcucurrit Abraham. non dixit: 
ad boues, 

LX. Abraham autem et Sarra seniores progressi in 
diebus: quod graeci habent ,progressi dierum*. 

1 LXJ. Dixit autem dominus: clamor Sodomorum et 
Gomorrhae inpletus est, et delicta eorum magna 
ualde. clamorem scriptura solet ponere pro tanta inpudentia 
et libertate iniquitatis, ut nec uerecundia nec timore abs- 
condatur. 

2 LXII. Et dixit, quia non perdam, si inuenero ibi 
quadraginta quinque: superfluum uidetur ,quia‘, et ideo 
in codicibus nonnullis latinis non legitur. 

LXIU. Numquid, domine, si Joquar: subauditur_,ira- 
sceris* aut aliquid huius modi. 

2 LXIIII. Cum euerteret dominus ciuitates in quibus 
habitabat in eis. 

LXV. In omni loco ubi intrauerimus ibi. 

LXVI. Et aperuit deus oculos eius, et uidit puteum 
aquae uiuae. locutio est; non enim clausis oculis erat. unde 
iam in principio libri lecuti sumus, ubi scriptum est: et 
aiperti sunt oculi eorum. 

LXVII. Et terra quam inhabitasti in ea. 

LXVIII. Et disposuerunt ambo testamentum, uel 
testati sunt ambo; amat scriptura testamenti nomine pactum 
appellare. 

LXVUIU. Accipe filium tuum dilectum: illa locutione 
dictuin est ,accipe*, qua etiam ad Agar de filio eius. 

LXX. Et respiciens Abraham oculis, cum sufficeret 
»respiciens*. 

LXXI. Per me ipsum iuraui: nisi benedicens bene- 
dicam te.ac si diceret: per me ipsum iuraui, quod bene- 
dicens benedicam te, aut nullo uerbo addito simpliciter: per 
me ipsum iuraui: benedicens benedicam te. 

LXXII. Et multiplicans multiplicabo semen tuum, 
cum sufficere posset ,multiplicabo‘. 

LXXII. Et nuntiatum est Abrahae dicentes, cum 


consuetudo loquendi habeat: nuntiauerunt Abrahae dicentes, : 


aut: nuntiatum est a dicentibus. 

LXXIUU. Et surrexit Abraham a mortuo suo: non 
dixit ,a mortua sua‘. et iterum de eadem: et sepeliam., 
inquit, mortuum meum: quod non neutro quasi corpus 
mortuum, sed masculino genere dictum graeca scriptura de- 
monstrat. 

LXXV. Et adiurabo te per dominum deum caeli et 
deum terrae. graeci non habent ,per“, sed: adiurabo te 
dominum deum caeli. 

LXXVI. Cum quibus ego habito in eis. 

LXXVII. Ne quando noluerit mulie2 ire mecum: 
mulierem feminam appellare proprium est illius linguae. 

LXXVIII. In terram de qua existi inde. 

LUXXVUI. Adtende tibi, ne reuoces filium meum 
illuc: his uerbis solet comminatio declarari. 

LXXX. Et posuit puer manum suam sub femore 
Abrahae et iurauit ei de uerbo hoc. ergo locutio est, qua 
dixerat Abraham: adiuro te, ac si dixisset: iura mihi; non 
autem solemus sic loqui. sed obseruandum est, utrum sint in 
seripturis aliae similes locutiones; nam et quod dixit Abraham: 
si noluerit mulier uenire tecum, purus eris a iura- 
mento hoc, manifestauit ita se dixisse: adiuro te, tamquam 
diceret: iura mihi. 

LXXXI. Quod scriptum est de Rebecca: uirgo autem 
erat speciosa facie ualde; uirgo erat, uir non cogno- 
uerat eam, ista repetitio commendationem uirginitatis insi- 
nuat. sed cur additum sit: uir non cognouerat eam, nisi 
locutionis sit, mirum, si possit ita accipi, ut uirgo nomen 
sit aetatis, non integritatis. graeci autem non _habent 
,cognouerat*, sed ,cognouit*: quod uidetur inconsequens. 

LXXXII. Adorauit domino: quod nobis usitatum est 
dicere ,adorauit dominum‘. ; 

LXXXIII. Quoniam non dereliquit iustitiam et ueri- 

tatem a domino meo, id est iustitiam et ueritatem, quae 
est a domino meo, ac si diceret: quam fecit dominus meus. 

LXXXIUI. Et currens puella nuntiauit in domum 
matris suae: quasi non ipsa esset et patris domus. 

LXXXV. Et aquam lauere pedibus ipsius et pedibus 
uirorum qui cum eo erant. 

LXXXVI. Dominus cui placui ante ipsum ipse mittet 
angelum suum tecum; quasi non sufficeret ,cui placui‘. 
an poterat ei placere nisi ante ipsum? 

LXXXVI. Si tu prosperas uiam meam quam ego 
nunc ingredior in eam. 

LXXXVIII. Cum uerba sua narraret seruus Abrahae, quae 
dixit accessurus ad fontem, ita narrauit: et erit uirgo, cui 
ego dixero: da mihi bibere pusillum aquae de hydria 
tua, et dicet mihi: et tu bibe, et camelis tuis hauriam. 
haec mulier est quam parauit dominus famulo suo 
Isaac. quibus uerbis satis euidenter expressum est etiam 
mulieres appellatas locutione. hebraica, quae uirgines essent. 

LXXXVIII. Et benedixi dominum deum domini 
mei Abraham. honorificentiae locutio est et familiarissima 
scripturis, sicut deus Heliae. 

XC. Renuntiate mihi, ut redeam in dextram aut 
sinistram. per dextram prosperitatem, per sinistram ad- 
uersitatem significauit; id est dextram, si concesserint, 
sinistram, si non concesserint; nam utique ea ula redi- 
turus fuerat qua uenerat . quam locutionem § scripturarum 

etiam cetera earum loca indicabunt, quia dextre nominatur 
in omnibus bonis, sinistra in malis, siue felicitas et infelicitas 
siue iustitia et iniustitia et aliquando dextra in aeternis, 
sinistra in temporalibus. 

XCI. Haec sunt nomina filiorum Ismahel secundum 
nomina generationum eorum: tamquam dixisset, secundum 
quae nomina generationes eorum appellatae sunt. 

XCII. Accepit Rebeccam filiam Batuel Syri de Meso- 
potamia, sororem Laban. Syri, sibi in uxorem, cum 
posset dici tantummodo ,uxorem‘, aut ,sibi uxorem‘. 

XCHI. Et ei erant gemini in utero eius, cum posset 
non addi, quod dictum est eius. 

XCIUI. Creuerunt autem iuuenes, est talis locutio et 
apud auctores saeculares, sicuti est: et scuta latentia con- 
dunt, id est condendo latentia faciunt. sic et hic ,creuerunt 
inuenes*, cum infantes essent, intellegitur: crescendo facti 
sunt iuuenes. 

XCV. Iacob ad Esau: uende mihi hodie primogenita 
tua mihi; sic enim habent codices graeci. 

XCVI. Uidentes uidimus, quia est dominus tecum. 

XCVII. Et disponemus tecum testamentum . amant 
scripturae pro pacto ponere testamentum, id est dabyxyy. 
quod latini habent: et disponemus tecum testamentum, 
ne facias nobisum malum, tamquam diceretur, ut paci- 
scaris non facere nobiscum malum. 

XCVIII. Et uocauit filium suum seniorem Esau et 
dixit: hoc loco senioris nomen non significat aetatem grauem, 
sed ex conparatione maiorem. 

XCVIIII. Nune ergo sume uas tuum pharetramque 
et arcum: non dixit uasa, sed.uas . quod autem intellegi 
uoluit, non adparet, nisi forte locutio est, ut uas pharetram 
uoluerit intellegi et exponendo quid dixerit uas adiunxerit: 
pharetramque et arcum, tamquam dixerit: sume uas tuum 
et pharetram, uelut si diceret: sume uas tuum, id est 
pharetram, deinde aliud ,et arcum‘, quod non ad illud uas 
pertineret, quod est pharetra. aut certe pharetram et arcum 
uas uoluit appellare, singularem -ponens numerum pro plurali, 
tamquam si diceret: accipe uestem tuam, quo nomine intel- 
legeremus plures uestes, sicut intellegimus militem pro mili- 
tibus, et multa sunt alia. 

C, Hxi in campum et uenare mihi uenationem. 

CI, Et uade ad oues et sume mihi <inde> duos haedos 
teneros et bonos.nomine ouium utriusque pecoris genus 
significauit, quod in eisdem pascuis simul erant. 

Cll. Et det tibi benedictionem patris tui Abraham: 
Isaac dicit filio suo de auo eius patre suo. 

CHI. Et exiit in Mesopotamiam Syriae: quasi Meso- 
potamia dicatur nisi Syriae; quamuis hoc Septuaginta non 
habere jperhibeantur ,Syriae*, sed cum asterisco  scrip- 
tum est. 

CIMT. Deus ad Jacob: non te derelinquam, donec 

faciam omnia, quae tecum locutus sum, quasi dimissu- 
rus eum, cum fecerit; non utique, sed locutio est. 

CV. Et surrexit Jacob de somno suo et dixit quia 
est dominus in loco hoc, ego autem ignorabam: plenus 
sensus est, etsi non habeat ,quia‘. , 

CVI. Est dominus in loco hoc.ac si deceret: est hic 
demonstratio domini; non enim dominus in loco est. 

CVII. Jacob interrogans quod ait: nostis Laban filium 
Nachor? cum esset filius Batuel, intellegendum est nobiliorem 
fuisse Nachor et merito dignitatis eius factum esse, ut de 
ipso interrogaret. fillum autem dici et aui et proaui et ultra 
maioris alicuius eum, qui ex illo propagatur, usitatissimae 
locutionis est. hinc est. quod et Isaac patrem filii sui appel- 
lauit Abraham, sicut paulo ante commemoraui. 

CVI. Adhue est dies multa, nondum est hora con: 
gregandi pecora. 

CVU. Et dedit illi Ballan ancillam suam ipsi 
uxorem: plenum esset, etsi ipsi non adderetur. 

CX. Si inueni gratiam ante te, auguratus essem; 
benedixit enim me deus in introitu tuo. non uidetur 
consequens, quia hic dicendum fuit: si inuenissem gratiam 
ante te, auguratus essem; nunc autem ,si inueni* ordo est, 
id est: si inueni gratiam ante te, permitte me augurari; ita 
enim dixit: auguratus essem, tamquam diceret: 0 si augu- 
ratus essem! id est ad bonum augurium te in domo mea 
haberem. 

CXI. Exaudiet me iustitia mea in die crastino: id 
est exaudiri me faciet. 

CXII. Et uidit Iacob faciem Laban, et ecce non erat 
ad eum sicut hesterna et nudiustertiana die: familiaris- 
sima in scripturis locutio; hesterna et nudiustertiana die pro 
tempore praeterito posuit. 

OXI. Et uidi oculis meis in somno, cum clausi sint 
in somno oculi corporis. 

CXIII. Ego sum deus, qui adparui tibi in loco dei, 
locutio est. an deus in loco dei sic accipiendum est, quomodo: 
pluit dominus a domino, filius a patre? 

CXV. Respondens autem lacob dixit ad Laban: dixi 
enim: ne forte auferas filias tuas a me et omnia mea: 

CXVI. Intrauit autem Laban et inscrutatus est in 
domo Liae: aduertendum est, quomodo dicatur domus uxoris, 
cum in itinere comprehensi sunt a Laban; nisi forte consue- 
tudo scripturarum domum dicit pro cubiculo uel tentorio, 
quomodo etiam ancillarum domos dicit. 

CXVIL. Iacob dicit ad Laban: quia scrutatus es omnia 
uasa domus meae: nunc unam domum dicit, cuius membra 
erant domus uxorum eius et concubinarum, ut intellegatur 


domos appellatas, cum essent cubicula aut tentoria, quos : 


etiam papiliones uocant. 

CXVIII. Nisi deus patris mei Abraham et timor 
Isaac esset mihi: patrem suum appellat auum suum, sicut 
ei dixerat Isaac pater eius. 

CXVHUII. Misit autem Jacob nuntios ante se ad Esau 
fratrem suum in terram Seir in regionem Edom et 
mandauit illis dicens: sic dicetis domino meo Esau: 

sic dicit puer tuus Iacob: cum Laban habitaui et 
demoratus sum usque modo; et facti sunt mihi boues 
et asini et oues et pueri et puellae; et misi nuntiare 
domino meo Esau. non dixit: misi nuntiare tibi. 

CXX. Si interrogauerit te Esau dicens: cuius es? 
et quo uadis? et cuius haec quae antecedunt te? et 
dices: pueri tui Iacob: plenum esset et integrum, etiam 
,et* si non haberet. 

CXXI. Munera misit domino meo Esau, et ecce ipse 
post nos. dicendum autem fuerat usitata locutione: munera 
misi domino meo tibi, aut: munera misit domino suo tibi. 

CXXII. Surrexit autem eadem nocte et accepit duas 
uxores et duas ancillas. hic distinguuntur ab uxoribus, 
quas prius uxores scriptura dixerat. 

CXXIII. Et accepit duas uxores et duas ancillas: 
notandum est, quemadmodum dicatur consuetudine scripturarum 
,accepit*; non enim eas tunc duxit aut tune a socero 
accepit. 

CXXIIII. Quod habent latini codices: et oues et boues 
fetantur, graeci habent: fetantur super me. quod ea signi- 
ficatione dictum est, ut intellegatur ,super sollicitudinem uel 
curam meam‘, quomodo solemus loqui, cum dicimus super 
caput nostrum esse aliquid, cuius maximam curam gerimus. 

CXXV. Et filii Iacob uenerunt de campo et, cum 
audissent, conpuncti sunt uiri, et triste erat illis 
ualde, quod turpe fecerat in Israhel, quod dormisset 

cum filia Iacob; et non sic erit. difficile talis locutio 
reperitur in scripturis non inducta persona loquentium serip- 
torem uerba eorum interposuisse; non enim ait: et dixerunt, 
sed hoc tacito uerba dixit eorum., nam qui alii dicere potu- 
erunt: et non sic erit, nisi qui grauiter indignati uindictam 
moliebantur ? 

CXXVI. Notandum quod Emmor loquens de Dina ad Iacob 
et filios eius, filiam uestram dicit; non dicit filiam tuam, 
sororem istorum. 

CXXVII. In hoc similes erimus uobis et habitabimus 
in uobis, id est inter uos. 

CXXVIII. Adpositus enim erat filiae Lacob, id est 
amabat eam. 

CXXVIIN. Ht filium eius Sychem interfecerunt in 
ore gladii: ac si diceret ,gladio‘. 

CXXX. Quae abstulerunt filii Iacob de ciuitate Sicimorum 
Salem, cum eam expugnauissent, sic enumerantur: oues 
eorum et boues eorum et asinos eorum, quaecumque 
erant in ciuitate ef quaecumque erant in campo tu- 
lerunt. et omnia corpora eorum <et omnem supellec- 
tilem eorum et uxores eorum> captiuauerunt et diri- 
puerunt quaecumque erant in ciuitate et quaecumque 
erant in domibus. inter haec omnia non satis intellegitur 
quid dixit: et corpora eorum; neque enim suspicandum 
est, quod corpora abstulerunt peremptorum, sed rerum intel- 
Jegenda sunt, quae corporaliter possidentur, ut eorum sit 

executio, quod sequitur: et supellectilem et cetera, sicut 
in iure dicitur traditio corporum. quamquam Graeci swyit:s. 
seruos appellant usitatissima locutione; sed, quia non swpdare, 
sed owuata hic dictum est, non est temere confirmandum 
seruos significatos; fieri tamen potest, ut hoc magis sit. 

CXXXI. Cum gentem Edom, id est Idumaeorum, com- 
memoret scriptura et qui in ea regnassent, postea dicit: haec 
nomina principum Esau secundum loca eorum in 
regionibus eorum et in gentibug eorum, gentes appel- 
lans unius gentis propter familiarum multiplicatas generationes. 
cum etiam ipse Edom uocaretur: unde et gens, quam pro- 
pagauit, cognominata est, cuius utique pater fuit. 

CXXXII. Cum audisset autem Ruben, liberauit eum 
de manibus eorum et dixit: non feriamus eum in 
anima. non ergo liberauit eum et inde hoc dixit; sed hoc 
dicendo eum liberauit. prius ergo dixit: liberauit eum, et 
deinde breui recapitulatione quomodo eum liberauit insinuat. 

CXXXIII. Non feriamus eum in anima. hoc loco nomine 
animae uitam corporis animati significat per efficientem id, 
quod efficitur. secundum hoe uideri potest etiam ad diabolum 
dictum de Iob: animam eius ne tangas, id est ne occidas 
eum. nam secundum illam significationem, qua natura animae 
commemoratur, illud a domino dicitur: nolite timere eos, 
qui corpus occidunt, animam autem non possunt oc- 
cidere. 

CXXXIM. Quod Iudas dicit: manus autem nostrae 
non sint super eum, hoc est, quod dici a nobis solet 
,manus ei non inferamus*. 

CXXXV. Quoniam frater noster et caro nostra est: 
non aliud, sed bis hoc idem dictum est tamquam exponendo, 
quid sit frater noster, id est caro nostra, quod ex eadem carne 
fuerant procreati. 

CXXXVI_. Occiderunt haedum caprarum. sic solet loqui 
scriptura, quemadmodum in psalmo: sicut agni ouium, 
quasi possit esse aut haedus nisi caprarum aut agni nisi 
oulum. 

CXXXVII. Et nuntiatum est Thamar nurui eius di- 
centes; dicendum autem fuit ,nuntiauerunt dicentes‘. 

CXXXVUI. Et depositis uestimentis uiduitatis suae 
a se. quid minus esset, si non adderetur a se? 

CXXXVUII. Et non adposuit amplius scire eam: pro 
eo, quod est misceri ei. 

CXL. Et inuenit Ioseph gratiam in conspectu domini 
sui. haec locutio nulli est ignota in seripturis. 


CXLI. Et nesciebat quae circa eum erant nihil. : 


Graecis usitata est uulgo locutio, apud nos recta non est: 
sed ,nesciebat aliquid‘ dicimus. 

CXLH. Praeter panem quem ipse edebat. per panem 
utique omnia intellegi uoluit ad uictum eius pertinentia. unde 


pro cotidiano uictu panis solus positus intellegitur in oratione 
dominica. 

CXLIII. Et misit uxor domini eius oculos suos in 
Ioseph: solet et apud nos uulgo esse usitata locutio pro eo, 
quod est ,amauit eum*. 

CXL. Et ait: dormi mecum. et ista usitata est lo- 
cutio pro eo, quod est ,concumbe mecum‘. 

CXLV. Et dedit carceris custos carcerem per ma- 
num Toseph: pro eo, quod est ,in manus Joseph‘, per 
quod significat ,in potestatem*. 

CXLVI. Et dixerunt: somnium wuidimus, et non 
est, qui interpretetur illud. cum somnium suum unus- 
quisque uidisset, non dixerunt ,somnia uidimus‘, sed som- 
nium uidimus. 

CXLVII. Tres fundi tres dies sunt, non dixit ,tres 
dies significant“. et multum haec¢ locutio notanda est, ubi 
aliqua significantia earum rerum, quas significant, nomine 
appellantur: inde est quod ait apostolus: petra autem erat 
Christus; non ait ,petra significabat Christum‘. 

CXLVIII. Et dabis calicem Pharaoni in manu eius, 
cum plenum esset, etiam si non adderetur in manu eius, 

CXLVIII. Et auferet Pharao caput tuum abs te: 
plenum esset, etiam si non haberet abs te. 

CL. Et manducabunt aues caeli carnes tuas abs 
te: similis superiori locutio. 

CLI. Et factum est post biennium dierum: quid 
minus esset, si non haberet: dierum? 

CLII Surrexit autem Pharao, et erat somnium. 
amant scripturae sic loqui de somniis, cum fuerit euigilatum, 
tamquam reddita homini ueritate uigilantium tune illud ad- 
pareat somnium, quod cum uideretur quasi ueritas fuit. 

CLUL. Peccatum meum recordor hodie. Pharao 
iratus fuit pueris suis et posuit nos in carcere: 
illi loquebatur tamquam de altero. 

CLUL. Et uidimus somnium ambo nocte una, ego 
et ille: quasi non sufficeret, quod ,ambo* dixerat. deinde 
et hic ,uidimus somnium* dicit, non ,uidimus somnia‘, 
tamquam unum ambo uidissent. 

CLV. Factum est autem, sicut conparauit nobis, 
ita et contigit. ,factum est autem*; sic solet scriptura 
ponere. nam plenum esset: sicut enim comparauit nobis, ita 
et contigit. 

CLVI. Quales numquam uidi tales in tota terra 
Aegypti turpiores: dici autem posset more nostro ,quibus 
numquam uidi turpiores* aut ,quales numquam uidi* aut 
,numquam uidi tales‘. 

CLVI. Exurgens autem dormiui. exurgens ait pro 
» expergiscens *. 

CLVIII. Quanta deus facit, ostendit Pharaoni: cum 
illi loqueretur, tamquam de altero dicit. 

CLVIIII. Et consumet fames terram: pro ,hominibus 
qui sunt in terra‘. 

CLX. Nunc ergo prouide hominem prudentem 
et intellegentem et constitue eum super terram 
Aegypti; et faciat Pharao et constituat locorum 
principes super terram, quasi alius sii, cui dixit: pro- 
uide hominem prudentem, et alius, de quo dicit: con- 
stituat Pharao. 

CLXI. Et congregetur triticum sub manu Phara- 
Onis; id est ,sub potestate*. 

CLXU, Tamen thronum praecedam tui ego. sic se 
habent uerba in graeco, quae dixit Pharao ad Toseph. sed 
»praecedam tui* usitata est apud Graecos locutio, apud 
nos autem dicitur ,praecedam te“; illud uero ,praecedam te 
thronum* nec apud Graecos usitata perhibetur, sed ,praecedam 
te throno*, id est honore sedis, quod intellegitur ,praecedam 
te regno*; hoc enim illi et postea dicit. 

CLXIII. Ego Pharao, sine te nemo extollet manum 
suam super omnem terram Aegypti. tamquam diceret: 
,ego sum rex, tu autem princeps uel praepositus Aegypti*. 
Pharao quippe non hominis nomen est, sed regiae potestatis. 

CLXJUI. Uidens autem lacob, quia est uenditio 
in Aegypto, dixit filiis suis: quare segnes estis? 
ecce auditi, quod est uenditio in Aegypto: notan- 
dum, quia id, quod audisse se dicit, uidisse eum scriptura 
dixerat. 

CLXV. Emite nobis pusillas escas, ut uiuamus et 
non moriamur. unum horum sufficeret: aut ut uiuamus 
aut ,ut non moriamur‘’. 

CLXVI. Pacati sumus; non sunt pueri tui explora- 
tores. quasi de aliis dixerint: non sunt pueri tu explo- 
ratores, cum possent dicere ,non sumus*; honorificentiae 


5 autem more maxime ita loquebantur. 


CLXVII. Duodecim sumus pueri tuifratresinterra 

Chanaan, cum posterius dicant, quod unus eorum non sit, 
ipsum scilicet Ioseph non esse .existimantes, id est perisse. 
hac locutione dictum est etiam illud: hi filii lacob, qui 
facti sunt ei in Mesopotamia, cum ibi non fuerit natus 
Beniamin, quod autem dixerunt: sumus in terra Chanaan, cum 
eo tempore, quo loquebantur, in Aegypto essent, ,sumus‘ 
dictum est pro ,habitamus*; inde enim uenerant ilico redituri 
ibi commorantes, 

CLXVUI. Hoc est, quod dixi uobis dicens, quod 
exploratores estis: quid deesset, etiam si non adderet: 
dicens? 

CLXVIIH. Ipsi uero ite et ducite emptionem tri- 
tici uestri. ducite pro eo, quod est ,ferte*; quia enim 
ducuntur iumenta, in quibus fertur, etiam hoe duci dictum est. 

CLXX. Nonne locutus sum uobis dicens: ne no- 
ceatis puero, et non exaudistis me? notandum exaudi- 
tionem non eam solam dici, quam exaudit deus. 

CLXXI. Ipsi autem ignorabant, quia audit Ioseph. 
audit pro ,intellegit*; nam uoces audit utique aure etiam 
linguam qui non intellegit. repetitur illa locutio quando 
narrant patri suo quid eis acciderit in Aegypto et quid dixerint 
ad Toseph. 

CLXXI. Duodecim sumus fratres, filii patris 
nostri; unus non est, pusillus autem cum patre 
nostro hodie in terra Chanaan. multa in his paucis 
uerbis genera locutionum sunt: et illud, quod paulo ante 

memoraui ,duodecim sumus*, cum ipsi dicant: unus 
non est, et: fili sumus patris nostri, quasi possent esse 
filii non patris sui. pusillus autem cum patre nostro 
hodie in terra Chanaan nec dixerunt ,est* aut aliquid 
huius modi. deinde notandum est, quod maxime necessarium 
uidetur propter euangelistarum narrationes, quomodo cum ea, 
quae dicta sunt, dicta esse narrantur, non omnino eodem 
modo repetuntur, cum tamen in diuersitate uerborum nihil 
sententiae depereat ueritatis. nam quod dixerunt dictum sibi 
esse a Joseph: et in terra mercamini, nop inuenitur ab 
illo dictum, sine mendacio autem dixerunt, quod ex uerbis, 
quae dixerat, in eius uoluntate cognouerunt; neque enim 
uerba sunt necessaria nisi ad expromendam et in audientum 
notitiam perferendam, quantum possumus, uoluntatem. 

CLXXII. Et erat uniuscuiusque alligaturaargenti 
in sacco eorum: non dixit ,in sacco eius* aut .in saccis 
eorum“, sed quasi unus saccus omnium esset. 

CLXXIII. Super me facta sunt omnia haec, id est: 
me miseria onerant. 

CLXXY. Ait autem illi Iudas dicens: potuit plenum 
esse, etsi non haberet dicens. 

CLXXVI. Interrogans interrogauit nos homo. ad- 
sidua est talis locutio in scripturis: interrogans interrogauit 
nos homo, aut ,interrogando interrogauit* et quae sunt similia. 

CLXXVII Mecum enim manducabunt homines 
panes meridie: numquid panes tantum? sed ab eo, quod 
excellit, et cetera est complexa locutio. mecum enim man- 

ducabunt homines panes meridie: quod dicit meridie, 
prandium significat, quod fit medio die; hoc est enim me- 
ridies, 

CLXXVII. Ut accipiat nos in seruos et asinos 
nostros. non utique subauditur ,seruos*; nam quod latini 
codices ,seruos* habent, in graecis xaiéac legitur, quod 
nullo modo asini possunt esse. ergo asinos nostros tan- 
tummodo ,accipiat* subauditur. 

CLXXVUII. Aperuimus saccos nostros, et hoe ar- 
gentum uniuscuiusque in sacco suo: non addidit 
sinuentum est* aut ,adparuit* aut ,erat* aut aliquid eiusmodi. 

CLXXX. Propitius uobis, nolite timere. in his uerbis, 
quibus dictum est: propitius uobis, duo uerba sunt, quae 
subaudiuntur, et ,sit* et ,deus“. plenum est enim: propitius 
sit uobis deus. quod umnino in graeco usitatissimum est. 

CLXXXI. Saluus est puer tuus pater noster, adhue 
uiuit. hic expressius ostenditur pueri nomine seruum solere 
significari; non enim in illo sene posset hoe esse nomen 
aetatis. 

CLXXXII. Non enim poterant Aegyptii manducare 
cum Hebracis panes; abominatio est enim Aegyptiis. 
illa locutio frequentatur, ut in panibus omnes escae intel- 
legantur. 

CLXXXIII. Magnificata facta est autem pars Ben- 
iamin prae partibus omnium quinquipliciter ad 
illorum: iam quia dictum erat: prae partibus omnium, 
potait non dici ,ad illorum‘. 

CLXXXIII. Inueniens autem eos dixit <eis> secun- 
dum uerba haec. potuit dicere: dixit eis uerba haec. an 
forte non locutionis genus est, sed interest etiam sententiae? 
aliud est enim ipsa uerba dicere, aliud secundum ipsa, ut, 
quaecumque alia dicta fuerint, eadem sententia teneatur, quae 
illis uerbis conprehensa est; hoc est ,secundum ipsa‘ etiamsi 
non ipsa, sed quia sequitur illis respondentibus: ut quid 
loquitur dominus secundum uerba haec? qui utique 
dicere debuerunt usitato more ,ut quid Joquitur dominus 
uerba haec* ? constat esse locutionis genus. 

CLXXXV. Absit a pueris tuis facere secundum 
uerbum hoc. potuerunt dicere: absit a nobis. sed illa ho- 
norificentia est usitata in scripturis sic dicere, tamquam de 
aliis; pueris autem pro .seruis‘ dictum est. 

CLXXXVI. Et nos autem erimus serui domino 
nostro. etiam hic graeci zoid=; habent, hoe est ,pueri*, quod 
tam adsidue scriptura pro seruis ponit, ut difficile inueniatur 
non isto nomine appellare seruos. 

CLXXXVII. Quomodo autem ascendam ad patrem, 
cum puer non sit nobiscum? ut non uideam mala, 
quae inuenient patrem meum! magis consuetudo loquendi 
exigebat dici: ut uideam mala, quae inuenient patrem meum, 
hoc est: quomodo ascendam, ut uideam? nouo itaque loquendi 
more id, quod dixit ,quomodo* pro eo dixit, ac si dixisset 
-non*. sic enim usitatus ordo iste uerborum est: non ascen- 
dam ad patrem, cum puer non sit nobiscum, ut non uideam 
mala, quae inuenient patrem meum. 

CLXXXVIII. Quando fleuit Ioseph, cum recognosceretur a 
fratribus suis, ait scriptura: audierunt autem omnes 
Aegyptii, et auditum est in domo Pharaonis. deinde 
sequitur quod narrabat: dixit autem Ioseph ad fratres 
Suos. prius itaque dixit scriptura, quod postea factum est; 
hoc enim famae celebritate accidit, ut omnibus Aegyptiis 
notum fieret; et postea reuersa est narratio ad id, quod dice- 
batur breui recapitulatione. 

CLXXXVIIII. Et diuulgata est uox in domo Phara- 
onis dicentes: uenerunt fratres Ioseph. dicentes 
posuit pro ,dicentium“; uox enim dicentium diuulgata est: 
uenerunt fratres [oseph. 

CXC. At ille respondit, quid est, diceng? ordo est: 
at ille respondit dicens: quid est? 

CXCI. Deus ad Iacob dicit: et ego descendam tecum 
in Aegyptum, et ego ascendere te faciam in finem. 
sic habent graeci, quod latini habent: et ego deducam 
te in finem., 

CXCIL. Iudam autem misit ante se ad Ioseph, ut 
ueniret sibi obuiam iuxta Heroum ciuitatem. nescio, 
utrum Heroum nomen facile in scripturis reperiatur, 

CXCIII. In uerbis Ioseph, quibus ait ad fratres suos; 
ascendens nuntiabo Pharaoni et dicam ei: fratres 
mei et domus patris mei, qui eraut in terra Cha- 
naan, uenerunt ad me; uiri autem sunt pastores — 
uiri enim pecorum nutritores erant — et iumenta 
et oues et omnia sua adduxerunt. quod interpositum 
est: uiri enim pecorum nutritores erant, ex persona 

sua scriptor interposuit et redit ad uerba Ioseph adiungendo: 
et iumenta et omnia sua adduxerunt, ut ordo sit in 
uerbis Ioseph: uiri autem sunt pastores et iumenta et oues 
et omnia sua adduxerunt. 

CXCIUI. Dixit autem Pharao ad Iacob: quot anni 
dierum uitae tuae? subauditur ,sunt‘. 

CXCV. Pusilli et mali fuerunt dies annorum uitae 
meae. pusillos pro ,paucis“ positum est: neque enim uitae 
alicuius quam ceterorum dies possunt esse horarum spatio 
breuiores. hoc autem Iacob ex conparatione dixit uitae maiorum 
suorum; nam utique centum triginta annos, quos ille iam 
agebat, nemo nunc uiuit. 

CXCVI. Triticum secundum corpus, id est secundum 
numerum corporum; per corpus enim numerum corporum, 
per numerum corporum numerum hominum significat. 

CXCVII. Inualuerat autem fames ualde, et defecit 
terra Aegypti. ,terram* posuit pro hominibus, qui erant 
in terra. 

CXCVHI. Uenerunt autem omnes Aegyptii ad Io- 
seph dicentes: da nobis panes. per panes triticum 
significat locutione per id, quod efficitur, id quod efficit. 

CXCVIIII. Et facta est terra Pharaoni, non ait ,Pha- 
raonis“. amat sic loqui scriptura, sicut in psalmo dictum est: 
et custodiui legem tuam. haec facta est mihi, 
quoniam iustificationes tuas exquisiui: de lege 
domini dixit: haec facta est mihi, id est in meam 
utilitatem. 

CC. Praeter terram sacerdotum tantum non pos- 
sedit Ioseph. quasi dixisset ,praeter terram sacerdotum 
tantum omnem terram possedit Ioseph*. 

CCI. Et posuit illis Loseph in praeceptum usque 
in hodiernum diem in terra Aegypti, ut praestent 
quintas Pharaoni. hine intellegitur Pharaonis nomen potes- 
tatis fuisse regalis, quod dixit: usque in hodiernum diem. 
non enim illi, qui tune fuit, praestare poterant Aegyptii usque 
ad illum diem, quo ista scribebantur, quando ille iam non 
uluebat. 

CCII. Et fuerunt dies Iacob annorum uitae eius: 
dies annorum saepe dicit scriptura, cum semel posset annos 
dicere. 

CCIII. Quod scriptum est: nuntiatum est loseph, quia 
pater tuus turbatur, aliqui codices habent ,uexatur‘, 
aliqui ,aestuatur® et aliud alii, sicut interpretari Latini potu- 
erunt, quod graece scriptum est évoyActtar. ideo autem ,tur- 
batur* adcommodatius dici uidetur, quia hoc dici solet de 
his, qui adflictatione corporis morte propinquante iactantur. 
et ex hoc etiam turba éyAc¢ dicitur; est enim turba multi- 

tudo inordinata non sicut populus, quod 6yjpo¢ dicitur, nec — 


sicut plebs, quod 6¢ dicitur, sed sicut éyho¢, quod turba 
dicitur. 

CCIII. Iacob benedicens nepotes suos filios Ioseph ait inter 
cetera: et inuocabitur in eis nomen meum et nomen 
patrum meorum. unde notandum est non solum exauditi- 

onem, sed etiam inuocationem dici aliquando, quae non dei, 
sed hominum sit. 

CCV. Hic enim primitiuus: minus habet ,est* secun- 
dum codices graecos. 

CCVI. In benedictione Ioseph ait inter cetera Iacob: inde 


-qui confortauit Israhel. mirum, si non subauditur ,est*, 

ut plenum sit: inde est, qui confortauit Israhel. 

CCV. Quod scriptum est: dixit loseph seruis suis 
sepultoribus, ut sepelirent patrem eius, non inuenit 
latina lingua, quemadmodum appellaret évtograstac; non enim 
ipsi sepeliunt, id est terrae mandant corpora mortuorum, quod 
non est graece évtapico, sed Sadar. illi ergo evragraatat id 
agunt, quod exhibetur corporibus humandis uel condiendo uel 
siccando uel inuoluendo et alligando, in quo opere maxime 


5 Aegyptiorum cura praecellit. quod ergo dicit: etiam sepeli- 


erunt, curauerunt intellegere debemus; et quod dicit: quadra- 
ginta dies sepulturae, ipsius curationis accipiendi sunt. 
sepultus enim ille non est, nisi ubi se mandauerat sepeliri. 

COVIIL. Loquimini in aures Pharaonis: locutio est 
usitata in scripturis. 

CCVIMI. Et dixit Pharao ad Joseph: descende et 
sepeli patrem tuum. etiam si per potentes illos, per quos 
Ioseph mandauerat, Pharao dixit, quod perferrent ad Ioseph, 
non utique dixit nisi ipsi Joseph. unde illud est in euangelio, 
quod unus euangelistarum dicit centurionem uenisse ad do- 
minum et dixisse illi: puer meus iacet in domo para- 

lyticus; alius autem totum diligentius narrans amicos eum 
ad dominum misisse commemorat, qui hoc ei dicerent: in 
quibus amicis utique ipse uenit, cuius in eis uoluntas praesens 
fuit. unde est: qui uos recipit, me recipit; et qui me 
recipit, recipit eum qui me misit. 

CCX. Planxerunt eum planctum magnum et uali- 
dum. planxerunt planctum, non planxerunt planctu. locutio 
est in latina lingua non ignota, sicut dicitur: seruitutem 
seruiuit, militiam militawit et similia. 

CCX]. Et redditione reddet nobis omnia mala, 
quae ostendimus ei. ex hac locutione ait et apostolus: 
Alexander aerarius multa mala mihi ostendit; 
ostendimus enim dictum est uel ostendit pro eo, quod 
est ,fecimus* uel ,fecit®. 


CCXII. Accipe iniquitatem seruorum dei patris 
tui. noua locutio est ,accipe iniquitatem* pro ,ignosce* 
aut ,remitte* aut ,obliuiscere*. sed puto inde esse dictum 
,accipe*, ac si diceretur ,aequo animo accipe“, hoc est 
noli indigne ferre. 


CCX. Et uenientes ad eum dixerunt. non iterum 
uenerunt, sed quod dictum fuit iterum dictum est; solet hoc 
facere scriptura. 


1 cf. Lue. 7,3 4 Matth. 10, 40 6 Gen. 50,10 10 Ib. 50, 15 
12 Il Tim. 4, 14 15 Gen 50,17 20 Ib. 50, 18 

LIBER SECUNDUS. LOCUTIONES DE EXODO. 

I. Et inualescebant ualde ualde. 

IL. Quid est, quod dictum est de obstetricibus: et fecerunt 
sibi domos, quoniam timuerunt deum? praedictum 
est enim: bene faciebat deus cum obstetricibus. et 
ad hoc uidetur pertinere, quod fecerunt sibi domos timendo 
deum, tamquam beneficia dei ad hoc eis profuerunt, ut facerent 
sibi domos. numquid antea non eas habuisse domos intelle- 
gendum est? an ad diuitias hoc nerbum pertinet uel potius 
ad aliquas rei familiaris idoneas facultates? huic enim simile 
uidetur, quod ait etiam Iacob post quattuordecim annos serui- 
tutis suae socero suo uolenti eum adhuc apud se tenere: 
nunc ergo quando faciam et ego mihi domum? 
dixerat enim, quod creuerint pecora Laban sub illo, sicut et 
ipse Laban confessus fuerat dicens: benedixit me deus in 
introitu tuo. cum ergo dicit: quando faciam et ego 
mihi domum? subintellegitur ,sicut et tu‘. hoc enim uidetur 
ualere quod ait: et ego, ut ad ipsam domum faciendam 
uideatur pertinere, quod consequenter ad Laban merces ipsa 
statuenda proponitur. 

Ill. Et omne femininum uiuificate illud: sic enim 
habent graeci; latini non habent ,illud‘. 

Ill]. Erat autem quidam de tribu Leui et sumsit 
sibi de filiabus Leui: intellegitur uxorem, quod quidam 
latini interpretes etiam addendum putauerunt; sequitur autem: 
et habuit eam, et concepit. 


2 Exod. 1, 12 3 Ib. 1, 21 5 Ib. 1, 20 13 Gen. 50, 30 
lopbesO ecto Alex. 1225 23 Tb. -2, 1. 2 

V. Quid sit ,tibin* ideo difficile est nosse, quia nec grae- 
cus interpres ex hebraeo nec Jatinus ex graeco uertit hoc 
nomen; sed sic transtulit ut inuenit. 

VI. Timuit autem Moyses et dixit: si sic diuulga- 
tum est uerbum hoc.... duo sunt in hac locutione adten- 
denda: primo, quia pendet sententia et sic dimissa est; deinde, 
quia ,uerbum* pro facto posuit. 

VII. Et respexit <deus> filios Israhel et innotuit 
illis: pro eo positum est: et innotuit, quod est: egit in 
his ea, quibus dei curam erga se intellegerent. 

Vill. Uidens uidi uexationem populi mei qui est 
in Aegypto. 

VIII. Et dixit Moyses ad deum: quis sum, quiaibo 
ad Pharaonem regemAegypti et quiaeducam filios 
Israhel de terra Aegypti? dixit autem: quoniam 
ero tecum: sic habet graecus; latinus autem ,et quis 
ego* dixit et non dixit: quia ibo et quia educam, sed: 
ut eam et educam. et quod in graeco habet: dixit autem 
quia ero tecum, intellegitur utique quod dixerit ad Moysen; 
totum autem hoe latinus addidit et ait: dixit autem deus 
ad Moysen. 

X. Deus dicit, quod dicat Moyses filiis Israhel: uisitans 
uisitaui uos et quaecumque contigerunt uobis in 
Aegypto; graecus habet: uisitatione uisitaui uos. 

XI. Deus dicit ad Moysen de filiis Israhel: et audient 
uocem tuam. graecus habet: et exaudient uocem tuam, 
quia et exauditio dicitur hominis. 

XII. Quod habet latinus: poscet mulier a uicina et 
ab inquilina sua uasa argentea et aurea et uestem, 
graecus habet: a cohabitatrice sua, hoc est svaxryvon, 
quod aliqui latini interpretati sunt: a concellaria sua. 

XIII. Moyses dicit: quid? si non crediderint mihi 
neque exaudierint uocem meam: quod latinus ,audi- 
erint* interpretatus est. 

XIII. Extende manum et adprehende caudam 
graecus habet; latinus autem ,manum tuam et caudam 
eius* interpretatus est. 

XV. Et extendens manum adprehendit caudam, 
et facta est uirga in manu eius. 

XVI. Et dixit illi: ut credant tibi, quoniam adpa- 
ruit tibi dominus deus patrum ipsorum. graecus non 
habet: et dixit illi, sed continuo adiunxit: ut credant 
tibi, id est uerba dei post illud factum miraculum, tamquam 
adhue loqueretur et modo sententiam uerborum inpleuerit. 
nam ordo est uerborum: extende manum et adprehende caudam, 
ut credant tibi; sed interpostita est facti narratio et postea 
redditum, ut credant tibi. 

XVII. Quod latinus habet: et facta est manus eius 
leprosa tamquam nix, graecus non habet ,leprosa*, 
sed tantum: facta est tamquam nix. 

XVUI. Quodsi non audierint uocem signi primi: 
graecus sic habet; latinus autem: uocem tuam signi 
primi. sic et sequitur: credent tibi in uoce signi 
sequentis. 

XVII. Et erit aqua quam sumes de flumine san- 
guis super aridam, uel potius: super aridum, id est super 
id, quod aridum est. quod latinus dixit: sanguis super 
terram. 

XX. Moyses dicit: precor, domine, non sum eloquens 
ante hesternam et nudiustertianam diem. 

XXI. Et uirgam hance sumes in manum tuam, in qua 
facies in ea signa, cum dici posset: in qua facies signa 
aut certe: uirgam hanc sumes in manum tuam et facies in 
ea signa. nunc uero utrumque dictum est solita locutione 
scripturarum. 

XXIL Post dies autem illos multos mortuus est 
rex Aegypti. dixit autem dominus ad Moysen in 
Madian: uade, perge in Aegyptum; mortui enim sunt 
omnes, qui quaerebant animam tuam. multa in his uerbis 
genera locutionum notanda sunt, primo: uade, perge in 
Aegyptum, tamquam non sufficeret tantum ,uade* uel tan- 
tum ,perge*; deinde: mortui enim sunt omnes, qui 
quaerebant animam tuam, cum solum regem Aegypti scrip- 
tura dixerit mortuum et de solo antea dictum fuerit, quod 
Moysen quaerebat occidere. an ipse post alios inimicos ultimus 

mortuus est? quod si ita est, non locutio, sed sensus est. 
item: qui quaerebant animam tuam, non in malo tantum, 
sed etiam in bono dici solet in scripturis; nam sicut hic in 
malo dictum est etiam in Psalmis: confundantur et reue- 
reantur, qui quaerunt animam meam, in bono: perit 
fuga a me et non est qui requirat animam mean, nisi 
forte aliquid distare dicitur inter quaerentes et requirentes, ut 
illud in malo, hoc in bono intellegendum sit. 

XXIII. Et dicebant ad populum dicentes: haec dicit 
Pharao: quam locutionem piguit latinum interpretari. 

XXII. Uideat deus uos et iudicet, quoniam execra- 
bilem fecistis odorem nostrum palam Pharaone et 
palam seruis eius, dare gladium in manus eius, ut 
occidat nos. sic enim habet graecus; latinus autem ait, 


5 quem pro optimo legebamus: ut daretis gladium in mani- 


bus eius: qui soloecismus nulla interpretationis necessitate 
factus est, quia in graeco non est. 

XXV.<Et>statui testamentum meum ad illos, ita ut 
darem illis terram Chananaeorum et terram, quam 
incoluerunt, in qua et incoluerunt in ea. sic enim habet 
graecus, quod utique et in graeca lingua absurde uidetur 
sonare. et tamen Septuaginta interpretum auctoritas tanta est, 
quos ita loqui non piguit. quid? si enim et sensus hic latet? 
quodsi nullus est, ipsa locutio notanda est, ne alibi inuenta 
sensum inpediat uel aliquid quaerere, ubi quaerendum non 
est, conpellat. 


4 Ps. 39, 15 5 Ps. 141, 5 9° Ex. 5; 10 tbl Shey Gy PAL 

XXVI. Quod habet latinus: exaudiui gemitum filiorum 
Israhel, quemadmodum Aegyptii adfligunt eos, 
graecus habet: xatadevdcdvta: adtets, quod interpretari posset: 
in seruitutem redigunt eos; nam uno uerbo non potest. 

XXVIII. Et locutus est Moyses sic ad filios Israhel: 
et non exaudierunt Moysen a defectione animi et ab 
operibus duris: exaudierunt ait, non ,audierunt*. 

XXVIII. Ego enim ineloquens sum, quod ait Moyses 
ad dominum, &oyo¢ dixit graecus, non ,inperitus* quasi 
apafns uel anaisentoc. 

XXVIIII. Hi sunt Aaron et Moyses, quibus dixit eis 
deus, ut educant filios Israhel de terra Aegypti; 
sic enim habet graecus. 

XXX. Ecce ego gracili uoce sum et quomodo ex- 
audiet me Pharao? notandum, quod exaudiet dixit, non 
,audiet*. 

XXXI. Fecit autem Moyses et Aaron, sicut prae- 
cepit illis dominus, ita fecerunt. quid deesset, si non 
diceretur: ita fecerunt? 

XXXII. Si loquetur uobis Pharao dicens: date nobis 
signum aut portentum, et dices Aaron fratri tuo: 
sume uirgam. nonne locutionis nostrae consuetudo poscebat 
et quaedam eius integritas, ut ita diceretur: si loquetur uobis 
Pharao dicens: date nobis signum aut portentum, dices Aaron 


1 Ex. 6,5 5Ib.6,9 8 1b. 6,12 I) Ub 6) 2Geeetetb. 6,30 
WM yeel PAR AD, i, 


1 exaudiuit CVLS 2 adfligunt 7’: adfligent CLSDb adfligerent Vd 


3 xatadovhodvtat adtots seripsi: catadulinte autus C catadulunte aut us V 
catadulune autus D catadulunae autus S xatadovhanwxtias b xatadonhody- 
tu: d posse (supra exp. sse superscr. m.1 test) S 6 a deffectione LS! 
ad effectioné b ab operibus] ad opera LS 7 dura S 8 Ego} 
Ecce 6 9 ad (d m. 2 add.) C alogus C alogos NZS ahoy:os b 
10 amates C amathes NLS apedeutos CNLS anetoog b 611 hii NZ 
eis on. CNLSb 12 deus om. C educam N 15 farao C 18 illi LSb 
20 loqueretur S 21 dicis C 22 uirga C nonne locutiouis] non 
elocutionis Lb none lucutionis ¥ 


=~ 


2 


o 


— 


—) 


Locutienum lib. Il (Locut. de Exodo), 547 


fratri tuo: sume uirgam? quid ergo ibi additum est ,et‘. 
nisi aliqua proprietate locutionis hebraicae? nam neque graeca 
esse perhibetur. 

XXXII. Non mihi uidentur satis commode interpretati 
latini soptota¢ Pharaonis, ut dicerent: sapientes; cops! enim 
sapientes dicuntur. potuit autem latinus interpres sophistas 
dicere, quoniam non est, quemadmodum id latine dicatur. 
et ideo isto uerbo iam utimur pro latino, sicut philosophiam 
dicimus non solum graece uerum etiam latine; sophistas 
appellarunt latinarum litterarum eloquentissimi auctores. 

XXXII. Et absorbuit uirga Aaron uirgas illorum: 
ac si diceret: draco Aaron. 

XXXV. Quod dictum est de Pharaone: ecce ipse exit 
ad aquam, graecus habet ,super aquam‘. 

XXXVI. Dimitte populum meum, ut seruiat mihi in 
deserto.et ecce non exaudisti usque adhuc. quotiens 
dicitur: exaudisti, cum homini dicatur! 

XXXVI. Fecerunt autem similiter et incantatores 
Aegyptiorum ueneficiis suis. et induratum est cor 
Pharaonis et non exaudiuit eos, sicut dixit dominus: 
ula in usu scripturae est ,exaudiuit‘, cum etiam de 
homine loquitur. é 

XXXVI. Dimitte populum meum, ut mihi seruiant, 
non ut seruiat: qui loquendi modus non fere inuenitur nisi ubi 

res ipsa singularis pluribus constat. populus enim singulari 
nomine dicitur, sed constat ex multis. sic etiam est: omnis 
terra adorent te, quia omnis terra dictum est pro ,homi- 
nibus, qui sunt in terra‘. 

XXXVIIII. Ecce ego ferio omnes fines tuos ranis; 
sic enim habet graecus elegantissima locutione, ut ranae ipsae 
plaga intellegatur, qua feritur terra Aegypti. 

XXXX. Et eructuabit flumen ranas; et ascendentes 
intrabunt in domos tuas et in promptuaria cubicu- 
lorum tuorum et super lectos tuos et in domos ser- 
uorum tuorum et populi tui et in consparsis tuis et 
in clibanis tuis; et super te et super populum tuum 
et super seruos tuos ascendent ranae. notandum quod 
»in domos* et cetera cum dixisset accusatiuum casum tenuit 
,et super lectos* et cetera ubi dixit super similiter accusa- 
tiuum seruauit, in consparsis autem et in clibanis ad 
ablatiuum se transtulit; nam et graecus mutauit praepositionem, 
quam non mutat latinus. ille enim habet: ei¢ tods otxove in 
domos, in consparsis autem éy tot¢ gopdpacw: ubi mirum, 


si non etiam sensus est, non locutio, ut in consparsionibus : 


et in clibanis exortas ranas forsitan uelit intellegi non extrin- 
secus ascendisse uel inruisse et, quia eas fluuium eructaturum 
praedicit, inde inplere omnia. 

XXXXI. Et extendit Aaron manum super aquas 
Aegypti et eduxit ranas; et educta est rana et operuit 

terram: repetitio a plurali ad singularem numerum traiecta 
est; nam utique ,rana* pro multitudine ranarum positum 
est. nescio quo autem modo per loquendi consuetudinem 
inbutis sensibus hominum saepe plus uidetur quod singulariter 
quam quod pluraliter dicitur; nam plus accipitur cum dicitur 
uerbi causa: est illic miles quam sunt illic milites, et: est 
illic piscis quam sunt illic pisces. 

XXXXII. Et colligebant eas aceruos aceruos: haec repe- 
titio multitudinem aceruorum significat et scripturis est familiaris. 

XXXXIII. Quod habent latini: extende manu uirgam 
tuam et percute terra, non percute terram, graecus habet: 
aggerem terrae; si tamen hoc uerbo recte interpretatur, quod 
dictum est: t6 yaa ths 77s. 

XXXXIIII. Fecerunt autem similiter et incantatores 
ueneficiis suis, ut educerent scinifes, et non pote- 
rant. notandum est ,fecerunt* dictum pro eo, quod est: 
conati sunt facere. nam utique si fecerunt similiter, procul 
dubio eduxerunt scinifes; sed quia sequitur: ut educerent, 
et non poterant, non ergo similiter fecerunt, sed similiter 
facere conati sunt. aut si forte et ipsi, quamuis ueneficiis agerent, 
eadem tamen agendi specie uirgam extendebant, quod scriptura 
non expressit, ad hoc referendum est: fecerunt similiter. 

XXXXV. Et in terram super quam sunt super eam. 

XXXXVI. Et gloriosam faciam in die illo terram 


65 Gessem, in qua populus meus inest super eam. 

XXXXVII. Et dixit Moyses: ego exeam a te et orabo 
ad deum, et exibit cynomia a Pharaone et a seruis 
eius: quasi alteri diceret et ,exeam a te* et de altero 
Pharaone subsequeretur, a quo esset exitura cynomia. 

XXXXVIII. Dimitte populum meum, ut mihi seruiant. 

XXXXVIIII. Ecce ego pluam hane horam crastina 
die grandinem multam <ualde>. grando autem multa 
ualde ualde. 

L. Kt desinent uoces et grando. notandum est scrip- 
turam ,uoces* solere appellare tonitrua, quas uoces dei 
etiam Pharao superius appellauit dicens: orate pro me ad 
dominum, ut desinat fieri uoces dei, ubi et illa locutio 
est, quod non dixit: desinant fieri uoces. 

LI. Ut narretis in aures filiis uestris et filiis 
filiorum uestrorum quaecumque inlusi Aegyptiis. 
notandum, quemadmodum dicatur ,inlusi*, ne forte ita sit 
dictum: draco hic, quem finxisti ad inludendum ei, et 
illud in Iob: hoc est initium figmenti domini, quod 
fecit ad inludendum ab angelis eius. 

LI. Eece ego induco hance horam crastino die lo- 
custam multam. ecce quemadmodum superius dixit ranam. 
ubi diximus plerumque plus intellegi, cum aliquid huius modi 
singulariter dicitur, quam si pluraliter diceretur. manifestum 
est enim plus sonare ,locustam multam*, quam si diceret: 
locustas multas, 

LUI. Qui autem et qui sunt qui ibunt? cotidie dicimus 
consuetudine familiariore: quam qui et qui ibunt? 

LIT. Non est relictum uiride nihil in lignis. dicen- 
dum fuit more locutionis nostrae: non est relictum uiride 
aliquid in lignis. 

LV. Pharao ad Moysen: peccaui ante aint deum 
uestrum et in uobis; suscipite ergo delictum meum. 
hac locutione et ad Joseph usi sunt fratres eius. ubi dixerunt: 
accipe iniquitatem seruorum dei patris tui. 

LVI. Quod latini habent: et nemo uidit fratrem suum 
tribus diebus, graecus habet: et non uidit nemo fratrem 
suum; notandum etiam fratrem hominis quemlibet homi- 
nem dici. 

LVII. Pharao dicit ad Moysen et Aaron: ite et seruite 


5 domino deo uestro; praeter oues et boues relinquite; 


sic enim habet graecus . ualde inusitata locutio est, nisi post 
distinctionem inferatur: ,relinquite* et subaudiatur ,ista*, ut 
sit sensus: ite praeter oues et boues et relinquite ista; 
solet enim talis ellipsis fieri crebro in locutionibus scriptu 
rarum, 

LVI. Et non relinqguemus ungulam: quasi abductis 
pecoribus posset ungula remanere; quid est enim aliud: non 
relinguemus ungulam nisi ,nec ungulam relinquemus?* 

LVIUII. Pharao ad Moysen: adtende tibi ultra adponere 

uidere faciem meam: pro eo, quod est: adtende tibi. ne 
ultra uideas faciem meam. 

LX. Et petat unusquisque a proximo et mulier a 
proxima uasa argentea et aurea et uestem: notandum 
Aegyptios Hebraeis proximos dictos. 

LXI. Et erit clamor magnus per omnem terram 
Aegypti, qualis non fuit <talis> et talis non adhuc 
adponetur. in filiis autem Israhel non mutiet canis 
lingua sua ab homine usque ad pecus. elegantissima 
locutio est; per canem quippe extremum significauit uel homi- 
num uel pecorum ita commendans, quanta in Hebraeis quies 
futura esset Aevyptiis acerba orbitate clamantibus. 

LXII. Accipiant singuli ouem per domos patriarum. 
quas dicat patrias, non facile est intellegere: utrum ciuitates, 
in quibus conmanebant, an potius numerosas familias a cuius- 
que uelut paternitate propagatas; hoc enim magis in graeco 
significari perhibetur. 

LXIH. Si autem pauci sint qui in domo, ita ut non 
sint idonei ad ouem — id est ut ipsa paucitas non sit idonea 
ad ouem consumendam — adsumet secum uicinum proxi- 
mum suum, hoc est ipsa domus adsumet uicinum . hominem 
proximum pro homine posuit, singularem autem pro plurali — 
non enim unum sed quot sufficiunt .cum de oue consumenda 
Scriptura loqueretur, secundum numerum, inquit, ani- 
marum unusquisque quod sufficiat sibi — animas pro 
hominibus, a parte totum. 

LXIUI. Sument a sanguine et ponent super duos 
postes et super limen in domibus, in quibus man- 
ducabunt illas in eis. cum dixerit: in quibus, divit 
etiam ,in eis“ more usitatissimo; sed ,manducabunt 
illas* quaeritur quas et intellegitur carnes. hoc enim sequitur: 
et manducabunt carnes hac nocte assatas igni: quod 
habent latini codices: qui manducabunt carnem, graeci 
autem habent xpéa, id est carnes, sed genere neutro, ideo in 
graeco est: in domibus, in quibus manducabunt illa in eis. 
est uero ista locutio, ut prius diceret illas, quam praediceret 
quid in consequentibus intellegeretur quas dixerit, similis ei 
locutioni, quam de filio Moysi exposuimus, cum eum uellet 
angelus occidere, et exemplum adhibuimus de psalmo: 
fundamenta eius in montibus sanctis; diligit 


5 dominus portas Sion: cuius enim fundamenta non intel- 


legimus nisi ex consequentibus; sic et hic ,in quibus 
manducabunt illas in eis‘, id est in quibus domibus 
manducabunt illas, intellegitur carnes, de quibus consequenter 
loquitur. 

LXV. Sumetis autem uobis fasciculum hyssopi 
et tinguetis ex sanguine qui est iuxta ostium et 
linietis super limen et super ambos postes de 
sanguine. etiam hic ,fasciculum hyssopi‘ plures 
utique fasciculos significat, sicut rana plures ranas et locusta 

plures locustas; tropus autem iste quando fit in rebus, quae 
a nobis non ita dici solent, obscuritatem facit. 

LXVI. Et erit cum dicent ad uos filii westri: 
quae est seruitus ista? et dicetis eis: immolatio 
pascha hoc domino: etiam si non haberet ,et*, plenum 
esset: dicetis eis. 

LXVII. Et aduenientes fecerunt filiiIsrahel, sicut 
praecepit dominus Moysi et Aaron, ita fecerunt: 
non adderet: ita fecerunt, nisi mos esset scripturarum. 

LXVIU. Et factum est in die illa eduxit dominus 
filios Israhel de terra Aegypti. 

LXVIIH. Ait autem dominus ad Moysen dicens. 

LXX. Omne adaperiens uuluam masculina. plura- 
lem numerum intulit singulari, quia ipsum quod dictum est: 
oOmne adaperiens, non utique in uno, sed in multis 
accipitur. similis est locutio: adtendite, populus meus: 
tale est et quod paulo post sequitur: omne, quod adaperit 
uuluam de armentis et de pecoribus, quaecumque 
tibi nata erunt.omne quaecumque tibi nata erunt 
ipse modus est locutionis. 

LXXI. Omne adaperiens uuluam asinae. graecus 
habet ,asini* modo illo locutionis — quod iam in Genesi 
notauimus — ubi masculinum pro feminino positum est de 
morte Sarrae dicente scriptura: surgens Abraham a 
mortuo, et: sepeliam mortuum meum, et talia ibi 
saepe dicuntur de mortua. 

LXXU. Propter hoe ego immolo domino omne 
quodaperit uuluam masculina: similis locutio superiori. 

LXXHUI. Et erit in signo super manum tuam, id 
est super opera tua: ubi magis sensus est forsitan quam 
locutio. ; 

LXXIIII. Et excussit dominusAegyptiosin medium 
maris. graecus habet: et excussit dominus Aegyptios 
medium maris. 

LXXV. Uidit autemIsrahel manum magnam, quae 
fecit dominus Aegyptiis. 

LXXVI. Tune cantauit Moyses et filii Israhel 
canticum hoe domino et dixerunt dicere; sic enim 
habet graecus: x2! etzav déyxerv. 

LXXVII. Et non inueniebant aquam, ut biberent. 
poterat non habere: ut biberent. 

LXXVIU. Et murmurauit populus aduersusMoysen 
dicentes: non ,dicens* sed: dicentes; ex pluribus enim 
populus constat. 

LXXVIII. Et uenerunt omnis synagoga filiorum 
Israhel in heremo: non dixit ,uenit*, quia synagoga ex 
pluribus constat. 

LXXX. Murmurabant omnis synagoga filiorum 
Israhel aduersus Moysen et Aaron: eadem est et ista 
locutio. . 

LXXXI. Dixit autem dominus ad Moysen: ecce 

ego pluam uobis panes de caelo: manna pluiturus panes 
promisit . locutio est, qua panis pro alimento ponitur; amat 
autem scriptura pluraliter magis panes quam singulariter dicere. 

LXXXI. Mane uidebitis, inquit, gloriam <dominiy, 
dum exaudiet murmurationem uestram super deum, 
id est quia murmuratis super deum: quod tantum ualet, ac 
si diceret: aduersus deum. deinde notandum nouo modo hic 
exauditionem dictam non precantium sed murmurantium, cum 
reprehendat utique scriptura murmurationem . tamquam hoc 
dixerit, quod cognouerit deus murmurationem eorum, et ipsam 10 
dei cognitionem dixit exauditionem. 

LXXXIII. Accedite ante deum; exaudiuit enim 
murmur uestrum: iterum exauditionem non precum signi- 
ficat et petitionum sed etiam murmur malorum; hoc et 
postea dicit deus: exaudiui murmur filiorum Israhel. 

LXXXIII. Et ecce in facie heremi minutum tam- 
quam coriandrum. cum totiens deus dicat: faciem terrae 
sicut hic: faciem heremi, mirum est, unde homines ita 
errent, cum faciem audierint, ut aliquid tale opinentur, qualis 
hominis facies est uel alicuius animantis. 20 

LXXXV. Secundum numerum animarum uestra- 
rum; unusquisque cum conmanentibus uobiscum 
colligite. quam saepe scriptura animas homines appellat — 
a parte totum — non facile autem carnes pro hominibus, 
sed carnem, sicuti est: non timebo, quid mihi faciat »: 
caro, quod apertius in eodem psalmo ait: quid mihi 

faciet homo. non tamen diceret: secundum numerum car- 
nium uestrarum, sicut dixit: secundum numerum ani- 
marum uestrarum. 

LXXXVI. Et collegerunt illud mane mane: quo- 
modo puteos puteos, aceruos acernos, sic dictum est: mane 
mane, 

LXXXVII. Nullus uestrum egrediatur unusquisque 
de loco suo die septimo: quod interpositum est: unus- 
quisque, potuit et non dici. 

LXXXVIII. Non erat autem populo aqua bibere, id 
est ad bibendum. 

LXXXVIUI. Et maledicebat populus ad Moysen: id 
est maledictis agebat Moysen, hoc est maledicebant ili; nam 
hoe in consequentibus ipse dixit: quid maledicitis mihi? 

LXXXX. Et murmurabat populus ad Moysen di- 
centes. 

LXXXXI. Et uirgam, in qua percussisti flumen, 
accipe in manu tua.in qua percussisti dixit pro eo, 
quod dicimus ,de qua percussisti*, et est ista locutio creber- 
rima in scripturis. 

LXXXXIJ. Et sumsit Iotor socer Moysi holo- 
caustomata et sacrificia deo: sumsit pro eo, quod 
est obtulit. an forte sensus est, non locutio, ut ea sumsisse 
intellegatur, quae Moyses obtulisset, quamquam Moyses non 
legatur superius sacrificasse nec Aaron nec quisquam 
Hebraeorum, qui educti sunt de terra Aegypti, sed tantum 

superius scriptum est, quod altare constituerit Moyses et 
appellauerit illud: dominus meum refugium? istum 
autem Iotor legimus sacerdotem fuisse Madiam, id est gentis 
Madiam. mirum est autem, si eius aduentu coepit sacrificare 
Moyses et non potius ipse Iotor, qui iam sacerdos erat. 

LXXXXIII. Graue tibi uerbum hoc. subauditur ,est‘. 

LXXXXIIII. Et demonstrabis illis uias, in quibus 
ambulabunt in eis. 

LXXXXV. Uerbum autem graue referebant super 
Moysen; sic enim habet graecus, quod latini interpretati 
sunt: ad Moysen. illa sane locutione ipsa etiam cura signi- 
ficatur, qua dictum est: super Moysen, uelut onus ei 
significaretur inpositum. uerbum autem graue dictum 
est pro quaestione graui. unde sequitur: omne autem 
uerbum leue iudicabant ipsi. 

LXXXXVI. Quod graecus habet: txovoudcw, supernomi- 
nauero aut adnominauero expressius dicitur: quod usi- 
tatius ,cognominauero* nonnulli interpretati sunt. sed 
non habet necessariam significationem cognominauero; 
propinquius autem dicitur cognominauero quam nominauero. 
nam et hoc aliqui interpretes dixerunt. 

LXXXXVII. Et ueniam ad te et benedicam te. cum 
superius pluraliter loqueretur, facietis et immolabitis, 
dicit: ueniam ad te, tamquam ipsi Israhel, id est populo. 

LXXXXVIU. Et hae iustificationes, quas adpones 

coram illis. si emeris seruum Hebraeum et cetera. 
notanda locutio, quemadmodum, cum illud dictum est ad 
Moysen, hoc est, hae sunt iustificationes, quas ad- 
pones coram illis, tam ad ipsuin populum cetera dicuntur 
quam ad Moysen: si emeris seruum Hebraeum. non 
enim hoc Moysi dictum est, sed, quod populo diceret, tantum 
ipsi populo dicebat. 

LXXXXVIIII. Pertundet ei dominus auriculam de 
subula et seruiet ei in sempiternum uel in aeter- 
num, quod graecus habet: ei¢ tov atwva. ecce quemadmodum 
scriptura multis locis dicit secundum hoc uerbum graecum 
,sempiternum* uel ,aeternum*, ubi non intellegitur 
illa aeternitas, secundum quam nobis aeterna promittitur uel 
secundum quam a contrario igne aeterno mali cremabuntur! 
neque enim seruus iste, qui uiuere in aeternum non posset, 
posset seruire in aeternum; sed intellegitur ,aeternum‘ 
dictum, cuius temporis finis non est. aut certe aliquid hoc 
sacramento significatur aeternum. 

C. Dabo tibi locum, in quem fugiat ibi, qui oc- 
ciderit. 

Cl. Si quis percusseritseruum suum aut ancillam 
suam in uirga: quod est ,de uirga‘. 

Cil. Lapidibus lapidabitur taurus: quasi possit 
lapidari nisi lapidibus. differt aliquid ista locutio ab illa, qua 
diceret more scripturarum: lapidatione lapidabitur, sed 
tamen similis est, 

CII. Si autem taurus cornipeta erat ante hester- 
nam et nudiustertianam: pro tempore praeterito posuit 
partem pro toto, quantumcumque illud fuisset, more scrip- 
turarum. 

CIIW. Si quis autem aperuerit lacum aut exciderit 
lacum et non operuerit eum et ceciderit illuc 
uitulus aut asinus, dominus laci reddet. et haec 
locutio a parte totum intellegenda est; non enim, si equus 
ceciderit in lacum aut ouis, ideo non reddet, quia hoe scrip- 
tum non est. 

CV. Quod autem mortuum fuerit, ipsi erit, pro 
-lpsius erit*. 

CVI. Si autem depauerit quis agrum aut uineam 
et admiserit pecus suum depascere agrum alium, 
id est ,alienum*. 

CVIL Si autem pignus acceperis uestem proximi, 
ante solis occasum reddes ei. genus pro specie posuit; 
sic enim dictum est, ac si de omni ueste pignus dederit, 
cum de illo specialiter se dicere ex consequentibus scriptura 
testetur, qui non habet nisi eam uestem, unde se nocte 
cooperiat. 

VUI. <Et> ecce ego mitto angelum meum ante 

aciem tuam, ut seruet te in uia, ut inducat te in 

terram, quam paraui tibi. adtende tibi et exaudi 
eum. angelum suum iubet deus exaudiri a populo non utique 
petentem, sed inbentem. 

CVIIII. Et mittam uespas ante te et eiciet Amor- 
reos: a plurali ad singularem numerum se conuertit. intel- 
legitur autem: eiciet Amorreos uespa, sicut rana, sicut locusta, 
non quod una sit, sed quod per singularem pluralis numerus 
intellegitur, 

CX. Per partes eiciam illos a te. 

CXI. Non dispones illis et diis eorum pactum; 
et non consident in terra tua, ne peccare te faciant 
ad me: non dixit ,in me“, idem tamen significat. 

CXH. Respondit autem omnis populus uoce una 
dicentes. 

CXUI. Et uiderunt locum ubi steterat ibi deus 
Israhel. ubi steterat posset sufficere, sed hebraicae 
dicuntur istae locutiones. 

CXIII. Et inaurabis illa auro. similis est locutio 
,lapidibus lapidabitur‘. 

CXV. Cyathos in quibus immolabunt in eis. 

CXVI. Duas bases columnae uni in ambas partes 
eius et duas bases columnae uni in ambas partes 
eius. ne de omnibus diceret, de duabus dicit more suo 
geminando, sicut puteos puteos, aceruos aceruos, generationes 
et generationes et similia, 

CXVI. Et columnas inaurabis auro et inaurabis 
seras auro. ; 

CXVIII. Et inaerabis ea aeramento: talis locutio est 
<qualis> ,inaurabis auro‘. 

CXVII. Extra uelum quod est super testamen- 
tum.de lucerna accendenda cum diceret, hoe ait, id est 
quod foris accenderetur, ubi est sanctum, nou intra uelamen, 
quod est super testamentum, hoc est sanctum sanctorum. 
ergo super non sic ait, tamquam esset tectum uel camera uel 
firmamentum caeli uel arcae cooperculum, sed etiam quod 
uice parietis obpositum esset, super dixit: sicut dicimus 
superiorem discumbere aut stare non utique alterum porta” 
ab altero. 

CXX. Legitimum sempiternum in progenies ue- 
stras: eo modo sempiternum, quo multa superius diximus. 

CXXI. Et sumet Aaron nomina filiorum Israhel 
super rationale iudicii super peetus introeunti 
in sanctum. consequens erat, ut diceret: introiens in 
sanctum, hoc est ,sumet Aaron introiens*, quod aliqui 
latini soloecismum uitantes interpretati sunt. sed quia et 
graecus introeunti habet et latini aliqui consonant, locu- 
tionem potius notandam credidi quam corrigendam. 

CXXII. Et pones super rationale iudicii fimbrias 
catenata. et hic latini nonnulli soloecismum cauentes 
fimbrias catenatas interpretati sunt; graecus autem 

habet: tods zpwsgeds ta aAvst6wtdé. hance solemus dicere 
absolutam locutionem, cum generi masculino uel feminino 
neutrum infertur, quemadmodum si dicamus: iustititiae ter- 
renae non sunt stabilia. 

CXXII. Et Aaron cum coeperit fungr sacerdotio, 
audietur uox eius intrantiin sanctum in conspectu 
domini et exeunti. uocem eius ex tintinabulis dixit, qui 
magis sonus est eius. intranti et exeunti pro ,intrantis 
et exeuntis* posuit datinum pro genetiuo. 

CXXIIII. Et duos renes et adipem quae super eos, 
subauditur ,est*, quod nonnulli interpretes addiderunt. 

CXXV. Et separabis illud separatione. 

CXXVI. Et cum accendet Aaron lucernas, sero 
incendet super illud.sero dixit pro ,uespere* et ideo 
notanda locutio est; of quippe graecus habet. sero autem 
proprie non solet dici, nisi cum tempus transierit, quo fieri 
debuit, quod sero dicitur factum. 

CXXVII. Si acceperis conputationem filiorum 
Israhel in uisitatione eorum et dabunt singuli 
redemtionem animae suae domino et non erit in 
eis ruina in uisitatione eorum et hoc est quod 
dabunt tibi. pendet ista locutio, quia interposita est con- 
iunctio copulatiua: quae si non interponeretur, non penderet. 
tribus autem locis est posita, quorum undelibet detracta 

plenam facit esse sententiam. rursum ubi dictum est: si 
acceperis conputationem filiorum Israhel in uisi- 
tatione eorum, et dabunt singuli redemtionem 
animae suae domino; si enim non dixisset: et dabunt, 
sed tantummodo dixisset: dabunt, finiretur sententia nec 
penderet ita enim diceretur: si acceperis conpu- 
tationem foliorum Israhel in uisitatione eorum, 
dabunt singuli redemtionem animae suae domino, 
si autem hic ponitur haec coniunctio, deorsum tollenda est, 
ut ita dicatur: si acceperis conputationem filiorum 
Israhel in uisitatione eorum et dabunt singuli 
redemtionem animae suae domino et non erit in 
eis ruina in uisitatione eorum, hoe est quod 
dabunt. aut certe in medio, ubi dictum est: et non erit 
in eis ruina, si detrahas coniunctionem, non pendebit sen- 
tentia; erit enim sensus: si acceperis conputationem 
filiorum Israhel in uisitatione eorum et dabunt 
Singuli redemtionem animae suae domino, non 
erit in eis ruina. cum uero ubique posita est eadem con- 
iunctio, pendere facit locutionem; ideo eam notandam pu- 
tauimus, 

CXXVUI. Consurrexit populus in Aaron et dixerunt 
ei. usitata locutio est, quia ex multis populus constat. 
deinde notandum totum pro parte positum. apostolus enim, 
sicut reuera erat, quosdam eorum dixit hoe fecisse, non 
totum populum, ubi ait: neque idolis seruiamus sicut 
quidam illorum. 

CXXVIII. Surge et fac nobis deos, qui nos prae- 
cedant. sedenti loquebantur? an potius locutio est notanda, 
propter quod dicitur saepe: exsurge, domine, aut: surge, 
deus, iudica terram. 

CXXX. Et nune sine me et iratus ira, quomodo ,morte 
morietur‘; amat ita loqui scriptura. 

CXXXI. Cui sunt aurea, demite: non dixit quid aurea. 
unde latini interpretes dixerunt: qui habet aurum, demat. 

CXXXIJ. Quis ad dominum? ueniat ad me. 

CXXXII. Fecerunt sibi deos aureos: de uno uitulo. 
pluralem ergo numerum pro singulari posuit. inde est et 
illud: hi di tui Israhel, qui eduxerunt te de terra 
Aegypti. non sane locutiones istae reperiuntur, ubi pluralis 
pro singulari ponitur, nisi in eo rerum genere, in quo etiam 
de pluribus fieri uel intellegi potest. non enim quia unus 
ille uitulus erat, ideo non et plures fieri poterant aut ideo 
non multis idolis similis fuerat. hac locutione dictum est 
latrones insultasse domino, cum hoc unum fecisse scriptura 
testetur, sed non solus fuerat latro. quin etiam cum ista 
locutio fit per nomina propria, qualiter eam in scripturis 
factam nondum conperimus, plures illic intelleguntur, sicut 
Phaedras et Medeas quidam dixerunt, cum fuerit una Phaedra 
et una Medea; sed Phaedras et Medeas appellauerunt omnes 
similes Phaedrae et Medeae. ita non sine causa nec utcumque 

ac passim sicut ab inperitis uitiose fit, sed certo modo 
certisque regulis istae locutiones interponuntur. 

CXXXIIII, Uade, ascende hine tu et populus tuus, 
quos eduxisti de terra Aegypti, non ,quem* eduxisti: 
quod ita usitatum est. ut rarius aliter dicatur. 

CXXXV. Et dixit dominus: deponite stolas gloriarum 
uestrarum et cultum, et ostendam quae facturus sum 
tibi. a plurali ad singularem numerum locutionem terminauit, 
quia multi erant et populus erat, sicut eis dixerat: uos 
populus dura ceruice; non dixit ,tu populus*, sed: uos 
populus, cum uos numeri sit pluralis, populus autem numeri 
singularis. 

CXXXVI. Si inueni gratiam in conspectu tuo, simul 
ambulet dominus meus nobiscum: tamquam de alio 
dicat. adsiduae sunt hae locutiones, sed cum dicitur ad 
deum, putatur patri dici de filio. cum autem talia dicerentur 
ad Pharaonem et ad Ioseph et ad alios multis locis, genus 
locutionis intellegebatur. 

CXXXVII. Ne quando ponas testamentum his, qui 
sedent super terram: ac si diceret ,sedes habent*, quod est 
,habitant*. ui] 

CXXXVIHI. Et deos fusiles ne feceris tibi. locutio 
est a parte totum significans; non enim quia fusiles tantum- 
modo nominauit, fieri sculptiles, ductiles fictilesque permisit 

culina.id est: omne adaperiens uuluam mihi erit ex his, 
quae sunt masculina. 

CXXXX. Primitiuum subiugalis redimes oue.et hoc 
a parte totum est; neque enim si subiugale non sit iumentum 
quodlibet, cuius caro tamquam inmunda respuitur, ideo non 
est redimendum aut alio quam oue redimendum. 

CXXXXI. Non occides super fermentum sanguinem 
immolatorum meorum: locutio est utique ,occides sangui- 
nem‘ pro eo, quod est: occidendo effundes. 

OXXXXII. Et non dormiet usque in mane immolatio 
sollemnitatis paschae . dormiet dixit  »manebit*; nam 
caro pecudis occisae et coctae quemadmodum dormiet? quod 
ergo dicitur: quare dormis, domine, hoc genere locutionis 
dicitur et intellegitur: quare cessas, id est non uindicas. 

CXXXXIII. De quadraginta dierum ieiunio Moysi scriptura 
sic loquitur: panem non manducauit et aquam non bibit, 
a parte totum, id est a pane omnem cibum ef, aqua omnem 
potum significans. 

CXXXXIIII. Excide tibi duas tabulas <lapideas> sicut 
et primae, subavditur ,fuerunt*: unde hoc uerbum nostri 
interpretes etiam addendum putauerunt, quoniam inusitata est 
in lingua latina talis ellipsis. 

CXXXXV. Et ait Moyses ad omnem synagogam 
filiorum Israhel dicens: plenum esset, et si non haberet 
dicens. 


3 Ex, 34, 20 7 Ib. 34, 25 10 Ib. 34, 25 13 Ps. 43, 24 
16 Ex. 34,28 19 Ib. 34,1 28 Ib. 35, 4 


liis d 4a parte] aperte L 7 occides (e ew i m. 1) C oceidit NV 
firmentum G 8 occidis N 9 occidenda CN 10 dormiet (t supra 

CXXXXVI. Et adtulerunt unusquisque quod adfe- 
rebat cor eorum. poterat usitatius dici: et adtulit unus- 
quisque quod adferebat cor eius, 

CXXXXVII. Et quibus uisum est animae eorum 
adtulerunt demtionem domino, non dixit: et sieut uisum 
est animae eorum. 

CXXXXVII. Et omnis cui inuentum est apud eum 
coria arietum rubricata, quod diceretur usitate: et omnes 
apud quos inuenta sunt coria arietum rubricata. 

CXXXXVIIII. Omnis adferens demtionem argentum 
et aes adtulerunt demtiones domino. usitatius diceretur: 
omnis adtulit quam omnis adtulerunt. 

CL. Et apud quos inuenta sunt apud eos ligna 
inputribilia: apud eos more scripturarum additum est: 
nam sine hoc esset plena sententia. 

CLI. Et omnis mulier sapiens mente manibus nere, 
quasi nere possit non manibus; et »Sapiens nere* elegans 
atque inusitata locutio est. deinde: omnis mulier ad- 
tulerunt more superiorum plurali concluditur singularis. 
quia ,omnis mulier adtulit* usitatius diceretur. 

CLIL Et omnes mulieres quibus uisum est sensu 
suo in sapientia nerunt pilos caprinos . notandum 
Sapientiam in his artibus saepe appellare scripturam, id est 
sowtay, 


CLUI Et conpositiones et oleum unctionis et con- 


1 Ex. 35, 21 4 Ib. 35, 21 7 Ib. 35, 28 10 Ib. 35, 24 
13 Ib. 35, 24 16 Ib. 35, 25 21 Ih, 35, 26 25 Ib. 35, 28 

positionem incensi: non conpositiones aliquas extra debe- 
mus intellegere, sed, cum dictum esset: et conpositiones, 
per coniunctionem copulatiuam non aliud adiunxit sed quod 
dixerat exposuit, ut sciremus, quas conpositiones, et oleum, 

5 inquit, unctionis et conpositionem incensi. compositiones 
autem uocat, quia ex multis ista confecta sunt. 

CLIT. Et omnis uir et mulier quorum adferebat 
Ssensus eorum, ut intrarent et facerent omne opus 
quodcumque praecepit dominus fieri illud per Moysen, 

o adtulerunt filii Israhel demtionem domino. ergo omnis 
uir et mulier intelleguntur filii Israhel. ceterae locutiones 
similes superioribus. 

CLV. Facere aurum et argentum et aes: pro eo, 
quod est: facere ex auro et argento et aere; non enim aurum 

5 faciebant sed ex auro. tale est etiam quod paulo post dicit: 
et operari ligna, hoc est: ex lignis. 

CLVI. Facere omnia opera sancti, textilia et uaria te- 
xere cocco et bysso, facere omne opus architectonicum 
uarietatis. ecce et in rebus textilibus architectonicum opus 

v appellat; mirum nisi propterea, quia tabernaculo fiebant, quod 
aedificii simile fuit et tamquam domus erigebatur. quid autem 
dicat: opera sancti, non euidenter adparet, utrum sancti 
sacerdotis, quoniam et de stola uel de stolis eius haec 
dicuntur, an sancti dei, in cuius cultum haec fiebant, an 

5 Opera sancti, sicut dicebatur sanctum et sanctum sanctorum. 


7 Ex. 35, 29 13 Ib. 35, 32. 33. «17 Ib. 35. 35 

CLV. Umeralia continentia ex utrisque partibus 
eius: non dixit ex utrisque partibus eorum, quamuis illa 
umeralia, non umerale dixisset, sicut solet umerale dicere: 
ipsum enim appellauit pluraliter umeralia, sicut stolam et 
easdem stolas. 

CLVII. Et Hliab filius Achisamach de tribu Dan- 
qui architectonatus est textilia et consutilia et 
diuersicoloria texere de cocco et bysso. nouo more 
dicuntur architectonari textilia. etiam illud a parte totum 
intellegendum est, quod ait: texere cocco et bysso; ex 
his enim et cetera intellegimus, id est purpuram et hyacinthum. 

CLVIII]. Et fecerunt filii Israhel, sicut praecepit 
dominus Moysi, ita fecerunt: plenum esset, etiam si non 
adderetur: ita fecerunt. 

CLX. Et fecit Moyses omnia, quae praecepit ei 
dominus, ita fecit: similiter, ut dictum est et filiis Israhel. 


LIBER TERTIUS. LOCUTIONES DE LEUITICO. 

I. Homo ex uobis si obtulerit dona domino a peco- 
ribus, a bubus et ab ouibus offeretis, hoe est: si a 
pecoribus offeretis, a bubus, ab ouibus offeretis. ouium nomine 
etiam caprarum genus inclusit, sicut et in aliis locis solet. 


a Ex. 36, 11 (39, 4) 6 Ib. 37, 21 (38, 23) 12 Ib. 39, 11 
15 Ib. 40, 14 18 Leu. 1, 2 

If. Et confringes ea fragmenta, id est: confringendo 
facies ea fragmenta. 

Ill. Et cognitum ei fuerit peccatum quod peccauit 
in eo. duo modi locutionis hic notandi sunt: et peccatum 
peccauit et, quod addidit: in eo. in quo-enim nisi in ipso, 
id est peccato? 

III. Si autem anima peccauerit et audierit uocem 
iurationis et ipse testis fuerit aut uiderit aut con- 
scius fuerit, si non nuntiauerit, et accipiet peccatum. 
plus uidetur habere ,et“; nam eo dempto integre sequitur: 
accipiet peccatum. 

V. Si autem anima peccauerit et audierit uocem 
iurationis et ipse testis fuerit aut uiderit aut con- 
scius fuerit, si non nuntiauerit.et positum est pro ,id 
est“; nam sic dici posset nostrae locutionis consuetudine: si 
autem anima peccauerit, id est audierit uocem iurationis 
et cetera. 

VI. Aut tetigerit ab inmunditia hominis, ab omni 
immunditia eius quam si tetigerit inquinetur, et 
latuit eum, post hoc autem cognouerit et deliquerit, 
cum recto ordine dicendum esset: et deliquerit, post hoc 
autem cognouerit. 

VII. Anima si latuerit eum obliuione et pecca- 
uerit nolens.non ait .si latuerit eam‘, quoniam animam 
pro homine ponit, sicut facit et in aliis, ubi animam 
prius dixit, quae generis feminini est, postea masculinum 
infert genus ad hominem referens. sed hic multo est haec 
locutio pressior, quoniam continuatim utrumque genus 
positum est, ut diceretur: anima si latuerit eum. 


mien Geo bas, op. 9. 1b, 1Ft) 12 Tb. 5, 1° “18 4b. 5,3 
23 Ib. 5, 15 

haec locutio terruit interpretes latinos et noluerunt eam 
transferre, sed ita posuerunt: anima si qua latuerit 
et peccauerit non uolens, cum aliud sit utique, si 
anima lateat, aliud, si animam lateat; hoc autem scriptura 
dicit: si lateat eam, non, si ipsa lateat. in graeco autem 
alio inuenimus: anima si latuerit ea obliuione; sed etiam 
ipse in consequentibus masculinum intulit dicens: sacerdos 
exorabit pro eo, et dimittetur illi, quod ibi habet abt. 
unde adparet scriptorem timuisse soloecismum nec tamen 
perseuerare potuisse in genere feminino uictum euidentia 
scripturae consequentis. 

VIII. Ista holocaustosis super incensionem eius 
super altare totam noctem usque in mane, et ignis 
altaris ardebit super illud: potuit non habere ,et* atque 
ita dici: totam noctem usque in mane ignis altaris 
ardebit. sed addita ista coniunctio facit obscuritatem his, 
qui in talibus scripturarum locutionibus non adsuefacti sunt. 

VIII. Ista lex sacrificii, quod offerent illud filii 
Aaron sacerdotes ante dominum: nihil deesset, si non 
haberet ,illud*. 

X. Sancta sanctorum est. sic habet et graecus; sed 
graeca locutio est, quam nostri quidam transferre nolentes 
dixerunt: sancta sanctorum sunt. 

XI. Occident arietem qui pro delicto ante dominum. 
latini interpretes addiderunt ,est* et dixerunt: qui pro 
delicto est, quod graecus non habet. 

XI, Et si uotum aut uoluntarium sacrificauerit 
donum suum, quacumque die obtulerit sacrificium, 
edetur crastina die. pro eo, quod est ,postera die“: unde 
alii ,altera die* interpretati sunt. 


7 Leu. 5,16 121b.6,9 18 Ib. 6,14 “20 TbeGeieeeep, 
Go2n(7;, 2) debs ds Geo) : 

XII. Coquite carnes in atrio tabernaculi testimonii 
in loco sancto et ibi edetis eas et panes qui sunt in 
canistro consummationis, quomodo praeceptum est 
mihi dicens: Aaron et filii eius edent ea. hane locu- 
tionem quidam transferre nolentes dixerunt: quomodo prae- 
cepit mihi dicens, quia hoc uidetur consequens, ille autem 
in nostrae locutionis consuetudine soloecismus est. 

XIUI. Et ad ostium tabernaculi testimonii sede- 
bitis septem dies die et nocte. pro eo, quod est ,habi- 
tabitis*. 

XV. Et ait Moyses ad Aaron: accede ad altare et 
fac quod pro peccato tuo et holocaustum <tuum> et 
exora pro te et domo tua et fac dona populi et exora 
pro eis, quomodo praecepit dominus Moysi. non ait 
~quomodo praecepit dominus mihi*, sed ita locutus est quasi 
fuisset alter Moyses, cui dominus praecepit, et alter iste, 
qui hoc ad Aaron loquebatur. 

XVI. Et locutus est dominus ad Aaron dicens: uinum 
et siceram non bibetis et cetera. quam locutionem domini 
ita concludit: omnia legitima, quae locutus est dominus 
ad eos per manum Moysi.cum dominus loqueretur, non 
ait: quae locutus sum ad eos per manum Moysi, sed ea 
locutione usus est, qua superius ipse Moyses. 

XVI. Legitimum aeternum in progenies uestras 
distinguere inter medium mundorum et contami- 
natorum et cetera. notandum, quemadmodum dicat aeter- 
num, quod utique non erit sine fine. 

XVIII. Moyses loquens ad Aaron, Eleazar et Ithamar filios 
elus inter cetera etiam hoc ait: a sacrificiis salutarium 
filiorum Israhel. brachium ablationis et pectusculum 


feuecmc esol. o 1p. 8.50 e 1) Ib.-9,.7 18. Leu. 10,8. 9. 12 

Segregationis super hostias adipum offerent segre- 
gationem segregare ante dominum. et erit tibi et 
filiis tuis et filiabus tuis tecum legitimum aeternum, 
cum hoc totum finem fuisset habiturum. 

XVUN. Cum de animantibus, quae in aquis sunt, prae- 
ciperet, quae sint eorum munda uel inmunda, in aquis, 
inquit, et in mari et in torrentibus. sed in mari latini 
codices habent, quia nimis insolens fuit pluralem nnmerum 
transferre de graeco et non dicere in mari, sed in maribus, 
maxime propter ambiguitatem, ne non maria, sed mares intel- 
legerentur, id est masculi.nam nihilo minus insolens est 
quod tamen interpretatum est de sanguinibus, quia latina 
lingua sanguinis numerum pluralem non recipit uel in ipso 
nominatiuo casu. nam etsi ab eo, quod est mare, nemo dicit 
maribus, dicuntur tamen maria, cum sanguines non dicantur 
et tamen scriptum est: libera me a sanguinibus, et: non 
congregabo conuenticula eorum de sanguinibus, ergo 
et maribus ita dici posset, nisi, ut dixi, ambiguitas uitaretur. 
torrentes uero isto loco pro fluminibus posuit scriptura, cum 


torrentes proprie dicantur hiemales fluuii, qui siccantur aestate , 


et ideo pisces habere non possunt. unde nonnulli interpretes 
nostri non torrentes interpretari sed flumina maluerunt. poni 
autem in scripturis torrentes pro fluminibus locus ille psalmi 
satis ostendit, ubi legitur: et torrente uoluptatis tuae 
potabis eos. non enim tale aliquid intellegi uoluit nomine 
torrentis, quod ad tempus flueret ac deinde siccaretur, cum 
sequatur et dicat: quoniam apud te est fons uitae, quae 
utique aeterna est et indeficiens. 

XX. Sed haec edetis a repentibus uolatilibus, quae 


ambulant super quattuor, quae habent crura superi- . 


ora pedum eius: non dixit ,pedum suorum*. 


6 Leu. 11,9 16 Ps. 50,16; 15,4 24 Ps. 35,9. 10 29 Leu. 11, 21 

XXI. Et eritis sancti, quoniam sanctus ego. sub- 
auditur ,sum‘. unde plerique nostri interpretati sunt; quo- 
niam sanctus sum ego. 

XXII. Et locutus est dominus ad Moysen dicens. 
haec usitatissima locutio est et creberrima “in  scripturis: 
locutus est dicens. sed ea, quae sequitur, rarius reperitur 
et latini sermonis coartat inopiam . graecus enim habet: xa 
épelg Tpdg adtods Aéywv, quod latine exprimi posset ,et dices 
ad eos dicens*; minus autem offendit, si dicatur ,et inquies 
ad eos dicens*, et similius est graeco, quia et ille non dixit: 
hébsts mpdg adtods Eywv, sed: apste mods abtods eyo. 

XXIII. Mulier, quaecumque semen receperit et pepe- 
rerit masculum, et inmunda erit septem dies. nostri 
plerique noluerunt transferre, sed ita dixerunt: mulier, quae- 


5 eumque semen receperit et pepererit masculum, in- 


munda erit septem dies. illa ergo locutio, quoniam et 
graeco eloquio inusitata est, posset nec in graeco transferri; 
quia uero eam Graecos transferre non piguit, cur Latinos 
piguerit ignoro. 

XXII. Triginta et tres dies sedebit in sanguine 
mundo suo. similiter et de illa, quae feminam peperit, 
dictum est: sedebit in sanguine mundo suo, sed dupli- 
eatis eisdem diebus, id est sexaginta sex diebus. sedebit 
ergo dictum est ,manebit“; non enim per tot dies de sella 
ei surgere non licebat. 

XXV. Hontini si cui facta fuerit in cute corporis 
elus cicatrix signi lucida. notandum cicatricem dicere 
scripturam non uulneris, sed etiam solius coloris notam. 


leu. 11,44 41b. 12,1 121b.12,2 201b.12,4.5 26 Ib. 13,2 

XXVI. Et fuerit in cute coloris eius tactus leprae. 
tactum dicit ipsam maculam, quod ipse homo lepra sit tactus. 

XXVII. Et uidebit eum sacerdos et inquinabit eum: 
pro eo, quod est ,inquinatum pronuntiabit*. 

XXVIII. Et pilus qui est in tactu conuertatur albus; 
id est: conuertatur in album. 

XXVIII. Et purgabit eum sacerdos; signum enim 
est. purgatum pronuntiabit, sicut ,inquinabit*, quod supra 
dixit, inquinatum pronuntiabit. 

XXX. Et uiderit eum sacerdos, et ecce commutata 
est significatio in cute, et inquinabit illum sacerdos. 
plus habet et: nam ea coniunctione detracta integer sensus 
est hoc modo: si autem conuersa fuerit significatio in 
cute, posteaquam uidit eum sacerdos, ut purget illum, 
et uisus fuerit denuo sacerdoti, et uiderit eum sacer- 
dos, et ecce commutata est significatio in cute, in- 
quinabit illum sacerdos. 

XXXI. Et tactus leprae si fuerit in homine, ueniet 
ad sacerdotem; et uidebit sacerdos, et ecce cicatrix 


alba in cute, et haec mutauit pilum album, et a sano: 


carnis uiuae in cicatrice. id est: mutauit pilum in album 
colorem in cicatrice; mutauit autem a sano carnis uiuae, id 
est, quia non talem pilum habet, quod sanum est in carne uiva. 

XXXII. De leproso cum loqueretur, ait: et inmundus 
inmundus uocabitur, quasi non satis esset semel dicere: in- 
mundus uocabitur. quamquam nonnulli codices ita habeant, in 
alio graeco ita inuenimus semel dictum: inmundus uocabitur. 
item paulo post dicit: cum sit inmundus, inmundus 


1 Leu. 13,2 3 Ib. 18,3 65 Ib. 18,8 (7 Thodeeemed0 ih, 
13, 7.8 18 Ib. 13, 9.10 24 Ib.13e45046 

erit: quod in latinum de graeco non sicut positum est 
exprimi potuit. ait enim graecus: axdélaproc ov axdbaptoc 
Zotar; quasi diceret ,inmundus existens inmundus erit~. sed 
non hoe est existens, quod graecus dixit wv, sed si dici posset 
,essens* ab eo, quod est esse, non ab eo, quod est existere. 

XXXII. Et uestimento si fuerit in eo tactus leprae. 
potuit. usitate ita dicere: et in uestimento si fuerit tactus 
leprae. 

XXXII. Aut in omni uase pelliceo in quocumque 
fuerit in eo tactus. poterat satis esse: in quocumque fue- 
rit tactus. 

XXXV. Et ecce non commutauit tactus aspectum 
suum, id est colorem, in quo aspicitur. non enim aspectum, 
quo ipse aspicit; tactum quippe ipsam maculam dicit. 

XXXVI. Et accipiens sacerdos de emina olei super- 
fundet in manum sacerdotis sinistram.non dixit ,in 
manum suam sinistram*, cum utique in suam faciat. 

XXXVI. Uiro, uiro cuicumque fuerit fluor. 

XXXVI. Et homo cuicumque exierit ex eo concu- 
bitus seminis. 

XXXVUU. Et omne super quodcumque dormit super 
illud. 

XXXX. Et omne super quod sederit super illud 
inmundum erit. 

XXXXI. Et emittet in manu hominis parati in here- 

mum, id est: emittet in heremum in manu hominis ad hoc 
parati; de hirco emissario loquebatur, cum hoc diceret . no- 
tandum est autem, quomodo dicat scriptura in mann. 

XXXXII. Homo, homo filiorum Israhel, id est: ex 
filiis Israhel . ista autem repetitio quemlibet hominem uidetur 
significare, id est: ille aut ille. 

XXXXII. Turpitudinem patris tui et turpitudinem 
matris tuae non reuelabis . hac locutione concubitum 
uetuit cum his personis. 

XXXXIUI. Turpitudinem fratris patris tui non re- 
uelabis et ad uxorem eius non introibis; propinqua 
enim tua est.et posuit pro ,id est*; hance enim divit 
turpitudinem fratris patris eius, id est turpitudinem patrui. 
pudenda uxoris patrui, 

XXXXV. Et exhorruit terra eos, qui insident super 
eam, id est: sedes habent, quod est ,habitant*. 

XXXXVI. Et permetentibus uobis messem terrae 
uestrae non perficietis messem uestram agri tui per- 
metere. hoc, quod a plurali coepit et ad singularem numerum 
terminauit, plerique latini interpretari noluerunt, sed dixerunt: 
agri uestri, ubi dictum est: agri tui, quasi Graecus hoc non 
posset dicere; magis ergo locutio notanda fuit quam emendanda. 

XXXXVII Quicumque acceperit sororem suam ex 
patre suo aut ex matre sua et uiderit turpitudinem 
eius et ipsa uiderit turpitudinem eius, <inproperium 
est; exterminabuntur in conspectu generis sui:> tur- 
pitudinem sororis suae reuelauit, peccatum [suum| 
accipient . peccatum posuit pro ,poena peccati*. 

XXXXVIII. Et segregabitis uosmet ipsos inter me- 
dium pecorum mundorum et inter medium pecorum 
inmundorum et inter medium uolucrum mundarum 
et inmundarum. segregabitis uosmet ipsos, dixit, inter me- 
dium mundorum et inmundorum, quoniam segregantur munda 
ab inmundis uel a mundis inmunda; noua est omnino locutio. 
aliud est enim ,segregabis inter medium pecorum mundorum 
et inter medium pecorum inmundorum~, sicut saepissime loqui 
solet, aliud est, quod modo ait: segregabitis uosmet 
ipsos, tamquam illa ab alterutris segregantes se ipsos segre- 
gent ab utrisque tamquam iudicando inter utraque. 

XXXXVIIII. Dic sacerdotibus filiis Aaron et dices 
ad eos: in animabus .non inquinabuntur in gente 
eorum nisi in propingquo qui proximus est eis. in luctu 
dicit, qui debetur animabus defunctorum; ideo enim lugetur, 
quia excesserunt. 

L. Et caluitium non rademini super mortuum 
et super carnes suas non secabunt sectiones. usitata 
esset locutio ,carnes suas non secabunt sectionibus‘. 

LI. Mulierem fornicariam et profanam non accipient 
et mulierem eiectam a uiro suo, quoniam sanctus est 
domino deo suo.non dixit ,quoniam sancti sunt‘, sed 
tamquam de uno loqueretur, cum coeperit a plurali. deinde 
sequitur singulariter: sanctificabit eum; dona domini dei 
uestri iste offeret; sanctus est, quoniam sanctus ego 
dominus, qui sanctifico eos, rursus ad pluralem conclusit. 


1 Leu. 20, 25 12 Ib. 21,1.2 17 Ib. 21,5 20 Ib. 21, 7. 8 

LI. Si autem sacerdos possederit animam emtam 
pecunia, hic edet de panibus eius.non dixit: haee edet, 
cum animam dixerit, quae generis est feminini; sed potius 
ad illud respexit, quod per animam significare uoluit, id est 
hominem, 

LUI. Et filia hominis sacerdotis si fuerit uiro alie- 
nigenae, id est: si nupserit uiro alienigenae. 

LU. Et locutus est dominus ad Moysen dicens: 
uitulum aut ouem aut capram cum natum fuerit et 
erit septem dies sub matre sua. plus uidetur habere et 
secundum usitatissimas locutiones in scripturis quas latini 
plerique transferre noluerunt. 

LV. Et sanctificabor in medio filiorum Israhel: 
quod est ,sanctus habebor*. neque enim dominus etiam 
praeter filios Israhel non est sanctus. eo sensu dictum est et 
in oratione dominica: sanctificetur nomen tuum, id est 
sanctum habeatur ab hominibus. 

LVI. Loquere ad filios Israhel et dices ad eos: solle- 
mnia domini quae uocabitis uocata sancta ista sunt 
sollemnia mea. sex diebus facies opera. cum ad plures 
loquendum dixerit, tamquam ad unum postea loquitur. 

LVII. Et numerabitis uobis a die crastino sabbati, 
quo obtulerit gremium superpositionis, septem septi- 
manas integras numerabis. non dixit ,numerabitis*, cum 
ad plures superius loqueretur. 

LVI. Et cum nominasset filius mulieris Israhe- 
litidis, nomen maledixit.cum hic non addideril ,dei‘. 


1 Leu. 22, 11 6 Ib, 22, 12) 8 lb 226A 13 Ib. 22, 32 

manifestum et tamen nomen dei esse intellegendum, cui 
maledixit. 

LVI. Homo, homo si maledixerit deum suum pec- 
catum accipiet. ecce ubi satis adparet locutionis esse, cum 
dicitur: homo, homo, tamquam dicat ,homo ille aut ille*. 
hoc est quicumque homo, non, sicut quidam putauerunt: 
homo, homo ita dici, tamquam laudabiliter nuncupetur, ac 
si diceretur: homo, sed homo; id est: non qualiscumque 
uelut similis pecori, sed qui uere sit homo. quem sensum 
non esse uerum, sed locutionis hoc esse scripturarum aperte 
hic ostenditur, cum in eo dicitur, qui culpatur, non qui 
laudatur. 

LX. Cum de seruis ageret, quos liceret habere Israhelitis. 
et erunt uobis, inquit, in possessione in aeternum, cum 
utique aeterni moriendo esse non possent uel domini uel 
serui. aeternum ergo dixit, ubi non est temporis praestitutus 
modus, quousque seruiant, sicut constitutus est eis, quos in 
remissione dimitti iubet libertati suae. 

LX1. Siin praeceptis meis ambulaueritis et mandata 
mea obseruaueritis et feceritis ea, et dabo pluuiam 
uobis in tempore suo. superfluum est ,et* consuetudini 
locutionis nostrae, sed more scripturarum additum; sequebatur 
enim: dabo uobis. 

LXI]. Et si usque adhuc non oboedieritis mihi, et 
adponam castigare uos septies in peccatis uestris. 
etiam hic superfluum est ,et“; sequebatur enim: adponam 


3 Leu. 24, 16 14 Ib. 25, 46 19 Ib. 26,3.4 24 Ib. 26, 18 

castigare wos: quod autem ait ,septies*, pro omni numero 
accipiendum est. 


LIBER QUARTUS. LOCUTIONES DE NUMERIS. 

I. Kt uobiscum erunt unusquisque secundum tribum 
uniuscuiusque principum. 

Il. Filiis Symeon secundum propinquitates eorum. 
secundum populos eorum, secundum domos familia- 
rum eorum, secundum numerum nominum eorum, 
secundum caput eorum, omnia masculina a uiginti 
annis et supra, omnis, qui procedit in uirtute, re- 
cognitio eorum. haee locutio, quod non dicit: filii Symeon 
uel ex filiis Symeon, sed filiis Symeon datiuo casu et hoc 
seruat deinceps in ceteris tribubus, non est translata ab 
interpretibus latinis, quos inspicere potuimus. in sola autem 
tribu Ruben quae prima numerata est, non est ista locutio: 
non enim ait: filiis Ruben secundum propinquitates eorum, 
et cetera, sed ait: et fuerunt filii Ruben primogeniti 
Israhelis secundum propinquitates eorum, et deinde 
similiter ut in ceteris. 

UI. Et fecerunt filii Israhel secundum omnia, quae 
mandauit dominus Moysi et Aaron, ita fecerunt. 


4 Num. 1,4 6 Ib. 1, 22. 23. 20 20 Ib. 1, 54 

TU. Sacerdotes qui uncti sunt quorum consumma- 
uerunt manus eorum sacerdotio fungi. 

V. Et inponent super illud omnia uasa eius, quibus 
ministrant in ipsis. 

VI. Et reddet cui deliquit ei. quidam locutionem istam 
transferre nolentes emendato ordine uerba transtulerunt dicentes: 
et reddet ei cui deliquit. 

VII: Uir aut mulier quicumque fecerit ab omnibus 
peccatis humanis. non ait: quaecumque fecerit; sed locutio 
est, ubi sexus masculinus pronomen uindicauit, quamuis 
posterius femininus sit positus, quae locutio usitata non est. 

VU. Uiri uiri si praeuaricata fuerit uxor eius: non 
solum quia geminauit nomen, ut diceret: uiri, uiri, sed 
etiam quia addidit ,eius*, notanda locutio est. 

VU. Si superueniet illi spiritus zelandi, illa autem 
non fuerit inquinata, et adducet homo uxorem suam 
ad sacerdotem: superfluum est ,et*, sed scripturis usitata 
locutio. 

X. Erit aqua argutionis quae maledicitur haec. 
hance locutionem inusitatam fecit ordo uerborum; posset enim 
usitate ita dici: erit aqua argutionis haec quae maledicitur, 
aut: erit haec aqua argutionis quae maledicitur, uel si quid 
aliud usitata uerba ordinando dici potest. 

XI. Innocens esto ab aqua argutionis quae male- 
dicitur haec. in hac locutione non solus uerborum ordo 
inusitate sonat, sed etiam casus mutatus est; esset enim 
integrum et usitatum: innocens esto ab hac aqua argutionis 

quae malediciwur, aut: ab aqua argutionis hae, quae male- 
dicitur. 

XII. Et inflabitur uentrem pro ,inflabitur uentre*. haee 
locutio et apud latinos auctores frequentatur; sed interpretes 
nostri qui eam transferre noluerunt dixerunt: et inflabitur 
uenter elus. 

XII. Uir uel mulier quicumque magne wuouerit 
notum, non dixit: quaecumque. 

XIU. Et radetur caput suum, talis locutio ext qualis 
superius: inflabitur uentrem. 

XV. Sex uehicula tecta et duodecim boues, uehi- 
culum a duobus principibus et uitulum a singulis . 
in hac locutione notandum putaui eosdem dictos uitulos, quos 
houes dixerat; sed hoc etiam graecum idioma esse perhibetur, 

XVI. Princeps unus cotidie, princeps cotidie offerent 
dona sua, pro eo, ut diceret: singulis diebus singuli principes. 

XVII. Uitulum unum pro bubus et hireum ex capris 
unum, 

XVIII. Et non erit in filiis Israhel accedens filio- 


rum Israhel ad sancta. uidetur potuisse sufficere: et non 2 


erit in filiis Israhel accedens ad sancta, aut certe: non erit 
filiorum Israhel accedens ad sancta. 

XVIII. Et fecit Moyses et Aaron et omnis synagoga 
filiorum Israhel Leuitis; secundum quae praecepit 
dominus Moysi de Leuitis, ita fecerunt eis filii 
Israhel. 


3 Num, 5, 27 - 7 Ib. 6, 2 9 Ib. 6, 9 “fem to. Weapee 11 

XX. Et homo, homo quicumque mundus fuerit et 
in uiam longinquam non est et defuerit facere pascha. 
exterminabitur anima illa de populo suo.ergo homo, 
homo locutio est, ac si diceret: quicumque homo, ille uel ille. 

XXI. Et cum ascendisset nubes a tabernaculo, et 
postea promouebant filii Israhel. poterat plenum esse: 
et cum ascendisset nubes a tabernaculo, promouebant. filii 
Israhel. 

XXII. Et promouebant ordo castrorum filiorum luda 
primi. 

XXIII. Et promouebunt filii Gerson et filii Merari. 
futuri temporis uerbum posuit, cum rem gestam praeteritam 
narret sicut in superioribus cum de nube loqueretur, ad 
cuius motum uel stationem castra promouebant uel consistebant. 
atque ita deinceps in plurium promotionibus hoc uerbo utitur, 

XXII. Ht dixit Moyses Hobet filio Raguel Madia- 
nitae genero Moysi, non ait: genero suo. 

XXV. Et dixit ad eum: non ibo, sed ad terram meam 
et ad progeniem meam, subauditur ,ibo‘. 

XXVI. Et promiscuus qui erat in eis concupiuerunt 
concupiscentiam. singularem, posuit pro plurali, ut pro- 
miscuus diceret, non promiscui; et tamen pluralem reddidit. 
cum ait: concupiuerunt. 

XXVII. Nune autem anima nostra arida, nihil praeter 
in manna oculi nostri. desunt uerba ,est* et ,sunt*; ple- 

num quippe esset: anima nostra arida est, nihil praeter in 
manna sunt oculi nostri. nam quidam interpretes sic trans- 
tulerunt et addiderunt uerba, quae non sunt in graeco. 

XXVIII. Et molebant illud in mola, 

XXVIII. Sescenta milia peditum in quibus sum in eis. 

XXX. Et abstulit de spiritu qui super ipsum. sub- 
auditur aut ,erat* aut ,erit*. sed hance locutionem, quae 
dicitur ellipsis, graeco eloquio familiarissimam et, quantum 
puto, etiam hebraeo latinos interpretes transferre piguit, cum 
et in latina lingua frequentetur quamuis minus quam in graeca. 

XXXI. Et percussit dominus <populum> plagam 
magnam ualde: notanda fuit locutio: percussit plagam, 
non ,percussit plaga*, quod est usitatum. 

XXXII. Et homo Moyses lenis ualde, subauditur ,erat*. 

XXXII. Et ira animationis domini super eos. sub- 
auditur ,facta est*. 

XXXII. Et ecce Maria leprosa sicut nix: et hic 
subauditur ,facta est.“ 

XXXV, Ht quae terra in qua isti insident super 
eam; et quae ciuitates in quibus isti habitant in ipsis, 

XXXVI. Locum ipsum quem nominauerunt uallem 
Botrui, cum superius dixisset: uenerunt in uallem Botrui. 
dictum est ergo per anticipationem, non quia iam hoc 
uocabatur, quando uenerunt, sed cum seriberetur hic liber, 
iam uocabatur. 

XXXVII. Quoniam fortior nobis est magis. usitata 
esset locutio si non haberet: magis. 

XXXVI. Et protulerunt pauorem terrae quam explo- 
rauerunt eam. 

XXXVIIII. Terram quam transiuimus eam explorare, 
terra comedens qui habitant super eam-est. dicendum 
autem fuit usitate: terram quam transiuimus explorare. 

XXXX. Terra quam explorauimus eam bona est ualde 
ualde. 

XXXXI. Et ait omnis synagoga lapidare eos in lapi- 
dibus.non dictum est: lapidibus, cum ipsum lapidare 
posset usitata locutione sufficere. 

XXXXIH. Et quousque non credunt mihi in omnibus 
signis quibus feci in ipsis? non ait: quae feci in ipsis. 

XXXXIII. Puer autem meus Chaleb, quoniam spiritus 
alius in eo et adsecutus est me, et inducam eum in 
terram. usitatum esset, si non haberet: et. 

XXXXIIT. Et inducam eum in terram, in quam in- 
trauit illuc. sufficeret usitata locutione: in quam intrauit. 

XXXXV. Et ait dominus ad Moysen et Aaron dicens. 
hoe inlatum est, cum dominus et superius loqueretur. facit 
hoe saepe scriptura; cum aliquid aliud uult dicere, iterum 
inducit loquentem, qui iam loquebatur. 

XXXXVI. Quotquot murmurauerunt super me.non 


; ait ,de me* aut ,aduersus me‘. 

terra C in quam—illuc om. C 19 sufficere N qua C post 
intrauit add. in quam intrauit illue C 20 aaron (alt. a s. 1. m. 1) C 
24 Quatquod (t supra d) N murmorauerunt C 

XXXXVH. Et hereditate possidebunt terram, quam 
uos abscessistis ab ea. usitatum esset: a qua uos abs- 
cessistis; nunc uero et quam abscessistis dictum est nouo 
more et additum est ,ab ea‘, sicut scripturae loqui solent . 
sicut est: penitusque sonantes accestis scopulos, id 
est: accessistis scopulos, non ait: ad scopulos; et: deuenere 
locos, non ait: ad locos.ita quam abscessistis, non ait: 
a qua abscessistis. 

XXXXVUI. Ego dominus locutus sum: nisi ita fecero 
synagogae malignae isti, quaerendum est sane quid sit 
quod graece positum est 7 pv; nostri enim interpretes hoc 
paene ubique interpretati sunt ,nisi‘. 

XXXXVITII. In terram in quam ego induco uos illue. 

L. Siautem anima una peccauerit non sponte, offeret 
capram unam anniculam pro peccato. et exorabit 
sacerdos pro anima inuita et quue peccauerit nolenter 
ante dominum exorare pro eo: et remittetur ei. in hac 
sententia et illa locutio notanda erat, quod ait: et exorabit 
sacerdos et postea dixit: exorare — utrumque enim simul 
ita dici posset: exorabit exorare — et illa, quod a feminino 
genere incipiens ad masculinum clausit. cum enim dixisset: 
si anima una peccauerit, conclusit dicens: exorare pro 


1 Num. 14, 81 5 Uerg. Aen. I 200 sq. 6 Uerg. VI 638 9 Num. 
14, 35° 18 Ib. 15, 18 . 14° Ib. 15,27. 28 

eo: ubi intellegitur ,pro eo homine*. nam et quod adiunxit: 
et dimittetur ei, in latino quidem non adparet, quia hoc 
pronomen generis omnis est: sed in graeco masculinum 
elucet, ubi habet at, quod hic positum est ,ei*. quod 
uero hic dictum est: pro anima inuita, intellegitur ,quae 
inuita peccauerit, non quod nolit pro se offerri*. hoc enim 
etiam consequenter exposuit, cum ait: et quae peccauerit 
nolenter. et ideo inuita positum est, quia latine non 
potuit exprimi, quod graece dictum est: anonarasicians; non 
enim potuit dici ,nolentata‘ uel quid aliud ab eo quod 
nolens fecerit. 

LI. Et anima quaecumque fecerit in manu super- 
biae, subauditur ,peccatum*. notandum etiam quod ait: manu 
superbiae, manum ponens pro opere sine potestate. 

LII. Morte moriatur homo: lapidate eum lapidibus 
omnis synagoga. et morte moriatur et lapidate la- 
pidibus et lapidate omnis synagoga locutiones sunt 
inusitatae nobis. 

LUI. Et accipite singuli turibulum suum. 

Lill. Et descenderunt ipsi et omnia quae sunt eis. 
praesens posuit pro praeterito, sunt pro erant uel fuerunt. 

LV. Et omnis Israhel qui in circuitu eorum fuge- 
runt a uoce eorum. subauditur ,erat‘; id est: omnis Israhel 
qui erat in circuitu eorum. 

LVI. Quoniam sanctificauerunt turibula pecca- 


12 Num. 15. 30. 15 Ib. 15, 85 19 Ib. 16,17 20 Ib. 16. 38 
29 Ib. 16, 384 25.Ib. 16, 37 


1 et om. LSN adiunexit S 2 demittetur S 3 est—hic om. b 
grego N 4 eslucet (a er.) S auto CNLS quod uero— wu. 9 
dictum est in mg. infer. m. 1 8 5 quae] quam N 7 cum] ubi b 

17 sinagoga ND 19 accepit& C thuribulum bd 20 eis] avtotc 

95 turribula C thuribula bd 

torum horum in animabus suis. non dixit: quia sancti- 
ficauerunt turibula peccatores hi in animabus suis; sed quasi 
quaereretur, quorum turibula, pro eo, ut diceret ,sua*, dixit: 
peccatorum horum. qui autem sanctificauerint, intellegendum 
reliquit. id est quia ipsi. 

LVI. Et ecce germinauit uirga in domum Leui: 
latina consuetudo ,in domo Leui‘ exigeret dici. 

LVI. Et ego accepi fratres uestros Leuitas de 
medio foliorum Israhel dationem datam domino- 
haee locutio in latinum necessitate ita translata est; nam 
graecus habet: d6u.0 dedopMov. quod si quisquam latine uelit 
exprimere, dicturus est: datum datum, quia et dépa datum 
est — secundum quod dicit apostolus: non quia quaero 
datum, sed requiro fructum, quod in graeco dou scriptum 
est, et in Genesi: dedit Abraham data filiis suis, graecus 
habet: Soweto, et in euangelio: nostis bona data dare 
filiis uestris, Gouo7% est in graeco — et dedopévov , datum‘ 
est non nomen, sed participium. ac per hoc datum datum 
dici posset, tamquam datum quod datur, nisi, ambiguitas 
uitanda esset. hance ambiguitatem quidam nostri interpretes 
uitare conantes ,donum datum‘ dixerunt; sed donum graece 
d@poy dicitur, non 6éy%, unde hoc loco non recte diceretur, 
quia non sibi hoc donatum a filiis Israhel dicit deus, sed 


6 Num. 17, 8 8 Ib. 18, 6 13 Phil. 4, 17 15 Gen. 25, 6 
16 Matth. 7, 11 


1 animabus] manibus b non—suis im mg. infer. m.1C 2 thuri- 

pro primogenitis sibi debitis redditum: unde et quae redduntur 
et quae donantur data dici possunt. et ideo omne donum 
etiam datum est, non omne datum etiam donum est, quia 
non omne quod datur continuo etiam donatur. 

LVI. Omnis primitia olei et omnis primitia uini 
et tritici primitia eorum quaecumque dederint do- 
mino tibi dedi ea. non dixit: oninem primitiuum tibi dedi 
eum; sed, cum dixisset: omnis primitia et enumeraret 
de quibus rebus esset, intulit: tibi dedi ea.nec saltem: 
tibi dedi eam, aut: tibi dedi eas, id est primitias; sed 
neutrum genus intulit, quod quidem fieri absoluta locutione 
etiam in latina lingua solet. neque hoc quod dictum est, 
primitia, latinum uidetur; primitiae quippe numeri tantum 
pluralis dici solent. sed si potuerunt interpretes nostri trans- 
ferre quod in graeco inuenerunt: non congregabo con- 
uenticula eorum de sanguinibus, et alio loco: uirum 
sanguinum et dolosum abominabitur dominus, cum 
sanguis in latina lingua numeri sit tantum singularis, cur 
etiam hic pigeret singularem numerum ,primitia‘, sicut 
habet graecus, exprimere? aliqui tamen interpretes ,primitias~ 
transtulerunt et per accusatiuum casum, ut dicerent: omnes 
primitias tibi dabo. ita utramque locutionem nobis inusitatam, 
quomodo in graeco inuenta est, transferre noluerunt 

LX. Loquere filiis Israhel, et accipiant ad te iu- 
uencam rufam. pro eo, ac si diceret: adducant ad te, aut 
certe utrumque usitate diceretur; accipiant et adducant ad te 
iuuencam rufam. 


5 Num. 18,12 15 Ps. 15,4 16 Ps. 5,7 24 Num. 19, 2 


1 reditum C 3 pr. etiam] et ia b 5 primicia uini C 6 primitiae NV’ 
dederat b 7 primitibum C 8omnesC  primitie C —s numeraret C 

20 gregus N 21 accusatibum C 28 transferrae N 24 ad| a NLS'bd; 

LXI. Et lauabit corpus suum aqua . hoc intellegeretur 
etiam si non haberet: aqua. 

LXIL. Et <re>ponet extra castra in locum mundum. 
non ,in loco mundo* dixit, quod latinae locutionis est. 

LXIII. Omne was apertum quaecumque non habent 
alligaturam alligatam super ea. 

LXIUI. Et accepit Moyses uirgam quae ante do- 
minum, subauditur: erat. 

LXV. Quia non credidistis sanctificare me in con- 
spectu filiorum Israhel, id est: sanctitatem meam de- 
clarare. secundum istam locutionem dictum est: et pro eis 
sanctifico me ipsum. et in oratione dominica: sancti- 
ficetur nomen tuum. 

LXVI. Et incolae fuimus in Aegypto dies plures, pro 
annis multis. 

LXVII. Et dixit ad eum Edom, hoc est: gens ipsa — 
non enim adhuc uiuebat Edom, qui erat Esau — sicut isti, 
qui nuntios miserunt, Israhel uocabantur, quod prius nomen 
unius hominis erat. 

LXVIII. Et dicunt ei filii Israhel: iuxta montem 
transibimus; si autem de aqua tua biberimus ego et 
pecora mea, dabo pretium tibi. satis eleganter a plurali 
transit ad singularem numerum, tamquam Israhel diceret, 
cum dixisset: filii Tsrahel, et a uerbis coepisset numeri 
pluralis, quod est: transibimus et biberimus, 


1 Num. 19, 7 3b. 19,9 5 Ib. 19,15 Vibe Z0ROmeOMibmcO ei 
elon Ui ete 12 Matth. 6, 9 14 Num. 20, 15 16 Ib. 20, 18 
20 Ib. 20, 19 

LXVIIII. Et uidit omnis synagoga. quia dimissus 
est Aaron. non facile hoc werbum reperitur in scripturis 
dimissus pro eo, quod est mortuus; hoe et in euangelio est, 
ubi ait Symeon: nune dimittis seruum tuum in pace. 
uerum tamen azodsa¢ habet in graeco, quod magis a reso- 
lutione quam a dimissione dictum sonat; non enim dixit: 
aersis, quod sine dubio est ,dimittis*. 

LXX. Et fleuerunt Aaron triginta dies omnis domus 
Israhel.non dixit: fleuit, nec dixit: tota uel uniuersa, sed: 
omnis, quasi plures essent; sicuti est ,omnis homo*, quod 
de omnibus dicitur, longe utique aliud quam totus homo, 
quod de uno dicitur. sed adsidue ponit scriptura omne pro toto. 

LXXI. Et detrahebat populus ad deum et aduersus 
Moysen.non dixit: de deo, sed: ad deum. quamuis hane 
locutionem quidam transferre nolentes ,detrahebant de deo“ 
transtulerunt. 

LXXII. Ora ergo ad dominum ut auferat a nobis 
serpentem . sicut et in Exodo dictum est ,ranam* singularem 
pro plurali. 

LXXIII. Et factum est quando momordit serpens 
hominem, et aspexit in aeneum serpentem, et uiuebat. 
non solum hoc habet ista locutio, quod uertit modum uerbi 
et ab specie perfecta praeteriti temporis ad _ inperfectam 
elausit, sed etiam quod plus habet: et. 


1 Num. 20, 29° 4 Luc. 2,29 .8 Num. 20, 29 Sel byeolane 
17 1b. 21,7 8 ef. Ex. 8,6 20 Num. 21,9 

LXXIII. Et eleuantes ex Obot castra conlocauerunt 
in Acalgai trans in heremo. hoc est: in ulteriore heremo. 

LXXV. Et percussit asinam in uirga. non dixit ,uirga“ 
sed: in uirga. 

LXXVIL. In maledictionem inimicorum meorum uocaui 
te, et ecce benedixisti benedictionem non dixit ,bene- 
dictione*, sed, tamquam diceret: ecce dixisti benedictionem, 

LXXVII. Quaecumque miserit deus in os meum, hoc 
obseruabo loqui.non dixit: haee obseruabo. 

LXXVIU. Ueni mecum adhuce in locum alium de quo 
non uidebis eum inde. 

LXXVIII. Et ait dominus ad Moysen: accipe duces 
populi et ostenta eds domino contra solem, et auertetur 
ira animationis domini ab Israhel. cum dominus loque- 
retur, non dixit: et ostenta eos ,mihi‘, et auertetur ira ,mea‘* 
ab Israhel. 

LXXX. Domus familiae est Madian.de muliere hoc 
dixit, quae cum adultero Israhelita percussa est. quibus 
uerbis, quantum puto, intellegi uoluit nobilem fuisse, ut 
diceret eam: domus familiae. sic iam uulgo ad insigne 
diuitiarum et pater familias et mater familias dicitur. 

LXXXI. Et locutus est dominus ad Moysen et Eleazar 
sacerdotem dicens: accipe principium totius syna- 
gogae filiorum Israhel a XX annis et supra. notandum 


quid appellauerit principium, robur seilicet aetatis in 2 


populo. 


1 Num. 21, 11 3 Ib. 22, 23 5 Ib, 23, 11 Selb; 28; 12 
10 Ib. 23,138 12%b. 25,4 17 Ib. 25,15 22 Ib. 26,12 

LXXXII. Ut exaudiant eum filii Israhel, et: in ore 
eius exibunt, et: in ore eius introibunt, id est: cum 
iusserit. 

LXXXIII. Et fecit Moyses secundum quae praecepit 

5illi dominus; et adsumens Jesum statuit eum ante 
Eleazarum sacerdotem et cetera ubi hoc notandum fuit, 
quia, cum iam dixisset: et fecit Moyses secundum quae 
praecepit illi dominus, eadem ipsa repetit. 

LXXXII. Et commendauit eum secundum quae prae- 

10 cepit dominus Moysi.non ait secundum quae praecepit 
»illi* dominus. 

LXXXV. Decimam decimam similaginis conspar- 
sam in oleo agno uni; id est: singulas decimas singulis 
agnis . quod enim ait: decimam decimam, significauit, quod 

15 repetendae sint decimae per agnos singulos. 

LXXXVI. Et in mense primo quarta decima mensis 
huius dies festus, septem dies azyma edetis. notandum 
diem festum per plures dies celebrari et tamen diem festum 
dici, non dies festos ipsius festiuitatis celebrationem, quot- 

29 quot dies tenuerit. 

LXXXVII Et mense septimo una mensis. secundum 
hance locutionem dictum est in Genesi: et facta est uespera 
et factum est mane dies unus; nam et ibi sicut hic 
graecus habet 7jpépa pia, unde quidam hic interpretantes 

25 prima die mensis* necessariam locutionem praetermiserunt, 
quamuis a sententia uerborum non recesserint. 


ieibe 7, 20.21. 4 1b.-27,22 9 Ib. 27, 28 12 Ib. 28, 18 
16 Ib. 28, 16.17 21 Ib. 29,1 22 Gen. 1, 5 

LXXXVIII. Uitulum unum ex bubus, arietem unum. 
non ait: ex ouibus, sicut illud ,ex bubus*, cum et illud, si 
deesset, plenum esset. 

LXXXVHII. Agnos anniculos sine uitio septem. hoc 
quod in agnis posuit, sine uitio, per omnia subauditur, et 
in uitulo scilicet et in ariete. 

LXXXX. Decima decima agno uni septem agnis, id 
est: singulas singulis. 

LXXXXI. Exceptis uotis uestris et uoluntaria uestra 
et holocaustomata uestra et sacrificia uestra et 
libamina uestra et salutaria uestra. hane locutionem, si 
uel graeca esset, non notarem. non enim ait: exceptis uotis 
uestris et uoluntariis uestris et cetera. ut coeperat, sed 
neque: excepta uota uestra. ut ab ipso uelut soloecismo 
inciperet, sed, cum prius recte usitata locutione dixisset: 
exceptis uotis uestris, ea deinde adiunxit per alium casum, 
ubi subaudiri non possit ,exceptis*, sed ,excepta*: quod non 
admittit mec graeca nee latina locutio. 

LXXXXII. Homo, homo quicumque uouerit uotum 
domino, pro eo, quod est: omms homo. 

LXXXXIII. Cum autem mulier uouerit uotum domino 
aut definierit definitionem in domo patris sui in 
iuuentute sua. hie mulierem feminam dicit, etiamsi uirgo 
sit, more scripturarum : unde etiam de Christo est, quod ait 
apostolus: factum ex muliere. 

LXXXXIHII. Et audierit pater eius uota eius et defini- 
tiones eius, quas definiuit. definitiones definiuit, 
locutio est. 


1 Num. 29,2 4 Ib. 29,2 7 Ib. 29,4 9 Ib. 29589) 19 Ib. 
30.3 21 Ib. 30,4 25 Gal. 4,4 26 Num. 30, 5 

LXXXXV. Definiuit aduersus animam suam; id’ est 
aduersus delectationes animae suae. 

LXXXXVI. Et tacuerit pater eius, et stabunt omnia 
uota eius.hic plus habet ,et*; nam integer sensus est: si 
audierit et tacuerit pater eius, stabunt omnia uota eius. 

LXXXXVII. Si autem facta fuerit uiro. intellegitur 
,hupserit*; scriptura sic loquitur. 

LXXXXVIII. Et uota eius super eam, subauditur: sunt, 
quod nonnulli etiam interpretes addiderunt. 

LXXXXVIIII. Omnia quaecumque exierint ex labiis 
elus secundum uota eius et secundum definitiones 
quae aduersus animam eius, non manet ei, cum ex- 
pectaretur numerus pluralis, ut diceret: non manent ei; nam 
ita nonnulli interpretati sunt uitantes istum quasi soloe- 
cismum. 

C. Mille ex tribu et mille ex tribu, ex omnibus 
tribubus Israhel. numquid duodecies dixit mille? et tamen 
repetitio ista millenos significat. 

CI. Interfecerunt in gladio. quod usitate diceretur: 
interfecerunt gladio. 

Cll, Et omnes ciuitates eorum quae in habitatio- 
nibus eorum. subauditur ,erant*. 

CIll. Et uwillas eorum succenderunt in igni. quod 
usitate diceretur: succenderunt igni. 

CII. Et omnem multitudinem mulierum, quae non 
nouit concubitum masculi, uinificate. nusquam. certius 
adparet hebraea locutione mulieres etiam uirgines dici solere. 


Iploe0 woes loro nOmmO: lpr a0,90 9 5 Ib sl: 7 10 1b, 30) 13 
Aomiveslea loeb Slo) 21 bests 0. 28 Ib, 31, 10 25.[b. 31, 18 

CV. Ht a dimidia parte eorum accipietis, et dabis 
eaHleazar sacerdoti primitias domini. non dixit ,dabitis<, 

CVI. Et animae hominum a mulieribus, quae non 
cognouerunt concubitum uiri, omnis anima duo et 
XXX milia. et. hic superior locutio confirmata est mulieres 
dici etiam quae non cognouerunt concubitum uiri, id est 
uirgines, 

CVIL Kt accepit Moyses et Eleazar sacerdos aurum 
a chiliarchis et a centurionibus et intulit ea in 
tabernaculum testimonii. uidetur dicere debuisse: et intulit 
illud in tabernaculum testimonii, quoniam aurum acceptum 
esse praedixerat. et plerique latini codices sic habent; sed 
ideo pluraliter uidetur inlatum ut diceret: intulit ea, quia 
multa uasa fuerant superius commemorata, in quibus erat hoc 
aurum, 

CVIIl. Et pecora multitudo erat filiis Ruben et 
filiis Gad, multitudo copiosa ualde, non dixit: et 
pecorum multitudo erat. 

CVU. Et uiderunt regionem Lazer et regionem 
Galaad, et erat locus locus pecoribus. non iungendum 
est in pronuntiatione quod bis dixit locus; sed subdistin- 
guendum: et erat locus, et deinde inferendum: locus peco- 
ribus. quasi enim expectaretur qualis locus, ita repetitio 
eleganter inlata est. 

CX. Et accedentes filii Ruben et filii Gad dixerunt 
ad Moysen et Hleazar sacerdotem et ad principes 
Synagogae dicentes.non est ista uel graeca uel latina 
locutio: dixerunt dicentes, sed hebraea uidetur. 


1 Num. 31, 29 3 Ib. 31, 35 8 Ib. 31, 54 16 Ib.. 32, 1 
19 Ib. 32, 1 25 Ib. 82, 2 

CXI. Detur terra ista famulis tuis in possessionem: 
quasi de aliis dicerent, cum sibi peterent. 

CXHU. Non enim secuti sunt post me praeter Chaleb 
filius Iephone. uidetur dicere debuisse: praeter Chaleb 
filium lephone; sed nominative intulit, quia praecessit: secuti 
sunt, est autem ista locutio etiam latina, sed rara. 

CXIII. Donec consumeretur omnis generatio facien- 
tes maligna in conspectu domini.non dixit: faciens 
maligna, neque: facientium maligna. 

CVUII. Et accesserunt ei et dicebant.non ait quod 
usitatum est: accesserunt ad eum. 

CXV. Et aedificabitis uobis ipsis ciuitates inpedi- 
mentis uestris.ac si diceret: aedificabitis uobis ipsis 
ciuitates propter inpedimenta uestra. 

CXVI. Inpedimenta nostra et uxores nostrae et 
omnia pecora nostra erunt in ciuitatibus Galaad; 
pueri autem tui transibunt omnes armati. non dixerunt: 
nos autem transibimus omnes armati, sed tamquam de aliis 
dicerent, 

CXVI. Ht commendauit eis Moyses Hleazar sacer- 
dotem et lesum filium Naue et principes familiarum 
tribuum Israhel. non ait: commendauit eos Moyses Eleazar 
sacerdoti, quod utique ordo locutionis usitatae exigebat; per 
hos enim introducti sunt in terram, quam petebant: unde 


1 lb. 32, 5 3 Ib. 82, 11. 12 7 Ib. 32, 13 10 Ib. 32, 16 
12 Ib. 82, 24, 15 Ib. 32, 26, 27 20 Ib. 82, 28 


linom.C 3 caleph bd 4 filius (s ex m) 8 Tephone| getfone C 
ieffone N ieffone LS uidetur—iefone im mg. infer. add. m.,1 8 
chaleb (ch in ras. m. 1) S 5 geffone C ioffone N ieffone L iefone S 
nominatibe C intullit C secuti sunt] secutus CLS sequutus N 
7 consimaretur Cb consumaretur N consummeretur S facientis Sb 
8 faciens] facientis N 10 dicebant] dixerunt bd ait quod] ait quia S 
utique b 12 edilicauitis C edificabis b ipsas C inpedimentis 
uestris] propter impedimenta uestras C 18 nos s. l. m1 C trausi- 
uimus LS! 20 cttmendabit C eis om. C 22 tribubum NLS 
commendabit C 23 sacerdoti (ti in ras.) S locutiones C | 24 intro- 
dux C petebant (ns. l m. 1) C 

magis illi istis a quibus introducebantur in terram postulatam 
quam isti qui introducebant illis quos introducebant com- 
mendati uidentur, ; 

CXVII. Si autem non transierint armati uobiscum 
in bellum in conspectu domini, et transferte inpedi- 
menta eorum. plus habent ,et*. 

JXVUI. Et dedit eis Moyses filiis Gad et filiis 
Ruben. plus habet ,eis*. 

CXX. Et non ibi erat aqua populo bibere. pro eo, 
quod est ad bibendum. 

CXXI. Loquere filiis Israhel ef dices ad eos. sufficere 
uidetur: loquere filiis Israhel. 

CXXH. Et omnia idola fusilia eorum perdetis ea. plus 
habet ,ea*. 

CXXHI. Hoc erit uobis fines maris. non dixit: hi erunt 
uobis. 

CXXIII. Et hoc erit uobis fines ad aquilonem: eadem 
repetita locutio est. 


CXXV. Et erunt ciuitates eis habitare, pro eo, quod 
dici solet: ad habitandum. 

CXXVI. Refugia erunt uobis fugere illo homicidam: 
quod usitate dici posset, ut fugiat illo homicida. 

CXXVII. Et incolae qui in uobis istae ciuitates in 
refugium. singulari numero positum est incolae; id est: 
huic incolae qui in uobis, quoniam minus habet ,est*. non 


4 Num. 32, 30 7 Ib. 32, 33 9 Ib. 33, 14 11 Ib. 33, 51 
13 Ib, 338, 52 15Ib. 84,6 17 1b. 34,7 19Ib. 35,8 21 Th. 35, 11 
23 Ib. 35, 15 


1 illi] illis V introducebantur] introducendi erant (ducendi erant 
s. l. m. 2) S introducerentur 1 in terram] intro in terram L 
2 commendari J 5 transferre LSb 6 abet N et] ei N om. CS! 

enim ait ,qui in uobis est* notissima locutione, sed rariore 
in lingua latina quam in graeca. 


LIBER QUINTUS. LOCUTIONES DE DEUTORONOMIO. 
I. Usque ad flumen magnum, flumen Euphraten. 


5 non dixit: usque ad flumen magnum Euphraten. 


Il. Et iudicium, quod durum fuerit a uobis, adferetis 
illud ad me.non dixit: quod durum fuerit uobis, sed 
a uobis, id est ita durum, ut a uobis iudicari non possit. 

I. Si uidebit aliquis uirorum istorum terram opti- 


1 mam hance, quam ivraui patribus eorum praeter Cha- 


15 


2 


—) 


leb filius lephone; hic uidebit eam. et in libro Nume- 
rorum istam locutionem notauimus, quia non dixit: praeter 
Chaleb filium Iephone, sed filius. 

Ill. Dominus enim deus uester benedixit te in omni 
opere manuum tuarum. non ait: benedixit uos in omni opere 
manuum uestrarum, cum praedixisset uester, non ,tuus*, 

V. Nune ergo surgite et promouete et pertransite 
uos uallem Arnon; ecce tradidi in manus tuas Seon 
regem Esebon.non dixit ,in manus uestras*, sed a plurali 
ad singularem transit. 

VI. Quoniam quae est gens magna cui est ei deus 
adpropians illis? duo sunt hic notanda: uel quod ait: cui 


meDentt.et Olbe 17 9/1b. 17.30.36 11, ef. lib. INT CXIT 
pag. 599, 4 14 Deut. 2,7 17 Ib. 2, 24 21 Ib. 4, 7 


lestom.N 2 inalt.om.b Explicit liber locut numer agu fol. 163° C 
Explicit locutiones numerorum incipit questiones fol. 91 N Explicuerunt 
locutiones numerorum incipiunt locutiones Deutheronomii L Expl 1loé 
num incip lot deuteno fol. 25 § 

3 Explicit quaestiones numerorum, iné loquutiones deuteronomii (no 
s.1.) fol.105%N 4 eufraten NLS Euphratem d 5 non—Euphraten om. 6 
6 adfertis DS 9 optimam] ojatny cod. Graeci 10 quam hance U 
caleb N caleph b 11 et 18 ieffone N ieffone LS cf. Loc. de Nume- 
ris CXIT 14 vpwy cod. Alex. omni om.b 1l5opereL 19 esse- 
bon LS a| ad NV pluralem N 20 transit S transtulit NV 21 ei 
om. LS 22 adpropinquans NLS 

est ei, uel quod non ait ,adpropians illi*, sed adpropians 
illis. 

VII. Et similitudinem non uidistis sed uocem, cum 
uox non possit uideri; sed generaliter hoc uerbum posuit, 
tamquam ad omnem corporis sensum uidere pertineat. 

VU. In quam uos ingredimini illo hereditare eam: 
plenum esset, etiamsi non additum esset illo. 

VU. Et eduxit uos de fornace ferrea ex Aegypto: 


tn 


fornacem ferream duram tribulationem intellegi uoluit . secun- 


dum hoc et de Toseph dictum est in Psalmis: ferrum per- 
transit anima eius, 

X. Et non transeo Iordanen hune, quasi et alius sit 
Tordanes .ex hac locutione arbitror saepe dici etiam hunc 
mundum, quasi alius non sit. 

XI. Si autem genueris filios et filios filiorum 
tuorum: notanda locutio est, ubi et auos nepotes dicit 
gignere. 

XIl. Et quaeretis ibi dominum deum uestrum et 
inuenietis eum, quando exquiretis eum ex toto corde 
tuo et ex tota anima tua in tribulatione tua: non dixit 
,im toto corde uestro et in tota anima uestra in tribulatione 
uestra‘*. 

XII. Interrogate dies priores, qui fuerunt priores 
te: non homines sed dies intellegendum est. similiter et hoc 
notandum, quod etiam superius, cum dixerit: interrogate 
pluraliter, priores te intulit singulariter, non »priores uobis*. 


_ 8 Deut. 4, 12 6 Ib. 4, 5. 14 8 Ib. 4. 20 10 Ps. 104, 18 
12 Deut. 4, 22 15 Ib. 4, 25 18 Ib. 4, 29 28 Ib. 4, 32 


1 adproprians NZ _illis N 4 posset N 8 see. cod. Aler. u0s 

XIUI. Si et tentauit deus ingressus accipere sibi 
gentein de media gente: tentauit pro eo, quod est 
uoluit, positum est. an quid aliud? quod autem ait: de 
media gente, de mediis gentibus intellegendum est singulari 
posito pro plurali; sicut serpentem, ranam, et locustam pro 
serpentibus et ranis et locustis scriptum legimus. 

XV. Secundum omnia, quae fecit dominus deus 
uester in Aegypto coram te uidente: nihil minus est, 
et si non addatur: uidente. 

XVI. Et ego stabam inter dominum et uos in tem- 
pore illo adnuntiare uobis uerba domini, quoniam 
timuistis a facie ignis et non ascendistis in montem, 
dicens: ego sum dominus deus tuus et cetera: dicens 
posuit pro ,cum diceret*. 

XVII. Et aduena, qui incolit in te: populo dictum 
accipiendum est, non quasi uni homini, quia in populo incolit 
aduena. 

XVIII. Propter hoc constituit tibi dominus deus 
tuus ut obserues diem sabbati et sanctificare eum. 
si ,et* non haberet, non uideretur inusitata locutio: ut 
obserues diem sabbati sanctificare eum; aut certe si ita esset: 
ut obserues diem sabbati et sanctifices eum, aut ita: propter 
hoc constituit tibi dominus deus tuus obseruare diem sabbati 
€t sanctificare eum .nune uero ,ut obserues diem sabbati 
et sanctificare eum* inusitata et notanda locutio est. 

XVUH. Adtende tibi, ne dilatetur cor tuum et obli- 
uiscaris domini dei tui: notandum etiam in malo dici 
posse dilatationem cordis; exultatio quippe in dilatatione 


tebe aot (bd O40 1041p: 0) On Onlpelb. 44. 18 1b. 5,15 
26 Ib. 6, 12 

intellegitur, cui contrariae sunt angustiae, id est tristitia . 
utrumque autem potest et in bono et in malo. 

XX. Et erit cum interrogauerit te filius tuus cras 
dicens; ,cras* posuit pro futuro quocumque tempore. 

XXI. Septem gentes magnas et multas: quomodo ergo 
multas, si septem? sed multas divit multitudinem habentes. 

XXII. Non dispones ad eos testamentum, cum de 
gentibus diceret; testamentum ergo pro pacto posuit. 

XXIU. Et filiam eius non sumes filio tuo; discedere 
enim faciet filium tuum a me et seruiet diis aliis et 
irascetur indignatione dominus in uos: non ait ,irascar‘, 
sed tamquam de alio diceret. 

XXIII. Ciuitates magnas et muratas usque in cae- 
lum: drepodktx@s dictum. 

XXV. Ne dicas in corde tuo, cum consumpserit domi- 
nus deus tuus gentes istas ante faciem tuam, dicens: 
propter iustitias meas induxit me dominus hereditare 
terram bonam istam. ordo est: ne dicas in corde tuo 
dicens. 

XXV1. Ne quando dicant inhabitantes terram unde 
eduxisti nos inde: more scripturae additum est ,inde*. 

XXVH. Quae fecit uirtutem Aegyptiorum. hoc inter- 
pretes quidam latini minus intellegentes noluerunt <licere 
uirtutem, sed uirtuti uel exercitui, quoniam id, quod ait 


Graecus, Gb/autv, nonnulli exercitum intellexerunt; sed elegans » 


locutio est. ,quae fecit uirtutem eorum* intellegendum 


3 Deut. 6, 20. 5 Ib. 7, 1 7 Ib. 7,12 39) Tee eee 
Loy bsO 46 | 20) 1b Oo Sie 2) beelilemes 

est, quid eam fecit, quoniam ad nihil eam redegit .sed quia 
pluraliter dictum est, ideo subobscurum est. 

XXVIII. Quos aperiens terra os suum degluttiuit 
eos et domos eorum et tabernacula eorum . duae 
locutiones hic notandae sunt: quod et additum est ,eos*, 
cum sufficere potuisset, quod et ait superius ,quos*, et, 
domos eorum cum dixisset, addidit: et tabernacula eorum, 
quasi alias in heremo haberent domos nisi tabernacula. sed 
nimirum domos intellegi uoluit homines ad eos pertinentes. 
sicut ipsi populo dicitur: et nune tu, domus lacob. nec 
ista locutio aliena est a latina lingua; nam et Romani dicti 
sunt domus Assaraci, quod ex Assaraco Troiano originem 
ducerent. 

XXVIII. Quoniam oculi uestri uidebant omnia opera 
domini magna, quae fecit in uobis hodie.cum de his 
operibus diceret, quae per heremum facta sunt eo tempore, 
quo ibi circumducebantur per quadraginta annos, tamen 
whodie* dixit, quod intellegi uoluit hoc tempore, quotquot 
ibi annos idem tempus habere potuisset. 

XXX. Terram, quam iurauit dominus patribus uestris 
dare eis et semini eorum post eos. tamquam diceret: id 
est semini eorum post eos. non enim et ipsis dedit, sed ita 
ipsis dedit, cum semini eorum dedit. 

XXXI. Si autem auditu audieritis omnia mandata 
eius, quae ego mando tibi hodie.auditu uidetur super- 
fluum, sed locutio est scripturae sanctae familiarissima. 


3 Ib. 11,6 10 Es. 2,5 12 Aeneid. 1, 284 14 Deut. ue 
20:1. 11,9 24 Ib..11, 18 


1 redegit ex reddit N 3 deglutiuis N 4 due LN 5 notande NV 
6 posset d prius et om. d et ait in ras. N 9 domus N 
10 domos V 12 sasraco (1 eras.) S traiano NV 14 uiderunt bd 
ewowy cod. Alex. 17 quaginta N 18 quodquod LS! 19 idem} id 

XXXII. Et dabit pluuiam terrae tuae in tempore suo 
matutinam et serotinam.cum matutinum tempus dies 
dicatur, numquid hine intellegi-uoluit tempus anni primum? 
serotinum uero minus latinum est. sed non potuit magis proprie 
de graeco exprimi, quod illi dicunt é¢u.0v; tamen etiam in 
latina lingua uulgo usitatum est, ut dicatur serotinum, sed 
quod tardius quam oporteat factum est. hic uero tempus anni 
potius intellegi uoluit. 

XXXII. Et cum ederis et satiatus fueris, adtende 
tibi ipsi, ne dilatetur cor tuum, et praeuaricemini et 
seruiatis diis aliis. iam superius tales locutiones notauimus, 
siue quod a singulari ad pluralem transit siue quod in malo 
uoluit intellegi ,dilatetur*, ubi noxiam prosperitatem signi- 
ficauit. 

XXXUII. Et flumen magnum, flumen Euphraten: re- 
petitiones istae usitatae sunt in scriptuiis et rem decenter 
commendant. 

XXXV. Timorem uestrum et tremorem uestrum in- 
ponet dominus deus uester super faciem uniuersae 


terrae: non timorem et tremorem, quo ipsi timent et tremunt. 2 
’ 


sed quo timentur et alios tremere faciunt. 
XXXVI. Non poteris manducare in ciuitatibus tuis 
decimationem frumenti tui. pro eo, quod est: non debebis. 
XXXVI. Et incendes ciuitatem in igni: nos usitatius 
diceremus ,igni*. 


1 Deut. 11, 14 9 Ib. 11, 16 15 Ib. 11, 24 TSeibwelt) 25 
22 Ib. 12,17 24 Ib. 18, 16 


2 matutinum et serotinum bd 3 numquid] non quod LNS hoe L 

XXXVIII. Si autem longe fuerit uia a te, ac si diceret: 
longa uia erit; aduerbium posuit pro nomine. 

XXXII. Et fenerabis gentes multas. fenerationem 
scriptura dicit mutuo datam pecuniam, etiam si usurae non 
accipiantur: unde est et illud in psalmo: beatus wir, qui 
miseretur et commodat. hoc enim maluertnt interpretari 
nostri, qui sententiam potius quam uerba sequenda putauerunt; 
nam in graeco habet Gavetfer, quod est feneratur. 

XXXX. Et principaberis gentium multarum, tui 
autem non principabuntur.tamquam diceret: tibi non 
dominabuntur, hoc est gentes; genetiuus enim casus est 
singularis huius pronominis, quod ait tui — cuius datiuus 
est tibi —, non pluralis nominatiuus, cuius genetiuus est 
tuorum. 

XXXXI. Si autem fuerit in te egenus in fratribus 
tuis.non uni homini, sed populo dicitur, ideo in te. 

XXXXII. Si autem fuerit in te egenus in fratribus 
tuis in una ciuitatum tuarum in terra, quam dominus 
deus tuus dat tibi, non auertes cor tuum neque con- 
stringes manum tuam a fratre tuo egente; aperiens 
aperies manus tuas ei, fenus fenerabis ei, quantum- 
cumque postulat et quantum eget. hic certe cum opera 
misericordiae praecipiat, non utique usurarum crudelitas 
suscipienda est: unde adparet, quod ait: fenus fenerabis ei, 
mutuo dandum, quod postularet, intellegi uoluisse. quod 


1 Th, 14, 24 (23) 3b. 15.6 5 Ps. 111,5 9 Deut; 15, 6. 
ipelbeto, < 1% Ib. 15, 7. 8 


2 erit] fuerit d 3 faenerabis NZ foenerabis S foenerabit d 5 uir 

autem ait: aperiens aperies manus tuas, tale est et quod 
sequitur ,fenus fenerabis*, usitata locutio in scripturis sanctis. 

XXXXIM. Cum de aure pertundenda serui praecepisset, et 
ancillam, inquit, tuam facies similiter, accusatiuum pro 
datino ponens.non ait: ancillae tuae facies, quod locutionis 
nostrae consuetudo poscebat. 

XXXXIUI. Si autem fuerit in eo uitinm, claudum aut 
caecum, uel omne uitium malum. non ait: claudicatio 
aut caecitas — ipsa enim sunt uitia — sed: claudum et 
caecum: quod sunt non uitia, sed animalia, quae habent 
uitia. hoc quoque notandum est quod ait: uitium malum, 
quasi posset esse uitium bonum. 

XXXXV. Et non dormiet de carnibus, de quibus 
immolaueritis uespere die primo usque in mane. pro 
eo. quod est: non remanebit ea nocte, non dormiet dictum est. 

XXXXVI. Non offeres domino deo tuo uitulum uel 
ouem in quo est in ipso uitium. usitata locutio esset: 
in quo est uitium; sed ista scripturis est usitatior. 

XXXXVII. Et lapidabis eos in lapidibus, et morien- 
tur: quod ex nostra consuetudine diceretur ,lapidibus*, non 
in lapidibus. 

XXXXVII. Non multiplicabit sibi equum. pro equis 
uel pro equitatu equum posuit: unde nonnulli ,equitatum‘ 
interpretati sunt. 


XXXXVIII. Non poteris constituere super te homi-: 


nem alienum, quia non est frater tuus.non poteris 
dictum est pro ,non debebis*. 

L. Secundum omnia, quae petisti a domino deo tuo 
in Coreb in die conuocationis dicentes.cum dixerit 
superius petisti, dicentes subiecit, non ,dicens*. 

LI. Quoniam dominus deus uester, qui praecedit 
uobiscum: non dixit ,uos*. 

LH. Si occurreris nido auis ante faciem tuam in 
uia. notandum, quod occurreris dixit etiam non ambulanti. 

LIT. Si autem aedificaueris domum nouam, facies 
coronam solario tuo et non facies homicidium in 
domo tua, si cadat qui cecidit ab eo, id est: a solario 
cadat qui cecidit . nimis inusitata locutio est. 

LI. Et abiens fuerit uiro alteri, et oderit eam uir 
nouissimus. notandum ex duobus posteriorem nouissimum 
dici. talis locutio est et in euangelio, quando quaeritur ex 
duobus fratribus, quis eorum fecerit uoluntatem patris, et 
respondetur ,nouissimus‘, cum duo fuerint. 

LV. Non pignerabis molam neque superiorem la- 
pidem molae, quia animam iste pignerat, pro eo, quod 
est: quia animam pigneras, si feceris. deinde notandum 
animam dixisse pro ea uita, quam habet anima in corpore: 
ex qua locutione et illud est in euangelio: nonne anima 
plus est quam esca. 

LVI. Si autem deprehendatur homo furans animam 
ex fratribus suis filiis Israhel: animam pro homine 


5 posuit. denique sequitur: et obprimens eum uendiderit: 


quae non minus notanda locutio est noluit enim dicere 
,eam“, quod esset magis consequens, quoniam animam 

dixerat, sed eum, id est hominem, in cuius significatione 
dixerat, animam. 

LVI. Si debitum fuerit in proximo tuo debitum 
quodcumque: repetitio uerbi locutionem notandam facit. 

LVII. Si autem noluerit homo accipere uxorem 
fratris sui, et ascendet mulier in porta ad senatum 
et dicet: non uult frater uiri mei suscitare nomen 
fratris sui in Israhel, noluit frater uiri mei, quamuis 
uerborum repetitiones amet scriptura, inusitatior est tamen 
repetitio; sed elegantius querelae ostentat adfectum. 

LVIIL. Maledictus omnis, qui dormierit cum omni 
pecore: pro eo, quod est ,concubuerit*. deinde cum omni 
pecore pro eo, quod est ,cum quolibet pecore*. 

LX. Et seruies inimicis tuis, quos inmittet dominus 
deus tuus super te. graecus habet: Aetpedoes, ubi latinus 
interpretatus est: seruies.solet autem hoc uerbum in ea 
seruitute scriptura ponere, quae debetur deo: unde idolatrae 
appellantur, qui ea seruitute idolis seruiunt; ergo hie inusitate 
positum est hoc uerbum, quamquam possit etiam hune sen- 
sum habere, quod tam grauiter multa dixerit, ut inimicis 
suis nimium superbientibus tamquam dis seruisse cogantur. 

LXI. Gentem cuius non audies uocem eius. et hoc 
notandum est, quod et cuius dixit et eius, sicut loqui 
seripturae solent, et id, quod ait: cuius non audies uocem 
pro eo, quod est ,cuius linguam non intelleges*. 

LXIL Mollis in te et tenera ualde fascinabit oculo 
suo fratrem suum et uxorem quae est in sinu eius et 

qui sunt reliqui filii quicumque relicti fuerint illi. 
ita ut det uni ex eis a carnibus filiorum suorum de 
quibuscumque edet eo, quod non derelictum sit ei 
quidquam in angustia et tribulatione, qua tribulabunt 
te inimici tui in omnibus ciuitatibus tuis. notandum 
est, quemadmodum hic dictum sit: fascinabit eum pro ,in- 
uidebit* ei tamquam ad hoc derelicto, ut necesse sit ei dare 
de carnibus filiorum, quas cogit' necessitas in cibum sumi a 
parentibus. nam et in Prouerbiis, quod latini codices ha- 
bent: ‘non cenabis cum uiro inuido, graecus habet: avipi 
Sacnavyp; Baoxavec autem fascinus dicitur. 

LXIU. Et erit sicut laetatus est dominus in uobis 
bene facere uobis, graecus habet: bene facere uos, nec 
uidetur esse saltem graeca locutio . accusatiuus tamen pro 


5 datiuo positus intellegitur; unde maluerunt latini interpretes 


dicere uobis quam ,uos*. 

LXITH. Uos uidistis omnia, quae fecit dominus deus 
uester in terra Aegypti coram uobis Pharaoni et 
omnibus seruis eius et omni terrae illius, temtationes 
magnas, quas uiderunt oculi tui: notandum illas plagas 
etiam temtationes uocari. 

LXV. Si fuerit dispersio tua a summo caeli usque 
ad summum caeli, inde congregabit te dominus deus 
tung, mirum, si non hoc dicit a summo caeli usque ad 
summum caeli, quod solet etiam dicere ,a summo terrae 


10 Prou. 23, 6 12 Deut. 28,63 17 Ib. 29, 2.38 22 Ib. 30, 4 

usque ad summum terrae‘: fortasse propterea, quia secundum 
id, quod et iste aer caelum dicitur, coniungitur terrae. 

LXVI. Non in caelo est, dicens: quis ascendet in 
caelum et accipiet nobis illud, et audientes illud 
faciemus? neque trans mare est, dicens: quis trans- 
fretabit nobis trans mare et accipiet nobis illud, et 
audientes illud faciemus? dicens pro eo posuit, quod 
est ,ut dizas*: noua locutio. 

LXVII. Et dominus qui comitatur tibi tecum. 

LXVIUI. Et dixit dominus ad Moysen: ecce tu dor- 
mies cum patribus tuis: hoc uerbo eius mortem signi- 
ficanit. 

LXVIIII. Amaricantes eratis quae ad deum: id est 
amaricabatis ea, quae dei sunt. 

LXX. Scio enim, quia post obitum meum iniquitate 
iniquitatem facietis: uno uwerbo autem graece dicitur 
siniquitatem facietis*, quod est avopyjaete. 

LXXI. Et occurrent uobis mala nouissimum dierum: 
sic enim habet graecus pro in nouissimis diebus aut in 
nouissimo dierum. 

LXXI. Nonne hic ipse pater tuus possedit te et fecit te 
et creauit te? ordo notandus est; prius enim uidetur dicere 
debuisse ,creauit te et fecit te* et deinde ,possedit te‘. 
quomodo enim intellegitur posse possideri qui non est? 

LXXII. Cum adipe renum tritici. haec metaphora nimis 
inusitata est, ut renes tritici intellegantur uelut interiora 


3 Deut. 30, 12.13 9 Ib. 31,8 10 Ib. 31,16 18 Tb. 31, 27 
15 Ib, 31. 29 18 Ib. 31, 29 21 Ib. 82,6 25 Ib. 82, 14 


1 sumum iV portasse N 2 aer] pV 3 est in celo b ascen- 
dit N 5 transfretauit DS! 6 xa axovsaytes avtqy norqsopev cod, Alex. 
7 et faciemus b posuit pro eo NV 8 wocabula noua lectio cum 
sequentibus coni. NSb 9 tibi] so: cod. Alex. 10 moisen WN mosen S 
13 que L 17 Gvowrsete] anoheseit .c. S anheseit L annoahsete NV 
avop.asty b avovacet= cod. Trecensis 18 occurrent] hoe current V 
21 Nonne] Nab te post fecitom. N 24 possidere L'NS 25 Cum— 
tritici om. LNSb haec] Ec N = metabphora N 26 trittici J, 


= 


1 


9 


5 


20 


nw 


5 


co 


al 


— 


20 


Locutionum lib. VI. (Locut. de Iesu Naue). 613 


tritici, unde farina eicitur; hoc enim et adipem dixit. nam hoe no- 
mine etiam farinam solent Graeci dicere; hoc enim habet graecus 
in Hxodo,ubi scriptum est: eleuantesfarinam superhumeros 
suos . graecus quippe interpres otéata posuit, quod sunt adipes. 

LXXUI. Filii in quibus non est fides in eis: usitata 
scripturis locutio. 

LXXV. Quoniam iudicabit dominus populum suum 
et in seruis suis consolabitur: pro ,seruos suos conso- 
labitur*; nisi forte ipsum consolari dicit translato uerbo uelut 
ab indignatione et offensione, qua eum offendunt mali. sic 
autem eius consolatio accipienda est, non ex more hominum: 
sicut nec ira et zelus et cetera talia. 

LXXVI. Ubi sunt dii eorum in quibus fidebant in 
ipsis: plenum esset et sine ,in ipsis*. 

LXXVH. Et iurabo dexteram meam: id est ,per dex- 
teram meam‘. 

LXXVIII. Laetamini caeli simul cum eo, et adorent 
eum omnes angeli dei. alii codices habent: et adorent 
eum omnes filii dei. filios autem dei dictos, qui angeli sunt 
in caelis, non facile in scripturis sanctis inuenitur. 


LIBER SEXTUS. LOCUTIONES DE IESU NAUE. 
1. Uosautem transibitis expediti priores fratribus ue- 
stris, omnis fortis: id est omnis, quicumque in uobis fortis est. 

I. Ut sciatis uiam quam ibitis eam: plenum esset, 
etiam si non haberet ,eam‘. 

Il. Et factum est cum esset [esus in lericho. no- 
tanda locutio est; nondum yuippe erant in eadem ciuitate. 
cuius portae contra illos clausae fuerant: unde factum est. 
ut in eam intrare non possent, nisi muri eius cecidissent 
circumacta arca domini.ergo in Iericho dictum est: in 
terra, quae pertineret ad Iericho. 

III. De ITericho dictum est, cum clausa esset: nee quis- 
quam ex illa prodibat neque introibat: utique ,in 
illam* subauditur, non ,ex illa*; hoe appellatur graece 
Cedyuan nar’ EdAeupev, 

V. Dominus dicit ad lesum: ecce ego trado tibi sub- 
iugatam Tericho et regem eius qui est in ea potentes 
fortitudine. mirandum, quod non hic posuit coniunctionem 
copulatiuam, ut diceret: et potentes fortitudine, quam solet 
scriptura tam adsidue ponere, ut etiam ibi inueniatur, ubi 
senstum solitae locutionis inpediat .an et Iericho et rex eius 
dicti sunt ,potentes fortitudine?* 

VI. Et Raab meretricem et domum paternam eius 
uiuificauit Tesus, et commorata est in Israhel usque 
in hodiernum diem. notandum est, quemadmodum dicat 
scriptura: usque in hodiernum diem, quod adsidue dicit . 
nam-et de lapidibus illis duodecim, qui positi sunt, ubi 
lordanes ex ima parte defluxerat et ex parte superiore con- 
stiterat arca transeunte uel populo, ita dictum est, quod ibi 
essent ,usque in hodiernum diem‘: quod uidetur ita sonare, 

tamquam post plurimum temporis post hance scripturam ista 
narrentur nec eo tempore hi libri conscripti fuerint, quo erant 
haee recentissima. quisquis autem putat hoc, quid de ista 
meretrice dicturus est, quae utique quantum est aetas unius 
hominis uixit et tamen dicitur ,usque in hodiernum diem?* 
de his itaque rebus hoc dicitur, quae non ita constitutae sunt, 
ut postea mutarentur ab eis, qui constituerunt: quomodo 
dicitur aliquis in exilium perpetuum missus, quia non ad 
tempus praefinitum hoc subplicio plecitur, non quia quisquam 
10 potest ese perpetuus in exilio, cum homo ipse non possit 
esse perpetuus, sic ergo et ista meretrix non est praecepta 
ad tempus habitare in Jsrahel; ideo dictum est: usque in 
hodiernum diem. 
VII. Dominus dicit ad Jesum: peccauit populus et 
15 transgressus est testamentum meum, quod disposui 
ad eos. notandum, quemadmodum testamentum appellet hoc, 
quod praeceperat, ut anathema esset Iericho et nemo sibi 
inde aliquid usurparet. 
VIII. Dominus loquens ad Iesum ait inter cetera: ecce 
20 dedi in manus tuas regem Gai et terram ipsius. et 
facies Gai sicut fecisti Iericho et regi eius et prae- 
dam pecorum praedaberis tibi. praecipue notanda locutio 
est non solum, quia praedaberis tibi dixit, tamquam unius 
futura esset illa praeda, cum omnium esset futura; nam tales 
25 locutiones usitatissimae sunt, cum deus tamquam ad unum 
loquitur, quae ad populum loquitur sed hoc nouum est hic, 
quia praedixit scriptura: et dixit dominus ad Iesum, quem 
constat unum hominem fuisse. quod tamen dixit praedaberis 

tibi, non utique ita dictum est, ut praeda illa huius unius 
hominis esse praecepta sit, sed uniuersi populi. 

VIM. Et insidiae erant ciuitatia mari. qui nescit, putat 
istam ciuitatem maritimam. consuetudinis est autem scriptu- 
rarum, ut occidentalem partem a mari appellet uel ad mare, 
quia ex ipsa parte terra, ubi haec agebantur, propius habet 
mare quam a ceteris partibus. 

X. HExtende manum tuam in gaeso quod est in 
manu tua contra ciuitatem. ista locutio notanda non esset 
nisi propter nomen, quod obscurum est eis, in quorum con- 
suetudine non est. quid enim dicat gaeson, non facile intel- 
legitur . hoc interpres Symmachus scutum appellasse perhibetur; 
Septuaginta autem interpretes, secundum quos ista tractamus, 
qui posuerunt gaeson, miror si et in graeca lingua hastam uel 
lanceam gallicanam intellegi uoluerunt: ea quippe dicuntur 
gaesa, quorum et Uergilius meminit, ubi ait de Gallis in scuto 
Aeneae pictis: duo quisque Alpina coruscant gaesa manu. 

XI. Et facti sunt inter medium castrorum, hi hine 
et hi hinc. duo notanda sunt in hac locutione: unum. quod 
cum hostes qui uincebantur in medio essent, tamquam de 
his dictum est, quod hi essent hine et hi hinc, cum potius 
ita Israhelitae fuerint, qui eos in medio posuerant percutien- 
dos; alterum, quod inter medium castrorum eos factos esse 
dicit scriptura castra appellans etiam productas acies in proe- 


lio constitutas, cum castra non soleant appellari, nisi ubi : 


exercitus ad manendum consistit; nisi forte ideo castra appel- 
lata sunt, quia cum omnibus suis ibant. 

XI. Exceptis pecoribus et spoliis quae erant in 
ciuitate praedati sunt filii Israhel secundum prae- 

ceptum domini, quemadmodumconstituit dominuslesu. 
ita dictum est ,exceptis pecoribus et spoliis praedati sunté, quasi 
ipsa non fuerint praedati, cum potius ipsa praedati sint, et ideo 
excepta dicta sint, quia haec illo proelio sola consumpta non sunt. 

XIII. Israhelitae respondentes Gabaonitis dixerunt: uide. 
ne in me habitas, et quomodo disponam tibi testa- 
mentum? iam et superius tales locutiones uotauimus . hoc 
est enim ,uide, ne in me habitas‘, quod est ,apud me*, 
id est in terra, quam eis promiserat deus. et hic tamquam 
ad unum hominem uidentur locuti, cum legatus ad eos non 
unus uenerit; sed more suo genti et populo responsa reddentes 
Singulari numero loquuntur, sicut plerumque et ad ipsos 
deus uel ductor ipsorum. notandum etiam quod pactum pacis 
testamentum uocat scriptura more quidem suo; nam saepe 
ita loquitur. 

XIII. Et nuntiatum est Iesu dicentes: inuenti sunt 
quinque reges absconditi in spelunca: pro eo, quod est: 
nuntiarunt dicentes. 

XV. Ita faciet dominus omnibus inimicis uestris, 
quos uos debellabitis eos: nihil minus esset huic sen- 
tentiae, etsi non haberet ,eos‘. 

XVI. Et omnes cepit in bello, quia per dominum 
factum est confortari cor eorum, ut obuiam irent ad 
bellum ad Israhel, ut exterminarentur: notandum est 
,confortari cor* non semper in bono accipiendum. 

XVI. Tu scis uerbum, quod locutus est dominus 
ad Moysen hominem dei de me et te: non dixit ,hominem 
suum“. 

XVII]. Et dixerunt filii Ioseph: non sufficit nobis 
mons et equus electus et ferrum Chananaeo qui ha- 
bitat in Baethsan.equum electum dixit pro equis electis, 
quod usitatum in nostro sermone non est: unde nonnulli 
latini interpretes noluerunt equum interpretari, sed ,equitatum ‘. 
sic autem dictum est ,equus electus* pro equis, sicut in 
nostra consuetudine dicitur miles pro militibus. 

XVUIL. Et facti sunt exitus illorum Jordanes. et 
reuertentur fines ad mare.non dixit: reuersi sunt aut 
saltem reuertuntur, sicut solet de finibus dici, sed reuertentur, 
tamquam adhue futurum sit, cum praeteritorum sit ista 
narratio .et in omnibus fere ipsis terrarum diuisionibus per 
singulas quasque tribus ita loquitur scriptura, ut futuri tem- 
poris uerbis utatur. 

XX. Refugere illue qui percusserit animam nolens. 
hic ,animam*‘ uel hominem intellegere debemus uel uitam 
carnis, quae fit per animam: qua locutione et illud dictum 
est a fratribus Ioseph: non percutiamus eius animam, 
id est: non eum occidamus. nam si anima posset ab inter- 


fectore percuti, non diceret dominus: nolite timere eos, ° 


qui corpus occidunt, animam autem non possunt 
occidere. 

XXT. Mandauit dominus in manu Moysi. locutio 
familiarissima scripturis; ita enim dicitur: uerbum, quod 
factum est in manu illius uel illius prophetae, hoc est in 
potestatem dicendi datum. 

XXII. Et accepit Iesus cultros petrinos, in quibus 


1 Jos. 17, 16 8 Ib. 19, 33.34 | 15 Ib. 20,09 9 18 Geni37, 21 
20 Matth. 10, 28 23 Ios. 21,2 27 Ib. 21, 42 

circumciderat filios Israhel.non dixit: quibus cireum- 
ciderat, sed jin quibus‘. 

XXIN. Et ubi dimisit eos Iesus in domos suas, et 
benedixit eos dicens. plus uidetur hie copulatiua con- 

> iunctio, id est ,et*; nam ita dici posset: et ubi dimisit eos 
Iesus in domos suas, benedixit eos dicens. 

XXII. Item alia locutio notanda est, quod cum dixisset 
Scriptura: et benedixit eos Iesus dicens atque his uerbis 
intentos fecisset audire, quid benedicendo dixit Iesus, hoc 

}solum subiecit: in diuitiis multis abierunt in domos 
suas; et pecora multa ualde et argentum et aurum 
et uestem multam ualde diuiserunt praedam inimi- 
corum suorum cum fratribus suis: quod magis esse 
narrantis quam benedicentis adparet. 

, XXV. Et aedificauerunt ibi aram super lordanem, 
aram magnam uidere: ista locutio etiam in sermone latino 
nota est. 

XXVI. Et audierunt filii Israhel dicentium. non ait: 
dicentibus uel dicentes. 

) XXVIII. Seruire seruitutem domini.in qua locutione 
duo uotanda sunt: et seruire seruitutem, quae etiam latina 
locutio reperitur, et seruitutem domini, id est, quae debetur 
uel exhibetur domino. 

XXVUI. Et audientes Phinees sacerdos et omnes 

principes synagogae, qui erant cum illo, uerba, quae 
locuti sunt filii Ruben et filii Gad et dimidium tribus 


3 los. 22, 7 8 Ib. 22, 7. 8 15 Ib. 22, 10 18 Ib. 22, 11 
20 Ib. 22, 27 24 Ib. 22, 30 


1 fin. cireumciderat—quibus om. N 3 demisit S! 4 dicens] heywy cod. 
Alex. coniuntio LN 65 est] es L demisit S! 6 Tesus om. LSbd 

Manasses, et placuerunt illis.audientes pro ,audierunt* 
positum est, aut plus est hic ,et*; nam plenus est sensus: 
audientes uerba haec, placuerunt illis.nee tamen sine in- 
consequentia, quia ,cum audissent* dicendum fuit. 

XXVIII. Et Iesus senior prouectus diebus. hoc 
de Abraham dictum notauimus seniorem in scripturis non 
solum illum appellari, qui est infra aetatem senis, sed etiam 
ualde senem. unde non omnis senior senex, omnis autem 
senex senior dici potest. 

XXX. Ht induxit super illos mare et operuit super 
illos: non ait ,operuit illos*, quamuis nonnulli interpretes 
hoc maluerint dicere. 

XXXI. In omnibus gentibus quas transiuimus per 
ipsas: usitatae in scripturis sunt istae locutiones nec tam 
crebro notandae quam crebro intercurrunt. 


LIBER SEPTIMUS. LOCUTIONES DE IUDICIBUS, 


I. Et factum est, postquam defunctus est Jesus, 
interrogabant filii Israhel in domino: non ait ,domi- 
num‘, quod sermonis nostri consuetudo poscebat. 

Il. Et bellemus in Chananaeo.non dixit: aduersus 
Chananaeum aut contra Chananaeum aut saltem in Chananaeum. 

III. Et mortuus est Jesus filius Naue seruus domini, 
filius centum decem annorum. ista repetitio, quod, cum 


5 Tos. 23, 1 10 Ib. 24, 7 13 Ib. 24, 17 17 Ind. 1, 1 
20 Ib. 1, 3 22 Ib. 2,8 

dixisset ,filius Naue‘, repetiuit jfilius* et deinde addidit 
.centum decem annorum®‘, inusitata est ut potius filius 
centum decem annorum diceret quam homo centum decem 
annorum; sed tamen et alibi reperitur. 

II. Et omnis generatio adpositi sunt ad patres 
suos. notanda locutio est, quod non ait ,adpusita est*, quia 
plures erant. 

V. Tradidit eos in manu praedantium: non dixit yin 
manum‘, quod uidetur latina locutio postulare. 

VI. Et cum suscitauit dominus eis iudices, et erat 
dominus cum iudice: solita locutione plus est hic ,et*: 
nam plenum esset: et cum suscitauit dominus eis iudices, 
erat domiuus cum indice. notandum est etiam hoe, quod 
a plurali ad singularem transiens non ait ,cum iudicibus‘, 
sed ,cum iudice*, id est cum unoquoque indice. 

VII. Et factum est, cum moreretur iudex, et re- 
uertebantur et iterum corrumpebant super patres 
suos. recta locutio ita esse poterat secundum consuetudinem 
sermonis nostri: et fiebat, cum moreretur iudex, et reuerte- 
bantur et iterum corrumpebant super patres suos. si ,et* 
non haberet, plenum esset: cum moreretur iudex, reuertebantur 
et iterum corrumpebant super patres suos, id est plus quam 
patres eorum. 

VU. Propter quod tanta dereliquit gens haec testa- 
mentum meum.tanta dixit pro ,tantum‘, id est tam 
multum, nomen pro aduerbio, quod etiam in latinis locu- 
tionibus maxime poeticis inuenitur. 


> Jud. 2, 10 -8 Ib. 2, 14 101b.2,18 16 Ib. 2,19 24 Ib. 2, 20 


1 Naue om. b 2 inusitata] minususitata N 3 fin. decim S! 5 éuetvy 

VU. Et non obaudierunt uocis meae: graeca magis 
locutio est. 

X. Factus est super eum spiritus domini. cum 
spiritus domini utique factus non sit, sed super eum factus 
est, ita dictum est, ac si diceretur: factum est, ut esset super 
eum. ex qua locutione et in euangelio legitur: ante me 
factus est, id est factum est, ut esset ante me: quod alio 
modo diceretur ,praelatus est mihi‘. 

XI. Et sumsit Aod gladium de super femore suo 
dextro.sic interpretari potuit. quod graecus habet: ano 
dévm§ev; nam locutio minus latina est. 

XII. Erat autem Eglom uir exilis ualde.hoc xar’ 
avtiopacw dictum, id est locutione contraria sequentia indi- 
cant: quando enim percussus est, dictum est, quod con 
cluserint adipes uulnus, quia non eductus est gladius de 
tentre elus. 

XII. Et percussit alienigenas in sescentos uiros: 
non ait ,alienigenarum sescentos uiros* aut certe ,alienigenas 
in sescentis uiris‘. 

XUII. Nonne praecepit dominus deus Israhel tibi: 


et perges in montem Thabor? non ait ,ut pergas*, quod. 


uidetur esse consequens, sed inusitata locutione: nonne 
praecepit tibi: et perges, ut subaudiamus uerbum, quod 
supra positum est, et sit: nonne perges? aut solita locutione 
plus habet ,et*; nam ista coniunctione detracta sensus currit: 
nonne mandauit dominus deus Israhel tibi: perges in montem 
Thabor et accipies tecum decem milia uirorum? et cetera. 


1 Iud. 2, 20 3 Ib. 3, 10 6 Ioh. 1,30 9Iud. 3,21 12 Ib. 3,217 
EiIb 3,315 (20 Ib. 496 

XV. Quoniam nescio diem, in quo dominus_ pro- 
sperat angelum mecum: utrum prosperat actus angeli-eius, 
qui mecum est, an prospera mihi facit per angelum? 

XVI. Omnes currus suos nongentos currus ferreos. 
ubilibet distinguatur, elegans repetitio : utrum ,omnes currus 
suos*, et deinde sequatur ,nongentos currus fereos“, an 
,omnes currus suos nongentos* et deinde inferatur ,currus 
ferreos*. 

XVII. Et pauefecit dominus Sisaram et omnes currus 
eius et omnia castra eius in ore gladii in conspectu 
Barac. quomodo pauefecit currus, nisi eos intellegas, qui 
erant in curribus? 

XVII. Et pauefecit dominus Sisaram et omnes 
currus eius et omnia castra eius in ore gladii in con- 
spectu Barac. pauefecit in ore gladii, ac si diceret: inter- 
fecit in ore gladii; pauefecit ergo, cum caederetur gladio. 

XVIII, Et descendit Sisara de super curru suo: ita 
dici Jatine potuit, quod est graece and dvwev, 

XX. Et cooperuit eum in pelle sua: non dixit ,pelle“ 
aut ,de pelle‘; sic enim habet graecus: ev ty Sépper. 

XXI. Et erit si quis uenerit ad te et dixerit: est hic 
uir? et dices: non est. detracta coniunctione consequentem 
habet sensum: si quis uenerit ad te et dixerit: est hic uir? 
dices: non est. 


1 dud. 4,8 41b.4,18 91b.4,15 171b.4,15 19 Ib. 4, 18 
21 Ib. 4, 20 

XXII. Et pergebat manus filiorum Israhel pergens: 
solita et frequentata locutio est. 

XXII. Et indurabatur in Iabin regem Chanaan: nouo 
modo positum est hoc uerbum ,indurabatur* pro eo, quod 
est fortis efficiebatur et praeualidus. 

XXIII. Perforauit caput eius et percussit: id est 
percussit caput eius et perforauit. 

XXV. Sic pereant omnes inimici tui, domine; et 
diligentes eum sicut ortus solis in potentia eius: non 
dixit ,diligentes te“, cum utique de domino uellet intellegi. 

XXVI. Et factum est quando seminauit uir Israhel: 
non unum hominem significat, sed ipsam gentem. 

XXVIII. Ascendebat Madian et Amalech et filii orien- 
tis et ascendebant super eum: ista repetitio uerbi non 
uidetur habere solitam elegantiam uel adfectum. 

XVUI. Et liberaui uos de manu Aegypti: per manum 
potestatem significat, per Aegyptum Aegyptios. 

XXVIII. Et dixit ad eum Gedeon: in me, domine 
mi: subintellegitur ,intende*, hoc est: in me intende. et est 
ista locutio scripturis familiarissima. 

XXX. Et si est dominus nobiscum, et ut quid in- 
uenerunt nos omnia mala ista? plus habet coniunctionem 
et, sicut solet loqui scriptura: quae si detrahatur, plena 
sententia est: et si est dominus nobiscum, ut quid inuenerunt 
nos omnia mala ista? quamuis et superior coniunctio possit 
salua sententia detrahi, ut, cum dixisset: in me, domine mi, 
deinde subsequeretur: si est dominus nobiscum, ut quid 
inuenerunt nos omnia mala ista? magis enim hoc exigit nostrae 
locutionis consuetudo. 


1 Jud. 4, 24 3 Ib. 4, 24 6 Ib. 5,26 8 Ib. 5, 81 1116.68 

PRAEFATIO. 


Antequam codices qui operum quae uoluminis XXVIII parte 
tertia continentur memoriam produnt enarrare et priores edi- 
tiones censere aggrediar, praemonendum mihi est errore uolumen 
XXVIII anno 1894 editum ut Sect. III partem I signatum 
esse; S. Augustini operum Sect. III pars 1 (= uol. XID) 
a F. Weihrich adornata prostat apud Geroldi filium bibliopolam 
Vindobonensem. itaque indicem locorum et scriptorum ita 
institui, ut ubi loco citato numerus non est additus tertiae 
partis esse scias; ubi uero post locum numero II signatum 
locus tertiae partis appositus est, numerum III praefixi. 

Cum partem alteram ederem, persuasum mihi erat Augu- 
stinum in elus modi scriptis in quibus scripturae sacrae aliqua 
ex parte exponuntur a certo quodam tempore uerba ad scerip- 
turas ueteris testamenti spectantia ex iisdem codicibus citare 
consuesse. a certo quodam tempore dico; nam hune patrem 
ecclesiasticum scripturas sanctas non semper in iisdem codi- 
cibus legisse sed prioribus temporibus in aliis atque posterio- 
ribus comparatione locorum in libris diuersis temporibus emissis 
occurrentium euincitur. nam si uerbi gratia Geneseos scrip- 
turam qualis in scripto quod de Genesi ad litteram inperfectus 
liber inscribitur aut in illo quod est de Genesi contra Mani- 
chaeos legitur cum iisdem locis biblicis de uolumine de Genesi 
ad litteram libri XII aut de Ciuitate dei petitis comparaueris, 
illam tanto ab his differre quanto ad Cypriani scripturam 
accedat reperies, quod quam recte iudicatum sit quiuis e 
S. Augustini ueteris testamenti bibliis quae proximis mensibus 
edentur cognoscet. et textu dextre restituto facile intellegitur 
ad quod graecum exemplar uersio facta sit. quod quidem in 
libris Heptateuchi facillime perspicitur. nam perpaucis locis 


VI Praefatio. 


exceptis graecum exemplar e codicibus a Tischendorfio (-Nestle) *) 
adhibitis restaurari potest; nec non et Psalmi cum eorundem 
uirorum textu in uniuersum conueniunt, nisi quod Augustinus 
in singulis uersibus coniungendis hic illic a Tischendorfii 
ratione discrepat; in Iobi libro Augustinus quod in secundo 
huius partis opusculo ostendetur Hieronymi priore Iobi uersione 
usus est; in ceteris ueteris testamenti partibus a Tischen- 
dorfii exemplo Augustini biblia plus minusue differunt. harum 
rerum quae sit ratio in noui testamenti scriptura ab alio 
editore suo tempore explanabitur. 


In eiusdem partis praefatione dixi scripturarum sacrarum 
uerba nisi ad formam graecorum codicum et re et uocabulis 
quantum per testes liceret concinentem reuocarentur atque 
constituerentur ad genuinas interpretationis Italae”) lectiones 
perueniri non posse. eam enim uiam Augustinus ipse et in 
eo libro qui de Doctrina christiana inscribitur et in aliis mon- 
strauit. hoc iter eo magis ingrediendum erit quod codices 
quorum fide memoria nititur ita comparatos esse ut nisi ea 
ratione auctoris uerba probe reponi non possint negari ne- 
quit. quod ut non affirmem sed probem pauca exempla 
afferam. in quaestione de Exodo CXXXIII secundum codices 
V°T in bd legitur: purifications delictorum. depropitiabit ab 
eo quod est depropitiatio. quod ineptum esse nemo non uidet; 
graeco exemplari in subsidium adhibito ,apaptr@y tod eEtAaou.05 “ 
exbibente uerba qualia pag. 176, 25. 26 restitui expedite fluunt. 


1) Vetus testamentum graece iuxta LXX interpretes (ed. Tischendorf- 
Nestle 1887) pro fundamento comparationis certis de causis posui, etsi _ 
quae in hoc genere litterarum et graecarum et latinarum publici iuris 
fiunt me non latent. 


*) Quod P. Lé<ejay> in n. 45 Revue Critique ueteres uersiones et codicem 
Lugdunensem me ignorare uideri scribit, fallitur homo doctissimus; ac 
poterat hance suspicionem non minus falsam quam homine igenuo indignam 
si quae de eis rebus scripsi inspexisset facile euitare. neque est cur 
P. L. tantos spiritus sumat; ea enim quae ibi scribit mihique suadet 
certissimum documentum sunt eum neque codicem Lugdunensem neque 
ullam uersionem ueterem cum Augustini bibliis accurate comparauisse. 


Praefatio. VII 


in quaestione de Exodo XIIII codices ad unum omnes offerunt: 
ex quo enim mntrau. ad Pharaonem loqui in tuo nomine in 
hune populum et non liberasti populum tuum. haec enuntiata 
sensu sano carere manifestum est; secundum exemplar grae- 
cum: xa ap’ od nendpevpar mpd¢ Papad Aarjoa emi tH o— 
ovonart ExaxMGE TOY had» Todtov xal Odx eppicw tov adv cov 
uerbum unde ,hunc populum‘ pendet deesse nemo _ infitia- 
bitur; equidem pag. 99, 14 legendum proposui: nocuit hune 
populum. iam uero quid dicam de loco quaestionis de Deute- 
ronomio XXV sepiem septumanas integras dinumerabis tibi ipsi 
inchoare te falcem inicere in messem incipies numerare? ita 
enim et codicibus et editionibus traditus est. at si graecis 
uerbis ,apgapévov con Spéravev én’ apytov d&pEy* utd. ad sup- 
petias usus eris, locus integer exibit ea forma qua pag. 290, 
23 eum emendaui, praesertim cum et aliis locis uerba ita 
serantur, ut ablatiuus absolutus qui dicitur eodem subiecto 
ualente positus sit; qua de re cf. etiam Rénsch ,Itala und 
Vulgata* pag. 419. an in quaestione de Leuitico LXXXVIIII 
uerba qualia et codices et editiones prae se ferunt ,quae ab 
se surgunt agrum tuum non metes* tolerari possunt? at graeci 
codices uiam indicant qua locus desperatus sanari potest. ita 
enim traditur Leu. 25, 5 xai ta abdtépara avaBatvovra cob 
arxpod (alii and ob aypob) cov od% exdepicete. quam auctoritatem 
secutus pag. 308, 26 ,ab agro tuo non metes“ restitui. ita 
priores editores etiam errorem qui in commutatione uocabu- 
lorum ,,altitudinem“ et ,latitudinem® (pag. 221, 1. 9) consisit 
si graeca exemplaria secuti essent euitare poterant. possum 
alios locos plurimos afferre qui meae sententiae documento 
sint; sed hi, credo, sufficient. accedit aliud quod in eadem 
praefationis parte commemoraui. haud ita raro accidit, ut ali- 
quis locus Augustini scripturae sacrae semel bisue cum codi- 
cibus graecis consentiat, tertio loco discrepet. quae cum ita 
sint, editoris officium esse arbitror locos peruerse traditos ad 
conseruatos bene accommodare. in quo genere quaest. de Leui- 
tico LXXV (pag. 299, 14) reponenda sunt: quicumque acceperat 
sororem suam ex patre suo aut ex matre sua et wuderit turpi- 

tudinem eius inproperium est; eaxterminabuntur in conspectu 
generis sui. quid sibi hic pluralis ,exterminabuntur“ uelit, 
nisi ex Loc. de Leuitico XXXXVII ,,e¢ ipsa widerit turpitudinem 
ewus“ addatur, non uideo. in quaestione de Deuteronomio LIIII 
libri offerunt: prope est werbum; in libro autem de Natura et 
gratia t. 45 p. 289 Migne praebetur: prope te est werbum; 
item in scripto de Perf. iustitia t. 45 p. 303 ,cuata te est 
uerbum“. id respiciens loco qui supra memoratus est p. 413. 
23 ad prope ,te“ addidi. qua ratione quantum per naturam 
atque indolem codicum uerba auctoris tradentium progredi 
liceat ex eorum descriptione cognoscetur. quod dicunt quidam 
fore ut iidem loci in Augustini scriptis aliis ab aliis editoribus 
adornatis discrepent, his ego non assentior; ita enim mihi 
persuasi cum Benedictini in omnibus fere Augustini uolumi- 
nibus edendis optimos et uetustissimos codices adhibuerint 
fore ut etiam alia scripta per Academiam Vindobonensem 
curata parum a Maurinorum editione discedant. 

Quaeritur Augustinus cum scripturas sanctas legendo et 
cum aliis codicibus secundum Septuaginta interpretationes 
conferendo percurreret atque quaestiones inde ortas et locu- 
tiones scripturarum quae uidentur secundum proprietates quae 
idiomata graece uocantur linguae hebraicae uel graecae stilo 
alligaret quali codice usus sit. id nos coniectura assequi posse 
puto, si memoriam aliquot locorum spectauerimus. 

Tud. 2, 3 (pag. 457, 8) haec tradita sunt: ,non adiciam 
transmugrare populum quem diai eicere non auferam eos a facie 
uestra“. hoc loco codex Vaticanus praebet: ob pj 2dpw adtods 
cr TposwToy dy.ay, codex Alexandrinus: ob mposdijow cob WsTaLeioat 
TOY AOOY OV Etna TOD eoredpzicn adtads ex TposwToy Hyav. 
iam apparet hic duas eiusdem loci uersiones coniunctas, id 
est locum contaminatum esse. Leu. 5, 19 (pag. 240, 10 
et 251, 20) habetur: ,,deliquit enim delicto delictum ante do- 
minum“; etiam hic codices graeci tradunt: émhyppédnoe yap 
Tryppchetq Evavte xvpiov et exiqupédyce yap mrqumékyow Saver 
zopiov. idem locus pag. 239, 8 omissa uoce ,,delicto“ traditus 
est; atque ,deliquit delicto delictum* dici posse nego. 

Gen. 35, 26 (pag. 58, 10) offertur: hc sunt filid Israhel qui 
nati sunt ec in Mesopotamia“; idem locus pag. 59, 16 ita 
prostat: hi sunt fila Iacob qui facti sunt ei in Mesopotamia - 
Syriae. haec locorum uarietas explicari non potest nisi suspi- 
camur Augustini notarium scripturas e codice transscripsisse, 
qui uariantes lectiones quas dicimus prae se ferebat. talem 
codicem se ad Psalmos explicandos adhibuisse Augustinus 
ipse testatur; scribit enim ad ps. 105 t. 37 pag. 1410: codex 
quem intuebar sic habebat et stella fuerat praenotata. cui sen- 
tentiae ea quae in fronte posui non obstare in quaestionibus 
de Gen. LXXX. LXXXIJI. XCI aliis quae de codicibus memo- 
rantur docent; cf. etiam quaest. de Gen. CLV. CLXVIIII. 
quae si ita sunt, facile intellegitur qui accidere potuerit ut 
idem locus saepius in eadem explicatione cum aliqua uarietate 
repetatur uelut pag. 109, 4; 359, 18; 384, 1 al. 

Ceterum ut Augustini oratio ex codicibus graecis emendari 
potest, ita graecis uerbis latinis medela affertur. Leu. 5, 4 
et apud Tischendorf et apud Lagarde legitur: 7 boy 7 dvowos 7; 
miror secundum Augustini uerba pag. 234, 12 anima quae- 
cumque wurauertt non restitutum: 7 boy, 7 ay Op6o7. 

Haec praemisi, ut legentium animos in quorum manus libellus 
deuenturus est aduerterem. utrum omnes locos qui medela 
egere mihi uidebantur dextre restituerim necne penes peritos 
harum rerum existimatores iudicium est; eos enim qui cen- 
suram libri scribentes nihil aliud nisi non placere sibi magis 
adroganter quam ueraciter dicunt nihil curo. sed haec quidem 
hactenus. iam codices describere properemus. 


1. 
QVAESTIONVM IN HEPTATEVCHVM LIBRI VU. 


Codex Corbeiensis nune Parisinus 12168 membranaceus forma C 
magna fol. 179 saeculo VII—VUIII litteris nitidis initialibus- 
que pulcherrimus exaratus praeter quattuor priores libros 
Locutionum in Heptateuchum (cf. uol. XXVIII pars 2 pag. XVIII) 
quaestionum in Heptateuchum libros quattuor priores continet. 

C non ab uno sed a pluribus librariis confectus est: quod 
non solum compendiorum generibus et scripturae mendis sed 
maxime inde intellegitur, quod ante nouos fasciculos (cf. fol. 
67.” 91°) litterae- a scribentibus cum orationis longitudini 
spatium uix suffecturum esse uiderent in artius constrictae 
sunt. ex quo exemplari librum illi transscripserint, Benedictinj 
e duabus adnotationibus coniectura assecuti sibi uidentur. 
nam fol. 21* in tractanda quaestione de Genesi CXVII (pag. 59, 
21) post uerba ,firmanda est“ additur: abhine scribendum. ex 
quo intellegere est, aiunt, istum codicem forte descriptum 
fuisse ad exemplar illud in quo Eugyppius qui huné locum 
excerpsit id sua manu annotauerat; et coniecturam auget, 
quod solet cum Eugyppii Excerptis in uariantibus lectionibus 
conuenire*. hoc quod Benedictini posuerunt postremum non 
est reiciendum. accedit quod in quaestione de Exodo XC 
(pag. 153, 5) ex omnibus quos adhibui codicibus unus Corbei- 
ensis expositionem seruauit, cuius initium codex 7 (Knoell) 
his uerbis inducit: hinc iam ex alio opere sci. augustini quae 
secuntur adiecta sunt. quam expositionem cum aliis codicibus 
non comprobetur, tamen in textum recipere non sum cunc- 
tatus; sic enim statuo fieri potuisse, ut Augustinus illam 
quaestionem explicatu difficillimam relegens aliam atque aliam 
explanationem adiungeret; neque id a natura harum quaesti- 
onum abhorrere existimo. quod autem Benedictini scribunt 
illud ,,abhine scribendum* ab Eugippio profectum esse in 
codice Corbeiensi non est ualde premendum; potuit enim ita 
ad instruendum librarium addi ut in codice Canones com- 
plectenti saeculi VIII adnotatum est: hic mitte; qua de re 
cf, Neues Archiv VIII 333 et Wattenbach 4: Anleitung zur 
Lat. Palaeographie p. 11. adnotationi autem in codice Z' non 
tantum tribuendum est; nam hic locus biblicus, nisi egregie 
fallor, nonnisi hic et in quaestione de Exodo CLXTII (pag. 196, 
6) occurrit; in ceteris Augustini scriptis frustra quaeras. codex 
manum correctricem bis est expertus et quidem correcturis 
ita est refertus, ut ueritus ne apparatus criticus nimium ad- 
cresceret multa m. 1 corrupte tradita, si modo m. 2 emendata 

erant, non adnotarem; nam si omnia, ut expressam codicis 
imaginem oculis subicerem, adnotassem, pro hoc uno satis 
grandi uolumine duo ampliora euasura erant: primum a scriba 
ipso qui leuiora quaedam menda inter legendum eliminauit 
et quae omiserat in margine suppleuit; tum alia manu omissae 
syllabae, omissa uocabula et totae sententiae supra lineam 
aut in margine apposita sunt, ut 10, 14 commorat, 12, 7, 
ut—Abraham, 65, 21 wenientes, 114, 25 ne—aeternum, 145, 
23 contuinxerit—suo, 174, 21 dict—sanctorum, 211, 21 et— 
seras, 350, 5 quod—bibemus ; hic illic uoces dupliciter positae 
eadem manu expunctae sunt uelut fol. 23°, fol. 58° (pag. 105, 
28) et im primo—est; fol. 65” (pag. 189, 30) et fol. 82° 
(pag. 194, 19) probum ,,prodeé“ reddidit deprauatum in formam 
usitatam. fol. 60” ab eo qui Benedictinis collationem fecit 
adnotatum est: omissio, transpositio; quaestio de Exodo XLVI 
enim post quaestionem LV oblata e sede sua transposita est; 
cf. pag. 116, 7. fol. 22° bis, fol. 77° semel dimidia uersus 
pars oratione caret. 

Quoniam codicis et propter antiquitatem et propter fidem 
cognitu dignissimi descriptionem quanta potuimus breuitate 
confecimus, restat, ut de mendis quibus inquinatus est pauca 
hoe loco addamus. nam in apparatu critico multa quae me- 
moranda erant et omnia ad res orthographicas pertinentia ne 
legentium commoditati officerem neglexi. atque omnium uitio- 
rum latissime id genus patet quo is qui librum conscripsit eo 
peccauit, ut totas sententias omitteret. quod genus plerumque 
ex aberratione oculorum originem trahere notum est, cum 
scriba a simili terminatione uocis uel uocum ad similem simi- 
lesue delabitur, uelut fol. 27° (77, 2) eius—filiarum; 67° (144, 
20) et—accipiet; 145, 17 graecus—eos; fol. 69° (150, 3) siue— 
dii; fol. 72° (162, 7) quia—gratia; fol. 73° (164, 6) dicens— 
peccatorum; fol. 93° (222, 1) duplicandum—tabernacul; fol. 
112° (254, 22) quod—inpositionis; fol. 131° (808, 12) et— 
uobis; fol. 124” (289, 12) significetur—ut alia. aliud mendorum 
genus non tam late uagans sed omnium fere codicum qui hoc 
opus complectuntur proprium in eo positum est, ut similium 

aut earundem litterarum syllabarumue aut uocum repetitione 
deceptus librarius aut bis poneret quae semel essent ponenda 
aut medias inter similes woces interiectas syllabas et uocabula 
omitteret. cuius generis insigne specimen omnibus codicibus 
commune fol. 67° (144, 23) occurrit, ubi antecedente fraudabit 
sequens ,dabet* intercidit; aut fol. 17* (47, 20) adpareret; 58° 
(117, 6) commemoret et addens; fol. 154* (360, 18) dubitet ct 
wam. saepius in eam partem erratum est, ut antecedens uel 
succedens attributum quod dicitur grammatice praecedenti uel 
sequenti nomini accommodaretur uelut fol. 11° (30, 28) dewm 
tuum; 96° (231, 5) lateribus interioribus; fol. 62* (128, 18) 
was. aureum (a m. 2 del.) alia; saepius singulae litterae omit- 
tuntur aut abundanter apponuntur uelut fol. 6* (17, 8) pro- 
mittit terrae; fol. 77° (178, 19) progenies uestra super (ubi 
m. 2 uestras); fol. 10* (28, 5) esset; fol. 89° (214, 2) quaes- 
tronem; fol. 6° (18, 22) terram incultam; fol. 109° (245, 4) 
columbing alia. multis locis scriba ita in fraudem inductus est, 
ut uoces separandas in unum corpus compingeret uelut fol. 
76° (173, 12) testimonii idé serwire; fol. 140° (323, 2) fuis- 
seret Et in indum (sic erat scribendum) = fuisset retinendum; 
fol. 144° (334, 4) peccato opus sunt. unde uerisimile fit codi- 
cem de exemplari scriptura continua exarato descriptum esse. 
quae cum ita essent, haud me in leuitatis crimen incursurum 
putabam uel trucidatis uel additis eius modi uocabulis uelut 
pag. 321, 23 [im] ministerium, pag. 33, 10 bibe [et] tu; hoe 
loco etiam sensus postulat, ut ,efé trucidetur; nam non Gen. 
24, 44 sed Gen. 24, 14 respicitur; aut pag. 252, 10 reddet 
[et]. his exemplis adiungam pag. 387, 18. 21; 506, 15; 405, 3 
alia. simili ratione uocum ,dei* et ,domini* coniunctarum 
alterautra intercidit. bene multa menda ex permutatione con- 
fusioneue uocalium et consonantium oriuntur. atque uocalium, 
ut hine principium capiam, i et e saepissime confunduntur; 
ceterum eius modi uitia plerumque m. 2 sublata sunt; ae per 
e et @ et e per e plurimis locis redditur. consonantium autem 
nulla est quae crebrius quam b cum u commutetur. ¢ littera 
per qu exprimitur in his uocibus: gum (quum), loquutus, quur; 

f pro ph in uocabulis barbaris contra uulgarem usum legitur; 
aspiratio contra morem aut neglegitur aut ponitur: his (— is). 
unde aliquot locis a scriba peccatum est exaranti uerbi gratia 
fol. 67° (148, 7; 145, 25) habebit pro ,abibit*. consonantes 
contra consuetudinem geminantur in his uocabulis: wellit, se- 
pellire, tollerare, obtullerit, repperire. consonae quaedam abun- 
danter ponuntur: contempnendae, gigans, quinquagensimus; in 
numeralibus ordinalibus n luxurians omnibus fere locis occur- 
rit. consonantes praepositionum cum nominibus et uerbis com- 
positarum plerumque non adsimilantur; tamen saepius legitur: 
gquemammodum, ammonere alia, sed etiam superlectilem. illum 
=illud semel (40, 25) scriptum est, exhorrewit (alii codd, 
exhorrebit) pro ,exhorruit* fol. 127° (294, 21) inuenitur. prae- 
positionis ,2* casus contra usum uwariant uelut fol. 23° (65, 
11) fut m egyptum, 39, 24 habitans in doma; folio 109° 
(244, 6) abiciet in loco; semel (fol. 75° (172, 2) de sacerdotit 
legitur (m. 2 corr.), semel (fol. 78° (181, 3) ad facie, ubi 
fortasse uirgula euanuit. uno loco manifestae interpolationis 
uestigium deprehenditur fol. 131° (3809, 16) agrum arbori 
(alii codd. arwum) atque wineam. postremo ne quid ad certam 
codicis effigiem deficiat, hoc addam: fol. 11° (32, 13) supra 
lineam uox ,autem* eo signo quod in Notis Tironianis repe- 
ritur expressa est; fol. 67> (146, 7. 9. 10. 15) uox ,eius* 
scriptura scottica adumbrata est. 

Codicem Corbeiensem a praefecto bibliothecae Nationalis 
summa cum liberalitate Vindobonam transmissum ipse ea qua 
dignus est diligentia contuli. 

Codex Parisimus 1951 membranaceus in 4° fol. 202 (duo P 
folia papyracea et initio et sub finem addita sunt) saeculo 
VIMII a compluribus librariis confectus est. ad eius originem 
adnotatio fol. 1* oratione carenti apposita spectat: Cod. Colb. 
1812 Regis 3780 3 B. fol. 1 haec habentur: Commemoratio 
huius operis in libro retractationum ita se habet. DX XX. 
Quaestiona liber .VIT.; fol. 2° Explié de libris retractationum ; 
fol. 2” Incipiunt capitula quaestion& de lib geneseos. capitula 
quinque folia occupant (usque ad fol. 7°). inde usque fo]. 202 

quaestiones decurrunt; fol. 202° haec in fronte leguntur: dom’ 


mea dom’ orationis uocabitur quom fiet istud qm wirum no 
cognosco. codex tegumentis roboreis inuolutus est. singuli qua- 
terniones numeris in calce ultimae cuiusque paginae appositis 
numerantur neque tamen omnes oculo discerni possunt aut 
omnino exstant; fol. 95° numerus XVII adscriptus est, fol. 
111” numerus ‘II’, fol. 119° -IIT-, fol. 184° XI; fol. 126° in 
margine inferiore ab eo qui ex hoc codice saec, XII trans- 
scripsit haec leguntur: probatio penne et scriptoris bona est. 
fol. 56° pars orationis omissa m. 2 in margine Scriptura scot- 
tica addita est; eodem scripturae genere fol. 72° uox »eius* 
exarata est. 


Codicem Vindobonam transmissum ipse comparaui. 

S Codex Sangallensis n. 160 signatus in 4° membranaceus 
saeculo VIIII scriptus paginis 594 constat. accuratam eius 
descriptionem Gustav Scherrer in libro qui inscribitur: Ver- 
zeichnis . . der Stiftsbibliothek v, St. Gallen 1875 confecit. qua- 
ternionum numeri in ultima quaque pagina appositi ad nume- 
rum 38+ 6 folia adcrescunt; singulae paginae uersibus 24 
inplentur. librum a compluribus librariis confectum esse mul- 
tarum rerum dissimilitudine facile euincitur; neque tamen ita 
negotium exercuerunt, ut in singulis fasciculis se exciperent. 
codex S communi multis libris Sangallensibus manu scriptis 
uitio laborat; est enim aceruatis correcturis deprauatus. neque 
e fonte purissimo deriuatus est; integritate, id est plena ora- 
tione, tamen ceteros eiusdem aetatis praecedit. 

Librum a praefectis eius bibliothecae reuerendissimis Vin- 
dobonam transmissum ad editionem Mignianam ipse examinaui. 

V_ Codex Valentianensis 153 membranaceus miscellaneus in 4° 
saeculo VIII exaratus folia 211 habet. unde originem ducat 
ex adnotatione in fol. 1 inscripta patescit: Liber ecclesie S. 
Amadi in pabula; fol. 1° retractatio occupat; fol. 2°—6* capi- 
tula de Genesi amplectuntur. Quaestionum in Heptateuchum 
libros VII fol. 6°—188° exhibet. sub finem mutilus est; 9 uer- 
sus desiderantur; ad fol. 188 duo folia, ac potius duorum 

foliorum fragmenta adpinguntur; sunt enim maximae partes 
auulsae. folia 190—211 olim ad alium codicem pertinuisse 
et postea nescio quo tempore cum hoc codice coniuncta esse 
certum est; continent autem passiones martyrum aliasque ora- 
tiones. V ab uno librario scriptus est; hic in notis meis ubi- 
que scripsisse et emendasse putandus est ubi'de m. 2 (V*) 
nihil additur. alius corrector pauca certe emendauit uelut fol. 
76° (201, 16) construendis, fol. 84° (221, 22. 28) tabernaculis, 
loquens, fol. 122 (324, 8) tegebat ex tangebat, sed multo plura 
corrupit uelut fol. 30° (76, 12) seruare super remanere scrip- 
sit, fol. 31° (76, 13) aceruum super expunctum magnum ap- 
posuit, fol. 40* (100, 25) bonis ex bonos effecit, fol. 43° (109, 
12) woluit, 46° (118, 6) annis (s add. m. 2) alia. maxime autem 
id in illo uituperandum est, quod bene multis locis ea quae 
Italae interpretationis propria sunt extinguere studuit uelut 
fol. 95° (250, 25) et deliquerit, fol. 96* (251, 16) et erasit, 
fol. 96° (252, 8) pro ea expunxit; super probam scripturam 
enihil* expunctum fol. 162° (482, 26) quidquam superscripsit, 
fol. 106* (277, 16) tactus tollendum notauit. eidem manui 
etiam accentus hic illic uocibus additi debentur uelut fol. 41° 
(103, 7) praebére, fol. 42° (105, 3) sincéra, fol. 48* (108, 13) 
cémpetens, fol. 44° (112, 18) oceidit, fol. 51° (130, 2. 4) co- 
turnices, ortygémetra, fol. 61° (158, 15. 23) infrdit, decalogum 
alia. iste corrector etsi saeue grassatus est, tamen librum uno 
genere mendorum maculatum dimisit, quod eo continetur, ut 
is qui codicem scripsit uoculis similiter desinentibus deceptus 
similia omitteret, ut fol. 40* (100, 28) cwm—moueatur, fol. 
54” (189, 10—i2) possit—dici, fol. 66* (172, 23) quoniam— 
intellegitur, fol. 85* (223, 22) sed—welis, fol. 93° (245, 5) 
offerri—holocaustum, fol. 104* (271, 20) e¢-—manducantur, fol. 
140° (374, 3) usque—terrae alia. 

Codicem a praefectis bibliothecae Valentianensis intercedente 
Ministerio huc transmissum ipse ea qua par erat diligentia 
comparaui. qua occasione data eorum qui isti bibliothecae 
praesunt singulari liberalitati debitas gratias ago. 

Codex Nowariensis numero LXXXII 48 insignitus membr. N 

in 4° fol. 148 saeculo VIIII—X ortus praeter hoc opus etiam 
Locutionum in Heptateuchum libros VII (ef. uol. XXVIII 
pars 2 pag. XVIIII) complectitur. codex ab uno librario scrip- 
tus correcturas perraro perpessus est. cuius praestantia eo 
continetur, quod locos biblicos plurimis locis integros solus 
seruauit. deprauatus est autem uno uitiorum genere, dico 
omissione non tam uocum quam sententiarum. quarum plu- 
rimae in genere similiter cadentium reponendae sunt, paucae 
eius modi sunt, ut cur interciderint non appareat, sed illae 
ita inter se differunt, ut plerumque spatium uacuum relictum 
sit, paucae in scriptura perpetua occurrant, uelut fol. 68° (236, 
8. 27) morte—distinxisti, usitata—agnam, fol. 25° (92, 23) 
pariebant Aegyptiae, fol. 27* (96, 28) et—satis; cf. etiam fol. 
69°; 71°; 72°; 74°; 77°; 100° alia. si errores quales sunt 136° 
(463, 25) nabutend, fol. 183° (452, 22) cramagistri spectaueris, 
haud a uero aberraturum te puto diuinantem librarium codicem 
de exemplari scriptura continua exarato transscripsisse. utrum 
lacunae inde originem traxerint quod ad codicem difficilem 
lectu transscripsit an quid aliud in causa fuerit haud diiudi- 
cauerim. illud certum est scribam etiam aliud exemplar inspe- 
xisse; nam fol. 100° adnotauit: hie minus abet. 

Codicem anno 1894 Nouariae ipse contuli. hace occasione 
data praefecto illius bibliothecae reuerendissimo pro summa 
erga me commoditate gratias quam maximas non possum non 
agere. 

U = Codicis Sessoriani XXXIII saeculo X scripti quem A. Reif- 
ferscheid in ,Bibliotheca patrum Latinorum IJtalica [* descrip- 
sit tantum librum V (de Deuteronomio) et aliquot folia libri 
I et IJII Dr. Kalinka Romae morans meum in usum contulit. 
neque est cur doleam non totum esse excussum. nihil enim 
habet quod ad emendandum hoe opus ualeat. 

T Codex Trecensis n. 197 signatus membr. miscell. forma 
magna saeculo XII exaratus foliis 175 constat. fol. 32. fini- 
untur Locutionum in Heptateuchum libri VII (cf. uol. XXVIII 
pars 2 pag. XX); iecipit Retractatio librorum Quaestionum; 
retractationem excipiunt capitula libri Geneseos; nam cetero- 

rum Heptateuchi librorum summaria in ultimis codicis foliis 
perscripta sunt. fol. 36° legitur: Expliciunt capitula. Incipit 
liber I? de questionibus lbri genesis. Quaestionum libri fol- 
36—167° occupant. Z ab uno scriba litteris pulcherrimis in 
membrana integerrima Clara Valle confectus, multis locis a 
scribente correctus est; alius manus corrigentis nusquam ue- 
stigia deprehenduntur. liber ea re ceteris codicibus praecellit, 
quod omnium plenissima auctoris uerba praebet. uno loco (in 
quaest. de Gen. XXIII) eius solius ope textus mundus resti- 
tui potuit; in quaest. de Exodo CII eius lectionem ceteris 
praetuli. in reddenda scriptura sancta saepius in eam partem 
peccauit, ut eas uoces quae potissimum Italam arguant aut 
raderet aut expungeret. 


Codicem ex bibliotheca Trecensi hue transmissum ipse 
contuli. 


Cum in describendis codicibus saepius capitulorum mentio 
facta sit, exponendum mihi uidetur qui codices qualia 
summaria offerant. atque capitula libri Geneseos codicibus 
Parisino, Valentianensi, Sangallensi, Trecensi praebentur, a 
codicibus Corbeiensi et Nouariensi absunt; summaria reliqua- 
rum Heptateuchi partium, id est Exodi, Leuitici, Numerorum, 
Deuteronomii, Iesu Naue, Iudicum in solo codice Trecensi 
seruantur. sunt autem ita comparata, ut ubi quaestio a loco 
biblico initium capit, ibi aut plena uerba aut eorum pars affe- 
ratur, uelut in quaestione de Genesi XVI: De eo quod scrip- 
tum est: et de manu hominis fratris exquiram animam hom. 
mis; in quaestione de Genesi XV: De eo quod scriptum est: 
non adiciam adhue maledicere super terram propter opera ho- 
minum et cetera ad eundem sensum pertinentia; ubi wero quaes- 
tio expositionem tantum unius alicuius loci de scriptura sacra 
petiti continet, ibi aut tamquam aliquod argumentum illa 
summaria exhibent (uelut quaest. de Gen. XXV: De aetate 
Abrahe. quia uidetur non conuemre numerus annorum narra- 
tiont scripture), aut prima expositionis uerba uelut quaest. de 
Gen. V: Vtrum arca tam magna centi annis a noe et fils 

eius potuerit fabricari. ex illo genere sunt quaedam quorum 
lectionem codicibus praetuli. 

Praeter hos codices quibus. in constituendis uerbis usus 
sum in catalogis mihi aliquot occurrerunt. sunt autem hi: 1 
codex Parisinus 1974 saec. XIII. 2 codices n. 296. 297 saec. 
XII qui in bibl. de l’Arsenal asseruantur. 3 codex Dauensis 
262 saec. XII. 4 codex n. 36 saec, XII qui in bibl. de Ven- 
dome habetur. 5 Laudianus n. 130 saec. X initio (cf. Zange- 
meister ,Die Bibliotheken Englands“ p. 60). 

Quoniam omnes codices quog adhibui in textu refingendo 
percensui, reliquum est ut quo affinitatis quasi uinculo con- 
iuncti sint exponam. quae res magnae difficultatis est; suas 
enim quisque codex proprietates habet, ut certas discriminis 
instituendi leges respuant. hoc certum est codicem Corbeiensem 
copiosiore quaestionis de Exodo XC expositione a ceteris dis- 
cedere. reliquorum codicum P!V uelut aliqua necessitudine 
conexi sunt: in utroquo pag. 347, 10 uiginti quinque uersus 
desiderantur, ab utroque pag. 111, 13. 14 sententia duoram 
uersuum abest, in utroque pag. 394, 19 ad—puellae omit- 
tuntur; praeterea insignes quidam errores utrique sunt com- 
munes uelut pag. 311, 20 se iam=Esaiam. in codice P 
multa m. 2 addita sunt quae in V frustra quaerl consenta- 
neum est, alia m. 2 in P deleta sunt quae V prae se fert, 
uelut pag. 198, 3 exculptae—opere, pag. 184, 11 P2 CULL x+4, 
V eduaisti. tamen P et V ex uno exemplari originem non 
trahere pro certo affirmari potest. nam uerba pag. 479, 11 
ex quo intellegitur—Aaron in P desiderantur, pag. 323, 16 P 
protraxerit, V protexerit habet. ad P'V propius accedit codex 
S; hic cum illis pag. 347, 10 amplam lacunam communem 
habet, sed pag. 111, 13 uerbis integris differt. N nisi quod 
pag. 347, 10 aliquot uersuum defectum profitetur cum alio 
dissimilitudinis genere tum scriptura sacra mirum in modum 
ab his discrepat; praeterea expositio tabernaculi ab eo abest. 
T plena quidem duobus locis quos commemoraui auctoris 
uerba exhibet, in ceteris uero rebus quae aliquod delibera- 
tionis momentum efficiunt nihil cum aliis commune habet. 

postremo U quem locum obtineat statuere mitto, quia mini- 
mam eius partem collatam in manibus habui; eis locis ubi 
eius testimonia adhibui cum PVS concordat. quae codicum 
uarietas in restituendis uerbis unum aliquem librum ceteris 
neglectis sequi me uetabat. tamen in constituendo textu quat- 
tuor priorum librorum Corbeiensis lectiones ita pro funda- 
mento recensionis posui, ut nisi a sana sententia abhorrerent 
eum non relinquerem; posteriorum autem librorum orationem 
non ad unius alicuius codicis testimonia reposui sed optima 
quaeque e singulis in eam deriuaui. sed haec quidem hactenus 
iam ad alterum opus transeamus. 


i 
ADNOTATIONVM IN IOB LIBER VNVS. 


Huius operis textus qui dicitur ad restituendum difficilior 
fuit, quia Augustinus ipse in libri Retractatione se tam cor- 
ruptos codices habuisse dicit, ut nisi fratres expostulassent 
uolumen numquam editurus fuerit. quamquam duae res artem 
criticam iuuant et earum una est quod ab Augustino edocemur 
Hieronymi priorem Iobi uersionem, id est eam quae non ad 
hebraeum exemplar facta esset sibi probatam esse; qua de re 
ef. Kaulen ,Geschichte der Vulgata*. neque dubium est quin 
Augustinus ea uersione uti consuerit. cuius rei non solum 
hoc opus testis est sed etiam id quod loci qui in aliis Au- 
gustini scriptis leguntur cum Adnotationum locis conspirant; 
conferas quaeso I 21 cum Serm. XIIII in t. 38 pag. 114 
Migne; V 19 cum Serm. CCXVI t. 38 pag. 1081; VII 1 cum 
Serm. CCLYI t. 38 pag. 1191; VII 2 cum t. 37 pag. 1854; 
VIUI 24 cum ¢ 36 pag. 391 et t. 39 pag. 1637; VILL 33 
cum t. 37 pag. 1883; XIII 1 cum t. 33 pag. 860; XHII 17 
cum t. 45 pag. 1119. 1299. 1893; XV 26 cum t. 37 pag. 
1694; XXVIII 23. 24. 25. 26 cum de Genesi ad litteram 
libri XII pag. 158, 16 (Zy); ,perspicit* hoc loco traditum 
recte me pro ,perficit* et ,perfecit* codicum scriptura repo- 
suisse demonstrat; contra ea expositione pag. 569, 4 (partis 3) 

b* 

addita uerisimile fit ,/ébramenta atque mensuras* Augustinum 
legisse meque errauisse illo loco dissuadente E% ,aquae* pro 
ratque* restaurantem; conferas .uelim XXX 24 cum t. 43 
pag. 727 (secundum hunc locum fortasse cum codice S pro 
rrogarem* rogare et pro ,et* cum Hieronymo ,wt* scriben- 
dum erat); cf. XX XIII 30 cum lib. de Natura boni pag. 870 
(Zy) et de Ciuitate dei I 230 Domb; XXXVII 21 cum t. 36 
pag. 534; XXXVIII 7 cum libro de Ciuit. dei I 473; XXX VII 
8 cum Retract. t. 32 pag. 633. eadem ratio intercedit, si alii 
loci ex Augustini scriptis (praeter Adnot.) cum Hieronymo 
aut S codice composueris. haec comparatio monet, ut ille 
quisquis Hieronymum sit editurus Augustini Adnotationes et 
S respiciat; nam plurimis locis horum scriptura ut non cum 
textu qualem Vallarsi exhibet ita cum eius uariantibus lectio- 
nibus amicissime concordat. hac occasione data fateri non 
cunctor comparationem meam Hieronymi Iobi non omnibus 
ex partibus sufficere. id quomodo factum sit iam docebo. at- 
que Hieronymum cum textu Migniano contuli, ubi multotiens 
expositionis uoces in locum biblicum, seripturae uerba in ex- 
positionem recepta sunt; idem in editionem principem et Be- 
nedictinorum cadit, uelut I 3 donee corum numerus unpleretur ; 
VI 13 (pag. 519, 26) cum mihi bene esset; XI 15 (pag. 534, 
19) pura conscientia pro: aqua pura: conscientia; XXIMI 24 
(pag. 560, 14) altitudo eius; XXXII 26 (pag. 583, 17) lu- 
cere sibi widebantur; XXXVI 30 (pag. 592, 19) ecee effundit 
super omnia lucem alia, deinde cum codicem S contuli, quid 
scripturae, quid expositionis esset uidi. multis locis Hierony- 
mum aut S sequi apposita expositio uetabat me, uelut pag. 
551, 10 fulgebit; 562, 20 solii, quae lectio in Vulgatam re- 
cepta est. aliis locis longius a codicibus recessissem, nisi Au- 
gustini confessio quae in fronte prostat ut cauerem suaderet. 
hic locus aptissimus mihi uidetur ubi quaedam corrigenda 
proponam: pag. 583, 23 et contra gentem pro ,addidi* scri- 
bere debebam: wddidi cum S; pag. 567, 13 in apparatu critico 
adiciendum erat: ad scripsi: ab libri. his expositis ad tradi- 
tionem enarrandam transeamus. 

Codices hoc opus exhibentes neque multi sunt neque anti- 
quitate insignes. uetustissimus et in eis partibus quas seruauit 
optimus est codex G olim Sangermanensis n. 765 olim n. 864 G@ 
nunc Parisinus 12206 in 4° fol. 71 saeculo XI—XII exaratus 
insunt in eo haec scripta: 1 de praedestinatione diwina, 
2 epistolae duae ad Sixtum presbiterum, 3 de bono sew pro- 
fessione widuitdtis, 4 responsiones Augustini ad questiones 
Orosii de malo, 5 contra partem Donati post gesta seu col- 
lationem, 6 liber annotationwm in iob, qui folia 56—71 occupat. 
continet autem de Adnotationibus cap. I—XXVI et tres uer- 
sus capitis XXVII et finitur uerbis pag. 563, 27 absit a me; 
praeterea lacuna foedetus est omissis capitis VII uerbis pag. 
522, 13 mane astabo — 524, 25 reprehendi. qui factum sit, 
ut illa uerba exciderint, coniectura id assequi non audeo; 
unum folium perisse quominus accipiamus exiguus ambitus 
officit. codex ab uno librario scriptus ab eodemque passim 
correctus est. constanter refertur: iccirco, numquid (rarius 
noquid), quanuis, plerunque, circundedit; b et u persaepe cen- 
funduntur; solito saepius casus praepositionis ,,22“ permutatur, 
uelut 511,17 in uentré® non obii, 514, 10 in apostolis descen- 
disse, 547, 15 habitet in tabernacula; idem in aliis hune 
tractatum complectentibus codicibus occurrit; constanter legi- 
tur: nechil, michi, drachonum alia; 519, 5 amplexentes habetur 
(ubi in apparatu G pro C legendum est). uocalinum e et i 
permutantur uelut 530, 3 wolantes, querentes, 532, 16 obripere. 

Codicem de quo a G. de Hartel admonitus sum e biblio- 
theca Nationali huc missum ipse contuli. 

Codici Parisino et aetate et bonitate proxime accedit codex T 
Trecensis 40 uol. IN forma magna saeculo XII scriptus, cuius 
descriptio in Catalogue général des manuscrits des bibliothe- 
ques des departements t. II exstat. hoc opusculum fol. 24* 
—46” continetur. liber ab uno scriba exaratus est; correctiones 
nisi perraro non occurrunt. praeter unam lacunam maiorem 
totum uersum occupantem hic illic singuia uocabula deside- 
rantur. in uniuersum non multum a textu restituto distat. 
537, 19 et 545, 3 nescio quo casu scriptura sacra a natiua 

sede remota est. quod in describendo codice superiore de 
formis iceirco sqq. commemoraui idem ad 7’ pertinet. ortho- 
graphiam suae aetatis prae se fert: quare non mirandum pro 
i saepius non solum in graecis et hebraicis uerum etiam in 
latinis uocabulis y reperiri. 

Codicem summa eorum qui bibliothecae Trecensi praesunt 
commoditate hue transmissum ipse ad editionem Mignianam 
examinaui. 

P Codex Parisinus numero 2102 signatus forma maxima sae- 
culo XII exaratus hoc opus foliis 143—172 habet. haec 
codicis pars ab uno librario scripta est; idem uerba abundantia 
suppungendo delenda assignauit, duobus locis supra probas 
scripturas peruersas posuit. quem ad aliquod exemplar cor- 
recturas factitasse inde apparet, quod 522, 13 lacunositatem 
his uerbis indicat: deest, cum in G@ codice nihil tale proditum 
sit. aliae lacunae fol. 154” (555, 20) et—ab eo, fol. 164° 
(594, 4) enrigawit—frumentum et saepius deprehenduntur. sunt 
autem tritissimi generis. 

Codicem P Weilnbick Parisiis morans meo rogatu diligen- 
tissime contulit. cuius commoditati hoc loco libens debitas 
gratias ago. 

C Codex olim Colbertinus 426 Regius 3380 nune Parisinus 
2083 membr. miscell. forma maxima saeculo XIII scriptus 
foliis 129 constat. hoe opusculum fol. 8° Cneipit liber augu- 
stint annoiationum in iob) — 24° occupat. praeter Adnotationes 
haec opuscula in eo sunt: de natura dilectionis. quot modis 
dyw humilitatem impugnat. de tribus locis. de quinque statibus 
wite humane. de iudicio faciendo. de obliuione praeteritorum 
malorum. de quinque septenis. de incarnatione uerbi ad Tanua- 
rium. de corpore christi. de eleinosina. de dilectione. septem 
sapientum bias perieneus. questiones contra cresconium gram- 
maticum et donatistam. liber exhortationis ad quendam comitem 
sibi carissimum. hylarii super matheum. liber lacunositate 
scatet uelut 510, 23 lwmen, 514, 14 ideo—illud, 512, 14 
us—illud, 516, 23 masericordiam—faciat, 518, 25 werba— 
panis, 513, 14 sed—animaduertisti aliis. 

Codicem ex bibliotheca Nationali intercedente Ministerio 
Vindobonam transmissum ipse contuli. 

Praeter codices supra descriptos mihi bibliothecarum cata- 
logos perscrutanti hi innotuerunt. 1 Mediolanenses duo saee. 
XV in catalogo a Bandini confecto t. I et I. 2 codex Casina- 
tensis 174, 8. 3 codex Parisinus 2046 saec. XITII. 4 codex 
n. 350 saec. XV qui in bibliotheca de l’Arsenal asseruatur. 

De codice Sangallensi 11 conferas quaeso , Notice sur quelques S 
textes inédits de l’ancien Testament par M. Samuel Berger 
Paris 1893* pag. 16 sqq. hunc codicem Vindobonam inter- 
cedente praefecto bibliothecae Vniuersitatis Vindobonensis a 
praefectis bibliothecae Sangallensis reuerendissimis transmissum 
ipse contuli meumque in usum totum transscripsi. futuro eius 
partis Hieronymi editori si poscet libentissime donabo. 

Hieronymi librum Job ad editionem Vallarsi t. XXVIII 
(508 falso XXVIIII scriptum est) comparaui. 

Codices quos percensui in duas familias discedunt, quae 
cum aliis rebus inter se differunt tum uerbis pag. 522, 13— 
524, 25 aut integris aut mutilis, et earam GP unam efficiunt, 
TC codicibus altera repraesentatur. quamquam libri singulas 
classes efficientes persaepe in uerborum ordine, in conspicuis 
lectionibus consentiunt, tamen aliis dissimilitudinibus ita di- 
stant, ut manifestum sit eos non ex eodem fonte manasse 
sed alium ex alio exemplari descriptum esse. omnes autem 
codices etsi recentes sunt et uariis uitiorum generibus inqui- 
nati tamen recte aestimati atque adhibiti ad mundiora auctoris 
uerba reddenda sufficiunt. ‘ 

Kditiones quae aut omnia uoluminis XXVIII opera aut Editiones. 
singula complectuntur omnes percensere a meo consilio alienum 
est. quas qui cognoscere uolunt adeant Schoenemanni libros 
qui , Bibliotheca historico-litteraria patrum Latinorum‘ inseri- 
buntur IT pag. 86 sqq. mihi eas tantum enumerare in animo 
est quae opusculorum emendationis conspicuum progressum 
prae se ferunt. sunt autem duae potissimum: Kditio princeps 
quae Basileae anno 1506 apud Io. Amerbachium prodiit et 
editio Monachorum §S. Benedicti e congregatione 8S. Mauri 

quae Parisiis apud Franciscum Muguet a. 1689 emissa est (huius 
enim anni editionem contuli) et in t. III haec opuscula continet. 

Atque in subministrandis ad haec scripta codicibus Augu- 
stinus ille Dido Frisius Basileae apud S. Leonardum Canonicus 
cuius operam Amerbachius usurpauerat maiore felicitate usus 
esse uidetur quam in eruendis libris manu scriptis ad ador- 
nanda opera contra Manichaeos. neque de hoc uolumine tam 
iniquum facio quamquam omnibus numeris probare nequeo; 
sunt enim quaedam quae etiam pro illa aetate intoterabilia 
sint. certe aliquot locos de coniectura restituit quos cum 
Benedictinis grato animo recepi. atque codices mitto; illud 
unum specto quomodo eos adhibuerit. quo in genere hoc 
uituperandum est quod saepius temere raptus est, ut ubi 
sententia non esset absoluta ibi nouum caput inciperet, uelut 
uol. XXVIII part. 2 pag. 102, 23; 104, 16; 207, 17; 398, 
18; 420, 10 al. neque illud omittendum est quod saepius 
etiam tum cum ei boni testes praesto essent ut certa uia 
grassari posset adeo deceptus est, ut mirandum sit uel (uol. 
XXVIII part. 2) pag. 19, 11 nudantur, latius; 53, 13 suis. 
Quarto; (part. 3) pag. 548, 19 suaderent et amici; 574, 7 
filii stultorum et ignobilium Iudaecorum; 517, 9 corrigendi| 
arguendi; 512, 18 in animabus. ut his locis libri corruptas 
lectiones ei praebuerint, tamen coniectura facile probum et 
quod sensui aptum esset assequi poterat: (part. 3) pag. 524, 
7 ide est) domini est; 511, 14 prophetiam] prophetam al. 
nihil dico de uocabulis et sententiis graece traditis; ubique 
fere corrupte referuntur. iam uero in tractandis locis scripturae 
sacrae ne uiam quidem nouerat, qua restituendi essent. 

Quod ab Amerbachio derelictum iacebat a posterioribus 
editoribus mirum quantum prouectum est. Benedictini enim 
wiam ab Augustino monstratam ingressi facile intellexerunt 
eam officii sui partem nisi codices graeci adhiberentur eo quo 
deberet perduci nequire. est ubi longius quam debebant a 
codicibus discesserunt; saepius recedere debuisse ex eis quae 
VI—VIII disputaui patet. quot locis cetera Augustini uerba 

quaestionum in Heptateuchum libri VII. 

== codex Corbeiensis nunc Parisinus 12168 saec. VIII—VIIII 
quattuor priores libros continens. 

= codex Parisinus 1951 saeculi VIIII. 

= codex Sangallensis 160 saeculi VIIII. 

= codex Valentianensis 153 saeculi VIIII. 

= codex Nouariensis LXXXII saec. VIIII—X. 

= codex Sessorianus XXXIII saec. X. 

= codex Trecensis 197 saeculi XII. 

= editio princeps Basileae 1506 apud Io. Amerbachium. 
= editio Benedictinorum aS, Mauro a. MDCLXXXYVIIII t, III. 

ug = Eugipii Excerpta edit. P. Kno#ll a. 1886. 

QVAESTIONVM IN HEPTATEVCHYM LIBRI VII. 
LIBER PRIMVS. QVAEST. DE GENESI. 


Cum scripturas sanctas quae appellantur canonicae legendo 
et cum aliis codicibus secundum Septuaginta interpretationes 
conferendo percurreremus, placuit eas quaestiones, quae in 
mentem uenirent, siue breuiter commemorando uel etiam 
pertractando tantummodo proponerentur siue etiam qualiter- 
cumque tamquam a festinantibus soluerentur, stilo alligare. 
ne de memoria fugerent: non ut eas satis explicaremus, sed 
ut, cum opus esset, possemus inspicere, siue ut admoneremur 
quid adhue esset requirendum, siue ut ex eo quod iam uide- 
batur inuentum, ut poteramus, essemus et ad cogitandum 
instructi et ad respondendum parati. si quis igitur haec legere 
propter incultum in nostra festinatione sermonem non fastidi- 
erit, quas quaestiones propositas inuenerit nec solutas, non 
ideo sibi nihil conlatum putet; nonnulla enim pars inuentionis 
est nosse quid quaeras. quarum autem solutio placuerit, non 
ibi uile contemnat eloquium, sed de aliqua participatione 
doctrinae potius gratuletur; non enim disputatio ueritate sed 
ueritas disputatione requiritur. exceptis ergo his quae a prin- 
cipio, ubi deus caelum et terram fecisse narratur, usque ad 


2 Expliciunt capitula incipiunt quaestiones libri geneseos fol. 7» P 
Incipit liber quaestionum sci aug epi in genesim pag. 14 S Expliciunt 
capitula aur augs epi. Incipiunt questiones in libro geneseos fol. 6 V 

dimissionem duorum primorum hominum de paradiso tractari 
multipliciter possunt, de quibus alias, quantum potuimus, 
disseruimus, haec sunt quae legentibus nobis occurrentia 
uoluimus litteris adtinere. 

QVAESTF. I. Quomodo Cain potuerit condere ciuitatem, cum 
ciuitas alicui utique constituatur hominum multitudini, illi 
autem duo parentes et duo filii fuisse referantur, quorum 
filiorum ab altero alter occisus est, in cuius occisi locum alius 
natus esse narratur. an ideo quaestio est, quoniam qui legunt 
putant solos tunc fuisse homines quos diuina scriptura com- 
memorat nec aduertunt eos qui prius sunt conditi duos uel 
eos etiam quos genuerunt tam diu uixisse, ut multos gignerent? 
non enim et Adam ipse eos solos genuit, quorum nomina 
Jeguntur, cum de illo scriptura loquens ita concludat, quod 
genuerit filios et filias. proinde cum multo pluribus illi uixerint 
annis quam Israhelitae in Aegypto fuerunt, quis non uideat 
quam multi homines nasci potuerunt, unde illa ciuitas inple- 
retur, si Hebraei multo minore tempore ita multiplicari po- 
tuerunt ? 

Il. Quaeri solet quomodo Mathusalam secundum annorum 
conputationem uiuere post diluuium potuerit, cum omnes 
praeter eos qui in arcam ingressi sunt perisse dicantur. sed 
hance quaestionem plurium codicum mendositas peperit. non 
solum quippe in hebraeis aliter inuenitur uerum etiam in 
Septuaginta interpretatione Mathusalam in codicibus pauci- 
oribus sed ueracioribus sex annos ante diluuium reperitur 
fuisse defunctus. 


2 de Genesi libri XII 5 cf. Gen. 4, 17 14 cf. Gen. 5, 4 
20 ef. Gen. 5, 27 28 ef. de ciuit. dei XV 11 

Quaestionum lib. I (Quaest. de Genesi). 5 


Ill. Item quaeritur quemadmodum potuerint angeli cum 
filiabus hominum concumbere, unde gigantes nati esse per- 
hibentur; quamuis nonnulli et latini et graeci codices non 
angelos habeant sed filios dei. quos quidam ad soluendam 
istam quaestionem iustos homines fuisse crediderunt, qui 
potuerunt etiam angelorum nomine nuncupari. nam de homine 
Iohanne scriptum est: ecce mitto angelum meum ante 
faciem tuam, qui praeparabit uiam tuam.. sed hoc 
mouet, quomodo uel ex hominum concubitu nati sint gigantes 
uel feminis miscere se potuerint, si non homines sed angeli 
fuerunt. sed de gigantibus, id est nimium grandibus atque 
fortibus, puto non esse mirandum, quod ex hominibus nasci 
potuerunt, quia et post diluuium quidam tales fuisse reperiuntur 
et quaedam corpora hominum in incredibilem modum ingentia 
nostris quoque temporibus extiterunt non solum uwirorum 
uerum etiam feminarum. unde credibilius est homines iustos 
appellatos uel angelos uel filios dei concupiscentia lapsos 
peccasse cum feminis quam angelos carnem non habentes 
usque ad illud peccatum descendere potuisse; quamuis de 
quibusdam daemonibus, qui sint inprobi mulieribus, a multis 
tam multa dicantur, ut non facile sit de hac re definienda 
sententia. 

Illi. De areca Noe quaeri solet, utrum tanta capacitate 
quanta describitur animalia omnia quae in eam ingressa di- 
cuntur et escas eorum ferre potuerit. quam quaestionem cubito 
geometrico soluit Origenes adserens non frustra scripturam 
dixisse, quod Moyses omni sapientia Aegyptiorum 
fuerit eruditus, qui geometricam dilexerunt. cubitum autem 


eet Gen. 6.04 9 7 )Matth. 10; 11= Maly 3; 1 17 cf. Gen. 6; 2 
23 cf. Gen. 6,15 26 Hom. 2 in Gen. 27 ef. Acta 7, 22 

geometricum dicit tantum ualere quantum nostra cubita sex 
ualent. si ergo tam magna cubita intellegamus, nulla quaestio 
est tantae capacitatis arcam fiisse, ut posset illa omnia 
continere. 

V. Item quaeritur utrum arca tam magna centum annis 
potuerit fabricari a quattuor hominibus, id est Noe et tribus 
filiis eius. sed si non potuit, non erat magnum fabros alios 
adhibere, quamuis operis sui mercede accepta non curauerint 
utrum eam Noe sapienter an uero inaniter fabricaretur et ideo 
non in eam intrauerint, quia non crediderunt quod ille credi- 
derat. 

VI. Quid ait, cum de arcae fabricatione loqueretur: inferi- 
ora bicamerata et tricamerata facies eam? non 
enim inferiora futura erant bicamerata et tricamerata. sed in 
hae distinctione totam structuram eius intellegi uoluit, ut 
haberet inferiora, haberet et superiora inferiorum, quae appel- 
lauit bicamerata, haberet et superiora superiorum, quae appel- 
lauit tricamerata. in prima quippe habitatione, id est in inferi- 
oribus semel camerata erat arca; in secunda uero habitatione 
supra inferiorem iam bicamerata erat ac per hoc in tertia 
Supra secundam sine dubio tricamerata erat. 

VII. Quoniam non solum uiuere sed etiam pasci in arca 
animalia deus dixit et iussit. ut Noe ab omnibus escis sumeret 
sibi et illis, quae ad illum fuerant ingressura, quaeritur quo- 
modo ibi leones uel aquilae, quae consuerunt carnibus uiuere, 

pasci potuerint: utrum et animalia praeter illum numerum 

propter aliorum escam fuerint intromissa an aliqua praeter 

carnes — quod magis credendum est — a uiro sapiente uel 

deo demonstrante prouisa sint, quae talium quoque animantium 
5 escis conuenirent. 

VIII. Quod scriptum est: et a uolatilibus mundis et 
a uolatilibus inmundis et a pecoribus mundis eta 
pecoribus inmundis et ab omnibus serpentibus in 
terra — quod deinde non additur, subauditur -mundis et 

10 inmundis* — et adiungitur: duo duo intrauerunt ad 
Noe in arcam, masculus et femina, quaeritur quomodo 
superius distinxerit duo duo ab inmundis, nunc autem siue 
a mundis sine ab inmundis duo duo dicat intrasse. sed hoe 
refertur non ad numerum mundorum uel inmundorum anima- 

5 lium sed ad masculum et feminam, quia in omnibus siue 
mundis siue inmundis duo sunt, masculus et femina. 

VIII. Notandum, quod scriptum est: in quo est spiritus 
uitae, non solum de hominibus sed etiam de pecoribus dictum 
propter illud, quod quidam de spiritu sancto uolunt intellegere, 

so ubi scriptum est: et insufflauit deus in faciem eius 
spiritum uitae, quod melius quidam codices habent: fla- 
tum witae. 

X. De montium altitudine, quam omnem scriptum est tran- 
scendisse aquam cubitis quindecim propter Olympi montis 

»5 historiam. si enim terra inuadere potuit spatium tranquilli 

illius aeris, ubi dicitur nec nubes uideri nec uentos sentiri, 
cur non et aqua crescendo? 

XI. Quod scriptum est: et exaltata est aqua super 
terram centum quinquaginta dies, quaeritur utrum 
usque ad hunc diem creuerit an per tot dies in altitudine 
qua creuerat manserit, quoniam alii interpretes planius uidentur 
hoe dicere. nam Aquila dixit ,obtinuit*, Symmachus »prae- 
ualuerunt*, id est aquae. 

XII. Quod scriptum est post centum quinquaginta dies 
adductum esse spiritum super terram et desisse aquam et 
conclusos fontes abyssi et cataractas caeli et detentam plu- 
uiam de caelo, quaeritur utrum post centum quinquaginta 
dies haec facta sint an per recapitulationem omnia comme- 
morata sunt, quae post quadraginta dies pluuiae fieri coepe- 
runt, ut hoc solum ad centum quinquaginta dies pertineat, 
quod usque ad ipsos aqua exaltata est aut de fontibus abyssi 
cessante iam pluuia aut quia mansit in altitudine sua, dum 
nullo spiritu  siccaretur; cetera uero, quae dicta sunt, non 
post centum quinquaginta dies omnia facta sunt sed comme- 
morata sunt omnia, quae ex fine quadraginta dierum fieri 
coeperunt. 

XIII. Quod scriptum est dimissum esse coruum nec redisse 
et dimissam post eum columbam et ipsam redisse, quod non 
inuenisset requiem pedibus suis, quaestio solet oboriri, utrum 
coruus mortuus sit an aliquo modo uiuere potuerit. quia 
utique, si fuit terra ubi requiesceret, etiam columba requiem 

potuit inuenire pedibus suis. unde conicitur a multis, quod 
cadaueri potuit coruus insidere, quod columba naturaliter refugit. 
XIUT. Item quaestio est quomodo columba non inuenerit 
ubi resideret, si iam, sicut narrationis ordo contexitur, nudata 
5 fuerant cacumina montium. quae uidetur quaestio aut per 
recapitulationem posse dissolui, ut ea posterius narrata intel- 
legantur quae prius facta sunt, aut potius, quia nondum 
siccata fuerant. 
XV. Quid sibi uult quod dominus dicit: non adiciam 
1 adhuc maledicere super terram propter opera ho- 
minum, quia adpositaest mens hominis ad maligna 
a iuuentute. non adiciam ergo adhue percutere 
omnem carnem uiuam, quemadmodum feci, et deinde 
adiungit quae secundum largitatem bonitatis suae donat ho- 
5 minibus indignis? utrum hic testamenti noui indulgentia figu- 
tata sit et praeterita ultio ad uetus pertineat testamentum, 
hoc est illud ad legis seueritatem, hoc ad gratiae bonitatem. 
XVI. Quid est: et de manu hominis fratris exquiram 
animam hominis? an omnem hominem fratrem omnis 
9 hominis intellegi uoluit secundum cognationem ex uno ductam? 
XVII. Quaeritur quare peccans Cham in patris offensa non 
in se ipso sed in filio suo Chanaan maledicitur. nisi quia 
prophetatum est quodam modo terram Chanaan eiectis inde 
Chananaeis et debellatis accepturos fuisse filios Israhel, qui 
5» uenirent de semine Sem. 

XVIII. Quaeritur, quomodo dictum sit de Nebroth: hic 
coepit esse gigas super terram, cum gigantes et antea 
natos scriptura commemoret. an forte quia post diluuium 
nouitas generis humani reparandi denuo commemoratur, in 
qua nouitate hic coepit esse gigas super terram? 

XVIII. Quaeritur quid sit: et Heber natisunt filiiduo; 
nomen unius Phalec, quia in diebus eius diuisa 
est terra, nisi forte in diebus eius linguarum illa diuersitas 
extiterit, per quam factum est, ut gentes diuiderentur. 

XX. Et erat omnis terra labium unum. quomodo 
hoe potest intellegi, quando superius dictum est, quod filii 
Noe uel filiorum eius distributi essent per terram secundum 
tribus et secundum gentes et secundum linguas suas, nisi 
quia per recapitulationem postea commemorat quod prius erat? 
sed obscuritatem facit, quod eo genere Jocutionis ista con- 
texit, quasi narratio de his quae postea facta sunt consequatur. 

XXI. Venite aedificemus nobis ciuitatem et 
turrem cuius caput erit usque in caelum. si hoe se 
posse crediderunt, nimium stulta audacia et inpietas deprehen- 
ditur. et quia ob hoc dei uindicta secuta est, ut eorum linguae 
diuiderentur, non absurde hoc cogitasse creduntur. 

XXII. Venite descendamus et confundamus ibi 
linguam eorum, ne audiat unusquisque uocem pro- 
ximi. utrum ad angelos dominus hoc dixisse intellegitur? 
an secundum illud accipiendum est quod in exordio libri 
legitur: faciamus hominem ad imaginem et simili- 

tudinem nostram? nam et quod postea dicitur singulari 
numero: quia ibi confudit dominus labia terrae, sic 
et illic cum dictum esset: faciamus hominem ad ima- 
ginem nostram, in consequentibus tamen non dictum est 
,fecerunt* sed: fecit deus. 

XXII. Quod scriptum est: et erat Arphaxat annorum 
centum triginta quinque, cum genuit Cainan. et 
uixit Arphaxat postquam genuit Cainan annos 
quadringentos, uel, sicut in graeco inuenimus, annos 
1 trecentos, quaeritur quomodo dixerit deus ad Noe: et 

erunt anni uitae eorum centum uiginti; nondum enim 

natus erat Arphaxat, quando dixit hoc deus, nec fuit in area 
cum parentibus suis. quomode ergo intelleguntur deinceps 
anni uitae humanae praedicti centum uiginti, cum inueniatur 
15 homo wixisse amplius quadringentis annis? nisi quia intelle- 
gitur ante uiginti annos quam inciperet arca fieri, quae centum 
annis facta reperitur, hoc deum dixisse ad Noe, cum iam 
praenuntiaret facturum se esse diluuium, nec uitae humanae 
deinceps futurae in his qui post diluuium nascerentur spatium 
praedixisse sed uitae hominum quos fuerat diluuio deleturus. 

XXII. Quaeritur, quare scriptum est: Sem erat 
pater omnium filiorum Heber, cum inueniatur Heber 
quintus a Sem filio Noe . utrum quia ex illo Hebraei dicuntur 
appellati? per illum enim generatio transit ad Abraham. quid 


on 


2 


i 


2 Gen. 11,9 5 Gen. 1, 27 6 Gen. 11, 12.13 10 Gen. 6, 3 
21 Gen. 10, 21 22 cf. Gen. 10, 22—24 24 cf. de ciuit. dei XVI 3 
p. 127 ed.'Dombart; cf. Retract. II 16 


1 quod postea] propterea quam V quomodo postead 2 quia] quod S 
confudit ibi 7 labiti Vd sicut Vb 8 hominem om. CPS'NTbd 
5 dominus 6 6 arfaxat CPNTb) arfaxaht S arfaxath V Arphaxad d 
7 kainan N chainan bd et—Cainan om. C 9 anno N_ 10 dixerat C 
et om. CPSVTbd 11 enim om. SVb 12 arfaxat CPNV Tb arfaxaht S 
Arphaxad d 15 quadrigentis C quia] quod S 16 anno N 18se 
facturum Vb se om. I esset N 20 ubitae C 21 sit PSNVTbd 
22 eber (bis) CN 23 a] as N ebrei V dicantur V 24 trans- 
iit PSTbd habraam N 


12 S. Aureli Augustini 


ergo probabilius sit ab Heber Hebraeos tamquam Heberaeos 
dictos an ab Abraham tamquam Abrahaeos merito quaeritur. 

XXV. Quomodo accipiendum sit, quod, cum esset Tharra 
pater Abrae annorum septuaginta, genuit Abram et postea 
cum suis omnibus mansit in Charran et uixit annos ducentos 
quinque in Charran et mortuus est, et dixit dominus ad 
Abram, ut exiret de Charran, et exiit inde, cum esset idem 
Abram septuaginta quinque annorum? nisi quia per recapi- 
tulationcm ostenditur uiuo Tharra locutum esse dominum et 
Abram uiuo patre suo secundum praeceptum domini exisse 
de Charran, cum esset septuaginta quinque annorum, cente- 
simo et quadragesimo quinto anno uitae patris sui, si dies 
uitae patris eius anni ducenti quinque fuerunt, ut ideo seriptum 
sit: fuerunt anni uitae Tharrae ducenti quinque 
in Charran, quia ibi compleuit omnes annos totius uitae 
suae. soluitur ergo quaestio per recapitulationem, quae in- 
dissolubilis remaneret, si post mortem Tharrae acciperemus 
locutum esse dominum ad Abram, ut exiret de Charran, quia 
non poterat adhuc esse annorum septuaginta quinque, cum 
pater eius iam mortuus esset, qui eum septuagesimo aetatis 
Suae anno genuerat, ut Abram post mortem patris sui anno- 
Tum esset centum triginta quinque, si omnes anni patris eius 

ducenti quinque fuerunt. recapitulatio.itaque ista, si aduer- 
tatur in scripturis, multas quaestiones soluit, quae indissolu- 
biles possunt uideri secundum etiam superiorum quaestionum 
expositionem per eandem recapitulationem factam. 

Quamquam et aliter ista quaestio a quibusdam soluatur: ex 
illo conputari annos aetatis Abrae, ex quo liberatus est de 
igne Chaldaeorum, in quem missus ut arderet, quia eundem 
ignem superstitione Chaldaeorum colere noluit, liberatus inde 
etsi in scripturis non legitur, iudaica tamen narratione tra- 
ditur. potest et sic solui, quoniam scriptura, quae dixit: cum 
esset Tharra annorum septuaginta, genuit Abram 
et Nachor et Arran, non utique hoc intellegi uoluit, quia 
eodem anno septuagesimo aetatis suae omnes tres genuit, sed 
eX quo anno generare coepit, eum annum commemorauit scrip- 
tura. fieri autem potest, ut posterior sit generatus Abram, 
sed merito excellentiae, qua in scripturis ualde commendatur, 
prior fuerit nominatus, sicut propheta priorem nominauit 
minorem: Iacob dilexi, Esau autem odio habui, et in 
Paralipomenon cum sit quartus nascendi ordine Iudas, prior 
est commemoratus, a quo Iudaicae genti nomen est, propter 
tribum regiam. commodius autem plures exitus inueniuntur, 
quibus quaestiones difticiles dissoluantur. 

Consideranda est sane nartatio Stephani de hac re, cui 
magis harum expositionum non repugnet. et illud quidem 
cogit, ut non, sicut narrari uidetur in Genesi, post mortem 
Tharrae locutus sit deus Abrae, ut exiret de cognatione 
sua et de domo patris sui; sed cum esset in Mesopo- 

tamia priusquam habitaret in Charran iam utique egressus de 
terra Chaldaeorum, ut in illo itinere intellegatur ei locutus 
deus. sed quod Stephanus postea sic narrat: tune Abram 
egressus de terra Chaldaeorum habitauit in Char- 
ran. et inde postquam mortuus est pater eius con- 
locauit eum in terra hac, non paruas adfert angustias 
huic expositioni, quae fit per recapitulationem. widetur enim 
habuisse imperium domini, quod ei fuerat locutus in itinere 
Mesopotamiae egresso de terra Chaldaeorum et eunti in Char- 
ran, et hoe imperium post mortem patris sui oboedienter in- 
plesse, cum dicitur: et habitauit in Charran. et inde 
postquam mortuus est pater eius conlocauit illum 
in terra hac. ae per hoc manet quaestio, si septuaginta 
quinque annorum — sicut euidenter scriptura Geneseos loqui- 
tur — fuit, quando egressus est de Charran, quomodo possit 
esse hoc uerum; nisi forte quod ait Stephanus: tune Abram 
egressus est de terra Chaldaeorum et habitauit 
in Charran, non sic accipiatur: tune egressus est, postea- 
quam ei locutus est dominus — iam enim erat in Mesopo- 
tamia, sicut supra dictum est, quando illud audiuit a domino — 
sed ipsa regula recapitulationis contexere uoluit Stephanus 
et simul dicere, unde egressus ubi habitauerit, cum ait: tune 
Abram egressus est de terra Chaldaeorum et habi- 
tauit in Charran. in medio autem, id est inter egressum 
de terra Chaldaeorum et habitationem in Charran, ei locutus 
est: deus. postea uero quod adiungit Stephanus: et inde 
postquam mortuus est pater eius, conlocauit illum 

in terra hac, intuendum est, quia non dixit: et postquam 
mortuus est pater eius, egressus est de Charran, sed: inde 
conlocauit eum deus in terra hae, ut post habitationem 
in Charran conlocaretur in terra Chanaan, non post mortem 
patris egressus, sed post mortem patris conlocatus in terra 
Chanaan, ut ordo uerborum sit: ,habitauit in Charran; et 
inde conlocauit illum in terra hac, postquam mortuus est 
pater eius“, ut tune intellegamus conlocatum uel constitutum 
Abram in terra Chanaan, quando illic eum nepotem suscepit, 
cuius uniuersum semen illic fuerat regnaturum ex promisso 
dei hereditate donata. nam ex ipso Abram natus est Ismahel 
de Agar, nati et alii ex Cettura, ad quos illius terrae non 
pertineret hereditas. et ex Isaac natus est Esau, qui similiter 
ab illa hereditate alienatus est. ex Iacob autem filio Isaac 
quotquot filii nati sunt, id est uniuersum semen eius ad illam 
hereditatem pertinuit. sic ergo conlocatus et constitutus in 
ila terra Abram, quoniam uixit usque ad natiuitatem Iacob, 
si recte intellegitur, soluta quaestio est secundum recapitula- 
tionem, quamuis et aliae solutiones non sint contemnendae. 

XXVI. Erit ergo cum te uiderint Aegyptii, dicent 
quia uxor illius haec. factum est autem, statim ut 
intrauit Abram in Aegyptum, uidentes Aegyptii 
mulierem quia speciosa erat ualde. quomodo accipiatur 
quod Abram ueniens in Aegyptum celare uoluit uxorem suam 
esse Sarram secundum omnia, quae de hac re scripta sunt? 
utrum hoe. conuenerit tam sancto uiro an subdefectio fidei 
eius intellegatur, sicut nonnulli arbitrati sunt? 1am quidem et 
contra Faustum de hac re disputaui et diligentius a presby- 

tero Hieronymo expositum est, quare non sit consequens, ut, 
cum aliquot dies apud regem Aegypti Sarra fecerit, etiam 
eius concubitu credatur esse polluta, quoniam mos erat regius 
uicibus ad se admittere mulieres suas et nisi lomentis et 
unguentis diu prius accurato corpore nulla intrabat ad regem. 
quae dum fiergnt, adflictus est Pharao manu dei, ut uiro 
redhiberet intactam, quam ipsi deo maritus commiserat tacens 
quod uxor esset, sed non mentiens quod soror esset, ut caueret 
quod poterat, quantum homo poterat, et deo commendaret 
quod cauere non poterat, ne, si et illa quae cauere poterat 
deo tantum dimitteret, non in deum credere sed deum tentare 
potius inueniretur. 

XXVII. Quod terra Sodomorum et Gomorrhae, antequam 
deleretur, comparatur paradiso dei, eo quod erat inrigua, et 
terrae Aegypti, quam Nilus inrigat, satis, ut opinor, ostenditur 
quomodo intellegi debeat ille paradisus, quem plantauit deus, 
ubi constituit Adam. quis enim alius intellegatur paradisus 
dei, non uideo. et utique si arbores fructiferae in paradiso 
uirtutes animi accipiendae essent, sicut nonnulli existimant, 
nullo corporali in terra paradiso ueris lignorum generibus in- 
stituto, non diceretur de ista terra: sieut paradisus dei. 

XXVII. Respiciens oculis tuis uide a loco in 
quonunctuesad aquilonem et africum et orientem 
et mare, quia omnem terram quam tu uides tibi 
dabo eam et semini tuo usque in saeculum. quaeritur 
hic quomodo intellegatur tantum terrae promissum esse 
Abrae et semini eius, quantum poterat oculis circumspicere 

per quattuor cardines mundi. quantum est enim, quod ad 

terram conspiciendam acies corporalis uisus possit adtingere ? 
sed nulla est quaestio, si aduertamus non hoc solum esse 
promissum; non enim dictum est: tantum terrae tibi dabo 
quantum uides, sed: tibi dabo terram quam uides. cum enim 
et ulterior undique dabatur, profecto haec praecipue quae 
uidebatur dabatur. deinde adtendendum est quod sequitur, 
quoniam, ne putaret etiam ipse Abram hoc solum promitti 
terrae quod aspicere uel circumspicere posset, surge, inquit, 
et perambula terram in longitudine eius et lati- 
tudine, quia tibi dabo eam, ut perambulando perueniret 
ad eam, quam oculis uno loco stans uidere non posset. signi- 
ficatur autem ea terra, quam primus populus accepit Israhel 
semen Abrae secundum carnem, non illud latius semen secun- 
dum fidem, quod ne taceretur dictum est ei futurum sicut 
arenam maris secundum hyperbolen quidem, sed tamen tantum 
quod numerare nullus posset. 

XXVIII. Nuntiauit Abram transfluuiali. transflu- 
uialem Abram appellatum etiam graeca exemplaria satis in- 
dicant; sed cur ita appellatus sit, haec uidetur causa, quod 
ex Mesopotamia ueniens transito flumine Euphrate sedes con- 
stituit in terra Chanaan et transfluuialis appellatus est ex ea 
regione unde uenerat. unde Iesus Naue dicit Israhelitis: quid? 
uultis seruire diis patrum uestrorum qui sunt 
trans flumen? 

XXX. De eo quod scriptum est: circa solis autem 
occasum pauor inruit super Abram, et ecce timor 
magnus jncidit ei. tractanda est ista quaestio propter 
eos, qui contendunt perturbationes istas non cadere in animum 
sapientis: utruim tale aliquid sit, quale Ax Gellius commemorat 
in libris Noctium Atticarum, quendam philosophum in magna 
maris tempestate turbatum, cum esset in naue, animaduersum 
a quodam luxurioso adulescente. qui cum ei post transactum 
periculum insultaret, quod philosophus cito perturbatus esset; 
<cum ipse neque timuerit neque palluerit>, respondit ideo 
illum non perturbatum, quia nequissimae animae suae nihil 
timere deberet, quod nec digna esset pro qua aliquid timeretur. 
ceteris autem studiosis, qui in naui fuerant, expectantibus 
protulit librum quendam Kpicteti Stoici, ubi legebatur non 
ita placuisse Stoicis nullam talem perturbationem cadere in 
animum sapientis, quasi nihil tale in eorum adpareret adfecti- 
bus, sed perturbationem ab eis definiri, cum ratio talibus 
motibus cederet; cum autem non cederet, non dicendam per- 
turbationem. sed considerandum est quemadmodum hoe dicat 
A. Gellius et diligenter inserendum. 

XXXI. <Et>dabo tibi et semini tuo post te terram, 
in qua habitas, omnem terram cultam in posses- 
sionem aeternam, quaestio est quomodo dixerit aeternam, 
cum Israhelitis temporaliter data sit: utrum secundum hoc 
saeculum dicta sit aeterna, ut ab eo quod est aldy graece, 

quod et saeculum significat, dictum sit zidvev, tamquam si 
latine posset dici ,saeculare‘, an ex hoc aliquid secundum 
spiritalem promissionem hic intellegere cogamur, ut aeternum 
ideo dictum sit, quia hinc aeternum aliquid significatur. an 
potius locutionis est scripturarum? ut aeternum appellent, 
cuius rei finis non constituitur aut non ita fit, ut deinceps 
non sit faciendum, quantum pertinet ad curam uel potestatem 
facientis. sicut ait Horatius: 
seruiet aeternum qui paruo nesciet uti. 

non enim potest in aeternum seruire, cuius ipsa uita, qua 
seruit, aeterna esse non potest. quod testimonium non ad- 
hiberem, nisi locutionis esset; uerborum quippe illi sunt nobis 
auctores, non rerum uel sententiarum.. si autem defenduntur 
scripturae secundum locutiones proprias, quae idiomata wo- 
cantur, quanto magis secundum eas quas cum aliis linguis 
communes habent! 

XXXII. Quaeritur, quomodo dictum sit ad Abraham de 
filio elus: et reges gentium ex illo ertnt, utrum quia 
non prouenit secundum regna terrena, secundum ecclesiam 
accipi debeat, an propter Esau etiam ad litteram contigit. 

XXXII. Et uidens procucurrit in obuiam illis ab 
ostio tabernaculi sui et adorauit super terram et 
dixit: domine, si inueni gratiam ante te, ne prae- 
tereas seruum tuum. quaeritur, cum tres uiri essent qui 
ei adparuerant, quomodo singulariter dominum appellet dicens: 
domine, si inueni gratiam ante te. an intellegebat 
unum ex eis dominum et alios angelos? an potius in angelis 
dominum sentiens domino potius quam angelis loqui elegit, 

quia uno ex tribus cum ipso Abraham postea remanente duo 
mittuntur in Sodomam et illis sic loquitur Lot tamquam 
domino ? 

XXXII. Sumatur aqua et lauent pedes uestros 
et refrigerate sub arbore. et sumam panem et 
manducate. quaeritur, si angelos intellegebat, quomodo 
potuit ad hance humanitatem inuitare, quae refectioni mortalis 
carnis necessaria est, non inmortalitati angelorum. 

XXXV. Abraham autem et Sarra seniores pro- 
gressi in diebus; defecerunt autem Sarrae fieri 
muliebria. seniorum aetas minor est quam senum,, quamuis 
et senes appellentur seniores. unde, si uera sunt quae a non- 
nullis medicis adseruntur, quoniam senior uir cum muliere 
seniore filios facere non potest, etiamsi adhuc feminae mulie- 
bria ueniant, secundum hoc admiratum Abraham de promis- 
sione filii et miraculum posuisse apostolum accipere possumus 
~emortuum [quippe] corpus‘ Abrahae. emortuum quippe 
corpus non ita intellegendum est, ac si omnino nullam uim 
generandi habere posset, si mulier iuuenalis aetatis esset, 
sed secundum hoc emortuum, ut. iam de prouectioris aetatis 
muliere non posset. nam ideo de Cettura potuit, quia imuenalem 
illam inuenit aetate. sic enim medici tradunt, quoniam cuius 
corpus uiri secundum hoc iam defecit, ut cum femina pro- 

uectioris aetatis, quamuis menstrua adhuc patiatur, generare 
non possit, de iuuencula potest; et rursus mulier, quae iam 
prouectae aetatis est, quamuis adhuc menstrua fluant, ut de 
seniore parere non possit, de iuuene potest. illud itaque ideo 
miraculum fuit, quia secundum id quod diximus emortuo 
corpore uiri femina quoque tam prouectae aetatis fuit, ut ei 
destitissent fieri muliebria. nam si quod ait apostolus ,corpus 
emortuum‘ uerbo quis premat, quia dixit emortuum, iam 
ergo nec animam habuisse, sed cadauer fuisse intellegi debet: 
quod absurdissimae falsttatis est. sic itaque soluitur ista 
quaestio. alioquin merito mouet quomodo, cum esset Abraham 
prope mediae aetatis, secundum quam homines tune uiuebant, 
et postea filios de Cettura fecerit, dicatur ab apostolo corpore 
emortuo et pro miraculo, quia genuit, praedicetur. 

XXXVI. Et dixit dominus ad Abraham: quare 
risit Sarrain semet ipsa dicens: ergo were pariam? 
ego autem senui. quaeritur quare istam redarguat dominus, 
cum et Abraham riserit. nisi quia illius risus admirationis et 
laetitiae fuit, Sarrae autem dubitationis, et ab illo hoe diiudi- 
cari potuit, qui corda hominum nouit. 

XXXVII. Negauit Sarra dicens: non risi; timuit 
enim. quomodo intellegebant deum esse qui loquebatur, cum 
etiam negare ausa sit Sarra quod riserit, tamquam ille hoc 
posset ignorare? nisi forte Sarra homines eos putabat, Abraham 
uero deum intellegebat. sed etiam ipse illa humanitatis officia 
praebendo, de quibus supra dixi, quae necessaria nisi infirmae 
carni esse non possent, mirum nisi homines prius esse arbi- 

tratus est. sed fortassis, inquies, deum loqui intellexit qui- 
busdam diuinae maiestatis existentibus et adparentibus signis, 
sicut in hominibus dei saepe adparuisse scriptura testatur. 
sed rursus quaeritur, si ita est, unde angelos postea fuisse 
cognouerint, nisi forte cum eis uidentibus in caelum issent. 

XXXVITI. Sciebam enim quia constituet filiis suis 
et domui suae post se, et custodient uias domini 
facere iustitiam et iudicium, ut adducat dominus 
in Abraham omnia quae locutus est ad illum. ecce 
ubi promittit dominus Abrahae non solum praemia, sed etiam 
oboedientiam iustitiae filiorum eius, ut cirea eos etiam praemia 
promisya compleantur. 

XXXVHII. Descendens ergo uidebo, si secundum 
clamorem ipsorum uenientem ad me consumman- 
tur; si autem non, ut sciam. uerba haec si non dubi- 
tantis, quid duorum potius euenturum sit, sed irascentis et 
minantis accipiamus, nulla quaestio est. more quippe humano 
deus in scripturis ad homines loquitur et eius iram nouerunt 
sine perturbatione eius intellegere qui nouerunt. solemus autem 
etiam sic minanter loqui: ,uideamus, si non tibi facio* aut: 
»uideamus, si non illi fecero*, et: ,si non potuero tibi facere, 
uel sciam‘, id est: hoc ipsum experibor, utrum non possim . 
quod cum minando, non ignorando dicitur, irati adparet ad- 
fectus; sed perturbatio non cadit in deum. mos autem humanae 
locutionis et usitatus est et humanae infirmitati congruit, cui 
deus coaptat locutionem suam. 

XL. Quaeri solet utrum quod de Sodomis dixit deus non 
se perdere locum, si inuenirentur illic uel decem iusti, spe- 
ciali quadam sententia de illa ciuitate an de omnibus intelle- 
gendum sit generaliter, parcere deum loco, in quocumque uel 
decem iusti fuerint. in qua quaestione non est quidem necesse 
ut hoc de omni loco accipere conpellamur; uerum tamen de 
Sodomis potuit et sic dici, quia sciebat deus ibi non esse uel 
decem. et ideo sic respondebatur Abrahae, ut significaretur 
nec tot ibi posse inueniri, ad exaggerationem iniquitatis ilorum. 
40 non enim necesse erat deo tam sceleratis hominibus parcere, 

ne cum illis perderet iustos, cum posset iustis inde liberatis 

reddere inpiis digna supplicia. sed, ut dixi, ad ostendendam 
malignitatem multitudinis illius dixit: si decem ibi in- 
uenero, parcam uniuersae ciuitati. tamquam si diceret: 

15 ,certe possum nec pios cum inpiis perdere nec tamen pro- 
pterea inpiis parcere, quia liberatis et separatis inde piis 
possum inpiis digna rependere; et tamen, si ibi inueniantur, 
parco*, hoe est, quia nec tot ibi possent imueniri. tale aliquid 
est apud Hieremiam, ubi ait: circuite uias Hicrusalem 

20 et uidete ét quaerite in plateis eius et cognoscite: 
si inuenietis hominem facientem iustitiam et 
quaerentem fidem, et propitius ero peccatis eorum, 
id est: inuenite uel unum, et parco ceteris, ad exaggerandum 
et demonstrandum, quod nec unus ibi posset inueniri. 

25 XLI. Quod occurrit Lot angelis et adorauit in faciem, 
uidetur intellexisse quod angeli essent; sed rursus cum eos 
ad refectionem corporis inuitat, quae mortalibus necessaria 
est, uidetur putasse quod homines essent . ergo quaestio simi- 
liter soluitur, ut soluta est in tribus qui uenerunt ad Abraham, 

ut aliquibus signis adpareret eos diuinitus missos, qui tamen 
homines crederentur. nam hoc et in epistula quae est ad 
Hebraeos, cum de hospitalitatis bono seriptura loqueretur, 
ait: per hance enim quidam nescientes hospitio 
receperunt angelos. 

XLII. Quod ait Sodomitis Lot: sunt mihi duae filiae 
quae nondum nouerunt uiros; producam illas ad 
uos, utimini illis quomodo placuerit uobis; tantum 
in uiros istos ne faciatis iniquum. quoniam prosti- 
tuere uolebat filias suas hac conpensatione, ut uiri hospites 
eius nihil a Sodomitis tale paterentur, utrum admittenda sit 
conpensatio flagitiorum uel quorumque peccatorum, ut nos 
faciamus mali aliquid, ne alius grauius malum faciat, an potius 
perturbationi Lot, non consilio tribuendum sit quia hoe dix- 
erit, merito quaeritur. et nimirum periculosissime admittitur 
haec conpensatio. si autem perturbationi humanae tribuitur et 
menti tanto malo permotae, nullo modo imitanda est. 

XLII. Viros uero qui erant ad ostium domus per- 
cusserunt caecitate, graeci habent aopacig, quod magis 
significat, si dici posset, ,auidentia‘, quae faciat non uideri 
non omnia, sed quod non opus est. nam merito mouet quo- 
modo potuerunt deficere quaerendo ostium, si tali erant caeci- 
tate percussi, ut omnino nihil uiderent; hoe enim modo sua 
calamitate turbati ulterius ostium non requirerent. hac d.opa.sio. 
et illi percussi sunt, qui quaerebant Helisaeum. hanc et illi 
habuerunt, qui dominum post resurrectionem cum illo ambu- 
lantes in uia non cognouerunt, quamuis ibi non sit hoc uer- 
bum positum, sed res ipsa intellegatur. 

XLII. Dixit autem Lot ad illos: oro, domine, 
quia inuenit puer tuus misericordiam ante te et 
magnificasti iustitiam tuam, quam facis in me, ut 
uiuat anima mea; ego autem non possum saluus 
fieri in monte, ne forte conprehendant me mala 
et moriar. haec perturbatione timoris non credebat ipsi 
domino, quem in angelis cognoscebat, qua etiam illud de 
filiabus suis prostituendis dixerat, ut intellegamus non pro 
auctoritate habendum quod dixit de turpitudine filiarum; non 
enim et hoc pro auctoritate habendum est deo non esse 
credendum., 

XLV. Et recordatus est deus Abraham et emisit 
Lot de medio euersionis. -commendat scriptura meritis 
magis Abrahae liberatum esse Lot, ut intellegamus iustum Lot 
dictum secundum quendam modum, maxime quod unum 
uerum deum colebat et propter comparationem scelerum Sodo- 
morum, inter quos uiuens ad uitam similem non potuit in- 
clinari. 

XLVI. Ascendit autem Lot de Segor et sedebat 
in monte. mirum nisi ipse mons est, in quem sponte ascendit, 
quo admonente domino ascendere noluit; aut enim nullus est 
alius aut non adparet. 

XLVII. Timuit enim habitare in Segor. infirmitati 
eius dominus et timori concesserat ciuitatem quam Lot ipse 
delegerat et in ea promiserat ei securitatem, quod propter 
illum parceret ciuitati. tamen etiam ibi esse timuit; ita fides 
eius non magni roboris fuit. 

XLVI. Dixit autem Abraham de Sarra uxore sua: 
soror mea est; timuit enim dicere: uxor mea est, 
ne forte occiderent eum uiri ciuitatis propter 
illam. quaeri solet quomodo adhuc in illa aetate pro Sarrae 
pulchritudine Abraham periclitari-metuebat. sed magis formae 
illius wis miranda est, quae adhuc amari poterat, quam quaestio 
difficilis putanda. 

XLVIMT. Quod ait deus ad Abimelech propter Sarram: 
et peperci tibi, ut non peccares in me, quando eum 
admonuit uxorem Abraham esse quam putabat sororem, ad- 
uertendum est et notandum in deum peccari, quando talia 
committuntur quae putant homines leuiter habenda tamquam 
in carne peccata. quod autem dixit ei: ecce tu morieris, 
etiam hoc notandum est quomodo dicat deus tamquam prae- 
dicens sine dubio futurum quod admonendo dicit, ut a peccato 
abstinendo caueatur. 

L. Merito quaeritur cur Abraham nec die quo natus est ei 
filius nec die quo circumcisus est, sed die quo ablactatus est 
epulum fecerit. quod nisi ad aliquam spiritalem significationem 
referatur, nulla solutio quaestionis est; tunc scilicet esse debere 
magnum gaudium spiritalis aetatis, quando fuerit factus homo 
nouus spiritalis, id est non talis qualibus dicit apostolus: 
lac uobis potum dedi, non escam; nondum enim 
poteratis. sed nec adhuc potestis; estis enim ad- 
huc carnales, ' 

LI. Quaeritur Sarra dicente: eice ancillam et filium 
eius; non enim erit heres filius ancillae cum filio 
meo Isaac, quare contristatus sit Abraham, cum ista fuerit 
prophetia, quam utique magis debuit nosse ipse quam Sarra. 

sed intellegendum est uel ex reuelatione hoc dixisse Sarram, 
quia prius illi fuerat reuelatum, illum wero, quem de hac 
postea dominus instruit, paterno adfectu pro filio fuisse com- 
motum, uel ambos prius nescisse quidnam illud esset et per 

5 Sarram nescientem hoc prophetice dictum esse, cum illa mota 
esset muliebri animo propter ancillae superbiam. 

LIT. Notandum quod et Ismahel dictus sit a deo semen ° 
Abrahae propter illud quod sie accipiendum -docet apostolus 
quod dictum est: in Isaac uocabitur tibi semen; id 

10 est: non filii carnis, sed filii promissionis depu- 
tantur in semine: ut hoc proprie pertineat ad Isaac, qui 
non fuit filius carnis, sed filius promissionis, ubi promissio 
fit de omnibus gentibus. 

LUI. Surrexit autem Abraham mane et sumsit 

ispanes et utrem aquae et dedit Agar; et inposuit 
in humeros, et puerum; et dimisit illam. fieri quaestio 
solet quomodo inposuerit in humeros et puerum tam grandem. 
nam qui fuerat antea quam natus esset Isaac tredecim anno- 
rum circumcisus, cum esset Abraham nonaginta nouem, et 

20 natus sit Isaac centenario patre, ludebat autem Ismahel cum 
Isaac quando Sarra commota est, utique cum grandiusculo, 
qui iam fuerat ablactatus, profecto annorum fuit Ismahel, 
quando cum matre sua de domo patris expulsus est, amplius 
sedecim. sed ut hoe quod cum paruulo lusit per recapitula- 

25 tionem dictum accipiamus, antequam ablactaretur Isaac, pro- 
fecto etiam sic amplius quam tredecim annorum puer in 
humeros matris cum utre et panibus nimis absurdum est, ut 

inpositus esse credatur. quam facile autem soluitur quaestio, 
si non subaudiamus ,inposuit“, sed ,dedit*. dedit enim 
Abraham, sicut scriptum est, matri eius panes et utrem, quae 
illa inposuit in humeros suos. cum autem adiunctum et dictum 
est ,et puerum*, subaudimus ,dedit“ qui panes et utrem 5 
dederat, non ,in humeros inposuit‘. 

LUU. Defecit autem aqua de utre et proiecit 
puerum sub unam abietem; et discessit et sedere 
coepit contra illum longe quantum arcus mittit; 
dixit enim: non uidebo mortem filii mei. et sedit 1 
contra eum. exclamans autem puer plorauit. et 
exaudiuit deus uocem pueri de loco ubi erat. et 
uocauit angelus dei Agar de caelo et dixit ei: 
quid est, Agar? noli timere; exaudiuit enim deus 
uocem filii tui de loco in quo est. surge et accipe 1s 
puerum et tene illum manu tua; in magnam enim 
gentem faciam illum. solet quaeri quomodo, cum puer 
esset annorum amplius quindecim, proiecerit eum mater sub 
arborem et ierit longe quantum arcus mittit, ne uideret eum 
morientem. quasi enim quem portabat proiecerit, ita uidetur 20 
sonare quod dicitur, maxime quia sequitur: fleuit puer. 
sed intellegendum est proiectum esse non a portante, sed, 
ut fit, ab animo tamquam moriturum. neque enim quod scrip- 
tum est: proiectus sum a facie oculorum tuorum, 
portabatur qui hoc dixit. et est in cotidiano loquendi usu, 2 
cum proici dicitur aliquis ab aliquo cum quo erat, ne ab illo 
uideatur aut cum illo maneat. intellegendum est autem, quod 
scriptura tacuit, ita discessisse matrem a filio, ut puer igno- 

raret quo mater abierit, et eam in siluestribts stirpibus 
latuisse, ne filium siti deficientem uideret. ille autem etiam 
illa aetate quid mirum, si matre diutius non uisa et tamquam 
perdita eo loco, ubi solus remanserat, fleuit? quod ergo postea 
5 dicitur: accipe puerum, non ut eum de terra uelut iacentem 
tolleret, dictum est, sed ut ei coniungeretur et eum manu 
teneret deinceps comitem, sicut erat: quod plerumque faciunt 
simul ambulantes cuiuslibet aetatis. 
LV. Factum est autem in tempore illo et dixit 
1 Abimelech et cetera. quaeri potest, quando cum isto Abi- 
melech pactum fecit Abraham et appellatus est puteus quem 
fodit ,puteus iurationis*, quomodo congruat ueritati. 
Agar enim de Abrahae domo expulsa cum filio iuxta puteum, 
sicut dictum est, iurationis errabat, qui ualde postea dicitur 
15 factus ab Abraham; ibi enim Abimelech et Abraham iura- 
uerunt, quod nondum utique factum erat, cum de domo 
Abrahae Agar cum filio fuisset expulsa. quomodo ergo errabat 
iuxta puteum iurationis? an factum iam fuisse intellegendum 
est et per recapitulationem postea commemoratum quod egit 
20 Abraham cum Abimelech? nisi forte qui longe postea librum 
scripsit ex nomine putei iurationis appellauit regionem, in qua 
cum filio mater errabat, tamquam diceret: errabat in illa 
regione, ubi puteus iurationis factus est, quamuis puteus 
postea sit factus, sed longe ante aetatem scriptoris, sic autem 
25 appeliabatur puteus cum liber scriberetur nomen tenens anti- 
quum, quod Abraham inposuerat. si autem ipse est puteus, 
quem apertis oculis uidit Agar, nihil restat, nisi ut per reca- 

pitulationem quaestio dissoluatur. nec mouere debet quomodo 
puteum, quem foderat Abraham, nesciebat Agar, si ante est 
ille fossus quam illa expulsa. ualde enim fieri potuit, ut 
pecorum suorum causa longe a domo, in qua cum suis habi- 
tabat, puteum foderet, quem illa nesciret. 

LVI. Quaeri potest quomodo ad puteum iuramenti agrum 
plantauerat Abraham, si in terra illa, quemadmodum Stephanus 
dicit, non acceperat hereditatem nec spatium pedis. sed ea 
est intellegenda hereditas, quam deus munere suo fuerat 
daturus, non empta pretio. intellegitur autem spatium circa 
puteum ad illud emptionis pactum pertinere, in quo fuerant 
agnae septem datae, quando Abimelech et Abraham sibi etiam 
iurauerunt. 

LVI. Et tentauit deus Abraham. quaeri solet quo- 
modo hoc uerum sit, cum dicat in epistula sua Iacobus quod 
deus neminem temtat. nisi quia locutione scripturarum sgolet 
dici ,tentat* pro eo quod est ,probat*. tentatio uero illa, de 
qua Iacobus dicit, non intellegitur nisi qua quisque peccato 
inplicatur. unde apostolus dicit: ne forte tentauerit uos 
is qui tentat. nam et alibi scriptum est: tentat uos 
dominus deus uester, ut sciat si diligitis eum. 
etiam hoc genere locutionis ,ut sciat* dictum est, ac si 
diceretur: ,ut scire uos faciat*, quoniam wires dilectionis 
suae hominem latent, nisi diuino experimento etiam eidem 
innotescant. 

LVIII. Vox angeli de caelo ad Abraham: ne inicias 
manum in puerum neque facias ei quidquam; modo 
enim cognoul quoniam times deum tu. etiam ista 

quaestio simili locutione soluitur; hoc est enim: nuve co- 
gnoui, quoniam times deum tu, quod significat: ,nune 
te feci cognoscere*. in consequentibus autem hoc genus locu- 
tionis euidenter adparet, ubi dicitur: et uocauit Abraham 
nomen lociillius ,dominus uidit*, ut dicant hodie: 
in monte dominus adparuit. ,uidit* pro eo quod est 
,adparuit*, hoc est ,uidit* pro eo quod est ,uideri fecit*, 
significans per efficientem id quod efficitur, sicut frigus pigrum 
quod pigros facit. 

LVIII. Et non pepercisti filio tuo dilecto propter 
me. numquid Abraham propter angelum non pepercit filio 
suo et non propter deum? aut ergo angeli nomine dominus 
Christus significatus est, qui sine dubio deus est et manifeste 
a propheta dictus ,magni consgilii angelus*, aut quod 
deus erat in angelo et ex persona dei angelus loquebatur, 
sicut in prophetis etiam solet. nam in consequentibus hoc 
magis uidetur adparere ubi legitur: et uocauit angelus 
domini Abraham iterum de caelo dicens: per me 
ipsum iuraui, dicit dominus. non facile enim inuenitur 
dominus Christus patrem dominum dicere tamquam suum 
dominum illo praesertim tempore, antequam sumeret carnem. 
nam secundum id, quod formam serui accepit, non incon- 
gruenter hoc dici uidetur. nam secundum huius rei futurae 
prophetiam illud est in psalmo: dominus dixit ad me: 
filius meus es tu. nam neque in ipso euangelio facile in- 
uenimus a Christo deum patrem dominum appellatum, quod 
dominus eius esset; quamuis deum inueniamus illo loco, ubi 
ait: uado ad patrem meum et patrem uestrum, deum 
meum et deum uestrum. quod autem scriptum est: dixit 


4 Gen. 22, 14 10 Gen. 22, 12 18 Es. 9,6 17 Gen. 22, 15. 16 
ua Ps..2, ¢. 28 Toh. 20,17 \29 Ps..109, 1 
2 timeas Cd 4 nomen abraa 6 5 dicatur b 6 montem Hug 
8 significat Hug 12 et non] aut 6 14 dictus est V*d =—:18 dicens 
om. CPSNVb memet SV Tbd 27 eius dominus PVTb d«m S’ 
dam P in illo SVbd 28 deum meum in mg. add. m. 1S 29 ct 
deum uestrum om. S 


32 8. Aureli Augustini 


dominus domino meo, ad ipsum qui loquebatur refertur, id 
est: dixit dominus domino meo, pater scilicet filio, et 
»pluit dominus a domino‘ qui scribebat dixit, ut domi- 
nus eius a domino eius, id est dominus noster a domino nostro 
pluisse intellegatur, filius a patre. 

LX. Quod in his, quos nuntiauerunt Abrahae natos esse 
fiios fratri eius, nominatur et Camuel pater Syrorum, non 
utique illi, qui nuntiauerunt, nuntiare patrem’ Syrorum potu- 
erunt; ex origine quippe illius Syrorum genus longe postea 
propagatum est. sed dictum est a persona scribentis, qui post 
omnia illa tempora haec scribendo narrauit, quemadmodum 
Supra diximus de puteo iurationis. 

LXI. Exsurgens autem Abraham adorauit populum 
terrae. quaeritur quomodo scriptum est: dominum deum 
tuum adorabis et illi soli seruies, cum Abraham sic 
honorauerit populum quendam gentium, ut etiam adoraret. 
sed animaduertendum est in eodem praecepto non dictum: 
,dominum deum tuum solum adorabis*, sicut dictum est: 
et illi soli seruies, quod est graece hatpebcetc. talis enim 
seruitus nonnisi deo debetur. unde damnantur idolatrae, id 
est elus modi seruitutem exhibentes idolis, quae debetur deo. 
nec moueat quod alio loco in quadam scriptura prohibet 
angelus hominem adorare se et admonet, ut dominus potius 
adoretur; talis enim adparuerat angelus, ut pro deo posset 
adorari. et ideo fuerat corrigendus adorator. 

LXII. Quod Abraham iubet puero suo, ut manum suam 
ponat sub eius femore, et sic eum adiurat per dominum 
deum caeli et dominum terrae, solet inperitos mouere 
non adtendentes magnam istam de Christo extitisse prophetiam, 
quod ipse dominus deus caeli et dominus terrae in ea carne 
uenturus esset, quae de illo femore propagata est. 

LXIII. Quaerendum quo differant augurationes inlicitae ab 
illa petitione signi, qua petiuit seruus Abrahae, ut ei deus 
ostenderet ipsam esse futuram uxorem domini sui Isaac, a 
qua cum petisset, ut biberet, diceretur illi: bibe fet] tu, 
et adaquabo camelos tuos quoadusque bibere desi- 
nent. aliud est enim mirum aliquid petere, quod ipso miraculo 
signum sit, aliud ea obseruare, quae ita fiunt, ut mira non 
sint, sed a coniectoribus superstitiosa uanitate interpretentur. 
sed hoc ipsum etiam quod mirum aliquid postulatur, quo 
significetur quod quisque uult nosse, utrum audendum sit 
non parua quaestio est. eo namque pertinet, quod dicuntur 
qui hoe non recte faciunt tentare dominum. nam ipse dominus, 
cum a diabolo tentaretur, testimonium de scripturis adhibuit: 
non tentabis dominum deum tuum. suggerebatur enim 
tamquam homini, ut signo aliquoe exploraret ipse quantus 
esset, id est quam multum apud deum posset: quod uitiose 
fit, cum fit. ab hoe autem discernitur quod Gedeon fecit 
pugnae imminente periculo; consultatio quippe illa magis 
quam tentatio dei fuit. unde et Achaz apud Esaiam timet 

signum petere, ne deum tentare uideatur, cum hoc eum 
dominus admoneat per prophetam, credo, existimans quod ab 
ipso propheta exploraretur utrum praecepti memor esset, quo 
tentare deum prohibemur. 

LXIIII. Seruus Abrahae narrans quae sibi mandata fuerant 
a domino suo dicit eum sibi dixisse: non sumes uxorem 
filio meo a filiabus Chananaeorum, inter quos 
ego habito in terraeorum, sed in domum patris mei 
ibis et in tribum meam et sumes uxorem filio 
meo inde et cetera. si legantur quemadmodum illi mandata 
sint, sententia eadem reperitur, uerba uero non omnia uel 
ipsa uel ita dicta sunt. quod admonendum putaui propter 
stultos et indoctos homines, qui euangelistis hine calumniantur, 
quod in aliquibus uerbis non omni modo conueniunt, quamuis 
rebus atque sententiis omnino non discrepent. certe enim 
istum librum unus homo scripsit, quia ea quae supra dixit 
cum mandaret Abraham uel relecta sic ponere potuit, si ad 
rem pertinere iudicaret, cum ueritas narrationis exigitur nisi 
ut rerum sententiarumque sit, quibus uoluntas, propter quam 
intimandam uerba fiunt, satis adpareat. 

LXV. Quod habent latini codices narrante seruo Abrahae 
quae sibi mandauerat dominus eius: tune innocens eris 
a iuramento meo, uel: iuratione mea, graeci habent: 
a maledicto meo; Gpxs¢ enim dicitur iuratio, apa maledic- 
tum: unde et xatéoztos maledictus uel éxxatdpates dicitur. 

proinde oritur quaestio, quomodo illa iuratio maledictum possit 
intellegi, nisi quia maledictus est qui contra iurationem fecerit. 

LXVI. Si ergo facitis misericordiam et iustitiam 
ad dominum meum, renuntiate mihi. duo illa quae 
assidue ponuntur in aliis sanctis scripturis, et maxime in 
Psalmis, misericordia et iustitia — tantundem enim ualet 
misericordia et ueritas — hine iam adparere coeperunt. 

LXVII. Ecce Rebecca in conspectu tuo, accipiens 
recurre; et sit uxor filii dominitui, quemadmodum 
locutus est dominus. quaeritur quando locutus sit dominus. 
nisi quia uel prophetam esse Abraham nouerant et prophetice 
a domino dictum quod per illum dictum fuerat agnoscebant; 
aut signum illud quod sibi datum seruus eius narrauit, locu- 
tionem domini appellauerunt; hoc enim magis de Rebecca 
expressum est. nam quod Abraham dixerat, non de Rebecca 
dixerat, sed de aliqua femina ex tribu uel cognatione sua; 
et hoc ad utrumque, ut immunis esset a iuramento seruus, 
si non impetrasset. quod utique non dicitur, cum aliquid 
prophetatur. certam enim decet esse prophetiam. 

LXVIII. Quod Rebeccae dixerunt fratres eius proficiscenti: 
soror nostra es; esto in milia milium et hereditate 
obtineat semen tuum ciuitates aduersariorum, non 
prophetae fuerunt aut uanitate tam magna optauerunt; sed 
eos quae promiserat deus Abrahae latere non potuit. 

LXVIIII. Quod scriptum est: et exiit Isaac exerceri 
in campo meridie, qui uerbum de hac re graecum nesciunt, 
exercitationem corporis putant. scriptum est autem graece 

adorecy7joo; adeAccyeiv uero ad animi exercitationem pertinet 
et saepe uitio deputatur, more tamen scripturarum plerumque 
in bono ponitur. pro isto uerbo quidam interpretes nostri 
exercitationem, quidam garrulitatem quasi uerbositatem, quae 
in bono, quantum ad latinum eloquium pertinet, uix aut 
numquam inuenitur. sed, ut dixi, in scripturis plerumque in 
bono dicitur et uidetur mihi significare animi adfectum 
studiosissime aliquid cogitantis cum delectatione cogitationis; 
nisi aliud sentiunt qui haec uerba graeca melius intellegunt. 

LXX. Adiciens autem Abraham sumsit uxorem 
nomine Cetturam. quaestio haec esset, si peccatum esset 
maxime in antiquis dantibus operam propagandae proli. quodlibet 
enim hic quam incontinentia suspicanda est tanti uiri in illa 
praesertim iam aetate. cur autem de hac filios fecerit, qui 
cum miraculo de Sarra fecerat, supra dictum est; quamquam 
nonnulli donum quod accepit Abraham uelut reuiuiscentis 
corporis ad filios procreandos diu permansisse adserant, ita 
ut posset et alios procreare. sed multo est absolutius de. 
adulescentula potuisse seniorem, quod senior de seniore non 
posset, nisi deus illic miraculum praestitisset maxime propter 
Sarrae non solum aetatem uerum etiam sterilitatem. sane 
etiam grandioris aetatis et, sicut scriptura loquitur, plenum 
dierum posse dici seniorem, hoe est xpeo8tcyy hine inteilegi 
potest, quia hoc Abraham appellatus est quando mortuus est. 
proinde omnis senex etiam zpeoBirys, non omnis mpeoBdrys 
etiam senex, quia plerumque est hoc nomen aetatis quae 

infra senectutem senectuti uicind est et ex hoc etiam ipsa a 
senectute nomen accepit in latina lingua, ut rpeoBirqs senior 
appelletur. apud Graecos autem, maxime sicut scriptura 
loquitur, cpeoBitepor et vewtepor dicuntur, etiam si aetates 
iuuenum comparentur, quod dicimus nos maiorem atque 
iuniorem. uerum tamen hoc factum Abrahae, quod post mortem 
Sarrae de Cettura filios procreauit, non sic accipiendum est, 
quasi humana consuetudine et cogitatione tantummodo substi- 
tuendae numerosioris prolis hoc factum sit. sic enim possent 
accipere homines etiam quod de Agar factum est, nisi apo- 
stolus admoneret illa fuisse facta prophetice, ut in utrisque 
personis mulierum earumque filiorum duo testamenta ad 
futurorum praenuntiationem allegorica significatio figuraret. 
unde in isto quoque Abrahae facto aliquid tale quaerendum 
est. etsi non facile occurrat, ego interim quod occurrit. munera 
quae acceperunt filii concubinarum uidentur mihi significare 
quaedam dei dona uel in sacramentis uel in quibusque signis 
etiam carnali populo Iudaeorum et haereticis data uelut filiis 
concubinarum, cum hereditatis munus, quod est caritas et 
uita aeterna, nonnisi ad Isaac pertineat, hoc est ad _ filios 
promissionis. 

LXXI. Quid sibi uult quod scriptum est: haec sunt 
nomina filiorum Ismahel secundum nomina genera- 
tionum eorum? non enim satis elucet, cur additum sit: 

secundum nomina generationum eorum, cum hi soli 
nominentur quos ille genuit, non etiam qui ab ipsis geniti 
sunt. nisi forte quia nationes ex illis propagatae eorum 
nominibus appellantur hoc significatum sit, cum dictum est: 
secundum nomina generationum eorum, quamuis 
. hoc modo illae nationes sint potius secundum nomina istorum, 
non ista nomina secundum illas nationes, quia illae posterius 
extiterunt. unde notanda locutio est, quia et postea de illis 
dicitur: duodecim principes secundum gentes eorum. 

LXXII. Quod de Rebecca scriptum est, quia uenit inter- 
rogare dominum, cum gestirent puerperia in utero eius, 
quaeritur quo ierit. non enim erant tune prophetae aut 
sacerdotes secundum ordinem tabernaculi uel templi domini. 
quo ergo ierit, merito mouet, nisi forte ad locum, ubi aram 
constituerat Abraham. sed illic quomodo responsa ederentur 
omnino tacet scriptura: utrum per aliquem sacerdotem — 
quod incredibile est, si erat, non fuisse nominatum et nullam 
ibi omnino sacerdotum aliquorum factam esse mentionem — 
an forte ibi cum orando allegassent desideria sua, dormiebant 
in loco, ut per somnium monerentur? an adhue uiuebat 
Melchisedech, ecuius tanta fuit excellentia, ut a nonnullis 
dubitetur, utrum homo an angelus fuerit? an erant aliqui 
tales etiam illo tempore homines dei, in quibus posset deus 
interrogari? quidquid horum est et si quid aliud quod me 
forte, ne commemorarem, praeterierit, mentiri tamen seriptura 
non potest, quae dixit Rebeccam isse ad interrogandum 
dominum eique dominum respondisse. 

LXXIII. In eo quod dominus respondit Rebeccae: duae 
gentes in utero tuo sunt et duo populi de uentre 
tuo separabuntur; et populus populum superabit 
et maior seruiet minori, spiritali intellegentia carnales 
in populo dei significantur per maiorem filium et spiritales 
per minorem, quia, sicut dicit apostolus, non prius quod 
spiritale sed quod animale, postea spiritale. solet 
et sic intellegi hoc quod dictum est, ut in Esau figuratus 
sit maior populus dei, hoc est Israheliticus secundum carnem, 
per Iacob autem figuratus sit ipse Iacob secundum spiritalem 
progeniem. sed etiam historica proprietate hoc responsum 
inuenitur esse completum, ubi populus Israhel, hoc est Iacob 
minor filius, superauit Idumaeos, hoc est gentem, quam 
propaganit Hsau, eosque fecerunt tributarios per Dawid: quod 


5 diu fuerunt usque ad regem, sub quo Idumaei rebellauerunt 


et iugum Israhelitarum Idumaei a ceruice sua deposuerunt 
secundum prophetiam ipsius Isaac, quando minorem pro 
maiore benedixit. hoc enim dixit eidem maiori, cum et ipsum 
postea benediceret. 

LXXIII. Iacob autem erat homo simplex habitans 
domum. quod graece dicitur &\astoc, hoc latini ,,simplicem* 
interpretati sunt; proprie autem drhactoc ,non fictus*. unde 
aliqui latini interpretes ,sine dolo* interpretati sunt dicentes: 
erat Iacob sine dolo habitans in domo, ut magna 
sit quaestio, quomodo per dolum acceperit benedictionem qui 
erat sine dolo. sed ad significandum magnum aliquid hoc 
scriptura praemisit. hine enim maxime cogimur ad intellegenda 

illo loco spiritalia, quia sine dolo erat qui dolum fecit. unde 
quid sentiremus, in sermone quodam in populo habito satis 
diximus. 

LXXV. In eo quod scriptum est: facta est autem fames 
Super terram praeter famem quae ante facta est 5 
in tempore Abraham; abiit autem Isaac ad A bime- 
lech regem Phylistinorum in Gerara, quaeritur hoc 
quando sit factum: utrum posteaquam Esau uendidit primo- 
genita sua cibo Jenticulae — post illam quippe narrationem 
hoe natrari incipit — an, ut fieri solet, per recapitulationem 410 
narrator ad ea reuersus sit. cum progressus de filiis eius ad 
eum locum peruenisset, qui de lenticula commemoratus est. 
mouet autem -— quia ipse inuenitur Abimelech, qui etiam 
Sarram concupiuerat; ipsius enim paranymphuset princeps 
militiae, qui ibi commemorati sunt, etiam hic commemo- 15 
rantur — utrum uel uiuere potuerunt. quando enim factus est 
amicus Abrahae, nondum natus erat Isaac, sed iam promissus. 
ponamus ante annum quam nasceretur Isaac illud fuisse 
factum — deinde Isaac suscepit filios, cum esset annorum 
Sexaginta; illi autem iuuenes erant quando uendidit Esau 20 
primogentia sua — ponamus etiam ipsos circa uiginti annos 
fuisse, fiunt anni aetatis Isaac usque ad illud factum filiorum 
elus circiter octoginta; adulescentem accipiamus fuisse Abime- 
lech, quando matrem ipsius concupiuit et Abrahae amicus est 
factus: potuit ergo iam esse quasi centenarius, si post illud as 
factum filiorum suorum perrexit in illam terram famis neces- 
sitate Isaac. non ergo ex hoc cogit ulla necessitas per recapi- 

2 Serm. 4, 16—24 tom. 38 Mig. 4 Gen. 26,1 14 cf. Gen. 21, 
22. 32; 26, 26 


2 quodam (am s. 7. m. 2) C quod iam Pin] in Vadd  po- 
pulum d > famen S’ 6 abrahe V 7 gerara S gerera PV1 
10 fierit VV 11 narratur C 12 commemoratur Vb est om. Vb 
14 principes P 15 ibi om. T hine C16 potuerint PSNV Tbd 
17 nondum enim P (enim exp.) S 18 annum om. b illud—Isaac 
im mg. m. 1 add. V 20 uendidit ex uindebit C 22 illum C 
23 circa PSNV 24 illius N 25 post] potest N illa C 26 illam] 
eam PVb 27 ut ulla NV 


o 


_ 
—) 


1 


o 


20 


25 


Quaestionum lib. I (Quaest. de Genesi). 41 


tulationem putare narratam profectionem Isaac in Gerara, 
sed quia ibi diuturno tempore fuisse Isaac scribitur et puteos 
fodisse et de his contendisse et ditatum fuisse pecunia, mirum 
nisi recapitulando ista commemorantur, quae ideo fuerant 
praetermissa, ut primum de filiis eius usque ad illum locum 
de lenticula narratio perueniret. 

LXXVI. In eo quod scriptum est de Isaac: benedixit 
autem eum dominus. et exaltatus est homo et 
procedens maior fiebat, quoadusque magnus factus 
est ualde, secundum terrenam felicitatem dictum sequentia 
docent. exsequitur enim narrator easdem eius diuitias, quibus 
magnus factus est: et hinc motus Abimelech timuit illum 
ibi esse, ne potentia eius sibi esset infesta. quamquam ergo 
aliquid spiritale ista significant, tamen secundum id quod 
contigerunt, ideo praemissum est: benedixiteum dominus, 
ut sana fide intellegamus etiam ista temporalia dona nec 
dari posse nec sperari debere etiam cum ab infirmioribus 
adpetuntur nisi ab uno deo: ut qui in minimis fidelis 
est etiam in magnis fidelis sit, et qui in mammona 
iniquo fidelis inuentus est. etiam uerum accipere mereatur, 
sicut dominus in euangelio loquitur. talia etiam de Abraham 
dicta sunt, quod ei munera dei prouenerint. unde non parum 
aedificat sanam fidem pie intellegentibus ista narratio, etiamsi 
de his rebus allegorica significatio nulla possit exculpi. 

LXXVII. Fiat execratio inter nos et inter te, id 
est iuratio quae maledictis obstringit, quae accidant ei qui 
peierauerit. secundum quam considerandum est quod et seruus 

Abrahae commemorauit narrans eis a quibus accepit uxorem 
domino suo Isaac. 

LXXVIII. Quid est quod scriptum est, quod cum uenissent 
pueri Isaac et dixissent: fodimus puteum et non in- 
uenimus aquam, appellauit eundem puteum Isaac iura- 
mentum? an quamuis factum sit, in aliquam significationem 
gine dubio ducendum est spiritalem, quoniam nihil habet con- 
uenientiae secundum litteram, ut ideo iuramentum appellauerit 
puteum, quod ibi aqua non sit inuenta? quamquam alii inter- 
pretes pueros Isaac inuentam potius aquam nuntiasse dixerunt; 
sed etiam sic quare iuramentum appellatum est, ubi nulla 
fuerat facta iuratio? 

LXXVIU. Quoniam tantus patriarcha Isaac, antequam 
moriatur, quaerit a filio suo uenationem et escam, quajem 
amat, pro magno beneficio et promittit benedictionem, nullo 
modo uacare arbitramur a significatione prophetica: maxime 
quoniam festinat uxor eius, ut illam benedictionem minor 
accipiat, quem ipsa diligebat, et cetera in eadem narratione 
multum mouent ad maiora intellegenda uel requirenda. 

LXXX. Quod habent latini codices: expauit autem Isaac 
pauore magno walde, graeci habent: éésty 6& “loadx 
Yrorasw peyshyy og¢étpa, ubi tanta commotio intellegitur, ut 
quaedam mentis alienatio sequeretur. ipsa enim proprie dicitur 
extasis. et quia solet in magnarum rerum reuelationibus fieri, 
in hac intellegendum est factam esse spiritalem admonitionem, 
ut confirmaret benedictionem suam in filio minore, cui potius 

1 cf. quaest. LXV 4 Gen. 26, 32. 33 13 ef. Gen. 27, 1—20 
20 Gen. 17, 33 

irascendum fuit quod fefellerit patrem. sic et de Adam cum 
prophetatur hoc saeramentum magnum, quod dicit apostolus 
in Christo et in ecclesia: erunt duo in carne una, dicitur 
quod extasis praecesserit. 

LXXXI. Quomodo adnuntiata uel renuntiata sunt uerba 
Esau Rebeccae, quilhus comminatus est occidere fratrem suum, 
cum scriptura dicat hoc eum in sua cogitatione dixisse? nisi 
quia hine nobis datur intellegere, quod diuinitus eis reuela- 
bantur omnia. unde ad magnum mysterium pertinet, quod 
filium suum minorem pro maiore uoluit benedici. 

LXXXII. Quod habent Jatini codices Isaac dicente filio suo: 
uade in Mesopotamiam in domum Bathuel patris 
matris tuae et sume tibi inde uxorenm, graeci codices 
non habent ,uade* sed ,fuge*, hoc est ondtpat:. unde in- 
tellegitur etiam Isaac cognouisse quid filius eius Esau de 
fratre suo in cogitatione sua dixerit. 

LXXXUE Et surrexit lacob de somno suo et dixit 
quia est dominus in loco hoc, ego autem nescie- 
bam. et timuit et dixit: quam terribilis locus hie! 
hoc non est nisi domus dei; et haec porta est caeli. 
haee uerba ad prophetiam pertinent, quia ibi futurum erat 
tabernaculum, quod Gonstituit dominus in hominibus in primo 
populo suo. portam caeli autem sic intellegere dehemus, tam- 
quam inde fiat aditus credentihus ad capessendum regnum 


5 caelorum. 

LXXXHH. Quod statuit lapidem Jacob, quem sibi ad caput 
posuerat, et constituit eum titulum et perfudit illum 
oleo, non aliquid idolatriae simile fecit. non enim uel tunc 
uel postea frequentauit lapidem adorando uel ei sacrificando; 
sed signum fuit in prophetia euidentissima constitutum, quae 
pertinet ad unctionem: unde Christi nomen a chrigmate est. 

LXXXV. Et uocauit lacob uomen lociillius ,domus 
dei‘; et Vlammaus erat nomen ciuitati ante. iuxta 
ciuitatem dormisse si intellegatur, nulla quaestio est; si autem 
in ciuitate, mirum uidetur quomodo potuerit illum titulum 
constituere. quod autem uouit uotum, si prosperaretur eundo 
et redeundo, et decimas promisit domui dei futurae in loco 
illo, prophetia est domus dei, ubi et ipse redieng deo sacrifi- 
cauit non illum lapidem deum appellans, sed domum dei, id 
est quia in eo loco futura erat domus dei. 

LXXXVI. Quod uenit Rachel cum ouibus patris sui et 
dicit scriptura quod, cum uidisset Iacob Rachel filiam Laban 
fratris matris suae, accessit et reuoluit lapidem ab ore 
putei, magis notandum est aliquid scripturam praetermittere 
quod intellegere debemus quam ulla quaestio commouenda. 
intellegitur enim quod illi, cum quibus primo loquebatur Iacob, 
interrogati, quae esset quae ueniebat cum ouibus, ipsi dixerunt 
filiam esse Laban, quam utique Iacob non nouerat; sed illius 
interrogationem responsionemque illorum scriptura praeter- 
mittens intellegi uoluit. 

LXXXVII. Quod scriptum est: et osculatus est Iacob 
Rachel et exclamans uoce sua fleuit. et indicanit 
ei quia frater <patris> est eius et quia filius Re- 

beccae est, consuetudinis quidem fuit maxime in illa sim- 
plicitate antiquorum, ut propinqui propinquas oscularentur, 
et hoc hodie fit in multis locis. sed quaeri potest, quomodo 
ab incognito illa osculum acceperit, si postea indicauit Iacob 
propinquitatem suam. ergo intellegendum est aut illum, qui 
iam audierat quae illa esset, fidenter in eius osculum inruisse 
aut postea scripturam narrasse per recapitulationem quod primo 
factum erat, id est ut indicauerit Tacob quis esset. sicut de 
paradiso postea dicitur, quomodo deus eum instituerit, cum 
iam dictum esset quod plantauerit deus paradisum et posuerit 
illic hominem quem finxerat, et multa quae per recapitula- 
tionem dicta intelleguntur. 

LXXXVIII. Quod scriptum est: et seruiuit Jacob pro 
Rachel annis septem; et erant in conspectu eius 
uelut pauci dies eo quod diligebat illam, quaerendum 
quomodo dictum sit, cum magis etiam breue tempus longum 
esse soleat amantibus. dictum est ergo propter laborem serui- 
tutis, quem facilem et leuem amor faciebat. 

LXXXVIIII. Si parum aduertatur rei huius narratio, puta- 
bitur, quod posteaquam Liam Iacob duxit uxorem deinde ser- 
uluit alios septem annos pro Rachel et tunc eam duxit. uerum 
autem non ita est, sed Laban ei dixit: consumma itaque 
septima istius, et dabo tibi et hanc pro opere 
quod operaberis apud me adhuc septem annos 
alios. quod itaque ait: consumma septima istius, ad 
nuptiarum celebrationem pertinet, quae septem diebus celebrari 
solent. hoc itaque ait: inple dies nuptiarum septem pertinentes 
ad istam quam duxisti, et dabo tibi et hanc pro eo quod 


deci Gen26) 13 Gen. 29520) 22"Gen, 29,27 


2 propinquos b 3 et om. N hodieque N 4 illo C 6 eius 
om, N oculum V 8 ut] quod Sd et Vb indicauerat S 9 di- 
cetur NV eum om. T 10 plantauit CPSNV'bd 11 quae] alia 
PSVbd om. CT 13 et om. b 15 quaerendem om. NV 20 duxit 
jacob 7 =. 21 suerdtin b 23 (et 25) septimanam S?V2d =. 25 et ad N 
26 nuptia V 


46 S. Aureli Augustini 


operaberis apud me adhuc septem annos alios. deinde sequi- 
tur: fecit autem Jacob sic, et inpleuit septima eius 
— id est septem dies nuptiarum Liae — et dedit illi 
Laban Rachel filiam suam ipsiuxorem. dedit autem 
Laban Rachel filiae suae Ballam ancillam suam 
ei ancillam. et intrauit ad Rachel: dilexit autem 
Rachel magis quam Liam; et seruiuit illi septem 
annos alios. utique adparet quia, posteaquam duxit Rachel, 
tune seruiuit pro ea septem annos alios. nimis enim durum 
et ualde iniquum fuit, ut deceptum adhue differret alios annos 
septem et tune eam traderet quam primo debuit. septem 
autem diebus solere nuptias celebrari etiam liber Indicum 
ostendit in Samson, quando fecit potum septem diebus. et 
addidit scriptura, quod sic solerent facere inuenes; fecit autcm 
hoc propter nuptias suas. 

XC. Non facile dinoscitur, quas concubinas appellet scrip- 
tura, quas uxores, quandoquidem et Agar dicta est uxor, quae 
postea dicitur concubina, et Cettura et ancillae quas dederunt 
Rachel et Lia uiro suo. nisi forte omnis concubina uxor, non 
autem omnis uxor concubina more loquendi scripturarum 
appellatur; id est, ut Sarra et Rebecca et Lia et Rachel con- 
cubinae dici non possint, Agar uero et Cettura et Balla et 
Zelfa et uxores et concubinae. 

XCI. Quod latini habent, nato filio Liae de Zelfa quod 
dixerit: beata uel felix facta sum, graeci habent: edcbyn, 
quod magis bonam fortunam significat. unde uidetur occasio 

non bene intellegentibus dari, tamquam illi homines fortunam 
coluerint aut hoc uerbum diuinarum scripturarum auctoritas 
in usu receperit. sed aut fortuna intellegenda est pro his rebus, 
quae fortuito uidentur accidere, non quia numen aliquod sit, 
cum haec ipsa tamen, quae fortuita widentur, causis occultis 
diuinitus dentur — unde etiam uerba, quae nemo potest 
auferre a consuetudine loquendi, parata sunt, id est ,forteé 
et ,fortasse* et ,forsitan* et ,fortuito*; unde uidetur et in 
graeca lingua resonare, quod dicunt taya, uelut ab eo quod 
est thy — aut certe Lia propterea sic locuta est, quod adhuc 
gentilitatis consuetudinem retinebat. non enim hoc Iacob dixit, 
ut ex hoe data huic uerbo putetur auctoritas. 

XCII. Quod Iacob dicit: et benedixit te dominus in 
pede meo, satis aduertendus est et notandus scripturarum 
sensus, ne, cum ita quisque locutus fuerit, quasi augurari 
uideatur. multum enim interest quod adiecit: benedixit te 
dominus in pede meo; in ingressu enim meo uoluit in- 
tellegi gratias hine agens deo. 

XCIIl. In facto Tacob cum uirgas excorticauit detrahens 
uiride, ut album uarie adpareret et sic in conceptu fetus 
pecorum uariarentur, cum matres in alueis aquarum biberent 
et uisis uirgis lam uarietatem conciperent, multa dicuntur 
similiter fieri in animalium fetibus. sed et mulieri accidisse 
traditur et scriptum reperitur in libris antiquissimi et peri- 
tissimi medici Hippocratis, quod suspicione adulterii fuerat 
punienda, cum <puerum> pulcherrimum peperisset utrique 

parenti generique dissimilem, nisi memoratus medicus soluisset 
quaestionem illis admonitis quaerere, ne forte aliqua talis 
pictura esset in cubiculo: qua inuenta mulier a suspicione 
liberata est. sed ad hance rem quam fecit Iacob uirgarum ex 
diuersis arboribus trium copulatio quid contulerit utilitatis, 
quod adtinet ad uarias pecudes multiplicandas, non adparet 
omnino. nec aliquid ad hoc commodum interest, utrum ex 
unius generis ligno uarientur uirgae an plura sint lignorum 
genera, cum sola quaeratur lignorum uarietas. ac per hoc 
cogit inquiri prophetiam et aliquam figuratam significationem 
res ista, quam sine dubio ut propheta fecit Iacob; et ideo 
nec fraudis arguendus est. non enim tale aliquid nisi reuela- 
tione spiritali eum fecisse credendum est. quod autem ad 
iustitiam pertinebat, sicut alii interpretes apertius hoc narrant, 
non ponebat uirgas in secundo conceptu ouium. quod tanto 
obscurius quanto breuius a Septuaginta dictum est: quia 
cum peperissent, non ponebat. quod intellegitur cum 
primum peperissent, ut iam non solere ponere intellegatur, 
cum secundo pariturae essent, ne ipse auferret omnes fetus, 
quod iniquum fuit. 

XCIIIL Quod Laban dicit: quare furatus es deos meos? 
hine est illud fortasse, quod et augurari se dixerat et eius 
filia bonam fortunam nominauerat. et notandum est, quod a 


15 Retract. 11 55 In primo autem libro ubi agitur de uirgis uariatis 
quas ponebat Jacob in aqua, ut in conceptu positae oues eas uiderent 
cum biberent et uarios fetus parerent, non bene a nobis exposita est 
causa, cur iterumr concipientibus non ponebat, id est cum alios fetus 
conciperent, sed in priore conceptu. nam quaestionis alterius expositio 
ubi quaeritur cur dixerit socero suo Iacob: et decepisti mercedem meam 
decem agnabus (quaest. XCV) satis ueraciter enodata demonstrat istam 
sicut solui debuit non solutam. 16 Gen. 30, 42 21 Gen. 31, 30 
22 cf. Gen. 31, 29; 380, 11 


2 illis om. N ne forte om. N 3 spicione P 7 commdandum NV 
12 reuelationem P 13 spiritali eum] spiitala WV 15 con- 
cepto P! 18 non om. S_ 19 pariture (e s. l. m. 2) C paritura PSN 
23 filiam PS! 


_ 


5 


20 


20 


25 


30 


Quaestionum lib. I (Quaest. de Genesi). 49 


principio libri nunc primum inuenimus deos gentium; supe- 
rioribus quippe scripturae locis deum nominabant. 

XCV. Quid est quod dicit Iacob socero suo: et decepisti 
mercedem meam decem agnabus? hoc enim quando et 
quomodo factum sit, scriptura non narrat; sed utique factum 
est quod iste commemorat. nam dixit hoc et uxoribus suis, 
quando eas uocauit in campum. conquerens enim de patre 
illarum ait inter cetera: et mutauit mercedem meam 
decem agnorum. intellegitur ergo per singula tempora 
partus ouium, cum uideret Laban tales fetus esse natos, quales 
placuerat ut ad Iacob pertinerent, pactum fraude mutasse et 
dixisse, ut futuro fetu alios pecudum colores haberet in mer- 
cede Jacob. tune autem ille uirgas uarias non subponebat et 
non nascebantur uarii, sed unius coloris, quae Iacob ex nouo 
pacto auferebat. quod cum uidisset Laban, rursus pactum 
fraude mutabat, ut ad Jacob uaria pertinerent; tunc illarum 
subpositione uirgarum uaria nascebantur. ergo quod ait Iacob 
uxoribus suis: mutauit mercedem meam decem agno- 
rum, et postea ipsi Laban: decepisti mercedem meam 
decem agnabus, non ita dixit, quasi prouenerit socero eius 
ipsa fraus; ut enim non ei proueniret, deum sibi dixit ad- 
uersus illum adfuisse; decem uero agnos uel decem agnas 
pro decem temporibus posuit, quibus oues quas pascebat per 
sexennium pepererunt. bis quippe pariebant in anno. contigerat 
autem, ut primo anno, qio inter se pacti sunt et ad eas 
pascendas placito huius mercedis accessit, semel parerent in 
fine anni, quia cum accessit, iam semel pepererant, rursusque 
sexto anno, id est ultimo, cum semel peperissent, exorta ne- 
cessitate profectionis prius recederet quam iterum parerent. 
ac per hoe cum primus annus atque ultimus duos ouium 

partus sub illo haberent, hoc est singulos, medii uero quat- 
tuor anni binos, fiunt omnes decem. nec mirum quod haec 
decem tempora nomine agnorum appellauit, qui eisdem tempo- 
ribus nascebantur, uelut si quisquam dicat: per tot uindemias 
aut tot messes, quibus numerus intellegatur annorum. unde 
ait quidam: post aliquot aristas, per aristas uidelicet 
messes et per messes annos significans. pecudum autem illius 
regionis fecunditas sicut Italarum tanta fertur, ut bis anno 
pariant. 

XCVI. Sumsit autem lacob lapidem et constituit 
eum titulum. diligenter avnimaduertendum est, quomodo 
istos titulos in rei cuiusque testimonio constituebant, non uf 
eos pro dis colerent, sed ut eis aliquid significarent. 

XCVII. Quod aceruum lapidum, quem inter se constituerant 
Laban et lacob, cum aliquanta diuersitate appellauerunt, ut 
eum wocaret Laban ,aceruum testimonii*, Jacob ,aceruum 
testem*, traditur ab eis qui et syram et hebraeam linguam 
nouerunt propter proprietates suae cuiusque linguae factum. 
fieri enim solet, ut alia lingua non dicatur uno uerbo, quod 
alia dicitur, et uicinitate significationis quidque appelletur. 
nam postea dicitur: propter hoc appellatum est nomen 
yaceruus testatur*. hoe enim medie positum est, quod 
utrique conueniret, et ei qui dixerat ,aceruus testimonii* 
et ei qui dixerat ,aceruus testis*. 

XCVIII. Quid est quod loquendo Laban ad Iacob dicit: 
testatur aceruus hic et testatur titulus hic; pro- 
pter hoc appellatur nomen ,aceruus testatur*, et 
uisio quam dixit ,respiciat deus inter me et te?* nisi 

forte ordo est: et uisio, quam dixit deus, respiciat inter me 
et te; deus quippe illi dixerat in wisione, ne laederet Iacob. 

XCVIUI. Quid est quod dicit in consequentibus Laban: 
uide, nemo nobiscum est? nisi forte nemo extraneorum, 
aut propter testificationem dei, quem ita habere deberent, tam- 
quam nemo cum eis esset, quem testimonio eius adiungerent, 

C. Et iurauit Iacob per timorem patris sui Isaac. 
sper timorem* utique, quo timebat deum; quem timorem 
etiam superius commendauit, cum diceret: deus patris mei 
Abrahae et timor patris mei Isaac. 

CI. Castra dei quae nidit Iacob in itinere nulla dubitatio 
est quod angelorum fuerat multitudo; ea quippe in scripturis 
militia caeli nominatur. 

CII. Nuntiato sibi fratre suo Iacob ueniente obuiam ei cum 
quadringentis <uiris> turbatus est quidem et mente confusus, 
quoniam timuit ualde; et ut uisum est homini perturbato, 
diuisam multitudinem suam in duo eastra disposuit. ubi quaeri 
potest, quomodo habuerit fidem promigsis dei, quandoquidem 
dixit: si uenerit ad eastra prima frater meus et ex- 
ciderit ea, erunt gecunda in salutem. sed etiam hoe 
fieri potuit, at euerteret castra eius Esau et tamen deus post 
illam adflictionem adesset et liberaret eum et quae promisit 
inpleret. et admonendi fuimus hoc exemplo, ut, quamuis cre- 
damus in deum, faciamus tamen quae facienda sunt ab homi- 
nibus in praesidium salutis, ne praetermittentes ea deum 
tentare uideamur. denique post haec quae uerba dicat iden 
Jacob considerandum est. deus, inquit, patris meiAbraham 
et deus patris mei Isaac, domine, qui dixisti mihi: 
recurre in terram generationis tuae, et bene tibi 

faciam; idoneus es mihi ab omni iustitia et ab 
omni ueritate quae fecisti puero tuo. in uirga 
enim mea ista transli lordanen hunc, nune autem 
factus sum in duo castra. erue me de manu fratris 
mei, de manu Esau, quia ego timeo illum, ne cum 
uenerit feriat me et matres super filios. tu autem 
dixisti: benefaciam tibi et ponam semen tuum tam- 
quam arenam maris, quae non dinumerabitur prae 
multitudine. satis in his uerbis et humana infirmitas et 
fides pietatis adparet. 

CIII. Quod latini codices habent de Jacob: dixit enim: 
placabo uultum eius in muneribus praecedentibus 
eum, scriptor libri qui narrans ait de Iacob: dixit enim: 
placabo uultum eius, huc usque uerba Iacob dixisse in- 
tellegitur, cetera uere sua intulisse quod ait: in muneribus 
praecedentibus eum, tamquam diceret: in muneribus, 
quae praecedebant Tacob, placabo uultum fratris mei. ordo 
est ergo uerborum Jacob: placabo uultum eius et post 
hoc uidebo faciem eius; forsitan enim guscipiet 
faciem meam. interposita autem sunt uerba scriptoris: 
in muneribus praecedentibus eum. 

CII. Quod ab illo angeio desiderat benedici Iacob, cui 
luctando praeualuit, magna est de Christo prophetia. nam eo 
ipso admonet mysticum aliquid sapere, quia omnis homo a 
maiore uult benedici. quomodo ergo ab eo iste uoluit, quem 
luctando superauit? praeualuit enim Jacob Christo uel potius 
praeualere uisus est per eos Israhelitas, a quibus crucifixus 
est Christus; et ab eo tamen benedicitur in eis Israhelitis, 
qui crediderunt in Christum, ex quibus erat qui dicebat: 
nam et ego Israhelita sum ex genere Abraham 

tribu Beniamin. unus ergo atque idem Iacob et claudus 
et benedictus: claudus in latitudine femoris tamquam in 
multitudine generis, de quibus dictum est: et claudicaue- 
runt a semitis suis; benedictus autem in eis, de quibus 
dictum est: reliquiae per electionem gratiae saluae 
factae sunt. 

CV. Quid sibi uult quod Jacob ait fratri suo: propter 
hoc uidi faciem tuam, quemadmodum cum uidet 
aliquis faciem dei? utrum pauentis et perturbati animi 
verba usque in hance adulationem proruperunt? an secundum 
aliquem intellectum sine peccato dicta accipi possunt? fortassis 
enim quia dicti sunt et gentium dii, quae sunt daemonia, 
non praeiudicetur ex his uerbis homini dei. non enim dixit: 
,quemadmodum si uiderem faciem dei, sed: cum uidet 
aliquis; ipse autem ,aliquis* quem significare possit incertum 
est. atque ita fortasse temperata sunt uerba, ut et ipse Esau 
sibi delatum tantum honorem grate acciperet et qui haec 
etiam aliter intellegere possunt, eum a quo dicta sunt nullo 
crimine inpietatis arguerent. quod etsi benigno animo dicta 
haec uerba fraterna sunt, quoniam et post bonam susceptionem 
metus ipse transierat, potuit sic dici, quemadmodum et Moyses 
Pharaonis deus dictus est, secundum quod dicit apostolus: 
etsi sunt qui dicuntur dii siue in caelo siue in 
terra, quemadmodum sunt dii multi et domini 
multi, maxime quia sine articulo in graeco dictum est: quo 
articulo euidentissime solet ueri dei unius fieri significatio. 
non enim dixit: zpéowzev toh deod, sed dixit: zpdsmrov teod; 

facile autem hoe intellegunt qua distantia dicatur, qui graecum 
eloquium audire atque intellegere solent. 

CVI. Quaeritur, utrum mendaciter promiserit Iacob fratri 
suo, quod sequens pedes suorum in itinere propter quos si 
inmoraretur uenturus esset ad eum in Seir; hoe enim; sicut 
seriptura deinde narrat, non fecit, sed eo perrexit itinere quod 
dirigebat ad suos. an forte ueraci animo promiserat, sed aliud 
postea cogitando delegit? 

CVII. Quomodo scriptura dicit quod uidit Sychem 
filius Emmor Chorraeus, princeps terrae, Dinam 
filiam Iacob, et accepit eam et dormiuit cum ea et 
humiliauit eam, et intendit animo Dinae filiae 
Iacob et adamauit uirginem et locutus est secun- 
dum sensum uirginis ipsi? quomodo uirgo appellatur, 
si iam cum illa dormierat eamque humiliauerat?. nisi forte 
uirgo nomen aetatis est secundum hebraeum eloquium. an 
potius per recapitulationem postea commemoratur quod primo 
factum est? prius enim potuit intendere animae ipsius et 
amare uirginem et loqui secundum sensum uirginis et deinde 
cum illa dormire eamque humiliare. 

CVIII. Cum paulo ante loquens Jacob cum fratre suo Esau 
infantes filios suos esse significet, quae graece dicuntur radia, 
quaeri potest quomodo potuerunt facere tantam stragem direptio- 
nemque ciuitatis interfectis quamuis in dolore circumeisionis 
constitutis pro sorore sua Dina. sed intellegendum est diu 
illic habitasse Jacob, donec et filia eius uirgo fieret et filii 

iuuenes. nam ita scriptum est: et uenit lacob in Salem 
[in] ciuitatem Sicimorum, quae estinterraChanaan, 
cum aduenit de Mesopotamia Syriae; et applicuit. 
ad faciem ciuitatis. et emit partem agri, in quo 
statuit illic tabernaculum suum, ab Emmor patre 
Sychem centum agnis; et statuit ibi aram, et 
inuocanit deum Israhel. exiit autem Dina filia 
Liae, quam peperit ipsi Iacob, ut condisceret filias 
regionis eius et cetera. adparet ergo his uerbis non trans- 
eunter. sicut uiator solet, illic mansisse Jacob, sed agrum 
emisse, tabernaculum constituisse, aram instruxisse ac per 
hoe diutius habitasse; filiam uero eius cum ad eam uenisset 
aetatem, ut amicas habere iam posset, condiscere uoluisse 
filias ciuium loci; atque ita factam esse pro illa cruentissimam 
caedem et depraé¢dationem, quae iam, ut puto, quaestionem 
non habet. multitudo enim non parua erat cum Iacob, qui 
plurimum ditatus fuit; sed filii eius in hoc facto nominantur, 
quia eiusdem facti principes atque auctores fuerunt. 

CVIIII. Quod ait Iacob timens bella finitimorum -apud 
ciuitatem Salem, quam expugnauerunt filli eins: ego autem 
exiguus sum <in> numero et Conuenientes super 
me occident me. propter bella plurium, quae consurgere 
poterant, se dixit numero exiguum, non quod minus multos 
haberet quam possent sufficere expugnationi illius ciuitatis, 
cum suos in itinere in bina castra diuiserit. 

CX. Dixit autem deus ad lacob: surge et ascende 
in locum Bethel et habita ibi; et fac ibi aram deo 
qui adparuit tibi, cum fugeres a facie Esau fratris 

tui, quid est quod non dixit: et fac ibi aram mihi, qui 
adparui tibi, sed deus dicit: fac ibi aram deo qui adparuit 
tibi? utrum filius ibi adparuit et deus pater hoc dicit? an 
in aliquo genere locutionis adnumerandum ? 

CXI. Quod Iacob ascensurus Bethel, ubi iussus est aram 
facere, dicit domui suae et omnibus qui cum illo erant: 
tollite deos alienos qui uobiscum sunt de medio 
uestrum et cetera; deinde dicitur: et dederunt Iacob 
deosalienos, quierant inmanibus eorum, etinaures 
quae erant in auribus eorum. quaeritur quare et inaures 
— quae si ornamenta erant, ad idolatriam non pertinebant — 
nisi quia intellegendum est phylacteria fuisse deorum alieno- 
Tum. nam Rebeccam a seruo Abrahae inaures accepisse 
scriptura testatur; quod non fieret, si eis inaures habere 
ornamenti gratia non liceret. ergo illae inaures quae cum 
idolis datae sunt, ut dictum est, idolorum phylacteria fue- 
rant. 

CXIL Et factus est timor dei in ciuitatibus quae 
circa illos erant et non sunt consecuti post filios 
Israhel. incipiamus animaduertere quemadmodum deus opere- 
tur in hominum mentibus. a quo enim timor dei factus est 
in illis ciuitatibus nisi ab illo, qui sua promissa in Iacob 
fillisque tuebatur? 

CXUI. Venit autem Iacob in Luza, quae est in 
terra Chanaan, quae est Bethel. animaduertendum est 
tria iam nomina huius ciuitatis commemorata: Vlammaus, 
quod dictum est eam prius uocatam, cum illuc prius pergens 
in Mesopotamiam uenisset lacob, et Bethel, quod nomen 


© Genwesd,0 2.04: 13 cf. Gen. 24, 22. 30 18 Gen. 35, 5 
24 Gen. 35, 6 26 cf. Gen. 28, 19 28 ef. Gen. 35, 15 


2 apparuit N apparuix P 4 annumerandum sit b 8 uestri b 
9 alienos deos S 11 idolatria C idololatriam d@ 12 (et 16) filacteria 
CPSNV philacteria 7’ philateria b 14 habere post gratia s. l. m. 1 
add. in Som. P 15 gratiam S 18 dominiT 19secuti Vb 20 enim 
aduertere PSVb 24 luzib 25 in bethel PVT jn bethel S 26 iam 
om. N  ullamaus PVb uslamaus S ulanmaus N27 prima NV 


10 


15 


20 


25 


nr 


10 


20 


25 


Quaestionum lib. I (Quaest. de Genesi). 57 


ipse inposuit et interpretatur domus dei, et Luza, quod modo 
commemoratum est. nec mirum debet uideri; multis enim 
locis hoc accidit et in cinitatibus et in fluminibus et in 
quibusque terrarum, ut ex aliis atque aliis causis uel adderen- 
tur uel mutarentur uocabula sicut etiam ipsis hominibus. 

CXUI. Iterum in Luza adparuit deus Iacob et dixit ei: 
nomen tuum iam non uocabitur Iacob, sed Israhel 
erit nomen tuum. hoc ei dicit ecce iterum deus in benedic- 
tione, quae repetitio confirmat magnum promissum in hoc 
nomine, nam hoc mirum est, quibus nomen semel dictum 
est, amplius eos non uocari quod uocabantur, sed quod eis 
nouum nomen inponebatur, omnino amplius aliquid non uocatos 
nisi quod eis inpositum sit, istum autem per totam uitam 
suam et deinceps post uitam suam appellatum esse Iacob, 
cui semel deus dixerat: non iam uocaberis Iacob, sed 
Israhel erit nomen tuum. nimirum ergo nomen hoc ad 
illam recte intellegitur pertinere promissionem, ubi sic uidebi- 
tur deus quomodo non est antea patribus uisus. ibi enim non 
erit nomen uetus, quia nihil remanebit uel in ipso corpore 
uetustatis et dei uisio summum erit praemium. 

CXV. In promissis Iacob dicitur: gentes et congrega- 
tiones gentium erunt ex te. utrum gentes secundum 
carnem, congregationes autem gentium secundum fidem an 
utramque propter fidem gentium dictum est, si gentes appellari 
non possunt una gens Israhel secundum carnem? 

CXVI. Ascendit autem deus ab eo <de> loco ubi 
locutus est cum eo. et statuit Iacob titulum in 

loco in quo locutus est cum eo, titulum lapideum; 
et libauit super eum libamen et infudit super eum 
oleum. et uocauit lacob nomen loci in quo locutus 
est cum eo illic deus ,Bethel*. iterum factum est hoc 
loco, quod factum fuerat? an iteruam commemoratum est? 
sed quodlibet hornm sit, super lapidem libauit Iacob, non 
lapidi libauit. non ergo sicut idolatrae solent aras ante lapides 
constituere et tamquam diis libare lapidibus. 

CXVII. Quod duodecim filii Israhel, qui nati sunt ei, 
conputantur et dicitur: hi sunt filii Israhel, qui nati 
sunt eiin Mesopotamia, cum Beniamin longe postea 
natus sit, cum iam transiissent Bethel et adpropinquarent 
Bethleem, frustra quidam conantes istam soluere quaestionem 
dixerunt non legendum ,nati sunt, sicut latini plerique 
codices habent, sed ,facti sunt* — graece enim scriptum 
est yévovro — ita uolentes intellegi etiam Beniamin, quamuis 
ibi natus non fuerit, ibi factum tamen, quia iam fuerat in 
utero seminatus, ut praegnans inde Rachel exisse credatur. 
hoc autem modo, etiam si ,nati sunt* legeretur, possent 
dicere: iam in utero natus erat, quia conceptus erat; sicut de 
sancta Maria dictum est ad Ioseph: quod enim in ea 
natum est, de spiritu sancto est. 

Sed aliud est quod inpedit hance solutionem quaestionis 
huius. quia, si jam ibi Beniamin conceptus erat, qui filii 
Iacob grandes inde exierunt, uix annorum duodecim esse 
potuerunt. uiginti namque annos illic expleuit, quorum primis 

septem sine coniugio fuit, donec seruiendo id adipisceretur. 
ut ergo primo anno, quo duxit uxorem, ei filius nasceretur, 
duodecim annorum esse potuit primitiuus, cum inde profectus 
est. proinde si iam conceptus fuerat Beniamin, intra decem 
menses illa omnis uia peracta est et quidquid in itinere 
scriptum est de Jacob. unde sequitur, ut filii eius tam paruuli 
pro sorore sua Dina tantam stragem fecerint, tot homines 
trucidauerint, ita expugnauerint ciuitatem: in quibus Symeon 
et Leui, qui primi gladiis accincti intrauerunt ad illos homines 
eosque peremerunt, undecim unus, alius autem decem annorum 
fuisse reperiatur, etiamsi per singulos annos sine intermissione 
illa pepererat. quod utique incredibile est ab illius aetatis 
pueris illa omnia fieri potuisse, quando et ipsa Dina uix 
adhue sex annorum fuit. 

Proinde aliter soluenda quaestio est, ut ideo intellegatur 
dictum commemoratis duodecim filiis: hi sunt filii Iacob, 
qui facti sunt ei in Mesopotamia Syriae, quia inter 
omnes, qui tam multi erant, unus tantum erat non ibi natus, 
qui tamen inde habuit nascendi causam, quod ibi mater eius 
patri copulata est. sed solutio ista quaestionis aliquo exemplo 
similis locutionis firmanda est. 

Nulla tamen est facilior solutio quaestionis huius, quam 
ut per synecdochen accipiatur. ubi enim pars maior est aut 
potior, solet eius nomine etiam illud conprehendi quod ad 
ipsum nomen non pertinet. sicut ad duodecim apostolos iam 
non pertinebat Indas, qui etiam mortuus fuit cum dominus 
resurrexit a mortuis, et tamen ipsius duodenarii numeri nomen 

apostolus in epistula sua tenuit, ubi ait eum adparuisse illis 
duodecim. cum articulo enim hoc graeci codices habent, 
ut non possint intellegi quicumque duodecim, sed illi in 
eo numero insignes. eo modo locutionis puto et illud a 
domino dictum: nonne ego uos duodecim elegi? et 
unus ex uobis diabolus est, ut non ad electionem 
etiam ipse pertinere uideatur. non enim facile inuenitur 
electoruam nomen in malo, nisi quando mali eliguntur a malis. 
quodsi putauerimus et illum electum, ut per eius traditionem 
domini passio conpleretur, id est maljtiam eius ad_ aliquid 
electam bene utente deo etiam malis, aliud adtendamys, ubi 
ait: non de omnibus uobis dico; ego scio quos elegi: 
ubi declarat ad electionem non pertinere nisi bonos. ac per 
hoc illud quod dictum est: ego uos duodecim elegi, 
per synecdochen dictum est, ut nomine maloris meliorisque 
partis etiam illud conplecteretur, quod ad ipsum nomen non 
pertinet. 

Hic modus est in hoc eodem libro, ubi Emmor pro filio 
suo Sychem, ut acciperet Dinam filiam Iacob, exiit loqui 
cum eodum lacob et uenerunt etiam filii eius qui absentes 
erant, et ad omnes dicit Emmor: Sychem filius meus 
elegit animo filiam uestram; date ergo illi eam 
uxorem. quia enim potior erat patris persona, per synecdochen 
filiam uestram dicens etiam fratres tenuit hoc nomine, 
quorum non erat filia. bine est et illud: curre ad oues 
et accipe mihi inde duos haedos. simul enim _pasce- 
bantur oues et haedi; et quia potiores sunt oues, earum 
nomine etiam caprarum pecus conplexus est. sic quia potior 
erat numerus undecim filioram Iacob, qui nati fuerant in 

Mesopotamia, ipsorum commemoratione scriptura conplexa est 
etiam Beniamin, qui non erat ibi natus, et dictum est: hi 
sunt filii lacob, qui facti sunt ei in Mesopotamia 
Syriae. 

CXVIII. Quod post narrationem mortis Isaac narratur quas 
uxores Esau acceperit et quos creauerit, recapitulatio intelle- 
genda est; neque enim post mortem Isaac fieri coepit, cum 
iam essent Esau et Iacob centum uiginti annorum. nam eos 
sexagenarius suscepit et uixit omnes annos uitae suae centum 
octoginta. 

CXVIIII. Quaestio est, quomodo scriptura dicat post 
mortem Isaac patris sui Hsau abscessisse de terra Chanaan et 
habitasse in monte Seir, cum ueniente de Mesopotamia Iacob 
fratre eius legatur, quod iam illic habitabat. proinde quid 
fieri potuerit, ut scriptura falli uel fallere non credatur, in 
promtu est cogitare. quod scilicet Esau, posteaquam in 
Mesopotamiam frater eius abscessit, noluit habitare cum 
parentibus suis siue ex illa commotione, qua dolebat se bene- 
dictione fraudatum, siue aliqua causa uel uxorum suarum, 
quas odiosas uidebat esse parentibus, uel qualibet alia, et 
coepit habitare in monte Seir. deinde post reditum Iacob 
fratris sui facta inter eos concordia reuersus est et ipse ad 
parentes et, cum mortuum patrem simul sepelissent, quia eos 
in plurimum ditatos terra illa, sicut scriptum est, minime 
capiebat, abscessit rursus in Seir et ibi propagauit gentem 
Idumaeorum. 

CXX. Quod scriptum est: hi principis Chorraei filii 
Seirinterra Edom, secundum tempus quo uiuebat scriptor 

commemorat. cum autem Seir habitaret qui istos genuit 
nondum ueniente in illam terram Hsau, nondaum utique 
appellabatur terra Edom. non enim nomen nisi ab ipso Esau 
inditum est terrae, quopiam idem ipse et Esau et Edom 
uocabatur, de quo propagati sunt Idumaei, hoe est gens 
Kdom. 

CXXI. Quod scriptum est: et hi reges quiregnauerunt 
in Edom, antequam regnaret rex in Israhel, non sic 
accipiendum est, tamquam omnes reges nominati sint usque 
ad ea tempora, quibus coeperunt reges Israhel, quorum primus 
fuit Saul. multi enim fuerunt in Edom usque ad iempora 
Saul cum temporibus etiam iudicum, quorum tempora fuerunt 
ante reges; sed ex his multis eos solos potuit commemorare 
Moyses, qui fuerunt antequam ipse moreretur. nec mirum est 
quod numerantibus ab Abraham per Hsau patrem gentis 
Edom atque per Raguel filium Esau et Zara filium Raguel 
et Iobab filium Zara, cui Ilobab successit in regno Balac, qui 
primus in terra Edom rex fuisse commemoratur, usque ad 
ultimum regem, quem potuit nominare Moyses, plures genera- 
tiones inueniuntur quam numerantur ab Abraham per Iacob 
usque ad Moysen. nam illic inueniuntur fere duodecim, hic 
autem usque ad Moysen ferme septem. fieri enim potuit, ut 
ideo ibi plures nominarentur, quia citius morieudo plures alter 
alterl successerunt. sic etiam contigit, ut alium ordinem 
sequens Matthaeus ab Abraham usque ad Joseph quadraginta 
duas generationes numeraret, Lucas autem in ordine alio 
numerans generationes non per Salomonem sicut ille, sed per 

Natham ab Abraham usque ad Ioseph quinquaginta quinque 
commemoret. in illo quippe ordine, ubi plures numerantur, 
citius mortui sunt quam hic ubi pauciores. ne forte autem 
moueat aliquem, quod inter reges Edom commemoratur Balac 

> filius Beor et de similitudine nominis existimet illum esse 
Balac, qui restitit Moysi ducenti populum Israhel, sciat illum 
Balac Moabitam fuisse, non Idumaeum, eumque fuisse filium 
Sephor, non filium Beor, sed fuisse etiam ibi tune filium 
Beor Balaam, non Balac, quem Balaam conduxerat idem Balac 

10 ad maledicendum populum Israhel. 

CXXI. Quomodo potuerit mors Isaac decem et septem 
annorum inuenire Joseph eius nepotem, sicut uidetur tamquam 
ex ordine scriptura narrare, quocumque se quisque conuertat, 
inuenire difficile est. nolo enim dicere non posse inueniri, 

1 ne forte me fugiat quod alium non fugit. si enim post mortem 
aui sui Isaac decem et septem annorum fuit Ioseph, quando 
eum fratres in Aegyptum uendiderunt, procul dubio et pater 
eius Jacob septimo decimo anno filii sui Ioseph centum 
uiginti annorum fuit. genuit enim eos Isaac, cum esset anno- 

20 rum sexaginta, sicut scriptum est. uixit ergo Isaac postea 
centum uiginti, quia centesimo octogesimo mortuus est. 
ideirco dimisit filios centum uiginti annos habentes et Ioseph 
decem et septem. Joseph autem quoniam triginta annorum 
fuit, quando adparuit in conspectu Pharaonis, secuti sunt 

25 autem septem anni ubertatis et duo famis, donee ad eum 
pater cum fratribus uenit, triginta nouem profecto annos 
agebat Ioseph, quando Jacob intrauit in Aegyptum. tunc 

autem idem Iacob, quod ore suo Pharaoni dicit, centesimum 
et tricesimum annum agebat aetatis, centum autem et uiginti 
Iacob, quando erat decem et septem Joseph: quod uerum 
esse nullo modo potest. si enim septimo decimo anno uitae 
Ioseph Iacob centum uiginti ageret, procul dubic tricesimo 
et nono anno Joseph non centum triginta, sed centum quadra- 
ginta et duos annos agere inueniretur Jacob. si autem die 
mortis Isaac nondum erat annorum decem et septem Ioseph, 
sed aliquantulo tempore post mortem aui sui ad septimum 
decimum peruenit annum, quo anno scriptura testante in 
Aegyptum est a fratribus uenditus, plurium etiam quam 
centum quadraginta duum anmorum esse debuit pater eius, 
quando est filium in Aegyptum consecutus. scriptura quippe 
posteaquam narrauit annum uitae ultimum Isaac centesimum 
et octogesimum et eius mortem ac sepulturam, deinde 
commemorauit, quemadmodum digressus esset Hsau a fratre 
suo de terra Chanaan in montem Seir, et contexuit commemo- 
rationem regum et principum gentis ipsius, in qua se constituit 
uel quam propagauit Esau; post haec narrationem de Ioseph 
sic intulit: habitabat autem Iacob in terra Chanaan. 
haec autem procreaturae Lacob. Ioseph autem 
decem et septem annorum erat pascens cum fratri- 
bus <suis> oues. deinde narratur causa somniorum quemad- 
modum odiosus fratribus sit factus et uenditus. aut ergo 
eodem anno septimo decimo aut etiam aliquanto maior uenit 
in Aegyptum. ac per hoc utrolibet modo permanet quaestio. 

Si enim decem et septem annorum fuit post mortem aui sui, 
quando pater eius centum uiginti fuit, profecto anno eius 
trigesimo et nono, quando Jacob uenit in Aegyptum, centum 
quadraginta duos annos idem Iacob agere debuit; fuit autem 
tunc Iacob centum triginta. ac per hoc, si decem et septem 
annorum Joseph in Aegyptum est uenditus, ante duodecim 
anuos quam moreretur auus eius uenditus inuenitur. decem 
enim et septem annorum esse non potuit nisi ante duodecim 
annos mortis Isaac centesimo et octauo anno uitae patris 
sui Iacob. his enim cum adiecerimus uiginti duos annos, 
quibus loseph usque ad aduentum patris sui fuit in Aegypto, 
fient aetatis anni Joseph triginta nouem et Iacob centum 
triginta et nulla erit quaestio. sed quoniam scriptura post 
mortem Isaac ista narrauit, putatur Ioseph post eiusdem aui 
Sui mortem decem et septem annorum fovisse. quapropter 
intellegamus de uita Isaac tamquam multum decrepiti senis 
tacuisse scripturam, cum iam de Iacob et eius filiis loqueretur ; 
uiuo tamen Isaac decem et septem annorum esse coepit 
Ioseph. 

CXXIIL Quod dicit Iacob ad Ioseph: quod est somninm 
hoe quod somniasti? numquid uenientes ueniemus 
ego et mater tua et fratres tui adorare te super 
terram? nisi in aliquo mysterio dictum accipiatur, quomodo 
intellegitur de matre Ioseph, quae iam erat mortua? unde 
non in Aegypto, cum sublimaretur, putandum est hoc esse 
completum, quia nec pater eum adoranit, quando ad eum uenit 
in Aegyptum, nec mater olim defuncta potuit. in Christi ergo 
persona facile intellegi potest etiam de mortuis secundum 
illud, quod dicit apostolus, quia donauit ei nomen quod 
est super omne nomen, ut in nomine Iesu omne 

genu flectatur caelestium, terrestrium et infer- 
norum. 

SXXINI. Quaeritur quare Ismahelitas scriptura, quibus a 
fratribus uenditus est Toseph, etiam Madianitas uocet, cum 
Ismahel sit de Agar filius Abrahae, Madianitae uero de 5 
Cettura. an quia scriptura dixerat de Abraham, quod munera 
dederit filiis concubinarum suarum, Agar scilicet et Cetturae, 
et dimiserit eos ab Isaac filio suo in terram orientis, unam 
gentem fecisse intellegendi sunt? 

CXXV. De Iacob scriptum est, cum Iugeret Ioseph: 
congregati sunt autem omnes filii eius et filiae 
et uenerunt consolari eum. quae filiae praeter Dinam? 
an filios et filias dicit connumeratis nepotibus et neptibus? 
iam enim maiores filii eius filios habere potuerunt. 

CXXVI. Et noluit consolari dicens quoniam descen- 15 
dam ad filium meum lugens in infernum, solet esse 
magna quaestio, quomodo intellegatur infernus: utrum illue 
mali tantum an etiam boni mortui descendere soleant. si ergo 
tantum mali, quomodo iste ad filium suum se dicit lugentem 
uelle descendere? non enim in poenis inferni eum esse credit. 20 
an p-rturbati et dolentis uerba sunt mala sua etiam hinc 
exaggerantis ? 

CXXVII. Et uendiderunt losephin Aegyptum Pete- 
phrae spadoni praeposito coquorum. nolunt quidam 
praepositum coquorum interpretari, qui graece apytpdyerpoc 
dicitur, sed praepositum militiae, cui esset potestas occidendi. 
nam sic appellatus est etiam ille quem Nabuchodonosor misit, 
penes quem potius inuenitur primatus fuisse militiae. 


_ 


0 


nw 


5 


3 cf. Gen. 37, 28 6 cf. Gen. 25,6 11 Gen. 37, 85 15 Gen. 
Bi; dD 23 Gens diy aoe 20) ciel VaheowecO meme 


1 genus C et terrestrium V 38 hismaelitasb 6 cethura PSVTbd 
7 dederat SNT dederit (er s. 1. m. 1) V 28 petefares C! petefre PS 
petefre 7 24 proposito P 25 propositum P  archimagiros CPSNVT 
27 nabucodonosor S nabugodonosor T 


On 


-_ 
on 


Quaestionum lib. I (Quaest. de Genesi). 67 


CXXVIII. Factum estautemin tempore illo descen- 
dit Iudas a fratribus suis sad hominem quendam 
Odollamitam, cui nomen Iras. et widit illic Iudas 
filiam hominis Chananaeinomine Sauam; et accepit 
eam et introiuit ad eam. et concepit et peperit 
filium et cetera. quaeritur quando ista fieri potuerunt. si 
enim posteaquam Ioseph deuenit in Aegyptum, quomodo 
intra uiginti ferme et duos annos — nam post tantum 
temporis colligitur eos uenisse ad eundem Ioseph fratrem 
suum in Aegyptum cum patre suo — fieri potuerit, ut Iudae 
filii eius aetatis omnes possent ducere uxores? nam Thamar 
nurum suam mortuo primogenito suo alteri filio dedit: quo 
etiam mortuo expectauit, ut cresceret tertius; et cum creuisset, 
nec illi eam dedit timens, ne et ipse moreretur. unde factum 
est, ut eidem socero suo se illa subponeret. quomodo ergo 
haec omnia intra tam paucos annos fieri potuerint, merito 
mouet, misi, ut forte solet, scriptura per recapitulationem 
aliquot annos ante uenditum Ioseph hoc fieri coepisse intellegi 
uelit, quoniam sic positum est, ut diceretur: factum est 
autem in illo tempore. ubi tamen quaeritur, si decem 
et septem annorum erat Ioseph, quando uenditus est, quot 
annorum esse Judas potuerit quartus filius Iacob, quando- 
quidem ipse primogenitus Ruben ut plurimum fratrem suum 
Ioseph quinque aut sex annos potuerit aetate praecedere. 
euidenter autem scriptura dicit triginta annorum fuisse loseph, 
quando innotuit Pharaoni. cum ergo ipse anno septimo decimo 
aetatis suae uenditus fuisse eredatur, tredecim annos peregerat 

in Aegypto ignotus Pharaoni; ad hos autem tredecim annos 
accesserunt septem anni ubertatis et facti sunt anni uiginti; 
his adduntur duo, quia secundo anno famis intrauit Iacob 
in Aegyptum cum filiis suis, et inueniuntur wiginti duo anni, 
quibus afuit Ioseph a patre et a fratribus suis. quo medio 
tempore quomodo fieri potuerunt de uxore et fillis et nuru 
Iudae omnia quae narrantur, indagare difficile est; nisi forte 
ut credamus — et hoe enim fieri potuit — mox ut adulescere 
Tudas coepit eum incidisse in amorem eius quam duxit uxorem 
nondum uendito Ioseph in Aegyptum. 

CXXVIIII. Et depositis uestimentis uiduitatis 
suae a se. hince insinnatur et temporibus patriarcharum 
certa et sua fuisse uestimenta uiduarum, non utique talia 
qualia coniugatarum. 

CXXX. Quod iterum dicitur: Loseph autem depositus 
estin Aegyptum; et possedit eum Petephres spado 
Pharaonis, ad ordinem redit scriptura unde recesserat, ut 
illa narraret quae supra digesta sunt. 

CXXXI. Quod aliqui codices latint habent: tria canistra 


alicae, cum graeci habeant yovdp:t@v, quod interpretantur : 


qui usum eiusdem linguae habent panes esse cibarios. sed 
illud mouet, quomodo panem cibarium potuerit Pharao habere 
in escis. dicit enim in superiore canistro fuisse omnia ex 
quibus edebat Pharao opus pistorum. sed intellegendum est 
etiam ipsum canistrum habuisse panes cibarios, quia dictum 
est: tria canistra yovéprt@y, et desuper fuisse illa ex omni 
genere operis pistoris in eodem canistro superiore. 

CXXXII. Quod putabat se stare Pharao super flumen, 
quemadmodum seruus Abrabae dixit: ecce ego sto super 
fontem aquae; nam et ibi graecus éat tis myyq¢ dixit 
quemadmodum-hic ént to} motapod. haec locutio si intellegatur 
in psalmo, ubi scriptum est: quifundauit terram super 
aquam, non coguntur homines putare sicut nauem natare 
terram super aquam. secundum hance enim locutionem recte 
intellegitur quod altior sit terra quam aqua; altius quippe 
ab aquis sustollitur, ubi habitent terrena animalia. 

CXXXIIT. Quod scriptum est: <et> obliuiscentur 
ubertatis futurae in tota terra Aegypti, non futurae 
illis qui famen patientur, tamquam postea ueniat illis ubertas; 
sed futura erat tunc quando loquebatur. tamquam diceret: 
ubertatis huius, quam futuram significarunt boues bonae et 
spicae bonae, obliuiscentur homines in ea fame, quam signifi- 
cauerunt boues et spicae malae. 

CXXXIUI. Numquid inueniemus hominem talem, 
qui habet spiritum deiin se? ecce iam, nisi fallor, 
tertio insinuatur nobis in hoc libro spiritus dei, id est spiritus 
sanctus. primo ubi dictum est: et spiritus dei <superfe- 
rebatur> super aquam; secundo ubi dixit deus: non 
permanebit spiritus meus in hominibus istis, 
propter quod carnes sunt; et tertio nunc, quod Pharao 

dicit de Ioseph esse in illo spiritum dei. nondum tamen 
legimus spirittm sanctum. 

CXXXV. Et inposuit Pharao nomen Ioseph Pson- 
thomplanech. hoc nomen interpretari dicitur ,occulta 
reuelauit*, ex illo utique quod somnia regi aperuit; aegyptia 
uero lingua ,saluatorem mundi‘ perhibent appellatum isto 
nomine. 

CXXXVI. Et dedit ei Aseneth filiam Petephrae 
sacerdotis Solis ciuitatis ipsi uxorem. quaeri solet 
cuius Petephrae, utrum illius, cuius seruus fuit, an alterius; 
sed credibilius existimatur alterius. nam de illo quomodo 
credatur, multa sunt quae moueant. primum, quia scriptura 
non commemorauit, cum uideatur hoc non potuisse praeterire, 
quod ad illius iuuenis non paruam gloriam pertinebat, ut 
eius filiam duceret, cuius famulus fuit, deinde quomodo spado 
filiam habere potuerit? sed respondetur: quomodo uxorem? 
postea quippe creditur abscisus uel casu uulneris uel propria 
uoluntate. et quod honor eius non ipse commemoratur qui 
solet, id est quod apyiworyeios fuerit, quem principem coquo- 
rum latini interpretes posuerunt, principem autem militiae 
quidam intellegi uolunt. sed etiam hic respondetur duos illum 
honores habuisse, et sacerdotium Solis et militiae principatum ; 
congruenter autem alibi ille honor eius commemoratus est, 
qui talibus actibus congruebat; hic uero, posteaquam in Joseph 
adparuit non parua diuinitas, ipse honor debuit nominari 
soceri eius, qui pertineret ad diuinitatem non paruam secundum 
opinionem Aegyptiorum in sacerdotio Solis. uerum in his 
omnibus, quia et praepositus fuit custodiarum carceris, nimis 


3 Gen. 41, 45 8 Gen. 41, 45 


3 sonthonfanee C psothonfanee PV psonthdfanee N psothonphanec S$ 
psonthonfanec 7 psotonphanech D 4 occultare uelauit N 8 asen- 
neth PT asenneht S asennet N asseneth V asseneth b 8 (et 10) pete- 
farh C! petefre PSVN petefres 7 phutifaris b 11 aestimatur bd 
quomodo]| cur non d 17 abscissus d@ 19 archimagiros CPSVT' arci- 
magiros 7’ 22 sacerdotum 6 27 sacerdotiam V sacerdote bo 


= 


0 


m 


5 


no 


0 


10 


15 


Quaestionnm lib. I (Quaest. de Genesi). Vall 


incredibile est huic praepositum officio sacerdotem. deinde 
non simpliciter dictum est, quod sacerdos Solis esset, sed 
ciuitatis Solis, quae uocatur Heliopolis; abesse autem dicitur 
amplius quam uiginti milibus a ciuitate Memphi, ubi Phara- 
ones, id est reges maxime commanebant. quomodo ergo deserto 
officio sacerdotii sui potuit strenue regi seruire in militiae 
principatu ? accedit etiam, quod Aegyptii sacerdotes perhibentur 
non seruisse semper nisi templis deorum suorum nec aliud 


aliquid officii gessisse. sed si forte tunc aliter fuit, credat 


quisque quod placet; non est tamen quaestio, cuius exitus 
clausus sit, siue unus fuerit Petephres siue duo. quodlibet 
enim horum quisque existimet, non est fidei periculosum nec 
contrarium ueritati scripturarum dei. 

CXXXVII. Et congregauit Ioseph triticum sicut 
arenam maris multum ualde, quoadusque non 
potuit numerari; non enim erat numerus. pro eo 
dictum est: non enim erat numerus, quod nomen numeri 
omnis usitati excederet illa copia et quomodo appellaretur 
non inueniebatur. nam unde fieri potest, ut quamlibet magnae 
finitae tamen multitudinis numerus non sit? quamuis hoc 
potnerit etiam secundum hyperbolen dici. 

CXXXVII. Et commemoratus est Ioseph somnio- 
rum suorum, quae uidit ipse; adorauerant enim eum 
fratres sui. sed aliquid in illis somniis excelsius inquirendum 
est. non enim potest eo modo de patre eius ac matre compleri, 
quae iam mortua fuerat, quod de sole et luna cum uidisset, 
a patre increpante audierat, qui uiuebat. 

CXXXVIIIT. Quid est quod Ioseph uir tam sapiens atque 
ita non solum hominum inter quos uiuebat testimonio, sed 
ipsa etiam scriptura teste laudatus ita iurat per salutem 
Pharaonis non exituros de Aegypto fratres suos, nisi frater 
eorum iunior ueniret? an etiam bono et fideli uilis fuerat 
Pharaonis salus, cui fidem sicut primitus domino suo seruabat 
in omnibus? quanto enim magis ipsi, qui eum in tanto honore 
locauerat, si illi seruauit, qui eum seruum emticium posside- 
bat! quodsi non curabat Pharaonis salutem, numquid et 
periurium pro cuiuslibet hominis salute uitare non debuit? 
an non est periurium? tenuit enim unum eorum, donec ueniret 
Beniamin, et uerum factum est quod dixerat: non exibitis 
hinc, nisi uenerit frater uester. ad omnes enim non 
potuit pertinere quod dictum est; nam quomodo et ille 
uenturus esset, nisi ad eum adducendum aliqui redissent? 
sed quod sequitur magis urget quaestionem, ubi iterum iurauit 
dicens: mittite ex uobis unum et adducite fratrem 
uestrum; uos autem abducemini, quoadusque mani- 
festa sint uerba uestra, si uera dicitis an non; 
Sin autem, per salutem Pharaonis <nisi> explora- 
tores estis; id est: si non uera dicitis, exploratores estis. 
huic sententiae interposuit iurationem, quia, si uera non 
dixissent, exploratores essent, id est. exploratorum poena digni 
essent, quos tamen uera dicere sciebat. neque enim periurus 

est quisque, si ei quem castissinum nouit dicat: si hoc 
adulterium de quo argueris commisisti, damnat te deus“, et 
his uerbis adhibeat iurationem, uerum omnino iurat. ibi est 
enim condicio, qua dixit: si fecisti, quem tamen non fecisse 
certum habet. sed ait aliquis: uerum est, quia, si fecit adul- 
terium, damnat illum deus; hoc autem quomodo uerum est: 
si non uerum dicitis, exploratores estis, cum, etiamsi menti- 
antur, non sint exploratores? sed hoc est, quod dixi, ita 
dictum esse ,exploratores estis,“ tamquam si dictum 
esset: exploratorum poena digni estis, hoc est exploratores 
deputabimini merito mendacii uestri. ,estis* autem potuisse 
dici pro habebimini et deputabimini innumerae similes locutiones 
docent. unde est illa Heliae: quicumque exaudierit in 
igne, ipse erit deus. non enim tune erit, sed tunc babe- 
bitur. 

CXL. Quid est quod cum inter se paenitentes filii Israhel 
loquerentur de fratve suo Ioseph, quod cum illo male egerint 
et hoc eis diuino indicio redderetur, quod se periclitari uide- 
bant, adiungit scriptura et dicit: ipsi ignorabant quia 
audiebat loseph; interpres enim inter illos erat. 
hoc scilicet intellegendum est ideo eos putasse quia ille non 
audiret, quod uidebant interpretem, qui inter illos erat, 
nihil ei dicere eorum quae loquebantur nec ob aliud adbibitum 
putabant interpretem, nisi quod eorum linguam ille nesciret. 
nec cura erat interpretis ea dicere illi, a quo positus fuerat, 
quae non ad illum, sed inter se loquebantur. 

CXLI. Et iterum accessit ad eos et dixit illis. 
nec adiungit quid illis dixerit. unde intellegitur haec eadem 
dixisse quae dixerat. 

CXLIT. Et deducetis senectam meam cum tristitia 
ad infernum. utrum ideo ad infernum, quia cum tristitia? 
an etiamsi abesset tristitia, tamquam ad infernum moriendo 
descensurus haec loquitur? de inferno enim magna quaestio 
est et quid inde scriptura sentiat locis omnibus, ubi forte 
hoc commemoratum fuerit, obseruandum est. 

CXLII. Quod a praeposito domus audiunt: deus uester 
et deus patrum uestrorum dedit uobis thesauros 
in saccis uestris; argentum autem uestrum proba- 
tum habeo, mendacium uidetur, sed aliquid significare 
credendum est. argentum enim quod et datur et non minuitur, 
quia et probatum appellatum est, nimirum illud intellegitur 
de quo alibi legimus: eloquia domini eloquia casta, 
argentum igne examinatum, probatum terrae, pur- 
gatum septuplum, id est perfecte. 

CXLII. Biberunt autem et inebriati sunt cum eo. 
solent hine ebriosi adhibere testimonii patrocinium non propter 
illos filios Israhel sed propter Ioseph, qui ualde sapiens 
commendatur; sed hoc uerbum et pro satietate solere poni 
in scripturis qui diligenter aduerterit multis in locis inueniet. 
unde est illud: uisitasti terram et inebriasti eam, 
multiplicasti ditare eam; eo quod in laude henedictionis 
hoc positum est et donum dei commemoratur adparet hac 
ebrietate saturitatem significari. nam ita inebriari ut inebriantur 
ebriosi nec ipsi terrae utile est, quoniam maiore quam satie- 
tati sufficit umore corrumpitur sicut uita ebriosorum, qui 
non satietate se replent, sed mergunt diluuio. 

CXLV. Quod ait fratribus suis Ioseph: nescitis quia 
augurioauguratur homo qualis ego — de hoc augurio 

etiam mandauit eis dicendum per hominem suum — quid 
sibi uelit quaeri solet. an quia non serio sed ioco dictum 
est, ut exitus docuit, non est habendum mendacium? mendacia 
enim a mendacibus serio aguntur, non ioco; cum autem quae 
non sunt tamquam ioco dicuntur, non deputantur mendacia. 
sed magis mouet quid sibi uelit ista actio Ioseph qua fratres 
suos, donec eis aperiret quis esset, totiens ludificauit et tanta 
expectatione suspendit: quod licet tanto sit suauius cum legitur, 
quanto illis fit inopinatius cum quibus agitur, tamen sapientiae 
illius grauitate, nisi magnum aliquid isto quasi ludo signifi- 
caretur, nec ab illo fieret nec ea scriptura contineretur in 
qua est tanta sanctitatis auctoritas et prophetandorum tanta 
intentio futurorum. quam modo exequi cxponendo non susce- 
pimus, sed admonere tantum uoluimus quid hic oporteat 
inquiri, nam nec illud uacare arbitror, quod non ait: auguror 
ego, sed: auguratur homo qualis ego. quod si locutionis 
genus est, in scripturae corpore simile aliquid reperien- 
dum est. 

CXLVI. Non neglegenter considerandum puto, tantam mise- 
riam in hac perturbatione fratrum suorum quomodo Ioseph 
quamdiu uoluit tenuit et quanta uoluit mora produxit, non 
eos utique faciens calamitosos, quando tantae etiam ipsorum 
futurae laetitiae exitum cogitabat et totum hoc quod agebat, 
ut eorum gaudium differretur, ad hoc agebat, ut eadem dilati- 
one cumularetur. tamquam non essent condignae passiones 
eorum in toto illo tempore quo turbabantur ad futuram 
gloriam exultationis, quae in eis fuerat reuelanda, fratre cognito, 
quem a se perditum esse arbitrabantur. 

CXLVII. Multa in narratione Iudae aliter dicta sunt quam 
cum illis egerat Ioseph, quamuis apud eum loqueretur, ut 

omnino de illa insimulatione, quod exploratores essent, nihil 
diceretur. quod utrum consulto tacitum sit an et id fecerit 
perturbationis obliuio non adparet. nam et illud quod dixerunt 
se ab ipso Ioseph interrogatos de patre et fratre suo, se 
autem illa interroganti indicasse, mirum si uel ad sententiam 
potest ista peruenire narratio, ut eam constet esse ueracem. 
quamquam etsi aliqua falsa in ea sunt, falli potius per obliui- 
onem potuit quam audere mentiri apud eum praesertim, cui 
non sicut nescienti, sed etiam illa quae nouerat eum scire 
ad flectendam eius misericordiam narrationi inserebat. 

CXLVIIL. Quid est quod dicit Ioseph: misit enim me 
deus ante uos remanere uestrum reliquias super 
terram et enutrire uestrum reliquiarium magnum? 
hoe enim non usquequaque consonat, ut reliquias uel reliqui- 
arium accipiamus Iacob et filios eius, cum omnes sint inco- 
lumes. an forte illud significat alto secretoque mysterio quod 
ait apostolus: reliquiae per electionem gratiae saluae 
factae sunt, quia propheta praedixerat: et si fuerit 
numerus filiorum Israhel sicut arena maris, reli- 
quiae saluae fient? ad hoc enim occisus est Christus a 
Iudaeis et traditus gentibus tamquam Joseph Aegyptiis a 
fratribus, ut et reliquiae Israhel saluae fierent. unde dicit 
apostolus:nam et ego Israhelita sum, et: ut plenitudo 
gentium intraret et sic omnis Israhel saluus fieret; 
id est: ex reliquiis Israhel secundum carnem et plenitudine 
gentium quae in fide Christi secundum spiritum sunt Israhel. 
aut si et genti illi Israheliticae restat fidei plenitudo, ex qua 
erant reliquiae, in quibus reliquiis tune et apostoli salui facti 
sunt, hoc significatur ea plenitudine liberationis Israhel, qua 
per Moysen ex Aegypto liberati sunt. 

CXLVUII. Intrarunt in Aegyptum Iacob et omne 
semen eius, filii et filii filiorum eius, filiae et 
filiae filiarum eius cum eo. quaerendum quomodo dicat 
~filias et filias filiarum eius cum eo‘, cum filiam unam legatur 
habuisse. superius autem filias eius dixeramus accipi posse 
neptes eius, sicut filii Israhel omnes dicuntur etiam uniuersus 
populus ab illo propagatus. sed nunc cum dicit ,filias filiarum‘ 
propter unam Dinam, pluralis numerus pro singulari positus 
est, sicut etiam pro plurali singularis solet; nisi nurus eius 
quisque adserat filias eius potuisse appellari. 

CL. Quod dicit scriptura tot animas perperisse Liam uel 
tot aut tot animas exisse de femoribus Iacob, uidendum est 
quid hine respondeatur eis qui hoc testimonio confirmare 
nituntur a parentibus simul animas cum corporibus propagari. 
animas enim dictas pro hominibus a parte totum significante 
locutione nullus ambigit. sed quomodo ipsam partem, ex 
qua totum commemoratum est, hoc est animam, cuius nomine 
totus homo significatus est, alienemus ab eo quod dictum 
est: exierunt de femoribus eius, ut carnes tantum ex 
illo natas, quamuis solae animae nominentur, accipiamus, 
quaerendi sunt locutionum modi secundum scripturas. 

CLI. Hi filii Liae, quos peperitipsilacobin Meso- 
potamiaSyriae, et Dinam filinm eius; omnes animae, 
filii et filiae [eius], triginta tres. numquid istae omnes 
triginta tres animae ex Lia in Mesopotamia Syriae natae 
sunt? sex utique filii et una filia, ex quibus nepotes comme- 

morati sunt. si ergo de uno Beniamin quaestio nata fuerat, 
quando numeratis duodecim filiis Jacob et nominatim comme- 
moratis dictum est: hi filii lacob qui facti sunt ei in 
Mesopotamia Syriae, quanto maior nunc quaestio est, 
quomodo triginta tres animae ex Lia in Mesopotamia Syriae 
natae sunt, nisi quia illa locutio confirmatur, tamquam ibi 
omnes orti sunt, quorum parentes ibi orf sunt! deinde et 
illud iam non dubium est in una filia filias nominari plurali 
numero pro singulari posito. 

CLI. Quod legitur sexaginta sex animas intrasse cum Iacob 
in Aegyptum exceptis uidelicet filiis Ioseph et deinde illis 
adnumeratis infertur: septuaginta quinque animae erant, 
cum quibuslacob intrauitinAegyptum, sic accipiendum 
est: qui erant in domo Jacob, quando intrauit in Aegyptum. 
nam utique quos ibi inuenit, non cum eis intrauit. sed quoniam 
diligentius discussa ueritate reperiuntur duo nati iam fuisse, 
cum intrauit, Ephraem et Manasses — quod non solum hoc 
loco hebraei codices habere dicuntur uerum etiam ipsa secun- 
dum Septuaginta interpretatio in Exodo declarat — nec Septua- 
ginta interpretes mihi in hoe uidentur errasse, qui propter 
aliquam mysticam significationem quadam uelut prophetica 
libertate hunc numerum complere uoluerunt, si adhuc uiuente 
Jacob illi ex duohus filiis Manasse et Ephraem propagati 
sunt, quos eidem numero domus Iacob adgregandos iudicaue- 
runt. sed quia inuenitur Iacob decem et septem annos uixisse 
in Aegypto, quomodo potuerunt filii Ioseph illo uiuo etiam 
nepotes habere, non inuenitur. ingressus est enim Aegyptum 
Iacob secundo anno famis; nati sunt autem filii Ioseph in 

annis abundantiae. quibuslibet annis ubertatis nati existimentur. 
a primo anno ubertatis usque ad secundum annum famis, 
quo ingressus est Iacob in Aegyptum, nouem anni sunt; huc 
additis decem et septem quibus ibi uixit Jacob, uiginti sex 
anni reperiuntur, quomodo ergo minus quam uiginti et sex 
annorum iuuenes etiain nepotes habere potuerunt? sed neque 
ulla hebraeica ueritate ista soluitur quaestio. quemadmodum 
enim inpleri potuit, ut tot nepotes susciperet Jacob, antequam 
intraret in Aegyptum, etiam de Beniamin, qui illa aetate uenit 
ad fratrem? non solum autem scriptura eum filios habuisse 
commemorat, sed et nepotes et pronepotes, qui omnes adnu- 
merantur sexaginta sex hominibus, cum quibus Iacob in Aegyp- 
tum etiam secundum hebraeicam ueritatem perhibetur intrasse. 
uidendum est etiam, quid sibi uelit, quod, cum Toseph et 
filii eius non amplius quam octo commemorentur, Beniamin 
uero et eius filii simul undecim reperiantur, non decem et 
nouem omnes sicut sunt octo et undecim, sed decem et octo 
referantur in summam, et postea Joseph cum filiis suis non 
animae octo, sed nouem fuisse dicantur, cum octo inueniantur. 
haec omnia, quae indissolubilia uidentur, magnam continent 
sine dubitatione rationem; sed nescio utrum possint cuncta 
ad litteram conuenire praecipue in numeris, quos in scripturis 
esse sacratissimos et mysteriorum plenissimos, ex quibusdam, 
quos inde nosse potuimus, dignissime credimus. 

CLI. Commendatur in patriarchis, quod pecorum nutri- 
tores erant a pueritia sua et a parentibus suis. et merito; 
nam haec est sine ulla dubitatione iusta seruitus et iusta 
dominatio, cum pecora homini seruiunt et homo pecoribus 
dominatur. sic enim dictum est, cum crearetur: faciamus 

hominem ad imaginem et similitudinem nostram; 
et habeat potestatem piscium maris et uolatilium 
caeli et omnium pecorum quae sunt super terram. 
ubi insinuatur rationem debere dominari inrationabili uitae. 
seruum autem hominem homini uel iniquitas uel aduersitas 
fecit: imiquitas quidem, sicut dictum est: maledictus 
Chanaan; erit seruus fratribus Suis; aduersitas uero, 
sicut accidit ipsi Ioseph, ut uenditus a fratribus seruus 
alienigenae fieret. itaque primos seruos, quibus hoc nomen 
in latina lingua inditum est, bella fecerunt. qui enim homo 
ab homine superatus inure belli posset occidi, quia seruatus 
est, seruus est appellatus; inde et mancipia, quia manu capta 
sunt. est etiam ordo naturalis in hominibus, ut seruiant 
feminae uiris et filii parentibus, quia et illic haec iustitia 
est, ut infirmior ratio seruiat fortiori. haec igitur in domina- 
tionibus et seruitutibus clara iustitia est, ut qui excellunt 
ratione, excellant dominatione. quod cum in hoc saecvlo per 
iniquitatem hominum perturbatur uel per naturarum carnalium 
diuersitatem, ferunt iusti temporalem peruersitatem in fine 
habituri ordinatissimam et sempiternam felicitatem. 

CLIN. Abominatio est enim Aegyptiis omnis 
pastor ouium. merito Aegyptiis, in quibus figura est praesentis 
saeculi, in quo abundat iniquitas, abominatio est omnis pastor 
pecorum; abominatio est enim iniquo uir iustus. 

CLV. Venerunt autem in Aegyptum ad Ioseph 
Iacob et filii eins; et audiuit Pharao rex Aegypti. 
etait Pharao ad Iloseph dicens: pater tuus et fratres 
tui uenerunt ad te: ecce terra Aegypti ante te est. 
in terra optima conloca patrem tuum et fratres 


6 Gen. 9, 25 8 cf. Gen. 37, 28. 36 14 ef. Col. 8, 18, 20 
21 Gen. 46, 34 25 Gen. 47, 5. 6 


4 inrationali N 5 homini hominem 7’ 6 dominari fecitb 12 est 
appelJatus] appellatur SV2b 14 iusticia & hee b 17 aut quod N 
19 finem Pb 24 iniquitatis (ti s. 1.) C 27 ad om. SN 


ot 


20 


10) 


) 


or 


Quaestionum lib. I (Quaest. de Genesi). 81 


tuos. haec repetitio non praetermissae rei, ad quam saepe 
obscure per recapitulationem reditur, sed omnino aperta est; 
iam enim dixerat scriptura quomodo uenerint ad Pharaonem 
fratres Ioseph et quid eis dixerit uel ab eis audierit. sed hoc 
nunc uelut ab initio repetiuit, ut inde contexeret narrationem 
ab his uerbis, quae soli Ioseph Pharao dixit. quorum omnium 
in codicibus graecis, qui a diligentioribus conscripti sunt, 
quaedam obeliscos habent et significant ea quae in hebraeo 
non inueniuntur et in Septuaginta inueniuntur, quaedam 
asteriscos, quibus ea significantur quae habent hebraei nec 
habent Septuaginta. 

CLVI. Quid est quod dixit lacob Pharaoni: dies annorum 
uitae meae, quos incolo? sic enim habent graeci, quod 
latin’ habent ,ago* uel ,habeo* uel si quid aliud. utrum 
ergo ideo dixit: quos incolo, quia in terra natus est, quam 
nondum populus diuina promissione hereditatis acceperat, et 
ibi uitam ducens utique in aliena terra erat, non solum 
quando peregrinabatur, sicut in Mesopotamia, uerum etiam 
quando ibi erat ubi natus est? an potius secundum id accipi- 
endum est, quod ait apostolus: quamdiu sumus in corpore, 
peregrinamur a domino? secundum hoc et illud in 
psalmo dictum intellegitur: inquilinus ego sum in terra 
et peregrinus sicut omnes patres mei. nam iterum 
dicit de ipsis diebus uitae suae: non peruenerunt in dies 
annorum uitae patrum meorum, quos dies incolu- 
erunt, non enim hic aliud uoluit intellegi quam id quod 
latini codices habent ,uixerunt*; ac per hoc significauit 
hane uitam incolatum esse super terram, id est peregrinationis 
habitationem. sed credo sanctis hdc conuenire, quibus aliam 
patriam aeternam dominus pollicetur. unde wuidendum est 

quemadmodum dictum est de inpiis: incolent et abscon- 
dent ipsi, calcaneum meum obseruabunt. de eis enim 
conuenientius accipitur, qui ut abscondant incolunt, id est: 
ut insidientur filiis, non manent in domo in aeternum. 

CLVII. Et dedit eis possessionem in terra optima. 
interra Ramessem, sicut praeceperat Pharao. quae- 
rendum est utram terra Ramessem ipsa sit <et> Gessem. 
ipsam enim petierant et ipsam eis Pharao dari praeceperat. 

CLVIII. Et metiebatur triticum patri suo Iloseph; 
et tamen eum pater nec quando uidit adorauit nec quando 
ab illo triticum accipiebat. quomodo ergo somnium Ioseph 
modo inpletum putabimus et non potius maioris rei contineri 
prophetiam ? 

CLVIUI. Et intulit Ioseph omnem pecuniam in 
domum Pharaonis. pertinuit ad scripturam in hac etiam 
re commendare fidem famuli dei. 

CLX. Dixit autem illis loseph: adducite pecora 
uestra et dabo uobis panes pro pecoribus uestris, 
si defecit argentum. quaeri potest, cum Ioseph frumenta 
collegerit unde homines uiuerent, pecora unde uiuebant, cum 
tanta fames inualesceret, maxime quia fratres loseph Pharaoni 
dixerant: non sunt enim pascua pecoribus puerorum 
tuorum; inualuit enim fames in terra Chanaan, et 
propter hance etiam inopiam pascuorum se uenisse commemo- 
rauerant. proinde si ea fame pascua defecerant in terra Chanaan, 
cur in Aegypto non defecerant eadem tune fame ubique 
inualescente? an, sicut perhibetur ab eis qui loca sciunt, in 
multis Aegypti paludibus poterant pascua non deesse, etiam 

cum fames esset frumentorum, quae solent Nili fluminis 
inundatione prouenire? magis enim dicuntur paludeg illae 
feracius pascua gignere, quando aqua Nili minus excrescit. 
CLXI. Moriturus Iacob filio suo Ioseph dicit: si inueni 
gratiam in conspectu tuo, subice manum tuam sub 
femore meoetfaciesin me misericordiam et uerita- 
tem. ea filium iuratione constringit, qua seruum constrinxerat 
Abraham: ille mandans unde uxor ducatur filio suo, iste sepul- 
turam commendans corporis sui. in utraque tamen causa 
nominata sunt duo illa, quae magni habenda atque pendenda 
sunt in scripturis omnibus, quacumque dispersim leguntur, 
misericordia et iustitia uel misericordia et iudicium uel 
misericordia et ueritas, quandoquidem quodam loco scriptum 
est: uniuersae uiae domini misericordia et ueritas. 
ita haec duo multum commendata multum consideranda sunt. 
seruus autem Abrahae dixerat: si facitis in dominum 
meum misericordiam et iustitiam, sicut et iste filio 
suo dicit: et facies in me misericordiam et ueritatem. 
quid sibi autem uelit tanto uiro tam sollicita corporis commen- 
datio, ut non in Aegypto sepeliatur, sed in terra Chanaan 
juxta patres suos, mirum uidetur et quasi absurdum nec 
conueniens tantae excellentiae mentis propheticae, si hoc ex 
hominum consuetudine metiamur. si autem in his omnibus 
sacramenta quaerantur, maioris admirationis gaudium ipsi qui 
inuenerit orietur. cadaueribus quippe mortuorum peccata 
significari in lege non dubium est, cum iubentur homines 

post eorum contrectationem siue qualemcumque contactum 
tamquam ab inmunditia purificari. et hinc illa sententia ducta 
est: qui baptizatur a mortuo et iterum tangit illum, 
quid profecit lauatio eius? sic et quiieiunat super 
peccata sua et iterum ambulans haec eadem facit. 
sepultura ergo mortuorum remissionem significat peccatorum 
eo pertinens quod dictum est: beati quorum remissaeé 
sunt iniquitates et quorum tecta sunt peccata. 
ubi ergo sepelienda erant hoc significantia cadauera patriarcha- 
rum nisi in ea terra ubi ille crucifixus est, cuius sanguine 
facta est remissio peccatorum? mortibus enim patriarcharum 
peccata hominum figurata sunt. dicitur autem ab eo loco, 
quod Abrahamium uocatur, ubi sunt ista corpora, abesse 
locum ubi crucifixus est dominus fere triginta milibus, ut 
etiam ipse numerus eum significare intellegatur, qui in baptismo 
adparuit ferme triginta annorum; et si quid aliud de re tanta 
uel hoc modo uel sublimius intellegi potest, dum tamen non 
frustra arbitremur tales ac tantos homines dei tantam gessisse 
curam pro sepeliendis corporibus suis, cum sit atque esse 
debeat fidelium ista securitas, quod ubicumgue corpora eorum 
sepeliantur uel insepulta etiam per inimicorum rabiem relin- 
quantur aut pro eorum libidine dilacerata absumantur, non 
ideo uel minus integram uel minus gloriosam eorum resurrec- 
tionem futuram. 

CLXII. Quod habent latini codices: et adorauit super 
caput uirgae eius, nonnulli emendantes habent: adorauit 
super caput uirgae suae, uel in capite uirgae 

Suae siue in cacumen uel super cacumen. fallit eos 
enim graecum uerbum, quod eisdem litteris scribitur siue 
eius siue suae; sed accentus dispares sunt et ab eis qui 
ista nouerunt in codicibus non contemnuntur. ualent enim ad 
magnam discretionem; quamuis et unam plus litteram habere 
posset, si esset suae, ut non esset adtod, sed éantod. ac per 
hoc merito quaeritur quid sit quod dictum est. nam facile 
intellegitur senem, qui uirgam ferebat eo ‘more, quo illa 
aetas baculum solet, ut se inclinauit ad deum adorandum, 
id utique fecisse super cacumen uirgae suae, quam sic ferebat, 
ut super eam caput inclinando adoraret deum. quid est ergo: 
adorauit super cacumen uirgae eius, id est filii sui 
Ioseph? an forte tulerat ab eo uirgam, quando ei iurabat 
idem filius, et dum eam tenet, post uerba iurantis nondum 
illa reddita mox adorauit deum? non enim pudebat eum 
ferre tantisper insigne potestatis filii sui, ubi figura magnae 
rei futurae praesignabatur. quamuis in hebraeo facillima huius 
quaestionis absolutio esse dicatur, ubi scriptum perhibent: 
et adorauit Israhel ad caput lecti, in quo utique 
senex iacebat et sic positum habebat, ut in eo sine labore, 
quando uellet, oraret. nec ideo tamen quod Septuaginta 
interpretati sunt nullum uel leuem sensum habere putan- 
dum est. 

CLXIII. Etiam hic cum commemorat Iacob promissiones 
dei erga se factas dicit sibi dictum: faciam te in con- 
gregationes gentium. quibus uerbis magis fidelium uoca 
tionem significat quam carnalis generis propagationem. 


17 cf. Hieron. XXVIII p. 228 28 Gen. 48, 4 

CLXUU. Quod scriptum est dicente Iacob de Ephraem et 
Manasse: nune ergo filii tui duo qui facti sunt 
tibi in terra Aegypti, priusquam ad te uenirem in 
Aegyptum, mei sunt, Ephraem et Manasse; tam- 
quam Ruben et Symeon erunt mihi — natos autem 
si genueris postea, tibi erunt — in nomine fratrum 
suorum appellabuntur in sortibus eorum, fallit 
legentes aliquando, ut existiment ita dictum, tamquam si alios 
genuisset Joseph. istorum nominibus eos Iacob appellari prae- 
ciperet: quod non ita est. uerborum quippe ordo contexitur: 
nune ergo filii tui duo qui facti sunt tibi in terra 
Aegypti, priusquam ad te uenirem in Aegyptum, mei 
sunt, Ephraem et Manasse; tamquam Ruben et Sy- 
meon erunt mihi, in nomine fratrum suorum appella- 
buntur in sortibus eorum, hoe est: simul hereditatem 
capient cum fratribus suis, ut simul uocentur filii Israhel. 
duae quippe ipsae tribus adiunctae sunt, ut excepta tribu 
Leui, quae sacerdotalis fuit, duodecim essent quae terram 
diuiderent et decimas praeberent. illud autem interpositum 
est, quod de aliis filiis Joseph si nascerentur dixit. 

CLXY. Quod Iacob filio suo Ioseph tamquam nescienti 
uoluit indicare, ubi et quando sepelierit matrem eius, cum 
et ipse simul fuerit cum fratribus suis. sed etsi erat tam 
paruus aetate, ut illud uel curare uel animo retinere non 
posset, quae res conpulit modo dici? nisi forte ad rem per- 
tinuit commemorare ibi sepultam matrem Ioseph, ubi Christus 
fuerat nasciturus. 

CLXVI. Quod ita benedicit nepotes suos Israhel, ut dex- 
teram manum minori inponat, maiori autem sinistram, et hoc 

filio suo Ioseph uolenti corrigere quasi errantem atque ne- 
scientem ita respondet: scio, fili, scio; et hic erit in 
populum, et hic exaltabitur. sed frater eius iunior 
maior illo erit et semen eius erit in multitudine 
gentium, hactenus de Christo accipiendum est, quatenus 
etiam de ipso Iacob et fratre eius dictrm est quia maior 
seruiet minori. secundum hoc enim significauit aliquid 
prophetice hoc faciendo Israhel, quod populus posterior per 
Christum futurus generatione spiritali superaturus erat popu- 
lum priorem de carnali patrum generatione gloriantem. 

CLXVII. Quod dicit Iacob Sicimam se praecipuam dare 
filio suo Ioseph et addit, quod eam possederit in gladio suo 
et arcu, quaeri potest quemadmodum ualeat ad litteram con- 
uenire. emit enim centum agnis possessionem illam, non cepit 
jure uictoriae bellicae. an quia Salem ciuitatem Sicimorum 
filii eins expugnauerunt et iure belli potuit eius fieri, ut 
iustum bellum cum eis gestum uideatur, qui tantam priores 
iniuriam fecerunt in eius filia contaminanda? cur non ergo 
illis illam terram dedit, qui hoc perpetrauerunt, hoc est maio- 
ribus filiis suis? deinde si modo ex illa uictoria glorians dat 
eam terram filio suo Ioseph, cur ei displicuerunt tune filii 
qui hoc commiserunt? cur denique etiam nunc, cum eos 
benediceret, exprobrando id commemorauit in factis eorum? 
procul dubio ergo aliquod hic latet propheticum sacramentum, 
quia et Ioseph quadam praecipua significatione Christum prae- 
figurauit et ei datur illa terra, ubi disperdiderat obruendo 
deos alienos Iacob, ut Christus intellegatur possessurus gentes 
dis patrum suorum renuntiantes et credentes in eum. 


2 Gen. 48,19 6 Gen. 25,23 11 cf. Gen. 48, 22 14 cf. Gen. 
88, 19 15 cf. Gen. 34, 25 -23 cf. Gen. 49,5 26 cf. Gen. 35, 4 

CLXVIII. Videndum quomodo dicant scripturae, quod agsidue 
dicunt de mortuis: et adpositus est ad patres suos, uel: 
adpositus est ad populum suum. ecce enim de Iacob 
dicitur iam quidem mortuo sed nondum sepulto et ad quem 
populum adponatur non in promtu est uidere. ex illo enim 
populus prior nascitur, qui dictus est populus Israhel; qui 
uero eum praecesserunt, tam pauci iusti nominantur, ut eos 
populum appellare cunctemur. nam si dictum esset ,adpositus 
est ad patres suos*, nulla quaestio fieret. an forte populus 
est non solum hominum sanctorum uerum et angelorum 
populus ciuitatis illius, unde dicitur ad Hebraeos: sed acces- 
sistis ad montem Sion et ad ciuitatem dei Hieru- 
salem et ad milia angelorum exultantium? huic populo 
adponuntur qui hance uitam placentes deo finiunt. tune enim 
dicuntur adponi, quando nulla iam remanet sollicitudo tenta- 
tionum et periculum peccatorum. quod intuens ait seriptura: 
ante mortem ne laudes hominem quemquam. 

CLXVIIII. Quadraginta dies sepulturae, quos commemorat 
scriptura, forte significant aliquid paenitentiae, qua peccata 


sepeliuntur. non enim frustra etiam quadraginta dies ieiunio- » 


rum sunt constituti, quibus Moyses et Helias et ipse dominus 
ielunauit; et ecclesia praecipuam obseruationem ieiuniorum 
quadragesimam uocat. unde et in hebraeo de Nineuwitis apud 
Ionam prephetam scriptum perhibent: quadraginta dies 
et Nineue euertetur: ut per tot dies, accommodatos uide- 
licet humiliationi paenitentium, intellegantur in ieiuniis sua 
defleuisse peccata et impetrasse misericordiam dei. nec tamen 
putandum est istum numerum luctui paenitentium tantum- 

modo conuenire; alioquin non quadraginta dies fecisset do- 
minus cum discipulis suis post resurrectionem intrans cuin 
eis et exiens, manducans et bibens: qui dies utique magnae 
laetitiae fuerunt. nec sepiuaginta interpretes, quos legere con- 
sueuit ecclesia, errasse credendi sunt, ut non dicerent; qua- 
draginta dies, sed: triduum et Nineue euertetur. maiore 
quippe auctoritate praediti quam interpretum officium est 
prophetico spiritu, quo etiam ore uno in suis interpretatio- 
nibus, quod magnum miraculum fuit, consonuisse firmantur, 
triduum posuerunt, quamuis non ignorarent quod dies qua- 
draginta in hebraeis codicibus legerentur, ut in domini Iesu 
Christi clarificatione intellegerentur dissolui abolerique peccata, 
de quo dictum est: qui traditus est propter delicta 
nostra et resurrexit propter iustificationem nostram. 
clarificatio autem domini in resurrectione et in caelum ascen- 
sione cognoscitur. unde et bis numero quamuis unum et 
eundem spiritum sanctum dedit: primo, posteaquam resurrexit, 
iterum, posteaquam ascendit in caelum. et quoniam post tri- 
duum resurrexit, post quadraginta autem dies ascendit, unum 
horum, quod posterius factum est, numero dierum codices 
hebraei significant; alterum autem de triduo, quod ad eandem 
etiam rem pertinet, Septuaginta commemorare non interpreta- 
tionis seruitute sed prophetiae auctoritate uoluerunt. non ergo 
dicamus unum horum falsum esse et pro aliis interpretibus ad- 


> uersus alios litigemus, cum et illi, qui ex hebraeo interpretantur, 


probent nobis hoc scriptum esse quod interpretantur, et septua- 
ginta interpretum auctoritas, quae tanto etiam diuinitus facto 
miraculo commendatur, tanta in ecclesiis uetustate firmetur. 


1 cf. Act. 1, 3 sq. 13 Rom. 4, 25 17 ef. Ioh. 20, 22 18 cf. 
Act. 2, 2—4 

CLXX. Quod mandauit Ioseph, potentes Aegypti ut dicerent 
Pharaoni nomine eius: pater meus adiurauit me dicens: 
in monumento quod ego fodi mihi in terra Chanaan, 
ibi me sepelies, quaeri potest quomodo uerum sit, cum 
haec uerba patris eius, quando de sua sepultura mandauit, 
non legantur. sed ad sententiam uerba referre debemus, sicut 
in aliis supra similiter iteratis uerbis uel narrationibus ad- 
monuimus. uoluntati enim enuntiandae et in notitiam per-. 
ferendae oportet uerba seruire. fodisse autem sibi Iacob sepul- 
crum nusquam superius in scripturis legitur. sed nisi fieret, 
cum in eisdem terris essent, modo non diceretur. 

CLXXI. Quid sibi uult quod cum pergerent ad sepeliendum 
Jacob scriptura dicit: et aduenerunt ad aream Atad, 
quae est trans lordanem? praetergressi sunt enim locum 
in quo erat mortuus sepeliendus milia — sicut perhibent qui 
nouerunt — plus quam quinquaginta; tantum quippe spatii 
est plus minus ab eo loco, ubi sepulti sunt patriarchae, in 
quibus et Iacob, usque ad hune locum, quo eos aduenisse 
narratur. nam post factum ibi luctum et planctum magnum 
redierunt ad locum quem praeterierant rursus Jordane trans- 
iecto. nisi forte quis dicat aliquorum hostium uwitandorum 
causa per heremum eos uenisse cum corpore, qua etiam 
populus Israhel ductus est per Moysen ab Aegypto liberatus, 
illo quippe itinere et plurimum circuitur et per Iordanem 
uenitur ad Abrahamium, ubi sunt corpora patriarcharum, id 
est ad terram Chanaan. sed quoquo modo factum sit, ut 
trans illa loca ad orientem uersus tantum iretur et inde 
ad ea per Iordanem ueniretur, significationis causa factum 

1 ad potentes VTbd 3 quo PT canaan C chanan NV 6 sen- 
tiam N 8 ferendae V 9 sepulchrum CVPb 10 uris legitur om. N 
11 esset bd dicerentur N 13 Atad] acad N achad b 14 iordanen 7 
20 iordané b traiecto PSNVTb 22 quia P quea S qua uia b 
25 abramium CN brahamium S mambramb 26 quo PSVTb 28 ior- 
danen NT ueniretur om. N 


on 


10 


15 


20 


25 


4 


Quaestionuin lib. I (Quaest. de Genesi). 9] 


esse credendum est, quod per Ilordanem uenturus erat ad eas 
terras postea Israhel in filiis suis. 

CLXXII. Et fecit luctum patri suo septem diebus. 
nescio utrum inueniatur alicui sanctorum in scripturis cele- 
bratum esse luctum nouem dies, quod apud Latinos nouendial 
appellant. unde mihi uidentur ab hac consuetudine prohibendi, 
si qui christianorum istum in mortuis suis numerum seruant, 
qui magis est in gentilium consuetudine. septimus uero dies 
auctoritatem in scripturis habet. unde alio loco scriptum est: 
oluctus mortui septem dierum, fatui autem omnes 
dies uitae eius. septenarius autem numerus propter sab- 
bati sacramentum praecipue quietis indicium est: unde merito 
mortuis tamquam requiescentibus exhibetur. quem tamen 
numerum in luctu Tacob decuplauerunt Aegyptii, qui eum 
septuaginta diebus luxerunt. 

CLXXIU. Et uixit loseph annos centum decem. et 
uidit Ioseph Ephraem filios usque ad tertiam 
generationem; et filii Machir filii Manasse nati 
sunt super femora Ioseph. cum hos filios filiorum uel 
nepotes filicrum dicat scriptura Joseph uiuendo uidisse, quo- 
modo eos iungit illis septuaginta quinque hominibus, cum 
quibus Iacoh Aegyptum dicit intrasse, quandoquidem loseph 
senescendo peruenit, ut eos natos uideret, lacob autem cum 
ingressus est in Aegyptum, iuuenis erat Ioseph et ewm pater 
moriens quinquagesimum et sextum fere aetatis annum agentem 
reliquit? unde constat certi mysterii causa illum numerun, 
id est septuagenarium et quintum scripturam commendare 
uoluisse. si autem quisquam exigit, quomodo etiam secundum 

historiae fidem uerum sit Iacob cum septuaginta quinque 
animis in Aegyptum intrasse, non illo uno die quo uenit eius 
ingressum oportet intellegi; sed quia in filiis suis plerumque 
appellatur Jacob, hoe est in posteris suis, et per loseph eum 
constat in Aegyptum intrasse, introitus eius accipiendus est 
quamdiu uixit Ioseph, per quem factum est, ut intraret. toto 
quippe illo tempore nasci et uiuere potuerunt omnes qui 
commemorantur, ut septuaginta quinque animae compleantur 
usque ad nepotes Benigmin. sicut enim dicit: hi filii Liae, 
quos peperit ipsi Iacob in Mesopotamia Syriae, loquens 
etiam de his qui non erant nati, quia illic parentes eorum 
ex quibus nati sunt pepererat, ibi cos perhibens natos, quo- 
niam causa qua nascerentur ibi nata est, id est parentes 
eorum, quos ibi Lia peperit: ita. quoniam causam intrandi 
in Aegyptum Jacob in Ioseph habuit, totum tempus quo in 
Aegypto uixit Ioseph ingressio erat [acob in Aegyptum per 
suam progeniem, quae illo uiuo propagabatur, per quem 
factum est ut ingrederetur. 


LIBER SECVNDVS, QVAEST. DE EXODO. 
(in fine descriptio tabernaculi.) 


QVAEST. I. De obstetricum mendacio, quo fefellerunt 
Pharaonem, ne occiderent masculos Israhelitas quando nasce- 
bantur, dicentes non ita parere mulieres hebraeas sicut parie- 
bant aegyptiae, quaeri solet, utrum talia mendacia adprobata 
sint auctoritate diuina, quandoquidem scriptum est deum 

bene fecisse obstetricibus; sed utrum pro misericordia igno- 
scebat mendacio an et ipsum mendacium dignum praemio 
iudicabat, incertum est. aliud enim faciebant obstetrices uiui- 
ficando infantes paruulos, alind Pharaoni mentiendo; nam in 
illis uiuificandis opus misericordiae fuit; mendacio uero illo 
pro se utebantur, ne noceret illis Pharao, quod petuit non 
ad laudem, sed ad ueniam pertinere. neque hinc auctoritatem 
ad mentiendum esse propositam mihi uidetur eis, de quibus 
dictum est: at non est inuentum in ore eorum menda- 
cium. quorundam enim uita longe inferior a professione 
sanctorum si habeat ista mendaciorum peccata, prouectu ipso 
et indole feruntur, praesertim si beneficia diuina nondum 
norunt expectare caelestia, sed circa terrena occupantur. qui 
autem ita uiuunt, ut eorum conuersatio, sicut dicit apostolus, 
in caelis sit, non eos existimo linguae suae modum, quantum 
ad ueritatem promendam adtinet falsitatemque uitandam, 
exemplo illo obstetricum debere formare. sed diligentius de 
hac quaestione disserendum est propter alia exempla quae in 
scripturis reperiuntur. 

II. De facto Moyse, cum occidit Aegyptium ad defendendos 
fratres suos, satis disputauimus in illo opere, quod de uita 
patriarcharum aduersus Faustum scripsimus: utrum indoles 
in eo laudabilis fuerit, qua hoe peccatum admiserit, sicut 
solet uber terrae etiam ante utilia semina quadam herbarum 
quamuis inutilium feracitate laudari, an omnino ipsum factum 
iustificandum sit. quod ideo non uidetur, quia nullam adhuc 
potestatem gerebat legitimam nec acceptam diuinitus nec 

humana societate ordinatam. tamen, sicut Stephanus dicit in 
Actibus apostolorum, putabat intellegere fratres suos, quod 
per eum deus daret illis salutem, ut per hoc testimonium 
uideatur Moyses iam diuinitus admonitus — quod scriptura 
eo loco tacet — hoe audere potuisse. 

Ill. Clamauit illum dominus de rubo. dominus in 
angelo? an dominus angelus ille qui dictus est ,magni 
consilii angelus* et intellegitur Christus? supra enim 
dixit: adparuit illi angelus domini in flamma ignis 
de rubo. 

Ill. Educere illos de terra illa in terram bonam et 
multam, in terram fluentem lac et mel. utrum terram 
fluentem lac et mel spiritaliter accipere debemus, quia secun- 
dum proprietatem nostram hoc erat illa quae data est populo 
Israhel? an locutionis est, qua id ad laudem ubertatis et 
suauitatis referatur? 

V. Et nune ecce clamor filiorum Israhel uenit 
ad me, non sicut clamor Sodomorum, quo iniquitas sine 
timore et sine uerecundia significatur. 

VI. Quod mandauit dominus Hebraeis per Moysen, ut acci- 
perent ab Aegyptiis uasa aurea et argentea et uestem atque 
addidit: et praedabimini eos, mandati huius non potest 
iniustum esse iudicium. mandatum enim dei est, de quo non 
iudicandum sed ei obtemperandum fuit. ille enim nouit quam 
iuste mandauerit; ad seruum autem pertinet oboedienter facere 
quod mandauit. 

VII. Quod ait Moyses ad dominum; precor, domine, 
non sum eloquens ante hesternum neque ante 

nudiustertianum diem neque ex quo coepisti loqui 
famulo tuo, intellegitur credere posse se fieri dei uoluntate 
subito eloquentem, cum dicit: neque ex quo coepisti 
loqui famulo tuo, tamquam ostendens fieri potuisse, ut 
ante hesternum et nudiustertianum diem. qui eloquens non 
fuisset repente fieret, ex quo cum illo dominus loqui coepit. 

VIII. Quis fecit mutum et audientem, uidentem 
et caecum? nonne ego dominus deus? sunt, qui deo 
calumnientur uel scripturae potius ueteris testamenti, quia 
dixerit deus, quod ipse fecerit caecum et mutum. quid ergo 
dicunt de domino Christo aperte in euangelio dicente: ego 
ueni, ut qui non uident uideant et qui uident 
caeci fiant? quis autem nisi insipiens crediderit aliquid 
homini secundum uitia corporalia posse accidere, quod deus 
nolit? sed eum iuste totum uelle nemo ambigit. 

VIUIT. Quod dominus dicit ad Moysen: sed nunc uade, 
et ego aperiam os tuum et instruam te quae locu- 
turus es. satis hic adparet non tantum instructionem oris 
sed ipsam etiam apertionem ad dei uoluntatem et gratiam 
pertinere. non erim ait: tu aperi os tuum et ego instruam te, 
sed utrumque ipse promisit: aperiam et instruam. alibi 
autem dicit in psalmo: dilata os tuum et adinplebo illud 
— ubi significat in homine uoluntatem accipiendi quod deus 
donat uolenti, ut ad uoluntatis exordium pertineat ,dilata 
os tuum‘, ad dei autem gratiam ,et adinplebo illud* — 
hic uero: et aperiam os tuum et instruam te. 

X. Et iratus iracundia dominus dixit. quemadmodum 
possit intellegi irascens deus, quia non sicut homo per in- 
rationabilem perturbationem, per omnia tenendum est, ubi 

tale aliquid scriptura dicit, ne de hoc eadem saepe dicenda sint. 
sed merito quaeritur cur hic iratus de fratre Moyse dixerit, 
quod ipse ili loquetur ad populum; uidetur enim tamquam 
diffidenti non dedisse plenissimam facuitatem, quam daturus 
erat, et per duos agi uoluisse, quod et per unum posset, si 
credidisset. uerum tamen eadem uerba omnia diligentius con- 
Siderata non significant iratum dominum pro uindicta dedisse 
Aaron. sic enim dicit: nonne ecce Aaron frater tuus 
Leuites? scio quia loquens loquetur ipse. quibus uerbis 
ostenditur deus increpasse potius eum, quid timeret ire, quod 
ipse esset minus idoneus, cum haberet fratrem, per quem 
posset ad populum loqui quod uellet, quoniam erat ipse gra- 
cilis uocis et linguae tardioris; quamquam de deo totum 
sperare deberet. deinde eadem ipsa quae paulo ante promiserat 
et posteaquam iratus est dicit. dixerat enim: aperiam os 
tuum et instruam te; nunc autem dicit: aperiam os tuum 
et os eius et instruam uos quae faciatis. sed quoniam 
addidit: et loquetur ipse tibi ad populum, uidetur oris 
apertio praestita, propter quod dicit Moyses linguae se esse 
tardioris. de uocis autem gracilitate nihil ei praestare dominus 
uoluit, sed propter hoc adiutorium fratris adiunxit, qui posset 
ea uti noce, quae populo docendo sufficeret. quod ergo ait: 
et dabis uerba mea in os eius, ostendit quod ea loquenda 
esset daturus; nam si tantummodo audienda sicut populo, in 
aures diceret. deinde quod paulo post ait: et loquetur ipse 
tibi ad populum et ipse erit tuum os, et hic subauditur 
,ad populum*. et cum dicit: tibi loquetur ad populum, 

satis indicat in Moysen principatum, in Aaron ministerium. 
deinde quod ait: tu autem illi eris quae ad deum, 
magnum hic fortassis perscrutandum est sacramentum, cuius 
figuram gerat ueluti medius Moyses inter deum et Aaron et 
medius Aaron inter Moysen et populum. 

XI. In eo quod scriptum est: et factum est in uia ad 
refectionem obuiauit ei angelus et quaerebat eum 
occidere. et adsumto Sepphora calculo circumcidit 
praeputium filii sui et procidit ad pedes eius et 
dixit: stetit sanguis circumcisionis infantis mei. et 
recessit ab eo, propter quod dixit: desiit sanguis cir- 
cumcisionis, primum quaeritur, quem uolebat angelus occi- 
dere, utrum Moysen, quia dictum est: occurrit ei angelus 
et quaerebat eum occidere. nam cui putabitur occurrisse 
nisi illi qui uniuerso suorum comitatui praefuit et a quo 
ceteri ducebantur? an puerum quaerebat occidere, cui mater 
circumcidendo subuenit, ut ob hoc intellegatur occidere uoluisse 
infantem, quia non erat circumcisus, atque ita sancire prae- 
ceptum circumcisionis seueritate uindictae? quod si ita est, 
incertum est prius de quo dixerit ,quaerebat eum occi- 
dere‘, quia ignoratur quem, nisi ex consequentibus reperiatur, 
mira sane locutione et inusitata, ut prius diceret: ,occurrit 
ei et quaerebat eum occidere*, de quo nihil antea dix- 
erat, sed talis est in psalmo: fundamenta eius in mon- 
tibus sanctis; diligit dominus portas Sion. inde enim 
psalmus incipit nec aliquid de illo uel de illa dixerat, cuius 
fundamenta intellegi uoluit dicens: fundamenta eius in 
montibus sanctis. sed quia sequitur: diligit dominus 
portas Sion, ergo fundamenta uel domini uel Sion, et ad 
faciliorem sensum magis Sion, ut fundamenta ciuitatis acci- 

piantur. sed quia in hoc pronomine, quod est ,eius*, genus 
ambiguum est — omnis enim generis est hoc pronomen, id 
est et masculinl et feminini et neutri — in graeco autem 
in feminino genere dicitur adt%¢, <in> masculino et neutro 
adtod et habet codex graecus abdtod, cogit intellegere non 
fundamenta Sion, sed fundamenta domini, id est quae con- 
stituit dominus, de quo dictum est: aedificans Hierusalem 
dominus. nec Sion tamen nec dominum antea nominauerat, 
cum diceret: fundamenta eius in montibus sanctis. sic 
et hic nondum nominato infante dictum est: occurrit ei et 
quaerebat eum occidere, ut de quo dixerit in consequen- 
tibus agnoscamus. quamquam et si de Moyse accipere quis- 
quam uoluerit, non est magno opere registendum. illud potius 
quod sequitur, si fieri potest, intellegatur, quid sibi uelit 
ideo recessisse angelum ab interfectione cuiuslibet eorum, 
quia dixit mulier: stetit sanguis circumcisionis infantis. 
non enim ait: ,recessit ab eo“, propter quod circumcidit in- 
fantem, sed quia stetit sanguis circumCisionis; non quia 
cucurrit, sed quia stetit, magno, nisi fallor, sacramento. 

XII. Quod superius dictum est, quod Moyses uxorem et 
infantes suos inposuit uehiculis, ut cum eis in Aegyptum 
pergeret, postea uero Iothor socer eius illi cum eis occurrit, 
posteaquam eduxit populum ex Aegypto, quaeri potest quo- 
modo utrumque sit uerum. sed intellegendum est post illam, 
quae ab angelo futura erat, interfectionem Moysi uel infantis 
reuersam fuisse cum paruulis. nam quidam putauerunt propter 
hoc angelum terruisse, ne ad inpedimentum ministerii, quod 
diuinitus inpositum Moyses gerebat, femineus sexus comi- 
taretur. 

XIU. Quaeritur quomodo populo dicatur, quod mandauit 
deus eiecturum se eos de Aegypto in terram Chanaan, Pha- 
raoni autem dicatur, quod trium dierum iter exire uellent in 
desertum immolare deo suo ex mandato eius. sed intellegen- 
dum est, quamuis deus sciret quid esset facturus, quoniam 
praesciebat non consensurum Pharaonem ad populum dimit- 
tendum, illud primo dictum esse, quod etiam primitus fieret, 
si ille dimitteret. ut enim sic fierent omnia, quemadmodum 
consequens scriptura testatur, Pharaonis contumacia meruit 
et suorum. neque enim mendaciter deus iubet quod scit non 
facturum cui iubetur, ut iustum indicium consequatur, 

XII. Verba quae dicit Moyses ad dominum: quare ad- 
flixisti populum hunc? et ut quid me misisti? ex quo 
enim intraui ad Pharaonem loqui in tuo NOMING, xxx 
in hune populum, et non liberasti populum tuum, non 
contumaciae uerba sunt uel indignationis, sed inquisitionis et 
orationis, quod ex his adparet, quae illi dominus respondit. 
non enim arguit infidelitatem elus, sed quid sit facturus 
aperuit. 

XV. Sacramenti locum esse dubium non est, quod scrip- 
tura uolens originem Moysi demonstrare, quoniam eius actio 
iam expetebat, a primogenito Iacob, id est Ruben, progenies 
coepit, inde ad Symeon, inde ad Leui; ultra progressa non 
est, quoniam ex Leui Moyses. hi autem commemorantur, qui 
iam commemorati fuerant in illis septuaginta quinque, in 
quibus Israhel intrauit in Aegyptum; non enim primam neque 
secundam sed tertiam tribum, id est Leuiticam deus esse 
uoluit sacerdotalem. 

XVI. Quod Moyses dicit: ecce ego gracili uoce sum, 
et quomodg exaudiet me Pharao? non uidetur tantum 
propter magnitudinem populi excusare de uocis gracilitate 
uerum etiam propter unum hominem. mirum si tam gracilis 
uocis fuit, ut nec ab uno homine posset audiri. an forte regius 
fastus non eos permittebat de proximo loqui? dicitur autem 
illi: eece dedi te deum Pharaoni et Aaron frater tuus 
erit tuus propheta. 

XVII. Notandum quod, cum ad populum mitteretur, non 
ei dictum est: ecce dedi te deum populo et frater tuus erit 
tuus propheta, sed, frater tuus, inquit, loquetur tibi ad 
populum. dictum etiam est: erit os tuum, et tu illi 
quae ad deum; non dictum est: tu illi deus. Pharaoni 
autem dicitur Moyses datus deus et secundum analogian pro- 
pheta Moysi Aaron, sed ad Pharaonem. hic insinuatur nobis 
ea lequi prophetas dei quae audiunt ab eo nihilque aliud 
esse prophetam dei nisi enuntiatorem uerborum dei hominibus, 
qui deum uel non possunt uel non merentur audire. 

XVIII. Assidue deus dicit: indurabo cor Pharaonis et 
uelut causam infert cur hoc faciat. indurabo, inquit, cor 
Pharaonis et inplebo signa mea et portenta mea in 
Aegypto, tamquam necessaria fuerit obduratio cordis Phara- 
onis, ut signa dei multiplicarentur uel inplerentur in Aegypto. 
utitur ergo deus bene cordibus malis ad id quod uult esten- 


dere bonis uel quos facturus est bonos. et quamuis unius- 2 


cuiusque cordis in malitia qualitas, id est quale cor habeat 
ad malum, suo fiat uitio, quod inoleuit ex arbitrio uoluntatis, 
ea tamen qualitate mala, ut huc uel illuc moueatur, cum 

siue hue siue illue male moueatur, causis fit quibus animus 
propellitur. quae causae ut existant uel non existant, non est 
in hominis potestate, sed ueniunt ex occulta prouidentia 
iustissima plane et sapientissima uniuersum quod creauit 
disponentis et administrantis dei. ut ergo tale cor haberet 
Pharao, quod patientia dei non moueretur ad pietatem, sed 
potius ad inpietatem, uitii proprii fuit; quod uero ea facta 
sunt, quibus cor suo uitio tam malignum resisteret iussionibus 
dei — hoc est enim quod dicitur induratum, quia non flexi- 
biliter consentiebat, sed inflexibiliter resistebat — dispensa- 
tionis fuit diuimae, qua tali cordi non solum non iniusta, sed 
euidenter iusta poena parabatur, qua timentes deum corrige- 
rentur. proposito quippe lucro uerbi gratia, propter quod 
homicidium committatur, aliter auarus, aliter pecuniae con- 
temtor mouetur: ille scilicet ad facinus perpetrandum, ille ad 
cauendum; ipsius tamen lucri propositio in alicuius illorum 
non fuit potestate. ita causae ueniunt hominibus malis, quae 
non sunt quidem in eorum potestate, sed hoc de illis faciunt, 
quales eos inuenerint iam factos propriis uitiis ex praeterita 
uoluntate. uidendum sane est, utrum etiam sic accipi possit: 
ego indurabo, tamquam diceret: ,quam durum sit demon- 
strabo*. 

XVII. Si loquetur uobis Pharao dicens: date nobis 
Signum aut portentum, et dices Aaron fratri tuo: 
5 Sume uirgam et proice illam palam Pharaone et palam 
seruis eius, et erit draco. hic certe non ministerio uocis 
opus erat, cui uidebatur uelut ex necessitate datus Aaron 
propter gracilitatem uocis Moysi; sed uirga erat proicienda, 

ut draco fieret. cur hoc ergo Moyses ipse non fecit, nisi quia 
ista mediatio ipsius Aaron inter Moysen et Pharaonem ali- 
cuius magnae rei figuram gerit? 

XX. Etiam hoe notandum, quod cum id signum palam 
Pharaone fieret scriptum est: et. proiecit Aaron uirgam 
Suam, cum forte si dixisset: ,proiecit uirgam‘, nulla esset 
quaestio; quod wero addidit ,suam‘, cum eam Moyses 
dederit, non frustra forsitan dictum est. an erat utrique illa 
uirga communis, ut cuiuslibet eorum diceretur, uerum diceretur? 

XXI. Et absorbuit uirga Aaron uirgas illorum. si 
dictum esset: ,absorbuit draco Aaron uirgas illorum“, intel- 
legeretur uerus draco Aaron phantastica illa figmenta non 
absorbuisse, sed uirgas. hoc enim potuit absorbere quod erant, 
non quod esse uidebantur et non erant. sed quoniam dixit; 
absorbuit uirga Aaron uirgas illorum, draco utique 
potuit uirgas absorbere, non uirga. sed eo nomine appellata 
res est, unde uersa est, non in quod uersa est, quia in id 
etiam reuersa est; et ideo hoc uocari debebat quod principa- 
liter erat. quid ergo dicendum est de uirgis magorum? utrum 
et ipsae ueri dracones factae fuerant, sed ea ratione uirgae 
appellatae sunt qua et uirga Aaron? an potius uidebantur 
esse quod non erant ludificatione uenefica? cur ergo ex utra- 
que parte et uirgae dicuntur et dracones, ut de figmentis 
illis nihil differat loquendi modus? sed demonstrare difficile 


est quomodo, etiam si ueri dracones facti sunt ex uirgis : 


magorum, non fuerint tamen creatores draconum nec magi 
nec angeli mali, quibus ministris illa operabantur. insunt 

enim rebus corporeis per omnia elementa mundi quaedam 
occultae seminariae rationes, quibus cum data fuerit oportu- 
nitas temporalis atque causalis, prorumpunt in species debitas 
Suis modis et finibus. et sic non dicuntur angeli, qui ista 
faciunt, animalium creatores, sicut nec agricolae segetum uel 
arborum uel quorumque in terra gignentium creatores dicendi 
Sunt, quamuis nouerint praebere quasdam uisibiles oportuni- 
tates et causas, ut illa nascantur. quod autem isti faciunt 
uisibiliter, hoc angeli. inuisibiliter; deus uero solus unus 
creator est, qui causas ipsas et rationes seminarias rebus 
inseuit. res breuiter dicta est: quae si exemplis et copiosa 
disputatione explicetur, ut facilius intellegatur, longo sermone 
opus est, a quo se ratio nostrae festinationis excusat. 

XXII. Fecerunt autem similiter et incantatores 
Aegyptiorum ueneficiis suis; et induratum est cor 
Pharaonis et non exaudiuit eos, sicut dixit dominus. 
cum haec dicuntur, uidetur propterea cor Pharaonis induratum 
fuisse, quia et incantatores Aegyptiorum similia fecerunt; sed 
consequentia docebunt quanta fuerit illa obduratio, etiam cum 
incantatores defecerunt. 

XXUI. Fecerunt autem similiter et incantatores 
Aegyptiorum ueneficiis suis et eduxerunt ranas super 
terram Aegypti. quaeritur unde, si iam ubique factum erat, 
sed similis quaestio est, unde et aquam in sanguinem uer- 
terint, si tota aqua Aegypti in sanguinem conuersa iam fuerat. 
proinde intellegendum est regionem, ubi filii Israhel habita- 
bant, plagis talibus non fuisse percussam. et inde potuerunt 
incantatores uel aquam haurire, quam in sanguinem uerterent, 
uel aliquas ranas educere ad solam demonstrationem magicae 

potentiae. quamquam potuerunt etiam, posteaquam illa com- 
pressa sunt, facere . sed scriptura cito narrando coniunxit quod 
etiam postea fieri potuit. 

XXII]. Et widit Pharao quoniam facta est refrige- 
ratio; et ingrauatum est cor eius et non exaudiuit 
eos, sicut dixerat dominus. hic adparet non illas tantum 
fuisse causas obdurationis cordis Pharaonis, quod incantatores 
eius similia faciebant, uerum etiam ipsam dei patientiam, qua 
parcebat. patientia dei secundum corda hominum quibusdam 
utilis ad paenitendum, quibusdam inutilis ad resistendum deo 
et in malo perseuerandum; non tamen per se ipsa inutilis est, 
sed secundum cor malum, sicut iam diximus. hoe et apostolus 
dicit: ignorans quia patientia dei ad paenitentiam 
te adducit? secundum autem duritiam cordis tui 
et cor inpaenitens thesaurizas tibi iram in diem 
irae et reuelationis iusti iudicii dei, qui reddet 
unicuique secundum opera sua. nam et alibi, cum 
diceret: Christi bonus odor sumus in omni loco, 
etiam illud adiunxit: et in his qui salui fiunt et in his 
qui pereunt. non dixit Christi bonum se odorem esse his 
qui salui fiunt, malum autem his qui pereunt, sed tautum 
bonum odorem se dixit. illi uero tales sunt, ut et bono odore 
pereant secundum sui cordis, ut saepe dictum est, qualitatem, 
quae mutanda est bona uoluntate in dei gratia, ut incipiant 
ei prodesse indicia dei, quae malis cordibus nocent. unde ille 
mutato in melius corde cantabat: uiuet anima mea et 

laudabit te; et iudicia tua adiuuabunt me. non 
dixit: ,munera tua‘ uel »praemia tua‘, sed iudicia tua. 
multum est autem, ut sincera fiducia dici possit: proba me, 
domine, et tenta me; ure renes meos et cor meum. 
et ne sibi aliquid ex suis uiribus tribuisse uideretur, continuo 
addidit: quoniam misericordia tua ante oculos meos 
est et conplacui in weritate tua. factam erga se com- 
memorat misericordiam, ut conplacere possit in ueritate, 
quoniam uniuersae uiae domini misericordia et 
ueritas. 

XXV. Quod dixerunt magi ad Pharaonem: digitus dei 
est hoc,*quoniam non potuerunt educere scinifes, senserunt 
profecto, cum artium suarum nefariarum scirent potentiam, non 
talibus artibus, uelut potentior in eis esset Moyses, suos 
conatus fuisse frustratos, ut non possent educere scinifes, sed 
digito dei, qui utique operabatur per Moysen. digitus dei 
autem, sicut euangelium manifestissime loquitur, spiritus sanctus 
intellegitur. namque uno euangelista’ ita narrante uerba domini, 
ut diceret: si ego in digito dei eicio daemonia, alius 
euangelista id ipsum narrans exponere uoluit quid sit digitus 
dei et ait: si ego in spiritu dei eicio daemonia. cum 
itaque magi faterentur, quorum Pharao potentia praefidebat, 
digitum dei esse in Moyse, quo superabantur et eorum uene- 
ficia frustrabantur, tamen induratum est cor Pharaonis nunc 
mirabili omnino duritia. cur autem in tertia ista plaga magi 
defecerint — nam plagae coeperunt ex quo aqua in sanguinem 
uersa est — et sentire et explicare difficile est. poterant enim 
et in primo signo deficere, ubi in serpentem uirga conuersa 

est, et in prima plaga, ubi aqua in sanguinem commutata est, 
et in secunda de ranis, si hoc uoluisset digitus dei, id est 
spiritus dei. quis enim dementissimus dixerit digitum dei in 
hoc signo potuisse conatus magorum inpedire et in superioribus 
nequiuisse? omnino ergo certa causa est quare illa facere huc 
usque permissi sunt. commendatur enim fortasse trinitas et, 
quod uerum est, summi philosophi gentium, quantum in eorum 
litteris indagatur, sine spiritu sancto philosophati sunt, quam- 
uis de patre et filio non tacuerint, quod etiam Didymus in 
libro suo meminit, quem scripsit de spiritu sancto. 

XXVI. Ecce ego mitto in te et in seruos tuos et 
in populum tuum et in domos tuas cynomian, et 
implebunturdomus Aegyptiorum cynomia, ut scias, 
quoniam ego sum dominus deus omnis terrae. et 
dabo interuallum inter populum meum et inter po- 
pulum tuum. quod hic scriptura aperuit, ne ubique diceret, 
intellegere debemus et in posterioribus et in prioribus signis 
factum esse, ut terra in qua habitabat populus dei nullis plagis 
talibus uexaretur. oportunum autem fuit, ut ibi hoc aperte 
poneretur, unde iam incipiunt signa quibus magi similia nec 
conati sunt facere; procul dubio enim quia ubique fuerant 
scinifes in regno Pharaonis, non autem fuerant in terra 
Gessem, ibi conati sunt magi similiter facere et minime 
potuerunt. quousque ergo deficerent, nihil de illius terrae 
segregatione dictum est, sed ex quo coeperunt ea fieri, ubi 
iam illi similia facere nec conari auderent. 

XXVII. Quod habent latini: euntes immolate domino 
deo uestro in terra, graecus habet: uenientes im- 

molate domino deo uestro in terra. nolebat enim eos 
ire quo dicebant, sed ut illic in Aegypto immolarent uolebat. 
hoc ostendunt uerba Moysi quae secuntur, ubi dicit non posse 
fieri propter abominationes Aegyptiorum. 

XXVIII. Quod ait Moyses: non potest fieri Sigs 
abominationes enim Aegyptiorum immolabimus 
domino deo nostro. id est: haec immolaturi sumus quae 
abominantur Aegyptii et propterea in Aegypto ‘non possumus. 
hoc manifestant uerba quae adiungit et dicit: si enim im- 
molauerimus abominationes Aegyptiorum palam 
ipsis, lapidabimur. hoc non intellegentes quidam inter- 
pretes nostri sic interpretati sunt, ut dicerent: non potest 
fieri sic; numquid abominationes Aegyptiorum 
immolabimus domino deo nostro? cum magis hoe 
scriptura dixerit, quia Aegyptiorum abominationes immolaturi 
sunt. alii uere latini sic habent: non potest fieri sic, 
quoniam abominationes Aegyptiorum non immola- 
bimus domino deo nostro. contrarium sensum facit ad- 
dita particula negatiua, cum Moyses dixerit: non potest 
fieri sic; abominationes enim Aegyptiorum im- 
molabimus domino deo nostro; et ideo in heremum 
dicebant se ire uelle, ubi Aegyptii non uiderent abominationes 
suas. hoc autem intellegendum est mystice signiticari, quod 
etiam de pastoribus diximus, qui erant Aegyptiis abominabiles 
et ideo separatam terram Israhelitae acceperunt. cum uenerunt 
in Aegyptum. sic enim et sacrificia Ixrahelitarum abominationes 
sunt Aegyptiis, sicut iniquis uita iustorum. 

XXVIII. Cum ablata esset locusta, dictum est de Pharaone: 
et ingrauauit Pharao cor suum etiam in hoc tem- 

pore et noluit dimittere populum. certe nunc non 
dictum est: ingrauatum est cor Pharaonis, sed: ingrauauit 
Pharao cor suum. sic utique in omnibus plagis. a uoluntate 
quippe hominis est origo uitiorum; mouentur autem causis 
corda hominum talia sic, talia wero sic etiam non diuersis 
causis saepe diuerso modo secundum proprias qualitates, quae 
ex uoluntatibus ueniunt. 

XXX. Videns autem Pharao quia non est mortuum 
de pecoribus filiorum Israhel nullum, ingrauatum 
est cor Pharaonis. quomodo e contrariis causis facta est 
haec ingrauatio cordis Pharaonis? si enim et pecora Israheli- 
tarum morerentur, tunc uideretur causa conpetens, qua cor 
eius ingrauaretur ad contemnendum deum, tamquam si et 
magi eius pecora Israhelitarum fecissent mori; nunc uero unde 
debuit ad timendum uel credendum moueri uidens nullum 
pecus mortuum ex pecoribus Hebraeorum, hine ingrauatum 
est; id est: illa ingrauatio etiam huc usque progressa est. 

XXXI. Quid est quod dicit deus ad Aaron et Moysen: 
sumite wobis plenas manus fauillae de fornace, et 
aspergat Moyses in caelum coram Pharaone et 
coram seruis eius, et fiat puluis in uniuersa terra 
Aegypti? signa enim superiora uirga fiebant, quam non 
Moyses, sed Aaron uel extendebat super aquam uel ea terram 
percutiebat; nunc uero interpositis duobus signis de eynomia 
et pecorum mortibus, ubi nec Aaron nec Moyses aliquid manu 
operati sunt, dicitur, ut Moyses fauillam spargat in caelum 
de fornace, et hanc ambo sumere iubentur, sed ille spargere 

non in terram, sed in caelum: tamquam Aaron qui datus erat 
ad populum terram percutere deberet uel in terram siue in 
aquam manum extendere; Moyses uero, de quo dictum est: 
erit tibi quae ad deum, in caelum iubetur fauillam 
spargere. quid duo illa superiora signa, ubi nec Moyses nec 
Aaron manu aliquid operantur? quid sibi uult ista diuersitas ? 
neque enim nihil. 

XXXII. Et propter hoc ipsum conseruatus es, ut 
ostendam in te uirtutem meam et ut adnuntietur 
nomen meum in uniuersa terra. haegc scripturae uerba 
et apostolus posuit, cum in eodem loco perdifficili uersaretur, 
ibi autem et hoc ait; si autem uolens deus ostendere 
iram et demonstrare potentiam suam adtulit in 
multa patientia uasa irae — parcendo utique his quos 
malos futuros esse praescierat: quae uasa dicit perfecta in 
perditionem — et ut notds, inquit, faceret diuitias 
gloriae suae in uasa misericordiae. unde uasorum 
misericordiae wuox est in Psalmis: deus meus, miseri- 
cordiaeius praeueniet me; deus meus demonstrabit 
mihi <in> inimicis meis. nouit ergo deus bene uti malis, 
in quibus tamen humanam naturam non ad malitiam creat, 
sed perfert eos patienter, quousque scit oportere; non inaniter, 
sed utens eis ad admonitionem uel exercitationem bonorum. 
ecce enim, ut adnuntiaretur nomen dei in uniuersa terra, 

uasis misericordiae utique prodeest. ad eorum itaque utili- 
tatem Pharao seruatus est, sicut et scriptura testatur et 
exitus docet. 

XXXIII. Quid est quod mandauit deus Pharaoni, cum se 
facturum magnam grandinem minaretur, ut festinet congregare 
pecora sua et quaecumque illi essent in campo, ne grandine 
intereant? hoc enim non tam indignanter quam misericorditer 
uidetur admonere. sed hoc non facit quaestionem, quando deus 
etiam irascens temperat poenam. illud est quod merito mouet, 
quibus nunc pecoribus consulatur, si omnia mortua fuerant 
plaga superiore, ubi scriptum est quod discreuit deus inter 
pecora Hebraeorum et Aegyptiorum, ita ut illine nullum 
moreretur, omnia uero Aegyptiorum pecora morerentur. an eo 
Soluitur quaestio, quod praedixerat ea moritura quae in campo 
fuissent, ut haec accipiantur omnia, intellegantur autem euasisse 
quae in domibus erant, quae potuerunt etiam a dubitantibus 
colligi et in domo teneri, ne forte uerum esset quod Moyses 
dominum facturum esse praedixerat; et ex his esse in campis 
iterum poterant, quae modo admonet congregari in domos, ne 
grandine pereant, maxime quia Sequitur scriptura et dicit: 
qui timuit uerbum domini seruorum Pharaonis 
congregauit pecora sua in domos; qui autem non 
intendit mente in uerbum domini, dimisit pecora 
sua in campo? hoc ergo fieri potuit, quando etiam mortem 
pecorum minatus est deus, quamuis id scriptura tacuerit. 

XXXII. Et dixit dominus ad Moysen: extende 
manum tuam in caelum, et erit grando in omni 
terra Aegypti. ecce iterum Moyses non in terram, sed 
in caelum manum iubetur extendere sicut Superius de fauilla. 

XXXV. Cum fragore caeli, qui uehemens erat in grandine, 
Pharao territus rogaret Moysen, ut oraret pro illo, confitens 
iniquitatem suam et populi sui, Moyses ei dixit: et tu et 
serui tui scio quod nondum timetis dominum. 
qualem timorem quaerebat, cui timor iste nondum erat domini 
timor? facile est enim poenam timere, sed non hoc est deum 
timere, illo scilicet timore pietatis, quem commemorat Tacob, 
ubi dicit: nisi deus patris mei Abraham et timor 
Isaac esset mihi, nunc me inanem dimisisses. 

XXXVI. Dixit dominus ad Moysen: intra ad Pharao- 
nem; ego enim grauaui cor eius et seruorum eius, 
ut ordine superueniant signa mea haec super eos, 
ita dicit ,ego enim grauaui cor eius, ut ordine 
superueniant signa mea haec super eos‘, tamquam 
opus habeat deus cuiusquam malitia. sed sic intellegendum 
est, ac si diceret: ,ego enim patiens fui super eum et seruos 
elus, ut non eos auferam, ut ordine superueniant signa 
mea super eos*. quia enim patientia dei obstinatior fiebat 
malus animus, ideo pro eo quod est ,patiens in eum fui‘, 
dicitur: grauaui cor eius. 

XXXVI. Et non est relicta locusta una in omni 
terraAegypti. et indurauit dominus cor Pharaonis. 
beneficium certe dei commemorauit scriptura, quod abstulit 
locustas, et secuta dixit indurasse dominum cor Pharaonis: 
beneficio utique suo et patientia sua, qua illa fiebat obstinatio, 

dum ei parceretur, sicut omnia mala corda hominum patientia 
dei male utendo durescunt. 

XXXVI. Tertio dicitur ad Moysen: extende manum 
<tuam)> in caelum, ut fieret etiam plaga tenebrarum. num- 
quam autem dictum est ad fratrem eius Aaron, ut extenderet 
manum in caelum. quod ergo dictum est ad Moysen: extende 
manum tuam super terram Aegypti et ascendat 
locusta super terram, credo id significatum etiam minus 
posse qui plus potest, non autem continuo cui minora con- 
ceduntur posse maiora, 

XXXVIIII. Deus ad Moysen: loquere ergo secreto in 
aures populi, et petat unusquisque a proximo et 
mulier a proxima wasa argentea et aurea et uestem. 
non hinc quisque sumendum exemplum putare debet ad 
expoliandum isto modo proximum; hoc enim deus iussit, qui 
nouerat quid quemque pati oporteret. nec Israhelitae furtum 
fecerunt, sed deo iubenti ministerium praebuerunt; quemad- 
modum cum minister iudicis occidit eum quem index iussit 
occidi, profecto, si id sponte faciat, homicida est, etiam si 
eum occidat quem scit occidi a indice debuisse. est etiam 
ista nonnulla quaestio, si seorsum habitabant Hebraei in terra 
Gessem, ubi nec plagae fiebant quibus regnum Pharaonis 
adfligebatur, quomodo petit quisque a proximo uel pro- 
xima aurum, argentum et uestem, praesertim quia ubi 
primum hoc mandatur per Moysen, sic positum est: et 
mulier a uicina sua et concellaria uel concella- 
nea — si ita dicendum est — uel cohabitatrice sua- 
unde intellegendum est etiam in terra Gessem non solos 

Hebraeos habitasse, sed eis aliquos Aegyptios in illa terra 
cohabitatores fuisse, ad quos potuerunt merito Hebraeorum 
etiam illa diuina beneficia peruenire, ut hinc eos et diligerent 
idem Aegyptii cohabitatores et quod petebant facile com- 
modarent; nec tamen deus indicauit ita illos alienos fuisse 
ab iniuris et contritionibus, quas dei populus pertulit, ut nec 
isto damno ferirentur, qui plagis illis propter quod terrae illi 
parcebatur percussi non erant. 

XL. Dixitautem dominus ad Moysen: nonexaudiet 
uos Pharao, ut multiplicem signa mea et portenta 
mea in terra Aegypti. tamquam opus fuerit eius inoboe- 
dientia, ut signa illa multiplicarentur, quae utiliter fiebant ad 
terrendum populim dei atque ipsa discretione ad pietatem 
informandum. sed hoe dei fuit malitia cordis illius bene utentis, 
non Pharaonis dei patientia male abutentis. 

XLI. Quae autem superauerint ab eo in mane, 
igne concremabitis. quaeri potest, quomodo aliquid 
superabit, cum hoc praemoniti fuerint, ut si domus non 
habuerit consumendo pecori idoneam multitudinem, uicini 
adsumantur. sed intellegitur quoniam dictum est: 08 non 
conteretis ab eo, remansura utique fuisse ossa, quae igne 
cremarentur. 

XLH. Agnus perfectus, masculus, anniculus 
erit uobis. mouere potest ista locutio, quasi agnus 
possit esse non masculus, nescientem qua necessitate ita sit 
translatum. ouis enim transferri debuit, quia graecus xp6Batoy 
habet; sed mpé8atov in graeca lingua generis neutri est, et 
potuerunt quae secuntur omnia conuenire, tamquam si diceret: 
pecus perfectum, masculum, anniculum erit uobis. potuit enim 

latine dici ,masculum pecus‘, quomodo dicuntur mascula 
tura, genere neutro; ouis autem masculus dici non posset, 
quia feminini genéris est ouis. item ouis mascula si diceretur 
esset absurdius. pecus uero si poneretur, etiam aliud intel- 
legeretur nec serudretur sacramentum, quod cum scriptura de 
oue loquatur, post dicit: ab agnis et haedis accipietis 
illud. qua in re Christus significari merito accipitur. quid 
enim opus erat ouem uel agnum ab agnis et haedis ac- 
cipiendum moneri, nisi ille figuraretur, cuius caro non solum 
ex iustis uerum etiam ex peccatoribus propagata est? quam- 
quam conentur [udaei etiam haedum intellegere acvipiendum 
ad celebrandum pascha; et hoc esse dictum putant: ab agnis 
et haedis accipere, tamquam diceret uel ab agnis agnum uel 
ab haedis haedum, si illud desit, sumi oportere. adparet 
tamen in Christo rebus inpletis quid illo praecepto fuerit 
figuratum. 

XLIII. Quod scrptum est: et facietis diem hune in 
progenies uestras legitimum aeternum uel aeter- 
nalem — quod graece dicitur ateéyvov — non sic accipiendum 
est, tamquam possit istorum praetereuntium dies esse ullus 
aeternus; sed illud aeternum est, quod iste significat dies. 
uelut cum dicimus ipsam deum aeternum, non utique istas 
duas syllabas aeternas dicimus, sed quod significant. quam- 
quam diligenter scrutandum sit quomodo appellare scriptura 
soleat aeternum; ne forte ita dixerit sollemniter aeternum, 
quem nefas habeant praetermittere aut sua sponte mutare. 
aliud est enim quod praecipitur quousque fiat — sicut prae- 
ceptum est, ut septies muros lericho circumiret arca — aliud, 
cuin praecipitur sic obseruari aliquid, ut nullus terminus 

praefiniatur obseruationis siue cotidie siue per menses siue per 
annos sollemniter siue per multorum uel aliquorum annorum 
certa interuella. aut ergo sic appellauit aeternum, quod non 
sua sponte audeant desinere celebrare, aut, sicut dixi, ut non 
ipsa signa rerum, sed res quae his significantur aeternae 
intellegantur. 

XLUI. Et factus est clamor magnus in terra 
Aegypto; non enim erat domus in qua non erat in 
ea mortuus. nonne potuit esse aliqua domus, quae primo- 


genitum non haberet? cum ergo primogeniti tantummodo 


morerentur, quomodo nulla erat, quae non haberet mortuum? 
an et hoe diuinitus praescientia dei fuerat procuratum, ut in 
omnibus omnino essent domibus primogeniti, in quibus per- 
cuterentur Aegyptii? ab hac sane plaga non putandi sunt 
inmunes fuisse Aegyptii qui habitabant in terra Gessem; 
hominum quippe erat uel animalium, non terrae; id est: ho- 
mines et animalia primogenita moriebantur occulto et angelico 
percussu, non aliquid in terra uel in caelo factum erat, sicut 
rana uel locusta uel tenebrae, unde qui habitabant adfligerentur. 
a talibus enim plagis cum terra Gessem fuisset aliena, procul 
dubio perueniebat beneficium ad eos Aegyptios, qui in eadem 
terra cum Hebraeis morabantur; hac uero primogeniti eorum 
omnes percussi sunt. 

XLV. Filii autem Israhel fecerunt sicuti prae- 
ceperat illis Moyses et petierunt ab Aegyptiis 
uasa aurea et argentea et uestem. et dominus 
dedit gratiam populo suo coram Aegyptiis, et com- 
modauerunt illis; et praedati sunt Aegyptios. iam 
hoc factum fuerat ante mortes primogenitorum Aegyptiorum; 

sed nunc per recapitulationem repetitur. nam narratum est 
quando factum est. modo enim fieri quomodo posset, ut in 
tanto luctu ex mortibus suorum adcommodarent ista filiis 
Israhel? nisi forte quis dicat etiam ista plaga non fuisse 
percussos Aegyptios qui cum Hebraeis inhabitabant terram 
Gessem. 

XLVI. Quid est quod ait: accipietis autem fasciculum 
hyssopi et tinguentes ex sanguine qui est iuxta ostium 
linietis super limen et super ambos postes? quaeritur 
enim quem sanguinem dicat iuxta ostium, cum illius agni 
utique uelit intellegi sanguinem, cuius immolatione fit pascha. 
an eo modo consequenter praecipit, quamuis hoc tacuerit, ut 
idem agnus iuxta ostium occidatur? an, quod est credibilius, 
ideo dixit: ex sanguine qui est iuxta ostium, quia utique 
ille qui liniturus est super limen et postes uas ipsum, in quo 
sanguinem excepit, iuxta ostium positurus est, ut ad manum 
habeat quando tinguit? 

XLVII. Sustulerunt autem filii Israhel de Ramesse 
in Soccot in sescenta milia peditum uiri praeter in- 


structum uel censum, si ipso modo potest recte inter- ; 


pretari quod graecus ait azosxenfy. quo uerbo non solum 
mobilia uerum etiam mouentia significari indicat scriptura, 
ubi Iudas loquens ad patrem suum dicit: mitte puerum 
mecum, et surgentes ibimus, ut uiuamus et non 
moriamur et nos et tu et substantia nostra. ibi enim 

graecus onoszenyy habet, ubi ,substantiam* latinus inter- 
pretatus est, quod aliquando ,censum* interpretantur nostri, 
sicut nunc ,instructum* dicere uoluimus, dum tamen eo 
nomine et homines et iumenta uel omnia pecora intellegantur, 
ubi etiam utrum et uxores possint intellegi nescio. sescenta 
tamen milia peditum cum scriptura commemoret addens et 
dicens: excepto instructu uel censu uel substantia uel 
si quo alio uerbo melius interpretatur azosxz07, manifestum 
est et homines significatos siue in seruis siue in mulieribus 
siue in his aetatibus, quae militiae non essent idoneae, ut 
sescenta milia peditum in eis solis intellegamus, qui possent 
militari agmine armari. 

Quaeri autem solet, utrum ad tantum numerum Hebraei 
peruenire potuerint per eos annos in Aegypto, quos ostendere 
consideratus in scripturis numerus potest. qui primum anni 
quot fuerint non parua quaestio est. dicit enim deus ad 
Abraham, cum factum esset illud sacrificium de uacca trima 
et capra et ariete et turture et columba, antequam non solum 
Isaac sed nec Ismahel quidem natus esset: sciendo scies 
quia peregrinum erit semen tuum in terra non pro- 
pria, et in seruitutem redigent eos et nocebunt illis 
quadringentis annis. si ergo quadringentos annos sic ac- 
ceperimus, ut in seruitute sub Aegyptiis intellegantur, non 
paruum spatium temporis fuit, quo ita populus multipli- 
caretur. sed tot annos non fuisse apertissimo indicio scriptura 
testatur. 

Quidam enim putant guadringentos triginta. annos accipi 
debere, ex quo Iacob intrauit in Aegyptum, donee inde populus 
per Moysen liberatus est, quoniam in Exodo scriptum est: 
incolatus autem filiorum Israhel quem incoluerunt 
in terra Aegypto et in terra Chanaan, ipsi et patres 
eorum, anni quadringenti triginta. seruitutis autem 
eorum uolunt esse annos quadringentos, propter quod scriptum 
est in Genesi: sciendo scies quia peregrinum erit semen 
tuum in terra non sua, et in seruitutem redigent eos 
et nocebunt illis quadringentis annis. sed quoniam 
seruitutis anni post mortem Ioseph conputantur — illo enim 
uiuo non solum ibi non seruierunt uerum etiam regnauerunt — 
non est quemadmodum conputentur quadringenti triginta in 
Aegypto. ingressus est enim Iacob anno filii sui tricesimo 
et nono, quoniain triginta annorum erat Toseph, cum adparuit 
in conspectu Pharaonis et regnare coepit sub illo; transactis 
autem septem annis ubertatis secunde anno famis ingressus 
est Iacob in Aegyptum cum aliis filiis suis. ac per hoc tune 
agebat Ioseph XXX et nouem annos, qui inpletis uitae suae 
annis CX mortuus est. uixit ergo in Aegypto post ingressum 
ad se patris sui LXXI annos: quos si detraxerimus quadrin- 
gentis triginta annis, remanebunt seruitutis anni, id est post 
mortem Ioseph, non CCCC sed CCC et LVIIII anni. quod si 
ex illo putabimus nos conputare debere, ex quo Loseph sub 
Pharavne regnare coepit, ut tune quodam modo intellegatur 
intrasse Israhel in Aegyptum, quando ibi filius eius tanta 

potestate sublimatus est, etiam sic CCCL erunt, quos Tychonius 
uult accipi quadringentos, ut a toto pars intellegatur, id est 
a toto centenario pars quinquagenaria, et probat hac loquendi 
regula solere uti scripturam. si autem, quod aliquanto pro- 
babilius dici potest, tunc habeamus intrasse Israhel in 
Aegyptum, quando illic Ioseph esse uenditus coepit, detrac- 
turi sumus adhuc annos XIII, ut CCCXXXVII annos pro 
quadringentis accipiamus. sed cum scriptura commemoret 
Caath filium Leui auum Moysi cum auo suo L[acob intrasse 
in Aegyptum, dicat enum autem uixisse annos CXXX, filium 
uero eius patrem Moysi Ambram CXXXVII, Moysen uero 
dicat LXXX annorum fuisse cum de Aegypto populum liberauit 
—vretiam si tunc genuisset Caath patrem Moysi, quo anno 
mortuus est, ille quoque Ambram ultimo uitae suae anno 
genuisset Moysen — conputati anni CXXX et CXXXVII et 
octoginta trecentos quadraginta septem annos faciunt, non 
quadringentos triginta. quodsi quis dicat extremo anno uitae 
Ioseph natum esse Caath filium Leui, septuaginta ferme anni 
possunt accedere illi summae, quia septuaginta unum annos 
uixit in Aegypto Joseph post ingressum patris sui. quapropter 
etiam sic septuaginta anni uitae Ioseph ab ingressu Iacob in 
Aegyptum usque natiuitatem Caath, si tunc natus adseratur, 
et centum triginta anni ipsius Caath et centum triginta septem 
filii eius Ambram patris Moysi et octoginta ipsius Moysi, 


1 Tychon. in Regul. V 8 cf. Gen. 46, 11 10 cf. Ex. 6, 18 
cf. Ex. 6, 20 iG ie mde. ZL, 1 


1 si C _ tichonius NV thyconius 7’ thiconius b 2 quatrigentos C’ 
3 centinario C 5 fabeamus 7 6 iosep C 7 per quadringentos P! 
9 (et 18) cat C cath PT chat NV leuui C 10 autem eum bd 


11 amram STb 14 amram Sb abram NZ 15 genuisse Sb moyse TJ’ 
codputet annos 6 16 et quadraginta Vbd qudringenta S 17 quadri- 
gentos C trigenta C quodsi—septuaginta om. V 18 gat C 
cath PT chat N fere T 19 annos et unum S anni 7) 20 ae- 
gyptum T 21 sib 22 usque ad PSVbd (et 23) cat C cath PF 
chat V 23 pr. et om. T 24 amram STb 


120 S. Aureli Augustini 


quadringentos decem et septem annos faciunt, non quadrin- 
gentos triginta. 

Proinde illa nimirum conputatio, quam secutus est Eusebius 
in historia sua chronica, perspicua ueritate subnixa est. ab 
illa enim promissione conputat quadringentos triginta annos, 
qua uocauit deus Abraham, ut exiret de terra sua in terram 
Chanaan, quia et apostolus cum Abrahae laudaret et com- 
mendaret fidem, in ea promissione qua Christum uult intellegi 
prophetatum, id est qua promisit deus Abrahae quod bene- 
dicentur in eo omnes tribus terrae, hoc autem dico, inquit, 
quia testamentum confirmatum a deo post quadrin- 
gentos et triginta annos facta lex non infirmat ad 
euacuandas promissiones. ex illa ergo promissione, qua 
uocatus est Abraham et credidit deo, post quadringentos et 
triginta annos factam legem dicit apostolus, non ex tempore 
quo Iacob intrauit in Aegyptum. deinde etiam ipsa scriptura 
Exodi satis hoc significatur; non enim dixit: incolatus 
filiorum Israhel, quem incotuerunt in terra Aegypto, 
anni quadringenti triginta, sed aperte dixit: quem in- 
coluerunt in terra Aegypto et in terra Chanaan ipsi 
et patres eorum. ac per hoc manifestum est conputandum 
esse tempus etiam patriarcharum Abrahae, Isaac et Jacob, 
ex quo peregrinari coepit Abraham in terra Chanaan, id est 
ex illa promissione, in qua eius fidem laudat apostolus, usque 
ad illud tempus, quo ingressus est Israhel in Aegyptum. toto 
quippe isto tempore peregrinati sunt patres in terra Chanaan 
et deinde semen Israhel in Aegypto. ac sic conpleti sunt 

quadringenti triginta anni a promissione usque ad exitum 
Israhel ex Aegypto, quando facta est lex in monte Sina, 
quae non infirmat testamentum ad euacuandas pro- 
missiones. 

Septuagesimo ergo et quinto anno uitae suae Abraham, 
sicut scriptura dicit, egressus est in terram Chanaan et genuit 
Isaac, cum esset annorum C. fiunt itaque anni XXV ex pro- 
missione usque ad natum Isaac. his adduntur omnes anni uitae 
Isaac, id est centum octoginta, fiunt ducenti quinque. tunc erat 
Iacob annorum CXX; nati sunt enim sexagenario patri gemini 
ipse et Esau. post X autem annos intrauit lacob in Aegyptum, 
cum esset annorum CXXX, Ioseph autem esset XXXVIIII. 
fiunt proinde anni a promissione usque ad ingressum Iacob 
in Aegyptum CCXV. Ioseph autem ab illo tricesimo et nono 


5 anno aetatis suae, in quo eum pater in Aegypto inuenit, uixit 


annos septuaginta unum, quia omnes aetatis eius anni C et X 
fuerunt. cum itaque ad ducentos quindecim annos accesserint 
septuaginta unus, fiunt anni CCLXXXVI. restant CXLIIII uel 
quinque, quibus intellegitur seruisse in Aegypto populus 
Israhel post mortem loseph. his annis quantum multiplicari 
potuerint, si fecunditas hominis consideretur, adiuuante illo 
qui eos uoluit ualde multiplicari, reperitur non esse mirum 
quod in sescentis milibus peditum egressus est populus ex 
Aegypto excepto cetero adparatu, uli et seruitia erant et sexus 
muliebris et inbellis uetas. 

Quod ergo dixit deus ad Abraham: sciendo scies quia 
peregrinum erit semen tuum in terra non propria; et 

in seruitutem redigent eos et nocebunt illis quadrin- 
gentis annis, non sic accipiendum est, tamquam in illa 
durissima seruitute quadringentos annos dei populus fuerit; 
sed quia scriptum est: in Isaac uocabitur tibi semen, ex 
anno natiuitatis Isaac usque annum egressionis ex Aegypto 
conputantur anni quadringenti quinque. cum ergo de quadrin- 
gentis triginta detraxeris uiginti quinque, qui sunt a promis- 
sione usque ad natum Isaac, non mirum est, si quadringentos 
et quinque anuos summa solida quadringentogs uoluit appellare 
scriptura, quae solet tempora ita nuncupare, ut quod de 
summa perfectioris numeri paululum excrescit aut infra est 
non conputetur. non itaque quod ait: in seruitutem redi- 
gent eos et nocebunt illis, ad quadringentos annos refe- 
rendum est, tamquam per tot annos eos habuerint in seruitute ; 
sed referendi sunt quadringenti anni ad id quod dictum est: 
peregrinum erit semen tuum in terra non propria, 
quia sine in terra Chanaan sine in Aegypto peregrinum erat 
illud semen, antequam hereditatem sumerent terram ex 
promissione dei. quod factum est posteaquam ex Aegypto 
liberati sunt, ut hyperbaton hic intellegatur et ordo uerborum 
sit: sciendo scies quia peregrinum erit semen tuum 
in terra non propria quadringentis annis, illud autem 
interpositum intellegatur: et in geruitutem redigent eos 
et nocebunt illis, ita wt ad quadringentos annos ista inter- 
positio non pertineat. in extrema enim parte annorum summae 
huius, hoc est post mortem loseph, factum est, ut in Aegypto 
populus dei duram perageret seruitutem. 

XLVI. Quid est quod ait, cum de pascha praeciperet: 
<et> erit tibi in signo super manum tuam? an intel- 

legitur super opera tua, id est quod praeferre debeas operibus 
tuis? pertinet enim pascha propter occisionem ouis ad fidem 
Christi et sanguinem, quo redemti sumus. haec autem fides 
operibus praeponenda est, ut sit quodam modo super manum 
aduersus illos, qui in operibus legis gloriabantur. de qua re 
apostolus loquitur et multum agit, qui fidem operibus sic 
uult anteponi, ut ex illa pendeant Opera bona atque ab ea 
praeueniantur, non ut ipsa uelut meritig bonorum operum 
retribui uideatur. illa enim ad gratiam pertinet; si autem 
gratia, iam non ex operibus; alioquin gratia iam non 
est gratia. 

XLVIUI. Cum autem dimisit Pharao populum, non 
deduxit eos deus uiam terrae Phylistiim, quia prope 
erat. dixit enim deus: ne quando paeniteat populum, 
cum uiderit proelium, et reuertatur in Aegyptum. hic 
ostenditur omnia fieri debere, quae consilio recte fieri possunt, 
ad deuitanda quae aduersa sunt, etiam cum deus apertissime 
adiutor est. 

L. Quinta autem progenie ascenderunt filii Israhel 
de terra Aegypti. utrum progeniem in centum annis uult 
conputari et ideo quinta progenie, quia post quadringentos 
triginta annos? an per hominum generationes hoc potius in- 
tellegendum est ab ipso Iacob qui intrauit in Aegyptum usque 
ad Moysen qui cum populo egressus est? Iacob enim primus, 
secundus Leui, tertius Caath, quartus Ambram, quintus Moyses 
inuenitur. has autem dicit progenies latinus interpres, quas 
‘teved¢ Graeci uocant, quae in euangelio generationes appel- 

lantur nec numerantur nisi per successiones hominum, non per 
nuimertm annorum. 

LI. Dixit autem Moyses: confidite et state et uidete 
salutem quae est a domino, quam faciet uobis hodie. 
sicut enim uidistis Aegyptios hodie, non adponetis 
amplius uidere eos in aeternum tempus. quomodo 
accipienda sunt haec uerba, cum uiderint postea Israhelitae 
Aegyptios? an quia isti qui tune uidebant non eos ulterius 
uiderunt, quia et illi sunt mortui qui consequebantur et isti 
omnes quisquis die mortis suae? nam posteri eorum uiderunt 
posteros illorum. an ,non eos uidebitis sicut hodie* intelle- 
gendum est non sicut bodie persequentes et inimicos et tanto 
post uos agmine uenientes, ut omnino nulla sit quaestio nee 
de aeterno tempore quod hic posuit, quia etsi uidebunt se 
utrique tempore resurrectionis, non sic utique uidebunt ut 
hodie? 

LIL. Quid est quod dixit dominus ad Moysen: quid tu 
clamas ad me? cum scriptura non dixerit aliquid de Moysei 
wocibus nec eum orantem commemorauerit? nisi quia intellegi 
uoluit hoc eum egisse uocis silentio, ut corde clamaret. 

LHI. Et tu leua uirgam tuam et extende manum 
tuam super mare. haec est illa uirga, in qua fiebant mira- 
bilia, quae modo dicitur esse Moysi; tunc autem fratris eius 
fuisse dicebatur, quando per illam ipse operabatur. 

LUI. Extendisti dexteram tuam, transuorauit eos 
terra, terram pro aqua non mirum est positam. tota quippe 
pars ista extrema uel infima mundi terrae nomine censetur 
secundum id quod saepe dicitur: deus qui fecit caelum et 


3 Ex. 14, 13 17 Ex. 14,15 21 Ex. 14,16 25 Ex. 15, 12 
28 Ps. 145, 6; Act. 14, 14; Apoc. 14, 7 


3 confidete NV! et uidete salutein om. N 9 uiderint b 10 quis- 
que PSNVTbd 15 utique (in mg. at utrique) b 18 moysi PSNVTbd 
21 eleua bd = thy fa psov cov cod. Alex et Lag 22 uirgaillab 25 dex- 
teram] manum Vb transforauit P! 26 terra] terri N terra (s. 1. 
m. 1) PV terra b posita b 27 infirma PS infirma V 


10 


20 


25 


Quaestionum lib. II (Quaest. de Exodo). eS 


terram, et in illius psalmi distributione commemoratis cae- 
lestibus, laudate, inquit, dominum de terra, et ea exse- 
quitur in laude, quae etiam ad aquas pertineant. 
LY. Misisti spiritum tuum et cooperuit eos mare. 
5 ecce iam quinto commemoratur spiritus dei, ut in hoc numero 
accipiamus et quod dictum est: digitus dei est hoc. primo, 
ubi scriptum est: spiritus dei superferebatur super 
aquas; secundo, ubi dicitur: non permanebit in istis 
hominibus spiritus meus, quoniam carnes sunt; tertio, 
10 ubi Pharao dicit ad Ioseph: quoniam spiritus dei est in 
te; quarto, ubi incantatores Aegyptiorum dicunt: digitus 
dei est hoc; quinto in hoc cantico: misisti spiritum 
tuum et cooperuit eos mare. meminerimus autem spiritum 
dei non solum ad beneficia uerum etiam ad uindictam com- 
16 Memorari. nam quid aliud etiam supra dixit: <et> per 
Spiritum irae tuae diuisa est aqua? iste itaque spiritus 
dei in Aegyptios spiritus irae eius, quibus nocuit aquarum 
diuisio, ut intrantes possent aquis redeuntibus obrui, filiis 
uero Israhel, quibus profuit quod aqua diuisa est, non fuit 
20 ille spiritus irae dei. unde significatur propter diuersas opera- 
tiones et effectus spiritum dei dissimiliter appellari, cum sit 
unus atque idem ille dumtaxat, qui etiam spiritus sanctus in 
unitate trinitatis accipitur, proinde non arbitror alium quam 
eundem significari, ubi dicit apostolus: non enim accepistis 
5 Spiritum seruitutis iterum in timorem, sed accepistis 
spiritum adoptionis in quo clamamus: abba, pater, 

quia eodem spiritu dei, id est digito dei, quo lex in tabulis 
lapideis conscripta est, timor incussus est eis, qui gratiam 
nondum intellegebant, ut de sua infirmitate atque peccatis 
per legem conuincerentur et lex illigs fieret paedagogus, quo 
perducerentur ad gratiam quae est in fide Iesu Christi. de 
hoc autem spiritu adoptionis et gratiae, id est de hoc opere 
Spiritus dei, quo inpertitur gratia et regeneratio in uitam 
aeternam, dicitur: spiritus autem uiuificat, cum supra 
diceretur: littera occidit, id est lex conscripta tantummodo 
iubens sine adiutorio gratiae. 

LVI. Venerunt autem in Merra et non poterant 
bibere de Merra; amara enim erat. si propter hoc 
appellatum est nomen loci eius amaritudo, quia non potuerunt 
ibi aquam bibere, quod amara esset — Merra enim inter- 
pretatur ,amaritudo* —- quomodo uenerunt in Merra, nisi 
quia eo nomine locum scriptura appellauit, in quem uenerunt, 
quo iam appellabatur cum haec scribebantur? posterius enim 
utique scripta sunt quam illa contigerunt. 

LVI. Et ostendit ei dominus lignum et misit illud 
in aquam, et facta est aqua dulcis. genus ligni erat 
istam habens uim an quolibet ligno id poterat facere deus, 
qui tanta mirabilia faciebat? hoc tamen uidetur significare, 
quod dictum est ,ostendit ei,“ tamquam tale iam lignum 
esset, quo posset hoc fieri; nisi forte locus erat, ubi ligna 
omnino non inueniebantur, ut hoc ipsum esset diuini adiutorii, 


1 cf. Ex, 31, 18 2 ef. Gal. 3, 22—26 8 IL Gor. 3,6 i Hx. 
Hy, Wal I he, ilk}, Ba 


1 quod P quo» V2 incusus (pr. s ex i) P inode éV 4aquod 
5 quae—Christiom. N 6 id est—gratiaom..N 9 lexom. V 10 iu- 
bens om. C adiutorii P! 11 mesra PVTb myrra N12 bibere 
aquam PV mesra PVT mirra N 13 potuerant PVTb 14 eo 
quod b merra (alt. r s, 1.) C mesra PVTb myrra N 15 merra 
CS mesram PV mesra Tb myrra N 17 quo ex quod P quod b  appel- 
laturS 19jnmisit N illum Vo 20 aqua N 2% uim an] suiman NV 
aquolibet P! potuerat P1SVb facere poterat (potuerat P1SVb) 
PSNVTbd 


10 


5 


ao 


10 


Quaestionum lib. IL (Quaest. de Exodo), 127 


quod ei lignum dominus ostendit, ubi nullum erat, et per 
lignum aquas dulces fecit, praefigurans gloriam et gratiam 
crucis. sed in tali etiam natura ligni quis nisi creator et 
demonstrator laudandus est? 

LVI[Il. Dixit autem dominus ad Moysen: ecce ego 
pluam uobis panes de caelo; et exiet populus et 
colliget unius diei in diem, ut temtem illos s 
ambulabunt in lege mea an non. temtatio ista probatio 
est, non ad peccatum seductio; nec ideo probatio, ut deus 
nouerit, sed ut ipsos ipsis hominibus ostendat, quo humiliores 
fiant ad petendum adiutorium et agnoscendam dei gratiam. 

LVIIII. Moyses et Aaron dicunt ad populum inter cetera: 
propter quod exaudiuit dominus murmurationem ue- 
stram quam uos murmuratis aduersum nos. nos autem 


6 quidsumus? non enim aduersum nos murmur uestrum 


est sed aduersum deum. non ex hoe tantum se ualere 
uoluerunt quantum deus — dixerunt enim: quid sumus 
nos? — ut illi aduersum illum se scirent murmurasse, qui 
istos miserat et qui per istos operabatur. nec talis est illa 
sententia, ubi Petrus dicit Ananiae: ausus es mentiri 
spiritui sancto? non hominibus mentitus es, sed deo. 
non enim ait: ,ausus es mentiri mihi? non mihi mentitus es, 
sed deo*: quod si dixisset, simile fuisset. neque ita dixit: 
,ausus es mentiri spiritui sancto? non spiritui sancto mentitus 
es, sed deo‘; ita enim loquens negaret deum esse spiritum 
sanctum. nunc uero cum dixisset: ausus es mentiri spiritui 

sancto? cum ille se putaret hominibus fuisse mentitum, 
ipsum spiritum sanctum deum esse monstrauit subiungens: 
non hominibus mentitus es, sed deo. 

LX. Deus mandat per Moysen populo: ad uesperam 
edetis carnes et mane replebimini panibus. ecce non 
pro omni alimento panes nominantur. nam isto nomine et 
carnes complecterentur, quia et ipsa alimenta sunt; nec 
tamen panes eos modo dicit, qui fiunt ex frumentis — ipsos 
enim proprie panes appellare consuenimus —- manna autem 
panum nomine appellat. non autem uacat quod dicit ad ue- 
speram carnes et mane panes se daturum. tale quippe aliquid 
etiam in Helia significatum est, cum ei alimenta coruus 
adferret. an forte carnibus ad uesperam et mane panibus ille 
significatur, qui traditus est propter delicta nostra et 
resurrexit propter iustificationem nostram? ad _ ue- 
Speram quippe mortuus ex infirmitate sepultus est, mane autem 
adparuit discipulis, qui resurrexerat in uirtute. 

LXI. Et dixit Moyses ad Aaron: accipe uas aureum 
unum et mitte in illud plenum gomor manna et 
repones illud ante deum, ut seruetur in progenies 
<uestras>, quemadmodum praecepit dominus. quaeri 
potest, ubi Aaron poneret ante deum, quando nec ullum 
simulacrum fuit nec arca testamenti iam fuerat instituta. an 
forte ideo de futuro dixit ,repones*, ut intellegeretur tunc 
ante deum posse reponi, quando futura erat arca? an potius 
,ante deum* dictum est quod fit ipsa deuotione offerendi, 
in quocumque loco poneretur? ubi enim non deus? sed illud 

quod adiungit: et reposuit Aaron ante testimonium ad 
reseruandum, priorem magis sensum adserit. hoc enim 
modo scriptura dixit per prolepsin quod postea factum est, 
cum esse coepit tabernaculum testimonii. 

LXU. Filii autem Israhel ederunt manna annis 
quadraginta, quoadusque uenirent in terram quae in- 
habitatur; manna ederunt, quoadusque uenirent in 
partem Phoenices. significauit scriptura per prolepsin, id 
est hoc loco commemorando quod etiam postea factum est, 
non edisse filios Israhel in heremo nisi manna. hoc est enim 
quod ait: usque ad terram quae inhabitatur, id est 
quae iam non est heremus, non quia continuo ut uenerunt 
ad terram habitabilem destiterunt uesci manna, sed quia non 
ante. traiecto enim Jordane significatur manna cessasse, ubi 
panes terrae manducauerunt. quando ergo ingressi sunt habi- 
tabilem terram, antequam transirent Jordanem, uel tantum 
manna uesci uel utroque cibo potuerunt; hoc quippe intellegi 
potest, quando cessasse manna non dicitur nisi Jordane tra- 
iecto. cur autem in illa heremi inopia etiam carnes desidera- 
uerint, quando de Aegypto cum suis ualde multis pecoribus 
exierunt, magna quaestio est. nisi forte dicatur, cum per 
heremum pascua tanta non essent et ex eo minor futura 
uideretur fecunditas pecorum, pepercisse illos pecoribus, ne 
omnibus deficientibus etiam sacrificiis necessaria defuissent, 
uel si quid aliud dici potest, unde quaestio ista soluatur. 
congruentius tamen creditur non eos carnes desiderasse, quas 
de pecoribus habere poterant, sed eas quae deerant, ex aquis 

uidelicet. ipsas quippe in illa heremo non inueniebant: unde 
et illis ortygometra data est, id est aues, quas coturnices 
multi latine interpretati sunt, cum sit aliud genus auium 
ortygometra quamuis coturnicibus non usquequaque dissimile. 
nouerat enim deus quid desiderarent et desiderium eorum 
quo carnis genere satiaret. sed quia scriptura concupiuisse 
illos carnes dixerat nec expresserat cuius modi carnes, ideo 
quaestio facta est. 

LXUI. Manna ederunt quoadusque uenirent in partem 
Phoenices. iam dixerat: quoadusque uenirent ad terram 
quae inhabitatur; sed quia non expresserat proprie quam 
diceret, repetitione uidetur quandam proprietatem expressisse 
dicendo ,in partem Phoenices. sed tune illam terram sic 
credendum est appellatam; modo enim non hoc uocatur. 
alia quippe est quae Phoenice appellatur regio Tyri et Sidonis, 
qua illos transisse non legitur. quamquam scriptura fortasse 
potuerit terram Phoenices appellare, ubi palmarum arbores iam 
esse coeperant post heremi uastitatem, quoniam palma graece 
sic appellatur. initio enim profectionis suae inuenerunt locum, 
ubi septuaginta palmarum arbores fuerant et duodecim fontes; 
sed postea eos excepit heremi prolixitas, ubi tale aliquid non 
fuit, quousque uenirent ad loca quae colebantur. uerum ille 
sensus est probabilior, ut credamus sic appellatam tune fuisse 
terram. multarum enim terrarum et locorum sicut fluminum 


et urbium nomina certis existentibus causis antiquitate mutata : 


sunt. 
LXIIUI. Et dixit dominus ad Moysen: antecede popu- 
lum; sume autem tecum de senioribus populi; et 

uirgam de qua percussisti flumen accipe in manu 
tua. flumen Aaron legitur, non Moyses uirga percussisse; nam 
Moyses eadem uirga mare diuisit, non flumen. quid sibi ergo 
uult: ,accipe uirgam in qua percussisti flumen?* an forte 
mare appellauit flumen? quaerendum exemplum locutionis 
huius, si ita est. an quod Aaron fecit, Moysi potius tributum 
est, quia per Moysen deug iubebat, quid faceret Aaron, et in 
Moyse auctoritas, in illo autem ministerium fuit? quando 
quidem et primis suis uerbis deus hoc illi ait de fratre suo: 
erit tibi ad populnm, tu illi quae ad deum. 

LXV. Et ecce ego sto super cacumen collis, et uirga 
dei in manu mea, Moyses dicit ad Iegum Naue, cum prae- 
ciperet pugnari aduersus Amalec. nune ergo uirga dei dicitur, 
quae primum dicta est uirga Aaron, postea uirga Moysi. sicut 
dicitur spiritus Heliae qui est gpiritus dei, cuius particeps factus 
est Helias, sic illa potuit. dicitur et dei iustitia, quae nostra est, 
sed donata a deo: de qua loquens apostolus Iudaeos arguit 
dicens: ignorantes dei iustitiam et suam iustitiam uo- 
lentes constituere, id est tamquam a se sibi paratam. 
contra quales dicit: quid enim habes quod non accepisti? 

LXVI. Venit autem et Aaron et omnes seniores 
Israhel manducare panem cum gocero Moysi ante 
deum uel, sicut alii codices habent, coram deo. quod 
graece scriptum est: évavtioy cod deod. quaeritur ,ubi* ante 
deum, quando nec tabernaculum fuit nee arca testamenti 

quae postea sunt instituta. neque enim et hic de futuro 
dictum accipere possumus, sicut dictum est de manna quod 
positum est in uase aureo. ergo ante deum id accipere debe- 
mus factum, quod in honorem dei factum est: ubi enim 
non deus? . 

LXVII. Moyses socero dicit quia uenit ad me populus 
inquirere iudicium a deo; cum <enim) eis contigerit 
disceptatio et uenerint ad me, iudico unumquemque 
et moneo eos praecepta dei et legem eius. quaeri potest 
quomodo ista Moyses dixerit, cum lex dei adhuc nulla con- 
scripta esset. nisi quia jex dei sempiterna est, quam consulunt 
omnes piae mentes, ut quod in ea inuenerint, uel faciant uel 
iubeant uel uetent, secundum quod illa incommutabili ueritate 
praeceperit. numquid enim Moyses, quamuis cum illo deus 
loqueretur, per singula credendum est, quod consulere soleret 
deum, si quid esset in disceptationibus tantae multitudinis, 
quae illum in hoc iudicandi negotio a mane usque ad ue- 
speram detinebat? et tamen nisi suae menti praesidentem 
dominum consuleret legemque eius aeternam sapienter adten- 
deret, quid iustissimum iudicare inter disceptantes posset, 
non inueniret. 

LXVIIL. In eo quod Iothor consilium dat genero suo Moysi, 
ne occupatus iudiciis populi et ipse et populus consumatur 
consumptione intolerabili, prima quaestio est, cur hoe deus 
famulum suum, cum quo ipse tanta et talia loquebatur, ab 
alienigena passus est admoneri. in quo scriptura nos admonet, 
per quemlibet hominem detur consilium ueritatis, non debere 
contemni. uidendum etiam, ne forte ibi uoluerit deus ab 
alenigena admoneri Moysen, ubi et ipsum posset temtare 


2 ef. quaest. LXI 6 Ex..18, 15.16 22 cf, Ex. 18, 18 


4 honore S 6 socero suo PSNb dixit Vbd 7 enim addidi 
8 iudiceo C iudicio Z 11 consolunt N 13 que Tom. P! 14 prece- 
perint b 15 sengula C' 22 (et p. 133, 2. 6) iotor C iethro PSTb ietro V 
23 consummaretur PV consumeretur STbd 24 consummatione PVT 
28 uidendum est b 29 aligena C 


_ 
o 


20 


25 


1 


By 


2 


or 


o 


on 


0 


oO 


Quaestionum lib. II (Quaest. de Exodo). 133 


superbia; sedebat enim iudiciaria sublimitate solus uniuerso 
populo stante. nam hunc sensum indicat, cum ipse Iothor eos 
eligi iussit ad iudicandas causas populi, qui odissent super- 
biam, deinde quam sit obseruandum quod alibi scriptura dicit: 
fili, ne in multis sint actus tui, satis et hic adparet. 
deinde uerba Iothor dantis consilium Moysi consideranda sunt; 
dicit enim: nunc itaque audi me, et consilium dabo 
tibi, et erit deus tecum. ubi mihi uidetur significari nimis 
intentum humanis actionibus animum deo quodam modo 
uacuari, quo fit tanto plenior, quanto in superna atque aeterna 
liberius extenditur. 

LXVIIII. Quod uero adiungit et dicit: esto tu populo 
quae ad deum et referes uerba eorum ad deum; et 
testaberis illis praecepta dei et legem eius et demon- 
strabis illis uiay in quibus ambulabunt in eis et opera 
quae facient, cum populo uniuerso haec agenda esse demon- 
strat. non enim ait: uniuscuiusque uerba refer ad deum, sed: 
uerba eorum, cum supra dixisset: esto tu populo quae 
ad deum sunt. post haec admonet, ne singulorum negotia, 
quae inter se habent, deserantur electis uidelicet potentibus uiris 
deum colentibus iustis et qui oderint superbiam, quos consti- 
tueret super millenos, alios super centenos, alios super quinqua- 
genos, alios super denos. sic et ab ipso Moyse remouit graues et 
periculosas occupationes nec istos grauauit, quandoquidem ipsi 
mille haberent unum super se et sub illo haberent alios decem et 
sub eis alios uiginti et sub his alios centum, ut uix aliquid 
ad singulos quosque praepositos perueniret, quod iudicare 

necesse haberent. insinuatur hic etiam humilitatis exemplum, 
quod Moyses, cum quo deus loquebatur, non fastidiuit neque 
contemsit alienigenae soceri sui consilium. quamquam et ipse 
Tothor, cum Israhelita non fuisset, utrum inter uiros deum 
uerum colentes religioseque sapientes habendus sit, quemad- 
modum et Iob, cum ex ipso populo non fuisset, merito quae- 
ritur, immo credibilius habetur. ambigue quippe posita sunt 
uerba, uel utrum sacrificauerit deo wero in populo eius, 
quando uidit generum suum, uel utrum eum adorauerit ipse 
Moyses; quamquam de adoratione etiam si expresse positum 
esset, honor uideretur socero redditus eo modo quo solet 
hominibus honorificentiae causa exhiberi a patribus; sicut de 
Abraham scriptum est, quod adorauerit filios Chet. quos 
autem dicat ~papparosroaywyeic post decuriones, non facile 
sciri potest, quoniam hoc nomen in nullo usu habemus uel 
officiorum uel magisteriorum. nam quidam ,doctores* inter- 
pretati sunt, ut intellegantur utique litterarum, qui introducant 
in litteras, sicut resonat graecum uocabulum, hic sane signifi- 
catur, ante legem datam quod habuerint Hebraei litteras: quae 


quando coeperint esse, nescio utrum ualeat indagarij. nonnullis : 


enim uidetur a primis hominibus eas coepisse et perductas 
esse ad Noe atque inde ad parentes Abrahae et inde ad 
populum Israhel; sed unde hoc probari possit, ignoro, 

LXX. Mensis autem tertii exitus filiorum Israhel 
de terra Aegypti hac die uenerunt in heremum Sina. 
et profecti sunt ex Raphidin et uenerunt in heremum 

Sina, etadplicuit ibilsrahel contra montem. et Moyses 
ascendit in montem dei. et uocauit eum dominus de 
monte dicens: hae¢ dices domui lacob et nuntiabis 
filiis Israhel et cetera. deinde paulo post: descende et 
testare populo et purifica illos hodie et cras, et 
lauent uestimenta et sint parati in diem tertium. 
tertia enim die descendet dominus in montem Sina 
coram omni populo. hoe die reperitur data lex, quae 
in tabulis lapideis scripta est digito dei, sicut consequentia 
docent. dies autem iste tertius adparet tertii mensis ab exitu 
Israhel ex Aegypto. ex die ergo quo pascha fecerunt, id est 
agnum immolauerunt et ederunt, qui fuit quartus decimus 
primi mensis, usque ad istum, quo lex datur, dies quinqua- 
ginta numerantur: decem et septem scilicet primi mensis, 
reliqui ab ipso quarto decimo; deinde omnes triginta secundi 
mensis, qui fiunt quadraginta septem, et tertius tertii mensis, 
qui est a sollemnitate occisi agni quinquagesimus. ac per hoc in 
ista umbra futuri secundum agni immolati diem festum, sicut 
quinquagesimo die lex data est, quae conscripta est digito 
dei, ita in ipsa ueritate noui testamenti a festiuitate agni 
immaculati Christi Jesu quinquaginta dies numerantur, ut 
spiritus sanctus de altissimis datus est. digitum dei autem 
esse spiritum sanctum et supra iam diximus teste euangelio. 

LXXI. Quaeritur decem praecepta legis quemadmodum 
diuidenda sint: utrum quattuor sint usque ad praeceptum de 
sabbato, quae ad ipsum deum pertinent, sex autem reliqua, 
quorum primum est: honora patrem et matrem, quae ad 

hominem pertinent, an potius illa tria sint et ista septem. 
qui enim dicunt illa quattuor esse, separant quod dictum est: 
non erunt tibi dii alii praeter me, ut aliud praeceptum sit: 
non facies tibi idolum et cetera, ubi figmenta colenda 
prohibentur; unum autem uolunt esse: non concupisces 
uxorem proximi tui, non concupisces domum proximi 
tui et omnia usque in finem. qui uero illa tria esse dicunt et 
ista septem, unum uolunt esse quidquid de uno colendo deo 
praecipitur, ne aliquid aliud praeter illum pro deo colatur; haec 
autem extrema in duo diuidunt, ut aliud git: non con- 
cupisces uxorem proximi tui, aliud: non concupisces 
domum proximi tui. decem tamen esse praecepta neutri 
ambigunt, quoniam hoe scriptura testatur. 

Mihi tamen uidetur congruentius accipi tria illa et ista 
septem, quia et trinitatem widentur illa quae ad deum 
pertinent insinuare diligentius intuentibus. et reuera quod 
dictum est: non erunt tibi di alii praeter me, hoc ipsum 
perfectius explicatur, cum prohibentur colenda figmenta. con- 
cupiscentia porro uxoris alienae et concupiscentia domus 
alienae tantum in peccando differunt, ut illi, quod dictum 
est: non concupisces domum proximi tui, adiuncta 
sint et alia dicente scriptura: neque agrum eius neque 
seruum eius neque ancillam eius neque bouem eius 
neque subiugalem eius nec omne pecus eius nec 
quaecumque proximi tui sunt. discreuisse autem ui- 
detur concupiscentiam uxoris alienae a concupiscentia cuius- 
libet rei alienae, quando utrumque sic coepit: non concu- 
pisces uxorem proximi tui; non concupisces do- 
mum proximi tui, et huic coepit cetera adiungere. non 

autem, cum dixisset: non concupisces uxorem pro- 
Ximi tui,” huic conexuit alia dicens: yheque domum 
elus neque agrum eius neque seruum eius* et cetera; sed 
omnino adparent haec esse coniuncta quae uno praecepto 
uidentur contineri et discreta ab illo, ubi uxor nominata est. 
illud autem, ubi dictum est: non erunt tibi di alii 
praeter me, adparet huius rei diligentiorem exsecutionem 
esse in his quae subiuncta sunt. quo enim pertinet: non 
facies tibi idolum neque ullum simulacrum, quae- 
cumque in caelo sunt sursum et quaecumque in 
terra deorsum et quaecumque in aqua sub terra. 
non adorabis eis neque seruies illis, nisi ad id quod 
dictum est: non erunt tibi dii alii praeter me? 

Sed rursus quaeritur quo differat: non furtum facies 
ab eo quod paulo post de non concupiscendis proximi rebus 
praecipitur. non quidem omnis qui rem proximi sui concu- 
piscit furatur: sed si omnis qui furatur rem proximi concu- 
piscit, poterat in illa generalitate, ubi de non concupiscenda 
re proximi praecipitur, etiam illud quod ad furtum pertinet 
contineri. similiter etiam quaeritur, quo differat quod dictum 
est: non moechaberis, ab eo quod paulo post dicitur: 
non concupisces uxorem proximi tui. in eo quippe, 
quod dictum est: non moechaberis, poterat et illud 
intellegi. nisi forte in illis duobus peccatis moechandi et 
furandi ipsa opera notata sunt, in his uero extremis ipsa 

concupiscentia: quae tantum differunt, ut aliquando moechetur 
qui non concupiscit uxorem proximi, aliqua alia causa cum 
illi miscetur, aliquando autem concupiscat nec ei misceatur 
poenam timens. et hoc fortasse lex ostendere uoluit, quod 
utrumque peccata sint. 

Item quaeri solet utrum moechiae nomine etiam fornicatio 
teneattir. hoc enim graecum uerbum est, quod iam scriptura 
utitur pro latino; moechos tamen graece nonnisi adulteros 
dicit. sed utique ista lex non solis uiris in populo uerum 
etiam feminis data est. neque enim quia dictum est: non 
concupisces uxorem proximi tui, nihil hic sibi prae- 
ceptum debet putare femina et tamquam licite concupiscere 
uirum proximae suae. si ergo hic ex illo quod uiro dictum 
est intellegitur, quamuis non dictum sit, quod etiam ad 
feminam pertineat, quanto magis eo quod dictum est: non 
moechaberis, uterque. sexus adstringitur, cum et ipsum 
praeceptum potest referri ad utrumque, sicut: non occides, 
non furaberis et quae alia similiter non expresso uno sexu 
utrique uidentur sonare communiter! tamen ubi unus expri- 
mitur, honoratior utique exprimitur, id est masculinus, ut ex 
hoe intellegat etiam femina quid sibi praeceptum sit. ac 
per hoc si femina moecha est habens uirum concumbendo 
cum eo, qui uir eius non est, etiam si ille non habeat 
uxorem, profecto moechus est et uir habens uxorem concum- 
bendo cum ea quae uxor elus non est, etiam si ila non 
habeat uirum. sed utrum, si faciat qui uxorem non habeat 
uel femina quae uirum non habet, praecepti huius trans- 

gressione teneantur, merito quaeritur. si enim non tenentur, 
non est prohibita in decalogo fornicatio, sed sola moechia, id 
est adulterium, quamuis omnis moechia etiam fornicatio esse 
intellegitur, sicut loquuntur scripturae; dominus enim dicit in 
euangelio: quicumque dimiserit uxorem suam ex- 
cepta causa fornicationis, facit eam moechari., hic 
utique fornicationem appellauit, si cum alio peccet quae 
uirum habet, quod est moechia, id est adulterium. omnis ergo 
moechia etiam fornicatio in secripturis dicitur. sed utrum 
etiam omnis fornicatio moechia dici possit, in eisdem scrip- 
turis non mihi interim occurrit locutionis exemplum. sed si 
non omnis fornicatio etiam moechia dici potest, ubi sit in 
decalogo prohibita illa fornicatio, quam faciunt uiri, qui uxores 
non habent, cum feminis, quae maritos non habent, utrum 
inueniri possit, ignoro. sed si furti nomine bene intellegitur 
omnis inlicita usurpatio rei alienae — non enim rapinam 
permisit qui furtum prohibuit; sed utique a parte totum 
intellegi uoiuit, quidquid inlicite rerum proximi aufertur — 
profecto et nomine moechiae omnis inlicitus concubitus atque 
illorum membrorum non legitimus usus prohibitus debet 
intellegi. 

Et quod dictum est: non occides, non putandum est 
fieri contra hoc praeceptum, quando lex occidit uel occidi 
aliquem deus iubet. ille enim facit qui iubet, quando mini- 
sterlum negare non licet. 

In eo etiam quod dictum est: falsum testimonium 
non dices aduersus proximum tuum, quaeri solet 
utrum prohibitum sit omne mendacium, ne forte non sit hoc 
praeceptum aduersus eos qui dicunt tune esse mentiendum, 
quando id mendacium prodeest alicui et nihil obest ei cui 

mentiris. tale quippe non est aduersus proximum tuum; 
ut ideo uideatur hoc addidisse scriptura, quae posset breuiter 
dicere: falsum testimonium non dices, sicut dixit: 
non occides, non moechaberis, non furaberis. sed 
hinc magna quaestio est nec a festinantibus commode explicari 
potest, quomodo accipiendum sit: perdes omnes qui 
loquuntur mendacium, et: noli uelle mentiri omne 
mendacium et cetera huius modi. 

LXXII. Et omnis populus uidebat uocem et lam- 
padas et uocem tubae et montem fumantem. solet 
quaeri quomodo populus uidebat uocem, cum wuox non ad 
uisum, sed potius ad auditum pertinere uideatur. sed sicut 
modo dixi ,uideatur* de omnibus quae a me dicta sunt, sic 
,uidere* solet pro generali sensu poni non solum corporis 
uerum etiam animi. unde et illud est: cum uidisset Iacob 
quia sunt escae in Aegypto, unde utique absens erat. 
quamquam nonnulli ,uidere* uocem nihil aliud esse arbitrati 
sunt quam ,intellegere*, qui uisus mentis est. cum uero hic 
breuiter dicendum esset, quod populus uidebat uocem 
et lampadas et uocem tubae et montem fumantem, 
quaestio maior oreretur, quomodo audiebat lampadas et 
montem fumantem, quod pertinet ad sensum uwidendi. nisi 
quis dicat nec tam breuiter dicendum fuisse, ut totum dice- 
retur: audiebat uocem et uidebat lampadas et audiebat uocem 
tubae et uidebat montem fumantem. duo quippe genera uocis 
erant: de nubibus, sicut tonitrua, et de tuba, si tamen ipsam 

dixit uocem, quae de nubibus edebatur. ac per hoc melius in 
his, quae ad sensum audiendi pertinebant, generalis sensus 
est positus, hoc est uidendi, cum breuiter totum uellet 
scriptura complecti, quam ut in his, quae pertinent ad uidendi 
sensum, subintellegeretur auditus: quo more loqui non 
solemus. nam ,uide quid sonet* solemus dicere, ,audi quid 
luceat* non solemus. 

LXXIII. Loquere tu nobis, et non loquatur ad nos 
deus, ne quando moriamur. multum et solide significatur 
ad uetus testamentum timorem potius pertinere sicut ad 
nouum dilectionem, quamquam et in uetere nouum lateat et 
in nouo uetus pateat. quomodo autem tali populo tribuatur 
uidere uocem dei, si hoc accipiendum est ,intellegere,“ cum 
sibi loqui deum timeant ne moriantur, non satis elucet. 

LXXIIMT. Et dicit illis Moyses: constantes estote; 
propterea enim uenit deus ad uos temtare uos, ut 
sit timor eius in uobis, ne peccetis. sic illi cohibendi 
fuerant a peccatis utique timendo, ne poenas sensibiles 
paterentur, quia nondum poterant amare iustitiam. et in hoc 
erat illis temtatio a domino, qua probabantur, ut adpareret 
cuius modi essent, non ut deo noti fierent, quem non latebant 
qualescumque essent, sed ut inter se ac sibimet. multum 
tamen in istis terroribus testamenti ueteris differentia com 
mendatur, quod etiam in epistula ad Hebraeos apertissime 
dictum est. 

LXXV. Moyses autem intrauit in nebulam, ubi 
erat deus, id est, ubi expressiora fiebant signa, quibus 
cognosceretur deus. nam quomodo in nebula erat, cui caeli 

caelorum non sufficiunt? nisi quemadmodum nusquam non 
est, qui in loco nullo est. 

LXXVI. Non facietis uobis deos argenteogs et 
deos aureos non facietis uobis ipsis. repetitur quod 
in primo praecepto inculcatum est; [et] ex diis argenteis et 
aureis utique omnia simulacra intelleguntur, sicut in illo 
etiam psalmo: idola gentium argentum et aurum. 


LXXVII. Quae de seruo hebraeo praecipiuntur, ut sex annos ° 


seruiat et dimittatur liber gratis, ne serui christiani hoc 
flagitarent a dominis suis, apostolica auctoritas iubet seruos 
dominis suis esse subditos, ne nomen dei et doctrina blas- 
phemetur. illud enim ex hoc satis constat in mysterio prae- 
ceptum, quia et pertundi subula eius aurem ad postem prae- 
cepit deus, qui libertatem illam recusasset. 

LXXVII. Si quis autem uendiderit filiam suam 
famulam, non abibit ita ut recedunt ancillae. 
quodsi non placuerit domino suo quam non ad- 
nominauit eam, remunerabit eam. genti autem 
exterae non est dominus uendere illam, quoniam 
Spreuit in ea. quodsi filio adnominauerit eam, 
secundum iustificationem filiarum faciet ei. quodsi 
aliam accipiet ei, quae opus sunt et uestem et 
conuersationem eius non fraudabit. si autem tria 
haec non fecerit ei, exibit gratis sine pretio. 
obscurissimum istum locum inusitata uerba locutionesque 

fecerunt, ita ut interpretes nostri quemadmodum eum expli- 
carent paene non inuenirent. in ipso quoque graeco eloquio 
multum obscurum est quod hic dicitur. tamen quid uideatur, 
ut potero, aperiam. 

Si quis autem, inquit, uendiderit filiam suam 
famulam — id est, ut sit famula, quam otxétyy Graeci 
uocant — non abibit ita ut recedunt ancillae, intel- 
legendum est: ,non sic recedet quomodo recedunt ancillae 
hebraeae post sex annos*. eam quippe oportet etiam in femina 
hebraea legem datam intellegi, quae seruatur in maribus. cur 
ergo ista non ita recedet, nisi quia in illo famulatu intellegitur 
humiliata, quod ei se dominus miscuerit? hoe quippe in con- 
sequentibus utcumque clarescit. sequitur enim et dicit: quod- 
sinon placuerit domino suo quam non adnominauit 
eam — id est non eam fecit uxorem — remunerabit 
eam, hoe est quod supra dixit: non abibit ita ut rece- 
dunt ancillae. iustum est quippe aliquid accipere pro eo, 
quod humiliata est, quia non ei se ita miscuit, ut faceret 
uxorem, id est ut adnominaret eam sibi. hoc autem, quod 
diximus: remunerabit eam, quidam interpretes dixerunt: 
redimet eam, quod, si in graeco dictum esset ancdvtpdaeta:, 
scriptum esset, sicut scriptum est: et ipse redimet 
Israhel: nam onodvtpdseta: xcriptum est. in hoc autem 

loco dmokytpdce: legitur, ubi intellegitur, quod accipit magis 
aliquid quam pro ea datur, ut redimatur. cui enim dabit 
dominus eius, ut redimat quam ipse famulam possidet? genti 
autem exterae non est dominus uendere illam, 
quia spreuit in ea, id est: non quia spreuit in ea, ideo 
dominus est uendere illam, id est in tantum ei dominabitur, 
ut etiam exterae genti eam licite uendat. hoc est autem 
»spreuit in ea*, quod est ,spreuit eam‘; spreuit eam autem 
hoe est ,humiliauit eam‘, id est concumbendo nec uxorem 
faciendo. dixit autem graece 7étqsev, quod nos diximus 
»spreuit*: quo uerbo scriptura utitur apud Hieremiam: sicut 
spernit mulier eum cui commiscetur. 

Deinde sequitur et dicit: quodsi filio adnominauerit 
eam, secundum iustificationem filiarum faciet ei. hic 
iam adparere incipit quemadmodum supra dixerit: quam non 
adnominauit eam. nam quid est aliud ,si filio adnomi- 
nauerit eam* nisi ,filio coniunxerit eam uxorem?* quando 
quidem dicit: secundum iustificationem filiarum faciet 
ei, id est ,ut sic tradat tamquam filiam,“ dotem scilicet 
adponens ei. deinde adiungit: quodsi aliam accipiet ei — 
id est non istam deputabit uxorem filio suo, sed ei aliam 
accipiet — quae opus sunt et uestem et ¢onuersationem 
eius non fraudabit, <dabit> ei simili lege quae conpetunt, 
quoniam non mansit uxor filio eius, quemadmodum ei daret, 
si eam sibi non adnominasset et tamen concumbendo 

humiliasset. quod autem nos diximus: conuersationem non 
fraudabit, graecus habet Gprdtay, id est ,locutionem,* quo 
nomine intellegitur scriptura honestius appellare concubitum. 
quid est autem ,concubitum non fraudabit* nisi »pro con- 
cubitu mercedem dabit?* namque apud Danielem contra 
Susannam falsum testimonium  dicentes seniores, uenit, 
inquiunt, ad eam adulescens, qui erat in latenti abs- 
conditus, et concubuit cum ea. Daniel autem de hoc 
ipso interrogans ait: sub qua arbore uidistis eos con- 
loquentes? quod illi dixerant: concubuit cum ea. deinde 
alterum arguens atque conuincens dixit: semen Chanaan et 
non Iuda, species delectauit te et illa concupiscentia 
euertit cor tuum; sic enim faciebatis filiabus Israhel, 
sed illae timentes adquiescebant uobis. graecus autem 
habet @piionoay syiv, quod posset latine uerbum e uerbo dici 
loquebantur uobis,“ quo significaretur concubitus. iam ubi 
dicit: sub qua arbore conprehendisti eos? graecus habet; 
,conprehendisti eos conloquentes inuicemé ? et illic significatur 
concubitus 

Quod ergo de hac de qua agitur adiungit scriptura et 
dicit: si autem tria haec non fecerit ei, exibit gratis, 
hoc intellegitur: si eam ipse concubitu non humiliauerit 
neque filio suo coniunxerit neque alia a filio suo ducta istam 
elecerit, abibit gratis, id est sufficiet ei non teneri in 
seruitute; abibit enim nihil accipiens ut seruus hebraeus. non 

enim licet domino eius copulare illam uiro non hebraeo, 
quam non licet exterae genti tradi. si autem seruo hebraeo 
eam copulauerit, hoc utique intellegitur, quod cum eo gratis 
‘exibit nequaquam a marito separata. 

LXXVIII. Si quis percusserit aliquem et mortuus 
fuerit, morte moriatur; qui autem nolens, sed deus 
tradidit in manus eius, dabo tibi locum in quem 
fugiat. quaeritur hic quomodo dictum sit: si autem nolens, 
sed deus tradidit in manus eius, quasi etsi uolens oc- 
ciderit, posset occidere, nisi deus traderet in manus eius. 
intellegitur ergo tantummodo deum fecisse, cum quisque 
occiditur a nolente; et pro hoc, quod tantummodo deus id 
fecit, dictum est: sed deus tradidit in manus eius. cum 
uero uolens occidit, et ipse occidit et deus tradidit in manus 
eius. hoc ergo interest, quod illic deus tantum fecit, hic 
autem et deus et homo propter uoluntatem facientis, 
sed non sicut deus homo. deus enim nonnisi iuste, homo 
autem poena dignus: non quia illum occidit quem deus nollet 
occidi, sed quia per iniquitatem. non enim ministerium deo 


iubenti praebuit, sed suae malignae cupiditati seruiuit. in uno ; 


igitur eodemque facto et deus de occulta aequitate laudatur 
et homo de propria iniquitate punitur. non enim quia deus 
proprio filio non pepercit, sed pro nobis omnibus tradidit eum. 
ideo Iudas excusatus est, qui eundem ad mortem tradidit 
Christum. 

LXXX. Si autem litigabunt duo uiri et percusserint 
mulierem in utero habentem, et exierit infans eius 

non deformatus, detrimentum patietur; quantum in- 
dixerit uir mulieris, et dabit cum postulatione. mihi 
uidetur significationis alicuius causa dici haec magis quam 
Scriptura circa huius modi facta occupata. nam si illud ad- 
tenderet, ne praegnans mulier percussa in abortum conpelle- 
retur, non poneret duos litigantes uiros, cum possit et ab uno 
hoc admitti, qui cum ipsa muliere litigauerit uel etiam non 
litigauerit, sed alienae posteritati nocere uolendo id fecerit. 
quod uero non formatum puerperium noluit ad homicidium 
pertinere, profecto nec hominem deputauit quod tale in utero 
geritur. hic de anima quaestio solet agitari, utrum quod 
formatum non est, ne animatum quidem possit intellegi, et 
ideo non sit homicidium, quia nec exanimatum dici potest, 
si adhue animam non _habebat. sequitur enim et dicit: si 


5 autem formatum fuerit, dabit animam pro anima. ubi 


quid aliud intellegitur nisi ,et ipse morietur?* nam hoc et in 
ceteris ex hac occasione iam praecipit: oculum pro oculo, 
dentem pro dente, manum pro manu, pedem pro pede, 
conbustionem pro conbustione, uulnus pro uulnere, 
liuorem pro liuore, talionis uidelicet aequitate. quae lex 
ideo constituit, ut demonstraret quae uindicta debeatur. nisi 
enim per legem sciretur quid uindictae deberetur, unde 
sciretur quid uenia relaxaret, ut dici posset: <et> dimitte 
nobis debita nostra, sicut et nos dimittimus debi- 
toribus nostris? debitores igitur lege monstrantur, ut 
quando ignoscitur adpareat quid dimittatur. neque enim 
debita dimitteremus, nisi quid nobis deberetur lege indice 

disceremus. si ergo illud informe puerperium iam quidem 
fuerat, sed adhue quodam modo informiter animatum — quo- 
niam magna de anima quaestio non est praecipitanda indis- 
cussae temeritate sententiae — ideo lex noluit ad homicidium 
pertinere, quia nondum dici potest anima uiua in eo corpore 
quod sensu caret, si talis est in carne nondum formata .et 
ideo nondum sensibus praedita. quid autem dixit: et dabit 
cum postulatione, quod maritus mulieris informi excluso 
dandum constituerat, non est in promtu intellegere. agimps 
quippe, quod graecus habet, pluribus modis intellegitur et 
tolerabilius ,cum postulatione* dictum est quam si aliud 
diceretur. fortassis enim postulabit ut det, ut eo modo satis 
deo faciat, etiamsi maritus mulierue non expetat. 

LXXXI. Si autem cornu percusserit taurus uirum 
aut mulierem et mortuus fuerit, lapidibus lapidabitur 
taurus et non manducabuntur carnes eius; dominus 
autem tauri innocens erit. ad iustitiam pertinet, ut 
animal hominibus noxium perimatur. et quod de tauro posi- 
tum est, a parte totum intellegendum est, quidquid in peco- 
ribus usui humano subditis infestum est hominibus. sed si 
necesse est occidi, numquid lapidari? quid interest enim ani- 
mal, quod auferendum est, qua morte auferatur? deinde quod 
addidit carnibus eius non esse uescendum, quo pertinet, nisi 
omnia ista significent aliquid, quod scriptura maxime solet 
intueri? 

LXXXII. Si autem cornu percusserit alicuius taurus 
taurum proximi et mortuus fuerit, uendent taurum 

uluum et partientur pretium eius et taurum qui 
mortuus fuerit dispertientur. numquid in solo tauro haec 
lustificatio seruanda est et non de omnis pecoris tali casu? 
proinde a parte totum et hoc intellegendum est; sed hoc de 
carnibus occisi pecoris fieri non potest, quae non uescuntur. 

LXXXII. Quae iustiticatio est, ut pro uitulo uno quinque 
reddantur, pro oue autem quattuor, nisi aliquid significare 
intellegatur? 

LXXXUI. Si autem perfodiens inuentus fuerit fur 
et percussus mortuus fuerit, non est illi homicidium; 
Si autem orietur sol super eum, reus est; pro morte 
morietur. intellegitur ergo tunc non pertinere ad homicidium, 
si fur nocturnus occiditur, si autem diurnus, pertinere; hoe 
est enim quod ait: si orietur sol super eum. poterat 


5 quippe discerni quod ad furandum, non ad occidendum 


uenisset et ideo non deberet occidi. hoc et in legibus anti- 
quis saecularibus, quibus tamen ista est antiquior, inuenitur 
inpune occidi nocturnum furem quoquo modo, diurnum autem, 
si se telo defenderit; iam enim plus est quam far. 

LXXXV. Quid est: qui conuictus fuerit per deum, 
restituet duplo? nisi quia uult deus aliquando signo dato 
prodere peierantem. 

LXXXVI. Deos non maledices. quaeritur quos dixerit 
deos: utrum principes qui iudicant populum, sicut dictum 


3s est de Moyse, quod datus fuerit deus Pharaoni, ut per 


expositionem sit dictum quod sequitur uelut ostendendo quos 
dixerit deos, ubi ait: et principem populi tui non male- 

dices, quod graecus habet: non dices male, an secundum 
illud accipiendum est, quod apostolus ait: nam etsi sunt 
qui dicuntur di sine in caelo siue in terra, sieuti sunt 
di multi et domini multi? addendo enim ,sicuti sunté 
eos intellegi uoluit, qui digne etiam dicuntur: ita sane, ut 
hacyein, quae dicitur graece et interpretatur latine seruitus, 
sed ea, quae ad religionem pertinere intellegitur, non debeatur 
nisi uni deo uevo, qui nobis est deus. illi autem qui dicuntur 
dii, etiam si qui sunt qui merito dicuntur, prohibiti sunt 
maledici, non iugsi sunt sacrificiiy uel ullis latriae obsequiis 
honorari. 

LXXXVII. Non eris cum pluribus in malitia, ne se 
inde quisquam defendat, quia cum pluribus fecit, aut ideo 
putet non esse peccatum, 

LXXXVIUL Et pauperis non misereberis in iudioto, 
nisi addidisset ,in iudicio,* magna esset quaestio, sed 
intellegendum esset, etiam si seriptum non esset; supra enim 
dixerat: non adponeris cum multitudine declinare cum 
pluribus, ut declines iudicium, ac per hoe ,et pauperis 
non misereberis* posset intellegi ,in indicio*. sed eum 
additum est, nulla quaestio est hoe esse prasceptum, ne forte, 
cum indicamus, uideamus iustitiam esse pro diuite contra 
pauperem et nobis recte facere nideamur, #i contra institiam 
pauperi faueamus causa misericordiae, bona est ergo mineri- 
cordia, sed non debet esse contra indicium, ijudieium sane 

illud appellat scriptura, quod iustum est. ne quis autem 
propter istam sententiam deum putaret misericordiam pro- 
hibere, quod sequitur, oportunissime sequitur: si autem ob- 
uiaueris boui inimici tui aut subiugali eius erran- 
tibus, reducens reddes ei, ut scias non te prohibitum facere 
misericordiam, fac etiam erga inimicos tuos, cum potestas 
est a iudicando libera. non enim cum reducis errantem bouem 
inimici tui et reddis, inter aliquos iudex resides. 
LXXXVIIII. Sex annis seminabis terram tuam et 
colliges fructum eius; septimo autem anno remissio- 
nem facies et requiem dabis illi, et edent pauperes 
gentis tuae; quae autem superabunt edent ferae 
bestiae. sic facies uineam tuam et oliuetum tuum. 
quaeri potest quid colligant pauperes, si septimo anno ita parcit 
terrae, ut nec seminetur quidem — non enim ad uineam per- 
tinet et oliuetum quod dictum est: edent pauperes gentis 
tuae — quia de terra non seminata nihil possunt sumere, 
ubi segetes nasci non possunt. de uinea autem et oliueto 
postea dicit similiter esse faciendum; ac per hoc illud de aruis 
intellegitur, quae frumentis seruiunt. an sic accipiendum: sex 
annis seminabis terram tuam et colliges fructum eius, 
hoc est: sex annis seminabis et colliges; septimo uero non 
colliges, ut intellegatur ,seminabis,* etiamsi dictum non est, 
ut ad sex annos seminare et colligere pertineat, ad septimum 
uero dimittere quod fuerit seminatum? nam quid inde habe- 
bunt pauperes, quorum residuum etiam feris bestiis dedit, eis 
uidelicet quae illis frugibus uesci possint, sicut sunt apri et 
cerui et si quid huius modi? quod tamen non diceretur nisi 

alicuius significationis gratia. nam si, quod adtinet ad prae- 
cepta, quae hominibus data sunt, de bubus cura non est 
deo — quod non sic intellegetur, tamquam non ipse pascat 
ea quae nec seminant nec metunt neque congregant in 
horreum, sed quia ei curae non est praecepto monere 
hominem, quomodo boui suo consulat — quanto minus ei 
cura est de feris bestiis praecipere, quomodo illis ab homi- 
nibus consulatur, cum eas ipse pascat diuitiis naturae usque- 
quaque fructiferae, qui eas etiam per alios sex annos pascit, 
cum colliguntur quae seminantur! 

XC. Non coques agnum in lacte matris suae quo- 
modo intellegatur ad uerborum proprietatem nescio utrum 
possit reperiri. si enim alicuius significationis cdusa pro- 
hibitum acceperimus agnum in lacte coqui, nullus usus est 
ita coquendi; si autem in diebus, quibus lactatur, quis hoe 
habuit umquam Judaeorum in obseruatione, ut agnum non 
coqueret, nisi cum desisteret sugere? quid est autem ,in 
lacte matris suae?* quasi posset, etiamsi hoc intellege- 
retur, sine huius praecepti transgressione coqui, si eo nato 
mortua matre eius ab oue alia lactaretur, cum alicuius pro- 
fecto rei significandae causa esse praeceptum nemo ambigit. 
sed etiam illa quae possunt obseruantia factitari non sine 
causa ita praecepta sunt; significant enim aliquid. hoe uero 
quomodo obseruetur ad proprietatem uerborum, aut non est 
aut non elucet. intellectum tamen de Christo adprobo, quod 
hac prophetia praedictus est non occidendus a Iudaeis infans, 
quando Herodes quaerens eum, ut occideret, non inuenit, ut 
»coques* quod dictum est pertineat ad ignem passionis, hoc 

est tribulationem. unde dicitur: uasa figuli probat fornax 
et homines iustos temtatio tribulationis. quia ergo 
non est tunc infans passus, cum quaerente Herode huius 
modi periculum imminere uideretur, praedictum est his uerbis: 
non coques agnum in lacte matris suae, ,non occides 
Christum;* prophetia enim uidetur praemonens, ne se boni 
Israhelitae sociarent malis Iudaeis, a quibus Christus passus 
est. tribulatio quippe passionis tamquam ignis est. unde 
scriptum est: tamquam aurum in fornace probauit illos 
et sicut holocaustum hostiam suscepit illos. cui sen- 
tentiae dominus quoque adtestatur dicens: baptismo habeo 
baptizari quem uos nescitis. hoc enim ait, cum dixisset: 
ignem ueni mittere in mundo. dicit enim Iohannes: ipse 
uos baptizabit in spiritu sancto et igni, quod intelle- 
gitur et purgatione sanctificationis et probatione tribulationis. 
eundem ignem significauit etiam ipse; cum ad passionem duce- 
retur: ubi dixit illis qui eum plangebant, quod super se potius 
plangere deberent. ita enim terminauit, ut diceret: si in uiridi 
ligno hoc faciunt in arido quid facient? monentur ergo 
boni, ne ad Christum crucifigendum malis consentiant. dictus 
est enim agnus dei, qui tollit peccata mundi. non ergo 
coques agnum in lacte matris suae: non ingeres Christo 
ignem passionis in illo die quo conceptus est; tunc enim et 
passus traditur, id est VIII kal. Apriles, ex quo die usque ad 
VUI kal. Januarias, quo natus commendatur, VIIII menses 
conputantur decimo incoato, perhibentur autem ubera femi- 
narum ex die conceptionis lac colligere. est autem alius sen- 

sus facilior. non coques agnum in lacte matris suae: 
paruulum adhue et lactantem — qualibus dicit apostolus: 
lac uobis potum dedi, non escam — non mittes in 
praeproperam passionem: tamquam Christo sit dictum, qui 
talibus adhuc discipulis pepercit, -pro quibus se offerens ait: 
Si ergo me quaeritis, sinite hos abire. atque ut intel- 
legeretur adhuc eos inualidos et minus idoneos fuisse passioni 
tamquam agnos in lacte matris, secutus ait euangelista: ut 
inpleretur sermo, quem dixit quia quos dedisti 
mihi, non perdidi ex eis quemquam. unde adparet eos 
qui tune paterentur fuisse perituros; hoc enim tunc non passi 
sunt quod postea passi sunt non adhue agni in lacte sed 
iam arietes in grege. illud quoque forsitan non absurdum est, 
quod alii dicunt, id esse praeceptum per prophetam, ne -se 
boni Israhelitae sociarent malis Iudaeis, a quibus Christus 
passus est tamquam agnus in lacte matris suae, id est eo 
tempore quo conceptus est. dicuntur enim feminae, ex quo 
conceperint, lac colligere; illo autem mense <conceptum et> 
passum esse Christum et paschae obseruatio et dies ecclesiis 
notissimus natiuitatis eius ostendit. qui enim mense nono 
natus est circa octauo Kalendas Ianuarias profecto mense 
primo conceptus est circa octauo Kalendas Aprilis, quod 
tempus etiam passionis eius fuit in lacte matris suae, hoc est 
in diebus lactis matris suae. 

XCI. Eece ego mitto angelum meum ante faciem 
tuam, ut seruet te in uia, ut inducat te in terram 
quam paraui tibi. adtende tibi et exaudi eum, ne 
non credas illi; nihil enim subtrahet tibi; nomen 
enim meum est super eum. hoe de illo nimirum intel- 

legitur, cui nomen mutatum est, ut Iesus uocaretur; ipse 
quippe introduxit populum in terram promissionis. 

XCII. Et seruies domino deo tuo; et benedicam 
panem tuum et uinum tuum et aquam tuam et 
auertam infirmitatem a uobis. non erit qui non 
generet neque sterilis super terram tuam. nume- 
rum dierum tuorum replebo. et timorem mittam, 
qui te antecedat, et amentes faciam omnes gentes 
in quas tu intrabis et cetera. quamuis istae promissiones 
possint et spiritaliter intellegi, tamen cum secundum tem- 
poralem hominum felicitatem intelleguntur, ad uetus testa- 
mentum pertinent: ubi quamquam praecepta exceptis his 
quae in sacramento aliquid significant eadem ad mores bonos 
pertinentia reperiantur, promissiones tamen carnales atque 
terrenae sunt. unde in psalmo septuagesimo secundo paene 
lapsos et effusos gressus suos homo <dei> dicit, cum zelaret 
in peccatoribus pacem peccatorum intuens. ea quippe cernebat 
abundare inpiis, quae ipse secundum testamentum uetus ex- 
pectabat a domino deo, cui hac mercede seruiebat. et cum 
hinc ei subrepere coepisset sensus inpius, quod deum non 
curare existimaret humana, correctum se dicit, dum auctori- 
tatem sanctorum non est ausus inprobare et suscepit 
cognoscere et ait: hoc labor est ante me, donec in- 
troeam in sanctuarium dei et intellegam in nouis- 
Sima. ibi enim praemia dabuntur ad nouum pertinentia testa- 
mentum, quae inpii non accipient; et poenae tunc futurae sunt 
inpiorum, quas nullus piorum sensurus est. 

XCII. Et mittam uespas ante te et eiciet 
Amorrhaeos et Euaeos et Chananaeos et Chettaeos 
a te, quaeritur de his uespis quid intellegendum sit. nam et 
promittit hoc deus et liber Sapientiae dicit inpletum, ubi ait: 
et misit antecessores exercitus sui uespas. non 
autem legimus factum neque Moysi temporibus neque sub 
Iesu Naue neque sub iudicibus neque sub regibus. ac per hoc 
uespae istae aculei timoris intellegendi sunt fortasse, quibus 
agitabantur memoratae gentes, ut cederent filiis Israhel. 
deus enim loquitur, in cuius sermone si figurate aliquid 
dicatur, quod ad proprietatem non sit inpletum, non inpedit 
historiae fidem, in qua perspicitur ueritas narrationis. sicut 
nec euangelistarum narratio secundum proprietatem inpeditur, 
si aliquid a Christo dicitur figurate. 

XCHII. Si seruieris dig eorum, erunt tibi offendi- 
culum. hic graecus @ovdeboy¢ habet, non hacpedoys. unde 
intellegitur, quia et dSovAcia debetur deo tamquam domino, 
hoscpeia wero nonnisi deo tamquam deo. 

XCV. Et Moysi dixit: ascende ad dominum tu et 
Aaron et Nadab et Abiud et Septuaginta seniorum 
Israhel; et adorabunt a longe domino. et accedet 
Moyses solusaddominum, ipsiautemnon accedent; 
populus autem non ascendet cum illis. introit 
autem Moyses et narrauit populo omnia uerba dei 
et iustificationes. respondit autem omnis populus 
uoce una dicentes: omnia uerba quae locutus est 

dominus faciemus et audiemus. usque ad hune locum 
scripturae iustificationes intelleguntur quae datae sunt populo 
ad obseruandum. incipiunt autem, quantum ipsa uerba scrip- 
turae indicant, unde hoc nomen iustificationum exorsum est, 
ab illo seruo hebraeo cui auris ad postem pertunditur. in 
quibus omnibus iustificationibus considerandum est, quae inde 
ad agendam uitam et morum bonorum conseruationem duci 
possint. multa quippe in eis sunt sacramenta significantia 
potius aliquid quam uitam nostram instruentia. iustificationes 
sane latini interpretes eas esse dixerunt, quae graeci OAC NLATH 
appellant. 

XCVI. Notandum est quod iterum populus ita respondet: 
omnia uerba quae locutus est dominus faciemus 
et audiemus, cum uideatur ordo postulare, ut diceretur: 
,audiemus et faciemus*. sed mirum nisi aliquis sengus hic 
latet. nam si ,audiemus* pro eo positum est quod est 
intellegemus, prius oportet uerbis dei reddere faciendi serui- 
tutem, ut ad intellegentiam earum rerum, quae ipso praeci- 
piente fiunt, merito deuotionis, qua non contemtae, sed factae 
sunt, ipse perducat. sed uidendum est, utrum iste populus 
illi filio similis inueniatur qui patri iubenti dixit: ibo in 
uineam et non iit. gentes enim, quae dominum penitus 
contemserunt, postea per unius oboedientiam iustificatae, quae 
non sectabantur iustitiam, adprehenderunt iusti- 
tiam. 

XCVI. Notandum quod Moyses aedificauit altare 
sub monte et duodecim lapides in duodecim tribus 
Israhel. intellegitur enim ex duodecim lapidibus altare aedi- 

ficatum significasse ipsum populum esse altare dei, sicut est 
templum dei. 

XCVHI. Et immolauerunt hostiam salutaris deo. 
non dixit ,hostiam salutarem‘, sed: hostiam salutaris, 
quod graecus habet swrypiov. unde et in psalmo, calicem, 
inquit, salutaris accipiam, non dixit ,calicem salutarem‘. 
ubi uidendum est, ne forte ille significetur, de quo dixit 
Symeon: quoniam uiderunt oculi mei galutare tuum. 
hune enim et psalmus commendat ubi legitur: bene nun- 
tiate diem ex die salutare eius. quid est enim aliud, 
si diligentius adtendamus, quod ait: diem ex die, nisi 
lumen ex lumine, hoe est deum ex deo, quod est unigenitus 
filius ? 

XCVII. Sumens autem Moyses dimidiam partem 
Sanguinis infudit in craterem; et partem reliquam 
Sanguinis adfudit ad altare. et accipiens librum testa- 
menti recitauit in aures populi. notandum est nunc 
primum sacrificasse Moysen euidenter scripturam dicere, ex 
quo ex Aegypto eductus est populus. primo enim de Iothor 
dictum erat socero eius, quamuis cum aliqua ambiguitate, 
quod immolauerit deo. et aduertendum librum testamenti 
cum sanguine hostiae recitari, in quo libro illas iustificationes 
conscriptas debemus accipere. nam decalogum legis in tabulis 
lapideis fuisse conscriptum postea manifestatum est. 

C. Et dixerunt: omnia quaecumque locutus est do- 
minus faciemus et audiemus. non aliter respondent ecce 
iam tertio. 

CI. Et ascendit Moyses et Aaron et Nadab et 
Abiud et septuaginta seniorum Israhel et uiderunt 
locum ubi steterat ibi deus Israhel. constat inter eos 
qui recte intellegunt nullo deum contineri loco nec aliquo 
uelut situ corporis membra ponere, sicuti est nostri corporis, 
sedere, iacere, stare et si quid huius modi est. haec enim 
non sunt nisi corporum, deus autem spiritus est. quod ergo 
se ostendit specie corporali uel signis corporaliter expressis, 
non substantia eius adparet, qua est ipse quod est, sed 
adsumptio formarum uisibilium eius omnipotentiae subiacet. 

Cll, Et. de electis Israhel non dissonuit nec 
unus;etadparuerunt in loco dei et manducauerunt 
et biberunt. quis dubitet illos, quos nominatim expressit 
et septuaginta seniores, nunc appellatos electos Israhel ? qui 
procul dubio personam gerebant eorum qui electi sunt in 
populo dei. non enim omnium est fides, et nouit 
dominus qui sunt eius; in magna autem domo sunt alia 
uasa in honorem, alia in contumeliam. quoniam ergo quos 
ante praesciuit, et praedestinauit; quos autem 
praedestinauit, illos et uocauit; quos autem 
uocauit, ipsos et iustificauit; quos autem iusti- 
ficauit, ipsos et glorificauit, profecto de electis 
Israhel non dissonuit nec unus. significantur autem quater- 
nario numero in Moyse et Aaron et Nadab et Abiud propter 
quattuor euangelia et totius orbis, qui in quattuor partes 
diuiditur, promissionem; et septuaginta de senioribus Israhel 
numero scilicet septenario decuplato, qui pertinet ad_ signi- 
ficandum spiritum sanctum. sapphiro autem significatur uita 

caelestis, maxime quia dictum est: sicut aspectus firma- 
menti. firmamentum autem caelum appellari quis nesciat? 
et forma lateris in eodem sapphiro quadraturam ipsam uel 
stabilitatem uel eiusdem quaternarii numeri sacramentum 
figurat. quod autem manducant et bibunt in loco dei, sua- 
uitatem saturitatemque significat in illo regno aeternitatis. 
beati enim qui esuriunt et sitiunt iustitiam, 
quoniam ipsi saturabuntur. unde et dominus dicit 
uenturos multos — quos utique? nisi electos, praescitos, 
praedestinatos, uocatos, iustificatos, glorificatos — et recubi- 
turos cum Abraham et Isaac et Iacob in regno 
caelorum. nam et alio loco ipse hoe promittit fidelibus suis, 
quod faciat eos recumbere et transiens ministret eis. 

CHI. Quid sibi uult quod Iesus Nave non commemoratus 
in illis quattuor subito cum Moyse adparet et cum illo 
ascendit in montem ad accipiendas tabulas legis; et subito 
rursus Iesus absconditur, id est tacetur; et Moyses accepit 
Jegem in duabus tabulis et cum eo iterum adparet? an forte 
significat nouum testamentum nomine Iesu et absconditum 


esse in lege et aliquando adparere intellegentibus? quod uero ; 


Tesus iam uocatur, cum in libro Numerorum quando id nomen 
acceperit scriptura testatur, cum iam prope esset, ut terram 
promissionis intrarent, per prolepsin, hoc est per praeoccu- 
pationem anticipat scriptura quod postea factum est. omnia 
quippe ista posteaquam facta sunt scripta sunt; ac per hoc 

quando factum est quod modo commemoratur, nondum uoca- 
batur Iesus, sed quando scriptum est iam hoc uocabatur. 

CHU. Et facies in ea cymatia aurea uersatilia in 
circuitu. cymatia dixit, quae in quadratura exstant per 
quattuor partes, sicut mensae quadrae fieri solent. nec quod 
ait ,uersatilia,“ mobilia debemus accipere — fixa sunt 
enim, sicut dixi mensas habere solitas — sed ,uersatilia‘ 
dixit ,tortilia‘, quae graece uocantur otpenca, uel canalibus, 
sicut sunt columnae tortiles, aut inplicatis duabus uirgulis 
in modum restis, sicut etiam torques fieri solent. quod autem 
ait: et fabricabis illi quattuor anulos aureos et 
inpones super quattuor latera: duos anulos in 
latus unum et duos anulos in latus secundum, ad 
quattuor angulos oceurrunt quattuor anuli singuli in singulis 
et per angulorum numerum fit, ut quod in duobus lateribus 
ponitur in omnibus quattuor ponatur. unus enim angulus 
duobus lateribus communis est; alioquin non occurrit, ut bini 
anuli ponantur per quattuor latera, cum sint quattuor anuli; 
octo quippe esse debuerunt, si aliter intellegitur quam quod 
dixi fieri numero angulorum. ad hoc enim anuli in angulis 
ponuntur, quo inducantur subportatoria uel gestatoria, quibus 
arca a quattuor hominibus hinc atque inde portatur. 

CV. Propitiatorium quid dicat superinponendum super 
arcam quaeri solet. sed cum aureum iubeat fieri elusque 
longitudinem et latitudinem tantam exprimat quanta et ipsius 
arcae dicta est, procul dubio uelut tabulam auream tantae 
formae fieri praecipit, qua tegeretur arca, ita ut in ipso pro- 

pitiatorio essent duo cherubin, hinc atque inde alterutrum 
adtendentes, ita ut uultus eorum in propitiatorium essent et 
pinnis suis obumbrarent propitiatorium: quod magnum est 
sacramentum. aurum quippe significat sapientiam, arca signi- 
ficat secretum dei. in arca jussa sunt poni lex et manna et 
uirga Aaron: in lege praecepta sunt, uirga potestas significatur, 
manna gratia, quia nisi cum gratia non est potestas praecepta 
faciendi. uerum tamen quia lex a quouis proficiente non ex 
omni parte completur, propitiatorium est desuper; ad hoc 
enim opus est, ut propitius sit deus, et ideo desuper ponitur, 
quia superexultat misericordia iudicio. duo wero 
cherubin pinnuis suis obumbrant propitiatorium, id est honorant 
uelando, quoniam mysteria ista ibi sunt; et inuicem se ad- 
tendunt, quia consonant — duo quippe ibi testamenta figu- 
rantur — et uultus eorum sunt in propitiatorium, quia 
misericordiam dei, in qua una spes est, ualde commendant. 
denique hince se promisit locuturum deus ad Moysen de medio 
cherubin desursum propitiatorii. porro si creatura rationalis 
in multitudine scientiae — quoniam hanc interpretationem 
habent cherubin — duobus ipsis animalibus significatur, ideo 
duo sunt, ut societatem caritatis commendent, ideo pinnis 
suis propitiatorium obumbrant, quia deo non sibi tribuunt 
pinnas suas, id est deum honorant uirtutibus quibus praestant; 
et uultus eorum non sunt nisi in propitiatorium, quia cui- 
cumque prouectui ad multitudinem scientiae spes non est nisi 
in dei misericordia. 

CVI. Quod ait: erunt anuli in thecis subportatoriis 
ad tollendam mensam, hoc intellegendum est, quod 
anuli essent uelut thecae subportatoriorum; id est, quod 
subportatoria tamquam in thecas inducantur. ,erunt* quippe 
nin thecis* ita dictum est, tamquam diceretur: erunt pro 
thecis. ' 

CVII. Decem aulaeorum iubet fieri tabernaculum, cum sit 
decalogus legis. aulaea uero significant latitudinem propter 
facilitatem. caritas quippe plenitudo legis est, et 
nonnisi caritatis sunt praecepta facilia. unde ipsa dilatatio 
commendatur, cum dicitur: dilatasti gressus meos sub- 
ter me, et non sunt infirmata uestigia mea. sed 
quoniam ista dilatatio per gratiam fit dei — caritas enim 
dei diffusa est in cordibus nostris non per nos ipsos, 
sed per spiritum sanctum qui datus est nobis — 
ideo hic mystice ipse numerus etiam commendatur, qui per- 
tinet etiam ad spiritum sanctum, per quem lex possit inpleri, 
dicitur enim aulaeum longitudinem habere debere in cubitig 
uiginti octo. iste autem numerus quia per septenarium diui- 
dendus est, significauit, cum dicit latitudinem aulaei in 
cubitis quattuor. quater enim septeni fiunt uiginti octo. et 
est etiam iste numerus perfectus, quia sicut senarius suis 
partibus constat. quod uero tam saepe dicit: Cherubin 
facies ea opere textoris, quid aliud quam in his omnibus 
multitudinem scientiae commendat, quod interpretatur ,Che- 
rubin?é 

CVIII. Et facies uela vapillacia operire super 
tabernaculum; undecim uela facies ea. quae capil- 

lacia uela sunt, id est cilicina, undecim dicuntur esse. in 
peccatis quippe transgressio est. transgressio wero undenario 
numero significatur, quoniam transgreditur denarium, hoc est 
legem. ideo ipsa undecim per septenarium multiplicata faciunt 
septuaginta septem, ubi significauit dominus uniuersam remis- 
sionem peccatorum dicens: non solum septies uerum 
etiam séptuagies septies, quot generationes reperiuntur, 
cum Lucas a baptismo domini enumerans sursum uwersus 
ascendit et peruenit per Adam usque ad deum. ad hoc enim 
fit significatio peccatorum in his uelis, ut per confessionem 
exprimantur et per gratiam quae data est ecclesiae aboleantur, 
hoc est tegantur: unde dicitur: beati quorum remissae 
sunt iniquitates et quorum tecta sunt peccata. 
deinde iubet ea uela cooperiri pellibus arietinis rubricatis. 
aries autem rubricatus cui non occurrat Christus passione 
eruentatus? significantur his etiam martyres sancti, quorum 
orationibus propitiatur deus peccatis populi sui. ipsis denique 
superiaciuntur pelles hyacinthinae, ut significetur uita aeterna 
uiriditate tamquam uigore perpetuo. 

CVINI. Facies duos anconiscos columnae uni 
consistentes ex aduerso, hoc est: unum hine et unum 
inde de lateribus columnae. anconiscos autem dicit, quod 
uulgo uocamus ancones, sicut sunt in columnis cellarum 
uinariarum, quibus incumbunt ligna quae cupas ferunt. ducta 
est autem similitudo uerbi a cubitis, ubi flectuntur manus, 
quibus incumbunt recumbentes, qui graece @yx@ves uocantur. 

CX. Bases columnarum duas uni. bases non eas tantum 
uidetur dicere scriptura, quibus columnae ab imo fulciuntur, 

sed etiam superiores, quae capitella nos dicimus. ideo dicit: 
duas bases columnae uni in ambas partes eius. nam 
quae sunt ambae partes nisi superior et inferior? 

CXI. Quod octo columnas et bases earum sedecim secun- 
dum supra dictam rationem a posterioribus tabernaculi serip- 
tura dicit, cum superius sex dixerit, intellegitur adnumeratis 
duabus angularibus octo fieri. 

CXII. Ht diuidet uelamen uobis inter medium sancti 
et inter medium sancti sanctorum: id est, ut inter 
sanctum et sanctum sanctorum sit hoc uelamen, de quo nunc 
loquitur, in quattuor columnis extentum. ‘de hac differentia 
inter sanctum et sanctum sanctorum ad Hebraeos epistula 
loquitur, quia ubi arca testimonii, ibi sanctum sanctorum, 
hoc est intus ultra uelum, foris autem mensa et candelabrum 
et cetera quae paulo ante dixit quemadmodum fierent, sancta 
dicta sunt et non sancta sanctorum. et significatur foris uetus 
testamentum, intus autem nouum, cum sit utrumque in lec- 
tione ueteris testamenti et expressum operibus et significa- 
tione figuratum. ac per hoc in sanctis figura est figurae, quia 
figura est ueteris testamenti; in sanctis autem sanctorum 
figura est ipsius ueritatis, quia figura est noui testamenti. 
totum quippe uetus testamentum in his rebus et celebratio- 
nibus, quae ita obseruanda praecipiuntur, figura est. 

CXIII. De altari quaeritur quomodo tribus cubitis altum 
esse uoluerit, cum tanta fere sit staturae hominis altitudo. 
quomodo ergo ministrabatur altari, cum gradus habere altare 
alio loco prohibeat? ne pudenda, inquit, tua reueles 

super illud. sed illic dicebat de altari quod terra uel lapi- 
dibus construendum esset, ubi gradus ipsi coaedificati ad 
corpus altaris utique pertinerent; nune uero de tabulis fieri 
altare praecipit, quo si adponeretur ad horam ministrationis 
aliquid, ubi staret minister altaris et peracto ministerio tolle- 
retur, ad corpus altaris non utique pertineret. item quaeritur 
quomodo super altare ligneum sacrificium quod inferebatur 
posset incendi, praesertim quia concauum fieri iubet et cra- 
ticulam deponi usque ad medium eius, id est medium con- 
cauitatis eins opere factum reticulato. an quoniam dixit: et 
facies cornua in quattuor angulos; ex se ipso 
erunt cornua, et teges illa aeramento, non ad sola 
cornua referendum est quod ait ,teges illa aeramento‘, 
sed ad omnia de quibus loquebatur de altari fabricando prae- 
cipiens ? 

CXIII. Et tu loquere omnibus sapientibus mente, 
quos repleui spiritu intellectus, aiodjcems quidem 
graecus habet, quem latine ,sensum*, non_ ,intellectum‘ 
dicere solemus; sed scriptura de sensu interiore, quem intel- 
lectum uocamus, sic loqui solet, sicuti est ad Hebraeos: 
perfectorum est autem solidus cibus, eorum qui 
per habitum exercitatos habent sensus ad discer- 
nendum bonumet malum. ibi enim quod posuit ,sensus‘, 
graecus habet atobyor¢. quem ergo istum spiritum nisi spiri- 
tum sanctum debemus accipere? 

Et stolae quas facient: pectoralem, humeralem 
et tunicam talarem et tunicam cum corymbis. has 


8 cf. Ex. 38, 24 10 Ex. 27,2 °16 Ex. 28,3 21 Hebr, 5, 14 
26 Ex. 28,4 27 cf. Ex. 28, 2 


1 altare S 3 tabulis] talibus CZ’ 4 praecepit PSNV quod N 
ministrationis—et om. C 8 cticauum C concabum N _ graticulam C 
13 illa om. T 17 replebi N Tvehpatos atsdycews cod. Alex et Lag 
esteseos C aestheseos PSVT cetaseos N 19 interiori Z 20 sicut VT 
22 per habitum|] perfectum N 24 estesis C aesthesis PSV haecstasis N 
esthesis 7 nisi spiritum om. C 26 faciet CPSNVT umeralem CN 
27 talarem om. Net tunicam om. NT 


10 


25 


on 


1 


o 


1 


o 


20 


Quaestionum lib, II (Quaest. de Exodo), 167 


appellatas stolas et cetera, cum superius unam stolam facien- 
dam proposuisset, notandum est. tunicam uero cum corym- 
bis honestius putarunt latini interpretes dici, quam si dicerent 
,cum cirris‘, qui bene dispositi ornamento esse uestibus 
solent. 

CXV. Aspidiscas in ueste sacerdotali quas dicat. utrum 
scutulas, quae ab scuto latine appellantur, quia et Graeci 
scutum asniéa appellant? an aspidiscas propter diligenter con- 
ligandum dicit ab aspide serpente, sicut etiam muraenae 
appellantur? spithamis autem longitudo et spitha- 
mis latitudo. latini quidam interpretati sunt ,mensuram 
extentae palmae a fine pollicis usque ad finem digiti minimi‘. 
et lapides sint de nominibus filiorum Israhel 
secundum natiuitates eorum, id est secundum ordinem 
quo nati sunt. 

CXVI. Et facies super rationale fimbrias com- 
plectentes, opus catenatum de auro puro. quod latini 
yrationale* interpretati sunt, inopia linguae fecit. graecus 
enim habet Aéyov, non Avyexdv. rationale autem illud solemus 
appellare, quod Graeci dicunt Aoymév. sed quoniam Aoyos in 
graeca lingua ambiguum est utrum uerbum significet an 

rationem, quia utriusque rei nomen est, ubi putatum est a 
puerbo* ductum déy.0y, eloquium nostri interpretati sunt; nam 
quod habemus: eloquia domini eloquia casta, graeci 
habent déyta. hic uero in ueste sacerdotali, quod ex auro et 
hyacintho et purpura et cocco duplici torto et bysso duplici 
torta fieri praeceptum est quadratum duplex, quod egset in 
pectore sacerdotis et Acyov uocaretur, incertum utrum a ratione 
an a uerbo ductum fuerit; interpretes nostri magis a ratione 
dictum putantes ,rationaleé appellauerunt. 

CXVI]. Et inpones super rationale iudicii de- 
monstrationem et ueritatem. quid sibi hoc uelit uel 
in quali re uel metallo poneretur super rationale demonstratio 
et ueritas, quoniam talia dicit fieri in ueste sacerdotis, quae 
corporaliter fiunt, inuenire difficile est. fabulantur tamen qui- 
dam lapidem fuisse, cuius color sine ad aduersa siue ad pro- 
spera mutaretur quando sacerdos intrabat in sancta, et hoc 
esse quod ait: et adferet Aaron iudicia filiorum 
Israhel super pectus, ostendens uidelicet in illa demon- 
stratione et ueritate quid de illis iudicauerit dominus. quam- 
quam possit intellegi demonstrationem et ueritatem litteris 
inpositam super déytoyv. 

CXVIII. Et facies tunicam talarem hyacinthinam, 
id est usque ad talos dependentem. et erit peristomium 
ex ea medium — id est qua caput eiciatur; hoc est enim 
quod graeci dicunt Teprotopioy — oram habens in eir- 
cuitu peristomii, opus textoris, <commissuram)> 

contextam, id est ne ipsa ora extrinsecus adsuatur; hoc 
uidetur dicere ,commissuram contextam*. unde etiam 
addidit: ex ipsa, ut ne rumpatur, id est ut ex se ipsa 
sit ipsa ora contexta cum ueste. 

CXVIII. Et erit Aaron cum coeperit fungi sacer- 
dotio, audietur uox eius, intranti in sanctum in 
conspectu domini et exeunti, ut non moriatur. in- 
trantis et exeuntis uocem de tintinabulis dixit audiri tantum- 
que ibi pondus obseruationis posuit, ut diceret: ne moriatur. 
testimonia ergo quaedam significari uoluit in ueste sacerdo- 
tali, qua utique significatur ecclesia, per haec tintinabula, ut 
nota sit conuersatio sacerdotis, sicut apostolus dicit: circa 
omnes te ipsum bonorum operum praebens exem- 
plum, aut illud: quae audistia me per multos testes, 
haec eadem commenda fidelibus et his qui idonei 
sunt et alios docere. an quid aliud? magnum tamen est, 
quidquid illud est. ,intranti* autem et ,exeuntié pro in- 
trantis et exeuntis locutio est. et uox pro sonitu; nam tinti- 
nabulorum magis sonus quam wox est. 

CXX. Et facies laminam auream puram et for- 
mabis in ea deformationem signi sanctitatem do- 
mini. et inpones illud super hyacinthum duplicem 
tortam, et erit super mitram; secundum aspectum 
mitrae erit. et erit super frontem Aaron, et auferet 
Aaron peccata sanctorum quaecumque sanctifica- 
bunt filii Israhel omnis dati sanctorum eorum. 

quomodo formetur in lamina ,sanctitas domini* non uideo 
nisi aliquibus litteris, quas quidam quattuor esse dicunt 
hebraeas, quod, ut Graeci appellant, tetpaypdupacoy nomen 
dei ineffabile credunt fuisse uel esse adhuc usque. sed quae- 
libet sint uel quomodolibet se habeant illae litterae, ut dixi, 
sanctitatem domini uel sanctificationem, si hoc magis dicen- 
dum est, quod graecus habet ayiacua, nonnisi litteris in auro 
formari potuisse crediderim. ibi autem dicit sacerdotem sanc- 
torum auferre peccata. quaecumque sanctificabunt, 
inquit, filii Israhel omnis dati sanctorum eorum: 
quod arbitror dictum in eis sacrificiis quae offerunt pro pec- 
catis suis, ut non sanctorum hominum intellegamus, sed 
sanctorum ab eo, quod sunt sancta quae offeruntur pro pec- 
catis. cum ergo de lamina dixisset, adiunxit atque ait: et 
auferet Aaron peccata sanctorum quaecumque 
sanctificabunt filii Israhel omnis dati sanctorum 
eorum, id est: sacerdos auferet quaecumque offerunt pro 
peccatis suis quae dicuntur et sancta, quia sanctificantur, et 
peccata, quia pro peccatis offeruntur; sicut multis locis hoc 
ipsum euidenter scriptura commemorat. quod autem adiungit 
et dicit: et erit super frontem Aaron semper accep- 
tum illis in conspectu domini, ad laminam illam reuer- 
titur, in qua intellegitur frontis ornamentum, fiducia bonae 
uitae, quam qui uere perfecteque non significatione, sed ueri- 
tate sacerdos habet, solus potest auferre peccata nec habet 
necessitatem offerre pro suis. 

CXXI. De Aaron et filiis Aaron cum praeciperet loquens 
ad Moysen, quomodo uestirentur et unguerentur, quid est 

quod ait: et inplebis manus eorum, ut sacerdotio 
fungantur mihi? an forte muneribus, quae offerenda 
sunt deo? 

CXXII. Et facies eis femoralia linea tegere turpi- 
tudinem coloris eorum, a lumbis usque ad femora 
erunt. cum uestis tanta cooperiat totum corpus, quid est 
quod ait: femoralia facies linea tegere turpitudinem 
coloris eorum, quasi adparere posset tanta desuper ueste 
adhibita? nisi quia signum esse uoluit in hoc castitatis uel 
continentiae: quae ideo per indumentum significatur, ut non 
a se ipso habita, sed data intellegatur. 

CXXIIT. Cum de filiis Aaron loqueretur, et indues eos, 
inquit, tunicas et cinges eos zonis et circumdabis 
eis cidaras. quam dicat cidarim uel cidaras, quoniam non 
est interpretatum nec in usu modo est, ignoratur; puto tamen 
non esse capitis tegumen, ut nonnulli putauerunt. neque 
enim diceret: circumdabis eis, nisi tale aliquid esset 
quod non capiti, sed corpori usui esset. 

CXXMUII. Et erit illis sacerdotium mihi in sempi- 
ternum. quomodo dicat ,in sempiternum* de his signi- 
ficatiuis rebus, superius saepe diximus. nam utique mutatum 
est hoc sacerdotium, ut illis esset in aeternum secundum 
ordinem Melchisedec, non secundum ordinem Aaron. ibi enim 
et iuratio et nulla dei paenitudo, quas significetur mutatio. 
iurauit enim dominus et non paenitebit eum, tu es, 
inguit, sacerdos in aeternum secundum ordinem 
Melchisedec. de ordine autem Aaron dictum est quidem 
yin sempiternum* uel propter tempus non praeceptum 

quousque obseruaretur uel quod res significaret aeternas; 
nusquam est tamen dictum de sacerdotio Aaron, quia iurauit 
dominus et non paenitebit eum. et ideo dictum est in illo 
sacerdotio secundum ordinem Melchisedec: non paenitebit 
eum, ut significaretur, quia de ‘sacerdotio Aaron paenituit 
eum, id est mutauit illud. 

OXXV. Quid est: et consummabis manus Aaron et 
manus filiorum eius? an per manus potestatem signi- 
ficauit, ut aliquid etiam ipsi consecrare possent, potestas 
autem ipsa sanctificatione consummabatur, qua praecepti 
sunt sanctificari a Moyse? 

CXXVI. Et adduces uitulum ad ostium taberna- 
culi testimonii, et superinponent Aaron et filli 
eius manus suas super caput uituli in conspectu 
domini. ecce unde supra dictum est consummandas esse 
manus eorum, id est perficiendam potestatem, ut etiam ipsi 
sanctificarent, quod modo fit, cum ponunt manus suas super 
uitulum immolandum. 

CXXVII. Quod odor suauitatis domino saepe dicitur 


sacrificium de uictimis pecorum in scripturis sanctis, non : 


utique deus odore fumi illius delectatur; sed tantum illud 
quod his significatur spiritaliter deum delectat cum spiritaliter 
exhibetur, quoniam ipse odor dei spiritaliter intellegitur. non 
enim sicut nos odorem corporeis naribus ducit. sicut ergo 
ille olefacit, sic ista significant. 

CXXVIII. Et sumes pectusculum de ariete con- 
summationis, quod est Aaron, id est huius Aaron. hoe 
enim pertinere uoluit ad summum sacerdotem. 

CXXVIIII. Et erit Aaron et filiis eius legitimum 

5aeternum a filiis Israhel, cum diceret de pectusculo et 
brachio uictimarum. more illo ergo ,aeternum* dixit, quem 
supra saepe commemorauimus. 

Et stola sancti, quae est Aaron, erit filiis eius 
post eum unguere eos in ipsis et consummare 

10 Manus eorum. septem diebus uestiet se ea sacer- 
dos qui successerit ei de filiis eius, qui intrabit 
in tabernaculum testimonii deseruire in sanctis. 
haec uerba multas quaestiones habent. nam primum hic 
notandum est, quomodo cum ,stolam* dixerit ,sancti‘, 

is postea pluraliter dicit: unguere eos in ipsis, tamquam 
in stolis. nam et supra multas stolas eas dixerat, quibus, 
una constaret. quamquam ambiguum sit, utrum in ipsis ab 
eo quod sunt ,ipsa‘ genere neutro quaecumque sunt quibus 
illa stola completur, id est uestis sacerdotalis: quod magis 

20 putandum est ex eo quod in consequentibus dicit: septem 
diebus uestiet se ea sacerdos qui successerit ei, 
ea scilicet omnia quae commemorauit, cum uestem sacerdo- 
talem describeret. repetiuit sane quod supra dixerat: con- 
summare manus eorum: unde mihi quid uideretur ex- 

25 posui. quod uero ait: septem diebus uestiet se ea 
sacerdos, numquid aliis diebus non uestiet? sed illis septem 
continuis intellegi uoluit, quibus eius sacerdotium quodam 
modo dedicatur, atque hebdomadis est in eius incoatione festi- 

uitas. successorem autem Aaron eum dicit, qui intrat in 
tabernaculum testimonii deseruire in sanctis, eum 
scilicet significans, qui non poterat esse nisi unus, non quales 
erant et filii Aaron cum uiuo patre suo, sed qualis successor 
ipsius Aaron. quomodo ergo proprium dicit huius unius esse 
,intrare in tabernaculum testimonii deseruire in 
sanctis*, cum et illa quae sunt extra uelum, quo uelantur 
sancta sanctorum, sancta appellentur et tabernaculum testi- 
monii etiam illud uocetur, ubi sunt sancta, id est mensa et 
candelabrum. ubi cum deseruiant et sequentes sacerdotes ad 
mensam et candelabrum et ipsum altare, quomodo unum 
dicit successorem Aaron, qui intret in tabernaculum testi- 
monii deseruire in sanctis? si enim dixisset: deseruire 
in sanctis sanctorum, nulla esset quaestio. ad haec enim, ubi 
est arca testimonii, solus unus intrabat summus sacerdos: 
quod etiam in epistula ad Hebraeos diligentissime commen- 
datur. nisi forte eo ipso quod unum dicit intrare in taber- 
naculum testimonii deseruire in sanctis, non uult 
utique intellegi nisi in sanctis sanctorum, quia et ipsa utique 
sancta appellantur. non enim omnia, quae sancta sunt, etiam 
sancta sanctorum dici possunt; illa uero, quae sunt sancta 
sanctorum, procul dubio utique sancta sunt. unus autem iste 
qui semel in anno intrabat in sancta sanctorum, quoniam 
dominum Christum significabat, apertissime supra dicta ad 
Hebraeos epistula commendatur. quod autem praetiguratum 
est in sancto sanctorum, ut super arcam, quae legem habebat. 
esset propitiatorium, ubi dei misericordia significari intelle- 
genda est, qua propitius fit eorum peccatis qui legem non 
inplent, hoc mihi uidetur etiam in ipsa ueste sacerdotis signi- 

ficari; nam et ipsa quid aliud quam ecclesiae sacramenta 
significat? quod in Aoyi, id est rationali in pectore sacer- 
dotis posito iudicia constituit, in lamina uero sanctificationem 
et oblationem peccatorum, tamquam rationale sit in pectore 
simile arcae, in qua lex erat, et lamina illa in fronte simile 
propitiatorio, quod super arcam erat, et ut utrobique serua- 
retur quod scriptum est: superexultat misericordia 
iudicio. 

CXXX. Quid est quod purificatum et sanctificatum altare 
Septem diebus dicit quod sanctum sancti erit? altare 
non quidem dicit sanctum sanctorum, sicut est illud quod 
uelo separatur, ubi est arca testimonii; uerum tamen et hoc 
altare extra uelum positum per sanctificationem septem dierum 
dicit potius quam per unctionem fieri sanctum sancti. et 
addit: omnis qui tetigerit altare sanctificabitur. 

CXXXI. Cum de anulis loqueretur altaris incensi, quod 
altare non inaerari, sed inaurari iussit, et duos anulos 
aureos puros facies, inquit, sub tortili corona eius, 
in duo latera facies in duobus lateribus, quoniam 
graecus habet: etc ta Sto xdiry norjaes ev tolc Svat mAcvpoitc. 
et «Airy latera sunt et cAcvpa latera sunt. unde quidam Latini 
sic interpretati sunt: in duas partes facies in duobus 
lateribus. non autem ait Graecus péyn, quod est partes, 
sed Airy, quod latera. nam hoc uerbum est in illo psalmo, 
ubi scriptum est: uxor tua sicut uinea fertilis in 

lateribus domus tuae. ac per hoc tantum casus interest, 
quia prius accusatiuum, post uero ablatiuum posuit: in duo 
latera facies, in duobus lateribus. quis autem sit 
sensus difficile est adsequi. nisi forte, ut solet scriptura 
amare ellipsin, ut aliquid desit et subaudiatur, etiam hic sub- 
audiatur ,erunt‘, ut iste sit sensus: in duo latera facies, in 
duobus lateribus erunt, id est: ad duo latera facies anulos, 
quoniam in duobus lateribus erunt. 

CXXXII. Et erunt arcus amitibus, ita ut tollatur 
illud in eis. quos anulos dixerat, arcus dicit; anulos quippe 
pro rotundis ansis posuit. et quid est aliud anulus uel cir- 
culus nisi undique arcus? ideo quidam nolentes arcus dicere 
»thecas* interpretati sunt, quibus amites inducerentur, dicentes: 
et erunt thecae amitibus. quasi graecus hoc non posset 
dicere, cum etiam thecae graecum uerbum sit; dixit autem 
aktdec, qui arcus interpretantur. 

CXXXIII. Incendet super illud incensum conti- 
nuationis in conspectu domini in progenies eorum. 
,continuationis incensum* dicit, quod continuatim fieret, 
id est nullo die praetermitteretur. cum de altari praeciperet in- 
censi, id est in quo incensum tantum poneretur, non holocaustum, 
non sacrificium, non libatio, praedixerat id ipsum incensum co- 
tidie poni debere. nunc autem dicit: et depropitiabit 
Aaron uel exorabit super cornua eius semel in anno 
de sanguine purificationis delictorum <depropiti- 
ationis>. depropitiationis ab eo quod est dcpropitiatio, 
quae graece dicitur eftAacyéc. unde intellegendum est hoc 

quod semel in anno iubet fieri ad propitiandum deum super 
cornua altaris incensi, id est, ut de sanguine purificationis 
delictorum, uictimarum scilicet, quae offeruntur pro delictis, 
semel in anno tangantur cornua altaris incensi, non pertinere 
ad illam adpositionem incensi, quam cotidie iusserat fieri. 
illa enim fiebat aromatis, non sanguine, et cotidie, non semel 
in anno. uon ergo sumus intellecturi semel in anno intrare 
sacerdotem solere in sanctum sanctorum, sed semel in anno 
cum sanguine, et cotidie quidem solere intrare sine sanguine 
causa incensi inponendi, cum sanguine autem semel in anno, 
maxime quia sequitur et dicit: semel in anno purificabit 
illud; sanctum sanctorum est domino. non ergo 
Semel in anno ponet illic incensum, quod cotidie fieri iussum 
est; sed semel in anno purificabit illud, quod cum sanguine 
fieri praeceptum est. et post hoc adiungit: sanctum sanc- 
torum est domino; ac per hoc, si sanctum sanctorum non 
extra, sed intra uelum erat, etiam illud profecto altare de 
quo nunc agitur, quod poni iussit contra uelum, intrinsecus 
iussit. 

CXXXII. Quid est quod ait: si acceperis conputa- 
tionem filiorum Israhel in uisitatione eorum, nisi 
quia iubet eos aliquando uisitari et conputari, id est nume- 
rari? quod in Dauid propterea uindicatum intellegendum est, 
quia deus non iusserat. 

CXXXV. Aduertendum est et notandum quemadmodum 
ungento chrismatis omnia iussit ungi, tabernaculum scilicet 
et ea quae in illo erant, et deinde erunt sancta sancto- 

rum. omnia scilicet cum fuerint uncta, erunt sancta sanctorum. 
quid igitur distabit iam inter illa interiora, quae uelo tegun- 
tur, et cetera, si omnia cum uncta fuerint erunt sancta sanc- 
torum, diligentius requirendum; haec tamen notanda credi- 
dimus. ubi etiam meminerimus: sicut de illo altari sacrifi- 
ciorum, quod post unctionem appellari uolvit sanctum sancti, 
continuo dictum est: omnis qui tangit illud, sancti- 
ficabitur, ita de omnibus postea, quae illo ungento uncta 
dicta sunt sancta sanctorum, eadem sententia subsecuta est, 
ut diceretur: omnis qui tangit ea, sanctificabitur. 
quod duobus modis intellegi potest: siue tangendo sanctifica- 
bitur siue sanctificabitur, ut ei liceat tangere, si tamen non 
licebat populo tangere tabernaculum, quando adferebant hostias 
uel quaecumque ab eis adlata offerebantur deo, nam con- 
sequenter non solis sacerdotibus neque solis Leuitis dicendum 
admonet, quod ait ad Moysen: et filiis Israhel loqueris 
dicens — utique filii Israhel totus ille populus erat; iubet 
autem illis dici — oleum linitio unectionis sanctum 
erit hoc uobis in progenies uestras, super carnem 
hominis non linietur, et secundum compositionem 
hane non facietis uobis ipsis similiter; sanctum est 
et sanctificatio erit uobis. quicumque fecerit simi- 
liter et quicumque dahit de eo exterae nationis, 
interibit de populo suo. iubet igitur non solis sacerdoti- 
bus, sed uniuerso populo Israhel, ut non faciant tale ungentum 
in usus humanos. hoc est enim quod ait: super carnem 
hominis non linietur. prohkibet ergo simile fieri in usus 

suos et interitum minatur, si quisquam similiter fecerit, id 
est ungentum ad usus suos simile confecerit uel cuiquam 
hine dederit exterae nationis. ac per hoc quod ait: sanctifi- 
catio erit uobis, cum hoc populo Israhel uniuerso dici 
iubeat, non uideo quid intellegam, nisi quia licebat eis, 
quando ueniebant cum suis quisque muneribus, tangere taber- 
naculum; et tangendo sanctificabantur propter illud oleum, 
quo cuncta peruncta sunt. et hine dictum: omnis qui 
tangit sanctificabitur, non tamen ‘sic quemadmodum 
sacerdotes, qui etiam ut sacerdotio fungerentur, ungebantur 
ex illo. 

CXXXVI. Quod praecepit quibus aromatis fiat thymiama, 
id est incensum, et dicit unguentario more coctum opus 
unguentarii, non ideo putare debemus unguentum fieri, 
id est, unde aliquid ungatur, sed, ut dictum est, thymiama 
uel incensum quod inponatur illi altari incensi, ubi non 
licebat sacrificari, et erat intus in sancto sanctorum. 

CXXXVII. Et concides de illis minutum et pones 
contra testimonia, unde innotescam tibi inde. 
sanctum sanctorum erit uobis incensum. ecce iterum 
hoc incensum, quia intus ponebatur in altari incensi quod 
intus erat, sanctum sanctorum dicitur; et tabernaculum testi- 
monii proprie dicitur illud ipsum interius ubi arca erat adhi- 
bita sane differentia cum ait: unde innotescam tibi inde. 
sic enim dixerat primum de propitiatorio, quod utique intus 
est, id est intra uelum super arcam. 

COXXXVIII. Quid est quod Beselehel cum iuberet adhiberi 
operibus tabernaculi faciendis, dixit eum se repleuisse spi- 

ritu diuino sapientiae et intellectus et scientiae 
in omni opere excogitare et architectonari et cetera? 
utrum spiritus sancti muneri etiam ista opera tribuenda sunt, 
quae pertinere ad opificium uidentur? an et hoc significatiue 
dictum est, ut ea pertineant ad diuinum spiritum sapientiae 
et intellectus et scientiae, quae his rebus significantur? tamen 
etiam hic cum spiritu repletus dicatur iste divino sapientiae 
et intellectus et scientiae, nondum legitur spiritus sanctus. 

OXXXVIIII. Quid sibi uult, quod cum de sabbato obser- 
uando praeciperet ait: testamentum aeternum in me, 
et filiis Israhel? non ait: inter me et filios Israhel. an 
quia sabbatum requiem significat et requies nobis nonnisi in 
illo? nam profecto filios Israhel uniuersum populum suum 
dicit, id est semen Abraham. et est Israhel secundum carnem 
et secundum spiritum; nam si Israhel non esset dicendus 
nisi ex genere carnis, non diceret apostolus: uidete Israhel 
secundum carnem. ubi profecto significat esse Israhel 
secundum spiritum qui in abscondito Iudaeus est et 
circumcisione cordis. sic ergo melius fortasse distingitur : 
testamentum aeternum in me, ut deinde alius sensus 
sit ,et filiis Israhel signum est aeternum*‘, id est 
aeternae rei signum, quomodo petra erat Christus, quia 
petra significabat Christum. non ergo ita iungendum est: 
testamentum aeternum in me et filiis Israhel, 


tamquam in deo et filiis Israhel sit hoc testamentum, sed: 
testamentum aeternum in me — quia in illo promissa 
est requies aeterna — et filiis Israhel signum est 

aeternum, quia filii Israhel acceperunt obseruandum signum, 
quo requies significatur aeterna ueris Israhelitis, hoc est 
filiis promissionis et uisuris deum facie ad faciem sicuti est. 
CXL. Et dedit Moysi statim ut cessauit loqui ad 
eum in monte Sina duas tabulas testimonii, tabulas 
lapideas scriptas digito dei. cum tam multa locutus 
sit deus, duae tamen tabulae dantur Moysi lapideae, quae 
dicuntur tabulae testimonii futurae in arca. nimirum omnia 
cetera, quae praecepit deus ex illis decem praeceptis, quae 
duabus tabulis conscripta sunt, pendere intelleguntur, si dili- 
genter quaerantur et bene intellegantur, quomodo haec ipsa 
rursus decem praecepta ex duobus illis, scilicet dilectione 
dei et proximi, in quibus tota lex pendet et prophetae. 
CXLI. Quod iubet Aaron inaures demi in auribus 
uxorum atque filiarum, unde illis faceret deos, non ab- 
surde intellegitur difficilia praecipere uoluisse, ut hoe modo 
eos ab illa intentione reuocaret; factum tamen illud ipsum 
difficile, ut esset aurum ad faciendum idolum, propter eos 
notandum putaui, qui contristantur, si quid tale propter uitam 
aeternam diuinitus fieri uel aequo animo tolerari iubeatur. 
CXLII. Dominus indicans Moysi quid fecerit de uitulo 
populus, hoc est de idolo quod ex auro suo fecerant, dicit 
eos dixisse: hi dii tui, Israhel, qui eduxerunt te de 
terra Aegypti. quod eos dixisse non legitur, sed animum 
eorum hune fuisse deus ostendit. horum quippe uerborum 
gerebant in corde sententiam, quae deum latere non poterat. 


2 cf. Gal. 4,28 3 cf. I Ioh. 3,2 4 Ex. 31, 18 13 Matth. 
22, 40 14 cf. Ex. 32,2 21 cf. Ex. 82,8 23 Ex. 32, 9 


1 filiis NV 38 facié C ad facie C 4adeum om. N 6 sinan C 
syna ST — testimonii tabulas om. N 6 dei om. C7 ‘tamen] tan- 
tum bd 8 figurae (im mg. futurae) V 12 dilectione scilicet PSNVTbd 
13 tota ex tanta V 14 in seripsi: in V ab PSNTbd om. C; ef. p. 
56,10 15 non—difficilia om..N 16 praecipi C 17 ipsum] ipsum 
tamen C 18 deficile C 20 iubeantur PS7’ 22 fecerunt N 23 hii PT 
di N te eduxerunt CVbd 26 quam N poterant 7 


182 S. Aureli Augustini 


CXLIII. Et propitiatus est dominus de malitia 
quam dixit facere populo suo. malitiam hic poenam 
intellegi uoluit, sicuti est: et aestimata est malitia 
exitus illorum. secundum hance dicitur et bonum et malum 
a deo, non secnndum malitiam qua homines mali sunt. malus 
enim deus non est; sed malis ingerit mala, quia iustus est. 

CXLHUII. Iratus quidem Moyses uidetur tabulas testimonii 
digito dei scriptas conlisisse atque fregisse; magno tamen 
mysterio figurata est iteratio testamenti, quoniam uetus fuerat 
abolendum et constituendum nouum. notandum sane quanta 
pro populo ad deum supplicatione laborauerit, qui tam seuerus 
in eos uindicando extitit. quod autem in ignem missum uitulum 
fusilem contriuit et in aquam sparsit, quam populo potum 
dedit, quid nobis uideatur significare, iam alibi scripsimus in 
opere contra Faustum Manichaeum. 

CXLV. Et dederunt mihi; et misi in ignem et 
exiit uitulus hic. conpendio locutus est non dicens quod 
ipse formauerit, ut exiret uitulus fusilis. an excusationis causa 
timendo mentitus est, tamquam ipse in ignem periturum 
aurum proiecerit atque ipso non id agente forma uituli exierit? 
quod ideo non est credendum hoc eum animo dixisse, quia 
nec latere Moysen posset quid esset in uiro, cum quo deus 
loquebatur, et fratrem de mendacio non redarguit. 

CXLVI. Et cum uidisset Moyses populum, quia 
dissipatus est; dissipauit enim eos Aaron, ut in 
gaudium uenirent aduersariis suis. notandum est 
quemadmodum illud totum mali, quod populus fecit, ipsi 

Aaron tribuatur, quod eis consenserit ad faciendum quod 
male petierant. magis enim dictum est ,dissipauit eos 
Aaron‘, quoniam cessit eis, quam dissipauerunt se ipsi, qui 
tantum malum flagitauerunt. 

CXLVII. Cum Moyses dicit ad dominum: precor, <do- 
mine>, peccauit populus iste peccatum magnum, et 
fecerunt sibi deos aureos. et nunc, si quidem remittis 
illis peccatum illorum, remitte; sin autem, dele me de 
libro tuo quem scripsisti, securus quidem hoc dixit, ut a 
consequentibus ratiocinatio concludatur, id est, ut, quia deus 
Moysen non deleret de libro suo, populo peccatum illud 
remitteret. uerum tamen aduertendum est quantum malum 
in illo peccato prospexerit Moyses, quod tanta caede crediderit 
expiandum, qui eos sic diligebat, ut pro eis illa uerba deo 
funderet. 

CXLVII. Merito quaeritur, cum superius populum dissipasse 
dictus sit Aaron, cur in ipsum uindicta nulla processerit 
neque cum Moyses interfici iussit omnem qui Leuitis euntibus 
ad portam et redeuntibus occurrisset armatis neque cum 
postea factum est quod scriptura dicit: ef percussit do- 
minus populum propter facturam uituli quem 
fecit Aaron, maxime quia et hic hoc idem repetendo in- 
culcatum est. non enim dictum est: et percussit dominus 
populum propter facturam uituli, quem fecerunt, sed: 


s quem fecit Aaron. et tamen non est percussus Aaron; 


quin etiam illud quod de sacerdotio eius ante peccatum eius 
deus praecipiebat, inpletum est. sed iussit et ipsum et filios 

ablui; et sic ordinati sunt in sacerdotio. ita nouit ille, cui 
parcat usque ad commutationem in melius et cui parcat ad 
tempus, quamuis eum praescierit in melius non mutari, et 
cui non parcat, ut mutetur in melius, et cui non parcat, ita 
ut nec mutationem eius expectet.. et totum hoc ad id redit, 
quod apostolus dicit exclamans: quam inscrutabilia 
sunt iudicia eius et inuestigabiles uiae eius. 
CXLVIIII. Vade, ascende hinc tu et populus tuus, 
quem eduxisti de terra Aegypti. deus iratus dicere 
uidetur ,tu et populus tuus, quem eduxisti;* alioquin 
dixisset: tu et populus meus, quem eduxi de terra Aegypti. 
sed illi quando idolum poposcerunt, ita locuti sunt: Moyses 
enim hic homo, qui eduxit nos de terra Aegypti, 
non scimus quid factum est ei. liberationem suam in 
homine constituendo defecerant. hoc eis modo replicatur cum 
dicitur: tu et populus tuus, quem eduxisti de terra 
Aegypti, quod illis est crimini, non Moysi. non enim aliud 
uolebat Moyses, nisi ut non in illo, sed in domino spem 
ponerent et domini misericordia se in gratiarum actione 
crederent ab illa seruitute liberatos. cuius tamen apud deum 
tamquam fidelissimi famuli tantum erat meritum per illius 
gratiam, ut ei diceret deus: sine me. et iratus ira 
conteram eos. quod utrum iubentis sit cum ait: sine me, 
an quasi petentis, utrumque uidetur absurdum. nam et, si 
iubebat deus, inoboedienter famulus non parebat, et deum 
hoc a seruo uelut pro beneficio petere non decebat, cum 
praesertim posset eos etiam illo nolente conterere. ille itaque 
ibi sensus in promtu est, quod his uerbis significauit deus 

plurimum apud se prodesse illi populo, quia sic ab illo uiro 
diligebantur, quem sic dominus diligebat, ut eo modo admo- 
neremur, cum merita nostra nos grauant ne diligamur a deo, 
releuari nos apud eum illorum meritis posse quos diligit. 
nam cum ab omnipotente dicitur homini: sine me, et 
conteram eos, quid aliud dicitur quam: contererem eos, 
nisi diligerentur abs te? ita ergo dictum est ,sine me,‘ 
ac si diceretur: noli eos diligere, et conteram eos, quia 
ne id faciam dilectio tua in illos intercedit mihi. obtemperandum 
autem esset domino dicenti: ,noli eos diligere*, si hoc iubendo 
dixisset et non potius admonendo et exprimendo quid illum 
ab eorum supplicio reuocaret. nec tamen etiam illo intercedente 
sine flagello disciplinae populum dereliquit. nescio quo enim 
modo, ut sic eos diligeret ipse Moyses, deus illos occultius 
diligebat, qui manifeste uoce terrebat. 

CL. Vbi dicit deus ad Moysen: uade, ascende hinc tu 
et populus tuus, quem eduxisti de terra Aegypti, 
in terram quam iuraui Abraham <et> Isaac et 
lacob dicens: semini uestro dabo eam, continuo 
tamquam ad ipsum Moysen adhuc loquatur occulta conuer- 
sione, quae graece anxootpoyy, dicitur, iam ad ipsum populum 
loquitur dicens: et simul mittam angelum meum ante 
te et eiciet Chananaeum et Amorrhaeum et Chettae- 
um et Pherezaeum et Gergesaeum et HEuaeum et 
Iebusaeum, et introducet te in terram fluentem 
lac et mel. non enim ascendam tecum, quoniam 

populus dura ceruice es, ut non deleam te in uia. 
magna sacramenti et mira profunditas, tamquam maiorem 
misericordiam posset angelus habere quam dominus, qui 
populo durae ceruicis parceret, cui deus, si cum illis esset, 
ipse non parceret. et tamen etiam per angelum suum se 
quodam modo ab eis absente, qui nusquam esse absens potest, 
inplere se dicit quod patribus eorum iurauit, tamquam et hic 
ostendens hoc se ideo facere, quia illis patribus iustis promisit, 
non quod isti digni essent. quid ergo significauit nisi forte 
ideo se non esse cum eis, quia dura ceruice sunt, quia non 
eum propitium et salubrem nisi humilitas et pietas capit? 
esse autem deum cum durae ceruicis hominibus nihil est 
aliud quam uindicando adesse atque puniendo: unde cum eo 
modo malis non adest, parcendo facit. quo pertinet illud 
quod dicitur: auerte faciem tuam a peccatis meis, 
. quia si auertit, euertit; sicut enim fluit cera a facie 
ignis, sic pereant peccatores a facie dei. 

CLI. Et dixit Moyses ad dominum: ecce tu mihi 


dicis: deduc populum hune; tu autem non demon: - 


strasti mihi quem simul mittas mecum. tu autem 
mihi dixisti: scio te prae omnibus, et gratiam 
habes apud me. si ergo inueni gratiam in conspectu 
tuo, ostende mihi temet ipsum, manifeste uideam 
te, ut sim inueniens gratiam ante te et ut sciam 
quia populus tuus est gens haec. quod habet graecus 
qywotas, hoc quidam latini interpretati sunt ,manifeste,* 
cum scriptura non dixerit povepdc. potuit ergo fortasse aptius 

dici: si inueni gratiam in conspectu tuo, ostende 
mihi temet ipsum, scienter uideam te. quibus uerbis 
satis ostendit Moyses, quod non ita uidebat deum in illa 
tanta familiaritate conspectus, ut desiderabat uidere, quoniam 
illae omnes uisiones dei, quae mortalium praebebantur aspec- 
tibus et ex quibus fiebat sonus, quo mortalis adtingeretur 
auditus, sic exhibebantur adsumpta, sicut deus uolebat, specie 
qua uolebat, ut non in eis ipsa ullo sensu corporis sentiretur 
diuina natura, quae inuisibilis ubique tota est et nullo conti- 
netur loco. et quia in duobus praeceptis, hoc est dilecti- 
onis dei et proximi, tota lex pendet, ideo Moyses in 
utroque suum desiderium demonstrabat: in dilectione scilicet 
dei, ubi ait: si inueni gratiam in conspectu tuo, 
ostende mihi temet ipsum, manifeste uideam te, 
ut sim inueniens gratiam in conspectu tuo, in 
dilectione autem proximi, ubi ait: et ut sciam quia 
populus tuus est gens haec. 

CLIT. Quid est quod dicit deus ad Moysen: quoniam 
scio te prae omnibus? numguid deus plus aliqua scit et 
aliqua minus? an secundum quod dicitur quibusdam in 
euangelio: non noui uos? secundum hane enim scientiam, 
qua deus dicitur scire quae illi placent, nescire quae displi- 
cent, non quia ignorat ea, sed quia non adprobat —— sicut 
ars recte dicitur nescire uitia, cum probet uitia — prae 
omnibus deus Moysen sciebat, quia deo prae omnibus Moyses 
placebat. 

CLIT. Notandum estne, quod prius ipse Moyses dixerat 
deo: dixisti mihi: scio te prae omnibus, quod illi 
deus, posteaquam hoc ipse deo dixit, legitur dixisse, ante 

autem non legitur, ut intellegamus non omnia esse scripta 
quae cum illo deus locutus est? sed diligentius requirendum 
est in prioribus scripturae partibus, an uere ita sit. 

CLIII. Cum dixisset Moyses ad dominum: ostende mihi 
gloriam tuam, respondit ei dominus: ego transibo 
ante te gloria mea et uocabo nomine domini in 
conspectu tuo: et miserebor cui misertus ero 
et misericordiam praestabo cui misericordiam 
praestitero, cum paulo ante dixisset: ipse antecedam 
te et requiem tibi dabo. quod Moyses sic uidetur acce- 
pisse ,antecedam te,* tamquam non ei populoque praesens 
in itinere futurus esset, et ideo ait: si non tu ipse simul 
ueneris nobiscum, ne me educas hine et. cetera. deus 
autem neque hoc ei negauit dicens: et hoc tibi uerbum 
quod dixisti faciam. quomodo ergo, cum dixisset ei Moyses: 
ostende mihi gloriam tuam, rursus tamquam praecessurus 
et non cum eis simul futurus uidetur dicere: ego transibo 
ante te, nisi quia hoc aliud est? ille quippe intellegitur 
toqui et dicere: transibo ante te, de quo dicit euangelium: 
cum uenisset hora, ut transiret Iesus de hoc mundo 
ad patrem: qui transitus etiam pascha interpretari perhibetur. 
haec itaque magna omnino prophetia est. ipse enim ante 
omnes sanctos translit ad patrem de hoc saeculo parare illis 
mansiones regni caelorum, quas dabit eis in resurrectione 
mortuorum, quoniam transiturus ante omnes primogenitus 
a mortuis factus est. 

Gratiam uero suam in eo ipso ualde commendat cum dicit: 
et uocabo nomine domini in conspectu tuo, tamquam 
in conspectu populi Israhel, cuius Moyses cum haec audiret 
typum gerebat. in conspectu enim gentis ipsius ubique dis- 
persae uocatur dominus Christus in omnibus gentibus. uocabo 
autem dixit, non ,uocabor,* actiuum uerbum pro passiuo 
ponens genere locutionis inusitato: in quo nimirum magnus 
sensus latet. sic enim fortasse significare uolnit se ipsum hoc 
facere, id est gratia sua fieri, ut uocetur dominus in omnibus 
gentibus. 

Quod uero addidit: et miserebor cui misertus ero et 
misericordiam praestabo cui misericordiam praesti- 
tero, ibi plane expressius ostendit uocationem, qua nos uocauit 
in suum regnum et gloriam, non pro meritis nostris, sed pro 
misericordia sua. quoniam enim se gentes introducturum 
pollicevatur dicens: uocabo nomine domini in conspectu 
tuo, commendauit hoc se misericorditer facere, sicut apostolus 
dicit: dico enim Christum ministrum fuisse circum- 
cisionis propter ueritatem dei ad confirmandas pro- 
missiones patrum, gentes autem super misericordia 
glorificare deum. hoc ergo praedictum est: <et> miserebor 
cui misertus ero et misericordiam praestabo cui 
misericordiam praestitero. guibus uerbis prohibuit homi- 
nem uelut de propriarum uirtutum meritis gloriari, ut qui 
gloriatur, in domino glorietur. non enim ait: miserebor 
talibus uel talibus, sed ,cui misericors fuero, ut neminem 
praecedentibus honis operibus suis misericordiam tantae woca- 
tionis meruisse demonstret. etenim Christus pro inpiis 
mortuus est. 

Sed utrum hoe idem repetere uoluerit, cum addidit: 
misericordiam praestabo cui misericordiam praesti- 

tero — uel, sicut alii interpretati sunt, cui misericors 
fuero — an aliquid intersit nescio. quod enim in graeca 
lingua duobus uerbis dictum est, 2revjom et olxterpfjom — quod 
unum atque idem uidetur significare — non potuit latinus 
diuersis uerbis dicere et diuersis modis eandem misericordiam 
repetiuit. si autem diceretur: ,miserebor cui misereor et 
miserebor cui misereor“ aut ,miserebor cui misertus ero‘, 
non satis commode dici uideretur. et tamen fortius ille ipse 
ibi sensus est, quod aut ipsius misericordiae suae firmitatem 
deus ista repetitione monstrauit — sicut: ,amen, amen‘, 
sicut: ,fiat, fiat“, sicut repetitio somnii Pharaonis pluraque 
similia — aut in utrisque populis, id est gentibus et Hebraeis, 
hoc modo deus praenuntiauit misericordiam se esse facturum. 
quod apostolus ita dicit: sicut enim uos aliquando non 
credidistis deo, nunc autem misericordiam consecuti 
estis illorum incredulitate, sic et ipsi nune non ere- 
diderunt in uestra misericordia, ut et ipsi misericor- 
diam consequantur. conclusit enim deus omnes in 
incredulitate, ut omnium misereatur. 

Deinde post hance suae misericordiae commendationem 
respondit ad illud quod ei dictum fuerat: ostende mihi 
gloriam tuam uel, quod supra petiuerat Moyses dicens: 
ostende mihi temet ipsum, manifeste uideam te, non 
poteris, inquit, uidere faciem meam. non enim uidebit 
homo faciem meam et uiuet, ostendens huic uitae, quae 
agitur in sensibus mortalibus corruptibilis carnis, deum sicuti 

est adparere non posse; id est: sicut est, uideri in illa uita 
potest, ubi ut viuatur, huic uitae moriendum est. 

Item interposito articulo dicente scriptura: et ait dominus, 
sequitur et loquitur: ecce locus penes me. quis enim locus 
non penes deum est, qui nusquam est absens? sed ecclesiam 
significat dicendo: ecce locus penes me, tamquam templum 
suum commendans, et stabis, inquit, super petram — quia 
super hance petram, ait dominus, aedificabo ecclesiam 
meam — statim ut transiet gloria mea, id est: statim 
ut transiet gloria mea, stabit super petram, quia post transi- 
tum Christi, id est post passionem et resurrectionem Christi, 
stetit populus fidelis super petram. et ponam te, inquit, in 
cauerna petrae: munimen firmissimum significat. alii autem 
interpretati sunt: in specula petrae; sed graecus habet omjy. 


; hoe autem foramen uel cauernam rectius interpretamur. 


Et tegam manu mea super te, donec transeam; et 
auferam manum [meam] et tune uidebis posteriora 
mea, facies autem mea non uidebitur tibi. cum iam 
dixisset: stabis super petram, statim ut transiet gloria 
mea — ubi intellegitur post transitum suum promisisse super 
petram stabilitatem — quomodo accipiendum est quod ait: 
ponam te in cauerna petrae et tegam manu mea super 
te, donec transeam; et auferam manum, et tunc uide- 
bis posteriora mea? quasi iam illo in petra constituto 


5 tegat manu sua super eum et deinde transeat, cum esse in 


petra non possit nisi post eius transitum. sed recapitulatio 
intellegenda est rei praetermissae, quali solet uti scriptura in 
multis locis. postea quippe dixit quod ordine temporis prius 

est. qui ordo ita se habet: ,tegam manu mea super te, donec 
transeam; et tunc uidebis posteriora mea; nam facies mea 
non uidebitur tibi; et stabis super petram statim ut transiet 
gloria mea, et ponam te in cauerna petrae*. hoe enim factum 
est in eis, quos tunc significabat persona Moysi, id est 
Israhelitis, qui in dominum Iesum, sicut Actus apostolorum 
indicant, postea crediderunt, id est statim ut transiit eius 
gloria. nam posteaquam resurrexit a mortuis et ascendit in 
caelum, misso desuper spiritu sancto cum linguis omnium 
gentium apostoli loquerentur, compuncti sunt corde multi ex 
eis qui crucifixerant Christum. quem ut non cognouissent et 
dominum gloriae crucifixissent, caecitas ex parte Israhel 
facta est, sicut dictum fuerat: tegam manu mea super 
te, donec transeam. unde psalmus dicit: quoniam die ac 
nocte grauata est super me manus tua, diem appellans, 
quando Christus diuina miracula faciebat, noctem, quando 
sicut homo moriebatur, quando et illi titubauerunt qui in 
die crediderant. hoc est ergo ,cum transiero, tune wide- 
bis posteriora mea‘: transiero de hoc mundo ad patrem; 


posterius in me credituri sunt quorum typum geris. tune : 


enim compuncti corde dixerunt: quid faciemus? et iussi 
sunt ab apostolis agere paenitentiam et baptizari in nomine 
Iesu Christi, ut dimitterentur illis peccata eorum. quod in 
psalmo illo sequitur, cum dictum esset: die ac nocte gra- 


uata est super me manus tua — id est ut non cogno- 
scerem; si enim coynouissent, numquam dominum 
gloriae crucifixissent — sequitur et iungit: conuersus 


sum in aerumnam, dum configeretur spina, id est cum 

essem corde compunctus. deinde addidit: peccatum meum 
cognoui et facinus meum non operui: posteaquam uide- 
runt, quanto scelere Christum crucifixerint. et quia receperunt 
consilium, ut agerent paenitentiam et in baptismo remissionem 
peccatorum acciperent, dixi, inquit. pronuntiabo aduersus 
me delictum meum domino, et tu remisisti inpietatem 
cordis mei. 

Hance autem prophetiam potius fuisse quam locutus est 
dominus ad Moysen satis res ipsa indicat, quandoquidem de 
10 petra uel cauerna eius et de manus eius superpositione, 
de uisione posteriorum eius nihil postea uisibili opere sub- 
secutum legitur. mox enim adiungit interposito articulo scrip- 
tura: et dixit dominus ad Moysen, cum ipse dominus 
utique etiam illa, quae supra sunt, loqueretur. atque inde 
contexit quid deinceps dominus dicat: excide tibi duasg 
tabulas lapideas sicut et primas et cetera. 

CLY. Quid est quod dictum est de domino: et reum non 
purificabit, nisi: non eum dicet innocentem? 

CLVI. Deus in monte duas rursus lapideas tabulas con- 
20 Scripturo dicit Moysi inter cetera: coram omni populo 

tuo faciam gloriosa. nondum dignatur dicere: coram omni 

populo meo. an ita dixit ,populo tuo*, quomodo cuilibet 
homini eiusdem populi diceretur, id est: ex quo populo es, 
quomodo ,ciuitati tuae* dicimus, non cui dominaris uel quam 

5 constituisti, sed unde ciuis es? sic enim et paulo post dicit: 
omnis populus, in quibus es. alio modo quid dictum est 
nisi ,populus tuus‘? quod autem non dixit: in quo eg, con- 
suetudo locutionis est. 

CLVII. Quid est quod dicitur ad Moysen: adtende tibi, 
ne quando ponat testamentum his qui sedeut super 
terram? non enim habet graecus ,ne quando ponas‘, sed: 
ne quando ponat. an forte de populo ei dicere uoluit, cuius 
ipse ductor fuit? sed non ipse introduxit populum in eam 
terram, ubi prohibet poni testamentum cum eis qui in illa 
habitabant. mirum itaque locutionis genus est et adhuc in- 
expertum uel non animaduersum; si tamen locutio est ac non 
sensus aliquis. 

CLVIII. Cum praeciperet deus ad Moysen loquens, ut data 
terra in potestate omnis idolatria euerteretur nee adorarentur 
di alieni, ait: dominus enim deus zelans nomen, deus 
zelator est, id est: nomen ipsum, quod dominus deus dicitur, 
zelans est, quia deus zelator est. quod non humanae pertur- 
bationis uitio facit deus semper atque omni modo incommu- 
tabilis atque tranquillus; sed hoe uerbo indicat non inpune 
plebern suam per alienos deos fornicaturam. ductum est enim 
uerbum tropo metaphora a zelo maritali, quo castitatem 
custodit uxoris, quod nobis prodeest, non deo. quis enim tali 
genere fornicationis deo nocuerit? sed sibi plurimum, ut pereat. 
quod deus prohibet terrore grauissimo zelantem se appellans: 
cui dicitur in psalmo: perdidisti omnem qui fornicatur 
abs te; mihi autem adhaerere deo bonum est. denique 
sequitur: ne forte ponas testamentum his qui sedent 
super terram et fornicentur post deos eorum. 

CLVIII. Quid ait: non uideberis in conspectu meo 
inanis? sicut indicant circumstantia, de quibus loquitur, in 

conspectu suo dixit deus in tabernaculo suo. hoc est 
autem ,non illi uideberis inanis*: numquam intrabis sine 
aliquo munere. quod spiritaliter intellectum magnum sacra- 
mentum est. uerum haec dicebantur de umbris significationum. 

CLX. Cum de sabbato praecepisset, quid est quod adiunxit: 
satione et messe requiesces? widetur enim dicere: ,tem- 
pore sationis et messis*. an forte ita obseruandam requiem 
sabbati praecepit, ut nec illa tempora habeant excusationem, 
quae agricolis ualde sunt necessaria propter uictum atque 
uitam? iussum est ergo, ut etiam tempore sationis et messis, 
quando multum urget operatio, requiescatur in sabbato. ac 
sic per haec tempora, quae opus plurimum flagitant, signifi- 
catum est omni tempore sabbato debere cessari. 

CLXI. Quod dicit: non concupiscet quisquam de terra 
tua [et] cum ascendes uideri in conspectu <domini> 
dei tui tria tempora anni, hoe uult intellegi, ut securus 
quisque ascenderet nec de terra sua sollicitus esset deo pro- 
mittente custodiam, quod nemo inde aliquid concupisceret, 
propter illum qui ascendit, ne suam inde timeret absentiam. 
et hic satis ostendit quid supra dixerit: non adparebis in 
conspectu domini dei tui inanis, quia in illo loco dixit, 
ubi tabernaculum uel templum deus fuerat habiturus. 

CLXII. Quid est quod ait: non occides super fermen- 
tum sanguinem immolatorum meorum? an illa hoe loco 
dicit ,immolata sua‘, quae per pascha occiduntur, et prae- 
cipit, ne tunc sit in domo fermentum, quoniam dies sunt 
azymorum? 

CLXII. Quid est quod ait: et non dormiet in mane 
immolatio sollemnitatis paschae, nisi quod superius 
aperte praecepit, ne aliquid ex pecore, quod immolatur, car- 
nium relinquatur in mane? sed locutio fecit obscuritatem; 
dormiet enim dixit pro ,manebit‘. 

CLXIIII. Non coques agnum in lacte matris suae. 
ecce dixit iterum quod quemadmodum intellegi possit ignoro. 
magna tamen est de Christo prophetia, etiam si fieri ad lit- 
teram possit, quanto magis si non potest! in sermoribus enim 
dei non sunt ad proprietatem operum omnia reuocanda, sicut 
nec illud de petra et cauerna eius et manus superpositione. 
sed plane de fide narratoris hoc exigendum est, ut quae dicit 
facta esse uere facta sint et quae dicit dicta esse uere dicta 
sint. quod exigitur etiam a narratoribus euangelii; cum enim 
Christum narrent quaedam dixisse quae in parabolis dixit, 
tamen haec eum dixisse non parabola, sed historica nar- 
ratio est. 

CLXV. Et erat ibi Moyses in conspectu domini 
quadraginta diebus et quadraginta noctibus; pa- 
nem non manducauit et aquam non bibit. quod et 
ante dixerat, quando tabulas accepit, quas fregit, hoc etiam 
modo repetit, non recapitulando quod factum est, sed iterum 
factum esse commendans. repetitio quippe legis iam quid 
significet diximus. quod autem ait: panem non mandu- 
cauit et aquam non bibit, intellegitur ,ieiunauit*, a parte 
totum, id est nomine panis omnem cibum et nomine aquae 
omnem potum significante scriptura. 

CLXVI. Et scripsit in tabulis uerba testamenti, 
decem uerba. de Moyse dictum est quod ipse scripserit, 

cui etiam deus paulo ante dixerat: scribe tibi uerba haec. 
cum uero primum legem accepit, cuius tabulas abiecit et 
fregit, nec ipse excidisse dictus est tabulas lapideas et modo 
dictum est: excide tibi duas tabulas lapideas; nec ej 
dictum est, ut scriberet, sicut ei modo dicitur; nec eas ipse 
Scripsisse narratur, sicut narrat modo Scriptura, et dicit: 
Scripsit in tabulis uerba testamenti, decem uerba. 
sed tunc dictum est: et dedit Moysi, statim ut cessauit 
loqui ad eum in monte Sina, duas tabulas testimonii, 
tabulas Japideas scriptas digito dei; deinde paulo post: 
et conuersus, inquit, Moyses descendit de monte et 
duae tabulae testimonii in manibus elus, tabulae 
lapideae scriptae ex utraque parte earum, hine atque 
hine erant scriptae; et tabulae opus dei erant, et 
scriptura scriptura dei sculpta in tabulis. proinde magna 
oritur quaestio, quomodo illae tabulae, quas erat Moyses deo 
utique praesciente fracturus, non hominis opus dicantur esse, 
sed dei, nec ab homine scriptae, sed scriptura dei, digito dei; 
posteriores uero tdbulae tamdiu mansurae et in tabernaculo 
ac templo dei futurae iubente quidem deo, tamen ab homine 
excisae sint, ab homine scriptae. an forte in illis prioribus 
gratia dei significabatur, non hominis opus, qua gratia indigni 
facti sunt reuertentes corde in Aegyptum et faciendo idolum 
— unde illo beneficio priuati sunt, et propterea Moyses 
tabulas fregit — istis uero tabulis posterioribus significati 
sunt qui de suis operibus gloriantur — unde dicit apostolus: 

ignorantes dei iustitiam et suam uolentes constituere 
iustitiae dei non sunt subiecti — et ideo tabulae hu- 
mano opere exsculptae et humano opere conscriptae datae 
sunt, quae cum ipsis manerent, ad eos significandos de suis 
operibus gloriaturos, non de digito dei, hoc est de spiritu dei? 

Certe ergo repetitio legis nouum testamentum significat 
— illud autem uetus significabat, unde confractum et abolitum 
est — maxime quoniam cum secundo lex datur, nullo terrore 
datur sicut illa in tanto strepitu ignium, nubium et tubarum, 
unde tremefactus populus dixit: non loquatur ad nos deus, 
ne moriamur. unde significatur timor esse in uetere testa- 
mento, in nouo dilectio. quomodo igitur haec soluitur quaestio, 
quare illae opus dei, istae opus hominis et illae conseriptae 
digito dei, istae scriptae ab homine? an forte ideo magis in 
illis prioribus uetus significatum est testamentum, quia deus 
ibi praecepit, sed homo non fecit? lex enim posita est in 
uetere testamento, quae conuinceret transgressores, quae sub- 
intrauit, ut abundaret delictum. non enim inplebatur 
timore, quae non inpletur nisi caritate. et ideo dicitur opus 
dei, quia deus legem constituit, deus conscripsit, nullum 
opus hominis, quia homo deo non obtemperauit et eum 
potius reum lex fecit. in secundis autem tabulis homo per 
adiutorium dei tabulas facit atque constribit, quia noui testa- 
menti caritas legem facit. unde dicit dominus: non ueni 
legem soluere, sed inplere, dicit autem apostolus: pleni- 
tudo legis caritas et. fides quae per dilectionem 
operatur. factum est itaque homini facile in nouo testamento, 
quod in uetere difficile fuit, habenti fidem, quae per dilec- 

tionem operatur, atque illo digito dei, hoc est ypiritu dei 
intus eam in corde scribente, non foris in lapide. unde dicit 
apostolus: non in tabulis lapidcis, sed in tabulis cordis 
carnalibus, quoniam caritas dei, qua ueraciter inpletur 
praeceptum, diffusa est in cordibus nostris per spiritum 
sanctum, qui datus est nobis. hoc est ergo: primo data 
est lex — ubi significatur uetus testamentum, quod est opus 
tantummodo dei et conscriptio digiti dei — quod apostolus 
dicit: itaque lex quidem sancta et mandatum sanctum 
et iustum et bouum. lex ergo sancta et bona dei opus 
est, ubi homo nihil agit, quia non obtemperat, sed reatu 
potius premitur lege minante atque damnante: peccatum 
enim, inquit, ut adpareat peccatum per bonum mihi 
operatum est mortem. beatus autem homo est, cum hoe 
mandatum sanctum et iustum et bonum est etiam opus eius, 
sed per gratiam dei. 

CLXVII. Moyses ad filios Israhel, posteaquam de monte 
descendit, habens alias tabulas legis circumposito sibi uela- 
mine propter gloriam uultus eius, quam filii Israhel non 
poterant intueri, haec, inquit, uerba, quae dixit dominus 
facere ea. ambigue positum est, utrum ,facere ea‘ ipse 
dominus an illi; sed utique manifestum est quod illi: iussit 
quippe ille quae fierent. sed forte ideo sic positum est, ut 
ex utroque accipiatur, quia et dominus facit, cum facientes 

uestram ipsorum salutem operamini; deus enim est 
qui operatur in uobis et uelle et operari pro bona 
uoluntate. 

CLXVIII. Omnis auferens demtionem argentum et 
aes adtulerunt, demtiones domino. tamquam diceret: 
,omnis, gui adtulit, adtulit illud atque illud, inter cetera, 
quae dicebat, et argentum et aes commemorans*. demtionem 
sane interpretat? sunt latini, quod graecus habet avotpepo. 
appellatum est autem demtio eo quod sibi demeret qui domino 
adferret. 

CLXVIHI. Narrante Moyse commemoratum quod ei dixit 
deus de Beselehel eisdem ac totidem uerbis, quod eum in- 
pleuerit spiritu diuino sapientiae et intellectus et 
scientiae ad tabernaculi opera facienda, quae pertinent ad 
artes opificum: unde quid nobis uideretur iam diximus. sed 
ideo nune hoe idem commemorandum putaui, quia non frustra 
eisdem omnino uerbis repetitum est, quibus antea Moysi a 
domino fuerat intimatum. sane nouo more hie ars architecto- 
nica perlibetur opificum ex auro et argento et quocumque 
metallo, cum illa dici soleat architectonica, quae pertinet ad 
fabricas aedificiorum. 

CLXX. Et omnes qui sponte uellent ire ad opera, 
ut consummarent ea; et acceperunt a Moyse omnes 
demtiones. in notitiam tantum Moyses pertulit quae dominus 
opera fieri praeceperit, tabernaculum scilicet cum omnibus 
quae in eo essent et uestes sacerdotales. commemorauit autem 
quosdam, quibus dixit spiritum diuinitus datum, quo illa 
efficere possent: et timen multi intelleguntur sponte ad eadem 

opera uenisse, quibus neque imperatum est nec eorum nomina 
commemorata sunt a domino dicta Moysi. non ergo illi soli 
hoc munus diuinitus habuerunt, qui nominatim commemo- 
rantur, sed fortasse praecipue atque excellentius. laudandus 
est autem in his omnibus non adtractus ad opus seruiliter 
animus, sed liberaliter sponte deuotus. 

CLXXI. Notandum quod illi qui sapientes appellantur, 
effectores operum sancti, etiam moribus tales erant, ut 
cum ipsi susciperent omnia, quae populus offerebat existimans 
necessaria, quibus illa omnia conplerentur, <et> uiderent plus 
offerri quam erat necesse, [et] dixerint Moysi. atque ille per 
praeconem ultra populum offerre prohibuit. poterant autem, 
si uellent, multa auferre, sed modestia prohibuit uel religio 
terruit. 

CLXXII. Posteaquam descendit Moyses de monte, opera 
commendantur tabernaculi construendi et uestis sacerdotalis: 
de quibus faciendis antequam aliquid praeciperet, locutus est 
ad populum de sabbati obseruatione. ubi non inmerito mouet, 
cum decem uerba legis acceperit in tabulis lapideis iterum, 
quas ipse excidit, ipse conscripsit, quare de solo sabbato, 
posteaquam descendit, populum admonuit. si enim propterea 
decem praecepta legis superfluum fuit, ut populus iterum 
audiret, cur non fuit superfluum, ut de sabbato audiret, cum 
et hoc in eisdem praeceptis decem legatur? an et hoc simile 

eius filii Israhel non poterant intueri? nam ex decem prae. 
ceptis hoc solum populo praecepit, quod figurate ibi dictum 
est; alia quippe ibi nouem sicut praecepta sunt etiam in 

nouo testamento obseruanda minime dubitamus. illud autem 
unum de sabbato usque adeo figurata diei septimi obseruatione 
apud Israhelitas uelatum fuit et in mysterio praeceptum fuit 
et quodam sacramento figurabatur, ut hodie a nobis non 
obseruetur, sed solum quod significabat intueamur. in illa 
autem requie ubi opera seruilia iubentur cessare, magna est 
altitudo gratiae dei. tune enim fiunt cum requie opera bona, 
cum fides per dilectionem operatur, timor autem tormentum 
habet et in tormento quae requies? unde timor non est in 
caritate; caritas autem diffusa est in cordibus nostris 
per spiritum sanctum qui datus est nobis. ideo gab- 
batum requies sancta domino, dei scilicet gratiae tribuenda, 
non nobis uelut ex nobis. alioquin nostra opera sic erunt, ut 
sint humana aut peccata: aut cum timore, non cum dilectione, 
et ideo seruilia sine requie. plenitudo autem sabbati erit in 
requie sempiterna. non enim frustra institutum est et sab- 
batum sabbatorum. 

CLXXIII. Superius quando pring locutus est deus de taber- 
naculo ungendo, dixit eadem unctione sanctificari illa omnia 


et fieri sancta sanctorum. altare autem holocaustomatum eadem - 


unctione sanctificatum dixerat fieri sanctum sancti, et hoc 
interesse uidebatur, quod nihil eorum dixisset sanctum sanc- 
torum, nisi quod tantum uelo separabatur a sancto, id est 
ubi erat arca testamenti et altare incensi. nunc autem cum 
eadem repeteret, dixit de tabernaculo uncto et his quae in 
illo essent, quod eadem unctione sanctificarentur et fierent 
sancta; illud autem altare holocaustomatum, de quo prius 
dixerat quod fieret sanctum sancti, eadem unctione nunc dixit 
fieri sanctum sanctorum. unde datur intellegi tantundem ualere 

quod dictum fuerat sanctum sancti, quantum ualet quod dictum 
est sanctum sanctorum, ac per hoc et illa omnia uncta, id 
est totum tabernaculum et quaecumque in eo essent, quae 
prius appellauerat sancta sanctorum, tantundem ualere quod 
nunc ait sancta nec unumquodque eorum dici tantummodo 
post istam unctionem sanctum sancti, uerum etiam sanctum 
sanctorum, sicut altare holocaustomatum: ut iam nihil intersit, 
quantum ad hance appellationem adtinet, inter illa quae in- 
terius intra uelum fuerant, id est ubi erat arca testimonii, 
et cetera foris, nisi quod illa interius ita dicebantur sancta 
sanctorum uel sanctum sanctorum, ut etiam ante unctionem 
sic appellarentur, cetera uero unctione sanctificata sunt, ut 
hoc nomen acciperent. quod otio discutiendum est quid ista 
significent. 

CLXXIJI. Cum scriptura narraret quo modo Moyses con- 
Stituerit tabernaculum, et extendit, inquit, aulaea super 
tabernaculum, non utique desuper tecto, sed cingens 
columnas, quia de columnis dixerat, quod statuerit taberna- 
culum. 

CLXXV. Cum dixit: et super atrium in circuitu 
tabernaculi et altaris, manifestat altare holocaustomatum 
ad ostium tabernaculi forinsecus fuisse, ut atrio totum ambi- 
retur et esset altare infra atrium inter portam atrii et ostium 
tabernaculi. 

CLXXVI. Notanda est res multum mirabilis, quod nube 
descendente et inplente tabernaculum, quae tamen gloria 
domini dicitur, non poterat Moyses intrare tabernaculum, qui 
in monte Sina, quando legem primitus accepit, intrauit in 
nubem, ubi erat deus. procul dubio ergo aliam personam 

tune figurabat, aliam nunc: et tune eorum qui participes 
fiunt intimae ueritatis dei, nunc autem Iudaeorum, quibus 
gloria domini, quae in tabernaculo est — quod est gratia 
Christi —- tamquam nubes opponitur non eam intellegentibus. 
et ideo non intrat in tabernaculum testimonii. et hoc cre- 
dendum est semel factum, mox ut constitutum est taberna- 
culum, significationis huius causa uel alicuius alterius. neque 
enim semper sic erat nubes super tabernaculum, ut illuc 
Moyses intrare non posset, quandoquidem non remouebatur 
nubes, nisi cum eis hoc signum dabatur disiungendi, hoc est 
castra mouendi ex eo loco ubi erant, et accedendi quo nubes 
ducebat per diem, flamma per noctem. quae duo uicissim 
etiam super tabernaculum manebant, ubi castra posuissent, 
nubes per diem, flamma per noctem. 


QVAEST, CLXXVII. Expositio tabernaculi. 


1. Quoniam liber qui Exodus dicitur in constitutione taber- 
naculi terminum sumit, de quo tabernaculo etiam per superiora 
eiusdem libri multa dicuntur, quae faciant difficultatem intel- 
legendi, sicut solet omnis tomeypagia, id est loci alicuius 


descriptio in omni historia facere, uisum est mihi de toto » 


ipso tabernaculo separatim dicere, quo intellegatur, si fieri 
potest, quale illud et quid fuerit interim ad proprietatem 
narrationis excepta et in aliud tempus dilata figurata signifi- 

catione; neque enim aliquid ibi fuisse putandum est, quod 
lubente deo constitueretur sine alicuius magnae rei sacra- 
mento, cuius cognitio fidem formamque pietatis aedificet. 

2. Iubet ergo deus Moysi facere tabernaculum decem 
aulaeorum de bysso torta et hyacintho et purpura et cocco 
torto Cherubin opere textoris. abdaios quas Graeci appellant, 
Latini aulaea perhibent, quas cortinas uulgo uocant. non ergo 
decem atria fieri iussit, sicut quidam neglegenter interpretati 
sunt; non enim adddc, sed abddaias dixit. opere ergo textili 
Cherubin iussit in aulaeis fieri, quorum aulaeorum longitu- 
dinem esse praecepit cubitorum uiginti octo et latitudinem 
cubitorum quattuor; cohaerere autem inuicem aulaea et con- 
jungi inter se quinque hinc et quinque inde, ut spatium, 
quod eis cingeretur, hoc esset tabernaculi spatium. quomodo 
autem inter se conecterentur eadem quina aulaea, ita prae- 
cepit. <et> facies illis, inquit, ansas hyacinthinas super 
ora [summa] aulaei unius ex una parte in commissu- 
ram; et sic facies super ora [summa] ad commissuram 
secundam: id est, ubi committitur aulaeum aulaeo, tertium 
scilicet secundo, quod secundum iam cum primo commissum 
est, id est coniunctum atque conexum, faciem contra faciem 
consistentia ex aduerso singula, quoniam inter se iussit quina 
coniungi, ut ex aduerso constituerentur. utrum autem quadrum 
spatium his concluderetur an rotundum, nondum adparet; sed 


5 adparebit cum de columnis coeperit dicere, quibus protenduntur 


aulaea. non ergo amplius quam de trium conexione dicere 
uoluit, quae fit in duabus commissuris, secundi ad primum 

et tertii ad secundum, ut ex hac ueluti regula cetera iun- 
gerentur. ansas ergo praecepit fieri primo aulaeo quinquaginta 
ex una parte, qua illi fuerat committendum secundum, et 
ansas quinquaginta tertio aulaeo ex ea parte, qua secundo 
coniungebatur; ipsum autem secundum, id est inter utrasque 
ansas quinguagenas medium, circulos habere uoluit quinqua- 
ginta aureos utique ex una parte, per quos coniungeretur 
quinquaginta ansis aulaei primi. ac per hoc consequens erat, 
ut ex alia quoque parte circulos totidem haberet, per quos 
coniungeretur ansis aulaei tertii. quod breniter scriptura ita 
dixit: et facies circulos quinquaginta aureos et con- 
iunges aulaeum ad aulaeum circulis; et erit taber- 
naculum unum. circuli ergo quinquaginta aurei secundi 
aulaei inserebantur quinquaginta ansis hyacinthinis primi 
aulaei; quinquaginta circuli inserebantur et quinquaginta ansis 
tertil aulaei; et deinceps ita ceteri conectebantur, ut quinque 
complerentur atque ex aduersa parte alia similiter quinque. 

3. Deinde dicit: et facies uela capillacia operire 
super tabernaculum, id est, quae uenirent super non a 
parte tecti, sed supercingendo. dicimus enim et sic aliquid 
superponi, non quemadmodum tectum domus, sed quemad- 
modum tectorium parietis tamquam super lineam fasciam. 
undecim, inquit, uela facies ea. longitudo ueli unius 
erit triginta cubitorum et quattuor cubitorum lati- 
tudo ueli unius; mensura eadem erit undecim uelorum. 
et coniunges quinque uela in se et sex uela in se. 

quomodo illa aulaea uoluit quina coniungi, sic ista uela 
quinque et sex, quia undecim erant, non decem. et dupli- 
cabis, inquit, uelum sextum secundum faciem taber- 
naculi, ne moueret, quia inpariliter alterutrum occurrebant 
sex et quinque. deinde dicit etiam ista uela capillacia quem- 
admodum sibimet iungerentur. et idem dicit, sed fortasse 
planius. et facies, inquit, ansas quinquaginta in ora 
ueli unius quod contra medium est — id est contra 
secundum, quia ipsum erit medium inter primum et tertium — 
secundum commissuram, id est iuncturam. et quinqua- 
ginta ansas facies super oram ueli, quod coniunctum 
est ad secundum uelum, id est super oram tertii uel}, 
quia coniungitur secundo. et facies circulos aereos 
quinquaginta et coniunges circulos de ansis; et con- 
iunges uela et erit unum. circulos ergo medio velo uoluit 
adponi, id est secundo, quibus quinquagenis ansis iungeretur 
primo et tertio. nihil hic aliud est nisi quod circulos non 
aureos, sed aereos fieri nunc praecepit. ansas autem in aulaeis 
hyacinthinas dixerat, in uelis autem capillaciis, quoniam tacuit 
cuius modi essent ansae, quid nisi capillacias eas credibilius 
accipimus ? 

A. Quod deinde sequitur ita est ad intellegendum difficile, 
ut uerear, ne exponendo fiat obscurius. dicit enim: et sub- 
pones <quod superabit> in uelis tabernaculi; dimi- 
dium ueli quod superauerit subteges, quod abundat 
de uelis tabernaculi subteges post tabernaculum. 
cubitum ex hoc et cubitum ex hoc ex eo quod superat 

uelis de longitudine uelorum tabernaculi erit con- 
tegens super latera tabernaculi, hine atque hine ut 
operiat. cum sextum uelum iusserit duplicari secundum 
faciem tabernaculi, quid dicat superare in uelis dimidium 
ueli et quid dicat: cubitum ex hoc et cubitum ex hoe, 
cum dimidium ueli quindecim cubita sint, quoniam triginta 
cubitorum jussit esse unum uelum, quis facile intellegat? 
aut si propterea superat de longitudine uelorum, quia prima 
aulaea de bysso et cocco et purpura et hyacintho uiginti 
octo cubitis longa esse praecepit, ista uero capillacia triginta 
cubitorum esse uoluit, duobus cubitis superantur singula 
aulaea singulis uelis capillaciis: quae in summam ducta ex- 
cepto undecimo, quod duplicari iussit, uiginti cubita excre- 
scunt, quibus superatur ambitus aulaeorum ambitu capilla- 
ciorum. decem quippe uelorum cubita bina, quibus longiora 
erant, uiginti faciunt: quorum ex utroque latere decem hinc 
et decem inde poterant superare, non cubitum ex hoc et 
cubitum ex hoe, sicut scriptura loquitur, quapropter differenda 
mihi uidetur huius loci expositio, donee tabernaculum columnig 
omnibus cum atrio, quod circumponitur, omni ex parte con- 
sistat. fortassis enim per anticipationem aliquid dicit de his 
uelis capillaciis, quod ad illa proficiat, de quibus nondum 
locutus est. quod enim dicit: et facies uela capillacia 
operire super tabernaculum, utrum uniuersum taberna- 
culum his uelis cooperiri uelit cum atrio scilicet, de quo 
cireumponendo postea loquitur, an hoc interiugs tabernaculum, 
quod decem aulaeis fieri iussit, incertum est. sequitur ergo 
et dicit: et facies operimentum tabernaculo pelles 
arietum rubricatas. etiam hoc operimentum atrum uniuerso 
tabernaculo fieri iusserit in cireuitu an interiori tantum, 
similiter habetur incertum. quod uero adiungit: et operi- 

menta pelles hyacinthinas desuper, hoe non in circuitu, 
sed a tecto uelut camera accipiendum est. 

5. Ht facies, inquit, columnas tabernaculo de lignis 
inputribilibus: decem cubitorum columnam unam et 
cubiti unius et dimidii latitudinem columnae unius; 
duos anconiscos columnae uni consistentes ex ad- 
uerso. sic facies omnibus columnis tabernaculi. quare 
iusserit fieri hos anconiscos, de quibus antea dixi quid essent, 
non satis mihi adparet. si enim ad columnas portandas fierent, 
quattuor ut minimum fierent; si autem, ubi serae incum- 
berent, etiam plures fierent; nam quinas seras singulis 
columnis distribuit. nisi forte in his anconiscis non aliquis 
usus, sed sola significatio sit, sicut in uelo undecimo capil- 
lacio. nam columna duos anconiscos uelut brachia hine atque 
kine extendens figuram crucis reddit. nunc iam uideamus 
numerum columnarum, in quibus et forma tabernaculi possit 
aduerti, utrum quadra an rotunda sit an oblongam habeat 
quadraturam lateribus longioribus breuioribus frontibus sicut 
pleraeque basilicae construuntur; hoc enim potius hic eui- 
denter exprimitur. nam ita dicit: et facies columnas taber- 
naculo, uiginti columnas ab latere isto, quod respicit 
ad aquilonem. <et> quadraginta bases argenteas facies 
uiginti columnis, duas bases columnae uni in ambas 
partes eius. et latus secundum contra austrum ui- 
ginti columnas et quadraginta earum bases argenteas; 
duas bases columnae uni in ambas partes eius et 
duas bases columnae uni in ambas partes eius. repe- 
titio non moueat, quia locutionis est, ut omnes ita intelle- 

gantur de quibus non dicit. de basibus autem iam antea 
diximus, cur una columna duas habeat, quia et capita hoc 
loco bases uocat. 

6. Videmus igitur uicenis columnis porrecta duo latera 
tabernaculi aquilonis et austri. duo sunt reliqua, orientale et 
occidentale, quae si totidem columnas habuissent, procul dubio 
quadrum esset. quot autem habeant, de occidentali non tacetur, 
de orientali tacetur: utrum quia non habuit et sola illic sine 
columnis extendebantur aulaea ab extrema columna unius 
lateris usque ad alterius alteram extremam, an aliqua causa 
taceantur, ut etiam tacitae intellegantur, nescio. postea quippe 
ex ipsa parte orientis decem columnae commemorantur, sed 
atrii de quo post loquitur, quod huic tabernaculo circumponi 
iubet. commemoratis ergo lateribus tabernaculi aquilonio et 
australi in uicenis columnis deinde sequitur et adiungit dicens: 
et retro tabernaculum per partem quae est contra 
mare facies sex columnas. et duas columnas facies 
in angulis tabernaculi a posterioribus. et aequales 
deorsum uersus et in se conuenientes erunt aequales 
de capitibus in commissuram unam. sic facies am- 
bobus duobus angulis; aequales sint. et erunt octo 
columnae et bases earum argenteae sedecim: duae 
bases columnae uni et duae bases columnae uni in 
ambas partes eius. de basibus similis ratio et similis 
locutio est. latus itaque occidentis — nam hoe est ad mare — 
columnis octo extenditur: sex mediis et duabus angularibus, 
quas aequales ad unam commissuram dicit esse debere; credo, 
quod angulus duo in se latera committat et sit columna an- 
gularis lateri utrique communis, ista occidentali et aquiloniae, 

illa occidentali et australi. quod autem dicit etiam aequales 
deorsum uersus, hoc utique dicit, ut ad perpendiculum libra- 
rentur, ne robustiores essent infra quam supra, sicut plerae- 
que columnae sunt. 

7. Deinde dicit: et facies seras de lignis inputribili- 
bus quinque uni columnae ex una parte tabernaculi 
et quinque seras columnae lateri tabernaculi secundo 
et quinque seras columnae posteriori lateri taberna- 
culi quod est ad mare. mirum si dubitari potest latus 
orientale columnas non habuisse in hoe interiore tabernaculo, 
cui postea circumponitur atrium. singulas quasque igitur 
columnas omnium trium laterum habere seras quinas iubet. 
et sera, inquit, media inter medias columnas pertrans- 
eat ab uno latere in aliud latus. hoe uidetur dicere, ut 
de columna in columnam sera perueniret et per interuallum 
columnarum porrigeretur a latere unius usque in latus alterius. 
ac per hoe una ex his omnibus columna non erat habitura 
proprias quinqne seras; ad quam extremain quingue perrenic- 
bant a columna sibi proxima uenientes. et columnas, inquit, 
inaurabis auro et anulos facies aereos, in quos in- 
duces seras, et inaurabis auro seras. ne columnae fora- 
minibus cauernarentur, quo intrarent serae, anulos fieri iussit, 
quibus ex utraque parte continerentur fines serarum. proinde 
intelleguntur hi anuli fixis in ligno ansulis pependisse, ut 
extremas partes serarum possent capere et continere. 

8. Et eriges, inquit, tabernaculum secundum speciem 
quae monstrata est tibi in monte. et facies uelamen 
de hyacintho et purpura et cocco torto et bysso neta; 

opus textile facies illud Cherubin. et superinpones 
illud super quatiuor columnas inputribiles inauratas 
auro; et capita earum aurea. et bases earum quattuor 
argenteae. et pones uelamen super columnas et in- 
duces illuc interius quam uelamen est arcam testi- 
monii; et diuidet uelamen uobis inter medium sancti 
et inter medium sancti sanctorum. et operies de we- 
lamine arcam testimonii in sancto sanctorum. haec 
omnia manifesta sunt interius intra uelamen hoe quattuor 
columnis inpositam fuisse arcam testimonii: quam non sic 
operiri iussit uelamine, ut super arcae cooperculum iaceret 
uelamen, sed ut contra statueretur. deinde dicit: et pones 
mensam foris extra uelamen et candelabrum contra 
mensam in parte tabernaculi quae respicit ad austrum; 
et mensam pones in parte tabernaculi quae respicit 
ad aquilonem. etiam hoc planum est. quod autem sequitur: 
et facies adductorium de hyacintho et purpura et 
cocco torto et bysso torta, opus uariatoris. et facies 
uelamini quinque columnas et inaurabis illas auro; 
et capita earum aurea, et conflabis eis quinque bases 
aereas, cul usui uelamen hoc fiat quinque columnis extentum, 
post adparebit; nam hic non adparet. uult enim illud esse 
uelamen ostii tabernaculi, huius widelicet interioris, cui cir 
cumponitur atrium. deinde iubet altare fieri sacrificiorum et 
holocaustomatum et dicit quemadmodum fiat, nondum autem 
dicit ubi ponatur; sed hoc quoque post adparebit. 

9. Hine iam de atrio loquitur usque in finem, quod circum- 
ponendum est tabernaculo illi, de quo prius constituendo 

locutus est. et facies, inquit, atrium, quod dicit eraece 
adkqy, non addatav: quod quidam interpretes nostri non discer- 
nentes et hoc et illa aulaea, quas a»dAsias, non adddg Graeci 
dicunt, atria interpretati sunt dicentes: et facies taberna- 
culum decem atriorum, ubi decem aulaeorum dicere 
debuerunt. nonnulli autem muito inperitiores ,ianuas‘ inter- 
pretati sunt et adAd¢ et addofas. sicut autem in lingua latina 
inuenimus aulaea, quas Graeci apdaiag uocant, ita quam illi 
appellant ad’yv, nostri aulam uocauerunt. sed iam non atrium 
isto nomine, sed domus regia significatur in latina lingua, 
apud Graecos autem atrium. ergo: et facies, inquit, atrium 
tabernaculo in latere quod respicit ad austrum et 
tentoria atrii ex bysso torta; longitudo sit centum 
cubitorum uni lateri. columzae eorum uiginti et bases 
earum aereae uiginti et circuli earum et arcus earum 
argentei. sic et lateri quod est ad aquilonem tentoria 
centum cubitorum longitudinis; et columnae eorum 
uiginti et bases earum aereae uiginti et circuli earum 
et arcus columnarum et bases inargentatae argento. 
latitudo autem atrii quae est ad mare tentoria [eius| 
quinquaginta cubitorum. columnae eorum decem et 
bases earum decem. et latitudo atrii quod est ad 
orientem quinquaginta cubitorum; columnae eius 
decem et bases earum decem. 

10. Hic iam uidemus commemorari columnas ub oriente, 
cum loquitur de atrio, et eas decem decem cum basibus 

aereis, sicut dixit etiam de occidentalibus. ubi difficillima 
oritur quaestio. nam facile est quidem, ut accipiamus ab 
oriente unum ordinem columnarum ad atrium pertinentium, 
quo tabernaculum interius per omnes quattuor partes cingitur, 
quia non habebat ex ea parte columnas tabernaculum interius; 
ab occidente autem, ubi iam erant interioris tabernaculi 
columnae octo, quomodo etiam istas decem, quas exterioris 
atril commemorat, accepturi sumus, ab occidente tamquam 
duo sint ordines columnarum, interiorum octo et exteriorum 
decem? quod si ita est, longiora erunt etiam latera atrii ex- 
terioris quam tabernaculi interioris, ut sit, unde ab extremo 
in extremum alius columnarum ordo dirigatur et non incurrat 
in ordinem priorem ad interius tabernaculum pertinentem. et 
si hoc est, consequens erit, ut uicenae illae columnae duorum 
laterum tabernaculi interioris, austri et aquilonis, interuallis 
breuioribus dirimantur quam illae uicenae, quas habet atrium 
exterius ex eisdem lateribus. et quia illi exteriores ordines 
uicenarum columnarum, sicut scriptura loquitur, centena cubita 
tenent, isti interiores totidem columnarum quotlibet minus 
cubita teneant, quoniam hoc scriptura non expressit, con- 
sequens erit, ut octo illae columnae tabernaculi interioris in 
Jatere occidentali rariores sint quam uicenae illae eiusdem 
tabernaculi australes et aquiloniae, ut possit comprehendi 
spatium quantum sufficit decem illis aulaeis cireumtendendis, 
quibus primitus dixit hoe tabernaculum fieri, habent enim 
cubita uicena et octona, quae fiunt simul ducenta octoginta: 
quorum si centena essent in lateribus duobus austri et aqui- 

lonis, ubi uicenarum columnarum ordines sunt, quadragena 
utique cubita tenderentur per alia duo latera orientis et occi- 
dentis et proportione occurrerent in octo columnis cubita 
quadraginta sicut in uiginti columnis cubita centum; sed non 
essent longiora latera exterioris atrii, quoniam centenis cubitis 
definita sunt, et ideo non esset quemadmodum ille ordo decem 
columnarum ab angulo australi in angulum aquilonium inclu- 
deret ordinem interiorum octo columnarum. proinde ut atrio 
undique circumdetur interius tabernaculum, oportet illud esse 
etiam longitudinis breuioris. atque ita necesse sit uicenas 
eius columnas in duobus lateribus, quibus in longum porri- 
gitur, densius constitui, quam sunt atrii exterioris etiam ipsae 
uicenae, et rarius octo columnas tabernaculi interioris a parte 
occidentis quam decem ex eadem parte atrii exterioris, quo- 
niam quidquid minus cubitorum ex illis aulaeis extenditur in 
columnis uicenis duorum laterum ad austrum et aquilonem 
conpensandum est latitudine orientalis et occidentalis lateris, 
ut ducenta octoginta cubita consummentur aulaeorum. non 
enim sicut de uelis capillaciis, ubi unum plus est, ita et de 
his aulaeis iussit aliquid duplicari. quapropter si tantum 
breuiatur longitudo tabernaculi interioris, quod ab atrio exte- 
riore posset includi, ut in wicenis eius columnis non centena 
cubita tendantur aulaeorum, sed uerbi gratia ut minimum 
nonagena et sena, ut quaternis cubitis breuiora sint, haec 
ipsa quaterna cubita, id est octo cubita in duobus aliis 
jateribus utique tendenda sunt, orientali et occidentali; ac 
sic in illis octo columnis occidentalibus tabernaculi interioris 
non extenduntur cubita quadraginta, sed quadraginta quattuor 
et alia quadraginta quattuor ab oriente. cum ergo in decem 

columnis exterioris atrii tenduntur cubita quinquaginta, in octo 
autem interioris tabernaculi tenduntur cubita quadraginta 
quattuor, rariora inueniuntur interualla interiorum octo colum- 
narum quam exteriorum decem, quia, si paria essent, ita in 
columnis octo quadraginta cubita tenderentur, sicut quinqua- 
ginta tendebantur in decem, quoniam quod sunt proportione 
octo ad decem, hoc sunt quadraginta ad quinquaginta. qui- 
narium quippe numerum quadraginta octies habent, quinqua- 
ginta decies. 

11. Nec nos mouerent columnarum interualla disparia, quod 
densiores in lateribus longitudinis ponerentur, ubi uicenae 
sunt, rariores autem in latere latitudinis, ubi octo sunt, nisi 
aliud existeret, quod urgeret mutare sententiam. cum enim 
commemorasset longitudinem atrii ad mare habere tentoria 
quinquaginta cubitorum et columnas decem et bases earum 
decem et latitudinem atrii ad orientem item quinquaginta 
cubitorum et columnas decem et bases decem, atque his 
dictis perfecta uideretur forma tabernaculi cum atrio suo 
undique ambiente, iniecit aliud, quod ubi et quomodo intel- 
legendum sit difficillime reperitur. et quindecim, inquit, 
cubitorum tentoriorum altitudo lateri uni; columnae 
eorum tres et bases earum tres. et latus secundum 
quindecim cubitorum tentoriorum altitudo; columnae 
eorum tres et bases earum tres. et portae atrii 
tegimen uiginti cubitorum altitudo de hyacintho et 
purpura et cocco neto et bysso torta uarietate acu 
picta; columnae earum quattuor et bases earum 
quattuor. haec ubi constituantur perfecta illa forma taber- 
naculi non nideo; sed plane uideo eundem esse numerum 

columnarum decem, in tribus et tribus et quattuor, ternis 
scilicet a lateribus et quattuor in medio. a@ per hoc tentoria 
illa quinquaginta cubitorum non contexta erunt, ne aditus in 
atrio nullus sit, sed quindenis cubitis media uiginti cubita 
6 Separabuntur, ut faciant portae tabernaculi tegimen, hoc est 
uelum, quod ormamento uelamentoque dependeat et teneat 
spatium quattuor columnarum, quod portae atrii deputatum 
atque separatum est. ideo uelamen ipsum a lateribus quindenum 
cubitorum diuisum atque separatum etiam specie distingui 
10 udluit, ut opere acu picto quattuor illis coloribus uariaretur. 
sed latera illa quindenum cubitorum hinc atque hine ternas 
columnas habentium si ad eandem lineae rectitudinem portae 
atrii coniungantur, non erit spatium inter decem columnas 
exterioris atrii et octo interioris tabernaculi, ubi sit altare 
15 quinque cubitorum quadrum occupans spatium et ante ipsum 
altare, ubi seruiatur altari, et inter ipsum et ostium taber- 
naculi interioris, ubi sit labrum aeneum. sic enim poni iussum 
est, unde manus et pedes sacerdotes lauent, quando intrant 
tabernaculum uel quando accedunt, ut altari deseruiant: quod 
20 nisi foris a tabernaculo in atrio intellexerimus, quomodo 
possunt prius lauare manus et pedes et sic tabernaculum 
introire? foris autem ab atrio non possumus altare statuere, 
quia et tabernaculum et altare circumdari atrio praecepit. 
restat igitur, ut illa latera quindenum cubitorum hine atque 
2 hine et columnarum ternarum sic accipiamus a lateribus, ut 
ipsa faciant interuallum totidem cubitorum inter portam atrii 
et ostium tabernaculi interioris: portam quidem patentem 
uiginti cubitis in quattuor columnis et habentem uelum acu 
picto opere uariatum uiginti cubitorum, ostium uero taber- 
so naculi interius, ubi ponatur uelamen illud in quinque columnis 
extentum: quod utique non intra illum ordinem octo colum- 

narum, sed extra foris ad atrium positum intellegere debemus. 
tunc enim erit uefum ostii tabernaculi, quod ostium tamquam 
ualuis aperiebatur, ubi aulaea inter se circulis et ansis non 
coniungebantur, aut, si forte intra illum ordinem octo colum- 
narum tabernaculi interioris, opponebatur hoc uelamen in 
quinque columnis ostio tabernaculi, ut quando aperiebatur 
interiora non nudarentur, ne a prospicientibus uiderentur. quod 
tamen uelamen, siue interius ab iJlo ordine columnarum siue 
exterius poneretur — quod non satis elucet — procul dubio 
distabat moderato interuallo ab eodem ordine columnarum, 
ne quinque columnae ad quattuor columnas densius constipatae 
intercluderent potius aditum quam uelarent. 

12. Secundum istum itaque modum et secundum hane formam 
tabernaculi nihil iam opus est uicenas illas columnas laterum 
interioris tabernaculi ad austrum et aquilonem constituere 
densiores et rariores illas octo facere quae ab occidente 
fuerant. decem quippe illae atrii exterioris ab eadem parte 
occidentis non longum ordinem faciunt columnarum, quo 
includantur octo interiores, sed ternis ab utroque latere con- 
stitutis et quattuor in porta spatium concludunt, ubi et altare 
sit holocaustomatum intra portam atrii ante ostium taberna- 
culi et labrum inter ostium tabernaculi et altare et interuallum 
necessarium ministerio inter altare et portam atrii. et sic 
illud totum spatium atrii conciuditur columnis decem, tribus 
ab aquilone et tribus ab austro et quattuor ab occidente, 
tamquam si II graecam litteram facias. et sic adiungebatur 
idem spatium longiori ordini columnarum tabernaculi interi- 
oris, tamquam si ad litteram memoratam ex ea parte, qua non 
habet, adiungas litterae productionem quae iota dicitur, ut 
eius parte, quae in medio est, ab eo latere concludatur et 

restent hinc atque inde ex ipso iota reliquae partes. poterant 
ergo numerari decem columnae in illo longo ordine partis 
occidentalis tabernaculi interioris, sed cum illis octo adderentur 
duae, quae fuerant ultimae in ordinibus laterum atrii 
aquilonis et austri. nam et illae decem quae proprie ad 
atrium pertinerent a parte occidentis, unde intrabatur ad 
tabernaculum, ternas habebant in lateribus et quattuor in 
fronte, ubi porta erat, atque ita spatium usui_ sacrificiorum 
necessarium intra atrium ante tabernaculum amplectebatur. 
in ternis autem columnis, quae fuerant a lateribus, tentoria 
erant de bysso quindenorum cubitorum; in quattuor autem, 
ubi porta erat, uelum erat uiginti cubitorum acu picto opere 
uariatum. 

13. Nec moueat quod ait scriptura: quindecim cubitorum 
tentoriorum altitudo lateri uni; columnae eorum 
tres et bases earum tres. et latus secundum quin- 
decim cubitorum tentoriorum altitudo; columnae 
eorum tres et bases earum tres. et portae atrii 
tegumen uiginti cubitorum altitudo. altitudinem quippe 
eandem dicit, quae fuerat longitudo tentoriorum. eadem 
quippe altitudo est cum texuntur, quae longitudo est cum 
tenduntur. quod ne suspicari uideamur, alio loco id ipsum 
scriptura commemorans ait: et fecerunt atrium quod est 
ad austrum; tentoria atrii de bysso torta centum per 
centum, id est centum cubita tentoriorum per centum cubita 
spatii quod tenebant uiginti columnae. deinde sequitur: et 

columnae eorum uiginti et bases earum uiginti 
aereae. et latus quod est ad aquilonem centum per 
centum; et columnae eorum uiginti et bases earum 
uiginti aereae. et latus quod est ad mare aulaea 
quinquaginta cubitorum; columnae eorum decem ets 
bases earum decem: eadem dicit aulaea quae tentoria. et 
latus quod est ad orientem quinquaginta cubitorum 
tentoria. post haee redit ad posteriora tabernaculi, ut osten- 
dat quemadmodum illae decem columnae spatium de quo 
loquebatur atrii complectebantur. quindecim cubitorum, 10 
inquit, quod est a dorso. dorsum appellat, quia posteriora 
tabernaculi erant, id est a parte occidentis. et columnae, 
inquit, eorum tres et bases earum tres. et a dorso 
secundo hine et hine secundum portam atrii aulaea 
quindecim cubitorum; columnae eorum tres et bases 1s 
earum tres. manifestum est certe eadem duo dorsa dici hoc 
loco, cum commemorantur omnia quemadmodum facta sint, 
quae latera dicebantur, quando praecipiebatur, ut fierent: 
latera scilicet, quia hinc atque inde coniuncta portae occiden- 
talis atrii spatium concludebant, dorsa wero, quod a tergo 20 
tabernaculi erant haec pars atrii, id est a parte occidentali. 
sequitur autem et dicit: omnia aulaea atrii de bysso 
torta. et bases columnarum aereae et ansae earum 
argenteae et capita earum inargentata argento et 
columnae inargentatae argento, omnes columnae 25 
atrii. deinde adiungit quod nondum isto loco commemorauerat: 
et uela<men portae> atrii opus uariatoris de hyacintho 
et purpura et cocco neto et byxso torta uiginti 

cubitorum longitudinem et altitudinem. ecce ubi ad- 
paret eandem dictam superius altitudinem, quae aulaeorum 
extentorum fuerat longitudo. denique addit: et latitudinem 
quingue cubitorum. tot enim cubitis latitudinis erigebantur 
tentoria exterioris atrii sicut interioris cubitis quattuor. sic 
autem et superius dixerat: longitudo autem atrii centum 
per centum et latitudo quinquaginta per quinquaginta 
et altitudo quinque cubitorum ex bysso torta. hane 
altitudinem dicens quam postea latitudinem dixit, quoniam 
quae iacentium latitudo est, eadem erectorum altitudo. sicut, 
quod paulo ante commemoraui, quae cum texuntur altitudo 
est, eadem cum tenduntur longitudo est. 

14. Nunc iam quod distuleram uideamus, quomodo ex hac 
forma uniuersi tabernaculi, quam sicut potui ante oculos 
conlocaui, difficultas illa soluatur de capillaciis uelis. quae 
fortasse ideo erat abstrusior, quia per anticipationem ib 
aliquid dictum est, quod proficeret operi, de quo postea 
fuerat locuturus, cum atrium tabernaculo cireumponendum 
describeret. nunc itaque uerba ipsa uideamus. et subponest 
inquit, quod superabit in uelis tabernaculi; dimidium 
ueli quod superabit subteges, quod abundat in welis 
tabernaculi subteges post tabernaculum. hoc totum, 
quod dictum est, unum sensum habet quia ,dimidium ueli 
quod superauerit, hoc est id quod abundauerit de uelis 
tabernaculi, subtegendum est post tabernaculum.* quomodo 
ergo superet, id est abundet et restet dimidium ueli, ex illa 
serie conexorum uelorum oportet inquirere, quoniam quinque 
in se et sex in se conecti uoluit, sicut superius loquens 

dixerat, sextum uelum a facie tabernaculi duplicandum, id est 
ab oriente. totiens enim posteriora tabernaculi a parte occidentis 
esse significauit, id est ad mare. quid igitur facies tabernaculi 
nisi pars illa intellegenda est, quae est ad orientem? pars 
ergo illa, qua uela quinque conexa sunt, habet cubita centum 
quinquaginta, hoc est quinquies tricena — tricenorum enim 
cubitorum erant singula, sicut ea deus fieri iusserat — illa 
uero pars in qua erant non quinque, sed sex uela sibimet 
similiter nexa, cubita habebat centum octoginta, id est sexies 
tricena: ac per hoc duplicato ex eis uno uelo, sicut iussum 
est, secundum faciem tabernaculi minuebantur in ea duplicati- 
one cubita quindecim: quibus detractis centum sexaginta 
quinque remanebant. et ideo post centum quinquaginta cubita, 
quibus illi parti quinque uélorum etiam ista pars sex uelorum 
aequabatur, superabant atque abundabant cubita quindecim. 
illinc enim erant a parte quinque uelorum cubita centum 
quinquaginta; hinc autem a parte sex uelorum duplicato uno 
uelo secundum faciem tabernaculi erant cubita centum sexa- 
ginta quinque. plus ergo habebat pars ista cubita quindecim. 
hoc dicit dimidium ueli, quod iubet subtegi post tabernaculum, 
ut, quia illud a facie duplicatum est, hoc dimidium redundans 
a posteriore parte tabernaculi non duplicaretur, sed subtege- 
retur, id est omnia ipsa quindecim cubita subtermissa tege- 
rentur, ac sic et ipsa illi longitudini detraherentur, sicut illa 
itidem quindecim a facie tabernaculi unius ueli duplicatione 
detracta sunt, eoque modo centum quinquaginta cubitis quinque 
uelorum occurrerent ex alia parte centum quinquaginta cubita 
sex uelorum: triginta scilicet cubitis de centum octoginta 

detractis a facie tabernaculi uelo duplicato et a posterioribus 
tabernaculi dimidio uelo subtecto. 

15. Iam illud quod sequitur aliud est et aliam quaestionem 
infert, propter quam maxime huius loci expositionem differen- 
dam putaui, ut prius et formam constituendi tabernaculi et 
de atrio circumponendo quod scriptum est uideremus. sequitur 
ergo: cubitum ex hoc et cubitum ex hoc ex eo quod 
superat uelis de longitudine uelorum tabernaculi 
erit contegens super latera tabernaculi, hince atque 
hine ut operiat. aliud est quod superabit una pars sex 
uelorum aliam partem quinque uelorum propter ampliorem 
uelorum numerum, unde iam diximus; aliud quod superabit 
de longitudine uelorum, unde nunc dictum est. ita enim non 
pars parti comparatur et altera alteram superare inuenitur: 
illa scilicet, quae uela sex habet, illam, quae uela quinque 
habet. quae ambae ut sibimet aequarentur, a facie tabernaculi 
facta est unius ueli duplicatio, a tergo dimidii subtectio; sed 
ipsa uela capillacia comparata aulaeis, ex quibus decem iussit 
fieri interius tabernaculum quattuor coloribus textis, longiora 
reperiuntur cubitis binis. ea enim erant aulaea singula cubi- 
torum uiginti octo, ista triginta. ideo hic non ait: ex eo quod 
superat de uelis, sed: ex eo quod superat uelis de 
longitudine uelorum. quid est ergo: cubitum ex hoe et 
cubitum ex hoe erit contegens super latera taberna 
culi, nisi quia illa longitudo in qua binis cubitis uela capil- 
lacia longiora sunt aulaeis singulis singula non tota in unam 

partem cogenda est, id est ut quidquid superat, ad posteriora 
tabernaculi colligatur, sed distribuatur ex aequo tantumque 
eius ad priora tabernaculi quantum ad posteriora tribuatur: 
id est, quoniam duo cubita in singulis uelis eandem quae 
Superat longitudinem faciunt, ut cubitum inde auferat pars 
ista et cubitum illa; ita de singulis cubitis suis habebit pars 
ista cubita decem et illa de suis singulis decem, quoniain 
decem uela binis cubitis longiora uiginti cubitorum longi- 
tudinem faciunt, qua uidentur superare serie sua seriem 
aulaeorum ? 

16. Deinceps uidendum est haec uiginti cubita, quae 
superant de longitudine uelorum, cui spatio cingendo profici- 
ant. si enim uelis capillaciis interius tabernaculum circum- 
tegitur, ita superant, ut quid ex eis cooperiatur non sit 
omnino. unde restat etiam ipsa subtegi et subtegendo detrahi, 
quod scriptura non dicit. aulaea quippe decem, quae habent 
cubita uicena et octona, quibus interius tenditur tabernaculum, 
circumplectuntur spatium quantum possunt circumplecti cubita 
ducenta octoginta: unde latera illa longiora, australe et aqui- 
lonium, habentia uicenas columnas auferunt ex his cubitis 
centena cubita; restant octoginta, quae duobus reliquis late- 
ribus breuioribus, orientali, quod non habet ordinem colum- 
narum, et occidentali, ubi erant columnae octo, quadragena 
distribuantur. proinde in capillaciis <uelis>, quoniam detractis 
triginta cubitis trecenta restabant, si trecentig cubitis capil- 
laciorum uelorum ducenta octoginta cooperiantur aulaeorum, 
ita supererunt uiginti, ut non sit quod ex eis tegatur. proinde 
duo illa cubita, quae singula capillacia plus habent, ex quibus 
summa uiginti cubitorum collecta est, sic distribuenda sunt: 

unam partem cogantur, ut proficiant operiendis lateribus 
tabernaculi, sed exterioris atrii, id est omnia illa trecenta 
cubita uelorum capillaciorum extrinsecus tabernaculum cingant. 
~‘adiunctis quippe lateribus atrii exterioris centenum cubitorum, 
sid est austri et aquilonis, quinquagena cubita supersunt 
orientis et occidentis, quae omnia fiunt trecenta, quibus 
cooperiendis capillaciorum trecentena sufficiunt. hoc est quod 
ait: cubitum ex hoc et cubitum ex hoc, id est: digtributio 
duorum cubitorum, quibus unumquodque uelum capillacium 
10 longius est, hoc est ex eo quod superat uelis de longi- 
tudine uelorum erit contegens super latera taberna- 
culi, illa scilicet exteriora, quae ad atrium pertinent, hine 
atque hinc ut operiat, nec illa ipsius atrii, quae centenis 
cubitis et uicenis columnis tenduntur; ipsa enim non sunt 
15 facta longiora quam illa interioris tabernaculi quae decem 
aulaeis tenduntur et uicenas etiam ipsa columnag habent. nam 
sicut interioris tabernaculi duo latera ab aquilone et austro 
centenis cubitis porriguntur, ita et exterioris atrii. non ergo 
ad ipsa exteriora totidem columnarum latera tegenda capilla- 
20 ciorum uelorum proficit longitudo, qua longitudinem superant 
aulaeorum. tantum enim dant exterioribus lateribus, quantum 
et interioribus darent, id est cubita centena, quae fiunt 
ducenta. sed quia lateribus orientis et occidentis sufficerent 
latera quadragena, si tantummodo interius tabernaculum uelis 
2% capillaciis cingeretur, additis autem lateribus atrii creuit 
tabernaculi latitudo, ut tegendis lateribus orientali et occiden- 
tali iam non quadragena, sed quinquagena cubita sint neces- 
saria, ad ea tegenda proficere potuit capillaciorum uelorum 
longitudo amplior quam aulaeorum, ut non ambo cubita, 
30 quibus binis longiora sunt, ex una parte inpenderentur, sed: 
cubitum ex hoc et cubitum ex hoc, ac sic haberet ex 
ipsa superabundantia latus orientale cubita decem et occiden- 

tale alia decem. uiginti enim sunt bina decem, quia ueli un- 
decimi cubita triginta duplicatione et subtectione ab hoc 
ambitu detrahuntur. . 

17. Sed quoniam id quod latine interpretatum est: cubitum 
ex hoc et cubitum ex hoc ex eo quod superat uelis 
de longitudine uelorum tabernaculi erit contegens 
super latera tabernaculi, graecus habet rAdyta, quae latini 
nonnulli non ,latera‘ sed ,obliqua‘* interpretati sunt, 
merito mouet, quia etsi nihil hic uideatur obliquum, ubi 
omnes anguli quattuor laterum recti sunt, troy tamen dici 
fatera illa non possunt, quorum unum est in facie, alterum 
retro, id est orientale et occidentale, sed rAdya dici possunt 
a dextro et sinistro, id est aquilonium et australe: cum ergo 
non sint ea zAdya, quae habent cubita quinquagena, quibus 
lateribus tegendis proficere potuisse diximus superantem longi- 
tudinem capillaciorum uelorum, quomodo erit uerum: cubitum 
ex hoe et cubitum ex hoc ex eo quod superat uelis de 
longitudine uelorum tabernaculi erit contegens super 
latera tabernaculi? sed nimirum de illis lateribus tegendis 
loquitur, quae etiam dorsa appellat quindenorum cubitorum 
columnarumque ternarum, quae cum porta atrii habente cubita 
uiginti et columnas quattuor quinquaginta conplent cubita et 
columnas decem. haec latera ex istis suis finibus in medium 
posuerunt atril portam, ex illis autem ostium tabernaculi; 
inter portam atrii et ostium tabernaculi spatium iacet, quantum 
cubita illa concludunt uiginti a porta et dextra laeuaque 
quindena. in eo spatio est altare holocaustomatum intra 
portam atrii ante ostium tabernaculi; et inter altare et ostium 
tabernaculi labrum aereum, ubi sacerdotes manus et pedes 

lauabant. diligenter autem mensuris examinatis fortasse in 
istis lateribus ternarum columnarum, quae méyva. graece dicta 
sunt, nonnulla etiam obliquitas inuenitur, ut non frustra 
quidam interpretes nostri ,obliqua* interpretarentur, quae in 
graeco thai repererunt. non enim uela capillacia quindenis 
cubitis suis possunt tegere quindena cubita tentoriorum in 
illis lateribus, nisi posterioribus partibus tabernaculi, antequam 
ad illa latera deflectantur, non amplius quam dena cubita 
inpenderint. ac sic ex linea recta posterioris tabernaculi, id 
est a parte occidentis — quae linea cum habuisset octo 
columnas pertinentes ad interius tabernaculum, decem habere 
coepit additis lateribus atrii exterioris, et cum habuisset 
cubita quadraginta ad octo columnas pertinentia. quinquaginta 
habere coepit in columnis decem — ex hac ergo linea cum 
tecta fuerint uelis capillaciis dena cubita ab utroque angulo 
uenientia, restabunt in medio triginta non tecta uelis capil- 
laciis, sed illis tantummodo aulaeis, in quorum triginta 
cubitorum medio, per quotlibet cubita tenderentur, erat ostium 
tabernaculi. proinde illa latera ternarum columnarum et quin- 
denorum cubitorum, si ex illis finibus suis, quibus iungebantur 
portae atrii, patebant inter se cubitis uiginti, quia tantum 
habebat porta quae illa latera dirimebat, ex aliis autem finibus, 
quibus haerebant posteriori illi lineae tabernaculi, de qua 
locuti sumus, habebant inter se cubita triginta, procul dubio 
erant obliqua, quoniam plus inter se patebant ex hac parte, 
ubi habebant media cubita triginta, quam ex illa parte, ubi 
habebant media cubita uiginti. ita illa decem cubita capillaci- 
orum uelorum, quod erat dimidium abundantis longitudinis, 
quae proficiebant posteriori parti tabernaculi, hoc est occiden- 
tali, sicut alia decem proficiebant priori parti, id est orientali, 

quinis cubitis conplebant tecturam Jaterum illorum, quae graece 
mhoyia dicta sunt, inde quinque et hinc quinque. quae si 
defuissent, dena cubita tegerentur in eisdem lateribus et 
quina nuda essent. itaque, quantum mihi uidetur, melius 
intellegitur hinc esse dictum: cubitum ex hoc et cubitum 
ex hoc ex eo quod superat uelis de longitudine 
uelorum tabernaculi, non quia erant, cum hine et inde 
quina essent, sed quia ex illa longitudine redundabant, in qua 
binis cubitis erant aulaeis capillacia longiora, ex quibus duo- 
bus cubitis uniuscuiusque ueli cubitum profecerat parti 
orientali: restabat utique alterum cubitum parti océidentali, 
ut cubitum ex hoc et cubitum ex hoe esset contegens 
super tAdyto, tabernaculi. unde dictum est: hinc atque hinc 
ut operiat, quia non operiebat totum, si eadem quina 
cubita defuissent. 

18. Nunc iam quoniam satis disputatum est, quomodo illu 
omnia intellegenda sint, quae in tabernaculi constitutione 
uidebantur obscura, breuiter, si possumus, enitamur ostendere 
quid sit eadem disputatione confectum. ab occidente igitur 
intrabatur et prima erat ingrediendi porta atrii, quae patebat. 
uiginti cubitis et habebat quattuor columnas, quibus depen- 
debat uelum uiginti cubitis extentum, erectum autem cubitis 
quingue, quattuor illis saepe. commemoratis coloribus acu 
picto opere uariato. hac porta ingrediens excipiebatur atrio, 
cuius latera dextra laeuaque quindenis cubitis et ternis 
columnis porrigebantur introrsus, ut in medium ponerent 
ostium tabernaculi interioris in ea parte quo perueniebant, 
Sicut in medio ponebant portam atrii ab ea parte unde inci- 
piebant. hoc itaque atrium latius erat quam longius. nam 
longitudo eius erat a porta ipsius usque ad ostium taberna- 

culi interioris in cubitis ferme quindecim; latitudo autem 
circa portam in cubitis uiginti, circa ostium uero in cubitis 
triginta. unde obliqua illa latera fuisse intelleguntur, quae 
dextra laeuaque in columnis ternis et quindenis cubitis erant. 
in hoc atrio erat altare sacrificiorum quadratum, quinque sci- 
licet cubitis longum et totidem latum. inter portam et altare 
spatium erat, ubi uersabantur qui sacrificia inponebant altari; 
introrsus uero inter altare et ostium tabernaculi locus erat 
cineris ante altare et deinde labrum aeneum, ubi manus et 
pedes sacerdotes lauabant uel altari in atrio seruituri uel 
tabernaculum interius ingressuri. tentoria porro huius atrii in 
lateribus ternarum columnarum byssina erant extenta cubitis 
quindenis, erecta cubitis quinis. 

19. Ab hoc ergo atrio intrabatur ostium tabeinaculi, cum 
transisses altare et labrum aeneum. intrabatur autem apertis 
aulaeis, quibus decem, quinque hinc et quinque inde, ex ad- 
uerso sibimet constitutis totum ipsum interius tabernaculum 
cingebatur. quod ostium ingresso occurrebat uelum, quod ad 
ostium fuerat oppositum, in quinque columnis extentum, ua- 
riatum illis quattuor coloribus: quod uelum cum faciendum 
praeciperet, adductorium uocauit, credo quod curreret du- 
cendo et reducendo, cum operiret atque aperiret ingressum. 
transito isto uelo excipiebat pars tabernaculi media inter hoc 
uelum et illud alterum interius, quod columnis quattuor fuerat 
inpositum, ex illis quattuor coloribus factum, et separabat 
inter sancta quae forinsecus erant et sancta sanctorum interius 
posita. in hoc itaque medio spatio inter ista duo uela mensa 
erat aurea, quae habebat panes propositionis in parte aqui- 
lonis et contra eam candelabrum aureum septem lucernarum 
in parte austri. huc usque secundis sacerdotibus licebat intrare. 

20. Interius autem, id est in sancto sanctorum ultra uelum 
quattuor columnarum, arca erat testimonii deaurata, in qua 
erant tabulae lapideae legis et. uirga Aaron et urna aurea 
cum manna et propitiatorium desuper aureum, ubi stabant 
duo cherubin alis obumbrantes propitiatorium et intuentes 
inuicem et ipsum. ante arcam uero, id est inter arcam et 
uelum, positum erat altare incensi, quod aliquando aureum 
dicit scriptura, aliquando deauratum, aureum utique appellans 
quod erat inauratum. ad haec sancta sanctorum nisi summo 
sacerdoti non licebat intrare cotidie propter inferendum in- 
censum, semel autem in anno cum sanguine ad purificandum 
altare et, si quando forte exigebat necessitas pro peccato 
sacerdotis aut uniuersae synagogae, sicut in Leuitico scriptum 
est. sic intrabatur tabernaculum ab occidente, id est a porta 
atrii usque ad latus orientale introrsus ubi erat arca testimonii. 

21. Hoe autem interius tabernaculum, quod incipiebat non 
a porta atrii sed ab ostio, quod appellabatur ostium taberna- 
culi, et finiebatur in longum latere orientis, ubi erat arca 
testimonii, decem aulaeis concludebatur, quorum erant: singula 
uiginti octo cubitorum, quinque bine et quinque inde, sibimet 
conexa ansulis et circulis et ex aduerso sibimet constituta, et 
columnis uicenis in lateribus longioribus aquilonis atque austri 
et columnis octo a latere occidentis, a latere autem orientis 
nullis columnis, sed golig aulaeis. quae aulaea decem erige- 
bantur in cubitis quattuor et per totum circuitum tendebantur 
in cubitis ducentis octoginta: quorum centena in lateribus 
erant longioribus austri et aquilonis per uicenas columnas, 
quadragena uero cubita in reliquis duobus lateribus breuio- 
ribus: uno oceidentis per columnas octo, altero orientis, ubi 
columnae non erant, sed sola tendebantur aulaea de solis 

duabus angularibus columnis, mediis autem nullis; et erant 
haec aulaea decem de quattuor coloribus texta. hoc ergo in- 
terius tabernaculum circumdabatur atrio ab austro  uiginti 
columnis et ab aquilone uiginti. quae duo atrii latera aequalem 
habebant longitudinem cum lateribus interioris tabernaculi, 
quia et ipsa uicenis columnis porrigebantur in cubitis totidem, 
id est centenis. a latere autem orientis atrium concludebatur 
columnis decem, cubitis quinquaginta: qui ordo columnarum 
rectus erat et incurrebat in illas duas angulares interioris 
tabernaculi, quas solas orientis pars habebat; proinde cum 
ipsis conplebantur decem. a latere autem occidentis habebat 
quidem atrium decem columnas, non tamen recto ordine, sed, 
sicut iam ostendimus, tamquam triporticum quattuor a porta 
et ternas a Jateribus. 

22. Vniuersum autem atrium in circuitu tabernaculi ten- 
toriis byssinis cingebatur, quae erigebantur cubitis quinque. 
his superueniebant uela capillacia undecim, ex una parte 
quinque sibimet conexa, ex alia sex. in conexione ergo quin- 
que uelorum cubita erant centum quinquaginta; ex alia uero 
parte in conexione sex uelorum cubita erant centum octoginta, 
quoniam uela singula tricenorum fuerunt cubitorum. sed ut 
alia pars alteri coaequaretur, duplicatum est unum uelum-a 
facie tabernaculi, id est ab oriente, et subtectum est dimidium 
uelum a parte posteriore, id est ab occidente.. atque ita sub- 
tracta sunt cubita triginta, quanta erat ueli unius longitudo, 
et remanserunt centum quinquaginta, quot etiam ex parte 
altera fuerunt. circuitus itaque uelorum capillaciorum, quo 
cingebatur atrium tabernaculi, trecentis cubitis tendebatur, 
sicut circuitus decem aulaeorum interioris tabernaculi cubitis 
ducentis octoginta. aulaea quippe singula habebant cubita 

uicena et octona in longitudinem, capillacia uero uela tricenis 
cubitis longa erant. quapropter ex ambitu aulaeorum interioris 
tabernaculi, qui erat in cubitis ducentis octoginta, centena 
cubita in lateribus longioribus erant austri et aquilonis et 
quadragena in duobus breuioribus orientis et occidentis; ex 
ambitu autem capillaciorum uelorum, quo atrium exterius 
tegebatur, quia ambitus erat in cubitis trecentis, centena erant 
in lateribus longioribus austri et aquilonis, quoniam aequalia 
erant lateribus tabernaculi interioris, quinquagena autem in 
duabus reliquis partibus orientis et occidentis. a2 per hoc 
duo illa cubita, quibus longius erat aulaeo uelum capillacium, 
non lateribus austri et aquilonis, quae paria erant atrii ex- 
terioris et tabernaculi interioris, sed lateribus orientis et Occi- 
dentis proficiebant. in eis enim lateribus creuerat tabernaculi 
latitudo circumposito extrinsecus atrio. sed quinquaginta cubita 
uelorum capillaciorum a parte orientis per decem columnarum 
rectum ordinem tendebantur eisque proficiebat unum cubitum 
ex duobus illis, quibus eorundem uelorum maior fuerat longi- 
tudo; alia uero cubita quinquaginta, quae occidentali lateri 
debebantur, quibus alterum ex duobus illis cubitum proficiebat, 
non tendebantur per columnarum ordinem rectum. ibi enim 
erat illa tamquam triporticus, quae concludebat spatium atrii, 
ubi esset altare sacrificiorum, quattuor columnis a porta et 
a lateribus ternis. ac per hoc non poterant etiam portam 
cingere illa cubita quingtaginta, sed usque ad cooperienda 
obliqua illa latera tendebantur, quae in columnis ternis et 
quindenis cubitis erant. erigebantur autem capillacia uela 


1 octogena P!V? octena V1 longitudine PSVTbd 2 ambitum P 
7 quiaa T tricenis PSV 7’ 10 duabus om, P!V 11 auleum @ 
aleo S 12 pari C16 post decem praebet T': quid 6 ergo columpna- 
rum recto ordine sqgg. 17 rectum ordinem scripst cum bd: recto ordine 
CRSVEn proficiebant P 18 unum ex 7 19 cubita om. P1V 
latere bd 22 conducebat C 24 a om. PSVT ternis legitwi 
ante a in bd 26 latera illa S ternis om. 7’ 27 cubitis om. C 
eregebantur C uela cubitis 


uy 


20 


ov 


~ 
on 


Da 
So 


Quaestionum lib. III (Quaest. de Leuitico). 233 


cubitis quatiuor eisque tegebantur atrii tentoria byssina, quo- 
rum erat erectio in cubitis quinque. 

23. Pelles uero rubricatae super capillacia uela ueniebant. 
desuper autem, id est a parte tecti uice camerae tabernaculum 
pellibus hyacinthinis tegebatur: utrum cum atrio et spatium 
illud interius, non adparet; sed credibilius est atrii spatia 
quae inter exteriores et interiores columnas erant, caelum 
apertum habuisse, maxime illud occidentis, ubi erat altare 
sacrificiorum, 


LIBER TERTIVS. QVAEST. DE LEVITICO. 


QVAEST. I. Si autem anima peccauerit et audierit 
uocem iurationis et ipse testis fuerit aut uiderit aut 
conscius fuerit, si non nuntiauerit. et accipiet pec- 
catum, hoc est: si non nuntiauerit, accipiet peccatum. 
quod enim additum est ,et“, locutionis est usitatae in scrip- 
turis. uerum iste sensus quia obscurus est, exponendus 
uidetur. hoc enim uidetur dicere, peceare hominem, quo 
audiente iurat aliquis falsum, et scit eum falsum iurare et 
tacet. tune autem scit, si ei rei de qua iuratur testis fuit 
aut uidit aut conscius fuit, id est aliquo modo cognouit aut 
oculis suis conspexit aut ipse qui iurat illi indicauit; ita 
enim potuit esse conscius. sed inter timorem huius peccati 
et timorem proditionis hominum non parua existit plerumque 
tentatio. possumus enim paratum ad periurium admonendo 

uel prohibendo a tam graui peccato reuocare; sed si non 
audierit et coram nobis de re quam nouimus falsum iurauerit, 
utrum prodendus sit, si proditus etiam in periculum mortis 
incurrat, difficillima quaestio est. sed quia non hic expressit 
cui hoc indicandum est, utrum illi cui iuratur an sacerdoti 
uel cuipiam qui non solum eum persequi non potest inrogando 
supplicium sed etiam orare pro illo potest, uidetur mihi quod 
se homo soluat etiam a peccati uinculo, si indicet talibus, 
qui magis possunt prodesse quam obesse periuro siue ad 
corrigendum eum sive ad deum pro illo placandum, si et ipse 
confessionis adhibeat medicinam. 

II. Post hoe. autem peccati genus, quod de periurio alicuius 
non indicato commemorauit, nullum pro eo sacrificium iussit 
offerri; sed deinde subiunxit: anima quaecumque tetigerit 
omnem rem inmundam aut morticini aut a fera capti 
inmundi aut eorum quae sunt morticina abominatio- 
num inmundarum, morticinum iumentorum inmun- 
dorum aut tetigerit ab inmunditia hominis, ab omni 
inmundita eius, quam si tetigerit inquinabitur, et 
latuerit eum, post hoc autem cognouerit et deliquerit. 
neque hic sacrificium pro isto genere peccati quod offerretur 
commemorauit, sed adhuc adiecit et ait: anima quaecumque 
iurauerit distinguens labiis malefacere aut bene- 
facere secundum omnia quaecumque distinxerit homo 
cum iureiurando, et latuerit eum, et id cognouerit, 

et peccauerit unum ex his, et confessus fuerit pecca- 
tum, pro quo peccauit aduersus ipsum. his omnibus 
sine aliqua interpositione sacrificii conexis et explicatis ad- 
iungit et dicit: et offeret pro his quae deliquit domino, 
pro peccato quo peccauit, feminam ab ouibus agnam 
aut capram de capris pro peccato; et exorabit pro 
eo sacerdos pro peccato et remittetur illi peccatum. 
quid est ergo, quod pro tacito cuiusquam periurio et pro eo, 
quod tangitur morticinum uel aliquid inmundum, nullum sacri- 
ficlum commemorauit, pro eo uero peccato, ubi falsum quis- 
quam nesciens iurat, dixit offerri agnam uel capram? an pro 
omnibus supra dictis hoc sacrificium oportet intellegi? uoluit 
enim prius omnia enumerare et sic inferre quo sacrificio possint 
expiari. sed in eis omnibus supra dictis generibus peccatorum 
sunt quaedam propter locutionum modos subobscure posita, 
sicuti est quod ait: morticinum iumentorum. ea enim, 
quae a Graecis xtqjvq appellantur, plerique nostrorum ,iu- 
menta‘ interpretati sunt: quod nomen in latina consuetudine 
eorum animalium est, quorum laboribus adiuuamur maxime 
in portandis oneribus, sicuti sunt equi, asini, muli, cameli et 
si quid huius modi; quae uero Graeci xtfyvq_ uocant, tam late 
intelleguntur, ut omnia aut prope omnia pecora isto nomine 
concludantur. et ideo nouo genere locutionis uelut zAzovacpip 
additum est in graeco ,inmundorum‘, cum diceretur, ,iu- 


mentorum*, quoniam sunt etiam munda pecora, quae xthvy 

appellantur. quae autem iumenta usus latinus appellat, secun- 
dum legis distinctionem nonnisi inmunda sunt. 

Ill. Item quod ait: anima quaecumque iurauerit di- 
stinguens labiis malefacere aut benefacere, quaeritur 
quid dixerit ,distinguens*. assidue quippe hoc uerbum 
ponit scriptura. unde est et illud: reddam uota mea, quae 
distinxerunt labia mea; item dicitur ad Ezechielem: cum 
dicam iniquo: morte morieris; et tu non distinxisti 
neque locutus es; item scriptum est: si qua in domo 
patris sui constituta uouerit uotum, distinguens 
labiis suis aduersus animam suam. uidetur ergo ista 
distinctio quasi definitio esse, qua secernitur aliquid a 
ceteris, quae solo dicto non tenentur. sic ergo accipiantur, 
tamquam dictum sit: anima quae iurauerit, definiens 
labiis malefacere aut benefacere, secundum omnia 
quae definierit homo cum iureiurando, et latuerit 
eum — id est nesciens faciendum esse uel non faciendum 
lurauerit facere — et id cognouerit, et peccauerit unum 
ex his — siue quia iurauit, antequam cognosceret, siue quia 
fecit quod iurauit et cognouit postea quia non fuit faciendum 
neque iurandum — et confessus fuerit peccatum pro 
quo peccauit, id est peccatum quod peccauit: locutio est 
enim. quod autem addidit: aduersus ipsum, quid intellegitur 
nisi: aduersus ipsum peccatum confessus fuerit, id est con- 
fitendo peccatum accusauerit? et offeret pro his quae 
deliquit domino, pro peccato quo peccauit feminam 
ab ouibus agnam — usitata locutione agnam feminam 
dicit, quasi possit esse non femina — aut capram de capris, 
sicut agnam de ouibus, quasi possit esse aut agna nisi de 

ouibus aut capra nisi de capris. nonnulla autem quaestio est, 
immo non parua, quid sit quod assidue dicit: post hoc 
autem cognouerit et deliquerit, quasi tune fiat delictum, 
cum fuerit cognitum. an potius quia nisi pro cognito satis- 
5 fieri non potest? sed non ait: post hoc autem cognouerit et 
paenituerit eum. quid ergo est: post hoc cognouerit et 
deliquerit? an si post cognitionem deliquerit? ut, si sciens 
fecerit quod faciendum non esset, tunc delicto purgatio de- 
beatur. sed non ita praelocutus est. ea quippe uidetur exsequi 
10 peccata quae ab ignorantibus et per hoc a nolentibus com- 
mittuntur. fortassis ergo aliquo genere locutionis deliquerit 
dictum est ,delictum esse didicerit*. an potius conuerso 
ordine dictum est — quia et talia genera locutionis habet 
scriptura — quod per alia loca similia recto ordine dicebatur? 
15 ham cum alibi totiens scriptum sit: et deliquerit et cogni- 
tum fuerit ei, hic tantum conuerso, ut dixi, ordine prius 
dictum est cognouerit, deinde et deliquerit. ordine autem 
suo ita dici posset [tantum]: anima quaecumque tetigerit 
omnem rem inmundam aut morticini aut a fera capti in- 
20 mundi aut eorum quae sunt morticina abominationum inmun- 
darum, morticinum iumentorum inmundorum, aut tetigerit 
ab [omni] inmundita hominis, ab omni inmunditia eius quam 
si tetigerit inquinetur, et latuerit eum et deliquerit, post hoc 
autem cognouerit. 
25 III. Si autem non ualet manus eius quod satis est 
in ouem, offeret pro peccato suo quod peccauit duos 

turtures aut duos pullos columbinos domino, unum 
pro peccato et unum in holocaustoma. certe hic aperit 
quaestionem, de qua superius cum loqueretur ambigebamus. 
ideo quippe uidetur dicere: unum pro pececato, alterum 
in holocaustoma, quoniam non offerebatur sacrificium pro 
peccato nisi cum holocausto. denique cum prius seorsum de 
holocaustis loqueretur, commemorauit turturem et non dixit 
duos; nune uero ideo duos dicit, quia sacrificium pro peccato 
sine holocaustomate non offerebatur. quod ergo superius dicebat: 
et inponet super holocaustoma, non est dubium quod 
prius holocaustoma, deinde illud superinponebatur; nunc uero 
de auibus aliter dicit, ut prius offeratur pro peccato una auis, 
deinde altera in holocaustoma. 

V. Quod autem ait: anima si latuerit eum obliuione, 
id est: si obliuione factum fuerit, ut lateat eum uel eam, si 
ad animam refers, quoniam eum dicendo ad hominem retulit. 
animas quippe hic homines dicit. 

VI. Et peccauerit nolens a sanctis domini. widetur 
obscure positum hoc peccati genus, sed in consequentibus 
aperitur, ubi dicit post oblatum de ariete sacrificium: resti- 
tuet illud et quintas adiciet. ibi enim intellegitur hoc 
esse a sanctis obliuione peccare ,aliquid per obliuionem 
usurpare“, quod debetur sanctis siue sacerdotibus siue obla- 
tionibus uel primitiarum uel quidquid huius modi. 


7 cf, Leu. 1,14 10 Leu. 4, 35 14 Leu. 5,15 18 Leu. 5, 15 
20 Leu. 5, 16 


2 holocaustomata PSTV! 5 in]pro PSVT  holocaustomata PS'V! 
holocaustomate S?V27 —afferebatur C8 nunc] hic ex hunec S_ 9 in- 
ferebatur CPSNV 10 inponens PV'T holocaustomata PV'!T 
11 holocaustomata ST’ 12 abiuus C@ ut om. C!N 18 holocausto- 
mate PSV T 14 obliuione] obliuio € ei CPNVT ablibio est ei S ; 
sed cf. p. 251, 5 et Loc. de Lew. VII p. 571, 23 ed. meae 16 retu- 
lerat S rettulit N 17 animam S2bd hominis CPS hominem bd 


20 arietes N 21 ubi P'S 22 per] ei N _ obliuione N24 quid 
CPN aliquid T 


on 


2 


2 


—) 


0 


oO 


Quaestionum lib. UI (Quaest. de Leuitico). 239 


VII. Et anima quaecumque peccauerit et fecerit 
unum ab omnibus praeceptis domini quae non oportet 
fieri et non cognouerit et deliquerit et <acceperit> 
peccatum suum, et offeret arietem sine macula de 
ouibus pretio argenti in delictum ad sacerdotem; et 
exorabit pro eo sacerdos propter ignorantiam eius 
quam ignorauit et ipse non sciuit et remittetur illi. 
deliquit enim delictum ante dominum. excepta locu- 
tionum inusitata densitate, quae iam propter assiduam repe- 
titionem debent esse notissimae, totus iste sensus obscurus 
est, quoniam quaeritur quomodo discernatur hoc genus delicti 
ab eis, quae superius quadam generalitate complexus est. 
uidetur enim hoc ratio poscere, ut certis generibus peccatorum 
certa genera quibus expientur sacrificiorum adhibenda sint. 
hoc autem quod modo commemoraui non specialiter exprimit 
peccatum, sed in ea uidetur generalitate uersari, de qua ante 
cum diceret constituit sacrificium sacerdoti uitulum et uni- 
uersae synagogae similiter uitulum, principi caprum et cui- 
cumque animae, hoc est cuicumque homini capram uel si 
uoluerit ouem, tamen femininum pecus. deinde coepit excepta 
facere quaedam genera peccatorum et nominatim exprimere 
pro quibus quid offerendum sit; uelut de audito et tacito 
cuiusquam periurio et de tacto morticino et inmundo et iura- 
tione falsa per ignorantiam de ouibus agnam aut capram de 
capris aut par turturum aut duos pullos columbinos aut deci- 
mam partem oephi similaginis; pro eo autem peccante, qut 
per obliuionem aliquid sanctorum usurpauit, arietem et eiusdem 

rei restitutionem quintis adiectis. nunc wero non expressa 
specie peccati generaliter addens: anima quaecumque deli- 
querit et fecerit unum ab omnibus praeceptis domini 
quae non oportet fieri —— sic in illa generalitate dicebat: 
unum ex praeceptis domini quod non fiet — et non 
cognouerit et deliquerit, id est per ignorantiam nolens 
peccauerit, arietem iubet offerri, non capram aut feminam ex 
ouibus, sicut superius in tali peccatorum generalitate consti- 
tuerat. quid sibi ergo uult ista permixtio? nisi forte quod hic 
dicit: deliquit enim [delicto] delictum ante dominum, 
hoc quod ait ,ante dominum‘, in his noluit delictum intel- 
legi, quae fiunt ante dominum, id est quibus domino in taber- 
naculo deseruitur: unde aliquid paulo ante dixerat, cum ait: 
peccauit a sanctis, et intelleximus ,usurpauit aliquid ganc- 
torum*, quia etiam restitui praeceperat. ac per hoc non sic 
tantum peccari potest in his rebus, si aliquid inde per obli- 
uionem usurpetur, sed etiam multis aliis modis potest quisque 
per ignorantiam delinquere in his quae seruituti domini ex- 
hibentur. hoc uoluit postea genus delictorum generaliter com- 
memorare et ideo et illic et hic arietem iussit offerri. plenae 
sunt autem scripturae cum dicitur: ante dominum et. non 
intellegitur nisi illud quod domino exhibetur, sicut sacrificium 
uel primitiae uel aliqua in sacris seruitus. 

VIII. Quaeritur etiam utrum ubique sit accipiendum quod 
dictum est: si non ualet manus eius quod satis est ad 
ouem, offerre eum debere par turturum aut duos pullos 
columbinos et, si hoc quoque non ualet, certam similaginis 
quantitatem. quoniam, si ubique ita licere intellegitur, non 

potest quidem dici sacerdotem non habere uitulum aut uni- 
uersam synagogam aut principem non habere caprum uel 
ouem. et si ita est, quid opus erat postea dicere tacitum 
euiusquam periurium aut tactum inmundum et periurium per 
ignorantiam factum purgari sacrificio agnae et caprae, cum 
eadem sacrificia praecepta sint etiam in illa generalitate pec- 
cati, ad quam generalitatem etiam ista potuerunt pertinere? 
si autem hine ista discernuntur, quod licebat pro eis turtures 
et columbos uel etiam, si hoe non esset, similaginem offerri, 
ibi autem ubi non dictum est non licebat, non uidetur sub- 
uentum esse pauperibus, quoniam multa possent esse delicta 
non specialiter expressa, quae ad illam generalitatem refer- 
rentur, ubi grauarentur inopes, si tantummodo capram feminam 
et agnam ex ouibus et illas auiculas et similaginem licebat 
offerri. nisi forte quis dicat boc discerni ista excepta et nomi- 
natim expressa peccata ab illis quae generaliter commemorata 
sunt, quia hic agnam dixit, ibi ouem, ut aetas pecorum ali- 
quam differentiam faciat, dum tamen intellegatur pauperibus 
peraeque subuentum, ut, si non haberent ulla animalia qua- 
drupedia. aut memoratas aues aut similaginem offerrent pro 
peccatis ignorantiae suae. si autem mouet quare, cum gene- 
raliter omnia ignorantiae peccata concluserit et sacrificia non 
pro distantia peccatorum quam non fecerat sed pro distantia 
personarum distinxerit, postea uoluerit etiam peccata distin- 
guere et pro eorum diuersitate sacrificia diuersa praecipere, 
quasi non ad illam generalitatem omnia pertinerent: sic factam 
posterius exceptionem oportet intellegi, ut quaecumque reman- 
serint his exceptis, quae nominatim et speciatim commemo- 
rauit, dicta in illa generalitate intellegamus. quem modum’ 
locutionis non est alibi reperire; sed in scripturis sanctis 

tale est illud ubi apostolus ait: omne peccatum quod- 
cumque fecerit homo extra corpus est. hic enim nihil 
uidetur praetermisisse peccati, quandoquidem ait: omne pec- 
eatum quodcumque fecerit homo; postea tamen excepit 
fornicationem, cum intulit: qui autem fornicatur in corpus 
proprium peccat. quod secundum consuetudinem nostrae 
locutionis ita diceretur: omne peccatum quodcumque fecerit 
homo excepta fornicatione extra corpus est; qui autem forni- 
catur in corpus proprium peccat. ita et hic, cum prius gene- 
raliter omnia ignorantiae peccata diceret illis quae commemo- 
rauit sacrificiis expianda, postea tamen excepit illa, quibus 
expresse et distincte positis certam sacrificiorum purgationem 
adhiberet, ut his exceptis quaecumque reliqua essent ad illam 
generalitatem pertinerent. 

VHT. Offeret arietem ab ouibus sine macula pretio 
in quod deliquit. non ita distinguendum est, quasi <sit> 
»pretio in quod deliquit* in quod pretium deliquit, sed: 
»Sl Offeret arietem, pretio offeret*, id est emtum. etiam hoc 
enim uldetur ad sacramentum alicuius significationis pertinere 
uoluisse, quoniam pretium ipsum non definiuit. nam si defi- 
nisset, posset uideri hoc praecepisse, ne uile pecus offerretur, 
ut, etiamsi non emeret qui offerret, tale tamen offerret quod 
tanti ualeret. addito autem non solum pretio, ut emptus 
aries offerretur, uerum etiam siclorum, <siclo> sancto — 
ita enim dicit: pretio argenti siclorum, siclo sancto — 

aliquot siclis ut ematur aries, non uno siclo uoluit. quid sibi 
autem uelit ,siclum sanctum‘, iam ubi uisum est disseruimus. 
quod uero, cum dixisset: et delicti sui offeret domino 
arietem ab ouibus sine macula pretio, deinde addidit: 
in quod deliquit, intellegendum est: in id offeret in quod 
deliquit*, id est in eam rem, propter eam rem. et auferet 
holocarpoma quod consumpserit ignis illam_ holo- 
caustosin ab altari. quid auferet, si consumptum est? 
iussit enim sacerdotem auferre post totius noctis ignem holo- 
carpoma, id est holocaustum quod ignis consumpserit. uel 
quid sibi uult etiam illud, quod addidit: illam holocau- 
stosin, cam hoc intellegatur holocarpoma quod holocaustosis? 
nisi forte illud est uerum, quod in quodam graeco inuenimus; 
non enim ait: auferet holocarposin, sed: auferet cata- 
carposin, hoc est reliquias holocausti quod ignis consumpsit. 
has autem reliquias, ueluti est cinis et carbo, appellauit illam 
holocaustosin eius rei nomine, quae consumpta est, reliquias 
ipsius consumptionis appellans. 

X. Quod autem supra dixit: ista lex holocausti, et deinde 
exponens quae sit eadem lex dicit: ista holocaustosis 
super incensionem eius super altare totam noctem 
usque in mane, et ignis altaris ardebit super illud; 
non extinguetur, planius esset secundum nostrae consuetu- 
dinis locutionem, si non haberet ,et“; nam ista coniunctione 
detracta ita sensus contexitur: ista holocaustosis super in- 

censionem eius super altare totam noctem usque in mane 
ignis altaris ardebit super illud, id est super altare. deinde 
ad cumulum exprimendae sententiae intulit: non extinguetur; 
nam hoc erat iam dictum ,tota nocte‘. 

XI. Ht induet stolam aliam et abiciet holocarpoma 
extra castra in locum mundum. hoe appellat ,holocar- 
poma‘ quod iam concrematum est; hoc autem in illo graeco 
nacondpTzosts legitur. quidam uero latini addiderunt: quod 
concrematum est et ita interpretati sunt: et abiciet holo- 
carpoma, quod concrematum est, extra castra in locum 
mundum, 

XII. Et ignis super altare ardebit ab eo et non ex- 
tinguetur; id est ab illo igne, in quo arsit holocaustum 
usque in mane. non uult enim ignem prorsus extingui, sed, 
cum usque in mane arserit holocaustum, ablatis inde reliquiis 
consumptionis nec sic extingui ignem, sed inde iterum reno- 
uari, quo ardeant alia quae inponuntur. 

XIII. Quod autem sequitur et dicit: et exuret super 
illud sacerdos ligna mane mane et stipabit super 
illud holocaustum et superponet super illud adipem 
Salutaris; et ignis semper ardebit super <altare>, non 
extinguetur, uidendum est utrum ,mane mane* cotidie 
uoluerit intellegi, ut nullus dies praetermitteretur, quo non 
inueniretur holocaustum et adeps salutaris, an ,mane mane“ 
ut quocumque die inponeretur nonnisi mane inponeretur, si 
enim cotidie intellexerimus, quid, si nullus adferret? si autem 
tamquam de publico uel de suo sacerdotes cotidiana holo- 
causta procurabant, super ipsa ponebantur ea quae iussit a 


5 Leu. 6,11 12 Leu. 6,12 18 Len. 6, 12.ar3 


2 altare C 5 adiciet WV holocaustoma CPSNV 6 loco C 
8 catacarposis CPSNVT quidam] quid autem P1SV uerd exp. 
in Som. V 9 consecratum P'SVT 10 consecratum P!SV 12 post 
altare add. semper bd et om. N19 alt. mane om. P'V sti- 
pauit CPS 21 altare scripst cum d: illud codd. 24 an] a SN 
25 diem C  poneretur C nonnisi—inponeretur om. S 26 afferet CN 
27 pliblico N 28 ipsi C _inponebantur PSNV Tod 


0 


5 


20 


25 


o 


i 
o 


20 


iss) 
Or 

populo oblata pro peccatis super holocausta inponi et non 
erat necesse offerenti sacrificia pro peccato etiam holocaustum 
offerre super quod illud inponeretur, nisi quando. par turturum 
offerebatur aut duo pulli columbini; nam ibi omnino definit 
unum pro peccato, alterum in holocaustum offerri oportere et 
prius pro peccato, deinde in holocaustum. deinde quaeri 
potest utrum holocaustum quod mane mane iussit inponi 
ipsum etiam per totam noctem arderet usque ad alterum 
mane, an illud quod ait tota nocte ardere debere holocaustum 
fuerit uespertinum et inde coeperit de lege holocausti dicere, 
ut a uespertino holocausto inciperet: quod mirum est si taceret 
nec admoneret talia uespere offerri oportere. 

XII. Et locutus est dominus ad Moysen dicens: 
istud donum Aaron et filiorum eius quod offerunt 


5 domino in die quacumque unxeris eum. alia sunt sacri- 


ficia, quae commemorauit in Exodo, quibus per septem dies 
sanctificantur sacerdotes, ut sacerdotio suo fungi incipiant, 
et aliud est, quod modo commemorat, quid offerat summus 
sacerdos, quando constituitur, id est quando ungitur. hoc 
enim sequitur et dicit: in die quacumqne unxeris eum. 
non dixit: unxeris eos, cum etiam secundos sacerdotes ungi 
praecipiat. deinde dicit ipsum sacrificium: decimam partem 
oephi similaginis in sacrificium sempiternum. quae- 
Titur, quomodo sempiternum, si illo die offertur, quo ungitur 
summus sacerdos, ab illo qui unctus est, nisi ut semper hoc 
offeratur in die quo ungitur summus sacerdos, hoc est per 

successiones sacerdotum. quamuis et illo modo sempiternum 
possit intellegi non hoc, sed quod significat. 

XV. Dimidium eius, inquit, mane et dimidium eius 
post meridiem, quod graecus habet éekviy. in sartagine, 
inquit, in oleo fiet, consparsam offeret eam, fresa, id 
est eam similaginem. deinde dicit ,fresa‘, si tamen hoe recte 
interpretatum est ex illo quod graecus habet éorec% et plura- 
liter hoc posuit genere neutro. non enim ait fresam tamquam 
eandem similaginem, quam dixerat consparsam. haec autem 
fresa sacrificium de fragmentis esse dicit. utrum ergo fresa 
dicat ipsa fragmenta, id est comminuta, an ipsa minutissima 
similaginis fresa dixerit, non est euidens. 

XVI. Sequitur autem et dicit: sacrificium in odorem 
Suauitatis domino, sacerdos unctus qui pro eo ex 
filiis eius faciet illud. propter hoc fortasse dixerat ,sem- 
piternum‘, ut hoc faciat omnis summus sacerdos, quando 
succedit mortuo eo die quo unctus fuerit; adiunxit enim et 
ait: lex aeterna, cum possit etiam aeternum secundum id 
intellegi quod significat. 

XVII. Sequitur autem: omne consummabitur, quod habet 
graecus émtteAcobyjceta: et aliqui interpretes dixerunt: omne 
iuponetur. ubi uult intellegi esse holocaustum, quia nihil 
exinde remanet. denique adiungit: et omne gsacrificium 
sacerdotis holocaustum erit et non edetur. hoc ergo 
dixerat: omne Consummabitur. 

XVIHI. De sacrificio pro peccato cum diceret, sacerdos, 
inquit, qui inponet illud, manducabit illud. non hoe 
quod inponet manducabit — nam illud igni consumetur — 
sed quod inde remanserit; non enim holocaustum est, ut 
totum ardeat in altari. dicit autem postea: omnia quae 
pro peccato sunt ex quibus inlatum fuerit a san- 
guine eorum in tabernaculum testimonii exorari 
in sancto non edetur, sed igni concremabitur, quo- 
modo ergo ad sacerdotes pertinent manducanda, quae remanent 
de sacrificiis pro peccatis? quod intellegendum est haec ex- 
cepta esse, de quorum sanguine tangitur illud altare incensi 
in tabernaculo testimonii. hoc enim iussit fieri superius de 
uitulo, quem pro peccato suo sacerdos offerret, et de uitulo, 
quem pro peccato uniuersae synagogae, ut carnes quae reman- 
serint forig extra castra conburantur; hoc et modo breuiter 
commemorauit. 

XVIIII. Ht ista est lex arietis qui pro delicto 
est; sancta sanctorum sunt: id est ad sacerdotes per- 
tinent manducanda. 

XX. Quid est quod de ariete pro delicto cum dixisset 
legemque sacrificii exposuisset, ait: quomodo quod [est| 
pro peccato ita et id quod pro delicto, lex una est 
eorum? quaeritur inter peccatum et delictum quae sit diffe- 
rentia, quoniam, si nulla esset, nullo modo diceretur: quo- 


s5modo quod pro peccato ita et quod pro delicto. 


quamuis enim lex eiusque sacrificium nihil distet, quia lex 
una est eorum, tamen ipsa duo, quorum unum est sacrificium, 
id est peccatum et delictum, si inter se nihil differrent et si 

unius rel duo nomina essent, non curaret scriptura tam dili- 
genter commendare unum esse utriusque sacrificium. 
Fortasse ergo peccatum est perpetratio mali, delictum autem 
desertio boni, ut, quemadmodum in laudabili uita aliud est 
declinare a malo, aliud facere bonum, quod admonemur dicente 
scriptura: declina a malo et fac bonum, ita in damna- 
bili aliud sit declinare a bono, aliud facere malum et illud 
delictum, hoc peccatum sit. nam et ipsum uocabulum si 
discutiatur, quid aliud sonat delictum nisi derelictum? et 
quid derelinquit qui delinquit nisi bonum? Graeci etiam duo 
nomina usitata huic pesti inposuerunt. nam delictum apud 
eos et mapéxtmua dicitur et zAyjpuédera, isto ipso quippe loco 
Leuitiei zAyppédera est. apostolus autem ubi dicit: si prae- 
occupatus fuerit homo in aliquo delicto, xapantépatt 
graecus habet. quorum nominum si origo discutiatur, in ,pa- 
raptomate* tamquam decidere intellegitur qui delinquit unde 
cadauer, quod Latini a cadendo dixerunt, graece zt@uo dicitur 
and tod mince, id est ab eo quod est cadere. qni ergo pec- 
cando malum facit, prius delinquendo a bono cadit. et xdxp- 
védsia simile nomen est neglegentiae; nam graece neglegentia 
opéhera dicitur, quia curae non est quod neglegitur. sie enim 
graecus dicit ,non curo* oD péher wor. particula ergo quae 
additur adj, ut dicatur adypuédeo, praeter significat, ut 
apéhera, quod uocatur neglegentia, uideatur sonare sine cura, 
Thoppeheca praeter curam, quod paene tantundem est. hinc 
et quidam nostri zhyunéde1av non delictum, sed neglegentiam 

interpretari maluerunt. in latina autem lingua quid aliud 
neglegitur nisi quod non legitur, id est non eligitur? unde 
etiam legem a legendo, id est ab eligendo latini auctores 
appellatam esse dixerunt. his quodam modo uestigiis colli- 
gitur, quod ille delinquit, qui bonum derelinquit et relinquendo 
a bono cadit, quia neglegit, id est non eligit. peccatum uero 
unde sit dictum, quod graece ayoptia dicitur, in neutra lingua 
mihi interim occurrit. 

Potest etiam uideri illud esse delictum quod inprudenter, 
id est ignoranter, illud peccatum, quod ab sciente committitur. 
huic differentiae uidentur ista testimonia consonare diuina: 
delicta quis intellegit? et illud: quoniam tu scisti 
inprudentiam meam; continuo quippe secutus adiunxit: 
et delicta mea a te non sunt abscondita, uelut alio 
modo repetens eandem sententiam. nec ab eadem ratione 
discordat quod paulo ante commemoraui apostoli dictum: si 
praeoccupatus fuerit homo in aliquo delicto; hine 
enim quod praeoccupatum dicit, inprudenter lapsum esse signi- 
ficat. peccatum uero ad scientem pertinere apostolus Jacobus 
tamquam definiens ait: scienti igitur bonum facere et 
non facienti peccatum est illi. sed siue illa siue ista 
siue aliqua alia differentia sit peccati et delicti, nisi aliqua 
esset, non scripiura ita loqueretur, ut diceret: quomodo 
quod pro peccato ita et quod pro delicto, lex una 
est eorum. 

Indifferenter autem plerumque dicuntur, ut et peccatum 
nomine delicti et delictum nomine peccati appelletur. neque 
enim cum dicitur in baptismo fieri remissio peccatorum non 
fit etiam delictorum; nec tamen utrumque dicitur, quia in 

illo nomine utrumque intellegitur. sic et dominus ait pro 
multis effundi sanguinem suum in remissionem peccatorum. 
numgquid quoniam non ait et delictorum, ideo quisquam dicere 
audebit in sanguine ipsius delictorum non fieri remissionem ? 
item quod scriptum est apud apostolum: nam iudicium 
quidem ex uno in condemnationem, gratia uero ex 
multis delictis in iustificationem, quid aliud quam 
nomine delictorum etiam peccata conprehensa sunt? 

In hac quoque ipsa scriptura Leuitici, qua cogimur aliquam 
inter delictum peccatumque distantiam uel inuenire uel cre- 
dere, ita legitur, cum de his ipsis quae pro peccatis offerenda 
iubebantur sacrificiis deus loqueretur: si autem omnis, 
inquit, synagoga filiorum Israhel ignorauerit et 
latuerit uerbum ab oculis synagogae et fecerit 
unum ab omnibus mandatis domini quod non fiet 
et deliquerint et cognitum illis fuerit peccatum 
quod peccauerunt in eo. ecce ubi dixit: et delique- 
rint, ibi continuo ,peccatum quod peccauerunt* addidit; 
hoc ipsum utique quod deliquerunt. et paulo post: si autem 
princeps, inquit, peccauerit et fecerit unum ab om- 
nibus praeceptis domini dei sui quod non fiet 
nolens et deliquerit. item in consequentibus: si autem 
anima, inquit, una peccauerit nolens de populo terrae 
in eo quod facit ab omnibus praeceptis domini 
quod non fiet et deliquerit et cognitum fuerit ei 
peccatum quod peccauit in ipso. item alibi: anima 
quaecumque iurauerit distinguens labiis male- 
facere aut bene facere secundum omnia quaecum- 
que distinxerit homo cum iureiurando et latuerit 
eum et hic cognouerit et peccauerit unum ex his, 

et confessus fuerit peccatum pro quo peccauit 
aduersus ipsum, et offeret pro eis quae deliquit 
domino pro eo peccato quod peccauit. et paulo post: 
et locutus est dominus ad Moysen dicens: anima 
si latuerit eum obliuione et peccauerit nolens a 
sanctis domini, <et> offeret delicti sui domino 
arietem sine macula de ouibus pretio argenti 
siclorum siclo sancto pro quo deliquit; et pro quo 
peccauit a sanctis restituet <illud> et quintas 
adiciet super illud et dabit illud sacerdoti: et 
sacerdos exorabit pro eo in ariete delicti et remit- 
tetur illi. sequitur adhuc et dicit: <et» anima quae- 
cumque peccauerit et fecerit unum ab omnibus 
praeceptis domini yuae non oportet fieri et non 
cognouerit et deliquerit et acceperit peccatum 
suum, et offeret arietem <sine macula> de ouibus 
pretio argenti in delictum ad sacerdotem: et ex- 
orabit pro eo sacerdos pro ignorantia eius quam 
ignorauit et ipse non sciuit et remittetur illi. 
deliquit enim [delicto] delictum ante dominum. et 
adhuc ita dicit: et locutus est dominus ad Moysen 
dicens: anima quaecumgque peccauerit et despiciens 
despexerit praecepta domini et mentitus fuerit 
quae sunt ad proximum de commendatione aut de 
societate aut de rapina aut iniuriam fecerit ali- 

quam proximo aut inuenerit perditionem et men- 
titus fuerit de eo et iurauerit iniuste de uno ab 
omnibus quaecumgque fecerit homo, ita ut peccet 
in his, et erit cum peccauerit et deliquerit et 
reddet rapinam quam rapuit aut iniuriam quam 5 
nocuit aut commendatum quod depositumest apud 
eum aut perditionem quam inuenit ab omni re 
quam iurauit pro ea iniuste, et restituet ipsum 
<caput> et quintas eius adiciet ad illud, cuius 
est ipsi reddet [et] qua die conuictus fuerit, et 10 
delicti sui offeret domino arietem ab ouibus sine 
macula pretio in quod deliquit; et exorabit pro 
co sacerdos ante dominum et remittetur illi de 
uno ab omhibus quae fecit et deliquit in eo. paene 
ergo in omnibus factis quae dicit esse peccata, eadem etiam 
delicta dicit. quapropter et indifferenter ea dici manifestum 
est multis scripturarum locis et habere aliquid differentiae 
scriptura testatur, cum dicit: sicut quod pro peceato 
ita et quod pro delicto. 

XXI. Omnem adipem boum et ouium et caprarum 
non edetis. et adeps morticinorum et a fera cap- 
torum fiet in omne opus et cibo non edetur. omnis 
qai ederit adipem a pecoribus quae offeretis ab 
eis hostiam domino, peribit anima illa de populo 
suo. dixerat superius de adipe: omnis adeps domino, et 25 
quaesieramus utrum omnis omnino pecoris mundi dumtaxat 
— ham de inmundis nulla quaestio est — et quid de adipe 
fieret, quam uetuit in escam uenire. nunc autem dixit quid 
fieret de adipe morticini et a fera capti, ut sit in omne opus; 

omne opus utique illud opus, cui tale aliquid necessarium est. 
unde remansit quaestio, quid fiat de adipe ceterorum anima- 
lium, quae munda sunt ad uescendum. sed cum dicit omnem 
animam perire de populo suo, qui ederit adipem eorum peco- 
rum, ex quibus domino offertur, uidetur definisse illam tantum 
adipem de pecoribus mundis prohibitam manducari, ex quibus 
sacrificium fit, quamuis Iudaeos audierimus nullam omnino 
adipem in escam sumere. sed quid scriptura uoluerit, non 
quid illi opinati fuerint requirendum. denique non inueniunt 
quid recte de adipe faciant, unde se abstinent, et quomedo 
eam proiciant, cum dictum sit: omnis adeps domino, si 
non adipem sacrificiorum tantum sed etiam eorum animalium 
de quibus non sacrificatur quamuis inmundorum hic uolunt 
Intellegi. 

XXII. Quid sibi uult quod de sacrificiis salutaris iterum 
admonet et dicit eum qui offert donum sacrificii salutaris sui 
pectusculum et brachium sacerdotibus dare debere, ita tamen, 
ut adeps pectusculi offeratur domino cum pinna iocineris, 
cum superius loquens de sacrificiis salutaris pinnam iocineris 
cum adipe uentris et renum et lumborum offerri domino prae- 
ceperit, tacuerit autem de adipe pectusculi? an quod ibi 
praetermisit, hic commemorat? quare ergo de pinna iocineris 
et ibi et hic? an forte aliquid interest quod superius de 
sacrificio salutaris praecipit, hic autem addit ,sui‘, tamquam 
aliud sit salutaris, aliud salutaris sui? 

XXIII. Cum sacrificia pro peccatis prius commemoraret, 
uitulum dixit offerendum pro peccato sacerdotis, qui fecisset 
populum peceare; postea etiam quando narrauit scriptura, 

quemadmodum ea quae praecepit dominus gesta sunt erga 
Aaron et filios eius dicitur oblatus uitulus pro peceato. sed 
Superius de sanguine uituli cornua tangi praecepit altarig in- 
censi, aspergendum etiam ex ipso sanguine contra uelum 
sanctum, reliquum wero sanguinem fundendum ad basem 
altaris holocaustomatum. postea uero, quando sanctificatur 
Aaron, de aspersione sanguinis contra uelum nihil dictum 
est, de cornibus autem altaris dictum est, sed non additum 
est ,incensi*; additum est autem effundendum sanguinem 
»ad basem altaris*; non dixit, ad basem eius, tamquam 
necesse fuisset illud altare accipere, cuius cornua sanguine 
tetigisset. proinde quamuis ambigue sit positum, liberum est 
tamen ita intellegere factum, ut fuerat ante praeceptum de 
uitulo pro peccato, ut non eins altaris cornua tacta intelle- 
gamus, ad cuius basem fusus est sanguis, sed tacta cornua 
altaris incensi, fusum autem sanguinem ad basem altaris 
sacrificiorum. 

Superius, quia generaliter praecipiebat, si sacerdos peccasset, 
ipsum sacerdotem-unctum et consummatum, quem uult intel- 
legi summum sacerdotem, sacrificia ista iussit offerre; nune 
uero, cum sanctificatur Aaron, Moyses offert et ipse accipit 
pectusculum inpositionis, quod antea praelocutus est sacerdoti 
esse dandum. inde autem puto pectusculum inpositionis dictum, 
quia inponebatur inde adeps, sicut. commemorauit Superius de 
sacrificio salutaris. cum ergo uideatur ab Aaron coepisse 
summum sacerdotium, quid putamus fuisse Moysen? si enim 
sacerdos non fuit, quomodo per illum omnia illa gerebantur? 
si autem fuit, quomodo summum sacerdotium ab eius fratre 

coepisse definimus? quamquam etiam psalmus ille, ubi dictum 
est: Moyses et Aaron in sacerdotibus eius, auferat 
dubitationem, quod sacerdos fuerit et Moyses. uestem tamen 
illam sacerdotalem, quae magnum continet sacramentum, Aaron 
iubetur accipere et successores eius summi sacerdotes. in 
Exodo antequam omnino aliquid de sanctificandis et quodam 
modo ordinandis sacerdotibus praecipiatur, quando Moyse 
ascendente in montem iubentur non ascendere sacerdotes, quos 
intellegere alios non possumus nisi filios Aaron, non quia iam 
erant, sed quia futuri erant, hoc eos iam tune scriptura 
appellauit per anticipationem, sicut sunt pleraque talium locu- 
tionum; nam et filius Naue Iesus appellatus est, cum longe 
postea hoc nomen ei scriptura narret jnpositum. ambo ergo 
tune summi sacerdotes erant Moyses et Aaron. an potius 
Moyses, Aaron uero sub illo? an et ipse summus_propter 
uestem pontificalem, ille uero propter excellentius ministerium? 
nam a principio ei dicitur? ipse tibi quae ad populum, 
tu illi quae ad deum. 

Quaeri etiam potest: post mortem Moysi quis ungebat 
successorem summi sacerdotis, qui succedere nisi defuncto 
non utique poterat? an quia iam unctus erat inter secundos 
sacerdotes — idem quippe fuit oleum, quo et summus et 
secundi ungebantur — uestem tantum sumebat ille pontifex, 
qua eius summitas adpareret? et si ita est: utrum ipse 
sumebat an eum alius induebat, sicut et post eius mortem 
Moyses filium fratris sui? si ergo ab alio uestiebatur, num- 
quidnam poterat a secundo summus? praesertim quia talis 
erat uestis, ut eum ab alio indui necesse fuerit. an sic in- 
duebatur prius ut etiam postea? non enim semel indutus non 
eam ponebat; aut cum posuisset, non eam resumebat. fieri 

ergo fortasse poterat, ut secundi uestirent primum obsequendo, 
non excellendo. unde autem adparebat, quisnam filiorum summo 
sacerdoti succedere deberet? non enim primogenitum aut 
maiorem scriptura definiuit; nisi intellegamus aliquo diuino 
indicio fieri solere siue per prophetam siue quolibet alio 
modo quo consulit deus solet. quamquam ex contentione res 
prouenisse uideatur, ut postea propterea fuerint plures summi 
sacerdotes, quia contendentibus excellentioribus litis finiendae 
causa pluribus honor ipse tribuebatur. 

XXII. Quid est quod dicit Moyses ad Aaron et filios 
eius, cum sanctificantur ad ineundum sacerdotium: ad ostium 
tabernaculi testimonii sedebitis septem dies die et 
nocte, ne moriamini? numquidnam credibile est situ cor- 
poris uno loco sedere praeceptos per dies septem die et nocte, 
unde se omnino non commouerint? nec tamen hine tamquam 
allegorice aliquid significatum, quod not fieret, sed intellege- 
retur, cogendi sumus accipere, sed potius agnoscere locutionem 
scripturarum, ubi sessionem pro ,habitatione* et ,commora- 
tione* ponit. non enim duia dictum est de Semei quod sederit 


in Hierusalem annos tres, ideo putandum est per totum illud » 


tempus in sella sedisse et non surrexisse. hine et sedes di- 
cuntur, ubi habent commorationem quorum sedes sunt; habi- 
tatio quippe hoc nomen accepit. 

XXV. Et factum est die octauo uocauit Moyses 
Aaron et filios eius et senatum Israhel. quem quidam 
nostri ,senatum* interpretati sunt, yepovoiay graecus habet; 
hoe est ergo secutus interpres, quia et senatus a senio uidetur 
dictus. non autem apte in latinc diceretur: uocauit senectutem 
Israhel pro senibus uel senioribus. quamuis eadem locutio 

esset, si diceretur: uocauit inuentutem Israhel pro iuuenibus. 
sed hoc usitatum est in latina lingua, illud autem non est. 
nam hoc proprie diceretur, si diceretur: uocauit senectutem 
Israhel. unde quidam insolenter putantes etiam ,senatumé 
dici interpretati sunt ,ordinem seniorum‘. conpendio tamen 
forsitan melius diceretur: uocauit seniores Israhel. 

XXVI. Moyses dicit ad Aaron: et senatui Israhel loquere 
dicens: accipite hircum ex capris unum pro peccato 
et arietem et uitulum et agnum anniculum in holo- 
carposin sine macula et uitulum a bubus et arietem 
in sacrificium salutaris ante dominum et similam 
consparsam in oleo, quoniam hodie uidebitur dominus 
in uobis. quattuor genera sacrificiorum de animalibus superius 
commendauit: holocaustum, pro peccato, salutaris et consum- 
mationis; sed consummationis ad sacerdotis sanctificationem 
pertinet. tria ergo genera reliqua hic praecipiuntur offerri et 
dicitur hoc senioribus Israhel. ut pertineat ad uniuersum po- 
pulum. sed hoe loco sacrificinm pro peccato habet tria pecora: 
hircum et arietem et uitulum; ad holocaustum wero agnus 
pertinet et ad sacrificium salutaris uitulus et aries. quapropter 
non est sic distinguendum, ut pro peccato non intellegatur 
nisi hircus, tria uero reliqua in holocaustum, id est aries et 
uitulus et agnus; sed potius tria prima pro peccato, id est, 
ut, quod dictum est: accipite hircum ex capris unum 
pro peccato et arietem et uitulum, subaudiatur pro pec- 
eato et reliquus sit agnus in holocarposin, id est in holo 
caustum. quod ideo cemmonendum a nobis fuit, quoniam 
posset etiam ita distingui, ut, cum dictum esset: accipite 

hircum ex capris unum pro peccato, reliqua iam ad 
holocarposin pertinere dicerentur. quod uero adiungit ,sine 
macula‘, ad omnia referri potest. cum ergo ambiguum sit, 
quomodo aptius distinguatur, illa res adducit, ut tria superiora 
pro peccato intellegantur, quoniam superius pro peccato prin- 
cipis hireum iussit offerri et pro peccato cuiusque proprio, 
cum peccat ante dominum faciendo unum ex his quae non 
oportet, praecepit arietem, pro peccato uero uniuersae syna- 
gogae uitulum. oportebat ergo, ut, cum senatui loqueretur 
quid uniuersus populus offerre debeat, et hircus iubeatur 
propter principes et aries propter proprium uniuscuiusque 
peccatum et uitulus propter peccatum uniuersae synagogae. 
aliud est enim quod in populo habet quisque peccatum suum 
proprium et possunt habere omnes propria, aliud quando 
commune peccatum est, quod uno animo fit et una uoluntate 
aliquid multitudine comparata committitur. 

Quod uero sacrificia salutaris uitulum et arietem iubet, 
haec iubet quae praecipua sunt; uniuersi enim populi causa 
est. praecipiens autem antea de sacrificiis salutaris undelibet 


iussit offerri siue masculum siue feminam, dum tamen non- : 


nisi de bubus et de ouibus et capris offerrentur. si autem 
quaeritur quare duo praecepit, uitulum et arietem, difficile 
est inuenire; nisi forte uitulum uoluit sacrificium salutaris 
uniuersi populi, arietem autem pro umoquoque tamquam pro 
singulis quibusque, quia uidetur etiam superius quasi duo 
genera salutaris sacrificii praecepisse: unum, quod uelut uni- 
uersorum esset, appellauit sacrificium salutaris, alterum autem 
ubi dixit: si quisque obtulerit sacrificium salutaris 
sui. ubi etiam differentiam reperiebamus, quia in illo, quod 

appellauit salutaris, non commemorauit adipem pectusculi 
offerendum domino atque ipsum pectusculum et brachium 
dextrum danda sacerdoti; sed in illo hoc fieri lussit, quod 
postea dicit sacrificium salutaris sui: quod forte intellegitur 
singulorum quorumque priuatum, non publicum uniuersorum. 
nam et Moyses obtulit sacrificia salutaris nec dictum est ibi 
»Salutaris sui‘; credo, quoniam pro populo uniuerso obtulit. 
ubi autem uniuersi, ibi et singuli; non autem ubi singuli, 
continuo ibi uniuersi. singula enim possunt esse sine uniuerso; 
uniuersi autem non possunt nisi ex singulis quibusque con- 
stare. nam singuli quique congregati uel in summam reputati 
faciunt. uniuersos. 

Notandum est sane, cum pro populo offeruntur sacrificia, 
et pro peccato sacrificia iussa esse offerri et holocaustum et 
sacrificia salutaris; pro sacerdote autem oblatum fuisge pro 
peccato et holocaustum et consummationis, non autem salu- 
taris. sed consummationis tune oblatum est. quando sacer- 
dotes sanctificati sunt, ut sacerdotio fungerentur, et haec ob- 
tulit Moyses pro Aaron et filiis eius, postea uero Aaron ipse 
iam sanctificatus et sacerdotio fungens offerre pro se iussus 
est uitulum pro peccato et arietem in holocaustum; non autem 
iussus est pro se offerre consummationis, quia tune ideo 
oblatum est, ut consummaretur sanctificatione et sacerdotio 
fungi posset, quo iam quoniam fungebatur non opus erat eum 
iterum consummazi. 

XXVII. Et ait Moyses ad Aaron: accede ad altare 
et fac quod pro peccato tuo et holocaustum tuum et 
exora pro te et domo tua. mirum est quomodo prius dicat 


4 cf. quaest. XXII 13 cf. Leu. 8 21 ef. Leu. 9,°2 sqq, 
26 Leu. 9, 7 


2 offerandum 8 3 destrum C 5 priuatorum N G-nbi 217, 
10 quibus P'S' quibuscumque bd 11 summa C14 olocautum (ita 
im sequentibus plerumque) C15 pro peccato om. N17 est om. N 
sacerdos V 24 quod CP?7 quo iam om. N 25 consummare C 
27 quod V 

ie 


260 8S. Aureli Augustini 


faciendum quod pro peccato, deinde holocaustum, cum sacri- 
ficia pro peccatis super holocausta superius iubeat inponi 
excepto quod de auibus praecepit. an forte hic quod prius 
fiebat, id est holocaustum, posterius commemorauit? non enim 
quemadmodum de auibus dixit: fac prius illud et postea illud, 
sed: fae illud atque illud. quid autem prius faciendum sit 
indicat superius exposita instructio, ubi dicit super holo- 
caustum inponi sacrificium pro peccatis. quamquam ualde 
moueat, quod etiam ita narrat scriptura fecisse Aaron quod 
audiuit, ut prius commemoret eum facere pro peccato, deinde 
holocaustum. quod utrum et ipse prius fecerit an prius hoc 
scriptura narrauerit quod postea factum est, sicut in multis 
facere solet, haberetur incertum, nisi quod dixi superius 
legeretur, cum ageret de sacrificio pro peccato. ita enim 
legitur: et superponet illud sacerdos super altare 
super holocaustoma domini; et exorabit pro eo sacer- 
dos pro peccato quod peccauit et dimittetur ill. 
quomodo ergo posset hoe super holocanstomas inponi, nisi 
holocaustoma prius inponeretur? praecepit autem hoc et de 
sacrificio salutaris, ut super holocaustoma inponeretur. sed 
quia hoe non ubique dicit, non per omnia sacrificia salutaris 
nec per omnia sacrificia pro peccato, potest forsitan dici non 
hoc regulariter fuisse praeceptum; sed illic tantummodo ut! 
fieret dictum est, id est in sacrificio salutaris, cum fit de 
bubus — ibi enim id praecepit — et in sacrificio pro peccato, 
cum fit de femina ex ouibus; cetera uero siue sint salutaris 
siue pro peccato non esse necesse ut super holocausta in- 
ponantur. 

Mouet etiam, quod, cum faceret Aaron dona populi, quae 
supra commemorauit, non omnia commemorata sunt immo- 
lata, quae fuerant praedicta, sed tantum hircus pro peccato 
et holocaustum, ubi tamen agnum illum non expressit; duo 
uero alia, quae ad sacrificium pro peccato potius quam ad 
holocaustum pertinere diximus, tacuit, id est arietem et 
uitulum. nisi forte a parte totum intellegi uoluit, ut solo 
capro commemorato etiam illa subsecuta acciperemus. 

Cum de sacrificiis salutaris populi narraret, quemadmodum 
ea fecerit Aaron, de uitulo et ariete ait: et occidit uitu- 
lum et arietem sacrificii salutaris populi; et ad- 
tulerunt filii Aaron sanguinem ad eum, et adfudit 
ad altare in circuitu; et adipem quae a uitulo et 
ab ariete, lumbum et adipem tegentem super uen- 
trem et duos renes et adipem quae super ipsos 
est et pinnam quae est in iocinere; et posuit 
adipes super pectuscula et inposuit adipes ad 
altare; et pectusculum et brachium dextrum abs- 
tulit Aaron ablationem ante dominum, quomodo 
praecepit dominus Moysi. nunc singulariter, nunc plura- 
liter loquitur, cum de duobus animalibus loquatur, uitulo et 
ariete. quod ergo dicit ,duo renes‘, ab utroque animante 
intellegendum est atque ita quattuor fiunt; ita et cetera. quod 
uero ait: et posuit adipes super pectuscula, cum ipsa 
pectuscula non inposuerit altari — sacerdoti enim debebantur 
cum brachiis dextris — quid sibi uult? an intellegendum est: 
et posuit adipes quae sunt. super pectuscula? ipsas enim posuit, 

quas inponeret altari a pectusculis demtas. nam ita et superius 
praeceperat. denique sequitur: et inposuit adipes super 
altare et pectusculum et brachium dextrum abs- 
tulit Aaron ablationem ante dominum, modo singu- 
Jariter inferens et pectusculum dicens utique utrumque ex 
utroque animante, quae pectuscula dixerat. 

XXVIII. Quid est quod ait: <et> cum extulisset Aaron 
manus super populum, benedixit eos et descendit, 
cum fecisset quod pro peccato et holocaustomata 
et quae salutaris? ubi autem ista fecit nisi super altare, 
id est ad altare stans eique deseruiens? inde ergo descendit, 
ubi stabat. nimirum illius solutio quaestionis adiuuari hoc 
testimonio uidetur, ubi quaesieramus in Exodo quomodo ser- 
uiri potuerit ad altare, quod erat altum cubitis tribus? gradum 
quippe illic intellegere prohibebamur, quia id deus uetuerat, 
ne super altare pudenda uirilia ministrantis reuelarentur, quod 
utique fieret, si pars altaris gradus esset, id est. si conpactus 
adhaereret. denique ibi hoc uetuit, ubi de altari  structili 
loquebatur; unum enim esset altare cum gradu, cuius pars 
esset gradus, et ideo uetitum est. hic uero, ubi altaris tanta 
fuerat altitudo, ut nisi sacerdos super aliquid staret, apte 
ministrare non posset, intellegendum est quidquid illud erat, 
quod ad horam ministrationis ponebatur et. auferebatur, non 
fuisse altaris partem et ideo non fuisse contra praeceptum, 
quo gradum habere prohibitum est; hoc autem, qualecumque 
fuerat, tacuit scriptura et ideo quaestio facta est. sed nunc, 
cum dicit scriptura sacerdotem, cum fecisset sacrificia, descen- 
disse, hoc est cum immolata inposuisset altari, utique mani- 
festat alicubi eum stetisse unde descenderet; et quia ibi 

steterat, ideo trium cubitorum altari ministrando deseruire 
potuisse, 

XXVHIT. Et uidit omnis populus et amens factus 
est: quod alii interpretes dixerunt ,expauit* conantes trans- 
ferre de graeco quod dictum est: é&éoryj, unde et exorasic 
dicitur, qui saepe in scripturis latinis legitur mentis excessus. 

XXX. Et exiit ignis a domino et deuorauit quae 
erant super altare, holocaustomata et adipes. quid 
dixerit ,a domino‘, quaeri potest: utrum quia nutu et 
uoluntate domini factum est an ab eo loco ignis exiit, ubi 
erat arca testimonii. non enim in loco aliquo ita est dominus, 
quasi alibi non sit. 

XXXI. Posteaquam exeunte igne a domino incensi mortui 
sunt filii Aaron, qui ausi sunt in batillis suis adhibito igne 
alieno incensum inponere domino — quod ideo non licebat, 
quia ex illo igne qui diuinitus in altare uenerat deinceps 
custodito omnia erant accendenda quae in tabernaculo accendi 
oportebat — mortuis ergo illis ait Moyses: hoc est quod 
dixit dominus dicens: in eis qui mihi adpropin- 
quant sanctificabor et in omni synagoga glorifi- 
cabor, eos adpropinquare domino uolens intellegi, qui in 
tabernaculo sacerdotio fungebantur; sanctificari autem in eis 
etiam uindicando, sicut factum est. utrum, ut hinc sciretur 


quam minus aliis parcat, si illis non parcit — quo sensu 
dictum est: si iustus uix saluus erit, peccator et 
inpius ubi parebunt? — an potius secundum illud: cui 


plus datur, plus exigitur ab eo? et illud: seruus, 
qui non cognouit uoluntatem domini sui et facit 

digna plagis, uapulabit pauca; seruus autem qui 
cognouit uoluntatem domini sui et facit digna 
plagis, uapulabit multa? et. illud: exiguo enim con- 
cedetur misericordia; potentes autem potentiora 
tormenta patientur? sed ubi hoc dixerit dominus, quod 
eum dixisse Moyses commemorauit, in scriptura quae retro 
est non inuenitur. tale ergo est hoe quale in Exodo, ubi dicit 
domino: tu dixisti: scio te prae omnibus, quod inue- 
nitur quidem dominus ei dixisse, sed postea. sed quoniam 
mendaciter numquam hoc Moyses diceret, intellegitur id ei 
etiam ante dixisse, quamuis scriptum non fuerit; ita et hoe. 
unde adparet non omnia scripta esse quae deus locutus est 
eis, per quos nobis sancta scriptura eius ministrata est. 
XXXI. Quid est quod Aaron et reliquos filios eius mortem 
duorum illorum lugere prohibens dicit: caput uestrum 
cidara non denudabitis, ubi certe ostendit cidaras teg- 
mina capitum fuisse? nisi quia illa faciebant lugentes, quae 
consuetudini ornatus essent contraria. sicut enim in nostra 
consuetudine, quia caput apertum magis habetur, operitur in 
Iuctu, sic, quia illi operimento capitis ornabantur, nudandum 
erat lugentibus. quod ideo prohibet, ne lugerent eos, in 
quorum poena sanctificatus est dominus, id est commendatus 
est timor eius. nec ideo, quia Ingendi non erant — nam per- 
mittit alios Iugere illos — sed quia illi lugere tune non 
debebant cum dies sanctificationis -eorum agerentur nondum 
completis septem, quibus eos praecepit de tabernaculo non 
abscedere. quamquam possit uideri, quia illo oleo fuerant 
sanctificati, hoe dictum esse quod numquam quemquam lugere 

deberent. ita enim dicit: fratres autem uestri omnis 
domus Israhel plorabunt incendium, quo incensi 
sunt a domino. et ab ostio tabernaculi testimonii 
non exibitis, ne moriamini; oleum enim unctionis 
quod est a domino super uos est. 

XXXII. Et locutus est dominus ad Aaron dicens: 
uinum et siceram non bibetis, tu et filii tui tecum, 
cum intrabitis in tabernaculum testimonii aut 
cum accedetis ad aJtare, et non moriemini. quando 
ergo eis bibere licebat, quandoquidem in tabernaculum eis 
cotidie necesse erat introire et accedere ad altare propter 
continuam seruitutem? quodsi quisquam dicit non omni die 
sacrificia inponi solere, quid dicit de ingressu in taberna- 
culum, qui cotidianus erat propter candelabrum et panes pro- 
positionis super mensam ponendos? si autem respondetur 
,in tabernaculum testimonii‘, nunc quod. ait, illud 
esse inlellegendum, ubi erat arca testimonii, etiam illuc 
necesse erat intrare summum sacerdotem propter incensum 
continuationis. non enim semel in anno intrabat, sed cum 
Sanguine purificationis semel in anno, propter incensum autem 
cotidie. an intellegendum est deum praecepisse, ut uinum 
omnino non biberent? cur ergo non ita praecepit potius, ut 
breuiter diceret: uinum non bibetis, sed addidit: cum 
intrabitis in tabernaculum aut cum accedetis ad 
altare? an quia causa non bibendi tacenda non erat, maxime 
quia deus praescius erat futuros pestea tam multos etiam 
summos sacerdotes uno tempore, id est non per successionem, 
qui tabernaculo et sacrificiis et incenso et uniuerso illi mini- 
sterio uicibus deseruirent, quando utique illi non bibebant, 
quorum locus erat deseruiendi, alii autem bibebant? an quid 

aliud hoc loco intellegendum est? quoniam, cum uinum et 
siceram sacerdotes bibere prohiberet, secutus ait: legitimum 
aeternum in progenies uestras. ambiguum est, utrum 
superiori sensui conectatur, id est ad uinum non bibendum 
pertineat, an inferiori ubi sequitur: distinguere inter 
medium sanctorum et contaminatorum et inter 
medium mundorum et [inter medium] inmundorum 
et instruere filios Israhel omnia legitima quae 
locutus est dominus ad eos per manum Moysi, ut hoc 
sit officio sacerdotum legitimum aeternum in progenies eorum. 
quomodo autem dieat ,aeternum*, iam saepe diximus. hoc 
quoque ambigue positum est, quod ait: distinguere inter 
medium sanctorum et contaminatorum et inter 
medium mundorum et inmundorum, utrum ab eo, 
quod sunt sancta et munda uel inquinata et inmunda, an ab 
eo, quod sunt sancti et mundi uel inquinati et inmundi, id 
est, utrum inter illa ipsa sacra, quae rite uel non rite fierent, 
distinguere uoluit sacerdotes an inter ipsos homines probandos 
uel inprobandos an potius ad utrumque referendum est siue 
homines siue sacra. 

XXXIIII. Pectusculum segregationis et brachium 
ablationis manducabitis in loco sancto. quamuis 
singula singulis data sint, nimirum tamen utrumque posset 
dici segregationis, quia utrumque sacerdoti separatur et utrum- 
que ablationis siue demtionis, quod grace dicitur apaipeys, 
quia utrumque demilur et aufertur eis pro quibus offertur, 
ut detur sacerdoti. pectusculum sane inpositionis superius 
legimus et brachium ablationis, quia de brachio nihil inpone- 
batur altari, adeps autem de pectusculo inponebatur. 

XXXV. Quid est quod dicit: de sacrificiis salutarium, 
cum ea dicat, quae alibi dixit ,sacrificia salutaris‘, et 
cum singulari numero id dixit: sacrificium salutaris, 
cum de eadem re diceretur? an forte hoc loco, ubi ait: 


‘aesacrificiis salutarium, sanitatum dici debuit? nam in 


illo psalmo, ubi dictum est: exaudi nos, deus sanitatum 
nostrarum, hoc uerbum habet graecus quod etiam hoc loco, 
id est swrypiwv. qui genetiuus pluralis in graeca lingua 
ambiguus est, utrum a salute an a salutari nomen declinatum 
sit, quoniam owrtypia. dicitur salus uel sanitas, unde fit gene- 
tiuus pluralis tov cwrypmv; salutare autem swrjptoy dicitur 
et inde genetiuus pluralis idem ipse est. si ergo recte potest 
intellegi etiam sacrificium salutis quod est sacrificium salu- 
taris, quoniam a salutari salus datur, et illud est salutare 
unde salus accipitur, non est necesse, ut tamquam multorum 
salutarium sacrificia hic intellegamus, ubi dictum est ,a sacri- 
ficiis salutarium*‘, sed multarum forsitan sanitatum, quae 
tamen ab uno salutari accipiuntur. quod sit autem salutare 
dei, de quo dictum est: calicem salutaris accipiam, 
et de quo Symeon dicit in euangelio: quoniam uiderunt 
oculi mei salutare tuum, fides christiana nouit. possunt 
sane non absurde intellegi uel dici etiam sacrificia salutaria, 
quae sunt salutaris. 

XXXVI. Et erit tibi et filiis tuis et filiabus tuis 


slegitimum aeternum. non frustra est additum ,filiabus‘, 

quoniam quaedam ad escas pertinentia sacerdotum prohibet a 
feminis accipi, sed a masculis iubet. 

Cum quaesisset Moyses caprum oblatum pro populi pec- 
catis et non inuenisset, quoniam fuerat incensus, et iratus 
esset, quod ea, quae pro peccato a populo offerrentur, con- 
stituit dominus sacerdotibus edenda inde oblatis adipibus et 
renibus, iratus autem esset non fratri suo, sed filiis eius, 
credo quod ad eos suggerendi ministerium pertineret, respondit 
ili Aaron et ait: si hodie obtulerunt ea quae pro 
peccato illorum sunt et holocausta sua ante do- 
minum et contigerunt mihi talia et comedam quod 
est pro peccato hodie, numquid placitum erit do- 
mino? et audiuit Moyses et placuit illi. hoc uidetur 
dixisse Aaron, quod ipso die, quo primum obtulerant filii 
Israhel pro peccato suo, non debuit a sacerdotibus manducari, 
sed totum incendi, non inde regulam faciens ad cetera: nam 
deinceps sacrificia pro peccatis ipsi edebant. sed quia hoc 
primum fuit ipso primo die primitus oblatum, credendum est 
Aaron sacerdotem hoc diuina inspiratione dixisse, ut et illud 
circa sacerdotes deinceps seruaretur, quod praeceperat dominus 
Moysi, et hoc quod Aaron dixit tamquam diuinitus dictum 
Moyses adprobaret. quid ergo de ceteris eiusdem diei sacri- 
ficiis, id est de ariete et uitulo, quae diximus etiam ipsa 
pro peccato oblata debere intellegi? an de uitulo nulla quaes- 
tio est, quoniam oportebat sic fieri, ut de eius sanguine 
quemadmodum praeceptum fuerat intromitteretur, unde et 
tangerentur cornua altaris incensi, et consequens erat, ut totus 
arderet? quid ergo de ariete? an quoniam primum caprum 
quaesiuit Moyses, quod de capro illi responsum est, hoc et 

de ariete intellegendum est, quem ex ordine fuerat quaesiturus, 
nisi illud responsum sacerdotis ei placuisset? de uitulo autem 
quid quaereret, cum ea lege fieri potuerit, quam de uitulo 
pro peccato uniuersae synagogae praeceperat deus, sicut de 
uitulo pro peccato sacerdotis, id est, ut totus arderet extra 
castra? haec enim uerba sunt irascentis Moysi ad filios fratris 
sui, cum hircum pro peccato quaesitum non inuenisset, quia 
fuerat totus incensus: quare non comedistis illud quod 
fuit pro peccato in loco sancto? quoniam enim 
sancta sanctorum sunt, hoc uobis dedit edere, ut 
auferatis peccatum synagogae et exoretis pro eo 
ante dominum. non enim inlatum est a sanguine 
eius in sanctum ante faciem intus. edetis illud 
in loco sancto, quomodo mihi constituit dominus. 
utique cum dicit: non enim inlatum est a sanguine 
eius in sanctum ante faciem intus, procul dubio 
discernit illud quod ita fit pro peccato sacerdotis siue pro 
peccato uniuersae synagogae non de hirco, de quo sanguis 
quoniam non erat iussus inferri ad tangenda cornua intus 
altaris incensi non debuit totus incendi, sed a sacerdotibus 
manducari, hoc autem quare sit factum, id est, ut etiam ipse 
totus incenderetur, respondit Aaron et placuit Moysi. 

Sane quoniam sex pecora praecepta fuerant senioribus populi 
ut offerrentur pro populo, quorum prius quattuor commemo- 
rauit, hircum et arietem et uitulum et agnum anniculum — 
quorum manifestum est hireum pro peccato, manifestum est 
etiam agnum anniculum in holocaustum — duo uero media, 
arietem et uitulum, ambigue posita uideramus, utrum ad 
sacrificium pro peccato pertinerent et hirco adiungerentur an 
potius agno, ut in holocaustum offerrentur — unde quid 


5 ef Leu. 4,12. 21 8 Leu. 10, 17. 18 


2 illa C ei] et N 6 sunt uerba PSNVTbd 8 comeditis CSN 
comedetis P! 13 editis C 14 constituit mihi S 17 sacerdotis— 
peccato om. S 23 fuerunt PSVbd 24 offerentur CP'N 25 agni- 
culum S'7 27 in om. S 29 et] de S ut et V 30 offerentar P1ASV'!N 


270 S. Aureli Augustini 


nobis uideretur suo loco exposuimus — postea uero, ut sex 
animalia complerentur, uitulum et arietem commemorauit in 
sacrificium salutaris, nec tamen in consequentibus cum immo- 
lata sunt et identidem commemorata, fit mentio pecorum 
ipsorum arietis et uituli, quae inter caprum et agnum posue- 
rat, sed tantum ille uitulus et ille aries commemorantur, 
quos in sacrificium salutaris offerri iusserat, ut iam non sex 
pecora, sed potius quattuor fuisse credantur: potest fortassis 
intellegi quod duo illa, quae prius inter hircum et agnum 
posuerat, iterum nominauit et non est alius uitulus et alius 
aries in sacrificium  salutaris, ut, cum dixisset hireum pro 
peccato et arietem et uitulum non dicens in quid, id est in 
quam rem, agnum uero anniculum in holocaustum, postea 
dicere uoluerit quid de uitulo et ariete faciendum esset, id 
est, quia neque pro peccato sicut hircus neque in holo- 
caustum sicut agnus, sed in sacrificium salutaris inbebantur 
inferri; sed si hoc intellexerimus, manebit quaestio, quare pro 
peccato synagogae hircus oblatus sit, cum de sacrificiis quae 
pro peccatis offerenda essent ab initio dominus loquens uitulum 
offerri iusserit pro peccato synagogae sicut pro peccato sacer- 


dotis non caprum, sed uitulum — de quo uitulo etiam san- 
guinem similiter ut pro peccato sacerdotis ad tangenda cornua 
altaris incensi praecepit inferri — et quae causa fuerit, ut 


pro peccato Aaron et Moyses uitulum offerret et ipse Aaron 
alterum uitulum, sicut pro peccato sacerdotis secundum dei 
praeceptum offerri oportebat, pro peccato autem populi non 
uitulus, sicut praeceptum fuerat, sed hircus potius offerretur. 
quod nos cum moueret, uisum est nobis, ut supra diximus, 
quod non solus hireus pro peccato populi sed et aries et 

Quaestionum lib. III (Quaest. de Leuitico), 271 
uitulus offerri iussus est, ut ad ista tria subaudiatur ,pro 
peccato“, quia et principes erant in populo, pro quibus hircus 
fuerat offerendus, et singuli quique habere propria peccata 
potuerunt, pro quibus aries, et unum aliquod peccatum omnes, 
pro quibus uitulus; sicut ab initio praeceptum fuerat, pro 
peccato uniuersae synagogae uitulum offerri oportebat. ideo 
autem, cum immolata sunt, hircus tantummodo nominatur, 
ut alia etiam tacita intellegerentur, locutione a parte totum, 
quia omnia fuerant pro peccatis. 

XXXVII. Cum ageret de morticinis inmundorum animalium, 
et omne uas fictile, inquit, in quo ceciderit ex eis 
intus quaecumque sunt intus inmunda erunt, et 
illud conteretur, id est ipsum uas. et omnis cibus 
qui manducatur in quemcumque uenerit super 
illum aqua inmundus erit uobis. non quaecumque 
aqua intellegenda est, quae si superuenerit cibo, facit eum 
inmundum, sed ex illo uase, quod factum est inmundum de 
nmorticinis inmundis, si forte ipsum was habuit aquam. 

XXXVIII. Instruere filios Israhel inter uiuifi- 
cantia quae manducantur et inter uiuificantia 
quae non manducantur. quae graecus habet Cwoyovodvta, 
nostri quidam ,uiuificantia* interpretari maluerunt, quia 
utcumque hoc uerbum noster usus recepit, quam facere nouum 
insolitum, si dici posset ,uiuigignentia‘. non enim quae uiui- 
ficant, id est uiuere faciunt, sed quae uiuos fetus gignunt, 
id est non oua sed pullos, dicuntur Cwoyovodvta. 

XXXVIJUII. Quid est quod ait de muliere quae peperit: 
omne sanctum non tanget et in sanctuarium non 
introibit? quod sanctuarium uult intellegi, cum legatur in 
tabernaculum nonnisi sacerdotes solere ingredi et usque ad 
uelum interius secundum, ultra uelum autem ipsum, ubi erat 
arca, nonnisi unum summum sacerdotem? an et ante taber- 
naculum, ubi erat altare sacrificiorum, sanctuarium dici potuit? 
nam saepe appellatur locus sanctus etiam ipsum atrium, 
cum dicitur: in loco sancto edent ea. . illuc fortassis 
solebant intrare mulieres, quando offerebant dona sua, quae 
inponerentur altari. 

XL. Quid est quod dicit: si masculum pepererit 
mulier, inmunda erit septem dies; secundum dies 
Secessionis eius inmunda erit. et die octauo cir- 
cumcidet carnem praeputii eius; et triginta et 
tres dies sedebit, in sanguine suo mundo. omne 
quod sanctum est non continget et in sanctuarium 
non introibit? quae differentia est inter septem dies illos, 
quibus eam dicit inmundam, et triginta tres, quibus in san- 


guine suo mundo sedebit? si enim iam inmunda non est per : 


triginta tres dies, quare non tangit quod sanctum est? an 
hoc adkuc interest, quia in sanguine est licet mundo? ut hoc 
distet, quia cum inmunda est, ubicumque etiam sederit, in- 
mundum facit, cum uero iam in sanguine mundo sedet, tantum 
quod sanctum est non ei licet tangere et in sanctuarium 
intrare? hoc est enim, quod ait: secundum dies seces- 

Sionis purgationis suae, quoniam dicit aliow ioco in- 
munditiam feminae, quae menstruis purgatur, septem dierum 
esse, quando omne super quod sederit inmundum erit. ,seces” 
Sionis* autem dicit, quoniam secedebat aliquantum, ne omnia 
coinquinaret, cum perageret illos dies. hos dies inmunditiae- 
eius, si feminam pareret, lex duplicabat et quattuordecim 
faciebat; reliquos autem quibus sedebat in sanguine mundo 
suo, etiam ipsos duplices iusserat obseruari, id est sexaginta 
Sex, ut omnes essent in partu masculi quadraginta, in feminae 
octoginta. aliqui autem codices graeci non habent -in san- 
guine mundo suo‘, sed ,in sanguine inmundo suo‘. 

Kt cum adinpleti fuerint dies purgationis eius, 
Super filio aut super filia offeret agnum anni- 
culum sine macula in holocaustum et pullum 


s¢olumbinum aut turturem pro peccato ad ostium 


tabernaculi testimonii ad sacerdotem. et offeret 
eum ante dominum; et exorabit pro ea sacerdos 
et purgabit eam a fonte sanguinis eius. ista lex 
eius quae peperit masculum aut feminam, siautem 
non inuenerit manus eius quod satis est in agnum, 
et accipiet duos turtures aut duos pullos colum- 
binos, unum in holocaustum et unum pro peccato. 
et exorabit pro ea sacerdos et purgabitur. recte 
ergo superius non legendum est: offeret agnum anni- 
culum sine macula in holocaustum ,auté pullum 
columbinum aut turturem pro peccato, sicut nonnulli 
codices habent, sed sicut dictum est: et pullum colum- 
binum aut turturem pro peccato, quandoquidem postea 

dicit: si non inuenerit manus eius quod satis est 
ad agnum, et accipiet duos turtures. ubi plus uidetur 
habere ,et*; nam ea coniunctione detracta integre sequitur: 
accipiet duos turturesaut duos pullos columbinos, 
unam auem scilicet in holocaustum, alteram pro peccato. 

Sed quo peccato? numquid peperisse peccatum est? an hic 
ostenditur illa propago ex Adam, unde apostolus dicit: ex 
uno in condemnationem, et quia per unum hominem 
peccatum intrauit in mundum et per peccatum 
mors et ita in omnes homines pertransiit? et hic 
satis adparet quemadmodum dictum sit: ego enim in in- 
iquitatibus conceptus sum et in peccatis mater 
mea in utero me aluit. cur ergo non illud quod natum 
est purgari dicit scriptura per hoc sacrificium, sed ipsam 
quae peperit? an ad ipsam quidem, unde illa origo trahebatur, 
relata purgatio est propter sanguinis fontem? non poterat 
tamen sine ipsius fetus purgatione fieri, qui ex ipso sanguine 
exortus est? nam quo pertinet quod superius ait: super 
filio aut super filia offeret agnum anniculum 
sine macula in holocaustum et pullum colum- 
binum aut turturem pro peccato, si mihil per hoc 
sacrificium fiebat pro eis qui nascebantur? 

Quodsi quisquam ita distinguere conabitur, ut dicat non 
esse iungendum ,super filio aut super filia offeret 
agnum anniculum sine macula in holocaustum et 
pullum columbinum pro peccato*, sed ita potius 
legendum: et cum adinpleti fuerint dies purgationis 
eius super filio aut super filia, id est dies purgationis 
inpleti fuerint super illo aut super illa, filio scilicet uel filia, 
ut deinde ab alio sensu sequatur: offeret agnum anni 

culum sine macula in holocaustum et pullum 
columbinum pro peccato, id est pro peccato suo, cum 
completi fuerint dies purgationis eius super filio aut super 
filia: quisquis ergo ita distinguendum putauerit, ex euangelio 
conuincetur, ubi cum tale aliquid nato ex uirgine domino 
facerent magis propter consuetudinem legis quam propter 
necessitatem alicuius in eo expiandi purgandique peceati, 
sic legitur: et cum inducerent puerum Iesum pa- 
rentes eius, ut facerent secundum consuetudinem 
legis pro eo. non dictum est ,pro matre eius* sed »pro 
eo", quamuis ea fierent quae hoc loco praecepta sunt de 
duobus turturibus aut duobus pullis columbinis. sic enim 
baptizari etiam ipse dignatus est baptismo Iohannis, qui erat 
baptismus paenitentiae in remissionem peccatorum, quamuis 
nullum haberet ille peccatum. merito ergo quidam nostri ita 
interpretati sunt etiam istum in Lenitico locum, ut non 
dicerent: super filio aut super filia, sed: pro filio 
aut pro filia. hance enim uim huius praepositionis esse 
intellexerunt hoc loco, ubi graecus ait: 29’ vim 7] int Snyarpi. 
sane aduertendum est quam pauper dominus nasci uoluerit, 
ut non pro illo offerretur agnus et pullus columbinus aut 
turtur sed par turturum aut duo pulli columbini, sicut in 
euangelio legitur: quod scriptura Leuitici tunc iussit offerri, 
si non habuerit manus offerentis quod satis est in 
agnum. 

XLI. Homini si cui facta fuerit in cute corporis 
eius cicatrix signi lucida et fuerit in cute coloris 
eius tactus leprae. uelut exponendo dixit posterius, unde 

quod primum dixerat intellegeretur, quoniam dixerat: homini si 
cui facta fuerit in cute corporis eius cicatrix lucida. 
ne cicatricem sic intellegeremus, quomodo solet esse uestigium 
sanati uulneris, aperuit hoc se de colore dicere, cum adiunxit: 
et fuerit in cute coloris eius tactus leprae. quidquid ergo 
illud est, coloris uitium est, quod nomine cicatricis appellat. quod 
uero ait: tactus leprae, non quod tactu color sentiatur, 
sed ita dicit tactum leprae, tamquam homo ipse uel corpus 
eius lepra sit tactum, hoc est maculatum atque uitiatum. 
sicut dici solet: ,tetigit eum uel non tetigit febris*. denique 
ipsam maculam tactum uocat et eam semper isto nomine 
appellat. unde nonnulli nostri non ,tactum‘, sed ,maculam* 
interpretati sunt. quo nomine quidem planius uidetur sonare 
quod legitur; sed potuit et graecus non dicere ayy, id est 
tactum, sed popov, id est maculam, unde &wpor dicit imma- 
culatum. quamquam non ab illo solo quod in colore contingit, 
sed ab omni uitio purum solet scriptura &éympyoy dicere. unde 
non maculam coloris, sed omnis uitii notam uult intellegi, 
quod p@pov appellat. posset ergo quod ad solum colorem 
adtinet oxthov dicere: quo uerbo usus est apostolus, ubi ait 
de ecclesia: non habentem maculam aut rugam. nec 
uouov autem nec oxidov dixit, sed apyy, id est tactum, quod 
et in graeca lingua inusitate dicitur in coloribus et tamen 
hoc septuaginta interpretes non piguit graece dicere. cur 
ergo latinos piguerit? quod autem dicitur ,cicatrix signi‘, 
uel ideo dicitur, quod significet aliquid, uel ideo potius, quod 
ipsum hominem signo quodam discernit a ceteris, hoc est 
notabilem reddit. 

= 


XLII. Quid est quod ait: et uidebit sacerdos et inqui- 
nabit eum, ad quem ueniet, ut mundetur? sed ,inquinabit* 
dictum est ,inquinatum pronuntiabit“, si haec in eo ulderit, 
quae scriptura dicit de macula leprae. 

XLII. Si autem lucidus albus erit in cute coloris 
eius et humilis non fuerit aspectus eius a cute. 
,lucidus albus‘ subauditur ,tactus‘, id est illa macula 
coloris, non pilus. quod postea dicit: si autem conuersa 
mutata fuerit significatio in cute, hanc dicit ,significa- 
tionem‘, quod superius ,signum* in latino legitur. nam 
graecus et supra et hic uno eodemque uerbo usus est ojpasiay 
dicens. 

XLII. Et segregabit illum sacerdos septem diebus 
in secundo; et uidebit illum sacerdos die septimo in 
secundo, et ecce obscurus tactus, non est conuersus 
tactus in cute. et purgabit eum sacerdos; signum 
enim est: hoc est ,purgatum eum pronuntiabit“; non enim 
est lepra, sed signum. 

XLV. Si autem conuersa mutata fuerit significatio 
in cute posteaquam uidit illum sacerdos, ut purget 
<illum>, et uisus fuerit denuo sacerdoti et uiderit 
eum sacerdos et ecce commutata <est> significatio 
in cute, et inquinabit eum sacerdos; lepra est. etiam 
hic ,inquinabit* dixit ,inquinatum pronuntiabit*;  eté 
autem plus habet ex more locutionis scripturae. hoc itaque 
uidetur admonuisse, ut, cum uisus fuerit solus color albus 
et lucidus discolor sano colori, adhuc probetur a sacerdote, 
ut, si uiderit etiam pilum mutatum in album colorem et 

humiliorem factum cutis locum, in quo est albus color, tune 
pronuntiet lepram, id est inquinet hominem pronuntiando 
leprosum. si autem, inquit, lucidus albus fuerit in cute 
coloris ei:us — id est lucidus albus fuerit ille tactus: quo 
nomine eandem maculam appellat — et humilis non fuerit 
aspectus eius a cute et pilus non erit conuersus in 
album, ipse autem est obscurus -—— id est ipse pilus, 
quia non est albus — et segregabit sacerdos tactum 
septem dies. et uidebit sacerdos tactum die septimo 
— id est illam maculam — et ecce tactus manet ante 
eum, non commutatus est tactus in cute, id est non 
est discolor et dissimilis inuentus a cute. ergo sanatum est 
quod uitiosum erat. sed adhuc iubet probari eandem sanitatem 
per alios septem dies atque ideo sequitur et dicit: et segre- 
gabit illum sacerdos septem dies in secundo — id est 
septem dies alios — et uidebit illum sacerdos die sep- 
timo in secundo, et ecce obscurus tactus — id est 
quia non albus et Jucidus ac per hoe concolor sano colori — 
non est mutatus tactus in cute — sicut et paulo ante 
dixit, hoc est non est dissimilis a cetera cute — et pur- 
gabit eum sacerdos, id est purgatum pronuntiabit a suspi- 
cione leprae, non quod habuerit lepram, quam iam non habet, 
sed quoniam lepra non fuit, quod in illo lucido et albo colore 
tactus, id est maculae illius quae adparuerat, cum expecta- 
retur utrum humilior fieret locus et pilus illic in album 
conuerteretur, non contigit, sed potius ille tactus, qui fuit 
ante lucidus et albus, obscurus inuentus est, id est similis 
cetero colori, non lucidus. non erat ergo lepra; signum est 
enim, non lepra, quod sic adparuit. tamen etiam propter hoc 
purgatus a suspicione leprae ,lauabit uestimenta sua“, quia 

et in illo signo aliquid fuit, propter quod lauanda fuerant 
uestimenta, et mundus erit. 

XLVI. Deinde sequitur: si autem conuersa mutata 
fuerit significatio in cute posteaquam uidit illum 

5 sacerdos, ut purget illum — id est posteaquam uidit 
eum sacerdos septimo die prius sanum, ut purgaret illum, 
mutata est illa significatio, id est illud signum in cute — 
et uisus fuerit in secundo sacerdoti — id est post alios 
septem dies — et uiderit eum sacerdos, et ecce com- 

io mutata est significatio in cute — id est non stetit in 
illa sanitate, in qua eum uiderat post primos septem dies — 
et inquinabit illum sacerdos; lepra est. iam hic quo- 
niam illud quod uisum fuerat post primos septem dies sanum 
non stetit in suo, sed mutatum est in pristinum uitium, 
is lepra pronuntiatur, ita ut non illic expectetur uel locus 
humilior uel pilus in album conuersus. cum enim lepra non 
sit notabilis atque uitiosa nisi uarietas, hoc ipsum de uitioso 
colore redire ad sanum et de sano redire ad uitiosum ita 
notabile est, ut non ibi fuerit expectandum, quod in primo 

20 expectari praeceperat de humiliore loco et pili candore, sed 
iam etiam ista uarietate sine dubitatione sit Jepra. 

XLVII. Deinde sequitur: et tactus leprae si fuerit in 
homine. ueniet ad sacerdotem. et uidebit sacerdos, 
et ecce cicatrix alba in cute, et haec mutauit capil- 

5 lum album, et a sano carnis uiuae in cicatrice. hinc 
si subtrahamus ,et*, more enim locutionis scripturarum 
positum est, iste erit sensus: et uidebit sacerdos, et ecce 
cicatrix alba in cute, et haec mutauit capillum album 
a sano carnis uiuae in cicatrice. ordo est: mutauit 

9 capillum album in cicatrice a sano carnis uiuae, id est: cum 

caro uiua et sana habeat capillum obscurum uel nigrum, 
haec cicatrix album habet. lepra ueterescens est in cute 
coloris eius; et inquinabit eum sacerdos — id est 
inquinatum pronuntiabit — non segregabit eum, quia in- 
mundus est. hoc uidetur dicere, quia, ubi inuentus fuerit 
pilus in albuin mutatus concolor albo uitio cutis, iam non 
segregatur, ut probetur, nec expectatur utrum etiam humilior 
fiat locus, sed ex hoe tantum quod alba est cutis discolor 
ceterae et album habet pilum discolorem ceteris qui sunt in 
carne uiua et sana lepra ueterescens pronuntiatur; ideo uete- 
rescens, quia iam non est probanda illis bis septem diebus. 
Si autem restitutus fuerit color sanus et conuersus 
fuerit albus, quoniam dixerat totum album factum per 
totam cutem eo ipso iam mundum esse, quia uarietas ibi 
iam non esset. deinde ait: et quacumque die uisus fuerit 
in eo color uiuus, inquinabitur: ubi satis ostendit uarie- 
tatem inprobari. ac per hoc quod modo dixit: si autem 
restitutus fuerit color sanus et conuersus fuerit 
albus, et ueniet ad sacerdotem. et uidebit sacerdos, 
et ecce conuersus tactus in album, et purgabit sacer- 
dos tactum; mundus est, restitutum colorem sanum non 
debemus accipere, ut color sanus esset; iam enim ipse erat, 
per quem tamen fiebat inmundus propter uarietatem. resti- 
tutum ergo dixit colorem sanum, ut illud esset quod fuerat, 
id est albus sano pereunte. tune enim rursus mundus erit, 
cum totus albus fuerit, quia nulla ibi uarietas erit. sed resti- 
tutum pro pereunte accipere nimis inusitata locutio est; 
magis enim uidetur dicere debuisse: si autem restitutus fuerit 
color albus. nunc uere ait: restitutus sanus et conuersus 

fuerit albus, tamquam diceret: sanus color si restitutus 
fuerit in album. 

XLVIII. Quid est quod, cum de lepra capitis loqueretur, 
eam etiam quassationem appellauit, cum in solo colore fiat 
vel cutis uel capillorum, et quod humilior aspectus eius a 
cetera cute adpareat, sine dolore tamen et sine ulla uexatione? 
an hoc quod inmundum est quassationem uoluit appellare 
pro plaga, uelut hac inmunditia homo percussus sit? 

XLVIIIT. Quid sibi uult quod cum diceret de lepra uesti- 
mentorum aliarumque rerum ad usus hominum pertinentium 
ait: [aut] in uestimento laneo aut in uestimento 
stuppeo aut in stamine aut in lana aut in lineis 
aut in laneis, cum iam supra dixisset: in uestimento 
laneo aut in uestimento stuppeo? nam stuppeum est 
utique lineum. an illic uestimenta intellegi uolnit, hic autem 
quodlibet laneum et quodlibet lineum? non enim uestimenta 
sunt stramina iumentorum, cum sint lanea, aut uestimenta 
sunt retia, cum sint linea. prius ergo specialiter de uesti- 
mentis, deinde generaliter de omnibus rebus laneis et lineis 
dicere uoluit. 

L. Quaeritur quid dixerit: in omni operaria pelle, 
quod nonnulli interpretati sunt: in omni confecta pelle. 
sed non ait graecus épyaspévy Séppatt, ait autem éepyacipa, 
quod uerbum etiam in Regnorum libro positum est, ubi Jona- 
than loquitur ad Dauid: esto in agro in die operaria, 
id est in die qua fit opus. ac per hoc etiam hic pellem ope- 
rariam in qua fit opus debemus accipere, id est alicui operi 

adcommodatam. sunt enim pelles quae tantummodo ad orna- 
mentum habentur, non ad opus. 

LI. Quid est quod ait: in omni uase operario pellis, 
nisi quod est ex pelle factum, hoc est in omni uase pelliceo? 
hoe autem isto loco uas dicit, quod graeci appellant oxedo<; 
hoc enim nomen generale est omnium utensilium. aliud est 
autem quod appellatur oy;ziev; nam et hoe latina lingua uas 
dicit. sed ayyetov illud magis intellegitur uas quod liquorem 
capit. 

LII. Quid est quod ait: et quemcumque tetigerit 
qui fluorem seminis patitur et manus suas non 
lauit aqua, lauabit uestimenta et lauabit corpus 
suum aqua et inmundus erit usque in uesperam? 
ambigue quippe positum est quod ait: manus suas non 
lauit aqua, uelut posteaquam tetigerit. sed intellegendum 
est: quemcumque non lotis manibus tetigerit, ipse quem 
tetigerit lauabit uestimenta et cetera. 

LIT. Quid est quod cum praeciperet quomodo intrare 
deberet sacerdos summus in sanctum, quod est intra uelum, 
ait inter cetera: et exorabit pro sanctis ab inmun- 
ditiis filiorum Israhel et ab iniustitiis eorum [et] 
de omnibus peccatis eorum? quomodo ergo pro sanctis, 
si ab inmunditiis filiorum Israhel et ab iniustitiis eorum de 
omnibus peccatis eorum? an quia non ait ,pro inmunditiis‘ 


filiorum Israhel sed ,ab inmunditiis*, hoe intellegendum : 


est ,exorabit pro sanctis ab inmunditiis filiorum 

Israhel?* id est pro eis qui sancti sunt ab inmunditiis 
filiorum Israhel non consentientes inmunditiis eorum; non 
quia pro ipsis tantum exorandum erat, sed quia etiam pro 
ipsis, ne quisquam putaret ita fuisse sanctos, ut nihil esset 
unde pro eis exoraretur, quamuis essent ab inmunditiis filiorum 
Israhel et ab iniustitiis eorum alieni. de omnibus pec- 
catis eorum, id est: quae iniustitiae ueniebant de omnibus 
peccatis eorum. 

Potest et iste esse sensus ,exorabit pro sanctis ab 
inmunditiis filiorum Israhel*, id est, ut hoc pro illis 
exorari intellegatur, ut ab inmunditiis filioram Israhel tuti 
essent. sed exorabit non potest accipi nisi quod alio uerbo 
dicitur ,propitiabit*. unde et propitiatorium uocatur, quod alii 
exoratorium interpretati sunt; graece autem dicitur thaorip:oy. 
et quod hoc loco latinus ait: exorabit pro sanctis, 
graecus habet 2&Adcetat, quod non intellegitur nisi pro pec- 
catis. unde scriptum est in psalmo: qui propitius fit 
omnibus iniquitatibus tuis. hic ergo aptior sensus est, 
ut intellegatur sacerdos etiam pro his propitiare deum, qui 
sancti sunt ab inmunditiis filiorum Israhel, et quia, licet ita 
sancti sint, ut inmunditiis filiorum Israhel et iniustitiis non 
consentiant, habent tamen aliquid propter quod eis necessaria 
sit propitiatio dei. 

Sane in quodam graeco inuenimus: et exorabit sanctum, 
non pro sanctis, et illud quidem sanctum genere neutro, 
id est td &yov. nam posset intellegi ,exorabit sanctum deum‘, 
et nulla esset quaestio; quomodo autem possit intellegi: 
exorabit hoc sanctum, difficile est dicere, nisi forte illud 

sanctum quidquid est quod deus est, quia et spiritus sanctus, 
qui utique deus est. neutro genere graece dicitur té mveina 
to dyov. et forte hoc est — si tamen ille codex uerior 
est, qui emendatior uidebatur e&thocetat to aytev, hoe est 
4 Tvebua cd ayov, quod latine genere neutro dici non potest. 
quamuis et in tribus aliis codicibus, uno graeco et duobus 
latinis, non inuenerimus nisi quod supra diximus: exorabit 
pro sanctis. quod potest et sic accipi, ut non pro sanctis 
hominibus, sed pro his quae sancta sunt intellegatur, id est 
tabernaculo ipso et quaecumque in eis essent  sanctificata 
domino; ut hoc sit ,exorabit pro sanctis ab inmun- 
ditiis filiorum Israhel: propitiabit deum pro his quae 
sanctificata sunt domino ab inmunditiis filiorum Israhel, quia 
in medio eorum erat tabernaculum. sic enim sequitur. nam 
cum dixisset: exorabit pro sanctis ab inmunditiis 
filiorum Israhel et ab iniustitiis eorum de omni- 
bus peccatis eorum, continuo subiecit: et ita faciet 
tabernaculo testimonii quod creatum est in eis 
in medio inmunditiae eorum, ut ad hoc necessaria 
uideatur illa propitiatio pro sanctis, id est pro tabernaculo 
et omnibus quae in eo sancta dicuntur. nam et paulo post 
hoe dicit de altari, quod aspersione sanguinis mundaret illud 
sacerdos et sanctificaret ab inmunditiis filiorum Israhel. 
LUM. Et perficiet exorans sanctum. utrum perficiet 
sanctum? an exorans sanctum secundum id quod supra dixi- 
mus? nain et hic neutro genere graece dictum est t6 Bry.9v, 
utrum ergo exorans dominum perficiet sanctum, id est per- 

fecte sanctificat quod sanctificat? an perficiet, quod ait, 
exorans sanctum, id est illud sanctum quod est to nvedpo 
To Gov? 

LY. De duobus hircis, uno immolando et alio in desertum 
dimittendo, quem anorourotey uocant, solet esse disceptatio, 
et a quibusdam ille immolandus in bono accipitur, ille autem 
dimittendus in malo. non tamen iste sensus ideo confirmandus 
est, quia homo, in cuius manu in heremum hircus dimittitur, 
cum redierit, lauare iussus est uestimenta sua et corpus 
suum aqua et sic ingredi in castra — tamquam et hoc sit 
indicium cur in malo sit ille hircus accipiendus, a cuius con- 
tagione homo abluendus est; gic enim dicit abluendum et 
qui alterius hirci <uitulique> acceperit carnes <et> extra 
castra combusserit — quia ita de illo et de uitulo fieri iubet, 
de quorum immolatorum sanguine fit aspersio, et sunt pro 
peccatis. ac per hoc non neglegenter istorum duorum hircorum 
distinctio in allegorica significatione tractanda est. item cum 
constituisset diem decimum septimi mensis sabbato sabba- 
torum, quo’ fieret supra dicta purgatio a sacerdote illo uno 
qui patri succedit, loquens de eodem sacerdote ait: exorabit 
sanctum sancti. quod iam nescio utrum aliter accipiendum 
sit quam ,exorabit in sancto sancti* quodam genere locutionis; 
in illo scilicet sancto, quo solus ipse summus sacerdos in- 
trabat, quod est intra uelum, ubi arca erat testimonii et 
altare incensi. non enim eundem locum tamquam deum ex- 
orabit, sed quia ibi exorabit deum, ita positum est: exorabit 
sanctum sancti. nam et hoc genere neutro in graeco 

positum est: td G@yov tod ayion. an forte spiritum sanctum 
sancti dei hoc est 16 dyov avedpa tod dviov $208? an potius 
,exorabit* dictum est ,exorando purgabit*? nam sic uerba 
contexit: et exorabit sanctum ganctiettabernaculum 
testimonii et altare exorabit et pro sacerdotibus 
et pro omni synagoga exorabit. quomodo ergo exorabit 
tabernaculum et altare nisi, ut dictum est, intellegamus ,ex- 
orando purgabit* ? 

LVI. Ilud quod dicit: quicumque occiderit uitulum 
aut ouem aut capram in ecastris et quicumque 
occiderit extra castra et ad ostium tabernaculi 
testimonii non adtulerit, et in hoc constituit peccatum 
et comminatur facienti, non de his dicit quae occiduntur ad 
usum uescendi uel si quid aliud, sed de sacrificiis. prohibuit 
enim priuata sacrificia, ne sibi quisque quodam modo sacerdos 
esse audeat, sed illuc adferat, ubi per sacerdotem offerantur 
deo. ita enim nec uanis sacrificabunt; nam et hoc in ea con- 
suetudine cauendum praemonuit. cum ergo non liceret offerri 
sacrificia nisi in tabernaculo, cui templum postea successit 
— unde et rex Israhel Hieroboam uaccas facere ausus est, 
quibus populus sacrificaret, ne huius legis necessitate seduce- 
rentur ab eo qui sub regno eius erant, dum pergunt Hieru- 
salem, ut in templo dei offerrent sacrificia sua, in quo facto 
a domino condemnatus est — merito quaeritur quomodo 
licite sacrificauerit Helias extra templum dei, quando et ignem 
de caelo impetrauit et prophetas daemoniorum conuicit. quod 
mihi non uidetur alia ratione defendi quam illa, qua defen- 
ditur et Abrahae factun, quod filium deo iussus uoluit immo- 

lare. cum enim iubet ille qui Jegem constituit aliquid fieri 
quod in lege prohibuit, iussio ipsa pro lege habetur, quoniam 
auctoris est legis. non enim deesse possent miracula alia 
praeter sacrificium, quibus superarentur et conuincerentur pro- 
phetae lucorum; sed spiritus dei, qui fnerat in Helia quid- 
quid in hac re fecit, contra legem esse non potest, quia dator 
est legis. 

LVI. Quid est quod prohibens edendum sanguinem dicit: 
anima omnis carnis sanguis eius est? quem totum 
locum sic explicat: et homo homo filiorum Israhel aut 
de proselytis qui adpositi sunt in uobis quicumque 
ederit omnem sanguinem, et statuam faciem meam 
super animam quae manducat sanguinem et perdam 
illam de populo sio. anima enim omnis carnis san- 
guis eius est. et ego dedi illum uobis exorare pro 
animabus uestris; sanguis enim eius pro anima ex- 
orabit. propterea dixi filiis Israhel: omnis anima ex 
uobis non edet sanguinem, et proselytus qui adposi- 
tus est in uobis non edet sanguinem. numquidnam si 
animam pecoris sanguinem dicimus, etiam anima hominis 
sanguis putanda est? absit. quomodo ergo non ait: anima 
omnis carnis pecoris sanguig eius est, sed: anima, inquit, 
omnis Garnis sanguis eius est? in omni utique carne 
etiam hominis caro deputatur. an quia uitale aliquid est in 
sanguine, quia per ipsum maxime in hac carne uiuitur, qui 
in omnibus uenis per corporis cuncta diffunditur, ipsam witam 
corporis uocanit animam, non uitam quae tmhigrat ex corpore, 
sed quae morte finitur? qua locutione dicimus istam uitam 
temporalem esse, non aeternam, “‘mortalem, non inmortalem, 

cum sit inmortalis animae natura, quae ablata est ab angelis 
in sinu Abrahae, et cui dicitur: hodie mecum eris in pa- 
radiso, et quae in tormentis ardebat inferni. secundum istam 
ergo significationem, qua perhibetur anima etiam haec tempo- 
ralis uita, dixit apostolus Paulus: non enim facio animam 5s 
meam pretiosam mihi, ubi se ostendere uoluit et mori 
paratum pro euangelio. nam secundum significationem, qua 
anima dicitur illa quae migrat ex corpore, magis eam pre- 
tiosam faciebat, cui tantum meritum conquirebat. sunt et 
aliae huius modi locutiones. uita itaque ista temporalis maxime 10 
sanguine continetur in corpore. sed quid est quod ait: dedi 
uobis eum ad altare dei, exoret pro anima uestra? 
tamquam anima pro anima exoret. numquid sanguis pro 
sanguine, quasi de nostro sanguine solliciti simus, cum pro 
anima nostra uolumus exorari? absurdum est hoc. 15 
Sed multo est absurdius, ut sanguis pecoris exoret pro 
anima hominis, quae mori non potest, cum manifeste scrip- 
tura testetur in epistula ad Hebraeos illum sanguinem uicti- 
marum nihil profuisse ad exorandum deum pro peccatis 
hominum, sed significasse aliquid quod prodesset, inpossi- 20 
bile est enim, inquit, sanguinem hircorum et taurorum 
auferre peccata. restat itaque, ut, quoniam pro anima 
nostra exorat mediator ille, qui omnibus illis sacrificiis quae 
pro peccatis offerebantur praefigurabatur, illud appelletur 
anima quod significat avimam. 25 
Solet autem res quae significat eius rei nomine quam signi- 
ficat nuncupari: sicut scriptum est: Septem spicae septem 
anni sunt; non enim dixit: Septem annos significant, et: 

septem boues septem anni sunt et multa huius modi. 
hine est quod dictum est: petra erat Christus; non enim 
dixit: petra significabat Christum, sed tamquam hoc esset, 
quod utique per substantiam non hoc erat, sed per significa- 
tionem. sic et sanguis, quoniam propter uitalem quandam 
corpulentiam animam significat, in sacramentis anima dictus 
est. uerum si quisquam putat animam pecoris esse sanguinem, 
non est in ista quaestione laborandum; tantum ne anima 
hominis, quae carnem humanam uiuificat et est rationalis, 
sanguis putetur ualde cauendum est et hic error modis 
omnibus refutandus. quaerendae etiam locutiones, quibus per 
id quod continet significetur id quod continetur, ut, quoniam 
anima sanguine tenetur in corpore — nam si fuerit effusus 
abscedit — per ipsum aptius significata sit anima et eius 
nomen sanguis acceperit. sicut ecclesia dicitur locus, quo 
ecclesia congregatur; nam ecclesia homines sunt, de quibus 
dicitur: ut exhiberet sibi gloriosam ecclesiam. hoc 
tamen uocari etiam ipsam domum orationum idem apostolus 
testis est, ubi ait: numquid domus non habetis ad man- 
ducandum et bibendum? an ecclesiam dei contemnitis? 
et hoc cotidianus loquendi usus obtinuit, ut in ecclesiam prod- 
ire aut ad ecclesiam confugere non dicatur, nisi qui ad 
locum ipsum parietesque prodierit uel confugerit, quibus 
ecclesiae congregatio continetur. scriptum est etiam: et effun- 


dens sanguinem qui fraudat mercedem mercenarii. 


mercedem sanguinem dixit, quoniam ea sustentatur uita, quae 
nomine sanguinis appellatur. 

Sed cum dominus dicat: nisi manducaueritis carnem 
meam et biberitis meum sanguinem, non habebitis in 

uobis uitam, quid sibi uult quod a sanguine sacrificiorum, 
quae pro peccatis offerebantur, tanto opere populus prohibetur, 
si illis sacrificiis unum hoe sacrificium significabatur, in quo 
uera fit remissio peccatorum? a cuius tamen sacrificii sanguine 
in alimentum sumendo non solum nemo prohibetur, sed ad 
bibendum potius omnes exhortantur, qui uolunt habere uitam. 
quaerendum igitur quid significet, quod homo prohibetur in 
lege sanguinem manducare eumque deo fundere iubetur, nam 
de animae natura, cur per sanguinem significata sit, quantum 
in praesentia satis uisum est, diximus. 

LVIH. Turpitudinem patris tui et turpitudinem 
matris tuae non reuelabis; turpitudo enim eorum, 
prohibet cum matre concumbere; ibi est enim turpitudo patris 
et matris. nam postea prohibet et nouercae, ubi dicit: turpi- 
tudinem uxoris patris tui non reuelabis; turpitudo 
enim patris tui est. ubi exposuit quomodo in matre utrius- 
que sit turpitudo, id est patris et matris; in nouerca enim 
tantum patris. 

LVI. Turpitudinem sororis tuae ex patre tuo 
aut ex matre tua quae domi est nata uel quae 
foris nata est non reuelabis turpitudinem earum, 
»quae domi nata est‘, intellegitur ex patre; ,quae foris 
nata est*, intellegitur ex matre, si forte de priore uiro 
eam mater susceperat et cum illa in domum uenerat, quando 
patri eius nupsit, quem monet seriptura ne reuelet turpitu- 
dinem sororis suae. hic widetur non prohibuisse et quasi 
praetermisisse concubitum cum sorore de utroque parente 
nata; non enim dicit: turpitudinem non reuelabis sororis tuae 
ex patre et ex matre, sed: ex patre aut ex matre, uerum 


11 Leu. 18, 7.8 19 Leu. 18, 9 


1 a (s. 1. m. 1) PS, (s.1.m.2) Vi tantopere PSNVTbd 3 sacri- 
fieium om. T 4 sanguiné C 5 ad] ut C 8 iubetur] uidetur 9 
9 sanguine C 12 reuelauis C turpitudo enim] turpitudinem PSNV17 
eorum est V2bd 17 sit om. PSVT post turpitudo s. 7. m. 26 V 
22 patre—ex om. S 24 illi C28 reuelabit P'S snae S 29 et 
om. N ex prim. om. bd 


or 


ou 


i) 


o 


J 


Quaestionum lib. IIT (Quaest. de Leuitico). 291 


quis non uideat etiam illud esse prohibitum multo maxime? 
si enim non licet sororis turpitudinem reuelare ex quolibet 
parente natae, quanto magis ex utroque! quid est autem quod 
interposita prohibitione concubitus etiam cum suis veptibus 
siue de filio siue de filia sequitur et dicit: turpitudinem 
filiae uxoris patris tui non reuelabis? si enim huc 
usque dixisset, intellegeremus etiam cum filia nouercae pro- 
hibitum fuisse concubitum, quam ex priore wuiro nouerca 
peperisset nec huius qui prohibetur soror esset uel ex patre 
uel ex matre; cum wero addidit: ex eodem patre soror 
tua est, non reuelabis turpitudinem eius, manifestat 
de sorore factam esse istam prohibitionem, cum fuerit ex 
patre et ex nouerca, de qua iam superius dixerat. an ideo 
iterum hoc apertius uoluit prohibere, quia superius sub- 
obscurum fuit? saepe enim hoe facit scriptura. 

LX. Turpitudinem fratris patris tui non reue- 
labis et ad uxorem eius non introibis. exposuit quid 
dixerit ,turpitudinem fratris patris tui‘, id est patrui 
tui, ,non reuelabis*; hoc est enim ,ad uxorem eius 
non introibis*. in uxore quippe patrui uoluit intellegi 
turpitudinem patrui, sicut in uxore patris turpitudinem patris. 

LXI. Turpitudinem uxoris fratris tui non reue- 
labis; turpitudo fratris tui est. quaeritur, utrum hoc 
uiuo fratre an mortuo sit prohibitum, et non parua quaestio 
est. si enim dixerimus de uiui fatris uxore locutam scripturam 
uno generali praecepto, quo prohibetur homo ad uxorem 
accedere alienam, etiam hoc utique continetur. quid est ergo 
quod tam diligenter has personas, quas appellat domesticas, 
propriis prohibitionibus distinguit a ceteris? non enim et 

quod prohibet de uxore patris, hoc est de nouerca, uiuo patre 
accipiendum est et non potius mortuo. nam uiuo patre quis 
non uideat multo maxime prohibitum, si cuiuslibet hominis 
uxor aliena prohibita est maculari adulterio? de his ergo 
personis uidetur loqui, quae possent non habentes uiros in 
matrimonium conuenire, nisi lege prohiberentur, sicut fertur 
esse consuetudo Persarum. sed rursus, si fratre mortuo intel- 
lexerimus prohibitum esse ducere fratris uxorem, occurrit 
illud, quod excitandi seminis causa, si ille sine filiis defunctus 
esset, iubet scriptura esse faciendum. ac per hoe conlata 
ista prohibitione cum illa iussione, ne inuicem aduersentur, 
intellegenda est exceptio, id est non licere cuiquam defuncti 
fratris ducere uxorem, si defunctus posteros dereliquit; aut 
etiam illud esse prohibitum, ne liceret ducere fratris uxorem 
etiam quae a fratre uiuo per repudium recessisset. tunc enim, 
sicut dominus dicit, ad duritiam Iudaeorum Moyses permiserat 
dare libellum repudii et per hanc dimissionem potuit putari 
quod licite quisquam sibi uxorem copularet fratris, ubi adul- 
terilum non timeret, quoniam repudio discessisset. 

LX. Turpitudinem mulieris et filiae eius non 
reuelabis: id est, ne putet quisquam licere sibi ducere 
filiam uxoris suae. simul enim mulieris et filiae eius non 
licet reuelare turpitudinem [eius], id est ambabus misceri et 
matri et filiae. 

LXII. Filiam filii eius et filiam filiae eius non 
accipies. etiam neptem uxoris de filio uel de filia duci 
prohibuit. uxorem super sororem eius non accipies 
in zelum. hic non prohibuit superducere, quod licebat anti- 
quis propter abundantiam propagationis, sed gororem sorori 

noluit superduci. quod uidetur fecisse Iacob, sine quia non- 
dum fuerat lege prohibitum siue quia subpositae alterius 
fraude deceptus est et illa magis de placito ueniebat quam 
posterius accepit; sed iniustum erat priorem dimitti, ne faceret 
eam moechari. hoc autem quod ait ,in zelum‘, utrum ideo 
positum est, ne sit zelus inter sorores, qui inter illas quae 
sorores non essent contemnendus fuit? an ideo potius, ne 
propter hoc fiat, id est, ne hoc animo fiat, ut in zelum sororis 
soror superducatur? 

LXIII. Et ad mulierem in segregatione inmun- 
ditiae eius non accedes reuelare turpitudinem 
eius: id est ad menstruatam mulierem non accedes; segre- 
gabatur enim secundum legem propter inmunditiam. hoc cum 
superius satis sufficienter prohibuisset, quid sibi uult, quod 
etiam hic hoc isdem praeceptis uoluit adiungere? an forte in 
superioribus quoniam dictum est, ne figurate accipiendum 
putaretur, etiam hic positum est, ubi talia prohibita sunt, 
quae etiam tempore noui testamenti remota umbrarum ueterum 
obseruatione sine dubio custodienda sunt? quod uidetur etiam 
per prophetam Ezechielem significasse, qui inter illa peccata, 
quae non figuratae sed manifestae iniquitatis sunt, etiam hoe 
commemorat, ad mulierem menstruatam si quis accedat, et 
inter iustitiae merita, si non accedat. qua in re non natura 
damnatur, sed concipiendae proli noxium perhibetur. 

LXV. Et ad uxorem proximi tui non dabis con- 
cubitum seminis tui inquinari ad eam. ecce ubi 
rursus prohibet adulterium, quod cum aliena uxore commit- 
titur, quod etiam in decalogo prohibetur. unde adparet illa 

ita prohibita, ut etiam mortuis wiris suis non ducantur uxores, 
quarum prohibet turpitudinem reuelani. 

LXVI. Et a semine tuo non dabis seruire principl. 
hic non uideo quid intellegatur nisi principi qui pro deo 
colitur. non enim ait Govdedetv, sed Aatpedev in graeco, quod 
latinus non solet interpretari, nisi ut dicat seruire; plurimum 
autem distat. nam seruire hominibus sicut serui seruiunt, 
quod non est Aatpedery sed Gondedewv, scriptura non prohibet; 
seruire autem secundum id quod est Aatpedev non iubetur 
hominibus nisi uni uero deo, sicut scriptum est: dominum 
deum tuum adorabis et illi soli seruies. non solum 
autem hoc uerbo, quod ait Aatpederv, satis significat quem 
principem dicat, id est cui cultus tamquam deo exhibetur, 
uerum etiam eo quod adiungit: et non profanabis nomen 
Sanctum, siue dei, de cuius populo datur illo modo seruire 
principi, siue nomen sanctum ipsius populi Israhel, propter 
quod dicitur: sancti estis, quoniam et ego sanctus 
Sum. oportunissime etiam hic adiungit: ego dominus, hoc 
utique admonens, quia illi soli debetur datpeta, id est ea ser- 
uitus, qua seruitur deo. 

LXVIU. Quod dicit: et exhorruit terra eos qui in- 
sident super eam. propter mala facta eorum, quae superius 
commemorauit, non ideo dictum putandum est, quod habeat 
terra sensum quo ista sentiat et exhorreat, sed nomine terrae 
homines significat, qui sunt super terram. proinde cum haec 
mala faciunt homines, inquinant terram, quia inquinantur 

homines qui haec imitantur; et exhorret terra, quia exhorrent 
homines qui nec faciunt nec imitantur. 

LXVIH. Non furtum facietis neque mentiemini 
neque calumniam faciet unusquisque proximo. 
illud de furto positum est in decalogo. quod autem dicit: 
neque mentiemini neque calumniam faciet unus- 
quisque proximo, mirum, si non eo praecepto continetur, 
quod ibi positum est: neque falsum testimonium dices 
aduersum proximum tuum, quoniam neque calumnia 
sine mendacio fieri potest, quod falsi testimonii generalitate 
concluditur. sed utrum haec aliqua conpensatione admittenda 
sunt, magna quaestio est: sicut de mendacio paene omnibus 
uidetur, quod ubi nemo laeditur, pro salute mentiendum est. 
utrum ergo ita et de furto? an furtum fieri non potest, ubi 
nullus laeditur? quin immo fieri potest, etiam quando ei cui 
fit consulitur, tamquam si quisquam homini uolenti se occi- 
dere gladium furetur. nam calumnia nescio utrum cuiquam 
ad eius utilitatem fieri possit. nisi forte quod ad maius gau- 
dium fiebat, quo postea fruerentur, quod Joseph de scypho 
calumniabatur fratribus suis, quibus etiam explorationis falsum 
crimen intenderat. quamquam si definitionibus ista determinare 
tentemus, fortasse furtum non est, nisi quando alieno occulte 
ablato proximus laeditur; et calumnia non est, nisi quando 
falsi criminis obiectione proximus laeditur; mendacium autem 
non possumus dicere tunc tantummodo esse, quando proximus 
laeditur; cum enim falsum ab sciente dicitur, procul dubio 
mendacium est, siue illo quisquam siue nemo laedatur. pro- 
inde magna quaestio de mendacio, utrum possit aliquando 

iustum esse mendacium, facile solueretur fortasse, si sola 
praecepta intueremur, non et exempla. nam quid isto prae- 
cepto absolutius: non mentiemini? sic enim dictum est 
quomodo: non facies tibi idolum — quod factum non 
potest aliquando iustum esse — et quomodo dictum est: 
non moechaberis — quis autem dicat aliquando moechiam 
iustam esse posse? — et: non furaberis — secundum 
definitionem illam furti iustum esse furtum numquam potest — 
et: non occides, quoniam cum homo iuste occiditur, lex 
eum occidit, non tu. numquid ita dici potest: cum homo iuste 
mentitur, lex mentitur? sed exempla faciunt difficillimam 
quaestionem. mentitae sunt obstetrices Aegyptiae et bona illis 
deus retribuit; mentita est Raab pro exploratoribus terrae et 
ideo liberata est. an ex quo dictum est in lege: non men- 
tiemini, ex illo intellegendum est nec in tali causa licere 
mendacium, in quali causa legitur Raab esse mentita? sed 
magis credibile est, quia iniustum erat mendacium, ideo pro- 
hibitum, non quia prohibitum, ideo factum iniustum. fortassis 
ergo, sicut de obstetricibus diximus, non hoe in eis remune- 
ratum, quod mentitae sunt, sed quod infantes Hebraeos 
liberauerunt, ut propter hance misericordiam illud peccatum 
ueniale sit factum, non tamen existimetur non fuisse peccatum: 
sic etiam de Raab intellegendum est remuneratam in illa 
liberationem exploratorum, ut propter eandem liberationem 
uenia sit data mendacio. ubi autem uenia datur, manifestum 
est esse peccatum. sed illud cauendum est, ne ita quisque 
existimet etiam ceteris peccatis, si propter liberationes homi- 
num fiant, ita ueniam posse concedi. multa enim mala in- 

tolerabilia et nimium detestanda istum consequuntur  er- 
rorem. 

LXVIII. Non nocebis proximo. si quid sit nocere et 
non nocere pateret hominibus, hoc generale praeceptum ad 
innocentiam retinendam fortasse sufficeret. omnia enim quae 
prohibentur committi in proximum, ad hoc unum referenda 
sunt, quod dictum est: non nocebis proximo. nam quod 
sequitur: non rapies, nisi ad hoc referatur, ne rapiendo 
noceatur, aliquando euenit, ut non rapiendo quisque noceat. 
nam gladius insanienti rapiendus est; et si non fecerit quis 
ut oportuerit, magis nocuerit. 

LXX. Quid est quod, cum supra dixisset: non odio habebis 
fratrem tuum in animo tuo; arguendo argues proxi- 
mum tuum et non accipies propter ipsum peccatum, 
consequenter adiunxit: et non uindicatur manus tua? 
utrum pro eo, quod est ,non punitur*? animo enim bono 
facis, cum disciplinam peccanti proximo inponis, ne accipias 
peccatum eius neglegendo. ad hoc enim pertinet quod ante 
posuit: non odio habebis proximum tuum in animo tuo. 
uideri enim potest ei qui arguitur, quod oderis eum, cum 
non sit in animo tuo. an ,non uindicatur manus tua‘ 
hoc potius admonet, ne quaeras uindicari manum tuam nec 
ulciscendi libidine rapiaris? nam. quid est aliud uindicari 
uelle nisi laetari uel consolari de alieno malo? et ideo dictum 
est: non irasceris filiis populi tui. sic enim recte ira 
definita est, quod sit ulciscendi libido. quidam wero codices 
habent: et non uindicabitur manus tua, id est ne arguendo 
uindicare te uelis, sed potius consulere illi quem arguis. 

LXXI. Et incisiones super animam non facietis in 
corpore uestro. super animam dixit ,super funus mortui‘ ; 
de anima quippe dolor est quae recessit. ad hune autem 
dolorem pertinet luctus, in quo luctu nonnullae gentes habent 
consuetudinem secare corpora sua. hoc fieri deus prohibet. 

LXXII. Ita ut fornicentur in principes de populo 
suo. non de populo suo principes, sed de pepulo suo forni- 
centur. eos quippe principes uult hie intellegi, qui pro diis 
colebantur; sicut apostolus dicit: secundum principem 
potestatis aeris, et in euangelio dominus: nunc princeps 
mundi huius missus est foras, et: ecce ueniet prin- 
ceps mundi et in mie nihil inueniet. ; 

LXXII. Homo homo quicumque adulterauerit uxorem 
uirl aut quicumque adulterauerit uxorem proximi sui, 
morte moriantur. pluraliter dixit ,morte moriantur‘, 
hoc est qui adulterauit et quae adulterata est. hic aliquid 
distare uoluit inter quemlibet uirum et proximum, quamuis 
multis locis proximum pro omni homine ponat. sed quae est 
ista locutio, ut, cum iam dixisset de uiro, hoc idem repetierit 
de proximo, cum sit consequens, ut multo magis ab uxore 
proximi abstinendum sit, si ab uxore cuiuslibet uiri abstinen- 
dum est? nam si prius de proximo dixisset, ne putaretur 
uxorem licere adulterare non proximi, addendum fuit de quo- 
hibet uiro; nunc uero, si yuod minus est non licet, quanto 
minus licet quod maius malum est! nam si non licet adui- 
terare uxorem cuiuslibet uiri, quanto magis proximi! an forte 
ista repetitio tamquam exponit quid prius dictum sit, ut ideo 

intellegat homo quantum malum sit adulterare uxorem uiri, 
quia, si hoe fecerit, uxorem proximi adulterat? proximus est 
enim omnis homo homini. 

LXXUM. Et mulier quae accesserit ad omne pecus 
ascendi ab eo, interficietis mulierem et pecus. morte 
moriantur; rei sunt. quaeritur quomodo sit reum pecus, 
cum sit inrationale nec ullo modo legis capax. an quem- 
admodum transferuntur uerba modo locutionis, quae graece 
appellatur petapopé, ub animali ad inanimale — sicut dicitur 
inprobus uentus uel iratum mare — ita et hic translatum 
est a rationali ad inrationale? nam pecora inde credendum 
est iussa interfici, quia tali flagitio contaminata indignam 
refricant facti memoriam. 

LXXV. Quicumque acceperit sororem suam ex patre 
suo aut ex matre sua et uiderit turpitudinem eius 
cet ipsa uiderit turpitudinem eius>, inproperium est; 
exterminabuntur in conspectu generis sui; turpitu- 
dinem sororis suae reuelauit, peccatum accipient. 
quid ait hoc loco ,uiderit* nisi concumbendo cognouerit? 
sicut in lege dicitur: cognouit uxorem suam pro eo, quod 
est mixtus est ei. et quid ait: peccatum [suum] accipient, 
cum de poena eorum loqueretur, nisi quia et ipsam poenam 
peccati peccatum uoluit appellari? 

LXXVI. Quicumque dormierit cum cognata sua, 
turpitudinem cognationis suae reuelauit; sine filiis 
morientur. quaeritur quousque sit intellegenda ista cognatio, 

cum ex longo gradu liceat utique accipere uxorem semperque 
licuerit. sed intellegendum est ex his gradibus quos prohibuit 
non licere et secundum ipsos dictum: quicumque dormierit 
cum cognatu sua: ubi et aliqua non commemorata intelle- 
genda dimisit, sicut sororem de utroque parente, sicut uxorem 
fratris matris, id est auunculi. nam de uxore patrui primum 
prohibuit, quamuis haec non cognatio, sed affinitas perhibetur. 
sed quid est ,sine filiis morientur*, cum filii ex huius 
modi coniunctionibus et ante nati sint et hodieque nascantur? 
an hoc intellegendum est lege dei constitutum, ut quicumque 
ex eis nati fuerint, non deputentur filii, id est nullo paren- 
tibus iure uiui succedant? 

Et non execrabiles facietis animas <uestras> et in 
pecoribus et in uolucribus et in omnibus serpentibus 
terrae quae ego segregaui uobis in inmunditiam. uidetur 
hic significare non haec natura esse inmunda, sed aliquo sacra- 
menti signo, quandoquidem dicit: quae ego segregaui uobis 
in inmunditiam, tamquam inmunda eis non essent, si eis 
segregata non essent. 

LXXVIJ. Et uir aut mulier si forte fuerit illi uentri- 
loquus aut incantator, morte moriantur ambo. lapi- 
dibus lapidabitis eos; rei sunt. utrum uir et mulier an 
uir et uentriloquus aut mulier et uentriloquus siue incantator? 
sed hoc magis, et qui habet et quem habet. 

LXXVIN. Mulierem fornicariam et profanam non 
accipient et mulierem eiectam a uiro suo, quoniam 
sanctus est domino deo suo, superius ,non accipient* 
dixerat, nune autem ,quoniam sanctus est“, non quoniam 

sancti sunt. de pluribus qui uno sunt tempore sacerdotibus 
loquebatur et de unoquoque eorum dixit: quoniam sanctus 
est, locutione qua solet uti scriptura. nam unum illum 
summum postea commemorat, qui intrabat ad sancta sanctorum. 

5 nam et pluraliter conclusit dicens: et sanctificabis eum: 
dona domini dei uestri iste offert; sanctus est, quo- 
niam sanctus ego dominus qui sanctifico eos. quantum 
autem pertinet ad dona, quoniam dixit: dona domini dei 
uestri ipse offert, non solum summus ille offerebat, sed 

10 etiam secundi sacerdotes. ac per hoc quod ait: mulierem 
fornicariam et profanam et eiectam a uiro suo non 
accipient, hoc et secundi sacerdotes prohibiti sunt; nam de 
summo postea dicit, qui etiam nonnisi uirginem accipere 
lussus est. . 

1% LXXVIII. Et sacerdos magnus a fratribus suis: id 
est qui inter fratres suos magnus est, ille scilicet unus magnus 
sacerdos. cui fusum est super caput ex oleo christo: 
ipsum oleum appellat scriptura christum. 

LXXX. Et consummatus manus induere uesti- 

o menta: illa utique, quae in ueste sacerdotali operosissime 
describuntur. 

LXXXI. Caput non reteget cidari et uestimenta 
Sua non scindet et super omnem animam mortuam 
non introibit. intellegitur ea quae supra dixit in luctu 

5 facere eum prohibitum, id est caput nudare cidari et uesti- 
menta scindere. uestimenta enim scindere lugentium erat 
antiquorum: sicut de Iob scriptum est, cum ei filii eius 

ruina nuntiarentur oppressi. nudare autem caput cidari pro- 
pterea lugentis esse potuit, quia detractio est ornamenti. 
quod uero ait: super omnem animam mortuam non 
introibit, quomodo dicat animam mortuam corpus mortuum 
difficile est intellegere; ea tamen scripturarum est usitata 
locutio, quae nobis inusitatissima est. nomen ergo rectricis 
suae etiam corpus accipit anima destitutum, quoniam redden- 


dum illi est in resurrectione; sicut aedificium quod appellatur 


ecclesia etiam cum inde ecclesia exierit, qui homines sunt, 
nihilominus ecclesia dicitur. sed cum corpus non accipiat 
animae nomen in homine uiuente, quomodo tune uocetur 
anima, cum caruerit anima, mirum est. porro si animam 
mortuam intellexerimus a corpore separatam, ut ipsam separa- 
tionem mortem dixisse uideatur, id est ut anima mortua sit 
dirempta a corpore non natura sua perdita — non enim et 
cum dicimur mortui peccato, natura dicitur interisse, sed 
quod iam peccato non utimur, ut sic intellegatur anima 
mortua, id est corpori mortua, quod eo uti desierit, cum in 
sua natura uiuat — quomodo potest quisque intrare super 
aninam mortuam, quod sacerdos iste prohibetur, cum quis- 
quis intrat super mortuum corpus intret, non super animam 
quae discessit a corpore? an ipsam uitam temporalem animae 
uocabulo appellauit, quae utique mortua est in defuncto cor- 
pore anima illa emigrante, quae mori non potest? non quod 
ipsa uita anima fuerit, sed quod per animae praesentiam, 
qua subsistebat, nomen eius acceperit: sicut distinximus, cum 
de sanguine loqueremur, cur dictum sit: anima omnis 
carnis sanguis eius est. est enim et ipse sanguis mortuus 

in corpore mortui; non enim cum abscedente anima abscessit. 
uetuit ergo scriptura summum sacerdotem etiam super patris 
uel matris fenus intrare; quod secundum non prohibuit, 
sequitur enim: super patrem suum et Super matrem 
suam non inquinabitur; ordo est autem uerborum: super 
patrem suum non inquinabitur nec super matrem suam. 
LXXXII. Et de sanctis non exibit. eo procul dubio 
tempore quo suorum funera celebrabantur, sicut et Septem 
diebus quibus sanctificabatur de sanctis est exire prohibitus, 
non autem semper. sane si uxores ducere uel filios gignere 
non uetabantur summi tunc sacerdotes, magna oritur quaestio. 
cum lex etiam coniugali concubitu inmundum hominem dicat 
usque ad uesperam, etiam cum abluerit corpus suum aqua, 
et iubeatur summus sacerdos propter incensum continuationis 
bis in die cotidie intrare intra uelum, ubi erat altare incensi, 
nec quemquam inmundum ad sancta fas esset accedere: quo- 
modo id cotidie summus sacerdos inplebat, si filios procreabat ? 
nam si aegritudo illi accidisset, quis loco eius fungeretur, si 
quis inquirat, responderi potest quod gratia dei non aegrotabat. 
numquid sic etiam de filiorum procreatione responderi potest? 
unde fit consequens, ut aut continens esset aut diebus ali- 


4 Leu. 21, 11 7 Leu. 21,12 8 ef. Leu. 8, 33 12 cf. Leu. 
15,16 14 cf. Ex. 30, 7.8 21 Retract. IL 55 In tertio quoque libro 
ubi de summo agitur sacerdote quo modo creabat filios cum haberet ne- 
cessitatem bis in die ingredi in sancta sanctorum, ubi erat altare incensi, 
ad offerendum incensum mane et uespera, quo non posset, sicut lex dicit, 
inmundus intrare, et eadem lex dicat inmundum fieri hominem etiam ex 
concubitu coniugali, quem iubet quidem lauari aqua sed et lotum dicit 
inmundum esse usque ad uesperam (Leu. 15, 16), unde dixi »conseqnens 
fuisse, ut aut continens esset aut diebus aliquibus intermitteretur incen- 
sum“, non uidi non fuisse consequens. potest enim sic intellegi quod 
scriptun est: iimundus erit usque ad uesperam, ut per ipsam ue- 
Speram iam non esset inmundus sed usque ad ipsam ut uespertino iam 
tempore incensum mundus offerret cum propter creandos filios post ma- 
tutinum incensum mixtus esset mulieri. 

quibus intermitteretur incensum aut, si illud intermitti non 
posset, quod nonnisi per summum sacerdotem necesse esset 
inponi, non fieret inmundus coitu coniugali merito praecipuae 
sanctificationis suae. aut si etiam ad ipsum pertinet, quod 
de omnibus filiis Aaron in consequentibus dicit, ut nullus 
eorum accedat ad sancta, si cui aliquid acciderit inmunditiae, 
illud profecto restat accipere, quod nonnullis diebus non in- 
ponebatur incensum. 

LXXXIII. Quod autem super funus patris sui summus 
sacerdos prohibetur intrare, quaeri potest, quomodo iam esse 
poterat. summus sacerdos nondum mortuo patre suo, cum eos 
patribus succedere iubeat. ideo necesse erat nondum sepulto 
summo sacerdote continuo substitui sacerdotem propter con- 
tinuationis incensum, quod per summum sacerdotem cotidie 
oportebat inponi. quamquam et illa quaestio de aegritudine 
summi sacerdotis manet, si uel moriturum necesse erat diebus 
aliquibus aegrotare; nisi forte et hoc ita soluatur, ut dicatur 
non solere summos sacerdotes nisi subito mori non _prae- 
cedente aegritudine, sicut de ipso Aaron scriptura testatur. 

LXXXIIIM. Aduertendum est quotiens dicit: ego dominus 
qui sanctifico eum, loquens de sacerdote, cum hoe etiam 


4 cf. Leu. 21, 17 sqq. 9 Leu. 21, 11; Retract. II 55 Itemque ubi 
quaesitum est quomodo prohibitus esset super funus patris sacerdos sum- 
mus intrare, cum eum fieri sacerdotem — quando unus erat — nisi post 
mortem sacerdotis patris non oporteret, dixi propter hoe necesse fuisse 
nondum sepulto patre statim post eius mortem filium eius constitui qui 
succederet patri propter etiam continuationis incensum quod bis in die 
necesse erat offerri qui sacerdos super mortem nondum sepulti patris 
prohibetur intrare. sed parum adtendi potuisse hoc praecipi magis propter 
illos qui faturi fuerant summi sacerdotes non patribus summis succedentes 
sed tamen ex filiis, id est ex posteris Aaron, si forte summus sacerdos 
aut filios non haberet aut ita reprobos haberet, ut nullus eorum patri 
deberet succedere: sicut Samuel summo sacerdoti Heli successit, oum 
sacerdotis filius ipse non esset sed tamen ex filiis, hoc est ex posteris 
esset Aaron 19 cf. Num. 20, 26—29 20 Leu. 21, 15 

Moysi dixerit: et sanctificabis eum. quomodo ergo et 
Moyses sanctificat et dominus? non enim Moyses pro domino, 
sed Moyses uisibilibus sacramentis per ministerium suum, 
dominus autem inuisibili gratia per spiritum sanctum, ubi 
est totus fructus etiam uisibilium sacramentorum. nam sine 
ista sanctificatione inuisibilis gratiae uisibilia sacramenta quid 
prosunt? merito autem quaeritur, utrum etiam ista inuisibilis 
sanctificatio sine uisibilibus sacramentis, quibus  uisibiliter 
homo sanctificatur, pariter nihil prosit: quod utique absurdum 
est. tolerabilius enim quisque dixerit sine illis istam non 
esse quam si fuerit non prodesse, cum in ista sit omnis uti- 
litas illorum. sed etiam hoc, quod sine illis ista esse non 
possit, quomodo recte dicatur intuendum est. nihil quippe 
profuit Symoni mago uisibilis baptismus, cui sanctificatio 
inuisibilis defuit; sed quibus ista inuisibilis quoniam adfuit 
profuit, etiam uisibilia sacramenta perceperant similiter bapti- 
zati. nec tamen Moyses, qui uisibiliter sacerdotes sanctificabat, 
ubi fuerit ipse ipsis sacrificiis uel oleo sanctificatus ostenditur; 
inuisibiliter uero sanctificatum negare quis audeat, cuius tanta 
gratia praeeminebat? hoc et de Iohanne Baptista dici potest; 
prius enim baptizator quam baptizatus adparuit. unde eum 
sanctificatum nequaquam negare possumus. id tamen in eo 
factum uisibiliter non inuenimus, antequam ad ministerium 
baptizandi ueniret. hoc et de latrone illo, cui secum crucifixo 
dominus ait: hodie mecum eris in paradiso. neque 


1 Leu. 21, 8 14 cf. Act. 8, 9 sqq. 20 cf. Matth. 8, 11. 14 
24 Retract. II 55 De latrone etiam cui dictum est: hodie mecum 
eris in paradiso, quod non fuerit uisibiliter baptizatus quasi certum 
posui, cum sit incertum magisque illum baptizatum fuisse credendum 
sit sicut ego quoque alibi postea disputaui. 25 Luc. 23, 48 

enim sine sanctificatione inuisibili tanta felicitate donatus est. 
proinde colligitur inuisibilem sanctificationem quibusdam ad- 
fuisse atque profuisse sine uisibilibus sacramentis, quae pro 
temporum diuersitate mutata sunt, ut alia tune fuerint et 
alia modo sint, uisibilem uero sanctificationem, quae fieret 
per uisibilia sacramenta, sine ista inuisibili posse adesse, 
non posse prodesse. nec tamen ideo sacramentum uisibile 
contemnendum est; nam contemptor eius inuisibiliter sancti- 
ficari nullo modo potest. hince est, quod Cornelius et qui cum 
eo erant, cum iam inuisibiliter infuso sancto spiritu sancti- 
ficati adparerent, haptizati sunt tamen; nec superflua indicata 
est uisibilis sanctificatio, quam inuisibilis iam praecesserat. 

LXXXV. Etlocutus est dominus ad Moysen dicens: 
dic Aaron et filiis eiuy: et adtendant a sanctis 
filiorum Israhel, et non profanabunt nomen sanc- 
tum meum, quanta ipsi sanctificant mihi; ego 
dominus, et dices illis: in progenies uestras omnis 
homo quicumque accesserit ab omni semine uestro 
ad sancta quaecumque sanctificauerint filii Israhel 
domino et inmunditia eius in illo, exterminabitur 
anima illa a me: ego dominus deus uester. ablata 
est cmnis dubitatio neminem sacerdotum uel summorum uel 
secundorum debuisse accedere ad sancta, si inmunditia eius 
in ipso esset. erat ergo consequens continentia sacerdotis, ne 
propter filiorum procreationem aliquibus diebus non inpone- 
retur continuationis incensum, quod a solis summis sacerdo- 
tibus bis die solebat inponi mane et uespera, quandoquidem 
post coitum coniugalem etiam loto corpore inmundus erat 
usque ad uesperam a quo id necesse erat inponi. quod autem 

ait: quae sanctificant filii Israhel, intellegendum est offe- 
rendo sacerdotibus offerendum per eos domino. et notandum 
sanctificationis genus, quod fit uoto et deuotione offerentis. 
sed utrum sicut isto modo sanctificantur ea quae offeruntur 
ab hominmibus, ita et ips homines eodem modo se ipsos 
sanctificare dicantur, cum in aliqua re se ipsos uouent, obser- 
uandum est in scripturis. 

LXXXVI. Et qui tetigerit omnem inmunditiam 
animae, id est aliquid morticinum, cuius secundum legem 
tactus inquinat. 

LXXXVH. Homo homo si maledixerit deum suum 
peccatum accipiet, nominans autem nomen domini 
morte moriatur. quasi aliud sit maledicere deum suum, 
aliud nominare nomen domini atque illud sit peccatum, hoc 
autem tantum nefas, ut etiam morte sit dignum. quamuis 
hoe loco ita intellegendum sit, quod dictum est: nomen 
domini, ut cum maledicto fiat, id est maledicendo nominet. 
quid ergo distat inter illud peccatum et hoc tanti sceleris 
crimen? an forte hoc ipsum repetendo monstrauit non leue 
illud esse peccatum, sed tantum scelus quod morte punien- 
dum sit? sed quia per distinctionem hoc intulit, non dicens: 
,nominans enim*, sed: nominans autem, subobscurum 
factum est. et ideo si hoc recte intellegitur, notandum est 
etiam locutionis genus. 

LXXXVIII. Et homo qui percusserit |omnem] animam 
hominis et mortuus fuerit, morte moriatur. non ait: 
quicumque percusserit hominem et mortuus fuerit, sed: animam 
hominis, cum potius corpus hominis a percussore feriatur, 
sicut et dominus ,dicit: nolite timere eos qui corpus 

occidunt. eo more quo solet scriptura appellat animam 
uitam ipsam corporis, quae fit per animam, et hine uoluit 
ostendere homicidam, quod hominis animam percutiat, id est 
percutiendo uita hominem priuet. cur ergo addidit: et mor- 
tuus fuerit, si iam hoc ipso ostendit homicidium, quod 
animam hominis percusserit, id est uita homo a percutiente 
priuatus sit? an exponere uoluit quomodo accipiendum sit, 
quod dixerat ,hominis animam percussam‘, et sic ait: et 
mortuus fuerit, tamquam diceret: id est mortuus fuerit? 
hoc est enim, animam hominis fuisse percussam. 
LXXXVIIII. Cum introieritis in terram quam ego 
do uobis et requieuerit terra quam ego do uobis, 
sabbata domini. sex annis seminabis agrum tuum et 
sex annis putabis uineam tuam et congregabis fructum 
eius; anno autem septimo sabbata: requies erit terrae, 
sabbata domino. quomodo intellegendum est: cum introi- 
eritis in terram quam ego do uobis et requieuerit 
terra ,sex annis seminabis agrum tuum‘ et cetera? 
quasi tunc fieri praeceptum sit, quando terra requieuerit, eum 
propterea terra requiescat, quoniam hoc fit. requiem enim 
terrae septimo utique anno uult intellegi, quo iussit nihil in 
ea quemquam operari per agriculturam. sed nimirum longum 
hyperbaton facit obscuritatem huic sensui. uidetur ergo hic 
esse ordo uerborum: cum introieritis in terram quam 
ego do uobis et requieuerit terra quam ego do uobis, 
sabbata domini: quae ab se surgunt <ab> agro tuo 
non metes et uuam sanctificationis tuae non uinde- 

miabis. annus requiescendi erit terrae. et erunt sab- 
bata terrae esca tibi et puero tuo et puellae tuae et 
mercenario tuo et inquilino qui applicitus est ad te. 
et pecoribus tuis et bestiis quae sunt in terra tua 
omne quod nascetur ex eo in escam. interposuit autem 
exponendo quomodo terra requiescat et ait: sex annis semi- 
nabis agrum tuum et sex annis putabis uitem tuam 
et congregabis fructum eius; anno autem septimo 
Sabbata: requies erit terrae, sabbata domiui. agrum 
tuum non seminabis et uineam tuam non putabis. et 
per hoc quod ait ,non putabis*, omnem culturam eo anno 
prohibitam debemus accipere. neque enim si putanda non 
est, aranda est aut adminiculis suspendenda uel quodlibet 
aliud, quod ad culturam eius pertineat, adhibendum; sed quo- 
modo solet a parte totum intellegi, ita per putationem omnis 
cultura significata est. et per agrum atque uineam, cum et 
illum seminari et hane putari prohibuit, omne agri genus 
intellegendum est. neque enim in oliueto uel quolibet alterius 
generis agro aliquid opetandum est, de quibus tacuit. quod 
uero ait: et erunt sabbata terrae esca tibi et puero 
tuo et puellae tuae et cetera, satis aperuit nec dominum 
agri prohibitum uesci eis, quae non adhibita cultura illo 
anho sponte nascantur, sed fructus redigere prohibitum. sic 
ergo permissus est aliquid inde in escam sumere, quomodo 
transiens, ut hoe solum caperet quod statim uescendo con- 
sumeret, non quod in usus reponeret. 

XC. Et terra non uenumdabitur in profanationem. 
alii codices habent ,in confirmationem‘*; quam mendosi- 

tatem in alterutris prius in graeco accidisse arbitror propter 
uerbi similem sonum; BeByAwor¢ enim profanatio dicitur, 
BeBolwors autem confirmatio. sed ille sensus apertus est: et 
terra non uenumdabitur in profanationem, id est 
ne quis auderet terram, quam accepit a deo, uendere profanis, 
qui ea utantur ad inpietatem cultumque deorum alienorum 
atque falsorum. illud autem subobscurum. est: non uenum- 
dabitur terra in confirmationem. quod puto non 
intellegendum, nisi ne ita uenditio confirmetur, ut eam non 
recipiat uenditor tempore remissionis, sicut praeceptum est. 
quod uero séquitur utrique sensui potest congruere, siue 
legatur: et terranon uenumdabitur in profanationem, 
siue: in confirmationem. secutus quippe adiunxit: mea 
enim est terra, propter quod proselyti et incolae 
uos estis ante me. 

XCI. Et per omnem terram possessionis uestrae 
mercedem dabitis terrae. alii autem codices habent 
-redemptionem dabitis terrae‘. sensus ergo hic est: 
non uenumdabitur teria in profanationem, id est 
illis qui ea utantur in iniuriam creatoris, aut: in confir- 
mationem, id est ut eam emptor perpetuo possideat nec 
certo secundum dei praeceptum interuallo annorum restituat 
uenditori. mea enim est, inquit, terra: unde secundum 
meum praeceptum ea uti debetis. atque ut ostenderet suam 
esse, non ipsorum, quid ipsi in ea essent, consequenter ad- 
junxit dicens: propter quod proselyti et incolae uos 
estis ante me, hoc est: quamuis proselyti, id est aduenae 
sint uobis, qui ex alienigenis adiunguntur genti uestrae, et 
incolae, id est non in terra propria manentes, tamen etiam 

wos omnes ante me aduenae estis et incolae. hoe deus dicit 
siue Israhelitis, quod aliarum gentium terram quas expulit 
eis dederit, siue omni homini, quoniam ante deum qui semper 
manet et, sicut scriptum est, caelum et terram inplet utique 
praesentia sua, omnis homo aduena est nascendo et incola 
uiuendo, quoniam conpellitur migrare moriendo, deinde ad- 
iungit et dicit: <et> per omnem terram possessionis 
uestrae mercedem dabitis terrae tamquam inquilini 
uel redemptionem. illud, nisi fallor, uult intellegi quod 
inde reddebant quodam modo per cessationes septimorum 
quorumque annorum et quinquagesimi anni, quem uocat 
remissionis, ut ipsa uacatio terrae uelut merces habitationis 
aut redemptio esset ab illo cuius est, hoc est ab eius crea- 
tore deo. 

XCII. Et ponam tabernaculum meum in uobis et 
non abominabitur anima mea wos. animam suam deus 
uoluntatem suam dicit. non enim est animal habens corpus 
et animam; neque substantia eius eius modi est cuius modi 
creatura eius, quae anima dicitur, quam fecit, sicut per 
Esaiam ipse testatur dicens: et omnem flatum ego feci: 
quod eum de anima hominis dicere consequentia manifestant. 
sicut ergo cum dicit ,oculos suos* et ,labia sua* et cetera 
uocabula membrorum corporalium non utique accipimus eum 
forma corporis esse definitum, sed illa omnia membrorum 
nomina non intellegimus, nisi effectus operationum atque 
uirtutum: ita et cum dicit: anima mea, uoluntatem eius 
debemus accipere. perfecta quippe simplex illa natura, quae 

deus dicitur, non constat ex corpore et spiritu. nec ipso 
spiritu mutabilis est sicut anima; sed et spiritus est deus 
et semper idem ipse, apud quem non est commutatio. 
hine autem acceperunt Apollinaristae occasionem, qui dicunt 
animam non habuisse mediatorem dei et hominum hominem 
Christum Iesum, sed tantum uerbum et carnem fuisse, cum 
diceret: tristis est anima mea usque ad mortem. 
sed ipso eius actu, qui nobis per euangelicam declaratur 
historiam, sic adparent humanae animae officia, ut hine dubi- 
tare dementis sit. 

XCIIT. Quid est quod inoboedientiae poenas cum mina- 
retur deus, dixit inter cetera: et consumet uos perambu- 
lans gladius? deinde ait: et erit terra uestra deserta 
et ciuitates uestrae erunt desertae. tunc bene sentiet 
terra sabbata sua omnes dies degolationis suae, et 
uos eritis in terra inimicorum uestrorum. quomodo 
ergo consumet eos gladius, si erunt in terra inimicorum 
suorum? an in ipsa terra consumet, quoniam strage mortium 
facta non erunt ibi? an ,consumet uos* sic ait, ac si 
diceret: ,interficiet uos“, ut ad istam consummationem illi 
pertineant, qui gladio cadent, non omnes, quandoquidem 
paulo post dicit: et eis qui residui sunt ex uobis super- 
ducam formidinem in cor eorum? an secundum hyper- 
bolen dictum est: consumet uos, secundum quem loquendi 
modum et abundantia eorum dicta est sicut arena maris? 
secundum istum modum etiam dicitur quod deinde sequitur: 

et persequetur eos sonus folii uolantis, id est, quia 
nimius in eis timor erit, ut et leuissima quaeque formident. 


LIBER QVARTVS. QVAEST. DE NVMERIS. 

QVAEST. J. Quid est quod singulo de gsingulis <tribubus> 
eligi iubet principes eosque appellat y:A:dpyovs? quos quidam 
latini interpretes ,tribunos* appellauerunt; yidtapyot autem 
uidentur a mille cognominati. sed cum consilium Iothor socer 


-Moysi genero suo daret, quod etiam deus adprobauit, de ordi- 


i= 
or 


2 


= 


nando populo sub principibus, ut non omnes omnium causae 
Moysen ultra uires onerarent, ydsspyovg appellauit constitu- 
endos super millenos homines, Zxatovtdpyov¢ super centenos 
et mevtaxovtauyovg super quinquagenos et Gexandapyons super 
denos, ab ipsis numeris, quibus praeessent, cognominatos. 
numquidnam et hic sic accipiendi sunt yAopyo:, quod singuli 
essent super millenos? non utique. neque enim uniuersus 
omnium populus Israhel duodecim hominum milia tune fuerunt. 
singulos enim elegit de singulis tribubus, quae duodecim 
tribus procul dubio non millenos homines, sed multa milia 
continebant. nomen ergo commune est cum illis, qui in Exodo 
appellantur yAtopyor, quod unusquisque illorum esset mille 
hominum princeps; istorum autem unusquisque milium princeps, 
quoniam siue a mille siue a milibus eadem compositio nominis 
resonat, ut appellentur yAapyor. 


4 cf. Num. 1, 1—44 7 cf. Ex. 18, 14. 25 

II. Merito quaeritur quid sibi uelit quod per omnes tribus, 
ubi conputantur per singulas quasque filii Israhel in aetate 
militari, dicitur: secundum propinquitates eorum, 
secundum populos eorum, secundum domos fami- 
liarum eorum, secundum numerum nominum eorum, 
secundum caput eorum, et haec quinque similiter omnino 


repetuntur, donec tribus omnes conpleantur; quasi aliud sit 


secundum propinquitates eorum, aliud secundum 
populos, aliud secundum domos familiarum, aliud 
secundum numerum nominum, aliud secundum 
caput, cum potius uideantur aliis uerbis eadem significare 
ista omnia. intentionem autem mouet, quia tam diligenter 
per omnes tribus eadem repetuntur, ut non frustra fieri quiuis 
iudicet, etiamsi non intellegat. nimirum ergo numerus ipse 
aliquid insinuat sacramenti, ut hoc idem quinquies uarie 
repetatur. nam iste numerus sicut in ipsis quinque libris 
Moysi, id est quinarius, in uetere testamento maxime commen- 
datur. illa uero quae deinceps quattuor conectuntur, id est 
masculina a uiginti annis et supra omnis: qui 
procedit in uirtute, recognitio eorum, quamuis et 
ipsa per omnes tribus eodem prorsus modo repetantur, habent 
necessariam differentiam. cum enim ageretur de numero 
uniuersae multitudinis ad unam tribum pertinentis, discernendus 
erat sexus; ideo positum est: omnia masculina. et ne 
paruuli etiam conputarentur, adiunctum est: a uiginti 
annis et supra. rursus ne inbellis aetas senectutis adnume- 
raretur, additum est: omnis qui procedit in uirtute. 
et omnia concluduntur uerbo eius operis quod fiebat, ut 
dicatur: recognitio eorum. recognitio enim fiebat, ut haec 

hominum milia conputarentur. quinque igitur illa: ,propin- 
quitates, populi, domus familiarum, numerus nominum et 
caput* et ista deinde quattuor: ,sexus, aetas, uirtus, recognitio4 
fortasse in ipso numero aliquid insinuent. si enim. horum 
duorum numerorum, id est quinarii et quaternarii, alter mul- 
tiplicetur ex altero, id est ut quinquies quaterni aut quater 
quini ducantur, uiginti fiunt. quo numero etiam adulescentium 
aetas illa signatur. qui numerus commemoratur et quando 
intratur in terram promissionis et dicitur illa aetas uiginti 
annorum, quae non declinauerit in dextram aut sinistram. 
ubi mihi uidentur significari sancti fideles ex utroque testa- 
mento fidem ueram tenentes. nam uetus testamentum quinque 
libris Moysi maxime excellit et nouum quattuor euangeliis. 

III. Quod ait de tabernaculo destringendo, leuando, erigendo: 
et alienigena qui accesserit moriatur, hic alienigena 
intellegendus est etiam ex illis filiis Israhel, qui non de illa 
tribu fuerunt, quam tabernaculo seruire praecepit, id est qui 
non fuerit de tribu Leui. mirum est autem quomodo abusiue 
alienigena dicitur, quod magis alterius generis hominem 
significat, id est adAcyevy¢ et non magis adAcgvdoc, quod 
significat alterius tribus hominem: quo nomine magis utitur 
scriptura in aliarum gentium hominibus, ut allophyli appel- 
lentur quasi aliarum tribuum homines. 

Ili]. Et locutus est dominus ad Moysen dicens: 
accipe tribum Leui et statues eos in conspectu Aaron 
sacerdotis et ministrabunt ei; et custodient custodias 
eius et custodias filiorum Israhel ante tabernaculum 
testimonii. quas godaxes graecus dixits has nostri interpretes 

alii ,custodias*, alii ,excubias*é interpretati sunt. ged 
mirum nisi uigiliae melius dicuntur, quae solent in castris 
ternarum horarum obseruationem habere. unde scriptum est: 
quarta autem uigilia noctis uenit ad eos ambulans 
Super mare, hoc est post nonam horam noctis, post tres 
uidelicet uigilias. et multis locis scripturarum nostri uigilias 
interpretati sunt, quas Graeci ¢vdaxdg uocant. ubi nulla 
dubitatio est spatia nocturni temporis significari: quod puto 
et hic accipiendum. quomodo enim Leuitae iubentur obseruare 
custodias Aaron et custodias filiorum Israhel, id est qohanss, 
nisi fortasse dictum est, ne putarent ab obseruandis uigiliis, 
quae proprie in castris obseruari solent, propter honorem, 
quo seruiebant tabernaculo, immunes se esse debere, cum et 
ipsos oporteret propter opera tabernaculi nop minus uicissim 
obseruare uigilias, quae obseruarentur in aliis circumquaque 
castris filiorum Israhel? 

V. Alienigena qui tetigerit morietur. quaerendum 
quomodo dixerit in Leuitico: qui tetigerit tabernaculum 
sanctificabitur, cum hie dicat: alienigena qui tetigerit 
morietur, uolens intellegi eos, qui non essent de tribu Leui. 
an forte hic stetigerit* ad obsequium dixerit seruitutis, quod 
a solis Leuitis deberi tabernaculo praecepit? hine enim 
loquebatur. 

VI. Quid est quod Leuitas pro primogenitis filiorum Israhel 
sibi deus deputat, ita ut numeratis primogenitis populi, qui 
plures inuenti sunt quam erat numerus Leuitarum, argento 
redimerentur quinque siclis pro uno datig? quod pro pecoribus 
non est factum, cum et pecora Leuitarum pro primogenitis 


4 Matth. 14, 25 17 Num. 8, 10. 38 18 Leu. 6,18 24 ef. 

pecorum Israhel sibi esse uoluerit. quomodo deinceps primo- 
genita eorum uel pecorum eorum pertinebant ad deum, ubi 
iussit inmunda primogenita uel humana mutari ouibus? quo- 
modo non: et pro istis deinceps primogenitis conputabantur 
filii Leuitarum — manebat enim in posteris eadem tribus, 
quae posset pro primogenitis posterioribus conputari — nisi 
quia illud iustum fuit, ut qui nascerentur de illis qui iam 
ad portionem domini pertinebant datam pro primogenitis qui 
de Aegypto exierunt, iam deus proprios haberet tamquam suos 
de suig nec possent iuste pro illis conputari, qui deinceps 
primogeniti deo debebantur? de uniuerso quippe populo et 
de uniuersis pecoribus populi data est portio deo pro primo- 
genitis. et haec portio erat Leuitae et pecora eorum. iam si 
quid genuissent, dei erat; non poterat hoc tamquam a populo 
dari. quod iam alienum erat. ac per hoc debita deinceps 
primogenita deo reddi oportebat nec pro his conputari posteros 
Leuitarum uel pecorum eorun. 

VII. Cum praeciperet de tollenda mensa, iussit cum illa 
et panes tolli sic dicens: et panes qui semper super eam 
erunt. non utique ipsi semper super eam erunt, sed similis 
eorum, quia illi auferebantur et recentes cotidie ponebantur, 
dum tamen sine panibus mensa non relinqueretur. ideo diyit: 
qui semper super eam erunt, hoe est quia semper panes, 
non quia illi semper. 

VIII. Et super altare aureum adoperient uestimen- 
tum hyacinthinum et adoperient illud operimento 
pelliceo hyacinthino. posset ista locutio uideri, quam uelut 
absurdam et non integram latini interpretes transferre noluerunt, 
id est: <et> super altare aureum adoperient uesti- 
mentum hyacinthinum; tamquam debuerit dici: et altare 


19 Num. 4, 7 25 Num. 4, 11 

aureum adoperient uestimento hyacinthino. nam ,adoperient 
uestimentum hyacinthinum* hoe uidetur significare, quod 
ipsum uestimentum aliunde adoperiretur, non quod ipso 
uestimento adoperiretur altare. sed mihi uidetur non tam 
genus locutionis esse quam subobscurus sensus. hoc quippe 
intellegi potest: et super altare aureum adoperient 
uestimentum hyacinthinum, ut ipsum uestimentum hya- 
cinthinum alia re operiendum praeciperet, quod uestimentum 
iam super altare esset, ac sic breuiter utrumque complecteretur, 
et uestimento hyacinthino altare operiendum et uestimentum 
hyacinthinum alio tegmine operiendum. subiunxit denique 
unde cooperiri uellet uestimentum hyacinthinum, cum adiecit: 
et adoperient illud operimento pelliceo hyacinthino. 

VILL. Vir aut mulier quicumque fecerit ab omnibus 
peccatis humanis et despiciens despexerit et deli. 
querit, anima iJla adnuntiabit peccatum quod peccauit 
et restituet delictum caput et quintas eius adiciet 
super illud et reddet cui deliquit ei. si autem non 
fuerit homini proximus, ita ut reddat illi delictum 
ad ipsum, delictum quod redditur domino. sacerdoti 
erit excepto ariete propitiationis per quem exorabit 
in illo pro eo. hic ea peccata intellegenda sunt, quorum in 
his rebus perpetratio est, quae pecunia restitui possunt. non 
enim aliter diceret quomodo restituenda sint, nisi damni 
pecuniarii fuissent. iubet enim restitui caput et quintas, id 
est totum illud quidquid est et quintam eius partem excepto 

ariete, qui fuerat offerendus in sacrificium ad expiandum 
delictum. iubet autem illud quod restituitur sacerdotis esse, 
id est ipsum caput et quintam, si non est proximus ei in 
quem commissum est. ubi utiqne intellegitur tunc domino 
reddendum quod sit sacerdotis, si homo ipse non supersit 
qui damnum passus est nec proximus eius, quem puto heredem 
intellegi uoluisse. sed de ipso homine nihil dixit scriptura; 
uerum tamen cum dicit: ,si non ei fuerit proximus* sub hac 
breuitate insinuat tune quaeri proximum eius, st ipse non 
fuerit. si autem nec proximus erit, domino restituetur, ne 
inpunitum remaneat quod admissum est: quod tamen non 
cedat in sacrificium, sed sit sacerdotis. sic sane uerba serip- 
turae distinguenda sunt: si autem non fuerit homini 
proximus, ita ut reddat ille delictum ad ipsum; locu- 
tionis ést enim quod addidit: ad ipsum, aut forte ,ad ipsum* 
dixit, quod ad ipsum pertineat, id est ipse possideat. deinde 
sequitur: delictum quod redditur domino sacerdoti 
erit; delictum autem dicit, cum redditur ea res quae per 
delictum ablata est. 

X. Quaeri autem potest, quomodo in Exodo dicitur: si quis 
furatus fuerit uitulum aut ouem, restituere debere quinque 
uitulos uel quattuor oues, si occiderit aut uendiderit, si 
autem quod abstulerit saluum apud eum reperitur, duplum 
esse restituendum, cum hic restitui iubeat caput et quintam, 
quod longe est etiam a duplo, quanto magis a quadruplo 
uel guinquies tanto! nisi forte, quia hic ait: uir aut mulier 
quicumque fecerit ab omnibus peccatis humanis, 
peccata ignorantiae uoluit intellegi humana peccata. fieri enim 
potest, ut parum adtendendo per neglegentiam traiciat homo 
rem alienam in rem suam: quod ideo peccatum est, quia, 

si diligenter adtenderetur, non admitteretur. et haec uoluit 
capite et quinta restitui, non sicut furta multari. nam si furta 
et fraudes hic intellexerimus, quae non per ignorantiam negle- 
gentiae, sed furandi et fraudandi animo committuntur et ideo 
dicta humana, quia in homines fiunt, ille, nisi fallor, erit 
exitus quaestionis huius, ut ideo qui fecit non reddat uel 
duplum, quia non deprehenditur uel conuincitur, sed ignoran- 
tibus a quo factum sit uel utrum factum sit ipse adnuntiat 
delictum suum. cum enim dixisset scriptura: uir aut mulier 
quicumque fecerit ab omnibus peccatis humanis et 
despiciens despexerit et deliquerit, id est contemnendo 
ista commiserit, adiunxit et ait: anima illa adnuntiabit 
peccatum quod peccauit et restituet delictum 
caput et quintas eius. forte ergo propterea tantum, quia 
ipse adnuntiauit et ideo non eo damno plectendus fuit, quo 
furem conprehensum uel conuictum plecti oporteret. 

XI. Verba quae scriptura dicit mulieri a sacerdote dicenda, 
quando ad suspicionem adulterii eam maritus adducit: det 
te dominus in maledictum et in execramentum, graecus 
habet évépxov. quo uerbo uidetur significari ,iuramentum per 
execrationem‘; uelut si quisquam dicat: sic non mihi illud 
et illud contingat, uel certe ita iuret: illud et illud mihi 
contingat, si fecero uel non fecero. ita hoc dictum est: det 
te dominus in maledictum et in execramentum, tam 
quam diceretur: ut de te iurent quae per execrationem iurabunt, 
sic non eis contingat aut hoc eis contingat, nisi illud fecerint. 

XII. Et offeret munus suum domino agnum anni- 
culum sine uitio in holocaustoma et agnam anniculam 

Sine uitio unam in peccatum. hoc quidam nostri inter- 
pretes transferre noluerunt ueluti Jocutionem inusitatam uitantes 
et dixerunt ,pro peccato*, non ,in peccatum‘, cum sit 
sensus in ea locutione, qui non fuerat perturbandus. ,in pec- 
catum* quippe dictum est, quia hoc ipsum, quod pro peccato 
offerebatur, peccatum uocabatur. unde illud est apud apostolum 
de domino Christo: eum qui non nouerat peccatum pro 
nobis peccatum fecit, deus pater scilicet deum filium pro 
nobis fecit peccatum, id est saerificium pro peccato. sicut 
ergo agnus in holocaustoma, ut ipsum pecus esset holo- 
caustoma, sic et agna in peccatum, ut ipsum pecus esset 
peccatum, id est sacrificium fieret pro peccato, sicut de ariete 
quod sequitur ,in salutare‘ dicit, tamquam ipsum sit salu- 
tare, cum sit sacrificium salutaris. quod postea repetendo 
manifestat; nam et illud ,pro peccato* dicit, quod prius 
dixerat ,in peccatum‘, et hoc ,sacrificium salutaris‘, 
quod prius dixerat ,in salutare‘. 

Xi. <Et> locutus est dominus ad Moysen dicens: 
hoc est de Leuitis. hoc alii interpretati sunt: haec est 
lex de Leuitis; sed quod scriptum est: hoc est de Leuitis, 
intellegitur dictum: hoc constituo de Leuitis. 

XIII. Deinde sequitur: a quinto et uicesimo anno et 
supra introibunt ministrare [in] ministerium in ope- 
ribus in tabernaculo testimonii; et a quinquagenario 
recedet ab administratione et non operabitur ultra 
— et ministrabit frater eius — in tabernaculo testi- 
monii custodire custodias, opera autem non opera- 

bitur, hunc sensum obscurum facit srépBatov, quod ita con- 
fusum est, tamquam de ipso fratre sit dictum ,custodire 
custodias*, cum dictum sit de illo, qui recedet ab operibus 
et remanebit illi in tabernaculo testimonii custodire 
custodias; opera autem non operabitur, sed operabitur 
frater eius, id est qui nondum peruenit ad actatem quinqua- 
genariam a uiginti quinque annis incipiers operari. ergo 
ita distinguendum est: et a quinquagenario recedet ab 
administratione et non operabitur ultra, et ministrabit 
frater eius. deinde redit ad illum quinquagenarium, de quo 
loquebatur, et de illo explicat cetera dicens: in tabernaculo 
testimonii custodire custodias, opera autem non opera- 
bitur. quod enim ait ,custodire*, subauditur »incipiet*, 
tamquam id uno uerbo diceret ,custodiet custodias*. solet 
enim usitate etiam in latinis locutionibus infinitum uerbum 
poni pro finito. 

XV. Cum paschae tempore quidam, qui inmundi facti 
erant super animam hominis, id est super mortuum, 
quaererent quomodo pascha facerent, quoniam oportebat eos 
ab inmunditia septem diebus purificari secundum legem, con- 
suluit dominum Moyses et responsum accepit ,cuicumque tale 
aliquid accidisset uel tam in longinquo itinere constitutus 
esset, ut non posset occurrere, alio mense eum facere debere 
pascha propter diem mensis quartum decimum*, ubi lunae 
numerus obseruabatur. sed si quaeratur, quid facerent, si 
forte talis inmunditia etiam ad secundum mensem occurreret, 

arbitror id quod dictum est de secundo mense tamquam 
regulariter fuisse retinendum, ut tertio mense obseruarent 
aut certe pascha non egisse tali necessitate ad culpam non 
pertineret. 

XVI. Et die qua statutum est tabernaculum texit 
nubes tabernaculum, domum testimonii; et uespere 
erat super tabernaculum uelut species ignis usque 
mane. ita fiebat semper: nubes tegebat illud die et 
Species ignis nocte. et cum ascendisset nubes a taber- 
naculo, et postea promouebant filii Israhel; et in loco 
ubicumque steterat nubes ibi castra conlocabant 
filii Israhel. per praeceptum domini castra conloca- 
bunt filii Israhel et per praeceptum domini pro- 
mouebunt. omnes dies in quibus obumbrat nubes 
super tabernaculum in castris erunt filii Israhel. et 
quando protraxerit nubes super tabernaculum dies 
plures, et custodient filii Israhel custodiam dei et 
non promouebunt. et erit cum texerit nubes dies 
numero super tabernaculum, per uocem domini in 
castris erunt et per praeceptum domini promouebunt. 
et erit cum fuerit nubes a uespera usque mane et 
ascenderit nubes mane, et promouebunt die, uel nocte 
et si ascenderit nubes promouebunt; die uel mense 
diei abundante nube obumbrante super illud in 
castris erunt filii Israhel et non promouebunt, quo- 
niam per praeceptum domini promouebunt. custodiam 
domini custodierunt per praeceptum domini in manu 
Moysi. 

Totus hic locus diligenter exponendus est, quoniam inusi- 
tatis generibus locutionum obscuratus est et die inquit, 
qua statutum est tabernaculum texit nubes taberna- 
culum, domum testimonii: idem tabernaculum appellauit 
domum testimonii. et uespere erat super tabernaculum 
uelut species ignis usque mane. ita fiebat semper. 
deinde diligenter exprimit, quid fiebat semper. nubes, inquit, 
tegebat illud die et species ignis nocte. et cum 
ascendisset nubes a tabernaculo, et postea promoue- 
bant filii Israhel. ista sententia obscura non est nisi 
propter illam locutionem ubi additur ,et*. ordo enim uer- 
borum integer sequitur, etiamsi desit ipsa coniunctio, ut sic 
dicatur: et cum ascendisset nubes a tabernaculo, postea 
promouebant filii Israhel; quamuis et ipsum quod dictum est 
»postea* si deesset, plena posset esse sententia. deinde 
sequitur dicens: et in loco ubicumque steterat nubes 
ibi castra conlocabant filii Israhel. 

Hoc autem totum quod faciebant ad praeceptum domini 
referens ita complectitur: per praeceptum, inquit, domini 
castra conlocabunt filii Israhel et per praeceptum 
domini promouebunt. praeceptum domini appellat signum 
ipsum quod fiebat in nube, siue cum staret obumbrans taber- 
naculum, ut et castra consisterent, siue cum ascendisset atque 
ultra moueretur, ut eam eleuatis castris sequerentur. mutauit 
sane in hac sententia narrantis modum et tamquam praedi- 
cens atque praenantians uerba futuri temporis habere coepit. 
neque enim ait: per praeceptum domini castra ,conloca- 
bant* filii Israhel, sed ,conlocabunt*; nec ait: per prae- 
ceptum domini ,promouebant‘, sed ,promouebunt*. et 
hune modum etiam in consequentibus seruat, qui modus in 

scripturis est inusitatissimus. nam uerbis praeteriti temporis 
saepe futura praedicta esse nouimus; sicut est: foderunt 
manus meas et pedes, et: sicut ouis ad immolandum 
ductus est et innumerabilia talia; ut autem narrator rerum 
gestarum uerbis utatur temporis futuri, sicut hoc loco, diffi- 
cillime in scripturis inueniri potest. 

Ergo posteaquam dixit de die et nocte quo signo promo- 
ueret populus uel maneret, ne putarentur per noctem ambu- 
lare et per diem solere considere atque hoc diebus omnibus 
facere, secutus adiunxit et ait: omnes dies in quibus 
obumbrat nubes super tabernaculum in castris erunt 
filii Israhel. et quando protraxerit nubes super taber- 
naculum dies plures. deinde admonens non hoc ex illorum 
necessitate fieri, sed ex dei uoluntate, et custodient, inquit, 
filii Israhel custodiam dei, id est custodiam quam prae- 
cepit deus, et non promouebunt. et tamquam diceretur: 
quando ergo promouebunt? et erit, inquit, cum texerit 
nubes dies numero super tabernaculum — id est dies 
certo numero, qui numerus utique deo placet — per uocem 
domini in castris erunt et per praeceptum domini 
promouebunt. hance uidetur dicere uocem domini signum, 
quod dat de statione et motu nubis, quia et uox loquentis 
procul dubio signum est uoluntatis. quod ergo ait: et per | 
praeceptum, hoe idem signum puto intellegendum. quam- 
quam posset uox ,et praeceptum domini* etiam illud 
accipi, quod ,locutus est*, ut solet, ,ad Moysen* et ,prae- 
cepit hoc fieri*. neque enim scirent illi promouendum esse 
nube promouente et standum esse nube stante, nisi hoc eis 
ante praeciperetur. 

In his autem quae dicta sunt nondum adparuit, utrum per 
diem tantum ambularetur an etiam per noctem secundum 
signum quod nubes motu suo dabat. fortassis enim quamuis 
plures dies in castris manerent nube non promouente, potuit 
tamen putari nubem non solere ascendere de castris et signum 
itineris dare nisi per diem. sequitur ergo et dicit: et erit 
cum fuerit nubes a uespera usque mane et ascenderit 
nubes mane, et promouebunt die. hic illa copulatiua 
coniunctio more scripturae posita est. nam ea detracta plenus 
est sensus hoc modo: ,et erit cum fuerit nubes a uespera 
usque mane et ascenderit nubes mane, promouebunt die‘. 
deinde quia et nocte si nubes ascenderet promouebant atque 


10 


iter nocturnum si illud signum acciperent agebant, adiunxit ~ 


et ait: uel nocte et si ascenderit nubes promouebunt. 
sed locutio est inusitatior; non enim tantum positum est 
,et*, sed eo more positum est quo non solet. unde mihi 
uidetur praeposteratus ordo uerborum, sicut saepe et in latinis 
locutionibus fieri solet: quod genus antistrophe dicitur. proinde 
si ita dicatur: ,uel et nocte si ascenderit nubes promoue- 
bunt‘, aut certe ita: ,si et nocte ascenderit nubes pro- 
mouebunt*, planissimus sensus est. 

Adhuec autem occurrebat cogitanti, ut scire uellet utrum, 
quomodo cognitum est solere illos ad nubis signum diebus 
et noctibus ambulare uel diebus et noctibus in castris esse, 
ita etiam solerent per dies tantum manere, etiam quorum 
noctibus ambularent: quod arbitror scripturam in consequen- 
tibus intimasse cum dicit: die uel mense diei abundante 
nube obumbrante super illud in castris erunt filii 
Israhel et non promouebunt. quia enim dixerat: uel 
nocte et si ascenderit nubes promouebunt, tamquam 
restabat, ut diceret: ,die autem, si non ascenderit, non pro- 

mouebunt*, quando quasi promouere debere uidebantur; sed 
quia hoc etiam diebus pluribus fieri poterat, ut noctibus 
ambularent promouente nube et ea manente diebus non am- 
bularent, ideo posuit: die uel mense diei. non dixit ,mense‘, 
ne ibi et noctes eiusdem mensis acciperentur, sed ,mense 
diei*, id est mense ex ea parte qua dies illi fuit, non ex 
ea qua nox. die ergo uel mense diei abundante nube 
obumbrante — id est abundante in obumbrando uel abun- 
dantius obumbrante — super illud — illud scilicet taber- 
naculum — in castris erunt filii Israhel et non pro- 
mouebunt. postremo repetiit diuina auctoritate factum, cui 
resisti utique non debebat, adiungens: quoniam per prae- 
ceptum domini promouebunt. custodiam domini custo- 
dierunt per praeceptum domini in manu Moysi. rediit 
ad uerbum praeteriti temporis, ut diceret ,custodierunt*. 
quod uero in fine posuit: in manu Moysi, usitatissima in 
scripturis locutio est, quia per Moysen haec deus praecipiebat. 

XVU. Et cum congregaueritis Synagogam, tuba 
canetis et non in signo. non ergo ad hoe canendum prae- 
cipit, ut congregetur synagoga — nam si hoe fit, signum 
est — sed iam congregata synagoga praecipit tuba canere, 
tamquam ad cantum iam pertineat, non ad dandum signum, 
quo dato fieri aliquid admoneat. proinde cum hoc quod iam 
congregata synagoga tubis canebant quisquam homo noui 
testamenti ad aliquid spiritale interpretatur, illi signum est, 
qui intellegit quare fiat, non illis, qui non intellegebant, nisi 
quando ad hoc fiebat, ut aliquod opus indiceretur. 

XVIU. Et auferam de spiritu qui est in te et super- 
ponam super eos; et sustinebunt tecum inpetum po- 
puli, et non portabis illos tu solus. plerique latini 

interpretes non ut in graeco est transtulerunt, sed dixerunt: 
auferam de spiritu tuo qui est in te et ponam super 
eos aut ponam in eis, et fecerunt sensum laboriosum ad 
intellegendum. putari enim potest de spiritu ipsius hominis 
dictum, quo humana natura completur corpore adiuncto, quae 
constat ex corpore et spiritu, quem etiam animam dicunt: 
de quo et apostolus dicit: quis enim scit hominum quae 
.Sunt hominis nisi spiritus hominis qui in ipso est? 
sic et quae dei sunt nemo scit nisi Spiritus dei. et quod 
adiungit ac dicit: nos autem non spiritum huius mundi 
accepimus sed spiritum qui ex deo est, ostendit utique 
alium esse spiritum dei, cuius particeps fit spiritus hominis 
per gratiam dei. quamuis posset etiam, sicut alii interpretati 
sunt, intellegi spiritus dei in eo quod dicitur: de spiritu 
tuo qui est in te, ut dictum sit ,tuo*, quia fit etiam 
noster qui dei est, cum accepimus eum: sicut de Iohanne 
dictum est: in spiritu et uirtute Heliae. non enim anima 
Heliae in eum fuerat reuoluta. quod si quidam haeretica per- 
uersitate opinantur, quid dicturi sunt in eo quod scriptum 
est: spiritus Heliae requieuit super Helisaeum, cum 
iam ille utique haberet animam suam, nisi quia dictum est 
de spiritu dei, ut etiam per illum operaretur qualia per 
Heliam operabatur, non ab illo recedens, ut istum posset in- 
plere, aut dispertitus minus esset in illo, ut posset ex aliqua 
parte et in isto esse? deus est enim qui possit esse in omnibus 
tantus, in quibus per illam gratiam esse uoluerit. uunc autem 
cum ita scriptum sit: et auferam de spiritu qui. est 
Super te, nec dictum sit: de spiritu tuo, facilior est ab- 
solutio quaestionis, quia intellegimus nihil aliud deum signi- 

ficare uoluisse nisi ex eodem spiritu gratiae illos quoque 
habituros adiuterilum, ex quo habebat Moyses, ut et isti 
haberent quantum deus uellet, non ut ideo Moyses minus 
haberet. 

XVINT. Et dixit Moyses: sexcenta milia peditum, 
in quibus sum in ipsis, et tu dixisti: carnes dabo 
eis, et edent mense dierum. numquid oues et boues 
occidentur illis et sufficient illis? aut omnis piscis 
congregabitur eis et sufficiet eis? quaeri solet utrum 
hoe Moyses diffidendo dixerit an quaerendo. sed si putauerimus 
eum diffidendo dixisse, nascitur quaestio cur hoc ei non ex- 
probrauerit dominus, sicut exprobrauit quod ad petram unde 
aqua profluxit uidetur de potestate domini dubitasse. si autem 
dixerimus hoc eum dixisse quaerendo modum quo fieret, ipsé 
domini responsio, ubi ad eum dixit: numquid manus do- 
mini non sufficiet? quasi redarguentis uidetur quod ille 
ista non credidisset. sed melius arbitror intellegi dominum 
ita respondisse, tamquam modum futuri facti, quem ille 
requirebat, dicere noluerit, sed potius opere ipso suam poten- 
tiam demonstrare. poterat enim et Mariae dicenti: quomodo 
fiet istud, quoniam uirum non cognosco, a calumnian- 
tibus obici quod minus crediderit, cum illa modum quaesiuerit, 
non de uirtute dei dubitauerit. quod autem responsum est 
illi: spiritus sanctus superueniet super te et uirtus 
altissimi obumbrabit te, poterat et sic responderi quo- 
modo hic: numquid spiritui sancto inpossibile est, qui super- 
ueniet in te? ac sic idem ipse sensus conseruaretur. porro 
autem talia quaedam dicens Zacharias incredulitatis arguitur 

et uocis oppressae poena plectitur. quare? nisi quia deus non 
de uerbis, sed de cordibus iudicat. alioquin et ad illam 
petram unde aqua profluxit poterant excusari uerba Moysi, 
nisi in eum clara esset diuina sententia quod diffidendo talia 
dixerit. nam ita se ea uerba habent: audite me, increduli: 
numquid de petra ista educemus uobis aquam? deinde 
sequitur: et eleuata Moyses manu sua percussit petram 
uirga bis et exiit aqua multa et bibit synagoga et 
pecora eorum. utique ad hoc congregauit populum, ad hoc 
illam uirgam in qua tanta miracula fecerat sumpsit eaque 
petram percussit atque inde solitae uirtutis est consecutus 
effectus. uerba ergo illa quibus ait: numquid ex hac petra 
educemus uobis aquam? possent sic accipi, tamquam 
diceretur: nempe ex hac petra secundum uestram increduli- 
tatem aqua educi non potest, ut denique percutiendo osten- 
deretur fieri diuinitus potuisse, quod illi infidelitate non 


crederent, maxime quia dixerat: audite me, increduli. ita 


quidem intellegi possent haec uerba, nisi deus qui cordis 
inspector est, quo animo dicta fuerint indicaret. sequitur enim 
scriptura et dicit: et dixit dominus ad Moysen et Aaron: 
quoniam non credidistis sanctificare me in conspectu 
filiorum Israhel, propter hoc non inducetis uos syna- 
gogam hanc in terram quam dedi eis. ac per hoe intel- 
legitur illa uerba ita dixisse Moysen, tamquam ad incertum 
percusserit, ut si non sequeretur effectus, hoc praedixisse 
putaretur, cum ait: numquid ex hac petra educemus 
uobis aquam? quod in animo eius lateret omnino, nisi dei 
sententia proderetur. e contrario itaque isto loco debemus 
intellegere uerba Moysi de promissis carnibus quaerentis 
potius quomodo fieret quam diffidentis fuisse, quando sen- 

tentia domini non secuta est, quae uindicaret, sed potius 
quae doceret. 

XX. De uxore Moysi Aethiopissa quaeri solet utrum ipsa 
sit filia Iothor an alteram duxerit uel superduxerit. sed ipsam 
fuisse credibile est; de Madianitis quippe erat, qui reperiuntur 
in Paralipomenon Aethiopes dicti, quando contra eos pugnauit 
Iosaphat. nam in his locis dicitur eos persecutus populus 
Israhel, ubi Madianitae habitant, qui nunc Saraceni appellantur. 
sed nunc eos Aethiopes nemo fere appellat, sicut solent 
10 locorum et gentium nomina plerumque uetustate mutari. 

XXI. Et dixit ad eos: ascendite ista heremo et ascen- 
detis in montem et uidebitis terram quae sit et po- 
pulum qui insidet super eam, si fortis est aut infir- 
mus, si pauci sunt aut multi. exposuisse intellegitur, 
secundum quid dixerit: si potens est aut infirmus, hoc 
est: Si pauci sunt aut multi. nam quomodo possent de 
monte prospicientes sentire humanarum uirium fortitudinem? 
potest et alius sensus esse multo congruentior ueritati. quod 
ait: ascendetis in montem, in ipsam terram dixit, quam 
explorare uolebant. non enim possent facile exploratores intel- 
legi, ubi tamquam peregrinantes omnia perquirebant. nam si 
de montis uertice putauerimus eos conspexisse terram et ex- 
plorasse, quomodo possent exquirere omnia quae Moyses 
exquirenda praecepit? quomodo intrare ciuitates, quas eas 
scriptura dixit intrasse? quomodo de illa ualle botrum tollere, 
propter quem et loco nomen est inditum, ut uallis Botrui 

diceretur? in ipso ergo monte explorabatur terra, quia ipsa 
erat quae exploraretur; et ibi erat quidam depressior locus, 
de qua ualle botrus ablatus est. 

XXII. Et protulerunt pauorem terrae quam explora- 
uerunt. ,pauorem terrae“ dixit, non quo pauebat eadem 
terra, sed quem ex ea terra conceperant. 

XXII. Caleb et Iesus Naue loquentes ad populum Israhel, 
ne timerent ingredi terram promissionis, dixerunt inter cetera: 
uos autem ne timueritis populum terrae, quoniam 
cibus nobis sunt. abscessit enim tempus ab eis, domi- 
nus autem in nobis; ne timueritis eos. quod dictum est: 
cibus nobis sunt, intellegere uoluerunt ,consumemus eos‘. 
quod uero adiunxerunt: abscessit enim tempus ab eis, 
dominus autem in nobis, satis diligenter non dixerunt. 
abscessit dominus ab eis — inpii quippe antiquitus fuerunt — 
sed, quoniam et inpiis occulta dispensatione diuinae prouidentiae 
datur tempus florendi atque regnandi, abscessit, inquiunt, 
tempus ab eis, dominus autem in nobis. non dixerunt: 
abscessit tempus ab eis et nostrum successit, sed: dominus 
autem in nobis, non tempus. illi enim tempus habuerunt, 
istt dominum deum temporum creatorem et ordinatorem et 
quibusque, ut ei placet, distributorem. 

XXTHI. Quod praecipitur quomodo expientur peccata quae 
non sponte committuntur, merito quaeritur quae sint ipsa peceata 
nolentium: utrum quae a nescientibus committuntur, an etiam 
possit recte dici peccatum esse nolentis, quod facere conpellitur; 
nam et hoe contra uoluntatem facere dici solet. sed utique 

uult propter quod facit; tamquam si peierare nolit, et facit, 
cum uult uiuere, si quisquam, nisi fecerit, mortem minetur. 
uult ergo facere, quia uult uiuere, et ideo non per se ipsum 
adpetendo, ut falsum iuret, sed ut falsum iurando uiuat. 
quod si ita est, nescio utrum possint dici ista peccata nolen- 
tium, qualia hic dicuntur expianda. nam si diligenter consi- 
deretur, forte ipsum peccare nemo uelit, sed propter aliud fit, 
quod uult qui peccat. omnes quippe homines, qui scientes 
faciunt quod non licet, uellent licere: usque adeo ipsum 
peccare nemo adpetit propter hoc ipsum, sed propter illud 
quod ex eo consequitur. haec si ita se habent, non sunt 
peccata nolentium nisi nescientium, quae discernuntur a pec- 
catis uolentium. 

XXV. Et anima quaecumque peccauerit in manu 
superbiae ex indigenis aut ex proselytis, deum hic 
exacerbat, et exterminabitur anima illa de populo 
suo, quoniam uerbum domini contempsit et mandata 
elus dispersit; contritione conteretur anima illa, 
peccatum eius in illa. quae sint peccata quae fiunt in 
manu superbiae, id est superbia committuntur, scriptura 
ipsa in consequentibus satis exposuit, ubi ait: quoniam 
uerbum domini contempsit. aliud est ergo praecepta 
contemnere, aliud magni quidem pendere, sed aut ignarum 
contra facere aut uictum. quae duo fortasse pertineant ad illa 
peccata, quae a nolentibus fiunt, de quibus superius quemad- 
modum deo propitiato expiarentur admonuit ac inde subiecit 
peccata superbiae, cum quisque superbiendo, id est praeceptum 
contemnendo perperam facit. quod genus peccati non dixit 

ullo genere sacrificii purgari oportere tamquam insanabile 
iudicans illa dumtaxat curatione, quae per sacrificia gerebatur, 
qualia facienda in hac scriptura praecipiuntur, quae si per se 
ipsa adtendantur, nulli peccato possunt mederi; si autem res 
ipsae quarum haec sacramenta sunt inquirantur, in eis inueniri 
poterit purgatio peccatorum. quod ergo scriptum est: peccator 
cum uenerit in profundum malorum contemnit, iste 
significatus est, quem scriptura hoe loco dicit jin manu 
superbiae* delinquere. hoc igitur sine poena eius qui com- 
mittit non potest aboleri; atque ideo non potest esse inpunitum 
et cum paenitendo sanatur. ipsa enim adflictio paenitentis 
poena peccati est quamuis medicinalis et salubris. merito 
quippe magnum iudicatur peccatum, cum superbia praeceptum 
contemnit; sed e contrario, ut sanari possit, cor contritum 
et humiliatum deus non spernit. uerum tamen quia sine 
poena non fit, ideo hine talia dicta sunt. deum, inquit, hic 
exacerbat, quia deus superbigs resistit. et extermina- 
bitur anima illa de populo suo — quoniam talis omnino 
in numero eorum qui ad deum pertinent non est — quoniam 
uerbum domini contemsit et mandata eius dispersit; 
contritione conteretur anima illa. quare autem contri- 
tione conteretur, consequenter adiungit dicens: peccatum 
eius in illa. ac per hoe, si tali peccato debitam contritionem 
ipse sibi adhibeat paenitendo, cor contritum, ut dictum 
est, deus non spernit. quamuis in graeco non dictum sit 
hoc loco: contritione conteretur, sed: extritione exte- 
retur anima illa: quod ita accipi potest, quasi omni modo 


6 Prou. 18,3 14 Ps. 50,19 17 Iac. 4, 6 


2 gerebantur V3 se om. P'S'V 4 nullo pacto V2 possunt] 
opus sunt C 5 ipsas C = quorum CPSNV1 inuenire C9 dere- 
linquere P'S'V 10 aboleri—potest om. N 11 enim exp. in V 
14 e om. Hug ut om. C 15 ueruntamen 7’ 16 talia hine 
PSNVTbdEug distincta 7’ dns NV inquit om. 7 hine 7 
20 disperdit C disperdidit SbdHug 23 illa scripsi cum ba accomodans 
sup. loco p. 333, 19: illo libri 25 spernet bd 26 extptber extprBysetat 
codd. Gr, 27 accepi C 


10 


20 


25 


a 


10 


ve 


uo 


Quaestionum lib. IIL (Quaest. de Numeris). 8335 


terendo extinguatur ac non sit. sed prius natura inmortalitatis 
animae hune intellectum recusat; deinde si quod exteritur, 
omni modo efficeretur, ut non sit, non diceret de sapiente: 
et gradus ostiorum eius exterat pes tuus. uerum illa 
discretio magis magisque consideranda est, utrum nemo peccet 
nisi aut ignarus aut uictus aut contemnens: unde nunc longum 
est disputare. 

XXVI. Quid est quod Dathan et Abiron, cum in seditionem 
consurrexissent, uocati a Moyse ac superbe et iniuriose respon- 
dentes: numquid pussillum hov, quoniam eduxisti nos 
in terram fluentem lac et mel interficere nos in heremo, 
quoniam praees nobis, princeps es? et tu in terram 
fluentem lac et mel induxisti nos et dedisti nobis 
sortem agri et uineas, post haec addiderunt: oculos 
hominum illorum abscidisses; non ascendimus? quorum 
oculos hominum dixerunt? utrum populi Israhel tamquam 
dicentes: si ista praestitisses, oculos hominum illorum absci- 
disses, id est ita te diligerent, ut oculos suos eruerent et 
darent tibi? quod indicium magnum dilectionis et apostolus 
dicit: quoniam si fieri posset, oculos uestros eruissetis 
et dedissetis mihi. et deinde plenam contumaciam addide- 
runt: non ascendimus, id est ,non ueniemus‘, quia uoca- 
uerat eos. an potius ,oculos hominum illorum‘ dicit 
hostium, qui nimis acres et terribiles fuerant nuntiati? tamquam 
dicerent: etsi hoc fecisses, non tibi obtemperaremus; nisi quod 
modus uerbi alius pro alio positus est, ut non dicerent: non 
ascenderemus, sed: non ascendimus, quodam genere locutionis. 

XXVIU. Et locutus est dominus ad Moysen et Aaron 
dicens: abscindite uos de medio synagogae istius. 

notandum est tunc iubere dominum separationem fieri corpo- 
ralem, cum iam uindicta imminet malis. sic Noe cum domo 
sua separatur a ceteris diluuio perituris; sic Lot cum suis 
sepaiatur a Sodomis igne caelitus consumendis; sic ipse 
populus ab Aegyptiis marinis fluctibus obruendis; sic isti nune 
a synagoga Core, Abiron et Dathan, qui se primitus per 
seditionem abrumpere uoluerunt: cum quibus tamen sancti 
antea uiuentes et conuersantes et cum ceteris quos reprobat 
deus secundum uerba quae in eos increpans dicit contaminari 
tamen ab eis minime potuerunt. nec separare se iussi sunt, 
quando uindictam dominus siue differebat siue talem adhibebat, 
qua innocentes periclitari laediue non possent, sicut serpentum 
morsibus, sicut strage mortium, qua deus quem uolebat, 
sicut uolebat, alio percutiebat intacto; non sicut aqua diluuii 
aut ignea pluuia aut aqua maris aut hiatu terrae, quae 
permixtos poterat pariter absumere. non quia et ibi deus 
suos conseruare non posset; sed quid opus erat tentatione 
miraculi ubi separatio fieri poterat, ut uel aqua uel ignis uel 
hiatus terrae quos inuenisset auferret? sic et in fine a zizaniis 
separabuntur frumenta, ut malos cremantibus flammis iusti 
fulgeant sicut sol in regno patris sui. 

XXVIII. Quod ait Moyses de Core et Abiron et Dathan: 
in uisione ostendet dominus et aperiens terra 0s suum 
absorbebit eos, quidam interpretati sunt: in hiatu ostendet 
dominus. credo putantes dictum ydopatt, quod graece positum 
est Gdspatt, quod pro eo dictum cst, ac si diceretur: in 
manifestatione, quod aperte oculis adparebit. non enim sic 

dictum est ,in uisione*, quemadmodum solent dici uisiones 
siue somniorum siue quarumque in extasi figurarum, sed, ut 
dixi, in manifestatione. nonnulli autem aliud opinantes ,in 
phantasmate* interpretare uoluerunt: quod omnino sic 
abhorret a consuetudine locutionis nostrae, ut nusquam fere 
dicatur phantasma, nisi ubi falsitate uisorum sensus noster 
inluditur. quamuis et hoc a uidendo sit dictum; sed, ut divi, 
aliud loquendi consuetudo praeiudicauit. 

XXVHII. Et descenderunt ipsi et omnia quaecumque 
sunt eis uiuentes ad inferos. notandum secundum locum 
terrenum dictos esse inferos, hoc est in inferioribus terrae 
partibus. uarie quippe in s¢gripturis et sub intellectu multiplici, 
sicut rerum de quibus agitur sensus exigit, nomen ponitur 
inferorum et maxime in mortuis hoc accipi solet. sed quoniam 
istos uinentes dictum est ad inferos descendisse et ipsa narra- 
tione quid factum fuerit satis adparet, manifestum est, ut 
dixi, inferiores terrae partes inferorum uocabulo nuncupatas 
in comparatione huius superioris terrae in cuius facie uiuitur: 
sicut in comparatione caeli superioris, ubi sanctorum demo- 
ratio est angelorum, peccantes angelos in huius aeris detrusos 
caliginem scriptura dicit tamquam carceribus inferi puniendos 
reseruari. Si enim deus, inquit, angelis peccantibus non 
pepercit, sed carceribus caliginis inferi retrudens 
tradidit in indicio puniendos reseruari, cum apostolus 
Paulus principem potestatis aeris diabolum dicat, qui 
operatur in filiis diffidentiae. 

XXX. Ht dixit dominus ad Moyseh et ad Eleazar 
filium Aaron sacerdotem: tollite turibula aerea e 

medio exustorum et ignem alienum hune semina ibi, 
quia sanctificauerunt turibula peccatorum horum 
in animabus suis; et fac ea laminas ductiles circum- 
positionem altari, quoniam oblata sunt ante dominum 
et sanctificata sunt et facta sunt in signum in filiis 
Israhel. hoc loco cur non ad Moysen et Aaron sicut in 
superioribus dominus locutus sit, sed ad Moysen et ad Eleazar 
filium Aaron, haec mihi causa interim occurrit: quoniam 
quaestio erat de progenie sacerdotum, id est de quo genere 
esse deberent — unde illi ex alio genere, quia sibi usurpare 
sacerdotium ausi sunt, tam horrendo et mirabili supplicio 
perierunt — non ad Aaron, qui iam summus sacerdos erat, 
sed ad Hleazar uoluit loqui deus, qui ei succedere debebat 
et secundo iam sacerdotio fungebatur, ut eo modo seriem 
generis commendarit, quae in successionibus sacerdotum esse 
deberet. unde etiam in consequentibus dicit: et accepit 
Eleazar filius Aaron sacerdotis turibula aerea quanta 
obtulerunt qui exusti sunt et addidit ea circumposi- 
tionem altari, memoriale filiis Israhel, ut non accedat 
quisquam alienigena, qui non est de semine Aaron, 
inponere incensum ante dominum; et non erit gicut 
Core et sicut conspiratio eius, sicut locutus est 
dominus in manu Moysi. hoc modo ergo uoluit per Eleazar 
deus non sacerdotium, quod iam erat in Aaron, sed succes- 
Sionis sacerdotalis progeniem commendare. quod uero ait: et 
ignem alienum hune semina ibi, »Sparge* intellegendum 
est. et quod addidit: quia sanctificauerunt turibula 
peccatorum horum in animabus suis, locutione quidem 
inusitata expressa sententia est; sed notandum nouo modo 

dicta sanctificata poena eorum, a quibus hoc peccatum fuerat 
perpetratum, quia per eos exemplum datum est ceteris, quod 
timerent. circumpositionem autem altari cur ex eis fieri uoluit, 
addidit dicens: quoniam oblata sunt ante dominum et 
sanctificata <sunt et> facta sunt in signum in filiis 
Israhel, non ergo in eis reprobari uoluit, quod a talibus 
oblata sunt, sed hoc potius cogitari et adtendi, ante quem 
oblata sint — id est quia ante dominum — ut plus in eis 
ualeret nomen domini ante quem oblata sunt quam pessimum 
meritum eorum a quibus oblata sunt. hoc autem iam et in 
Exodo commemorauerat scriptura, quando altare fabricatum 
dicit. unde intellegitur genera rerum gestarum distributa esse 
per libros, non temporum ordo contextus. nam et de uirga 
Aaron, quomodo res gesta sit, ut et florens et germinans 
electionem sacerdotii eius diuinitus indicaret, in hoe libro 
Scriptura narrauit. et tamen de ipsa uirga in Exodo dicitur, 
ut in sanctis sanctorum cum manna in arca poneretur, quando 
praecipitur de tabernaculo fabricando: quod utique longe ante 
praeceptum est, quam ipsum tabernaculum fabricatum perfec- 
tumque consisteret. stetit autem primo mense secundi anni, 
ex quo de Aegypto egressi sunt, et liber iste incipit a secundo 
mense eiusdem anni secundi primo die mensis: unde clarum 
est ista, si librorum ordinem consideremus, per recapitulationem, 
id est praeteritorum recordationem commemorari, quae putant 
qui minus diligenter intendunt eodem facta ordine quo nar- 
rantur, 

XXXI. Et ait dominus ad Aaron dicens: tu et filii 
tui et domus patris tui tecum accipietis peccata 
Sanctorum; et tu et filii tui accipietis peccata gacer- 
dotii uestri. haec sunt peccata quae appellantur  sacrificia 

pro peccatis. proinde ,peccata sanctorum* dictum est non 
quae sancti committant, sed ab eo quod sunt sancta dictum 
est ,Sanctorum*. quia in sanctis offeruntur et peccata 
dicuntur ,sacrificia pro peccatis‘, ideo appellata sunt peccata 
sanctorum. et peccata sacerdotii uestri, id est eadem 
ipsa quae offeruntur pro peccatis: sicut etiam in Leuitico 
declarat et pertinere debere dicit ad sacerdotem. 

XXXII. Primogenita omnia quaecumque fuerint in 
terra eorum, quantacumque adtulerint domino, tibi 
erunt. hic primogenita, non fetus primitiuos pecorum dicit; 
nam ipsa graece xpwtétoxa nominantur, haec autem zpwrto- 
yev7jyata. sed latine duabus his rebus duo nomina reperta 
non sunt. et ideo ista mpwtoyevqnata quidam ,primitias“ 
interpretati sunt; sed primitiae axapya! dicuntur et aliud sunt. 
haec igitur tria ita discernuntur, quia zpwtétoxa, sunt primitiui 
animalium fetus, etiam hominum, zpwtoyevqpata uero primi 
fructus de terra sumti uel de arbore uel de uite; primitiae 
autem de fructibus quidem, sed iam redactis ab agro, sicut 
de massa, de lacu, de dolio, de cupa, quae primitus sume- 
bantur. 

XXXUI. De inuenca rufa, cuius cinerem ad aquam asper- 
sionis eorumque mundationem qui mortuum tetigerint proficere 
lex mandauit, nec tacere permittimur — euidentissimum enim 
signum in ea noui testamenti praefiguratur — nec satis digne 
festinantes dicere de tanto sacramento ualemus. primo enim 
quod ita coepit de hac re loqui scriptura, quem non moueat 
et intentissimum faciat in altitudinem sacramenti? et locutus 
est, inquit, dominus ad Moysen et Aaron dicens: ista 

distinctio legis, quaecumque constituit dominus. 
procul dubio non est distinctio nisi inter aliqua duo uel plura; 
nam singularitas distinctionem non requirit. nec distinctionem 
culuslibet rei commemorauit, sed addidit: legis, nec cuius- 
cumque legis. assidue quippe in scriptura dicitur de unaquaque 
re, de qua legitime praecipitur: haee est lex illius uel illius 
rei, non uniuersalis lex, quae continet omnia quae legitime 
praecipiuntur. hic uero cum dixisset: haec est distinetio 
legis, secutus adiunxit: quaecumque constituit dominus, 
praecipiendo utique non creando. nam etiam nonnulli interpretes 
»quaecumque praecepit dominus* transtulerunt. si ergo 
haec est distinctio legis, quaecumque praecepit dominus, 
procul dubio magna est ista distinctio; et recte intellegitur 
duo testamenta distinguere. eadem quippe sunt in uetere et 
nouo: ibi obumbrata, hic reuelata, ibi praefigurata, hic mani- 
festata. nam non solum sacramenta diuersa sunt uerum etiam 
promissa. ibi uidentur temporalia proponi, quibus spiritale 
praemium occulte significetur; hic autem manifestissime 
spiritalia promittuntur et aeterna. temporalium autem honorum 
atque carnalium et spiritalium atque aeternorum quae clarior 
certiorque distinctio est quam passio domini nostri Iesu Christi? 
in cuius morte satis constitit non istam terrenam transitoriamque 
felicitatem a domino deo pro magno munere sperandam et 
optandam: quandoquidem in unigenito filio suo, quem tanta 
illa perpeti uoluit, longe aliud a se peti expectarique oportere 
apertissima distinctione declarauit. hance igitur passionem do- 
mini nostri Iesu Christi uelut distinctionem duorum testa- 
mentorum, hoc quod de iuuencae rufae mactatione narratur. 
satis congrue praefigurat. 

<Et> locutus est dominus ad Moysen et Aaron 

dicens: ista distinctio legis, quaecumque con- 
stituit dominus. ac deinde mandare incipit haec adiungens 
dicens: loquere filiis Israhel. potest etiam ita distingui: 
et locutus est dominus ad Moysen et Aaron dicens: 
ista distinctio legis, quaecumque constituit do- 
minus dicens, non quaecumque constituit dominus creans, 
sicut caelum et terram et omnia quae in eis sunt, sed quae- 
cumque constituit dominus dicens in duobus uidelicet testa- 
mentis, ut deinde sequatur: loquere filiis Israbel, et 
accipiant ad te iuuencam rufam sine uitio. iuuenca 
rufa carnem Christi significat: sexus femineus est propter 
infirmitatem carnalem; rufa est propter ipsam cruentam 
passionem. quod autem ait: accipiant ad te, in ipso 
Moyse figuram legis ostendit, quoniam secundum legem sibi 
uisi sunt occidere Christum, quia soluebat secundum ipsos 
sabbatum et, sicut putabant, obseruationes legitimas pro- 
fanabat. quod ergo sine uitio dicitur haec iuuenca, mirum 
non est; hance enim carnem etiam ceterae hostiae figurabant, 
ubi similiter sine uitio pecora immolari iubentur. erat quippe 
illa caro in similitudine carnis peccati, sed non caro 
peccati, uerum tamen hic ubi euidentius legis distinctionem 
deus uoluit commendare, parum fuit dicere: sine uitio, 
nisi diceretur: quae non habet in se uitium. quod si 
repetendi causa dictum est, fortasse non frustra est, quod 
eam rem ipsa repetitio firmius commendauit. quamquam et 
illud non abhorret a uero, ut ideo additum intellegatur 
quae non habet in se uitium‘, cum iam dictum esset: 
iuuencam sine uitio, quia in se non habuit uitium caro 
Christi, in aliis autem habuit, quae membra sunt eius. quae 

enim caro in hac uita sine peccato nisi illa sola quae non 
habet in se uitium? et non est superpositum super 
eam iugum. non enim subiugata est iniquitati, cui sub- 
iugatos inueniens liberauit et eorum uincula disrupit, ut ei 
dicatur: disrupisti uincula mea, tibi sacrificabo 
hostiam laudis. super illius quippe carnem non est po- 
situm iugum, qui potestatem habuit ponendi animam suam 
et iterum sumendi eam. 

Et dabis eam, inquit, ad Eleazar sacerdotem. cur 
non ad Aaron, nisi forte ita praefiguratum est non ad tempus 
quod tune erat, sed ad posteros huius sacerdotii passionem 
domini peruenturam? et eicient eam extra castra: sic et 
eiectus est dominus passurus extra ciuitatem. quod autem 
ait: in locum mundum, ita significatum est, quia non 
habuit causam malam. et occident eam in conspectu 
eius: sicut occisa est caro Christi in conspectu eorum qui 
iam futuri erant in nouo testamento domini sacerdotes. 

Kt accipiet Eleazar sanguinem eius et asperget 
contra faciem tabernaculi testimonii a sanguine eius 
septies. haec testificatio est Christum secundum scripturas 
fudisse sanguinem in remissionem peccatorum. ideo ,contra 
faciem tabernaculi testimonii‘, quia non aliter decla- 
ratum est, quam fuerat diuino testimonio praenuntiatum; et 
ideo ,septies*, quia ipse numerus ad mundationem pertinet 
spiritalem. 

Et cremabunt eam in conspectu eius.. puto quia con- 
crematio ad signum pertinet resurrectionis. natura est quippe 
ignis, ut in superna moueatur, et in eum conuertitur quod 
crematur. nam et ipsum cremare de graeco in latinum ductum 
uerbum est a suspensione. quod uero additum est: in con- 

spectu eius, id est in conspectu sacerdotis, hoe mihi in- 
Sinuatum uidetur, quia illis adparuit resurrectio Christi, qui 
futuri erant regale sacerdotium. iam quod sequitur: et pellis 
eius et carnes et sanguis eius cum stercore eius 
conburetur, id ipsum expositum est quomodo concremabitur 
et significatum est, quod non solum substantia mortalis cor- 
poris Christi, quae commemoratione pellis et carnium et san- 
guinis intimata est, uerum etiam contumelia et abiectio plebis, 
quam nomine stercoris significatam puto, conuerteretur in 
gloriam, quam combustionis flamma significat. 

Et accipiet sacerdos lignum cedrinum et hyssopum 
et coccinum et inmittet in medium conbustionis 
iuuencae. lignum cedrinum spes est, quae debet in supernis 
firmiter habitare; hyssopus fides, quae cum sit herba humilis, 
radicibus haeret in petra; coccinum caritas, quod feruorem 
Spiritus igneo colore testatur. haec tria debemus mittere in 
resurrectionem Christi tamquam in medium combustionis illius, 
ut cum illo sit abscondita uita nostra, sicut dicit apostolus: 
et uita uestra abscondita est cum Christo in deo. 

Et lauabit westimenta sua sacerdos et lauabit 
corpus suum aqua et postea introibit in castra; et 
inmundus erit sacerdos usque in uesperam. lauatio 
uestimentorum et corporis quid est nisi mundatio exteriorum 
et interioruam? hoc sacerdos. deinde sequitur: et qui com- 
buret eam lauabit uestimenta sua et lauabit corpus 
suum aqua et inmundus erit usque ad uesperam. in 
eo qui conburit eos figuratos arbitror, qui Christi carnem 
sepelierunt resurrectioni eam ueluti conflagrationi mandantes. 

Et congregabit homo mundus cinerem iuuencae et 
reponet extra castra ir locum mundum. quid dicimus 
cinerem iuuencae, reliquias uidelicet illius interfectionis et 
conbustionis, nisi famam quae consecuta est passionem resur- 
rectionemque Christi? quoniam sunt reliquiae homini 
pacifico. nam et cinis erat, quia uelut mortuus ab infide- 
libus contemnebatur, et tamen mundabat, quia et resurrexisse 
a fidelibus credebatur. et quia haec fama apud eos maxime 
claruit, qui in ceteris gentibus erant et non erant de consortio 
Tudaeorum, ideo dictum esse existimo: et congregabit 
homo mundus cinerem iuuencae: mundus utique ab inter- 
fectione Christi, quae Iudaeos fecerat reos. et reponet 
in locum mundum, id est honorabiliter tractabit, tamen 
,extra castra‘*, quia extra celebrationem Iudaeicae consue- 
tudinis honor euangelicus claruit. et erit synagogae fili- 
orum Israhel in conseruationem, aqua aspersionis 
purificatio est. postea declarat plenius quemadmodum ex 
isto cinere fiebat aqua aspersionis, unde mundabantur a con- 
tactu mortuorum: quod utique significat ab iniquitate huius 
moribundae uel morticinae uitae. 

Sed mirum est quod sequitur: et qui congregat, inquit, 
cinerem iuuencae, lauabit uestimenta sua et in- 
mundus erit usque ad uesperam. quomodo erit ex hoc 
inmundus qui mundus accesserat, nisi quia et hi qui sibi 
uidentur mundi in fide christiana se agnoscunt quia omnes 
peccauerunt et egent gloria dei iustificati gratis 
per sanguinem ipsius? hune tamen uestimenta sua lJauare 
dixit, non etiam corpus suum; credo, quod illius cineris con- 

gregatione et repositione in loco mundo, si haee spiritaliter 
intellegantur, iam intrinsecus uult intellegi fuisse mundatum. 
sicut Cornelius audiens et credens quod praedicauerat Petrus 
ita mundatus est, ut ante uisibilem baptismum cum suis qui 
aderant acciperet donum spiritus sancti; uerum tamen nec 
uisibile sacramentum contemni potuit, ut ablutus etiam ex- 
trinsecus lauaret quodam modo uestimenta sua. et erit, inquit, 
filiis Israhel et proselytis qui adponuntur legitimum 
aeternum. quid aliud ostendit nisi baptismum Christi, quem 
significabat aqua aspersionis, et Iudaeis et gentibus profuturum, 
id est filiis Israhel et proselytis tamquam naturalibus ramis 
et inserto pinguedini radicis oleastro? quem autem non faciat 
intentum, quod post ablutionem de singulis quibusque dicitur: 
et inmundus erit usque ad uesperam? neque hic tantum, 
sed in omnibus aut paene in omnibus talibus mundationibus 
hoe dicitur. ubi nescio utrum aliquid aliud possit intellegi 
nisi quod omnis homo post remissionem plenissimam pecca- 
torum permanendo in hac uita contrahit aliquid, unde sit in- 
mundus usque ad eiusdem uitae finem, ubi ei dies iste 
quodam modo clauditur, quod significat uespera. 

Deinde incipit scriptura dicere et exequitur quemadmodum 
inmundi facti homines aqua illa aspersionis purificentur. qui 
tetigerit, inquit, mortuum, omnis anima hominis in- 
munda erit septem diebus; hic purificabitur die tertio 
et die septimo et {in}mundus erit. et hic nihil alinud 
intellegendum uideo nisi contaetum mortui esse hominis iniqui- 
tatem. septem uero dierum inmunditiam propter animam et 
corpus dictam puto, animam in ternario, corpus in quaternario. 
quod quare ita sit, longum est dispntare. secundum hoe 

dictum arbitror per prophetam: in tribus et quattuor 
inpietatibus non auersabor. adiungit autem et dicit: si 
autem non purificatus fuerit die tertio et die sep- 
timo, non erit mundus. omnis qui tetigerit mortuum, 
ab omni anima hominis si mortuus fuerit et non 
fuerit purificatus — id est ante mortuus fuerit tacto 
mortuo quam fuerit purificatus — tabernaculum domini 
polluit: exteretur anima illa ex Israhel. notandum est 
quod difficillime reperitur in his libris aliquid euidentius de 
10 uita animae post mortem fuisse conscriptum. hic ergo cum 
dicit ,si fuerit mortuus ante purificationem, manere in illo 
inmunditiam et exteri animam illam ex Israhel, id est a con- 
sortio populi dei‘, quid aliud wult intellegi nisi manere 
amimae poenam etiam post mortem, si, cum uiuit, mundus 
1 non fuerit sacramento isto, quo Christi baptismus figuratur? 
quoniam aqua aspersionis, inquit, non est circum- 
aspersa super eum, inmundus est; adhuc inmunditia 
eius in ipso est. ,adhuc‘, scilicet etiam post mortem. 
quod uero supra dixit: tabernaculum domini polluit, 
20 quantum in ipso est utique, dixit, sicut apostolus: spiritum 
nolite extinguere, cum extingui ille non possit. nam si 
ex hoe tabernaculum inmundum factum uellet intellegi, mun- 
dari utique inberet. 
Postea uero inmundos a mortuis factos, hoc est a mortuis 
operibus, quae sunt omnes iniquitates, ita mundari iubet. et 
accipient illi inmundo, inquit,a cinereillius exustae 

purificationis et effundent super illum — id est 
super eundem cinerem — aquiam uiuam in uase; et 
accipiens hyssopum intinguens in aqua uir mun- 
dus et circumaspergens super domum et super 
uasa et super animas, quotquot fuerint illic, et 
super eum qui tetigerit os humanum aut uulne- 
ratum aut mortuum aut monumentum et asperget 
mundus super inmundum <in> die tertio et in die 
septimo et purificabitur die septimo et lauabit 
uestimenta sua et lauabitur aqua et inmundus erit 
usgue ad uesperam. alia est aqua aspersionis et alia 
utique illa, qua Jauabit uestimenta sua. et lauabitur aqua, 
quam puto spiritalem intellegendam per significationem, non 
per proprietatem. nam sine dubio uisibilis erat sicut illae 
omnes umbrae futurorum. proinde qui sacramento baptismi 
recte abluitur, quod illa aspersionis aqua figurabatur, mundatur 
et spiritaliter, id est inuisibiliter et in carne et in anima, ut 
sit mundus et. corpore et spiritu. quod uero hyssopo dixit 
aquam aspersionis aspergi, qua herba supra diximns fidem 


significari, quid aliud occurrit nisi quod scriptum est: fide : 


mundans corda eorum? non enim prodest baptismus, si 
desit fides. a uiro autem mundo dixit hoc fieri, ubi signifi- 
cantur ministri portantes personam domini sui, qui uere uir 
mundus est. nam et de his ministris in consequentibus dicit: 
et qui circumasperget aquam aspersionis lauabit 
uestimenta sua — id est obseruabit et corpore — et qui 
tetigerit aquam aspersionis inmundus erit usque ad 
uesperam. et omne quodcumque tetigerit illud in- 

mundus inmundum erit; et anima quae tetigerit 
inmunda erit usque ad uesperam. iam dixi superius 
quid mihi significare uideatur ,usque ad uesperam‘. 
XXXINIL Omnis qui tetigerit super faciem campi 
uulneratum aut mortuum aut os hominis aut monu- 
mentum. quaeri potest quid dictum sit ,uulneratum aut 
mortuum*. si enim aliud uoluit intellegi uulneratum, aliud 
mortuum, cauendum est, ne putetur inmundus esse etiam 
qui tetigerit unlneratum uiuum, quod utique absurdum est. 
sed quia possunt et mortui esse uulnerati, ipsos mortuos 
intellegitur discreuisse, ut et uulneratum mortuum intellega- 
mus, id est uulnere peremptum aut mortuum sine uulnere. 
XXXV. Quod de petra aqua educta est, apostolus Paulus 
quid esset exposuit, ubi ait: et omnes eundem potum 
spiritalem biberunt. bibebant enim de spiritali se- 
quenti petra; petra autem erat Christus. significata est 
ergo de Christo profluens gratia spiritalis, qua interior sitis 
inrigaretur. sed quod uirga petra percutitur, crux Christi 
figuratur. ligno enim accedente ad petram gratia ista manauit; 
et quod bis percutitur, euidentius significat crucem. duo 
quippe ligna sunt crux. 
XXXVI. Quod de aqua illa quae de petra profiuxit dictum 
est: haec aqua contradictionis, quia maledixerunt 
filii Israhel ante dominum, et sanctificatus est in 
ipsis, prius maledixerunt, quando locuti sunt contra bene- 
ficium domini, quo educti erant de Aegypto; et postea sancti- 
ficatus est in ipsis, cum illo miraculo profluentis aquae eius 
sanctitas declarata est. an forte duo genera hominum demon- 
strauit, et contradicentium gratiae Christi et percipientium 
gratiam Christi, ut illis sit aqua contradictionis, istis sancti- 

ficationis? nam et de ipso domino in euangelio legitur: et 
in signum cui contradicetur. 

XXXVII. Quod inter mandata Moyses ad regem Edom dicit 
inter cetera: neque bibemus aquam de lacu tuo, intelle- 
gendum est ,gratis*, id est ,quia non gratis bibemus*. quod 
postea manifestat dicens: si autem de aqua tua bibemus 
ego et pecora mea, dabo pretium tibi. 

XXXVIII. Non declinabimus in dextera neque in 
sinistra: pluraliter dictum est in ea quae dextera sunt uel 
quae sinistra sunt. 

XXXVINI. Non introibitis in terram quam dedi filiis 
Israhel in possessionem, quoniam exacerbastis me 
super aquam maledictionis. quam dixit superius aquam 
contradictionis, ipsam dicit hie maledictionis; non enim ait 
aytdoryias, sed haBoptac, 

XL. Et uouit Israhel uotum domino et dixit: si 
mihi tradideris populum istum subiectum — id est: 
si mihi eum tradendo subieceris — anathemabo illum et 
cinitates eius. hic uidendum est, quomodo dicatur ,anathe- 
mabo*, quod uouetur et tamen pro maledicto ponitur, sicut 
et de isto populo dicitur, unde illud est: si quis uobis 
euangelizauerit praeterquam quod accepistis, ana- 
thema sit. hine uulgo ductum est, ut deuotatio dicatur; 
nam deuotare se quemquam nemo fere dicit nisi maledicens. 

XLI. Et anathemauit eum et ciuitates eius; et uo- 
catum est nomen loci illius Anathema. hine ductum 

est, ut anathema detestabile aliquid et abominabile uideatur. 
ut enim nihil inde uictor in usus suos auferret, sed totum 
in poenam luendam uoueret, hoc erat anathemare, quod uulgo 
dicitur deuotare. origo autem huius uerbi est in graeca 
lingua ab his rebus, quae uotae et persolutae, hoc est pro- 
missae et redditae sursum ponebantur in templis ,426 tod 
dvw twWévar*, hoe est sursum ponere uel figendo uel suspen- 
dendo. . 

XLII. In itinere filiorum Israhel, quo castra promouebant 
atque ponebant, inter cetera scriptum est: et inde castra 
conlocauerunt trans Arnon in Ermon quod exstat 
a limitibus Amorrhaeorum. est enim Arnon limes 
Moab inter Moab et inter Amorrhaeum. propterea 
dicitur in libro: bellum domini Zoob inflammauit 
et torrentes Arnon. et torrentes constituit inhabi- 
tare Er. in quo libro hoc scriptum sit, non commemorauit 
neque ullus est in his quos diuinae scripturae canonicos 
appellamus. de talibus occasiones reperiunt, qui libros apo- 
cryphos incautorum auribus et curiosorum conantur inserere, 
ad persuadendas fabulosas inpietates. sed hic dictum est 
scriptum in libro, non dictum est in cuius prophetae uel 
patriarchae sancto libro. neque negandum est fuisse iam 
libros siue Chaldaeorum, unde egressus est Abraham, siue 
Aegyptiorum, ubi didicerat Moyses omnem illorum sapientiam, 
siue cuiusque gentis alterius, in quorum librorum aliquo 
potuit hoc esse scriptum: qui tamen non ideo sit adsumendus 
in eas scripturas quibus diuina commendatur auctoritas. sicut 

nec propheta ille Cretensis, cuius mentionem facit apostolus, 
nec Graecorum scriptores uel philosophi uel poetae, quos 
idem ipse apostolus magnum sane aliquid et ueraciter prom- 
tum ad Athenienses loquens dixisse confirmat: in illo 
enim uiuimus et mouemur et sumus. licet enim 
diuinae auctoritati unde uoluerit quod uerum inuenerit testi- 
monium sumere; sed non ideo omnia quae ibi scripta sunt 
accipienda confirmat. cur autem hoc isto commemoratum sit 
loco, non euidenter adparet; nisi forte, ut fines illic inter 
duas gentes constituerentur, bello actum est, quod bellum 
eiusdem loci homines propter magnitudinem ,bellum domini‘ 
esse dixerunt, ut scriberetur in aliquo eorum libro: bellum 
domini Zoob inflammauit, quod uel arserit eodem bello 
ista ciuitas aut ad pugnandum inflammata sit, hoe est ex- 
citata, uel si quid aliud in obscuritate loci huius latet. 
XLII. Hic est puteus quem dixit dominus ad 
Moysen: congrega populum, et dabo eis aquam 
bibere. ita hoc commemoratum est, quasi alicubi superius 
hoc ad Moysen dixisse dominus legatur; sed quia nusquam 
reperitur, hic intellegendum est et illic bibisse populum, qui 
dle siccitate conquerebatur. 
XLUU. Et percussit eum Israhel nece gladii; et do- 
minati sunt terrae eius ab Arnon usque Iaboe usque 
ad filios Ammon, quoniam JIazer termini filiorum 
Ammon sunt. et accepit Israhel omnes ciuitates 
istas. et habitauit Israhel in omnibus ciuitatibus 
Amorrhaeorum in Esebon. hic certe Israhel possedit ciui- 
tates Amorrhaeorum, quas bello superauit, quia non eas ana- 

themauit; nam si anathemasset, possidere illi non liceret nec 
inde ad usus suos aliquid praedae usurparet. notandum est 
sane quemadmodum iusta bella gerebantur. innoxius enim 
transitus negabatur, qui iure humanae societatis aequissimo 


5 patere debebat. sed iam ut deus sua promissa compleret, 


10 


adiuuit hic Israhelitas, quibus Amorrhaeorum terram dari 
oportebat. nam Edom cum similiter eis transitum denegaret. 
non pugnauerunt cum ipsa gente Israhelitae, id est filii Iacob 
cum filiis Esau, duorum germanorum atque geminorum, quia 
terram illam Israhelitis non promiserat; sed declinauerunt 
ab eis. 

XLV. Propterea dicent aenigmatistae: uenite in 
Esebon et cetera. qui sint aenigmatistae ideo non adparet, 
quia non sunt in consuetudine litteraturae nostrae neque in 


5 ipsis diuinis scripturis fere alio loco reperitur hoc nomen. 


Sed quia uidentur quasi canticum dicere, quo cecinerunt bellum 
inter Amorrhaeos et Moabitas gestum, in quo Seon rex Amor- 
rhaeorum Moabitas superauit, non incredibiliter putantur isti 
aenigmatistae sic tunc appellati, quos poetas nos appellamus, 


20 eo quod poetarum sit consuetudo atque licentia miscere car- 


5 


minibus suis aenigmata fabularum, quibus aliquid significare 
intellegantur. non enim aliter essent aenigmata, nisi esset illic 
tropica locutio, qua discussa perueniretur ad intellectum qui 
in aenigmate latitaret. 

XLVI. Quod dicit scriptura, posteaquam Israhel uicit 
Amoirhaeos et possedit omnes ciuitates eorum, misisse legatos 
Balac regem Moabitarum ad conducendum Balaam, a quo 
malediceretur Israhel, satis ostenditur non omnes Moabitas 

uenisse in condicionem Seon regis Amorrhaeorum, quando eos 
bello superauit, si quidem remansit gens Moabitarum usque 
ad illud tempus, ubi regnaret Balac rex Moab. quod uero 
Moab dixit senioribus Madian, id est Moabitae senioribus 
Madianitarum: nune ablinguet synagoga haec omnes 
qui in cireuitu nostro sunt, non una gens erat, sed uicini 
ad uicinos dixerunt quod pariter cauendum esset. nam Moab 
filius fuit Lot ex una filiarum, Madian uero filius Abrahae 
de Cettura. non itaque una gens erat, sed duae uicinae atque 
conterminae. 

XLVII. Quid est quod scriptum est: et diuinationes in 
manibus eorum, cum de his diceretur quos miserat Balac 
ad conducendum Balaam, ut malediceret Israhel? numquidnam 
ipsi diuinabant? an aliquid ferebant, unde faceret Balaam, 
quo posset diuinare, tamquam aliqua quae in sacrificiis incen- 
derentur aut quoquo modo inpenderentur, et ideo dictae sunt 
diuinationes, quia per haec ille poterat diuinare? an quid 
aliud? obscure enim dictum est. notandum sane, quod uenit 
deus ad Balaam et dixit ei: quid homines hi penes te? 
et cetera. nec dictum est utrum in somnis hoe factum sit, 
quamuis per noctem factum satis eluceat, cum post haec 
dicit scriptura: et exsurgens Balaam mane. potest enim 
mouere quomodo cum homine pessimo deus locutus sit, quod 
etiam si in somnis factum esse constaret, non ideo nulla 
quaestio remaneret propter ipsam indignitatem. sic et dominus 
Jesus Christus ait de diuite illo, qui destruere ueteres apo- 
thecas et ampliores nouas disponebat inplere: dixit ad illum 
deus: stulte, hac nocte anima tua auferetur a te; et 

quae praeparasti cuius erunt? ne quisquam glorietur 
quod ei loquitur deus eo modo quo talibus loquendum esse 
nouit, quando potest hoc et reprobis fieri, quia et cum per 
angelum loquitur ipse loquitur. 

XLVIII. Quod ait Balaam iterum ad se missis honoratio- 
ribus nuntiis: si dederit mihi Balac plenam domum 
suam argento et auro, non potero praeuaricare uer- 
bum domini <dei> fucere illud pusillum uel magnum 
in mente mea, nullum habet omnino peccatum; sed quod 
Sequitur non est sine graui peccato. iam enim constans esse 
debuit semel audito, quod ei dixerat deminus: non ibis cum 
eis neque maledices populum; est enim benedictus, 
nec eis ullam spem dare, quod posset dominus tamquam 
ipse Balaam muneribus et honoribus flexus aduersus populum 
suum, quem benedictum esse dixerat, suam mutare sententiam. 
sed ibi se uictum cupiditate monstrauit, ubi loqui sibi domi- 
num de hac re iterum uoluit, de qua eius iam cognouerat 
uoluntatem. quid enim opus erat quae sequuntur adiungere: 
et nunc sustinete ibi et uos nocte hac, et sciam quid 
)adiciet dominus loqui ad me? proinde dominus uidens 
eius cupiditatem captam deuictamque muneribus permisit eum 
ire, ut per iumentum quo uehebatur eius auaritiam coherceret, 
hoc ipso confundens illam dementiam, quod prohibitionem 
domini per angelum factam transgredi asina non audebat, 
quam ille cupiditate transgredi conaretur, quamuis eandem 
cupiditatem timore supprimeret. uenit enim deus ad Balaam 
nocte et ait illi: si uocare te uenerunt homines, ex- 

surgens sequere eos; sed uerbum quodcumque locutus 
fuero ad te, hoc facies. et exsurgens Balaam mane 
Strauit asinam suam et abiit cum principibus Moab. 
cur post istam permissionem deum iterum non consuluit et 
post illam prohibitionem iterum consulendum putauit, nisi 
quia eius maligna cupiditas adparebat, quamuis timore domini 
premeretur? denique scriptura sequitur: et iratus est ani- 
matione deus, quia ibat ipse; et ingurrexit angelus 
dei, ut non permitteret eum in uia et cetera quae 
sequuntur, donec asina loqueretur. nihil hic sane mirabilius 
uidetur quam quod loquente asina territus non est, sed in- 
super ei uelut talibus monstris adsuetus ira perseuerante 
respondit. postea illi et angelus loquitur arguens et inprobans 
elus uiam: quo uiso -tamen exterritus adorauit. deinde ire 
permissus est, ut iam per ipsum prophetia clarissima pro- 
ferretur. nam omnino permissus non est dicere quod uolebat, 
sed quod uirtute spiritus cogebatur. et ipse quidem reprobus 
mansit; nam posterior de illo sancta scriptura ita locuta est, 
ut quidam reprehensibiles et reprobi uiam eius gecuti dice- 
rentur. secuti, inquit, uiam Balaam filii Beor, qui mer- 
cedem iniquitatis dilexit. 

XLVI. De angelo qui locutus est Balaam in ula, quo 
uiso asina eius progredi non ausa est, scriptura ita loquitur: 
et iratus est animatione deus, quia ibat ipse; et in- 
surrexit angelus dei differre eum in uia. ubi primo 
notandum est quemadmodum quia iratus est deus ¢ dixit:> 
et insurrexit angelus dei nec interposuit iratum deum 
misisse angelum, sed tamquam in angelo iratum deum signi- 
ficauit, quoniam ueritas et iustitia dei irasci angelum fecit. 

nam ,insurrexit* quod dictum est, utique commotione in- 
tellegendum est. deinde quod ait: differre eum, in uia, 
quod graece positum est t:aBadeiv, hoc et in consequentibus 
dicit ipse angelus: et ecce ego exii in dilationem tuam, 
ubi graecus habet caBodyyv. ubi fortassis accusatio congruen- 
tius intellegitur, ut hic quod dictum est ,differre eum in 
uia*, accusare accipiatur. unde creditur etiam diabolus appel- 
latus, tamquam accusator latine dicendus sit, non quia nemo 
possit etiam bene recteque accusare, sed quoniam diabolus 
amat accusare utique inuidentiae stimulis agitatus, quale illi 
in Apocalypsi testimonium perhibetur. positum est autem 
hoc uerbum et in comoedia, unde latinum esse non dubium 
est, sub eadem significatione uel certe uicina, ubi de patre 
irato dicitur filio: 
orationem sperat inuenisse se, 
qua differat te. 

Solet autem hic intellegi ,differat“ uelut jhac atque illac 
ferat tempestate uerborum‘, quasi ,discerpat et dissipet*: 
quod utique ille accusando uidebatur esse facturus. sed et si 
»differre eum in uwia* sic intellexerimus, quia distulit 
angelus eius festinationem remorando, ut ei quod opus erat 
et demonstraret et diceret, non absurda est huius uerbi etiam 
sub ista significatione positio. 

L. Et cum uidisset asina angelum dei resistentem 
in uia et gladium euaginatum in manu eius, et decli- 
nauit asina de uia et ibat in campum. campus iste 
adhue extra macerias uinearum fuit. et percussit asinam 
in uirga, ut corrigeret eam in uia. et stetit angelus 

dei in sulcis uinearum, maceria hinc et maceria hinc. 
merito quaeritur, si hinc atque inde maceriae in medio pone- 
bant uiam, sicut fieri solet, quomodo ibi stans angelus dicitur 
Stetisse in sulcis uinearum; neque enim in uia inter macerias 
potuerunt sulci esse uinearum. sed ordo uerborum est: ut 
corrigeret eam in uia, maceria hine et maceria hine, 
in hac ergo uia corrigere uoluit asinam Balaam, ut inter 
macerias ambularet. interpositum est autem: et stetit an- 
gelus dei in sulcis uinearum, in una scilicet uinearum, 
quae in medio ponebant uiam. et cum uidisset asina 
angelum dei, compressit se ad parietem, id est ad 
maceriam illius utique uineae, in qua non erat angelus, quo- 
niam ab alia parte erat in sulcis uinearum. et compressit 
pedem Balaam ad parietem; et adiecit adhuc caedere 
eam. et adposuit angelus dei et abiens substitit in 
loco angusto — iam non in sulcis uinearum, sed inter 
ipsas macerias, id est in uia — in quo non fuit declinare 
dextram nec sinistram. et cum uidisset asina angelum 
dei, consedit sub Balaam. caesa enim retro non ibat, in 
parietem non se premebat, quoniam non ab altera parte 
terrebatur, sed in media uia in angusto angelus erat; restabat 
ergo ut subsideret. et iratus est Balaam et percutiebat 
asinam uirga. et aperuit deus os asinae et ait ad 
Balaam: quid feci tibi, quia percussisti me tertio hoc? 
et ait Balaam asinae: quiainlusisti mihi. et si haberem 
gladium in manu mea, iam transfixissem te. nimirum 
iste tanta cupiditate ferebatur, ut nec tanti monstri miraculo 
terreretur et responderet quasi ad hominem loquens, cum 
deus utique non asinae animam in naturam rationalem uer- 

tisset, sed quod illi placuerat, ex illa sonare fecisset ad illius 
uesaniam cohibendam, illud fortasse praefigurans, quia stulta 
mundi electurus erat deus, ut confunderet sapientes 
pro illo spiritali et uero Israhel, hoc est promissionis filiis. 

LI. Et factus est spiritus dei super illum, id est 
super Balaam. non factus est spiritus dei, tamquam factura 
sit spiritus dei; sed factus est super illum, id est factum 
est, ut super illum esset: quomodo: qui post me uenit, 
ante me factus est, id est factum est, ut ante me esset, 
ut praeponeretur mihi, quia prior me, inquit, erat, sicut: 
dominus factus est adiutor meus; non enim dominus 
factura est, sed factum est, ut me adiuuaret, et: factus est 
dominus refugium pauperum, id est factum est, ut ad 
eum refugerent pauperes, et: facta est super me manus 
domini, id est factum est, ut super me esset; et multa talia 
in scripturis reperiuntur. 

LII. Et dixit dominus ad Moysen: accipe duces po- 
puli et ostenta eos domino contra solem; et auertetur 
ira animationis domini ab Israhel. iratus deus de forni- 
cationibus Israhel et carnalibus et spiritalibus — nam et 
filiabus Moab se inpudice miscuerant et idolis fuerant con- 
secrati — hoe ad Moysen dixit, ut ostentaret domino duces 
populi contra solem. in quo uerbo intellegitur eos iussos 
esse crucifigi, ut hoc sit: ostenta eos domino contra 
svlem, id est palam in conspicuo lucis huius. nam graecus ait: 
natwderypdroov, quod dici posset ,exempla*, quia rapdderypa. 
exemplum dicitur. nam praeter septuaginta interpretes Aquila 
perhibetur dixisse ,confige* uel potius ,sursum confige*, 

quod est avaaygov, Symmachus autem uerbo  euidentiore 
»Suspende*. mirum est sane, quod Scriptura narrare desti- 
terit utrum hoe fuerit ex praecepto domini inpletum: quod 
contemni potuisse non uideo aut, si contemptum est, inpune 
contemni. si autem factum est et tacitum, cur ex eo, quod 
Phinees filius Eleazar transfixit adulteros, placatum fuisse 
dominum scriptura testatur plagamque cessasse? quasi cruci- 
fixis ducibus, sicut praeceperat dominus, adhue indignatio 
perseuerans alio modo placanda uideretur, cum procul dubio 
falsum esse non posset, quod praenuntiauerat et promiserat 
dominus dicens: accipe duces populi et ostenta eos 
domino contra solem; et auertetur ira animationis 
domini ab Israhel. si ergo factum erat, quis dubitet iram 
domini auersam fuisse ab Israhel? quid itaque opus erat, ut 
adhuc Phinees ad placandum deum sic in adulteros uindicaret 
eique testimonium scriptura perhiberet, quod eo modo placa- 
uerit dominum? nisi forte intellegamus, cum illud de ducibus 
populi Moyses, quod plaeceperat, inplere disponeret, eum 
uoluisse etiam secundum legem talia punire flagitia et sacri- 
legam audaciam, ut iuberet quemque interficere proximum 
suum diis alienis nefarie consecratum atque interea etiam 
illud Phinees faceret ac sic ira domini iam placata non opus 
fuisse duces populi crucifigi. haec sane seueritas illi tempori 
congrua quantum malum sit fornicationis et idolatriae pruden- 
tium fidei satis euidenter ostendit, 

LUI. Eam causam mortis Moysi dominus dicit quam etiam 
fratris eius. ambobus enim etiam hoe ante praedixerat, quod 
ideo non intrarent cum populo dei in terram promissionis, 
quia non eum sanctificauerunt coram populo ad aquam contra- 

dictionis; id est quia dubitanerunt de dono eius, quod posset 
aqua de petra profluere, sicut exposuimus in eo ipso scrip- 
turae loco. huius autem rei mysterium datur intellegi, quia 
nec sacerdotium quod prius institutum est, cuius personam 
gerebat Aaron, nec ipsa lex cuius personam gerebat Moyses 
introducunt populum dei in terram hereditatis aeternae, sed 
Iesus, in quo typus erat domini Iesu Christi, id est gratia 
per fidem. et Aaron quidem ante defunctus est, quam Israhel 
in aliquam partem terrae promissionis intraret; Moyse autem 
adhue uiuente capta est terra Amorrhaeorum atque possessa, 
sed Iordanem cum eis non est transire permissus. ex aliqua 
enim parte lex obseruatur in fide christiana. ibi sunt enim 
etiam praecepta, quae obseruare hodieque iubemur christiani. 
sacerdotium uero illud et sacrificia nullam partem tenent 
hodie fidei christianae, nisi quod in umbris futurorum acta 
atque transacta sunt. cum uero ambobus fratribus, id est 
Aaron et Moysi, dicitur, ut adponantur ad populum suum, 
manifestum est non esse in illos iram dei, quae separat a 
pace sanctae societatis aeternae. unde manifestatur non solum 
officia, sed etiam mortes eorum signa fuisse futurorum, non 
supplicia indignationis dei. 

LI. Et locutus est dominus ad Moysen dicens: 
accipe ad te ipsum Iesum filium Naue, hominem qui 
habet spiritum in se ipso, et inpone manus tuas super 
eum; et statues eum in conspectu Eleazar sacerdotis 
et mandabis ei in conspectu omnis synagogae et cetera, 
notandum est, quod cum iam haberet spiritum in se ipso 
Iesu Naue, sicut scriptura testatur — ubi quid aliud quam 
spiritum sanctum debemus accipere? non enim de spiritu 
hominis hoc diceret, quem nullus erat qui non habebat — 

iussus est tamen Moyses ei manus inponere, ne quisquam 
homo qualibet praepollens gratia sacramenta consecrationis 
audeat recusare. 

LY. Quid est quod, cum deus Moysi praeciperet de Iesu 
Naue, ait inter cetera: et dabis de gloria tua super eum? 
nam graeca locutione tis d6&4¢ habet, quod tantundem ualet, 
ac si diceret ,de gloria‘, id est ano tH¢ 668. latini autem 
nonnulli interpretati sunt: dabis gloriam tuam, non: de 
gloria tua. sed sive illud esset, ut gloriam tuam diceret, 
non ideo eam non habiturus erat Moyses; nec, quia dixit ,de 
gloria‘, ideo minutum est quod habebat. sic enim accipien- 
dum est, ac si diceret: facies eum socium gloriae tuae; non 
autem huius modi res quasi partiliter diuisae minuuntur, 
sed totae sunt omnibus, totae singulis qui earum habent 
societatem. 

LVI. Homo homo quicumque uouerit uotum domino 
aut iurauerit iuramentum aut definierit definitionem 
de anima sua, non profanabit uerbum suum; omnia 
quaecumque exierint ex ore eius faciet. non hoc ad 
omnem iurationem pertinet, sed ad eam, ubi quisque de 
anima sua uouerit alicuius utique rei abstinentiam, qua ei 
licebat uti per legem, sed per uotum sibi ipse efficit non 
licere. 

LVII. Si autem mulier uouerit uotum domino 
aut definierit definitionem in domo patris sui in 
iuuentute sua et audierit pater eius uota eius et 
definitiones eius quas definiuit aduersus animam 
suam et tacuerit pater eius, et stabunt omnia uota 
eius et omnes definitiones eius quas definiuit 
aduersus animam suam manebunt ei. si autem 

abnuens abnuerit pater eius quacumque die audi- 
erit omnia uota eius et definitiones eius, quas 
definiuit aduersus animam suam. non stabunt; et 
dominus emundabit eam, quia abnuit pater eius. 
quoniam quidem de muliere, quae adhue in inuentute sua in 
domo patris est, loquitur, merito hic quaeritur etiam de uoto 
uirginitatis; mulieres quippe etiam uirgines in scriptura appel- 
lari solere notissimum est. et uidetur etiam apostolus de 
patre loqui, cum dicit: seruet uirginem suam, et: det 
nuptum uirginem suam et cetera hoc modo. ubi non- 
nulli intellexerunt uirginem suam uirginitatem suam; nulla 
tamen hoc simili scripturarum locutione demonstrant, cum 
sit inusitatissima. quod autem ait: aduersus animam 
suam, non sic accipiendum est, quasi animae noceat talibus 
uotis; sed aduersus animam dicitur aduersus animalem 
delectationem, sicut etiam de ieiunio praecipiens superius ait: 
et adfligetis animas uvestras. 

LVIII. Quod autem ait: et dominus emundabit eam, 
quia abnuit pater eius, emundabit dixit ,a uoti non in- 
pleti crimine absoluet*. sicut in multis locis dicitur: et 
mundabit eum sacerdos, id est mundum habebit, mundum 
iudicabit; sicuti est et illud: mundatione non mundabis 
reum, id est: non dices mundum eum qui inmundus est. 

LVILI. Si autem facta fuerit uiro et uota eius super 
eam secundum distinctionem labiorum eius, quanta 
definiuit aduersus animam suam, et audierit wir eius 
et tacuerit ei quacumque die audierit, et ita stabunt 
Omnia uota eius et definitiones eius, quas definiuit 
aduersus animam suam, stabunt. si autem abnuens 

abnuerit uir eius in quacumque die audierit, omnia 
uota eius et definitiones eius, quas definiuit ad- 
uersus animam suam, non manebunt, quoniam uir 
abnuit ab ea, et dominus mundabit eam. feminam sub 
patre antequam nubat et sub uiro nuptam noluit lex ita 
uouere aliquid deo aduersus animam suam, id est in ali- 
quarum rerum licitarum atque concessarum abstinentia, ut in 
eisdem uotis feminea ualeat auctoritas, sed uirilis, ita ut, si 
adhuc innuptae iam concesserat pater uota persoluere, si, 
antequam persoluerit, nupserit et uiro eius hoe cognitum non 
placuerit, non persoluat et sit omnino sine peccato, quia 
dominus mundabit eam, sicut dicit, id est mundam iudi- 
cabit; neque hoe contra deum fieri putandum est, cum ipse 
deus hoc praeceperit, hoc uoluerit. 

Sequitur autem de uiduis uel a uiro abiectis, id est non 
sub potestate uiri constitutis aut patris et earum uota ad 
persoluendum libera esse dicit hoe modo. et uotum, inquit, 
uiduae et expulsae quaecumque uouerit aduersus 
animam suam manebunt ei. deinde dicit de nupta, si in 
domo uiri sui iam constituta aliquid tale uouerit. de illa 
enim prius dixerat, quae in domo patris uouerat et antequam 
redderet nupserat. de hac ergo, quae in domo mariti uouit, 
ita loquitur: si autem in domo uiri eius uotum eius 
aut definitio quae aduersus animam eius cum iure- 
iurando et audierit uir eius et tacuerit ei et non ab- 
nuerit ei, et stabunt omnia uota eius et omnes defini- 
tiones <eius>, quas definiuit aduersus animam suam, 
stabunt aduersus eam. si autem circumauferens cir- 
cumauferat uir eius quacumque die audierit, omnia 

quaecumque exierint ex labiis eius secundum uota 
elus et secundum definitiones quae aduersus animam 
eius non manet ei; uir eius circumabstulit et dominus 
mundabit eam. g@mne uotum et omne_ iusiurandum 
uinculi adfligere animam uir eius statuet ei et uir 
elus circumauferet. si autem tacens tacuerit ei diem 
ex die, et statuet ei omnia uota eius et definitiones 
quae super ipsam statuet ei, quoniam tacuit ei die 
quo audiuit. si autem circumauferens circumauferat 
<uir> eius post diem quem audiuit, et accipiet pec- 
catum suum. . 

Manifestum est ita uoluisse legem feminam esse sub uiro, 
ut nulla uota eius, quae abstinentiae causa uouerit, reddantur 
ab ea, nisi auctor uir fuerit permittendo. nam cum ad pec- 
catum elusdem uiri pertinere uoluerit, si prius permiserit et 
postea prohibuerit, etiam hic tamen non dixit, ut faciat mulier 
quod uouerat, quia permissa prius a uiro fuerat. uiri dixit 
esse peccatum, quia abnuit quod prius concesserat; non tamen 
mulieri uel ex hoc permissum dedit, ut, cum prius ei uir 
concesserit, postea si prohibuerit contemnatur. 

Vtrum autem ista etiam ad uota continentiae et a con- 
cubitu abstinentiae pertineant, merito quaeritur, ne forte ea 
tantum intellegenda sunt aduersus animam uoueri, quae sunt 
in cibis et potionibus. quod uidetur et illud significare, ubi 
dominus ait: nonne anima plus est quam esca? et cum 
de ieiunio praecipitur, ita praecipitur: adfligetis animas 
uestras. nescio autem utrum alicubi legi possit aduersus 

animam dici uotum quod de abstinentia concubitus fuerit: 
maxime quia cum hic lex auctoritatem uiro tribuat, non 
mulieri quae uiro subdita est, ut tunc persoluenda sint uota 
mulieris, si uir adprobauerit, si autem rennuerit, non debe- 
antur, apostolus tamen, cum de concubitu coniugatarum loque- 
retur, non ibi maiorem auctoritatem uiro quam feminae dedit, 
sed, uxori, inquit, uir debitum reddat, similiter et 
uxor wiro. uxor non habet potestatem corporis sui, 
sed uir; similiter autem et uir non habet corporis 
sui potestatem, sed mulier. quando ergo in hac re parem 
utriusque esse uoluit potestatem, puto quod nobis intellegen- 
dum insinuet istam de concumbendo uel non concumbendo 
regulam non pertinere ad ea uota, ubi non habent parem uir 
et mulier potestatem, sed uiri maior est ac prope eius solius 
est. non enim ait lex uirum non debere reddere uota sua, si 
uxor prohibuerit, sed uxorem, si uir prohibuerit. unde non 
mihi uidetur in huius modi uotis et definitionibus atque obli- 
gationibus, quae aduersus animam fiunt, etiam ista debere 
accipi, quae inter se uir et uxor de concumbendo uel de abs- 
tinentia concumbendi placita habuerint. 

Deinde quia et istae iustificationes dicuntur et meminimus 
in illis iustificationibus, quae in Exodo sub hoc nomine aliae 
commemorantur, multa praecipi, quae accipi ad proprietatem 
non possint nec in nouo testamento obseruentur — sicut de 
aure serui pertundenda et si quid eius modi est — non ab- 
surde etiam hic aliquid figurate dictum intellegitur, ut, quo- 
niam sunt multae abstinentiae cerimoniarum inrationabiles et 
aliquando etiam inimicae ueritati, hoc fortasse hic intellegi 
uoluerit tunc ratas esse, cum rationabiles fuerint, hoc est 

cum eas adprobauerit ratio, quae ad uicem uiri debet regere 
omnem animalem motionem, quae fit non tantum in adpetendo 
uerum etiam in abstinendo: ut, si mente et ratione decernitur, 
tune fiat, si autem inprobatur consilio rationis, non fiat. 
quodsi ratio quod prius recte faciendum esse decreuerit, post 
inprobet, sit peccatum consilii, etiam sic tamen nonnisi rationi 
motio illa consentiat. 

LX. Quid est: et misit eos Moyses mille ex tribu et 
mille ex tribu cum uirtute eorum? utrum ,uirtutem 
eorum* uult intellegi ,principes eorum‘? an uirtutem a 
domino eis datam uel per ipsum Moysen impetratam? an 
potius uirtutem eorum dicit ea quibus uirtus eorum susten- 
taretur? 

LXI. Potest uideri quaestio, quomodo quando Israhelitae 
Madianitas debellauerunt interfectum dicat scriptura Balaam, 
qui fuerat conductus ad maledicendum populum Israhel, cum 
superius quando benedicere coactus est ita eandem actionem 
Scriptura concluserat, cum ait: et surgens Balaam abiit. 
reuersus in locum suum; et Balac abiit ad.semet 
ipsum. si ergo redierat ad locum suum Balaam, quomodo 
hic interfectus est, cum de tam longinquo, id est de Mesopo- 
tamia uenerit? an forte reuersus est ad Balac et hoe scrip- 
tura non dixit? quamquam etiam possit in locum suum 
redisse intellegi, quod ab illo loco, ubi sacrificia faciebat, in 


5 eum locum reuersus est, unde illuc exierat, id est ubi tam- 


quam peregrinus habebat hospitium. non enim dictum est 
,in domum suam‘ aut ,in patriam suam‘, sed: in locum 
suum. habet autem et quisque peregrinus locum suum, 
ubi ad tempus habitet. de ipso autem Balac qui eum con- 

duxerat non dictum est ,ad locum suum‘, sed: ad semet 
ipsum, id est ubi dominans habitabat. posset ergo dici: ad 
locum suum et dominans et peregrinus; ,ad semet ipsum* 
autem non uidec quomodo posset dici ,peregrinus*, cum ad 
hospitium suum uenisset. 

LXII]. Et praedam egerunt mulieres Madian et su- 
pellectilem eorum et pecora eorum et omnia quae 
possederant et uirtutem eorum depraedati sunt. cum 
iam dixisset mulieres, supellectilem, pecora et omnia quae 
possidebant, quid deinde addidit: et uirtutem eorum de- 
praedati sunt? nimirum enim haec intellegenda est uirtus, 
de qua et supra dictum est misisse millenos de singulis tri- 
bulus cum uirtute eorum. an forte cibus, quo sustenta- 
bantur, uirtus eorum appellata est, quo subministrato uires 
subpetunt et quo subtracto uires deficiunt? unde per pro- 
phetam deus cum minaretur ait: auferam uirtutem panis 
et uirtutem aquae. et Moyses ergo cum annona miserat 
illos millenos, quod dictum est: cum uirtute eorum, et 
isti Madianitis uictis etiam hoe eorum inter cetera fuerant 
depraedati. 

LXII. Vt quid uiuificastis omne femininum? haec 
enim fuerunt filiis [srahel secundum uerbum Balaam. 
ut recedere facerent et despicere uerbum domini 
propter Phogor. hoc consilium malignum, ut eis ad inlece- 
bram feminae subponerentur, per quas non solum corporaliter 
sed etiam spiritaliter in adorando idolo fornicarentur, quando 

dederit Balaam scriptura non dixit; et tamen adparet factum 
esse, cum hic commemoratur. sic ergo potuit et redire ipse 
Balaam, qui iam ierat in locum suum. ut non locum eius 
intellegamus peregrinationis hospitium, quamuis hoe seriptura 
tacuerit. 

LXIII. Quid est quod ait: et erunt ciuitates uobis 
refugia a uindicante Sanguinem et non morietur is 
qui occidit, quoadusque stet in conspectu synagogae 
in iudicium? cum de his loquatur, qui nolentes occiderint, 
et alibi dicat tunc unumquemque in tali causa confugientium 
exire liberum de ciuitate quo confugerat. cum sacerdog 
maximus fuerit defunctus. quomodo ergo hic dicit: et non 
morietur is qui occidit, quoadusque stet in conspectu 
synagogae in iudicium, nisi quia ideo iudicatur, ut tune 
ei liceat esse in ciuitate refugii, si manifestum factum fuerit 
in iudicio quod nolens occiderit? 

LXV. Quid est quod ait: qui uindicat sanguinem, 
ipse interficiet homicidam; cum ocecurrerit ei iste, 
interficiet eum? sic enim sonat male intellegentibus, quasi 
passim et sine iudicio data fuerit ultori mortis propinqui 
sui licentia occidendi eius interfectorem. sed hoc intellegi 
uoluit, quia secundum id quod supra dictum est qui occiderit 
confugiat ad unam de ciuitatibus refugiorum, quoadusque 
stet in iudicium, ne ante inwentus a propinquo occidatur; 
quia, etsi nolens occidit, praeter illas ciuitates inuentus occi- 
ditur. cum uero in iudicium steterit in aliqua earum ciuitatum 

et iudicatus fuerit homicida in aliqua earum, in quas fugere 
conceditur, esse ibi non sinitur; tum demum iam iudicatum 
ubicumque compertum propinquo licet occidere. neque enim 
opus est eum ad iudicium deduci, cum iam fuerit iudicatus 
homicida et propterea de illis ciuitatibus pulsus sit. 


LIBER QVINTVS. QVAEST. DE DEVTERONOMIO. 

QVAEST. I. In eo, quod commemorat Moyses dixisse se 
populo timenti hostes inhabitantes terram, quo introducendus 
fuit: ne paueatis neque timeatis ab eis; dominus deus 
uester, qui praecedit ante faciem uestram, ipse simul 
debellabit eos uobiscum, satis ostenditur ita esse adiu- 
torem deum, ut etiam homines agant aliquid. 

If. Et noluit Seon rex Esebon transire nos per 
ipsum, quoniam indurauerat dominus deus noster 
spiritum eius et confortauit cor eius, ut traderetur 
in manus tuas sicut in hac die. haec dicens Moyses, 
dum populum alloquitur, tale aliquid commemorat, quale 
dicebatur in Exodo: ego induraui cor Pharaonis, et quod 
in Psalmis lIegitur: conuertit cor eorum, ut odissent 
populum eius. nee tacetur hic causa indurationis huius, 
cum dicitur: ut traderetur in manus tuas sicut in hac 
die, id est ut uinceretur a te. quod non fieret, nisi resisteret; 
non autem resisteret nisi corde obdurato. cuius rei iustitiam 
si quaesierimus, inscrutabilia sunt iudicia dei; iniquitas 

autem non est apud deum. sane notandum est confortatum 
cor posse dici et in malo. 

Il. Verum tamen Og rex Basan reliquus factus 
est a Raphain. hoc nomine, quod est Raphain, gigantes 
significari in hebraea lingua dicunt qui eam nouerunt. unde 
quod habent plerique codices ,derelictus est a Raphain‘, 
planius utique dicitur: reliquus factus est, ut ipse ex 
illis remansisse intellegatur, cuius etiam consequenter longi- 
tudo et latitudo ferrei lecti commemoratur ad eius magni- 
tudinem commendandam. 

Ill. Ne feceritis iniquitatem et faciatis uobis 
ipsis sculptilem similitudinem, omnem imaginem. 
quid intersit inter similitudinem et imaginem quaeri solet. 
sed hic non uideo quid interesse uoluerit, nisi aut duobus 
istis uocabulis unam rem _ significauerit aut similitudinem 
dixerit, si uerbi gratia fiat statua uel simulacrum habens 
effigiem humanam, non tamen alicuius hominis exprimantur 
liniamenta, sicut pictores uel statuarii faciunt intuentes eos 
quos pingunt seu fingunt; hance enim imaginem dici nemo 
dubitauerit. secundum quam distinctionem omnis imago etiam 
similitudo est, non omnis similitudo etiam imago est. unde 
Si gemini inter se similes sint, similitudo dici potest alterius 
cuiuslibet in altero, non imago. si autem patri filius similis 
sit, etiam imago recte dicitur, ut sit pater prototypus, unde 
illa imago expressa uideatur. quarum aliae sunt eiusdem 
substantiae, sicut filius, aliae non eiusdem, sicut pictura. 
unde illud, quod in Genesi scriptum est: fecit deus ho- 
minem ad imaginem dei, manifestum est ita dictum, ut 
non eiusdem substantiae sit imago quae facta est: si enim 
elusdem esset, non facta, sed genita diceretur, sed quod 

non addidit ,et similitudinem‘, cum superius dictum esset: 
faciamus hominem ad imaginem et similitudinem 
nostram, quibusdam uisum est similitudinem aliquid amplius 
esse quam imaginem, quod homini reformando per Christi 
gratiam postea seruaretur. miror autem si non propterea 
postea imaginem solam uoluit commemorare, quia ubi imago, 
continuo et similitudo est. unde et hic Moyses similitudinem 
et imaginem fieri uetat secundum eam fortasse rationem 
quam diximus. in decalogo autem generaliter dicitur nullam 
fieri debere similitudinem nec imago commemoratur. cum 
enim nulla similitudo fit, procul dubio nec imago fit, quo- 
niam si imago, utique et similitudo; non autem si fit simili- 
tudo, continuo fit et imago. tamen, si nulla similitudo, 
sequitur, ut nulla imago. denique ubi prohibuit similitudinem 
et imaginem, hominis intellegi uoluit, ubi et similtudo fieri 
potest non huius aut illius, sed cuiuslibet hominis, et imago, 
id est huius proprie uel illius hominis; cum uero de peco- 
ribus diceretur atque inrationalibus animantibus, solam simili- 
tudinem dixit. quis enim reperiri potest, qui sibi unum con- 
stituat canem uel quid eius modi, quem intuens eius imaginem 
pingat aut fingat? quod de hominibus usitatissimum est. 

V. Quid est autem quod ait: similitudinem omnis 
piscis, quaecumque sunt in aquis sub<ter> terra? 
an et aquam propter tractabilem corpulentiam terram intellegi 
uoluit et secundum hoc in eo, quod seriptum est: fecit 
deus caelum et terram, et aquas debemus accipere? 
assidue quippe scriptura his duabus partibus commemoratis 
uniuersum mundum uult intellegi secundum illud: auxilium 
meum a domino, qui fecit caelum et terram et in- 

numerabilia eins modi. an ideo dictum est »Sub<ter> terra’, 
quod terra, nisi superior aquis esset, habitari utique ab homi- 
nibus et animalia terrena habere non posset? 

VI. Et ne suspiciens in caelum et uidens solem 
<et lunam> et stellas et omnem ornatum caeli 
errans adores ea et seruias illis, quae distribuit 
dominus deus tuus ea omnibus gentibus quae sunt 
sub caelo. non ita dictum est, tamquam deus praeceperit 
ea coli a gentibus, a solo autem populo suo non coli; sed 
aut ita dictum est, quod deus praescierit gentis culturam ex- 
hibituras his caelestibus et tamen hoc praesciens creauerit ea, 
eum uero populum suum futurum esse praesciuerit, qui ista 
non coleret; aut ,distribuit* dictum est, ut intellegatur 
usus, qui commendatur in Genesi: ut sint in signis et 
in temporibus et in diebus et in annis, quem usum 
in eis communem habet populus dei cum omnibus gentibus, 
non autem cultum quem habent aliae gentes. 

VII. Ne obliuiscamini testamentum domini dei 
uestri, quod disposuit ad uos, et faciatis uobismet 
ipsis sculptilem similitudinem omnium quaecum- 
que constituit tibi dominus deus tuus. hie certe 
generaliter loquens similitudinem posuit, imaginem tacuit, 
quoniam, si nulla fit similitudo, profecto nec imago, quia 
ubi imago, continuo similitudo, quamuis non ubi similitudo 
continuo imago. 

VHI. Quaerendum quomodo dictum sit: interrogate 
dies priores qui fuerunt priores te ex die qua 
creauit deus hominem super terram et a summo 
caeli usque ad summum caeli; subauditur enim ,inter- 

rogate“. uidetur autem significare totum orbem terrarum. 
sed cur ,a summo caeli usque ad summum eaeli¢ 
dicat, non ,a summo terrae usque ad summum terrae“, non 
est facile dinoscere. talis enim quaedam locutio est et in 
euangelio, cum dicit dominus, quod congregabuntur electi 
elus a summis caelorum usque ad terminos eorum. 
nisi forte hic nec in hominibus nec in angelis auditum esse 
uult intellegi, quod in hoc populo factum singulare com- 
mendat; hoc enim sequitur: si factum est secundum 
uerbum magnum hoc, si auditum est tale quid; 
si audiuit gens uocem dei uiuentis loquentis e 
medio ignis, quemadmodum audisti tu et uixisti, 
quod si ita est, ut nec in hominibus nec in angelis hoc dicat 
auditum, quid est ergo illud in euangelio: a summis cae- 
lorum usque ad terminos eorum, cum sine dubio 
dominus hoc ait, cum de nouissima electorum suorum con- 
gregatione loqueretur ? 

VU. Quid est quod ait: dominus deus uester dis- 
posuit ad uos testamentum in Coreb; non patribus 


uestris disposuit dominus testamentum hoc, sed: 


ad uos, uos hic omnes uiuentes hodie. facie ad 
faciem locutus est dominus ad uos in monte e 
medio ignis? an quia illi qui non ingrediuntur in terram 
promissionis — mortui sunt enim omnes — non pertinent ad 
hoc testamentum, quorum tune recognitio facta est, cum a 
uiginti annis aetatis et supra numerarentur usque ad quinqua- 
ginta annos babiles ad bellum? quomodo ergo illis locutus 
est dominus, quid hodie uiununt? an quia ex uiginti annis et 
infra potuerunt multi tunc esse, qui hoc bene meminissent, 


6 cf. Matth. 24, 31 9 Deut. 4, 83 18 Deut. 5,2—4 26 ef. 

alieni ab illa poena, quam deus constituit illis, qui tune 
numerati sunt, non intrare in terram promissionis, et hoc 
utique appellat, qui quamuis uiginti annorum et supra non 
essent, quando deus in monte loquebatur, ut numerari tunc 
possent, potuerunt tamen esse decem et nouem et infra usque 
ad puerilem aetatem, quae posset illa quae facta et dicta 
sunt et uidere et audire et memoria retinere? 

Sed quid est quod ait: facie ad faciem locutus est 
dominus ad uos, quos paulo ante maxime admonere curauit, 
quod nullam similitudinem uiderint, sed solam uocem de medio 
ignis audierint? an propter rerum euidentiam et quodam 
modo praesentiam manifestatae diuinitatis, de qua dubitare 
nemo posset, his uerbis usus est? quod si ita est, quid pro- 
hibet de ipso Moyse hoc intellegi in eo quod de illo dictum 
est, quod facie ad faciem locutus sit cum eo dominus, ut 
nec ipse aliquid oculis uiderit praeter ignem? an aliquid 
amplius uidisse intellegitur, quia scriptum est eum intrasse 
in nebulam uel nimbum ubi erat deus? sed etsi aliquid 
amplius uidit quam illi, non eum tamen mortalibus oculis 
uidisse dei substantiam ex illis eius uerbis intellegi potest, 
quibus ait deo: si inueni gratiam ante te, ostende 
mihi temet ipsum, [ut] scienter uideam te. neque 
enim arbitrandum est hunc populum, cui Moyses loquebatur, 
sic tune uidisse deum facie ad faciem, quando in monte 
loquebatur e medio ignis, quemadmodum apostolus dicit in 
fine nos esse uisuros, ubi ait: uidemus nunc per spe- 
culum in aenigmate, tunc autem facie ad faciem. 
quid autem hoc et quantum esset, consequenter aperuit dicens: 
nunc scio ex parte, tunc autem cognoscam sicut 


10 cf. Deut, 4, 338 14 ef. Ex. 88, 11 17 cf. Ex. 24,18 21 Ex. 

et cognitus sum. quod etiam ipsum caute accipiendum 
est, ne tantam putetur habiturus homo cognitionem dei, 
quantam nunc habet hominis deus, sed pro suo modo ita 
perfectam, ut ei nihil adhue expectetur addendum: ut quam 
perfecte nunc deus nouit hominem, sed tamen sicut deus 
hominem, ita tune perfecte nouerit homo deum, sed tamen 
sicut homo deum. neque enim, quia dictum est: estote 
perfecti, sicut pater uester caelestis perfectus 
est, ideo aequalitatem patris, quam uerbum habet unigenitum, 
sperare debemus; quamuis non defuerint qui et hoe futurum 
putauerint, nisi forte quid dicant parum intellegimus. 

X. Quid est quod ait: et ego stabam inter dominum 
et uos in tempore illo adnuntiare uobis uerba do- 
mini, tamquam in loco esset dominus, hoc est in monte, 
unde illi uoces audiebant? quod sic accipiendum est, ut non 
ex hoc suspicemur dei substantiam in ullo aliquo esse corpo- 
rali loco, qui est ubique totus, nec per locorum interualla 
propinquat aut recedit; sed demonstrationes eius in ea crea- 
tura, quae non est quod ipse, non aliter humanis sensibus 
exhibentur. unde dominus uolens auferre ab huius modi 
suspicionibus mentem nostram, quibus putatur deus loco 
aliquo contineri, ueniet, inquit, hora, quando neque in 
monte hoc neque in Hierosolymis adorabitis pa- 
trem. uos adoratis quod nescitis; nos adoramus 
quod scimus, quia salus ex Iudaeis est. sed uenit 
hora et nune est, quando ueri adoratores adora- 
bunt patrem in Spiritu et ueritate. nam et pater 
tales quaerit qui adorent eum. Spiritus est deus 
et eos qui adorant eum in Spiritu et ueritate 
oportet adorare, medium ergo se dixit Moyses non inter 

dei substantiam et populum interuallo aliquo loci, sed quia 
per eum placuit populo audire cetera dei uerba, posteaquam 
uehementer est territus audita de medio ignis uoce domini 
dicentis decalogum legis. 

5 Sed merito quaeritur quomodo accipiantur haec uerba 
Deuteronomii dicente Moyse: et ego stabam inter do- 
minum et uos in tempore illo adnuntiare uobis 
uerba domini, quoniam timuistis a facie ignis et 
non ascendistis in montem, dicens: ego sum do- 

1ominus deus tuus et cetera: quae iam uerba dei sunt, 
quae decalogus continet. quid ergo uult quod addidit: dicens? 
si enim putauerimus hyperbaton, ut ordo uerborum sit: et 
ego stabam inter dominum et uos in tempore illo 
adnuntiare uobis uerba domini dicens: ego sum 

1 dominus deus tuus, non erit uerum. non enim haec 
uerba per Moysen populus, sed de medio ignis audiuit: quod 
cum sustinere non posset audito decalogo, postulauit, ut per 
Moysen cetera audiret. restat ergo, ut quod positum est 
,dicens* pro eo positum intellegamus, ac si esset: ,cum 

20 diceret“, ut iste sit sensus: et ego stabam inter domi- 
num et uos intemporeillo adnuntiar uobis uerba 
domini, quoniam timuistis a facie ignis et non 
ascendistis in montem, cum diceret: ego sum dominus 
deus tuus, ut subauditur ,cum diceret utique dominus‘. 

25 cum enim haec uerba diceret dominus, quae consequenter ex 
decalogo cuncta commemorat, tunc timuit populus a facie 
ignis et non ascendit in montem et rogauit, ut per Moysen 
potius uerba domini audiret. 


8 cf, Ex. 20,19 9 Deut. 5, 6 . 26 cf. Ex. 20, 18. 19 

Quae uerba Moyses commemorat in Deuteronomio dicta 
sibi a populo, cum audire iam nollent uocem dei, sed per 
eum peterent sibi dici quae dicebat deus, id est: ecce 
ostendit dominus deus noster nobis gloriam suam 
et uocem eius audiuimus e medio ignis et cetera, 
non eadem prorsus leguntur in Exodo, ubi primum narrata 
sunt, quae modo repetuntur. unde intellegamus, quod ali- 
quotiens iam commemoraui, non esse in mendacio deputan- 
dum, si aliis quibuslibet uerbis eadem uoluntas manifestatur, 
propter euangelistarum etiam uerba, quae ab inperitis et 
calumniosis tamquam repugnantia reprehenduntur. neque enim 
magnum erat Moysi adtendere quae in Exodo scripserat et 
eisdem omnino uerbis illa repetere, nisi pertineret ad ganctos 
doctores nostros hoe ipsum insinuare discentibus, ut nihil 
aliud in uerbis loquentium quaerant nisi woluntatem propter 
quam enuntiandam uerba instituta sunt. 


0 


~ 

XI. Quid est quod ait Moyses dictum sibi esse a domino 


de populo hebraeo: quis dabit esse sic cor eorum in 
eis, ut timeant me et custodiant mandata mea? 


an hic iam uult intellegi gratia sua concedi hoc beneficium, : 


ut sit in hominibus iustitia dei ex fide non quasi propria 
uelut ex lege? hoc enim et per prophetam significat dicens: 
auferam eis cor lapideum et dabo eis cor carneum, 
quod propter sensum dictum est, quem caro habet et lapis 
non habet, uerbo utique translato. hoc ipsum et alibi dicit: 
ecce dies ueniunt, dicit dominus, et consummabo 
super domum Israhel et super domum Iuda testa- 
mentum nouum non secundum testamentum quod 
disposui ad patres eorum in die qua adprehendi 


manum eorum, ut educerem eos de terra Aegypti. ; 


3 Deut. 5, 24 6 cf. Ex. 20, 22 18 Deut. 3, 29 21 ef. Phi- 

quoniam hoc testamentum quod disposui ad eos: 
post dies illos dans leges meas in cor eorum et 
in mente eorum superscribam eas et iniquitatum 
eorum et peccatorum eorum non memor ero am- 
plius. hic enim discreuit nouum testamentum a uetere, 
quod in uetere data est lex in tabulis lapideis, in nouo autem 
in cordibus, quod fit per gratiam. unde et apostolus dicit: 
non in tabulis lapideis, sed in tabulis cordis car- 
nalibus, et alio loco: idoneos nos, inquit, fecit mini- 
stros noui testamenti non litterae, sed Spiritus. 

XII. Quod ait de domino: et in nomine eiugs iurabis, 
non ita praeceptum accipiendum est, quasi iurari iusserit, 
sed in alterius alicuius dei nomine iurari prohibuit. melius 
autem fit, si secundum euangelium nec iuraueris; non quia 
mala est uera iuratio, sed ne in periurium incidatur facilitate 
iurandi. qui enim iurat, non solum uerum, sed etiam falgum 
potest iurare; qui autem omnino non iurat, a periurio longe 
ambulat. 

XI]. Et recordaberis omnem uiam quam duxit 
te dominus deus tuus in deserto, ut adfligeret te 
et tentaret te et cognita faceret quae in corde 
tuo sunt, si obseruabis mandata eius, an non. hic 
apertius dictum est, quod alibi genere locutionis obscurum 
est, ubi legitur: tentat uos dominus deus uester, ut 
sciat si diligitis eum. intellegitur enim positum esse 
,ut sciat* pro eo quod est ,ut sciri faciat*. quod modo 
dilucide dictum est: ut tentaret te et cognita faceret 


8 II Cor. 3, 3.6 11 Deut. 6,13 14 cf. Matth. 5,34 19 Deut. 
8,2 24 Deut. 13, 3 

quae in corde tuo sunt; non enim ait: ,et cognosceret* ; 
quod quidem si dixisset, intellegendum erat ,cognita faceret*. 

XIII. Et scies hodie quia non propter iustitias 
tuas dominus deus tuus dat tibi terram bonam 
istam hereditare, quoniam populus dura ceruice eg. 
certe isti sunt, qui propterea non meruerunt perire in deserto, 
quia nescierunt dextera aut sinistra. ecce iam dura ceruice 
appellantur. unde uidendum est illud in sacramento esse 
dictum, non quod istorum merita commendata sint. nam ne 
quis existimet subito istos uituperabiles factos, qui merito 
fuissent ante laudati, paulo post eis dicitur: memor esto, 
ne obliuiscaris quanta exacerbasti dominum deum 
tuum in deserto: ex qua die existis de terra Aegypti, 
donec uenistis in locum hune, increduli perseuera- 
batis quae ad dominum. quodsi quidam eorum tales 
erant, quidam uero fideles et boni, etiam sic non utique illis 
datur terra promissionis, qui nesciunt dextra aut sinistra, 
ut hoc sic intellegamus quasi non offenderint deum. nam et 
patres eorum, qui mortui sunt nec in eandem terram intrare 
permissi sunt, tales inueniuntur fuisse, ut in eis essent 
quidai etiam boni. propter quod apostolus non omnes, sed 
quosdam eorum dicit offendisse, in quibus eorum peccata 
commemorat. similes quippe istos parentibus suis ita euiden- 
tius docet et ista scriptura Deuteronomii, quod consequenter 
adiungit et dicit: et in Coreb exacerbastis dominum. 
ubi certe illi exacerbauerunt, qui propter eadem mala merita 
sua non sunt in terram promissionis inducti. 

XV. In illo tempore dixit dominus ad me: excide 
tibi duas tabulas lapideas quemadmodum priores 

et ascende ad me in montem; et facies tibi arcam 
ligneam. et scribam in tabulis uerba quae erant 
in tabulis prioribus, quas contriuisti; et inmittes 
eas in arcam, et feci arcam ex lignis inputribilibus 
et excidi duas tabulas lapideas sicut priores et 
ascendi in montem et duae tabulae in duabus 
manibus meis. et scripsit in tabulis secundum 
scripturam priorem decem uerba, quae locutus 
est dominus ad uos in monte e medio ignis; et 
dedit eas dominus mihi. non inmerito quaeritur quo- 
modo haec in Deuteronomio dicantur Moyse recolente ac 
repetente quae gesta sunt, cum in Exodo, ubi primum haec 
dicta et facta narrantur, ita sit scriptum: et dixit dominus 
ad Moysen: scribe tibi uerba haec; etenim in uer- 
bis his posui tibi testamentum et Israhel. et erat 
ibi Moyses in conspectu domini quadraginta die- 
bus et quadraginta noctibus; panem non mandu- 
cauit et aquam non bibit, et scripsit in tabulis 
uerba testamenti, decem uerba. cum ergo in Exodo 
ipse Moyses in tabulis decem legis uerba scripsisse narretur, 
quomodo hic in Deuteronomio deus in tabulis eadem uerba 
scripsisse recolitur? 

Denique illud quod est in Exodo cum transeunter tracta- 
remus et quid nobis in ea differentia uisum fuerit litteris 
mandaremus, cur priores tabulae, quae contritae sunt, digito 
dei scriptae referantur, secundas autem tamdiu in arca taber- 
naculoque mansuras ipse Moyses scripsisse dicatur, ita per 
hane differentiam duo testamenta significata esse diximus, ut 
in uetere testamento lex commendaretur tamquam opus dei, 
ubi homo nihil fecerit, eo quod lex timore non posset inpleri, 

quoniam cum uere fit opus legis caritate fit, non timore: 
quae caritas gratia est testamenti noui. ideo in secundis 
tabulis homo legitur scripsisse uerba dei, quia homo potest 
facere opus legis per caritatem iustitiae, quod non potest per 
timorem poenae. 

Nunc ergo, cum legitur in Deuteronomio de secundis tabulis 
ita dictum: et excidi duas tabulas lapideas sicut 
priores et ascendi in montem et duae tabulae in 
duabus manibus meis. et scripsit in tabulis secun- 
dum scripturam priorem decem werba — non enim 
ait: et scripsi, sed ,scripsit*, hoc est deus, sicut paulo 
ante dixerat uerba dei sibi dicta: excide tibi duas tabulas 
lapideas quemadmodum priores et ascende ad me 
in montem; et facies tibi arcam ligneam; et scri- 
bam in tabulis uerba quae erant in tabulig prio- 
ribus — discutienda nascitur quaestio, quod utrasque tabulas, 
id est et priores et secundas, deus hic legitur scripsisse, non 
homo. sed si in ipso quoque Exodo uerba dei legantur, ubi 
iubet easdem tabulas secundas excidi a Moyse, nihil aliud 


inuenitur quam ipsum deum se easdem promisisse scripturum; 2 


nam ita scriptum est: et dixit dominus ad Moysen: 
excide tibi duas tabulas lapideas sicut et priores 
et ascende ad me in montem. et scribam in tabulis 
uerba quae erant in tabulis prioribus, quas tu 
contriuisti. excepto itaque libro Deuteronomii quaestionem 
istam etiam solus liber Exodi continet, quomodo dixerit deus: 
et scribam in tabulis uerba quae erant in tabulis 
prioribus, cum paulo post legatur: scribe tibi uerba 
haec; etenim in uerbis his posui tibi testamentum 
et Israhel. et erat ibi Moyses in conspectu domini 

quadraginta diebus et quadraginta noctibus; panem 
non manducauit et aquam non bibit, et scripsit in 
tabulis uerba testamenti, decem uerba. si enim 
superius quod dictum est: scribe tibi uerba haec; et- 
enim in uerbis his posui tibi testamentum et 
Israhel, ad superiora pertinet, quando deus ista praecipiebat, 
ut non in duabus lapideis tabulis scriberentur, sed in illo 
libro legis, ubi multa conscripta sunt, certe illud, quod 
sequitur: et erat ibi Moyses in conspectu domini 
quadraginta diebus et quadraginta noctibus; panem 
non manducauit et aquam non bibit, et scripsit 
in tabulis uerba testamenti, decem uerba, satis 
manifestat eundem Moysen in tabulis haec decem uerba scrip- 
sisse, non deum. nisi forte uiolenter quidem sed certa neces- 
sitate conpellimur, ubi dictum est: et scripsit in tabulis 
uerba testamenti, decem uerba, non Moysen subaudire, 
sed dominum — supra enim positum est: et erat ibi 
Moyses in conspectu domini — ut a domino, in cuius 
conspectu erat Moyses quadraginta diebus et quadraginta 
noctibus panem non manducans et aquam non bibens, scripta 
intellegantur haec decem uerba in tabulis, sicut ante pro- 
miserat. 

Quod si ita est, non quidem illa differentia duorum testa- 
mentorum, quae nobis uisa est, in his uerbis commendari 
potest, quando et priores et secundas tabulas scripsit non 
homo sed deus, uerum tamen illa certe distantia non habet 
dubitationem, quod priores tabulas et deus fecit et deus 
scripsit. non enim tune dictum est ad Moysen: excide tibi 
duas tabulas, sed ita potius legitur: et conuersus Moyses 
descendit de monte, et duae tabulae testimonii in 
manibus eius: tabulae lapideae scriptae ex utraque 
parte <earum>, hine atque hine erant scriptae; et 

tabulae opus dei erant et scriptura scriptura dei [est| 
sculpta in tabulis. iam enim .superius dixerat easdem 
tabulas scriptas digito dei sic loquens: et dedit Moysi 
statim ut cessauit loqui ad eum in monte Sina duas 
tabulas testimonii, tabulas lapideas scriptas digito 
dei. ibi ergo et tabulae opus dei erant et scriptura earum digito 
dei facta. secundas autem tabulas ipse Moyses iubetur ex- 
cidere, ut ipsae certe opere humano intellegantur excisae, 
quamuis eas deus ipse scripserit, sicut promisit cum iuberet 
excidi. porro autem si diligentius adtendamus ideo utrumque 
dictum esse in secundis tabulis, quia et deus facit per gra- 
tiam suam opus legis in homine et homo per fidem suam 
suscipiens gratiam dei pertinens ad testamentum nouum 
cooperator est adiuuantis dei — ideo autem in primis solum 
opus dei commemoratur, quia lex spiritalis est et lex sancta 
et mandatum sanctum et iustum et bonum; ideo uero 
nullum opus hominis ibi commemoratur, quia infideles non 
contemperantur adiutorio gratiae, sed ignorantes dei iusti- 
tiam et suam uolentes constituere iustitiae dei non 
sunt subiecti: unde illis lex ad condemnationem ualet, 
quod significat contritio tabularam — profecto non cogimur 
uiolento intellectu subaudire, quod deus scripserit, ubi scrip- 
tura dixit: et erat ibi Moyses in conspectu domini 
quadraginta diebus et quadraginta noctibus; panem 
non manducauit et aquam non bibit, et scripsit in 
tabulis uerba testamenti, ubi ualde  sonat scripsisse 
Moysen. sed ideo superius deus se promisit scripturum et in 
Deuteronomio non solum ita promisisse uerum etiam ipse 
scripsisse narratur, ut significetur quod ait apostolus; deus 

enim est qui operatur in uobis et uelle et operari 
pro bona uoluntate, loc est in eis qui ex fide gratiam 
suscipiunt et non suam iustitiam uolunt statuere, sed iustitiae 
dei subiecti sunt, ut ipsi sint in Christo justitia dei. nam et 
illic apostolus utrumque dicit et deum operari et ipsos. nam 
Si ipsi non operabantur, quomodo eis dicebat: cum timore 
et tremore uestram ipsorum salutem operamini? 
operatur ergo ille, cooperamur nos; non enim aufert, sed ad- 
iuuat bonae uoluntatis arbitrium. 

XVI. In illo tempore distinxit dominus tribum Leui 
portare arcam testamenti domini, adsistere coram 
domino, ministrare et orare in nomine eius usque in 
hunec diem. propter hoc non est Leuitis pars et sors 
cum fratribus suis; dominus ipse pars eius est, sicut 
dixit ei. nisi per banc tribum significaretur uniuersum regale 
sacerdotium, quod ad nounm pertinet testamentum, nullo 
modo ausus esset dicere homo, qui ex eadem tribu non erat: 
pars mea dominus, et in alio psalmo: dominus pars 
hereditatis meae. 

XVII. Quid est quod praecepit Moyses commendans uerba 
domini et ait: <et> scribetis ea super limina domorum 
uestrarum et ianuarum uestrarum, cum hoe sécundum 
proprietatem nemo fecisse Israhelitarum commemoretur uel 
legatur, quia nec quisquam potest, nisi forte diuidat ea per 


5 multas partes domus suae? an hyperbolica commendatio est, 


sicut multa dicuntur? 

XVIII. Quaerendum quomodo iubeat decimationes omnium 
fructuum et primitiua pecorum non manducari nisi in ciuitate 
ubi templum erit, cum eas Leuitis dari in lege praeceperit. 


GeEhile?e 12 10 Deut. 10, 8. 9 18) Ps. 72; 26 Jey, ay, & 

XVII. Si autem surrexerit in te propheta seu 
somniator somnians et dederit tibi signum uel pro- 
digium et uenerit signum siue prodigium quod locw 
tus est ad te dicens: eamus et seruiamus diis aliis, 
quos nescitis, non audietis uerba prophetae illius 
uel somniantis somnium illud, quoniam tentat do- 
minus deus uester uos scire an diligatis dominum 
deum uestrum ex toto corde uestro et ex tota anima 
uestra. hoc quidam interpretes latini non ita posuerunt: 
scire an diligatis, sed ,ut sciat an diligatis*. quamuis 
eadem sententia uideatur, uerum tamen illud, quod dictum 
est ,scire*, facilius ad illos refertur; ut sic accipiamus 
,tentat uos scire*, ac si diceretur: ,tentando uos facit 
scire*. ubi sane intellegi uoluit etiam illa quae a diuinantibus 
non secundum deum dicuntur, si acciderint quae dicuntur, 
non accipienda sic ut si fiant quae praecipiuntur ab eis aut 
colantur quae coluntur ab eis. nec praeter suam potestatem 
deus ostendit esse quod ista contingunt, sed, quasi quaereretur 
cur ea permittat, causam tentationis exposuit ad cognoscendam 


eorum dilectionem, utrum eam habeant erga deum suum, : 


cognoscendam uero ab ipsis potius quam ab illo qui scit 
omnia antequam fiant. 

XX. Post tres annos produces omnem decimam 
fructuum tuorum; in illo anno pones illud in ciui- 
tatibus tuis, et ueniet Leuita, quia non est ei pars 
neque sors tecum, et aduena et pupillus et uidua 
quae in Ciuitatibus tuis et manducabunt et satu- 
rabuntur, ut benedicat te dominus deus tuus in 
omnibus operibus tuis quaecumque feceris. ex ista 

decima non dixit ut ipse manducet cum suis; ac per hoc 
Leuitis et aduenis et pupillis et uiduis eam iussit inpendi. 
sed obscure positum est, quia non est distincta ista decima 
ab illa quam uoluit cum Leuitis in eo loco manducati, quem 
dominus elegisset templo suo. sed in ea interpretatione quae 
est ex hebraeo apertius hoc distinctum reperimus. ait enim: 
anno tertio separabis aliam decimam ex omnibus, 
quae nascentur tibi eo tempore, et repones intra 
ianuas tuas; uenietque Leuites, qui aliam non 
habet partem nec possessionem tecum, et pere- 
grinus et pupillus et uidua, qui intra portas tuas 
Sunt, et comedent et saturabuntur, ut benedicat 
tibi dominus deus tuus in cunctis operibus manu- 
um tuarum, quae feceris. primo hoc ipsum planius est 
quod ait: anno tertio; intellegitur enim ,uno anno interpo- 
sito“; in Septuaginta autem, quoniam ,post tres annos¢ 
dixit, incertum est utrum eos medios esse uoluerit, ut quinto 
quoque anno fieret. deinde cum ait: [et] separabis aliam 
decimam, satis ostendit extra esse illam quam uoluit eum 
ipsum qui offert manducare cum suis et Leuitis in eo loco 
quem dominus elegisset; [et] hance enim aliam decimam intra 
lanuas suas eum ponere praecepit, non ad eum locum deferre, 
ubi dominus se uoluit inuocari. et ueniet, inquit, Leuites, 
qui non habet partem nec possessionem tecum, et 
peregrinus et pupillus et uidua, qui intra portas 
tuas sunt, et comedent. hinc certe manifeste uerum est 
non istam decimam deum fieri uoluisse communem ei qui 
offert et his quibus inpendenda est: sed illis solis erogari 
eam iussit, qui aliud non haberent, in quibus praecipue Leuiten 

posuit. post septem annos facies remissionem. hic 
certe manifestatur, quomodo et superius dixerit: post tres 
annos. non enim et hos septem annos medios esse uoluit: 
unoquoque anno eam fieri praecepit tamquam sabbatismum 
annorum. 

XXI. Adtende tibi ipsi, ne fiat uerbum occultum 
in corde tuo, iniquitas, dicens: adpropiat annus 
septimus, annusremissionis; et malignetur oculus 
tuus in fratrem tuum egenum et non tribuas ei; 
et exclamabit aduersum te ad dominum, et erit 
in te peccatum magnum. magnifice occultum uerbum 
hoc dixit, quoniam nemo audet hoc dicere qui potuerit cogitare, 
ideo non esse mutuum dandum indigenti, quoniam adpropinquat 
annus remissionis, cum deus propter misericordiam utrumque 
praeceperit, et commodari cum quisque indiget et remitti 
anno remissionis. quomodo ergo misericorditer remissurus est 
illo anno quo remittendum est, si crudeliter cogitat illo tempore 
dandum non esse quo dandum est? 

XXII. Si autem uenumdatus fuerit tibi frater 
tuus Hebraeus aut Hebraea, seruiet tibi sex annis 
et septimo dimittes eum liberum a te. hos emptos 
non anno remissionis remitti uoluit, quem septimum quemque 
obseruari oportebat ab omnibus; sed anno septimo emtionis 
eius, quotccumque anno illorum septimus iste annus occur- 
reret. 

XXIII. Omne primogenitum quod natum fuerit in 
bubus tuis et in ouibus tuis masculina sancti- 
ficabis domino deo tuo. quaerendum utrum quae graece 

dicuntur zpwtétoxa nec latine dici nisi primogenita potu- 
erunt, in his tantum intellegenda sunt, quae nascuntur ex 
matribus; ipsa enim proprie pariuntur potius quam gignuntur. 
parere. quippe est tixtev, quod est ex femina — unde zpwré- 
toxov dicitur — gignere autem est yevvav, unde proprie latine 
primogenitus dicitur. ex feminis autem dabantur primitiua, id 
est quae prima pariebantur, non quae prima gignebantur a 
uiris, si forte ex uiduis quae iam pepererant gignerentur. non 
enim aliter essent quae aperirent uuluam, quod proprium 
uoluit esse lex eorum quae primo nata domino debebantur. 
si ergo est in his uerbis certa distinctio, non frustra dominus 
non dicitur a patre povatoxos, sed wovoyevng — id est unige- 
nitus, quod est unicus — a mortuis autem primogenitus 
quidem latine dicitur, quia non potuit latinum uerbum ita 
componi secundum loquendi consuetudinem; graece sutem 
Tpwrotoxos dicitur, non mpwroyevjs: tamquam pater genuerit 
aequalem sibi, creatura uero pepererit. nam et quod dicitur: 
primogenitus omnis creaturae, quae et ibi mpwtitoxo¢ 
graece legitur, potest ita intellegi secundum nouam creaturam, 
de qua dicit apostolus: si qua igitur in Christo noua 
creatura: ex qua ille primitiuus est, quia primitus ita 
resurrexit, ut iam non moriatur nec ei mors ultra domi- 
netur, quod nouae creaturae, quae in illo est, futurum in 
fine promittitur. sed ista distinctio non temere adfirmanda 
sed in scripturis diligentius perscrutanda est. mouet enim 

quemadmodum dici potuit in Prouerbiis: primogenite, tibi 
dico, fili; id est ex cuius persona dictum intellegatur. si 
enim ex dei patris persona ad Christum dicitur — cui senten- 
tiae utrum sequentia consonent uix est adserere — eundem 
dicit primogenitum quem unigenitum: primogenitum, quia 
etiam nos filii dei sumus, unigenitum uero, quoniam solus 
ille de substantia patris et patri aequalis atque coaeternus 
est. mirum est autem utrum inter parere et gignere euiden- 
tissimis documentis sacra scriptura distinguat. 

XXII. Et immolabis pascha domino deo tuo 
oues et boues. quid sibi hoc uult, quod addidit: boues, 
cum immolationem paschae de oue tantummodo commendauerit, 
quam iussit accipi ex ouibus et haedis uel ex capris? quod 
mystice accipitur propter Christum, cuius ex iustis et pecca- 
toribus est origo carnalis. non enim ait: ex ouibus aut capris, 
licet proprie non possit intellegi ouis ex capris; sed ne forte 
Tudaei dicerent subaudiendum caprum, si dictum esset. ,aut 
ex capris“, dictum est: ex ouibus et capris. quid ergo 
hic sibi uolunt boues? an propter alia sacrificia quae ipsis 
diebus azymorum sunt immolanda? 

XXV. Quaerendum quomodo praeceperit obseruari quod ait: 
septem septimanas integras dinumerabis tibi ipsi, 
inchoante te falcem inicere in messem incipies 
numerare septem septimanas. et facies diem festum 
septimanarum domino deo tuo, prout ualet manus 
tua, quaecumque dominus tibi dederit, secundum 
quod benedicet te dominus deus tuus; et epulaberis 

1 Prou. 24, 70 (31, 2) 5 cf. [Ioh.3,2 10 Deut. 16,2 12 ef. 
Ex. 12,5 21 Deut. 16, 9—11 

ante dominum deum tuum. si enim ab uniuerso populo 
haec pentecoste iussa est obseruari, numquid omnes uno die 
credendum est falcem iussos mittere in messem? si autem 
sibi quisque obseruat istam quinquagesimam dinumerans ab 
illo die quo falcem mittit, non una est uniuerso populo; illa 
uero una est quae conputatur ab immolatione paschae usque 
in diem datae legis in Sina. 

XXVI. Si autem intraueris in terram quam domi- 
nus deus tuus dat tibiin sorte et hereditaueris 
eam et habitaueris in ea, et dices: constituam 
super me principes sicut et ceterae gentes quae 
circa me sunt. constituendo consitues super te 
principem, quem elegerit dominus deustuus ipsum; 
ex fratribus tuis constitues super te principem; 
non poteris constituere superte hominem alienum, 
quia non est frater tuus. quaeri potest cur displicuerit 
populus deo, quando regem desiderauit, cum hic inueniatur 
esse permissus. sed magis hine intellegendum est merito non 
fuisse secundum uoluntatem dei, quia fieri hoc non praecepit, 
sed desiderantibus permisit. uerum tamen praecepit, ne fieret 
alienus, sed frater, id est ex eodem populo indigena, non 
alienigena. quod autem ait: non poteris, intellegendum est 
-non debebis*. 

XXVII. De rege cum loqueretur ait: <et> non multi- 


5 plicabit sibi uxores, ut non discedat cor eius; et 


argentum et aurum non multiplicabit sibi ualde. 
unde quaeritur utrum Dauid contra hoc praeceptum non fecerit; 
non enim unam habuit uxorem. nam de Salomone manifestum 
est quod transgressus fuerit hoc praeceptum et in feminis et 

in auro et in argento. sed hine potius intellegitur permissum 
fuisse regibus, ut plures haberent quam unam; multiplicare 
enim prohibiti sunt. quae prohibitio non habet transgressionem, 
si paucae fuerint, sicut Dauid fuerunt; non autem multae, 
sicut Salomoni. quamuis cum addidit: ut non discedat 
cor eius, hoc magis uidetur praecepisse, ne multiplicando 
perueniat ad alienigenas feminas, per quas factum est in 
Salomone, ut discederet cor eius a deo. multiplicatio tamen 
generaliter ita prohibita est, ut, etiamsi ex Hebraeis solis 
eas multiplicasset, contra hoc praeceptum fecisse merito argui 
posset. 

XXVIII. Si autem superuenerit Leuites ex una 
ciuitatum tuarum ex omnibus filiis Israhel, ubi 
ipse incolit, secundum quod cupit anima eius, in 
locum quem elegerit dominus — id est si desiderauit 
ire ad locum ubi dominus inuocatur — et ministrabit 
nomini domini déi sui sicut omnes fratres eius 
Leuitae qui adstant ibi coram domino; partem 
partitam edet praeter uenditionem, quae est secun- 
dum familiam. quam dicat uenditionem obscurum est; 
nisi forte quia decimationes et primogenita praecepit uendi 
ab eis qui in longinquo habitarent, ne multa cogerentur portare 
ad locum inuocationis domini uel pecora ducere, ut illic ab 
eis denuo emerentur ex eodem pretio, et iusserat habere ibi 
partem Leuitam, qui maneret in ea ciuitate, unde illi decima- 
tiones et primogenita debebantur. et ideo dixit secundum 
familiam hoc deberi Leuitae, quoniam ex successione, qua 
succedit parentibus suis, hoc circa eum seruari oportet, quod 
parentibus exhibitum est. 

XXVITIT. Quoniam portentorum inspectores prohibet esse 
in populo dei, quaerendum est quomodo ista portenta, quae 

inspici prohibentur, discernantur ab eis, quae diuinitus ita 
dantur, ut quid significent dici debeant. sicut omnia miracula, 
quae in scripturis reperiuntur, significantia quod pertineat ad 
regulam fidei; sicut dicimus quid significauerit uellus in area 
conpluta siccum uel in sicca area conplutum aut uirga Aaron 
quae floruit et nuces adtulit et cetera huius modi. sicut autem 
discernuntur diuinationes quas consequenter prohibet a prae- 
dictionibus uel adnuntiationibus prophetarum, sic illae inspec- 
tiones prodigiorum a significationibus diuinorum miraculorum 
discernendae sunt. 

XXX. Quoniam dominus deus uester qui praecedit 
uobiscum simul debellabit uobiscum inimicos 
uestros et saluos faciet uos. ecce quemadmodum et 
in spiritalibus conflictibus sperandum et petendum est adiu- 
torium dei, non ut nos nihil faciamus, sed ut adiuti coope- 
remur. sic enim ait: debellabit uobiscum, ut etiam ipsos 
acturos quod agendum esset ostenderet. 

XXXI. Et loquentur scribae ad populum dicentes: 
quis est homo qui aedificauit domum nouam et 
non dedicauit eam? uadat et reuertaturin domum 
suam, ne moriatur in bello et homo alius dedicet 
eam. et quis est homo qui pastinauit uineam et 
non est epulatus ex ea? uadat et reuertatur in 
domum suam, ne moriatur in bello et homo alius 
epuletur ex ea. et quis est homo qui sponsauit 
uxorem et non accepit eam? uadat et redeat in 
domum suam, ne moriatur in bello et homo alius 
accipiat eam. possunt mouere ista, quasi meliore condi- 
cione moriantur in bello qui iam dedicauerunt aedificia sua 


4 cf. Iud. 6, 87—39 5 cf. Num. 17, 8 11 Deut. 20, 4 
18 Deut. 20, 5—7 

lamque epulati sunt de nouellis iamque duxerunt sponsas 
suas quam hi qui nondum. sed quoniam his rebus tenetur 
humanus adfectus et magni extimantur haee ab hominibus, 
intellegendum est ab hoc ista dici in bellum procedentibus, 
ut quisquis animo his tenetur adpareat cum reuertitur, ne 
propter hoc minus fortiter agat, dum timet, ne ante moriatur 
quam domum dedicauerit aut de nouella sua biberit aut 
sponsam suam duxerit. nam utique quantum ad feminam 
pertinet, melius alteri nubit intacta quam uidua; sed haec, 
ut dixi, instituta sunt propter uirorum animos explorandos. 

XXXII. Non erunt uasa uiri super mulierem: wasa 
bellica uult intellegi, id est arma. nam quidam etiam hoc 
interpretati sunt. 

XXXII. Si autem quis acceperit uxorem et habi- 
tauerit cum ea et oderit eam et inponat ei occa- 
Sionis uerba et detulerit ei nomen malignum et 
dixerit: mulierem hance accepi et accedens ad eam 
non inueni eius uirginalia, et accipiens pater 
puellae et mater producent uirginalia puellae ad 
senatum ad portam et dicet pater puellae senio- 
ribus: filiam meam hance dedi homini huic uxorem 
et odio habens eam ipse nunc inponit ei occasionis 
uerba dicens: non inueni filiae tuae uirginalia, 
et haece uirginalia filiae meae. et replicabunt 
pallium coram senibus ciuitatis illius, et accipient 
senes ciuitatis illius hominem illum et casti- 
gabunt eum et damnificabunt eum centum siclis 
et dabunt patri adulescentulae, quia protulit 
nomen malum super uirginem Israhelitem; et ipsius 
erit uxor, non poterit dimittere eam perpetuo 

tempore. si autem uerum factum sit hoc uerbum 
et noninueniantur uirginaliapuellae, et producent 
adulescentulam ad ianuam domus patris ipsius 
et lapidabunt eam uiri ciuitatis eiusin lapidibus 
et morietur, quoniam fecit inprudentiam in filiis 
Israhel prostituere domum patris sui; et auferes 
malignum ex uobis ipsis. satis hine adparet quemad- 
modum subditas feminas uiris et paene famulas lex esse 
uoluerit uxores, quod dicens aduersus uxorem uir testimonium 
unde lapidaretur illa, si hoc uerum esse demonstraretur, ipse 
tamen non uicissim lapidatur, si hoc falsum esse constiterit, 
sed tantummodo castigatur et damnificatur eique perpetuo iubetur 
adhaerere qua carere uoluerat. in aliis autem causis eum, qui 
testimonio falso cuiquam nocuerit, quo, si probaretur, iussit 
occidi, eadem poena plecti iubet, qua fuerat, si uerum esset, 
iste plectendus. 

XXXII. Si autem inuenerit aliquis puellam uirgi- 
nem quae sponsata non est et uim faciens ei dormierit 
cum ea et inuentus fuerit, dabit homo qui dormiuit 
cum ea patri puellae quinquaginta didragma argenti 
et ipsius erit uxor, quia humiliauit eam; non poterit 
dimittere eam per omne tempus. merito quaeritur utrum 
ista poena sit, ut non eam possit dimittere per omne tempus, 
quam inordinate atque inlicite uiolauit. si enim ob hoc intel- 
vs legere uoluerimus eam non posse, id est non debere dimitti 
per omne tempus, quia uxor effecta est, occurret illud quod 
permisit Moyses dare libellum repudii et dimittere. in his 
autem qui inlicite uitiant noluit licere, ne ad ludibrium fecisse 
uideatur et potius finxisse quod eam uxorem duxerit quam 


17 Deut. 22. 28.29 27 cf. Deut. 24, 3. 4 (1. 2); Matth. 5, 31; 

uere placitoque duxisse. hoc et de illa iussum est, cui fuerit 
uir calumniatus de uirginalibus non inuentis. 

XXXV. Nonintrabit Ammanites et Moabites in eccle- 
siam domini et usque ad decimam generationem non 
intrabit in ecclesiam domini et usque in aeternum. 
quaestio est, quomodo intrauerit Ruth quae Moabitis fuit, de 
qua etiam caro domini originem ducit. nisi forte istam 
mystice prophetauerit intraturam, quod ait: usque ad deci- 
mam generationem. conputantur enim generationes ex Abra- 
ham, quando fuit et Lot qui genuit Moabitas et Ammanitas 
ex filiabus, et inueniuntur cum ipso Abraham compleri decem 
generationes usque ad Salmon, qui genuit Booz, qui maritus 
secundus fuit Ruth. sunt enim istae: Abraham, Isaac, Iacob, 
Iudas, Phares, Esrom, Aram, Aminadab, Naason, Salmon. 
Salmon quippe genuit Booz, qui uiduam duxit Ruth; ac per 
hoc uidetur post decimam generationem genus fecisse in 
ecclesia domini pariendo filios ipsi Booz. sed cur additum 
sit: et usque in aeternum, merito adhue quaeritur. an 
quia deinceps nulla anima de Ammanitis et Moabitis intrauit 
in illam ecclesiam populi Hebraeorum, posteaquam ista gene- 
ratione decima prophetia completa est? an potius ita dictum 
est: et usque ad decimam generationem, ut omnino 
semper intellegi uoluerit, per denarii numeri quandam uniuer- 
sitatem, ut hoc exposuerit quodam modo addendo et dicendo: 
et usque in aeternum? quod si ita est, Ruth contra prae- 
ceptum uetitum uidetur admissa. an Ammanitas prohibuit 
admitti, non Ammanitidas, id est uiros inde, non feminas? 
maxime quia cum euertissent Israhelitae ipsam gentem, omnes 
uiros occidere iussi sunt, feminas autem non, nisi eas quae 
nouerant concubitum uiri, quoniam ipsae in fornicationem 

seduxerant populum, uirgines autem saluas esse uoluerunt 
non eis inputantes culpam qua euerti illa gens meruit, quam 
etiam hic commemorauit, uelut quaereretur cur Moabitas et 
Ammanitas admitti noluerit in ecclesiam domini. subiunxit 
enim: eo quod non obuiauerint uobis cum panibus et 
aqua in ula, cum exiretis de Aegypto, et quia condu- 
xerunt aduersum te Balaam filium Beor de Mesopo- 
tamia, ut malediceret te. has culpas nec tunc, quando 
illa gens debellata est, feminis inputauerunt, quas saluas 
conseruare maluerunt. 

XXXVI. Non trades puerum domino suo, qui adpo- 
situs est tibi a domino suo: non quod dominus eius eum 
adposuerit, id est commendauerit — potius enim depositum 
diceret — sed adpositum dixit a domino suo, id est huic 


5 adiunctum, cum ab illo abscessisset; non ergo suscipi, sed 


reddi potius prohibuit fugitiuos. hoc quidem putari potest, 
nisi intellegamus genti et populo ista dici, non uni homini. 
ex alia itaque gente refugientem ad istam gentem, cui loque- 
batur, hominem a domino suo, id est a rege suo reddi prohibuit: 
quod etiam alienigena seruauit Amman rex Geth, quando ad 
eum refugit Dauid a facie domini sui, hoc est regis Saul. 
apertissime autem hoc explanat, cum dicit de ipso refuga: 
in uobis habitabit in omni loco ubi placuerit ei. 
XXXVII. Non erit meretrix a filiabus Israhel et non 


5 erit fornicans a filiis Israhel. ecce ubi manifeste prohi- 


buit fornicari et uiros et feminas etiam cum non alienis 
coniugibus peccatur esse demonstrans misceri non coniugibus 
suis, quando et meretrices esse et ad meretrices accedere 
prohibet, quarum publice uenalis est turpitudo. in decalogo 

autem moechiae nomine non uidetur hoc aperte prohibuisse, 
quoniam moechia nonnisi adulterium intellegi solet. unde quid 
nobis uideretur, ibi tractauimus. 

XXXVII. Non offeres mercedem meretricis neque 
commutationem canis in domum domini dei tui ad 
omne uotum, quoniam abominatio domino deo tuo 
est et utrumque: quod ita intellegitur, quoniam abominatio 
domino deo tuo est et hoc non unum horum, sed utrumque. 
de cane quippe uetat fieri commutationem primogenitorum, 
quam iubet fieri de aliis inmundis animalibus, id est equis 
et asinis et si quid est eorum quae adiuuant hominem et 
latine a iuuando iumenta dicuntur. de cane autem noluit; 
utrum et de porco et quare noluerit, requirendum est et, si 
de omnibus talibus noluit, quare solum canem isto loco 
exceptum fecerit. de mercede autem meretricis ut diceret, 
uldetur ea esse causa, quia superius prohibuerit esse mere- 
tricem de filiabus Israhel aut quemquam filiorum Israhel uti 
meretrice; et ne subreperet cogitationi expiari posse hoe 
peccatum, si aliquid inde offerretur in templum, dicendum 
fuit quod sit abominatio domino. 

XXXVIIII. Morietur fur ille — id est qui furatus est 
hominem — et auferetis malignum ex uobis ipsis. 
assidue hoc dicit scriptura, cum iubet occidi malos. qua 
locutione usus est etiam apostolus, cum diceret: quid enim 


mihi de his qui foris sunt iudicere? nonne de his qui: 


intus sunt uos iudicatis? auferte malum ex uobis 
ipsis. nam graecus habet tév zovypsv, quod etiam hie seriptum 

est; hoc autem potius malignum solet interpretari quam malum, 
nec ait: to novypdv, id est hoc malignum; sed rtéy TOVT POY, 
quod est hune malignum. ex quo adparet eum uoluisse intellegi, 
qui aliquid tale commisit, ut excommunicatione sit dignus. 
hoc enim nune agit in ecclesia excommunicatio, quod agebat 
tune interfectio. quamuis et aliter illud apostolicum possit 
intellegi, ut unusquisque malum uel malignum ex se ipso 
sit iussus auferre. qui sensus acceptabilior esset, si hoe malnm 
uel hoc malignum, non autem hunc malignum in graeco 
inueniretur; nunc uero credibilius est de homine dictum quam 
de uitio. quamquam possit eleganter intellegi etiam homo 
auferre ase malum hominem, quemadmodum dictum est: exuite 
uos ueterem hominem, quod exponens ait: qui furabatur, 
iam non furetur. 

XL. Secundum legem omnem quam iurauerint (?) 
uobis sacerdotes Leuitae. hic adparet omnem sacerdotem 
Leuitam fuisse, quamuis non omnis Leuites sacerdos fuerit. 

XLI. Si debitum fuerit in proximo tuo, debitum 
quodcumque, non intrabis in domum eius pignerare 
pignus: foris stabis, et homo apud quem debitum 
tuum est proferet tibi pignus foras. si autem homo 
eget, non dormies in pignore eius; redditione reddes 
ei uestimentum suum circa occasum solis et dormiet 
in uestimento suo et benedicet te et tibi erit miseri- 
cordia csram domino deo tuo. non inmerito uidetur ad 
opus misericordiae pertinere, ut non intret pignerator in 
domum, ne fiat perturbatio debitori; sed ex hoc etiam ipsum 


12 Ephes, 4, 22. 28 15 Deut. 24,10 (8) 18 Deut. 24, 12—15 

debitorem admonet pignus foras proferre creditori. quod uero 
iubet egenti pignus eodem die restitui, ut in eo dormiat qui 
non habet ubi dormiat, merito mouet, ut requiratur cur non 
potius creditori praeceperit, ut non auferat pignus, quod 
eodem die oportet ut restituat. quod si ad conpellendum 
debitorem fieri uoluerit, quomodo se urgeat ad reddendum, 
cum sciat pignus eodem die se recepturum? an forte hoc fieri 
uoluerit propter memoriam, ne obliuiscatur reddere et tunc 
non reddat, si uere non habuerit? maxime quia creditoris sui 
misericordia uincitur, cui esse non debet ingratus, si pignus 
receperit in quo dormiat; simul et creditor cum ille non 
reddiderit, debet eum credere non habere, qui hac etiam 
indiget misericordia, ut pignus ei propterea restituatur, quod 
aliud non habet ubi dormiat. 

XLII. Non morientur patres pro filiis et filii non 
morientur pro patribus: unusquisque in suo peccato 
morietur. ecce non solum prophetae hoc dixerunt uerum 
etiam lex dicit sua culpa quemque interimendum, non aut 
patris sui aut filii sui. quid est ergo quod alibi dicitur: deus 
reddens peccata patrum in filios in tertiam et quartam 
progeniem? an de filiis nondum natis illud intellegitur 
propter originale peccatum, quod etiam ex Adam traxit genus 
humanum, hic autem de filiis iam natis est facta distinctio, 
ut unusquisque in suo peccato moriatur? non enim trahit 


aliquid ex patre, qui iam natus erat, quando pater eius peccauit. ; 


sed cum et ibi dicit: his qui oderunt me, manifestum est 
etiam illam condicionem posse mutari, si filii parentum suorum 
facta non fuerint imitati. nam et illud ex Adam temporaliter 
redditur, quia omnes propter hoc moriuntur, non autem in 
aeternum eis qui fuerint per gratiam spiritaliter regenerati in 

eaque permanserint usque in finem. quamuis et illud merito 
quaeri possit, si redduntur peccata patrum in filios his 
qui oderunt deum, cur in tertiam et quartam generationem 
uel praetermissa prima et secunda uel non etiam in ceterag 
permanente inpietate et imitatione malorum parentum. an per 
hune numerum, quoniam septenarius intellegitur, uniuersitatem 
Significare uoluit et ideo non ipsum potius septenarium posuit, 
ut diceret ,in septimam generationem* ac sic omnis intelle- 
geretur, quia causam perfectionis huius numeri hoe modo 
potius intimauit? ideo namque perhibetur perfectus, quia ex 
his duobus constat, ternario scilicet primo inpari toto et 
quaternario primo pari toto. unde esse et illud propheticum 
existimo, quod assidue repetitur: in tribus et quattuor 
inpietatibus non auersabor: per quod uoluit inpietates 
uniuersas potius quam tres uel quattuor intellegi. 

XLIW. Non declinabis iudicium aduenae et orphani 
et uiduae, non pignerabis uestimentum uiduae. cur 
non ait: et non pignerabis uestimentum eorum? quae enim 
causa est, ut trium istorum iudicium declinare uetuerit, 
pignus autem auferri uestimentum solius uiduae, non et 
illorum? nisi quia indicia omnium facienda propterea commen- 
dauit, quia non habent a quibus defendantur siue aduena, quia 
in terra aliena est, siue orphanus, id est pupillus, quia paren- 
tibus caret, siue uidua, quia maritum non habet; pignus 
vero cum prohibet uestimentum auferre uiduae, puto quod 
satis eleganter admoneat eas uere dicendas esse uiduas, quae 
etiam pauperes sunt. id enim et apostolus euidenter ostendit, 
ubi ait: si qua autem uidua filios et nepotes habet, 
discat primum domum suam pie tractare et mutuam 
uicem parentibus reddere; hoc enim acceptum est 

coram domino. quae autem uere uidua est et desolata, 
sperauit in dominum et persistit in orationibus nocte 
et die. hanc uere uiduam dixit, quae non habet a quibus 
sustentetur, quia non solum uiro, sed etiam posteris atque 
omni ope destituta est; diuitem quippe non diceret desolatam. 
pauperi itaque pignus non est auferendum uestimentum; nam 
et hoc ipso, quod uestimentum prohibet auferri, panperem 
ostendit. neque enim creditor non potius auferret argentum 
uel si quid aliud quam uestimentum. porro si occurrerit animo: 
quid? si multa habeat uestimenta non necessaria, sed super- 10 
flua, quomodo intellegitur uere uidua, hoc est non solum 
desolata uerum etiam quae non in deliciis agit? quam subiccit 
dicens: quae autem jn deliciis agit; uiuens mortua est. 
[et] hance quippe obposuit tamquam e contrario uerae uiduae, 
tamquam talis non sit uera uidua. quaecumque autem diuites 15 
alias nuptias experiri noluerunt, continentia in eis laudatur, 
non desolatio commendatur. hae quippe maritis tantum uidnatae 
sunt, non aliis rebus. 

XLUI. Quod admonet, ut in messe oblitum manipulum 
nemo colligat et oliuam uel uuam relictam nemo repetat 20 
diligentius neglecta colligere et dicit egentibus dimittenda, 
occurrit forsitan cogitationi: quid? si haec quae ab agrorum 
dominis dimittuntur non egentes, sed inprobi colligant? sed 
considerandum primo illum misericordia facere, qui hoe animo 
dimittit, ut egentes habeant quod dimittitur. deinde cum haec 25 
populo praecipiuntur, simul admonentur hi qui non indigent 
ista non quaerere. quod si quaesierint, quid aliud quam res 
alienas et, quod est grauius, pauperum inuadere iudicandi 
sunt? utrique ergo commemorantur his praeceptis, et quorum 

agri sunt, ut misericorditer ea relinquant, et qui indigentes 
non sunt, ut inde se abstineant, quando utrumque dicitur, et 
a quibus dimittenda sint et quibus dimittenda sint. 
XLV. Si autem fuerit altercatio inter homines et 
5 accesserint ad iudicium et iudicauerint et iustifica- 
uerint iustum. iudices intellegendi sunt iudicare, non illi 
qui dicti sunt altercationem habere. deinde sequitur: et repre- 
henderint inpium et erit si dignus fuerit plagis qui 
inpie agit, constitues eum in conspectu iudicum et 
in flagellabunt eum ante se secundum inpietatem eius. 
numero quadraginta flagellabunt eum, non adponent; 
si autem adposuerint flagellare eum super has plagas 
plures, deturpabitur frater tuus coram te. ualde aduer- 
tendum est. cum ea peccata plagis emendanda_praeceperit, 
15 quae digna non sunt mortis supplicio uindicari, et hoe tam 
paucis plagis, eum tamen qui caeditur appellauit inpium uel 
inpie agentem, ut nouerimus non, sicut plurimi loquuntur, 
locutas esse scripturas. quas incuriosius legimus, cum putamus 
adulterium non esse inpietatem, quia in hominem uidetur 
29 peccasse qui hoc fecerit, cum illud peccatum morte plecti 
lex iubeat, et his peccatis grauiores esse dicimus inpietates, 
cum sint earum quaedam quae flagelli plagis quadraginta 
puniuntur. est itaque leuis inpietas, quae uerbere digna est; 
et est grauis quae morte digna est. ita etiam illa peccata, 
s, quae non in deum, sed in hominem uidentur admitti, morte 
digna quaedam sunt, alia correptione seu uerbere seu uenia 
faciliore. ita enim locutos esse septuaginta interpretes constat, 
ut etiam illius qui plagis dignus est inpietatem uocauerint. 

XLVI. Si autem habitauerint fratres in unum et 
mortuus fuerit unus ex eis, semen autem non fuerit 
ei, non erit uxor defuncti foris non adpropianti; frater 
uiri eius intrabit ad eam et accipiet eam sibi uxorem 
et cohabitabit ei. et erit infans quicumque natus fuerit 
constituetur ex defuncti nomine et non delebitur 
nomen eius ex Israhel. uidetur hoc praecepisse lex de 
fratris uxore ducenda non ob aliud, nisi ut semen suscitet 
fratri, qui sine liberis defunctus est. quod autem ait: consti- 
tuetur ex defuncti nomine et non delebitur nomen 
eius ex Israhel, id est nomen defuncti, ex hoe uidetur 
dictum, ut ile qui nascitur hoc nomine appelletur, quo appel- 
labatur defunctus, cui quodam modo propagatur. unde nobis 
uisum est magis secundum adoptionis morem soluere in euan- 
gelio quaestionem de duobus patribus Ioseph, quorum unum 
commemorat Matthaeus, eum scilicet qui genuit Ioseph, alterum 
Lucas eum cuius filius erat Ioseph, quoniam nullius eorum 
Ioseph nomen accepit. nisi forte hoc dictum est ,constituetur 
ex defuncti nomine’, non ut eius nomen accipiat, sed ut 
ex eitis nomine, id est tamquam filius non eius, cuius semine 
est genitus, sed illius defuncti, cui semen suscitatum est, 
heres constituatur. quod enim additum est: et non delebitur 
nomen eius ex Israhel, potest ita intellegi, non quod 
nomen eius puer consequenter accipiat, sed quod ille non sine 
posteritate mortuus esse uidebitur; et ideo permanet eius 
nomen, hoc est memoria. neque enim, etiam si ipse filium 
genuisset, nomen suum ei fuerat inpositurus, ut nomen eius 
non deleretur ex Israhel, sed ex hoc utique non deleretur, 


1 Deut. 25, 5.6 14 cf. De consensu euang. 1138 16 cf. Matth. 
1, 16 ef. Luc. 3, 28 

quia non sine liberis ex hac uita emigraret. et hoc iubetur 
ex eilus uxore frater eius inplere, quod ille non potuit. nam 
etsi frater non fuisset, [et] propinquus ducebat uxorem eius, 
qui sine filiis mortuus esset, ad suscitandum semen fratri suo; 
sicut fecit Booz ducendo Ruth, ut semen excitaret propinquo 
suo, cuius fnerat illa uxor nec de illo pepererat. et tamen 
qui de illa natus est ex nomine quidem defuncti constitutus 
est, quia filius eius est dictus — atque ita factum est, ut 
nomen defuncti non deleretur ex Israhel — nee tamen eius 
nomine appellatus est. 

Quae cum ita sint, abundantius duobus modis solui potest 
euangelica quaestio, ut unus eorum, quos diuersos comme- 
morant Matthaeus et Lucas, ita fuerit propinquus alteri ad 
ducendam eius uxorem, ut alios etiam sursum uersus parentes 
atque maiores iste, alios ille habere potuerit. nam si fratrum 
filii fuissent, unum habuissent auum. quod non ita est; nam 
secundum Matthaeum Mathan est auus Ioseph, secundum 
Lucam uero non Mathan, sed Mathath. quodsi quisquam putat 
esse tantum similitudinem nominis, ut ab seriptoribus in una 
littera erratum sit, ut fieret tam parua et paene nulla diuer- 
sitas, quid de istorum patribus dicturus est? nam secundum 
Lucam Mathath filius fuit Leui, secundum Matthaeum autem 
Mathan ex Hleazar genitus inuenitur; atque ita inde sursum 
uersus diuersi sunt patres et aui et deinde maiores usque ad 
Zorobabel, qui fere est uicesimus sursum uersus a Joseph 
apud Lucam, apud Matthaeum uero undecimus. qui propterea 
ideo ipse esse creditur, quia pater eius apud utrumque euan- 

gelistam Salathiel inuenitur; quamuis fieri potuerit, ut alius 
fuerit eodem nomine habens eiusdem nominis patrem, cuius 
et ille habuit. nam et inde sursum uersus diuersi sunt; alium 
quippe habet Zorobabel auum apud Lucam, qui est Neri, 
alium apud Matthaeum, qui est lechonias. atque inde superius 
nusquam est consonantia, quousque ueniatur ad Dauid apud 
Matthaeum per Salomonem, apud Lucam per Natham. difficil- 
limum autem uidetur non fuisse aliquem propinquiorem qui 
duceret uxorem fratris sui quam eum qui ex Dauid esset 
consanguineus tam longinquo gradu non aliqua infra propin- 
quitate coniunctus, cum sit apud Lucam Dauid paene quadra- 
gesimus a loseph, apud Matthaeum autem ferme uicesimus 
septimus. aut si propinqui ad uxores defunctorum ducendas 
etiam illi quaerebantur, qui ex feminarum sanguine propin- 
quabant, fieri potuit, ut esset aliquis ita propinquans, qui 
Joseph genuerit de uxore propinqui sui, qui sine liberis decessit. 
ac sic el esset alter ex natura pater, alter ex lege. in quorum 
patribus et auis et deinde maioribus ideo nulla propinquitas 
adpareret, quod non ex maribus sed ex feminis propinquarent. 
uerum tamen si ita esset, nec Dauid aliquando unus pater 
occurreret. aut si quisquam potuisse contendit, ubi ponimus 
quod consuetudo scripturae non est feminas in genealogia 
pro maribus ponere, sicut eas nullus euangelista interposuit? 
ubi enim commemorantur matres, non ponuntur nisi cum 


24 cf. Retract. IL 55 Item quod in quinto libro dixi, ubi comme- 
morantur matres ire in generationibus euangelicis, non eas positas nisi 
cum patribus, uerum est quidem, sed ad rem de qua agebatur non per- 
tinet. agebatur autem de iis qui ducebant fratrum uel propinquorum 
coniuges eorum qui sine filiis defuncti essent propter duos patres Ioseph 
quorum alterum Matthaeus commemorat; alterum Lucas. de qua quae- 
stione diligenter in hoc opere disserui, cum retractaremus opus nostrum 
contra Faustum Manichaeum. 

patribus. ac per hoc aut ita propinquior defuit ad uxorem 
defuncti sibi copulandam, ut origo cognationis Dauid repete- 
retur; aut adoptio fecit alterum patrem quem posset habere 
Toseph. 

XLVII. Quid est quod inter illa quae iubet dicere hominem, 
qui in dandis decimis et quaecumque dare uel inpendere 
iussus est omnia mandata compleuit, etiam hoc cum laude 
et commendatione sua dicere iubetur: non dedi ex eis 
mortuo? an per hoe prohibet parentalia, quae obseruare 
gentes solent? 

XLVIIJ. Non praeteribis ab omnibus uerbis quae 
ego mando tibi hodie dextra aut sinistra ire post 
deos alios seruire illis. quaeri potest quomodo possit 
intellegi ire in dextra, qui post deos alienos ierit seruire illis, 
15 cum dextra in laude ponatur, illud autem numquam laudabi- 

liter fieri possit; nam et quod reprehenditur in uia uitae qui 

declinat in dextra, non ibi ea reprehenduntur quae dextra 

sunt, sed ille qui declinat in ea, id est qui sibi adrogat quae 

dei sunt. ideo dicitur in Prouerbiis: ne declines in dextra 
20 aut in sinistra; ulas enim quae a dextris sunt nouit 
dominus; peruersae autem sunt quae a sinistris. 
ergo bonae sunt dextrae, quas nouit dominus; nouit enim 
dominus uias iustorum, sicut in psalmo legitur. cur 
ergo dictum sit: ne declines in dextra, consequenter 
ostendit addendo: ipse enim rectos faciet cursus tuos. 
absit autem, ut dextras, quas nouit dominus, negemus esse 
rectas; sed, ut dixi, declinare in eas est non illius gratiae, 
sed sibi tribuere uelle quod rectum est. denique, ut dixi, ad- 

lungit et dicit: ipse enim rectos faciet cursus tuos, 
et omnia itinera tua in pace producet,. 

Quapropter quod isto loco Deuteronomii, de quo agimus, 
dictum est: non praeteribis ab omnibus uerbis quae 
ego mando tibi hodie dextra aut sinistra ire post 
deos alios seruire illis, non ideo dictum est, quia dii 
alii possunt etiam in dextris accipi; sed aut terrena loca 
Significata sunt, quia et in dextra et in sinistra habebant 
gentes alios deos colentes; aut hoc de diis aliis separatim 
pronuntiandum est, ut duo sint Sensus, unus uidelicet: non 
praeteribis ab omnibus uerbis quae ego mando 
tibi hodie dextra aut sinistra, secundum illum scilicet 
intellectum, quem supra exposui; alius autem sit sensus: 
ire post deos alios seruire illis, ut et hic subaudiatur: 
non praeteribis ab omnibus uerbis quae ego mando 
tibi hodie. quem totum sensum si dicere uelimus, superiora 
uerba, quae utrique sensui sunt communia, repetituri sumus, 
ut, quomodo illic dicitur: non praeteribis ab omnibus 
quae ego mando tibi hodie dextra aut sinistra, sic 


et istic repetatur: non praeteribis ab omnibus quae : 


ego mando tibi hodie ire post deos alios seruire 
illis. praetereundo enim a uerbis, quae mandata sunt, etiam 
hoc fit, ut eatur post deos alios. non enim hoc solum man- 
datum est aut hoc solum praeteriri deus non uult, quod 
mandauit, ne post deos alios eatur, sed omnia quae mandauit; 
hoc tamen ita praecipue, ut post generalitatem praecepti 
quo admonuit non esse praetereundum ab omnibus uerbis 
mandatorum suorum etiam hoc seorsum commendare uoluerit. 

Potest hoc, quod ait ,dextra aut Sinistra‘, etiam sic 
intellegi, ut nec eorum causa, quae propter felicitatem ad- 
petuntur, nec eorum, quae propter infelicitatem fugiuntur, 
ire mandauerit post deos alios, id est nec pro his quae 
amantur nec contra ea quae odio habentur a diis aliis auxi- 
lium esse poscendum, aut certe illo modo, ut uel concilientur, 
quo prosint, uel placentur, ne noceant. nam et de quibusdam 
scriptum est in psalmo: quorum os locutum est wani- 
tatem et dextera eorum dextera iniquitatis, ideo 
quia his rebus opinantur fieri hominem beatum, quas 
et boni et mali possunt habere; et ideo dextera est iniqui- 
tatis, quia iniqui sunt, qui eam dexteram putant. non enim 
est uera dextera, sed dextera est eorum quorum os 
locutum est uanitatem; beatum dixerunt populum 
cui haee sunt, cum potius, sicut mox adiungit et docet, 
beatus sit populus cuius dominus deus ipsius. 
haec est nera dextera aequitatis, non iniquitatis. non est ergo 
eundum post deos alienos neque in dextra, ut existimet homo 
ex ipsis se fieri beatum, neque in sinistra, ut existimando 
ipsis aduersantibus se fieri miserum ad hoc eos colat ut 
auertat. aut certe, si dextra intellegimus aeterna, sinistra 
uero temporalia bona, nec propter illa, nec propter ista eos 
colendos sancta scriptura hoc loco admonuisse credatur. 

XLVIII. Haec uerba testamenti quod mandauit 
dominus Moysi statuere filiis Israhel in terra 
Moab praeter testamentum quod testatus est eis 
in Coreb. ostendit unde appellatus sit liber Deuteronomion 
quasi secunda lex. ubi magis illius repetitio est quam aliquid 
aliud; pauca enim sunt, quae ibi non sint, quod primum 
datum est. nec tamen haec appellantur duo testamenta, quam- 

uis ita haec uerba sonare uideantur; utrumque enim unum 
est testamentum, quod in ecclesia dicitur uetus. nam si 
propter haec uerba duo testamenta dicenda essent, iam non 
duo, sed plura essent excepto nouo. multis enim locis scrip- 
tura dicit testamentum ; sicut illud quod factum est ad Abraham 
de circumcisione uel illud superius ad Noe. 

L. Vos uidistis omnia quaecumque fecit dominus 
deus uester in terra Aegypto coram uobis Pharaoni 
et omnibus seruis eius et omni terrae illius, tenta- 
tiones magnas, quas uiderunt oculi tui, signa et pro- 
digia illa magna et manum ualidam. et non dedit 
dominus deus uobis cor scire et oculos uidere et 
aures audire usque in diem istam. quomodo ergo ait 
superius: uos uidistis tentationes magnas, quas uide- 
runt oculi tui, si non dedit dominus eis oculos uidere 
et aures audire? nisi quia uiderunt corpore et corde non 
uiderunt, quia oculi dicuntur et cordis. propterea inde coepit: 
et non dedit dominus deus wuobis cor scire. ad hoc 
pertinent duo, quae sequuntur: et oculos uidere et aures 
audire, id est intellegere et obtemperare. quod uero dicit: 
et non dedit dominus deus uobis, nullo modo increpans 
et arguens hoe diceret, nisi ad eorum quoque culpam pertinere 
intellegi uellet, ne quisquam se ex hoc excusabilem putet. 
simul enim ostendit et sine adiutorio domini dei eos intel- 
legere et oboedire non posse oculis cordis et auribus cordis. 
et tamen, si adiutorium dei desit, non ideo esse excusabile 
hominis uitium, quoniam iudicia dei quamuis occulta tamen 
lusta sunt. 


5 cf. Gen. 17, 4 6 cf. Gen. 9, 9; Ios. 24,25 7 Dent, 29, 2—4 

LI. Et duxit uos quadraginta annis in deserto; non 
inueterauerunt uestimenta uestra et calciamenta 
uestra non sunt adtrita a pedibus uestris; panem 
non manducastis, uinum et siceram non bibistis, ut 
sciretis quia iste dominus deus uester. hinc adparet 
tantum uini in suis inpedimentis potuisse portare Israhelitas, 
quando exierunt de Aegypto, quod possent cito consumere. 
nam si omnino nihil secum tulissent, unde esset illud de quo 
dictum est: sedit populus manducare et bibere et sur- 
rexerunt ludere? non enim hoc de aqua diceretur, cum et 
ipsius Moysi manifestissima uerba sint non fuisse illam uocem 
principium belli, sed principium uini. 

LI. Numquid aliquis est inter uos uir aut mulier 
uel familia uel tribus, cuius mens declinauit a domino 


5 deo uestro ire seruire diis gentium illarum? ne qua 


est in uobis radix sursum germinans in felle et amari- 
tudine? et erit cum audierit uerba maledictionis 
huius, et opinabitur in corde suo dicens: sancta mihi 
fiant, quoniam in errore cordis mei incedo, ut non 
simul perdat peccator eum qui sine peccato est. nolet 
deus propitiare ei, sed tune incendetur ira domini et 
zelus eius in homine illo, et adhaerebunt in eo omnia 
maledicta testamenti huius, quae scripta sunt in libro 
legis huius. ita dictum est: numquid <aliquis> est in 
uobis? ut tamquam requirentem intellegamus, ne forte sit. 


1 Deut. 29,5.6 9 Ex. 32,6 11 cf. Ex. 32,6.18 13 Deut. 
29, 18—20 

si quis autem esset, eum terruit uehementer, ne forte quis- 
quam diceret in corde suo audiens illa maledicta: sancta 
mihi sint [maledicta sancta mihi sint], quoniam in errore 
cordis mei incedo, id est: absit, ut mihi ista eueniant; 
non mihi sint haec mala, sed sancta, id est propitia et in- 
noxia, quoniam in errore cordis mei incedo, eundo sci- 
licet post deos gentium et eis tamquam inpune seruiendo. 
non, inquit, erit sic. non perdat simul peccator eum qui 
sine peccato est, tamquam diceret: cauete, ne cui uestrum 
talia persuadeat, qui talia cogitat. nolet deus propitiare 
ei, siue talia cogitanti siue illi, cui talia fuerint persuasa, 
sicut ipse opinatus est dicendo: sancta mihi sint, et quasi 
hoe modo auertendo a se uim illius maledicti. sed tune 
accendetur ira domini et zelus eius in homine illo, 
quando putabit eam se auertere ista in corde suo dicendo. 
et adhaerebunt in eo omnia maledicta testamenti 
huius, quae scripta sunt in libro legis huius. non 
possunt quidem omnia euenire uni homini; non enim etiam 
totiens mori potest, quot genera mortis hic dicta sunt; sed 
omnia dixit pro ,quibuslibet*, ut non sit immunis ab omni- 
bus, cui euenerint aliqua eorum quibus pereat. quod autem 
ait: ut non simul perdat peceator eum qui sine pec- 
cato est, quod graecus habet dvapéprytov, non sic accipien- 
dum est, tamquam ab omni prorsus peccato mundum et in- 


munem hic dixerit avapopeycov, id est sine peceato, sed eum, : 


qui sine isto peccato esset, de quo loquebatur; sicut dicit 


1 interruit V = quisque N 2 mihi sancta S 3 post sint add. id 
est bd maledicta sancta mihi sint repetita post ,sint“ in codd. PSVUT, 
sed in PT lineis superductis delenda assignata inclusi 4 iste ueni- 
ant P! 6 incedo ex incelom.2P 8 eritom.N 10 persuadereat P! 
11 fuerant N 15 putauit PSNVU! eam] ea J? om. U 16 testa- 
menta N 18 enimom. N 19 totiens] tocius V quod PNU! 
hec U 20 sint P21 quod autem] quodauid 7 22 simul] solum V 
23 anamartheton PSVUT anamarthaton N25 hoc PSVUTbd ana- 
martheton PSNVUT 26 isto om. N peccato isto bd esse 91 


19 


15 


20 


1 


1 


2 


or 


0 


o 


i=) 


a 


Quaestionum lib. V (Quaest. de Deuteronomio). 418 


dominus in euangelio: si non uenissem et locutus eis 
fuissem, peccatum non haberent, non utique omne, sed 
hoc peccatum, quod non crediderunt in eum. dicit etiam deus 
ad Abimelech de Sarra uxore Abrahae: scio quia in mundo 
corde fecisti hoc; non utique mundum illius cor ita uoluit 
intellegi, ut similis eis esset, de quibus dictum est: beati 
mundi corde, quoniam ipsi deum uidebunt, sed ab illo 
peccato, de quo agebatur, mundum cor habebat, quoniam 
quantum ad ipsum pertinebat non concupiuerat coniugem 
alienam. 

LIII. Et circumpurgabit dominus cor tuum et cor 
seminis tui diligere dominum deum tuum ex toto 
corde tuo et ex tota anima tua, ut uiuas tu. euidens 
pollicitatio gratiae; promittit enim deus se esse facturum 
quod solet iubere ut fiat. 

LIT. Quia mandatum hoc quod ego mando ibi hodie 
non est supra modum neque longe abs te est; non in 
caelo est dicens — id est ut dicas — quis ascendet 
nobis in caelum et accipiet nobis illud et audientes 
illud faciemus? neque trans mare est dicens — id est 
ut dicas — quis transfretabit nobis trans mare et 
accipiet nobis illud et audientes illud faciemus? 
prope <te> est uerbum hoc ualde in ore tuo et in 
corde tuo et in manibus tuis facere illud. hoc esse 
uerbum fidei dicit apostolus, quod ad nouum pertinet testa- 
mentum. sed quaeri potest, cur ea superius mandata dixerit, 
quae scripta sunt in libro legis huius, nisi quia his omnibus 
spiritalia significantur ad nouum testamentum pertinentia, si 

bene intelleguntur. item quaeri potest, cur id, quod hie positum 
est: neque trans mare est, ut dicas: quis transfretabit 
nobis trans mare et accipiet nobis illud, apostolus 
dixerit: aut quis descendet in abyssum, atque id exponens 
adiunxerit: hoe est Christum a mortuis reducere; nisi 
quia mare appellauit totam in hoe saeculo vitam, quae morte 
transitur, ut quodam modo mare finiatur et trans mare mors 
ipsa appelletur uelut trans istam uitam, quae maris uocabulo 
significatur. deinde quod hic additum est: et in manibus 
tuis, non ait apostolus nisi: in ore tuo et in corde tuo. 
et hoc usque in finem exsecutus est dicens: corde enim 
creditur ad iustitiam, ore autem confessio fit ad 
salutem. merito quod ex hebraeo translatum est, quantum 
a nobis inspici potuit, non habet: in manibus tuis, nec 
frustra tamen hoc a septuaginta interpretibus additum existimo: 
nisi quia intellegi uoluerunt etiam ipsas manus, quibus signi- 
ficantur opera, in corde accipi debere, ubi est fides quae 
per dilectionem operatur. nam si forinsecus ea quae deus 
iubet manibus fiant et in corde non fiant, nemo est tam 
insulsus, qui praecepta arbitretur inpleri. porro si caritas, 
quae plenitudo legis est, habitet in corde, etiamsi manibus 
corporis quisquam non possit operari, pax illi est utique cum 
hominibus bonae uoluntatis. 

LY. Peccauerunt non ei filii uituperabiles, quod est 
in graeco: tixva popyté, quidam interpretati sunt, sicut hoc 
est: filii uituperabiles, quidam: filii commaculati, qui- 

dam: filii uitiosi. unde non magna quaestio, immo nulla 
est. sed illud merito ad quaerendum mouet, si generaliter 
dictum est: peccauerunt non ei — quoniam qui peccat 
non deo peccat, id est non deo nocet, sed sibi — quomodo 
intellegendum sit, quod in psalmo legitur: tibi soli peccaui, 
et in Hieremia: tibi peccauimus, patientia Israhel, do- 
mine, et iterum in psalmo: sana animam meam, quoniam 
peccaui tibi, et utrum hoc sit ,peccare deo“ quod ,peccare 
in deum‘. unde ait Heli sacerdos: si in deum peccauerit, 
quis orabit pro eo? dicam ergo interim quid mihi in prae- 
sentia uideatur. intellegent fortasse aliquid melius, qui melius 
liaec sapiunt, aut etiam nos alio tempore, quantum adiuuerit 
dominus. ,peccare in deum* est in his peccare quae ad dei 
cultum pertinent. nam hoc, quod commemoraui, nihil aliud 
indicat; sic enim peccabant filii Heli, quibus hoc pater eorum 
dixit. sic existimandum est peccari etiam in homines qui per- 
tinent ad deum; nam hoe deus legitur dixisse ad Abimelech 
de Sarra: propterea peperci tibi, ne peccares in me. 
»peccare autem domino‘ uel potius ,peccasse domino* — nisi 
forte alicubi scriptum occurrat quod huic sensui resistat — 
hi mihi uidentur non inmerito dici, qui piam paenitentiam 
peccati sui non agunt, ut glorificetur ignoscens dominus. 
causam quippe reddens Dauid cur dixerit: tibi soli peccaui 
et malignum coram te feci, subiecit et ait: ut iustifi- 
ceris in sermonibus tuis et uincas cum iudicaris; siue 
cum dicit deus: iudicate inter me et uineam meam; siue 
de domino Jesu Christo intellegatur, qui solus uerissime 


DeLeeoU momo Hierenne 4.07, Obs: 4005, 9 IsReosdi2o 
TSsrGeny 20,6423 Ps. 50,6 26. Es: 5, 3 


3 ei] et N 4 deo] ei bd om. PSVNU __ post peccat sup. lin, pos. 
m. 2 deo U; in P post peccat repet, non peccat, quae eadem uocabula 
repetita in S del. 6 et om. S'UN — xieremia V iheremia 7 7 quia 
PSVTbd 9 ait] ut NP'U' et 8 peccauerit uir 7’ peccauerit homo 
(homo s.l.m.2) V 10 orauit P'S'V!Ut = 11 aliquix V 17 ad deum 
om. S1U 21 quippiam NU' 22 non] nune bd er. T 24 malum 
Nbd 26 meam] uineam T siue V 27 christo om. S 


416 S. Aureli Augustini 


dicere potuit: uenit enim princeps mundi et in me non 
habet quidquam — id est quidquam peccati quod morte 
sit dignum — sed ut cognoscat mundus quia diligo 
patrem et sicut mandatum dedit mihi pater sic facio; 
surgite, eamus hinc, tamquam diceret: etiamsi leuissima 
peccata mortis supplicio persequatur princeps mundi, in me 
non habet quidquam, sed surgite, eamus hine, id est 
ut patiar, quia in eo, quod patior, uoluntatem inpleo patris 
mei, non poenam soluo peccati mei; et quod Hieremias ait: 
tibi peccauimus, patientia Israhel, domino utique sup- 1 
pliciter dicitur in paenitentia cum spe salutis ex uenia; et 
quod dictum est: sana animam meam, quoniam peccaui 
tibi, hoc idem agitur, ut deus ignoscendo glorificetur, quia 
magna est elus misericordia super confitentes sibi et redeuntes 
ad se, qui dicit se nolle mortem peccatoris, quantum ut 1 
reuertatur et uiuat. hinc et ipse Dauid non solum in psalmo 
uerum etiam cum eum deus argueret per prophetam non sine 
spe propitiationis domini respondit: peccaui domino. medico 
enim uulneratus uidetur quodam modo, qui ut sanetur se 
subdit manibus medici, ut in eo medicinae opus inpleatur. 2 
in hoc autem cantico praeuidebat propheta futuros quosdam, 
qui sic fuerint peccaturi deum offendendo magnis iniquitatibus 
suis, ut nec paenitentiam agere uellent et ad deum redire, 
ut sanarentur. de quibus etiam alibi dicitur: quoniam caro 

etiam sic intellegi: peccauerunt non ei, secundum id quod 
non ei nocuerunt peccato suo, sed sibi. 

LVI. Et haec benedictio quam benedixit Moyses 
homo dei filios Israhel, priusquam defungeretur. et 


1 Toh, 14, 80, 31 15 cf. Ezech. 33, 11 18 If Reg, 12, 13 
24 Ps. 77, 389 28 Deut. 83, 1—5 


1 huius mundi N 2 id est quidquam om. S _—6_ persequantur S 
mundi qui (quis. 2.m.1)V 7sedom.SV 11spei N 12 quoniam]quia bd 
13. glorificitur 15 quid U 17 arguent NV 21 prouidebat S 
22 fuerint seripsi: fuerunt P'S'VNU' tuerant P2S?U2bd el pecca- 
turi U peccatori N 23 uellent] ualeant N 28 qua SV2Z" 29 filio P! 


or 


1 


o 


© 
So 


2 


Or 


30 


Quaestionum lib. V (Quaest. de Deuteronomio). 4 {7 


dixit: dominus ex Sina uenit et alluxit ex Seir nobis; 
<et> festinauit ex monte Pharan cum multis milibus 
Cades, ad dexteram eius angeli cum eo. et pepercit 
populo suo; et omnes sanctificati sub manus tuas et 
hi sub te sunt. et accepit de uerbis ipsius legem, 
quam mandauit nobis Moyses, hereditatem congrega- 
tionibus Jacob. et erit in dilecto princeps congregatis 
principibus populorum simul tribubus Israhel. non 
neglegenter praetereunda est ista prophetia. adparet quippe 
ista benedictio ad nouum populum pertinere, quem dominus 
Christtis sanctificauit, ex cuius persona ista dieuntur a Moyse, 
non eX persona ipsius Moysi, quod in consequentibus euidenter 
adparet, nam si propterea dictum est: dominus ex Sina 
uenit, quia in monte Sina lex data est, quid sibi uult quod 
sequitur: et alluxit ex Seir nobis, cum Seir mons Idumaeae 
sit, ubi regnauit Esau? deinde cum Moyses filios Israhel 
benedicat his uerbis, sicut scriptura praedixit, quomodo idem 
dicit: et accepit de uerbis ipsius legem, quam man- 
dauit nobis Moyses? nimirum ergo prophetia est, ut 
diximus, populum nouum Christi gratia sanctificatum prae- 
nuntians ideo sub nomine filiorum Israhel, quia semen est 
Abraham, hoc est filii sunt promissionis, et interpretatio eius 
est ,uidens deum‘. dominus ergo, qui ex Sina uenit, Christus 
intellegendus est, quoniam Sina interpretatur ,tentatio’. uenit 
ergo ex tentatione passionis, crucis, mortis. et alluxit ex 
Seir. Seir interpretatur ,pilosus‘, quod significat peccatorem; 
sic enim natus est Esau odio habitus. sed quoniam qui 
sedebant in tenebris et in umbra mortis, lux orta est eis, 
ideo alluxit ex Seir. simul etiam non absurde intellegitur 
esse praedictum ex gentibus quae significantur per nomen 
Seir, quia mons est pertinens ad Esau, uenturam gratiam 

Christi populo Israhel. unde dicit apostolus: ita et hi nune 
non crediderunt in uestra misericordia, ut et ipsi 
misericordiam consequantur. ipsi ergo dicunt: alluxit 
ex Seir nobis, et festinauit ex monte Pharan — id est 
ex monte fructifero; id enim interpretatur Pharan, quo signi- 
ficatur ecclesia — cum multis milibus Cades. et ,mutata‘ 
interpretatur Cades et ,sanctitudo*. mutata sunt ergo multa 
milia et sanctificata per gratiam, cum quibus uenit Christus 
ad Israhelitas postea colligendos. sequitur et dicit: ad dex- 
teram eius angeli cum eo; hoe non indiget expositione. 
et pepercit, inquit, populo suo, donans remissionem pec- 
catorum. unde ad ipsum conuertit sermonem atque ait: et 
omnes sanctificati sub manus tuas et hi sub te sunt, 
non utique superbientes et suam iustitiam uolentes con- 
stituere, sed agnoscentes gratiam, ut iustitiae dei sub- 
iciantur. et accepit, inquit, de uerbis ipsius legem; 
populus utique de quo ait: et pepercit populo suo. accepit 
ergo de uerbis ipsius legem, quam mandauit, inquit, nobis 
Moyses; hoe est: populus eius de uerbis eius accepit legem, 
quia de doctrina eius intellexit legem eam ipsam quam man- 
dauit nobis Moyses. ipse quippe ait in euangelio: si crede- 
retis Moysi, crederetis et mihi; de me enim ille 
scripsit. non enim accepit populus ille legem quam non 
intellexit, sed tune accepit, quando intellexit de uerbis eius 
carens uelamine ueteri conuersus ad dominum. hance dicit 
hereditatem congregationibus Iacob, quae intellegenda 
est non terrena, sed caelestis, non temporalis, sed aeterna. 
et erit, inquit, in dilecto princeps; ipse utique in dilecto 
populo erit princeps dominus Iesus congregatis principibus 
populorum — id est gentium — simul tribubus Israhel, 

ut inpleatur quod supra dictum est: laetamini, gentes 
simul cum populo eius, quia caecitas ex parte Israhel 
facta est, donec plenitudo gentium intraret et sic 
omnis Israhel saluus fieret. 

LVII. Cum Joseph benediceret, ait inter cetera: primo- 
genitus tauri pulchritudo eius. quod non ita legendum 
est, tamquam dixerit: primogenitus tauri, sed, cum sit primo- 
genitus, pulchritudo eius tauri est; propter crucis cornua de 
domino intellegitur figuratum. 


LIBER SEXTVS. QVAEST. DE IESV NAVE. 

QVAEST. I. Dominus dicit ad Iesum Naue: et sicut eram 
cum Moyse, ita ero et tecum. non solum autem hoc 
testimonio sed etiam in Deuteronomio multis documentis pro- 
batur Moyses ita defunctus ut dei famulus et deo placens, 
quamuis in eo illa uindicta completa sit, ne terram promis- 
sionis intraret. ex quo datur intellegi dominum etiam bonis 
Seruis suis in aliquo suscensentem et temporaliter uindicare 
et tamen in eorum habere numero, quae sunt in domo eius 
uasa in honorem utilia domino, quibus daturus est promissa 
sanctorum., 

II, Quaestio est, quomodo posteaquam locutus est dominus 
ad Iesum Naue exhortans et confirmans eum seque promittens 
cum illo futurum mandauerit idem Iesus populo per scribas, 
ut praepararent cibaria, quod post tres dies Iordanem fuerant 

transituri, cum inueniantur post multo plures dies transisse 
Iordanem. cum enim haec populo mandasset, misit explora- 
tores in Jericho, quoniam Iordane transiecto ipsa proxima 
cluitas occurrebat; illi autem diuerterunt ad Raab mulierem 
fornicariam et ab illa occultati atque a rege quaesiti et 
minime inuenti eadem dimittente illos per fenestram et mo- 
nente, ut triduo laterent in montanis, quattuor dies uidentur 
esse consumpti. inde posteaquam nuntiauerunt quae circa illos 
gesta fuerint promouit Iesus cum populo uniuerso de loco, 
ubi erat diluculo. qui cum uenisset ad Iordanem, diuertit et 
mansit; tune rursus populus admonetur, ut post triduum se 
praeparet transire Jordanem arca domini praecedente. hinc 
ergo intellegitur humanam fuisse dispositionem, quam fecit 
populo nuntiari, ut cibaria praepararent tamquam post tres 
dies memoratum fluuium transituri; potuit enim hoc sicut 
homo sperare fierl posse, si exploratores celeriter reuertissent. 
quibus tardantibus intellegitur, quamuis scriptura tacuerit, 
ex diuina dispositione cetera inpleta, ut iam inciperet apud 
populum glorificari Iesus et ostendi, quod cum illo dominus 


esset, sicut fuerat cum Moyse. nam et hoe illi dicitur fluuium | 


transituro, sicut scriptum est: et dixit dominus ad lesum: 
in die isto incipiam exaltare te coram omnibus filiis 
Israhel, ut sciant quoniam sicut eram cum Moyse 
sic ero et tecum. nec incredibile debet uideri etiam illos; 
cum quibus deus loquebatur, aliquid ex humana dispositione 
agere uoluisse, in qua sibi deum tamen fiderent esse rectorem, 
eorumque ex illius a quo regebantur prouidentia consilia 
fuisse mutata. nam et Moyses ipse utique tamquam homo 
putauerat esse faciendum, ut causas populi sic audiret, quem- 

admodum et sibi et illis onus intolerabile subeundo prodesse 
non posset; eiusque dispositio diuinitus et hoe ipsum socero 
elus suggerente et monente atque hanc admonitionem deo 
adprobante mutata est. 

III. Scribae populo dicunt: cum uideritis arcam testi- 
monii domini dei nostri et sacerdotes nostros et 
Leuitas tollentes eam, proficiscimini de locis uestris 
et ite post eam. sed longum interuallum sit inter 
uos et illam, quantum duo milia cubitorum stabitis; 
ne propinquetis ei, ut sciatis uiam quam ibitis [in] 
eam. non enim abistis uiam ab hesterna et nudius- 
tertiana die. longe iussum est arcam praecedere, ut posset 
a populo uideri. tam grande quippe agmen, si post eam 
proximum pergeret, non eam uideret praeire nec nosset qua 
sequeretur. ex hoc autem facto intellegendum est, quod 
columna illa nubis, quae solebat mouendis castris signum 
dare et iter ostendere, iam recesserat nec eis adparebat; hine 
factum est, ut etiam triduum illud ex humana dispositione 
praediceretur. nunc ergo duce Iesu arcam domini sequuntur 
nube subtracta tamquam uelamine ablato. Tordanes autem 
plenus erat per totam crepidinem suam sicut in die- 
bus messis tritici. hoc incredibile uidetur regionibus nostris. 
ibi autem, sicut perhibent qui nouerunt, initio ueris est messis 
tritici; tunc autem ille fluuius repletur amplius quam per 
hiemem. 

Till. Et erunt uobis lapides isti memoriale filiis 
Tsrahel usque in aeternum. quomodo ,in aeternum‘, 
cum caelum et terra transeant? an quoniam aeternum aliquid 
significant hi lapides, cum ipsi aeterni esse non possint? 

quamuis possit quod in graeco est; Ems tod alwvos, dici latine 
et ,usque in saeculum*, quod non est consequens ut intelle- 
gatur aeternum. 

V. Et dixit dominus ad Jesum dicens: manda sacer- 
dotibus portantibus arcam testamenti testimonii. solet 
dici arca testamenti uel arca testimonii; nune dicta est arca 
testamenti testimonii, ut non solum arca sed etiam ipsum 
testamentum appellaretur testamentum testimonii. hine enim 
dicit apostolus: nunc autem sine lege iustitia dei mani- 
festata est testimonium habens per legem et prophetas. 
in cuiusdam enim rei alterius uenturae testimonium datum 
fuerat illud, quod dicitur testamentum uetus. 

VI. Dixit dominus ad Iesum: fac tibi ipsi cultros 
de petra acutos uel, sicut habet graecus, de petra acuta 
et sedens circumcide ‘filios Israhel iterum. in hoc 
praecepto quaeritur cur dixerit ,iterum‘; non enim unus 
homo his circumcidendus erat. sed quia unus populus erat 
in quibusdam circumcisus, in quibusdam non circumcisus, ideo 
dictum est ,iterum‘, ut circumcisus iterum circumcideretur 
non homo, sed populus; nam et sequentia id ostendunt. dicit 
enim scriptura: et fecit Iesus cultros petrinos sibi ipsi 
acutos et circumcidit filios Israhel in loco qui uocatur 
Collis praeputiorum. hoc autem modo circumpurgauit 
Iesus filios Israhel: qui aliquando fuerant in uia et 
qui aliquando incircumcisi erant eorum qui exierant 
ex Aegypto, omnes istos circumcidit Iesus. quadra- 
ginta enim et duobus annis conuersatus est Israhel 
in deserto Mabdaritide [et]. ideo incireumeisi erant 

illorum plurimi pugnatorum qui exierant de terra 
Aegypti, qui inoboedientes fuerant mandatis dei, in 
quibus et definierat dominus eis, ne uiderent illi 
terram quam iurauerat dominus patribus eorum dare 
illis, terram fluentem lac et mel. pro his autem sub- 
stituit filios eorum, quos circumcidit Iesus, eo quod 
fuissent in itinere incircumcisi. manifestum est ergo non 
omnes fuisse, sed quosdam. quidam enim de Aegypto exeun- 
tium filii in illo populo incircumcisi erant, quos potuit circum- 
cidere Iesus; illorum scilicet filios, qui genuerunt in deserto 
et contempserunt eos circumcidere, quod inoboedientes erant 
legi dei. nulla itaque causa est cur hi qui putant rebaptizandos 
eos qui habent christiani baptismi sacramentum hoc testimonio 
legis adiuuari se putent, quia nullus bis numero unus homo 
est circumcisus, sed populus qui iam fuerat in quibusdam 
circumcisus, in quibusdam uero adhuc incircumcisus erat. et 
si aliquo modo id fieri posset, ut bis circumcidi hominem 
deus iuberet, numquid possunt dicere ideo fuisse praeceptuin, 
quia illi ab Aegyptiis fuerant circumcisi aut ab aliquibus 
haereticis ab Israhelitarum societate segregatis? cum uero 
etiam satis adpareat quare sit a deo dictum, nullum hic 
possunt homines erroris sui patrocinium reperire. 

VII. Quando I[esus uidit uirum contra se stantem euagi- 
nato gladio et eo respondente dicit, quod esset princeps 
militiae uirtutis domini, et prostratus in terram dixit: 
quid praecipis tuo famulo? quaeri potest, utrum angelo 
se prostrauerit eumque dixerit dominum an potius intellegens 
a quo missus fuerit ipsum dominum dixerit eique se prostra- 
uerit. erat autem, sicut legitur, Iesus in Jericho, non utique 
in ipsa ciuitate, cuius muri nondum ceciderant, quod mox 

futurum erat, ut in eam possent intrare, sed in agro ad eam 
pertinente; nam interpretatio, quae est ex hebraeo, sic habet. 

VHT. In eo quod factum est, ut Achar de tribu Iuda fura- 
retur de anathemate ciuitatis Iericho contra praeceptum domini, 
et propter eius peccatum tria milia quae missa fuerant in 
Gai dederunt terga hostibus et occisi sunt ex eis triginta sex 
uiri et populo grauiter territo Iesus cum senioribus se prostrauit 
ad dominum eique responsum est ideo factum esse, quod 
peccauerit populus, minatus est etiam deus non se cum eis 
futurum, nisi abstulerint anathema de se ipsis, et quod ostensus 
est qui fecerat nec solus occisus, sed cum omnibus suis: 
quaeri solet quomodo iuste pro alterius peccatis in alios 
uindicetur, maxime quia in lege dominus dixit nec patres pro 
filiorum nec filios pro patrum peccatis esse puniendos. an 
illud iudicantibus hominibus est praeceptum, ne quemquam 
pro altero puniant, dei autem indicia non sunt eius modi, 
qui alto et inuisibili consilio suo nouit quatenus extendat 
etiam temporalem hominum poenam salubremque terrorem? 
non enim aliquid dirum, quantum adtinet ad uniuersi mundi 
administrationem, contingit mortalibus, eum moriuntur quan- 
doque morituri. et tamen apud eos qui talia metuunt disciplina 
sancitur, ut non se solum quisque curet in populo, sed inuicem 
sibi adhibeant diligentiam et tamquam unius corporis et unius 
hominis alia pro aliis sint membra sollicita. nec tamen creden- 
dum est etiam poenis quae post mortem inrogantur alium pro 
alio posse damnari, sed in his tantum rebus hanc inrogari 
poenam, quae finem fuerant habiturae, etiamsi non eo modo 

finirentur. simul étiam ostenditur quantum conexa sit in populi 
societate ipsa uniuersitas, ut non in se ipsis singuli, sed et. 
tamquam partes in toto extimentur. per unius igitur peccatum 
mortemque paucorum admonitus est populus uniuersus tamquam 
in corpore uniuerso quaerere quod admissum est. simul etiam 
significatum est quantum mali fieret, si uniuersa illa congre- 
gatio peccasset, quando ne unus quidem ita potuit iudicari, 
ut ab eo possent ceteri esse securi. at uero, si Achar ab 
aliquo inuentus atque conprehensus et illius criminis reus ad 
iudicium Jesu fuisset adductus, nequaquam putandum est 
hominem iudicem uel pro illo uel cum illo quemquam alium, 
qui societate facti eius minime teneretur, fuisse puniturum. 
neque enim ei mandatum legis licebat excedere, quod datum 
est hominibus, ne iudicio suo, quod in hominem homini iussum 
siue permissum est, alterum pro alteriuy peccato arbitretur 
esse plectendum. longe autem secretiore iustitia indicat deus, 
qui potens est etiam post mortem, quod homo non potest, 
uel liberare uel perdere. uisibiles igitur adflictiones hominum 
siue mortes, quoniam his quibus ingeruntur et obesse et 
prodesse possunt, nouit dominus in occulto prouidentiae suae 
quemadmodum iuste quibusque dispenset, etiam cum aliorum 
peccata in aliis uidetur ulcisci. poenas uero inuisibiles, quae 
nonnisi nocent et prodesse non possunt, ita nullus deo iudice 
pro alienis peccatis luit, sicut homine iudice luere nullus nisi 
pro sua culpa istas uisibiles debet. hoc enim praecepit homini 
iudici deus in his quae ad humanum iudicium pertinent 
uindicanda, quod in suo iudicio facit ipse, quo potestas non 
aspirat humana. 

VIUI. Merito quaeritur, cum dominus propter illum, qui de 
anathemate furtum fecerat, praeceperit eum qui fuisset ostensus 
igni cremari, cur eum ostensum Iesus lapidari potius a populo 
fecerit. an ita eum mori oportuit quemadmodum lesus, qui 
propius dominum sequebatur, domini uerba iubentis intellegere 
potuit? sic enim alius quisquam non facile potuit. unde magis 
quaerendum est cur lapidationem ignem appellauerit dominus, 
quam credendum Iesum aliud fecisse quam iusserat dominus. 
nam neque ad intellegendum uerba domini quisquam potuit 
esse sapientior neque ad faciendum quisquam oboedientior. 
proinde ignis nomine poenam potuisse significari scriptura 
testis est in Deuteronomio, ubi dicitur ad filios Israhel: et 
eduxit uos de fornace ferrea ex Aegypto: ubi utique 
duram tribulationem intellegi uoluit. 

Duae autem mihi causae occurrunt — non ut ambae sint, 
sed ut altera ex eis — cur non ille cum suis omnibus euidenti 
igne crematus sit. si enim peccatum eius dominus tale esse 
indicauit, quod supplicio illo expiatum non puniret in aeternum, 
propter ipsam expiationem et purgationem congruenter illa 
poena ignis nomen accepit. neque ad hunc intellectum quis- 
quam tendere admoneretur, si eum proprie uisibilis ignis 
exureret, sed in eo quisque remaneret, quod aperte uidebat 
inpletum, nec aliquid ultra quaereret; nunc uero cum propter 
dei uerba et factum Iesu, a quo praeuaricari illa uerba non 
possent, rectissime dicitur etiam lapidationem ignem fuisse, 
eleganter agnoscitur illa poena hominem, ne in posterum 

peccato illo interiret, fuisse purgatum. quod significant etiam 
uasa in Leuitico, quae inbentur igne purgari. si autem tale 
fuit illud peccatum, propter quod eum etiam post istam uitam 
gehenna susciperet, ideo Iesus eum uoluit lapidari, ut quod 
a domino dictum est: igni cremabitur, illud admoneret 
intellegi, quod domints faceret, non quod ab ipsis esset faci- 
endum. si enim dixisset dominus: igni eum cremabitis et 
omnia elius, huic sensui locus nullus esset: cum uero ita 
positum est, ut magis uideatur deus quod ei futurum esset 
praedixisse quam quod ei ab hominibus deberet fieri praece- 
pisse, melius non potuit facere Iesus, qui diuina uerba sicut 
tantus propheta intellexit, qui etiam hoc ipsum prophetice 
fecit, quam ut illum lapidibus potius quam flammis interimeret, 
ne in illis ignibus uerba domini uidcrentur inpleta, quae ob 
aliud dicta uolebat intellegi. 

Nec mouere debet, quod non ipsum tantum sed etiam omnia 
quae sunt eius deus cremanda igni praedixerit. sic enim ait: 
igni cremabitur et omnia quaecumque sunt ei. omnia 
enim quaecumque sunt ei, opera eius possunt intellegi, 
quae cum illo dixit esse concremanda, non sicut dicit apo- 
stolus de quibusdam operibus igne consumptis ,ipse autem 
saluus erit*, si huius peccatum ita intellegendum est, ut 
etiam aeterno igne puniatur. filios ergo eius et filias cum 
pecoribus et omnibus quae habebat populus quidem cum 
eum puniret, simul lapidibus obruit; non tamen hoc iudicio 
humano, sed prophetico spiritu fecit Iesus siue ita intellegens 
,omnia quae sunt ei‘, ut nec filios censeret exceptos lapi- 
dationis etiam poenam pro igne ingerens, siue opera elus quac 
post mortem deus in illo fuerat crematurus non solum per 
cetera quae illi erant uerum etiam per filios eius significans. 

Nec ideo sane credendum est eos pro peccato patris, a quo 
innocentes erant, etiam post mortem supplicio inferni ignis 
incensos. mors quippe ista quae omnes manet quamuis de 
primo peccato ueniat, tamen quia ita nati sumus, ut neces- 
sario moriendum sit, accelerata quibusdam est utilis. unde 
legitur de quodam: raptus est, ne malitia mutaret intel- 
lectum eius. quo ergo iudicio dei uel misericordia fuerit 
inrogata siue filiis huius siue illis triginta sex uiris, cum 
omnes ab eius peccato alieni fuerint, latet apud eum apud 
quem non est iniquitas. uerum illud in promtu est, quod et 
populum terribiliter oportebat quaerere quod admissum est et 
tanto uehementius timuerunt ceteri factum eius imitari, quanto 
magis humana exhorret infirmitas, et in tam magnum tamque 
iustum populi odium dari et eis quos ad spem propagandi 
generis se relicturum putabat peccato suo secum consumtis 
suis posteris emori. 

X. Quod deus iubet loquens ad Iesum, ut constituat sibi 
retrorsus insidias, id est insidiantes bellatores ad insidiandum 
hostibus, hinc admonemur non iniuste fieri ab his qui iustum 


bellum gerunt, ut nihil homo iustus praecipue cogitare debeat : 


in his rebus, nisi ut iustum bellum suscipiat, cui bellare fas 
est; non enim omnibus fas est. cum autem iustum bellum 
susceperit, utrum aperta pugna, utrum insidiis uineat, nihil 
ad iustitiam interest. iusta autem bella ea definiri solent quae 
ulciscuntur iniurias, si qua gens uel ciuitas, quae bello petenda 
est, uel uindicare neglexerit quod a suis inprobe factum est 
uel reddere quod per iniurias ablatum est. sed etiam hoc 
genus belli sine dubitatione iustum est, quod deus imperat, 
apud quem non est iniquitas et nouit quid cuique fieri debeat. 

in quo bello ductor exercitus uel ipse populus non tam auctor 
belli quam minister iudicandus est. 

XI. Iesus mittens ad Gai debellandum triginta milia bella- 
torum ait illis: uos insidiabimini post ciuitatem et non 
longe eritis a ciuitate et eritis omnes parati. et ego 
et omnis populus qui mecum est accedemus ad ciui- 
tatem. et erit cum exierint qui commorantur in Gai 
jn obuiam nobis sicut <et> antea, et fugiemus a facie 
illorum. et cum exierint post nos, abducemus illos de 
ciuitate, et dicent: fugiunt isti a facie nostra sicut 
<et> antea. uos autem exsurgetis ex insidiis et ibitis 
in ciuitatem. secundum uerbum istud facietis. ecce 
praecipio uobis. quaerendum est utrum omnis uoluntas 
fallendi pro mendacio deputanda sit et, si ita est, utrum possit 
iustum esse mendacium, quo ille fallitur, qui dignus est falli; 
et si ne hoc quidem mendacium iustum reperitur, restat, ut 
secundum aliquam significationem hoc, quod de insidiis factum 
est, ad ueritatem referatur. 

XII, Quod Gabaonitae uenerunt ad lJesum cum uetustis 
panibus et saccis, ut putarentur, sicut finxerant, de terra 
uenisse longinqua, quo eis parceretur — constitutum enim erat 
a domino, ne alicui terras illas inhabitanti parcerent, quo 
ingrediebantur — nonnulli codices et graeci et latini habent: 
et accipientes saccos ueteres super humeros suos; 
alii uero, qui ueraciores uidentur, non habent: super humeros, 
sed: super asinos suos. similitudo enim uerbi in graeca 
lingua mendositatem facilem fecit et ideo latina quoque exem- 
plaria uariata sunt; ®pov quippe et évey non multum ab 

inuicem dissonant, quorum prius humerorum nomen est, 
posterius asinorum. ideo est autem de asinis credibilius, 
quoniam se a sua gente longinqua missos esse dixerunt: unde 
adparet eos fuisse legatos et ideo magis in asinis quam in 
humeris necessaria portare potuisse, quia nec multi esse 
poterant et non solum saccos sed etiam utres eos portasse 
scriptura commemorat. 

XII. Quaeri potest quomodo iurationem seruandam esse 
crediderint Hebraei Gabaonitis, quibus ita iurauerant tamquam 
de longinqua terra uenientibus, sicut illi mentiti fuerant. 
sciebant enim se debellandos, si cognitum esset Hebraeis in 
ea terra eos habitare, quam promissam fuerant interfectis 
habitantibus retenturi. mentientibus ergo quod de longinqua 
terra ad eos uenissent, inrauerunt eis Israhelitae. posteaquam 
uero cognouerunt ibi eos habitare, ubi omnes quos inuenerant 
secundum dei praeceptum debellare oportebat, noluerunt tamen 
frangere iurationem et, licet eos mentitos esse didicissent, 
parcere maluerunt causa iurationis, cum possent utique dicere 
se tamquam illis iurasse, quos eos esse crediderant, id est de 
longinquo uenientes; cum uero aliud cognouerunt, praeceptum 
circa eos domini inplendum erat, ut sicuti ceteri expugnarentur. 
deus autem hoc adprobauit nec parcentibus suscensuit, quamuis 
eum noh interrogassent quinam illi essent et ideo eos illi 
fallere ualuissent. unde non inportune utique credendi sunt, 
etsi fallere homines pro sua salute uoluerunt, non tamen 
fallaciter deum timuisse in populo eius. propterea nee suscensuit 
dominus iurantibus aut parcentibus, ut postea Gabaonitas 
ipsos tamquam populi sui homines de domo Saul uindicauerit, 

sicut Regnorum ostendit historia. et quoniam iuratio sic seruata 
est quamuis in hominibus qui mentiti sunt, ut ad clementiam 
sententia flecteretur, non displicuit deo. nam si e contrario 
iurassent aliquos se interfecturos, quos Gabaonitas in terra 
promissionis esse putauissent et postea didicissent eos esse 
ab illa terra extraneos et de longinquo ad se uenisse, nullo 
modo arbitrandum est, quod eos essent debellaturi causa 
iurationis inplendae, cum propter ipsam parcendi clementiam 
sanctus Dauid etiam post uerba quibus se Nabal interfecturum 
esse iurauerat utique sciens quem fuerat interfecturus parcere 
maluit nec in re duriore inplere iuramentum magis deo placere 
existimans, si quod ira perturbatus ad nocendum iurauerat 
non fecisset quam si perfecisset. 

XIII]. Cum obsessi Gabaonitae a regibus Amorrhaeorum 
misissent ad Iesum, ut sibi subueniretur, ita scriptura sequitur 
et dicit: et ascendit Iesus a Galgala, ipse et omnis 
populus bellator cum illo, omnis potens in fortitudine. 
et dixit dominus ad Iesum: noli timere illos; in manus 
enim tuas tradidi eos: non subsistet ex illis quisquam 
coram uobis. ubi neque consultus est dominus utrum eundum 
ad eos esset, sed ultro suis recte subuenire uolentibus, futuram 
uictoriam praenuntiauit. sic ergo posset quamuis non consultus 
de ipsis Gabaonitis admonere, qui essent, cum se longinquos 
esse mentirentur, nisi ei placuisset illa iuratio, quae subiectis 
parcere cogeret. crediderant enim deo, quem audierant suo 
populo promisisse, quod illas gentes subuerteret eorumque 
terram obtineret; et hanc eorum fidem non eos prodendo 
remunerauit quodam modo. 

XV. Quaeritur quemadmodum rex ciuitatis Hierusalem 
Adonibezec et ceteri quattuor cum quibus obsedit Gabaonitas 
secundum septuaginta interpretes primo reges Iebusaeorum 
cum ad eos obsidendos conuenerunt, postea uero reges Amor- 
rhaeorum dicantur ab ipsis Gabaonitis, quando nuntios mise- 
runt ad Jesum, ut eos de obsidione liberaret. sicut autem 
inspicere potuimus in ea interpretatione quae ex hebraeo est, 
utrobique Amorrhaeorum dicuntur, cum constet Iebusaeorum 
fuisse regem ciuitatis Hierusalem, quia ipsa est dicta Lebus 
tamquam illius gentis metropolis, et septem gentes saepissime 
scriptura commemoret, quas promisit deus extermimaturum 
se esse a facie populi sui, ex quibus una perhibetur Amor- 
rhaeorum. nisi forte hoc nomen uniuersale fuerat omnium aut 
potius maioris partis, ut non una, sed plures in his septem 
hoc nomine tenerentur; quamuis esset etiam una de septem 
quae Amorrhaeorum proprie uocaretur, sicut est pars quaedam 
quae proprie dicitur Libya, quamuis hoc nomen uniuersae 
Africae conpetat, et pars quaedam quae proprie dicitur Asia, 
quamuis Asiam uel dimidium terrarum orbem quidam uel alii 
tertiam partem orbis posuerint. nam, quod constat, et Chana- 
naei tamquam una gens in illis ’septem commemorantur et tamen 
uniuersa illa terra originaliter Chanaan uocatur. 

XVI. Non dimisit in ealesus quidquam spirans. sicut 
praecepit dominus Moysi puero suo, et Moyses simi- 
liter praecepit Iesu, et sic fecit lesus: non est trans- 
gressus nihil ab omnibus quibus constituit dominus 
Moysi. propter hoc nullo modo putanda est ista crudelitas, 
quod nullum uiuum in ciuitatibus sibi traditis dimittebat Iesus, 

quia deus hoc iusserat. qui autem existimant hine deum 
ipsum fuisse crudelem et propter hoc ueteris testamenti uerum 
deum fuisse auctorem nolunt credere, tam peruerge de operibus 
dei quam de peccatis hominum iudicant hescientes quid quisque 
pati dignus sit et Magnum putantes malum, cum casura 
deiciuntur mortalesque moriuntur. 

XVII. Et non erat ciuitas quae non erat tradita filiis 
Israhel. quaeritur quomodo hoc uerum sit, cum nec tempo- 
ribus postea iudicum nec temporibus regum omnes omnino 
illarum septem gentium ciuitates capere potuerint Hebraei. 
sed aut sic intellegendum est, quod ad nullam_ ciuitatem 
bellando accessit Iesus quam non ceperit; aut certe nulla non 
capta est, sed earum quae in regionibus supra commemoratis 
fuerunt. enumeratae sunt enim regiones, in quibus fuerunt 
ciuitates de quibus facta est ista conclusio: et omnes cepit 
in bello. 

XVII. Quia per dominum factum est confortari cor 
eorum, ut obuiam irent ad bellum ad Israhel, ut exter- 
minarentur, ita ut non daretur eis misericordia, sed ut 
exterminarentur, sicut dixit dominus ad Moysen. ita 
dictum est hoc ,per dominum factum confortari cor 
eorum*, hoc est obdurari cor eorum, sicut de Pharaone. 
quod diuino altoque iudicio iuste fierj minime dubitandum 
est, cum deserit deus et possidet inimicus: quod sic accipi- 
endum est quemadmodum et ibi. sed hic aliud mouet, 
quomodo dictum sit ad hoe eis confortatum cor, ut exsur- 
gerent in bellum aduersus Israhel et ob hoc eis non praeberent 
misericordiam; quasi praebenda esset, si non bellarent, cum 

deus ‘praeceperit nulli eorum esse parcendum et ob hoc 
Gabaonitis pepercerint, quia se de longinqua terra uenisse 
fingentes eorum iurationem tenuerant. sed quoniam quibusdam 
ultro praebuerunt Israhelitae misericordiam quamuis contra 
dei mandatum, ad hoc dictum esse intellegendum est istos 
ita bellasse, ut non eis parceretur nec ab eis ipsis Israhelitae 
neglecto dei mandato ad misericordiam flecterentur. quod 
quidem duce Iesu, qui omnia diligenter ‘diuina praecepta 
seruabat, non est credendum fieri potuisse. uerum tamen nec 
ipse istos tam cito deleuisset, nisi conspirantissime contrairent 
atque ita fieri posset ut eis ab illo minime debellatis, qui 
dei praecepta inplere curabat, remansissent ad illud tempus, 
quando eis possent parcere post mortem Iesu, qui non tanta 
cura dei mandata faciebant. nam et adhue eodem uiuente 
quibusdam illi pepercerunt tantummodo eos ditioni suae subiu- 
gantes; quosdam uero nec uincere potuerunt. uerum haec non 
illo duce facta sunt, sed cum iam senex uacaret a bello tantum- 
modo eis terras diuidens, ut ipsi iam illo non bellante diuisas 
sibi terras partim iam hoste uacuas tenerent, partim pugnando 
caperent, et quod uincere aliquos minime potuerunt, prouidentiae 
diuinae fuisse oportune scripturarum certis adparebit locis. 

XVINI. Et non perdidit Ephraem Chananaeum qui 
habitabat in Gazer; et habitabat Chananaeus in Eph- 
raem usque in diem istum, donee ascendit Pharao 
rex Aegypti et cepit ciuitatem et incendit eam in 
igni et Chananaeos et Pherezaeos et qui habitabant 
in Gazer transpunxit; et dedit eam Pharao in dotem 
filiae suae. quod de Pharaone rege dictum est, miror si 

prophetice dictum intellegere debemus, cum haec historia illis 
temporibus conscripta credatur, quibus erant gesta illa recentia. 
quid autem magnum eligi potuit quod prophetice diceretur, 
cum praetérita narrentur taceanturque futura maiora et maxime 
6 necessaria? proinde potius existimandum est septuaginta inter- 
pretes, qui auctoritate prophetica ex ipsa mirabili consensione 
interpretati esse perhibentur, haec addidisse, non tamquam 
futura praenuntiantes, sed quia illo tempore ipsi erant, quo 
facta esse meminerant et in libris Regnorum legerant; etenim 
1 yegum temporibus factum est. quod ideo credibilius nobis 
uisum est, quoniam inspeximus interpretationem quae est ex 
hebraeo et hoc ibi non inuenimus; sicut nec illud quod dictum 
est de Iericho, quod Hoza, qui eam reparasset, incurrerit 
maledictum quod dixerat Lesus. sic enim scriptum est: et 
1 adiurauit Iesus in die illa: maledictus homo qui 
resuscitabit et aedificabit ciuitatem illam; in primo- 
genito suo fundauit eam et in nouissimo suo inponet 
portas eius, huc usque inuenitur in interpretatione ex hebraeo; 
illud autem quod sequitur: et ita fecit Hoza qui ex Bethel; 
2% in Abiron primogenito fundauit eam et in resaluato 
nouissimo inposuit portas eius, hoc illic non legitur. 
unde adparet a Septuaginta interpositum, qui factum esse 
nouerant. 
XX. Et Amorrhaeus permansit ut habitaret in Elom 
2 et in Salamin; et grauata est manus Ephraem super 
eos et facti sunt illis tributarii. hoc iam contra domini 
praeceptum fiebat et adhuc uiuebat Iesus, sed dux eorum in 


9 cf. III Reg. 4, 34 11 cf. Hieron. t. XXVIII p. 491 = 14 Ios. 

illis proeliis iam prae senectute non erat. propter hoe dictum 
est a domino factum, ut confortaretur cor illorum, qui simul 
conspirauerunt ire in bellum contra lesum, ne ista illis miseri- 
cordia praeberetur etiam contra dei praeceptum, si remansissent 
non expugnati et senescente Iesu siue defuncto relinquerentur 
expugnandi a filiis Israhel, qui eis contra praeceptum domini 
possent parcere, quod ille non faceret. 

XXI. Merito quaeritur, cum Israhel non solum usque ad 
diem mortis Iesu uerum etiam postea non eradicauerit gentes 
quae terram promissionis tenebant, quamuis ex parte illis 
debellatis in eadem promissa hereditate consisterent, quomodo 
intellegendum sit quod dictum est: et dedit dominus Isra- 
heli omnem terram quam iurauerat dare patribus 
eorum; et hereditauerunt eam et habitanerunt in ea. 
et requiem dedit illis dominus in circuitu, sicut iura- 
uerat patribus eorum; non restitit quisquam ante 
faciem illorum ab omnibus inimicis eorum; omnes 
inimicos eorum tradidit dominus eis in manus eorum. 
non decidit ex omnibus uerbis bonis quae locutus est 
dominus filiis Israhel; omnia aduenerunt. 

Diligenter ergo uniuersa consideranda sunt. et primum 
uidendum quot gentium terra promissa sit Israhelitis. septem 
quidem gentes assidue uidentur commemorari, sicut in Exodo 
legitur: et dixit dominus ad Moysen: uade, ascende 
hine tu et populus tuas, quos eduxisti de terra Ae- 
gypti, in terram quam iuraui Abraham et Isaac et 
Iacob dicens: semini uestro dabo eam. et simul mit- 
tam ante faciam tuam angelum meum et eiciet Amor- 

rhaeum et Cettaeum et Pherezaeum et Gergesaeum 
et Huaeum et Iebusaeum et Chananaeum. harum ergo 
septem gentium terram uidetur deus patribus promisisse. 
scriptum est etiam in Deuteronomio multo expressius: si 
autem accesseris ad ciuitatem expugnare eam et 
euocaueris eos Cum pace, si quidem pacifica respon- 
derint tibi et aperuerint tibi, omnis populus qui 
inuenti fuerint in ciuitate erunt tibi tributarii et 
oboedientes; si autem non oboedierint tibi et fecerint 
ad te bellum, et circumsedebis eam et tradet eam 
dominus deus tuus in manus tuas et interficies omne 
masculinum eius in nece gladii praeter mulieres et 
supellectilem, et omnia pecora et omnia quaecumque 
fuerint in ciuitate et omnia utensilia praedaberis tibi; 
et edes omnem praedationem inimicorum tuorum, quos 
dominus deus tuus dat tibi. sic facies omnibus ciui- 
tatibus quae longe sunt a te ualde, quae non sunt a 
ciuitatibus gentium istarum. ecce autem ex ciuita- 
tibus istis, quas dominus deus tuus dat tibi hereditare 
terram eorum, non uiuificabis omne uiuum, sed ana- 
themate anathematizabis eos: Cettaeum et Amor- 
rhaeum et Chananaeum et Pherezaeum et Huaeum 
et lebusaeum et Gergesaeum, quemadmodum mandauit 


4 Deut. 20, 10—17 

tibi dominus deus tuus. et hic istaram septem gentium 
terram promissam in hereditatem, quam debellatis usque ad 
internecionem eisdem gentibus Israhelitae possiderent, mani- 
festum est. ceteras enim quae longinquius extra istas gentes 
inuenirentur, voluit fieri tributarias eorum, si non resisterent; 
si autem resisterent, etiam ipsas interfici et in perditionem 
dari exceptis pecoribns et quae in praedam possent uenire. 
item alio loco in Deuteronomio ita legitur: et erit cum 
induxerit te dominus deus tuus in terram in quam 
intras ibi hereditare eam et abstulerit gentes magnas 
et multas a conspectu tuo, Cettaeum et Gergesaeum 
et Amorrhaeum et Pherezaeum et Chananaeum et 
Euaeum et Iebusaeum, septem gentes magnas et 
multas et fortiores uobis, et tradet eos dominus deus 
tuus in manus tuas et percuties eos, exterminio 
exterminabis eos. non dispones ad eos testamentum 
neque miserearis eorum neque matrimoniis iungamini 
cum eis; filiam tuam non dabis filio eius et filiam 
eius non sumes filio tuo et cetera. 

Proinde his atque aliis scripturarum locis saepe ostenditur 
harum septem gentium terras ita accepisse in hereditatem 
filios Israhel, ut non cum eis qui easdem terras tenebant, sed 
pro eis illic habitarent. uerum tamen in Genesi non istae 
tantum septem gentes, sed undecim promittuntur semini 
Abrahae. sic enim legitur: in die illa disposuit dominus 
deus testamentum ad Abraham dicens: semini tuo 
dabo terram hance a flumine Aegypti usque ad flumen 
magnum, flumen Euphraten: Cenaeos et Cenezaeos et 

Chelmonaeos et Cettaeos et Pherezaeos et Raphain 
et Amorrhaeos et Chananaeos et Euaeos et Gerge- 
saeos et Iebusaeos. quae ita soluitur quaestio, ut intelle- 
gamus han¢ praecessisse prophetiam, quod in eos fines regnum 
fuerat porrecturus et dilataturus Salomon, de quo ita scriptum 
est: et omne propositum Salomonis, quod destinauerat 
aedificare in Hierusalem et Libano et in omni terra 
potestatis suae: omnis populus qui derelictus est a 
Cettaeo et Amorrhaeo et Pherezaeo et Euaeo et lebu- 
saeo, qui non erant ex Israhel, ex filiis eorum qui 
residui erant cum eis in terra, quos non consumma- 
uerant filii Israhel, et subiugauit eos Salomon in 
tributum usque in diem hune. ecce residua populorum 
debellandorum atque ommnino ex dei praecepto perdendorum 
subiugauit Salomon in tributum, quos utique secundum dei 
praeceptum perdere debuit; sed tamen subiugati tamquam 
tributarii possessi sunt. paulo post autem ita legitur: et erat 
dominans in omnibus regibus a flumine usque ad 
terram Philistiim et usque ad fines Aegypti. ecce ubi 
inpletum est quod in Genesi deus ad Abraham loquens 
promittensque praedixerat. a flumine quippe hic intellegitur 
ab Euphrate; magnum enim flumen in illis locis etiam proprio 
nomine non addito potest intellegi. neque enim de Jordane 
hoc accipi potest, cum et citra Iordanen et ultra Iordanen 
iam terras Israhelitae obtinuerant et ante regnum Salomonis. 
ergo a fimine Euphrate ex partibus orientis usque ad fines 
Aegypti, quae pars illis erat ab occidente. regnum Salomonis 
scriptura Regnorum dixit fuisse porrectum. tunc ergo amplius 

subiugatum est quam septem illae gentes tenebant; ac per 
hoc tunc in seruitutem redactae sunt non septem sed undecim 
gentes. quod enim in Regnorum libris scriptum est: usque 
ad fines Aegypti a flumine, cum seriptura ab oriente 
usque ad occidentem quantuin porrectum esset regnum uellet 
ostendere, hoc idem in Genesi, cum ab occidente usque ad 
orientem praefiniretur, dictum est: a flumine Aegypti usque 
ad flumen magnum <flumen> Euphraten. flumen quippe 
Aegypti, qui finis est disterminans regnum Israhel ab Aegypto, 
non est Nilus, sed alius est non magnus fluuius, qui fluit 
per Rhinocoruram ciuitatem, unde iam ad orientem uersus 
incipit terra promissionis. sic eryo fuerat constitutum filiis 
Israhel, ut septem gentium terras exterminatis et perditis 
illis gentibus ipsi inhabitarent, aliis autem regnarent subditis 
atque tributariis usque ad flumen Euphraten. et quamuis in 
hoc deo non obtemperassent, quia et ex illis, quas exterminare 
deberent, oboedientes aliquas fecerant, deus tamen temporibus 
Salomonis fidem suae promissionis inpleuit. 

Nune itaque in libro lesu Naue quod considerare suscepimus 


quomodo erit uerum: et dedit dominus Israheli omnem : 


terram quam iurauerat dare patribus eorum; et here- 
ditauerunt eam? quomodo adhuc uiuente Jesu omnem terram 
dedit, cum etiam reliquias illarum septem gentium nondum 
Superauissent? nam quod sequitur: et hereditauerunt eam, 
uerum est, quia ibi erant ibique consederant. deinde quod 
adiungit: et requiem dedit illis dominus in cireuitu, 
sicut iurauerat patribus eorum, uerum est, quia uiuo 
adhuc Iesu non eis quidem cedebant reliquiae illarum gentium, 

sed nulla earum eos in terris ubi consederant bello lacessere 
audebat. ideo dictum est et quod deinde adiungitur: non 
restitit quisquam ante faciem illorum ab omnibus 
inimicis eorum. quod uero sequitur: sed omnes inimicos 
eorum tradidit dominus illis in manus eorum, hos 
intellegi uoluit inimicos, qui obuiam ire in bellum ausi sunt. 
deinde quod dicit: non decidit ex omnibus uerbis bonis 
quae locutus est dominus filiis Israhel; omnia adue- 
nerunt, ita uult intellegi, quia, cum iam illi contra prae- 
ceptum domini fecissent quibusdam parcendo ex illis septem 
gentibus et eos oboedientes faciendo, adhuc tamen inter eos 
galui erant. ideo cum dixisset: ex. omnibus uerbis, addidit 
,bonis*, guia nondum aduenerant maledicta contemptoribus 
et transgressoribus constituta. restat ergo, ut quod ait: dedit 
dominus Israheli omnem terram quam iurauerat dare 
patribus eorum, secundum hoc intellegatur, quia etsi adhuc 
erant ex illis gentibus reliquiae conterendae et exterminandae 
uel ex aliis usque ad flumen Euphraten aut subiugandae, si 
non resisterent, aut perdendae, <si resisterent>, tamen in usum 
eorum relictae sunt, in quibus exercerentur, ne carnalibus 
adfectibus et cupiditatibus infirmi repentinam tantam rerum 
temporalium prosperitatem modeste ac salubriter sustinere 
non possent, sed elati citius interirent, quod oportune alio 
loco demonstrabitur. omnis ergo illis terra data est, quia et 
illa pars, quae nondum data fuerat in possessionem, iam data 
fuerat in quandam exercitationis utilitatem. 

XXII. Quod ait: non restitit quisquam ante faciem 
illorum ab omnibus inimicis eorum, quaeri potest quomodo 

uerum sit, cum de tribu Dan superius scriptum sit, quod 
eos hostes eorum non permiserint descendere in uallem et 
‘praeualuerint eis in montibus. sed quod diximus, cum duodecim 
filios Iacob scriptura in Mesopotamia natos commemorasset, 
ubi non fuerat natus Beniamin, hoc etiam hic intellegendum 
est, quia pro uniuerso populo undecim tribus deputatae sunt 
ea regula, quae aliis scripturarum locis nobis satis innotuit. 
causa autem si quaeritur, cur haec tribus in ea sorte, quae 
illi obuenit, non obtinuerit sufficientes terras et ab eis a 
quibus tenebantur adflicta sit, in dei quidem secreto consilio 
esse credendum est. uerum tamen cum Iacob filios suos 
benediceret, talia dixit de isto Dan, ut de ipsa tribu existi- 
metur exsurrecturus Antichristus. unde nunc plura dicere non 
suscepimus, cum etiam sic solui possit. haec quaestio, quia 
non restitit quisquam ante faciem illorum ab omnibus 
inimicis eorum, cum simul sub unius ducis imperio bellum 
gererent, antequam singulis tribubus sua defendenda diuide- 
rentur loca. 

XXIII. Et in sacrificiis salutarium nostrorum. quia 
pluraliter dicta sunt sacrificia, pluraliter etiam salutaria. ubi 
aduertendum est diligentius, quemadmodum dici soleat sacri- 
ficium salutaris, quoniam, si Christum acceperimus quoniam 
ipse dictus est salutare dei, non occurrit quemadmodum 
pluraliter possit hoc uerbum intellegi; unus enim dominus 
noster Iesus Christus. quamuis dicantur christi per eius 
gratiam, sicut in psalmo legitur: nolite tangere christos 
meos; sed utrum salutares dici possint uel salutaria, non 
facile audendum est; solus enim ipse saluator corporis. 


1 cf. Ios. 19, 48 (47) 8 cf. quaest. de Gen. quaest. CXVII pag. 58 

XXIII. Quod dicit Iesus de sua propinquante morte: ego 
autem recurro uiam sicut et omnes qui super terram, 
in ea interpretatione quae est ex hebraeo inuenimus: ingredior 
uiam. ita ergo accipiendum est quod Septuaginta dixerunt 
srecurro*, sicut dictum est homini: donec reuertaris in 
terram unde sumptus es, ut secundum corpus dictum 
intellegatur. secundum animam uero si uoluerimus ita accipere, 
quemadmodum in Ecclesiaste positum est: et spiritus reuer- 
tetur ad deum qui dedit eum, non arbitror de omnibus 
posse dici, sed de his qui sic uixerint, ut ad deum redire 
mereantur tamquam ad auctorem, a quo creati sunt. neque 
enim hoc et de illis recte intellegi potest, de quibus dicitur: 
spiritus ambulans et non reuertens. iste autem uir 
sanctus Iesus Naue si non addidisset: sicut et omnes qui 
sunt super terram, nulla esset quaestio; neque enim aliud 
de illo crederemus, quam quod eum dignum esse legimus. 
cum uero additum est: sicut et omnes qui sunt super 
terram, mirum si hoc, quod latinus interpres ,recurro* 
posuit, non magis ,percurro* uel ,excurro* dicendum est, si 
hoc potest dici quod graecus habet azotpéyw. omnes enim 
percurrunt uel excurrunt huius uitae uiam, cum ad eius finem 
peruenerint. sed quia hoc uerbum positum est, ubi parentes 
Rebeccae dicunt ad seruum Abrahae: ecce Rebecca, acci- 
piens recurre; et sit uxor <filii> domini tui, ideo et 
hic ita hoc uerbum interpretatum est. 

XXV. Quod septuaginta interpretes habent: et adsumpsi 
patrem vestrum Abraham de trans flumine et deduxi 
eum in omnem terram, interpretatio, quae est ex hebraeo, 


1 Ios. 238, 14 8 cf. Hieron. c. CVI p. 501 5- Gen 3, 19 
8 Eccle. 12,7 18 Ps. 77, 39 26 Ios. 24, 3 

habet: et induxi eum in terram Chanaan. mirum est ergo, 
si Septnaginta pro terra Chanaan omnem terram ponere uolt- 
erunt nisi intuentes prophetiam, ut magis ex promissione dei 
tamquam factum accipiatur, quod certissime futurum in 
Christo et in ecclesia praenuntiabatur, quod est uerum semen 
Abrahae non in filiis carnis, sed in filiis promissionis. 

XXVI. Et bellauerunt aduersus uos qui habitabant 


Tericho, quaeri potest quomodo id uerum sit, cum clausis. 


portis se murorum ambitu tantummodo tuerentur. sed recte 
dictum est, quia et claudere aduersum hostem portas ad bellum 
pertinet. non enim miserunt legatos, qui poscerent pacem. 
unde, si dictum esset: pugnauerunt aduersum uos, falsum 
esset. neque enim bellum continuas pugnas habet sed aliquando 
crebras, aliquando raras, aliquando nullas. bellum est tamen 
quando est quodam modo armata dissensio. 

XXVII. Quid est, quod inter cetera quae Iesus Naue erga 
Israhelitas dominum fecisse commemorat dicit: misit ante 
uos uespas et eiecit illos a facie uestra? quod etiam 
in libro Sapientiae legitur nec tamen uspiam factum esse in 
his quae gesta sunt inuenitur. an forte translato uerbo ,uespas* 
intellegi uoluit acerrimos timoris aculeos, quibus quodam 
modo uolantibus rumoribus pungebantur, ut fugerent, aut 
aerios occultos spiritus, quod in psalmo dicit: per angelos 
malignos? nisi forte quis dicat non omnia quae facta sunt 


esse conscripta et hoc quoque uisibiliter factum, ut ueras : 


uespas uelit intellegi. 
XXVIIT. Quid est, quod dixit Iesus ad populum: non 

poteritis seruire domino, quia deus sanctus est? an 
quia illius sanctitati perfecta seruitute quodam modo contem- 
perari humanae fragilitati inpassibile est? quo audito isti non 
solum eius eligere seruitutem sed etiam de adiutorio eius et 
5 misericordia praesumere debuerunt: quam ille intellexit, qui 
dicit in psalmo: ne intres in iudicium cum seruo tuo, 
quoniam non iustificabitur in conspectu tuo omnis 
uiuens. isti autem de se potius praesumere delegerunt, quod 
deo possent sine ulla offensione seruire, ut iam tune incipe- 
1o rent, quod de illis expressit apostolus: ignorantes enim 
dei iustitiam et suam uolentes constituere iustitiae 
dei non sunt subiecti; ita eis iam lex subintrabat, ut 
abundaret delictum et postea superabundaret gratia 
per dominum Christum, qui finis est legis ad iustitiam 
is omni credenti. 

XXVIII. Quid est, quod ait idem Iesus loquens ad populum: 
et nunc circumauferte deos alienos qui sunt in uobis 
et dirigite corda uestra ad dominum deum Israhel? 
non enim credendi sunt adhuc habuisse apud se aliqua gentium 

29 simulacra, cum superius eorum oboedientiam praedicauerit; 
aut uero, si haberent, post tantas legis comminationes illa 
eos prospera sequerentur, cum sic in eos uindicatum sit, 
quod unus eorum de anathemate furtum fecerat. denique Tacob 
dixit hoc eis qui cum illo exierant de Mesopotamia, ubi sic 

»5 idola colebantur, ut et Rachel paterna furaretur; sed post illam 
admonitionem Iacob dederunt quae habebant: unde adparuit 
hoc eis ita dictum esse, quia sciebat eos habere ille qui 
dixerat. nunc uero post hanc admonitionem Iesu Naue nullus 
tale aliquid protulit. nee tamen putandum est hoc illum 


6 Ps. 142, 2 10 Rom. 10, 3 HOMCH MOND we Oeme 14 ef. 
Rom. 10,4 17 Ios. 24, 23 25 cf. Gen. 31, 19 26 cf. Gen. 35, 2.4 

inaniter praecepisse; non enim ait: et nune auferte deos 
alienos si qui sunt in uobis, sed omnino tamquam sciens 
esse, qui sunt, inquit, in uobis. proinde propheta sanctus 
in cordibus eorum esse cernebat cogitationes de deo alienas 
a deo et ipsas admonebat auferri. quisquis enim talem cogitat 
deum, qualis non est deus, alienum deum utique et falsum 
in cogitatione portat. quis est autem qui sic cogitet deum 
quemadmodum ille est? ac per hoc relinquitur fidelibus, 
quamdiu peregrinantur a domino auferre a corde suo inruentia 
uana phantasmata, quae se cogitantibus ingerunt, uelut talis 
aut talis sit deus, qualis utique non est, et dirigere cor ad 
illum fideliter, ut, quemadmodum et quantum nobis expedire 
nouit, ipse se insinuet per spiritum suum, donec absumatur 
omne mendacium — unde dictum est: omnis homo mendax 
— et transacta non solum inpia falsitate uerum etiam ipso 
speculo et aen'gmate facie ad faciem cognoscamus, sicut et 
cogniti sumus, quemadmodum apostolus dicit: uidemus 
nunc per speculum in aegnimate, tune autem facie ad 
faciem; nunc scio ex parte, tunc autem cognoscam 
sicut et cognitus sum. 

XXX. Et disposuit Iesus testamentum ad populum 
in illo die et dedit illi legem et iudicium in Silo 
coram tabernaculo domini dei Israhel. et scripsit 
uerba haec in libro legum dei; et accepit lapidem 
magnum et statuit illum Iesus sub<ter> terebintho 
ante dominum. et dixit Iesus ad populum: ecce lapis 
iste erit uobis in testimonium, quia hic audiuit 
omnia quae dicta sunt a domino, quaecumque locutus 


9 cf. I Cor. 5,6 14 Ps. 115,2(11) 171 Cor. 13,12 21 Ios. 
24, 25-27 

est ad uos hodie; et hic erit uobis in testimonium 
in nouissimis diebus, cum mentiti fueritis domino 
deo uestro. haee uerba qui non in superficie tantum audiunt 
sed aliquanto altius perscrutantur, nequaquam tantum wirum 
tam insipientem putare debent, ut uerba dei quae locutus 
est populo inanimum lapidem audisse crediderit: qui etiam 
si ab artifice in hominis similitudinem effigiatus esset, inter 
illos utique deputaretur, de quibus in psalmo canitur: aures 
habent et non audient. neque enim idola gentium aurum 
et argentum sola non audiunt et, si lapidea sint, audiunt. 
sed per hune lapidem profecto illum significauit, qui fuit 
lapis offensionis non credentibus Iudaeis et petra scandali, 
qui cum reprobaretur ab aedificantibus, factus est in caput 
anguli. quem praefigurauit et illa petra quae potum sitienti 
populo ligno percussa profudit, de qua dicit apostolus: bibe- 
bant autem de spiritali sequenti petra; petra autem 
erat Christus. unde et cultellis petrinis populum circum- 
cidit iste ductor egregius: qui cultri petrini cum illo etiam 
sepulti sunt, ut profundum mysterium demonstrarent posteris 
profuturum. sic ergo et istum lapidem quamquam uisibiliter 
statutum spiritaliter debemus accipere in testimonium futurum 
Iudaeis infidelibus, hoc est mentientibus, de quibus dicit 
psalmus: inimici domini mentiti sunt ei. neque enim 
frustra, cum iam dei famulus Moyses uel potius per eum 
deus disposuisset ad populum testamentum, quod in arca 
erat, quae dicta est arca testamenti, et in libris legis tanta 
sacramentorum et praeceptorum multiplicitate conscripts, 
tamen etiam hic dictum est: disposuit Tesus ad populum 
testamentum in illa die. repetitio quippe testamenti nouum 


8 Ps, 118, 14 (6) 9 ef. Ps. 113, 12; 184,15 13 cf. Ps. 117, 22; 

testamentum significat; quod significat et Deuteronomium, 
quod interpretatur secunda lex; quod significant et prioribus 
confractis tabulae renouatae. multis enim modis significandum 
quod uno modo inplendum fuit. iam uero quod sub<ter> tere- 
bintho statutus est lapis, hoc significat quod uirga ad petram, 
ut aqua proflueret, quia neque hic sine ligno statutus est 
lapis. ideo autem subter, quia non fuisset in cruce exaltatus 
nisi humilitate subiectus, uel quod illo tempore, quo id faciebat 
Tesus Naue, adhuc obumbrandum mysterium fuit. terebinthi 
etiam lignum medicinalem lacrimam exsudat, quae arbor a 
septuaginta interpretibus hoc loco posita est quamuis secundum 
alios interpretes quercus legatur. 

Mirum est sane, quod saltem in nouissimis suis uerbis, 
quibus populum adlocutus est Iesus homo dei, nihil eos 
obiurgauit ex ea quod his gentibus pepercerunt, quas dominus 
usque ad internecionem cum anathemate perdendas esse prae- 
cepit. sic enim scriptum est: et factum est postquam 
inualuerunt filii Israhel, et fecerunt Chananaeos 
oboedientes, exterminio autem eos non extermina- 
uerunt. nam primo eos id non potuisse scriptura testata est; 
sed nunc posteaquam praeualuerunt, ita ut facerent obau- 
dientes, quod non etiam exterminauerunt, utique contra prae- 
ceptum domini factum est: quod non est cuiquam factum, 
cum Jesus exercitum duceret. cur ergo non eos obiurgauit 
adlocutione nouissima, quod in hoc domini praecepta negle- 
xerint? an forte quia prius dixit eos scriptura non potuisse, 
utique antequam praeualerent, etiam cum _ praeualuissent 
timuisse credendi sunt, ne forte paratis oboedire si parcere 
noluissent, acrius eos aduersum se ex ipsa desperatione pug- 

nare conpellerent et eos superare non possent? hune ergo 
eis humanum timorem dominus noluit inputare, etsi adparet 
in eo quaedam subdefectio fidei: quae si fortis in eis esset, 
ea sequerentur quae ipsum Iesum bellantem secuta sunt. 
quia uero non in eis tanta fides fuit, etiam cum aduersariis 
suis praeualuissent, pugnare cum eis usque ad interemptionem 
eorum timore non ausi sunt. quem timorem, ut dixi, non de 
malitia neque de superbia uel contemptu praecepti dominici, 
sed de animi infirmitate uenientem noluit eis dominus inputare, 
cum eis per Iesum nouissima loqueretur. unde et apostolus, 
Alexander, inquit, aerarius multa mala mihi ostendit; 
reddet illi dominus secundum opera ipsius. de illis 
autem, qui eum periclitantem non malitia sed timore deseru- 
erant, ita locutus est: in prima mea defensione nemo 
mihi adfuit sed omnes me dereliquerunt; non illis 
inputetur. 


LIBER SEPTIMVS. QVAEST. DE IVDICIBVS. 

QVAEST. I. In fine libri Iesu Naue breuiter narrator porrexit 
historiam, quo usque filii Israhel ad colendos deos alienos 
declinauerunt; in hoc autem libro ad ordinem reditur, quomodo 
consequentia gesta fuerint post mortem Jesu Naue. non ergo ab 
illo tempore incipit liber, quo populus ad colenda simulacra 
defluxit, sed a prioribus interpositis temporibus, quibus ea 
gesta sunt, post quae ad illa peruenit. 

lI. Et factum est postquam defunctus est Iesus, 
interrogabant filii Israhel in domino dicentes: quis 

ascendet nobiscum ad Chananaeum dux ad bellandum 
in eo? et dixit dominus: Iudas ascendet; ecce dedi 
terram in manu ipsius. hic quaeritur, utrum aliquis homo 
Iudas uocabatur, an ipsam tribum ita ut solet sic appellauit. 
sed illi, qui interrogauerant dominum, post mortem Jesu Naue 
ducem requirebant: unde putatur unius expressum hominis 
nomen. uerum quia non solet duces nominare scriptura cum 
constituuntur nisi commemorata etiam origine parentum et 
constat post Iesum duces habuisse populum Israhel, quorum 
primus est Gothoniel filius Cenez, rectius intellegitur nomine 
Tudae tribum Iuda fuisse significatam. ab ipsa enim tribu 
uoluit dominus incipere conteri Chananaeos. et cum populus 
de duce interrogasset, ad hoc ualuit responsio domini, ut 
scirent deum noluisse ab uniuerso populo bellari aduersus 
Chananaeos. dixit ergo: Iudas ascendet. et sequitur scriptura 
narrans: et dixit Iudas ad Symeon fratrem suum, 
utique tribus ad tribum. non enim adhuc uiuebant illi filii 
Iacob, qui dicti sunt Iudas et Symeon, inter ceteros fratres 
suos propriis nominibus appellati; sed dixit tribus Iuda ad 
tribum Symeon: ascende mecum in sortem meam et 
bellemus in Chananaeo, et ibo etiam ego tecum in 
sortem tuam. manifestum est auxilium sibi tribum Iuda 
alterius tribus postulasse, quod redderet, cum et illi in sua 
sorte habere inciperent necessarium. 

Ul. Et dixit Caleb: quicumque percusserit Ciui- 
tatem litterarum et anteceperit eam, et dabo ei 
filiam meam Axam in uxorem. iam hoc et in libro Iesu 


16 Iud. 1, 3 25 Iud. 1,12 27 cf. Ios. 15, 16 


1 ascendit PSNV!T cananeum PSNVT debellandum S?V2bd 
2 in eo scripsi: eum libri 3 manus SNVT 5 interrogauerunt NT 
ihesum 7 6 hominis nomen expressum 7’ 10 gothonihel S zenez S 
cenet T' 11 tribum Iuda seripst cum bd: tribum iudam codd.; ef. 
wers. 22 significatum 7 14 uoluisse 7 18 et inter 7 19 appel- 
latos PS‘N appellatis V 20 sorte PSNV mea PSV 21 ego 
om. N 25 calep S chaleb Vi 26 anteceperit scrips: ceperit libri 
et om. bd =.27 Axam om. PSNVD in pr. om. bd 


=" 


5 


1 


2 


2 


on 


Co 


o 


i) 


on 


Quaestionum lib. VIL (Quaest. de Iudicibus), A451 


Naue commemoratum est; sed utrum Jesu uiuente factum 
sit et nunc per recapitulationem repetitum, an post eius 
mortem, posteaquam dictum est: ludas ascendet, et coepit 
Tudas debellare Chananaeos, in quo bello ista omnia gesta 
narrantur, merito quaeritur. sed credibilius est post mortem 
Tesu factum, tunc autem per prolepsin, id est per praeoccu- 
pationem commemoratum quemadmodum et alia. nune enim 
cum res gestae aduersus Chananaeos tribus Iuda exponerentur, 
ita se narrationis ordo continet inter cetera Iudae facta bellica, 
de quo post mortem Jesu dixerat dominus: ludas ascendet. 
et postea descenderunt filii Luda pugnare ad Cha- 
nanaeum qui habitabat [in] montana et austrum 
et campestrem. et abiit Iudas ad Chananaeum 
inhabitantem in Chebron et exiit Chebron ex ad- 
uerso —- nomen autem erat Chebron <ante> Caria- 
tharbocsepher — et percussit Sesi et Achiman et 
Cholmi filios Enac. et ascenderunt inde ad inhabi- 
tantes Dabir. nomen autem Dabir [quod] erat ante 
Ciuitas litterarum. et dixit Caleb: quicumque per- 
cusserit Ciuitatem litterarum et anteceperit eam, 
et dabo ei fillam meam<Axam) in uxorem. constat ergo 
ex hoc ordine gestarum rerum tam perspicuo post mortem Iesu 
hoc esse factum. tunc uero, cum ciuitates datae ipsi Caleb 
commemorarentur, progressus ex occasione narrator quod postea 
factum est praeoccupauit. nec tamen frustra arbitror hoc de 
filia Caleb data in uictoris praemium bis numero scripturam 
commemorare uoluisse. 


11 Iud. 1, 9—12 

IIlI. Alia nascitur quaestio de filia Caleb, quod in libro 
Iesu Naue sic de illa dicitur: et factum est cum ingre- 
deretur ipsa, et consilium habuit cum eo dicens: 
petam patrem meum agrum; et exclamauit de asino 
et cetera, ubi agrum petit a patre atque concessus est, hic 
autem, et factum est, inquit, cum ingrederetur ipse, 
monuit eam Gothoniel, ut peteret a patre suo 
agrum. sed in eo quod ibi dictum est: cum ingrederetur 
ipsa, et hic dictum est: cum ingrederetur ipse, nihil 
contrarium est; simul enim ingrediebantur uiam. quod uero 
ibi dictum est: consilium habuit cum eo — id est cum 
uiro suo — dicens: petam patrem meum agrum; et 
exclamauit de asino, et petit, in eo quod habuit consilium 
ibi monita est, ut peteret: quorum alterum ibi dictum est, 
alterum hic. utrumque autem ita diceretur: ,et consilium 
habuit cum eo dicens: petam patrem meum agrum; ille autem 
monuit eam. et exclamauit de asino*. porro autem quod ibi 
agrum refertur petisse nec nomen ipsius agri tacitum est, 
hic uero, cum agrum petere monita fuerit a uiro suo, non 
agrum petisse dicitur ,clamans de subiugali* — quod ibi 
dictum est ,de asinoé — sed redemtionem aquae — eo 
quod in terram austri fuisset tradita — subiecitque scriptura: 
et dedit ei Caleb secundum cor eius redemtionem 
excelsorum et redemtionem humilium, quid sibi 
uelit obscurum est; nisi forte ager ipse ideo petebatur, ut 
haberet de fructibus eius unde aquam redimeret, cuius 
inopia in illis regionibus erat quo nupta ducebatur. sed 
,dedit ei Caleb redemtionem excelsorum et redem- 
tionem humilium‘* non uideo quid subaudiamus nisi 
pfluentorum‘’, excelsorum uidelicet in montanis, humilium in 
campestribus siue in uallibus. 

V. Et non hereditauit Iudas Gazam et finem eius 
et Ascalonem et finem eius et Accaron et finem 


,eius et Azotum et adiacentia eius. et erat dominus 


oo 


o 


on 


i) 


or 


cum Juda. et hereditauit montem, quoniam non 
potuit hereditare inhabitantes in ualle, quoniam 
Rechab obstitit eis, et currus erant ei ferrei. quod 
in libro Iesu Naue, cum illum locum tractarem. ubi scriptum 
est: et dedit dominus Israheli omnem terram, cum 
multas eius partes nondum possiderent, dixi ita posse intellegi 
omnem terram datam, quia ea quae data non est in posses- 
sionem data est in quandam exercitationis utilitatem: hoc 
multo euidentius hic adparet, quandoquidem commemorantur 
ciuitates, quas non hereditauit Iudas, et dicitur: et erat 
dominus cum luda. et hereditauit montem, quoniam non 
potuerunt hereditare inhabitantes in walle. quis enim non 
intellegat etiam hoc ipsum ad id pertinuisse, quod erat 
dominus cum Iuda, ne totum repente obtinendo extolleretur? 
quod enim adiungit: quoniam Rechab obstitit eis, et 
currus erant ei ferrei, quos currus timuerit, dictum est, 
non dominus qui erat in Inuda, sed ipse Iudas; cur autem 
timuerit, cum quo dominus erat, si quaeritur, hoc est quod 
prudenter intellegendum est refringere deum propitium etiam 
in cordibus suorum nimiae prosperitatis excessus, ut in usum 
eorum conuertat inimicos, non solum quando uincuntur inimici, 
sed etiam quando metuuntur: illud ad commendandam largi- 
tatem suam, illud ad eorum reprimendam elationem. nam 
utique inimicus sanctorum est angelus satanae, quem tamen 
sibi datum colaphizantem dicit apostolus, ne magnitudine 
reuelationum extolleretur. 

VI. Et dederunt Caleb Chebron, sicut locutus est 


Moyses; et hereditauit inde tres ciuitates filiorum. 


Enac et abstulit inde tres filios Enac. iam hoe dictum 
est in libro lesu Naue quoniam illo uiuo factum est; sed hic 
recapitulando commemoratum est, cum de tribu Iuda, unde 
fuit Caleb, scriptura loqueretur. 

VII. Quaeritur quomodo dictum sit: et Iebusaeum habi- 
tantem in Hierusalem non hereditauerunt filii Benia- 
min; et habitauit Iebusaeus cum filiis Beniamin in 
Hierusalem usque in hodiernum diem, cum superius 
legatur eadem ciuitas a Inda capta et incensa interfectis in 
ea Iebusaeis. sed cognoscendum est istam ciuitatem communem 
habuisse duas tribus, Judam et Leniamin, sicut ostendit ipsa 
diuisio terrarum, quae facta est a Jesu Naue. ipsa est enim 
Tebus quae Hierusalem. ideo duae istae tribus remanserunt 
ad templum domini, quando ceterae excepta Leui, quae sacer- 
dotalis fuit et terras in diuisionem non accepit, separauerunt 
se a regno Iuda cum leroboam. intellegendum est ergo a 
Iuda quidem ciuitatem captam et incensam interfectis qui 
illic reperti fuerant, sed non omnes Jebusaeos esse extinctos, 
siue quia erant extra illam ciuitatem siue quia potuerunt 
fugere: quos reliquos Iebusaeos admissos esse a filiis Beniamin, 
{in} quibus cum Juda erat ciuitas illa communis, in ea 
simul habitare, quod ergo dictum est: non hereditauerunt 
Iebusaeum filii Beniamin, intellegendum quod nee tribu- 
tarios eos facere potuerunt siue uoluerunt. aut certe ,non 
hereditauit Iebusaeum‘ dictum est, quia non sine illo tenuit 
terram quae ab illo possidebatur. 

VU. Et non hereditauit Manasses Bethsan, quae 
est Scytharum ciuitas. ipsa hodie perhibetur Scythopolis 
dici. potest autem mouere, quomodo in illis partibus multum 
ab Scythia diuersis potuerit esse Scytharum ciuitas. sed 
similiter potest mouere, quomodo tam longe a Macedonia 
Macedo Alexander condiderit Alexandriam ciuitatem, quod 
utique fecit longe lateque bellando. ita etiam, cum Scythae 
aliquando bellando in loginqua progrederentur, istam condere 
potuerunt. nam legitur in historia gentium uniuersam paene 
Asiam Scythas aliquando tenuisse, cum regi Aegyptiorum illi 
qui eis ultro bellum indixerat irent obuiam, quorum aduentu 
territus se in suum regnum recepit. 

VIIII. Et non hereditauit Manasses Bethsan, quae 
est Scytharum ciuitas, neque filias eius, ,filias eius* 
dicit ciuitates, quas ipsa quasi metropolis instituerat. 

X. Et factum est quando praeualuit Israhel, et 
posuit Chananaeum in tributum et auferens non abs- 
tulit eum. iam tale aliquid dictum est in libro Iesu Naue 
paene ipsis uerbis. proinde aut hic per anacephalaeosin dicitur 
aut illic per prolepsin dictum est, id est aut hic recapitulando 
aut illic praeoccupando. 

XI, Et contribulauit Amorrhaeus filios Dan in 
monte, quoniam non permisit eos descendere in wal- 
lem. et hoc similiter aut in libro Iesu Naue praeoccupando 
commemoratum est aut hic recapitulando. 

XIL Et ascendit angelus domini super Clauthmontem. 
scriptor libri hoc nomine appellauit locum, quia postea scripsit; 
nam quando angelus domini super eum ascendit, nondum sic 
appellabatur. a ploratione quippe nomen accepit, eo quod 
graece xhavOudc ploratio dicitur. ibi enim populus fleuit, cum 
audisset ab hoc angelo uerba domini uindicantis in eos, quod 
inoboedientes fuissent, quia non exterminauerunt populos 
secundum praeceptum eius, quibus praeualuerunt, eligentes 
eos facere tributarios quam interimere et perdere, quemad- 
modum iusserat dominus. quod siue contemto dei mandato 
siue timore fecerint, ne hostes aduersum se acrius pugnare 
pro salute obtinenda quam pro tributo non dando cogerent, 
sine dubio peccauerunt uel spernendo quod diuinitus impe- 
ratum est uel non praesumendo quod eos posset qui imperauerat 
adiuuare. quod ideo per Iesum noluit eis dicere — si tamen 
adhue eo uiuente iam fieri praeceperat et non potius praeoc- 
cupando commemoratum fuerat quod illo mortuo fieri coepit — 
quia hoc omnibus uoluit exprobrare per angelum; nondum 
autem omnes id fecerant uiuente Iesu, etsi aliqui forte iam 
coeperant. credibilius est tamen nihil tale fieri coeptum uiuente 
Iesu Naue tantumque terrarum sub illo tenuisse filios Israhel 
quantum eis ad considendum sufficeret, quamuis in sortibus 
suis haberent unde crescendo et conualescendo adhuc aduer- 
sarios exterminarent. proinde post mortem lesu, posteaquam 
praeualuerunt, ut hoc possent facere, maluerunt eos habere 
tributarios secundum wuoluntatem suam quam interimere et 
perdere secundum uoluntatem dei; propter hoe ad eos corri- 
piendos angelus missus est. quod uero commemoratum est 

in libro lesu Naue, magis existimo praeoccupando commemo- 
ratum, quod post eius mortem uel futurum esse iam ipse 
nouerat prophetico spiritu, si ab illo liber conscriptus est, 
qui appellatur Iesu Naue, uel, si ab alio scriptus est, iam 
factum esse sciebat post mortem Iesu, quod in illo libro 
praeoccupando commemorauit. 

XIII. Quid est quod angelus domini inter cetera diuinae 
comminationis dicit: non adiciam transmigrare populum 
quem dixi eicere [non auferam| eos a facie uestra; et 
erunt uobis in angustias et dii eorum erunt uobis in 
scandalum, nisi ut intellegamus nonnulla etiam de ira dei 
uenire peccata? ut enim dii gentium, inter quas non a se 
exterminatas Israhelitae habitare uoluerunt, essent eis in scan- 
dalum, id est facerent eos scandalizari in domino deo suo 
eoque offenso uiuere indignans hoc comminatus est deus: 
quod certe manifestum est magnum esse peccatum. 

XI. Et dimisit Iesus populum; et abierunt filii 
Israhel unusquisque in domum suam et unusquisque 
in hereditatem suam hereditare terram. hoc per reca- 
pitulationem iterari nulla dubitatio est. nam et mors ipsius 
Iesu Naue etiam in hoc libro commemoratur, ut tamquam 
ab exordio cuncta breuiter insinuentur, ex quo eis dominus 
dedit terram, et quemadmodum sub ipsis iudicibus uixerint 
quaeue perpessi sint; atque iterum reditur ad ipsorum iudicum 
ordinem ab eo qui primus est constitutus. 

XV. Et surrexit generatio altera post eos, qui non 
scierunt dominum et opera eius quae fecit Israhel. 
exposuit quomodo dixerit ,non scierunt dominum®, in illis 
uidelicet praeclaris et mirabilibus operibus, per quae factum 
est ante illos, ut Israhel sciret dominum. 

XVI. Et seruierunt Baal et Astartibus. solet dici Baal 
nomen esse apud gentes illarum partium Jouis, Astarte autem 
Iunonis, quod et lingua punica putatur ostendere. nam Baal 
Punici uidentur dicere dominum: unde Baalsamen quasi 
dominum caeli intelleguntur dicere; Samen quippe apud eos 
caeli appellantur. Iuno autem sine dubitatione ab illis Astarte 
uocatur. et quoniam istae linguae non multum inter se diffe- 
runt, merito creditur hic de filiis Israhel hoc dicere scriptura, 
quod Baal seruierunt et Astartibus, quia Ioui et Iunonibus. 
nec mouere debet, quod non dixit Astarti, id est Tunoni, sed, 
tamquam multae sint Iunones, pluraliter hoe nomen posuit. 
ad simulacrorum enim multitudinem referri uoluit intellectum, 
quoniam unumquodque Iunonis simulacrum Iuno uocabatur; 
ac per hoc tot Iunones quot simulacra intellegi uoluit. uarie- 
tatis autem causa existimo 1ouem singulariter, Iunones plura- 
liter commemorare uoluisse; nam eadem causa plurium 
simulacrorum etiam Joues pluraliter dici possent. hoe autem, 
id est nomine plurali Iunones in graecis secundum Septuaginta 
reperimus, in latinis autem singulariter erat. quorum in illo, 


qui non habebat Septuaginta interpretationem, sed ex hebraeo 2 


erat, Astaroth legimus nec Baal, sed Baalim. quodsi forte 
aliud in hebraea uel syra lingua nomina ista significant, deos 
tamen alios fuisse constat et falsos, quibus Israhel seruire 
non debuit. 

XVII. Et uendidit eosin manu inimicorum suorum 
in circuitu. quaeri solet quare dixerit ,»uendidit*, tamquam 
aliquod pretium intellegatur datum. sed et in psalmo legitur: 
uendidisti populum tuum sine pretio, et apud 

prophetam: gratis uenditi estis et non cum argento 
redimemini. quare ergo ,uenditi‘, si ,gratis* et ,sine 
pretio* et non potius donati? an forte scripturarum locutio 
est, ut uenditus etiam qui donatur dici possit? hic autem 
sensus est optimus in eo, quod dictum est: gratis uenditi 
estis, et: uendidisti populum tuum sine pretio, 
quia illi, quibus tradidisti populum, inpii fuerunt, non deum 
colendo tradi sibi illum populum meruerunt, ut ipse cultus 
tamquam pretium uideretur. quod uero dictum est: neque 
cum argento redimemini, non ait: neque cum pretio, 
sed: neque cum argento, ut pretium redemtionis intelle- 
gamus, quale dicit apostolus Petrus: non enim argento 
et auro redemti estis sed pretioso sanguine tam- 
quam agni inmaculati. in argento enim propheta omnem 


5 pecuniam significauit, ubi ait: non cum argento redime- 


mini, quoniam pretio quidem sanguinis Christi, non tamen 
pretio pecuniario fuerant redimendi. 

In eo, quod dominus dicit: et ego non adponam auferre 
uirum a facie ipsorum de gentibus quas reliquit 
<Iesus> filius Naue; et dimisit ad tentandum in 
eis Israhel, siobseruant uiam domini abire in eam 
quemadmodum custodierunt patres eorum an non. 
et dimisit dominus gentes has, ut non auferret 
illas celeriter, et non tradidit illas in manu Jesu, 
satis ostenditur causa, quare non Iesus omnes illas gentes 
bellando deleuerit; quia hoc si fieret, non essent in quibus 
isti probarentur. poterant autem esse ad utilitatem ipsorum, 

si tentati in eis non reprobi inuenirentur eisque talibus inuentis, 
quales eos esse debere praeceperat dominus, iam gentes illae 
auferrentur a facie eorum, si ita uiuerent, nec bellis eos 
exerceri oporteret. uerba enim domini hucusque accipienda sunt: 
propter quod tanta dereliquit gens haec testa- 
mentum meum, quod mandaui patribus eorum, et 
non oboedierunt uoci meae, et ego non adponam 
auferre uirum a facie ipsorum — id est aduersarium 
— cetera uero uerba scriptoris sunt exponentis, unde dixerit 
dominus non se ablaturum uirum de gentibus quas reliquit 
Iesus filius Naue. deinde subiungens, qua causa dereliquerit, 
et dimisit, inquit ad tentandum in eis Israhel, si 
obseruant uiam domini abire in eam, quemadmo- 
dum custodierunt patres eorum an non, eos uolens 
intellegi patres custodisse uiam domini, qui fuerunt cum Iesu, 
id est eo tempore quo ille uiuebat. generationem quippe 
alteram superius retulit surrexisse post illos, qui uixerunt cum 
Tesu, et ab ipsis coepisse transgressiones quae offenderent 
dominum: pro quibus tentandis, id est probandis, relictae 
fuerant gentes nec exterminatae per Iesum. 

Deinde ne putaretur hoc Iesus consilio suo tamquam 
humano egisse, ut gentes illae relinquerentur, subiungit 
scriptura: et dimisit dominus gentes has, ut non 
auferret illas celeriter; et non tradidit eas in manu 
Tesu. deinde sequitur: et hae gentes quas reliquit 
Tesus, ut tentaret in eis Israhel, omnes qui nesci- 
erunt omnia bella Chanaan, uerum propter gene- 
rationes filiorum Israhel docere illos bellum. erat 

ergo ista causa in eorum tentatione, ut bellare discerent, id 
est. ut tanta pietate et oboedientia legis dei bellarent quanta 
patres eorum qui domino deo etiam bellando placuerunt, non 
quia optabile aliquid est bellum, sed quia pietas laudabilis 
et in bello. quod autem sequitur: uerum qui ante illos 
non scierunt illas, quid nisi gentes uult intellegi, quas 
nescierunt bellando qui fuerunt ante istos, quorum tentationt, 
hoe est probationi relictae sunt? deinde commemorans quae 
sint, quingue, inquit, satrapias alienigenarum, quas 
in libris Regnorum manifestius exprimit. satrapiae autem di- 
cuntur quasi parua regna, quibus satrapes praeerant: quod 
nomen in illis partibus cuiusdam honoris est siue fuit. et 
omnem, inquit, Chananaeum et Sidonium et Euaeum 
inhabitantem Libanum a monte Hermon usque ad 
Laboemath. et factum est, ut tentaretur in ipsis 
Israhel. tamquam diceret: hoc autem factum est, ut tenta- 
retur in ipsis Israhel, scire si audient mandata domini; 
ron ut sciret deus omnium cognitor etiam futurorum, sed ut 
scitent ipsi et sua conscientia uel gloriarentur uel conuince- 
rentur utrum audirent mandata domini, quae mandauit 
patribus eorum in manu Moysi. quoniam ergo mani- 
festati sibi sunt non se oboedisse deo in his gentibus quae 
ad eorum tentationem, id est exercitationem atque probationem 
fuerant derelictae, propterea dixit deus uel illa, in quibus 
aperte missus angelus et locutus expressius est, uel paulo 
ante, ubi ait: propter quod tanta dereliquit gens 
haec testamentum meum, quod mandaui patribus 
eorum, et non oboedierunt uoci meae, et ego non 
adponam auferre uirum a facie ipsorum. 

Dictum est autem in Deuteronomio ex persona dei loquentis 
de istis gentibus aduersariis: non eiciam illos in anno 
uno, ne fiat terra deserta et multiplicentur in te 
bestiae ferae; paulatim eiciam illos, donec multi- 
plicemini et crescatis et hereditetis terram. poterat 
hance promissionem suam seruare dominus erga oboedientes, 
ut exterminatio gentium illarum crescentibus Israhelitis par- 
tibus fieret, cum eorum multitudo terras unde aduersarii 
exterminarentur desertas esse non sineret. quod autem ait: 
ne multiplicentur in te bestiae ferae, mirum si non 
bestiales quodam modo cupiditates et libidines intellegi uoluit, 
quae solent de repentino successu terrenae felicitatis existere. 
neque enim deus homines exterminare poterat et bestias non 
poterat uel perdere uel nasci potius non permittere. 

XVIN. Et excitauit dominus saluatorem Israhel et 
saluauit eos. deinde uelut quaereretur quem saluatorem, 
Gothoniel, inquit, filium Cenez. accusatiuum enim casum 
hic debemus accipere, tamquam diceretur ,Gothonielem*. 
aduertendum est autem quod saluatorem dicat etiam hominem, 
per quem deus saluos faciat. nam clamauerunt filii Israhel 
ad dominum; et excitauit dominus saluatorem Israhel 
et saluauit eos, Gothoniel filium Cenez fratrem Caleb 
iuniorem ipsius, et exaudiuit eos. inter illa autem quae 
appellantur dxépBata, hoe genus rarum est, quoniam habet et 
illud quod Graeci uocant dotepodoyiav. quod enim ait postea: 
et exaudiuit eos, si prius ponatur, fit sermo lucidior. nam 
ordo est: et clamauerunt filii Israhel ad dominum. et exaudiuit 
eos et excitauit dominus saluatorem Israhel. deinde quod hic 
interpositum est: et saluauit eos, et postea dictum est: 

Gothoniel — uelut Gothonielem — filium Cenez, si ita 
diceretur, planius fieret: et excitauit dominus saluatorem 
Israhel Gothoniel filium Cenez et saluauit eos. 

XVIII. Quadraginta annos quieuisse terram promissionis a 
bellis sub Gothoniele iudice scriptura testatur: quantum 
temporis primordia Romani imperii sub Numa _ Pompilio 
tantummodo rege pacata habere potuerunt. 

XX. Quaeri potest utrum mentitus fuerit Aod index, quando 
occidit Eglom regem Moab. cum enim solus soli insidiaretur, 
ut eum percuteret, hoc ili ait: uerbum occultum mihi 
est ad te, rex, ut ille a se omnes, qui cum illo fuerant, 
remoueret. quod cum factum esset, iterum dixit Aod: uerbum 
dei mihi ad te, rex. sed potest non esse mendacium, quando- 
quidem uerbi nomine solet etiam factum appellare scriptura; 
et reuera ita erat. quod autem dixit: uerbum dei, intellegen- 
dum est hoc illi deum ut faceret praecepisse, qui eum populo 
guo excitauerat saluatorem, sicut illis temporibus talia fieri 
diuinitus oportebat. 

XXI. Merito quaeritur quomodo fuerit ,exiiis ualde rex 
Eglom‘ ,et concluserunt adipes uulnus,* quando 
percussus est. sed intellegendum est ea locutione dictum, 
quae solet a contrario intellegi; sicut dicitur lucus, quod 
minime luceat, et abundare respondetur, quod non est, et 
benedixit regi pro maledixit, sicut scriptum est in Regnorum 
libro de Nabuthe. nam in ea interpretatione, quae non 
secundum Septuaginta, sed ex hebraeo est, ita inuenimus: 
erat autem Eglom crassus nimis. 


4 cf. Iud. 3, 11 10 Iud. 3, 19 12 Iud, 3, 20 19 Iud. 3, 

XXII. Et exiit Aod foras et transiit obseruantes et 
clausit ianuas domus superioris super eum et coar- 
tauit. hoc recapitulando dictum est, quod fuerat praetermis- 
sum. nam prius hoc fecisse intellegendum est et sic de 
superioribus descendisse et transisse obseruantes. 

XXIII. Quomodo pueri regis Eglom claui aperuerint quod 
Aod claui non clauserat, potest mouere, aut, si ille claui 
clauserat, quomodo secum eam non auferret, ut isti nec claui 
aperire possent. proinde aut alia clauis adlata est aut tale 
clusurae genus fuit, quod sine claui posset claudi nec sine 
claue aperiri. nam sunt quaedam talia, sicut ea quae ueruclata 
dicuntur. 

XXII. Sub iudice Aod octoginta annos pacem habuit 
Israhel in terra promissionis duplicato scilicet tempore quam 
fuit memorabile Romanorum sub rege Numa Pompilio. 

XXV. Et post eum surrexit Samegar filius Anath et 
percussit alienigenas in sexcentos uwiros praeter 
uitulos boum et saluauit Israhel. quomodo post Aod 
iste pro Israhel pugnauerit et dictus sit saluasse Israhel 
potest esse quaestio; non enim rursus fuerant captiuati uel 
lugo seruitutis innexi. sed intellegendum ita dictum ,saluauit,* 
non quia nocuerit aliquid hostis, sed ne permitteretur nocere: 
quem credendum est bello coepisse tentare et huius uictoria 
fuisse depulsum. sed quid sibi uelit quod addidit: praeter 
uitulos boum, obscurum est. an forte et boum stragem 
pugnando fecit et ita dictum est eum occidisse sexcentos 
uiros praeter illud quod fecit de bubus occisis? sed quare 

uitulos? an graecae locutionis consuetudo est etiam uitulos 
eos appellare, qui grandes sunt? nam ita loqui uulgo in 
Aegypto perhibentur, sicut apud nos pulli appellantur gallinae 
cuiuslibet aetatis. non autem habet interpretatio ex hebraeo 
»praeter uitulos boum,* sicut ista quae secundum Septua- 
ginta est; sicut habet illa ex hebraeo: uomere occisos 
sexcentos uiros, quod ista non habet. 

XXVI. Quid est quod respondens Barac Debborae ait: si 
ibis, ibo, et si non ieris mecum, non ibo, quoniam 
nescio diem in qua prosperat angelum dominus 
mecum, quasi a prophetissa diem audire non potuerit? nec 
illa diem respondit, sed perrexit cum illo. et quid est: 
prosperat angelum dominus mecum? an hic demon- 
stratum est, quia et angelorum actus prosperantur, id est 
adiuuantur a domino, ut feliciter cedant? an locutionis est 
,prosperat angelum mecum,* id est facit mecum prospera 
per angelum? 

XXVII. Et pauefecit dominus Sisaram et omnes 
currus eius. ecce quemadmodum commendat scriptura agere 
deum in cordibus, ut det exitum rebus, quem constituit. 
utique enim pauefecit uel obstupefecit Sisaram, ut trade- 
ret eun.. 

XXVIII. Vbi Iahel mulier, quae occidit Sisaram, cum 
locuta esset ad Barac qui eum quaerebat, scriptum est de 
ipso Barac, quia intrauit ad eam: animaduertendum est 
non esse consequens, ut, cum scriptura dicit de uiro quod 
intrauit ad aliquam feminam, iam etiam concubuisse credatur. 
assidue quippe sic loquitur scriptura: intrauit ad eam, ut 
nolit intellegi nisi quod ei mixtus sit. hic ergo proprie dictum 

est ,intrauit ad eam,“ id est in domum eius intrauit, non 
ut per haec uerba intellegatur concubitus. 

XXVIII. In cantico Debborae dicitur: defecerunt habi- 
tantes in Israhel, defecerunt, donec surrexit Debbora, 
donec surrexit mater in Israhel. elegerunt ut panem 
hordeaceum deos nouos; tunc expugnauerunt ciuitates 
principum. hic intermixtus ordo uerborum obscuritatem facit 
et quaestionem mouet. quomodo enim intellegatur: elegerunt 
ut panem hordeaceum deos nouos; tune expugnauerunt 
ciuitates principum? quasi tunc eis fauerit deus ad 
expugnandas ciuitates principum, quando elegerunt ut 
panem hordeaceum deos nouos. sed in aliis iam 
scripturarum locis saepe didicimus quemadmodum fiant hyper- 
bata, quorum directione cum uerba ad ordinem redeunt sensus 
explanatur. iste ergo est ordo: defecerunt habitantes in Israhel, 
defecerunt; elegerunt ut panem hordeaceum deos nouos, donec 
surrexit Debbora, donee surrexit mater in Israhel; tune expugna- 
uerunt ciuitates principum. 

XXX. Quaeri potest quomodo dictum sit: elegerunt ut 
panem hordeaceum deos nouos, cum panis hordeaceus, 
quamuis sit in comparatione triticei panis abiciendus, tamen 
etiam ipse pascat et uitale alimentum sit; dii autem noui, 
quos dicuntur elegisse qui defecerunt a deo uiuo, non possunt 
in alimentis animae deputari, sed potius in uenenis. an 
hactenus accipienda est similitudo, quatenus ualet, ut propter 
hoc solum dictum intellegatur, quia, sicut plerumque fastidio 
fit, ut eligenda reiciantur et aspernanda delectent, ita uitio 
prauae uoluntatis tamquam languore fastidii, cum esset deus 
eorum uerus, in falsis elegerunt nihil aliud quam nouitatem 

spreta ueritate, atque ita cibum mortiferum tamquam panem 
hordeaceum elegerunt non se arbitrantes inde perituros, sed 
etiam inde uitam uelut esca innoxia licet uiliore sumturos? 
secundum opinionem ergo eorum similitudo posita est 

6 animique languorem, non secundum ueritatem. nam dii illi 
noui nullis sunt cibis uitalibus comparandi. 

XXXI. Et factum est quando clamauerunt filii 
Israhel ad dominum propter Madian, et misit do- 
minus uirum prophetam ad filios Israhel et dixit 

w eis. cur non dicatur nomen huius prophetae, quod ualde 
scripturis inusitatum est, latens causa est; non tamen nullam 
esse arbitror. sed quia post uerba, quibus exprobrauit inoboe- 
dientiam populo, sequitur scriptura dicens: et uenit ange- 
lus domini et sedit sub quercum quae erat in 

15 Ephra, non absurde intellegitur iste angelus significatus no- 
mine uiri, ut, posteaquam haec uerba dixit, uenerit ad quer- 
cum memoratam et ibi sederit. nomine enim uirornm solere 
appellari angelos notum est, quamuis eum, qui esset angelus, 
appellatum esse prophetam non facile nec euidenter oecurrat; 

20 eum sane, qui propheta esset, dictum angelum legimus. sed 
si angelorum dicta prophetica nota sunt, id est quibus futura 
praenuntiauerunt, cur non possit angelus prophetae nomine 
nuncupari? uerum tamen, ut dixi, expressum et manifestum 
de hac re testimonium non occurrit. 

2% XXXII. Quod angelus dicit ad Gedeon: dominus tecum 
potens in fortitudine, nominatinus casus est, non uoca- 
tiuus; hoc est: dominus potens tecum est‘, non ,tu potens*. 

XXXII. Aduertendum est dixisse angelum tamquam ex 
domini auctoritate: nonne ecce misi te? cum loqueretur 

ad Gedeon. quis enim eum misit, nisi qui ad eum angelum 
misit? Debbora wero non ait ad Barac: ,nonne mandaui tibi‘ ? 
sed ait: nonne mandauit dominus deus Israhel tibi? 
lic autem non dictum est: nonne ecce misit te dominus? sed: 
nonne ecce misi te? 

XXXIIIT. Vbi respondet Gedeon ad angelum: in me, do- 
mine — hoc est: in me intende — in quo saluabo Isra- 
hel? ecce mille mei humiliores in Manasse? intelle- 
gitur praepositus fuisse mille hominum, quos graece yedrrdipyovs 
appellat scriptura. an quid aliud? 

XXXV. Animaduertendum est quod Gedeon non ait angelo: 
offeram tibi sacrificium, sed ait: offeram sacrificium 
meum et ponam in conspectu tuo. unde intellegendum 
est non eum angelo, sed per angelum sacrificium offerre uo- 
luisse. quod et ipse angelus euidenter ostendit, qui non ab 
eo sacrificium tamquam sibi sumsit, sed ait illi: accipe 
carnes et azymos et pone ad petram illam et ius 
effunde. et cum hoc fecisset Gedeon, extendit angelus 
domini summum uirgae quae in manu eius et teti- 
git carnes et azymos; et accensus est ignis de pe- 
tra et comedit carnes et azymos. ita etiam ipse ange- 
lus in sacrificio quod obtulit Gedeon officium ministrantis 
inpleuit; ignem quippe homo minister ut homo sine miraculo 
subiecisset, quem mirabiliter ut angelus iste subiecit. demique 
tunc cognouit Gedeon quod angelus domini esset; nam hoe 
scriptura continuo subdidit: et uidit Gedeon quoniam 
angelus domini est. prius ergo tamquam cum homine 
loquebatur, quem tamen hominem dei credidit, ut coram ipso 

sacrificium uellet offerre uelut adiuuandus eius praesentia 
sanctitatis. 

XXXVI. Quaeri potest quare Gedeon ausus fuerit sacrifi- 
cium offerre deo praeter locum ubi iusserat deus. praeter 
tabernaculum quippe suum deus prohibuerat sacrificari sibi 
cui tabernaculo templum postea successit. tempore autem, quo 
fuit Gedeon, tabernaculum dei erat in Silo; atque ideo illic 
tantum legitime posset sacrificari. sed intellegendum est quod 
illum angelum primo prophetam putauerat et tamquam deum 
illum consuluerat de offerendo sacrificio: quod ille si prohi- 
buisset, non utique fieret; sed quoniam adprobauit et ut fieret 
annuit, dei auctoritatem Gedeon in faciendo secutus est. ita 
quippe deus legitima illa constituit, ut leges non sibi, sed 
hominibus daret. unde quodcumque praeter illa ipse praecepit, 
non a transgressoribus, sed potius a piis et oboedientibus 
inpletum intellegendum est: sicut Abraham de immolando 
filio. nam sic et Helias extra tabernaculum domini ad conuin- 
cendos sacerdotes idolorum sacrificauit: quod ex praecepto 
domini fecisse intellegendus est, qui ei tamquam prophetae 
reuelatione atque inspiratione iussit ut faceret. quamquam 
tanta consuetudo praeter tabernaculum sacrificandi crebuerat, 
ut etiam Salomon in excelsis sacrificasse inueniatur nec eius 
sacrificium fuisse reprobatum. et tamen notantur reges, qui 
inter opera laudabilia sua non destruxerunt excelsa, ubi contra 
legem dei populus sacrificare consueuerat, et qui destruxit 
maiore praedicatione laudatur. ita deus consuetudinem populi 
sui, qua praeter eius tabernaculum tamen non diis alienis offe- 
rebant, sed domino deo suo, sustinebat potius quam uetabat 

etiam sic exaudiens offerentes. hoc autem, quod Gedeon fecit, 
quis non intellegat per angelum procuratum ut prophetice 
fieret, in qua prophetia petra illa commendaretur? eui quidem 
petrae non sacrificatum est, sed de illa ignis commemoratur 
exisse, quo sacrificium consumeretur. siue enim per aquam, 
quam percussa, petra effudit in eremo, siue per ignem donum 
spiritus sancti significatur, quod ditissime dominus Christus 
effudit super nos. nam et in euangelio significatum est hoc 
donum per aquam, ubi ipse dominus ait: si quis sitit, 
ueniat et bibat. qui credit in me, sicut dicit scrip- 
tura, flumina de uentre eius fluent aquae uiuae, 
ubi euangelista subiunxit: hoc autem dicebat de spiritu 
quem accepturi erant credentes in eum. significatum 
est et per ignem, ubi ueniente illo super congregatos legitur: 
uisae sunt illis linguae diuisae uelut ignis, qui 
et insedit super unumquemque eorum; et ipse do- 
minus ait: ignem ueni mittere super terram. 

XXXVII. Ht factus est numerus eorum qui lambu- 
erunt manu sua, lingua sua trecenti uiri. plerique 


Jatini codices non habent ,manu sua‘, sed tantummodo » 


-lingua sua‘, quoniam sic intellexerunt quod supra dictum 
est: sicut canes; graecus autem utrumque habet: manu 
sua, lingua sua, ut intellegatur quod manu aquam raptam 
in os proiciebant. et hoc erat simile bibentibus canibus, qui 
non ore adposito sicut boues aquam ducunt quam bibunt, sed 
lingua in os rapiunt, sicnt etiam isti fecisse intelleguntur, 
sed cum manu in os aquam proicerent, quam lingua excipe- 
rent. nam et interpretatio ex hebraeo planius id habet his 

uerbis: fuit itaqgue numerus eorum qui manu in os 
proiciente aquam lambuerant trecenti wiri. neque 
enim solent homines ita bibere, ut sine opere manus lingua 
sicut canes aquam hauriant; aut uero istis praeceptum fuerat 
ut hoc facerent. sed cum ad bibendum descendissent ad 
aquam, multi genu fixo biberunt, quod facilius et minore 
labore fieret; pauci uero, quia non flexo genu se incuruaue- 
runt, ut canes biberunt, sed aquam manu in os jactam. quo- 
yum numerus, quia trecenti erant, signum insinuat crucis 
propter litteram T graecam, qua iste numerus significatur. 
per quam etiam gentes magis in crucifixum credituras prae- 
figuratum est, quod littera graeca est. unde Graecorum no- 
mine apostolus omnes gentes significat, cum dicit: Iudaeo 
primum et Graeco, et: Iudaeis et Graecis, saepe ita 
commemorans circumcisionem et praeputium, quod in linguis 
gentium graeca ita excellat, ut per hanc omnes decenter signi- 
ficentur. iste numerus et in uernaculis Abrahae animaduer- 
tendus est, per quos fratrem ab hostibus liberauit, quando 
eum Melchisedec in magno mysterio benedixit. quod enim 
exuberant illic decem et octo — nam trecenti decem et octo 
fuisse referuntur — uidetur mihi significatum quo etiam tem- 
pore fieret, id est tertio, quod futurum erat sub gratia, nam 
primum est ante legem, secundum sub lege, tertium sub 
gratia. singula uero tempora senario numero significata sunt 
propter perfectionem; nam ter seni decem et octo sunt. unde 
et illa mulier decem et octo annos habebat in infirmitate, 


-quam curuam saluator cum inuenisset erexit et a diaboli alli- 

gamento, ut euangelium indicat, soluit. nam quod ita isti 
probati sunt, per quos uinceret Gedeon, ut similes in bibendo 
canibus dicerentur, significat quod contemtibilia et ignobilia 
elegit dominus; pro contemtu enim habetur canis. unde dicit: 
non est bonum tollere panem filiorum et mittere 
canibus; et Dauid, ut se tamquam contemtibilem abiceret, 
canem se appellauit loquens ad Saul. 

XXXVIII. Quid sibi uult quod scriptum est de Gedeon: 
descendit ipse et Phara puer eius in partem quin- 
quaginta qui erant in castris? quod latini quidam co- 
dices habent: in eam partem in qua erant quinqua- 
geni custodes in castris, alii uero: in partem quin- 
quagesimam in castra; obscurum quippe dictum plures 
sententias interpretum fecit. sed aut ea pars castrorum erat, 
quam seruabant quinquaginta custodes, aut, si quinquageni 
intellegendi sunt circumquaque seruasse, in unam partem isti 
descenderunt ubi erant quinquaginta. 

XXXVIIII. Quod ille, qui proximo suo somnium narrauit, 
quod audiuit Gedeon, ut de uictoria futura confirmaretur, dixit 


se uidisse mensam panis hordeacei uoluentem in castris et : 


percutientem tabernaculum Madian et subuertentem, hoc in- 
tellegendum arbitror quod de canibus, quia per contemptibilia 
mundi — quod significat mensa panis hordeacei — saluator 
superbos fuerat confusurus. 

XL. Quod exclamari iussit Gedeon a trecentis suis: gla- 
dius domino et Gedeon, id est huic Gedeon, hoe signi- 


ficat, quod gladius id erat operaturus, quod domino placeret 
et Gedeon. 

XLI. Quaeri solet quid sit ,ephud‘ uel ,ephod. quod qui- 
dem si sacerdotale est indumentum, quod plerique dicunt, uel 
potius superindumentum, quod éxévévua graece dicitur uel 
exwuic, quod magis superhumerale interpretari latine potest, 
merito mouet quomodo de tanto auro Gedeon id fecerit. nam 
ita scriptum est: et factum est pondus inaurium au- 
rearum quas petierat sicli mille septingenti auri 
praeter brachialia et torques et operimenta pur- 
purea quae erant super reges Madian, praeter tor- 
ques quae erant in ceruicibus camelorum ipso- 
rum. et fecit illud Gedeon in ephud et statuit 
illud in ciuitate sua in Ephra. et fornicatus est 
omnis Israhel post illud ibi et factum est Gedeon 
et domui eius in scandalum. quomodo ergo ista uestis 
de tanto auro fieri potuit? nam et mater Samuelis fecit filio 
suo, sicut legimus, ephud bar, quod nonnulli interpretati sunt 
,ephud lineum*, quando eum dedit domino in templo nutrien- 
dum: ubi euidentius adpazet hoc genus esse indumenti. an 
ideo dictum est: statuit illud in ciuitate sua, ut hinc 
intellegeretur aureum fuisse factum? non enim dictum est 
»posuit*, sed ,statuit*, quoniam ita erat solidum et uali- 
dum, ut statui posset, hoc est positum stare. 

Hoe ergo inlicitum cum fecisset Gedeon, fornicatus est 
post illud omnis Israhel, id est sequendo illud contra 
legem dei. ubi non frustra quaeritur, cum idolum non fuerit, 
id est cuiusquam dei falsi et alieni simulacrum, sed ephud, 
id est unum de sacramentis tabernaculi quod ad uestem sacer- 
dotalem pertineret, quomodo fornicationem scriptura dicat po- 

puli ista sectantis atque uenerantis. ideo scilicet, quod praeter 
tabernaculum dei, ubi erant ista quae ibi fieri iusserat deus, 
extra simile aliquid fieri fas non erat. ideo sequitur et dicit 
scriptura: et factum est Gedeon et domui ¢éius in 
~scandalum, id est, ut ab offenso deo discederet, quia et 
hoe quoddam genus idoli quodam modo erat, quod extra dei 
tabernaculum quodlibet manu facturm pro deo coleretur, cum 
illa ipsa quae iussa sunt in tabernaculo -fieri ad dei potius 
cultum referrentur quam pro deo aliquid eorum aut pro dei 
simulacro colendum haberetur. 

Quamquam per ephud uel ephod ea locutione, quae signi- 
ficat a parte totum, omnia possint intellegi quae constituit 
Gedeon in sua ciuitate ueluti ad colendum deum similia taber- 
naculo dei: et propterea per hoc, quia hoc est sacerdotalis 
honoris insigne, quod saepe scriptura commemorat, ut hoc 
sit peccatum Gedeon, quod extra dei tabernaculum fecerit 
aliquid simile, ubi coleretur deus. non quod solido auro uelut 
adorandum constituerit ephud, sed quod ex auro ipso, quod 
esset de praeda, fecerit ea quae pertinerent ad ornamenta uel 
instrumenta sacrarii, quae omnia per ephud significata sunt, 
propter excellentiam, ut dixi, uestis sacerdotalis. nam et ipsum 
ephud non quidem ex auro solo fieri praeceptum est, si hoe 
est superhumerale sacerdotalis uestis, uerum tamen etiam 
aliquid auri habet; nam ex auro et hyacintho et purpura et 
coccino et bysso ut fieret, diuinitus imperatum est. sed quia 
hoc ita posuerunt septuaginta interpretes, ut commemoratis 
omnibus quae de spoliis acceperat Gedeon, inferrent: et fecit 
illud Gedeon in ephud, uidetur ita dictum, tamquam ex 
toto illo quod commemoratum est hoc factum esse credatur, 
cum possit etiam illic intellegi locutio quae significat a toto 

partem, ut quod dictum est: fecit illud in ephud, intel- 
legatur ,fecit inde ephud‘ uel ,fecit ex eo ephud*, non sci- 
licet illud totum consumens in ephud, sed ex illo quantum 
sufficiebat inpendens. nam in illa interpretatione quae ex he- 
braeo est sic legitur: fecitque ex eo Gedeon ephod. 
quod enim apud Septuaginta scriptum est ,ephud*, hoc in 
hebraeo perhibetur dici ,ephod*. non autem omnes sacer- 
dotes tali utebantur superhumerali, quod esset ex auro et 
hyacintho et purpura et coccino et bysso, sed solus summus 
sacerdos. unde illud, quod de Samuele commemorauimus fac- 
tum ili ab eius matre, non erat utique tale, quoniam cum 
datus est nutriendus non erat summus sacerdos utique puer. 
unde, ut dictum est, ephud bar appellatur uel potius ephud 
hat, sicut adserunt qui hebraeam linguam nouerunt, et inter- 
pretatur ephud lineum. sed Gedeon existimo illud fecisse, 
quod erat praecipuum summi sacerdotis indumentum atque 
ornamentum, per quod et cetera significata sunt opera sacra- 
rii, quod in sua ciuitate praeter dei tabernaculum constituerat. 
et propter hoc peccatum factum est illi et domui eius in 
scandalum, ut sic interiret — quod postea scriptura narrat — 
tanta eius numerositas filiorum. 

XLII. Non praetereunda oritur quaestio, quomodo quieuerit 
terra quadraginta annos in diebus Gedeon, cum post uicto- 
rlam, qua liberauit Hebraeos, ex auro spoliorum fecerit abo- 
minationem et post illam fornicatus sit omnis Israhel et fuerit 
illi et domui eius in scandalum. quomodo ergo post hoc tan- 
tum nefas, quod et Gedeon et populus admisit. requieuit 
terra quadraginta annos, cum hoc scriptura soleat ostendere, 
cum a domino deo populus fornicaretur, tunc potius pacem 
illos perdere, non adquirere, et hostibus subiugari, non ab 

hostium infestatione muniri? sed intellegendum est, sicut solet 
scriptura, per prolepsin, id est per praeoccupationem dixisse, 
quod fecerit ephud contra dei legem Gedeon ex illo auro, 
quod fuerat hostibus deuictis atque prostratis ablatum, quia 
uno loco dicere uoluit et unde erat aurum et quid de illo 
factum sjt. sed postea factum est in fine dierum Gedeon hoc 
peccatum, quando consecuta sunt etiam mala, quae deinde 
scriptura contexuit, posteaquam commemorauit, quot annis in 
diebus Gedeon terra conquieuerit, quos annos recapitulando 
commemorauit, id est ad ordinem rediens quem praeteruerterat 
prius dicendo de illo scandalo quod nouissime factum est. 

XLII. Et factum est cum mortuus esset Gedeon, 
et auersi sunt filii Israhel et fornicati sunt post 
Baalim et posuerunt ipsi sibi Baalberith testa- 
mentum, ut esset eis ipse in deum. et Baalim et Baal- 
berith idola intellegenda sunt. maior itaque transgressio et 
fornicatio commissa est a populo post mortem Gedeon quam 
illo uiuo propter ephud, quoniam et illud, etsi inlicite factum 
erat, tamen de sacramentis tabernaculi erat; ista uero post 
idola fornicatio non habet uel falsam paternae religionis defen- 
sionem. unde etiam si illud ephud non in fine temporis Ge- 
deon, sed ante factum est, ita deus patienter tulit, ut pax in 
terra perseueraret, quia, licet factum crat quod prohibuerat, 
non tamen longe recessum erat ab illo, qui tale aliquid in 
tabernaculo suo atque in honorem suum fieri iusserat. nunc 
uero grauiora commissa et apertissimam post idola fornicatio- 
nem populi esse noluit inpunitam. 

XLII. Quod inducitur rhamnus, id est quoddam spinarum 
genus, in similitudinem dicere omnibus lignis conuenientibus 
eam, ut regnaret super ea: si in ueritate ungitis me 
uos regnare super wos, uenite, confidite in protec- 
tione mea; et si non, exeatignis de rhamno et com- 
edat cedros Libani, obscurus sensus est, sed eum in- 
uenta distinctio manifestat. non enim ita legendum est: et 
si non exeat ignis de rhamno, sed subdistinguendum 
,et si non* ac deinde inferendum ,exeat ignis de rha- 
mno*, id est: et si non confiditis in protectione mea aut: et 
si non in ueritate ungitis me regnare super wos, exeat ignis 
de rhamno et comedat cedros Libani. comminantis 
enim uerba sunt quid facere possit, si noluerint eam regnare 
super se. uerum quia non ait: exibit ignis de rhamno et man- 
ducabit cedros Libani, sed ait: exeat et manducet, obscurius 
factum est, quam si sola distinctio lateret. uehementioris 
autem comminationis est et quodam modo praesentioris effi- 
caciae, si quis dicat: si non uis facere quod uolo, saeuiat in 
te ira mea, id est iam saeuiat, ut quid eam teneo? quam si 
dicat: saeuiet, promissiuo modo poenam intentans futuram. 

XLV. Et emisit deus spiritum malignum inter 
Abimelech et inter uiros Sicimorum. hoe uerbum, 
utrum imperantem an permittentem deum significet, non facile 
definiri potest. quod enim hic positum est ,emisit*, graecus 
habet &€anétoekev: quod est etiam in Psalmis, ubi legitur: 
emitte lucem tuam. quamquam in quibusdam locis inter- 
pretes nostri et ubi est in graeco ttaméotethev ,misit* inter- 
pretati sunt, non ,emisit*. potest ergo et sic intellegi, ut 

spiritum malignum deus tamquam ire inter eos uolentem emi- 
serit, id est potestatem dederit maligno spiritui ad eorum 
pacem perturbandam. usque adeo autem etiam mitti a domino 
malignum spiritum propter iustitiam uindicandi non absurdum 
uisum est, ut quidam id, quod est é&améotethev, etiam ,in- 
mis:t* interpretati sint. 

XLVI. Verba quae misit ad nuntios Abimelech Zebul prin- 
ceps ciuitatis Sicimorum etiam id habent: et nune surge 
nocte tu et populus tuus tecum et insidiare in 
agro. et erit mane simul ut oritur sol, maturabis 
et tendes super ciuitatem. quod latini quidam habent 
ymaturabis*, quidam uero ,manicabis*, graecus habet 
quod dici posset non uno uerbo: diluculo surges. et for- 
tasse hinc sit dictum ,matarabis* a matutino tempore, 
quamuis etiam aliis temporibus dici soleat ad rem accele- 
randam, ,manicabis* autem latinum uerbum esse mihi non 
occurrit. sed illud mouet, quod cum dixisset: simul ut ori- 
tur sol, addidit: diluculo surges, cum ipsum diluculum, 
quod graece dicitur ¢p$p0s, tempus ante solem significet, quod 
iam usitatissime dicitur, cum albescere coeperit. sic itaque 
intellegendum est, ut quod positum est ,mane*“ ipsum dilu- 
culum intellegatur. additum est autem: simul ut oritur 
sol, ut exprimeretur non iam orto sole faciendum, sed ubi 
fulgor adparuerit solis orientis. non enim aliunde albescit 
diluculum, nisi cum coeperit partem caeli, quam uidemus ab 
oriente, lux solis ad eam redeuntis adtingere. hine est quod 
etiam in euangelio unam atque eandem rem alius euangelista 
dicit diluculo factam, cum adhue obscurum esset, alius oriente 
sole, quia et ipsa lux quantulacumque diluculi sole utique 


8 Iud. 9, 82. 33 28 cf. Ioh. 20,1 29 cf. Mare. 16, 2 


1 malum PSNV 5 inmisit om. N 7 ad abimelech N 9 noctu V 
10 ut] et PS'V orietur V'Z' 12 manichabis PVS1 15 ad acce- 
lebrandam S 16 manichabis P 17 orietur JT 19 ORTHROS PSVT 
horthros V quod] cum N 20 cum om. PSN 22 orietur 7 
24 aliuddealbescit N 


10 


2 


2 


oe 


0 


ao 


Quaestionum lib. VIL (Quaest. de Iudicibus). 479 


fiebat oriente, id est ad ortum ueniente et fulgorem suum de 
suae praesentiae propinquitate iactante. quam lucem quidam 
idiotae solis non esse putauerunt, sed esse illam, quae pri- 
mitus condita est, antequam deus quarto die conderet solem. 

XLVII. Et surrexit post Abimelech, qui saluum 
faceret Israhel, Thola filius Phua, filius patris 
fratris eius, uir Issachar. filium patruni eius dixit ,filium 
patris fratris eius*, cum ordinatius et usitatius atque apertius 
diceretur: filium fratris patris eius; fils enim erat patrui 
elus, sicut euidentius in ea interpretatione quae ex hebraeo 
est inuenitur. non ergo quod dictum est ,patris fratris* 
ab eo declinatum est quod est in nominatiuo ,pater fratris‘, 
sed ab eo quod est ,patris frater“; hoc est enim patruus. 
nam sive ponatur in nominatiuo: hic pater fratris, siue po- 
natur: hic patris frater, genetiuum facit ,huius patris fratris‘. 
uerum altera oritur quaestio,,quomodo fuerit patruus Abime- 
lech uir Issachar, id est uir de tribu Issachar, cum Abi- 
melech patrem habuerit Gedeon, qui Gedeon de tribu fuit 
Manasse, quomodo ergo Phua et Gedeon fratres fuerunt, ut 
possit esse Phua patruus Abimelech, cuius patrui filius Thola 
succederet secundum istam narrationem ipsi Abimelech? po- 
tuerunt ergo Gedeon et Phua unam habere matrem, ex qua 
diuersis patribus nascerentur et fratres essent unius matris 
filii, non unius patris. solebant enim nubere feminae de aliis 
tribubus in alias tribus. unde et Saul, cum esset de tribu 
Beniamin, dedit filiam suam Dauid homini de tribu Iuda; et 

sacerdos loiade, utique homo de tribu Leui, duxit filiam Ioram 
regis, hominis de tribu Juda. hine factum est, ut Elizabeth 
et Maria cognatas in euangelio legamus, cum fuerit Elizabeth 
de filiabus Aaron. ex quo intellegitur de tribu Leui et filiabus 
Aaron aliquam nupsisse in tribum Inda, unde ita fieret inter 
ambas illa cognatio, ut domini caro non solum de regia uerum 
etiam de sacerdotali stirpe propagaretur. 

XLVIII. Inter cetera, quae Jephte mandat per nuntios regi 
filioruam Ammon, etiam hoc dicit: nonne quaecumque 
hereditauit tibi Chamos deus tuus haec heredita- 
bis, et omnia quaecumque hereditauit dominus 
deus noster a facie uestra, haec hereditabimus? 
quod quidam latini sic interpretandum putauerunt, ut dicerent: 
nonne quaecumque dedit tibi in hereditate Cha- 
mos deus tuus, haec possidebis? ubi uideri potest con- 
firmasse Iephte deum istum, qui uocatur Chamos, potuisse 
aliqvid dare in hereditate cultoribus suis. quidam uero sic 
habent: nonne quaecumque possedit Chamos deus 
tuus, haec possidehis? et hoc ita sonat, quasi aliquid 
potuerit possidere. an forte secundum hoc dictum est, quod 
sub angelis constitutae sunt gentes iuxta canticum Moysi 
famuli dei? numquidnam ergo ille angelus, sub quo erant filii 
Ammon, Chamos appellatus est? quis hoc audeat adfirmare, 
cum possit intellegi secundum eius opinionem dictum, quia 
putabat deum suum hoc possidere uel in possessionem sibi 
dedisse? magis autem iste sensus elucet in his uerbis, quae 
graecus habet: nonne quaecumque hereditauit tibi 


1 cf. IT Paral. 22,11 2 ef. Luc, 1, 36 “9nd Reeecoect, 
Deut, 32, 8 


1 Toade] iudae SNV 2 helizabeth S helisabeth N 3 Mariam NTbd 
5 aliqua NV iudam PSVT inter ambas] interrabas N 8 iepte 
(sie fere ubique) PSVT ieptae (sic fere omnibus locis) N 9 amon N 
baa xatexknpovownséy sot cod. Alex. 10 hereditabit PV! camos PVT 
12 noster m. 2 add. S 14 hereditatem bd 17 hereditatem bd 
18 possidebit P 19 et] ut N 21 statutae 7 22 erant am. S' 
fili Nv 23 amon N 25 possessione 7 26 iis bd 27 hereditabit PSV! 


— 


5 


o 


10 


i 


o 


i) 


& 
r—) 


Quaestionum lib. VIL (Quaest. de Iudicibus). 481 


Chamos deus tuus, haec hereditabis? ut in eo, quod 
positum est ,tibi*, intellegatur ita dictum, ac si diceretur: 
sicut uidetur tibi. tibi enim hereditauit qui hoc putas, non 
quod ille aliquid posset hereditare. denique in eo quod se- 
quitur: et omnia quaecumque hereditauit dominus 
deus noster, non dixit: hereditauit nobis, tamquam diceret: 
sicut uidetur nobis, sed uere hereditauit ,a facie uestra‘, 
quoniam ipsis abstulit et his dedit: haec inquit, heredita- 
bimus. 

XLVITI. De filia Iephte quod eam pater in holocaustoma 
obtulit deo — quoniam in bello uouerat, si uicisset, eum se 
holocaustoma oblaturum, qui sibi de domo exiens occurrisset; 
quod cum uouisset, uicit et occurrente sibi filia quod uouerat 
reddidit — solet esse magna et ad diiudicandum difficillima 
quaestio quibusdam quid sibi hoc uelit nosse cupientibus et 
pie quaerentibus, quibusdam uero qui scripturis his sanctis 
inperita inpietate aduersantur, hoc maxime in crimen wocan- 
tibus, quod legis et prophetarum deus etiam humanis sacri- 
ficiis fuerit delectatus. quorum calumniis sic primitus respon- 
demus, ut deum legis et prophetarum, atque ut expressius 
dicam, deum Abraham et deum Isaac et deum Iacob nec illa 
sacrificia delectauerint, ubi pecorum holocausta offerebantur, 
sed, quod significatiua fuerint et quaedam uwmbrae futurorum, 
res ipsas nobis quae his sacrificiis significabantur commendare 
uoluisse; fuisse autem etiam istam utilem causam cur illa 
mutarentur nec modo iuberentur, immo prohiberentur offerri, 
ne uere secundum carnalem adfectum talibus deum delectari 
putaremus. 

Sed utrum etiam humanis sacrificiis significari futura opor- 
tuerit, merito quaeritur: non quo mortes hominum quandoque 

moriturorum in hac causa exhorrescere et formidare deberemus, 
si illi, qui haec de se fieri gratanter acciperent, in aeternam 
remunerationem commendarentur deo. sed si hoc uerum esset, 
hoc genus sacrificiorum deo non displiceret; displicere autem 
deo satis euidenter eadem scriptura testatur. nam cum omnia 
primogenita sibi dicari et sua esse uoluerit atque praeceperit. 
redimi tamen a se uoluit primogenita hominum, ne immolandos 
deo crederent filios suos, quos natos primitus suscepissent. 
deinde hoc apertius ita loquitur, quod humana holocausta sic 
deus inprobet, ut prohibeat detestans ea in aliis gentibus et 
populo suo praecipiens ne audeat imitari. si autem, inquit, 
exterminauerit dominus deus tuus gentes, in quas 
tu intras hereditare terram eorum, a conspectu 
tuo et hereditabis eos et habitabis in terra eorum, 
adtende tibiipsi, ne exquiras sequi eos, postquam 
exterminati fuerint a facie tua, ne exquiras deos 
eorum dicens: quemadmodum faciunt gentes diis 
suis, faciam et ego. non facies ita domino deo 
tuo; abominamenta enim, quae dominus odit, fece- 
runt diis suis, quoniam et filios suos et filias 
suas comburunt <in> igni diis suis. 

Quid euidentius ostendi potest his sanctae scripturae testi- 
moniis, ut alia huiusce modi omittam, quam deum, a quo 
haec scriptura humano generi contributa est, non solum non 
diligere uerum etiam odisse talia sacrificia, in quibus homines 
immolantur? illa plane diligit et coronat, cum quisque iustus 
iniquitatem patiens usque ad mortem pro ueritate decertat 
uel ab inimicis, quos pro iustitia offendit, occiditur, retribuens 
eis bona pro malis, id est pro odio dilectionem. talem dicit 
dominus sanguinem iustum a sanguine Abel usque ad sangui- 
nem Zachariae. praecipue autem quod sanguinem fudit ipse 

2 si illi] ulli N se deum fieri 7 aeternum N 8 suscepisse NV 
9 neinde N 16 fuerant N 17 facient N 21 inaddidi 26 quis S 
27 ueritatem N 


20 


30 


oa 


i=) 


ao 


S 


oa 


Quaestionum lib. VIL (Quaest. de Iudicibus). 483 


pro nobis et sacrificium se ipsum obtulit deo; sic utique 
obtulit, ut ab inimicis pro iustitia occideretur. hunc imitata 
martyrum milia usque ad mortem pro ueritate certarunt et 
ab inimicis saeuientibus immolata sunt. de quibus dicit 
scriptura: tamquam aurum in fornace probauit illos— 
et sicut holocaustum hostiam accepit illos; unde 
et apostolus dicit: ego enim iam immolor. 

Sed non sic lephte de filia fecit holocaustoma domino, sed 
sicut praeceptum fuerat pecora offerri et prohibitum fuerat 
homines immolari. magis hoc illi simile uidetur quod fecit 
Abraham, quod dominus specialiter fieri praecepit, non generali 
lege ut talia sibi sacrificia’ fierent aliquando mandauit, immo 
etiam fieri omnino prohibuit. distat itaque hoc quod Jephte 
fecit a facto Abrahae, quoniam ipse iussus obtulit filium, 
iste autem fecit quod et lege uetabatur et nullo speciali 
iubebatur imperio. deinde non solum in sua lege postea 
uerum etiam tunc deus in ipso Abrahae filio talibus  sacri- 
ficiis quam non delectaretur ostendit, cum patrem, cuius 
fidem iubendo probauerat, a filii tamen interfectione prohibuit 
et arietem, quo sacrificium licite secundum ueterum congruam 
temporibus consuetudinem conpleretur, adposuit. 

Si autem hoc quemquam mouet, quomodo pie crediderit 
Abraham deum sacrificiis talibus delectari, si haec inlicite 
offeruntur deo, et ideo putat recte credidisse etiam I[ephte 
quod tale sacrificium deo esse posset acceptum, primo consi- 
deret aliud esse ultro uouere, aliud iubenti obtemperare. non 
enim, si aliquid praeter morem in domo a domino institutum 
seruo iubetur atque id laudabili oboedientia facit, ideo non 


5 Sap. 3,6 711 Tim. 4,6 11 cf. Gen. 22, 2—13 

est plectendus, si hoc facere sponte praesumpserit. deinde 
habebat quod crederet Abraham, ut propter diuinum imperium 
non parceret filio, non credens deum tales uictimas libenter 
accipere, sed hoc eum propterea iussisse, ut resuscitaret 
occisum et hine aliquid tamquam deus sapiens demonstraret. 
nam hoc de illo etiam in epistula legitur quae inscribitur ad 
Hebraeos et fides eius, quia hoc de deo crediderit, quod posset 
filium eius suscitare, laudatur. iste uero et deo non iubente 
neque poscente et contra legitimum eius praeceptum ultro 
sacrificium uouit humanum. sic enim scriptum est: et uouit 
Iephte uotum domino et dixit: si traditione tradi- 
deris mihi filios Ammon in'manu mea et erit qui- 
cumque exierit de ianuis domus meae in obuiam 
mihi in reuertendo me in pace a filiis Ammon, et 
erit domino <et> offeram eum holocaustoma, 

Non utique his uerbis pecus aliquod uouit, quod secundum 
legem holocaustoma posset offerre; neque enim est aut fuit con- 
suetudinis, ut redeuntibus cum uictoria de bello ducibus pecora 
occurrerent. quantum autem adtinet ad muta animalia, canes 


solent dominis blando famulatu adludentes currere in obuiam: : 


de quibus ille in suo uoto cogitare non posset, ne in iniu- 
riam dei aliquid non solum inlicitum uerum etiam contem- 
tibile et secundum legem inmundum uouisse uideretur. nec ait: 
quodcumque exierit de ianuis domus meae in obuiam mihi, 
offeram illud holocaustoma, sed ait: quicumque exierit, 
offeram eum. ubi procul dubio nihil aliud quam hominem 
cogitauit; non tamen fortasse unicam filiam. quamquam illam 
in tanta paterna gloria quis posset anteire nisi forte uxor? 
nam quod non dixit ,quaecumque‘, sed ,quicumque exierit 
de ianuis domus meae‘, solet scriptura masculinum 

genus pro quolibet sexu ponere; sicut de Abraham dictum 
est: surgens a mortuo, cum eius uxor mortua fuisset. 
Quia ergo de hoc uoto atque facto nihil uidetur scriptura 
iudicasse, sicut de Abraham, quando filium iussus obtulit, 
apertissime iudicauit, sed tantummodo scriptum reliquisse 
legentibus iudicandum, quemadmodum de facto Iudae filii 
Iacob, quando ad nurum quidem suam nesciens intrauit, uerum 
quantum in ipso fuerat fornicatus est, quia meretricem putauit, 
neque adprobauit hoc scriptura neque reprobauit, sed iustitia 
et dei lege consulta aestimandum pensandumque dimisit: quia 
ergo de isto Iephte facto in neutram partem sententiam 
scriptura dei protulit, ut noster intellectus in iudicando exer- 
ceretur, possemus iam dicere deo displicuisse tale uotum et 
ad illam perductum esse uindictam, ut patri potissimum filia 
unica occurreret — quod si sperasset atque uoluisset, non 
continuo, ut eam uidit, scidisset uestimenta sua et dixisset: 
heu me, filia mea, inpedisti me; in offendiculum 
facta es in oculis meis — deinde sexaginta dierum tam 
longa dilatione data filiae suae dominus eum ab unicae 
carissimae nece cum non prohibuerit, sicut prohibuit Abraham, 
donec perficiendo quod uouerat se ipsum percateret orbitate 
grauissima, deum. autem nequaquam hominis immolatione 
placaret; et ideo huiusce modi patri poenam fuisse retributam, 
ne inpunitum talis uoti relinqueretur exemplum, ut aut mag- 
num aliquid se uouere deo putarent homines, cum uictimas 
humanas uouerent et, quod est horribilius, filiorum, aut non 
uera, sed potius simulata eadem uota essent, cum uelut 
exemplo Abrahae sperarent qui uouissent deum prohibiturum 
talia uota conpleri: possemus, inquam, haec dicere, nisi ab 

ista sententia duo nos praecipue diuinarum seripturarum 
testimonia retardarent, ut hane rem gestam et in libris tantae 
auctoritatis memoriae commendatam diligentius, quantum 
dominus adiuuat, et cautius perscrutemur, ne in ullam partem 
judicium temerarium proferamus. unum, quod in epistula ad 
Hebraeos iste lephte inter tales commemoratur, ut eum culpare 
uereamur, ubi sic scriptum est: et quid adhue dicam? 
deficit enim me tempus enarrandi de Gedeon, 
Barac, Samson et lephte et Dauid et Samuel et 
prophetis, qui per fidem uicerunt regna operantes 
iustitiam consecuti sunt promissones; alterum, quod 
ubi de illo ista narrantur, quod tale uouerit et inpleuerit 
uotum, praemisit scriptura dicens: et factus est super 
Iephte spiritus domini; et perrexit Galaad et 
Manasse et transiit speculam Galaad et de specula 
Galaad ad trans filios Ammon. et uouit lephte 
uotum domino et cetera ad hoc ipsum uotum pertinentia, 
ut omnia, quae deinceps facta sunt, tamquam opera spiritus 
domini, qui super eum factus est, intellegenda uideantur. ista 
testimonia nos conpellunt quaerere potius cur factum. sit 
quam facile inprobare quod factum est. 

Sed primo illud, quod ex epistula quae ad Hebraeos est 
commemoraui, inter illos laudabiles uiros, qui ibidem reco- 
luntur, non solum est Iephte uerum etiam Gedeon, de quo 
similiter scriptura dicit: <et> spiritus dominiconfortauit 
Gedeon. et tamen eius factum, quod de illo auro praedae 
operatus est ephud et fornicatus est post illud omnis Israhel 
et factum est domui Gedeon in scandalum, non solum laudare 
non possumus, uerum etiam, quia scriptura hinc apertissime 

iudicauit, reprobare minime dubitamus; nec tamen ex hoc 
ulla fit iniuria spiritui domini, qui eum confortauit, ut hostes 
populi eius tanta facilitate superaret. cur ergo inter eos 
commemoratur, qui per fidem uiceruntregna operantes 
iustitiam, nisi quia sancta scriptura, quorum fidem atque 
iustitiam ueraciter laudat, non hine inpeditur eorum etiam 
peccata, si qua nouit et oportere iudicat, notare ueraciter? 
nam et in eo, quod idem Gedeon signum petens, sicut ipse 
locutus est, tentauit in uellere, nescio utrum non fuerit trans- 
gressus praeceptum, quo scriptum est: non tentabis domi- 
num deum tuum; uerum tamen etiam in eius tentatione 
dominus quod praenuntiare uolebat ostendit: in conpluto 
scilicet uellere et area tota circumquaque sicca figurare 
primum populum Israhel, ubi erant sancti cum gratia caelesti, 
tamquam pluuia spiritali; et postea conpluta area sicco uellere 
figurare ecclesiam toto orbo diffusam, habentem non in uellere 
tamquam in uelamine sed in aperto caelestem gratiam illo 
priore populo uelut ab eiusdem gratiae rore alienato atque 
siccato. nec tamen frustra inter fideles et operantes iustitiam 
propter bonam fidelemque uitam, in qua eum credendum est 
esse defunctum, tale in epistula ad Hebraeos meruit testi- 
monium. 

Vtrum autem, quia, posteaquam dictum est: factus est 
super Iephte spiritus domini, ea secuta sunt, ut uotum 
illud uoueret atque hostes uinceret et quod uouerat redderet, 
spiritui domini omnia deputanda sint, ut perinde habeatur 
et hoc sacrificium, tamquam id dominus sicut Abrahae fieri 
iusserit. non facile dixerim, cum utique de Gedeon possit 
haec adferri differentia, quia <post> peccatum quod fecit, 
quando fecit ephud post quod uniuersus populus fornicatus 
est, nulla est eius commemorata prosperitas, postea uero 

guam Jephte uotum uouit, illa est insignis eius uictoria 
consecuta, propter quam adipiscendam uouerat et qua adepta 
quod uouerat soluit. rursus enim considerandum est, quia 
Gedeon, etsi non posteaquam fecit ephud, tamen posteaquam 
tentauit dominum, quod utique peccatum est, magna strage 
hostibus caesis atque superatis populo adquisiuit salutem; 
sic enim scriptum est: et dixit Gedeon ad dominum: 
non irascatur indignatio tua in me; et loquar 
adhuc semel et tentabo adhuc semel in uellere. 
iram quippe dei metuebat, quia nouerat se tentando peccare, 
quod deus in lege sua manifestissime prohibet. hoc tamen 
peccatum eius et mirabilis signi euidentia et magna uictoriae 
prosperitas liberationisque populi consecuta est. iam enim 
deus statuerat adflicto populo subuenire atque huius ducis, 
quem ad hoc opus adsumpserat, utebatur animo non solum 
fideli et pio uerum etiam subdeticiente et delinquente et ad 
praenuntianda quae uolebat et complenda quae dixerat. 

Non enim per istos tantum, qui etiam si peccauerunt, inter 
iustos tamen narrantur, sed etiam per ipsum Saulem omni 
modo reprobatum multa deus populo suo praestitit, in quem 
insiliuit etiam spiritus dei et prophetauit. non cum iuste 
ageret. sed cum in uirum sanctum . Dauid innocentemque 
saeuiret. agit enim spiritus domini et per bonos et per malos 
et per scientes et per nescientes, quod agendum nouit et 
statuit: qui etiam per Caiphan, acerrimum domini persecutorem, 
nescientem quid dixerit insignem protulit prophetiam, quod 
oporteret Christum mori pro gente. quis enim egit nisi spiritus 
domini curans praenuntiare uentura, ut iudici Gedeon tentare 
uolenti dominum et non credenti quod ei fuerat per manum 

eius de salute populi iam locutus, hoc potissimum de uellere 
prius conpluto, postmodum sicco et de area primum sicea, 
postea rigata ueniret in mentem? ut, quod subdefecit a fide 
infirmitati eius delictoque deputetur; quod uero etiam tali 
eius animo ad hoc quod generi humano significari oportebat 
usus est deus, ad eius intellegatur misericordiam et mirabilem 
prouidentiam pertinere. 

Si quis autem dicit omnia scientem fecisse et dixisse Gedeon 
ex reuelatione prophetica, ut per eum signa talia monstrarentur, 
nec defecisse a fide et quod ei iam promiserat dominus 
credidisse, sed actione prophetica in uellere uoluisse tentare 
atque ita illius tentationem fuisse inculpabilem sicut dolum 
Iacob et illud quod domino ait: non irascatur indignatio 
tua in me, non ideo dixisse, quod iram eius timeret, sed 
quod eum confideret non irasci, cum ea faceret quae spiritu 
eius dictante facienda esse tamquam propheta sentiret: dicat, 
ut uidetur, dum modo illud, quod de facto ephud scriptura 
ipsa culpauit quodlibet significet non audeat excusare a peccato. 
nam et illud, quod trecenti uiri ad signum crucis ipso numero 
pertinentes hydrias fictiles acceperunt eisque ardentes faculas 
incluserunt, quibus hydriis fractis repente lumina numerose 
micantia tantam hostium multitudinem terruerunt, tamquam 
ex suo arbitrio uidetur fecisse Gedeon; non enim scriptura 
dicit dominum admonuisse, ut hoc faceret. et tamen tam 


5 grande signum quis eius animo atque consilio faciendum nisi 


dominus inspirauit? qui praefigurauit sanctos suos thesaurum 
euangelici luminis in uasis fictilibus habituros, sicut apostolus 
dicit: habemus autem thesaurum istum in uasis 
fictilibus: quibus in passione martyrii tamquam uasculis 
fractis maior eorum gloriae fulgor emicuit, quae inpios enan- 

gelicae praedicationis inimicos inopinata illis Christi claritate 
superauit. 

Seu ergo per scientes seu per nescientes praefigurationem 
praedicationemque futurorum spiritus domini propheticis tem- 
poribus operatus est, nec ideo peccata eorum dicendum est 
non fuisse peccata, quia et deus, qui et malis nostris bene 
uti nouit, etiam ipsis eorum peccatis usus est ad significanda 
quae uoluit. proinde si propterea peccatum non fuit sive 
cuiuslibet necis humanae siue etiam parricidale sacrificium 
uel uouere uel reddere, quia magnum aliquid et spiritale 
significauit, frustra deus talia prohibuit et se odisse testatus 
est, quoniam et illa quae fieri iussit utique ad aliquam 
significationem rerum spiritalium magnarumque referuntur. 
cur ergo illa prohiberet, quandoquidem poterant propter 
eandem rerum earundem significationem, propter quam et ista 
licite fiebant, nihilominus licite fieri? nisi quia nee tale aliquid 
significantia quale expedit credere humana deo sacrificia 
placuerunt, quando non pro iustitia quisque ab inimicis. quia 
recte uiuere uoluit aut peccare noluit, interimitur, sed homo 
ab homine tamquam electa hostia more pecoris immolatur. 

Quid? si, ait aliquis, quoniam pecorum uictimae iam eo 
ipso quo fuerant usitatae, quamuis et ipsae a recte intellegen- 
tibus ad significationem spiritalium referrentur, minus tamen 
faciebant intentos ad magnum sacramentum Christi et eccle- 
siae requirendum, propterea deus re insigni et inopinata uolens 
quasi dormientes hominum animos excitare eo magis, quod 
talia sibi sacrificia offerri uetuerat, curauit sibi eius modi 
aliquid offerendum, ut ipsa admiratio magnam gigneret quaes- 
tionem et magna quaestio ad perscrutandum magnum myste- 
rium studium piae mentis erigeret, pie uero scrutans mens 

hominis altitudinem prophetiae uelut hamo piscem dominum 
Christum de profundo scripturarum leuaret? huic nos rationi 
et considerationi non obsistimus. sed alia quaestio est de 
animo uouentis, alia de prouidentia dei qualicumque animo 
elus optime utentis. quamobrem si spiritus domini, qui factus 
est super Iephte, ut hoc uoueret omnino praecepit, quod 
quidem scriptura non aperuit, tamen, si hoc ille praecepit, 
cuius non licet iussa contemmere, non solum_ insipientia 
culpanda non est uerum etiam laudanda oboedientia est. hoc 
enim, etiam si se homo ipse interimat, quod utique humana 
uoluntate atque consilio facere nefas est, profecto intellegendum 
est oboedienter fieri potius quam sceleste, si diuinitus iussum 
est: de qua quaestione satis in primo libro de ciuitate dei 
disputauimus. si autem Iephte humanum secutus errorem 
humanum sacrificium uouendum putauit, elus quidem pecca- 
tum de unica filia iure punitum est — quod etiam ipse uerbis 
suis satis uidetur ostendere, ubi ait: heu me, filia <mea>, 
inpedisti me; in offendiculum facta es in oculis 
meig, discissis etiam uestimentis suis — uerum tamen etiam 
hic eius error habet aliquam laudem fidei, qua deum timuit, 
ut quod uouerat redderet, nec diuini in se iudicii sententiam 
declinauit, siue sperans deum prohibiturum, sicut fecit Abrahae, 
siue eius uoluntatem etiam non prohibentis intellectam facere 
potius quam contemnere statuens. 

Quamquam et hic merito quaeri potest utrum uerius intel- 
legitur hoc deum nolle fieri et in eo potius deo, si non fieret, 
oboediretur, quoniamm hoc se nolle et in Abrahae filio et in 
legitima prohibitione monstrauerat. uerum tamen si propterea 
Iephte non faceret, sibi potius in unica pepercisse quam dei 
uoluntatem secutus esse uideretur. magis ergo intellexit in eo, 
quod illi filia occurrit, ultorem deum iustaeque poenae se 

fideliter subdidit timens saeuiorem tamquam de tergiuersatione 
uindictam. credebat enim etiam bonae et uwirginis animam 
filiae bene recipi, quod non se ipsa uouerat immolandam, 
sed uoto et uoluntati non restiterat patris et dei fuerat secuta 
iudicium. mors enim sicut nec sibi a quoquam sponte nec 
cuiquam sponte inferenda est, ita deo iubente recusanda non 
est, cuius constitutione quocumque tempore subeunda est; 
nec quisquam qui eam perpeti detrectat, ut omnino euitetur, 
sed tantummodo ut differatur, laborat. 

Nunc iam quid spiritus domini siue per nescientem Iephte 
siue per scientem siue per eius inprudentiam siue per oboe- 
dientiam siue per offensionem siue per fidem in hac re gesta 
praefigurauerit, quantum deus adiuuat, requiramus breuiterque 
pandamus. admonet enim nos et urget quodam modo iste 
sanctarum scripturarum locus cogitare quendam potentem 
uirtute. talis enim dicitur Iephte, quod nomen interpretatur 
,Aperiens*; dominus autem Christus, sicut indicat euangelium, 
discipulis suis aperuit sensum, ut intellegerent serip- 
turas. hune lephte fratres eius reprobauerunt et de paterna 
domo expulerunt obicientes ei quod esset filius fornicariae, 
tamquam ipsi essent de uxore legitima nati. hoe etiam egerunt 
aduersus dominum principes sacerdotum et scribae et pharisaei, 
qui de legis obseruatione gloriari uidebantur, tamquam ille 
solueret legem et ideo ueluti non esset legitimus filius. et 
quainquam de sancta quidem uirgine corpus adsumpserat, 
quod fidelibus notum est, tamen eius mater, quantum ad 


17 cf. Luc. 24,27 18 Luc. 24,45 19 cf. Iud.11,2.3 28 ef. 

gentem pertinet, etiam illa iudaica synagoga dici potest. 
reuoluat qui uoluerit propheticos libros et uideat quotiens et 
quanta uerbi seueritate atque indignatione domini illa gens 
uelut inpudica mulier de suis fornicationibus arguatur. unde 
est etiam illud in hoc libro recentissimum, uel cum post 
ephud quod fecit Gedeon omnis Israhel legitur fornicatus uel 
quod abierunt post deos gentium quibus erant circumdati. 
unde in illos diuina ira commota est, ut per annos decem 
et octo contererentur a filiis Ammon. sed numquid non ex 
eadem gente Israhel etiam illi nati erant sacerdotes et scribae 
et pharisaei, quos in eis diximus fuisse praefiguratos, qui 
Iephte, tamquam isti dominum Christum, ueluti non legitimum 
filium persecuti expulerunt? sed in eo similitudo adumbrata 
est, quod isti, ut dixi, ueluti legis obseruatores eum qui 
contra praecepta legis facere uidebatur tamquam legitimi non 
legitimum iure sibi uisi sunt eiecisse. secundum hoc enim 
plebs illa dicta est fornicari, quod legis praecepta non seruans 
tamquam uiro non exhibebat fidem. 

Sic antem scriptum est de Iephte: et creuerunt filii 
uxoris et eiecerunt Iephte. uerbum quod positum est 
,creuerunt* significat in figura ,praeualuerunt*: quod in 
Iudaeis inpletum est, qui praeualuerunt infirmitati Christi, 
quia ita uoluit, ut ab eis quae oportebat passione perferret; 
sicut hoc idem significans Iacob praeualuit angelo, cum quo 
ut id ipsum portenderet luctabatur. dixerunt ergo ad lephte: 
non hereditabis in domo patris nostri, quoniam 
filius mulieris fornicariae tu, tamquam dicerent quod 
euangelium loquitur: non est iste homo a deo, qui sic 
soluit sabbatum; se autem uelut iactantes legitimos filios 


5 ef. Iud. 8,27 7 cf. Iud.10,6—8 19 Iud.11,2 24 cf. Gen. 

domino dixerunt: nos ex fornicatione non sumus nati; 
unum patrem habemus deum. et fugit Iephte a 
facie fratrum suorum et habitauit in terra Tob. 
fugit, quoniam se quantus esset abscondit; fugit, quomiam 
eos saeuientes latuit; si enim cognouissent, numquam 
dominum gloriae crucifixissent; fugit, quoniam mori- 
entis infirmitatém uiderunt, uirtutem autem resurgentis non 
uiderunt. habitauit autem in terra bona uel, ut expressius 
dicamus ,optima*. quod enim graece ayaiév, hoc latine 
optimum dicitur; id autem interpretatur ,Tob*. ubi mihi 
uidetur intellegenda eius a mortuis resurrectio. nam quae 
terra magis optima quam terrenum corpus excellentia inmor- 
talitatis et incorruptionis indutum? 

Quod autem dicitur de Iephte, quia, posteaquam fugiens 
a facie fratrum suorum habitauit in terra Tob, colligebantur 
ad eum uiri latrones et obambulabant cum ipso, 
quamquam et ante passionem obiectum fuerit domino, quod 
cum publicanis et peccatoribus manducaret, quando respondit 
non esse necessarium sanis medicum sed aegrotis, et inter 
iniquos deputatus est, quando inter latrones crucifixus 
est et unum ex eis de cruce in paradisum transtulit: tamen 
posteaquam resurrexit et esse coepit, secundum id quod supra 
exposuimus in terra Tob collecti sunt ad illum scelerati 
homines propter remissionem peccatorum, qui cum illo ambu- 
labant, quia secundum eius praecepta uiuebant. neque hoc 
fieri desinit usque nunc et deinceps, quousque ad eum confu- 
giunt mali, ut iustificet inpios, qui ad eum conuertuntur, et 
discant iniqui uias eius. 

1 Toh. 8,41 2nd. 11,3 51Cor. 2,8 12 ef. I Cor. 15, 
53, 54 15 ef. lud) 11, 3) 17 ci. Matth ao eae 19 Es. 53, 12 

Tam illud, quod hi qui abiecerant Iephte — erat etiam 
Galaadites — conuersi sunt ad eum et quaesiuerunt eum, 
per quem liberarentur ab inimicis suis, quam clara praefigu- 
ratione significat, quod hi qui abiecerunt Christum ad eum 
rursus conuersi in illo reperiunt salutem! siue illi intellegantur, 
quos Petrus apostolus cum de ipso scelere arguisset, sicut 
in Actibus apostolornm legitur, et hortatus esset, ut ad eum 
conuerterentur quem fuerant persecuti, conpuncti sunt corde 
et ab illo quem a se alienauerant desiderauerunt salutem 
— quid est autem liberari ab inimicis nisi a peccatis? sic 
enim illis ait: agite paenitentiam et baptizetur unus- 
quisque uestrum in nomine domini lesu Christi; 
et remittentur uobis peccata uestra — siue illa 
potius significetur, quae in fine speratur uocatio gentis Israhel. 
magis quippe ipsa uidetur adparere in eo quod dicitur: et 
factum est post dies, quod utique post tempus significat; 
et per hoc insinuat non illud intellegendum quod recenti 
passione domini est, sed quod postea futurum est. quo uidetur 
etiam id pertinere, quod seniores Galaad uenerunt ad Iephte, 
ut per aetatem senilem posteriora et nouissima tempora acci- 
pienda sint. interpretatur autem Galaad ,Abiciens‘ siue 
»Reuelatio*. quorum utrumque satis apte huic rei congruit, 
quia primo dominum Christum abiecerunt eisque postea reue- 
labitur. 

Quod uero contra filios Ammon dux quaerebatur Iephte, 
quibus uictis liberarentur, qui eo duce aduersus illos bellare 
cupiebant, quoniam interpretatur Ammon ,Filius populi mei‘ 
sine ,Populus maeroris*, profecto aut illi significantur inimici, 
qui ex ipsa gente perseuerantes in infidelitate praedicti sunt, 
aut omnino omnes gehennae praedestinati, ubi erit eis fletus 

et stridor dentium, tamquam populo maeroris. quamquam 
populus maeroris etiam diabolus et angeli eius non incon- 
uenienter intelleguntur, siue quia aeternam miseriam eis 
quos decipiunt adquirunt siue quia et ipsi aeternae miseriae 
deputati sunt. 

Hleganter sane ad exprimendam multo euidentius prophetiam 
Iephte respondit seniovibus Galaad: nonne uos odio ha- 
buistis me et eiecistis me de domo patris mei et 
emisistis me a uobis? et quid est quod uenistis, 
quando tribulati estis? tale aliquid figuratum est in 
Joseph, quem fratres uendentes abiecerunt et cum fame 
tribularentur ad eius opem misericordiamque conuersi sunt. 
hic uero multo amplius elucet significatio futurorum, quod 
non ipsi prorsus fratres qui eiecerunt Iephte ad eum uenerunt, 
sed Galaad seniores pro uniuerso illo populo eidem suppli- 
cantes. sicut eadem gens dicitur Israhel siue in eis qui tunc 
fuerunt Christumque reprobauerunt siue in eis qui ad eius 
opem postea reuersi sunt. populo enim dicitur inimico siue 
in maioribus siue in posteris suis longa odia trahenti atque 


seruanti tandemque conuerso in eis qui tune conuertendi 2 


sunt: nonne uos odio habuistis me et eiecistis me 
de domo patris mei? hoc enim eis uisum est qui persecuti 
sunt, quod eiecerunt Christum de domo Dauid, in qua regni 
eius non erit finis. 

Et dixerunt seniores Galaad ad Iephte: non sic; 
modo uenimus ad te. tamquam dicerent Iudaei conuersi 
ad Christum: tunc uenimus, ut persequeremur, modo uenimus, 
ut sequamur. profitentur etiam aduersus inimicos eum futurum 
sibi caput. respondet ille, si eorum uicerit inimicos, quod 
exit eis in principem: quod Gedeon noluit, cum id Israhelitae 

uoluissent. respondit quippe illis: princeps uester domi- 
nus erit, rex enim nomine principis significatur: quod 
nondum habebat gens illa tempore iudicum. coeperunt autem 
habere Saulem et deinceps alios eius successores, qui in 
libris Regnorum leguntur. nam in Deuteronomio cum eis 
praecipitur qualem debeant habere regem, si hoc eis placuerit, 
non ibi rex, sed princeps appellatur. sed quia iste Iephte illum 
figurabat, qui uerus est rex — quod etiam in titulo scriptum 
fuit, qui cruci eius adfixus est, quem Pilatus delere uel 
emendare non ausus est — ideo credendnm est esse dictum: 
ero uobis in principem. illi autem dixerant: eris nobis 
in caput, quoniam caput uiri Christus et ipse est 
caput corporis ecclesiae. denique posteaquam eos liberauit 
Iephte ab omnibus inimicis, non eis factus est rex, ut intel- 
legeremus illud quod dictum est ad prophetiam potius perti- 
nuisse de Christo quam ad ipsum proprie Iephte, de quo 
scriptura narrationem ita concludit: et inudicauit lephte 
Israhel sex annis; et mortuusestlephte Galaadites 
et sepultus est in ciuitate sua Galaad. iudicauit ergo 
Israhel sicut ceteri iudices; non ibi regnauit ut princeps, 
sicut hi qui Regnorum uoluminibus continentur. 

Iam uero quod posteaquam eis idem Jephte dux constitutus 
est misit nuntios ad hostes prius pacis uerba portantes, illud 
ostenditur quod ait apostolus, in quo Christus loquebatur: 
si fieri potest, quod ex uobis est, cum omnibus 
hominibus pacem habentes. uerba porro ipsa quae 
mandauit Iephte omnia pertractare nimis longum est festinan- 
tibus nobis; uidentur tamen mihi sic intellegenda, quantum 
adtinet ad significationem futurorum, ut in eis aduertatur 


1 Ind. 8, 28 4 cf. I Reg. 10,1 5 cf. Deut. 17,14 9 cf. Ioh. 
19, 19—22. 11: Ted. 11,9 Jud. 11,8 12 cf. 1 Cor. 11,3 18 cf. 

1 noluissent NV illi N 4 successores eius alios bd 6 quale N 
15 propetam N 18 annos N _ Jephte Galaadites om. T  galadites N 
19 est om. T in Galaad SNVT 


XXVIII Aug. sect. III pars 3 82 


498 S. Aureli Augustini 


doctrina Christi admonens nos quemadmodum sit ambulandum, 
hoc est uiuendum inter eos qui non secundum propositum 
uocati sunt; nouit enim dominus qui sunt eius. 

Iam uero quod cum esset debellaturus inimicos factus est 
super eum spiritus domini, significatur spiritus sanctus inper- 
titus membris Christi. 

Quod autem pertransiit Galaad et Manasse et 
transiit speculam Galaad et ab specula Galaad ad 
trans filios Ammon, proficientia significantur membra 
Christi ad uictoriam de inimicis reportandam. Galaad quippe 
interpretatur ,Abiciens*, Manasse ,Necessitas*. transeundi 
sunt ergo a profivientibus abicientes, id est contemnentes, 
transeunda et necessitas, ne forte cum transierit qui proficit 
contemnentes cedat terrentibus, transeunda etiam specula 
Galaad, quoniam Galaad etiam ,Reuelatio* interpretatur. est 
autem specula altitudo ad prospiciendum uel despiciendum, 
id est desuper aspiciendum. specula itaque Galaad congruenter 
mihi uidetur significare superbiam reuelationis: unde dicit 
apostolus: et in magnitudine reuelationum ne extol- 
lar. ergo et ipsa transeunda est, id est non est in ea manen- 
dum propter cadendi periculum. his pertransitis facile supe- 
rantur inimici: quod significat dicendo: et ab specula 
Galaad trans ad filios Ammon, de quibus inimicis iam 
supra dictum est. 

Et uouit JTephte uotum et dixit: si traditione 
tradideris mihi filios Ammon in manu mea, et erit 
quicumque exierit de ianuis domus meaein obuiam 
mihi in reuertendo me in pace a filiis Ammon, et 

erit domino et offeram eum holocaustoma. queni- 
libet in hoc loco cogitauerit Iephte secundum cogitationem 
humanam, non uidetur unicam filiam cogitasse; alioquin non 
diceret, cum illam cerneret occurrisse: heu me, filia mea, 
inpedisti me; in offendiculum facta es in oculis 
meis. ,inpedisti* enim ita dictum est, tamquam ad hoc 
se inpeditum indicauerit, ne illud quod cogitarat inpleret. sed 
quem potuit cogitare primitus occurrentem, qui filios alios 
non habebat? an coniugem cogitauit? et ut hoc fieret deus 
noluit et ut non relinqueret inpunitum, ne quis deinceps id 
auderet, et ut magna prouidentia ex hoc quoque ipso quod 
accidit sacramentum ecclesiae figuraret? ex utroque igitur 
prophetia coaptata est: et ex eo quod uouens cogitauit et 
ex eo quod nolenti contigit. si enim coniugem cogitauit, 
coniux Christi ecclesia est; propterea relinquet homo 
patrem et matrem et adhaerebit uxori suae; et 
erunt duo in carne una. sacramentum hoc magnum 
est, inquit apostolus, ego autem dico in Christo et in 
ecclesia. sed quia huius Jephte coniux uwirgo esse non 
potuit, in eo quod filia potius occurrit et inulta non remansit 
prohibitum sacrificium touentis audacia et uirginitas ecclesiae 
figurata est. nec abhorret a uero, quod filiae nomine eadem 
significatur ecclesia; nam cuius alterius typum gerebat etiam 
illa mulier, cui post tactam fimbriam suam sanatae ait do- 
minus: filia, fides tua te saluam fecit; uade in pace? 
et certe, unde nallus ambigit, discipulos suos ipse sponsi 
filios appellauit se apertissime indicans sponsum, non pos- 
sunt, inquit, ieiunare filii sponsi, quamdiu cum 
illis est sponsus? uenient autem dies cum aufe- 

retur ab eis sponsus, et tune ieiunabunt. holocau- 
stoma ergo erit ecclesia, quam uirginem castam beatus 
apostolus appellat, quando in resurrectione mortuorum fiet in 
uniuersa, quod scriptum est: absorpta est mors in uic- 
toriam; tune tradet regnum deo et patri, quod regnum 
ipsa ecclesia est, ipse cuius figuram uouens ille gestabat. 
sed quoniam tunc fiet, cum completa fuerit sexta aetas sae- 
culi, ideo sexaginta dierum a uirginitate dilatio postulata est. 
ex omnibus quippe aetatibus ecclesia congregatur. quarum 
prima est ab Adam usque ad diluuiumn, secunda a diluuio, 
id est a Noe usque ad Abraham, tertia ab Abraham usque 
ad Dauid, quarta a Dauid usque ad transmigrationem in Baby- 
loniam, quinta ab hac transmigratione usque ad uirginis 
partum, sexta inde usque in huius saeculi finem. per quas 
sex aetates tamquam per sexaginta dies fleuit sancta uirgo 
ecclesia uirginalia sua: quia licet uirginalia, tamen fuerant 
peccata deflenda; propter quae uniuersa ipsa uirgo toto orbe 
diffusa cotidie dicit: <et> dimitte nobis debita nostra. 
eosdem autem sexaginta dies duos menses maluit appellare, 
quantum existimo, propter duos homines: unum, per quem 
mors, alterum, per quem resurrectio mortuorum: propter quos 
etiam duo testamenta dicuntur. 

Quod uero factum est in praecepto in Israhel, ex 
diebus in dies conueniebant lamentari filiam 
Tephte Galaaditae quattuor dies in anno, non puto 
significare aliquid post inpletum holocaustoma, quod erit in 
uitam aeternam, sed praeterita tempora ecclesiae, in quibus 
erant beati lugentes. quatriduo autem figurata est eius uni- 


Dice LieCoretiee2 4 I Cor. 15, 54. 24 18 Matth. 6, 12 
Domus lipo oes O 


4 absorta PNVT 6 ipse] rex ipse bd 8 sexaginta om. T uir- 
gine N11 ad noe N ab] ad V 12 a] ad V babiloniam 
PSNVT 14 sexta ex sexaginta P 16 ecclesiaom. NT  fuerat V' 
17 propter peccata 7 23 praeceptum Tbhd 25 Galaaditae seripsi: ga- 
laditen PVT galaditem SNbd 26 aliquid significare 7 28 erunt T 
quadriduo NS? 


_ 
t=) 


5 
on 


or 


o 


oO 


i 


o 


Quaestionum lib. VII (Quaest. de Iudicibus). 501 


uersitas propter quattuor partes orbis, per quas longe lateque 
diffusa est. ad historife uero proprietatem non arbitror hoc 
decreuisse Israhelitas, nisi quia intellegebant in ea re iudi- 
cium dei magis ad percutiendum patrem fuisse depromtum, 
ne tale uouere sacrificium deinceps ullus auderet. nam quare 
luctus et lamentatio decerneretur, si uotum illud laetitiae fuit ? 

Si autem et illud, quod populus Ephraem postea ab eodem 
Iephte debellatus est, ad iudicium dei, quod erit in fine, 
referendum est, sicut ipse dominus dicit: eos, qui nolu- 
erunt me regnare sibi, adducite et interficite 
coram me, nec ibi quadraginta duo milia, quae ceciderunt, 
uacanti numero commemorata sunt. sicut enim illi duo 
menses propter sexaginta dies senarium numerum sex aetatum 
significant, ita et ibi sexies septenarius ductus hoc idem 
figurat, quantum ad sex aetates saeculi pertinet; sexies enim 
septeni quadraginta duo sunt. nec frustra et ipse lephte sex 
annis populum iudicauit. 

L. Quaeri potest quomodo dixerit angelus ad matrem 
Samson, cum adnuntiaret ei filium futurum, quia sterilis 
erat: et nunc obserua et non bibas uinumet siceram, 
non manduces omne inmundum. quid est enim in- 
mundum? nisi forte dissolutio disciplinae, quae esse coeperat 
in Israhel, etiam ad ea manducanda eos labefecerat, quae 
prohibuerat deus in generibus animalium. cur enim non cre- 
datur etiam hoc eos multo procliuius facere potuisse, qui 
etiam ad cultum idolorum transgrediebantur? 

LI. Quod mater Samson uiro suo indicans quemadmodum 
illi angelus adnuntiauerit fillum futurum dixit: et inter- 

rogabam eum unde esset et nomen suum. non ad- 
nuntiauit mihi, quaeri potest utrum uerum dixerit, quo- 
niam non legitur, cum ei angelus loqueretur. sed intellegendum 
est hoc ibi scripturam tacuisse, hic autem commemorasse 
quod ibi tacuerat. illud etiam, quod non ait: interrogaui 
eum quid uocaretur et nomen suum non adununtiauit mihi, 
sed ait: interrogani unde esset, uidetur inconsequens quod 
addidit: et nomen suum non adnuntiauit mihi. non 
enim nomen eius interrogauerat, cum quaereret unde esset, 
sed locum uel ciuitatem, cum hominem putaret. nam et 
hominem dei eum appellauit, specie tamen uel habitu angelo 
similem, hoe est, quia tam praeclarum uidit, sicut ipsa nar- 
rauit. sed si ita distinguatur: et interrogabam eum unde 
esset et nomen suum, ut subaudiatur ,interrogabam eum‘ 
et postea inferatur ,non adnuntiauit mihi‘, non habet 
quaestionem; ad utrumque enim referri potest, quod ait: non 
adnuntitauit mihi, id est nec unde esset nec nomen suum. 

LIT. Item quod ait eadem mulier dictum sibi esse ab 
angelo quoniam Nazaraeus dei erit puer a uentre 
usque ad diem mortis suae, non legitur ab angelo 
dictum. et quod legitur dictum: ipse incipiet saluum 
facere Israhel de manu Philistiim, non est a muliere 
commemoratum. itaque et aliquid non dixit, quod audiuit, 
et tamen nihil crederda est dixisse, quod non audiuit, sed 
scripturam potius non omnia uerba angeli posuisse, cum 
ipsum mulieri loquentem insereret narrationi. ideo autem 
dictum est: a uentre usque ad diem mortis suae, quia 
Nazaraei dicebantur in lege, ad tempus qui uotum habebant, 
secundum ea quae scriptura per Moysen praeceperat. unde 

est hoe, quod huic iussum est, ut ferrum non ascenderet in 
caput eius et uinum et siceram non biberet. hoc enim tota 
uita sua obseruauit Samson, quod illi qui uocati sunt Nazaraei 
certis diebus obseruabant uouentes uotumque reddentes. 

LI. Quod dicit scriptura: quoniam ignorauit Manoe 
quia angelus dei est, manifestum est etiam elus uxorem 
hominem credidisse. quod ergo ei dixit: uim faciamus 
nune tibi et faciamus in conspectu tuo haedum 
caprarum, tamquam hominem inuitauit, sed ita, ut hoc 
cum illo epularetur, quod sacrificium fecisset. nam facere 
haedum caprarum non solet dici nisi cum fit sacrificium. 
denique et ille ita respondit: si uim feceris mihi, non 
manducabo de panibus tuis: ubi ostendit se fuisse ad 
epulas inuitatum. deinde addidit: et si feceris holocau- 
stum, domino offeresillud. utique ideo dixit: si feceris 
holocaustum, quia ille dixerat: faciamus in conspectu 
tuo haedum caprarum. non autem omne sacrificium 
holocaustum erat; nam de holocausto non manducabatur, 
quia totum incendebatur, et ideo uocabatur holocaustum. sed 
angelus etiam non manducaturus holocaustum fieri potius ad- 
monuit non tamen sibi, sed domino; propter hoc maxime, 
quia gens Israhel illo tempore consueuerat quibuslibet diis 
falsis sacrificare: unde et tunc offenderat deum, ut traderetur 
inimicis per quadraginta annos. 

LIU. Quid sibi uult, quod, posteaquam manifestatus est 
Manoe et uxori eius angelus, qui cum eis loquebatur, dixit 
idem Manoe uxori suae: morte moriemur, quoniam 
deum uidimus? ex illa scilicet legis sententia, ubi scrip- 

tum est: nemo potest faciem meam uidere et uiuere. 
opinabantur ergo ut homines deum se uidisse tanto utique 
mjraculo facto, quod in igni sacrificii stetit, qui cum illis 
prius quasi homo loquebatur. sed deum in angelo an deum 
ipsum angelum appellabant? sic enim scriptum est: et 
sumpsit Manoe haedum caprarum et sacrificium 
et obtulit super petram domino mirabilia facienti; 
et Manoe et uxor eius expectabant. et factum est 
dum ascenderet flamma desuper altare ad caelum, 
et ascendit angelus domini in flamma. et Manoe 
et uxor illius expectabant; et ceciderunt super 
faciem suam super terram. et non adposuit ultra 
angelus domini adparere ad Manoe et ad uxorem 
eius. tunc cognouit Manoe quoniam angelus do- 
mini est; et dixit Manoe ad uxorem gsuam: morte 
moriemur, quoniam deum uidimus. in his ergo uerbis 
quia non dixit: morte moriemur, quoniam angelum domini 
uidimus, sed: deum uidimus, oritur quaestio, utrum in 
angelo intellegebant deum an eundem angelum deum uwoca- 
bant. illud enim tertium, quod deum putauerant qui erat 
angelus, dici non potest apertissime dicente scriptura: tune 
cognouit Manoe quoniam angelus domini est. sed 
unde metuebant mortem? non enim scriptura in Exodo 
dixerat: nemo uidet faciem angeli et uiuet, sed ,faciem 
meam* dixit, cum deus loqueretur. an et in hoc ipso, quod 
in angeli praesentia deum. cognouerat Manoe, ita perturbatus 
est, ut mortem timeret? quod autem illi uxor sua respondit: 
si uellet dominus mortificare nos, non accepisset 
de manu nostra holocaustoma et sacrificium nec 
inluminasset nos omnia haec, sed nec audita fecisset 

nobis haec, utrum ipsum angelum crediderunt accepisse 
sacrificium, quia uiderunt eum in altaris flamma stetisse, an 
per hoc intellexerunt accepisse dominum, quia hoc fecit 
angelus, ut se ostenderet angelum? quodlibet autem horum 
sit, iam tamen angelus dixerat: si autem facis holocaus- 
tum, domino offeres illud, hoc est non mihi, sed 
domino. quod ergo stetit angelus in altaris flamma, magis 
significasse intellegendus est illum magni consilii angelum 
in forma serui, hoc est in homine, quem suscepturus erat 
non accepturum sacrificium sed ipsum sacrificium futurum. 

LY. Quid est quod dictum est, quod percussit alienigenas 
Samson tibiam super femur? quis enim habet tibiam 
super femur, cum tibia deorsum’ uersus non sit nisi a genu 
usque ad talum? deinde si locum corporis significaret, ubi 
eos uulnerauit, numquidnam omnes, quos percussit, in uno 
corporis loco fuerant uulnerati? quod si esset credibile, pos- 
semus forsitan suspicari eum pugnasse tibia alicuius animalis 
tamquam fuste et ea illos super femur percussisse; sicut de 
illo scriptum est, quod maxilla asini mille occiderit. sed neque 
illud, ut dixi, credibile est, quod pugnans unum tantum locum 
obseruauerit ubi eos percuteret; et non ait scriptura: per- 
cussit eos tibia super femur, sed tibiam super femur. 
nimirum ergo inusitata locutio facit obscuritatem. ita enim 
dictum est, ac si diceretur: percussit eos ualde mirabiliter, 
id est, ut admirando stupentes tiriam super femur ponerent; 
tibiam scilicet unius pedis super femur alterius, sicut solent 
sedere, qui mirando stupent. tamquam si diceretur: percussit 
eos manum ad maxillam, id est tanta caede, ut manum ad 
maxillam tristi admiratione ponerent. hunc sensum ita se 
habere etiam interpretatio, quae est ex hebraeo, satis edocet; 

nam ita legitur: percussitque eos ingenti plaga, ita 
ut stupentes suram femori inponerent. tale est enim, 
ac si diceret: tibiam femori inponerent, quoniam sura utique 
retrorsus cum tibia est. 

LVI. Quid est quod ait Samson uiris Juda: iurate mihi 5 
ne interficiatis me uos; et tradite me eis, ne forte 
occurratis in me uos? quam locutionem ita nonnulli 
interpretati sunt: ne forte ueniatis aduersum me uos. 
sed hoc eum ne ab his interficeretur dixisse illud indicat, 
quod in Regnorum libro scriptum est iubente Salomone ut 10 
homo occideretur et dicente: uade, occurre illi. quod ideo 
non intellegitur, quia non est consuetudinis apud nos ita dici. 
sic enim quod militares potestates dicunt: uade, alleua illum, 
et significat ,occide illum‘, quis intellegat, nisi qui illius 
locutionis consuetudinem nouit? solet [et] uulgo apud nos 
dici: conpendiauit illi, quod est occidit illum; et hoe nemo 
intellegit, nisi qui audire consueuit. haec est enim uis gene- 
ralis omnium locutionum, ut quemadmodum ipsae linguae 
non intellegantur, nisi audiendo uel legendo discantur. AMEN. 

ADNOTATIONVM IN IOB 
LIBER VNVS. 

I. Et opera magna erant ei super terram: quia 
operabatur de ipsis operibus. faciebant conuiuium 
cotidie: donec eorum numerus inpleretur; signum est 
caritatis. et offerebat pro eis uictimas secundum 
numerum eorum: intellegendum alias esse peculiares 
confessiones quasi singulas uictimas, alind uero sacrificium 
pro omnium et pro omnibus peccatis, quod significat dominum. 
ne forte peccauerint filii mei et maledixerint deo 
in cordibus suis. bene additum: ne forte, quia in corde 
eos maledixisse suspicabatur. et ecce uenerunt angeli 
dei, ut starent coram deo: adfectio animae ad ueritatem 

modo diceretur. et uenit equidem diabolus cum eis: 
utrum quia non potuit nisi per eos audire dictum est: cum 
eis? et dixit dominus diabolo: unde ades? collatio 
praeteritae actionis cum eo unde permittitur aliquid deinceps 
agere responsio ad interrogationem est; ipsa uero interrogatio 
uis diuina, in qua non permittitur agere quod libet — in 
cogitationibus enim inpii interrogatio erit — ad 

manifestandum eum nobis. sed mitte manum tuam et 
tange omnia quae habet: da potestatem. nisiin faciem 
tuam benedixerit tibi: pendens locutio, id est: si non 
tibi in faciem benedicit tactis rebus suis, quasi subaudiretur: 
quid iubes? et discessit diabolus a facie domini: a 
consultatione ad actionem. et uenerunt hostes et cepe- 
runt eos. secundum illud: qui nune operatur in filiis 
diffidentiae, etiam istos excitauit. notandum autem quo- 
modo in hominibus habuerit potestatem et in elementis, sed 
tamen datam a deo. nudus exii de utero matris meae: 
notandum quam consolatoria loquatur, quamuis secundum 
consuetudinem luctum fecerit. 

II. Ecce trado illum tibi; tantum animam eius 
custodi: ne uitam eripere posse praesumeret. et tulit sibi 
testam, ut raderet saniem: per passionem domini signi- 
ficat radi peccata confitentium. 

Ul. Et nox in qua dixerunt: conceptus est homo: 
aliquae superiores potestates, quae hoe scire potuerunt. nox 
illa sint tenebrae: ne patiatur iam quae passus est, hoc 
est sint tenebrae, id est: sit obliuioni. neque requirat 
eam dominus desuper: non reparetur per inmortalitatem, 
id est: pereat mortalitas. nec ueniat in eam lumen: 
lumen memoriae. sed excipiant illam tenebrae et 
umbra mortis: uita ista quae umbra est futurae poenae, 
ut sit sensus: iustus qui lumen est non eam uideat, sed 
tenebrae, hoc est: peccatores et carnales tribulationes de uita 

ista. et conturbent eam quasi amaritudines diei: 
praecepta bonae uitae uel dies iudicii, quibus perturbantur 
carnales. et noctemillam accipiant tenebrae: perpetuae. 
non sit in diebus anni: iustis spiritalibus qui sole fruuntur 
et maiores sunt. sed nox illa sit dolor: quia dolorem 
facit diligentibus se. neque numeretur in diebus 
mensium: iusti in ecclesia propter lunam tamquam minorem, 
ad quos dicitur: et ego, fratres, non potui uobis 
loqui quasi spiritalibus, ut ipse Paulus sit de diebus 
anni. sed maledicat illam maledicens diei illi: 
dominus, qui maledicet amantes carnalia. tenebrescant 
sidera noctis illius: eminentes in peccatis. permaneat 
et in lucem non ueniat: quia non conuertentur, dicit per 
prophetiam. quia non conclusit portas uentris matris 
meae: ciuitatem terrenam, quam significat Babylon; con- 
cluderentur enim portae, si non laudaretur peccator in 
desideriis animae suae. quare enim in uentre non 
obii? antequam eminerem tibi per aliquam actionem ; conceptus 
enim ad spem pertinet. ex utero exii et non protinus 
perii? huius ergo figura intellegenda est in his uerbis, qui 
in talibus concupiscentiis fuerat inueteratus. et ut quid 
constiterunt mihi genua? ut ibi confirmarer. quare 
ubera suxi? doctrinae nutrientes ad nequitiam. nunc uti- 
que dormiens quiescerem: moriendo huic mundo. cum 
regibus honoratis terrae: in ecclesia. qui gloriaban- 
tur in gladiis. unde est: et gladium spiritus, quod 
est uerbum dei. aut cum principibus, quibus mul- 

tum fuit aurum: sapientia, qui compleuerunt domos 
suas argento: eloquio domini. aut tamquam aborti- 
uum prolapsum de uulua matris: ut numquam emi- 
neret, aut tamquam infantes qui non uiderunt Iu- 
cem: ad nobilitatem aliquam non peruenerunt. ibi inpii 
deposuerunt furorem suum: in morte ab hoc mundo. 
ibi requieuerunt fatigati corpore: aut fatigati cor- 
pore, non animo, aut finem corporalium consecuti. non au- 
dierunt uocem exactoris: iudex tradet te exactori 
inde est; hoc est: donata illis esse peccata; de inpiis quippe 
dicebat. pusillus et magnus ibi est: de uno dictum 
puto bene intellegi secundum illud, quod qui se humiliat, 
exaltabitur. et seruus non metuens dominum 
suum; siue secundum illud: uis non timere potesta- 
tem? bonum fac, siue secundum illud: consummata 
dilectio foras mittit timorem. ut quid enim datur 
eis qui in amaritudine sunt lux? peccatorum honor. 
et uita animabus quae sunt in doloribus? in dolo- 
rum materia, hoc est: in peccatis. quae desiderant mor- 
tem et non contingit illis: adeptionem fructus peccati. 
mors uiro requies, cuius uita abscondita est: uel 
quia coram deo uel quia paucis nota. de ea uero iam morte 
accipiendum, per quam morimur mundo; in illa enim non est 
requies. conclusit enim deus aduersus eum: non eum 
dando in desideria cordis sui. ante escas quippe meas 
gemitus adest: ante gaudium ciborum dei tribulationes 
praecedere. et fleo coartatus timore: uidens quia euitare 

non possum quae timui. timor enim quem uerebar uenit 
mihi: aduersa quae de misericordia dei ad correptionem 
fiunt. neque in pace neque in silentio neque in re- 
quie: falsa enim fuerunt, propter quae timebat. uenit enim 
mihi ira: uwindicta, secundum quam iustus uix sal- 
uus fit. 

II. Verba Eliphaz. pondus autem uerborum tuo- 
rum quis sustinebit? hic ergo dicit se cogi ad loquen- 
dum, quia non sustinet dicta eius. nonne timor tuus 
stultus est? paratus enim ad haec esse debueras, si aliis 
ueraciter suadebas. nec talia bene timuisti, cum diceres: 
timor enim quem uerebar uenit mihi. et spes tua 
et simplicitas uitae tuae: quasi stultitia, qua ista bona 
putantur. fremitus leonis et uox leaenae: ipse diabolus 
et superbiae ciuitas, quae saepe etiam bestiae more a prophetis 
ponitur. et gaudium draconum extinctum est: super- 
borum et insidiosorum. myrmicoleon perit eo quod non 
haberet escam: quia in nouissimo non erunt, quos indu- 
cens comedat; separabuntur enim pii ab inpiis. hic autem 
errat, quod ea quae de diabolo audierat prophetata de Iob 
intellegebat. myrmicoleon uero accipiendus est uel quia utrum- 
que in eo est, cum et rapit et occulte persequitur frumenta, 
quae sublato oculo facit non germinare, uel quia auaris et in 
terra thesaurizantibus dominatur, uel quia iustos persequitur 
quasi formicas praeparantes sibi escas aestate ad hiemem, 
quibus non pascetur, cum boni ab inpiis fuerint separati. et 
catuli leonum diuisi sunt ab inuicem: conspiratio 

principum ciuitatis illius dissipata est, qui nati sunt de illa 
societatis ciuitate et diabolo uel quia se inuicem uastauerunt. 
inde est: exsurget gens contra gentem, nihil horum 
tibi accidisset: uel illa damna et orbitas et plaga uulne- 
ris; uel te non penetraret dolor animi, quia et te consolareris, 
si aliis ex corde dixisses: numquid non capit auris mea 
magnifica ab eo? quia ista quae dicit ex reuelatione se 
dicit dicere. et spiritus in faciem mihi occurrit: 
quasi flatum sensisse uult intellegi; nam negat in consequen- 
tibus fuisse figuram. reminiscendum ita etiam spiritum in 
apostolos descendisse. quid enim? numquid homo 
coram domino mundus erit? aut haec audisse se dicit 
aut dicit ideo se horruisse, quia nemo mundus coram domino, 
aut ideo sic uidisse, quia nemo coram deo ita mundus est. 
ut deum sicut est uideat. modo mundum secundum perfecti- 
onem accipiendum, ut quod superius negat mundum hominem 
perire, secundum quendam modum intellegamus. si contra 
Sseruos suos non credit. quod euenit cum diceret Elias: 
domine, prophetas tuos occiderunt, et dicit illi: 
reliqui mihi septem milia uirorum. non enim inde 
septem milia uirorum iam munda erant. nam angeli dicti 
sunt et prophetae. et aduersus angelos suos prauum 
quid reperit: uel quod aduersus eos dicitur uel quod ipsi 
dicunt. hoc tamen potest etiam de ueris angelis accipi. 
habitantes autem domos luteas: quorum conuersatio 
non est in caelis. percussit illos tamquam tinea. aut 

aliqua corruptio percussit eos tamquam tinea aut deus per- 
cussit eos: uel hac tinea uel sicut percutit tinea, hoc est: 
latenter intrinsecus corruptione ab eis ipsis exorta per 
coneupiscentias carnales, hoc est habitatione in domibus 
luteis. et a mane usque ad uesperam ultra non sunt: 
aut ultra saeculum hoe non sunt aut a prosperis rebus usque 
ad tribulationem; poenam enim consecuti sunt. et quod non 
possent sibi ipsis subuenire, perierunt: cum in se 
habent spem. interierunt, quia non habebant sapien- 
tiam: non in se sperandi, 

V. Inuoca autem, si quis tibi respondeat: illis 
enim respondetur, qui mundi sunt coram deo. etenim 
stultum perimit ira: indignatio, qua quisque angitur, 
tamquam inique sibi aliquid acciderit, dum non cogitat usque 
adeo se inmundum esse coram deo, ut inuocanti non angeli 
respondere aut se demonstrare dignati sint. qui enim hoc 
non cogitat, stultus est et ira inrationabili interimitur. aut 
idcirco angelos non audire, non uidere potest stultus, quia ira 
interemptus est et a zelo occisus. errantem autem occidit 
zelus: ad imitandum peccatores. ego autem uidi stultos 
radicem mittentes: stultos nune inpios accipiendum, ut 
€ contrario sapientia hominis pietas sit, sicut in consequentibus 
dicitur. et conterantur super iannas infirmorum: 
humilium, cum recepti in cubiculum fuerint a sponso et stulti 
foris remanserint. quae enim illi congregauerunt, 
iusti comedent: et de Indaeis potest intellegi congregan- 

tibus prophetias, quas gentiles potius comederunt, et de his 
qui facientes comedunt quae alii praecipiunt et non faciunt. 
ipsi uero de malis non liberabuntur: quamuis prae- 
dicent non esse facienda. exhauriatur fortitudo eorum: 
qua superbiunt aduersus infirmos; exhauriatur autem, ut 
iam incipiat laborare. non enim prodiet de terra labor: 
id est de creatura non conquerantur sed de se. sed homo 
in labore nascitur: secundum id dictum est ,nascitur‘ 
secundum quod in laboriosam uitam ex quieta quisque 
conuertitur. pulli autem uulturis altissime uolitant: 
uultur bene intellegitur dominus, quia altitudine prophetiae 
uidit mortalitatem nostram, qua descendens pasceretur, con- 
uertens nos in corpus suum. ,pulli* ergo ,uulturis* ut 
filii sponsi dicti sunt, altissime autem uolitantes conuersa- 
tionem in caelis habentes, ut a labore liberentur in quo homo 
nascitur, secuti sunt quippe uocem dicentis: uenite ad me 
omnes qui laboratis. possunt et ,pulli uulturis* in 
malo intellegi aeriae potestates, quae mortibus, hoe est pec- 
catis, pascuntur. quoniam huius modi praeuaricatores angeli 
non sunt perducti ad humilitatem mortalitatis multum labo- 
riosam, in qua homo nascitur, ualde illi superbiunt, hoc est 
altissime uolitant. qui dat pluuiam super faciem 
terrae: tamquam confitentibus faciat misericordiam. ut non 
faciat manus eorum ueritatem: non faciant quod pro- 
mittunt inhiantes dominari infirmis. in die occurrent illis 
tenebrae: ut Iudaeis qui dominum non cognouerunt quid 
esset. aut tamquam in nocte palpabunt in meridie: 

sicut uidentes signa tamen dubitabant dicentes: propheta 
est, alii: seducit populum, quando nec ad lucernam ui- 
dere uoluerunt. et pereant in bello: in tentationibus, et 
egrediatur de manu potentis infirmus: diaboli. sit 
autem infirmo spes; illi enim fortes rem hic quaerunt. 
beatus autem uir quem arguit dominus. in hoc enim 
errat, quia uidetur sibi Iob, quia iniquitatibus suis haec pa- 
titur, cum ex hoc beatus sit, quia in hac uita cum arguitur, 
habet corrigendi possibilitatem. et in septimo non te tan- 
get malum: sacramentum sabbati. in fame liberabit te 
a morte; uerbo enim alit et facit firmum ad tentationes. in 
proelio uero de manu ferri soluet te: de potestate 
uinculorum. a flagello linguae abscondet te: ne sen- 
tias contumelias, non ne patiaris. iniustos et iniquos 
deridebis: ut sapientia perditioni iniquorum superridebit. 
et ferocientes bestias non timebis: id est Iudaeos 
non timebis, quia gentes tibi obaudient; haec autem de domino 
accipienda sunt. Eliphaz hic errat, quia putat de Tob intelle- 
genda, quae ei reuelata sunt, cum totum domino competat. 
quia cum lapidibus agri habebis foedus: lapides 
agri, quia in gehtibus nulla ordinatio legis fuit, ut quasi de 
aedificio lapides essent. bestiae enim ferae pacatae 
erunt tibi: siue de Iudaeis siue de gentibus. deinde 
scies quod in pace erit domus tua: id est ecclesia. 

et filii tui erunt tamquam omnis herba in campo: 
sine ariditate. et uenies in sepulcrum tamquam fru- 
mentum maturum: <in> passionem. ecce haec ita ex- 
quisiuimus: hic auctoritas huius prophetiae confirmatur. 
tu uero scito temet ipsum quid egeris; non enim 
iniuste haee tibi permisit deus accidere. 

VI. Verba Iob. sed, ut uidetur, uerba mea sunt 
mala; non enim uerba Job de inpatientia sunt flagellorum, 
cum significent dolorem, non peculiarem Job, sed quem habuit 
de omni genere humano. sagittae enim domini in cor- 
pore meo sunt: uerba dei, quibus anima transfigitur, cum 
cogitur ad confessionem. quarum furor bibit sanguinem 
meu; tollunt enim peccatum. cum enim incipio loqui, 
stimulant me: quod enim loquor, illae cogunt. quid enim? 
numquidfrustra onager clamabit, nisi escamrequi- 
rens? ut inde famem patiatur, quia liber esse uoluit. aut 
bos mugit, cum habeat in praesepi cibos? asino 
cibaria labore bouis praeparantur sicut gentibus labore prophe- 
tarum et apostolorum, qui utique Tudaei fuerunt. itaque haec 
uerba cibum desiderantis sunt, id est auxilium, non inpatientis 
ad dolorem. numquid potest sine sale edi panis? 
quasi ei diceretur: cur sic ea per figuras dicis? respondit, quia 
si eX persona sua ea diceret, insulsa essent. aut est sapor 
in sermonibus uanis? uanos sermones hominum dicit, 
quia panis uerba dei sunt, sed panis caelestis. sic nec 
anima mea potest cessare: quomodo non potest sine 

sale edi panis, sic nunc ministerium praebeo uerbi dei propter 
illud: quomodo audient sine praedicante? foetidas 
enim uideo escas meas sicut est odor leonis: nam 
uerba mea foetida sunt sicut leo uel propter superbiam, per 
quam iactantes putent, uel propter quod amplexantes carnalia 
foetorem leonis habent, qui propriis uerbis gaudent. quodsi 
det et ueniat postulatio mea: postulationem dicit rem 
quam petebat. et spem meam det dominus; sic enim 
confidens ob spem post tribulationem uenturae consolationis 
10 oportune tentatur. bene autem spem dicit, quia, cum res 
uenerit, iam tentatio non erit necessaria. sit mihi ciuitas 
sepulcrum, super cuius muros saliebam: societatem 
illam Babyloniae uult sibi sepulcrum, non ut eum obruat, 
sed ut sciat quia mortuos tegit quicumque in illa fuerint, de 
1 Cuius tamquam firmamento et munimine superbiebat. non 
parcam; non enim mentitus sum. uerba sunt sancta 
dei mei: quia non alia dixit quam audiuit a deo, id est de 
homine generaliter prophetantis, quia auxilio indiget in confes- 
sione. quae est enim uirtus mea, ut sufferam? quod 
20 significabat uulnus eius. aut quod tempus meum, ut 
sustineat anima mea? quia imminente morte terrentur 
homines, ut conuertantur et confiteantur deo putredinem 
peceatorum, cuius consideratione se dicit cogi ad confes- 
sionem. numquid uirtus lapidum uirtus mea? duros 
25 et inpenetrabiles iaculis uerborum dei, qui non mouentur ad 
confitendum. aut non in ipso confidebam? cum mihi bene 
egset, id est cum essem inmortalis ad imaginem dei. sed 

adiutorium a me recessit: factus mertalis uolens in me 
confidere. et uisitatio domini me despexit. secundum 
quod dictum est: aut filius hominis, quoniam uisitas 
eum? propinqui mei non respexerunt me: horrui 
angelis. tamquam torrens deficiens: misericordia enim 
aliquando inundauit me; et siccaui et non fui mihi fons. 
aut sicut fluctus transierunt me: tamquam sint 
consolationes potus. qui me metuebant, nunc inruerunt 
Super me: diabolus cum angelis suis. perii et exul de 
domo mea factus sum: aut de habitatione caelesti aut 
de conscientia; idcirco foras extra domum suam sedebat. vias 
Themanorum uidete, semitas Sabaeorum intuemini: 
illos significat, qui in temporalibus confidunt, de quibus se, 
id est hominem quem significat dicit non praesumere. nunc 
autem etuosinsurrexistis in me sine misericordia: 
putantes beatitudinem hominum, si carnalibus abundent, quia 
insultabant potius quam conpatiebantur. sed uidentes 
uulnus meum timete: intellegentes quid significet timete 
futuras poenas. quid enim? numquid aliquid uos 
petii? aut fortitudine uestra indigeo? quia coram eo 
infirmus est, qui eum potest saluare. docete me et ego 
obmutescam; idcirco enim patientes esse debuerunt ad 
doctrinam eius, quia ipsi eum docere non poterant. sed, ut 
uideo, praua ueri hominis uerba dicitis: eum dicit 
uerum hominem qui personam significat agentis paenitentiam 
conuersione ad deum, cuius praua uerba dicebant. non enim 

a uobis auxilium peto: uerus enim homo a deo petit 
auxilium; ille enim uerus est qui confitetur. unde est: qui 
facit ueritatem, uenit ad lucem. neque enim elocu- 
tionem sermonis uestri sustinebo: dei enim se locu- 
tionem dixit sustinere, qua instruatur. uerum tamen super 
pupillum inruistis: quod ad uos adtinet, insultare mihi 
uoluistis, quamuis non intellexeritis quid significet. quia neque 
Tob, quem uidebant, insultare debuerant, ideo: uerum tamen. 
nunc autem aspicientes uacate mihi: non habentes 
quod me doceatis. et rursum iustitiae adestote: quia 
primo uidebantur sibi iustitia cogi ad loquendum. non est 
enim in ore meo iniquitas; et fauces meae nonne 
sapientiam meditabantur? dicit se non deum accusasse, 
sed hominem induxisse accusantem iniquitates suas, sicut 
superius sermo eius intellectus est. hance dicit meditationem 
sapientiae. 

VI. Numquid non tentatio est uita humana super 
terram? hic iam apertius ostendit ex cuius significatione 
superius loqueretur. tentationem uero dicit tamquam stadium 
certaminis, ubi uincit homo uel uingcitur. et sicut cotidiani 
mercenarii uita eius? temporalem mercedem expectantis, 
ut iam eorum qui iustitiae suae fructum in faturum expectant 
non sit uita super terram, aut tamquam seruus metuens 
dominum suum et consecutus umbram? quod significat 
absconditio Adae a facie domini et tectio foliorum de quibus 
umbra fit, quam relicto deo consecutus est homo. aut 

tamquam mercenarius qui expectat mercedem ope- 
ris sui? iste a superiore hoc differt, quod superior habuit, 
hic autem habere desiderat ipsa temporalia. sic et ego 
expectaui menses uanos: iam ad umbram dixit uanos, 
id est temporalia bona. et noctes dolorum datae sunt 
mihi: in quibus et lux amittitur sapientiae et -materies est 
poenarum. si dormiero, dico: quando dies? et si sur- 
rexero, rursum: quando uesper? quando cupiditatem 
negotii patitur homo in otio et otii in negotio. repleor 
autem doloribus a uespere usque ad mane: quo 
occidit a deo. unde et ad uesperam deambulans deus eos 
dimisit: quod significat uolentes, quibus nulla expectatio est 
remedii nisi mane. de quo dicitur: mane astabo tibi, 
id est quando post iudicium mane deus reuelabitur iustis. 
unde et dominus uespere sepelitur et mane resurgit. hance 
ergo uitam tamquam lucifero potest comparare. et concrescit 
corpus meum putredine wermium: uermium multitu- 
dine. infundo glebas terrae radens saniem: expressio 
cupiditatum uel curarum confessionis, in qua gaudent iniqui, 
quod ad occasionem redigunt peccandi, quae alii per paeni- 
tentiam confitentur: unde sunt canes, qui Lazari uulnera 
lingebant. et uita mea exilior est quam loquela: 
minus enim facio quam loquor. recordare ergo quia 
Spiritus est uita mea: id est in fame spiritali. et non 
reuertar ad uisibilia. non me cognoscet oculus 

uidentis: quia mutabor, ut uidentem hie diabolum accipi- 
amus inuidentem. oculi tui in me et non subsisto; 
interficis enim in me uitam carnalem in qua fui. tamquam 
nubes expurgata de caelo: aut per caelum purgata — 
quomodo dicimus de ferro purgata — ut hic significauerit auxi- 
lium sibi fuisse de caelo, ut purgaretur, aut certe ut iam non 
sit nubes, sed in aerem purum extenuetur, tamquam radiis 
solis expurgata, ut obscuritas carnis et sanguinis non sit in 
caelo. non enim caro et sanguis regnum dei possidebunt, 
cum corruptibile hoc induerit incorruptionem et 
absorbebitur mors in uictoriam. si enim homo de- 
scenderit ad inferos, ultra non ascendet: ad hoc 
ergo recordare, ut non descendas. et non reuertetur am- 
plius in domum suam: id est ad requiem suam. pro- 
pterea itaque et ego non parcam ori meo: confitendo, 
cum tempus est. utrumne mare sum ego aut draco? 
non enim sicut inpios aut diabolum repulisti. quia statu- 
isti super me custodiam: ut non me moueam ad pertur- 
bationem, ut sunt maris termini. quia dixi: consolabitur 
me lectus meus: carnalia in quibus requiescebat. et re- 
feram ad me ipsum consolationem in toro meo: ad 
te enim debeo referre consolationem meam. exterres me 
per somnia et per uisionem me obstupefacis: per 
tribulationes uitae huius, quae ita somnia sunt, quomodo et 
bona uitae huius somnia. absolues a spiritu meo ani- 
mam meam: propter uisibiles terrores, a quibus liberabitur 

anima metuens uenire ad eos. et a morte ossa mea re- 
puli: nam ierant in mortem ossa mea, nisi his exterritus 
fortior essem et patiens, quod est ossium firmitas. non enim 
in sempiternum uiuam ut patienter feram: breuitate 
uitae et metu mortis me correxi. unde inconuertibilis diabolus, 
quia non moritur, sed damnatur. initium sapientiae 
timor inde est. discede a me; uana est enim uita 
mea: quia non suffero tentationes. aut quia sensu tuo 
intendisti in eum? propter quod rationalis est. unde illud: 
nos autem sensum domini habemus. rationis uero 
munus dicit extensionem intellectus. et in requie iudi- 
cabis eum? dignum requie. usquequo me non dimit- 
tis? uinctum tribulationibus. neque deseris, donec de- 
glutiam salinam meam? in dolore ac flagellis contineam 
et absorbeam uoluptatum fluxus per tribulationes admonitus. 
Si ego peccaui, quid possum tibi facere? sensus hic 
est: si peccaui, nihil possum tibi facere. an forte loquendo 
molesti tibi sunt homines? tu ergo qui scis sensum, quare 
constituisti hominem, ut loqueretur aduersus te, ut esset tibi 
oneri? si autem peccatum hominis nec facto nec dicto tibi 
nocet, quare non obliuisceris peccatum eius, sed purgas illid 
potius, nisi quia illa quae supra dicta sunt ad bonitatem tuam 
referuntur? quid est enim homo, quod exaltasti eum? 
quae non intellegentes amici eius putauerunt ab eo deum 
reprehendi. si enim non propterea facis mihi tentationes, ut 
cohibeam fluxos motus meos, ut mihi ita consulas, quae alia 
causa est, ut corripias hominem? non enim nocere tibi potest 

quia peccat; aut sentis quasi aduersitatem loquelae eius, cum 
scias sensum humanum, et utique posses quod tibi aduersa- 
rium est non constituere. et quare non es oblitus ini- 
quitatis meae? si non ea causa ut mihi prodessent tenta- 
tiones istae, ut bonitatis tuae sit totum, et quod me corripis? 
nunc autem in terram ibo: cum enim purges peccatum 
meum, restat mihi tamen adhuc in terram ire per mortem 
corporalem. mane uigilabo et ultra non ero: in hac 
terra. 

VIII. Verba Baldad Sauchitis. misit in manu iniqui- 
tates eorum: in manu misit aut in uindicta aut supputati- 
one debitores eos, id est pecvatores demonstrauit. et resti- 
tuet tibi uitam iustitiae: quae debetur iustitiae, id est 
beatam. et erunt priora tua minima: in comparatione 
posteriorum, quae infinita erunt. aut numquid non hi 
docebunt te et referent tibi? quoniam nonnullorum 
maior est auctoritas. iam et hic de Christo dicturus audita 
narrat, quomodo Eliphaz narrauit reuelationem. numquid 
uiret scirpus sine aqua? ita ergo et inpii arescent sine 
misericordia dei. adhuc in sua radice consistit et non 
metetur? si aquam non babeat. antequam bibat omnis 
herba, nonne arescit? nisi bibat; non enim ante aliquando 


uiruit inpius. atque araneis complebitur taberna- 

culum eius: opera inutilia. iam uero de Iudaeis et domino 
uidetur dicere. quodsi et suffulserit domum suam, 
non stabit: aut scripturis sanctis aut spe promissionis 
domini aut regnum ipsum. et cum coeperit, non perma- 
nebit: sequi deum; quod Iudaeis euenit, qui secuti non 
sunt incipientes. humidus enim est ante solem: car- 
nalium fluxu putrescentes: ante solem uero sub tribulati- 
onibus, ut ante sub significet, sicut dicimus: ante me fac. 
et de putredine eius germen eius ascendet; nisi 
enim illi tam mali essent, non per passionem exaltaretur 
dominus, qui de illis secundum carnem natus est. in con- 
gregationibus lapidum dormit; maiores enim illum 
crucifigent. et in medio lapillorum uiuet: humilium, de 
quibus fuerunt apostoli. sideglutietur, locus mentietur 
eum: si absconderit quod filins dei sit, dicetur quia non est 
filius dei. opus est ergo ut ipse sese indicet; in hoe enim 
loco non possunt diuina cognosci. de terra autem alterum 
germinabit: uel dominus resurgendo uel alterum genus 
piorum, id est christianorum. dominus enim non probabit 
innocentem. an non reprobabit? uel illud: inpium non 
probabit innocentem? nec ullum munus: id est sacrificia 
quae habebant Iudaeil. ueracium autem os inplebit 
risu: confitentium. et tabernaculum inpii non perma- 
nebit: uel ipsum templum uel regnum. 


VIII. Verba Iob. uere scio quia ita est: id est quia : 


secundum iniquitates meas haec mihi restituit; sed non sicut 

uos arbitramini, sed quia nemo est in conspectu eius iustus. 
non respondebunt ei unum de mille: in omnibus 
quippe conuincet. qui in uetustatem perducit montes 
et nesciunt: id est ad infirmitatem, ut est: inueteraui 
in omnibus inimicis meis. qui uertit eos in ira: 
irascendo eos uertit, id est, ut aliud inueniant quam appeti- 
erant, cum qui se exaltat, humiliabitur. qui commo- 
uet orbem a fundamentis: per uocationem, quae facta 
est, per quam commoti sunt excellentes in mundo. et 
columnae eius mouebuntur; qui praecipit soli, et 
non oritur: ut aut sapientia non intellegatur aut qui 
scripserunt, ut est: signa librum. qui extendit caelum 
solus: ecclesiam, quae proprie sedes dei est, quam extendit 
per totum orbem; solus ad significandam unitatem trinitatis. 
nam utique per filium in spiritu sancto omnia facta sunt. et 
ambulat super mare tamquam super terram: super 
terram, id est firmiter confirmans ecclesiam in saeculo uel 
subiciendo sibi peccatores, in quibus non mergitur, nou 
cedendo tentationibus eorum. si transgressus me fuerit, 
non uidebo. si altior me fuerit aut celeritate perstrin- 
xerit me, non eum agnoscam: opus est ergo, ut et con- 
gruat infirmitati meae et non me deserat. si enim morti 
tradiderit, quis auertet? morti enim tradit, cum uel trans- 
ereditur uel transit, ut nesciatur. haec est mors animae, ut 
deum nesciat. ipsius enim inauertibilis ira: aliorum enim 

potest auerti a potentiore. ab ipso subdita sunt cetera 
sub caelo: excepto ipso caelo, id est rationali creatura, quia 
si ipsa sibi cetera subdidisset, numquam per ea quae sibi 
subdiderat puniretur; quia uero deus ei illa subdidit, punitur 
per ea, quando offenderit eum qui subdidit. quodsi etiam 
iustus fuero, non exaudiet me: rogans eum, praesumens 
de mea iustitia; comparans enim ea his quae apud se sunt 
incommutabilibus et perpetuis tamquam iniustum me non ex- 
audiet. ergo eius mihi misericordia necessaria est. iudicium 
eius rogabo: quia ego iudicare non possum me iustum esse. 
unde est: sed neque me ipsum iudico; qui autem iu- 
dicat me, dominus est. si uero inuocauero, et non ex- 
audierit, non credam quoniam exaudiuit uocem meam: 
cum iudicium eius rogo, si non exaudierit, non credam quod 
aliquando exaudierit me; occultis enim causis me audiuit, 
non merito deprecationis meae. aut certe: non credam non 
me exauditum nune; aliquando enim exauditus sum. aut ita: 
quia si exaudierit quod peto, credam etiam exauditum me; 
nam si non credidero, quamuis fiat quod peto, tamen non ex- 
auditus sum, ut signum exauditionis credulitas postulantis sit. 
ne forte in turbine me conterat? propterea quaero iudi- 
clum eius, ne in turbine me conterat. multas enim tribu- 
lationes meas fecit sine causa: quorum causa me latuit; 
aut certe uox confitentis est, flagellis dei confitentis non se 
esse correctum et idcirco posse turbine conteri, quasi mdiori 
supplicio. non enim sinit me respirare: tam multae sunt 
tribulationes meae. etenim quia potest, obtinet: uincit, 
ut uoluntatem eius faciam, non meam, quodsi et fuero 

iustus, 0s meum inpia loquetur: si me iustum putauero. 
uerum tamen auferetur uita mea: quamuis nesciam si 
inpie egi, tamen auferetur uita mea, ut patiar quae nolo aut 
non faciam quae uolo. unum est quod dixi: magnum et 
potentem disperdit ira: id est: propter hoc unum fiunt 
tribulationes hominibus, ut nemo sibi magnus potensque ui- 
deatur praesumens de uiribus suis. quia nequam homines 
in magna morte erunt: non in mediocri, in qua sunt etiam 
justi, cum tribulantur et ab eis deridentur. terra tradita 
est in manus inpii: aut corpus iustorum, non anima, cum 
eos persequuntur, aut quando inpius dominari permittitur. 
potest accipi et homo peccator in manus diaboli secundum 
mortalitatem suam. faciens iudicium eius operit: aut 
ipsius inpii iudicium aut iusti; in hoe enim tempore opertum 
est. aut certe hoc ipso facit iudicium eius, id est: eo illum 
punit, quo occultat ei prouidentiam suam, ut est: prae ma- 
gnitudine irae suae non requiret. uel eo iustum uindicat, 
quo occultat persecutori eius iudicium suum, id est prouiden- 
tiam suam, ut artius peccatorum laqueis per inpunitatem ca- 
piatur. quodsi non est, quis ergo est? potest hoc de 
domino intellegi, qui et derisus est et cuius terra, hoc est 
corpus traditum est in manus [udaeorum, et cuius iudicium 
faciens occultauit maiestatem ipsius. quodsi ipse non est, 
quis ergo est, qui maiora faciat, quam fecit ipse? uel sic: 
quodsi non facit deus iudicium iusti uel inpii, quis potest 
facere? uita autem mea leuior est cursore: tamquam 

fugitiuos dicit homines a iustitia discedentes, ut ille filius 
minor profectus in regionem longinquam. aut quasi aquilae 
uolantis et quaerentis escam: de superioribus, in quibus 
naturaliter animae rationales beatae sunt, id est operibus iu- 
stitiae, inclinauerunt se ad terrenas uoluptates. quodsi et 
locutus fuero, obliuiscor dum loquor: locutio: quemad- 
modum adfectum habuit ad exteriora, sic anima dum progre- 
ditur ad ea quae foris sunt cupiditate fruendi creatura obli- 
uiscitur interiorem creatorem. declinans in faciem inge- 
miscam: illam enim declinationem dolores sequuntur. com- 
moueor omnibus membris: timor, quo incipit recurrere. 
et quia sum inpius, quare non sum mortuus et laboro? 
,scio* subaudis. aut dicit se laborare, quia inpietati mortuus 
non est. et mundatus fuero mundis manibus: aut dei 
manibus aut suis, id est: bonis operibus per regenerationem. 
satis in sorde me tinxisti: in istanr mortalitatem perduc- 
tum. et execratum me est uestimentum meum: inmor- 
talitas, qua cupimus superuestiri; sed quia non possumus in 
hac corruptione, ideo dicit: execratum me est uestimen- 
tum meum. non es enim homo sicut et ego, cui con- 
tradicam: homini enim possem demonstrare iustitiam meam; 
in tuo autem iudicio inuenior iniustus. utinam esset nobis 
arbiter! uidetur blasphemare, nisi illum mediatorem dei et 
hominum optare intellegatur, ut per eum alleget preces suas. 
hoc modo enim ille audit inter utrumque positus et arguit 


2 cf. Luc. 15, 13 Tob 9, 26 5 Job 9, 27 9 Tob 9, 27 
10 lob 9, 28 12 Iob 9,29 14 Iob 9, 30 16 Iob 9, 81 17 Tob 
9. 31 18 cf. II Cor. 5, 4 20 Iob 9,82 22 Iob 9,83 28 cf I 


Tim. 2, 5 


3 -uolantes @ quaerentes G 4 animae rationales naturaliter (sic. 
colloc.) Cb 5 uoluntates C 9 facie Hier ingemescam S 10 illa G 
declinatione G 12 mortus S 15 operibus id est C — generationem 
GP 17 estme S  inmortalitate G@ 18 qua] quia C — possumus 
cum homines de hominibus in hac sqq. C 20 es] est GPTCSb 
etenim S  et.om. Hier contradicat S 21 posse G@ ministrare C 
22 esset] esse et S 


10 


15 


25 


o 


10 


we 
— 


& 


Adnotationum in Iob liber I. 531 


hominem; filio enim omne iudicium pater dedit. et qui 
argueret et qui audiret inter utrumque. auertat a me 
uirgam suam: transeat timor legis, ut adoptionis libertate 
et caritate illi coniungar. non enim sum mecum: quia his 
haereo quae foris sunt. 

X. Proferam contra me sermones: haec confitentis 
sunt. et dicam ad dominum: noli me docere inpium 
esse: noli me tentare ultra quam possum ferre nec mihi 
sinas accidere, quibus mihi inpietas persuadeatur. aut bonum 
est tibi, si inique egero? non est autem tibi bonum, si 
inique egero; non ergo iniuste ita me constituisti. quia 
despicis opus quod manus tuae fecerunt? si quod 
despicis opus manuum tuarum. ad consilium inpiorum 
animaduertisti? sed non eius inpietatis quae hominibus 
adparet. et: ad consilium inpiorum animaduertisti? 
non quia placet illi ut inique agant. aut sicut homo 
perspicit, perspicis? quia utique non sicut homo per- 
spicis; ideo in consilium inpiorum animaduertisti; est enim 
inpietas quam tu solus uides et ab hominibus non uidetur. 
aut humana est uita tua? id est breuis, ut non possis 
de perpetuitate iudicare. et peccata mea inuestigasti: 
non enim latere te potuerunt quae latent homines. scis enim 
me nihil inpie fecisse: nam quantum ad homines nihil 
inpie feci. sed quis est qui de manibus tuis eripiat? 
iudicantis. sicut deus iudicas, cum uides etiam eas inpletates 
quas homo non uidet. postea uero mutatus percussisti 
me: se scilicet mutato, non deo, quia mutatus homo mutatum 

deum sentit, ut per tenebrarum diuturnitatem mutati ocuii 
mutatum solem sentiunt. memor esto quia de luto fin- 
xisti me: tua ergo misericordia indigeo. in terram me 
iterum conuertes: morte, quae est poena peccati. nonne 
tamquam lac mulsisti me? quia etiam [iam] mortalibus 
praebuit misericordiam, cum homines de hominibus informi 
primordio formauit, haec ergo cum in te sint, scio quia 
omnia potes: quia tantae bonitatis sunt, ut carnalem quo- 
que substantiam operentur. quodsi et peccauero, custo- 
dies me: aut ut non me perdas aut ne lateat peccatum 
meum. et si iustus fuero, non possum respirare: in 
conspectu hominum; nam tu uides peccata quae homines 
latent. plenus enim sum opprobrio: in conspectu tuo. et 
eapior sicuf leo ad occisionem: est superbiae peccatum 
quod homines latet, quando etiam in factis laudabilibus possit 
obrepere. iterum autem commutatus saeuissime cru- 
cias me: post poenam peccati, qua mortalis factus est homo. 
secundum has dicit tribulationes, quas in hac uita homines 
patiuntur, quia repente pleraeque accidunt tribulationes, quae 
turbant quietem ipsius uitae mortalis, cum in salute est uel 
securitate rerum quamuis temporalium, quam misericordiae 
dei deputauit. instaurans in me tormenta mea: quia iam 
ipsa mortalitas tormentum est, de qua tribulationes aliae fiunt. 
quare ergo de uentre eduxisti me? de obscuritate ad 
notitiam, quae sola maioris miseriae est materia, cum sub- 
uertitur; hane generationem etiam superius commemorauit. 
et essem tamquam non fuissem? penitus ignotus. unde 

est: uocat ea quae non sunt tamquam quae sunt, id 
est secundum ignobilitatem. aut numquid non est tempus 
paruum uitae meae? non enim propter longitudinem uitae 
meae mortuus non sum, cum utique paruum sit quod uiuo. 
patere me, donec requiescam pusillum: post misericor- 
diam qua de limo fecisti me et mutatum mortalitate per- 
cussisti me et ipsa mortalitate consolatus es me, deinde 
exercuisti me tribulationibus. patere ergo me, ut requiescam 
in te, antequam eam in poenas unde reuerti non licet; 
ab his enim, quas supra commemorauit, licet reuerti, si se 
homo ad deum conuerterit. uult autem requiescere, antequam 
eat in poenas aeternas, ad hoc utique, ut non eat. quemad- 
modum si dicamus alicui: corrige te, antequam dammneris; 
non enim cum se correxerit, damnabitur. ubi non est lux 
nec est uidere uitam hominum: illa est enim uita hominum, 
ubi est lumen uerum, quod inluminat omnem hominem. 
alia est terra uiuentium, alia terra morientium. 

XI. Sophar Minaei uerba. aut numquid eloquens 
uidebitur iustus esse? putat enim Iob uerbis magis 
quam operibus abundare. beatus natus homo brevis 
uitae: sententiam suam illi replicat, quam uult intellegi 
loquaciter dictam et inaniter. cum nemo sit qui contra- 
dicat tibi: quia quando dicebat, nemo ei contradixit. sed 
quomodo dominus loquatur ad te? ea loquere potius, 
quibus misereatur tui deus. quia duplex erit super te: 
corripiendo et consolando, et tune scies quia digne 

reddita sunt tibi a domino pro eis quae peccasti: 
post correctionem sequente inluminatione. aut uestigium 
domini inuenies? ut uelis deum reprehendere. sublime 
est caelum, et quid facies? ut inuenias sacramenta caeli; 
non enim debes eum reprehendere, cuius opera non com- 
prehendis. quis dicet illi: quid fecisti? et hoc enim 
recte erit factum, si deus hoe fecerit, quia facere aliquid ille 
nisi recte non potest. ipse enim nouit opera hominum 
iniquorum: non iniqui operis est. unde uult intellegi quia 
stulte hic, quem iniquum putat, reprehenderit deum; sic enim 
eum loqui existimauit. homo uero aliter nutat sermo- 
nibus: modo illi placet deus, modo illi displicet, cum apud 
deum sit firmitas. et uir natus mulieris tamquam 
Onager erit in deserto: cupiditate libertatis inpatiens 
dominatoris atque domitoris. et extendens ad eum manus 
tuas: ut acceptet opera tua. si iniquum quid est in 
manu tua: ipsa duo repetiuit, sed ordine mutato. et in- 
iquitas in domo tua non maneat: hoe dixit cor. sic 
enim fulgebit facies tua tamquam aqua pura: con- 
scientia. tamquam fluctum qui non praeterit, et non 
terreris: nisi omnes tangat in hac uita. et oratio tua 
tamquam lucifer erit: ante inluminationem praeibit; quasi 
et ista ad prophetiam sanctae ciuitatis uel ad populum dei 
pertinentia audita uel reuelata dicuntur, sicut a superioribus 

eius amicis dicta sunt. et rogabunt faciem tuam multi: 
omnia ista de ecclesia. 

XII. Verba Iob. sed iustus wir et sine crimine uenit 
in derisum: de domino intellegendus est. sensus: non ergo 
mirum, si et ego uobis in derisum ueni. et domus eius 
ut deuastaretur ab iniquis: ecclesia a persecutoribus. 
immo uero nullus confidat, cum sit nequam, se 
inpunitum futurum: quia iudicium a domo dei. 
tamquam inquisitio in eos non sit futura: non con- 
fidant. sed tamen interroga quadrupedia, si tibi 
respondeant: ideo recte inquirit iniquos, quia ex operibus 
potuerunt agnoscere creatorem et colere debuerunt; non enim 
creaturarum responsione doceri debuerant, cum acceperint 
rationem, qua ista cognoscerent, si non in manu eius est 
anima omnium uiuentium: hine ergo scitur, quia ipse 
omnia creauit, quia in manu eius anima omnium uiuen- 
tium. et spiritus omnis carnis hominis: omnis carnis 
humanae, id est rationalis animae. auris enim sermones 
diiudicat: quemadmodum sensus sensibilia diiudicat, ita 
spiritalia spiritus, qui debuit cognoscere, quoniam in manu 
domini est, opera domini. in multo tempore sapientia 
est: non utique in multo tempore, sed apud dominum, a quo 
petenda est. si destruxerit, quis aedificabit? propter 
nirtutem destruxerit et propter sapientiam concluserit, ut ad 
eam non perueniat. si prohibuerit aquam, siccabit 
terram: sapientiam ipsam, terram uero hominem. quodsi 

et emiserit, perdet euertens terram: multis enim 
sapientibus factis turbabuntur peccatores. qui ducit con- 
sultores captiuos: subiugat enim sibi eos qui se con- 
sulunt. iudices autem terrae in pauorem misit: aut 
Iudaeos aut Pilatum aut sensu terreno iudicantes. qui col- 
locat reges super sedes: id est apostolos. et circum- 
dedit balteo lumbos eorum: id est continentia. qui 
emittit sacerdotes captiuos: ut ab hominibus ducantur; 
et significantur Tudaei. qui permutat labia fidelium: 
permutat in bonum, ut non de iustitia sua, sed de gratia 
eius praesumant. et intellegentiam senum cognouit: 
cui placet intellegentia senum. unde est: cogniti estis 
a deo, cui aduersarium est: non noui uos. et bene coepit 
a fide et peruenit ad intellegentiae canos. qui reuelat pro- 
funda de tenebris: aperiendo prophetias. et produxit in 
lucem umbram mortis: id est fecit, ut cognosceretur uita 
ista, quia umbra mortis est. decipiens gentes et perdens 
eas: putantes quod nocerent ecclesiae dei, cum sibi nocerent, 
quod de inpiis intellegendum est. sternens gentes et in 
uiam ducens eas: ad humilitatem tamquam illum asinum. 
reconcilians corda principum populi terrae: sibi recom 
cilians uel Iudaeos uel reges terrae, qui primo persequebantur 
ecclesiam. seduxit autem eos in uiam quam non noue- 
rant: subruendo legis opera, ut simpliciter intellegerentur; 
hine eis uisus est peccator. quo errore tenekrati sunt 
tamquam ebrius. 

XUI. Et arguam in conspectu eius, si uoluerit: ut 
arguat se ipsum; quod est confessionis. et curatores malo- 
Tum omnes uos: bonos enim non potestis consolatione 
curare. audite ergo obiurgationem oris mei: in uos. et 
ante conspectum eius profertis dolum: cum uultis uos 
uideri iustos, quod non estis. an subtrahitis uos ipsos 
iudices fieri? numquid potestis dissimulare et non iudicare, 
quia de uobis uerum dico? si enim omnia facientes adi- 
ciemini ei, id est: etiamsi omnia praecepta faciatis, inueniet 
in uobis quod arguat; nemo enim iustus in conspectu eius. 
quodsi et occulte personas mirati fueritis: suas, se 
ipsos iustificando non solum ad homines, sed etiam ad se 
Ipsos. corpus autem luteum: ut fragilitatis saltem uestrae 
consideratione timeatis. adprehendens meas carnes denti- 
bus meis: non mihi parcam, ut non solum uos arguam sed 
etiam me. ef animam meam ponam in manu: ingpicien- 
dam, ut nihil celem, siue ut computem peccata mea. licet 
occidat me ille qui potens est, qui et coepit: quamuis 
occidat peccata mea. tamen loquar et coram eo arguam 
me: non me iustificabo abscondens peccata mea. ecce ego 
adpropingquo iudicio meo: ut iudicem de me, quasi ipsa 
sit hominis iustitia in confessione sibi non parcere. tunc 
a facie tua non abscondar: quemadmodum absconduntur 
peccatores. manum aufer a me: ut nihil in me sit casti- 
gandum et sit in me caritas. et timor tuus non me ter- 
reat. quot sunt iniquitates meae? hine potest uideri 

illud dixisse: animam meam ponam in manu [mea]: ad 
computandum. aut putas me esse contrarium tibi? cum 
utique infirmus sim et quasi hoc metuis, ne si iustificatus 
fuero, par tibi sim, cum folium sim. ergo est aliqua latens 
causa, quando haec non est. et inposuisti mihi peccata 
inuentutis: ut haec sit causa, quare dicat abscondi a se 
peccata sua, quia superbierit, quod est peccatum iuuentutis. et 
posuisti in compede pedem meum: in uinculo mortali- 
tatis. et radices pedum meorum contemplatus es: cupi- 
ditates meas. qui ueterasco sicut uter: ut uinum nouum 
portare non possim aut [ut] panno nouo consui uelut uesti- 
mentum quod a tineis comestum est. 

XT. Homo enim natus ex muliere breuis uitae 
et plenus iracundiae: poenae. et hune fecisti uenire 
in iudicium coram te? quamuis ita mortalis sit, et ipse 
habet tamen unde rationem reddat; exigitur enim de illo 
quod potest, quamuis perparum possit. dinumerati enim 
sunt menses eius apud te: eo enim quod temporalis est, 
de peccato conuincitur; nam aeternum illum tu feceras. 


discede ab eo; sine, requiescat: secundum opinionem : 


carnalis et animalis hominis, cui totum bonum haec uita est. 
et ideo sibi uult parci, ut fruatur hac uita. est enim arbori 
spes: inridenter haec pronuntianda. utique enim magis est 
spes homini: quod carnales nolunt credere. uir uero cum 
mortuus fuerit, abiit: et hic ironicos. tempore enim 

minuetur mare: nam post inpletur. dicit autem de his 
locis, ubi accessus et recessus fit, uel quod omnia litora 
latenter minuuntur et augentur, horis lunaribus, id est cum 
oritur luna, uel nobis uel aliis usque ad medium caelum 
5 crescit et inde minuitur. usquequo caelum est, non con- 
suetur: ad nouum, id est ipsi caelo. atque utinam apud 
inferos me custodisses: usque adeo est spes resurrec- 
tionis, ut iam et his carerem uitae incertis. et abscondisses 
me, donec requiesceret ira tua: hine est: abscondere 
10 pusillum, donee transeat ira domini, id est, donec 
transeat ista mortalitas et ad resurrectionem ueniatur. si 
enim mortuus fuerit homo, uiuet: nam haec non est 
uita. consummatis diebus uitae suae: tunc uiuet. deinde 
uocabis et ego respondebo tibi: oboediens tibi sine im- 
15 pedimento mortalitatis. signasti in sacculo iniquitates 
' meas: ut redderes mihi. adnotasti si quid inuitus erraui: 
etiam hoc adnotasti. inuitum autem errare peccati poena est. 
et quidem mons cadens defluit: ita et homo ex alti- 
tudine et firmitate sua cecidit. et petra ueterascit in loco 
2 suo: ut homo in genere suo et condicione sua. et allu- 
uione frequentium gurgitum: quasi et homo ita ad exili- 
tatem perductus sit, cum crebris cupiditatum alluuionibus 
adteritur. spem uero hominis perdidisti: gradus fecit de 
monte ad petram, a petra ad lapides, a lapidibus ad arenam, 
25 quia has minutiones carnales patiuntur. et bene iam ,per- 
didisti* dixit. inpulisti enim in finem: in consumptionem, 

ut pereat spes ista, qua carnales gaudent. mutasti faciem 
eius, dimisisti eum: cum imago dei in eo exterminata est. 
et cum multi fuerint filii eius, nescit: quia moritur, 
quamuis propagetur soboles. sed carnes eius super eum 
doluerunt: id est, talem condicionem suam homo carnaliter 
dolet et animaliter luget; spiritalis enim nouit, quia etsi ex- 
terior homo corrumpitur, sed interior renonatur de 
die in diem, quia hoc fieri sentit in semet ipso. 

XV. Eliphaz Themanitis uerba. et inpleuit dolore 
uentrem: spiritus enim scientiae per consolationem sanat 
potius a doloribus; tu autem qui inples uentrem dolore, non 
spiritu scientiae respondes. nonne <et> tu repulisti 
timorem? deum non timuisti, talia in eum dicens. et ele- 
gisti linguam malorum: qua homines maledicunt. quid 
enim? numquid primus homo natus es? quia tantum 
superbis. aut. ante colles concretus es? etiam montes 
nomine collium accipiendos, id est ante omnes uirtutes, 
spiritus potentes. sed et senex et decrepitus in nobis 
est: qui sciat etiam quae nos nescimus, est inter nos. quid 
ausum fuit cor tuum? et quid sustinuerunt oculi 
tui? sperauerunt. quid enim est homo, ut sit sine 
crimine? quod et tu dixisti. si in sanctis eius non 
est fides? propter incerta temporum, quibus plerumque 
falluntur, ut multa dicant et non faciant. et caelum non 
est mundum ante eum? pro his qui habitant in caelo; 
aut certe caelum pro ipsis sanctis ponitur, quia in his habitat 
deus. quae sapientes dixerunt et non celauerunt 
parentes suos: quia etiam Iudaeis apostoli praedicauerunt. 

ipsis solis data est terra: inhabitanda. nec superuenit 
illis quisquam extraneus: nec sanctus homo uel angelus, 
id est: in securitate possidebunt. cum putauerint se esse 
iam in pace: ita dicit, quasi hoc putet ipsi Iob euenisse. 
snon credit conuerti a tenebris: non credit ut conuer- 
tatur a peccatis. et decretus est in escam uulturum: 
aeriarum potestatum, quae mortibus peccatorum pascuntur. 
sicut dux in prima acie decidet: audax est et non fert 
tribulationes. qui eleuauit manus contra deum. an: 
10 quia eleuauit? et cucurrit contra eum contume- 
liose: aduersaria faciendo quam praecepit. in crassa ceruice 
scuti sui: praesumens de protectione sua. quia operuit 
faciem eius in adipe suo: per adipem, id est per exal- 
tationem superbiae suae abscondit a se deum. et fecit 
capistrum super femora: ut libidinibus suis colligaretur, 
quo uinculo duceretur ad mortem. quae enim illi para- 
uerunt, alii auferent: ipsum etiam regnum terrenum 
uel quamcumque spem temporalem, quam cum toto mundo 
iusti accipient. et non ditabitur nec permanebit sub- 
o Stantia eius: inpii scilicet. non inmittet super terram 
umbram: id est non uiret. sed stirpem eius arefaciet 
uentus: tentatio. praecisio eius ante horam corrum- 
petur: priusquam sperat. decidat tamquam flos oliuae: 
decidat a pace, uel quia meliora hos sequuntur, quemadmodum 
florem fructus. testimonium enim inpii mors: signum. 

et ignis comburet domos eorum qui munera acci- 
piunt: hi sunt enim inpii qui munera temporalia praeponunt 
iustitiae. concipiet [et] in uentre gemitus: ea quae 
sperat in poenam illi proficiunt. 

XVI. Verba Iob. audiui talia multa: non solum quae 
uos dicitis. consolatores malorum omnes: malos potestis 
consolari, quia ipsi uos imitantur, non bonos. et est nocatiuus; 
a nullo enim uestrum audiui aliquid boni. quid enim? 
numquid ordo est in sermonibus spiritus? superbiae. 
aut in quo molestum tibi erit? quamuis non ames 
quod dicas. et ego secundum uos loyuor: quomodo 
digni estis. si subiecta esset anima uestra pro mea: 
si uos pateremini quod ego, loquerer sermonibus, non factis; 
ita nihil est loqui quod non facitis. si enim loquar, non 
dolebo uulnere: ostenditis uos neque in loquendo neque 
in tacendo prudentes esse. nam sapientes et cum loquuntur, 
in consolationibus condolescunt; uel in confessione sua 
loquentes dolent uulnus suum uel cum tacent, prudenter 
tacent. nune autem lassanit me et fecit stultum et 
putrem: ut non contra uos loquar, deus fregit superbiam, 
ut stultus factus sapiens fiam. adprehendisti me et in 
testimonium factus sum: conuicisti me de peccatis meis 
et aduersum me ego sum testis. et surrexit super me 
mendacium meum: cum mihi justus uidebar, contra 
faciem meam respondi, hoc est: statuam te ante faciem 
tuam. iracundia usus deiecit me: benedixit usus iracun- 


Petob15, 34° 98 Tob ta: 8p 5 Iob 16, 2 6 lob 16, 2 8 Tob 
16s3 e810 Tob 165 3 11 Iob 16, 4 12 Iob 16, 4 14 Job 16, 6 
19 Iob 16, 7 21 Iob 16, 7. 8 23 Iob 16,8 24 Iob 16,8 25 Ps. 
49, 21 26 Iob 16, 9 


1 domus PCbd murmora S 3 et inclust, om. SHier uen- 
trem G@ 5 alia G@TPb 8 aliquod P  bonum G@ _- 9 in sermonibus 
est Chd _ est? spiritus superbiae (sie cont.) b 11 dicis 6 = loquar 
SHier 12 esset om. C anima uestra esset GP 14 non om. GP 
loquor G 15 dojeo G  ostendistis d 17 in pr. om. b 19 lapsauit S 
Hier stultugl 25 respondit S hine d 26 ira- 

iracundig. (6@ TPb, enim usus Hier 


ee Oy See 
} 2 fp PLE 
lt ee I AE Ps oe 


= 


5 


oO 


~ 
Oo 


15 


25 


Adnotationum in Iob liber I. 543 


dia — non enim eam patitur — deiecit autem tamquam 
superbum, fremuit super me dentibus: obiurgauit me, 
ut dentes pro uerbis accipiantur. sagittae piratarum eius 
super me deciderunt. aeriae potestates quibus utitur deus 
et eis permittit, ut aut exerceantur boni aut puniantur mali, 
piratae autem quia in hoc mari nauigantibus insidiantur. acie 
oculorum inruit: non dissimulauit a peccatis meis, tamquam 
innuit, ut punirer; ipse enim tamquam lumen est punitoribus 
ostendens puniendos, ruina mihi fuit aspectio ipsius. aut ita: 
fecit, ut uiderem peccatum meum; ante enim non sic mibi 
ad sensum perductum fuit. acriter percussit me. ingens 
deus et simul concurrerunt in me: deo enim percutiente 
illi concurrerunt angeli satanae. in pace cum essem, 
discerpsit me: ab ipsa pace aut a memet ipso discerpsit, 
ut ab aduersariis et sibi aduersantibus dilacerarer. et tenens 
comam meam diuellit: per peccata mea me aduersus me 
didisit. statuit me sicut signum: in quem iacularentur, 
ut solet signum poni iaculantibus, quo iacula dirigant. 
circumdederunt me lanceis emittentes in renes meos, 
non pepercerunt: propter desideria carnalia, quae sibi 
inpacta dicit, per malas persuasiones ab angelis malis. effu- 
derunt in terra fel meum: ut terrena bona zelarer in his 
qui his abundant. deiecerunt me prostratione magna: 
ne carnalem prostrationem intellegeremus. cilicium adsuerunt: 
corio meo: peccata interiora, quibus reminiscitur se fuisse 

in bonis. et super palpebras meas umbra mortis: uolo 
uidere et impedit me consuetudo carnalis. terra ne operiat 
super sanguinem carnis meae: id est, ne, si inmunda 
fuerit oratio mea optando terrena, accedat cumulus terrae 
super uinculum mortalitatis: quod significauit nomine sanguinis, 
id est, ne cupiditate terrena maioribus calamitatibus uoluntarii 
peccati operiar, quod est illud naturale peccatum de condi- 
cione mortali. nec sit locus clamori meo: intercludatur 
meritum orationis meae. et nunc ecce in caelis est testis 
meus: de domino uidetur dicere, quia nondum in terram 
descenderat. et conscius meus in excelsis: propter parti- 
cipationem mortalitatis. diiudicetur uir cum domino: 
ueniat dominus, ut cum eo uir iudicetur, tamquam Iohannes 
cum Christo. in quorum diiudicatione intellegitur quid distet 
inter hominem perfectum et deum hominem factum. sicut 
filius hominis ad proximum suum: dominus homine 
suscepto ad eum qui inciderat in latrones. anni enim dinu- 
merati uenerunt mihi: quod mihi per Christum subue- 
niatur plenitudine temporum. et uiam, in quam non reuer- 
tar, ingrediar: uiam renuntiandi saeculo. 

XVII. Defeci agitatus spiritu, ordo: defeci spiritu 
laboribus concussus. oro ut sepeliar, et non contingit 
mihi: utabsorbeatur mortale a uita. ingemiscimus enim gra- 
uati, in quo nolumus spoliari, sed superuestiri, id est: 
mutemur potius quam moriamur. quod utique, quamuis hoc 
homo cupiat, non contingit; debet enim mortem condemnatione 
peccati. preces adhibeo cum labore, et quid feci? non- 

nihil feci impetrans. furati sunt externi bona mea: ipsam 
inmortalitatem, qua spoliatur, significat, qui semiuiuus a 
latronibus est relictus. quis est iste? qui mihi subuenturus 
est, dominum significans. sed ideo dicit: quis est? quia 
inter homines futurus erat, ut uix ab eis discerneretur. ad 
manum meam ligetur: uinculo caritatis, ut custodiat me 
et ducat. quo uult. quia cor eorum abscondisti a pruden- 
tia: qui eum non cognouerunt abscondisti. propter hoc non 
exaltabis eos: quia humiles non fuerunt, ideo caecati sunt 
et non potuerunt humilitate Christi exaltarl. parti adnun- 
tientur mala: quod caecitas ex parte Israhel facta 
est, siue quia eis mala uidebantur quae Christus adnuntiabat, 
ut dicerent: seducit turbas; siue per prophetas quae 
adnuntiata sunt de caecitate Israhel, non utique toti, sed 
parti acciderunt. et oculi super filios eorum tabuerunt: 
admiratione miraculorum, quibus dictum est: si ego in 
Beelzebub eicio daemonia, filii uestri in quo eiciunt? 
posuisti autem me in loquelam nationibus: hominem 
quem redemisti, id est ecclesiam, de qua loquerentur nationes, 
siue quae loqueretur nationibus. et in risum illis deueni: 
aut nationibus, cum ei detraherent, aut Iudaeis qui loquebantur 
nationibus. obscurati sunt ob iram oculi mei: obscurati 
sunt oculi ecclesiae, id est apostoli, cum intellecti non sunt 
ab his qui hac poena erant puniendi. et expugnatus sum 

uel quare potestas data sit inpiis in ecclesia, uel quare ab 
inpiis euangelium agnitum non sit. iustus autem super 
inimicum consurgat: qui temporaliter cadit persecutionibus, 
ut postea infidelibus dominetur. et purus mapibus sumat 
audaciam: spei audaciam, ut confiteatur Christum et in 
persecutione. non enim inuenit in uos ueritatem: omnibus 
enim tam Iudaeis quam aliis gratia necessaria est. et con- 
uulsae sunt compages cordis mei: ut non celem peccata 
mea. noctem in diem posuerunt: inpiil. unde est: uae 
illis qui dicunt quod bonum est malum et malum 
bonum; qui ponunt tenebras lucem et lucem tenebras. 
$i sustinuero, inferi domus mea erunt: pertulero me, 
peccata mea ut non confitear. interitum appellaui patrem 
meum: non ero filius uitae; appellauit autem deus. matrem 
meam et sororem tabem: ex eo quod _ inseparabiliter 
haereant tamquam cognati. quae est enim mihi iam spes? 
subauditur: si sustinuero. aut bona mea uidebo? quibus 
seductus est, conuerti noluit et sustinuit peccatorem. 

XVII. Verba Baldad Sauchitis. et lumen inpiorum 
extinguetur: noli ergo mirari, si et tuum tamquam inpii 
lumen extinctum est. lux eius fuerunt tenebrae in domo: 
claritas domus eius, id est fuerunt aut diabolus aut antichristus. 
et lucerna super eum extinguetur: exiguum et terrenum 
lumen. capiant infimi substantiam eius: quae habere 

ille uoluit, habeant humiles. inmissus est enim pes eius 
in laqueum: ipse enim captus est dominum persequendo. 
confortabit super eum sitientes: ut uincant eum esurientes 
et sitientes iustitiam. absconditus est super terram 
funiculus eius: quo capiatur, hoc est ea quae illi quasi 
conceduntur. et captio eius in semitis: qua transit. per 
circuitum perdant eum dolores: undique. et multi circa 
pedes eius ueniant in angustia famis: multi qui eum 
sequuntur uel qui ei obsequuntur. comedantur rami pedum 
eius: doctrinarum eius, id est qua it. rumpatur de habi- 
taculo eius sanitas: tranquillitas huius uitae. et teneat 
eum necessitas causae regalis: oportunitas punitionis eius, 
quae ualebit ad gloriam dei, propter quod modo illi permittitur 
cupiditas sua. causam regalem dicit. quia se Christum iactabit. 
habitet in tabernaculo eius in nocte eius: necessitas 
causae regalis cruciet conscientiam eius, adpetitio tyrannidis; 
in nocte: in supplicio caecitatis eius, quando damnatur. 
aspergentur speciosa eius sulphure: quibus placebat, 
igne foetido concrementur. et de sursum inruet messio 
elus: a deo. et non sit nomen eius in facie platearum 
ubi erat: tollatur de memoria populi. et non sit cogno- 
scibilis in populo suo: ad tantam deiectionem ueniat, ut 
a suis non agnoscatur. nec resaluetur sub caelo domus 
eius: aliqui enim resaluabuntur, sed in populo eius 


suiuant alteri: aliis subiugetur populus eius. 

XVIL11. Verba Iob. et destruitis me uerbis: infirmatis 
me, qui me consolari debuistis. scitote tantum quia 
deus fecit mihi sic: apud quem possum de peccato con- 
uinci, non apud homines. et uallum suum circa me 
circumdedit: fossa circa muros est; quo coactus sum ad 
confessionem. ecce rideo opprobrio et non loquor: 
utilitatem dicit confessionis, quia, si uellet ridere peccatum 
suum et non illud proloqui, clamaret et non exaudiretur. in 
uultu meo tenebras posuit: inluminationem uultus mei 
abstulit a me; quod contingit auersis. et abstulit coronam 
de capite meo: dignitatem spiritalem, quam dat sapientia. 
et disrupit me undique, et abii: omnia tenebam, et 
abstulit ea mihi aduersus illud quod acceperat uirtutem 
continendi omnia. et arbitratus est me tamquam ini- 
micum: sic me iudicauit, quasi ei nocerem, si ei essem par. 
et circumdederunt tabernaculum meum: cor et consci- 
entiam. fratres mei recesserunt: in spe correctionis, quia 
fratres sunt; quamuis primo correctionem meam aspernati 
sint et eos secuti qui sibi aliena, hoc est perniciosa, suaderent. 
et amici mei inmisericordes facti sunt: in malis spiri- 
talibus, qui condolent proximis suis, sed eos potius inrident; 
quos non inriderent in malis carnalibus constitutos. et 
scientes nomen meum obliti sunt me: non me cogno- 
scentes, quod mutatus sum. uicini domus et ancillae 
meae: cum quibus secreta communicabam; adulatores, qui 
recedunt ab eo qui confitetur deo: ipsi enim dicuntur ancillari. 

geruum meum uocaui, et non respondit: aut corpus 
aut eos qui ei ad mala seruiebant. os meum deprecabatur, 
et rogabam uxorem meam: tamquam dicens: quare tristis 
es, anima mea? et quare conturbas me? id est cupiens 
ut ei consentiat. inuocabam blandiens filios uteri mei: 
quos genuerat persuadens eis spem saeculi. et quos 
dilexeram, consurrexerunt in me: in illa uita. in cute 
computruerunt carnes meae: amore eorum, quae forinsecus 
sentiuntur, computruerunt interiora mea. nam utique leue est, 
si ad litteram accipiamus, tamquam scabiem habuerit. et 
ossa mea in dentibus meis sunt: firmitas et fortitudo 
mea in uerbis est, non in factis. miseremini mei, misere- 
mini mei, 0 amici: angelos uidetur postulare, ut pro eo 
deprecentur, aut certe sanctos, ut pro paenitente orent. manus 
enim domini est quae tetigit me: manu domini se 
tactum dicit, ut doleret uulnus suum, quod sine sensu ei 
fuit. quare me persequimini sicut et dominus? dete- 
stamini et horretis sicut dominus; uel obiurgatis, cum iam 
confitear. de carnibus meis non satiamini? non gaudetis, 
si carnaliter uiuam. <in> stilo ferreo et plumbo? ut quem- 
admodum cedit plumbum stilo ferreo, sic cedant sermonibus 
meis corda hominum. aut in testimonium in petris 
sculpantur? ut illi ea discant, qui firmi sunt ad euangéli- 
zandum. scio enim quia aeternus est qui me resoluturus 
est: quia potest me reparare. quorum ego mihi conscius 
sum: quia merui illa. quae oculus meus uidit et non 
alius: hoc est: nemo scit quid agatur in homine nisi 

Spiritus qui in ipso est. et omnia mihi consummata 
sunt in sinu: in interioribus ubi nemo uidet, id est in 
conscientia. quodsi et dixeritis: quid dicemus contra 
eum? secundum quod dictum est etiam spiritalibus: intendens 
te ipsum, ne et tu tenteris. et radicem sermonis 
inueniemus in eo? ut de ipsius eum conuincamus, ira 
enim super iniquos ueniet: qui se extollunt super 
peccatores et putant se tales esse non posse, ipsos dicit 
iniquos. 

XX. Verba Sophar Minaei. non enim intellegitis magis 
quam ego: ad alios se conuertit, qui cum eo Iob consola- 
bantur. eruditionem confusionis meae audiam: oblique 
uult, ut lob audiat eruditionem confusionis suae; tune enim 
potest etiam spiritum sapientiae consequi. haec aatem locutio 
sollemnis est, cum dicimus: ,bonum est mihi ut caueam, nam 
male mihi erit*, cum uolumus, ut alius caueat. numquid 
haec nosti a saeculis? ex quo sunt saecula, scis haec, et 
haec putat quod Iob ignorat tamquam inpius. oculus uidebit 
et non adiciet: non enim uidebitur. filios eius disperdat 
inpius: siue imitatores eius siue seductos ab eo diabolus. 
et manus eius succendantur doloribus: operibus eius 
crucientur, ossa eius repleta sunt iuuentute eius: 
superbit de firmitate sua. abscondet eam sub lingua sua: 
non illam demonstrabit tamquam dolosus, ut tacite illa utatur. 

parcet ei et non relinquet eam: amans eam et nolens ea 
carere non eam persequitur, aut: parcet ei dominus et hac 
inpunitate non eam relinquet. et tenebit eam in medio 
gutture suo: tamquam quod eum delectat. et non poterit 
subuenire sibi: non ideo se liberabit. fel aspidis in 
uentre eius: in interioribus, in occultis habens nocendi 
malitiam. diuitiae inique congregatae euomentur: cum 
tormento interiorum et pressura cordis. de domo eius pro- 
trahet eum angelus: quandocumque manifestabuntur occulta 
eius per tribulationes. et furorem draconum fulgebit: ut 
ille qui primo occultus fuit, tribulationibus proditus, furorem 
draconum fulgeat iam palam. interficiat illum lingua 
colubri: seducat eum diabolus. et non uideat mulcram 
pecorum: fructus ouium, id est iustitiae opera non faciat, 
ut se inde intellegat posse redimi. neque pabula mellis et 
butyri: opera bona cum caritate et hilaritate cordis et 
largitate praebentis; butyrum enim lac pingue est. in uanum 
et frustra laborauit: quia uon intellegit haec de his 
operanda, quae ad misericordiam pertinent. unde et dominus 
butyrum et mel dicitur manducare, quia haec illi in humilibus 
eius praebentur. quae erunt ut durum quid, quod mandi 
non potest nec glutiri: durum nescio quid id est, iniquitas 
uel superbia. in desiderio suo non saluabitur: quia 

iniqua desiderauit. non erunt reliquiae de cibis eius: 
transeunt cupiditates eius. cum putauerit se repletum 
esse, coartabitur: non tam, satietas est de plenitudine 
cupiditatum quam pressura. si quo modo inpleat uentrem 
Suum: talis necessitas ei ueniet, ut dubitet utrum inpleat 
uentrem suum, cum utique ista ideo quaerantur, ut pellatur 
necessitas. hoc autem dixit, quia tanto plus cupit, quanto 
plus habuerit. et emittet super eum furorem iracundiae: 
quia non uidit facere opera bona. uulneret eum sagitta 
aerea: perpetua. pertranseat corpus eius iaculum: 
penetret eum tentatio, ut et de his quae sperat et de his 
quae relinquit uulneretur, tamquam a pectore per tergum 
traiectus. fulgura in tabernaculis eius: terrores repentini 
in cogitationibus eius. laedat aduena domum eius: 
diabolus, qui aduenticius est ad tentandum; si quidem habeat 
homo etiam proprias tentationes. et detegat caelum 
iniquitates eius: caeleste iudicium. et possessio bonorum 
eius ab episcopo: haec illi largietur deus. 

XXI. Verba Iob. et non sit mihi a uobis haec conso- 
latio: qua putatis bonis temporalibus gaudendum, cum 
communia sint piis et inpiis, et, si quando quis iniquus esset, 
hine in eum uindicari, cum Job dicat usque ad sepulcrum 
permanere ista bona inpiis et non in eos per ea uindicari. 
quid enim? numquid humana est castigatio mea? 
a deo mihi est castigatio. itaque et ipse potest consolari, non 
uos. aut quare non irascar? nolite ergo me ita consolari, 

nam inpiorum utique felicitatem uideo. respicite ad me et 
admiramini: tamquam inania dicentem. si enim recorder, 
perturbor: indignitates humanae uitae rediens ad affectum 
praeteritum ab isto, in quo nunc est, confitetur. et tenentur 
carnes meae doloribus: carnaliter doleo. quare inj ii 
uiuunt? quaerit ab eis causam, quia dicebant hic in inpiis 
uindicari. et permanent sicut uetustate oues eorum: 
quo modo possunt uetustate perseuerare? non enim semper 
erunt. erant autem in manibus eorum bona: non tulit 
eis bona ipsa, cum haec dicerent. immo uero, inpiorum 
lucerna extinguetur: claritas temporalis, etiamsi non sicut 
isti intellegebant. deficiant filii eius bona eius: bona 
quae eis persuasit, temporalia scilicet, aut antichristi aut 
diaboli. uideant oculi eius necem suam: significat et 
hance prosperitatem ignorari ab his qui hac gaudent; in futuro 
autem ad sensum etiam inpiorum perducetur. quia nulla 
uoluntas eius in domo sua post eum: quia in Cconscientia 
sua dominum non consecufi sunt in tribulationibus. licet 
numerus mensiumeius dimidiatus sit: quamuis praesentem 
coluerit deum, tamen quia non et futura sperauit, quod est 
plenus mensium numerus. ipse enim homicidia iudicat? 
quia inpii cum  persuaserint inpietatem per dilectionem 
carnalium inpietatum, futuro saeculo utique occidunt. non 
tamen talia homicidia iudicant homines, sed solus deus. hic 

morietur in robore simplicitatis suae: uidetur exsequi 
occulta homicidia, commemorans largum unum et alium 
auarum, quia homines abundantes et largi putantur et boni. 
intestina eius plena sunt adipe: habet laetitiam, et 
medulla eorum diffunditur: intestinorum, quia non tenet 
intra se bona sua, sed inpendit illa uel in se uel in aliis. 
itaque scio uos audacter mihi insistere: non enim 
considerate dicitis. quia dicitis: ubi est domus principis? 
uel inpiorum uel superbi; quia putabant hic eis auferri bona, 
cum plerique etiam pleni his uitam finierint per ea puniendi. 
et ubi est uelamen in tabernaculis inpiorum? honor, 
interrogate eos qui transeunt per uiam: qui non 
delectantur uia, sed transeunt per eam. et signa eorum 
non ignorabitis: uel inpiorum quae dant transeuntes, 
dicentes quid eis futurum sit, uel a quibus cognoscantur 
inpii. quis adnuntiabit coram eo uiam eius? coram 
inpio uiam suam nemo nisi dominus adnuntiat fiducialiter, 
quia ipse ei respondet. et tamen ,et ipse* dominus ,in 
sepulcrum deductus est:* ita merces pietatis non hic 
speranda est. et super aceruum uigilauit: ante enim ipse 
resurrexit, quam aceruus resurgeret resurgentium, dulces 
fuerunt ei lapides torrentis: quos saeculum non subuertit, 
id est discipulos suos. et post eum omnis homo sequitur 
et ante eum innumerabiles. aut: post eum omnis 
homo, id est unus homo, et ante eum innumerabiles, 
qui nunc in numero hominum deputati sunt, aut: post eum 

turba credentium et ante eum patriarchae et prophetae. quo- 
modo ergo consolamini me inaniter? praesentia bona uel 
mala suadentes. 

XXII. Eliphaz Themanitis uerba. nonne dominus est 
qui docet sensum et scientiam? quasi dixerit Iob non 
eum recte iudicare; cum utique reprehendi deus non possit 
nisi per intellegentiam, qua superior est, siquidem ab ipso 
detur homini. et uenict tecum in iudicium? ut compareris 
ei. lumen tuum in tenebras conuersum est: dignitas. 
et dormientem te aqua operuit: securum inundatio 
tribulationis. an per nebulam diiudicat? quasi per 
nebulam uidere non possit. nubes latibulum eius, et non 
uidebitur: latent eum quae in terra sunt. et ambitum 
caeli percurrit: figuram et non terram. ergone semitam 
saeculi custodis? quasi Job putarit a deo res humanas 
non curari. quia capti sunt inmaturi? secundum se 
inmaturi; putabant enim se in perpetuum permansuros, aut 
certe antequam peruenirent ad sapientiam; sed quia hoc 
audierant, non quia ista sentiebant isti amici Iob. et cogitatio 
inpii longe est ab eo, et inplet domos eorum bonis: 
et longe est ab eo cogitatio inpii, quia non sic facit sicut 
Sperat inpius, id est: aut quia placet ei inpietas aut non 
uidet eam. uidentes iusti riserunt: intellegentes; quamuis 
isti non intellexerint, putantes quia hic redditur inpiis. et 

inculpabilis subsannauit eos: inpios. esto durus, Si 
sustinueris: patiens, hoc est dura. procul facies iniqui- 
tatem a tabernaculo tuo: conuersationem uel uitam tuam ; 
quamuis haec isti carnaliter dicant. et pones illud super 
aggerem in petram. aduersus id quod dixit: flumen 
decurrens fundamenta eorum. quia humiliauit semet 
ipsum: ipsum lumen. et dices: elatus est in superbiam: 
aduersus superbos. erue innocentem, et saluaberis (n> 
munditia manuum tuarum: noli deficere in bonis operibus, 
quia curat deus humana. 

XXIII. Verba Iob. et quidem scio quia de manu mea 
est increpatio: de peccatis meis. et manus mea grauis 
facta est super gemitum meum: ideo me percussisti, ut 
doleam. et uenire usque ad solium eius? ut sim tam 
sanctus, ut perueniam ad eorum numerum, qui sedes eius 
sunt. tune enim possum dicere uera et audire: unde et caeli 
dicuntur sancti. et cognoscam causationes quas loquetur 
mihi: redditiones causarum, quibus se omnia iuste iudicare 
demonstrat. et sentiam quae adnuntiat mihi: iam proxi- 
mus ei. an in multa uirtute diiudicabitur mecum? ut 
per potentiam resistat mihi. nequaquam. tantum in terrore 
non abutatur me: propter peccata mea, pro quibus timeo 
modo, cum sum in terrore, non abutatur me. ceterum cum 
ad eum uenero: in illa libertate, qua ego adnumerahor 
golio eius, omnia amabo et non mihi resistet uirtus eius; 
quamuis modo possit me abuti, utpote peccatore. id est: 
faciat de me quod uult, etiam cum poena mea, iuste tamen. 

ueritas enim et increpatio ab eo est: id est non iniuste 
increpat. educit in finem iudicium meum: etiam si modo 
corripit, postea manifestabit. nam si primus ambulauero, 
postea non ero: non arroganter sperem, non infideliter de- 
5 sperem, hoc est: non declinare dextra aut sinistra. inde est: 
si ascendero in caelum, tu ibi es. quis me inde potest 
pellere? et cetera. a laeua quid aget, non adprehendam: 
superiora repetit. a laeua autem dicit non se adprehensurum 
deditum temporalibus. conuertetur ad dexteram, et non 
19 uidebo: ideo non debeo esse a laeua; conuertetur autem 
_ dixit, quia ipse in spiritalibus est, unde ego me auerto, si 
a laeua fuero. sed scit ipse uiam meam: ut, etiamsi per 
tribulationes duxerit, seyuar. probauit me sicut aurum: 
in tentationibus. egrediar in praeceptis eius: de tenebris 
1; Meigs exeam, sed tamen in praeceptis eius. si autem ipse 
iudicauit sic: ut per tribulationes me tamquam aurum 
probet. propterea ad eum festinaui: quia me tribulauit, 
ideo relictis temporalibus ad eum festinaui. et commonitus 
sollicitus fui de eo: ut his poenis carnalibus aeterna sup- 
49 plicia deuitarem. idcirco a facie eius turbabor: modo 
turbabor, ut caueam cogitans futurum iudicium, ubi erit eius 
manifestatio. et dominus molliuit cor meum: et ipsum 
timere, quo cauet futuras poenas, misericordiae dei deputat. 
non enim sciret superuenturas poenas et tenebras malis, nisi 
,, dominus molliret cor eius praesentibus tribulationibus: 
aduersus illud, quod indurat deus cor Pharaonis. 

XXTMT. Quare dominum non latuerunt horae: quam- 
obrem, uel: itaque. finem transgressi sunt: Christum. 
et inclinauerunt pauperes a uia iusta: ut uel imita- 
rentur eos uel inde arbitrarentur non esse diuinum iudicium, 
quia inpunitam malitiam uidebant qua eis nocebant iustitiam 
relinguentes. simul absconditi sunt mites terrae: cum 
his, qui declinauerunt a uia insta, absconditi sunt mites, ne 
mihi ferrent auxilium. nam tria sunt genera hominum in 
ecclesia, cum fit persecutio: alii enim consentiunt, alii fugiunt, 
alii patiuntur, quorum personam sustinet Iob. et inruerunt 
asini feri in agro super me: stulti et indomiti et ob hoc 
superbi inruunt super me confitentem, id est ecclesiam. et 
exeuntes ad opus suum: hoc enim est opus eorum, ut in 
me inruant, id est ad hoc deputati sunt a deo. suauis factus 
est ei panis in adulescentes: inpio et persecutori suauem 
panem dicit, id est persecutionem, qua libenter fruebatur, 
cum eam faceret adulescentibus: ut adolescentes aut pro 
amatoribus uoluptatum accipiamus, quia ipsi facile talibus 
consentiunt, aut pro eis, qui tantum in ecclesia profecerunt, 
ut pueritiae quidem simplicitatem transierint, sed nondum 
peruenerint ad robur illud uirile, quo etiam persecutor 
contemnitur. agrum ante tempus non suum demes- 
Suerunt: aut genera persecutionum dicit, ut aliquem agri 
damno terrerent, aut pro agro ecclesia intellegenda, quam 
ante maturitatem persecutionibus metere uoluerunt, id est, 
antequam simul zizania crescerent, ut tempore messis separa- 


1 Tob 24,1 2 Iob 24,2 8 Tob 24,4 6 Iob 24,4 10 Iob 
24,5 12 Tob 24,5 14 Iob 24,5 22 Iob 24, 6 


1 horae] habere C 2 uel: itaque om. T'PCb transgresse 
5 uidebant malitiam TPCbd  relinquentes iustitiam TPCbd 9 sit C 
11 sicut asini SHier agros S et pr. om. C 12 irruerunt Cbd 
id est] scilicet bd et om. SHier 13 opus est TCbd 15 est om. P 
eis CHier et § adholescentes G 20 pueritiam G simpliciter G 
transierunt G 21 peruenerunt Gib illud om. G persecutus GP! 


23 dicit persecutionum TPCbd 24 pro om. TC agro] pago P 


oO 


~ 
uo 


Adnotationum in [ob liber I. 559 


rentur. de stillicidiis montium madescent: confugientes 
nudi ad speluncas, ubi saxa distillant. rapuerunt ab ubere 
pupillum: pupilli et uiduae plerumque ex persona ecclesiae 
accipiendi est populus sub tormento. et eum qui ceciderat, 
humiliauerunt: desertum uel auxilio dei uel alicuius; quod 
est magnae saeuitiae, non talibus parcere. in angustiis 
insidiati sunt inique: in necessitatibus. de ciuitate et 
de domibus eiciebantur: ab eis eiciebantur alii. anima 
uero paruulorum in gemitu ualde: fuit. ipse autem 
deus eorum curam non habuit: inpiorum, quia modo 
curam eorum non habendo fecit eos desperare de iudicio dei, 
quia inpune mala faciebant. et ideo in tenebras traditi 
sunt: ignorantiae iudicii dei. et repente ut fur: eos 
occupabit dies ille. oculus adulteri obseruat tenebras: 
ostendere uult in quas tenebras tradantur inpii per inpunitatem; 
non enim eas quas captant adulteri et ceteri qui male faciunt 
per noctem, ne agnoscantur per diem; sed illas quae etiam 
mane super eos sunt. suffodit in tenebris domos: alia 
mala facta commemorat. per diem obsignauerunt semet 
ipsos: occultauerunt. non cognouerunt lucem, quia 
simul eis manet umbra mortis: non quia nox recessit, 
propterea eos deseruit umbra mortis. leuis est super 
faciem aquae: ad comparationem terrae splendidiores acci- 
piendi sunt, quos lux penetrat et imago leuitatis; et ideo 
leuis est super eos umbra mortis. nam et ipsi portant 
eam per condicionem carnis. uel: leuis est super faciem 

aquae dixit super eos qui in baptismo confitentur. maledi- 
catur pars eorum super terram: sterile sit quod delegerunt. 
de sinu enim pupillorum rapuerunt: de corde infirmorum 
uerbum per malam suasionem. deinde rememoratum est 
peccatum eius: quod putabat in obliuionem uenire. conte- 
ratur sicut lignum insanabile omnis iniquus: quod 
non sanat. sterili enim non fecit bene: quae sine conso- 
latione filiorum est. consurgens ergo non credit contra 
uitam suam: non credit aduersus uitam suam; debuit enim 
credere malam se habere uitam et eo ipso consurgere. cum 
infirmari coeperit, non speret sanitatem: tribulari. 
sed cadit in languorem. tales enim inpius consolationes 
quaerit in rebus aduersis, quibus infirmior fiat. emarcuit 
sicut malua in aestu: altitudo eius, quia non tulit 
aestum tribulationis; malua autem propter infirmitatem. aut 
sicut de stipula spica eius sponte decidens: quia 
inane erat culmen ipsius; ipse enim sibi elegit tales consola- 
tiones quibus peius infirmetur. alioquin quis est qui 
loquatur mendacium me dicere? si et aliter sunt. 

XXY. Verba Baldad Sauchitis. quid enim exordium 
quam timor ab eo? ista subiunctio uidetur illis uerbis 
consentire, quibus dicit lob: idcirco a facie eius turbabor, 
considerabo et timebo ab eo. nemo putet esse moram 
piratis: sine mora secundum permissum eius tentant. in 
quem enim non uehient insidiae ab eo? hoc est, cum 
ipse permittit. insidias autem dicit tentationes. aut quomodo 

erit homo iustus coram domino? ergo iuste eum tentari 
permittit. uel quomodo se mundabit natus ex muliere? 
nisi enim a deo mundatus fuerit, inmundus est. si lunae 
praecipit, et non lucet: quoniam si exigant rationes et 
ordo prouidentiae ipsius, ut luna non luceat, praecipiet, ut 
non luceat, et non lucebit. sed quare? utrum inde uult uideri 
non mundam lJunam coram eo, quia praecipit ei, et non lucet? 
an forte rationalis animae natura figurate hic insinuatur, cui 
sol intellegibilis est lumen illud uerum, quod inluminat 
omnem hominem? et quoniam tanto magis lucet luna terrenis 
aspectibus, quanto magis recedit a sole, cum autem propinquat 
«oli, interimitur terris: intellegamus animae diuinitus praecipi, 
ut superata natiuitate terrena atque mortali, qua splendor 
eius adparet terreno sensu uidentibus, adpareat et propinquet 
subiugeturque sapientiae, quo eius luce secretissime exultans 
caueat facere iustitiam suam coram hominibus, ut 
uideatur ab eis, sed cum gloriatur, in domino glorietur, 
quia et cum adparet hominibus, dono creatoris adparet. nec 
stellae sunt mundae ante eum: in comparatione eius. 
XXVI. Verba Iob. cui ades uel quem adiuturus es? 
cum indignans tamquam iniustitiae eorum putaret eos a deo 
puniendos. uerum sibi ipse loquens se ipsum reuocat, ut deo 
potius dimittat iudicium eorum, ne aut adesse deo uideatur 
aut adiuuare eum uelle quasi inualidum ad cohercendos uel 
corrigendos homines aut consilium dare, quid cum illis agat; 
aut sequi eum. tamquam adsecuturus causam quare dolosos 
homines esse et uiuere patiatur, cum superet omnem animam 
quaerentem uirtute incomprehensibili; aut quasi adnuntiare 


Pilebe2>. 4 9 Silobe25,.5. 9-cf. Toh: 1,9. 16 cf. Matth. 6, 1 
WeneieCore la oleelselob 2b, 5 20 Tobe 26,.2 


1 iustus homo C 2 mundauit GTPCb 4 lucit S 5 praecipiat b 
6 non alt.om. C  utram] uerum GPb 10 luna lucet TPChd 15 sub- 
iungeturque CU secretissima b 16 ut caueat G coram hominibus 
om. G 19 stille S ante] apud Pbd 20 addes C 21 si tam- 
quam G@ iustitiae P 22 ipse] ipsib 23 aut om. G 24 aut om. C 
coercendos bd 28 uirtutem incomprehensibilem G@ 


XXVIII Aug. sect. II pars 3 36 


562 8S. Aureli Augustini 


illi aliquid de illis, cum ab ipso habeat homo etiam spiramen, 
cum aliquid enuntiat. numquid gigantes redigentur in 
nihilo? non ergo mirandum, si istis deus parcit, quando 
gigantes non redigit in nihilo. et ne diceretur: sed ad inferos 
detrusi sunt. subiecit quia infernum uidet deus. et tamen eos 
ibi ordinauit ubi esse meruerunt, sicut iustos siue nunc, sicut 
sunt, siue postea, sicut erunt, quamuis numquam eos remoueat 
a facie sua, quia omnia nuda sunt coram eo, ita ut proximos 
gigantes etiam istos consolatores superbos accipias. subter 
aquam et proximi eorum: an ,subter aquam* subaudi- 
endum ,tenentur‘ uel aliquid tale? et non est uelamen 
perditioni: etiam perditio eum non latet. extenden= 
aquilonem super nihilum: potest aquilo diabolum sigm 
ficare et terra peccatorem, quoniam et illi et illi inanis est 
spes. suspendens terram super nihilum: in aerem. 
ligans aquam in nubibus suis: propter obscuritatem 
prophetiae. et non est scissa nubes sub eo: sub ueritate 
quam habuit nubes, quae non scinditur scripturas intellegen- 
tibus; non enim aduersaria dicuntur, sicuti putant non intelle- 
gentes. qui tenet faciem solis: ne agnosceretur ab inpiis 
sol iustitiae. et extendit super eum nubem suam: 
carnem quam dominus suscepit. praeceptum circumdedit 
super faciem aquae: populos. usque ad consummati- 
onem lucis: huius uitae finem, hoc est finem saeculi, aut 
quousque consummentur, id est perficiantur homines, quibus 

dictum est: fuistis enim aliquando tenebrae; nunc 
autem lux in domino. columnae caeli contremuerunt 
et obstupuerunt ab increpatione eius: quod contigit 
Petro per Paulum. uirtute sua sedauit mare: placauit 
saeculum, a quo persecutionem patiebatur ecclesia. unde 
etiam columnas caeli contremuisse ab increpatione eius potest 
hoc modo intellegi, ut robustissimi ecclesiae cvontremuerint 
pro infirmis ab increpatione domini permittentis tentationes 
persecutionis. columna enim clamat: quis infirmatur, et 
ego non infirmor? quis scandalizatur, et ego non 
uror? et prudentia eius uulneratus est cetus: uulne- 
ratum dicit diabolum dolore, quo ei iusti non cedebant. et 
claustra caeli metuunt eum: uel angeli uel qui acceperunt 
claues regni caelorum. praecepto autem peremit draconem 
desertorem: eundem dixit et cetum. sed nunc ostendit 
quomodo sit uulneratus, cum praeceptum acceperunt qui ei 
renuntiauerunt, ecce hae partes uiae eius: qua ad deum 
uenitur. uirtutem autem tonitrus eius quis sciet, 
quando faciet? tonitrum dicit euidentissimam uocem mani- 
festationis eius, aut illam forte uocem, quam dedit per filium 
tonitrug: in principio erat uerbum et uerbum erat apud 
deum et deus erat uerbum, ut sit ordo: quando faciet, 
utrum quis sciet uirtutem tonitrus eius? 

XXVIL Et spiritus diuinus in naribus meis: hic 
ostenditur prophetice eum dicere quae dicit et prophetice 
cognoscere quia isti consolatores eius dolo pleni sunt. absit 
a me iustos uos dicere, donec moriar: etiamsi usque ad 

mortem persequamini me, quia uos libere reprehendo. nec 
enim separabo innocentem: ne uos autem. nec enim 
conscius sum mihi iniquum quid commisisse: ili enim 
solent plerumque aliis parcere, qui metuunt sibi aliquid ueri 
obici. quae enim spes est inpio? quia expectat. ne quis 
putaret male eum optasse inimicis suis, hic aperuit quo 
animo dixerit. inpietatem quippe illorum uult euerti et perire 
superbiam: quod fit cum soluitur ab inpietate anima quae 
tenebatur rea; soluitur autem per confessionem paenitentis 
hominis et gratiam ignoscentis dei. ergo: quae enim spes 
est inpio? interrogatio et responsio: quia expectat et 
confidit in domino, si forte soluatur aut preces eius 
exaudiat dominus. potest quidem et alius sensus occurrere 
in his uerbis, sed non ita contexitur et libro et fidei, ut 
quasi totum ex desperatione sit, quod spem prorsus non 
habeat inpius, cum aduersus hoc scriptum sit: credenti 
autem in eum qui iustificat inpium, deputatur fides 
eius ad iustitiam. et ideo quod sequitur gratia domini 
dicere intellegitur. aut si euenerit ei necessitas: ideo 


debemus expectare gratiam soluentis. numquid enim in: 


necessitate, id est in tentatione habuit fiduciam meritorum 
in conspectu dei? aut si inuocauerit exaudiet eum? si 
tamquam fiducia operum suorum inuocat, quae nulla sunt. 
quapropter adnuntiabo uobis quid sit in manu domini: 
quid disponat deus. ecce omnes nostis quia uane uana 
loquimini: ob hoc gratia iam expectanda est. quomodo 
enim allegauit merita operum suorum uana uane loquens? 

possessio uero potentium ueniet ab omnipotente 
super eos: ut possideant eos potentes, id est diabolus et 
angeli eius. potentes autem ideo dicit, quia isti infirmabuntur 
sequentes uanitatem, ut in eos illi praeualeant duces et 
principes uanitatis, quomodo et dominus fortem eum appellat 
non ob aliud nisi quia tenet inualidos. quodsi multi fuerint 
filii eius, in occisionem erunt: filios eius dicit, qui eum 
ad seducendum inuitant, falsorum dogmatum persuasorem in 
damnationem. si autem iuuenes facti fuerint, indigebunt, 
id est: si confirmati fuerint in errore, indigebunt; non enim 
eos satiauit uanitas. et qui circa eum sunt, morte mori- 
entur: qui simillimi ei sunt ad seducendum. et uiduis 
eorum non miserebitur: plebibus, quas seduxit cum eis, 
uiri morte desertis, quasi fidem illis coniugalem in erroris 
promissione seruauerit. quodsi et collegerit ut terram 
argentum, id est: si prudentes et sapientes, cum adhuc 
terra et lutum sunt, id est, cum adhuc stulta et carnalia 
sentiunt, eis consenserint, postea correcti et cognoscentes ad 
iustos conuertentur. erunt enim eorum domus sicut 
tinea et aranea, quam seruauit: cor uel conscientiam. 
aut domus dixit munimenta quibus se protegunt, uerum 
astuta et latebrosa, sed inualidissima, sicut tineae folliculus 
quo se abscondit et araneae cauerna, in quam se recipiendo 
cooperit et claudit eam. quam seruauit autem intellegitur 
se ipsam in illa cauerna, quia non omnes araneae hoc faciunt: 
propter spontaneam et interiorem corruptionem iniquae cogi- 
tationis et propter inutilia opera, quae quasi diligenter in 

domo seruauit sibi inpius. diues dormiet et non adiciet: 
quia post mortem non adiciet ad ipsas inpietates diuitias. 
oculos suos aperwuit, et non est: in resurrectione enim 
non inueniet se ipsum diuitem, quod putauerat. tollet eum 
aestus, et abibit: aut aestus maris tribulatio saeculi aut 
aestus quo arescunt herbae, quae radicem non habent. et 
uentilabit eum de loco suo: aut de spe sua aut deus 
eum uentilabit de loco suo, ut non sit in loco dei, hoe est 
in populo quem inhabitauit deus. et proiciet super eum, 
et non parcet: tamquam aggerem poenarum. plaudet 
super <eum> manibus suis. sicut dictum est: et ego 
perditioni eorum superridebo; non enim superlugebit 
perditionem inpiorum. 

XXVIII. Est enim argenti locus unde fit: prudentes, 
qui magis in actione sunt. locus autem auro, ubi pur- 
gatur: sapientes, qui in contemplatione sunt. ferrum enim 
de terra fit: haec metalla indifferenter accipienda in bono 
sunt; nam ideo ferrum dixit, quia nihil interest, quasi superius 
de ferro diceret: quamuis ferrum possint fortes intellegi. re 
uera enim nulla distinctio est in sapientia hominum quam in 
ea sunt. aes autem similiter ut lapides excluditur: 
quia totum de terra separatur; ut ostendat propterea esse 
bonos malis mixtos ad tempus, quia de ipsis malis secluduntur 
boni et per illos purgantur tamquam metalla operi uel aedi- 
ficio necessaria, cum ipsa terra opus habeant eliquari atque 
formari, unde et separandi sunt, ut post hane separationem 
habeat terra locum atque ordinem suum, sicut inpii per dam- 

nationem pro meritis suis. et omnem finem ipse in- 
uenit: quid quo perduceret. inuenit autem dixit ,instituit*. 
lapis tenebrae et umbra mortis: lapis, id est uetus 
testamentum tenebris et umbrae mortis datum est, id est 
camalia sectantibus, quamuis ab uno deo haec expectarent: 
ubi superbientes non discindebant torrentem, id est non trans- 
ibant per lapsum temporalium ad aliquam soliditatem, sed 
ipso lapsu ferebantur. et facta est discissio torrentis 
a cinere, hoc est: a confitente peccata sua et non super- 
biente de meritis operum, quod factum est per gratiam noui 
testamenti. discissio torrentis a cinere: ab hominibus. 
et commoti sunt ab hominibus: adulantibus non incre- 
pante deo ad ipsa quae eis promissa erant perdendo primatum 
suum. terra de qua egressus est panis, subaudiendum: 
ipsos dico commotos de quibus tamquam de terra panis do- 
mini exiit. et eam incensurus est: infidelem caelesti 
judicio domini. locus sapphiri lapides eius. ordo: locus 
sapphiri, id est pretiosi et necessarii aedificio ciuitatis caelestis. 
et aggeres aurum ei: aurum ei non modicum est, sed 
aggeres. semitam quam non cognouit auis: humilitatem 
domini. nec uidit eam oculus uulturis: diaboli. non 
transiit super eam leo: per fortitudinem superbiens. in 
durissimo lapide extendit manum suam: potens est 
enim deus de lapidibus excitare filios Abrahae. et ripas 
fluminum disrupit: ut totum inrigaret. flumina enim dixit 
praedicatores uerbi. uoluerant quippe ripis suis contineri, ut 

totum circumcisioni praedicarent. omne uero pretiosum 
uidit oculus meus: humanus per uerbum carnem factum. 
altitudines fluminum reuelauit: uirtutes tolerandi perse- 
cutiones in martyrio occultae et altae sunt in homine, donec 
tentatione persecutionis reuelentur. ostenditque uirtutem 
suam in lumine, in eis quibus dixit: uos estis lux mundi. 
per quos etiam pars Iudaeorum non parua conuersa est. 
abyssus dixit: non est in me: ideo in abysso constituti 
homines eam inuenire non potuerunt, quia in eo non est. non 
dabitur aurum inclusum pro ea: id est thesaurus. non 
erit deterior auro Ophir: tamquam si diceret: uel sic eam 
quaerite, siquidem deterior non sit auro Ophir. non aequa- 
bitur ei aurum et uitrum: aut intellegendum aliquod 
uitrum speciosum aut quia sunt homines qui uitrum plus 
diligant quam sapientiam. et commutatio eius uasa aurea: 
,non sunt“ subaudis. et excelsa et gabis non erunt in 
memoria: obliuioni erunt in comparatione eius; aut ,excelsa 
et gabis* tamquam superba quaeque non sint in memoria, 
ut per humilitatem trahas de absconditis sapientiam. sapientia 
unde inuenta est? dicit, quia non potuit eam inuenire 
homo nisi per gratiam, ideo ad deum conuertendum esse cor. 
latet ab oculis omnis hominis: quia non est insensibilibus. 
perditio et mors dixerunt: perditi et mortui, cum in 
deliciis uiuunt. dominus commendauit uiam eius: humili- 
tatem, quae abscondita est uolucribus caeli. et ipse nouit 
locum eius: locus sapientiae quis nisi pater est? cum 

enim dicitur: ego in illo et ille in me, inuicem sibi quasi 
loca sunt. ipse enim omne quod est sub caelo perspicit: 
hoe modo ea nouit, quo fecit, et non sensibiliter. uentorum 
libramenta atque mensuras: tota creatura per partem 
significatur. et bene pondere, mensura et numero omnia dixit 
facta, in quibus intellegitur creator. quando fecit, sicut 
uidit, enumerauit: non extra uidit ut faceret, sed in semet 
ipso sicut artifex. et uiam tempestatum uocibus: tempe- 
statum pio tentationum positum est; tentationum autem pro 
his qui tentantur, quomodo dicerentur uoces naufragii pro 
uocibus naufragorum. tunc uidit eam et exposuit eam: 
in praedestinatione dominus uidit uiam, quo se conuerterent 
tentati. parauit et inuestigauit: in praedestinatione, non 
in actione. 

XXVIII. Quisnam me restituet in menses priorum 
dierum? haec ex persona dici uidentur ecclesiae simul cum 
capite Christo, tamquam totus ipse homo loquatur tempore 
abundantiae tribulationum et tentationum, tamquam his diebus, 
de quibus dominns dicit: uenient dies, quando optabitis 
uidere unum de diebus istis, et non uidebitis. eo 
enim tempore, quo dominus erat in terra, nulla erat sollicitudo, 
quamuis adhuc paruo populo christiano, qui constabat ex his 
qui in eum crediderant, ex quibus erant plus quam quingenti 
fratres, quibus etiam post resurrectionem adparere dignatus 
est, sicut apostolus dicit. nulla ergo erat tune sollicitudo, 
ne aut a malis male gubernaretur ecclesia aut haeresum uel 
schismatum laniaretur insidiis. nam nec ipsas corporales per- 

secutiones passa est; non aliquas pertulit uel intrinsecus uel 
extringecus aduersitates. loquitur itaque Iob ex persona 
hominis, hoc est populi ad nouwm testamentum pertinentis. 
desiderantis illos dies, sicut praedixerat dominus. et fortasse 
ideo menses appellauit, non annos, quia ex quo elegit dominus 
discipulos usgque ad passionem non anni, sed menses fuerunt. 
cum lucebat lucerna eius super caput meum: uel 
carnem domini uisibiliter praesentem uel uerbum ex ore prae- 
sentis corporaliter. cum uerbum domini inspiceret 
domum meam: ad diligentiam custodiendi conuersationem. 
et circum me pueri mei: qui obsequebantur humiliter 
necessaria ministrantes. cum plueret per uias meas 
butyrum: per mores meos exultationem fidei et bonorum 
operum. cum montes mei abundarent lacte: prophetae 
bene paruulis exponerentur. cum exirem matutinus in 
ciuitate: aut cum iam claritas lucesceret transactis tenebris 
timoris aut in exordio ecclesiae ut non satis occultus, non 
satis manifestus. et in plateis ponebatur mihi sella: a 
turbis deferebatur mihi docendi auctoritas. uidentes me 
adulescentes abscondebantur: dediti concupiscentiis. senes 
autem adsurgebant: prudentes. et potentes cessauerunt 
loqui: superbientes de doctrinis suis. quia auris audiuit 
et beatificauit me: populus quem non cognoui seruiuit 
mihi, in obauditu auris oboediuit mihi. et oculus 
uidens me declinauit: Iudaeorum non credentium. et os 
uiduae benedixit me: eius animae quae diaboli coniugio 

renuntiauit. ecce ferebatur mortuus filius unicus 
matris suae, quae erat uidua. et uestiebar iudicio 
sicut chlamyde: in praeferendis spiritalibus carnalibus 
nesciat sinistra quid faciat dextera tua, id est, qua 
intentione operetar; operta enim sinistra dextra exerta est in 
uestitu chlamydis: quod facit, qui recte iudicat quo sit 
referendum quod operatur. iudicium quod non noueram 
exquisiul: ecce nos dimisimus omnia et secuti 
sumus te; quid nobis erit? dicit felicitatis suae fuisse, 
quod habuerit a quo quaereret de futuro iudicio. confregi 
molas iniquorum: ut iam non deuorarent plebem de cibo 
panis, aetas mea senescet <et> sicut arbor palmae multo 
uiuam tempore: prolongabitur, et ero sicut arbor palmae in 
honore sempiterno et celsitudine et rectitudine. et ros 
morabitur in messe mea: ex quo seminatur et germinat 
ager, messis dicitur, gloria mea noua mecum, id est: 
noui testamenti. et arcus meus in manu mea gradietur: 
faciam quod praecipio, et in sermone meo non adiecerunt: 
perfectionem euangelii significat; nam sermo synagogae datus 
indiguit adiectione. sed gauisi sunt cum loquerer eis: 
quia prior locutio timorem habebat, sequens caritatem. quod- 
si et riderem ad eos, non credebant: de his quae in 
parabolis ita loquebatur, ut non intellegeretur, non tamen 
sicut uerba sonare uidebantur, uana dicere putaretur. hic est 
risus Sarae, qui significabat omnia eos in prophetia fecisse: 
unde qui figurate aliquid dicunt. elegi uiam eorum et sedi 

princeps: aut suscipiendo mortalitatem aut cum publicanis 
et peccatoribus conuiuando, sed ita, ut princeps eis essem ad 
salutem. et habitabam sicut rex cinctus fortibus: qui 
suis dimissis eum secuti sunt. quasi tristes consolans: 
eos dicit qui spe gaudebant, cum de praesenti uita erant 
tristes; beati lugentes, ut dictum est, et: quasi tristes, 
semper autem gaudentes: qui non possunt tenere illam 
magnitudinem, de qua dictum est: qui autem fecerit et 
sic docuerit, magnus uocabitur in regno caelorum. 

XXX. Nune autem derident me infimi, nune mo- 
nent me minores tempore: quia et postea nati sunt in 
ecclesia tales et non proficiunt plurimum. monent me autem 
dixit, quia per honores ecclesiasticos accipiunt potestatem 
praedicandi populo, quae ipsi non faciunt. quorum. sper- 
nebam parentes: parentes eorum dixit, quorum imitatione 
filii sunt, quibus tunc dicebatur: uae uobis, sceribae et 
pharisaei hypocritae. et uirtus manuum eorum 
quasi nihilum mihi erat: parentum potestas, qui tunc 
usque adeo plurimum poterant, ut crucifigerent dominum. in 
eis peribat omnis uita: quia non se uel in fine cor- 
rexerunt. egestate et fame instabiles: a uariis desideriis 
ingatiabiles. qui fugiebant in desertum heri: conferendo 
se ad excusationem legis, quam non simpliciter intellegebant; 
et quia in deserto acceperant fugientes in desertum 
heri. sicut enim hodie pertinet ad nouum testamentum sic 
ad uetus heri; de nouo enim dictum est: hodie si uocem 

eius audieritis, nolite obdurare corda uestra, et: 
filius meus es tu, ego hodie genui te. qui rodebant 
cortices arborum: quia figuras legis, quibus utilia tege- 
bantur, pro cibo habebant. quorum erat cibus radix 
herbarum: sacramenta quae corporaliter iussi erant celebrare 
tamquam terrae inhaerentia; ex quibus tamen simplicis intel- 
legentiae fructus surgeret et supra terram in libertatem 
ferretur, quo illi peruenire non poterant. inhonorati et 
abiecti et egentes omni bono: amisso primatus honore, 
ab spe promissionis; quia et ipsum terrenum donum pro 
meritis suis amiserant et regnum caelorum non tenent. qui 
radices lignorum manducabant propter magnam 
famem: quod de radicibus herbarum dictum propter fructum 
frumenti, hoe de radicibus hgnorum intellegendum est propter 
fructum uini et olei. nam omnes istos spiritales fructus accepit 
ecclesia, quorum radices terrae implicatae sacramenta erant, 
quae corporaliter LIudaei obseruare cogebantur: sabbatum, 
cirgumcisionem et uictimas et cetera huius modi spiritalium 
ciborum. insurrexerunt super me fures: qui ad honores 
indebitos, qui iustorum sunt proprii, per tenebrosas fallacias 
peruenerunt. quorum domus erant cauernae petrarum, 
qui concupiscentias suas defendebant et tegebant quibusdam 
obscuritatibus librorum diuinorum. et inter arbores cla- 
mabant: manifesta erant peccata eorum, quamuis ea scriptu- 
rarum obscuritate quasi umbris arborum tegere conarentur. 
hine est: clamor Sodomorum ascendit ad me. et 
plerisque locis pro manifestis peccatis clamorem ponit scrip- 
tura: ut uerbum sit quidquid corde concipitur, clamor, cum 

procedit in factum. qui sub stirpibus terrae manebant: 
non saltem in stirpibus, sed etiam inferius stirpibus manere 
possunt intellegi, qui uel carnaliter praecepta custodiunt. 
stirpes enim sunt non iam ipsi fructus, sed unde surgunt 
partes fructiferae uel arborum uel herbarum; si tamen fructi- 
ferum genus est, quia et non fructiferi generis stirpes dicuntur. 
filil stultorum et ignobilium: TIudaeorum; nam _ hos 
dixit superius parentes eorum propter imitationem, quia et 
isti sub nomine dei ambulant, quem non colunt. stultos autem 
et ignobiles dicit Iudaeos, qui e contrario non solum se con- 
fidebant esse duces caecorum, sed etiam filios esse Abrahae, 
quo patre se esse iactabant nobiles. sed cum audiunt: caeci 
sunt duces caecorum, stulti demonstrantur; et cum 
audiunt: si filii Abrahae estis, facta Abrahae facite, 
degenerando demonstrantur ignobiles. nomen et honor ex- 
tinctus a terra: erat enim, sed extinctum est. nunc 
autem cithara eorum ego sum: horum, quorum illi 
patres sunt, qui me ad aurem habebant, non ad cor. et me 
habent ad fabulam: inanem et inutilem narrationem et 
auditionem, quamuis me et narrent et audiant. abominati 
sunt me discedentes procul: longe facti a iustitia pec- 
cando et praecepta iustitiae malis moribus execrando. nec in 
faciem meam pepercerunt spuere: execranda facies 
namque Christi est his, qui eius praecepta cum contemptu 
exhorrent, uel: male me innotescere fecerunt morum suorum 

in faciem meam miserunt: ut eis inuitus consentirem 
portans eos ducentes quo uellent ad ima sua. et a dextris 
germinantes consurrexerunt: et fauendo et bene mo- 
nendo exorti sunt quidem, ut suas cupiditates explerent, non 
persequendo. pedes meos uinxerunt compedibus: 
officiorum ecclesiasticorum, ut non eos possent fugere. con- 
tritae sunt semitae meae: ut non adparerent. per quas 
solent boni ambulare, non quaerentes sua, sed Christi. exuit 
enim me stola: auctoritate pristina, cui cedi solet; quod 
contingit multitudine et consuetudine peccatorum praeualente. 
et iaculis suis uulnerauit me: praeceptis, quibus uideo 
mala et, quia cohercere non possum, crucior. abusus est 
me sicut uoluit: etiam calamitate et miseria mea usus 
est ad iustitiam suam deus, sicut uoluit. doloribus in- 
uolutus sum: et in me et in aliis patior; foris pugnae, 
intus timores. quis infirmatur, et ego non infir- 
mor? et iterantur dolores mei, discedit sicut 
spiritus spes mea: quasi inane aliquid conuersi ad spem 
temporalium habentes quod promitto. et sicut nubes trans- 
iit salus mea: non sperantes salutem promissam amore 
praesentis salutis. et nune super me effundetur anima 
mea: peccando. nocte uero ossa mea confracta sunt: 
firmitatem, quam habuit, dixit sibi ereptam. et nerui mei 
dissoluti sunt: actiones praeteritae. in multa uirtute 
adprehendit stolam meanr: ad demonstrandam uirtutem 
suam modo adfligendo et postea reparando. et quasi ora 
uestimenti mei circumdedit me: modicum mihi reliquit 

auctoritatis. in terra et cinere pars mea: in paenitentia, 
quia extremum. steterunt et considerauerunt me: et 
me iacente superbi steterunt, quaerentes quid in me repre- 
henderent. et proiecisti me a salute: illos dolet, qui 
spem reparationis amiserunt. domus enim est omni mor- 
tali terra: ideo se dicit mortem metuere, quia conuersatio 
eius non sit in caelo, secundum plures qui mali sunt in 
ecclesia et terrene uiuunt. atque utinam possem me 
ipsum interficere: ut morerer saeculo. aut rogarem 
alium et faceret mihi hoc: uel angelum meliorem uel 
deum per quem coirigerer. ego bona praestolabar: dolet, 
quia repente sibi ista euenerunt. uenter meus efferbuit et 
non tacebit: interiora uel memoria qua recordatur quid 
fuerit primo et quomodo adflicta est in gemitibus. et steti 
in coetu clamans: quia non in frequentia audita est 
eorum qui se nolebant corrigere. cutis mea innigrata est 
ualde: ex his quae forinsecus patiebatur. uersa est in 
luctum cithara mea: opera bona, quibus laudabat deum 
gaudens. 

XXXI. Testamentum feci oculis meis: numquid coepi 
sperare uisibilia? ut non cogitem de uirgine: ut subaudi- 
atur ,absit*. hinc iam incipit merita ecclesiae commemorare 
in his qui perseuerant in fine in tentationibus magnis abun- 
dante iniquitate et refrigescente caritate multorum. et non 
cogitabo de uirgine: incorruptione sapientiae uel iustitiae. 
et quae est alia pars dei desuper? subauditur: non 

cogitabo. aut ita: et quae est nisi illa? si incessi cum 
inrisoribus: iam bonis qui sunt in ecclesia difficile est non 
talibus sociari. uel si festinauit ad dolum pes meus: 
hypocrisis. seram et alii fructus meos edant: quomodo 
Iudaeis contigit, id est: ea dicere quae alii faciant magis 
quam ipsi. sine stirpe sim super terram: ut facile 
arescam. ille enim in terra tamquam in petra firmus est, qui 
facit quod dicit. si secutum est cor meum mulierem: ut 
suam quaereret gloriam in populo dei potius quam dei, cui 
10 uni iure debetur. aut si obsedi ianuas eius: insidiose 
captaui desideria eius plebis uel timorem, quibus ageretur, ut 
mihi potius seruiret quam deo. placeat quoque uxor mea 
alteri: fama mea diabolo, cui quando placemus, displicemus 
deo; ille enim malis nostris gaudet. et filii mei humilientur: 
5 facta uel imitatores mei. furor enim animae meae est 
indomitus commaculare uiri uxorem: mihi eam uindi- 
cando. quodsi et despexi iudicium famuli mei aut 
ancillae, cum iudicarentur apud me: secundum quod 
dictum est: saecularia igitur iudicia si habueritis. 
0 famulos autem dixit laicos adhuc saecularibus deditos. quod- 
si et uisitationem, quod responsum dabo? in tribulati- 
one quam conscientiam habeo, quia ista despexi? nonne 
sicut ego conceptus sum in utero et illi? eadem in 
sacramentis enim omnibus praedicantur, eadem credunt. et 
5 fuimus similiter in uentre. non enim ille aliter renuntiat 
quam ille, qui plene seruiturus est deo. et de wentre 

matris meae dux eis fui: ab initio enim sui haee operatur 
ecclesia. aut si despexi nudum pereuntem et non operuli: 
si non fide remissionis peccatorum tamquam tunicam non 
habentem uelaui a nuditate foeditatis, id est peccati, pereun- 
tem; iam enim desperat multitudine peccatorum. et hine est: 
et quorum tecta sunt peccata. infirmorum si non 
benedixerunt mihi humeri: spe inmortalitatis tamquam 
pallio desuper cooperti. ne autem post fidem remissionis 
peccatorum sufficere putarent praeteritarum poenarum metu 
carere et inciperent sperare temporalia, bene adiecit: de 
tonsura oulum mearum calefacti sunt, quod a frigore 
spei terrenae illorum uindicati sunt consideratione, si carnalia 
per renuntiationem posuerunt exemplo gregis detonsarum. si 
leuaui super pupillum manum ineam: qui non inueniendo 
patrem poterat creaturam uel hominem sequi. fidens, quia 
mihi est adiutorium multum: uolens eis dominari. dis- 
cedat humerus meus a iugulo meo: quod his contingit, 
qui se ab ecclesia separant, dum uolunt populis dominari, ut 
praecisionem praecisionis patiantur. per humerum autem aut 
brachium significantur actiones. timor enim continuit me: 
ne leuaret manum super pupillum. et a pondere eius non 
sustinebo: si hoc uelim ut pupillum opprimam. posui 
aurum robur meum: numquid praesumpsi de doctrina aut 
sapientia dei? quodsi et in lapide pretioso fidebam: 
quasi de operibus meis. si et laetatus sum, cum esset 
mihi census multus: quasi de meo, ut qui gloriatur, 

in domino glorietur. si et in innumerabilibus posul 
animam meam — subaudiendum ad omnia: diseedat ab 
humero meo brachium meum —: quod amarer a multis. et 
deceptum est clam cor meum. ordo: si et in innumera- 
bilibus posui animam meam, et deceptum est clam 
cor meum: si consensi tali cogitationi, ut in me praesume- 
rem. quodsi et osculatus sum manum meam ponens 
ad os meum: gauisus sum tamquam de operibus meis. 
quodsi et gauisus sum super ruina inimiei mei: 
ecclesiae, ut sunt persecutores ecclesiae. audiat auris mea 
maledictionem meam: perducatur ad sensum meum. 
opprobrio sim in meo populo diffamatus: plebi 
sanctorum, ut separetur tamquam inlusus. quodsi saepe 
dixerunt ancillae meae: adulatores. quis det nobis ut 
carnibus eius satiemur? cum satis bonus essem: ut 
imitarentur felicitatem carnalem in me. non tamen haec gessi; 
ne dicerent enim haec, non me praebebam in talibus bonum. 
foris non manebat hospes: recipiebam peregrinum in 
saeculo. quodsi et sponte peccans abscondi peccatum 
meum: uoluntarie enim peccantibus nobis, postquam 
accepimus scientiam ueritatis. aut si dimisi infirmum 
sinu uacuo exire ianuam meam: ut ideo exierit ianuam, quia 
sinu uacuo fuit. quis mihi tribuat auditorem? quis mihi 
praestet, ut audiar? manum domini si non timui, qua 
scripsit: si non dimiseritis, nec pater uester dimittet 
uobis. conscriptionem si quam habeo. ordo: conscripti- 

onem si quam habeo, et si non disrupi eam super 
humeros meos, et coronatus publice legam super 
humeros meos leuans: et coronatus publice legam, id est 
aduersus faciem meam statuam te ante faciem tuam, 
quia populi corona confundar, quia non feci mandatum 
domini, quod me fecisse iam dixeram, negando primo me 
habere conscriptionem, quae postea mihi obicitur, si super 
me umquam terra gemuit: stipendiarii ecclesiae, quod 
malus sum. aut sulci eius plorauerunt simul: quo 
semina recipiuntur et unde fructus dantur; quia et malus 
sum et mala semina seminabam, ideo simul. aut si et 
uirtutem eius comedi solus sine pretio: ipsa misericordia, 
qua participat catechizanti qui catechizatur; hoc est solus, 
non retribuens ei qui daret. aut si animam domini terrae 
decipiens contristaui: non me dignum exhibens passioni 
elus qui pro me animam fudit. nolite constristare spiritum 
sanctum in uos. pro tritico germinet mihi urtica: pro 
spiritalibus doctoribus magistri prurientium auditu per con- 
fricationes hominum mente corruptorum et a ueritate destitu- 
torum. et pro hordeo spina: pro carnalibus oboedientibus 
peccatores et resistentes. erat enim lob in conspectu suo 
iustus: in conscientia sua. 

XXXII. Verba Eliu Buzitis. deus abiecit eum et non uir: 
ut hance dicam causam, cur tacuerint. et sermonibus uestris 
non respondebo ei: ego enim talia dicam, ut mihi quem- 

admodum uobis respondere non possit. quia ergo expectaui 
et non sunt locuti: quasi ad Tob conuersus dicit. uenter 
meus sicut uter musto plenus: commendat hune scriptura, 
quia in prophetia locuturus sit. et ueluti follis aerarii 
disruptus: ad duritiam soluendam de ui loquor; inde et 
iratus dicitur. non enim opus esset, ut ego loquerer, si uos 
ei responderitis. alioquin et me tineae edent: aut sicut 
uos aut sicut omnes qui mirantur personas. 

XXXII. Mundum est cor meum in uerbis: non duplex. 
Spiritus diuinus qui fecit me: subaudis ,est*, ut sit: 
spiritus diuinus est qui fecit me. quomodo ergo dicis: 
iustus sum, et non exaudiuit me? quasi aduersario 
dixerit Job. semel enim loquitur dominus: quasi uocati- 
onem omnium iustorum semel fecit dominus et temporaliter 
circa singulos hoc agit diuina prouidentia. per somnium 
aut in uisitatione nocturna: aut in ignorantia aut in 
tribulatione. aut sicut incidit saeuus timor in homines 
cum dormiunt in cubiculis: securi. et corpus eius a 
ruina eruat: translate sicut ossa. et pepercit animae 
eius a morte: cum eum conuerterit, parcet ei. quia uentu- 
rum est bellum et iterum arguet eum in infirmitate 
in cubili: post conuersionem iam probat, ne de se praesumat. 
et multitudo ossium eius emarcuit: fiducia de se. 
omnemque escam non poterit sumere: consolationem de 
temporalibus. et renouabit corpus suum sicut litura in 
pariete: mutationem uitae; et hic translate propter aedificium, 

id est in societatem. et molliet carnes suas sicut paruuli: 
ne sit durus superbia, secundum quod Eliu uidetur, tentatur 
Job humilis per innouationem. et intrauit facie hilari 
cum professione: paratus ad tentationes. salua animam 
meam, ne ueniam in corruptionem: hie tentatio mortis. 
uices tres cum uiro: conuersionis, probationis, mortis. sed 
eruit animam meam de morte: quia adhue haec mortis 
restat. ut anima mea in lumine collaudet eum: iam 
ergo orationes cessabunt, quia nulla erit indigentia. 
XXXII. Respondens autem Eliu dixit. quomodo 
dicitur: et adiecit. et qui habetis scientiam, auribus 
percipite: spiritalibus. quia auris sermones probat; 
ista carnalis. quid est bonum, quia dixit lob: iustus 
sum? quid boni dixit quia dixit? et in iudicio meo 
mentitus est. hinc est: ego bona praestolabar; ideo 
praeter spem quod est mentitus est. quis est uir ut Iob? 


adhuc. uerba lob sunt; dixit enim: non nisitabitur qui 


ambulauerit cum deo: hie illum putat deceptum, quia hoc 


sperans illa omnia fecerit; aut certe: quod in bonum non. 


putat uisitari eum qui ambulauerit cum domino. absit a 
domino inpietas: aut ut non uisitet in bono, qui cum eo 
ambulauerit, aut etiam si uisitauerit in tentatione, inpie et 
iniuste agat. inpius est qui dicit regi: iniuste agis. tu 
autem illud non debes dicere, qui non es inpius. bene, qui 
dicit, non, qui dixerit, ne iam etiam ob hoe esset. quomodo 

dicitur: factum est, qui hoc facit. inpiissime principibus. 
tamquam angelis dicat: nisi Michael princeps uester, inpiissime 
agitis, aut: si ita inpiissime dicitur principibus, quanto magis 
regi! abusi sunt enim inique cum excluderentur 
infirmi: male usi sunt exclusione sua, cum propter infirmi- 
tatem excluderentur ab ea uisione, qua uidentur omnia diui- 
nitus ordinatissime ordinari et administrari. in eo autem male 
usi sunt, quia spiritum suum sequi maluerunt, deum ista non 
eurare; ex hoe enim illis uane ueniet, ut in necessitatibus 
suis lament et rogent hominem, cum deum rogare debuerint. 
neque erit locus, et non est umbra mortis, ut latitent 
qui faciunt iniqua, non ad hoc est umbra mortis ut latitent, 
ut est: non senes habent sapientiam, quia non senectus 
est causa sapientiae, et: haereticum ne salutes. ne inde, 
qua haereticus est. et euertet noctem, et humiliabuntur: 
ut supra. eos sit quod sub ipsis erat, id est: premat eos 
quod subditum illis erat. et extinxit inpios: lucere sibi 
uidebantur. et iustitias eius non cognouerunt: dicit 
quid boni deus fecerit de iniquitate eorum, ut perferatur 
ad eum clamor pauperis. ipse quietem dabit, et quis 
poterit condemnare? non qualem quaerunt homines quae 
illis tribulationibus turbatur; si deus iustificat, quis est qui 
condemnet? <et contra gentem> et contra hominem 
simul: aduersus gentiles et Iudaeos. qui regnare facit 
hominem hypocritam propte: peruersitatem populi. 
cui dicitur: qui ergo alium doces, te ipsum non doces? 


1 Tob 34, 18 4 Tob 34, 20 11 Iob 34, 22 13 Tob 32, 10 
14 Tit. 3,10 15 Tob 34,15 17 Iob 34, 26 18 Iob 34, 27 19 Iob 
34, 28 20 Tob 34, 29 22 cf. Rom. 8, 34 23 Iob 34, 29 
24 lob 34, 30 26 Rom. 2, 21 


1 impigissine S  pricibibus S 2 dixit C 4 excludentur 7’) 


6 uissione am iussione incertum C uidetur Cb 10 suis om. C 
debuerunt Cbd 12 inique S 13 nec enim longeui sunt sapientes SHter 
15 quia TCb euertat S 17 lucere sibi uidebantur tamquam locus 


bibl. in bd 18 iniustitias C19 quod bona b 23 et—gentem addidt 
25 ippocritam S 26 cui] qm b doces alium bd 


584 S. Aureli Augustini 


absque me uidebo; tu ostende mihi: te reprehendens 
me ipsum forte reprehendendum esse non uideo? interroganter 
pronuntiandum. siiniquitatem operatus sum,non adiciam: 
correptus a te. numquid a te exigit eam, quia repulisti? 
quia reprehendisti. et uir sapiens audiet uerbum meum: 
deum omnia curare. lob autem non in sapientia locutus 
est: putando quod aliquid sibi inique diuinitus acciderit, 
XXXV. Quare hoc existimasti in iudicio? quare hoc 
iudicasti? tu quis es, qui dixisti: iustus sum ante 
conspectum domini? ante conspectum domini dixisti: 
iustus sum. utrumque enim reprehensibile est in homine: 
unum, si aut superbe dicatur aut falsum sit iustum eum esse 
etiam secundum humanam justitiam, alterum autem, quia 
numquam uere dici ab homine potest, quod ante conspectum 
dei sit iustus, cui comparatus guilibet iniquus est. aut dicis: 
quid prodest tibi aut quid faciam, si peccaui? hoc 
enim ei uidetur Iob dixisse deo, quasi aut deo prosit peccatum 
eius, ut isto dolore ad pietatem cogatur, ubi ait: noli me 
docere inpium esse: an bonum est tibi si inique egero? 
aut deo noceat peecando, et ideo illum sie insequatur deus 
quasi hostem suum premens, ne aliquid ab illo mali patiatur. 
nam hoc etiam dixerat: si ego peccaui, quid possum tibi 
facere? ad utrumque ergo Eliu respondit consequentibus 
uerbis: ego dabo tibi responsum et tribus amicis meis. 
aspice in caelum et uide; respice in nubes quam altae 


ike Be Sky 3 Iob 34, 32 4 Tob 34, 33 5 Iob 34, 34 
6 Iob 34, 35 8 Iob 85,2 9 Iob 35.2 15 Iob 258 18 Tob 10, 
2.3 22 Iob>7, 20 24 Job 35,4 25 Iob 35,00 


1 at quod minus uideo Hier me om. S 2 uidebo C 3 iniqui- 
tates b 4 correctus TPC exiet S exiget Hier repulisti eam S 
5 uir] ubi C8 in iudicio existimasti P 9 qui C qui] quia Hier 
10 dei pr. Hier 14 dici potest Cb quod] quasi b 15 dicens S 
17 aut a deo C18 impietatem bd nolite Td 19 an] aut SdHier 
21 patiantur C 22 tibi possum Hier 28 ad utrumque—uerbis im 7'Pb 
post facere 585, 2 sequuntur utcumque C — heliu TPCb 24 itaque 
ego Hier meis] tuis SHier 25 uide om. C 


25 


o 


15 


Adnotationum in [ob liber I. 585 


sint a te. si peccasti, quid agis? confirmat quod ab eo 
dictum est: si ego peccaui, quid possum tibi facere? 
aut si multa iniusta fecisti, quid poteris facere? plus 
est ,multa iniusta fecisti*, quam quod superius dixit 
»peccasti*. sed tamen quid poteris facere deo, quando ne 
nubes quidem potes laedere? et si iustus es, quid dabis 
ei? e contrario: quomodo iustitia tua nihil ei prodest, sic 
iniustitia nihil nocet. aut quid de manu tua accipiet? 
etiamsi dare uelis; propter sacrificia, quae stulti putant deum 
sumere uelut eis indigentem. uiro simili tui inpietas tua 
et filio hominis iustitia tua: uel illa nocet wel] haec 
prodest. sed his uersibus confirmauit potius quam refellit 
sententiam quam dixit Job: si ego peccaui, quid possum 
tibi facere? consequenter ergo oportet ut ostendat quare in 
hac uita homines adfliguntur iniuriis malorum, inter quos 
etiam diabolus cum angelis suis numeratur, princeps iniuri- 
arum et iniquitatum omnium. cum enim deo non_ possint 
nocere peccantes, cur eos tradit in potestate adfligendos malis? 
et exponit deinceps dicens: a multitudine clamabunt, 
uociferabuntur a brachio multorum. et non dixit: ubi 
est deus qui fecit me? ad hoc enim patiuntur haec, ut 
deum quaerant, non ut inaniter uociferentur. quod autem ait 
efecit me*, pro documento est, quia quaerentem se non 
relinquet, quem ipse fecit. qui distribuit custodias noc- 
turnas: tempora huius saeculi sub certis potestatibus ordinata, 
quia nec in ista erroris nocte relinquet hominem sine custodia, 
qui eum fecit. qui separat me a quadrupedibus terrae 
et a uolatilibus caeli sapientiorem me fecit: sic enim 
quaerendus est dominus in adflictionibus uitae huius, ut non 

ab eo tetrena bona desideremus, quia iam bestiis meliores 
sumus, antequam illa accipiamus. ibi clamabunt; et non 
audies. ibi dixit ,in multitudine, in adflictione clamantium “ 
et a brachio multorum: aut certe ,ibi* propter hoc, sicut 
est: ibi ceciderunt qui operantur iniquitatem. et non 
audies quod dixit, de eo dixit. ab iniuriis malorum: sub- 
audiendum ,clamabunt*. uana enim non uult dominus 
uidere: non uult subuenire uana petentibus et non ideo 
uociferantibus in adflictione ut bona sempiterna percipiant, 
cum propterea separati sint a quadrupedibus terrae et sapien- 
tiores facti uolatilibus caeli; sed uociferantur, quia non sunt 
in saeculi huius iniquitate felices. ipse enim omnipotens 
perspicit eos qui faciunt iustitiam et saluum me 
faciet: sicut ipse uidet facientes, qui cordis intima perspicit, 
sic ea salute saluos facit, quam ipse uidet in occulto, quia 
nec oculus uidit nec auris audiuit nee in cor hominis ascendit, 
quae praeparauit deus diligentibus se. ideo etiamsi 
perturbetur uana salus hominis, dat tamen auxilium de tribu- 
latione pater, qui uidet in abscondito. iudicare itaque 
eum, si potes collaudare eum, sicuti est; hoc enim 
uisus est Iob dicere, cum ait: utinam esset nobis arbiter! 
et nunc quia non est uisitans iram suam nec cognouit 
delicta uehementer: cognouit ad uindictam. unde est: 
quoniam iniquitatem meam ego cognosco; et in eodem 
loco: auerte faciem tuam a peccatis meis. cognouit ergo 
delicta; nam ideo patiuntur homines tribulationem in hoc 
saeculo, sed non uehementer, quia partibus corrigens das 

locum paenitentiae. et Lob uane aperuit os suum; in 
ignorantia sua uerba multiplicat. 

XXXVI. Sustine me pusillum, ut de doceam; ad- 
hue enim in me sunt sermones. suscipiens scien- 
tiam meam de longe: quoniam quamdiu sumus in 
hoc corpore, peregrinamur a domino. operibus 
autem meis quae iusta sunt, loquar. ne dicatur ei, 
quod peccatori dicit deus: ut quid tu enarras iustitias 
meas et adsumis testamentum meum per os tuum? 
tu uero odisti eruditionem. ergo hic operibus loquen- 
dum est; nam scieutia de longe suscipitur ex parte et in 
aenigmate. cum autem uenerit quod perfectum est, quod ex 
parte est auferetur et non iam de longe erit, quoniam 
uidebimus eum sicuti est. in ueritate et non in- 
iusta uerba iniuste intelleges: ea ipsa quae patiebatur 
lob uerba dei dicit esse in ueritate et non iniusta; sed ab 
isto iniuste intellegi existimat, quem putat conqueri se in- 
merito pati, cum etiam de iustorum tribulatione dictum sit: 
tempus est, ut iudicium incipiat a domo domini. 
et scito quia dominus non abiciet innocentem: 
quamuis corripiat quem diligit et flagellet omnem 
filium quem recipit. fortis robore cordis, non 
uiuificat inpium: quamuis ad tempus ei parcere uideatur. 
et bene: fortis robore cordis, quia tune eum non uiuifi- 
cabit, quando serae paenitentiae locum quaerit cum lacrimis, 
et non inueniet nec flectet: ad misericordiam fortiter iudi- 
cantem, quem modo misericorditer admonentem contemnit. et 

iudicium pauperum dabit: quo iudicet eos, a quibus 
patiuntur iniquitatem. et bene: pauperum ut superius in- 
pium diuitem intellegas, id est superbum. non auferet a 
iusto oculos eius: etiam cum eum uelut in fornace pro- 
bat tentatione tribulationis, non ei auferet intellegentiam, qua 
cognoscitur et colitur deus. ex quo satis ostendit inpiorum 
poenam esse ipsam caecitatem, etiam cum uidetur eis parci. 
et cum regibus in solio: subauditur ,sedere eos fecit*, 
hoe est iustos; reges autem dicit qui carnem suam regunt. 
unde est illud: quis est rex qui uadit committere 
bellum cum alio rege et cetera. et sedere eos fecit 
in perpetuum et exaltabuntur: et hic subauditur quod 
supra dixit ,cum regibus in solio*. exaltabuntur 
autem dixit, quoniam humiliati sunt. et qui compediti 
sunt compedibus: a quo uinculo dicit apostolus sibi 
bonum esse dissolui et esse cum Christo, id est retinacula 
huius uitae, in qua corpus quod corrumpitur adgra- 
uat animam. capientur in funibus paupertatis: 
conuincientur longis consuetudinibus delectationum carnalium, 
quae sunt de rerum indigentia, quibus mortalis uita susten- 
tatur et agitur. et adnuntiantur eis opera eorum: non 
utique bona siue ista ipsa concupiscentialia, de quibus dicitur: 
scio quia non habitat in carne mea bonum, quae 
etiamsi non regnent in nostro mortali corpore ad oboediendum 
eis, non tamen desunt; siue quibus ad haec uenire homo 
meruit ex traduce peccati. et delicta, cum fuerint robo- 
rati: ipsa sunt opera quae supra dixit. non enim infirmis 
facile possunt adnuntiari, id est manifestari, sed his qiti iam 

ita profecerunt, ut transierint omnem istam iniquitatem, quae 
uulgo nota est in apertissimis operibus flagitiosis et facino- 
rosis. sed iustum exaudiet: eum scilicet qui ex fide 
uiuit, ut gratiae dei deputet, non meritis suis non solum 
quod secundum uitae istius modum iustificatus est, sed etiam 
quod restat, ut ab uniuerso delictorum malo liberetur: quae 
adnuntiat ueritas fidelibus, cum fuerint roborati, quando capi- 
entur in funibus paupertatis; adhuc enim compediti 
sunt compedibus, nondum exaltati, ut sedeant in solio 
cum regibus in perpetuum. et dixit, quia conuerten- 
tur ab iniguitate. ,et dixit* subaudieudum est ,deus‘. 
si obaudierint et seruierint, complebunt dies suos 
in bonis et annos suos in gloria: tunc uero nullum 
peccatum erit in homine, quia nulla erit mortis contentio, 
id est indigentia mortalitatis, quae facta est de peccato, cum 
jam dicetur: ubi est, mors, contentio tua? inpios 
uero non faciet saluos, eo quod noluerunt scire 
dominum: hoc ad gentes magis uidetur pertinere. et cum 
monerentur, inoboedientes erant: hoc ad Iudaeos et 
omnes qui eis per inoboedientiam similes sunt etiam in eccle- 
sia. et hypocritae corde ponent furorem: quo domi- 
num crucifixerunt. non clamabunt, quia ligauit eos: 
honore nominis super omnes gentes. moriatur ergo in 
iuuentute anima eorum: in superbia, qua se extollebant 
ueluti de meritis operum suorum. et uita eorum uulne- 
retur ab angelis: commodius accipitur a nuntiis ueritatis, 
quorum aliis odor uitae in uitam, aliis odor mortis 
in mortem. quod tribulauerint infirmum et inua- 

lidum: illud infirmum dei, quod fortius est hominibus. 
iudicium uero mansuetorum statuet: ipse dominus 
exemplo mansuetudinis suae differens etiam uindictam imi- 
tantium se, sed tamen certo futuram. et quia decepit te 
ab ore inimici abyssus: decepit, sicut uisum est per- 
secutoribus eius, profunditas huius saeculi Christum ab ore 
falsi testis; ad ipsum enim dominum conuertit sermonem. 
effusi subter ea: subaudiendum ,deceperunt te; grauati 
enim terrenis cupiditatibus subter abyssum effusi dicti sunt. 
et descendit mensa tua plena pinguedine: sacra- 
mentum corporis et sanguinis eius, panis qui de caelo 
descendit. non deficiet iustos iudicium: quamuis 
edant pauperes et saturentur ad imitandas passiones domini, 
parati de plenitudine caritatis, non tamen ideo non facit 
indicium ipsorum cito. et ira super inpios erit propter 
inpietatem munerum quae accipiebant iniquitati- 
bus: omnia munera dicit quaecumque commoda temporalia, 
propter quae commoda iniquitates fiunt. non te auertat 
uoluntas animi: domino dicitur non monentis auctoritate 
aut iubentis audacia, sed locutione prophetiae per imperatiuum 
modum futura praedicentis, sicuti est: accingere gladium 
tuum super femur, potentissime. a precibusinfirmo- 
rum, cum in necessitate fuerint, clamantium: infelix 
ego homo, quis me liberabit de corpore mortis 
huius? et omnes qui habent fortitudinem: prae- 
sumentes de operibus suis et suam iustitiam uolentes 
constituere. noli extrahere per noctem: manifestum 
sit quod eos a populo secernis, siue illos superbos qui de 

oliua fracti sunt siue sarmenta de uite amputata, unde hae- 
reses et schismata exorta sunt. ut ascendant populi pro 
eis: ut inserantur infirma huius mundi confusis fortibus, 
quoniam qui se humiliat, exaltabitur, et qui se 
exaltat, humiliabitur. sed cura ne quid facias 
indecens: ne nomen domini dei et doctrina blasphemetur, 
dum dicunt, quorum iudicium iustum est: faciamus mala 
ut ueniant bona. hoc enim elegisti super inopiam: 
non solum elegisti inopiam confitentis, sed super hanc uitae 
ac morum decus, ut doctrina salutaris ornetur in omnibus. 
ecce deus consolabitur, uel: roborabitur in forti- 
tudine sua: quia etsi crucifixus est ex infirmitate, 
sed uiuit ex uirtute dei. quis enim est sicut ille 
potens? uel quis est qui discutiat eius opera? 
tamquam iudicans de illo, cum ipse sit index uinorum et 
mortuorum. aut quis est qui dicat: egit inique? 
memento quia magna sunt opera eius, quae lauda- 
uerunt wiri: euangelistae atque omnes praedicatores uerbi 
ministerio suo uita congruentes. omnis homo respicit ad 
eum: memor infirmitatis humanae. quicumque compun- 
guntur homines: paenitentia peccatorum homines sunt. 
eece deus multus, et nesciemus: multus, quia sicut 
abundauit peccatum, superabundauit gratia; ne 
sciemus autem ex persona eorum dictum est, quorum ex 
parte caecitas facta est, donec plenitudo gentium 
intraret. numerus annnorum eius infinitus: propter 

aeternitatem positum est. ei autem innumerabiles stillae 
pluuiae: hoe enim, quod homines praedicatores inpleuit 
euangelium, numerabile est usque in consummationem saeculi, 
donec auferatur scientia quae ex parte est, et ueniat quod 
perfectum est, facie ad faciem. effundetur imber per 
semitas Suas: non enim uiae malorum capient eum. fluent 
nubes et tenebrascent super homines plurimos: 
quia etsi obuelatum est euangelium, in his qui pereunt est 
obuelatum. horam constituit iumentis et sciunt 
cubilis ordinem: quoniam agnouit bos possessorem 
suum etasinus praesepe domini sui. in his omnibus 
non obstupescit animus eius: initium sapientiae 
timor domini. nec mutatur cor tuum a corpore: ut 
eleuatum a terra sursum habeatur ad dominum. si cogita- 
uerit extendere nebulam: ut qui uident, caeci 
fiant. aeque ut tabernaculum expandit eam: in 
carne quippe mortali tamquam tabernaculo habitans per eam 
non est agnitus a persecutoribus, dum eis cessit et eam 
extendit atque expandit in cruce. ecce effundit super 
omnia lucem suam: quam absconderat, cum eaecitas ex 
parte Israhel fieret, effundit super omnes gentes. et radices 
maris contexit: cupiditatem saeculi redarguit. non enim 
ad abscondendum lux contegit, sed ad manifestandum. in eis 
enim iudicauit populos ostendendo illis peccata eorum per 

lucem ueritatis. dabit escam plurimis: utique agnoscen- 
tibus, cum arguuntur, peccata sua et esurientibus ac sitien- 
tibus iustitiam. in manibus contexit lumen: si ab eo 
quod sunt ,inmanes‘, his qui non dimittunt peccata hominibus, 
cum sibi a deo dimitti uelint; si autem ab eo quod sunt 
manus“, his qui de manibus suis, hoc est de operibus, 
extolluntur se ipsos iustificantes. contexit enim lumen ad 
hoc dixit, ne uideatur ab eis, quia excaecatum est insipiens 
cor eorum. et mandauit de eo in contrarium: ut qui fa- 
ciunt ueritatem, uel dimittendo ut dimittatur eis uel confitendo 
mala sua ut gratiae dei subdantur, ipsi ueniant ad lucem, ut 
manifestentur opera eorum, quoniam in deo sunt operata, non 
in ipsis. contrarius est enim et inmani misericors et superbo 
humilis. ut nuntiaret super illo amico suo: super 
illo lumine, hoc est de illo quod contexit ut absconderet 
inmani et ingrato, ut id adnuntiaret, hoc est aperiret, non 
iam seruo sub lege, sed reconciliato per gratiam; aut amico 
suo, imitatori suo, quia et filius hominis non uenit ministrari, 
sed ministrare. possessionem contra eum qui ascen- 
dere nituntur: ut ipsum lumen possideant, qui se a terrenis 
extrahunt. ipsis enim adnuntiatur, qui adhue enituntur ascen- 
dere, quia cum ascenderint, non opus erit adnuntiatore facie 
ad faciem uidentibus. contra eum uero quod ait ,ascen- 
dere nituntur‘, non quasi aduersantes, sed obuiam euntes, 
sicut apostolus dicit: in obuiam Christo. 

XXXVIJ. Sed et in hoc obstupuit cor meum: admi- 
ratione. et euulsum est de loco suo: de terrenis rebus, 
quibus delectabatur, ut sursum habeatur ad dominum, audite 

sonitum terroris et uocis eius: hinc eum adparet ista 
in spiritu dicere; nam incipit dicere cur euulsum sit cor eius 
de loco suo, auctoritate scilicet euangelii per totum orbem 
terribiliter sonantis: paenitentiam agite; adpropinquauit 
enim regnum caelorum. et strepitu oris illius 
exeunt: ad eos utique qui foris sunt in delectationibus 
rerum uisibilium. subter uniuersum caelum cireuit, 
et lumen eius in finibus terrae: dum ecclesia per 
omnes gentes diffunditur. post eum fremet uox: post 
primum aduentum eius nouissima tuba secundi aduentus eius 
in claritate tonabit. in sonitu superbiae suae: superbiam 
pro celsitudine posuit, quia primus aduentus in humilitate 
fuit. et non poterit inuestigari, cum audita fuerit 
uox eius: nune ergo quaeratur dominus, dum inueniri potest, 
hoc est comprehendi ad salutem per fidem non fictam; tune 
enim non poterit, cum uenerit iudicare et audita fuerit uox 
eius dicentis: ite in ignem aeternum, quoniam sera tune 
erit et infructuosa infidelium paenitentia. tonabit fortis in 
uoce sua mirabiliter: quia non fortitudinis eius, sed 
infirmitatis nostrae ex participatione mortalitatis uox illa fuit 
primi aduentus eius, de quo dictum est: quod infirmum 
est dei, fortius est hominibus. fecit enim magna 
quae nesciebamus: haec in primo aduentu; et ideo postea 
ad exigenda quae dedit iudex uenturus est. quae nescie- 
bamus autem dictum est ex persona eorum, quos latuit 
diuinitas domini, infirmitatem carnis intuentes. praecipiens 
nubi: esto super terram: carni suae, ut per sacramentum 

accipiatur in memoria eius ad imitationem humilitatis et 
formationem caritatis. et tempestas pluuiae et tem pe- 
stas imbrium potestatis eius: est enim nubes quidem 
super terram; sed quando exprimatur ad inriganda corda per 
pluniam imbresque sermonis, quod fit cum sacramenta intel- 
leguntur, non in nostra, sed in ipsius potestate est. in manu 
omnis hominis signat: significat ei per opera eius quam 
reus sit, ut sciat omnis homo infirmitatem suam et clamet: 
infelix ego homo, quis me liberabit de corpore 
mortis huius? introierunt autem bestiae sub pro- 
tectione et quieuerunt in cubili: introierunt autem 
peccatores sub indulgentia gratiae et quieuerunt in conscientia 
remissis peccatis. de promptuariis superuenit tempe- 
stas: tentatio de occulto rerum ordine. et de promptuariis 
frigus: de secretis iudicium in eos qui non perseuerant, ut 
refrigescat eorum caritas ex abundantia iniquitatis; merito 
enim contingit eis, dum spem suam non in deo, sed in 
hominibus ponunt. et ab spiritu dei dabitur glacies: 
non solum ex abundantia iniquorum frigescent, qui spem 
ponunt in hominibus, sed etiam ex operibus bonis eorum, in 
quibus est spiritus dei, durescunt quidam quasi glacie liuoris, 
quibus est Paulus odor mortis in mortem. et ad haec quis 
idoneus, ut intellegat quoniam reete ac iuste ab spiritu dei 
dabitur glacies? sicut enim carnalibus homines laudantibus 
contingit ex iniquitate hominum frigescere desperando, ita 
carnalibus ab hominibus laudari cupientibus contingit ex 
hominum iustitia durescere inuidendo. gubernat autem 

aquam qgualiter illi placuerit: ut pluat super unam 
ciuitatem et super aliam non pluat, quod ad imbrem adtinet 
spiritalem pro subditarum aut non subditarum meritis animarum. 
et frumentum inrigauit nubes: simus ergo frumentum. 
si cupimus inrigari. disseminauit nubem lucem suam: 
euangelium incarnationis suae. et ipsa per circuitum 
uertitur: per orbem terrae ipsa tractatur. in gubernaculis 
ad operandum omnia quae mandauerit eis: guberna- 
cula, in quibus illa nubes per circuitum uertitur, praedicatores 
sunt uerbi, per quos ecclesiae gubernantur ad operanda omnia 
mandata dei. haec constituta sunt ab ¢€0 super 
terram: a domino nostro Iesu Christo. siue in tribu 
siue in terra sua: siue in tribu Iuda, unde secundum 
carnem natus est et passus et resurrexit et ascendit in caelum 
— ex hac enim geniti erant apostoli et multi fratres prope 
inuenti et salui facti — siue ante passionem eius per ipsum 
uocati sive post ascensionem per apostolos in ipsa Hierusalem 
atque in ecclesiis Iudaeae, quae erant in Christo, sicut com- 
memorat apostolus Paulus: propter ueritatem dei ad 
confirmandas promissiones patrum. siue in miseri- 
cordia inueniri uoluerit eam: illam nubem scilicet in 
misericordia uoluerit inueniri a credentibus gentibus; hoe enim 
sequitur: gentes autem super misericordiam glori- 
ficare deum. auribus percipe haec, Iob: quasi 
renouat intentionem dicturus de uocatione gentium. sta et 
commouere uirtutem domini: noli moueri mente aliquid 
tibi tribuendo. scimus quia deus posuit opera sua: 

reprobans utique gloriantes de operibus suis. cum faceret 
lucem de tenebris: cum iustificaret inpios; fuistis 
enim aliquando tenebrae, nunc autem luxindomino. 
scit differentiam nubium: euangelistarum aliorum sibi 
ante passionem, aliorum post passionem credentium. et in- 
gentes lapsus malorum: non eorum qui elapsi sunt 
crucifigentes eum, ut eos postea paeniteret et baptizarentur 
in eo, sed eorum lapsus qui nec corrigi potuerunt, perseue- 
ranter etiam postea persequentes ecclesiam; horum enim non 
parui, sed ingentes lapsus sunt. tua uero stola est 
ualida: dignitas superba; tamquam in eum quippe dicitur, 
qui de operibus suis audet extolli. quiescente terra ab 
austro firmabis cum eo caelos, qui aequaliter ad 
uidendum fusi sunt? ab austro terram congruenter intel- 
legimus eos qui de Iudaeis crediderunt in Christum. sicut 
enim sol ab aquilonari terra remotior est, australi autem 
uicinior, ita quos prope inuentos dicit apostolus luci euangeli- 
starum, non absurde accipiuntur terra ab austro. sicut autem 
caelos euangelistas solemus accipere, ut est: caeli enarrant 


gloriam dei — de his enim dictum est: in omnem 
terram exiuit sonus eorum et in fines orbis terrae 
uerba eorum — ita terras recte accipimus plebes, quibus 


euangelizatum est. et quoniam plebes quae de Iudaea credi- 
derant, posteaquam quieuerunt exeuntes de hac terra — nunc 
enim hic non sunt; firmata est tamen auctoritas euangeli- 
starum in ecclesiis quae sunt ex gentibus, firmata autem 
misericordia dei, non iam opitulante auctoritate ecclesiarum 
Iudaeae, quae in Christum est — propterea sensus hic est, ut 

per interrogationem pronuntietur: numquid tu quiescente 
terra ab austro, id est iam non existente in hac uita 
plebe ulla christiana ex .[udaeis, firmabis cum eo euangelistas 
et diuinarum scripturarum libros, qui per misericordiam dei 
non solis Iudaeis, sed etiam gentibus aequaliter ad uidendum 5 
fusi sunt? gratiam quippe dei commendat et misericordiam, 
ne quis de meritis glorietur, quae Judaeorum erat superbia. 
quare doce me quid dicamus ei, et requiescamus: 
multa dicentes: quia non est, quod ei dicant conuicti, 
nullum se habere meritum per se ipsos, sed eius indigere 1 
misericordia. numquid liber aut scriba adsistis mihi, 
ut stans faciam hominem tacere? quare ergo non dicis, 
si habes quod dicas? non enim quasi dictanti mihi excipis, 
ut tu nihil dicas; sed utique colloquimur. omnibus autem 
non est uisibile lumen, quod refulget in nubibus; 15 
redit ad ea quae dicebat de spe remissionis peccatorum et 
inluminationis gratiae per misericordiam dei; refulget enim 
lumen in nubibus. non tamen ipsarum nubium est proprium; 
inluminantur enim. aliud est enim quod fulget suo lumine, 
aliud quod refulget inlustratum. sed non est omnibus uisibile; 20 
multi enim putant lumine suo fulgere animas, cum sapientes sunt. 
unde sunt illi, qui dicentes se esse sapientes stulti 
facti sunt. et spiritus transit et mundabit eas: hic 
spiritum dixit, de quo dictum est: ab inerepatione 
Spiritus irae tuae, et: ab spiritu tuo quo fugiam? % 
per correptiones enim tentationum ostenditur hominibus 
meritum eorum, quia ipsi peccatis suis tenebrae sunt et egent 

gloria dei, ut illius lumine inlustrari ueljnt, illi dantes 
honorem, non sibi, atque ita deposita superbia mundentur a 
delicto magno; nam spiritus sanctificationis non transit, sed 
manet. ab aquilone nubes coloris aurei: ab sceleratis- 
sima inpietate et a deo longe remota ueniunt tamen conuersi 
atque mundati et inluminati sapientia, unde? nisi per gratiam, 
qua non merita adtenduntur, sed peccata dimittuntur. unde ille 
cum sibi uellet ignosci, doceam, inquit, iniquos uias 
tuas, et inpii ad te conuertentur, tamquam nubes ab 
oriente uel aquilone iam coloris aurei inluminatis tenebris 
suis. in his est magna gloria et honor omnipotentis: 
cui plurimum dimittitur, plurimum diligit, quoniam potest et 
inpium iustificare qui est omnipotens. et non inuenimus 
alium similem uirtuti eius: solus enim hic peccatum 
non fecit nec inuentus est dolus in ore eius; solus 
enim deus wuerax, omnis autem homo mendax: unde 
uicit, cum iudicaretur, deus homo factus. qui iuste iudicat, 
non putas exaudire eum? non itaque homo de uenia 
desperando addat peccata peccatis, tamquam addictus iam 
damnationi, quia certus est de iustitia dei, sub qua non potest 
esse inpunitus. ita enim deus iuste iudicat, ut etiam exaudiat 
ueniam deprecantes, et tanto magis, quanto magis iuste iudicat. 
non enim iusti iudicii est paenitentes supplices miscere cum 
his qui recusant humilitatem et satisfactionem paenitentiae. 
propterea timebunt eum homines: si se homines esse 
meminerint confitendo peccata sua, quia adhuc homines sunt. 
quibus dicitur: nonne homines estis? timebunt quoque 
eum et sapientes corde: ne sibi tribuendo quod acveperunt 

et dicendo se esse sapientes stulti fiant. potest enim auferri 
superbis, quod datur humilibus. quapropter et sapientes 
quamuis cordis inluminatione, non linguae iactatione sapientes 
sint et reges, spiritaliter iudicantes terram, ipsi autem a ne- 
mine iudicentur, seruiant tamen domino in timore et exultent 
cum tremore, ne pereant de uia recta; deus enim est, qui 
operatur in eis et uelle et operari pro bona uolun- 
tate. 

XXXVI. Et postquam quieuit Eliu loqui, dixit 
dominus ad [ob per turbinem nubis: etiam si hoe 
modo uox ista facta est, quo modo ad Moysen, uel quo modo 
cum se dominus tribus discipulis in monte ostendisset, tamen 
quod non dictum est simpliciter ,per nubem*, sed »per 
turbinem nubis*, hoc significari arbitror, quod non per 
Sanam carnem interrogatus, hoe est tentatus est Iob, sed per 
tribulationem perturbationemque carnis. quis est qui celat 
me consilium, continens sermones in corde, et me 
putat latere? nemo est ergo qui se inmeritum pati aliquid 
asperum dicat; quia si non factis, saltem uerbis peccatur; 
et si non uerbis, saltem temeraria praesumptione intus in 
corde uel sermonibus cogitationum: et quoniam deum non 
latent, nemo fiagellatus dicat indigne se accipere disciplinam, 
quasi ultra non sit, quo per illam proficiat. sciendum est 
enim si¢ in principio libri huius diabolo laudatum Iob testi- 
monio dei et in fine tribus amicis eius, ut tamen nosset deus 
quantum ei deesset ad perfectionem, quo etiam laudabiles 
secundum hance uitam uiros et deo iam placentes paterna 
flagella perducunt; quae noluit ab apostolo remouere dicens: 

sufficit tibi gratia mea; nam uirtus in infirmitate 
perficitur. accingere tamquam uir lumbum tuum: 
significat ad hoc pati dura et amara dei seruos in hoc saeculo, 
ut omnes affectiones suas a terrenarum delectationum fluxu 
colligant atque constringant. interrogabo te; tu autem 
responde mihi: ubi eras cum fundarem terram? 
hine iam commendare incipit eminentiam domini nostri lesu 
Christi, quia in ipso est salus omnium percussorum uenenata 
suasione serpentis, ne in se sibi quisque esse salutem putet. 
ille enim deus, non sicut dictum est: dii estis et filii 
altissimi, sed cui rapina non sit esse aequalem patri, et 
filius hominis, non sicut filii hominum, in quibus non est 
salus, sed prae participibus suis; non enim iustus tantum, 
sicut Iob, sicut Paulus, sicut ecclesia, sed etiam iustificans 
tamquam unigenitus a patre, plenus gratia et ueri- 
tate. ad insinuandam ergo differentiam diuinae humanitatis eius, 
in quo princeps huius mundi nihil inuenit, quia in passione, 
quae non rapuit, tune exsoluebat, et iustificationem sanctorum 
per peccatorum remissionem, quibus sanctis in unum redactis 
fit corpus eius ecclesia, cuius et particula est Iob secundum 
historiam quia iustificatus et figura uniuersae, per prophetiam 
incipit dicere quae dicturus est. ubi eras cum fundarem 
terram? utrum quia nondum erat, an quia non per eum 
fundata est, sicut per unicum filium? et terram istam, an 
ipsam ecclesiam? ipsa enim accepit lapidem angularem, de 
quo mox dicturus est. indica mihi, si nosti scientiam: 
haec enim quae a domino pro nobis temporaliter gesta sunt, 

ad scientiam pertinent. quis posuit mensuras eius si 
nosti? secundum distributionem donorum spiritalium. uni- 
cuique enim nostrum data est gratia secundum 
mensuram donationis Christi. propter quod dicit: 
ascendens in altum captiuauit captiuitatem, dedit 
dona hominibus, quia si totum corpus oculus, ubi 
auditus? secundum mensuram quippe uniuseuius- 
que partis incrementum corporis facit in aedifi- 
cationem sui in caritate. aut quis est qui induxit 
Super eam funiculum? ut eam faceret hereditatem suam 
distinguens ab eis quibus dicit: non noui unos. nouit 
enim dominus qui sunt eius. aut super quo Ccireuli 
eius fixi sunt? quia constringunt eam, ne dissoluatur, diuini 
libri fixi super dominum; quia quisquis eos sine illo interpretari 
uoluerit, fluitet atque erret necesse est. quis est autem qui 
misit lapidem angularem super eam? quem reproba- 
uerunt aedificantes. quando facta sunt sidera simul: 
simul baptizata tot milia uerbo uitae inter peccatores tamquam 
in tenebris fulgentia. Jaudauerunt me uoce magna 
omnes angeli mei: euangelistae. conclusi portis mare: 
populos amaricantes amore terrenorum. sed quare portis? 
an forte ut non solum modum haberet exercendi iustos per- 
secutionibus, sed etiam ut liceret iustis inde egredi? cum 
fremeret ex utero matris suae uolens progredi; 
cum irasceretur in concilio Babyloniae ciuitatis fotnicantis 
amore huius saeculi uolens extendere persecutiones suas ad 
perdendos de terra eos, de quibus dictum est: non peto 

ut tollas eos de saeculo, sed ut tollas eos a malo. 
circumposui illi nubem operimenutum: non enim 
boni tantum, sed etiam mali multi amatoresque huius saeculi 
sacramento corporis Christi subiecti sunt, cuius auctoritate a 
5 Sanctorum persecutione reprimuntur. et nebula obuolui 
illud: ignorantia, qua terrenam inde expectant felicitatem 
terrenamque infelicitatem timent; et propterea timent quvs, 
nisi ita esset. persequerentur. non enim solum dictum. est: 
edent pauperes et saturabuntur, et laudabunt 
io dominum qui requirunt eum, sed etiam dictum est: 
manducauerunt et adorauerunt omnes diuites 
terrae. et posui illi terminos inponens claustra et 
portas: terminos, quibus saeuitia cohibeatur, non ut nihil 
adfligat, sed quo usque exerceat, claustra, ut iniusti non 
1» progrediantur, portas, ut ab eis iusti egrediantur, et dixi: 
hue usque uenies et non transibis: sicut ipse diabolus 
modum accepit, quo usque affligeret lob, ita illud mare quo 
usque persequeretur ecclesiam. sed in temet ipso com- 
minuentur fluetus tui: alterna uastatione discordiarum 
20 atque bellorum. aut numquid tecum lucem constitul 
matutinam? id est: consilio tuo tempus resurrectionis 
praedestinaui? aut cognouit lucifer ordinem suum? 
subaudiendum est ,numquid tecum*? dominum autem 
luciferum dicit propter ipsum matutinum resurrectionis exortum, 
non enim de alio dici potuit: et lucifer oriatur in 
cordibus uestris. ipse agnouit ordinem suum, ut esset 
primitiae dormientium, primogenitus a mortuis, caput 
ecelesiae, secuturo etiam corpore in futura resurrectione 
sanctorum. adprehendere pennas terrae? dictum est: si 

recipiam pennas meas in directum, uirtutes utique 
spiritales fidelium, quibus a saecularibus suspenduntur inle- 
cebris. excutere inpios ex ea? ad hoc enim prior tanto 
ante resurrexit agnoscens ordinem suum, ut fidem resurrecti- 
onis insinuaret atque per ipsas pennas ecclesiae ubique praedi- 
catus ministerio circumuolantium nuntiorum iuste adprehendat 
eas in opus iudicandi duodecim tribus Israhel, cum uenerit 
excutere inpios ex ecclesia, qui nunc ante iudicium permixti 
tolerantur. et tu sumens terrae lutum figurasti 
animal? siue ipsum Adam commemoret siue quod nune 
sexta aetate saeculi, sicut tune sexto die, de peccatoribus, 
tamquam de luto terrae, homo factus est secundum imaginem 
elus qui creauit eum. non utique hoc fecit ecclesia, sed in 
hoc potius facta est per uerbum oportuno tempore incarnatum, 
per quod facta sunt omnia. et famosum eum posuisti 
Super terram? magis iste homo famosus positus super 
terram, qui sexta aetate saeculi factus est, quam ille qui 
sexta die, antequam essent ceteri homines, per quos diffama- 
retur, nisi forte, quia nunc ita innotuit. et abstulisti ab 
inpiis lucem? sicut ille qui uenit, ut qui non uident, 
uideant, et qui uident, caeci fiant, aut brachium 
superborum comminuisti? potentiam eorum, sicut ille 
qui infirma mundi elegit, ut confunderet fortia. 
aut uenisti ad fontem maris? sicut ille, cui uenienti 
patuit confitendo quidquid occultum erat in cordibus inpiorum, 
qui credendo in eum iustificati sunt. nam quem fontem maris 
melius accipimus nisi secretum, unde erumpit omnis haec 
amarissima inpietas, quae ingentes fluctus iam manifestorum 
malorum operum concitat, quae uident homines in apertis 
factis, qui fontem ipsum uidere non possunt? aut in uesti- 


3 Iob 38,13 9 Tob 38, 14 12 ef. Gen. 2) 7-1 ae 15 ef, 
Joh. 1, 3 ob 38, 14 19 Tob 38, 15 —-20 ef. Ioh. 9, 389 21 Tob 
38,15 23 cf. I Cor. 1,27 24 Iob 38, 16 30 Iob 38, 16 


1 itaque C 3 excute Hier 6 apprehendas C 14 per om. C 
21 non uident 7 24 cum ad fon Jinitur S cui] qui d 


10 


15 


20 


25 


30 


or 


bs- 
ot 


20 


i] 
ory 


Adnotationum in Iob liber I. 605 


giis abyssi ambulas? abyssus hic recte intellegitur uita 
saecularis, quaecumque est in profundo malorum, quo, sicut 
scriptum est, cum uenerit peccator contemnet, quia 
ipsi quoque desperatissimi subiecti gratiae per remissionem 
peccatorum salui facti emerserunt et receperunt Christum non 
in abyssum quo premebantur, sed in locum eius, ut ubi 
ambulabat calcans eos ambulet inhabitans eos Christus in 
uestigiis abyssi, remanentibus per memoriam peccatorum 
suorum, ut dum recolunt ubi fuerint, amplius diligant quem 
receperunt, a quo sibi tanta dimissa sunt. aut tibi aperiuntur 
metu portae mortis? omnibus enim morientibus aperiuntur 
portae mortis, sed non metu, sicut uni illi qui destruendae 
mortis causa mortuus est. aut certe aperiuntur ad resurgendum. 
aut ianitores inferni uidentes te timuerunt? sicut 
illum unum, in quo nihil dignum morte princeps mundi 
inuenit, quem tam cito dimiserunt, quem inuiti admiserunt. 
inferi autem ianitores aliquae inferiores potestates morti 
praepositae intellegendae sunt. aut cognouisti latitudi- 
nem sub caelo? sicut cognouit qui per illam diffudit 
ecclesiam. narra ergo mihi quanta quaeque sint: 
quis enim hoe sciat, nisi quem ille docuerit? aut in qua 
terra habitat lux? ille enim docet, quia manifestatio 
uerborum eius inluminat et intellegere facit infan- 
tes. aut quis tenebrarum locus? hoe quoque ille docet, 


5 qui dicit: accedite ad eum et inluminamini. hine enim 


ostendit eos tenebrescere qui recedunt, dum nolunt esse 
infantes. initium enim superbiae hominis apostatare 

a deo, inde qui non glorificauerunt deum aut gratias egerunt, 
euanuerunt in cogitationibus suis et obscuratum 
est insipiens cor eorum et facti sunt tenebrarum locus. 
nisi forte ille est tenebrarum locus, qui excipit perseuerantes 
in peceatis, ut ipsi sint tenebrae, quarum ille est locus, 
quem uere nullus hominum nouit. similiter et terra, in qua 
habitat lux, potest intellegi terra illa niuentium, id est beati- 
tudo exceptura perseuerantes in fide et spe et caritate, qui 
fuerunt aliquando tenebrae, nune autem lux in 
domino. si duces me in fines eorum? quo usque per- 
ueniunt qui tales sunt. quid est enim, ubi non sit sapientia 
dei, quae adtingit a fine usque ad finem fortiter et 
disponit omnia suauiter? cui utique nullus hominum 
comparandus est. quodsi et nosti semitas eorum, num- 
quid scis quia tune natus es et numerus annorum 
tuorum multus? quodsi et nosti semitas inpiorum, qui uel 
tenebrae sunt uel tenebrarum locus, quia omnes etiam qui 
iam ad deum conuersi sunt, in ipsis semitis ambulauerunt, 
antequam acciperent a deo gratiam, quae iustificat inpium, 
numquid scis tamen quia tunc tibi extitit causa mortaliter 
nascendi in hoe saeculo, cum easdem semitas inierunt primi 
hominum parentes, qui praeuaricatione inpii manibus et-uerbis 
arcessierunt mortem, ut omnes in Adam morerentur? non 
enim ex quo quisque in hac uita adparuit, computandus est 
numerus annorum eius tam paruus, sed ex quo facta est 
prima mortalis natiuitas. cum enim uerbi gratia natus est 
Abraham, tune omnes in illo Hebraei nati sunt. numerus ergo 
unicuique annorum multus est secundum mortalitatis originem, 
quae exorta est in semitis inpiorum, quis autem meminit 
fuisse se aut, cum esset, scire potuit esse se in lumbis patris 

sui? quandoquidem nec illud tempus quisquam recolit, quo 
non in parentibus, sed in se ipso natus est; quo tempore 
certe nemo dubitat, quod iam erat et uiuebat et sentiebat. 
omnia autem scit illa sapientia quae format omnia, non tantum 
illa supercaelestia, sed etiam ista mortalia. et quia Christus 
dei uirtus est et dei sapientia, scit ista ille, qui etiam mor- 
taliter natus est non condicione mortali, quia in mortuis liber, 
sed miseratione mortalium, ut a morte faceret liberos. aut 
uenisti in thesauris niuis? id est: ad eam cognitionem 
peruenisti, sicut ille sciebat etiam oportunas caugas inminen- 
tium scandalorum secretas atque abditas? nam inde appellat 
thesauros ad probanda et exercenda corda spiritalium, cum 
exclamaret: uae mundo ab scandalis! oportet enim 
wenire scandala; uae autem illi homini per quem 
scandalum uenit! per superbiam quippe elati in alto more 
niuis congelascunt et cadunt: ex quorum iniquitate abundante 
refrigescit caritas multoram; qui autem sustinent dominum 
uiriliter agentes et spiritu feruentes, perseuerent usque 
in finem et salui erunt. aut thesauros grandinis ui- 
disti? grando sunt illi iniqui, quando non solum torpent, 
nullum feruorem spiritus habentes, sed etiam obstinata duritia 
persequendo atque inruendo contundunt. quae reposita 
sunt tibi in tempus inimicorum et in diem pugnae 
et belli? uel hinc quis non uideat cuius personam in pro- 
phetiam gestet lob? non enim huic uni homini reposita sunt 
ista in tempus inimicorum et in diem pugnae et belli, 
sed utique unico populo dei. tempus quippe inimicorum 
est, donec transeat iniquitas, quae quanto magis abundat, 

tanto magis aduersus diabolum acrius pugnandum atque bel- 
landum est, ne caritas perseuerantium refrigescat. unde 
autem procedit pruina? quis hoc nouit? nisi quia haec 
ut initia parturitionum sunt; pruina quippe minutissima grando 
est. et dispergitur auster sub caelo? austrum, quam- 
uis mortalibus carnibus grauis sentiatur, non tamen uspiam 
memini in sanctis libris mali aliquid significare, sicut aqui- 
lonem numquam in bono: illum, quia ex ea parte flat qua 
lux claret, istum, quia ex ea unde lux est remotior. disper- 
gitur ergo auster sub caelo, ut aduersus illas omnes 
iniquitates auxilium aliquod intellegatur dei, quamdiu nondum 
in caelo, sed sub caelo sumus. quis praeparauit flumen 
ualidae pluuiae et uiam uocibus tempestatis? uide 
quemadmodum tria illa breuiter complexa sint, quae dominus 
in tentationibus ponit contemnenda his, qui aedificant super 
petram, et perniciosa his, qui aedificant super arenam. 
pluuiam commemorauit et flumen et uoces tempestatis, ubi 
uentos intellegimus. pluuia ergo tentatur, qui ex ipsa celsi- 
tudine scripturarum diuinarum peccandi occasionem praue 
intellegendo accipit, tamquam si audiens: cui modicum 
dimittitur, modicum diligit, dicat sibi: faciamus 
mala, ut ueniant bona, et permaneat in peccato, ut gratia 
abundet, et multa huius modi, quibus se homines sermonem 
diuinum male interpretando subuertunt inpunitatem sibi pro- 
mittentes, quando misericordia in diuinis libris commendatur; 
flumine autem, quando ab hominibus qui haec ita intellexerunt 
et acceperunt tentatur — flumen enim nunc dicit illud quod 

de pluuia colligitur et torrens uocatur, cum ait: quis prae- 
parauit ualidae pluuiae flumen? quod inpleat et qua 
currat, sicut sunt uasa irae perfecta ad perditionem, 
quae illo modo, quo dixi, scripturas accipiunt; per illos enim 
habet liberiorem cursum perniciosa illa interpretatio, quam 
agri fructiferi non recipiunt, et tanto maiore inpetu inpellit 
et deicit et trahit quod instabile inuenerit, quanto uidetur de 
auctoritate diuina suscepta — uentis uero tentatur, quem 
inflant inanes suasiones hominum superborum, id est ex propria 
auctoritate uerba uana iactantium, qui ergo iudicio dei prae- 
paratur ad perditionem non obtemperando uerbis eius — 
quod est super arenam aedificare — non resistit uentis talibus 
et cadendo fit uia uocibus tempestatis. ualidae autem plu- 
uiae dictum arbitror ,difficilis ad capiendum‘, id est ad 
intellegendum. ut pluat super terram ubi non est uir. 
subaudiendum est ,quis praeparauit*? per uirum autem 
legem uidetur significare, quae data est Iudaeis. ergo super 
gentes intellegimus imbrem euangelil. in deserto ubi non 
est homo: in ipsis gentibus, ubi non erat aliqua auctoritas 
cognoscentis deum. ut satiet inuium et inhabitabile 
et ut germinet herbae uiror: multi filii desertae 
magis quam eius quae habet uirum. in omnibus autem 


/ his quattuor uersibus subaudiendum est: quis praeparauit? 

quis est pluuiae pater? sicut sponsus, qui filios suos misit 
praedicatione regni caelorum inrigare terram. et quis est qui 
peperit glebas roris? bene suscipientes illam praedicationem. 
sic enim ait ,glebas roris* quomodo dicuntur uasa uini ad 
hoc facta, ut uinum suscipiant. de cuius utero procedit 
glacies? utrum glacies in bono accipienda est propter 

stabilitatem et a fluxu continentiam, ut ita dictum sit: de 
cuius utero procedit glacies, quemadmodum illud: 
quis est pluuiae pater? an uterus pro secreto positus 
est, ut de eius utero procedat glacies, sicut dedit 
illos deus in reprobum sgensum? an potius de illius 
utero procedit glacies, qui persuadendo inpietatem, qua 
intrinsecus plenus est, facit frigescere et durescere amisso 
ealore caritatis? quis enim hunc nouit, sicut ille, qui ait 
duris et resistentibus euangelio: uox ex patre diabolo 
estis? aut pruinam in caelo quis genuit? quae 
descendit sicut aquae flumen: quod de glacie in 
ultimo sensimus, hoc et de pruina accipiendum puto. nec 
tamen frustra est additum ,in caelo*, ut ex ipsis qui 
praesunt intellegatur imitantibus sane bonos nuntios ueritatis, 
qui transfigurant se sicut ministri iustitiae. quo 
pertinet, quod adiunctum est: quae descendit sicut aquae 
flumen. aut faciem inpii quis tabefecit? id est 
confudit. quis? nisi ille qui quos iustificauit, ipsos et 
glorificauit. aut intellexisti nexus Pleiadis et 
septum Orionis aperuisti? an aperies Mazuroth 
in tempore suo et Vesperum super aedificationem 
eius induces? num et astrologia perscrutanda est ad co- 
gnoscendas proprietates istorum siderum, ut hune locum 
intellegere possimus? miror, si hoe congruit sermoni nostro, 
et certe nimis longum est; transimus ergo ad alia. an qui- 
busdam sideribus nominatis figura locutionis, qua intellegitur 
a parte totum, omnia sidera accipienda sunt? — si tamen 
et Mazuroth sidus est, quod interpretatum nec in graeca 

lingua inuenimus; nam hebraeum esse nomen satis adparet 
— ita enim a parte totum intellegitur et quod scriptum est: 
ante luciferum genui te. non enim lucifer in omni 
creatura prior est conditus, ut ante luciferum ante omnem 
creaturam dictum uideatur; sed per luciferum omnia sidera 
— quod est a parte totum — et per omnia sidera omnia 
tempora intelleguntur — de sideribus enim scriptum est: et 
sint in signis et in temporibus — ut dominus natus 
ante omnia tempora non utique natus in tempore et ob hoc 
patri coaeternus insinuaretur. Pleiadis ergo et Orionis et 
Mazuroth et Vesperi commemoratio cuncta sidera intellegenda 
de compendio persuadet. si enim uno Lucifero, quanto magis 
tot nominatis etiam cetera accipi per huius modi locutionem 
licet! cur ergo alibi dictum est ,intellexisti nexus‘, 
alibi ,aperuisti‘, alibi ,aperiens in tempore suo‘ et 
alibi ,super aedificationem eius induces?‘ propria 
sunt ista singulorum ex ordine commemoratorum. an recte 
dici posset etiam: ,septum Pleiadis aperuisti* et ,intellexisti 
nexus Orionis?‘ atque ita et alia duo commutari possunt, 
sicut illud in psalmo: qui habitat in caelis inridebit 
eos, et dominus subsannabit eos. nihil sententiae deper- 
iret, etiamsi ita diceretur: qui habitat in caelis, subsannabit 
eos, et dominus inridebit eos. sicut enim qui habitat in caelis, 
ipse est domius, ita, siue Pleiadis nomen siue Orionis, in 
eadem significatione est, si per utrumlibet omnia sidera 
intelleguntur. omnium itaque siderum nomine omnes in eccle- 
sia tales intellegendi sunt, qui conuersationem habent in 
caelis. nexus eorum intelleguntur, quibus et inuicem sibi et 

deo conectuntur, ne cadant. caritas autem numquam 
cadit. quis autem hoc nosset, nisi ille ostendisset, qui ait: 
mandatum nouum do uobis, ut uos inuicem dili- 
gatis, et: qui me diligit, diligetur a patre meo? 
septum eorum est quo sepiuntur diuina scriptura quam non 
transgrediuntur. quis autem hance aperit, nisi ad quem trans- 
itur, ut auferatur uelamen? tempus apertionis est eorum, id 
est demonstrationis et manifestationis, cum ueniet dominus 
et inluminabit abscondita tenebrarum et manife- 
stabit cogitationes cordis; et tune erit laus uni- 
cuique a deo. solus enim ipse hoc faciet in tempore suo, 
quia cum ipse adparuerit, uita nostra, tune et nos 
cum illo adparebimus in gloria. inducet autem eos 
super aedificationem eorum, qui eos faciet hoc possidere quod 
hic aedificauerint. si cuius enim opus permanserit, 
quod superaedificauit, mercedem accipiet. scis 
commutationes caeli? utrum in deterius, sicut hi qui 
cognoscentes deumnonsicutdeumglorificauerunt? 
noluerunt enim esse sedes dei; ac per hoc mutati sunt, cum 
euanuerunt in cogitationibus suis. an in melius? 
quia omnes quidem resurgemus, non tamen omnes inmuta- 
bimur. qui autem inmutabuntur, manifestum est, cum ait: 
et nos inmutabimur. cum enim iusti inmutabuntur, 
caelum inmutabitur, quia thronus dei caelum est, et 
sapientia uerbum dei et deus erat uerbum et thronus 
sapientiae anima iusti. an utrumque potius? non enim 
commutationem caeli, sed commutationes dixit. aut 

omnia quae sub caelo pariter fiunt? sicut enim huius 
mutationes afficiunt ea quae sub caelo sunt, ita et cum 
mutantur iusti, siue in deterius siue in melius, afficiunt 
carnales ad utrumque. uocabis nubem uoce? aut interiore, 
aut illa, qua dictum est: sequere me, aut illa, qua dictum 
est: Saule, Saule, quid me persequeris? et in tre- 
more aquae ualidae oboedient tibi? populi potentes, 
cum audiunt: in timore et tremore uestram ipsorum 
salutem operamini; deus est enim qui operaturin 
uobis et uelle et operari pro bona uoluntate. 
mittes ui flumina et ibunt? flumina, inquit, de 
uentre eius fluent aquae uiuae. ui autem dicit ,fiducia‘, 
qua persecutores non timuerunt, quia et qui uim faciunt, 
diripiunt regnum caelorum. aut dicent tibi: quid 
est? id est: numquid abs te quaerent uel uoluntatem iussi- 
onis tuae, sicut Saulus ait: quid me iubes facere? aut 
spem mercedis suae, sicut dixerunt: ecce dimisimus 
omnia et secuti sumus te; quid ergo erit nobis? 
quis dedit mulieribus texturae sapientiam et 
uarietatum scientiam? texit et apud Salomonem mulier 
uestimenta uiro suo. opera ergo intellegenda sunt ecclesiarum, 
quibus honoratur deus. nam et ipsa textura, id est infirmos 
fratres, tamquam lanuginantem tramam firmorum atque erec- 
torum spiritalium quasi staminum contextione constringere 
maximum et singulare opus est ecclesiarum. et uarietatum 
scientia ad id uwalet, ut, tamquam in polymito ea est 
uarietas colorum, yua non turbetur decus unitatis, sic in 

fratribus ita sint dona diuersa, ut nulla inuidiae discrepantia 
cohaereant sibi, sufferentes inuicem in dilectione, 
studentes seruare unitatem spiritus in uinculo 
pacis. aut quis est qui numeret nubes sapientia? 


nouit enim dominus qui sunt eius; quis autem hoc s 


hominum, inquit, nouit? et organa caeli in terram 
declinauit? angelos caelestes, per quos diuinae uoces 
enuntiari solent. non enim ceciderunt sicut ille unus, sed 
flexu oboedientiae declinati sunt in terram, maxime cum et 


ipse dominus esset in terra. nam euangelista, et angeli, 10 


inquit, ministrabant ei. diffusus est autem sicut 
terra cinis, et adglutinauit eum sicut lapidibus 
cibum. diffusa est late atque abundanter humilitas paeniten- 
tiae ad hoc, ut dominus, qui superbis resistit, 
humilibus autem dat gratiam, cohaereret eis tamquam 
glutine caritatis, homo hominibus, ut mediator esset dei 
et hominum, se ipsum illis dans cibum per sacramentum 
corporis et sanguinis sui, stulta mundi tamquam lapides 
eligens, ut confundat sapientes. angelis enim cibus est 
in quantum est uerbum dei apud deum, lapidibus autem 
ut cibus esset, uerbum earo factum est et habitauit 
in nobis. ergo adglutinabitur hominibus praecedente paeni- 
tentia, tamquam cinis diffundatur faciens ei uiam. hine et ille 
qui dicebat: facite ergo fructus dignos paenitentiae, 
et ne dixeritis uobis: patrem habemus Abraham; 35 
potens est enim deus de lapidibus suscitare filios 

Abrahae: quibus lapidibus eum tamquam cibum adgluti- 

nandum esse nuntiabat. si autem non praecedit humilitas 

paenitendi, non adglutinabitur, quia excelsa a longe co- 

gnoscit. aut capies leoni escas aut animas draco- 
num replebis? de diabolo dictum est: et conculeabis 
leonem et draconem, propter insidias et iram. omnes 
ergo angeli eius leonibus et draconibus comparantur. ille 
autem capit eis escas et animas eorum replet, qui de inpie- 
tate conuictos tradit in eius potestatem. uolunt enim latere 
inpietatem suam, sed cum producuntur, utique: capiuntur, ut 
sint in potestate diaboli et angelorum eins, quibus consense- 
runt. pauidi enim sunt in cubilibus suis: in latebris 
insidiarum suarum. nam si pauidi non essent, quis subsisteret ? 
pauent autem illius imperium, sub quo exclamarunt: quid 
uenisti ante tempus perdere nos? et quemadmodum 
de porcis manifestum est, quod in eos non issent, nisi per- 
missi essent, sic intellegendum est nihil eos in quemquam 
posse nisi permissos; permitti autem iustitia, qua reguntur 
omnia, siue probationis causa siue uindictae uel ad damnati- 
onem uel ad correctionem inrogatae. et sedent in siluis 
insidiantes: non enim quiescit in eis uoluntas nocendi, 
etiam cum potestas non datur. obseruant autem in insidiis in 
tam siluosa densitate occasionum carnalium quis capiatur 
diuinis legibus, id est conuincatur de peccato suo, ita ut 
eorum escae deputari mereatur. quis autem praeparauit 
coruo escam? pulli enim eius ad dominum cla- 
mantes et errantes et escam quaerentes, ut est in 
psalmo: et pullis coruorum inuocantibus eum. cul 
sententiae est locus iste simillimus. nec in malo possunt 
intellegi, quia inuocant eum. significantur ergo nigri, hoc est 
peccatores nondum dealbati remissione peccatorum. sed ideo 

pulli, quia iam humiles, ideo errantes, quia nondum cogno- 
uerunt ueritatem, quam tamen pie quaerunt, cum ad dominum 
clamant. praeparari autem potest corue esca propter eius 
praescientiam, qui nouit etiam nondum humilem quemque 
conuersum iri; sed tamen pulli, hoc est humiles ad dominum 
clamant. 

XXXVIIII. Si cognouisti tempus pariendi tragela- 
phorum petras? tpayos hircus est, Aapos ceruus; tragela- 
phus ergo compositum animal ex hirco et ceruo. significat 
igitur mentem seruientem legi dei secundum interiorem 
hominem; uidet autem, quantum adhuc ex parte hircus est, 
aliam legem in membris suis repugnantem legi 
mentis suae et captiuantem se in lege peccati, 
peperit autem talibus petras oportuno tempore ille, qui firma- 
menta solida exemplorum in scripturis posuit, in quibus et 
quiescentes de se non desperent, quorum caro concupiscit 
aduersus spiritum et spiritus aduersus carnem, 
donec uiuacitate cerui serpentinis suasionibus superatis spiritu 
uiuant et spiritum sectentur, ne regnet peccatum — unde 
similitudo hirci ducitur — in eorum mortali corpore ad 
oboediendum desideriis eius. aut partus ceruarum 
custodisti? ecclesiarum in numero spiritalium, materno 
affectu imitationem suam_persuadentium, quibus iam non 
possunt serpentinae opiniones nocere; tamen et tales custodi- 
untur non de se, sed de deo praesumentes. et numerasti 
menses partus earum? non enim pariunt nisi per euan- 
gelium, quod a baptismo suo dominus usque ad passionem 
atque ascensionem suam certis mensibus magisterii sui aucto- 


7 Iob 39, 1 11 cf. Rom. 7, 22. 28 16 cf. Gal. 5, 17. 18 
19 cf. Rom. 6,12 21 Tob 39,1 25 Iob 39, 2 


3 coruo esca potest. Cbd 5 conuersurum P 7 cognouistis P  tra- 
uelaphorum C 8 in petris Hier tragos TPC est om. d gelafos 7 
gelaphos PC 9 ex hirco et ceruo animal bd 11 uidetur PC 138 men- 
ti T 14 peperit] parat P 19 nec P 20 hirci] cerui 6 — dicitur } 
23 non] nihil d 28 atque] et Cbd 


ca 


0 


20 


25 


oO 


20 


Adnotationum in Job liber I. 617 


ritate praedicauit. et dolores earum soluisti? non enim 
sine dolore dicebatur: filii mei, quos iterum parturio, 
donec Christus formetur in uobis. soluuntur autem 
isti dolores, cum fuerit partus editus, id est ueritas persuasa 
eis, pro quibus ita ingemiscitur id agente in interioribus 
conscientiae uerbo dei. et nutristi hinnulos earum sine 
metu? in lacte sacramentorum non timidos; non enim 
acceperunt spiritum seruitutis iterum in timore. 
partus earum emittes? in libertatem uberioris pascuae 
spiritalis. abrumpent filii earum: uincula concupiscenti- 
arum saecularium. multiplicabuntur in tritico: solidi- 
ore cibo sapientiae post nutrimenta lactis. exibunt et non 
reuertentur eis: exibunt tamquam ex angustiis doctrinae, 
quae per homines incipientibus traditur; et non reuertentur 
matribus suis, non iam opus habentes lacte nec doctoribus 
hominibus indigentes. sane isti tres uersus non per interroga- 
tionem pronuntiandi sunt. quis autem est qui dimisit 
onagrum liberum? mirum nisi eos per onagrum significat, 
qui pauci ab omni negotio liberi deo seruiunt. et uincula 
eius quis resoluit? affectionum carnalium atque popularium. 
posui enim habitaculum desertum et tabernacula 
eius salsuginem. unde clamet: sitiuit in te anima 
mea. inridens multitudinem ciuitatis: quam Babylo- 
niam scriptura dicit, perambulantem per latam wiam, quae 
ducit ad perditionem. et querelam exactoris non 
audiens: nemini quidquam debens. considerauit montes 
pascuae suae: magnitudinem reuelationum. et post omne 

uiride quaerit: omne sempiternum. uolet antem mono- 
ceros seruire tibi? superbus dignitate huius saeculi, quia 
et tales subiugauit Christus et ministros ecclesiae constituit; 
wovexspwos enim unicornis est, quod superbiam significat. aut 
dormire super praesepe tuum? sicut super illius 
humilitatem, qui etiam in praesepi est infans positus, requie- 
scitur securitate ueniae peccatorum et oblinione curarum malae 
conscientiae, et alligabit in loris iugum suum? iugum 
leue portans alligatum loris, hoe est in auctoritatibus eorum 
qui carnem mortificauerunt atque domuerunt. unde et lohannes 
zona pellicea cingebatur. non asperis restibus peccatorum. aut 
ducet tibi sulcos in campo? aperiet pectora plebis 
oboedientis ad obtinendum regnum dei. confidis autem 
in eo, quia mutata est uirtus eius? ut non uanitatem 
humanae laudis et honoris etiam in ecclesiae ministerio 
requirat, sicut requirebat in saeculo. aut dimittes ei 
opera tua? sicut ille, pro quo se dicit apostolus legatione 
fungi, exhortans pro Christo reconciliari deo. et credes ei, 
quia reddet tibi sementem? nihil ex eo suo dominatui 
uindicabit; sementem quippe dicit opus seminandi. et in 
aream tuam inferet? ut sit inter illos, quibus ipse 
dominus praecipit rogandum dominum messis, ut mittat 
operarios in messem suam, non autem ut sibi uelit aream 
facere, sicut princeps haeresum et schismatum et quicumque 
non dei gloriam quaerunt, sed suam. difficillimum est enim 
ut uelit iste monoceros, sed tamen et hoe praestat atque 
efficit in hominis animo, qui facit mirabilia solus, 

consiliadestruens et omnem altitudinem extollentem 
se aduersus scientiam dei et captiuans omnem 
intellectum ad oboedientiam suam. penna struthi- 
onum mixta est alis herodionis et accipitris: tardis 
ingenio, quos significant struthiones, quia uolare non possunt, 
donatum esse per eius gratiam qui stulta mundi elegit, ut 
aequarentur ingeniosorum celeritati pariter credentium, qui 
per has aues quas commemorauit significantur, per hune 
uersum intellegendum est. et reliquit in terra oua sua: 
10 jam incipit de struthione dicere. id est de his, quos per hoc 
animal significat. non enim miscerentur pennae eorum tardae 
alis uelocium auium ad pariter uolandum, nisi spem priorem 
in terra relinquerent, quam per oua significat. et in puluere 
calefiunt: quia etsi id quod sperabat in saeculo non adten- 
derit, plerumque fauentibus amatoribus saeculi, qui pulueri 
comparantur, prouenit. et oblita est quia pes disperdet 
ea et bestia agri conculcabit ea: quodsi et aduersa 
cuiusquam cupiditas et iniquf huius mundi perturbent et 
obterant spem eius talem, tamquam oua eius quae relinquit 
20 in terra, ita non curat, ut tamquam oblita non sentiat. 
obduruit contra filios suos, ne sint eius: etiamsi 
jam non spes sit sicut oua, sed res ipsa, sicut filii iam nati, 
hoc est felicitas temporalis, fortiter contemnit nolens eam 
suam esse felicitatem, quia illam ueram desiderat. frustra 
laborauit absque ullo timore: hoc antequam conuertatur; 
laborat enim spe saeculi sine fructu et, quod est insipientius, 
sine ullo timore, dum praesumit in rebus incertis. quia 

despexit eam deus in sapientia et non distribuit ei 
intellectum: quid enim stultius quam fidere in uanitate 
et laborare ad adquirenda peritura sine ullo timore amittendi? 
concipiunt enim plerique hune affectum, quibus longa felicitas 
saeculi prouenit, praesertim si ab auis et atauis perpetua 
suecessione ducatur, ut se repente infelices fieri posse non 
credant. et quia magni solent adparere in terra, non tamen 
pennis uirtutum caelesti conuersatione frui, recte struthionibus 
comparantur. sed adtende quod sequitur: cum tempus 
fuerit, in altum euolabit et deridebit equitem et 
ascensorem. posteaquam uenit plenitudo temporis, ut 
praeciperetur diuitibus huius saeculi non superbe 
sapere nec sperare in incerto diuitiarum, sed in 
deo uiuo, coeperunt sursum cor habere ad dominum et 
deridere superbos persecutores, quos dominus proiecit in mare; 
tune enim penna struthionis mixta uelocibus auibus caelum 
petit et cetera quae de hoc animali supra dicta sunt fiunt. 
an tu circumdedisti equo uirtutem? martyrem uidetur 
describere, intrepidum et alacrem testem fidei salutaris, non 
tamen uirtute propria, sed qua eum circumdedit dominus. et 
inseruisti collo eius hinnitum? induite uos arma- 
turam dei, ut possitis resistere in die malo. et 
gloriae pectoris eius audacia? haec est audacia qua 
Hsaias audet et dicit. gloria uero pectoris est conscientia 
opus hominis probans, ut in semet ipso quisque habeat 
gloriam et non in altero. prodiens in campo luxuriat: 

in lucem libertatis exiens facilitate boni operis in latitudine 
caritatis exultat. et procedit in proelium cum uirtute: 
aduersus tentationes aduersitatum. ocecurrensque iaculo 
contemnit: quia circumposita sunt ei arma, in quibus est 
illud scutum fidei, in quo ignita inimici iacula extinguntur. 
nec se auertit a ferro: uel a morte uisibili uel quia sunt 
et duri ad non consentiendum ueritati et acuti ad persequen- 
dum a quibus se non auertit, quia etiam ipsos ut diligat 
iubetur. super ipsum enim gaudet arcus et gladius: 
per confessionem quippe eius adseritur et comminatio dei, 
quae inuisibiles poenas longe praenuntiat, et testificatio uerbi, 
qua omnes tamquam cominus errores debellat. aliud est enim 
minari, quod longe futura sunt supplicia peccatorum, quod 
est tamquam arcu tela intendere, aliud tamquam manu ad 
manum gladio uerbi praesentes debellare cupiditates. lanceae 
hastaeque tremore: quid est quod lanceae hastaeque tre- 
more super ipsum gaudet arcus et gladius? an quia et ipse 
nisi tremat, hoc est timeat futuram mortem, quam iaculatur 
diuina iustitia, non potest praesentem contemnere, quam per- 
secutor minatur, ut intrepidam habeat confessionem et prae- 
dicet cum fiducia ueritatem, cui non possint inimici resistere; 
atque ita ,super eum gaudeat*, hoc est per ipsum libere 
adseratur doctrina dei, per quam minatur inpiis futurum 
interitum et interficit praesentem iniquitatem? nisi enim 
gaudium spei nostrae cum tremore damnationis esset, in nobis 
neglegens esset ipsa securitas et superba praesumptio neque 
in psalmo nobis diceretur: exultate ei cum tremore. 
et iracundia euertit terram: apud semet ipsum irascens 
ad euertendas in se terrenas concupiscentias et timores 

carnales, quibus quisque a tolerantia passionis auertitur. in 
hac sententia forte dictum est: irascimini et nolite 
peccare; cum iracundia enim saluberrima se debet quisque 
correctione corripere dicens: ut quid tristis es, anima 
mea? et quare conturbas me? spera in deum, quia 
confitebor illi. quia enim ore confessio fit ad 
salutem, statim sequitur: salutare uultus mei deus 
meus. nec credet, donec clamauerit tuba: ante 
tempus quippe tentationis, etiamsi euersa est terrena trepidatio, 
non adparet nec facile credendum est, nisi tempus ipsum 
tentationis docuerit. cum autem tuba cecinerit, dicet: 
euge: cum tempus tentationis uenerit, tunc uero placebit ei 
anima eius, si gloriatur in tribulationibus, quia tribulatio 
patientiam operatur, patientia uero probationem, 
probatio uero spem, ut iam non dicat animae suae 
irascens: ut quid conturbas me? sed glorians dicat: 
lauda, anima mea, dominum. et procul odoratur 
pugnam: non quasi in hominibus persequentibus qui uiden- 
tur, sed procul, hoc est pro longe ab oculis, sciens quia 
non est ei colluctatio aduersus carnem et sangui- 
nem, sed aduersus principes et potestates et 
rectores mundi tenebrarum harum, aduersus spiri- 
talia nequitiae in caelestibus, hoc est procul. apte 
autem dictum est ,odoratur* propter principem potestatis 
aeris huius. odores quippe olfactu sentiuntur siue boni siue 
mali. odoratur ergo pugnam, qui intellegit principem 
potestatis aeris huius operari in filiisdiffidentiae, 
quorum persequentium iras aut insidias patitur, ut aduersus 
spiritalia nequitiae spiritalibus armis dimicet, non corporalibus 

aduersus carnem et sanguinem, id est malos et perditos 
homines, quos carneis oculis uidet. tonitrum ducum et 
clamorem: subaudiendum est ,odoratur‘. tonitrum autem 
propter ipsum aerem puto dictum esse, in quibus eadem 
Spiritalia nequitiae uersantur; non enim rectores 
mundi propterea dicti sunt hi spiritus, quia caelum et 
terram regunt, sed sicut ipse exponit apostolus. etenim ne 
ita intellegeretur, subiecit statim quid dixerit rectores mundi, 
tenebrarum harum, inquit, boc est inpiorum, quibus ad 
dominum conuersis dicit: fuistis enim aliquando 
tenebrae; nunc autem lux in domino. in uoluntate 
enim culusque est, utrum tenebrae sit, an lux; sed cum 
tenebrae, in se ipso, hoc est peccatis quae ipsius sunt propria, 
cum autem lux, non in se ipso sed in domino, a quo 
inluminatur, ut, quemadmodum dicit Esaias, tenebrae. eius 
sint uelut meridies; dicitur et in Psalmis: inluminabis 
tenebras meas. quos ergo dicit apostolus rectores 
tenebrarum, ipsi et in hoc uwuersu dicti sunt duces. 
dueuntur enim et ab his tenebrae, hoc est inpii, ut perse- 
quantur pios, id est eos qui persecutionem patiuntur propter 
iustitiam, non eos qui patiuntur propter inpietates et iniqui- 
tates suas. ducum autem talium clamorem dicit odorari 
martyrem, non quia sonitus inde aliquis auditur auribus 
corporis, sed quia cordis auribus per fidem clament, quanta 
diabolus et angeli eius aduersus dei seruos machinentur. unde 
ait apostolus: non enim ignoramus mentes eius. 
aduersus quem clamorem ducum surdae utique sunt aures 
infidelium. numquid in sapientia tua plumescit 

accipiter? sicut in sapientia dei, quae est Christus, nouus 
homo paulatim innouatur, conuersationem habiturus in caele- 
stibus. expansis pennis inmobilis, respiciens ad 
austrum? explicatis ab omni inpedimento saeculari uirtu- 
tibus geminae dilectionis permanens inconcussus in fide; non 
tamen in hoc ipso de se ipso praesumens, sed sperans in 
deum et in illum reuocans intentionem, a quo ipse caritatis 
ardor inspiratur, ut fortitudinem suam ad ipsum custodiat 
dicens: nonne deo subiecta erit anima mea? ab ipso 
enim salutare meum; etenim ipse est deus meus 
et salutaris meus, susceptor meus; non mouebor 
amplius. ac tuo praecepto exaltatur aquila? sicut 
eius praecepto, qui ait: cum exaltatus fuero, omnia 
traham ad me. pro nobis enim moriturus et corpus resur- 
rectione leuaturus in caelum, ubi fuerit, inquit, cadauer, 
illuc congregabuntur et aquilae. satiauit enim in 
bonis caelestibus desiderium eius, cuius iuuentus sicut aquilae 
renouabitur. potest et exaltatio aquilae ad id pertinere, quod 
ait apostolus: siue enim mente excessimus, deo, ut 
uersus, qui sequitur de uulture, ad id pertineat quod etiam 
ibi sequitur; siue temperantes sumus, uobis. sequitur 
enim: aut uultur super nidum suum in petra 
sedens morabitur? quia ex affectu dictum uidetur non 
sublimia contemplandi mentis excessu, sed inferioribus con- 
sulendi per temperantiam, qua humanis rebus congruitur, ut 
inpii qui pro mortuis habentur iustificati per uerbum, hoc est 
quasi ore deuorati conuertantur in corpus ecclesiae. uwultur 
enim de mortuis pascitur; et ideo: super nidum suum, 
ubi tamquam fetus ponit opera huic uitae necessaria. ideo 

autem in petra, quia cum dixisset apostolus: siue 
temperantes sumus, uobis, continuo subiunxit: caritas 
enim Christi conpellit nos; petra autem erat 
Christus. et bene sedens morabitur secundum id quod 
dictum est: conpellor autem ex duobus, concupi- 
scentiam habens dissolui et esse cum Christo; 
multo enim magis optimum, ut hoc ad exaltationem 
aquilae pertineat; ad uulturem uero sedentem in nido et 
morantem manere in carne necessarium propter uos. 
et quia petra etiam tota ecclesia bene intellegitur propter 
etiam Symonem, qui ob hoc a domino Petrus appellatus est, 
summitas petrae est caput ecclesiae. ad hoc additur uersus 
qui sequitur: in summitute petrae et in cauerna? 
summitas enim refertur ad id quod caput est, cauerna uero 
ad id quod uita nostra abscondita est cum Christo 
in deo. et cum ibi fuerit, quaerit escas: de quibus 
dictum est Petro: macta et manduca, ut incorporaret 
ecclesiae credituros ex gentibus. longe oculi eius pro- 
spiciunt et pulli eius uolutantur in sanguine: spe 
futurae inmortalitatis in uitam aeternam intentionem suam 
longe porrigit, quamuis opera eius in carnis infirmitate uolu- 
tentur, id est dubiis motibus iactetur, dum incertum habet 
humana ignorantia ex his quae misericorditer facit quid cui 
prosit ad deum, cum tamen longe oculis prospicientibus 


5 propter aeternam salutem sincera caritate dispensat. sed cum 


inuenerit iste talis operator et dispensator eos qui per affectum 
quo renuntiant diabolo iam mortui sint huic saeculo, sine 
dubitatione aliqua eis exhibet oris ministerium in opere 

sermonis, quo eos in corpus ecclesiae iam paratissimos trai- 
ciat; et ideo sequitur: ubicumque fuerint cadauera, 
confestim reperiuntur. 

Respondit dominus [ob et dixit. quod nune dominus 
tamquam repetit sermonem, cum ipse loqueretur, intellegitur 
Tob ad ea quae dicta sunt obstupuisse in silentio et quieuisse, 
ut nihil amplius dicere anderet. ergo duobus qui sequuntur 
uersibus exhortatur eum dominus ad respondendum. numquid 
qui disputat cum omnipotente quiescit? hoc est: quare 
tu quiescis cum omnipotente disputans? arguens deum 
respondebit ita? subandiendum est: numquid, ut sit sensus: 
numquid arguit deum qui disputans respondebit? quaerer’> 
enim cum omnipotente disputatur, non conuincendo aut 
refellendo. non ergo quia omnipotens est, ideo quiescendum 
est a disputando cum eo. neque enim ad arguendum ab eo 
aliquid per disputationem tamquam ab ipsa ueritate requiritur. 
potest et sic intellegi: numquid qui disputat cum domino, 
quiescit? id est: quia non quiescit qui cum omnipotente 
disputat, non est cum eo disputandum ut quiescatur. solet 
enim disputans contradicere; qui autem  contradicit deo 
quiescere non potest, hoc est: non inuenit quietem nisi in 
eius uoluntate sine ulla contradictione consentiat. arguens 
enim deum respondebit ita, id est: cum disputando re- 
spondet deo, arguit deum et propterea non peruenit ad 
quietem. unde dictum est: o homo, tu quis es, qui 
respondeas deo? sed quid tale fecerat Job? non enim deus 
sic illum accipit tamquam contradicentem sibi, sicut amici 
elus non intellegentes, cum tale illi testimonium perhibeat et. 
in capite libri et in fine. an propter personam quam Job 

gestabat dictum est, hoc est corporis domini, quod est ecclesia, 
in qua multa infirmorum pars est non quidem desperatorum, 
sed tamen adhuc in prouentu suo periclitantium, quibus paene 
commouentur pedes et quorum paulo minus effunduntur 
gressus, dum zelant in peccatoribus pacem peccatorum intu- 
entes? qui dicunt: quomodo sciuit deus? et si est 
scientia in altissimo? ecce ipsi peccatores et abun- 
dantes in saeculo obtinuerunt diuitias. numquid uano 
iustificaui cor meum et laui in innocentibus manus 
meas et fui flagéllatus tota die et arguitio mea in 
matutinum? nam hine potius lob ipse uidetur respondere 
sequentibus uersibus. 

Respondens autem [ob dixit: quid ergo iudicer com- 
monitus et incrépatus a domino audiens talia, cum 


> nihil sim? id est: quid ergo mihi iudicium comparo, cum 


me commonet et arguit dominus, si ei contradicam. audiens 
talia, id est talia intellegens quanta iustitia et misericordia 
mecum sic agatur, cum per me ipsum utique nihil sim. quod 
responsum dabo? id est: quid potero contradicere ueritati? 
manum ponam ad os meum, id est: tenebo atque cohibebo 
loquacitatem meam. semel locutus sum, iterum non 
adiciam: nisi in mysterio accipiatur, quomodo semel locutus 
est Iob qui totiens locutus est? aut quomodo iterum non 
adiciet post paululum locuturus? sed locutio hic intellegenda 
est progressus animae in haec exteriora, quo relinquit deum 
et ei resistit. unde maior iste progressus etiam clamor in 
scriptura appellatur, cum dicit deus clamorem Sodomorum ad 
se peruenisse. cui locutioni atque clamori contrarium est 
beatissimum illud silentium de quo dicitur. et silebit sine 

timore ab omni malignitate. bene itaque dicit semel se locutum 
continua quadam locutione in tota uita ueteris hominis cum 
esset spiritus ambulans et non reuertens. nunc autem 
manum inponens ori, ne ultra progrediatur, promittit se non 
adicere iterum, ne recedat a deo. amen. 

